type: legislation

text:
 IL-KUMMISSJONI EWROPEA
 Brussell, 26.12.2020
 COM(2020) 856 final/2
 2020/0382(NLE)
 COM(2020) 856 final of 25.12.2020 downgraded on 26.12.2020.
 Proposta għal
 DEĊIŻJONI TAL-KUNSILL
 dwar il-konklużjoni, f’isem l-Unjoni, tal-Ftehim ta’ Kummerċ u Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra, u tal-Ftehim bejn l-Unjoni Ewropea u r-Renju Unit tal-Gran Brittanja u l-Irlanda ta’ Fuq dwar il-proċeduri tas-sigurtà għall-iskambju u l-protezzjoni ta’ informazzjoni klassifikata
 MEMORANDUM TA’ SPJEGAZZJONI
 1.KUNTEST TAL-PROPOSTA
 ·Raġunijiet għall-proposta u l-objettivi tagħha
 Fid-29 ta’ Marzu 2017, ir-Renju Unit innotifika lill-Kunsill Ewropew skont l-Artikolu 50 tat-Trattat dwar l-Unjoni Ewropea (“TUE”) dwar l-intenzjoni tiegħu li jitlaq mill-Unjoni Ewropea u mill-Komunità Ewropea tal-Enerġija Atomika.
 Fit-30 ta’ Jannar 2020, wara l-kunsens tal-Parlament Ewropew, il-Kunsill adotta d-Deċiżjoni (UE) 2020/135 dwar il-konklużjoni tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (“il-Ftehim dwar il-Ħruġ”)
 1
 . Il-Ftehim dwar il-Ħruġ daħal fis-seħħ fl-1 ta’ Frar 2020 u jipprevedi perjodu ta’ tranżizzjoni li matulu d-dritt tal-Unjoni japplika għar-Renju Unit u fir-Renju Unit f’konformità ma’ dan il-ftehim. Dan il-perjodu jintemm fil-31 ta’ Diċembru 2020.
 Fil-linji gwida tiegħu tat-23 ta’ Marzu 2018, il-Kunsill Ewropew iddikjara mill-ġdid id-determinazzjoni tal-Unjoni li jkollha kemm jista’ jkun sħubija mill-qrib mar-Renju Unit fil-futur. Skont dawn il-linji gwida, tali sħubija jenħtieġ li tkopri l-kummerċ u l-kooperazzjoni ekonomika kif ukoll oqsma oħra, b’mod partikolari l-ġlieda kontra t-terroriżmu u l-kriminalità internazzjonali, kif ukoll is-sigurtà, id-difiża u l-politika barranija. Il-Kunsill Ewropew stabbilixxa dawn il-linji gwida bil-ħsieb li jkun hemm fehim ġenerali dwar il-qafas għal relazzjoni futura li kellha tiġi elaborata f’dikjarazzjoni politika li kellha takkumpanja l-Ftehim dwar il-Ħruġ u tiġi msemmija fih.
 Id-dikjarazzjoni politika li akkumpanjat il-Ftehim dwar il-Ħruġ tistabbilixxi l-qafas għar-relazzjoni futura bejn l-Unjoni Ewropea u r-Renju Unit
 2
 (“id-Dikjarazzjoni Politika”). Tistabbilixxi l-parametri ta’ “sħubija ambizzjuża, wiesgħa, profonda u flessibbli għall-kummerċ u għall-kooperazzjoni ekonomika, li fil-qalba tagħha hemm Ftehim ta’ Kummerċ Ħieles komprensiv u bbilanċjat, l-infurzar tal-liġi, il-ġustizzja kriminali, il-politika barranija, is-sigurtà u d-difiża u oqsma usa’ ta’ kooperazzjoni.”
 L-Artikolu 184 tal-Ftehim tal-Ħruġ jipprevedi li l-Unjoni u r-Renju Unit għandhom jagħmlu kull sforz, bona fide u b’rispett sħiħ tal-ordinamenti ġuridiċi rispettivi tagħhom, biex jieħdu l-passi neċessarji biex jinnegozjaw bla telf ta’ żmien il-ftehimiet li jirregolaw ir-relazzjoni futura tagħhom imsemmija fid-Dikjarazzjoni Politika u biex iwettqu l-proċeduri rilevanti għar-ratifika jew il-konklużjoni ta’ dawk il-ftehimiet, bil-għan li jiżguraw li dawk il-ftehimiet japplikaw, sa fejn possibbli, minn tmiem il-perijodu ta’ tranżizzjoni.
 Fil-25 ta’ Frar 2020, il-Kunsill adotta d-Deċiżjoni (UE, Euratom) 2020/266
 3
 li tawtorizza l-ftuħ tan-negozjati mar-Renju Unit tal-Gran Brittanja u l-Irlanda ta’ Fuq għal ftehim ta’ sħubija ġdid. Il-Kummissjoni kienet innominata bħala n-negozjatur tal-Unjoni. Id-Deċiżjoni tal-Kunsill inkludiet ukoll addendum mad-direttivi għan-negozjati ta’ sħubija ġdida mar-Renju Unit tal-Gran Brittanja u l-Irlanda ta’ Fuq (id-“direttivi ta’ negozjar”).
 Fl-24 ta’ Diċembru 2020, in-negozjati tlestew u l-Partijiet qablu fil-livell tan-Negozjaturi Ewlenin dwar il-Ftehim ta’ Kummerċ u Kooperazzjoni u dwar il-Ftehim dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata (il- “Ftehim dwar is-Sigurtà tal-Informazzjoni”).
 Il-Ftehim dwar is-Sigurtà tal-Informazzjoni huwa ftehim supplimentari għall-Ftehim ta’ Sħubija u, f’konformità mal-Artikolu COMPROV.2 tal-Ftehim ta’ Kummerċ u Kooperazzjoni, jikkostitwixxi parti integrali mir-relazzjonijiet bilaterali globali bejn l-Unjoni u r-Renju Unit kif irregolat mill-Ftehim ta’ Kummerċ u Kooperazzjoni u jifforma parti mill-qafas ġenerali. Il-Ftehim dwar is-Sigurtà tal-Informazzjoni huwa marbut mal-Ftehim ta’ Kummerċ u Kooperazzjoni bl-istess data li fiha jibda japplika u l-istess dispożizzjoni ta’ terminazzjoni.
 B’mod parallel mal-Ftehim ta’ Kummerċ u Kooperazzjoni u l-Ftehim dwar is-Sigurtà tal-Informazzjoni, il-Kummissjoni nnegozjat il-Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Komunità Ewropea tal-Enerġija Atomika għall-Kooperazzjoni dwar l-Użi Sikuri u Paċifiċi tal-Enerġija Nukleari. Ir-Rakkomandazzjoni għal deċiżjoni tal-Kunsill dwar l-approvazzjoni ta’ dan il-ftehim hija ppreżentata flimkien ma’ din il-proposta bi proċedura separata. Minbarra l-konklużjoni tal-Ftehim għall-Kooperazzjoni dwar l-Użi Sikuri u Paċifiċi tal-Enerġija Nukleari, din il-proċedura tkopri wkoll il-konklużjoni tal-Ftehim ta’ Kummerċ u Kooperazzjoni fir-rigward ta’ kwistjonijiet li jaqgħu fil-kompetenza tal-Komunità Ewropea tal-Enerġija Atomika (b’mod partikolari, il-parteċipazzjoni tar-Renju Unit bħala pajjiż terz fil-Programm ta’ Riċerka tal-Euratom u fl-attivitajiet Ewropej ta’ fużjoni, inklużi l-attivitajiet tal-ITER, permezz tas-sħubija tiegħu, bħala pajjiż terz, fl-Impriża Konġunta Ewropea għall-ITER u l-Iżvilupp tal-Enerġija mill-Fużjoni – Fużjoni għall-Enerġija).
 ·Konsistenza mad-dispożizzjonijiet eżistenti fil-qasam ta’ politika
 Kemm il-linji gwida tal-Kunsill Ewropew tat-23 ta’ Marzu 2018 kif ukoll id-Dikjarazzjoni Politika appellaw għal sħubija mill-qrib bejn l-Unjoni u r-Renju Unit.
 In-negozjati tal-Ftehim ta’ Kummerċ u Kooperazzjoni u l-Ftehim dwar is-Sigurtà tal-Informazzjoni kienu ppreċeduti mill-konklużjoni tal-Ftehim dwar il-Ħruġ, li daħal fis-seħħ fl-1 ta’ Frar 2020. Il-Ftehim dwar il-Ħruġ jipprevedi perjodu ta’ tranżizzjoni li matulu d-dritt tal-Unjoni japplika għar-Renju Unit u fir-Renju Unit f’konformità ma’ dan il-Ftehim. Dan il-perjodu ta’ tranżizzjoni jintemm fil-31 ta’ Diċembru 2020. Il-Ftehim ta’ Kummerċ u Kooperazzjoni u l-Ftehim dwar is-Sigurtà tal-Informazzjoni għandhom l-għan li jirregolaw ir-relazzjoni l-ġdida bejn l-Unjoni u r-Renju Unit, u b’hekk jipprevjenu tfixkil sinifikanti li altrimenti jista’ jinqala’ f’din ir-relazzjoni wara t-tmiem tal-perjodu ta’ tranżizzjoni.
 Il-Ftehim ta’ Kummerċ u Kooperazzjoni jistabbilixxi bażi solida għal sħubija bbilanċjata u ta’ benefiċċju reċiproku bejn l-Unjoni u r-Renju Unit. Dan jirrifletti wkoll il-fatt li, bħala pajjiż mhux membru tal-Unjoni, ir-Renju Unit ma għandux l-istess drittijiet u lanqas ma jgawdi l-istess benefiċċji bħal Stat Membru.
 ·Konsistenza ma’ politiki oħra tal-Unjoni
 Il-Ftehim ta’ Kummerċ u Kooperazzjoni u l-Ftehim dwar is-Sigurtà tal-Informazzjoni jirrispettaw bis-sħiħ it-Trattati u jippreservaw l-integrità u l-awtonomija tal-ordni ġuridiku tal-Unjoni. Dawn il-ftehimiet ma jirrikjedux li l-Unjoni temenda r-regoli, ir-regolamenti jew l-istandards tagħha fi kwalunkwe qasam regolat. Huma jippromwovu l-valuri, l-objettivi u l-interessi tal-Unjoni, u jiżguraw il-konsistenza, l-effettività u l-kontinwità tal-politiki u tal-azzjonijiet tagħha.
 L-importazzjonijiet kollha mir-Renju Unit ikollhom jissodisfaw ir-regoli u r-regolamenti tal-UE (pereż. ir-regoli tekniċi u l-istandards tal-prodotti, ir-regoli sanitarji jew fitosanitarji, ir-regolamenti dwar l-ikel u s-sikurezza, l-istandards tas-saħħa u s-sikurezza, il-ħarsien ambjentali, il-ħarsien tal-konsumatur).
 Il-Ftehim ta’ Kummerċ u Kooperazzjoni jinkludi titoli speċifiċi dwar il-Kummerċ u l-istandards ta’ kundizzjonijiet ekwi fl-oqsma tax-xogħol, l-ambjent, il-ġlieda kontra t-tibdil fil-klima, u l-iżvilupp sostenibbli, li jorbtu l-parti ekonomika tal-Ftehim ta’ Sħubija mal-objettivi ġenerali tal-Unjoni fl-iżvilupp sostenibbli u l-objettivi speċifiċi fil-qasam tax-xogħol, l-ambjent u t-tibdil fil-klima.
 Il-parteċipazzjoni tar-Renju Unit fil-programmi tal-Unjoni tirrispetta bis-sħiħ l-atti bażiċi li jiddefinixxu l-programmi u r-regolamenti eżistenti tal-Unjoni relatati mal-ġestjoni finanzjarja bħar-Regolament Finanzjarju.
 2.BAŻI ĠURIDIKA
 Il-bażi ġuridika sostantiva għad-Deċiżjoni tal-Kunsill proposta għall-konklużjoni hija l-Artikolu 217 TFUE. Din il-bażi ġuridika hija l-aktar xierqa minħabba l-kamp ta’ applikazzjoni wiesa’ tas-sħubija prevista.
 Il-bażi ġuridika proċedurali hija l-Artikoli 218(6) TFUE, l-Artikolu 218(7) TFUE u t-tieni subparagrafu tal-Artikolu 218(8) TFUE. L-Artikolu 218(6) TFUE jipprevedi konklużjoni skont deċiżjoni tal-Kunsill, wara l-approvazzjoni tal-Parlament Ewropew. It-tieni subparagrafu tal-Artikolu 218(8) TFUE jipprevedi votazzjoni b’unanimità fil-Kunsill. Barra minn hekk, l-Artikolu 218(7) TFUE ġie miżjud bħala bażi legali peress li huwa xieraq li l-Kunsill jawtorizza lill-Kummissjoni tapprova f’isem l-Unjoni ċerti modifiki għall-Ftehim ta’ Kummerċ u Kooperazzjoni li għandhom jiġu adottati permezz ta’ proċedura simplifikata jew minn korp stabbilit mill-Ftehim ta’ Kummerċ u Kooperazzjoni.
 Għalhekk, il-bażi ġuridika għad-Deċiżjoni tal-Kunsill proposta hija l-Artikolu 217 TFUE, moqri flimkien mal-Artikoli 218(6) TFUE, l-Artikolu 218(7) TFUE u t-tieni subparagrafu tal-Artikolu 218(8) TFUE.
 3.ELEMENTI OĦRAJN
 ·Implimentazzjoni minn korpi stabbiliti taħt il-Ftehim ta’ Kummerċ u Kooperazzjoni
 It-Titolu III tal-Ewwel Parti tal-Ftehim ta’ Kummerċ u Kooperazzjoni jistabbilixxi Kunsill ta’ Sħubija li se jissorvelja l-kisba tal-objettivi ta’ dak il-ftehim u ta’ kwalunkwe ftehim supplimentari. Il-Kunsill ta’ Sħubija huwa magħmul minn rappreżentanti tal-Unjoni u tar-Renju Unit fil-livell ministerjali li ser jiltaqgħu mill-inqas darba fis-sena u se jissorveljaw u jiffaċilitaw l-implimentazzjoni u l-applikazzjoni tal-Ftehim ta’ Kummerċ u Kooperazzjoni u ta’ kwalunkwe ftehim supplimentari, bħall-Ftehim dwar is-Sigurtà tal-Informazzjoni.
 Il-Kunsill ta’ Sħubija jista’ jadotta deċiżjonijiet fir-rigward tal-kwistjonijiet kollha li għalihom il-Ftehim ta’ Kummerċ u Kooperazzjoni jew kwalunkwe ftehim supplimentari jipprevedi dan. Il-Kunsill ta’ Sħubija jista’ jieħu d-deċiżjonijiet tiegħu biss u jagħmel rakkomandazzjonijiet bi ftehim reċiproku bejn l-Unjoni u r-Renju Unit. Ma jista’ bl-ebda mod jillimita t-teħid tad-deċiżjonijiet fil-livell tal-Unjoni. L-Unjoni u r-Renju Unit jistgħu, permezz tal-Kunsill ta’ Sħubija jew Kumitati Speċjalizzati, jiddeċiedu li jemendaw ċerti aspetti tal-Ftehim ta’ Kummerċ u Kooperazzjoni jew ta’ kwalunkwe ftehim supplimentari, biss f’dawk il-każijiet speċifikament previsti fih. Meta l-Partijiet japprovaw tali deċiżjoni, din għandha tkun soġġetta għar-rekwiżiti u l-proċeduri interni applikabbli rispettivi tagħhom.
 Fit-twettiq tal-kompiti tiegħu, il-Kunsill ta’ Sħubija se jkun assistit mill-Kumitat ta’ Sħubija Kummerċjali, li min-naħa tiegħu se jkun assistit minn Kumitati Speċjalizzati għall-Kummerċ, u minn Kumitati Speċjalizzati oħra.
 Il-Ftehim ta’ Kummerċ u Kooperazzjoni jistabbilixxi l-Kumitati Speċjalizzati tal-Kummerċ li ġejjin:
 (a)Il-Kumitat Speċjalizzat dwar il-Kummerċ dwar il-Prodotti;
 (b)Il-Kumitat Speċjalizzat fil-Kummerċ dwar il-Kooperazzjoni Doganali u r-Regoli tal-Oriġini:
 (c)Il-Kumitat Speċjalizzat fil-Kummerċ dwar il-Miżuri Sanitarji u Fitosanitarji;
 (d)Il-Kumitat Speċjalizzat fil-Kummerċ dwar l-Ostakli Tekniċi għall-Kummerċ;
 (e)Il-Kumitat Speċjalizzat tal-Kummerċ dwar is-Servizzi, l-Investiment u l-Kummerċ Diġitali;
 (f)Il-Kumitat Speċjalizzat fil-Kummerċ dwar il-Proprjetà Intellettwali;
 (g)Il-Kumitat Speċjalizzat fil-Kummerċ dwar l’Akkwist Pubbliku;
 (h)Il-Kumitat Speċjalizzat fil-Kummerċ dwar il-Kooperazzjoni Regolatorja;
 (i)Il-Kumitat Speċjalizzat għall-Kummerċ dwar Qasam ta’ Livell għall-Kompetizzjoni Miftuħa u Ġusta u l-Iżvilupp Sostenibbli;
 (j)Il-Kumitat Speċjalizzat tal-Kummerċ dwar il-koperazzjoni amministrattiva fil-VAT u l-Irkupru tat-Taxxi u d-Dazji.
 Il-Ftehim ta’ Kummerċ u Kooperazzjoni jistabbilixxi l-Kumitati Speċjalizzati li ġejjin:
 (a)Il-Kumitat Speċjalizzat għall-Enerġija;
 (b)Il-Kumitat Speċjalizzat dwar it-Trasport bl-Ajru;
 (c)Il-Kumitat Speċjalizzat dwar is-Sikurezza tal-Avjazzjoni;
 (d)Il-Kumitat Speċjalizzat dwar it-Trasport bit-Triq;
 (e)Il-Kumitat Speċjalizzat dwar il-Koordinazzjoni tas-Sigurtà Soċjali;
 (f)Il-Kumitat Speċjalizzat għas-Sajd;
 (g)Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja;
 (h)Il-Kumitat Speċjalizzat dwar il-Parteċipazzjoni fil-Programmi tal-Unjoni.
 Il-Kunsill ta’ Sħubija jista’ jistabbilixxi jew ixolji Kumitati Speċjalizzati tal-Kummerċ jew Kumitati Speċjalizzati, u l-Kumitat ta’ Sħubija Kummerċjali jista’ jistabbilixxi jew ixolji Kumitati Speċjalizzati tal-Kummerċ.
 Il-Ftehim ta’ Kummerċ u Kooperazzjoni jipprevedi wkoll rwol għall-Kunsill ta’ Sħubija u l-Kumitati Speċjalizzati fis-soluzzjoni tat-tilwim, li huwa indirizzat fit-Titolu I tas-Sitt Parti tal-Ftehim ta’ Kummerċ u Kooperazzjoni.
 ·Implimentazzjoni u applikazzjoni tal-Ftehim ta’ Kummerċ u Kooperazzjoni fl-Unjoni
 (11)F’konformità mal-Artikolu 216(2) tat-Trattat, il-ftehimiet konklużi mill-Unjoni huma vinkolanti fuq l-istituzzjonijiet tal-Unjoni u fuq l-Istati Membri tagħha.
 Huwa xieraq li l-Kummissjoni tiġi awtorizzata, skont l-Artikolu 218(7) TFUE, tapprova f’isem l-Unjoni ċerti modifiki għall-Ftehim ta’ Kummerċ u Kooperazzjoni li għandhom jiġu adottati permezz ta’ proċedura simplifikata jew minn korp stabbilit mill-Ftehim ta’ Kummerċ u Kooperazzjoni. Dawn il-modifiki jirrigwardaw id-dispożizzjonijiet li ġejjin tal-Ftehim ta’ Kummerċ u Kooperazzjoni:
 –il-paragrafi 4, 5 u 8 tal-Artikolu TBT.9 [Kooperazzjoni dwar is-sorveljanza tas-suq u s-sikurezza u l-konformità tal-prodotti mhux tal-ikel], fir-rigward tal-istabbiliment jew tal-emendi għall-arranġamenti għall-iskambju regolari ta’ informazzjoni bejn il-Partijiet stabbiliti fl-Annessi [TBT-XX] u [TBT-ZZ];
 –il-paragrafu 3 tal-Artikolu 2 [Definizzjonijiet tal-prodotti, prattiki u proċessi enoloġiċi] u l-paragrafu 3 tal-Artikolu 3 [Rekwiżiti taċ-ċertifikazzjoni fuq l-importazzjoni fit-territorji rispettivi tal-Partijiet] tal-Anness TBT-5 [Kummerċ tal-Inbid], fir-rigward tal-emendi tal-Appendiċijiet ta’ dak l-Anness;
 –il-paragrafu 2 tal-Artikolu 1 [Għan u kamp ta’ applikazzjoni] tal-Anness TBT-4 [Prodotti Organiċi], fir-rigward tal-emendi tal-Appendiċijiet ta’ dak l-Anness;
 –L-Artikolu 11 [emendi tal-appendiċijiet] tal-Anness TBT-2 [Prodotti Mediċinali], fir-rigward tal-emendi tal-Appendiċijiet ta’ dak l-Anness;
 –L-Artikolu PPROC.18 [Emenda tat-Taqsima B tal-ANNES.PPROC-1] dwar l-emendi għat-Taqsima B tal-Anness PPROC-1 dwar l-impenji għall-aċċess għas-suq;
 –L-Artikolu AVSAF.12 [Adozzjoni u emendi tal-annessi ta’ dan il-Kapitolu] fir-rigward tal-emendi għall-Anness AVSAF-1 jew għall-annessi kif previst fil-paragrafu 2 tal-Artikolu AVSAF.3 [Kamp ta’ applikazzjoni u implimentazzjoni];
 –il-paragrafu 3 tal-Artikolu LAW.EUROPOL.48 [Forom ta’ kriminalità], fir-rigward tal-emendi għall-ANNESS LAW-3, fejn tinbidel il-lista ta’ forom ta’ kriminalità li l-Eurojust hija kompetenti għalihom skont il-liġi tal-Unjoni;
 –il-paragrafu 3 tal-Artikolu LAW.EUROJUST.63 [Forom ta’ kriminalità], fir-rigward tal-emendi għall-ANNESS LAW-4, fejn tinbidel il-lista ta’ forom ta’ kriminalità li l-Eurojust hija kompetenti għalihom skont il-liġi tal-Unjoni;
 –L-Artikolu SSC.68 [Emendi] tal-Protokoll dwar il-Koordinazzjoni tas-Sigurtà Soċjali, fir-rigward tal-emendi għal kwalunkwe mill-Annessi jew l-Appendiċijiet għall-Protokoll dwar il-Koordinazzjoni tas-Sigurtà Soċjali.
 Il-Kummissjoni għandha tinforma lill-Kunsill dwar il-modifiki proposti msemmija hawn fuq minn qabel. Il-Kunsill jista’ joġġezzjona għal dawk il-modifiki proposti minn minoranza li timblokka tal-Kunsill f’konformità mal-Artikolu 16(4) TUE. F’dak il-każ, il-Kummissjoni għandha tirrifjuta l-modifiki proposti f’isem l-Unjoni, mingħajr preġudizzju għall-possibbiltà li sussegwentement tagħmel proposta lill-Kunsill f’konformità mal-Artikolu 218(9) TFUE.
 Il-Kummissjoni għandha wkoll tkun awtorizzata, skont l-Artikolu 218(7) TFUE, biex tapprova f’isem l-Unjoni l-pożizzjoni li għandha tittieħed dwar il-modifiki li ġejjin għall-Ftehim ta’ Sħubija, soġġett li tinforma lill-Kunsill b’dan minn qabel:
 –l-emenda għal-livell limitu li taħtu l-Kapitolu Tlieta dwar il-kontroll tas-sussidju tat-Titolu XI tal-Intestatura Wieħed tat-Tieni Parti tal-Ftehim ta’ Kummerċ u Kooperazzjoni ma japplikax kif stabbilit fil-paragrafu 4 tal-Artikolu LPFOFCSD.3.2 [Kamp ta’ applikazzjoni u eċċezzjonijiet] u l-paragrafu 3 tal-Artikolu LPFOFCSD.3.3 [Servizzi ta’ interess ekonomiku pubbliku] u fir-rigward tal-limitu li taħtu l-obbligu tat-trasparenza ma japplikax kif stabbilit fil-paragrafu 2 tal-Artikolu LPFOFCSD.3.3 [Servizzi ta’ interess ekonomiku pubbliku].
 Barra minn hekk, sabiex l-Unjoni tkun tista’ tirreaġixxi fil-ħin meta l-kundizzjonijiet rilevanti ma jibqgħux jiġu ssodisfati, jenħtieġ li l-Kummissjoni tingħata s-setgħa li tieħu ċerti deċiżjonijiet li jissospendu l-benefiċċji mogħtija lir-Renju Unit skont l-Anness dwar il-Prodotti Organiċi u l-Anness dwar il-Prodotti Mediċinali. Qabel ma tagħmel dan, il-Kummissjoni għandha tinforma lir-rappreżentanti tal-Istati Membri, li jistgħu joġġezzjonaw għall-pożizzjoni ppreżentata mill-Kummissjoni minn minoranza li timblokka. Il-Kummissjoni għandha wkoll tingħata s-setgħa li tadotta, skont l-istess proċedura, kwalunkwe arranġament ta’ implimentazzjoni neċessarju ieħor għall-funzjonament effettiv ta’ dawk l-Annessi.
 B’żieda ma’ dan, biex tiġi garantita l-konformità mal-obbligi skont il-Ftehim ta’ Kummerċ u Kooperazzjoni, hemm mekkaniżmi ta’ infurzar robusti. Il-Ftehim ta’ Kummerċ u Kooperazzjoni jipprevedi l-possibbiltà li l-Partijiet jieħdu miżuri rapidi, awtonomi u operazzjonali biex jipproteġu l-interessi tagħhom, inkluż b’mod partikolari fl-oqsma tal-kundizzjonijiet ekwi (jiġifieri miżuri ta’ riekwilibriju, miżuri ta’ rimedju) u s-sajd (jiġifieri miżuri ta’ kumpens, miżuri ta’ rimedju), kif ukoll, b’mod aktar ġenerali, f’każijiet ta’ diffikultajiet ekonomiċi, soċjetali jew ambjentali serji ta’ natura settorjali jew reġjonali.
 Huwa importanti għall-Unjoni li tkun kompletament kapaċi tuża dawn il-miżuri ta’ infurzar malajr u b’mod effettiv. Għal dan il-għan, jenħtieġ li l-Kummissjoni tingħata s-setgħa li tissospendi l-obbligi skont il-Ftehim dwar il-Kummerċ u l-Kooperazzjoni skont l-Artikolu GOODS.19 dwar miżuri f’każ ta’ ksur jew ċirkomvenzjoni tal-leġiżlazzjoni doganali, l-Artikolu LPFOFCSD.3.12 dwar miżuri ta’ rimedju fil-qasam ta’ kondizzjoni ekwivalenti ta’ kompetizzjoni, l-Artikolu ROAD.11 dwar miżuri ta’ rimedju fit-trasport bit-triq), l-Artikolu AIRTRN.8 dwar ir-rifjut, ir-revoka, is-sospensjoni jew it-terminazzjoni tal-awtorizzazzjoni operattiva fit-trasport bl-ajru, l-Artikolu FISH.14 dwar il-miżuri ta’ rimedju fil-qasam tas-sajd, l-Artikolu FISH.9 dwar il-miżuri kumpensatorji f’każ ta’ ħruġ jew tnaqqis ta’ aċċess, l-Artikoli UNPRO.3.1 u UNPRO.3.20 dwar is-sospensjoni u t-terminazzjoni tal-parteċipazzjoni tar-Renju Unit fi programm tal-Unjoni u l-Artikolu INST.24 dwar rimedji temporanji jew it-teħid ta’ miżuri ta' salvagwardja xierqa f'konformità mal-Artikolu INST.36.
 Skont it-Trattati, il-Kummissjoni se taġixxi wkoll f’isem l-Unjoni fuq il-passi kollha tal-proċedura rigward is-soluzzjoni tat-tilwim skont it-Titolu I tas-Sitt Parti tal-Ftehim dwar il-Kummerċ u l-Kooperazzjoni.
 ·Spjegazzjoni dettaljata tad-dispożizzjonijiet speċifiċi tal-abbozz tal-Ftehimiet
 Is-sħubija wiesgħa u ambizzjuża bejn l-Unjoni u r-Renju Unit prevista mill-Ftehim ta’ Kummerċ u Kooperazzjoni tirrifletti l-konklużjonijiet u l-linji gwida tal-Kunsill Ewropew tat-23 ta’ Marzu 2018 u tibni fuq id-Dikjarazzjoni Politika.
 Il-Ftehim ta’ Kummerċ u Kooperazzjoni huwa pakkett uniku li jinkludi erba’ komponenti ewlenin:
 –arranġamenti ġenerali u istituzzjonali;
 –arranġamenti ekonomiċi (inklużi dispożizzjonijiet dwar il-kummerċ u garanziji dwar kundizzjonijiet ekwi);
 –arranġamenti dwar l-infurzar tal-liġi u l-kooperazzjoni ġudizzjarja f’materji kriminali; kif ukoll
 –dispożizzjonijiet dwar is-soluzzjoni tat-tilwim, il-valuri bażiċi u l-miżuri ta’ salvagwardja.
 Is-sħubija prevista hija bbażata fuq ir-rikonoxximent tad-demokrazija, l-istat tad-dritt u d-drittijiet tal-bniedem, kif ukoll il-ġlieda kontra t-tibdil fil-klima u l-ġlieda kontra l-proliferazzjoni tal-armi ta’ qerda massiva. Ksur ta’ xi wieħed minn dawn l-elementi essenzjali jippermetti lill-Partijiet itemmu jew jissospendu t-tħaddim tal-Ftehim ta’ Kummerċ u Kooperazzjoni jew xi ftehim supplimentari b’mod sħiħ jew parzjali. Il-Partijiet jaffermaw ukoll l-impenn tagħhom li jiżguraw livell għoli ta’ protezzjoni tad-data personali.
 Il-kamp ta’ applikazzjoni tal-Ftehim ta’ Kummerċ u Kooperazzjoni huwa komprensiv. Dan jinkludi l-oqsma kollha ta’ interess deskritti fid-Dikjarazzjoni Politika: il-kooperazzjoni kummerċjali u ekonomika, l-infurzar tal-liġi u l-kooperazzjoni ġudizzjarja f’materji kriminali, il-parteċipazzjoni fi programmi tal-Unjoni u f’oqsma tematiċi ta’ kooperazzjoni. Il-Ftehim ta’ Kummerċ u Kooperazzjoni ma jinkludix arranġamenti għall-kooperazzjoni fil-qasam tal-politika barranija, is-sigurtà esterna u d-difiża , minħabba l-pożizzjoni tar-Renju Unit li ma jinnegozjax u lanqas ma jinkludi arranġamenti bħal dawn fil-Ftehim ta’ Kummerċ u Kooperazzjoni. Il-Ftehim ta’ Kummerċ u Kooperazzjoni jirrispetta l-awtonomija tas-setgħat tal-Unjoni fit-teħid ta’ deċiżjonijiet u tal-ordni legali tagħha, l-integrità tas-Suq Uniku tagħha u tal-Unjoni Doganali, u l-indiviżibbiltà tal-erba’ libertajiet ta’ moviment (tan-nies, tas-servizzi u tal-kapital). Hija tkopri mhux biss il-kummerċ ħieles fi prodotti u servizzi iżda wkoll modi biex jiġu evitati distorsjonijiet u vantaġġi kompetittivi inġusti. Il-Ftehim ta’ Kummerċ u Kooperazzjoni jirrifletti l-fatt li r-Renju Unit qed jitlaq mis-sistema tal-Unjoni ta’ regoli komuni, mekkaniżmi ta’ superviżjoni u infurzar, u għalhekk ma jistax jibqa’ jgawdi l-benefiċċji tas-sħubija jew tas-Suq Uniku.
 Il-Ftehim ta’ Kummerċ u Kooperazzjoni jistabbilixxi qafas ta’ governanza ġenerali li jkopri l-oqsma kollha ta’ kooperazzjoni permezz tal-Ftehim ta’ Sħubija u permezz ta’ xi ftehim supplimentari, bħall-Ftehim dwar is-Sigurtà tal-Informazzjoni, filwaqt li ċerti adattamenti huma inklużi biex jirrispondu għal ħtiġijiet settorjali ġustifikati.
 Biex tiġi garantita l-konformità mal-obbligi skont il-Ftehim ta’ Kummerċ u Kooperazzjoni, hemm mekkaniżmi ta’ infurzar robusti. Il-Ftehim ta’ Kummerċ u Kooperazzjoni jipprevedi l-possibbiltà li l-Partijiet jieħdu miżuri rapidi, awtonomi u operazzjonali biex jipproteġu l-interessi tagħhom, inkluż b’mod partikolari fl-oqsma tal-kundizzjonijiet ekwi (jiġifieri miżuri ta’ riekwilibriju, miżuri ta’ rimedju) u s-sajd (jiġifieri miżuri ta’ kumpens, miżuri ta’ rimedju), kif ukoll, b’mod aktar ġenerali, f’każijiet ta’ diffikultajiet ekonomiċi, soċjetali jew ambjentali serji ta’ natura settorjali jew reġjonali.
 Fir-rigward tal-kamp ta’ applikazzjoni territorjali tiegħu, il-Ftehim ta’ Kummerċ u Kooperazzjoni jkopri, fir-rigward tal-Unjoni, it-territorji li għalihom japplikaw it-Trattati u, fir-rigward tar-Renju Unit, it-territorju tar-Renju Unit. Il-Ftehim ta’ Kummerċ u Kooperazzjoni jipprevedi wkoll biex ikunu koperti b’mod limitat il-Gżejjer Channel u l-Isle of Man f’dak li għandu x’jaqsam ma’ kummerċ fi prodotti u fl-aċċess għall-ibħra. F’konformità mad-Dikjarazzjonijiet inklużi fil-minuti tal-Kunsill Ewropew tal-25 ta’ Novembru 2018 u mad-direttivi tan-negozjar tal-Kunsill, il-Ftehim ta’ Kummerċ u Kooperazzjoni ma japplikax għal Ġibiltà.
 Il-Ftehim ta’ Kummerċ u Kooperazzjoni jikkonsisti f’seba’ Partijiet (maqsuma ulterjorment f’Intestaturi, Titoli, Kapitoli u Taqsimiet), tliet Protokolli u għadd ta’ Annessi, kif ġej:
 L-Ewwel Parti (Dispożizzjonijiet Komuni u Istituzzjonali) fiha d-dispożizzjonijiet ġenerali, il-prinċipji ta’ interpretazzjoni tal-Ftehim ta’ Kummerċ u Kooperazzjoni u d-definizzjonijiet, u l-qafas istituzzjonali.
 L-Ewwel Parti tistabbilixxi d-dispożizzjonijiet dwar il-governanza u l-implimentazzjoni tal-Ftehim ta’ Kummerċ u Kooperazzjoni u twaqqaf korpi konġunti ta’ governanza (il-Kunsill ta’ Sħubija, il-Kumitat ta’ Sħubija Kummerċjali, il-Kumitati Speċjalizzati għall-Kummerċ u Kumitati Speċjalizzati oħra).
 Id-dispożizzjonijiet ta’ governanza jipprovdu ċarezza dwar kif se jitħaddem u jiġi kkontrollat il-Ftehim ta’ Kummerċ u Kooperazzjoni. Dawn ġew maħsuba biex ikunu flessibbli u adattabbli għal ħtiġijiet speċifiċi li jistgħu jinqalgħu f’oqsma differenti. Fid-dawl tal-kamp ta’ applikazzjoni u l-kumplessità tal-Ftehim ta’ Kummerċ u Kooperazzjoni, l-Unjoni insistiet fuq qafas uniku ta’ governanza li jkopri l-Ftehim kollu kemm hu. Dan jipprovdi ċertezza legali għan-negozji, il-konsumaturi u ċ-ċittadini, filwaqt li jevita strutturi paralleli multipli u l-ħolqien ta’ burokrazija addizzjonali.
 Il-Kunsill ta’ Sħubija jissorvelja l-implimentazzjoni tal-ftehim. Magħmul minn rappreżentanti tal-Unjoni u tar-Renju Unit fil-livell ministerjali , il-Kunsill ta’ Sħubija jiltaqa’ f’konfigurazzjonijiet differenti skont il-kwistjoni kkonċernata. Dan ikun il-forum li fih il-Partijiet jiddiskutu kull kwistjoni li tista’ tinqala’, bis-setgħa li jieħdu deċiżjonijiet vinkolanti b’kunsens reċiproku. Dan ikun megħjun fil-ħidma tiegħu mill-Kumitat ta’ Sħubija Kummerċjali, il-Kumitati Speċjalizzati għall-Kummerċ u Kumitati Speċjalizzati oħra.
 It-Tieni Parti (Kummerċ, Trasport, Sajd u Arranġamenti Oħra) tinkludi sitt intestaturi:
 –L-Ewwel Intestatura: Il-kummerċ, li jikkonsisti fi 12-il titolu: Titolu I (Kummerċ ta’ merkanzija), Titolu II (Servizzi u investiment), Titolu III (Kummerċ diġitali), Titolu IV (Movimenti ta’ kapital, pagamenti, trasferimenti u miżuri temporanji ta’ salvagwardja), Titolu V (Proprjetà intellettwali), Titolu VI (Akkwist pubbliku), Titolu VII (Intrapriżi żgħar u ta’ daqs medju), Titolu VIII (Enerġija), Titolu IX (Trasparenza), Titolu X (Prattiki regolatorji tajba u kooperazzjoni regolatorja), Titolu XI (Kundizzjonijiet ta’ livell għal kompetizzjoni miftuħa u ġusta u żvilupp sostenibbli), Titolu XII (Eċċezzjonijiet);
 –It-Tieni Intestatura: L-avjazzjoni, li tikkonsisti f’żewġ titoli: It-Titolu I (Trasport bl-Ajru) u t-Titolu II (Sikurezza tal-Avjazzjoni);
 –It-Tielet Intestatura: It-trasport bit-triq, li jikkonsisti f’żewġ titoli: Titolu I (Trasport ta’ merkanzija bit-triq) u Titolu II (Trasport ta’ passiġġieri bit-triq);
 –Ir-Raba’ Intestatura: Il-koordinazzjoni tas-Sigurtà Soċjali u l-viżi għall-ivvjaġġar għal żmien qasir;
 –Il-Ħames Intestatura: Is-Sajd;
 –Is-Sitt Intestatura: Dispożizzjonijiet Oħra
 Kif jirriżulta mill-intestaturi u t-titoli tagħha, it-Tieni Parti tkopri l-kummerċ fi prodotti u servizzi, kif ukoll firxa wiesgħa ta’ oqsma oħra ta’ kooperazzjoni ekonomika u usa’, bħall-investiment, il-kompetizzjoni, it-trasparenza fiskali, l-enerġija, it-trasport bl-ajru u bit-triq, in-nondiskriminazzjoni fir-rigward ta’ ċerti arranġamenti ta’ mobilià u l-koordinazzjoni tas-sigurtà soċjali, u s-sajd.
 It-Tieni Parti tistabbilixxi politika kummerċjali moderna u sostenibbli. Iż-żewġ Partijiet jimpenjaw ruħhom għal standards għoljin komuni f’oqsma bħalma huma l-istandards tax-xogħol u dawk soċjali, il-protezzjoni ambjentali, il-ġlieda kontra t-tibdil fil-klima, inkluż l-ipprezzar tal-karbonju, u l-istandards rilevanti dwar l-evitar tat-taxxa u t-trasparenza tat-taxxa
 4
 . Fih ukoll prinċipji dwar is-sussidji li jipprevjenu kull Parti milli tagħti sussidji li għandhom effett negattiv fuq il-kummerċ u l-investiment bejn il-Partijiet]. Dawn l-istandards u l-prinċipji miftehma huma assoċjati mal-mekkaniżmi ta’ infurzar domestiku u ta’ soluzzjoni tat-tilwim biex jiġi żgurat li n-negozji mill-UE u mir-Renju Unit jikkompetu b’kundizzjonijiet ekwi [għandhom jiġu ċċekkjati u elaborati aktar fl-aħħar kif xieraq]. It-tieni Parti tipprevedi li kull Parti tista’ tieħu miżuri unilaterali kif xieraq biex tipproteġi lilha nnifisha kontra l-effetti fuq il-kummerċ jew l-investiment li jirriżultaw minn sussidji jew minn diverġenzi sinifikanti fis-sistemi rispettivi ta’ kontroll tas-sussidji jew fil-livelli rispettivi tax-xogħol u tal-protezzjoni soċjali, ambjentali jew tal-klima.
 F’termini ta’ kummerċ f’oġġetti, id-dispożizzjonijiet fit-Tieni Parti jmorru lil hinn mill-ftehimiet ta’ kummerċ ħieles riċenti tal-UE ma’ sħab, bħall-Kanada jew il-Ġappun, billi jipprevedu tariffi żero u kwoti żero fuq il-prodotti kollha. Biex jibbenefikaw minn dawn il-preferenzi eċċezzjonali, in-negozji jridu jiżguraw li l-prodotti tagħhom joriġinaw fl-Unjoni jew fir-Renju Unit. Dawn ir-“regoli tal-oriġini” huma essenzjali biex tiġi żgurata l-integrità tas-suq tal-Unjoni. Il-Ftehim ta’ Kummerċ u Kooperazzjoni jiffaċilita wkoll, sal-punt permess mill-Kodiċi Doganali tal-Unjoni, il-formalitajiet doganali li japplikaw għal kull pajjiż terz barra mill-Unjoni Doganali. Ineħħi wkoll l-ostakli tekniċi bla bżonn għall-kummerċ, iżda xorta waħda jiżgura li l-prodotti kollha tar-Renju Unit li jidħlu fl-Unjoni jissodisfaw bis-sħiħ l-istandards regolatorji għoljin tal-Unjoni, inkluż dwar il-kwalità tal-ikel (pereż. l-istandards sanitarji u fitosanitarji) u s-sikurezza tal-prodotti.
 Huwa miftiehem ukoll livell sinifikanti ta’ ftuħ għall-kummerċ fis-servizzi, li jmur lil hinn mid-dispożizzjonijiet bażiċi tal-Ftehim Ġenerali tad-WTO dwar il-Kummerċ fis-Servizzi (General Agreement on Trade in Service, GATS), filwaqt li jirrifletti li r-Renju Unit ma għadux jibbenefika mill-moviment liberu tal-persuni u, għalhekk, mil-libertà li jiġu pprovduti servizzi. Il-fornituri tas-servizzi tar-Renju Unit li jixtiequ joffru servizzi fl-Unjoni jkollhom jissodisfaw ir-rekwiżiti regolatorji xierqa kollha, iżda ma jiġux ittrattati b’mod inqas favorevoli mill-operaturi tal-Unjoni f’dawk l-oqsma koperti mill-Ftehim ta’ Kummerċ u Kooperazzjoni, u viċi versa
 5
 . L-investituri tar-Renju Unit jistgħu jistabbilixxu wkoll entitajiet legali fl-Unjoni biex joffru servizzi fis-suq uniku u viċi versa. Il-Ftehim jinkludi qafas għan-negozjati futur għal ftehimiet ta’ rikonoxximent fir-rigward ta’ kwalifiki professjonali.
 Il-Ftehim ta’ Kummerċ u Kooperazzjoni fih dispożizzjonijiet li għandhom l-għan li jiffaċilitaw il-kummerċ diġitali, billi jindirizzaw ostakli mhux ġustifikati, u jiżguraw ambjent online miftuħ, sigur u kredibbli għan-negozji u l-konsumaturi, flimkien ma’ standards għoljin ta’ protezzjoni tad-data personali. Il-Ftehim jinkludi wkoll dispożizzjonijiet li jiggarantixxu l-protezzjoni tad-drittijiet tal-proprjetà intellettwali. Barra minn hekk, jinkludi dispożizzjonijiet dwar opportunitajiet reċiproċi fis-swieq tal-akkwist pubbliku rispettivi tal-Partijiet u dwar l-istandards tal-akkwist li jmorru lil hinn mill-impenji tagħhom skont il-Ftehim dwar l-Akkwisti Pubbliċi (Government Procurement Agreement, GPA) tad-WTO.
 Dwar l-enerġija, billi r-Renju Unit ma jibqax jipparteċipa fis-suq uniku tal-elettriċità u fil-pjattaformi kummerċjali tal-UE, il-Ftehim ta’ Kummerċ u Kooperazzjoni joħloq qafas ġdid għall-kooperazzjoni bilaterali fl-enerġija, immirat lejn l-iżgurar ta’ provvisti tal-enerġija kosteffiċjenti, nodfa u siguri li huma essenzjali għall-funzjonament taż-żewġ ekonomiji, u l-istabbiliment ta’ mekkaniżmi ġodda għall-kooperazzjoni dwar l-enerġija rinnovabbli, b’mod partikolari fil-Baħar tat-Tramuntana, u l-indirizzar tat-tibdil fil-klima. Id-dispożizzjonijiet sostantivi dwar kundizzjonijiet ekwivalenti ta’ kompetizzjoni u l-liberalizzazzjoni huma wkoll parti mill-Ftehim, inkluż f’termini ta’ kundizzjonijiet għas-sussidji fis-settur tal-enerġija. Bħal f’oqsma oħra, id-dispożizzjonijiet dwar l-enerġija ma jirreplikawx il-benefiċċji sħaħ tas-Suq Uniku għar-Renju Unit, filwaqt li jitqies l-istatus tiegħu bħala pajjiż terz.
 Dwar it-trasport, il-Ftehim ta’ Kummerċ u Kooperazzjoni jipprevedi konnettività kontinwa u sostenibbli bl-ajru u bit-triq, filwaqt li jirrispetta l-integrità tas-Suq Uniku. Dan jinkludi dispożizzjonijiet li jiżguraw li l-kompetizzjoni bejn l-operaturi tal-Unjoni u tar-Renju Unit issir b’kundizzjonijiet ekwi, biex id-drittijiet tal-passiġġieri u s-sikurezza tat-trasport ma jiddgħajfux.
 It-Tieni Parti fiha wkoll qafas għall-ġestjoni konġunta u sostenibbli tal-istokkijiet tal-ħut fl-ibħra tal-Unjoni u tar-Renju Unit. Ir-Renju Unit, bħala stat kostali indipendenti, ikollu kontroll fuq l-ibħra tiegħu u jkun jista’ jiżviluppa aktar is-sajd Brittaniku, iżda s-sajjieda Ewropej ikompli jkollhom aċċess għall-ibħra tar-Renju Unit biex iwettqu l-attivitajiet tas-sajd tagħhom.
 It-Tielet Parti (Infurzar tal-Liġi u Kooperazzjoni Ġudizzjarja f’Materji Kriminali) tistabbilixxi qafas għall-infurzar tal-liġi u l-kooperazzjoni ġudizzjarja f’materji kriminali. Huwa jirrikonoxxi l-ħtieġa għal kooperazzjoni b’saħħitha bejn il-pulizija nazzjonali u l-awtoritajiet ġudizzjarji kif ukoll l-aġenziji u l-korpi tal-Unjoni, b’mod partikolari għall-ġlieda kontra l-kriminalità transfruntiera u t-terroriżmu u l-prosekuzzjoni tagħhom.
 It-Tielet Parti tkopri l-oqsma ewlenin li ġejjin:
 –Skambju tad-data: arranġamenti għal skambju f’waqtu, effettiv u effiċjenti ta’ data dwar il-passiġġieri tal-ajru (magħrufa bħala Reġistru tal-Ismijiet tal-Passiġġieri jew Passenger Name Records, PNR), data dwar id-DNA, il-marki tas-swaba’ u r-reġistrazzjoni tal-vetturi (l-hekk imsejħa “data Prüm” – li qatt qabel ma ġiet skambjata bejn l-Unjoni u pajjiż terz mhux ta’ Schengen) informazzjoni ta’ rekords kriminali u informazzjoni operazzjonali – li jikkomplementaw il-kanali internazzjonali, bħall-Interpol;
 –Europol u Eurojust: kooperazzjoni effettiva bejn ir-Renju Unit u l-Europol u l-Eurojust, f’konformità mar-regoli għall-kooperazzjoni ma’ pajjiżi terzi stabbiliti fil-leġiżlazzjoni tal-Unjoni;
 –Ċessjoni jippermettu l-konsenja rapida ta’ kriminali bejn l-Istati Membri tal-Unjoni u r-Renju Unit permezz ta’ proċeduri simplifikati, skadenzi stretti, salvagwardji robusti (inklużi raġunijiet xierqa għar-rifjut ta’ konsenja), drittijiet proċedurali u kontroll ġudizzjarju;
 –Assistenza reċiproka: arranġamenti biex jiffaċilitaw u jissupplimentaw il-Konvenzjonijiet tal-Kunsill tal-Ewropa f’materji kriminali, pereż. permezz ta’ proċeduri simplifikati, limiti ta’ żmien, u infrastrutturi teknoloġiċi, dwar firxa wiesgħa ta’ miżuri, inkluż iffriżar u konfiska ta’ proprjetà;
 –Ħidma kontra l-ħasil tal-flus It-tisħiħ tal-isforzi u l-kooperazzjoni kontra l-ħasil tal-flus u l-finanzjament tat-terroriżmu.
 It-Tielet Parti tirrispetta l-istatus tar-Renju Unit bħala mhux membru tal-Unjoni barra miż-żona Schengen. Pereżempju, ir-Renju Unit ma jibqax ikollu aċċess dirett u f’ħin reali għal bażijiet tad-data sensittivi tal-Unjoni li jappoġġaw l-ispazju ta’ libertà, sigurtà u ġustizzja tal-Unjoni – billi dan huwa pprovdut biss lill-Istati Membri u lill-pajjiżi assoċjati mill-qrib ħafna li jaċċettaw l-obbligi kollha ta’ akkumpanjament.
 Il-kooperazzjoni mill-qrib u komprensiva bejn il-pulizija u l-ġudikatura hija msejsa fuq garanziji li jirrispettaw id-demokrazija u l-istat tad-dritt, li jipproteġu b’mod effettiv id-drittijiet u l-libertajiet fundamentali tal-individwi, inklużi dawk minquxa fil-Konvenzjoni Ewropea dwar id-Drittijiet tal-Bniedem u billi jingħatawlhom effett domestiku, kif ukoll impenji miż-żewġ Partijiet li jżommu livelli għoljin ta’ standards tal-protezzjoni tad-data. Din kienet domanda partikolarment importanti min-naħa tal-Unjoni bil-ħsieb li jiġi żgurat li kemm is-sigurtà kif ukoll id-drittijiet fundamentali taċ-ċittadini tagħha jkunu protetti. It-Tielet Parti tipprevedi wkoll dispożizzjonijiet speċifiċi dwar is-sospensjoni tal-kooperazzjoni f’każ ta’ nuqqasijiet serji u sistemiċi fl-iżgurar ta’ xi waħda minn dawn is-salvagwardji, kif ukoll mekkaniżmu ddedikat għas-soluzzjoni tat-tilwim.
 Ir-Raba’ Parti (Kooperazzjoni Tematika) tinkludi żewġ titoli: Titolu I: Is-Sigurtà tas-Saħħa u t-Titolu II; Iċ-ċibersigurtà Ir-Raba’ Parti tistabbilixxi dispożizzjonijiet għall-kooperazzjoni bejn il-Partijiet dwar is-sigurtà tas-saħħa u kwistjonijiet ta’ sigurtà ċibernetika, inkluż permezz tal-parteċipazzjoni temporanja u limitata tar-Renju Unit f’għadd ta’ strutturi tal-Unjoni, bi stedina mill-Unjoni biss, u dment li jinqala’ theddid komuni speċifiku.
 Il-Ħames Parti (Parteċipazzjoni fi Programmi tal-Unjoni, Ġestjoni Finanzjarja Tajba u Dispożizzjonijiet Finanzjarji) tistabbilixxi dispożizzjonijiet dwar il-parteċipazzjoni kontinwa tar-Renju Unit bħala pajjiż terz f’għadd ta’ programmi ewlenin tal-Unjoni, soġġetta għal kontribuzzjoni finanzjarja mir-Renju Unit għall-baġit tal-Unjoni. Il-lista preċiża ta’ programmi bħal dawn tiġi adottata aktar tard mill-Kumitat Speċjalizzat dwar il-Parteċipazzjoni fil-Programmi tal-Unjoni. Barra minn hekk, il-Kumitat Speċjalizzat dwar il-Parteċipazzjoni fil-Programmi tal-Unjoni jista’ jistabbilixxi wkoll lista tas-servizzi pprovduti permezz tal-implimentazzjoni tal-Programmi tal-Unjoni li r-Renju Unit jista’ jkollu aċċess għalihom.
 Il-bażijiet ġuridiċi (atti bażiċi) tal-programmi u l-attivitajiet tal-Unjoni li r-Renju Unit jista’ jipparteċipa fihom għadhom ma ġewx adottati. Madankollu, hemm fehim komuni bejn ir-Renju Unit u l-Unjoni dwar il-programmi li fihom ir-Renju Unit jista’ jipparteċipa u b’liema kundizzjonijiet speċifiċi, soġġett għall-kundizzjonijiet ipprovduti fil-bażijiet ġuridiċi definittivi. Għalhekk, Dikjarazzjoni Konġunta mehmuża mal-Ftehim ta’ Kummerċ u Kooperazzjoni tipprovdi qafas għall-protokolli li jiżdiedu ma’ dan il-ftehim mill-Kumitat Speċjalizzat dwar il-Parteċipazzjoni fi Programmi tal-Unjoni meta jiġu adottati l-bażijiet ġuridiċi ta’ dawn il-programmi.
 Is-Sitt Parti (Soluzzjoni tat-Tilwim u Dispożizzjonijiet Orizzontali) tinkludi tliet titoli: Titolu I (Soluzzjoni tat-tilwim), Titolu II (Bażi għall-kooperazzjoni) u Titolu III (Twettiq ta’ obbligi u miżuri ta’ salvagwardja).
 Dwar is-soluzzjoni tat-tilwim, jekk ikun hemm nuqqas ta’ qbil u ma tkunx tista’ tinstab soluzzjoni bejn il-Partijiet, il-Ftehim ta’ Kummerċ u Kooperazzjoni jipprevedi li jista’ jiġi stabbilit tribunal tal-arbitraġġ indipendenti biex isolvi l-kwistjoni permezz ta’ deċiżjoni vinkolanti. Dan il-mekkaniżmu għas-soluzzjoni tat-tilwim japplika għall-biċċa l-kbira tal-oqsma tal-Ftehim ta’ Kummerċ u Kooperazzjoni, inklużi l-kundizzjonijiet ekwivalenti ta’ kompetizzjoni u s-sajd. Hu akkumpanjat minn mekkaniżmi kredibbli u robusti ta’ infurzar u konformità, inkluża l-possibbiltà li jiġu sospiżi l-obbligi tal-parti li tilmenta fil-qafas tal-Ftehim ta’ Kummerċ u Kooperazzjoni, pereż. li terġa’ tintroduċi t-tariffi u/jew il-kwoti. Barra minn hekk, f’ċerti kundizzjonijiet kull Parti tkun tista’ tirritalja b’mod trasversali kull meta Parti ma tikkonformax mad-deċiżjoni tat-tribunal tal-arbitraġġ. Pereżempju, ksur persistenti minn Parti waħda li jikkonċerna settur ekonomiku speċifiku jippermetti lill-Parti l-oħra tirritalja b’miżuri f’setturi ekonomiċi oħra. Kull Parti tista’ wkoll unilateralment tieħu miżuri ta’ salvagwardja xierqa f’każijiet ta’ diffikultajiet ekonomiċi, soċjetali jew ambjentali serji ta’ natura settorjali jew reġjonali.
 Is-Seba’ Parti (Dispożizzjonijiet Finali) fiha dispożizzjonijiet finali, inklużi dwar id-dħul fis-seħħ, ir-rieżami u t-terminazzjoni tal-Ftehim ta’ Kummerċ u Kooperazzjoni.
 Żewġ Protokolli jipprevedu kooperazzjoni amministrattiva u l-ġlieda kontra l-frodi fil-qasam tat-Taxxa fuq il-Valur Miżjud, assistenza reċiproka għall-irkupru ta’ talbiet relatati ma’ taxxi u dazji u għal assistenza amministrattiva reċiproka fi kwistjonijiet tad-dwana.
 Il-Protokoll dwar il-Koordinazzjoni tas-Sigurtà Soċjali jistabbilixxi għadd ta’ miżuri ta’ koordinazzjoni tas-sigurtà soċjali li għandhom l-għan li jipproteġu d-drittijiet tas-sigurtà soċjali taċ-ċittadini tal-UE u taċ-ċittadini tar-Renju Unit f’sitwazzjoni transfruntiera li tinvolvi lir-Renju Unit u lill-UE mill-1 ta’ Jannar 2021. Ċittadini ta’ pajjiżi terzi, persuni apolidi u refuġjati huma protetti wkoll. Hija koperta firxa wiesgħa ta’ benefiċċji, inklużi pensjonijiet tax-xjuħija u tas-superstiti, għotjiet tal-mewt, benefiċċji tal-mard, benefiċċji tal-maternità / paternità relatati mat-twelid ta’ tarbija, benefiċċji fir-rigward ta’ inċidenti fil-post tax-xogħol jew benefiċċji ta’ qabel l-irtirar. Il-Protokoll jiżgura li l-arranġamenti tal-koordinazzjoni tas-sigurtà soċjali stabbiliti fih ikunu bbażati fuq il-prinċipju tan-nondiskriminazzjoni bejn l-Istati Membri tal-Unjoni .
 Il-Ftehim dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata jistabbilixxi regoli u modalitajiet għall-iskambju ta’ informazzjoni sensittiva klassifikata u mhux klassifikata. F’konformità ma’ ftehimiet oħra dwar is-sigurtà tal-informazzjoni konklużi mill-Unjoni ma’ pajjiżi terzi oħra, il-Ftehim dwar is-Sigurtà tal-Informazzjoni jiżgura t-trattament sigur ta’ informazzjoni sensittiva, fuq il-bażi tal-prinċipju tal-kunsens tal-oriġinatur qabel ir-rilaxx tal-informazzjoni skambjata. Il-Ftehim dwar is-Sigurtà tal-Informazzjoni japplika mid-data tal-applikazzjoni tal-Ftehim ta’ Kummerċ u Kooperazzjoni, jew mid-data li fiha l-Partijiet ikunu nnotifikaw lil xulxin li lestew ir-rekwiżiti u l-proċeduri interni rispettivi tagħhom biex jirrilaxxaw informazzjoni klassifikata skont dan il-ftehim, skont liema minnhom tiġi l-aħħar.
 2020/0382 (NLE)
 Proposta għal
 DEĊIŻJONI TAL-KUNSILL
 dwar il-konklużjoni, f’isem l-Unjoni, tal-Ftehim ta’ Kummerċ u Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra, u tal-Ftehim bejn l-Unjoni Ewropea u r-Renju Unit tal-Gran Brittanja u l-Irlanda ta’ Fuq dwar il-proċeduri tas-sigurtà għall-iskambju u l-protezzjoni ta’ informazzjoni klassifikata
 IL-KUNSILL TAL-UNJONI EWROPEA,
 Wara li kkunsidra t-Trattat dwar il-Funzjonament tal-Unjoni Ewropea (“TFUE”), u b’mod partikolari l-Artikolu 217, flimkien mal-Artikolu 218(6), l-Artikolu 218(7) u t-tieni subparagrafu tal-Artikolu 218(8) tiegħu,
 Wara li [kkunsidra l-proposta/kkunsidraw il-proposta] tal-Kummissjoni Ewropea,
 Wara li kkunsidra l-kunsens tal-Parlament Ewropew,
 6
 Billi:
 (1)Fid-[DATA], il-Kunsill adotta d-Deċiżjoni tal-Kunsill Nru (UE) ..., dwar il-firma, f’isem l-Unjoni, tal-Ftehim ta’ Kummerċ u Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra,(“il-Ftehim ta' Kummerċ u Kooperazzjoni”) u tal-Ftehim bejn l-Unjoni Ewropea u r-Renju Unit tal-Gran Brittanja u l-Irlanda ta’ Fuq dwar il-proċeduri tas-sigurtà għall-iskambju u l-protezzjoni ta’ informazzjoni klassifikata (il-“Ftehim dwar is-Sigurtà tal-Informazzjoni”).
 (2)Il-Ftehim ta’ Kummerċ u Kooperazzjoni jistabbilixxi l-bażi għal relazzjoni wiesgħa bejn l-Unjoni u r-Renju Unit li tinvolvi drittijiet u obbligi reċiproċi, azzjonijiet komuni u proċeduri speċjali. Il-Ftehim dwar is-Sigurtà tal-Informazzjoni huwa ftehim supplimentari għall-Ftehim ta’ Kummerċ u Kooperazzjoni, intrinsikament marbut ma’ dan tal-aħħar b’mod partikolari fir-rigward tal-bidu tal-applikazzjoni u t-terminazzjoni tiegħu. Id-deċiżjoni li jiġi ffirmat dan il-Ftehim ta’ Kummerċ u Kooperazzjoni u l-Ftehim dwar is-Sigurtà tal-Informazzjoni (“il-Ftehimiet”) għandha għalhekk tkun imsejsa fuq il-bażi ġuridika li tipprovdi għall-istabbiliment ta’ assoċjazzjoni li tippermetti lill-Unjoni li tidħol f’impenji fl-oqsma kollha koperti mit-Trattati.
 (3)Huwa xieraq li jiġu definiti l-modalitajiet tar-rappreżentanza tal-Unjoni fil-Kumitat Konġunt u l-kumitati speċjalizzati stabbiliti bil-Ftehim ta’ Kummerċ u Kooperazzjoni. Il-Kummissjoni, kif previst fl-Artikolu 17(1) tat-Trattat dwar l-Unjoni Ewropea (“TUE”), għandha tirrappreżenta lill-Unjoni u għandha tesprimi l-pożizzjonijiet tal-Unjoni kif stabbiliti mill-Kunsill f’konformità mat-Trattati. Il-Kunsill għandu jeżerċita l-funzjonalitajiet tiegħu tat-tfassil ta’ politika u ta’ koordinazzjoni kif previst fl-Artikolu 16(1) TUE billi jistabbilixxi l-pożizzjonijiet li għandhom jittieħdu f’isem l-Unjoni fil-Kumitat Konġunt u fil-Kumitati stabbiliti mill-Ftehim ta’ Kummerċ u Kooperazzjoni. Barra minn hekk, fejn il-Kunsill ta’ Sħubija jew il-Kumitati stabbiliti mill-Ftehim ta’ Kummerċ u Kooperazzjoni jintalbu jadottaw atti li jkollhom effetti legali, il-pożizzjonijiet li għandhom jittieħdu f’isem l-Unjoni f’dawn il-korpi għandhom jiġu stabbiliti f’konformità mal-proċedura stabbilita fl-Artikolu 218(9) TFUE.
 (4)Stat Membru wieħed jew aktar jistgħu jitolbu li r-rappreżentant tal-Kummissjoni jkun akkumpanjat, bħala parti mid-delegazzjoni tal-Unjoni, minn rappreżentant ta’ dak l-Istat Membru jew ta’ dawk l-Istati Membri f’laqgħa tal-Kunsill ta’ Sħubija u korpi konġunti oħra stabbiliti mill-Ftehim.
 (5)Huwa xieraq li l-Kummissjoni tiġi awtorizzata, skont l-Artikolu 218(7) TFUE, tapprova f’isem l-Unjoni ċerti modifiki għall-Ftehim ta’ Kummerċ u Kooperazzjoni li għandhom jiġu adottati permezz ta’ proċedura simplifikata jew minn korp stabbilit mill-Ftehim ta’ Kummerċ u Kooperazzjoni skont id-dispożizzjonijiet ta’ dak il-ftehim. Għandha tiġi stabbilita l-proċedura ta’ konsultazzjoni tal-Kunsill fir-rigward ta’ tali modifiki.
 (6)Barra minn hekk, sabiex l-Unjoni tkun tista’ tirreaġixxi fil-ħin meta l-kundizzjonijiet rilevanti ma jibqgħux jiġu ssodisfati, jenħtieġ li l-Kummissjoni tingħata s-setgħa li tieħu ċerti deċiżjonijiet li jissospendu l-benefiċċji mogħtija lir-Renju Unit skont l-Anness TBT-4 [dwar il-Prodotti Organiċi] u l-Anness TBT-2 [dwar il-Prodotti Mediċinali]. Qabel ma tagħmel dan, il-Kummissjoni għandha tinforma lir-rappreżentanti tal-Istati Membri, li jistgħu joġġezzjonaw għall-pożizzjoni ppreżentata mill-Kummissjoni minn minoranza li timblokka. Il-Kummissjoni għandha wkoll tingħata s-setgħa li tadotta, skont l-istess proċedura, kwalunkwe arranġament ta’ implimentazzjoni neċessarju ieħor għall-funzjonament effettiv ta’ dawk l-Annessi.
 (7)Bil-ħsieb li l-Unjoni tkun tista’ tieħu azzjoni rapida u effettiva biex tipproteġi l-interessi tagħha skont il-Ftehim dwar il-Kummerċ u l-Kooperazzjoni, u sakemm att leġiżlattiv speċifiku li jirregola l-adozzjoni ta’ miżuri ta’ rimedju skont il-Ftehim dwar il-Kummerċ u l-Kooperazzjoni jiġi adottat u jidħol fis-seħħ fl-Unjoni, il-Kummissjoni għandha tingħata s-setgħa li tieħu miżuri ta’ rimedju, bħas-sospensjoni tal-obbligi skont il-Ftehim dwar il-Kummerċ u l-Kooperazzjoni jew kwalunkwe ftehim supplimentari, f’każijiet ta’ ksur ta’ ċerti dispożizzjonijiet tal-Ftehim dwar il-Kummerċ u l-Kooperazzjoni jew in-nuqqas ta’ twettiq ta’ ċerti kundizzjonijiet, b’mod partikolari fl-oqsma ta’ kummerċ tal-oġġetti, kondizzjonijiet ekwivalenti ta' kompetizzjoni, it-trasport bit-triq, it-trasport bl-ajru, is-sajd u l-programmi tal-Unjoni, kif speċifikat fil-Ftehim ta' Kummerċ u ta' Kooperazzjoni, kif ukoll li tieħu miżuri ta’ rimedju xierqa, miżura ta' riekwilibriju u kontromiżuri.
 (8)Kull meta l-Unjoni tkun obbligata li taġixxi sabiex tikkonforma mad-dispożizzjonijiet tal-Ftehimiet, tali azzjoni għandha tittieħed f’konformità mad-dispożizzjonijiet tat-Trattati, filwaqt li jiġu rispettati l-limiti tas-setgħat mogħtija lil kull istituzzjoni. Għalhekk, hija l-Kummissjoni li għandha tipprovdi lir-Renju Unit l-informazzjoni jew in-notifiki meħtieġa mill-Ftehimiet, ħlief fejn il-Ftehimiet jirreferu għal istituzzjonijiet, korpi, uffiċċji u aġenziji speċifiċi oħra tal-Unjoni, li għandha tikkonsulta mar-Renju Unit dwar kwistjonijiet speċifiċi. Hija wkoll il-Kummissjoni li għandha tirrappreżenta lill-Unjoni quddiem il-bord tal-arbitraġġ fejn tkun tressqet tilwima għall-arbitraġġ skont il-Ftehim ta’ Kummerċ u Kooperazzjoni.
 (9)Huwa mfakkar li, f’konformità mad-direttivi ta’ negozjar tal-25 ta’ Frar 2020, il-kamp ta’ applikazzjoni territorjali tal-Ftehim ta’ Kummerċ u Kooperazzjoni konkluż bejn l-Unjoni u r-Renju Unit ma jinkludix lil Ġibiltà. Dan ma jipprekludix il-possibbiltà li jkun hemm ftehimiet separati bejn l-Unjoni u r-Renju Unit fir-rigward ta’ Ġibiltà f’konformità mad-dikjarazzjoni tal-Kunsill Ewropew u tal-Kummissjoni Ewropea inkluża fil-minuti tal-laqgħa tal-Kunsill Ewropew tal-25 ta’ Novembru 2018.
 (10)Il-konklużjoni tal-Ftehim ta’ Kummerċ u Kooperazzjoni fir-rigward ta' kwistjonijiet li jaqgħu fil-kompetenza tal-Komunità Ewropea tal-Enerġija Atomika huwa soġġett għal proċedura separata.
 (11)Il-Ftehimiet jenħtieġ li jiġu approvati f’isem l-Unjoni.
 ADOTTAT DIN ID-DEĊIŻJONI:
 Artikolu 1
 Il-Ftehim ta’ Kummerċ u Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra, huwa b’dan approvat f’isem l-Unjoni fir-rigward ta’ kwistjonijiet għajr dawk li jaqgħu taħt il-kompetenza tal-Komunità Ewropea tal-Enerġija Atomika.
 Il-Ftehim bejn l-Unjoni Ewropea u r-Renju Unit tal-Gran Brittanja u l-Irlanda ta’ Fuq dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata huwa b’dan approvat f’isem l-Unjoni.
 It-testi ta’ dawn il-Ftehimiet jinsabu mehmuża ma’ din id-Deċiżjoni.
 Artikolu 2
 Il-President tal-Kunsill huwa b’dan awtorizzat li jaħtar il-persuna jew persuni li jkollhom is-setgħa li jagħtu, f’isem l-Unjoni, in-notifiki previsti fid-dispożizzjonijiet li ġejjin:
 (a)fir-rigward tal-Ftehim ta’ Kummerċ u Kooperazzjoni:
 –L-Artikolu LAW.OTHER.134 [Notifiki];
 –L-Artikolu FINPROV.11 [Dħul fis-seħħ].
 –L-Artikolu SSC.11 tal-Protokoll dwar il-Koordinazzjoni tas-Sigurtà Soċjali;
 (b)fir-rigward tal-Ftehim dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata:
 –L-Artikolu 19, paragrafi 1 u 2.
 Artikolu 3
 1.Meta l-Kummissjoni tirrappreżenta lill-Unjoni f’korpi maħluqa mill-Ftehim ta’ Kummerċ u Kooperazzjoni, hija għandha tinforma lill-Kunsill fil-ħin dwar id-diskussjonijiet u l-eżitu tal-laqgħat u tal-atti adottati bi proċedura bil-miktub, u, fuq talba, għandha tipprovdi minuti u dokumenti oħra relatati ma’ tali laqgħat jew proċedura. Il-Kummissjoni għandha tinforma wkoll lill-Parlament Ewropew, kif xieraq.
 2.Matul l-ewwel ħames snin wara d-dħul fis-seħħ tal-Ftehim ta’ Kummerċ u Kooperazzjoni, il-Kummissjoni għandha tirrapporta kull sena lill-Parlament Ewropew u lill-Kunsill dwar l-implimentazzjoni u l-applikazzjoni tal-Ftehim ta’ Kummerċ u Kooperazzjoni.
 Artikolu 4
 1.Il-Kummissjoni għandha tkun awtorizzata tapprova, f’isem l-Unjoni, il-modifiki għall-Ftehim ta’ Kummerċ u Kooperazzjoni li għandhom jiġu adottati mill-Kunsill ta’ Sħubija jew mill-Kumitati Speċjalizzati, skont il-każ, skont id-dispożizzjonijiet li ġejjin ta’ dak il-ftehim:
 (a)il-paragrafi 4, 5 u 8 tal-Artikolu TBT.9 [Kooperazzjoni dwar is-sorveljanza tas-suq u s-sikurezza u l-konformità tal-prodotti mhux tal-ikel], fir-rigward tal-istabbiliment jew tal-emendi għall-arranġamenti għall-iskambju regolari ta’ informazzjoni bejn il-Partijiet stabbiliti fl-Annessi [TBT-XX] u [TBT-ZZ];
 (b)il-paragrafu 3 tal-Artikolu 2 [Definizzjonijiet tal-prodotti, prattiki u proċessi enoloġiċi] u l-paragrafu 3 tal-Artikolu 3 [Rekwiżiti taċ-ċertifikazzjoni fuq l-importazzjoni fit-territorji rispettivi tal-Partijiet] tal-Anness TBT-5 [Kummerċ tal-Inbid], fir-rigward tal-emendi tal-Appendiċijiet ta’ dak l-Anness;
 (c)il-paragrafu 2 tal-Artikolu 1 [Għan u kamp ta’ applikazzjoni] tal-Anness TBT-4 [Prodotti Organiċi], fir-rigward tal-emendi tal-Appendiċijiet ta’ dak l-Anness;
 (d)L-Artikolu 11 [emendi tal-appendiċijiet] tal-Anness TBT-2 [Prodotti Mediċinali], fir-rigward tal-emendi tal-Appendiċijiet ta’ dak l-Anness;
 (e)L-Artikolu PPROC.18 [Emenda tat-Taqsima B tal-ANNES.PPROC-1], fir-rigward tal-emendi għat-Taqsima B tal-Anness PPROC-1 dwar l-impenji għall-aċċess għas-suq;
 (f)L-Artikolu AVSAF.12 [Adozzjoni u emendi tal-annessi ta’ dan il-Kapitolu], fir-rigward tal-emendi għall-Anness AVSAF-1 jew għal annessi oħra kif previst f’dak l-Artikolu;
 (g)il-paragrafu 3 tal-Artikolu LAW.EUROPOL.48 [Forom ta’ kriminalità], fir-rigward tal-emendi għall-ANNESS LAW-3, fejn tinbidel il-lista ta’ forom ta’ kriminalità li l-Eurojust hija kompetenti għalihom skont il-liġi tal-Unjoni;
 (h)il-paragrafu 3 tal-Artikolu LAW.EUROJUST.63 [Forom ta’ kriminalità], fir-rigward tal-emendi għall-ANNESS LAW-4, fejn tinbidel il-lista ta’ forom ta’ kriminalità li l-Eurojust hija kompetenti għalihom skont il-liġi tal-Unjoni;
 (i)L-Artikolu SSC.68 [Emendi] tal-Protokoll dwar il-Koordinazzjoni tas-Sigurtà Soċjali, fir-rigward tal-emendi għal kwalunkwe mill-Annessi jew l-Appendiċijiet għall-Protokoll dwar il-Koordinazzjoni tas-Sigurtà Soċjali.
 2.Il-Kummissjoni għandha tissottometti l-modifiki proposti speċifikati fil-paragrafu 1 lill-Kunsill qabel l-approvazzjoni tagħhom.
 Il-Kummissjoni għandha tapprova dawk il-modifiki proposti f’isem l-Unjoni sakemm, fi żmien xahar wara li l-Kummissjoni tkun ippreżentathom lill-Kunsill, għadd ta’ Stati Membri li jirrappreżentaw minoranza li timblokka tal-Kunsill skont l-Artikolu 16(4) tat-Trattat dwar l-Unjoni Ewropea ma joġġezzjonawx għalihom. F’każ li jkun hemm tali oġġezzjoni, il-Kummissjoni għandha tirrifjuta l-modifiki proposti f’isem l-Unjoni.
 3.Il-Kummissjoni għandha tapprova, f’isem l-Unjoni, il-modifiki għall-Ftehim ta’ Kummerċ u Kooperazzjoni li għandhom jiġu adottati mill-Kunsill ta’ Sħubija jew mill-Kumitati Speċjalizzati, skont il-każ, skont id-dispożizzjonijiet li ġejjin ta’ dak il-ftehim:
 (a)il-paragrafu 4 tal-Artikolu LPFOFCSD.3.2 [Kamp ta’ applikazzjoni u eċċezzjonijiet], fir-rigward tal-limitu li taħtu ma japplikax il-Kapitolu dwar il-kontroll tas-sussidju;
 (b)il-paragrafu 2 tal-Artikolu LPFOFCSD.3.3 [Servizzi ta’ interess ekonomiku pubbliku], fir-rigward tal-limitu li taħtu l-obbligu tat-trasparenza ma japplikax;
 (c)il-paragrafu 3 tal-Artikolu LPFOFCSD.3.3 [Servizzi ta’ interess ekonomiku pubbliku], fir-rigward tal-limitu li taħtu l-Kapitolu ma japplikax.
 (d)l-Artikolu LPFOCDSD.3.5 [Sussidji u sussidji pprojbiti soġġetti għal kundizzjonijiet], fir-rigward tal-aġġornament tal-kundizzjonijiet li għandhom jiġu applikati għas-sussidji skont dan l-Artikolu;
 (e)l-Artikolu LPFOCDSD.3.11 [Irkupru], fir-rigward ta’ arranġamenti differenti biex jiġi żgurat l-irkupru ta’ sussidji.
 Il-Kummissjoni għandha tinforma lill-Kunsill bil-modifiki proposti qabel l-approvazzjoni tagħhom.
 4.Il-Kummissjoni għandha tiżgura li l-approvazzjoni f’isem l-Unjoni tal-modifiki proposti stabbiliti f’dan l-Artikolu:
 (a)tkun fl-interessi tal-Unjoni;
 (b)taqdi l-objettivi segwiti mill-Unjoni fil-qafas tal-politika kummerċjali tagħha, is-sikurezza tal-avjazzjoni, is-sigurtà soċjali u l-infurzar tal-liġi u l-kooperazzjoni ġudizzjarja;
 (c)ma tmurx kontra d-dritt tal-Unjoni jew id-dritt internazzjonali;
 (d)tevita l-ħolqien ta’ ostakli għall-innovazzjoni.
 Artikolu 5
 1.Il-Kummissjoni għandha tkun awtorizzata tieħu, f’isem l-Unjoni, kwalunkwe deċiżjoni biex:
 (a)tikkonferma jew tissospendi r-rikonoxximent tal-ekwivalenza wara l-valutazzjoni mill-ġdid tal-ekwivalenza li għandha titwettaq sal-31 ta’ Diċembru 2023 skont il-paragrafu 3 tal-Artikolu 3 [Rikonoxximent tal-ekwivalenza ] tal-Anness TBT-4 [Prodotti Organiċi];
 (b)tissospendi r-rikonoxximent tal-ekwivalenza skont il-paragrafi 5 u 6 tal-Artikolu 3 [Rikonoxximent tal-ekwivalenza] tal-Anness TBT-4 [Prodotti Organiċi];
 (c)taċċetta dokumenti uffiċjali dwar il-Prassi Tajba ta’ Manifattura maħruġa minn awtorità tar-Renju Unit għal faċilitajiet ta’ manifattura li jinsabu barra mit-territorju tal-awtorità emittenti u biex jiddeterminaw it-termini u l-kundizzjonijiet li taħthom l-Unjoni taċċetta dawk id-dokumenti uffiċjali dwar il-Prassi Tajba ta’ Manifattura skont il-paragrafi 3 u 4 tal-Artikolu 5 [Rikonoxximent tal-ispezzjonijiet] tal-Anness TBT-2 [Prodotti Mediċinali];
 (d)tadotta kwalunkwe arranġament ta’ implimentazzjoni meħtieġ għall-iskambju ta’ dokumenti uffiċjali dwar il-Prassi Tajba ta’ Manifattura mal-awtorità tar-Renju Unit skont l-Artikolu 6 [Skambju ta’ dokumenti uffiċjali tal-PTM] tal-Anness TBT-2 [dwar Prodotti Mediċinali] u għall-iskambju ta’ informazzjoni mal-awtorità tar-Renju Unit fir-rigward tal-ispezzjonijiet tal-faċilitajiet ta’ manifattura skont l-Artikolu 7 [Salvagwardji] tal-Anness TBT-2 [Prodotti Mediċinali];
 (e)tissospendi r-rikonoxximent ta’ spezzjonijiet jew dokumenti uffiċjali ta’ aċċettazzjoni ta’ Prattika Tajba ta’ Manifattura maħruġa mir-Renju Unit u tinnotifika lir-Renju Unit bl-intenzjoni tagħha li tapplika l-Artikolu 9 [Sospensjoni] tal-Anness TBT-2 [Prodotti Mediċinali] u tidħol f’konsultazzjonijiet mar-Renju Unit skont il-paragrafu 3 tal-Artikolu 8 [Bidliet fil-leġiżlazzjoni applikabbli] tal-Anness TBT-2 [Prodotti Mediċinali];
 (f)tissospendi totalment jew parzjalment, għall-prodotti kollha jew uħud minnhom elenkati fl-Appendiċi C tal-Anness TBT-2 [dwar Prodotti Mediċinali], ir-rikonoxximent tal-ispezzjonijiet u l-aċċettazzjoni ta’ dokumenti uffiċjali ta’ Prattika Tajba ta’ Manifattura tal-Parti l-oħra skont il-paragrafu 1 tal-Artikolu 9 [ Sospensjoni] tal-Anness TBT-2 [Prodotti Mediċinali].
 2.Il-Kummissjoni għandha tieħu dawk id-deċiżjonijiet proposti skont il-proċedura stabbilita fl-Artikolu 4(2) ta’ din id-Deċiżjoni.
 Artikolu 6
 1.Sakemm att leġislattiv speċifiku li jirregola l-adozzjoni ta’ tali miżuri jiġi adottat u jidħol fis-seħħ fl-Unjoni, id-deċiżjoni tal-Unjoni li tieħu l-miżuri li ġejjin taħt il-Ftehim ta’ Kummerċ u Kooperazzjoni għandha tittieħed mill-Kummissjoni skont il-kondizzjonijiet stabbiliti fid-dispożizzjonijiet korrispondenti tal-Ftehim ta’ Kummerċ u Kooperazzjoni fir-rigward ta’:
 (a)Is-sospensjoni tat-trattament preferenzjali rilevanti tal-prodott(i) kkonċernat(i) kif stabbilit fl-Artikolu GOODS.19 [Miżuri f’każ ta’ ksur jew ċirkomvenzjoni tal-leġiżlazzjoni doganali];
 (b)l-applikazzjoni ta’ miżuri ta’ rimedju u s-sospensjoni tal-obbligi kif stabbiliti fl-Artikolu LPFOFCSD.3.12 [Miżuri ta’ rimedju];
 (c)l-applikazzjoni ta’ miżuri ta’ riekwilibriju u kontromiżuri kif stabbilit fl-Artikolu LPFOFCSD.9.4 [Riekwilibriju];
 (d)l-applikazzjoni tal-miżuri ta’ salvagwardja kif stabbiliti fl-Artikolu ROAD.11 [Miżuri ta’ salvagwardja].
 (e)ir-rifjut, ir-revoka, is-sospensjoni jew il-limitazzjoni tal-awtorizzazzjoni operattiva ta’ linja tal-ajru, l-Artikolu AIRTRN.8 [Rifjut, revoka, sospensjoni jew limitazzjoni tal-awtorizzazzjoni operattiva];
 (f)l-applikazzjoni ta’ miżuri ta’ rimedju kif stabbilit fl-Artikolu FISH.14 [Miżuri ta’ rimedju u riżoluzzjoni tat-tilwim];
 (g)miżuri kompensatorji kif stabbiliti fl-Artikolu FISH.9 [Miżuri kumpensatorji fil-każ ta’ rtirar jew tnaqqis tal-aċċess]
 (h)is-sospensjoni jew it-terminazzjoni tal-parteċipazzjoni tar-Renju Unit fil-programmi tal-Unjoni ,kif stabbilit fl-Artikolu UNPRO.3.1 [Sospensjoni tal-parteċipazzjoni tar-Renju Unit fi programm tal-Unjoni mill-Unjoni Ewropea] u l-Artikolu UNPRO.3.20 [Terminazzjoni tal-parteċipazzjoni tar-Renju Unit fi programm tal-Unjoni mill-Unjoni Ewropea];
 (i)offerta jew aċċettazzjoni ta’ kumpens temporanju jew is-sospensjoni tal-obbligi fil-kuntest tal-konformità wara proċedura ta’ arbitraġġ jew bord ta’ esperti skont l-Artikolu INST.24 [Rimedji Temporanji], ħlief kif previst fir-Regolament (UE) Nru 654/2014;
 (j)il-miżuri ta’ salvagwardja u l-miżuri ta’ riekwilibriju kif stabbiliti fl-Artikolu INST.36 [Miżuri ta’ salvagwardja].
 2.Il-Kummissjoni għandha tinforma lill-Kunsill b’mod sħiħ u f’waqtu dwar l-intenzjoni tagħha li tadotta l-miżuri proposti stabbiliti fil-paragrafu 1 u tieħu kont tal-fehmiet possibbli espressi. Il-Kummissjoni għandha tinforma wkoll lill-Parlament Ewropew, kif xieraq.
 3.
 Il-Kummissjoni tista’ tadotta wkoll miżuri li jerġgħu jdaħħlu d-drittijiet u l-obbligi skont il-Ftehim ta’ Kummerċ u Kooperazzjoni kif kienu jeżistu qabel l-adozzjoni tal-miżuri previsti fil-paragrafu 1.
 Artikolu 7
 Din id-Deċiżjoni għandha tidħol fis-seħħ fid-data tal-adozzjoni tagħha.
 Magħmul fi Brussell,
 Għall-Kunsill
 Il-President
 (1)
 Id-Deċiżjoni tal-Kunsill (UE) 2020/135 tat-30 ta’ Jannar 2020 dwar il-konklużjoni tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (ĠU L 29, 31.1.2020, p. 1).
 (2)
 Dikjarazzjoni politika li tistabbilixxi l-qafas għar-relazzjoni futura bejn l-Unjoni Ewropea u r-Renju Unit (ĠU C 34, 31.1.2020, p. 1).
 (3)
 Id-Deċiżjoni tal-Kunsill (UE, Euratom) 2020/266 li tawtorizza l-ftuħ tan-negozjati mar-Renju Unit tal-Gran Brittanja u l-Irlanda ta’ Fuq għal ftehim ta’ sħubija ġdid (ĠU L 58, 27.2.2020, p. 53).
 (4)
 L-Unjoni u r-Renju Unit beħsiebhom ukoll japprovaw Dikjarazzjoni Konġunta dwar il-Ġlieda Kontra r-Reġimi ta’ Taxxa Dannużi fil-mument tal-konklużjoni tal-Ftehimiet.
 (5)
 Skont il-politika kummerċjali tal-UE, għadd limitat ta’ setturi huma esklużi (servizzi pubbliċi, xi servizzi tat-trasport, u servizzi awdjoviżivi biex tiġi ppreservata d-diversità kulturali).
 (6)
 ĠU C , , p. .
 ---documentbreak---
 IL-KUMMISSJONI EWROPEA
 Brussell, 27.12.2020
 COM(2020) 856 final
 COM(2020) 856 final of 25.12.2020 downgraded on 26.12.2020.
 ANNESS
 tal-
 Proposta għal Deċiżjoni tal-Kunsill
 dwar il-konklużjoni, f’isem l-Unjoni, tal-Ftehim ta’ Kummerċ u Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra, u tal-Ftehim bejn l-Unjoni Ewropea u r-Renju Unit tal-Gran Brittanja u l-Irlanda ta’ Fuq dwar il-proċeduri tas-sigurtà għall-iskambju u l-protezzjoni ta’ informazzjoni klassifikata
 FTEHIM TA’ KUMMERĊ U KOOPERAZZJONI BEJN L-UNJONI EWROPEA U L-KOMUNITÀ EWROPEA TAL-ENERĠIJA ATOMIKA, MINN NAĦA, U R-RENJU UNIT TAL-GRAN BRITTANJA U L-IRLANDA TA’ FUQ, MIN-NAĦA L-OĦRA
 PREAMBOLU
 L-EWWEL PARTI: DISPOŻIZZJONIJIET KOMUNI U ISTITUZZJONALI
 Titolu I: Dispożizzjonijiet Ġenerali
 Titolu II: Prinċipji ta’ interpretazzjoni u definizzjonijiet
 Titolu III Qafas istituzzjonali
 IT-TIENI PARTI: KUMMERĊ, TRASPORT SAJD U ARRANĠAMENTI OĦRA
 L-EWWEL INTESTATURA: KUMMERĊ
 Titolu I: Kummerċ tal-merkanzija
 Titolu II: Servizzi u investiment
 Titolu III: Kummerċ diġitali
 Titolu IV: Movimenti kapitali, pagamenti, trasferimenti u miżuri temporanji ta’ salvagwardja
 Titolu V: Proprjetà intellettwali
 Titolu VI: Akkwist pubbliku
 Titolu VII: Impriżi żgħar u ta’ daqs medju
 Titolu VIII: Enerġija
 Titolu IX: Trasparenza
 Titolu X: Prattiki regolatorji tajba u kooperazzjoni regolatorja
 Titolu XI: Kundizzjonijiet ekwi għal kompetizzjoni miftuħa u ġusta u żvilupp sostenibbli
 Titolu XII: Eċċezzjonijiet
 IT-TIENI INTESTATURA: AVJAZZJONI
 Titolu I: Trasport bl-ajru
 Titolu II: Sikurezza tal-avjazzjoni
 IT-TIELET INTESTATURA: TRASPORT BIT-TRIQ
 Titolu I: Trasport ta’ oġġetti bit-triq
 Titolu II: Trasport ta’ passiġġieri bit-triq
 IR-RABA’ INTESTATURA: KOORDINAZZJONI TAS-SIGURTÀ SOĊJALI U VIŻI GĦAL ŻJARAT QOSRA
 Titolu I: Koordinazzjoni tas-sigurtà soċjali
 Titolu II: Viżi għal żjarat qosra
 IL-ĦAMES INTESTATURA: SAJD
 IS-SITT INTESTATURA: DISPOŻIZZJONIJIET OĦRA
 IT-TIELET PARTI: INFURZAR TAL-LIĠI U KOOPERAZZJONI ĠUDIZZJARJA F’MATERJI KRIMINALI
 Titolu I: Dispożizzjonijiet Ġenerali
 Titolu II: Skambji ta’ data dwar id-DNA, il-marki tas-swaba’ u r-reġistrazzjoni tal-vetturi
 Titolu III: Trasferiment u proċessar tad-data tar-reġistru tal-ismijiet tal-passiġġieri
 TITOLU IV: Kooperazzjoni dwar informazzjoni operazzjonali
 Titolu V: Kooperazzjoni mal-Europol
 Titolu VI: Kooperazzjoni mal-Eurojust
 Titolu VII: Konsenja
 Titolu VIII: Assistenza reċiproka
 Titolu IX: Skambju ta’ informazzjoni ta’ rekords kriminali
 Titolu X: Ġlieda kontra l-ħasil tal-flus u kontra l-finanzjament tat-terroriżmu
 Titolu XI: Iffriżar u konfiska
 Titolu XII: Dispożizzjonijiet oħrajn
 Titolu XIII: Soluzzjoni tat-tilwim
 IR-RABA’ PARTI: IL-KOOPERAZZJONI TEMATIKA
 Titolu I: Sigurtà tas-Saħħa
 Titolu II: Ċibersigurtà
 IL-ĦAMES PARTI: PARTEĊIPAZZJONI FIL-PROGRAMMI TAL-UNJONI, ĠESTJONI FINANZJARJA TAJBA U DISPOŻIZZJONIJIET FINANZJARJI
 IS-SITT PARTI: SOLUZZJONI TA’ TILWIM U DISPOŻIZZJONIJIET ORIZZONTALI
 Titolu I: Soluzzjoni ta’ tilwim
 Titolu II: Bażi għall-kooperazzjoni
 Titolu III: It-twettiq tal-obbligi u l-miżuri ta’ salvagwardja
 PARTI SEBGĦA DISPOŻIZZJONIJIET FINALI
 ANNESSI
 ANNESS INST: REGOLI TA’ PROĊEDURA TAL-KUNSILL TA’ SĦUBIJA U L-KUMITATI
 ANNESS ORIG-1: NOTI INTRODUTTORJI GĦAL REGOLI TAL-ORIĠINI SPEĊIFIĊI GĦALL-PRODOTT
 ANNESS ORIG-2: REGOLI TAL-ORIĠINI SPEĊIFIĊI GĦALL-PRODOTT
 ANNESS ORIG-2A: KWOTI TAL-ORIĠINI U ALTERNATTIVI GĦAR-REGOLI TA’ ORIĠINI SPEĊIFIĊI GĦALL-PRODOTTI FL-ANNESS ORIG-2 [REGOLI TAL-ORIĠINI SPEĊIFIĊI GĦALL-PRODOTT]
 ANNESS ORIG-2B: REGOLI SPEĊIFIĊI TA’ PRODOTTI TRANŻIZZJONALI GĦAL AKKUMULATURI ELETTRIĊI U VETTURI ELETTRIFIKATI
 ANNESS ORIG-3: DIKJARAZZJONI TAL-FORNITUR
 ANNESS ORIG-4:TEST TAD-DIKJARAZZJONI DWAR L-ORIĠINI
 ANNESS ORIG-5: DIKJARAZZJONI KONĠUNTA DWAR IL-PRINĊIPAT TA’ ANDORRA
 ANNESS ORIG-6: DIKJARAZZJONI KONĠUNTA DWAR IR-REPUBBLIKA TA’ SAN MARINO
 ANNESS SPS-1: KRITERJI MSEMMIJA FL-ARTIKOLU SPS.19(d)
 ANNESS TBT-1: VETTURI BIL-MUTUR U TAGĦMIR U PARTIJIET TAGĦHOM
 ANNESS TBT-2: Prodotti Mediċinali
 ANNESS TBT-3: SUSTANZI KIMIĊI
 ANNESS TBT-4: PRODOTTI ORGANIĊI
 ANNESS-TBT-5: Il-KUMMERĊ TAL-INBID
 ANNESS TBT-XX — L-ARRANĠAMENT IMSEMMI FL-ARTIKOLU TBT.9(4) GĦALL-ISKAMBJU REGOLARI TA’ INFORMAZZJONI FIR-RIGWARD TAS-SIKUREZZA TA’ PRODOTTI MHUX TAL-IKEL U L-MIŻURI PREVENTIVI, RESTRITTIVI U KORRETTIVI RELATATI
 ANNESS TBT-ZZ — L-ARRANĠAMENT IMSEMMI FL-ARTIKOLU TBT.9(5) GĦALL-ISKAMBJU REGOLARI TA’ INFORMAZZJONI RIGWARD IL-MIŻURI MEĦUDA FUQ IL-PRODOTTI MHUX TAL-IKEL MHUX KONFORMI, GĦAJR DAWK KOPERTI MILL-ARTIKOLU TBT.9(4)
 ANNESS CUSTMS-1: OPERATURI EKONOMIĊI AWTORIZZATI
 ANNESS SERVIN-1: MIŻURI EŻISTENTI
 ANNESS SERVIN-2: MIŻURI FUTURI
 ANNESS SERVIN-3: VIŻITATURI PROFESSJONALI GĦAL FINIJIET TA' STABBILIMENT, IMPJEGATI BI TRASFERIMENT INTRAAŻJENDALI U VIŻITATURI PROFESSJONALI GĦAL ŻMIEN QASIR
 ANNESS SERVIN-4: FORNITURI TA’ SERVIZZI KUNTRATTWALI U PROFESSJONISTI INDIPENDENTI
 ANNESS SERVIN-5: MOVIMENT TA’ PERSUNI FIŻIĊI
 ANNESS SERVIN-6: LINJI GWIDA GĦAL ARRANĠAMENTI DWAR IR-RIKONOXXIMENT TA’ KWALIFIKI PROFESSJONALI
 ANNESS PPROC-1: AKKWIST PUBBLIKU
 ANNESS ENER-1: LISTI TA’ PRODOTTI TAL-ENERĠIJA, IDROKARBURI U MATERJA PRIMA
 ANNESS ENER-2: SUSSIDJI GĦALL-ENERĠIJA U AMBJENTALI
 ANNESS ENER-3: NUQQAS TA’ APPLIKAZZJONI TA’ AĊĊESS GĦAL PARTIJIET TERZI U SEPARAZZJONI TAS-SJIEDA GĦALL-INFRASTRUTTURA
 ANNESS ENER-4: ALLOKAZZJONI TAL-KAPAĊITÀ TAL-INTERKONNETTUR TAL-ELETTRIKU FIL-PERJODU TA’ ŻMIEN TAS-SUQ TA’ ĠURNATA BIL-QUDDIEM
 ANNESS AVSAF-1: ĊERTIFIKAZZJONI TAL-AJRUNAVIGABBILTÀ U TAL-AMBJENT
 ANNESS ROAD-1: TRASPORT TA’ MERKANZIJA BIT-TRIQ
 ANNESS ROAD-2: Mudell ta’ awtorizzazzjoni għal servizz regolari u servizz regolari speċjali internazzjonali
 ANNESS ROAD-3: Mudell ta’ applikazzjoni għal awtorizzazzjoni għal servizz regolari u servizz regolari speċjali internazzjonali
 ANNESS ROAD-4: MUDELL TAL-FORMOLA TAL-VJAĠĠ GĦAL SERVIZZI OKKAŻJONALI
 ANNESS FISH.1
 ANNESS FISH.2
 ANNESS FISH.3
 ANNESS FISH.4: PROTOKOLL DWAR L-AĊĊESS GĦALL-IBĦRA
 ANNESS LAW-1: SKAMBJI TA’ DATA DWAR ID-DNA, IL-MARKI TAS-SWABA’ U R-REĠISTRAZZJONI TAL-VETTURI
 ANNESS LAW-2: ID-DATA TAR-REĠISTRU TAL-ISMIJIET TAL-PASSIĠĠIERI
 ANNESS LAW-3: FOROM TA’ REATI LI JAQGĦU TAĦT IL-KOMPETENZA TAL-EUROPOL
 ANNESS LAW-4: Forom ta' reati li jaqgħu taħt il-kompetenza tal-Europol
 ANNESS LAW-5: MANDAT TA’ ARREST
 ANNESS LAW-6: Skambju ta’ informazzjoni ta’ rekords kriminali — speċifikazzjonijiet tekniċi u proċedurali
 ANNESS LAW-7: Definizzjoni ta’ terroriżmu
 ANNESS LAW-8: Iffriżar u Konfiska
 ANNESS UNPRO-1: IMPLIMENTAZZJONI TAL-KUNDIZZJONIJIET FINANZJARJI
 ANNESS INST:REGOLI TA’ PROĊEDURA GĦAS-SOLUZZJONI TA’ TILWIM
 ANNESS INST:KODIĊI TA’ KONDOTTA GĦALL-ARBITRI
 PROTOKOLL DWAR IL-KOOPERAZZJONI AMMINISTRATTIVA U L-ĠLIEDA KONTRA L-FRODI FIL-QASAM TAT-TAXXA FUQ IL-VALUR MIŻJUD U DWAR L-ASSISTENZA REĊIPROKA GĦALL-IRKUPRU TAL-PRETENSJONIJIET RELATATI MA’ TAXXI U DAZJI
 TITOLU I: DISPOŻIZZJONIJIET ĠENERALI
 TITOLU II: KOOPERAZZJONI AMMINISTRATTIVA U ĠLIEDA KONTRA L-FRODI TAL-VAT
 TITOLU III: ASSISTENZA GĦALL-IRKUPRU
 TITOLU IV: IMPLIMENTAZZJONI U APPLIKAZZJONI
 TITOLU V: DISPOŻIZZJONIJIET FINALI
 ANNESS TAL-PROTOKOLL DWAR IL-KOOPERAZZJONI AMMINISTRATTIVA U L-ĠLIEDA KONTRA L-FRODI FIL-QASAM TAT-TAXXA FUQ IL-VALUR MIŻJUD U DWAR L-ASSISTENZA REĊIPROKA GĦALL-IRKUPRU TAL-PRETENSJONIJIET RELATATI MA’ TAXXI U DAZJI
 PROTOKOLL DWAR L-ASSISTENZA AMMINISTRATTIVA REĊIPROKA F'MATERJI DOGANALI
 PROTOKOLL DWAR IL-KOORDINAZZJONI TAS-SIGURTÀ SOĊJALI
 TITOLU I: DISPOŻIZZJONIJIET ĠENERALI
 TITOLU II: DETERMINAZZJONI TAL-LEĠIŻLAZZJONI APPLIKABBLI
 TITOLU III: DISPOŻIZZJONIJIET SPEĊJALI DWAR ID-DIVERSI KATEGORIJI TA’ BENEFIĊĊJI
 TITOLU IV: DISPOŻIZZJONIJIET MIXXELLANJI
 TITOLU V: DISPOŻIZZJONIJIET FINALI
 ANNESS SSC-1: ĊERTI BENEFIĊĊJI FI FLUS LI GĦALIHOM MA GĦANDUX JAPPLIKA L-PROTOKOLL
 ANNESS SSC-2: RESTRIZZJONI TAD-DRITTIJIET TA’ BENEFIĊĊJI IN NATURA GĦAL MEMBRI TAL-FAMILJA TA’ ĦADDIEM FRUNTALIER
 ANNESS SSC-3: AKTAR DRITTIJIET GĦALL-PERSUNI PENSJONANTI LI JIRRITORNAW FL-ISTAT KOMPETENTI
 ANNESS SSC-4: IL-KAZIJIET LI FIHOM IL-KALKOLU PRO RATA GĦANDU JIĠI RINUNZJAT JEW MA GĦANDUX JAPPLIKA
 ANNESS SSC-5: BENEFIĊĊJI U FTEHIMIET LI JIPPERMETTU L-APPLIKAZZJONI TAL-ARTIKOLU SSC. 49 [Overlapping ta’ benefiċċji tal-istess tip]
 ANNESS SSC-6: DISPOŻIZZJONIJIET SPEĊJALI GĦALL-APPLIKAZZJONI TAL-LEĠIŻLAZZJONI TAL-ISTATI MEMBRI U TAR-RENJU UNIT
 ANNESS SSC-7: PARTI TA’ IMPLIMENTAZZJONI
 ANNESS SSC-8: DISPOŻIZZJONIJIET TRANŻIZZJONALI RIGWARD L-APPLIKAZZJONI TAL-ARTIKOLU SSC.11 [Ħaddiema Stazzjonati]
 FTEHIM TA’ KUMMERĊ U KOOPERAZZJONI BEJN L-UNJONI EWROPEA U L-KOMUNITÀ EWROPEA TAL-ENERĠIJA ATOMIKA, MINN NAĦA, U R-RENJU UNIT TAL-GRAN BRITTANJA U L-IRLANDA TA’ FUQ, MIN-NAĦA L-OĦRA
 PREAMBOLU
 L-UNJONI EWROPEA U L-KOMUNITÀ EWROPEA TAL-ENERĠIJA ATOMIKA
 U
 IR-RENJU UNIT TAL-GRAN BRITTANJA U L-IRLANDA TA’ FUQ,
 Filwaqt li JIRRIAFFERMAW l-impenn tagħhom għall-prinċipji demokratiċi, l-istat tad-dritt, id-drittijiet tal-bniedem u l-ġlieda kontra l-proliferazzjoni tal-armi tal-qerda tal-massa, u l-ġlieda kontra t-tibdil fil-klima, li jikkostitwixxu elementi essenzjali ta’ dan il-ftehim u tal-ftehimiet supplimentari,
 Filwaqt li JIRRIKONOXXU l-importanza tal-kooperazzjoni dinjija sabiex jiġu indirizzati kwistjonijiet ta’ interess komuni,
 Filwaqt li JIRRIKONOXXU l-importanza tat-trasparenza fil-kummerċ u l-investiment internazzjonali għall-benefiċċju tal-partijiet ikkonċernati kollha,
 Filwaqt li JFITTXU li jistabbilixxu regoli ċari u vantaġġużi b'mod reċiproku li jirregolaw il-kummerċ u l-investiment bejn il-Partijiet,
 Filwaqt li JIKKUNSIDRAW li biex jiggarantixxu l-ġestjoni effiċjenti u l-interpretazzjoni u l-applikazzjoni korretti ta’ dan il-Ftehim u ta’ kull dokument supplimentari ieħor, kif ukoll il-konformità mal-obbligi skont dawn il-ftehimiet, huwa essenzjali li jiġu stabbiliti dispożizzjonijiet li jiżguraw governanza kumplessiva, b’mod partikolari regoli għar-riżoluzzjoni tat-tilwim u għall-infurzar li jirrispettaw bis-sħiħ l-awtonomija tal-ordinamenti ġuridiċi rispettivi tal-Unjoni u tar-Renju Unit kif ukoll l-istatus tar-Renju Unit bħala pajjiż barra mill-Unjoni Ewropea,
 Filwaqt li JIBNU fuq id-drittijiet u l-obbligi rispettivi tagħhom skont il-Ftehim ta’ Marrakesh li Jistabbilixxi l-Organizzazzjoni Dinjija tal-Kummerċ, magħmul fil-15 ta’ April 1994, u strumenti multilaterali u bilaterali oħra ta’ kooperazzjoni,
 Filwaqt li JIRRIKONOXXU l-awtonomija rispettiva tal-Partijiet u d-drittijiet li jirregolaw fit-territorji tagħhom biex jiksbu objettivi leġittimi ta’ politika pubblika, bħall-protezzjoni u l-promozzjoni tas-saħħa pubblika, is-servizzi soċjali, l-edukazzjoni pubblika, is-sikurezza, l-ambjent inkluż it-tibdil fil-klima, il-morali pubblika, il-protezzjoni soċjali jew tal-konsumatur, il-benesseri tal-annimali, il-protezzjoni u l-privatezza tad-data u l-promozzjoni u l-protezzjoni tad-diversità kulturali, filwaqt li jirsistu biex itejbu l-livelli għolja ta’ protezzjoni rispettivi tagħhom,
 Filwaqt li JEMMNU fil-benefiċċji ta’ ambjent kummerċjali prevedibbli li jrawwem il-kummerċ u l-investiment bejniethom u jevita d-distorsjoni tal-kummerċ u l-vantaġġi kompetittivi inġusti, b’mod li jwassal għal żvilupp sostenibbli fid-dimensjonijiet ekonomiċi, soċjali u ambjentali tiegħu,
 Filwaqt LI JIRRIKONOXXU l-ħtieġa għal sħubija ekonomika ambizzjuża, estensiva u bilanċjata li trid tkun imsejsa fuq kundizzjonijiet ekwi għal kompetizzjoni miftuħa u ġusta u żvilupp sostenibbli, permezz ta’ oqfsa effettivi u robusti għal sussidji u kompetizzjoni u impenn biex iżommu l-livelli għoljin ta’ protezzjoni rispettivi tagħhom fl-oqsma tal-istandards tax-xogħol u l-istandards soċjali, l-ambjent, il-ġlieda kontra t-tibdil fil-klima, u t-tassazzjoni,
 Filwaqt li JIRRIKONOXXU l-ħtieġa li jkun żgurat suq miftuħ u sigur għan-negozji, inkluż għall-intrapriżi żgħar u medji, u għall-prodotti u s-servizzi tagħhom billi jiġu indirizzati ostakli mhux ġustifikati għall-kummerċ u l-investiment,
 Filwaqt li JINNOTAW l-importanza li jiġu ffaċilitati opportunitajiet ġodda għan-negozji u l-konsumaturi permezz tal-kummerċ diġitali, u li jiġu indirizzati l-ostakli mhux ġustifikati għall-flussi tad-data u għall-kummerċ iffaċilitati b’mezzi elettroniċi, filwaqt li jiġu rispettati r-regoli tal-Partijiet dwar il-protezzjoni tad-data personali,
 Filwaqt li JIXTIEQU li dan il-Ftehim jikkontribwixxi għall-benesseri tal-konsumaturi permezz ta’ politiki li jiżguraw livell għoli ta’ protezzjoni lill-konsumaturi u benesseri ekonomiku, kif ukoll li jinkoraġġixxu l-kooperazzjoni bejn l-awtoritajiet rilevanti,
 Filwaqt li JIKKUNSIDRAW l-importanza tal-konnettività transfruntiera bl-ajru, bit-triq u bil-baħar, għall-passiġġieri u għall-merkanzija, u l-ħtieġa li jkunu żgurati standards għoljin fil-forniment tas-servizzi tat-trasport bejn il-Partijiet,
 Filwaqt li JIRRIKONOXXU l-benefiċċji tal-kummerċ u tal-investiment fl-enerġija u fil-materja prima, u l-importanza li jkun appoġġat it-twassil ta’ provvisti tal-enerġija kosteffiċjenti, nodfa u siguri lill-Unjoni u lir-Renju Unit,
 Filwaqt li JINNUTAW l-interess tal-Partijiet li jistabbilixxu qafas li jiffaċilita l-kooperazzjoni teknika u jiżviluppa arranġamenti kummerċjali ġodda għal interkonnetturi li jagħtu riżultati robusti u effiċjenti għall-perjodi kollha taż-żmien,
 Filwaqt li JINNUTAW li l-kooperazzjoni u l-kummerċ bejn il-Partijiet f’dawn l-oqsma jenħtieġ ikunu bbażati fuq kompetizzjoni ġusta fis-swieq tal-enerġija u fuq aċċess nondiskriminatorju għan-networks,
 Filwaqt li JIRRIKONOXXU l-benefiċċji tal-enerġija sostenibbli, l-enerġija rinnovabbli, b’mod partikolari dik offshore fl-Ibħra tat-Tramuntana, u l-effiċjenza enerġetika,
 XEWQANA li jippromwovu l-użu paċifiku tal-ibħra li jmissu mal-kosti tagħhom u l-użu ottimu u ekwu tar-riżorsi ħajjin tal-baħar li jinsabu fihom, inkluż il-ġestjoni sostenibbli kontinwa tal-istokkijiet kondiviżi;
 Filwaqt li JINNOTAW li r-Renju Unit ħareġ mill-Unjoni Ewropea u li b’effett mill-1 ta’ Jannar 2021, ir-Renju Unit hu Stat kostali indipendenti bi drittijiet u obbligi korrispondenti skont il-liġi internazzjonali,
 Filwaqt li JAFFERMAW li d-drittijiet sovrani tal-Istati kostali eżerċitati mill-Partijiet għall-fini ta’ esplorazzjoni, sfruttament, konservazzjoni u ġestjoni tar-riżorsi ħajjin fl-ibħra tagħhom jenħtieġ jitwettqu skont u f’konformità mal-prinċipji tal-liġi internazzjonali, inkluż il-Konvenzjoni tan-Nazzjonijiet Uniti dwar il-Liġi tal-Baħar tal-10 ta’ Diċembru 1982,
 Filwaqt li JIRRIKONOXXU l-importanza tal-koordinazzjoni tad-drittijiet tas-sigurtà soċjali li jgawdu l-persuni li jiċċaqilqu bejn il-Partijiet biex jaħdmu, jibqgħu jew jgħixu, u l-membri tal-familja u s-superstiti tagħhom,
 Filwaqt li JIKKUNSIDRAW li l-kooperazzjoni f’oqsma ta’ interess komuni, bħax-xjenza, ir-riċerka u l-innovazzjoni, ir-riċerka nukleari jew l-ispazju, fil-forma tal-parteċipazzjoni tar-Renju Unit fil-programmi korrispondenti tal-Unjoni b’kundizzjonijiet ġusti u xierqa se tkun ta’ benefiċċju għaż-żewġ Partijiet,
 Filwaqt li JIKKUNSIDRAW li l-kooperazzjoni bejn ir-Renju Unit u l-Unjoni relatata mal-prevenzjoni, l-investigazzjoni, is-sejbien jew il-prosekuzzjoni ta’ reati kriminali u l-eżekuzzjoni ta’ pieni kriminali, inkluż is-salvagwardja kontra theddid għas-sigurtà pubblika u l-prevenzjoni tagħhom, se tippermetti t-tisħiħ tas-sigurtà tar-Renju Unit u tal-Unjoni,
 Filwaqt li JIXTIEQU li jiġi konkluż ftehim bejn ir-Renju Unit u l-Unjoni biex tiġi pprovduta bażi ġuridika għal din il-kooperazzjoni,
 Filwaqt li JIRRIKONOXXU li l-Partijiet jistgħu jissupplimentaw dan il-Ftehim bi ftehimiet oħra li jiffurmaw parti integrali mir-relazzjonijiet bilaterali kumplessivi tagħhom kif regolati minn dan il-Ftehim u li dan il-Ftehim dwar il-Proċeduri tas-Sigurtà għall-Iskambju u l-Protezzjoni ta’ Informazzjoni Klassifikata huwa konkluż bħala tali ftehim supplimentari, u jippermetti l-iskambju ta’ informazzjoni klassifikata bejn il-Partijiet permezz ta’ dan il-Ftehim jew xi ftehim supplimentari ieħor,
 FTIEHMU KIF ĠEJ:
 L-EWWEL PARTI: DISPOŻIZZJONIJIET KOMUNI U ISTITUZZJONALI
 Titolu I: Dispożizzjonijiet Ġenerali
 Artikolu COMPROV.1: Skop
 Dan il-Ftehim jistabbilixxi l-bażi għal relazzjoni wiesgħa bejn il-Partijiet, f’ambjent ta’ prosperità u viċinanza tajba karatterizzat minn relazzjonijiet mill-qrib u paċifiċi bbażati fuq il-kooperazzjoni, li jirrispettaw l-awtonomija u s-sovranità tal-Partijiet.
 Artikolu COMPROV.2: Ftehimiet supplimentari
 1.
 Jekk l-Unjoni u r-Renju Unit jikkonkludu ftehimiet bilaterali oħra bejniethom, dawn il-ftehimiet għandhom jikkostitwixxu ftehimiet supplimentari għal dan il-Ftehim sakemm ma jkunx previst mod ieħor f’dawk il-ftehimiet. Dawn il-ftehimiet supplimentari għandhom ikunu parti integrali mir-relazzjonijiet bilaterali kumplessivi kif regolati minn dan il-Ftehim u għandhom jiffurmaw parti mill-qafas ġenerali.
 2.
 Il-paragrafu 1 japplika wkoll għal:
 (a)ftehimiet bejn l-Unjoni u l-Istati Membri tagħha, minn naħa, u r-Renju Unit, min-naħa l-oħra; u
 (b)ftehimiet bejn il-Euratom, minn naħa, u r-Renju Unit, min-naħa l-oħra.
 Artikolu COMPROV.3: Bona fide
 1.
 Il-Partijiet għandhom, b’rispett reċiproku sħiħ u in bona fide, jassistu lil xulxin fit-twettiq tal-kompiti li jirriżultaw minn dan il-Ftehim u minn kull ftehim supplimentari.
 2.
 Dawn għandhom jieħdu l-miżuri xierqa kollha, ġenerali jew partikolari, biex jiżguraw li jkunu jissodisfaw l-obbligi li jirriżultaw minn dan il-Ftehim u kull ftehim supplimentari, u għandhom joqogħdu lura minn kull miżura li tista’ tipperikola l-kisba tal-objettivi ta’ dan il-Ftehim jew ta’ kull ftehim supplimentari.
 Titolu II: Prinċipji ta’ interpretazzjoni u definizzjonijiet
 Artikolu COMPROV.13: Il-liġi internazzjonali pubblika
 1.
 Id-dispożizzjonijiet ta’ dan il-Ftehim u ta’ kull ftehim supplimentari għandhom jiġu interpretati in bona fede fis-sens ordinarju tagħhom fil-kuntest tagħhom u fid-dawl tal-oġġettiv u l-iskop tal-ftehim f’konformità mar-regoli konswetudinarji ta’ interpretazzjoni tad-liġi internazzjonali pubblika, inkluż dawk kodifikati fil-Konvenzjoni ta’ Vjenna dwar il-Liġi tat-Trattati, magħmula fi Vjenna fit-23 ta’ Mejju tal-1969.
 2.
 Għal aktar ċertezza, la dan il-Ftehim u lanqas xi ftehim supplimentari ma jistabbilixxu obbligu li d-dispożizzjonijiet tagħhom jiġu interpretati skont il-liġi domestika ta’ xi waħda mill-Partijiet.
 3.
 Għal aktar ċertezza, interpretazzjoni ta’ dan il-Ftehim jew ta’ xi ftehim supplimentari ieħor li ssir mill-qrati ta’ xi Parti ma għandhiex tkun vinkolanti fuq il-qrati tal-Parti l-oħra.
 Artikolu COMPROV.16: Drittijiet privati
 1.
 Mingħajr preġudizzju għall-Artikolu MOBI.SSC.67 [Protezzjoni tad-drittijiet individwali] u bl-eċċezzjoni, fir-rigward tal-Unjoni Ewropea, tat-Tielet Parti [Infurzar tal-Liġi u Kooperazzjoni Ġudizzjarja], xejn f’dan il-Ftehim jew f’xi ftehim supplimentari ma għandu jiġi interpretat li jagħti drittijiet jew jimponi obbligi fuq persuni għajr dawk maħluqa bejn il-Partijiet skont il-liġi internazzjonali pubblika, jew li jippermetti li dan il-Ftehim jew xi ftehim supplimentari jiġu invokati direttament fis-sistemi ġuridiċi domestiċi tal-Partijiet.
 2.
 Parti ma għandhiex tipprovdi għal dritt ta’ azzjoni skont il-liġi tagħha kontra l-Parti l-oħra għax il-Parti l-oħra tkun aġixxiet bi ksur ta’ dan il-Ftehim jew ta’ xi ftehim supplimentari.
 Artikolu COMPROV.17: Definizzjonijiet
 1.
 Għall-finijiet ta’ dan il-Ftehim u ta’ kull ftehim supplimentari, u sakemm ma jkunx speċifikat mod ieħor, għandhom japplikaw id-definizzjonijiet li ġejjin:
 (a)“suġġett tad-data” tfisser persuna fiżika identifikata jew identifikabbli; persuna identifikabbli hija persuna li tista’ tiġi identifikata, direttament jew indirettament, b’mod partikolari b’referenza għal identifikatur bħal isem, numru ta’ identifikazzjoni, data ta’ lokalizzazzjoni jew identifikatur online jew għal fattur wieħed jew aktar speċifiċi għall-identità fiżika, fiżjoloġika, ġenetika, mentali, ekonomika, kulturali jew soċjali ta’ dik il-persuna fiżika;
 (b)“jum” tfisser jum kalendarju;
 (c)“Stat Membru” tfisser Stat Membru tal-Unjoni;
 (d)“data personali” tfisser kwalunkwe informazzjoni relatata ma’ suġġett tad-data;
 (e)“Stat” tfisser Stat Membru jew ir-Renju Unit, skont il-kuntest,
 (f)“territorju” ta’ Parti tfisser fir-rigward ta’ kull Parti, it-territorji li japplika għalihom il-Ftehim skont l-Artikolu FINPROV.1 [Ambitu territorjali];
 (g)“il-perjodu ta’ tranżizzjoni” tfisser il-perjodu previst fl-Artikolu 126 tal-Ftehim dwar il-Ħruġ; u
 (h)“Ftehim dwar il-Ħruġ” tfisser il-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika, inkluż il-Protokolli tiegħu.
 2.
 Kwalunkwe referenza għal “l-Unjoni”, “Parti” jew “Partijiet” f’dan il-Ftehim jew f’xi ftehim supplimentari għandha tinftiehem li ma tinkludix il-Komunità Ewropea tal-Enerġija Atomika, sakemm ma jkunx speċifikat mod ieħor jew meta l-kuntest jeżiġi dan.
 Titolu III Qafas istituzzjonali
 Artikolu INST.1: Kunsill ta’ Sħubija
 1.
 B’dan qed jiġi stabbilit Kunsill ta’ Sħubija. Dan għandu jkun magħmul minn rappreżentanti tal-Unjoni u tar-Renju Unit. Il-Kunsill ta’ Sħubija jista’ jiltaqa’ f’konfigurazzjonijiet differenti skont il-materji li jkunu qed jiġu diskussi.
 2.
 Il-Kunsill ta’ Sħubija għandu jkun kopresedut minn Membru tal-Kummissjoni Ewropea u minn rappreżentant tal-Gvern tar-Renju Unit fil-livell Ministerjali. Għandu jiltaqa’ meta jintalab mill-Unjoni jew mir-Renju Unit, u fi kwalunkwe każ mill-inqas darba fis-sena, u għandu jistabbilixxi l-iskeda tal-laqgħat tiegħu u l-aġenda tiegħu b’kunsens reċiproku.
 3.
 Il-Kunsill ta’ Sħubija għandu jissorvelja l-kisba tal-objettivi ta’ dan il-Ftehim u ta’ kull ftehim supplimentari. Għandu jissorvelja u jiffaċilita l-implimentazzjoni u l-applikazzjoni ta’ dan il-Ftehim u ta’ kull ftehim supplimentari. Kull Parti tista’ tirreferi lill-Kunsill ta’ Sħubija kull kwistjoni relatata mal-implimentazzjoni, l-applikazzjoni u l-interpretazzjoni ta’ dan il-Ftehim jew ta’ xi ftehim supplimentari.
 4.
 Il-Kunsill ta’ Sħubija għandu jkollu s-setgħa li:
 (a)jadotta deċiżjonijiet fir-rigward tal-materji kollha previsti f’dan il-Ftehim jew f’xi ftehim supplimentari;
 (b)jagħmel rakkomandazzjonijiet lill-Partijiet rigward l-implimentazzjoni u l-applikazzjoni ta’ dan il-Ftehim u ta’ xi ftehim supplimentari;
 (c)jadotta, permezz ta’ deċiżjoni, emendi għal dan il-Ftehim jew għal xi ftehim supplimentari fil-każijiet previsti f’dan il-Ftehim jew f’xi ftehim supplimentari;
 (d)għajr b’rabta mat-Titolu III [Qafas istituzzjonali] tal-Ewwel Parti [Dispożizzjonijiet komuni u istituzzjonali], sa tmiem ir-raba’ sena wara d-dħul fis-seħħ ta’ dan il-Ftehim, jadotta deċiżjonijiet li jemendaw dan il-Ftehim jew xi ftehim supplimentari, diment li dawn l-emendi jkunu meħtieġa biex jikkoreġu żbalji, jindirizzaw omissjonijiet jew nuqqasijiet oħra;
 (e)jiddiskuti materji relatati mal-oqsma koperti minn dan il-Ftehim jew minn xi ftehim supplimentari;
 (f)jiddelega wħud mis-setgħat tiegħu lill-Kumitat ta’ Sħubija Kummerċjali jew lil Kumitat Speċjalizzat, għajr dawk is-setgħat u r-responsabbiltajiet imsemmija fl-Artikolu INST.1(4) [Kunsill ta’ Sħubija];
 (g)permezz ta’ deċiżjoni, jistabbilixxi Kumitati Speċjalizzati għall-Kummerċ u Kumitati Speċjalizzati, minbarra dawk imsemmija fl-Artikolu INST.2(1) [Kumitati],, ixolji kwalunkwe Kumitat Speċjalizzat għall-Kummerċ jew Kumitat Speċjalizzat, jew jibdel il-kompiti assenjati lilhom; u
 (h)jagħmel rakkomandazzjonijiet lill-Partijiet dwar it-trasferiment ta’ data personali f’oqsma speċifiċi koperti minn dan il-Ftehim jew minn xi ftehim supplimentari.
 5.
 Il-ħidma tal-Kunsill ta’ Sħubija għandha tkun regolata mir-regoli ta’ proċedura stabbiliti fl-Anness INST-1 [Regoli ta’ Proċedura tal-Kunsill u l-Kumitati ta’ Sħubija]. Il-Kunsill ta’ Sħubija jista’ jemenda dan l-Anness.
 Artikolu INST.2: Kumitati
 1.
 Il-Kumitati li ġejjin huma b’dan stabbiliti:
 (a)il-Ftehim ta’ Sħubija Kummerċjali, li jindirizza materji koperti mit-Titoli I sa VII, il-Kapitoli 4 [Prodotti tal-Enerġija u Materja Prima] tat-Titolu VIII, it-Titoli minn IX sa XII tal-Ewwel Intestatura [Kummerċ] tat-Tieni Parti, is-Sitt Intestatura [Dispożizzjonijiet oħra] tat-Tieni Parti, u l-Anness ENER-2 [ENERĠIJA U SUSSIDJI AMBJENTALI];
 (b)il-Kumitat Speċjalizzat għall-Kummerċ dwar l-Oġġetti li jindirizza materji koperti mill-Ewwel Kapitolu tat-Titolu I tal-Ewwel Intestatura tat-Tieni Parti u l-Kapitolu erbgħa [Prodotti tal-Enerġija u Materja Prima] tat-Titolu VIII tal-Ewwel Intestatura tat-Tieni Parti;
 (c)il-Kumitat Speċjalizzat għall-Kummerċ dwar il-Kooperazzjoni Doganali u r-Regoli tal-Oriġini, li jindirizza materji koperti mill-Kapitoli 2 u 5 tat-Titolu I tal-Ewwel Intestatura tat-Tieni Parti, il-Protokoll dwar l-assistenza amministrattiva reċiproka fi kwistjonijiet doganali u d-dispożizzjonijiet dwar l-infurzar doganali tad-drittijiet tal-proprjetà intellettwali, it-tariffi u l-imposti, il-valutazzjoni doganali u l-oġġetti msewwija;
 (d)il-Kumitat Speċjalizzat għall-Kummerċ dwar il-Miżuri Sanitarji u Fitosanitarji, li jindirizza materji koperti mill-Kapitolu 3 tat-Titolu I tal-Ewwel Intestatura tat-Tieni Parti;
 (e)il-Kumitat Speċjalizzat għall-Kummerċ dwar l-Ostakli Tekniċi għall-Kummerċ li jindirizza materji koperti mill-Kapitolu 4 tat-Titolu I tal-Ewwel Intestatura tat-Tieni Parti u mill-Artikolu ENER.25 [Kooperazzjoni dwar l-istandards] tat-Titolu VIII [Enerġija] tal-Ewwel Intestatura tat-Tieni Parti;
 (f)il-Kumitat Speċjalizzat għall-Kummerċ dwar is-Servizzi, l-Investiment u l-Kummerċ Diġitali, li jindirizza materji koperti mit-Titoli II sa IV tal-Ewwel Intestatura tat-Tieni Parti u l-Kapitolu 4 [Prodotti tal-Enerġija u Materja Prima] tat-Titolu VIII tal-Ewwel Intestatura tat-Tieni Parti;
 (g)il-Kumitat Speċjalizzat għall-Kummerċ dwar il-Proprjetà Intellettwali, li jindirizza materji koperti mit-Titolu V tal-Ewwel Intestatura tat-Tieni Parti;
 (h)il-Kumitat Speċjalizzat għall-Kummerċ dwar l-Akkwist Pubbliku, li jindirizza materji koperti mit-Titolu VI tal-Ewwel Intestatura tat-Tieni Parti;
 (i)il-Kumitat Speċjalizzat għall-Kummerċ dwar il-Kooperazzjoni Regolatorja, li jindirizza materji koperti mit-Titolu X tal-Ewwel Intestatura tat-Tieni Parti;
 (j)il-Kumitat Speċjalizzat għall-Kummerċ dwar Kundizzjonijiet Ekwi għal Kompetizzjoni Miftuħa u Ġusta u Żvilupp Sostenibbli, li jindirizza materji koperti mit-Titolu XI tal-Ewwel Intestatura tat-Tieni Parti u mill-Anness ENER-2 [ENERĠIJA U SUBSIDJI AMBJENTALI];
 (k)il-Kumitat Speċjalizzat għall-Kummerċ dwar il-Kooperazzjoni Amministrattiva fil-VAT u l-Irkupru ta’ Taxxi u Dazji, li jindirizza materji koperti mill-Protokoll dwar il-kooperazzjoni amministrattiva u l-ġlieda kontra l-frodi fil-qasam tat-Taxxa fuq il-Valur Miżjud u dwar l-assistenza reċiproka għall-irkupru ta’ talbiet relatati mat-taxxi u d-dazji];
 (l)il-Kumitat Speċjalizzat għall-Enerġija,
 (I)li jindirizza materji koperti mit-Titolu VIII tal-Ewwel Intestatura tat-Tieni Parti, għajr il-Kapitolu 4 [Prodotti tal-Enerġija u Materja Prima], l-Artikolu ENER.25 [Kooperazzjoni dwar l-Istandards] u l-Anness ENER-2 [ENERĠIJA U SUBSIDJI AMBJENTALI], u
 (II)li jista’ jiddiskuti u jipprovdi għarfien espert lill-Kumitat Speċjalizzat għall-Kummerċ rilevanti dwar materji li jappartjenu għall-Kapitolu erbgħa [Prodotti tal-Enerġija u l-Materja Prima] u l-Artikolu ENER.25 [Kooperazzjoni dwar l-Istandards] tat-Titolu VIII tal-Ewwel Intestatura tat-Tieni Parti;
 (m)il-Kumitat Speċjalizzat għat-Trasport bl-Ajru, li jindirizza materji koperti mit-Titolu I tat-Tieni Intestatura tat-Tieni Parti;
 (n)il-Kumitat Speċjalizzat għas-Sikurezza tal-Avjazzjoni, li jindirizza materji koperti mit-Titolu II tat-Tieni Intestatura tat-Tieni Parti;
 (o)il-Kumitat Speċjalizzat għat-Trasport bit-Triq, li jindirizza materji koperti mit-Tielet Intestatura [Trasport bit-Triq] tat-Tieni Parti;
 (p)il-Kumitat Speċjalizzat dwar il-Koordinazzjoni tas-Sigurtà Soċjali, li jindirizza materji koperti mir-Raba’ Intestatura tat-Tieni Parti u l-Protokoll dwar il-Koordinazzjoni tas-Sigurtà Soċjali;
 (q)il-Kumitat Speċjalizzat għas-Sajd, li jindirizza materji koperti mill-Ħames Intestatura [Sajd] tat-Tieni Parti;
 (r)il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja, li jindirizza materji koperti mit-Tielet Parti [Infurzar tal-Liġi u Kooperazzjoni Ġudizzjarja f’materji kriminali]; u
 (s)il-Kumitat Speċjalizzat dwar il-Parteċipazzjoni fil-Programmi tal-Unjoni, li jindirizza materji koperti mill-Ħames Parti [Programmi tal-Unjoni].
 2.
 Rigward il-materji relatati mat-Titoli minn I sa VII, il-Kapitolu 4 [Prodotti tal-Enerġija u Materja Prima] tat-Titolu VIII, it-Titoli IX sa XII tal-Ewwel Intestatura [Kummerċ] tat-Tieni Parti, is-Sitt Intestatura [Dispożizzjonijiet oħra] tat-Tieni Parti u l-Anness ENER-2 [ENERĠIJA U SUSSIDJI AMBJENTALI], il-Kumitat ta’ Sħubija Kummerċjali msemmi fil-paragrafu 1 ta’ dan l-Artikolu għandu jkollu s-setgħa li:
 (a)jassisti lill-Kunsill ta’ Sħubija fit-twettiq tal-kompiti tiegħu u, b’mod partikolari, jirrapporta lill-Kunsill ta’ Sħubija u jwettaq il-kompiti assenjati lilu minn dan tal-aħħar,
 (b)jissorvelja l-implimentazzjoni ta’ dan il-Ftehim jew ta’ xi ftehim supplimentari;
 (c)jadotta deċiżjonijiet jew jagħmel rakkomandazzjonijiet kif previst f’dan il-Ftehim jew f’xi ftehim supplimentari jew meta din is-setgħa tiġi delegata lilu mill-Kunsill ta’ Sħubija;
 (d)jissorvelja l-ħidma tal-Kumitati Speċjalizzati għall-Kummerċ imsemmija fil-paragrafu 1 ta’ dan l-Artikolu;
 (e)jesplora l-aktar mod xieraq biex jipprevjeni jew issolvi kull diffikultà li tista’ tinqala’ b’rabta mal-interpretazzjoni u mal-applikazzjoni ta’ dan il-Ftehim jew ta’ xi ftehim supplimentari, mingħajr preġudizzju għat-Titolu I [Riżoluzzjoni tat-Tilwim] tas-Sitt Parti;
 (f)jeżerċita s-setgħat delegati lilu mill-Kunsill ta’ Sħubija skont il-punt (f) tal-Artikolu INST.1(4) [Kunsill ta’ Sħubija];
 (g)jistabbilixxi, permezz ta’ deċiżjoni, Kumitati Speċjalizzati għall-Kummerċ, minbarra dawk imsemmija fil-paragrafu 1 ta’ dan l-Artikolu, ixolji kwalunkwe Kumitat Speċjalizzat għall-Kummerċ, jew jibdel il-kompiti assenjati lilu; u
 (h)jistabbilixxi, jissorvelja, jikkoordina u jxolji Gruppi ta’ Ħidma, jew jiddelega s-superviżjoni tagħhom lil Kumitat Speċjalizzat għall-Kummerċ.
 3.
 Rigward il-materji relatati mal-qasam ta’ kompetenza tagħhom, il-Kumitati Speċjalizzati għall-Kummerċ għandu jkollhom is-setgħa li:
 (a)jimmonitorjaw u jirrevedu l-implimentazzjoni u jiżguraw il-funzjonament tajjeb ta’ dan il-Ftehim jew ta’ xi ftehim supplimentari;
 (b)jassistu lill-Kumitat ta’ Sħubija Kummerċjali fit-twettiq tal-kompiti tiegħu u, b’mod partikolari, jirrapportaw lill-Kumitat ta’ Sħubija Kummerċjali u jwettqu l-kompiti assenjati lilhom minn dan tal-aħħar,
 (c)iwettqu l-ħidma teknika ta’ tħejjija meħtieġa biex jappoġġaw il-funzjonijiet tal-Kunsill ta’ Sħubija u tal-Kumitat ta’ Sħubija Kummerċjali, inkluż meta dawn il-korpi jkollhom jadottaw deċiżjonijiet jew rakkomandazzjonijiet,
 (d)jadottaw deċiżjonijiet rigward kull materja meta dan ikun previst f’dan il-Ftehim jew f’xi ftehim supplimentari;
 (e)jiddiskutu kwistjonijiet tekniċi li jirriżultaw mill-implimentazzjoni ta’ dan il-Ftehim jew ta’ xi ftehim supplimentari, mingħajr preġudizzju għat-Titolu I [Riżoluzzjoni tat-Tilwim] tas-Sitt Parti; u
 (f)jipprovdi forum għall-Partijiet biex jiskambjaw informazzjoni, jiddiskutu l-aqwa prattiki u jaqsmu l-esperjenza tal-implimentazzjoni;
 4.
 Rigward il-materji relatati mal-qasam ta’ kompetenza tagħhom, il-Kumitati Speċjalizzati għandu jkollhom is-setgħa li:
 (a)jimmonitorjaw u jirrevedu l-implimentazzjoni u jiżguraw il-funzjonament tajjeb tal-Ftehim jew ta’ xi ftehim supplimentari;
 (b)jassistu lill-Kunsill ta’ Sħubija fit-twettiq tal-kompiti tiegħu u, b’mod partikolari, jirrapportaw lill-Kunsill ta’ Sħubija u jwettqu il-kompiti assenjati lilhom minn dan tal-aħħar;
 (c)jadottaw deċiżjonijiet, inkluż emendi, u rakkomandazzjonijiet rigward kull materja meta dan ikun previst f’dan il-Ftehim jew f’xi ftehim supplimentari, jew li dwarhom il-Kunsill ta’ Sħubija jkun iddelega s-setgħat tiegħu lil Kumitat Speċjalizzat skont il-punt (f) tal-Artikolu INST.1(4) [Kunsill ta’ Sħubija];
 (d)jiddiskutu kwistjonijiet tekniċi li jqumu mill-implimentazzjoni ta’ dan il-Ftehim jew ta’ xi ftehim supplimentari;
 (e)jipprovdu forum għall-Partijiet biex jiskambjaw informazzjoni, jiddiskutu l-aħjar prattiki u jaqsmu l-esperjenza fl-implimentazzjoni,
 (f)jistabbilixxu, jissorveljaw, jikkoordinaw u jxolju Gruppi ta’ Ħidma; u
 (g)jipprovdi forum għall-konsultazzjoni skont l-Artikolu INST.13(7) [Konsultazzjonijiet] tat-Titolu I [Riżoluzzjoni tat-Tilwim] tas-Sitt Parti.
 5.
 Il-Kumitati għandu jkollhom rappreżentanti ta’ kull Parti. Kull Parti għandha tiżgura li r-rappreżentanti tagħha fil-Kumitati jkollhom l-għarfien espert xieraq b’rabta mal-materji diskussi.
 6.
 Il-Kumitat ta’ Sħubija Kummerċjali għandu jkun kopresedut minn rappreżentant għoli tal-Unjoni u minn rappreżentant tar-Renju Unit b’responsabbiltà dwar materji relatati mal-kummerċ, jew nominati tagħhom. Għandu jiltaqa’ meta jintalab mill-Unjoni jew mir-Renju Unit, u fi kwalunkwe każ mill-inqas darba fis-sena, u għandu jistabbilixxi l-iskeda tal-laqgħat tiegħu u l-aġenda tiegħu b’kunsens reċiproku.
 7.
 Il-Kumitati Speċjalizzati għall-Kummerċ u l-Kumitati Speċjalizzati għandhom ikunu kopreseduti minn rappreżentant tal-Unjoni u minn rappreżentant tar-Renju Unit. Sakemm ma jkunx previst mod ieħor f’dan il-Ftehim, jew sakemm il-kopresidenti ma jiddeċidux mod ieħor, dawn għandhom jiltaqgħu mill-inqas darba fis-sena.
 8.
 Il-Kumitati għandhom jistabbilixxu l-iskeda u l-aġenda tal-laqgħat tagħhom b’kunsens reċiproku.
 9.
 Il-ħidma tal-Kumitati għandha tiġi regolata bir-regoli ta’ proċedura stabbiliti fl-ANNESS INST-X [Regoli ta’ Proċedura tal-Kunsill u l-Kumitati ta’ Sħubija].
 10.
 B’deroga mill-paragrafu 9, Kumitat jista’ jadotta u sussegwentement jemenda r-regoli tiegħu stess li għandhom jirregolaw il-ħidma tiegħu.
 Artikolu INST.3: Gruppi ta’ Ħidma
 1.
 Il-Gruppi ta’ Ħidma li ġejjin huma b’dan stabbiliti:
 (a) il-Grupp ta’ Ħidma dwar il-Prodotti Organiċi, bis-superviżjoni tal-Kumitat Speċjalizzat għall-Kummerċ dwar l-Ostakli Tekniċi għall-Kummerċ;
 (b) il-Grupp ta’ Ħidma dwar il-Vetturi bil-Mutur u l-Partijiet, bis-superviżjoni tal-Kumitat Speċjalizzat għall-Kummerċ dwar l-Ostakli Tekniċi għall-Kummerċ;
 (c) il-Grupp ta’ Ħidma dwar il-Prodotti Mediċinali, bis-superviżjoni tal-Kumitat Speċjalizzat għall-Kummerċ dwar l-Ostakli Tekniċi għall-Kummerċ;
 (d) il-Grupp ta’ Ħidma dwar il-Koordinazzjoni tas-Sigurtà Soċjali, bis-superviżjoni tal-Kumitat Speċjalizzat dwar il-Koordinazzjoni tas-Sigurtà Soċjali;
 2.
 Il-Gruppi ta’ Ħidma għandhom, bis-superviżjoni tal-Kumitati, jassistu lill-Kumitati fit-twettiq tal-kompiti tagħhom u, b’mod partikolari, iħejju l-ħidma tal-Kumitati u jwettqu l-kompiti assenjati lilhom minn dawn tal-aħħar.
 3.
 Il-Gruppi ta’ Ħidma għandhom ikunu magħmula minn rappreżentanti tal-Unjoni u tar-Renju Unit u għandhom ikunu kopreseduti minn rappreżentant tal-Unjoni u minn rappreżentant tar-Renju Unit.
 4.
 Il-Gruppi ta’ Ħidma għandhom jistabbilixxu r-regoli ta’ proċedura, l-iskeda u l-aġenda tal-laqgħat tagħhom b’kunsens reċiproku.
 Artikolu INST.4: Deċiżjonijiet u rakkomandazzjonijiet
 1.
 Id-deċiżjonijiet adottati mill-Kunsill ta’ Sħubija jew, skont il-każ, minn Kumitat, għandhom ikunu vinkolanti għall-Partijiet u għall-korpi kollha stabbiliti skont dan il-Ftehim u skont xi ftehim supplimentari, inkluż it-tribunal tal-arbitraġġ imsemmi fit-Titolu I [Riżoluzzjoni tat-Tilwim] tas-Sitt Parti. Ir-rakkomandazzjonijiet ma għandu jkollhom l-ebda forza vinkolanti.
 2.
 Il-Kunsill ta’ Sħubija jew, skont il-każ, xi Kumitat, għandu jadotta deċiżjonijiet u jagħmel rakkomandazzjonijiet b’kunsens reċiproku.
 Artikolu INST.5: Kooperazzjoni parlamentari
 1.
 Il-Parlament Ewropew u l-Parlament tar-Renju Unit jistgħu jistabbilixxu Assemblea ta’ Sħubija Parlamentari magħmula minn Membri tal-Parlament Ewropew u minn Membri tal-Parlament tar-Renju Unit, bħala forum għall-iskambju tal-fehmiet dwar is-sħubija.
 2.
 Mat-twaqqif tagħha, l-Assemblea ta’ Sħubija Parlamentari:
 (a)tista’ titlob informazzjoni rilevanti dwar l-implimentazzjoni ta’ dan il-Ftehim u ta’ xi ftehim supplimentari mill-Kunsill ta’ Sħubija, li mbagħad dan għandu jipprovdi l-informazzjoni mitluba lil din l-Assemblea;
 (b)għandha tkun infurmata bid-deċiżjonijiet u bir-rakkomandazzjonijiet tal-Kunsill ta' Sħubija; u
 (c)tista’ tagħmel rakkomandazzjonijiet lill-Kunsill ta’ Sħubija.
 Artikolu INST.6: Parteċipazzjoni tas-soċjetà ċivili
 Il-Partijiet għandhom jikkonsultaw lis-soċjetà ċivili dwar l-implimentazzjoni ta’ dan il-Ftehim u ta’ kull ftehim supplimentari, b’mod partikolari permezz ta’ interazzjoni mal-gruppi konsultattivi domestiċi u mal-Forum tas-Soċjetà Ċivili msemmi fl-Artikolu INST.7 [Gruppi konsultattivi domestiċi] u fl-Artikolu INST.8 [Forum tas-Soċjetà Ċivili].
 Artikolu INST.7: Gruppi konsultattivi domestiċi
 1.
 Dwar il-materji koperti minn dan il-Ftehim u minn xi ftehim supplimentari, kull Parti għandha tikkonsulta lil grupp jew gruppi konsultattivi domestiċi ġodda jew eżistenti, magħmulin minn rappreżentanza ta’ organizzazzjonijiet indipendenti tas-soċjetà ċivili, inkluż organizzazzjonijiet nongovernattivi, organizzazzjonijiet tan-negozju u ta’ min iħaddem, kif ukoll trade unions, attivi f’materji ekonomiċi, tal-iżvilupp sostenibbli, soċjali, tad-drittijiet tal-bniedem, ambjentali u oħrajn. Kull Parti tista’ tlaqqa’ grupp jew gruppi konsultattivi domestiċi f’konfigurazzjonijiet differenti biex jiddiskutu l-implimentazzjoni ta’ dispożizzjonijiet differenti ta’ dan il-Ftehim jew ta’ xi ftehim supplimentari.
 2.
 Kull Parti għandha tikkunsidra l-fehmiet jew ir-rakkomandazzjonijiet ippreżentati mill-grupp jew il-gruppi konsultattivi domestiċi tagħha. Ir-rappreżentanti ta’ kull Parti għandhom jimmiraw li jikkonsultaw mal-grupp jew il-gruppi konsultattivi domestiċi mill-inqas darba fis-sena. Il-laqgħat jistgħu jsiru b’mezzi virtwali.
 3.
 Biex tippromwovi l-għarfien pubbliku tal-gruppi konsultattivi domestiċi, kull Parti għandha tagħmel ħilitha biex tippubblika l-lista tal-organizzazzjonijiet li jipparteċipaw fil-grupp jew il-gruppi konsultattivi domestiċi tagħha kif ukoll il-punt ta’ kuntatt għal dak il-grupp jew għal dawk il-gruppi.
 4.
 Il-Partijiet għandhom jippromwovu l-interazzjoni bejn il-gruppi konsultattivi domestiċi rispettivi tagħhom, inkluż bi skambju meta possibbli tad-dettalji ta’ kuntatt tal-membri tal-gruppi konsultattivi domestiċi tagħhom.
 Artikolu INST.8: Forum tas-Soċjetà Ċivili
 1.
 Il-Partijiet għandhom jiffaċilitaw l-organizzazzjoni ta’ Forum tas-Soċjetà Ċivili li jmexxi djalogu dwar l-implimentazzjoni tat-Tieni Parti ta’ dan il-Ftehim. Il-Kunsill ta’ Sħubija għandu jadotta linji gwida operazzjonali għat-tmexxija tal-Forum.
 2.
 Il-Forum tas-Soċjetà Ċivili għandu jiltaqa’ mill-inqas darba fis-sena, sakemm ma jkunx miftiehem mod ieħor mill-Partijiet. Il-Forum tas-Soċjetà Ċivili jista’ jiltaqa’ b’mezzi virtwali.
 3.
 Il-Forum tas-Soċjetà Ċivili għandu jkun miftuħ għall-parteċipazzjoni ta’ organizzazzjonijiet indipendenti tas-soċjetà ċivili stabbiliti fit-territorji tal-Partijiet, inkluż il-membri tal-gruppi konsultattivi domestiċi msemmija fl-Artikolu INST.7 [Gruppi konsultattivi domestiċi]. Kull Parti għandha tippromwovi rappreżentanza bilanċjata, inkluż ta’ organizzazzjonijiet nongovernattivi, organizzazzjonijiet tan-negozju u ta’ min iħaddem, u trade unions, attivi f’materji ekonomiċi, tal-iżvilupp sostenibbli, soċjali, tad-drittijiet tal-bniedem, ambjentali u oħrajn.
 IT-TIENI PARTI: KUMMERĊ, TRASPORT SAJD U ARRANĠAMENTI OĦRA
 L-EWWEL INTESTATURA: KUMMERĊ
 Titolu I: Kummerċ tal-merkanzija
 Kapitolu 1: Trattament nazzjonali u aċċess għas-suq tal-merkanzija (inkluż rimedji kummerċjali)
 Artikolu GOODS.1: Objettiv
 Dan il-Kapitolu għandu l-objettiv li jiffaċilita l-kummerċ tal-merkanzija bejn il-Partijiet u li jinżamm kummerċ liberalizzat tal-merkanzija f’konformità mad-dispożizzjonijiet ta’ dan il-Ftehim.
 Artikolu GOODS.2: Ambitu
 Għajr meta stipulat mod ieħor, dan il-Kapitolu japplika għall-kummerċ tal-merkanzija ta’ Parti.
 Artikolu GOODS.3: Definizzjonijiet
 Għall-finijiet ta’ dan il-Kapitolu, japplikaw id-definizzjonijiet li ġejjin:
 (a)“tranżazzjonijiet konsulari” tfisser il-proċedura biex tinkiseb mingħand Konslu tal-Parti importatur fit-territorju tal-Parti esportatur, jew fit-territorju ta’ parti terza, fattura konsulari jew viża konsulari għal fattura kummerċjali, ċertifikat ta’ oriġini, manifest, dikjarazzjoni tal-esportazzjoni tat-trasportaturi bil-baħar jew kwalunkwe dokumentazzjoni doganali oħra b’rabta mal-importazzjoni tal-oġġett;
 (b)“Ftehim dwar il-Valutazzjoni Doganali” tfisser il-Ftehim dwar l-Implimentazzjoni tal-Artikolu VII tal-GATT 1994;
 (c)“proċedura ta’ liċenzjar għall-esportazzjoni” tfisser proċedura amministrattiva, sew jekk imsejħa liċenzjar sew jekk le, li tintuża minn Parti għat-tħaddim ta’ reġimi ta’ liċenzjar għall-esportazzjoni li jeħtieġu s-sottomissjoni ta’ applikazzjoni jew ta’ dokumentazzjoni oħra, għajr dik ġeneralment meħtieġa għal skopijiet ta’ żdoganar tal-merkanzija, lill-korp amministrattiv rilevanti bħala kundizzjoni bil-quddiem għall-esportazzjoni minn dik il-Parti;
 (d)“proċedura ta’ liċenzjar għall-importazzjoni” tfisser proċedura amministrattiva, sew jekk imsejħa liċenzjar sew jekk le, li tintuża minn Parti għat-tħaddim ta’ reġimi ta’ liċenzjar għall-importazzjoni li jeħtieġu s-sottomissjoni ta’ applikazzjoni jew ta’ dokumentazzjoni oħra, għajr dik ġeneralment meħtieġa għal skopijiet ta’ żdoganar tal-merkanzija, lill-korp jew il-korpi amministrattivi rilevanti bħala kundizzjoni bil-quddiem għall-importazzjoni fit-territorju tal-Parti importatur;
 (e)“oġġetti oriġinarji” tfisser, sakemm ma jkunx stipulat mod ieħor, oġġett li jikkwalifika skont ir-regoli tal-oriġini stabbiliti fil-Kapitolu 2 [Regoli tal-oriġini] ta’ dan it-Titolu;
 (f)“rekwiżit tal-prestazzjoni” tfisser rekwiżit li:
 (I)jiġu esportati kwantità, valur jew perċentwal partikolari tal-merkanzija;
 (II)il-merkanzija tal-Parti li tagħti liċenzja tal-importazzjoni tiġi sostitwita għal merkanzija importata;
 (III)persuna li tibbenifika minn liċenzja għall-importazzjoni takkwista oġġetti oħra fit-territorju tal-Parti li tagħti l-liċenzja għall-importazzjoni, jew tagħti preferenza lil oġġetti manifatturati domestikament;
 (IV)persuna li tibbenifika minn liċenzja għall-importazzjoni tipproduċi oġġetti fit-territorju tal-Parti li tagħti l-liċenzja għall-importazzjoni, bi kwantità, valur jew perċentwal partikolari ta’ kontenut domestiku; jew
 (V)għandu x’jaqsam, fi kwalunkwe forma, mal-volum jew mal-valur tal-importazzjonijiet, mal-volum jew mal-valur tal-esportazzjonijiet jew mal-ammont ta’ flussi tal-munita barranija;
 (g)“oġġett manifatturat mill-ġdid” tfisser oġġett ikklassifikat fil-Kapitoli SA 32, 40, minn 84 sa 90, 94 jew 95 li:
 (I)ikun kompost kollu jew parzjalment minn partijiet miksuba minn oġġetti użati;
 (II)ikollu tul taċ-ċiklu tal-ħajja u prestazzjoni simili meta mqabbla ma’ oġġetti bħal dawn,, meta ġodda; u
 (III)jingħata garanzija ekwivalenti għal dik applikabbli għal dawn l-oġġetti, meta ġodda; u
 (h)“tiswija” tfisser kwalunkwe operazzjoni ta’ pproċessar imwettqa fuq oġġett biex isewwu difetti operattivi jew ħsara materjali u li jinvolvu l-istabbiliment mill-ġdid tal-funzjoni oriġinali tal-oġġett, jew biex tkun żgurata l-konformità ma’ ħtiġijiet tekniċi għall-użu tiegħu. It-tiswija ta’ oġġett tinkludi r-restawr u l-manutenzjoni, b’żieda possibbli fil-valur tal-oġġett mir-restawr tal-funzjonalità oriġinali ta’ dak l-oġġett, iżda ma tinkludix operazzjoni jew proċess li:
 (I)jeqred il-karatteristiċi essenzjali ta’ oġġett jew joħloq oġġett ġdid jew kummerċjalment differenti;
 (II)jittrasforma oġġett mhux lest f’wieħed lest; jew
 (III)jintuża biex itejjeb jew jaġġorna l-prestazzjoni teknika ta’ oġġett;
 Artikolu GOODS.3A: Klassifikazzjoni tal-oġġetti
 Il-klassifikazzjoni tal-oġġetti fil-kummerċ bejn il-Partijiet skont dan il-Ftehim hija stabbilita f’kull nomenklatura tat-tariffi rispettiva ta’ kull Parti f’konformità mas-Sistema Armonizzata (SA).
 Artikolu GOODS.4: Trattament nazzjonali dwar it-tassazzjoni u r-regolamenti interni
 Kull Parti għandha tagħti trattament nazzjonali lill-merkanzija tal-Parti l-oħra f’konformità mal-Artikolu III tal-GATT 1994, inkluż in-Noti u d-Dispożizzjonijiet Supplimentari tiegħu. Għal dan il-fini, l-Artikolu III tal-GATT 1994 u n-Noti u d-Dispożizzjonijiet Supplimentari huma inkorporati u integrati f’dan il-Ftehim, mutatis mutandis.
 Artikolu GOODS.4A: Libertà ta’ tranżitu
 Kull Parti għandha tagħti l-libertà ta’ tranżitu mit-territorju tagħha, mill-aktar rotot konvenjenti għat-tranżitu internazzjonali, għat-traffiku fi tranżitu lejn jew mit-territorju tal-Parti l-oħra jew ta’ xi pajjiż terz ieħor. Għal dan il-fini, l-Artikolu III tal-GATT 1994 u n-Noti u d-Dispożizzjonijiet Supplimentari huma inkorporati u integrati f’dan il-Ftehim, mutatis mutandis. Il-Partijiet jifhmu li l-Artikolu V tal-GATT 1994 jinkludi l-moviment ta’ prodotti tal-enerġija permezz inter alia ta’ pipelines jew grilji tal-elettriku.
 Artikolu GOODS.5: Projbizzjoni tad-dazji doganali
 Għajr meta previst mod ieħor f’dan il-Ftehim, għandhom ikunu pprojbiti d-dazji doganali fuq l-oġġetti kollha li joriġinaw mill-Parti l-oħra.
 Artikolu GOODS.6: Dazji fuq l-esportazzjoni, taxxi jew imposti oħra
 1.Parti ma tistax tadotta jew iżżomm xi dazju, taxxa jew imposta oħra ta’ xi tip imposti fuq l-esportazzjoni ta’ oġġett lejn il-Parti l-oħra, jew b’rabta magħha; jew kwalunkwe taxxa interna jew imposta oħra fuq oġġett esportat lejn il-Parti l-oħra li taqbeż it-taxxa jew l-imposta li jkunu imposti fuq oġġetti simili meta jkunu destinati għall-konsum domestiku.
 2.Għall-fini ta’ dan l-Artikolu, it-terminu “imposta oħra ta’ xi tip” ma jinkludix tariffi jew imposti oħra li huma permessi skont l-Artikolu GOODS.7 [Tariffi u formalitajiet].
 Artikolu GOODS.7: Tariffi u formalitajiet
 1.It-tariffi u l-imposti l-oħra li jiġu imposti minn Parti fuq importazzjoni jew esportazzjoni ta’ oġġett tal-Parti l-oħra, jew b’rabta magħhom, għandhom ikunu limitati fl-ammont għall-kost approssimattiv tas-servizzi mogħtija, u ma għandhomx jirrappreżentaw protezzjoni indiretta għall-prodotti lokali jew xi taxxa fuq l-importazzjoni jew l-esportazzjoni għal raġunijiet fiskali. Parti ma għandhiex timponi tariffi jew imposti oħra fuq l-importazzjoni jew l-esportazzjoni, jew b’rabta magħhom, fuq bażi ad valorem.
 2.Kull Parti tista’ timponi imposti jew tirkupra kostijiet biss meta jingħataw servizzi speċifiċi, b’mod partikolari, iżda mhux limitati għal, dawn li ġejjin:
 (a)l-attendenza, meta mitluba, ta’ ħaddiema tad-dwana barra l-ħinijiet uffiċjali jew f’xi bini ieħor li mhux il-bini doganali;
 (b)analiżi jew rapporti ta’ esperti dwar merkanzija u tariffi postali għar-ritorn ta’ merkanzija lil applikant, b’mod partikolari fir-rigward ta’ deċiżjonijiet relatati ma’ informazzjoni vinkolanti jew l-għoti ta’ informazzjoni dwar l-applikazzjoni tal-liġijiet u r-regolamenti doganali;
 (c)eżami jew teħid ta’ kampjuni ta’ merkanzija għall-finijiet ta’ verifika, jew il-qerda ta’ merkanzija, meta jkunu involuti kostijiet oħra minbarra dawk għall-użu tal-ħaddiema tad-dwana; u
 (d)miżuri ta’ kontroll eċċezzjonali, jekk dawn ikunu meħtieġa minħabba n-natura tal-merkanzija jew riskju potenzjali.
 3.Kull Parti għandha tippubblika minnufih it-tariffi u l-imposti kollha li timponi b’rabta mal-importazzjoni jew mal-esportazzjoni, fuq sit web uffiċjali b’mod li l-gvernijiet, in-negozjanti u partijiet interessati oħra jkunu jistgħu jsiru midħla tagħhom. Din l-informazzjoni għandha tinkludi r-raġuni għat-tariffa jew l-imposta għas-servizz ipprovdut, l-awtorità responsabbli, it-tariffi u l-imposti li se jiġu applikati, u meta u kif għandu jsir il-ħlas. Ma għandhomx jiġu imposti tariffi u imposti ġodda jew emendati sakemm tiġi ppubblikata u tkun disponibbli faċilment informazzjoni skont dan il-paragrafu.
 4.L-ebda Parti ma għandha teżiġi tranżazzjonijiet konsulari, inkluż it-tariffi u l-imposti relatati, b’rabta mal-importazzjoni ta’ xi oġġett tal-Parti l-oħra.
 Artikolu GOODS.8: Oġġetti msewwija
 1.L-ebda Parti ma għandha tapplika dazju doganali għal xi oġġett, irrispettivament mill-oriġini tiegħu, li jerġa’ jidħol fit-territorju doganali tal-Parti wara li dak l-oġġett ikun ġie esportat temporanjament mit-territorju tagħha lejn it-territorju tal-Parti l-oħra għat-tiswija.
 2.Il-paragrafu 1 ma japplikax għal oġġett importat f’bond, f’żoni ta’ kummerċ ħieles, jew fi status simili, li mbagħad jiġi esportat għat-tiswija u li ma jiġix importat mill-ġdid f’bond, f’żoni ta’ kummerċ ħieles, jew fi status simili.
 3.Parti ma għandhiex tapplika dazju doganali għal xi oġġett, irrispettivament mill-oriġini tiegħu, li jkun ġie importat temporanjament mit-territorju tal-Parti l-oħra għat-tiswija.
 Artikolu GOODS.9: Oġġetti rimanufatturati
 1.Parti ma għandhiex tagħti trattament lil oġġetti rimanifatturati tal-Parti l-oħra li jkun inqas favorevoli minn dak li tagħti lil oġġetti ekwivalenti f’kundizzjoni ġdida.
 2.L-Artikolu GOODS.10 [Restrizzjonijiet fuq l-importazzjoni u l-esportazzjoni] japplika għal projbizzjonijiet jew restrizzjonijiet fuq l-importazzjoni u l-esportazzjoni tal-oġġetti rimanifatturati. Jekk Parti tadotta jew iżżomm projbizzjonijiet jew restrizzjonijiet fuq l-importazzjoni u l-esportazzjoni ta’ oġġetti użati, din ma għandhiex tapplika dawn il-miżuri fuq l-oġġetti rimanifatturati.
 3.Parti tista’ teżiġi li l-oġġetti rimanifatturati jiġu identifikati bħala tali għad-distribuzzjoni jew il-bejgħ fit-territorju tagħha u li dawn ikunu jissodisfaw ir-rekwiżiti tekniċi applikabbli kollha li japplikaw għal oġġetti ekwivalenti f’kundizzjoni ġdida.
 Artikolu GOODS.10: Restrizzjonijiet fuq l-importazzjoni u l-esportazzjoni
 1.L-ebda Parti ma għandha tadotta jew iżżomm xi projbizzjoni jew restrizzjoni fuq l-importazzjoni ta’ xi oġġett tal-Parti l-oħra jew fuq l-esportazzjoni jew il-bejgħ għall-esportazzjoni ta’ xi oġġett destinat għat-territorju tal-Parti l-oħra, skont l-Artikolu XI tal-GATT 1994, inkluż in-Noti u d-Dispożizzjonijiet Supplimentari tiegħu. Għal dan il-fini, l-Artikolu III tal-GATT 1994 u n-Noti u d-Dispożizzjonijiet Supplimentari tiegħu huma inkorporati u integrati f’dan il-Ftehim, mutatis mutandis.
 2.Parti ma għandhiex tadotta jew iżżomm:
 (a)rekwiżiti tal-prezz tal-esportazzjoni u tal-importazzjoni, għajr kif permess fl-infurzar tal-ordnijiet u l-impenji tad-dazju kumpensatorju u l-antidumping; jew
 (b)liċenzjar għall-importazzjoni bil-kundizzjoni li jiġi ssodisfat rekwiżit tal-prestazzjoni;
 Artikolu GOODS.11: Monopolji fuq l-importazzjoni u l-esportazzjoni
 Parti ma għandhiex tagħmel jew iżżomm xi monopolju fuq l-importazzjoni jew l-esportazzjoni. Għall-finijiet ta’ dan l-Artikolu, monopolju fuq l-importazzjoni jew l-esportazzjoni tfisser id-dritt esklussiv jew l-għoti ta’ awtorità minn Parti lil entità biex timporta oġġett mingħand il-Parti l-oħra jew biex tesporta oġġett lejn il-Parti l-oħra.
 Artikolu GOODS. 13: Proċeduri ta’ liċenzjar għall-importazzjoni
 1.Kull Parti għandha tiżgura li l-proċeduri kollha ta’ liċenzjar għall-importazzjoni applikabbli għall-kummerċ tal-merkanzija bejn il-Partijiet ikunu newtrali fl-applikazzjoni u jiġu amministrati b’mod ġust, ekwitabbli, nondiskriminatorju u trasparenti.
 2.Parti waħda għandha tadotta jew iżżomm biss proċeduri ta’ liċenzjar bħala kundizzjoni għall-importazzjoni fit-territorju tagħha mit-territorju tal-Parti l-oħra, jekk ma jkunux raġonevolment disponibbli proċeduri xierqa oħra biex jintlaħaq skop amministrattiv.
 3.Parti ma għandhiex tadotta jew iżżomm xi proċedura mhux awtomatika ta’ liċenzjar għall-importazzjoni, sakemm din ma tkunx meħtieġa għall-implimentazzjoni ta’ xi miżura konsistenti ma’ dan il-Ftehim. Parti li tadotta proċedura mhux awtomatika ta’ liċenzjar għall-importazzjoni bħal din għandha tindika b’mod ċar il-miżura implimentata permezz ta’ dik il-proċedura.
 4.Kull Parti għandha tintroduċi u tamministra kwalunkwe proċedura ta’ liċenzjar għall-importazzjoni skont l-Artikoli 1 sa 3 tal-Ftehim dwar il-Liċenzjar għall-Importazzjoni tad-WTO (“il-Ftehim dwar il-Liċenzjar għall-Importazzjoni”). Għal dan il-għan, l-Artikoli 1 sa 3 tal-Ftehim dwar il-Liċenzjar għall-Importazzjoni huma inkorporati u integrati f’dan il-Ftehim, mutatis mutandis.
 5.Kull Parti li tintroduċi jew timmodifika xi proċedura ta’ liċenzjar għall-importazzjoni għandha tagħmel l-informazzjoni rilevanti kollha disponibbli fuq sit web uffiċjali online. Dik l-informazzjoni għandha tkun disponibbli, kull meta jkun prattikabbli, mill-inqas 21 jum qabel id-data tal-applikazzjoni tal-proċedura ta’ liċenzjar il-ġdida jew modifikata u fi kwalunkwe każ sa mhux aktar tard mid-data tal-applikazzjoni. Din l-informazzjoni għandha tinkludi d-data meħtieġa skont l-Artikolu 5 tal-Ftehim dwar il-Liċenzjar għall-Importazzjoni.
 6.B’talba tal-Parti l-oħra, Parti għandha tipprovdi minnufih kull informazzjoni rilevanti rigward kwalunkwe proċedura ta’ liċenzjar għall-importazzjoni li jkun beħsiebha tadotta jew iżżomm, inkluż l-informazzjoni msemmija fl-Artikoli 1 sa 3 tal-Ftehim dwar il-Liċenzjar għall-Importazzjoni.
 7.Għal aktar ċertezza, xejn f’dan l-Artikolu ma jeżiġi li Parti tagħti liċenzja għall-importazzjoni, jew tipprevjeni lil Parti milli timplimenta l-obbligi jew l-impenji tagħha skont ir-Riżoluzzjonijiet tal-Kunsill tas-Sigurtà tan-Nazzjonijiet Uniti, jew skont reġimi multilaterali ta’ nonproliferazzjoni u arranġamenti ta’ kontroll tal-importazzjoni.
 Artikolu GOODS. 14: Proċeduri ta’ Liċenzjar għall-Esportazzjoni
 1.Kull Parti għandha tippubblika kull proċedura ġdida ta’ liċenzjar għall-esportazzjoni, jew kull modifika għal xi proċedura eżistenti ta’ liċenzjar għall-esportazzjoni b’mod li l-gvernijiet, in-negozjanti u partijiet interessati oħra jkunu jistgħu jsiru midħla tagħhom. Din il-pubblikazzjoni għandha ssir, kull meta jkun prattikabbli, fi żmien 45 jum qabel ma tidħol fis-seħħ il-proċedura jew il-modifika, u fi kwalunkwe każ sa mhux aktar tard mid-data meta din il-proċedura jew il-modifika tidħol fis-seħħ u, meta xieraq, il-pubblikazzjoni għandha ssir fuq sit web governattiv rilevanti.
 2.Il-pubblikazzjoni tal-proċeduri ta’ liċenzjar għall-esportazzjoni għandha tinkludi l-informazzjoni li ġejja:
 (a)it-testi tal-proċeduri ta’ liċenzjar għall-esportazzjoni tagħha, jew ta’ kull modifika li tagħmel għal dawk il-proċeduri;
 (b)l-oġġetti soġġetti għal kull proċedura ta’ liċenzjar;
 (c)għal kull proċedura, deskrizzjoni tal-proċess għall-applikazzjoni għal liċenzja u kwalunkwe kriterju li applikant irid jissodisfa biex ikun eliġibbli biex japplika għal liċenzja, bħall-pussess ta’ liċenzja ta’ attività, l-istabbiliment jew iż-żamma ta’ investiment, jew l-operat permezz ta’ forma partikolari ta’ stabbiliment fit-territorju ta’ Parti;
 (d)punt jew punti ta’ kuntatt minn fejn il-persuni interessati jistgħu jiksbu aktar informazzjoni dwar il-kundizzjonijiet biex tinkiseb liċenzja għall-esportazzjoni;
 (e)il-korp jew il-korpi amministrattivi li lilhom trid tiġi ppreżentata applikazzjoni jew dokumentazzjoni rilevanti oħra;
 (f)deskrizzjoni ta’ kull miżura li tkun qed tiġi implimentata permezz tal-proċedura ta’ liċenzjar għall-esportazzjoni;
 (g)il-perjodu li matulu se tkun fis-seħħ xi proċedura ta’ liċenzjar għall-esportazzjoni, diment li l-proċedura ma tibqax fis-seħħ sakemm tiġi rtirata jew riveduta f’pubblikazzjoni ġdida;
 (h)jekk il-Parti jkun beħsiebha tuża proċedura ta’ liċenzjar biex tamministra kwota tal-esportazzjoni, il-kwantità ġenerali u, jekk applikabbli, il-valur tal-kwota u d-dati tal-ftuħ u tal-għeluq tal-kwota; u
 (i)kwalunkwe eżenzjoni jew eċċezzjoni li tissostitwixxi r-rekwiżit li tinkiseb liċenzja għall-esportazzjoni, kif jistgħu jintalbu jew jintużaw dawk l-eżenzjonijiet jew l-eċċezzjonijiet, u l-kriterji għall-għoti tagħhom.
 3.Fi żmien 45 jum wara d-data tad-dħul fis-seħħ ta’ dan il-Ftehim, kull Parti għandha tinnotifika lill-Parti l-oħra dwar il-proċeduri eżistenti tagħha ta’ liċenzjar għall-esportazzjoni. Kull Parti għandha tinnotifika lill-Parti l-oħra b’kull proċedura ġdida ta’ liċenzjar għall-esportazzjoni u b’kull modifika għall-proċeduri eżistenti ta’ liċenzjar għall-esportazzjoni fi żmien 60 jum mill-pubblikazzjoni. In-notifika għandha tinkludi referenza għas-sorsi fejn tiġi ppubblikata l-informazzjoni meħtieġa skont il-paragrafu 2 u għandha tinkludi, meta xieraq, l-indirizz tas-siti web governattivi rilevanti.
 4.Għal aktar ċertezza, xejn f’dan l-Artikolu ma jobbliga li Parti tagħti liċenzja għall-esportazzjoni, jew tipprevjeni lil Parti milli timplimenta l-impenji tagħha skont ir-Riżoluzzjonijiet tal-Kunsill tas-Sigurtà tan-Nazzjonijiet Uniti, kif ukoll skont reġimi multilaterali ta’ nonproliferazzjoni u arranġamenti ta’ kontroll tal-esportazzjoni inkluż il-Ftehim ta’ Wassenaar dwar il-Kontrolli tal-Esportazzjoni għal Armi Konvenzjonali u Prodotti u Teknoloġiji b’Użu Doppju, il-Grupp Awstralja, il-Grupp tal-Fornituri Nukleari, u r-Reġim ta’ Kontroll tat-Teknoloġija tal-Missili, jew milli tadotta, iżżomm jew timplimenta reġimi ta’ sanzjonijiet indipendenti.
 Artikolu GOODS.15: Valutazzjoni doganali
 Kull Parti għandha tiddetermina l-valur doganali tal-merkanzija tal-Parti l-oħra importata fit-territorju tagħha skont l-Artikolu VII tal-GATT 1994 u l-Ftehim dwar il-Valutazzjoni Doganali. Għal dan il-għan, l-Artikolu VII tal-GATT 1994 inkluż in-Noti u d-Dispożizzjonijiet Supplimentari tiegħu, kif ukoll l-Artikoli 1 sa 17 tal-Ftehim dwar il-Valutazzjoni Doganali flimkien man-Noti Interpretattivi tiegħu huma inkorporati u integrati f’dan il-Ftehim, mutatis mutandis.
 Artikolu GOODS.16: Użu ta’ preferenzi
 1.Għall-fini tal-monitoraġġ tal-funzjonament ta’ dan il-Ftehim u tal-kalkolu tar-rati ta’ użu ta’ preferenzi, kull sena l-Partijiet għandhom jiskambjaw l-istatistika tal-importazzjoni għal perjodu ta’ 10 snin li jibda sena wara d-dħul fis-seħħ ta’ dan il-Ftehim. Sakemm il-Kumitat ta’ Sħubija Kummerċjali ma jiddeċidix mod ieħor, dan il-perjodu għandu jiġi estiż awtomatikament għal ħames snin, u minn hemm ’il quddiem il-Kumitat ta’ Sħubija Kummerċjali jista’ jiddeċiedi li jestendih aktar.
 2.L-iskambju tal-istatistika dwar l-importazzjoni għandu jkopri d-data relatata mal-aktar sena riċenti disponibbli, inkluż il-valur u, meta applikabbli, il-volum, fil-livell tal-linja tariffarja għall-importazzjonijiet tal-merkanzija tal-Parti l-oħra li jibbenefikaw minn trattament preferenzjali tad-dazju skont dan il-Ftehim u għal dawk li jirċievu trattament nonpreferenzjali.
 Artikolu GOODS.17: Rimedji Kummerċjali
 1.Il-Partijiet jaffermaw id-drittijiet u l-obbligi tagħhom skont l-Artikolu VI tal-GATT 1994, il-Ftehim Antidumping, il-Ftehim SCM, l-Artikolu XIX tal-GATT 1994, il-Ftehim dwar is-Salvagwardji, u l-Artikolu 5 tal-Ftehim dwar l-Agrikoltura.
 2.Il-Kapitolu 2 [Regoli tal-oriġini] ta’ dan it-Titolu ma japplikax għal investigazzjonijiet u miżuri antidumping, kompensatorji u ta’ salvagwardja.
 3.Kull Parti għandha tapplika miżuri antidumping u kompensatorji skont ir-rekwiżiti tal-Ftehim Antidumping u l-Ftehim SCM, u bi proċess ġust u trasparenti.
 4.Diment li ma jdewwimx bla bżonn l-andament tal-investigazzjoni, kull parti interessata f'investigazzjoni antidumping jew kompensatorja
 1
 għandha tingħata l-opportunità kollha li tiddefendi l-interessi tagħha.
 5.L-awtorità investigattiva ta’ kull Parti tista’, skont il-liġi tal-Parti, tikkunsidra jekk l-ammont tad-dazju antidumping li jrid jiġi impost għandux ikun il-marġni sħiħ ta’ dumping jew ammont iżgħar.
 6.L-awtorità investigattiva ta’ kull Parti għandha, skont il-liġi tal-Parti, tikkunsidra l-informazzjoni pprovduta dwar jekk l-impożizzjoni ta’ dazju antidumping jew kumpensatorju tkunx fl-interess pubbliku.
 7.Parti ma għandhiex tapplika jew iżżomm, fir-rigward tal-istess oġġett, fl-istess ħin:
 (a)miżura skont l-Artikolu 5 tal-Ftehim dwar l-Agrikoltura; u
 (b)miżura skont l-Artikolu XIX tal-GATT 1994 u l-Ftehim dwar is-Salvagwardji.
 8.It-Titolu I [Riżoluzzjoni tat-tilwim] tas-Sitt Parti ma japplikax għall-paragrafi 1 sa 6 ta’ dan l-Artikolu.
 Artikolu GOODS.18: Użu tal-kwoti tar-rati tariffarji eżistenti tad-WTO
 1.L-oġġetti li joriġinaw f’Parti waħda ma għandhomx ikunu eliġibbli li jiġu importati fil-Parti l-oħra skont il-kwoti tar-rati tariffarji (TRQ) eżistenti tad-WTO kif definit fil-paragrafu 2. Dan għandu jinkludi t-TRQ mqassma bejn il-Partijiet skont l-Artikolu XXVIII GATT, bin-negozjati mibdija mill-Unjoni Ewropea fid-dokument tad-WTO G/SECRET/42/Add.2 u mir-Renju Unit fid-dokument tad-WTO G/SECRET/44 u kif stabbilit fil-leġiżlazzjoni interna rispettiva ta’ kull Parti. Għall-finijiet ta’ dan l-Artikolu, l-istatus oriġinarju tal-merkanzija għandu jiġi determinat abbażi tar-regoli tal-oriġini nonpreferenzjali applikabbli fil-Parti importatur.
 2.Għall-finijiet tal-paragrafu 1, “TRQ eżistenti tad-WTO” tfisser dawk il-kwoti tar-rati tariffarji li huma konċessjonijiet tad-WTO tal-Unjoni Ewropea inklużi fl-abbozz tal-iskeda ta’ konċessjonijiet u impenji tal-UE28 skont il-GATT 1994 ppreżentati lid-WTO fid-dokument G/MA/TAR/RS/506 kif emendat mid-dokumenti G/MA/TAR/RS/506/Add.1 u G/MA/TAR/RS/506/Add.2.
 Artikolu GOODS.19: Miżuri f’każ ta’ ksur jew ċirkomvenzjoni tal-leġiżlazzjoni doganali
 1.Il-Partijiet għandhom jikkooperaw fil-prevenzjoni, fil-kxif u fil-ġlieda kontra ksur jew ċirkomvenzjoni tal-leġiżlazzjoni doganali, skont l-obbligi tagħhom skont il-Kapitolu 2 [Regoli tal-oriġini] ta’ dan it-Titolu u l-Protokoll dwar l-assistenza amministrattiva reċiproka fi kwistjonijiet doganali. Kull Parti għandha tieħu miżuri xierqa u komparabbli biex tipproteġi l-interessi finanzjarji tagħha stess u tal-Parti l-oħra rigward l-impożizzjoni ta’ dazji fuq merkanzija li tidħol fit-territorji doganali tar-Renju Unit jew tal-Unjoni.
 2.Soġġetta għall-possibbiltà ta’ eżenzjoni għal negozjanti konformi skont il-paragrafu 7, Parti tista’ tissospendi temporanjament it-trattament preferenzjali rilevanti tal-oġġett jew tal-oġġetti kkonċernati skont il-proċedura stabbilita fil-paragrafi 3 u 4 jekk:
 (a) dik il-Parti tkun għamlet sejba, ibbażata fuq informazzjoni oġġettiva, konvinċenti u verifikabbli, li twettaq ksur sistematiku u fuq skala kbira jew ċirkomvenzjoni tal-leġiżlazzjoni doganali, u;
 (b) il-Parti l-oħra ripetutament u mingħajr ġustifikazzjoni tirrifjuta jew tonqos b’xi mod ieħor milli tikkonforma mal-obbligi tagħha msemmija fil-paragrafu 1.
 3.Il-Parti li tkun għamlet sejba kif imsemmi fil-paragrafu 2 għandha tinnotifika lill-Kumitat ta’ Sħubija Kummerċjali u għandha tidħol f’konsultazzjonijiet mal-Parti l-oħra fil-Kumitat ta’ Sħubija Kummerċjali biex tinstab soluzzjoni aċċettabbli għaż-żewġ naħat.
 4.Jekk il-Partijiet jonqsu milli jaqblu dwar soluzzjoni aċċettabbli għaż-żewġ naħat fi żmien tliet xhur mid-data tan-notifika, il-Parti li tkun għamlet is-sejba tista’ tiddeċiedi li tissospendi temporanjament it-trattament preferenzjali rilevanti tal-oġġett jew tal-oġġetti kkonċernati. F’dan il-każ, il-Parti li tkun għamlet is-sejba għandha tinnotifika s-sospensjoni temporanja, inkluż il-perjodu li matulu beħsiebha tapplika s-sospensjoni temporanja, lill-Kumitat ta’ Sħubija Kummerċjali mingħajr dewmien.
 5.Is-sospensjoni temporanja għandha tapplika biss għall-perjodu meħtieġ biex jiġu miġġielda l-ksur jew iċ-ċirkomvenzjoni u jitħarsu l-interessi finanzjarji tal-Parti kkonċernata u fi kwalunkwe każ għal mhux aktar minn sitt xhur. Il-Parti kkonċernata għandha żżomm is-sitwazzjoni taħt rieżami u, meta tiddetermina li s-sospensjoni temporanja ma għadhiex meħtieġa, għandha ttemmha qabel tmiem il-perjodu notifikat lill-Kumitat ta’ Sħubija Kummerċjali. Jekk il-kundizzjonijiet li wasslu għas-sospensjoni jippersistu mal-iskadenza tal-perjodu notifikat lill-Kumitat ta’ Sħubija Kummerċjali, il-Parti kkonċernata tista’ tiddeċiedi li ġġedded is-sospensjoni. Kwalunkwe sospensjoni għandha tkun soġġetta għal konsultazzjonijiet perjodiċi fil-Kumitat ta’ Sħubija Kummerċjali.
 6.Kull Parti għandha tippubblika, f’konformità mal-proċeduri interni tagħha, notifiki lill-importaturi dwar kull deċiżjoni li tikkonċerna s-sospensjonijiet temporanji msemmija fil-paragrafi 4 u 5.
 7.Minkejja l-paragrafu 4, jekk importatur ikun jista’ jissodisfa lill-awtorità doganali tal-importazzjoni li din il-merkanzija hija konformi bis-sħiħ mal-leġiżlazzjoni doganali tal-Parti importatur, mar-rekwiżiti tal-Ftehim, u ma’ kull kundizzjoni xierqa oħra relatata mas-sospensjoni temporanja stabbilita mill-Parti importatur skont il-liġijiet u r-regolamenti tagħha, il-Parti importatur għandha tippermetti lill-importatur japplika għal trattament preferenzjali b’mod retroattiv u jirkupra kwalunkwe dazju mħallas b’eċċess tar-rati tariffarji preferenzjali applikabbli meta l-merkanzija tkun ġiet importata.
 Artikolu GOODS.20: Immaniġġjar ta’ żbalji amministrattivi
 F’każ ta’ żbalji sistematiċi mill-awtoritajiet kompetenti jew kwistjonijiet li jikkonċernaw il-ġestjoni xierqa tas-sistema preferenzjali fl-esportazzjoni, li jikkonċernaw b’mod partikolari l-applikazzjoni tad-dispożizzjonijiet tal-Kapitolu 2 ta’ dan it-Titolu jew l-applikazzjoni tal-Protokoll dwar l-Assistenza Amministrattiva Reċiproka fi Kwistjonijiet Doganali, u jekk dawn l-iżbalji jew il-kwistjonijiet iwasslu għal konsegwenzi f’termini ta’ dazji fuq l-importazzjoni, il-Parti li tkun qed tiffaċċja dawk il-konsegwenzi tista’ titlob lill-Kumitat ta’ Sħubija Kummerċjali biex jeżamina l-possibbiltà li jadotta deċiżjonijiet, kif xieraq, biex isolvi s-sitwazzjoni.
 Artikolu GOODS.21: Proprjetà kulturali
 1.Il-Partijiet għandhom jikkooperaw biex jiffaċilitaw ir-ritorn ta’ proprjetà kulturali mneħħija illegalment mit-territorju ta’ Parti, filwaqt li jqisu l-prinċipji minquxa fil-Konvenzjoni tal-UNESCO dwar il-Mezzi ta’ Projbizzjoni u Prevenzjoni tal-Importazzjoni, l-Esportazzjoni u t-Trasferiment Illeċitu tas-Sjieda tal-Proprjetà Kulturali ffirmata f’Pariġi fis-17 ta’ Novembru 1970.
 2.Għall-finijiet ta’ dan l-Artikolu:
 (a)“proprjetà kulturali” tfisser proprjetà klassifikata jew definita li hija fost it-teżori nazzjonali li għandhom valur artistiku, storiku jew arkeoloġiku skont ir-regoli u l-proċeduri rispettivi ta’ kull Parti; u
 (b)“imneħħija illegalment mit-territorju ta’ Parti” tfisser:
 (i) imneħħija mit-territorju ta’ Parti fl-1 ta’ Jannar 1993 jew wara bi ksur tar-regoli ta’ dik il-Parti dwar il-protezzjoni ta’ teżori nazzjonali jew bi ksur tar-regoli tagħha dwar l-esportazzjoni ta’ proprjetà kulturali; jew
 (ii) mhux irritornati meta jagħlaq perjodu ta’ tneħħija temporanja legali jew xi ksur ta’ kundizzjoni oħra li tirregola din it-tneħħija temporanja, fl-1 ta’ Jannar 1993 jew wara.
 3.L-awtoritajiet kompetenti tal-Partijiet għandhom jikkooperaw bejniethom b’mod partikolari billi:
 (a) jinnotifikaw lill-Parti l-oħra meta tinstab proprjetà kulturali fit-territorju tagħhom u jkun hemm raġunijiet raġonevoli biex wieħed jemmen li l-proprjetà kulturali tneħħiet illegalment mit-territorju tal-Parti l-oħra;
 (b) jindirizzaw talbiet tal-Parti l-oħra għar-ritorn ta’ proprjetà kulturali li tkun tneħħiet illegalment mit-territorju ta’ dik il-Parti;
 (c) jipprevjenu kwalunkwe azzjoni li tevita r-ritorn ta’ din il-proprjetà kulturali, permezz ta’ kwalunkwe miżuri interim meħtieġa; u
 (d) jieħdu kwalunkwe miżuri meħtieġa għall-preservazzjoni fiżika tal-proprjetà kulturali li tkun tneħħiet illegalment mit-territorju tal-Parti l-oħra.
 4.Kull Parti għandha tidentifika punt ta’ kuntatt responsabbli għall-komunikazzjoni mal-punt ta’ kuntatt tal-Parti l-oħra fir-rigward ta’ kull kwistjoni li tinqala’ skont dan l-Artikolu, inkluż fir-rigward tan-notifiki u t-talbiet imsemmija fil-punti (a) u (b) tal-paragrafu 3.
 5.Il-kooperazzjoni prevista bejn il-Partijiet għandha tinvolvi lill-awtoritajiet doganali tal-Partijiet responsabbli għall-ġestjoni tal-proċeduri tal-esportazzjoni għall-proprjetà kulturali, kif xieraq u meħtieġ.
 6. It-Titolu I [Riżoluzzjoni tat-tilwim] tas-Sitt Parti ma japplikax għal dan l-Artikolu.
 Kapitolu 2: Regoli tal-oriġini
 Taqsima 1: Regoli tal-oriġini
 Artikolu ORIG.1: Objettiv
 Dan il-Kapitolu għandu l-objettiv li jistabbilixxi d-dispożizzjonijiet li jiddeterminaw l-oriġini tal-merkanzija għall-fini tal-applikazzjoni ta’ trattament tariffarju preferenzjali skont dan il-Ftehim, u li jistabbilixxu l-proċeduri tal-oriġini relatati.
 Artikolu ORIG.2: Definizzjonijiet
 Għall-finijiet ta’ dan il-Kapitolu, japplikaw id-definizzjonijiet li ġejjin:
 (a)“klassifikazzjoni” tfisser il-klassifikazzjoni ta’ oġġett jew ta’ materjal f’xi Kapitolu, intestatura, jew subintestatura partikolari tas-Sistema Armonizzata;
 (b)“kunsinna” tfisser oġġetti li jintbagħtu flimkien minn esportatur wieħed lil destinatarju wieħed, jew li jkunu koperti minn dokument tat-trasport uniku li jkopri t-trasportazzjoni tagħhom mill-esportatur lid-destinatarju jew, jekk ma jkunx jeżisti dan it-tip ta’ dokument, li jkunu koperti minn fattura waħda;
 (c)“esportatur” tfisser persuna, li tinsab f’Parti li, f’konformità mar-rekwiżiti stabbiliti fil-liġijiet u fir-regolamenti ta’ dik il-Parti, tesporta jew tipproduċi l-oġġett oriġinarju u tagħmel dikjarazzjoni dwar l-oriġini;
 (d)“importatur” tfisser persuna li timporta l-oġġett oriġinarju u titlob trattament tariffarju preferenzjali għalih;
 (e)“materjal” tfisser kwalunkwe sustanza użata fil-produzzjoni ta’ oġġett, inkluż kwalunkwe komponent, ingredjent, materja prima jew parti;
 (f)“materjal mhux oriġinarju” tfisser materjal li ma jikkwalifikax bħala oriġinarju skont dan il-Kapitolu, inkluż materjal li l-istatus oriġinarju tiegħu ma jistax jiġi determinat;
 (g)“oġġett” tfisser l-oġġett li jirriżulta mill-produzzjoni, anki jekk maħsub għall-użu bħala materjal fil-produzzjoni ta’ oġġett ieħor;
 (h)“produzzjoni” tfisser kwalunkwe tip ta’ xogħol jew ta’ pproċessar, inkluż l-assemblaġġ.
 Artikolu ORIG.3: Rekwiżiti ġenerali
 1.
 Għall-fini tal-applikazzjoni tat-trattament tariffarju preferenzjali minn Parti għal oġġett oriġinarju tal-Parti l-oħra f’konformità ma’ dan il-Ftehim, diment li l-oġġetti jkunu jissodisfaw ir-rekwiżiti applikabbli l-oħra kollha ta’ dan il-Kapitolu, l-oġġetti li ġejjin għandhom jitqiesu li joriġinaw fil-Parti l-oħra:
 (a)l-oġġetti miksuba kompletament f’dik il-Parti fis-sens tal-Artikolu ORIG.5 [Oġġetti miksuba kompletament];
 (b)oġġetti manifatturati f’dik il-Parti esklussivament minn materjali oriġinarji f’dik il-Parti; u
 (c)oġġetti manifatturati f’dik il-Parti li jinkorporaw materjali mhux oriġinarji diment li dawn ikunu jissodisfaw ir-rekwiżiti stabbiliti fl-Anness ORIG-II [Regoli tal-oriġini speċifiċi għall-oġġett];
 2.
 Jekk oġġett ikun kiseb status oriġinarju, il-materjali mhux oriġinarji użati fil-produzzjoni ta’ dak l-oġġett ma għandhomx jitqiesu bħala mhux oriġinarji meta dak l-oġġett jiġi inkorporat bħala materjal f’oġġett ieħor.
 3.
 L-akkwist ta’ status oriġinarju għandu jitħaddem mingħajr interruzzjoni fir-Renju Unit jew fl-Unjoni.
 Artikolu ORIG.4: Kumulazzjoni tal-oriġini
 1.Oġġett li joriġina f’Parti għandu jitqies li hu oriġinarju fil-Parti l-oħra jekk dak l-oġġett jintuża bħala materjal fil-produzzjoni ta’ oġġett ieħor f’dik il-Parti l-oħra.
 2.Produzzjoni mwettqa f’xi Parti fuq materjal mhux oriġinarju tista’ titqies għall-finijiet ta’ determinazzjoni jekk oġġett joriġinaw fil-Parti l-oħra.
 3.Il-paragrafi 1 u 2 ma jkunux japplikaw jekk il-produzzjoni mwettqa fil-Parti l-oħra ma tmurx lil hinn mill-operazzjonijiet imsemmija fl-Artikolu ORIG.7 [Produzzjoni insuffiċjenti].
 4.Biex esportatur jimla d-dikjarazzjoni dwar l-oriġini msemmija fil-punt (a) tal-Artikolu ORIG.18(2) [Talba għal trattament tariffarju preferenzjali] għal oġġett imsemmi fil-paragrafu 2 ta’ dan l-Artikolu, l-esportatur għandu jikseb dikjarazzjoni tal-fornitur mingħand il-fornitur kif previst fl-Anness ORIG-3 [Dikjarazzjoni tal-fornitur] jew dokument ekwivalenti li jkun fih l-istess informazzjoni li tiddeskrivi l-materjali mhux oriġinarji kkonċernati f’dettall suffiċjenti biex ikunu jistgħu jiġu identifikati.
 Artikolu ORIG.5: Oġġetti miksuba kompletament
 1.
 L-oġġetti li ġejjin għandhom jitqiesu bħala miksuba kompletament f'Parti:
 (a)oġġetti minerali estratti jew meħuda mill-ħamrija tagħha jew minn qiegħ il-baħar tagħha;
 (b)pjanti u prodotti tal-ħxejjex imkabbra jew maħsuda hemm;
 (c)annimali ħajjin imwielda u mrobbija hemm;
 (d)oġġetti minn annimali ħajjin imrobbija hemmhekk;
 (e)oġġetti miksuba minn annimali maqtula li jkunu twieldu u trabbew hemmhekk;
 (f)oġġetti miksuba b'kaċċa jew sajd li saru hemm;
 (g)oġġetti miksuba mill-akkwakultura hemmhekk jekk organiżmi akkwatiċi, li jinkludu l-ħut, il-molluski, il-krustaċji, invertebrati akkwatiċi oħra u pjanti akkwatiċi jitwieldu jew jitkabbru mill-materjal ta’ propagazzjoni bħal bajd, qixx, ħut li għadu ma kibirx, larva, flieles ta’ salamuna, salamun żgħir jew ħut immatur ieħor fi stadju postlarvali b’intervent fil-proċessi ta’ trobbija jew ta’ tkabbir biex tittejjeb il-produzzjoni bħall-istokkjar regolari, it-tagħlif jew il-protezzjoni kontra l-predaturi;
 (h)prodotti tas-sajd marin u prodotti oħra meħuda mill-baħar ’il barra minn xi baħar territorjali minn xi bastiment ta’ xi Parti;
 (i)prodotti magħmula abbord xi bastimenti fabbriki ta’ xi Parti esklussivament minn prodotti msemmija fil-punt (h);
 (j)prodotti estratti minn qiegħ il-baħar jew mis-saff ta’ taħt il-ħamrija ’l barra minn kwalunkwe baħar territorjali sakemm ikollhom id-dritt li jisfruttaw jew jaħdmu tali qiegħ il-baħar jew is-saff ta’ taħt il-ħamrija;
 (k)skart u ruttam li jirriżulta minn operazzjonijiet ta' produzzjoni mwettqa hemmhekk;
 (l)skart u ruttam miksub minn prodotti użati miġbura hemm, dment li dawk il-prodotti jkunu xierqa biss għall-irkupru tal-materja prima;
 (m)oġġetti manifatturati hemmhekk esklużivament mill-prodotti speċifikati fil-punti minn (a) sa (l).
 2.
 It-termini “bastiment ta’ Parti” u “vapur fabbrika ta’ Parti” fil-punti (h) u (i) tal-paragrafu 1 ifissru bastiment u vapur fabbrika li:
 (a)
 ikun irreġistrat fi Stat Membru jew fir-Renju Unit;
 (b)
 ibaħħar bil-bandiera ta’ Stat Membru jew tar-Renju Unit; u
 (c)
 ikun jissodisfa xi waħda minn dawn il-kundizzjonijiet li ġejjin:
 (i)
 ikun bi sjieda ta’ mill-anqas 50% ta’ ċittadini ta’ xi Stat Membru jew tar-Renju Unit; jew
 (ii)
 ikun proprjetà ta’ persuni ġuridiċi li kull waħda minnhom:
 (A) ikollha l-uffiċċju prinċipali u l-post prinċipali tan-negozju tagħha fl-Unjoni jew fir-Renju Unit; u
 (B) ikun bi sjieda ta’ mill-anqas 50 % ta’ ċittadini ta’ xi Stat Membru jew tar-Renju Unit.
 Artikolu ORIG.6: Tolleranzi
 1.Jekk prodott ma jissodisfax ir-rekwiżiti stabbiliti fl-Anness ORIG-II [Regoli tal-oriġini speċifiċi għall-oġġett] minħabba l-użu ta’ materjal mhux oriġinarju fil-produzzjoni, dak l-oġġett għandu madankollu jitqies bħala li joriġina f’Parti, diment li:
 (a)
 il-piż totali tal-materjali mhux oriġinarji użati fil-produzzjoni tal-oġġetti kklassifikati fil-Kapitoli 2 u minn 4 sa 24 tas-Sistema Armonizzata, għajr l-oġġetti tas-sajd ipproċessati tal-Kapitolu 16, ma jaqbiżx il-15 % tal-piż tal-oġġett;
 (b)
 għall-prodotti l-oħra kollha, ħlief għall-prodotti kklassifikati fil-Kapitoli minn 50 sa 63 tas-Sistema Armonizzata, il-valur totali tal-materjali mhux oriġinarji ma jaqbiżx l-10% tal-prezz mill-fabbrika tal-oġġett; jew
 (c)
 għall-prodotti kklassifikati fil-Kapitoli minn 50 sa 63 tas-Sistema Armonizzata, japplikaw it-tolleranzi stabbiliti fin-Nota 7 u 8 tal-Anness ORIG-1 [Noti Introduttorji għar-Regoli tal-oriġini speċifiċi għall-oġġett].
 2.
 Il-paragrafu 1 ma japplikax jekk il-valur tal-materjali mhux oriġinarji użati fil-produzzjoni ta’ oġġett jaqbeż kwalunkwe wieħed mill-perċentwali għall-valur massimu tal-materjali mhux oriġinarji kif speċifikat fir-rekwiżiti stabbiliti fl-Anness ORIG-II [Regoli tal-oriġini speċifiċi għall-oġġett].
 3.
 Il-paragrafu 1 ta’ dan l-Artikolu ma japplikax għal oġġetti miksuba kompletament f’Parti skont is-sens tal-Artikolu ORIG.5 [Oġġetti miksuba kompletament]. Jekk l-Anness ORIG-II [Regoli tal-oriġini speċifiċi għall-oġġett] ikun jeżiġi li l-materjali użati fil-produzzjoni ta’ oġġett ikunu miksuba kompletament, japplikaw il-paragrafi 1 u 2.
 Artikolu ORIG.7: Produzzjoni insuffiċjenti
 1.
 Minkejja l-punt (c) tal-paragrafu 1 tal-Artikolu ORIG.3 [Rekwiżiti ġenerali], oġġett ma għandux jitqies li joriġina f’Parti jekk il-produzzjoni tal-oġġett f’Parti tikkonsisti biss minn waħda jew aktar mill-operazzjonijiet li ġejjin imwettqa fuq materjali mhux oriġinarji:
 (a)
 operazzjonijiet ta’ preservazzjoni bħat-tnixxif, l-iffriżar, iż-żamma f’salmura u operazzjonijiet simili oħra li għandhom l-iskop uniku li jiżguraw li l-prodott jibqa’ f’kundizzjoni tajba matul it-trasport u l-ħżin;
 2
 (b)
 it-tqassim jew l-immuntar ta’ pakketti;
 (c)
 il-ħasil, it-tindif; it-tneħħija ta’ trab, ossidu, żjut, żebgħa jew xi kisi ieħor;
 (d)
 mogħdija jew pressa tat-tessuti u ta' oġġetti tessili;
 (e)
 proċessi sempliċi ta' żebgħa u lostru;
 (f)
 it-tfesdiq u l-maċinazzjoni parzjali jew sħiħa tar-ross; illustrar u gglejżjar ta' ċereali u ross; ibbliċjar tar-ross;
 (g)
 operazzjonijiet għall-kolorazzjoni jew aromi fiz-zokkor jew fil-iffurmar taċ-ċangaturi taz-zokkor; tħin parzjali jew totali taz-zokkor f’forma solida;
 (h)
 it-tqaxxir, it-tneħħija tal-għadma jew tal-qoxra ta’ frott, ġewż u ħaxix;
 (i)
 it-tifrik, it-tħin sempliċi jew il-qtugħ sempliċi;
 (j)
 għarbil, skrining, tqassim, klassifikar, għoti ta' grad jew tqabbil (inkluż it-tfassil ta' settijiet ta' oġġetti);
 (k)
 tqegħid sempliċi fi fliexken, laned, flasks, boroż, kontenituri, jew kaxxi, twaħħil fuq kartun jew twavel u l-proċessi sempliċi l-oħra kollha ta' ppakkjar;
 (l)
 twaħħil jew stampar ta’ marki, tikketti, logos u oħrajn bħal sinjali distintivi fuq il-prodotti jew fuq l-ippakkjar tagħhom;
 (m)
 it-taħlit sempliċi ta’ prodotti, kemm jekk ta’ tipi differenti u kemm jekk le; it-taħlit taz-zokkor ma’ xi materjal;
 (n)
 sempliċi żieda ta’ ilma jew dilwizzjoni bl-ilma jew sustanza oħra li ma tbiddilx materjalment il-karatteristiċi tal-prodott, jew id-deidratazzjoni jew id-denaturazzjoni tal-prodotti;
 (o)
 assemblaġġ sempliċi ta’ partijiet ta’ oġġetti sabiex jiġi kostitwit prodott sħiħ jew iż-żarmar ta’ prodotti f’partijiet;
 (p)
 it-tbiċċir tal-annimali.
 2.
 Għall-finijiet tal-paragrafu 1, l-operazzjonijiet għandhom jitqiesu sempliċi jekk ma jkunu meħtieġa la ħiliet speċjali u lanqas makkinarji, apparati jew tagħmir manifatturati jew installati speċjalment għat-twettiq ta’ dawn l-operazzjonijiet.
 Artikolu ORIG.8: Unità ta’ kwalifika
 1.
 Għall-finijiet ta’ dan il-Kapitolu, l-unità ta' kwalifika għandha tkun l-oġġett partikolari li jitqies bħala l-unità bażika meta l-oġġett jiġi kklassifikat skont is-Sistema Armonizzata.
 2. Fil-każ ta’ kunsinna li tkun tikkonsisti f’għadd ta’ oġġetti identiċi klassifikati fl-istess intestatura tas-Sistema Armonizzata, kull oġġett għandu jitqies b’mod individwali fl-applikazzjoni tad-dispożizzjonijiet ta’ dan il-Kapitolu.
 Artikolu ORIG.9: Materjali tal-ippakkjar u kontejners għall-vjeġġi
 Il-materjali tal-ippakkjar u l-kontejners għall-vjeġġi li jintużaw biex jiġi protett prodott matul it-trasportazzjoni għandhom jiġu injorati meta jiġi ddeterminat jekk oġġett ikunx oriġinarju.
 Artikolu ORIG.10: Materjali tal-ippakkjar u kontejners għall-bejgħ bl-imnut
 Il-materjali tal-imballaġġ u l-kontenituri li fihom il-prodott huwa ppakkjat għall-bejgħ bl-imnut, jekk klassifikati mal-oġġett, ma għandhomx jitqiesu fid-determinazzjoni tal-oriġini tal-oġġett, ħlief għall-finijiet tal-kalkolu tal-valur ta’ materjali mhux oriġinarji jekk l-oġġett ikun soġġett għal valur massimu ta’ materjali mhux oriġinarji skont l-Anness ORIG-II [Regoli tal-oriġini speċifiċi għall-oġġett].
 Artikolu ORIG.11: Aċċessorji, Spare Parts u Għodod
 1.
 Aċċessorji, spare parts, għodod u materjali tal-istruzzjoni jew ta’ informazzjoni oħra għandhom jitqiesu bħala oġġett wieħed bil-biċċa tagħmir, magna, apparat jew vettura inkwistjoni jekk:
 (a)huma klassifikati u konsenjati mal-oġġett, iżda mhux fatturati separatament minnu; u
 (b)huma tat-tipi, il-kwantitajiet u l-valur li huma konswetudinarji għal dak l-oġġett.
 2.
 L-aċċessorji, l-ispare parts, l-għodod u materjali tal-istruzzjoni u ta’ informazzjoni oħra li ssir referenza għalihom fil-paragrafu 1 ma għandhomx jitqiesu fid-determinazzjoni tal-oriġini tal-oġġett, ħlief għall-finijiet tal-kalkolu tal-valur ta’ materjali mhux oriġinarji jekk l-oġġett ikun soġġett għal valur massimu ta’ materjali mhux oriġinarji skont l-Anness ORIG-II [Regoli tal-oriġini speċifiċi għall-oġġett].
 Artikolu ORIG.12: Settijiet
 Settijiet, kif imfissra fir-Regola Ġenerali 3 għall-Interpretazzjoni tas-Sistema Armonizzata, għandhom jitqiesu bħala oriġinarji f’Parti jekk il-komponenti kollha jkunu oriġinarji. Jekk sett ikun magħmul minn komponenti oriġinarji u mhux oriġinarji, is-sett sħiħ jitqies bħala oriġinarju f’Parti, jekk il-valur tal-komponenti mhux oriġinarji ma jkunx jaqbeż il-15% tal-prezz tal-oġġett mill-fabbrika tas-sett.
 Artikolu ORIG.13: Elementi newtrali
 Biex jiġi determinat jekk oġġett joriġinax f'Parti, ma għandux ikun hemm bżonn li tiġi stabbilita l-oriġini tal-elementi li ġejjin li jistgħu jintużaw fil-produzzjoni tiegħu:
 (a)
 fjuwil, enerġija, katalisti u solventi;
 (b)
 impjant, tagħmir, spare parts u materjali użati fil-manutenzjoni ta’ tagħmir u ta’ bini;
 (c)
 magni, għodod, ċipep u forom;
 (d)
 lubrikanti, griż, materjali għall-kompostar u materjali oħra użati fil-produzzjoni jew użati biex jitħaddmu tagħmir u binjiet;
 (e)
 ingwanti, nuċċalijiet, żraben, ilbies, tagħmir u provvisti tas-sikurezza;
 (f)
 tagħmir, apparati u provvisti użati għat-testijiet jew l-ispezzjoni tal-prodott; u
 (g)
 materjali oħra użati fil-produzzjoni li mhumiex inkorporati fl-oġġett u lanqas maħsuba biex jiġu inkorporati fil-kompożizzjoni finali tal-oġġett.
 Artikolu ORIG.14: Segregazzjoni ta’ akkontabbiltà
 1.
 Materjali funġibbli oriġinarji u mhux oriġinarji jew “oġġetti funġibbli” għandhom jiġu ssegretati fiżikament waqt il-ħżin biex jinżamm l-istatus oriġinarju u mhux oriġinarju tagħhom.
 2.
 Għall-finijiet tal-paragrafu 1, “materjali funġibbli” jew “oġġetti funġibbli” tfisser materjali jew oġġetti li huma tal-istess tip u kwalità kummerċjali, bl-istess karatteristiċi tekniċi u fiżiċi, u li ma jkunux jistgħux jiġu distinti minn xulxin għall-finijiet ta’ oriġini.
 3.
 Minkejja dak li hemm fil-paragrafu 1, materjali funġibbli oriġinarji u mhux oriġinarji jistgħu jintużaw fil-produzzjoni ta’ oġġett mingħajr ma jiġu segregati fiżikament waqt il-ħażna jekk jintuża metodu ta’ segregazzjoni tal-akkontabbiltà.
 4.
 Minkejja l-paragrafu 1, oġġetti funġibbli oriġinarji u mhux oriġinarji kklassifikati fil-Kapitoli 10, 15, 27, 28, 29, l-intestaturi minn 32.01 sa 32.07, jew l-intestaturi minn 39.01 sa 39.14 tas-Sistema Armonizzata] jistgħu jinħażnu f’Parti qabel l-esportazzjoni lejn il-Parti l-oħra mingħajr ma jkunu fiżikament segregati sakemm jintuża metodu ta’ segregazzjoni tal-akkontabbiltà.
 5.
 Il-metodu ta’ segregazzjoni tal-akkontabbiltà msemmi fil-paragrafi 3 u 4 għandu jiġi applikat f’konformità ma’ metodu ta’ ġestjoni tal-inventarju skont il-prinċipji kontabilistiċi li jiġu ġeneralment aċċettati fil-Parti.
 6.
 Il-metodu ta’ segregazzjoni tal-akkontabbiltà għandu jkun kwalunkwe metodu li jiżgura li fi kwalunkwe ħin ma jkunx hemm aktar materjali jew oġġetti li jirċievu status oriġinarju milli kieku l-materjali jew l-oġġetti jkunu ġew segregati fiżikament.
 7.
 Parti tista’ titlob, bil-kundizzjonijiet stabbiliti fil-liġijiet u fir-regolamenti tagħha, li l-użu ta’ metodu ta’ segregazzjoni tal-akkontabbiltà jkun soġġett għall-għoti ta’ awtorizzazzjoni preliminari mill-awtoritajiet doganali ta’ dik il-Parti. L-awtoritajiet doganali tal-Parti għandha tissorvelja l-użu tal-awtorizzazzjonijiet u tista’ tirtira xi awtorizzazzjoni jekk id-detentur jagħmel użu mhux xieraq tal-metodu ta’ segregazzjoni tal-akkontabbiltà jew jonqos milli jissodisfa xi waħda mill-kundizzjonijiet stabbiliti f’dan il-Kapitolu.
 Artikolu ORIG.15: Oġġetti ritornati
 Jekk oġġett li joriġina f’xi Parti u jkun esportat minn dik il-Parti lil pajjiż terz, jirritorna għand dik il-Parti, dan għandu jitqies bħala mhux oriġinarju sakemm ma jkunx jista’ jintwera għas-sodisfazzjon tal-awtorità doganali ta’ dik il-Parti li l-oġġett ritornat:
 (a)ikun l-istess bħal dak esportat; u
 (b)ma saritlux xi operazzjoni lil hinn minn dik li kien meħtieġa biex jinżamm f’kundizzjoni tajba waqt li kien f’dak il-pajjiż jew waqt li kien qed jiġi esportat.
 Artikolu ORIG.16: Non-alterazzjoni
 1.
 Wara l-esportazzjoni u qabel ma jiġi ddikjarat għal użu domestiku, oġġett oriġinarju dikjarat għal użu domestiku fil-Parti importatur ma jistax ikun ġie alterat, trasformat b’xi mod jew soġġett għal operazzjonijiet għajr dawk ta’ preservazzjoni f’kundizzjoni tajba jew ta’ żieda jew ta’ twaħħil ta’ marki, ta’ tikketti, ta’ siġilli jew ta’ xi dokumentazzjoni oħra biex tiġi żgurata l-konformità ma’ rekwiżiti domestiċi speċifiċi tal-Parti importatur.
 2.
 Il-ħżin jew il-wiri ta’ oġġett jista’ jseħħ f’pajjiż terz dment li l-oġġett jibqa’ fis-superviżjoni doganali f’dak il-pajjiż terz.
 3.
 Il-qsim tal-kunsinni jista’ jseħħ f’pajjiż terz jekk isir mill-esportatur jew fir-responsabbiltà tal-esportatur, diment li dawn jibqgħu fis-superviżjoni doganali f’dak il-pajjiż terz.
 4.
 F’każ ta’ dubju dwar jekk humiex rispettati r-rekwiżiti previsti fil-paragrafi minn 1 sa 3, l-awtorità doganali tal-Parti importatur tista’ titlob lill-importatur jipprovdi evidenza ta’ konformità ma’ dawk ir-rekwiżiti, li tista’ tingħata bi kwalunkwe mezz, inklużi dokumenti tat-trasport kuntrattwali bħal poloz ta’ kargu jew evidenza fattwali jew konkreta bbażata fuq il-kummerċjalizzazzjoni jew l-enumerazzjoni tal-pakketti jew ta’ kwalunkwe evidenza relatata mal-oġġett innifsu.
 Artikolu ORIG.17: Rieżami ta’ rifużjoni ta’, jew eżenzjoni minn, dazji doganali
 Mhux qabel sentejn mid-dħul fis-seħħ ta’ dan il-Ftehim u b’talba ta’ waħda mill-Partijiet, il-Kumitat Speċjalizzat għall-Kummerċ dwar il-Kooperazzjoni Doganali u r-Regoli tal-Oriġini, għandu jwettaq rieżami tal-iskemi tar-rifużjoni tad-dazju u l-ipproċessar attiv rispettivi tal-Partijiet. Għal dak il-fini, b’talba ta’ waħda mill-Partijiet, sa mhux aktar tard minn 60 jum minn dik it-talba, il-Parti l-oħra għandha tipprovdi lill-Parti li tagħmel it-talba b’informazzjoni disponibbli u statistika dettaljata li tkopri l-perjodu mid-dħul fis-seħħ ta’ dan il-Ftehim, jew it-5 snin ta’ qabel jekk dan ikun iqsar, dwar it-tħaddim tal-iskema tagħha tar-rifużjoni tad-dazju u l-ipproċessar attiv. Fid-dawl ta’ din ir-reviżjoni, il-Kumitat Speċjalizzat għall-Kummerċ dwar il-Kooperazzjoni Doganali u r-Regoli tal-Oriġini jista’ jagħmel rakkomandazzjonijiet lill-Kunsill ta’ Sħubija għall-emendar tad-dispożizzjonijiet ta’ dan il-Kapitolu u tal-Annessi tiegħu, bil-ħsieb li jiġu introdotti limitazzjonijiet jew restrizzjonijiet fir-rigward tar-rifużjoni tad-dazji doganali jew l-eżenzjoni minnhom.
 Taqsima 2: Proċeduri tal-oriġini
 Artikolu ORIG.18: Talba għal trattament tariffarju preferenzjali
 1.Il-Parti importatur għandha, mal-importazzjoni, jagħtu trattament tariffarju preferenzjali lil oġġett oriġinarju fil-Parti l-oħra, fis-sens ta’ dan il-Kapitolu, abbażi ta’ talba mill-importatur għat-trattament tariffarju preferenzjali. L-importatur għandu jkun responsabbli għall-korrettezza tat-talba għal trattament tariffarju preferenzjali u għall-konformità mar-rekwiżiti stabbiliti f’dan il-Kapitolu.
 2.Talba għal trattament tariffarju preferenzjali għandha tkun ibbażata fuq:
 (a)dikjarazzjoni dwar l-oriġini li l-oġġett hu oriġinarju magħmula mill-esportatur; jew
 (b)l-għarfien tal-importatur li l-oġġett hu oriġinarju.
 3.L-importatur li jagħmel it-talba għal trattament tariffarju preferenzjali bbażat fuq dikjarazzjoni dwar l-oriġini kif issir referenza fil-punt (a) tal-paragrafu 2 għandu jżomm id-dikjarazzjoni dwar l-oriġini u, meta jkun meħtieġ mill-awtorità doganali tal-Parti importatur, jipprovdi kopja ta’ din lil dik l-awtorità.
 Artikolu ORIG.18a: Żmien it-talba għal trattament tariffarju preferenzjali
 1.Talba għal trattament tariffarju preferenzjali u l-bażi għal dik it-talba kif imsemmi fl-Artikolu ORIG.18(2) [Talba għal trattament tariffarju preferenzjali] għandhom jiġu inklużi fid-dikjarazzjoni doganali dwar l-importazzjoni f'konformità mal-liġijiet u mar-regolamenti tal-Parti importatur.
 2.B’deroga mill-paragrafu 1 ta’ dan l-Artikolu, jekk l-importatur ma jkunx għamel talba għal trattament tariffarju preferenzjali fil-mument tal-importazzjoni, il-Parti importatur tagħti trattament tariffarju preferenzjali u tħallas lura jew tibgħat lura kwalunkwe dazju doganali żejjed imħallas sakemm:
 (a)it-talba għal trattament tariffarju preferenzjali ssir sa mhux aktar tard minn tliet snin wara d-data tal-importazzjoni, jew tali perjodu itwal ta’ żmien kif speċifikat fil-liġijiet u r-regolamenti tal-Parti importatur;
 (b)l-importatur jipprovdi l-bażi għat-talba kif imsemmi fl-Artikolu ORIG.18(2) [Talba għal trattament tariffarju preferenzjali]; u
 (c)l-oġġett kien jitqies li joriġina u kien jissodisfa r-rekwiżiti applikabbli l-oħra kollha fis-sens tat-Taqsima 1 [Regoli tal-oriġini] ta’ dan il-Kapitolu li kieku kien ġie ddikjarat mill-importatur fil-mument tal-importazzjoni.
 L-obbligi l-oħra applikabbli għall-importatur skont l-Artikolu ORIG.18 [Talba għal trattament tariffarju preferenzjali] jibqgħu l-istess.
 Artikolu ORIG.19: Dikjarazzjoni dwar l-oriġini
 1.Dikjarazzjoni dwar l-oriġini tista’ ssir minn esportatur ta’ oġġett abbażi tal-informazzjoni li turi li l-oġġett hu oriġinarju, filwaqt li dan jinkludi informazzjoni dwar l-istatus oriġinarju tal-materjali użati fil-produzzjoni tal-oġġett. L-esportatur għandu jkun responsabbli għall-korrettezza tad-dikjarazzjoni dwar l-oriġini u tal-informazzjoni pprovduta.
 2.Dikjarazzjoni dwar l-oriġini għandha ssir billi tintuża waħda mill-verżjonijiet lingwistiċi kif jidhru fl-Anness ORIG-4 [Test tad-dikjarazzjoni dwar l-oriġini] f’fattura jew xi dokument ieħor li jiddeskrivi l-oġġett oriġinarju f’biżżejjed dettall biex dak l-oġġett ikun jista’ jiġi identifikat. L-esportatur għandu jkun responsabbli biex jipprovdi biżżejjed dettall li jippermetti l-identifikazzjoni tal-oġġett oriġinarju. Il-Parti importatur ma għandhiex teħtieġ li l-importatur jippreżenta traduzzjoni tad-dikjarazzjoni dwar l-oriġini.
 3.Dikjarazzjoni dwar l-oriġini għandha tkun valida għal 12-il xahar mid-data meta tkun saret jew għal perjodu itwal bħal dan kif ipprovdut mill-Parti tal-importazzjoni sa massimu ta’ 24 xahar.
 4.Dikjarazzjoni dwar l-oriġini tista’ tapplika għal:
 (a)vjeġġ wieħed ta’ prodott wieħed jew aktar importat f’Parti; jew
 (b)diversi vjeġġi tal-istess oġġetti importati f’Parti fil-perjodu speċifikat fid-dikjarazzjoni dwar l-oriġini li ma jaqbiżx it-12-il xahar.
 5.Jekk, bit-talba tal-importatur, oġġetti żarmati jew mhux armati fis-sens tar-Regola Ġenerali 2(a) għall-Interpretazzjoni tas-Sistema Armonizzata li jaqgħu fit-Taqsimiet minn XV sa XXI tas-Sistema Armonizzata huma importati ftit ftit, tkun tista’ tintuża dikjarazzjoni dwar l-oriġini waħda għal oġġetti bħal dawn skont ir-rekwiżiti stabbiliti mill-awtorità doganali tal-Parti importatur.
 Artikolu ORIG.20: Diskrepanzi
 L-awtorità doganali tal-Parti importatur ma għandhiex tirrifjuta talba għal trattament tariffarju preferenzjali minħabba żbalji jew diskrepanzi minuri fid-dikjarazzjoni dwar l-oriġini jew biss minħabba li fattura nħarġet f’pajjiż terz.
 Artikolu ORIG.21: Għarfien tal-importatur
 1.Għall-finijiet ta’ talba għal trattament tariffarju preferenzjali li ssir skont il-punt (b) tal-Artikolu ORIG.18(2) [Talba għal Trattament Tariffarju Preferenzjali], l-għarfien tal-importatur li oġġett joriġina fil-Parti esportatur għandu jkun ibbażat fuq informazzjoni li turi li l-oġġett joriġina u jissodisfa r-rekwiżiti previsti f’dan il-Kapitolu.
 2.Qabel ma jitlob it-trattament preferenzjali, fil-każ li importatur ma jkunx jista’ jikseb l-informazzjoni msemmija fil-paragrafu 1 ta’ dan l-Artikolu bħala riżultat tal-fatt li l-esportatur iqis li hija informazzjoni kunfidenzjali jew għal xi raġuni oħra, l-esportatur jista’ jipprovdi dikjarazzjoni dwar l-oriġini biex l-importatur ikun jista’ jitlob it-trattament tariffarju preferenzjali abbażi tal-punt (a) tal-Artikolu ORIG.18(2) [Talba għal trattament tariffarju preferenzjali].
 Artikolu ORIG.22: Rekwiżiti ta’ żamma tar-rekords
 1.Għal minimu ta’ tliet snin wara d-data tal-importazzjoni tal-oġġett, importatur li jagħmel talba għal trattament tariffarju preferenzjali għal oġġett importat fil-Parti importatur għandu jżomm:
 (a)jekk it-talba kienet ibbażata fuq dikjarazzjoni dwar l-oriġini, id-dikjarazzjoni dwar l-oriġini maħruġa mill-esportatur; jew
 (b)jekk it-talba kienet ibbażata fuq l-għarfien tal-importatur, ir-rekords kollha li juru li l-prodott jissodisfa r-rekwiżiti biex jinkiseb status oriġinarju.
 2.Esportatur li ħareġ dikjarazzjoni dwar l-oriġini għandu, għal tal-anqas erba’ snin wara dik id-dikjarazzjoni dwar l-oriġini, iżomm kopja tad-dikjarazzjoni dwar l-oriġini u tar-rekords l-oħra kollha li juru li l-oġġett jissodisfa r-rekwiżiti biex jinkiseb status oriġinarju.
 3.Ir-rekords li għandhom jinżammu skont dan l-Artikolu jistgħu jinżammu f’format elettroniku.
 Artikolu ORIG.23: Kunsinni żgħar
 1.B’deroga mill-Artikoli ORIG.18 [Talba għal trattament tariffarju preferenzjali] sal-Artikoli ORIG.21 [Għarfien tal-importatur], diment li l-oġġett ikun ġie ddikjarat li jissodisfa r-rekwiżiti ta’ dan il-Kapitolu u l-awtorità doganali tal-Parti importatur ma jkollha l-ebda dubju dwar il-veraċità ta’ dik id-dikjarazzjoni, il-Parti importatur tagħti trattament tariffarju preferenzjali lil:
 (a)oġġett mibgħut f’pakkett żgħir minn persuni privati lil persuni privati;
 (b)oġġett li jifforma parti mill-bagalji personali ta’ vjaġġatur; u
 (c)għar-Renju Unit, minbarra l-punti (a) u (b), kunsinni oħra ta’ valur baxx.
 2.L-oġġett li ġejjin huma esklużi mill-applikazzjoni tal-paragrafu 1 ta’ dan l-Artikolu:
 (a)oġġetti, li l-importazzjoni tagħhom tifforma parti minn serje ta’ importazzjonijiet li jistgħu raġonevolment jitqiesu li saru separatament bil-għan li jiġu evitati r-rekwiżiti tal-Artikolu ORIG.18 [Talba għal trattament tariffarju preferenzjali];
 (b)għall-Unjoni:
 (I)oġġett importat bħala kummerċ; l-importazzjonijiet li jsiru b’mod rari u li jikkonsistu biss fi prodotti għall-użu personali tar-riċevituri jew tal-vjaġġaturi jew tal-familji tagħhom ma għandhomx jitqiesu importazzjonijiet kummerċjali jekk ikun evidenti min-natura u mill-kwantità tal-prodotti li m’hemmx intenzjoni ta’ skop kummerċjali; u
 (II)prodotti, li l-valur totali tagħhom jeċċedi EUR 500 fil-każ ta’ prodotti mibgħuta f’pakketti żgħar, jew l-EUR 1 200 fil-każ ta' prodotti li jiffurmaw parti mill-bagalji personali tal-vjaġġaturi. L-ammonti li għandhom jintużaw fi kwalunkwe munita nazzjonali partikolari għandhom ikunu l-ekwivalenti f'dik il-munita tal-ammonti f'euro hekk kif kienu fl-ewwel jum tax-xogħol ta' Ottubru. L-ammonti tar-rata tal-kambju għandhom jiġu ppubblikati għal dakinhar mill-Bank Ċentrali Ewropew, sakemm ma jiġix ikkomunikat ammont differenti lill-Kummissjoni Ewropea sal-15 ta’ Ottubru ta’ kull sena, u għandhom japplikaw mill-1 ta’ Jannar tas-sena ta’ wara. Il-Kummissjoni Ewropea għandha tinnotifika lill-Ġappun dwar l-ammonti rilevanti. L-Unjoni tista’ tistabbilixxi limiti oħra li se tikkomunika lir-Renju Unit; u
 (c)għar-Renju Unit, prodotti li l-valur totali tagħhom jaqbeż il-limiti stabbiliti skont il-liġi domestika tar-Renju Unit. Ir-Renju Unit se jikkomunika dawn il-limiti lill-Unjoni.
 3.L-importatur għandu jkun responsabbli għall-korrettezza tad-dikjarazzjoni u għall-konformità mar-rekwiżiti stabbiliti f’dan il-Kapitolu. Ir-rekwiżiti taż-żamma tar-rekords stabbiliti fl-Artikolu ORIG.22 [Rekwiżiti ta’ żamma tar-rekords] ma għandhomx japplikaw għall-importatur skont dan l-Artikolu.
 Artikolu ORIG.24: Verifika
 1.L-awtorità doganali tal-Parti importatur tista’ twettaq verifika dwar jekk oġġett hux oriġinarju jew jekk ir-rekwiżiti l-oħra ta’ dan il-Kapitolu humiex issodisfati, abbażi ta’ metodi ta’ valutazzjoni tar-riskju, li jistgħu jinkludu għażla aleatorja. Tali verifika tista’ ssir permezz ta’ talba għal informazzjoni mill-importatur li għamel it-talba msemmija fl-Artikolu ORIG.18 [Talba għal Trattament tariffarju preferenzjali], fil-ħin li tiġi ppreżentata d-dikjarazzjoni tal-importazzjoni, qabel ir-rilaxx tal-prodotti, jew wara r-rilaxx tal-prodotti.
 2.L-informazzjoni mitluba skont il-paragrafu 1 ma għandhiex tkopri aktar mill-elementi li ġejjin:
 (a)jekk it-talba kienet ibbażata fuq dikjarazzjoni dwar l-oriġini, dik id-dikjarazzjoni dwar l-oriġini; u
 (b)informazzjoni li tappartjeni għall-issodisfar tal-kriterji tal-oriġini, li hija:
 (I)meta l-kriterju tal-oriġini jkun “miksub kompletament”, il-kategorija applikabbli (bħall-ħsad, l-estrazzjoni, is-sajd) u l-post tal-produzzjoni;
 (II)meta l-kriterju tal-oriġini ikun ibbażat fuq l-ebda tibdil fil-klassifikazzjoni tariffarja, lista tal-materjali mhux oriġinarji kollha inkluż il-klassifikazzjoni tariffarja tagħhom (f'format ta' żewġ (2), erba’ (4) jew sitt (6) figuri skont il-kriterji tal-oriġini);
 (III)fejn il-kriterju tal-oriġini jkun ibbażat fuq metodu tal-valur, il-valur tal-oġġett finali kif ukoll il-valur tal-materjali kollha mhux oriġinarji użati fil-produzzjoni ta’ dak l-oġġett;
 (IV)fejn il-kriterju tal-oriġini jkun ibbażat fuq il-piż, il-piż tal-oġġett finali kif ukoll il-piż tal-materjali mhux oriġinarji rilevanti użati fl-oġġett finali;
 (V)meta l-kriterju tal-oriġini ikun ibbażat fuq proċess tal-produzzjoni speċifiku, deskrizzjoni speċifika ta’ dak il-proċess;
 3.Meta jipprovdi l-informazzjoni mitluba, l-importatur jista’ jżid kwalunkwe informazzjoni oħra li hu jqis li hi rilevanti għall-fini ta’ verifika.
 4.Jekk it-talba għal trattament tariffarju preferenzjali tkun ibbażata fuq dikjarazzjoni dwar l-oriġini, l-importatur għandu jipprovdi dik id-dikjarazzjoni dwar l-oriġini iżda jista’ jwieġeb lill-awtorità doganali tal-Parti importatur li l-importatur mhux f’pożizzjoni li jipprovdi l-informazzjoni msemmija fil-punt (b) tal-paragrafu 2.
 5.Jekk it-talba għal trattament preferenzjali tkun ibbażata fuq l-għarfien tal-importatur, wara li l-ewwel ikun talab informazzjoni skont il-paragrafu 1, l-awtorità doganali tal-Parti importatur li tagħmel il-verifika tista’ titlob lill-importatur li jipprovdi informazzjoni addizzjonali jekk dik l-awtorità doganali tqis li tkun neċessarja informazzjoni addizzjonali sabiex jiġi vverifikat l-istatus oriġinarji tal-prodott jew jekk ir-rekwiżiti l-oħra ta’ dan il-Kapitolu jkunu ġew issodisfati. L-awtorità doganali tal-Parti importatur tista’ titlob dokumentazzjoni u informazzjoni speċifiċi mingħand l-importatur, jekk xieraq.
 6.Jekk l-awtorità doganali tal-Parti importatur tiddeċiedi li tissospendi l-għoti tat-trattament tariffarju preferenzjali lill-oġġett ikkonċernat waqt li tistenna r-riżultati tal-verifika, din għandha toffri li tirrilaxxa l-oġġetti lill-importatur soġġetta għal miżuri xierqa ta’ prekawzjoni li jinkludu l-garanziji. Kull sospensjoni tat-trattament tariffarju preferenzjali għandha tintemm malajr kemm jista’ jkun wara li l-awtorità doganali tal-Parti importatur tkun aċċertat l-istatus oriġinarju tal-oġġetti kkonċernati, jew l-issodisfar tar-rekwiżiti l-oħra ta’ dan il-Kapitolu.
 Artikolu ORIG.25: Kooperazzjoni amministrattiva
 1.Biex jiżguraw l-applikazzjoni xierqa ta’ dan il-Kapitolu, il-Partijiet għandhom jikkooperaw, permezz tal-awtorità doganali ta’ kull Parti, fil-verifika ta’ jekk oġġett hux oriġinarju u konformi mar-rekwiżiti l-oħra previsti f’dan il-Kapitolu.
 2.Jekk it-talba għal trattament tariffarju preferenzjali kienet ibbażata fuq dikjarazzjoni dwar l-oriġini, kif xieraq wara li tkun talbet għall-ewwel darba l-informazzjoni skont l-Artikolu ORIG.24(1) [Verifika] u abbażi tat-tweġiba mill-importatur, l-awtorità doganali tal-Parti importatur li tkun qed twettaq il-verifika tista’ titlob ukoll informazzjoni mingħand l-awtorità doganali tal-Parti esportatur fi żmien perjodu ta’ sentejn wara l-importazzjoni tal-prodotti, jew mill-mument li t-talba ssir skont il-punt (a) tal-Artikolu ORIG.18a(2) [Ħin tat-talba għal trattament preferenzjali], jekk l-awtorità doganali tal-Parti importatur li tkun qed tagħmel il-verifika tqis li tkun neċessarja informazzjoni addizzjonali sabiex tkun tista’ tivverifika l-istatus oriġinarju tal-prodott jew biex tivverifika li r-rekwiżiti l-oħra li jsir provvediment għalihom f’dan il-Kapitolu jkunu ssodisfati. It-talba għall-informazzjoni għandha tinkludi dawn l-elementi li ġejjin:
 (a)id-dikjarazzjoni dwar l-oriġini;
 (b)l-identità tal-awtorità doganali li toħroġ it-talba;
 (c)l-isem tal-esportatur;
 (d)is-suġġett u l-kamp ta’ applikazzjoni tal-verifika; u
 (e)id-dokumentazzjoni rilevanti kollha.
 Minbarra dan, l-awtorità doganali tal-Parti importatur tista’ titlob lill-awtorità doganali tal-Parti esportatur għal dokumentazzjoni u għal informazzjoni speċifiċi, fejn xieraq.
 3.F’konformità mal-liġijiet u mar-regolamenti tagħha, l-awtorità doganali tal-Parti esportatur tista’ titlob dokumentazzjoni jew eżaminazzjoni billi ssejjaħ għal kwalunkwe evidenza jew billi żżur il-bini tal-esportatur biex tirrieżamina r-rekords u tosserva l-faċilitajiet użati fil-produzzjoni tal-oġġett.
 4.Mingħajr preġudizzju għall-paragrafu 5, l-awtorità doganali tal-Parti esportatur li tirċievi t-talba msemmija fil-paragrafu 2 għandha tipprovdi lill-awtorità doganali tal-Parti importatur l-informazzjoni li ġejja:
 (a)id-dokumentazzjoni mitluba, fejn disponibbli;
 (b)opinjoni dwar l-istatus tal-oriġini tal-prodott;
 (c)id-deskrizzjoni tal-oġġett li jkun soġġett għall-eżaminazzjoni u l-klassifikazzjoni tariffarja rilevanti għall-applikazzjoni ta’ dan il-Kapitolu;
 (d)deskrizzjoni u spjegazzjoni tal-proċess tal-produzzjoni li jkun biżżejjed biex isostni l-istatus oriġinarju tal-oġġett;
 (e)informazzjoni dwar il-mod kif saret l-eżaminazzjoni tal-oġġett; u
 (f)d-dokumenti ta’ prova, fejn xieraq.
 5.L-awtorità doganali tal-Parti esportatur ma għandhiex tipprovdi l-informazzjoni msemmija fil-punti (a), (d) u (f) tal-paragrafu 4 lill-awtorità doganali tal-Parti importatur jekk dik l-informazzjoni titqies kunfidenzjali mill-esportatur.
 6.Kull Parti għandha tinnotifika lill-Parti l-oħra dwar id-dettalji ta' kuntatt tal-awtoritajiet doganali u għandha tinnotifika lill-Parti l-oħra dwar kwalunkwe bidla f’dawk id-dettalji ta’ kuntatt fi żmien 30 jum mid-data tal-bidla.
 Artikolu ORIG.26: Ċaħda tat-trattament tariffarju preferenzjali
 1.Mingħajr preġudizzju għall-paragrafu 3, l-awtorità doganali tal-Parti importatur tista’ tiċħad trattament tariffarju preferenzjali, jekk:
 (a)fi żmien tliet xhur mid-data tat-talba għal informazzjoni skont l-Artikolu ORIG.24(1) [Verifika]:
 (I)ma tkun ingħatat l-ebda tweġiba mill-importatur;
 (II)meta t-talba għal trattament tariffarju preferenzjali kienet ibbażata fuq dikjarazzjoni dwar l-oriġini, ma tkun ingħatat l-ebda dikjarazzjoni dwar l-oriġini; jew
 (III)meta t-talba għal trattament tariffarju preferenzjali tkun ibbażata fuq l-għarfien tal-importatur, l-informazzjoni pprovduta mill-importatur mhix adegwata biex tikkonferma li l-prodott huwa oriġinarju;
 (b)fi żmien tliet xhur mid-data tat-talba għal informazzjoni addizzjonali skont l-Artikolu ORIG.24(5) [Verifika]:
 (i) ma tkun ingħatat l-ebda tweġiba mill-importatur; jew
 (ii) l-informazzjoni pprovduta mill-importatur tkun inadegwata biex jiġi kkonfermat li l-prodott hu oriġinarju;
 (c) fi żmien 10 xhur
 3
 mid-data tat-talba għal informazzjoni skont l-Artikolu ORIG.25(2) [Kooperazzjoni amministrattiva]:
 (i) ma ngħatat l-ebda tweġiba mill-awtorità doganali tal-Parti esportatur; jew
 (ii) l-informazzjoni pprovduta mill-awtorità doganali tal-Parti esportatur tkun inadegwata biex jiġi kkonfermat li l-oġġett hu oriġinarju.
 2.L-awtorità doganali tal-Parti importatur tista’ tiċħad it-trattament tariffarju preferenzjali għal oġġett li għalih l-importatur jitlob trattament tariffarju preferenzjali meta l-importatur jonqos milli jikkonforma mar-rekwiżiti ta’ dan il-Kapitolu għajr dawk relatati mal-istatus oriġinarju tal-oġġetti.
 3.Jekk l-awtorità doganali tal-Parti importatur jkollha biżżejjed informazzjoni biex tiċħad it-trattament tariffarju preferenzjali skont il-paragrafu 1 ta’ dan l-Artikolu, f’każijiet meta l-awtorità doganali tal-Parti esportatur tkun ipprovdiet opinjoni skont il-punt (b) tal-Artikolu ORIG.25(4) [Kooperazzjoni amministrattiva] li fiha tikkonferma l-istatus oriġinarju tal-prodotti, l-awtorità doganali tal-Parti importatur għandha tinnotifika lill-awtorità doganali tal-Parti esportatur bl-intenzjoni tagħha li tiċħad it-trattament tariffarju preferenzjali fi żmien xahrejn mid-data tar-riċevuta ta’ dik l-opinjoni.
 Jekk issir notifika bħal din, għandhom isiru konsultazzjonijiet b’talba ta’ Parti, fi żmien tliet xhur mid-data tan-notifika. Il-perjodu għall-konsultazzjoni jista’ jiġi estiż abbażi ta’ każ b’każ permezz ta’ ftehim reċiproku bejn l-awtoritajiet doganali tal-Partijiet. Il-konsultazzjoni tista’ ssir skont il-proċedura stabbilita mill-Kumitat Speċjalizzat għall-Kummerċ dwar il-Kooperazzjoni Doganali u r-Regoli tal-Oriġini.
 Mal-iskadenza tal-perjodu għall-konsultazzjoni, jekk l-awtorità doganali tal-Parti importatur ma tkunx tista’ tikkonferma li l-oġġeott huwa oriġinarju, din tista’ tiċħad it-trattament tariffarju preferenzjali jekk ikollha ġustifikazzjoni suffiċjenti biex tagħmel dan u wara li tkun tat lill-importatur id-dritt li jinstema’. Madankollu, meta l-awtorità doganali tal-Parti esportatur tikkonferma l-istatus oriġinarju tal-prodotti u tipprovdi ġustifikazzjoni għal tali konklużjoni, l-awtorità doganali tal-Parti importatur ma għandhiex tiċħad it-trattament tariffarju preferenzjali lil prodott għar-raġuni unika li l-Artikolu ORIG.25(5) [Kooperazzjoni amministrattiva] ġie applikat.
 4.Fil-każijiet kollha, is-soluzzjoni għad-differenzi bejn l-importatur u l-awtorità doganali tal-Parti tal-importazzjoni għandha tkun skont il-liġi tal-Parti tal-importazzjoni.
 Artikolu ORIG.27: Kunfidenzjalità
 1.Kull Parti għandha żżomm, f’konformità mal-liġijiet u mar-regolamenti tagħha, il-kunfidenzjalità ta’ kwalunkwe informazzjoni pprovduta lilha mill-Parti l-oħra skont dan il-Kapitolu, u għandha tipproteġi dik l-informazzjoni li tkun żvelata.
 2.Minkejja l-Artikolu ORIG.25(5) [Kooperazzjoni amministrattiva], informazzjoni kummerċjali kunfidenzjali miksuba mill-esportatur mill-awtorità doganali tal-Parti esportatur jew tal-Parti importatur bl-applikazzjoni tal-Artikoli ORIG.24 [Verifika] u ORIG.25 [Kooperazzjoni amministrattiva] ma għandhiex tiġi żvelata.
 3.Kull Parti għandha tiżgura li informazzjoni kunfidenzjali miġbura skont dan il-Kapitolu ma għandhiex tintuża għal finijiet li mhumiex l-amministrazzjoni u l-eżekuzzjoni ta' ta’ deċiżjonijiet u determinazzjonijiet marbuta mal-oriġini u ma’ kwistjonijiet doganali, ħlief bil-permess tal-persuna jew Parti li tkun ipprovdiet l-informazzjoni kunfidenzjali.
 4.Minkejja l-paragrafu 3, Parti tista' tippermetti informazzjoni miġbura skont dan il-Kapitolu biex jintuża fi kwalunkwe proċedimenti amministrattivi, ġudizzjarji, jew kważi ġudizzjarji istitwiti għal nuqqas ta' konformità mal-liġijiet relatati mad-dwana li jimplimentaw dan il-Kapitolu. Parti għandha tinnotifika lill-persuna jew Parti li tkun ipprovdiet l-informazzjoni qabel ma tintuża.
 Artikolu ORIG.28: Miżuri amministrattivi u sanzjonijiet
 Kull Parti għandha tara li ssir eżekuzzjoni effettiva ta’ dan il-Kapitolu. Kull Parti għandha tara li l-awtoritajiet kompetenti jkunu jistgħu jimponu miżuri amministrattivi u, fejn xieraq, sanzjonijiet, f'konformità mal-liġijiet u mar-regolamenti tagħha, fuq kwalunkwe persuna li tfassal dokument, jew twassal biex jitfassal dokument, li jkun fih informazzjoni żbaljata li tkun ipprovduta għall-fini ta' kisba ta' trattament tariffarju preferenzjali għal prodott, li ma tikkonformax mar-rekwiżiti stabbiliti fl-Artikolu ORIG.22 [Rekwiżiti ta’ Żamma ta’ Rekords], jew li ma tipprovdix l-evidenza jew tirrifjuta żjara kif issir referenza fl-Artikolu ORIG.25(3) [Kooperazzjoni amministrattiva].
 Taqsima 3: Dispożizzjonijiet Oħrajn
 Artikolu ORIG.29: Ceuta u Melilla
 1.Għall-finijiet ta’ dan il-Kapitolu, fil-każ tal-Unjoni, it-terminu “Parti” ma jinkludix lil Ceuta u Melilla.
 2.Il-prodotti li joriġinaw [mir-Renju Unit], meta jiġu importati f’Ceuta u Melilla, għandhom, f’kull aspett, ikunu soġġetti għall-istess trattament doganali skont dan il-Ftehim bħal dak li japplika għall-prodotti oriġinarji mit-territorju doganali tal-Unjoni skont il-Protokoll 2 tal-Att tal-Adeżjoni tar-Renju ta’ Spanja u tar-Repubblika Portugiża mal-Unjoni Ewropea. Ir-Renju Unit għandu jagħti lill-importazzjonijiet ta’ prodotti koperti minn dan il-Ftehim u li joriġinaw minn Ceuta u Melilla l-istess trattament doganali bħal dak li jingħata lil prodotti importati mill-Unjoni, u li joriġinaw minnha.
 3.Ir-regoli tal-oriġini u l-proċeduri tal-oriġini msemmija f’dan il-Kapitolu japplikaw mutatis mutandis għal prodotti esportati mir-Renju Unit lejn Ceuta u Melilla u għal prodotti esportati minn Ceuta u Melilla lejn ir-Renju Unit.
 4.Ceuta u Melilla għandhom jitqiesu bħala territorju wieħed.
 5.L-Artikolu ORIG.4 [Akkumulazzjoni tal-Oriġini] japplika għall-importazzjoni u għall-esportazzjonijiet ta’ prodotti bejn l-Unjoni, ir-Renju Unit u Ceuta u Melilla.
 6.L-esportaturi għandhom idaħħlu “ir-Renju Unit” jew “Ceuta u Melilla” fil-kamp 3 tat-test tad-dikjarazzjoni dwar l-oriġini, skont l-oriġini tal-prodott.
 7.L-awtorità doganali tar-Renju ta’ Spanja għandha tkun responsabbli għall-applikazzjoni u għall-implimentazzjoni ta’ dan il-Kapitolu f’Ceuta u Melilla.
 Artikolu ORIG.30: Dispożizzjonijiet Tranżitorji għal Prodotti fi Tranżitu jew Maħżuna
 Id-dispożizzjonijiet ta’ dan il-Ftehim jistgħu jiġu applikati għal prodotti li jikkonformaw mad-dispożizzjonijiet ta’ dan il-Kapitolu u li fid-data tad-dħul fis-seħħ ta’ dan il-Ftehim jew ikunu fi tranżitu mill-Parti esportatur lejn il-Parti importatur, jew fil-kontroll doganali fil-Parti importatur mingħajr il-ħlas ta’ dazji tal-importazzjoni u ta’ taxxi, soġġett għal talba għal trattament tariffarju preferenzjali msemmija fl-Artikolu ORIG.18 [Talba għal trattament tariffarju preferenzjali] ta’ dan il-Kapitolu lill-awtorità doganali tal-Parti importatur, fi żmien 12-il xahar minn dik id-data.
 Artikolu ORIG.31: Emenda għal dan il-Kapitolu u għall-Annessi tiegħu
 Il-Kunsill ta’ Sħubija jista’ jemenda dan il-Kapitolu u l-Annessi tiegħu.
 Kapitolu 3: Miżuri Sanitarji u Fitosanitarji
 Artikolu SPS.1: Objettivi
 L-objettivi ta’ dan il-Kapitolu huma li:
 (a) jipproteġi l-ħajja jew is-saħħa tal-bniedem, tal-annimali u tal-pjanti fit-territorji tal-Partijiet filwaqt li jiffaċilita l-kummerċ bejn il-Partijiet;
 (b) ikompli bl-implimentazzjoni tal-Ftehim SPS;
 (c) jiżgura li l-miżuri sanitarji u fitosanitarji (sanitary and phytosanitary, “SPS”) tal-Partijiet ma joħolqux ostakli bla bżonn għall-kummerċ;
 (d) jippromwovi trasparenza akbar u fehim tal-applikazzjoni tal-miżuri SPS ta’ kull Parti;
 (e) isaħħaħ il-kooperazzjoni bejn il-Partijiet fil-ġlieda kontra r-reżistenza għall-antimikrobiċi, fil-promozzjoni ta’ sistemi tal-ikel sostenibbli, fil-protezzjoni tat-trattament xieraq tal-annimali u fiċ-ċertifikazzjoni elettronika;
 (f) isaħħaħ il-kooperazzjoni fl-organizzazzjonijiet internazzjonali rilevanti sabiex jiġu żviluppati standards, linji gwida u rakkomandazzjonijiet internazzjonali dwar is-saħħa tal-annimali, is-sikurezza alimentari u s-saħħa tal-pjanti u
 (g) jippromwovi l-implimentazzjoni minn kull Parti ta’ standards, ta’ linji gwida u ta’ rakkomandazzjonijiet internazzjonali.
 Artikolu SPS.2: Kamp ta’ applikazzjoni
 1.Dan il-Kapitolu japplika għall-miżuri SPS kollha ta’ Parti li jistgħu, direttament jew indirettament, jaffettwaw il-kummerċ bejn il-Partijiet.
 2.Dan il-Kapitolu jistabbilixxi wkoll dispożizzjonijiet separati fir-rigward tal-kooperazzjoni fit-trattament xieraq tal-annimali, fil-ġlieda kontra r-reżistenza għall-antimikrobiċi u fis-sistemi tal-ikel sostenibbli.
 Artikolu SPS.3: Definizzjonijiet
 1.Għall-finijiet ta’ dan il-Kapitolu, japplikaw id-definizzjonijiet li ġejjin:
 (a)Id-definizzjonijiet li jinsabu fl-Anness A tal-Ftehim SPS;
 (b)id-definizzjonijiet adottati fl-awspiċji tal-Kummissjoni Codex Alimentarius (il-“Codex”);
 (c)id-definizzjonijiet adottati fl-awspiċji tal-Organizzazzjoni Dinjija għas-Saħħa tal-Annimali (“OIE”); u
 (d)id-definizzjonijiet adottati fl-awspiċji tal-Konvenzjoni Internazzjonali għall-Protezzjoni tal-Pjanti (“IPPC”).
 2.Għall-finijiet ta’ dan il-Kapitolu:
 (a) “kundizzjonijiet tal-importazzjoni” tfisser kwalunkwe miżura SPS li tkun meħtieġa tiġi ssodisfata għall-importazzjoni ta’ prodotti; u
 (b)“żona protetta” għal pest regolat speċifikat tal-pjanti tfisser żona ġeografika ddefinita uffiċjalment li fiha dak il-pest ma jkunx stabbilit minkejja kundizzjonijiet favorevoli u l-preżenza tiegħu f’partijiet oħra tat-territorju tal-Parti, u fejn dak il-pest ma jkunx permess li jiġi introdott
 3.Il-Kumitat Speċjalizzat għall-Kummerċ dwar il-Miżuri Sanitarji u Fitosanitarji jista’ jadotta definizzjonijiet oħra għall-finijiet ta’ dan il-Kapitolu filwaqt li jqis il-glossarji u d-definizzjonijiet tal-organizzazzjonijiet internazzjonali rilevanti, bħall-Codex, l-OIE u l-IPPC.
 4.Id-definizzjonijiet skont il-Ftehim SPS jipprevalu sal-punt li jkun hemm inkonsistenza bejn id-definizzjonijiet adottati mill-Kumitat Speċjalizzat għall-Kummerċ dwar il-Miżuri Sanitarji u Fitosanitarji jew adottati fl-awspiċi tal-Codex, tal-OIE, tal-IPPC u d-definizzjonijiet skont il-Ftehim SPS. Fil-każ ta’ inkonsistenza bejn id-definizzjonijiet adottati mill-Kumitat Speċjalizzat għall-Kummerċ dwar il-Miżuri Sanitarji u Fitosanitarji u d-definizzjonijiet stabbiliti fil-Codex, l-OIE jew l-IPPC, għandhom jipprevalu d-definizzjonijiet stabbiliti fil-Codex, l-OIE jew l-IPPC.
 Artikolu SPS.4: Drittijiet u obbligi
 Il-Partijiet jaffermaw mill-ġdid id-drittijiet u l-obbligi tagħhom skont il-Ftehim SPS. Dan jinkludi d-dritt li tieħu miżuri f’konformità mal-Artikolu 5(7) tal-Ftehim SPS.
 Artikolu SPS.5: Prinċipji ġenerali
 1.Il-Partijiet għandhom japplikaw miżuri SPS sabiex jiksbu l-livell xieraq ta’ protezzjoni tagħhom li huwa bbażat fuq valutazzjonijiet tar-riskju f’konformità mad-dispożizzjonijiet rilevanti, inkluż l-Artikolu 5 tal-Ftehim SPS.
 2.Il-Partijiet ma għandhomx jużaw miżuri SPS sabiex joħolqu ostakli mhux ġustifikati għall-kummerċ.
 3.Fir-rigward tal-proċeduri u tal-approvazzjonijiet SPS relatati mal-kummerċ stabbiliti skont dan il-Kapitolu, kull Parti għandha tiżgura li dawn il-proċeduri u l-miżuri SPS relatati:
 (a)jinbdew u jitlestew mingħajr dewmien żejjed;
 (b)ma jinkludux talbiet għal informazzjoni mhux meħtieġa, xjentifikament u teknikament mhux ġustifikati jew ta’ piż bla bżonn li jistgħu jdewmu l-aċċess għas-swieq ta’ xulxin;
 (c)ma jiġux applikati b’mod li jkun jikkostitwixxi diskriminazzjoni arbitrarja jew mhux ġustifikabbli kontra t-territorju sħiħ tal-Parti l-oħra jew partijiet mit-territorju tal-Parti l-oħra fejn ikunu jeżistu kundizzjonijiet SPS identiċi jew simili; kif ukoll
 (d)ikunu proporzjonati għar-riskji identifikati u ma jkunux ta’ restrizzjoni għall-kummerċ aktar milli jkun meħtieġ sabiex jinkiseb il-livell xieraq ta’ protezzjoni.
 4.Il-Partijiet ma għandhomx jużaw il-proċeduri msemmija fil-paragrafu 3 jew kwalunkwe talba għal informazzjoni addizzjonali, biex idewmu l-aċċess għas-swieq tagħhom mingħajr ġustifikazzjoni xjentifika u teknika.
 5.Kull Parti għandha tiżgura li kwalunkwe proċedura amministrattiva li teħtieġ, rigward il-kundizzjonijiet tal-importazzjoni dwar is-sikurezza tal-ikel, is-saħħa tal-annimali jew is-saħħa tal-pjanti ma tkunx aktar ta’ piż jew ta’ restrizzjoni fuq il-kummerċ milli meħtieġ biex tagħti lill-Parti importatur kunfidenza adegwata li dawn il-kundizzjonijiet huma ssodisfati. Kull Parti għandha tiżgura li l-effetti negattivi fuq il-kummerċ ta’ kwalunkwe proċedura amministrattiva jinżammu għall-minimu u li l-proċessi ta’ approvazzjoni jibqgħu sempliċi u veloċi filwaqt li jissodisfaw il-kundizzjonijiet tal-Parti importatur.
 6.Il-Parti importatur ma għandhiex tistabbilixxi xi sistema jew proċedura amministrattiva addizzjonali li tfixkel bla bżonn il-kummerċ.
 Artikolu SPS.6: Ċertifikazzjoni uffiċjali
 1.Jekk il-Parti importatur tkun teħtieġ ċertifikati uffiċjali, iċ-ċertifikati mudell għandhom ikunu:
 (a)stabbiliti f’konformità mal-prinċipji kif stabbiliti fl-istandards internazzjonali tal-Codex, tal-IPPC u tal-OIE; kif ukoll
 (b)applikabbli għall-importazzjonijiet mill-partijiet kollha tat-territorju tal-Parti esportaturi.
 2.Il-Kumitat Speċjalizzat għall-Kummerċ dwar il-Miżuri Sanitarji u Fitosanitarji jista’ jaqbel dwar każijiet speċifiċi meta ċ-ċertifikati mudell imsemmija fil-paragrafu 1 ikunu stabbiliti biss għal parti jew għal partijiet tat-territorju tal-Parti esportatur. Il-Partijiet għandhom jippromwovu l-implimentazzjoni ta’ ċertifikazzjoni elettronika u ta’ teknoloġiji oħra sabiex jiġi ffaċilitat il-kummerċ.
 Artikolu SPS.7: Kundizzjonijiet u proċeduri tal-importazzjoni
 1.Mingħajr preġudizzju għad-drittijiet u għall-obbligi li jkollha kull Parti skont il-Ftehim SPS u dan il-Kapitolu, il-kundizzjonijiet tal-importazzjoni tal-Parti importatur għandhom japplikaw għat-territorju kollu tal-Parti esportatur b’mod konsistenti.
 2.Il-Parti esportatur għandha tiżgura li l-prodotti esportati lejn il-Parti l-oħra, bħal annimali u prodotti tal-annimali, pjanti u prodotti tal-pjanti, jew oġġetti oħra relatati, jissodisfaw ir-rekwiżiti SPS tal-Parti importatur.
 3.Il-Parti importatur tista’ teħtieġ li l-importazzjonijiet ta’ prodotti partikolari jkunu soġġetti għal awtorizzazzjoni. Tali awtorizzazzjoni għandha tingħata meta ssir talba mill-awtorità kompetenti rilevanti tal-Parti esportatur li oġġettivament turi, għas-sodisfazzjon tal-Parti importatur, li r-rekwiżiti tal-awtorizzazzjoni tal-Parti importatur ikunu ssodisfati. L-awtorità kompetenti rilevanti tal-Parti esportatur tista’ tagħmel talba għal awtorizzazzjoni fir-rigward tat-territorju kollu tal-Parti esportatur. Il-Parti importatur għandha tilqa’ talbiet bħal dawn fuq dik il-bażi, meta dawn jissodisfaw ir-rekwiżiti ta’ awtorizzazzjoni tal-Parti importatur kif stabbilit f’dan il-paragrafu.
 4.Il-Parti importatur ma għandhiex tintroduċi rekwiżiti ta’ awtorizzazzjoni li huma addizzjonali għal dawk li japplikaw fi tmiem il-perjodu ta’ tranżizzjoni, sakemm l-applikazzjoni ta’ tali rekwiżiti għal prodotti ulterjuri ma tkunx ġustifikata biex jittaffa riskju sinifikanti għas-saħħa tal-bniedem, tal-annimali jew tal-pjanti.
 5.Il-Parti importatur għandha tistabbilixxi u tikkomunika lill-Parti l-oħra l-kundizzjonijiet tal-importazzjoni għall-prodotti kollha. Il-Parti importatur għandha tiżgura li l-kundizzjonijiet tal-importazzjoni tagħha jiġu applikati b’mod proporzjonat u mhux diskriminatorju.
 6.Mingħajr preġudizzju għall-miżuri proviżorji skont l-Artikolu 5(7) tal-Ftehim SPS, għal prodotti, jew oġġetti oħra relatati, li għalihom ikun jeżisti tħassib fitosanitarju, il-kundizzjonijiet tal-importazzjoni għandhom ikunu ristretti għal miżuri li jipproteġu kontra pesti regolati tal-Parti importatur u għandhom ikunu applikabbli għat-territorju kollu tal-Parti esportatur.
 7.Minkejja l-paragrafi 1 u 3, fil-każ ta’ talbiet għal awtorizzazzjoni tal-importazzjoni għal prodotti speċifiċi, meta l-Parti esportatur tkun talbet li tiġi eżaminata biss għal parti jew għal ċerti partijiet tat-territorju tagħha (fil-każ tal-Unjoni, Stati Membri individwali), il-Parti importatur għandha tipproċedi minnufih bl-eżami ta’ dik it-talba. Jekk il-Parti importatur tirċievi talbiet fir-rigward tal-prodott speċifiku minn aktar minn parti waħda tal-Parti esportatur jew, jekk jaslu talbiet ulterjuri fir-rigward ta’ prodott li jkun diġà ġie awtorizzat, il-Parti importatur għandha tħaffef it-tlestija tal-proċedura ta’ awtorizzazzjoni, filwaqt li tqis ir-reġim SPS identiku jew simili applikabbli fil-partijiet differenti tal-Parti esportatur.
 8.Kull Parti għandha tiżgura li l-proċeduri kollha ta’ kontroll, spezzjoni u approvazzjoni tal-SPS jinbdew u jitlestew mingħajr dewmien żejjed. Ir-rekwiżiti ta’ informazzjoni għandhom ikunu limitati għal dak li jkun meħtieġ għall-proċess ta’ approvazzjoni sabiex titqies l-informazzjoni diġà disponibbli fil-Parti importatur bħal dwar il-qafas leġiżlattiv u r-rapporti tal-awditjar tal-Parti esportatur.
 9.Ħlief f’ċirkostanzi debitament ġustifikati relatati mal-livell ta’ protezzjoni tagħha, kull Parti għandha tipprovdi perjodu ta’ tranżizzjoni bejn il-pubblikazzjoni ta’ kwalunkwe bidla fil-proċeduri ta’ approvazzjoni tagħha u l-applikazzjoni tagħha biex tippermetti lill-Parti l-oħra ssir familjari ma’ tali bidliet u tadatta għalihom. Kull Parti ma għandhiex ittawwal bla bżonn il-proċess ta’ approvazzjoni għall-applikazzjonijiet ippreżentati qabel il-pubblikazzjoni tal-bidliet.
 10.Fir-rigward tal-proċessi stabbiliti fil-paragrafi minn 3 sa 8, għandhom jittieħdu l-azzjonijiet li ġejjin:
 (a)hekk kif il-Parti importatur tkun ikkonkludiet b’mod pożittiv il-valutazzjoni tagħha, hija għandha tieħu minnufih il-miżuri leġiżlattivi u amministrattivi meħtieġa kollha sabiex tippermetti li jsir kummerċ mingħajr dewmien żejjed;
 (b)il-Parti esportatur għandha:
 (I)tipprovdi l-informazzjoni rilevanti kollha meħtieġa mill-Parti importatur; u
 (II)tagħti aċċess raġonevoli lill-Parti importatur għal proċeduri tal-awditjar u oħrajn rilevanti.
 (c)il-Parti importatur għandha tistabbilixxi lista ta’ pesti regolati għal prodotti, jew oġġetti relatati oħra, meta jkun hemm tħassib fitosanitarju. Din il-lista għandu jkun fiha:
 (I)pesti mhux magħrufa li jseħħu fi kwalunkwe parti tat-territorju tagħha stess;
 (II)il-pesti magħrufa li jseħħu fit-territorju tagħha stess u taħt kontroll uffiċjali;
 (III)il-pesti magħrufa li jseħħu f’partijiet tat-territorju tagħha stess u li għalihom ikunu stabbiliti żoni ħielsa mill-pesti jew żoni protetti; kif ukoll
 (IV)pesti mhux ta’ kwarantina magħrufa li jseħħu fit-territorju tagħha stess u taħt kontroll uffiċjali għal materjal għat-tħawwil speċifikat;
 11.Il-Parti importatur għandha taċċetta kunsinni mingħajr il-ħtieġa li l-Parti importatur tivverifika l-konformità ta’ dawk il-kunsinni qabel it-tluq tagħhom mit-territorju tal-Parti esportatur.
 12.Parti tista’ tiġbor tariffi għall-kostijiet imġarrba sabiex twettaq kontrolli fil-fruntiera SPS speċifiċi, li jenħtieġ li ma jaqbżux l-irkupru tal-kostijiet.
 13.Il-Parti importatur għandu jkollha d-dritt li twettaq kontrolli tal-importazzjoni fuq prodotti importati mill-Parti esportatur għall-finijiet li tiżgura l-konformità mar-rekwiżiti tal-importazzjoni SPS tagħha.
 14.Il-kontrolli tal-importazzjoni mwettqa fuq prodotti importati mill-Parti esportatur għandhom ikunu bbażati fuq ir-riskju SPS assoċjat ma’ tali importazzjonijiet. Il-kontrolli tal-importazzjoni għandhom jitwettqu biss sa fejn ikunu meħtieġa sabiex jiġu protetti l-ħajja u s-saħħa tal-bniedem, tal-annimali jew tal-pjanti, mingħajr dewmien żejjed u b’effett minimu fuq il-kummerċ bejn il-Partijiet.
 15.L-informazzjoni dwar il-proporzjon ta’ prodotti mill-Parti esportatur ikkontrollati fuq l-importazzjoni għandha ssir disponibbli mill-Parti importatur b’talba tal-Parti esportatur.
 16.Jekk il-kontrolli tal-importazzjoni jiżvelaw nuqqas ta’ konformità mal-kundizzjonijiet relevanti tal-importazzjoni, l-azzjoni li tieħu l-Parti importatur trid tkun ibbażata fuq valutazzjoni tar-riskju involut u ma għandhiex tkun ta’ restrizzjoni għall-kummerċ aktar milli jkun meħtieġ sabiex jinkiseb il-livell xieraq ta’ protezzjoni SPS tal-Parti.
 Artikolu SPS.8 Listi ta’ stabbilimenti approvati
 1.Kull meta jkun ġustifikat, il-Parti importatur tista’ żżomm lista ta’ stabbilimenti approvati li jissodisfaw ir-rekwiżiti tal-importazzjoni tagħha bħala kundizzjoni li tippermetti l-importazzjoni ta’ prodotti tal-annimali minn dawn l-istabbilimenti.
 2.Sakemm ma jkunx ġustifikat biex jittaffa riskju sinifikanti għas-saħħa tal-bniedem jew tal-annimali, il-listi ta’ stabbilimenti approvati għandhom ikunu meħtieġa biss għall-prodotti li għalihom ikunu ntalbu fi tmiem il-perjodu ta’ tranżizzjoni.
 3.Il-Parti esportatur għandha tinforma lill-Parti importatur bil-lista tagħha ta’ stabbilimenti li jissodisfaw il-kundizzjonijiet tal-Parti importatur li għandha tkun ibbażata fuq il-garanziji pprovduti mill-Parti esportatur.
 4.Jekk tintalab mill-Parti esportatur, il-Parti importatur għandha tapprova stabbilimenti li jinsabu fit-territorju tal-Parti esportatur abbażi ta’ garanziji pprovduti mill-Parti esportatur, mingħajr spezzjoni minn qabel ta’ stabbilimenti individwali.
 5.Sakemm il-Parti importatur ma titlobx informazzjoni addizzjonali u soġġett għall-għoti ta’ garanziji mill-parti esportatur, il-Parti importatur għandha tieħu l-miżuri leġiżlattivi jew amministrattivi meħtieġa, skont il-proċeduri legali applikabbli tagħha, biex tippermetti l-importazzjonijiet minn dawk l-istabbilimenti mingħajr dewmien żejjed.
 6.Il-lista tal-istabbilimenti approvati għandha tkun disponibbli pubblikament mill-Parti importatur.
 7.Jekk il-Parti importatur tiddeċiedi li tirrifjuta t-talba tal-Parti esportatur biex taċċetta ż-żieda ta’ stabbiliment mal-lista ta’ stabbilimenti approvati, hija għandha tinforma lill-Parti esportatur mingħajr dewmien u għandha tippreżenta tweġiba, inkluża informazzjoni dwar in-nuqqasijiet ta’ konformità li wasslu għar-rifjut tal-approvazzjoni tal-istabbiliment.
 Artikolu SPS.9: Trasparenza u skambju ta’ informazzjoni
 1.Kull Parti għandha tfittex it-trasparenza fir-rigward tal-miżuri SPS applikabbli għall-kummerċ u għal dawk il-finijiet għandha twettaq l-azzjonijiet li ġejjin:
 (a) tikkomunika minnufih lill-Parti l-oħra kwalunkwe bidla fil-miżuri SPS u fil-proċeduri ta’ approvazzjoni tagħha, inklużi bidliet li jistgħu jaffettwaw il-kapaċità tagħha li tissodisfa r-rekwiżiti ta’ importazzjoni SPS tal-Parti l-oħra għal ċerti prodotti;
 (b) ittejjeb il-fehim reċiproku tal-miżuri SPS tagħha u tal-applikazzjoni tagħhom;
 (c) tiskambja informazzjoni mal-Parti l-oħra dwar kwistjonijiet relatati mal-iżvilupp u l-applikazzjoni tal-miżuri SPS, inkluż il-progress ta’ evidenza xjentifika ġdida li jaffettwa, jew jista’ jaffettwa l-kummerċ bejn il-Partijiet bil-għan li jitnaqqsu l-effetti kummerċjali negattivi;
 (d) jekk tintalab mill-Parti l-oħra, tikkomunika l-kundizzjonijiet li japplikaw għall-importazzjoni ta’ prodotti speċifiċi fi żmien 20 jum ta’ xogħol;
 (e) jekk tintalab mill-Parti l-oħra, tikkomunika l-istat attwali tal-proċedura għall-awtorizzazzjoni ta’ prodotti speċifiċi fi żmien 20 jum ta’ xogħol;
 (f) tikkomunika lill-Parti l-oħra kwalunkwe bidla sinifikanti fl-istruttura jew l-organizzazzjoni tal-awtorità kompetenti ta’ Parti;
 (g) jekk tintalab, tikkomunika r-riżultati ta’ kontroll uffiċjali ta' Parti u rapport li jikkonċerna r-riżultati tal-kontroll imwettaq;
 (h) jekk tintalab, tikkomunika r-riżultati ta’ kontroll tal-importazzjoni previst fil-każ ta’ kunsinna rifjutata jew li ma tikkonformax; kif ukoll
 (i) jekk tintalab, tikkomunika, mingħajr dewmien żejjed, valutazzjoni tar-riskju jew opinjoni xjentifika prodotta minn Parti li tkun rilevanti għal dan il-Kapitolu.
 2.Jekk Parti tkun għamlet disponibbli l-informazzjoni fil-paragrafu 1, permezz ta’ notifika lir-Reġistru Ċentrali tan-Notifiki tad-WTO jew lill-korp internazzjonali rilevanti li jistabbilixxi l-istandards, f’konformità mar-regoli rilevanti tagħha, jiġu ssodisfati r-rekwiżiti fil-paragrafu 1, kif japplikaw għal dik l-informazzjoni.
 Artikolu SPS.10: Adattament għall-kundizzjonijiet reġjonali
 1.Il-Partijiet għandhom jirrikonoxxu l-kunċett ta’ tqassim f’żoni inklużi żoni ta’ mard jew żoni ħielsa mill-pesti, żoni protetti u żoni bi prevalenza baxxa ta’ mard jew organiżmi ta’ ħsara u għandhom japplikawh għall-kummerċ bejn il-Partijiet, skont il-Ftehim SPS, inklużi l-linji gwida biex titmexxa ’l quddiem l-implimentazzjoni prattika tal-Artikolu 6 tal-Ftehim SPS (id-Deċiżjoni tal-Kumitat tad-WTO/SPS, G/SPS/48) u l-istandards ta’ rakkomandazzjonijiet rilevanti, u l-linji gwida tal-OIE u l-IPPC. Il-Kumitat Speċjalizzat għall-Kummerċ dwar il-Miżuri Sanitarji u Fitosanitarji jista’ jiddefinixxi aktar dettalji għal dawn il-proċeduri, filwaqt li jqis kwalunkwe standards, linji gwida jew rakkomandazzjonijiet rilevanti tal-Ftehim SPS, tal-OIE u tal-IPPC.
 2.Il-Partijiet jistgħu jaqblu wkoll li jikkooperaw fuq il-kunċett ta’ kompartimentalizzazzjoni kif imsemmi fil-Kapitoli 4.4 u 4.5 tal-Kodiċi tas-Saħħa tal-Annimali Terrestri tal-OIE u l-Kapitoli minn 4.1 u 4.2 tal-Kodiċi tas-Saħħa tal-Annimali Akkwatiċi tal-OIE.
 3.Meta jistabbilixxu jew iżommu ż-żoni msemmija fil-paragrafu 1, il-Partijiet għandhom jikkunsidraw fatturi bħall-pożizzjoni ġeografika, l-ekosistemi, is-sorveljanza epidemjoloġika u l-effettività tal-kontrolli SPS.
 4.Fir-rigward tal-annimali u tal-prodotti tal-annimali, meta tistabbilixxi jew iżżomm kundizzjonijiet tal-importazzjoni fuq it-talba tal-Parti esportatur, il-Parti importatur għandha tirrikonoxxi ż-żoni ħielsa mill-mard stabbiliti mill-Parti esportatur bħala bażi għall-kunsiderazzjoni għad-determinazzjoni jekk tiġix permessa jew tinżammx l-importazzjoni, mingħajr preġudizzju għall-paragrafi 8 u 9.
 5.Il-Parti esportatur għandha tidentifika l-partijiet tat-territorju tagħha msemmija fil-paragrafu 4 u, jekk tintalab, tipprovdi spjegazzjoni sħiħa u data ta’ appoġġ abbażi tal-istandards tal-OIE, jew b’modi oħra stabbiliti mill-Kumitat Speċjalizzat għall-Kummerċ dwar il-Miżuri Sanitarji u Fitosanitarji abbażi tal-għarfien miksub permezz tal-esperjenza tal-awtoritajiet rilevanti tal-Parti esportatur.
 6.Fir-rigward tal-pjanti, tal-prodotti tal-pjanti, u ta’ oġġetti relatati oħra, meta tistabbilixxi jew iżżomm kundizzjonijiet fitosanitarji tal-importazzjoni b'talba tal-Parti esportatur, il-Parti importatur għandha tirrikonoxxi ż-żoni ħielsa mill-pesti, il-postijiet tal-produzzjoni ħielsa mill-pesti, is-siti tal-produzzjoni ħielsa mill-pesti, iż-żoni ta’ prevalenza baxxa ta’ pesti u ż-żoni protetti stabbiliti mill-Parti esportatur bħala bażi għall-kunsiderazzjoni għad-determinazzjoni ta’ għoti ta’ permess jew ta’ żamma tal-importazzjoni, mingħajr preġudizzju għall-paragrafi 8 u 9.
 7.Il-Parti esportatur għandha tidentifika ż-żoni ħielsa mill-pesti, il-postijiet tal-produzzjoni ħielsa mill-pesti, is-siti ta’ produzzjoni ħielsa mill-pesti u ż-żoni bi prevalenza baxxa ta’ pesti jew iż-żoni protetti. Jekk tintalab mill-Parti importatur, il-Parti esportatur għandha tipprovdi spjegazzjoni sħiħa u data ta’ sostenn ibbażata fuq l-Istandards Internazzjonali rilevanti għall-Miżuri Fitosanitarji żviluppati fl-IPPC, jew b’modi oħra kif stabbilit mill-Kumitat Speċjalizzat għall-Kummerċ dwar il-Miżuri Sanitarji u Fitosanitarji, abbażi tal-għarfien miksub permezz tal-esperjenza tal-awtoritajiet fitosanitarji rilevanti tal-Parti esportatur.
 8.Il-Partijiet għandhom jirrikonoxxu żoni ħielsa mill-mard u żoni protetti li jkunu fis-seħħ fi tmiem il-perjodu ta’ tranżizzjoni.
 9.Il-paragrafu 8 għandu japplika wkoll għal adattamenti sussegwenti għaż-żoni ħielsa mill-mard u ż-żoni protetti (fil-każ taż-żoni ħielsa mill-pesti tar-Renju Unit), ħlief f’każijiet ta’ bidliet sinifikanti fis-sitwazzjonijiet tal-mard jew tal-pesti.
 10.Il-Partijiet jistgħu jwettqu awditi u verifiki skont l-Artikolu 11 biex jiġu implimentati l-paragrafi 4 sa 9 ta’ dan l-Artikolu.
 11.Il-Partijiet għandhom jistabbilixxu kooperazzjoni mill-qrib mal-objettiv ta’ żamma tal-fiduċja fil-proċeduri fir-rigward tal-istabbiliment ta’ żoni ħielsa mill-mard jew mill-pesti, ta’ postijiet ta’ produzzjoni ħielsa mill-pesti, ta’ siti ta’ produzzjoni ħielsa mill-pesti u ta’ żoni bi prevalenza baxxa ta’ pesti jew ta’ mard u ta’ żoni protetti, bl-għan li jimminimizzaw it-tfixkil fil-kummerċ.
 12.Il-Parti importatur għandha tibbaża d-determinazzjoni tagħha tal-istatus tas-saħħa tal-annimali jew tal-pjanti tal-Parti esportatur jew ta’ partijiet minnha fuq l-informazzjoni pprovduta mill-Parti esportatur f’konformità mal-Ftehim SPS, mal-istandards tal-OIE u tal-IPPC, u tikkunsidra kwalunkwe determinazzjoni magħmula mill-Parti esportatur.
 13.Jekk il-Parti importatur ma taċċettax id-determinazzjoni magħmula mill-Parti esportatur kif imsemmi fil-paragrafu 12 ta’ dan l-Artikolu, il-Parti importatur għandha tiġġustifika u tispjega b’mod oġġettiv lill-Parti esportatur ir-raġunijiet għal dak ir-rifjut u, b'talba, tagħmel konsultazzjonijiet, skont l-Artikolu SPS 12(2).
 14.Kull Parti għandha tiżgura li l-obbligi stabbiliti fil-paragrafi minn 4 sa 9, 12 u 13 jitwettqu mingħajr dewmien żejjed. Il-Parti importatur għandha tħaffef ir-rikonoxximent tal-marda jew l-istatus tal-pesti meta l-istatus ikun ġie rkuprat wara tifqigħa.
 15.Jekk Parti tqis li reġjun speċifiku jkollu status speċjali fir-rigward ta’ marda speċifika u li jissodisfa l-kriterji stabbiliti fil-Kapitolu 1.2 tal-Kodiċi tas-Saħħa tal-Annimali Terrestri tal-OIE jew fil-Kapitolu 1.2 tal-Kodiċi tas-Saħħa tal-Annimali Akkwatiċi tal-OIE, hija tista’ titlob ir-rikonoxximent ta’ dan l-istatus. Il-Parti importatur tista’ titlob garanziji addizzjonali fir-rigward tal-importazzjoni tal-annimali ħajjin u l-prodotti tal-annimali li huma xierqa għall-istatus miftiehem.
 Artikolu SPS.11: Awditi u verifiki
 1.Il-Parti importatur tista’ twettaq awditi u verifiki ta’ dawn li ġejjin:
 (a)is-sistema kollha ta’ spezzjoni u ta’ ċertifikazzjoni tal-awtoritajiet tal-Parti l-oħra jew parti minnha;
 (b)ir-riżultati tal-kontrolli mwettqa bis-sistema ta’ spezzjoni u ta’ ċertifikazzjoni tal-Parti esportatur.
 2.Il-Partijiet għandhom iwettqu dawk l-awditi u l-verifiki f’konformità mad-dispożizzjonijiet tal-Ftehim SPS, b’kunsiderazzjoni tal-istandards internazzjonali, tal-linji gwida u tar-rakkomandazzjonijiet rilevanti tal-Codex Alimentarius, tal-OIE jew tal-IPPC.
 3.Għall-finijiet tat-twettiq ta’ tali awditi u verifiki, il-Parti importatur tista’ twettaq awditi u verifiki permezz ta’ talbiet għal informazzjoni mingħand il-Parti esportatur jew permezz ta’ żjarat ta’ awditjar u verifika fil-Parti esportatur, li jistgħu jinkludu:
 (a)stima tal-programm kollu jew ta’ parti minnu ta’ programm ta’ kontroll totali tal-awtoritajiet responsabbli, inkluż, fejn xieraq, rieżamijiet tal-attivitajiet ta’ awditu u ta’ spezzjoni regolatorji;
 (b)verifiki fil-post; kif ukoll
 (c)il-ġbir ta’ informazzjoni u ta’ data sabiex jiġu vvalutati l-kawżi ta’ problemi rikorrenti jew emerġenti fir-rigward tal-esportazzjonijiet ta’ prodotti.
 4.Il-Parti importatur għandha taqsam mal-Parti esportatur ir-riżultati u l-konklużjonijiet tal-awditi u tal-verifiki mwettqa skont il-paragrafu 1. Il-Parti importatur tista’ tippubblika dawn ir-riżultati.
 5.Qabel il-bidu ta’ awditu jew verifika, il-Partijiet għandhom jiddiskutu l-għanijiet u l-ambitu tal-awditu jew tal-verifika, il-kriterji jew ir-rekwiżiti li fuqhom il-Parti esportatur se tiġi vvalutata, u l-itinerarju u l-proċeduri għat-twettiq tal-awditu jew tal-verifika li għandhom jiġu stabbiliti fi pjan ta’ awditu jew ta’ verifika. Sakemm ma jkunx miftiehem mod ieħor mill-Partijiet, il-Parti importatur għandha tipprovdi lill-Parti esportatur bi pjan ta’ awditu jew ta’ verifika mill-inqas 30 jum qabel il-bidu tal-awditu jew tal-verifika.
 6.Il-Parti importatur għandha tipprovdi lill-Parti esportatur bl-opportunità li tikkummenta bil-miktub dwar l-abbozz tar-rapport tal-awditu jew tal-verifika. Il-Parti importatur għandha tipprovdi rapport finali bil-miktub lill-Parti esportatur normalment fi żmien xahrejn mid-data tal-wasla ta’ dawk il-kummenti.
 7.Kull Parti għandha ġġarrab il-kostijiet tagħha stess assoċjati ma’ tali awditu jew verifika.
 Artikolu SPS.12: Notifika u konsultazzjoni
 1.Parti għandha tinnotifika lill-Parti l-oħra mingħajr dewmien żejjed rigward:
 (a) tibdil sinifikanti fl-istatus ta’ pest jew ta’ marda;
 (b) it-tfaċċar ta’ marda tal-annimali ġdida;
 (c) sejba ta’ importanza epidemjoloġika fir-rigward ta’ marda tal-annimali;
 (d) problema sinifikanti relatata mas-sikurezza alimentari identifikata minn Parti;
 (e) kwalunkwe miżura addizzjonali lil hinn mir-rekwiżiti bażiċi fir-rigward tal-miżuri SPS rispettivi tagħhom meħuda għall-kontroll jew għall-qerda tal-marda tal-annimali jew għall-protezzjoni tas-saħħa tal-bniedem, u kwalunkwe tibdil fil-politiki ta’ prevenzjoni, inklużi l-istrateġiji tat-tilqim;
 (f) jekk tintalab, ir-riżultati ta’ kontroll uffiċjali ta' Parti u rapport li jikkonċerna r-riżultati tal-kontroll imwettaq; kif ukoll
 (f) kwalunkwe tibdil sinifikanti fil-funzjonijiet ta’ sistema jew ta’ bażi tad-data.
 2.Jekk Parti jkollha tħassib sinifikanti rigward is-sikurezza tal-ikel, is-saħħa tal-pjanti, jew is-saħħa tal-annimali, jew miżura SPS li l-Parti l-oħra tkun ipproponiet jew implimentat, dik il-Parti tista’ titlob li jsiru konsultazzjonijiet tekniċi mal-Parti l-oħra. Il-Parti rikjesta jenħtieġ li twieġeb għat-talba mingħajr dewmien żejjed. Kull Parti għandha tagħmel ħilitha sabiex tipprovdi l-informazzjoni meħtieġa bl-għan li jiġi evitat kull xkiel għall-kummerċ u, kif jista’ jkun il-każ, bl-għan li tintlaħaq soluzzjoni aċċettabbli għat-tnejn.
 3.Il-konsultazzjonijiet imsemmija fil-paragrafu 2 jistgħu jsiru permezz ta’ konferenza bit-telefown, permezz ta’ vidjokonferenza, jew bi kwalunkwe mezz ieħor ta’ komunikazzjoni miftiehem b’mod reċiproku mill-Partijiet.
 Artikolu SPS.13: Miżuri ta’ emerġenza
 1.Jekk il-Parti importatur tqis li jkun hemm riskju serju għall-ħajja u għas-saħħa tal-bniedem, tal-annimali jew tal-pjanti, din tista’ tieħu mingħajr notifika minn qabel il-miżuri meħtieġa għall-protezzjoni tal-ħajja u tas-saħħa tal-bniedem, tal-annimali jew tal-pjanti. Għall-kunsinni li jkunu fi tranżitu bejn il-Partijiet, il-Parti importatur għandha tikkunsidra l-aktar soluzzjoni addattata u proporzjonata sabiex jiġi evitat kull telf mhux meħtieġ ta’ kummerċ.
 2.Il-Parti li tieħu l-miżuri għandha tinnotifika lill-Parti l-oħra dwar miżura SPS ta’ emerġenza malajr kemm jista’ jkun wara d-deċiżjoni tagħha li timplimenta l-miżura u mhux aktar tard minn 24 siegħa wara li tkun ħadet id-deċiżjoni. Jekk Parti titlob sabiex isiru konsultazzjonijiet tekniċi għall-indirizzar tal-miżura SPS ta’ emerġenza, il-konsultazzjonijiet tekniċi jridu jsiru fi żmien għaxart (10) ijiem min-notifika tal-miżura SPS ta’ emerġenza. Il-Partijiet għandhom iqisu kull informazzjoni pprovduta permezz tal-konsultazzjonijiet tekniċi. Dawn il-konsultazzjonijiet għandhom isiru sabiex jiġi evitat tfixkil żejjed fil-kummerċ. Il-Partijiet jistgħu jqisu l-għażliet għall-faċilitazzjoni tal-implimentazzjoni jew tas-sostituzzjoni tal-miżuri.
 3.Il-Parti importatur għandha tikkunsidra fil-ħin, informazzjoni li tkun ġiet ipprovduta mill-Parti esportatur meta tieħu d-deċiżjoni tagħha fir-rigward ta’ kunsinni li, fil-mument tal-adozzjoni tal-miżura SPS ta’ emerġenza, ikunu qed jiġu ttrasportati bejn il-Partijiet sabiex jiġi evitat tfixkil bla bżonn għall-kummerċ.
 4.Il-Parti importatur għandha tiżgura li kull miżura ta’ emerġenza meħuda għar-raġunijiet imsemmija fil-paragrafu 1 ta’ dan l-Artikolu, ma tinżammx mingħajr evidenza xjentifika, jew, f’każijiet fejn l-evidenza xjentifika ma tkunx biżżejjed, tiġi adottata skont l-Artikolu 5(7) tal-Ftehim SPS.
 Artikolu: SPS.14: Fora internazzjonali multilaterali
 Il-Partijiet jaqblu li jikkooperaw f’fora internazzjonali multilaterali dwar l-iżvilupp ta’ standards, ta’ linji gwida u ta’ rakkomandazzjonijiet internazzjonali fl-oqsma fil-kamp ta’ applikazzjoni ta’ dan il-Kapitolu.
 Artikolu SPS.15: Implimentazzjoni u awtoritajiet kompetenti
 1.Għall-finijiet tal-implimentazzjoni ta’ dan il-Kapitolu, kull Parti għandha tqis dan kollu li ġej:
 (a)id-deċiżjonijiet tal-Kumitat SPS tad-WTO;
 (b)il-ħidma tal-korpi internazzjonali rilevanti għall-iffissar tal-istandards;
 (c)kwalunkwe għarfien u esperjenza tal-passat li jkollha fil-kummerċ mal-Parti esportatur; u
 (d)l-informazzjoni pprovduta mill-Parti l-oħra.
 2.Il-Partijiet għandhom jipprovdu lil xulxin, mingħajr dewmien, deskrizzjoni tal-awtoritajiet kompetenti tal-Partijiet għall-implimentazzjoni ta’ dan il-Kapitolu. Il-Partijiet għandhom jinnotifikaw lil xulxin bi kwalunkwe tibdil sinifikanti f’dawn l-awtoritajiet kompetenti.
 3.Kull Parti għandha tiżgura li l-awtoritajiet kompetenti tagħha jkollhom ir-riżorsi meħtieġa sabiex jimplimentaw dan il-Kapitolu b’mod effettiv.
 Artikolu SPS.16: Kooperazzjoni fit-trattament xieraq tal-annimali
 1.Il-Partijiet jirrikonoxxu li l-annimali huma ħlejqiet senzjenti. Huma jirrikonoxxu wkoll ir-rabta bejn it-trattament xieraq aħjar tal-annimali u sistemi sostenibbli tal-produzzjoni tal-ikel.
 2.Il-Partijiet jimpenjaw ruħhom li jikkooperaw f’fora internazzjonali sabiex jippromwovu l-iżvilupp tal-aħjar prattiki possibbli fit-trattament xieraq tal-annimali u l-implimentazzjoni tagħhom. B’mod partikolari, il-Partijiet għandhom jikkooperaw sabiex isaħħu u jwessgħu l-kamp ta’ applikazzjoni tal-istandards tal-OIE dwar it-trattament xieraq tal-annimali, kif ukoll l-implimentazzjoni tagħhom, b’enfasi fuq l-annimali tar-razzett.
 3.Il-Partijiet għandhom jiskambjaw informazzjoni, għarfien espert u esperjenzi fil-qasam tat-trattament xieraq tal-annimali, b’mod partikolari relatati mat-tnissil, maż-żamma, mal-immaniġġjar, mat-trasport u mat-tbiċċir ta’ annimali li jipproduċu l-ikel.
 4.Il-Partijiet għandhom isaħħu l-kooperazzjoni tagħhom fir-riċerka fil-qasam tat-trattament xieraq tal-annimali b’rabta mat-tnissil tal-annimali u mat-trattament tal-annimali fl-irziezet, matul it-trasport u waqt it-tbiċċir.
 Artikolu SPS.17: Kooperazzjoni dwar ir-reżistenza għall-antimikrobiċi
 1.Il-Partijiet għandhom jipprovdu qafas għal djalogu u għal kooperazzjoni bl-għan li jsaħħu l-ġlieda kontra l-iżvilupp tar-reżistenza għall-antimikrobiċi.
 2.Il-Partijiet jirrikonoxxu li r-reżistenza għall-antimikrobiċi hija theddida serja għas-saħħa tal-bniedem u tal-annimali. L-użu ħażin ta’ antimikrobiċi fil-produzzjoni tal-annimali, inkluż l-użu mhux terapewtiku, jista’ jikkontribwixxi għal reżistenza għall-antimikrobiċi li tista’ tirrappreżenta riskju għall-ħajja tal-bniedem. Il-Partijiet jirrikonoxxu li n-natura tat-theddida teħtieġ approċċ transnazzjonali u approċċ “Saħħa Waħda”.
 3.Bl-għan li jiġġieldu kontra r-reżistenza għall-antimikrobiċi, il-Partijiet għandhom jagħmlu ħilithom sabiex jikkooperaw fuq livell internazzjonali ma’ programmi ta’ ħidma reġjonali jew multilaterali sabiex inaqqsu l-użu mhux meħtieġ tal-antibijotiċi fil-produzzjoni tal-annimali u jaħdmu lejn il-waqfien tal-użu tal-antibijotiċi bħal promoturi tat-tkabbir fuq livell internazzjonali bil-għan li tiġi miġġielda r-reżistenza għall-antimikrobiċi f’konformità mal-approċċ “Saħħa Waħda”, u f’konformità mal-Pjan ta’ Azzjoni Globali.
 4.Il-Partijiet għandhom jikkollaboraw fl-iżvilupp ta’ linji gwida, ta’ standards, ta’ rakkomandazzjonijiet u ta’ azzjonijiet internazzjonali f’organizzazzjonijiet internazzjonali rilevanti li għandhom l-għan li jippromwovu l-użu prudenti u responsabbli tal-antibijotiċi fit-trobbija tal-annimali u fil-prattiki veterinarji.
 5.Id-djalogu msemmi fil-paragrafu 1 għandu jkopri, fost l-oħrajn:
 (a)il-kollaborazzjoni sabiex jingħata segwitu għal linji gwida, għal standards, għal rakkomandazzjonijiet u għal azzjonijiet eżistenti u futuri żviluppati f’organizzazzjonijiet internazzjonali, u f’inizjattivi u pjanijiet nazzjonali eżistenti u futuri rilevanti li għandhom l-għan li jippromwovu l-użu prudenti u responsabbli tal-antibijotiċi u relatati mal-produzzjoni tal-annimali u mal-prattiki veterinarji;
 (b)il-kollaborazzjoni fl-implimentazzjoni tar-rakkomandazzjonijiet tal-OIE, tad-WHO u tal-Codex, b’mod partikolari CAC-RCP61/2005;
 (c)l-iskambju ta’ informazzjoni dwar prattiki agrikoli tajbin;
 (d)il-promozzjoni tar-riċerka, tal-innovazzjoni u tal-iżvilupp;
 (e)il-promozzjoni ta’ approċċi multidixxiplinari għall-ġlieda kontra r-reżistenza għall-antimikrobiċi, inkluż l-approċċ “Saħħa Waħda” tad-WHO, tal-OIE u tal-Codex Alimentarius.
 Artikolu SPS.18: Sistemi sostenibbli tal-ikel
 Kull Parti għandha tħeġġeġ lis-servizzi tagħha tas-sikurezza tal-ikel, tas-saħħa tal-annimali u tal-pjanti sabiex jikkooperaw mal-kontropartijiet tagħhom fil-Parti l-oħra bil-għan li jippromwovu metodi sostenibbli għall-produzzjoni tal-ikel u sistemi sostenibbli tal-ikel.
 Artikolu SPS.19: Il-Kumitat Speċjalizzat għall-Kummerċ dwar il-Miżuri Sanitarji u Fitosanitarji
 Il-Kumitat Speċjalizzat għall-Kummerċ dwar il-Miżuri Sanitarji u Fitosanitarji għandu jissorvelja l-implimentazzjoni u l-operat ta’ dan il-Kapitolu u għandu jkollu l-funzjonijiet li ġejjin:
 (a) minnufih jiċċara u jindirizza, fejn possibbli, kwalunkwe kwistjoni li Parti tqajjem b’rabta mal-iżvilupp, mal-adozzjoni jew mal-applikazzjoni tar-rekwiżiti, l-istandards u r-rakkomandazzjonijiet sanitarji u fitosanitarji skont dan il-Kapitolu jew il-Ftehim SPS.
 (b) jiddiskuti l-proċessi li għaddejjin dwar l-iżvilupp ta’ regolamenti ġodda;
 (c) jiddiskuti malajr kemm jista’ jkun it-tħassib espress minn Parti fir-rigward tal-kundizzjonijiet u l-proċeduri ta’ importazzjoni SPS applikati mill-Parti l-oħra.
 (d) jirrevedi regolarment il-miżuri SPS tal-Partijiet, inklużi r-rekwiżiti ta’ ċertifikazzjoni u l-proċessi ta’ approvazzjoni tal-fruntieri, u l-applikazzjoni tagħhom, sabiex jiġi ffaċilitat il-kummerċ bejn il-Partijiet, skont il-prinċipji, l-objettivi u l-proċeduri stabbiliti fl-Artikolu 5 tal-Ftehim SPS. Kull Parti għandha tidentifika x’azzjoni xierqa se tieħu, inkluż fir-rigward tal-frekwenza tal-kontrolli tal-identità u fiżiċi, filwaqt li tqis ir-riżultati ta’ dan ir-rieżami u abbażi tal-kriterji stabbiliti fl-Anness SPS-1: Kriterji msemmija fl-Artikolu SPS.19.(d).
 (e)
 jiskambja fehmiet, informazzjoni u esperjenzi fir-rigward tal-attivitajiet ta’ kooperazzjoni dwar il-protezzjoni tal-benesseri tal-annimali u l-ġlieda kontra r-reżistenza antimikrobika mwettqa skont l-SPS. 16 u 17;
 (f) meta jintalab minn Parti, jikkunsidra x’jikkostitwixxi bidla sinifikanti fis-sitwazzjoni tal-mard imsemmija fl-Artikolu SPS 10(9);
 (g) jadotta deċiżjonijiet biex:
 (I)jiżdiedu d-definizzjonijiet kif imsemmi fl-Artikolu SPS 3(3);
 (II)jiġu definiti l-każijiet speċifiċi msemmija fl-Artikolu SPS 6(2);
 (III)jiġu definiti d-dettalji għall-proċeduri msemmija fl-Artikolu SPS 10(1);
 (IV)jiġu stabbiliti modi oħra ta’ appoġġ għall-ispjegazzjonijiet imsemmija fl-Artikolu SPS 10(5) u (7).
 Kapitolu 4: Ostakli tekniċi għall-kummerċ
 Artikolu TBT.1: Objettiv
 L-objettiv ta’ dan il-Kapitolu huwa li jiffaċilita l-kummerċ fl-oġġetti bejn il-Partijiet billi jipprevjeni, jidentifika u jelimina ostakli tekniċi mhux meħtieġa għall-kummerċ.
 Artikolu TBT.2: Kamp ta’ applikazzjoni
 1.Dan il-Kapitolu japplika għall-preparazzjoni, għall-adozzjoni u għall-applikazzjoni tal-istandards, tar-regolamenti tekniċi, u tal-proċeduri ta’ valutazzjoni tal-konformità kollha, li jistgħu jaffettwaw il-kummerċ tal-merkanzija bejn il-Partijiet.
 2.Dan il-Kapitolu ma japplikax għal:
 (a)speċifikazzjonijiet ta’ xiri mħejjija minn korpi governattivi għar-rekwiżiti tal-produzzjoni jew tal-konsum ta’ dawn il-korpi; jew
 (b)miżuri SPS li jaqgħu fil-kamp ta’ applikazzjoni tal-Kapitolu 3 [Miżuri sanitarji u fitosanitarji].
 3.L-Annessi ta’ dan il-Kapitolu japplikaw, fir-rigward ta’ prodotti fil-kamp ta’ applikazzjoni, minbarra ta’ dan il-Kapitolu. Kwalunkwe dispożizzjoni f’Anness għal dan il-Kapitolu li standard jew korp jew organizzazzjoni internazzjonali għandhom jitqiesu jew jiġu rikonoxxuti bħala rilevanti, ma żżommx lil standard żviluppat minn kwalunkwe korp jew organizzazzjoni oħra milli jitqies bħala standard internazzjonali rilevanti skont l-Artikolu TBT.4(4) u (5).
 Artikolu TBT.3: Relazzjoni mal-Ftehim dwar l-OTK
 1.L-Artikoli minn 2 sa 9 u l-Annessi 1 u 3 tal-Ftehim dwar l-OTK huma inkorporati f’dan il-Ftehim u saru parti minnu, mutatis mutandis.
 2.It-termini msemmija f’dan il-Kapitolu u fl-Annessi ta’ dan il-Kapitolu għandu jkollhom l-istess tifsira li għandhom fil-Ftehim dwar l-OTK.
 Artikolu TBT.4: Regolamenti tekniċi
 1.Kull Parti għandha twettaq valutazzjonijiet tal-impatt tar-regolamenti tekniċi ppjanati f’konformità mar-regoli u mal-proċeduri rispettivi tagħha. Ir-regoli u l-proċeduri msemmija f’dan il-paragrafu u fil-paragrafu 8 jistgħu jipprevedu eċċezzjonijiet.
 2.Kull Parti għandha tivvaluta l-alternattivi regolatorji u mhux regolatorji disponibbli għar-regolament tekniku propost li jistgħu jilħqu l-objettivi leġittimi tal-Parti, f’konformità mal-Artikolu 2.2 tal-Ftehim dwar l-OTK.
 3.Kull Parti għandha tuża l-istandards internazzjonali rilevanti bħala bażi għar-regolamenti tekniċi tagħha ħlief meta tkun tista’ turi li tali standards internazzjonali jkunu mezz ineffettiv jew mhux xieraq għall-ilħuq tal-objettivi leġittimi segwiti.
 4.L-istandards internazzjonali żviluppati mill-Organizzazzjoni Internazzjonali għall-Istandardizzazzjoni (ISO), il-Kummissjoni Elettroteknika Internazzjonali (IEC), l-Unjoni Internazzjonali tat-Telekomunikazzjoni (ITU) u l-Kummissjoni Codex Alimentarius (Codex) għandhom ikunu l-istandards internazzjonali rilevanti skont it-tifsira tal-Artikolu 2, l-Artikolu 5 u l-Anness 3 tal-Ftehim dwar l-OTK.
 5.Standard żviluppat minn organizzazzjonijiet internazzjonali oħra jista’ wkoll jitqies bħala standard internazzjonali rilevanti skont it-tifsira tal-Artikolu 2, l-Artikolu 5 u l-Anness 3 tal-Ftehim dwar l-OTK, diment li:
 (a)
 Ikun ġie żviluppat minn korp ta’ standardizzazzjoni li jfittex jistabbilixxi kunsens jew:
 (I)fost id-delegazzjonijiet nazzjonali tal-Membri parteċipanti tad-WTO li jirrappreżentaw il-korpi nazzjonali kollha ta’ standardizzazzjoni fit-territorju tagħhom li adottaw, jew jistennew li jadottaw, standards għas-suġġett li miegħu hija relatata l-attività ta’ standardizzazzjoni internazzjonali, jew,
 (II)fost il-korpi governattivi tal-Membri parteċipanti tad-WTO, u,
 (b)
 Ikun ġie żviluppat skont id-Deċiżjoni tal-Kumitat tad-WTO dwar l-Ostakli Tekniċi għall-Kummerċ dwar il-Prinċipji għall-Iżvilupp ta’ Standards Internazzjonali, Gwidi u Rakkomandazzjonijiet fir-rigward tal-Artikoli 2, 5 u l-Anness 3 tal-Ftehim dwar l-OTK
 4
 .
 6.Jekk Parti ma tużax l-istandards internazzjonali bħala bażi għal regolament tekniku, jekk tintalab mill-Parti l-oħra, din għandha tidentifika kwalunkwe devjazzjoni sostanzjali mill-istandard internazzjonali rilevanti, tispjega r-raġunijiet għaliex dawn l-istandards ġew iġġudikati bħala mhux xierqa jew ineffettivi għall-objettiv segwit, u tipprovdi l-evidenza xjentifika jew teknika li fuqha kienet ibbażata dik il-valutazzjoni.
 7.Kull Parti għandha tirrieżamina r-regolamenti tekniċi tagħha sabiex iżżid il-konverġenza ta’ dawn ir-regolamenti tekniċi mal-istandards internazzjonali rilevanti, filwaqt li tqis, fost l-oħrajn, kwalunkwe żvilupp ġdid fl-istandards internazzjonali rilevanti jew kwalunkwe tibdil fiċ-ċirkustanzi li jkunu wasslu għal diverġenza minn kwalunkwe standards internazzjonali rilevanti.
 8.F’konformità mar-regoli u mal-proċeduri rispettivi tagħha u mingħajr preġudizzju għat-Titolu X [Prattiki Regolatorji Tajbin u Kooperazzjoni Regolatorja], meta tkun qed tiżviluppa regolament tekniku ewlieni li jista’ jkollu effett sinifikanti fuq il-kummerċ, kull Parti għandha tiżgura li jkunu jeżistu proċeduri li jippermettu lill-persuni jesprimu l-opinjoni tagħhom f’konsultazzjoni pubblika, ħlief meta jinqalgħu jew ikun hemm riskju li jinqalgħu problemi urġenti relatati mas-sikurezza, mas-saħħa, mal-ambjent jew mas-sigurtà nazzjonali. Kull Parti għandha tippermetti lill-persuni tal-Parti l-oħra jipparteċipaw f’tali konsultazzjoni f’termini mhux anqas favorevoli minn dawk mogħtija liċ-ċittadini tagħha stess, u għandha tagħmel ir-riżultati ta’ dawk il-konsultazzjonijiet pubbliċi.
 Artikolu TBT.5: Standards
 1.Kull Parti għandha tħeġġeġ lill-korpi ta’ standardizzazzjoni stabbiliti fit-territorju tagħha, kif ukoll lill-korpi ta’ standardizzazzjoni reġjonali li tagħhom tkun membru Parti jew il-korpi ta’ standardizzazzjoni stabbiliti fit-territorju tagħha:
 (a)sabiex jipparteċipaw, fil-limiti tar-riżorsi tagħhom, fit-tħejjija tal-istandards internazzjonali mill-korpi internazzjonali ta’ standardizzazzjoni rilevanti;
 (b)sabiex jużaw l-istandards internazzjonali bħala bażi għall-istandards li jiżviluppaw, ħlief meta t-tali standards internazzjonali jkunu ineffettivi jew mhux adatti, pereżempju minħabba livell insuffiċjenti ta’ protezzjoni, fatturi klimatiċi jew ġeografiċi fundamentali jew problemi teknoloġiċi fundamentali;
 (c)sabiex jevitaw milli jagħmlu l-istess xogħol, jew milli jidħlu fi trikkib fuq ix-xogħol tal-korpi internazzjonali tal-istandardizzazzjoni;
 (d)sabiex jirrieżaminaw f’intervalli regolari l-istandards nazzjonali u reġjonali li ma jkunux ibbażati fuq l-istandards internazzjonali rilevanti, bl-għan li jżidu l-konverġenza ta’ dawk l-istandards ma’ standards internazzjonali rilevanti;
 (e)sabiex jikkooperaw mal-korpi rilevanti ta’ standardizzazzjoni tal-Parti l-oħra f’attivitajiet ta’ standardizzazzjoni internazzjonali, inkluż permezz ta’ kooperazzjoni fil-korpi internazzjonali ta’ standardizzazzjoni jew fil-livell reġjonali;
 (f)sabiex irawmu kooperazzjoni bilaterali bejn il-korpi ta’ standardizzazzjoni tal-Parti l-oħra; kif ukoll
 (g) sabiex jiskambjaw informazzjoni bejn il-korpi ta’ standardizzazzjoni.
 2.
 Il-Partijiet għandhom jiskambjaw informazzjoni dwar:
 (a)l-użu tagħhom tal-istandards b’sostenn tar-regolamenti tekniċi; kif ukoll
 (b)il-proċessi ta’ standardizzazzjoni rispettivi tagħhom, u l-firxa ta’ kemm jużaw l-istandards internazzjonali, reġjonali jew subreġjonali bħala bażi għall-istandards nazzjonali tagħhom.
 3.
 Meta l-istandards f’abbozz ta’ regolament tekniku jew proċedura ta’ valutazzjoni tal-konformità isiru obbligatorji, permezz tal-inkorporazzjoni jew tar-referenza, għandhom japplikaw l-obbligi ta’ trasparenza stabbiliti fl-Artikolu TBT.7 [Trasparenza] u fl-Artikoli 2 jew 5 tal-Ftehim dwar l-OTK.
 Artikolu TBT.6: Valutazzjoni tal-konformità
 1.L-Artikolu TBT.4 [Regolamenti tekniċi] dwar it-tħejjija, l-adozzjoni u l-applikazzjoni ta’ regolamenti tekniċi għandu japplika wkoll għall-proċeduri ta’ valutazzjoni tal-konformità, mutatis mutandis.
 2.Jekk Parti tkun teħtieġ valutazzjoni tal-konformità bħala assigurazzjoni pożittiva li prodott ikun konformi ma’ regolament tekniku, din għandha:
 (a)tagħżel proċeduri ta’ valutazzjoni tal-konformità li jkunu proporzjonati għar-riskji involuti kif iddeterminat abbażi ta’ valutazzjoni tar-riskju;
 (b)tqis bħala prova tal-konformità mar-regolamenti tekniċi l-użu tad-dikjarazzjoni ta’ konformità tal-fornitur, jiġifieri dikjarazzjoni ta’ konformità maħruġa mill-manifattur fir-responsabbiltà unika tal-manifattur mingħajr valutazzjoni obbligatorja ta’ terza persuna, bħala garanzija tal-konformità fost l-għażliet għall-wiri tal-konformità mar-regolamenti tekniċi;
 (c)fejn tintalab tagħmel hekk mill-Parti l-oħra, tipprovdi informazzjoni dwar il-kriterji użati sabiex tagħżel il-proċeduri ta’ valutazzjoni tal-konformità għal prodotti speċifiċi.
 3.Jekk Parti tkun teħtieġ valutazzjoni tal-konformità ta’ terza persuna bħala garanzija pożittiva li prodott ikun konformi ma’ regolament tekniku u din ma tkunx irriżervat dan il-kompitu għal awtorità governattiva kif speċifikat fil-paragrafu 4, din għandha:
 (a)tuża akkreditament, kif xieraq, bħala mezz biex tintwera kompetenza teknika għall-kwalifika tal-korpi ta’ valutazzjoni tal-konformità; Mingħajr preġudizzju għad-dritt tagħha li tistabbilixxi rekwiżiti għall-korpi ta’ valutazzjoni tal-konformità, kull Parti tirrikonoxxi r-rwol siewi li l-akkreditazzjoni operata b’awtorità derivata mill-gvern u fuq bażi mhux kummerċjali jista’ jkollha fil-kwalifikazzjoni tal-korpi ta’ valutazzjoni tal-konformità;
 (b)tuża l-istandards internazzjonali rilevanti għall-akkreditazzjoni u għall-valutazzjoni tal-konformità;
 (c)tħeġġeġ lill-korpi ta’ akkreditazzjoni u lill-korpi ta’ valutazzjoni tal-konformità li jinsabu fit-territorju tagħha sabiex jissieħbu fi kwalunkwe ftehim jew arranġament internazzjonali rilevanti li jiffunzjona għall-armonizzazzjoni jew għall-faċilitazzjoni tal-aċċettazzjoni tar-riżultati tal-valutazzjoni tal-konformità;
 (d)jekk żewġ korpi ta’ valutazzjoni tal-konformità jew aktar ikunu awtorizzati minn Parti sabiex iwettqu proċeduri ta’ valutazzjoni tal-konformità meħtieġa għat-tqegħid fis-suq ta’ prodott, tiżgura li l-operaturi ekonomiċi jkollhom għażla fost il-korpi ta’ valutazzjoni tal-konformità maħtura mill-awtoritajiet ta’ Parti għal prodott partikolari jew għal sett ta’ prodotti;
 (e)tiżgura li l-korpi ta’ valutazzjoni tal-konformità jkunu indipendenti mill-manifatturi, mill-importaturi u mill-operaturi ekonomiċi b’mod ġenerali u li ma jkun hemm l-ebda kunflitt ta’ interess bejn il-korpi tal-akkreditazzjoni u l-korpi ta’ valutazzjoni tal-konformità;
 (f)tippermetti lill-korpi ta’ valutazzjoni tal-konformità jużaw sottokuntratturi sabiex iwettqu ttestjar jew spezzjonijiet fir-rigward tal-valutazzjoni tal-konformità, inklużi sottokuntratturi li jinsabu fit-territorju tal-Parti l-oħra, u tista’ titlob lis-sottokuntratturi jissodisfaw l-istess rekwiżiti li l-korp ta’ valutazzjoni tal-konformità jeħtieġlu jissodisfa sabiex iwettaq tali ttestjar jew spezzjonijiet huwa stess; u
 (g)tippubblika fuq sit web wieħed lista tal-korpi li tkun ħatret sabiex twettaq tali valutazzjoni tal-konformità u l-informazzjoni rilevanti dwar il-kamp ta’ applikazzjoni tad-deżinjazzjoni ta’ kull korp bħal dan.
 4.
 Xejn f’dan l-Artikolu ma għandu jipprekludi lil Parti milli teħtieġ li l-valutazzjoni tal-konformità fir-rigward ta’ prodotti speċifiċi titwettaq mill-awtoritajiet governattivi speċifikati tagħha. Jekk Parti teħtieġ li l-valutazzjoni tal-konformità titwettaq mill-awtoritajiet governattivi speċifikati tagħha, dik il-Parti għandha:
 (a)tillimita t-tariffi għall-valutazzjoni tal-konformità għall-kost approssimattiv tas-servizzi mogħtija u, b'talba ta’ applikant għal valutazzjoni tal-konformità, tispjega kif kwalunkwe tariffa li timponi għal din il-valutazzjoni tal-konformità tkun limitata għall-kost approssimattiv tas-servizzi mogħtija; kif ukoll
 (b)tagħmel disponibbli għall-pubbliku t-tariffi tal-valutazzjoni tal-konformità.
 5.Minkejja l-paragrafi minn 2 sa 4, kull Parti għandha taċċetta d-dikjarazzjoni ta’ konformità tal-fornitur bħala prova ta’ konformità mar-regolamenti tekniċi tagħha f’dawk l-oqsma ta’ prodotti fejn tagħmel dan fid-data tad-dħul fis-seħħ ta’ dan il-Ftehim.
 6.Kull Parti għandha tippubblika u żżomm lista tal-oqsma tal-prodott imsemmija fil-paragrafu 5 għal skopijiet ta’ informazzjoni, flimkien mar-referenzi għar-regolamenti tekniċi applikabbli.
 7.Minkejja l-paragrafu 5, kull Parti tista’ tintroduċi rekwiżiti għall-ittestjar jew għaċ-ċertifikazzjoni obbligatorji ta’ terza persuna għall-oqsma tal-prodotti msemmija f’dak il-paragrafu, diment li dawn ir-rekwiżiti jkunu ġġustifikati abbażi ta’ objettivi leġittimi u jkunu proporzjonati għall-iskop li jagħtu lill-Parti importatur kunfidenza adegwata li l-prodotti jikkonformaw mar-regolamenti jew mal-istandards tekniċi applikabbli, filwaqt li jitqiesu r-riskji li jkun joħloq in-nuqqas ta’ konformità.
 8.Il-Parti li tipproponi li tintroduċi l-proċeduri ta’ valutazzjoni tal-konformità msemmija fil-paragrafu 7 għandha tinnotifika lill-Parti l-oħra fi stadju bikri u għandha tqis il-kummenti tal-Parti l-oħra fit-tfassil ta’ kwalunkwe proċedura ta’ valutazzjoni tal-konformità bħal din.
 Artikolu TBT.7: Trasparenza
 1.Ħlief fejn jinqalgħu jew jheddu li jinqalgħu problemi urġenti ta’ sikurezza, tas-saħħa, ta’ ħarsien tal-ambjent jew tas-sigurtà nazzjonali, kull Parti għandha tippermetti lill-Parti l-oħra tipprovdi kummenti bil-miktub dwar ir-regolamenti tekniċi u l-proċeduri ta’ valutazzjoni tal-konformità proposti notifikati fi żmien perjodu ta’ mill-inqas 60 jum mid-data tat-trażmissjoni tan-notifika ta’ tali regolamenti jew proċeduri lir-Reġistru Ċentrali tan-Notifiki tad-WTO. Parti għandha tagħti kunsiderazzjoni pożittiva għal kull talba raġonevoli għall-estensjoni ta’ dak il-perjodu għall-kummenti.
 2.Kull Parti għandha tipprovdi l-verżjoni elettronika tat-test notifikat sħiħ flimkien man-notifika. F’każ li t-test notifikat ma jkunx miktub b’waħda mil-lingwi uffiċjali tad-WTO, il-Parti li tinnotifika għandha tipprovdi deskrizzjoni dettaljata u komprensiva tal-kontenut tal-miżura fil-format tan-notifika tad-WTO.
 3.Jekk Parti tirċievi kummenti bil-miktub dwar ir-regolament tekniku propost tagħha jew il-proċedura ta’ valutazzjoni tal-konformità mill-Parti l-oħra, din għandha:
 (a)jekk mitluba mill-Parti l-oħra, tiddiskuti l-kummenti bil-miktub bil-parteċipazzjoni tal-awtorità regolatorja kompetenti tagħha, fi żmien meta jkunu jistgħu jitqiesu; kif ukoll
 (b)twieġeb bil-miktub għall-kummenti mhux aktar tard mid-data tal-pubblikazzjoni tar-regolament tekniku jew tal-proċedura ta’ valutazzjoni tal-konformità.
 4.Kull Parti għandha tagħmel ħilitha sabiex tippubblika fuq sit web it-tweġibiet tagħha għall-kummenti li tirċievi wara n-notifika msemmija fil-paragrafu 1 mhux aktar tard mid-data tal-pubblikazzjoni tar-regolament tekniku adottat jew tal-proċedura ta’ valutazzjoni tal-konformità.
 5.Kull Parti għandha, b'talba tal-Parti l-oħra, tipprovdi informazzjoni dwar l-objettivi, il-bażi ġuridika u l-ħsieb wara kwalunkwe regolament tekniku jew proċedura ta’ valutazzjoni tal-konformità, li l-Parti tkun adottat jew tkun qiegħda tipproponi li tadotta.
 6.Kull Parti għandha tiżgura li r-regolamenti tekniċi u l-proċeduri ta’ valutazzjoni tal-konformità li tkun adottat jiġu ppubblikati fuq sit web li jkun aċċessibbli mingħajr ħlas.
 7.Kull Parti għandha tipprovdi informazzjoni dwar l-adozzjoni u d-dħul fis-seħħ ta’ regolamenti tekniċi jew ta’ proċeduri ta’ valutazzjoni tal-konformità u tat-testi finali adottati permezz ta’ addendum għan-notifika oriġinali lid-WTO.
 8.Kull Parti għandha tħalli intervall raġonevoli bejn il-pubblikazzjoni ta’ regolamenti tekniċi u d-dħul fis-seħħ tagħhom sabiex l-operaturi ekonomiċi tal-Parti l-oħra jingħataw żmien biżżejjed sabiex jadattaw. “Intervall raġonevoli” tfisser perjodu ta’ mill-inqas sitt xhur, sakemm dan ma jkunx ineffettiv sabiex jintlaħqu l-objettivi leġittimi segwiti.
 9.Parti għandha tqis b’mod pożittiv talba raġonevoli mill-Parti l-oħra, li tkun ġiet riċevuta qabel tmiem il-perjodu ta’ kummenti stabbilit fil-paragrafu 1, sabiex testendi l-perjodu ta’ żmien bejn l-adozzjoni tar-regolament tekniku u d-dħul fis-seħħ tiegħu, ħlief fejn id-dewmien ikun ineffettiv sabiex jintlaħqu l-objettivi leġittimi segwiti.
 10.Kull Parti għandha tiżgura li l-punt ta’ kuntatt imwaqqaf f’konformità mal-Artikolu 10 tal-Ftehim dwar l-OTK jipprovdi informazzjoni u tweġibiet f’waħda mil-lingwi uffiċjali tad-WTO għal domandi raġonevoli mill-Parti l-oħra jew mingħand persuni interessati tal-Parti l-oħra dwar regolamenti tekniċi u proċeduri ta’ valutazzjoni tal-konformità adottati.
 Artikolu TBT.8: Markar u tikkettar
 1.Ir-regolamenti tekniċi ta’ Parti jistgħu jinkludu jew jindirizzaw esklussivament rekwiżiti obbligatorji ta’ mmarkar jew ta’ tikkettar. F’każijiet bħal dawn, il-prinċipji tal-Artikolu 2.2 tal-Ftehim dwar l-OTK japplikaw għal dawn ir-regolamenti tekniċi.
 2.Jekk Parti teħtieġ immarkar jew tikkettar obbligatorju ta’ prodotti, għandhom japplikaw il-kundizzjonijiet kollha li ġejjin:
 (a)għandha titlob biss informazzjoni li tkun rilevanti għall-konsumaturi jew għall-utenti tal-prodott jew li tindika li l-prodott jikkonforma mar-rekwiżiti tekniċi obbligatorji;
 (b)Ma għandhiex teħtieġ approvazzjoni, reġistrazzjoni jew ċertifikazzjoni minn qabel tat-tikketti jew tal-marki tal-prodotti, u lanqas xi żborż ta’ tariffi, bħala prekundizzjoni għat-tqegħid fis-suq minnha ta’ prodotti li, kieku, huma konformi mar-rekwiżiti tekniċi obbligatorji tagħha, sakemm dan ma jkunx neċessarju fid-dawl tal-objettivi leġittimi;
 (c)jekk il-Parti tkun tesiġi l-użu ta’ numru ta’ identifikazzjoni uniku mill-operaturi ekonomiċi, hija għandha toħroġ tali numru lill-operaturi ekonomiċi tal-Parti l-oħra mingħajr dewmien bla bżonn u fuq bażi mhux diskriminatorja;
 (d)sakemm l-informazzjoni elenkata fil-punti (i), (ii) jew (iii) ma tkunx qarrieqa, kontradittorja jew li toħloq konfużjoni b’rabta mal-informazzjoni li l-Parti importatur teħtieġ fir-rigward tal-oġġetti, il-Parti importatur għandha tippermetti:
 (I)informazzjoni b’lingwi oħra flimkien mal-lingwa meħtieġa mill-Parti importatur tal-oġġetti;
 (II)nomenklaturi, pittogrammi, simboli jew grafiki aċċettati internazzjonaliment; u
 (III)Informazzjoni addizzjonali ma’ dik meħtieġa fil-Parti importatur tal-oġġetti;
 (e)għandha taċċetta li t-tikkettar, inkluż it-tikkettar supplimentari jew il-korrezzjonijiet għat-tikkettar, iseħħu, fi mħażen doganali jew f’żoni deżinjati oħra fil-pajjiż tal-importazzjoni bħala alternattiva għat-tikkettar fil-pajjiż tal-oriġini sakemm tali tikkettar ma jkunx meħtieġ li jitwettaq minn persuni approvati għal raġunijiet ta’ saħħa jew ta’ sigurtà pubblika; u
 (f)sakemm ma tqisx li l-objettivi leġittimi jistgħu jiġu mminati, din għandha tagħmel ħilitha sabiex taċċetta l-użu ta’ tikketti mhux permanenti jew li jinqalgħu, jew marki jew tikkettar fid-dokumentazzjoni ta’ akkumpanjament, minflok ma teħtieġ tikketti jew immarkar imwaħħla fiżikament mal-prodott.
 Artikolu TBT.9: Kooperazzjoni fis-sorveljanza tas-suq u fis-sikurezza u fil-konformità tal-prodotti mhux tal-ikel
 1.Il-Partijiet jirrikonoxxu l-importanza tal-kooperazzjoni fis-sorveljanza tas-suq, fil-konformità u fis-sikurezza tal-prodotti mhux tal-ikel għall-faċilitazzjoni tal-kummerċ u għall-protezzjoni tal-konsumaturi u ta’ utenti oħra, u l-importanza tal-bini ta’ fiduċja reċiproka bbażata fuq informazzjoni kondiviża.
 2.Sabiex jiggarantixxu l-funzjonament indipendenti u imparzjali tas-sorveljanza tas-suq, il-Partijiet għandhom jiżguraw:
 (a)is-separazzjoni tal-funzjonijiet ta’ sorveljanza tas-suq mill-funzjonijiet ta’ valutazzjoni tal-konformità; kif ukoll
 (b)in-nuqqas ta’ kwalunkwe interess li jaffettwa l-imparzjalità tal-awtoritajiet ta’ sorveljanza tas-suq fit-twettiq tal-kontrol tagħhom jew tas-superviżjoni tal-operaturi ekonomiċi.
 3.Il-Partijiet għandhom jikkooperaw u jiskambjaw informazzjoni fil-qasam tas-sikurezza u tal-konformità tal-prodotti mhux tal-ikel, li tista’ tinkludi b’mod partikolari dan li ġej:
 (a)attivitajiet u miżuri ta’ sorveljanza tas-suq u ta’ infurzar;
 (b)metodi ta’ valutazzjoni tar-riskju u ttestjar tal-prodotti;
 (c)sejħiet lura koordinati ta’ prodotti mis-suq jew azzjonijiet simili oħra;
 (d)kwistjonijiet xjentifiċi, tekniċi u regolatorji, sabiex itejbu s-sikurezza u l-konformità tal-prodotti mhux tal-ikel;
 (e)kwistjonijiet emerġenti ta’ rilevanza sinifikanti għas-saħħa u għas-sikurezza;
 (f)attivitajiet relatati mal-istandardizzazzjoni;
 (g)tpartit ta’ uffiċċjali;
 4.Il-Kunsill ta’ Sħubija għandu jagħmel ħiltu kollha biex jistabbilixxi fl-Anness TBT-XX, mill-aktar fis possibbli u preferibbilment fi żmien sitt xhur mid-dħul fis-seħħ ta’ dan il-Ftehim, arranġament għall-iskambju regolari ta’ informazzjoni bejn is-Sistema ta’ Twissija Rapida għall-prodotti mhux tal-ikel (RAPEX), jew is-suċċessur tagħha, u l-bażi tad-data relatata mas-sorveljanza tas-suq u mas-sikurezza tal-prodotti stabbilita skont ir-Regolamenti Ġenerali tal-2005 dwar is-Sikurezza tal-Prodotti, jew is-suċċessur tagħhom, dwar is-sikurezza ta’ prodotti mhux tal-ikel u miżuri preventivi, restrittivi u korrettivi relatati.
 L-arranġament għandu jistabbilixxi l-modalitajiet li fihom:
 (a) l-Unjoni għandha tipprovdi lir-Renju Unit b’informazzjoni magħżula mis-sistema ta’ twissija tagħha RAPEX, jew mis-suċċessur tagħha, kif imsemmi fid-Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti, jew is-suċċessur tagħha;[1]
 (b) ir-Renju Unit għandu jipprovdi lill-Unjoni b’informazzjoni magħżula mill-bażi tad-data tiegħu relatata mas-sorveljanza tas-suq u mas-sikurezza tal-prodotti, stabbilita skont ir-Regolamenti Ġenerali tal-2005 dwar is-Sikurezza tal-Prodotti, jew is-suċċessur tagħhom; u
 (c) il-Partijiet għandhom jinformaw lil xulxin dwar kwalunkwe azzjoni ta’ segwitu u miżura meħuda b’rispons għall-informazzjoni skambjata.
 5.Il-Kunsill ta’ Sħubija jista’ jistabbilixxi fl-Anness TBT-ZZ arranġament dwar l-iskambju regolari ta’ informazzjoni, inkluż l-iskambju ta’ informazzjoni b’mezzi elettroniċi, dwar miżuri meħuda fuq prodotti mhux tal-ikel mhux konformi, minbarra dawk koperti mill-paragrafu 4.
 6.Kull Parti għandha tuża l-informazzjoni miksuba skont il-paragrafi 3, 4 u 5 għall-iskop uniku tal-protezzjoni tal-konsumaturi, tas-saħħa, tas-sikurezza jew tal-ambjent.
 7.Kull Parti għandha tittratta l-informazzjoni miksuba skont il-paragrafi 3, 4 u 5 bħala kunfidenzjali.
 8.L-arranġamenti msemmija fil-paragrafi 4 u 5 għandhom jispeċifikaw it-tip ta’ informazzjoni li trid tiġi skambjata, il-modalitajiet għall-iskambju u l-applikazzjoni tar-regoli dwar il-kunfidenzjalità u l-protezzjoni ta’ data personali. Il-Kunsill ta’ Sħubija għandu jkollu s-setgħa li jadotta deċiżjonijiet sabiex jiddetermina jew jemenda l-arranġamenti stabbiliti fl-Annessi TBT-XX u TBT-ZZ.
 9.Għall-finijiet ta’ dan l-Artikolu, “sorveljanza tas-suq” tfisser attivitajiet imwettqa u miżuri meħuda mill-awtoritajiet ta’ sorveljanza tas-suq u ta’ infurzar, inkluż l-attivitajiet imwettqa u l-miżuri meħuda f’kooperazzjoni ma’ operaturi ekonomiċi, abbażi tal-proċeduri ta’ Parti biex tippermetti lil dik il-Parti timmonitorja jew tindirizza s-sikurezza tal-prodotti u l-konformità tagħhom mar-rekwiżiti stabbiliti fil-liġijiet u fir-regolamenti tagħha.
 10.Kull Parti għandha tiżgura li kwalunkwe miżura meħuda mill-awtoritajiet tas-sorveljanza tas-suq jew tal-infurzar tagħha biex tirtira jew issejjaħ lura mis-suq tagħha jew biex tipprojbixxi jew tirrestrinġi t-tqegħid fis-suq tagħha ta’ prodott importat mit-territorju tal-Parti l-oħra, għal raġunijiet relatati man-nuqqas ta’ konformità mal-leġiżlazzjoni applikabbli, tkun proporzjonata, tiddikjara r-raġunijiet eżatti li fuqhom hija bbażata l-miżura u tiġi komunikata mingħajr dewmien lill-operatur ekonomiku rilevanti.
 Artikolu TBT.10: Diskussjonijiet tekniċi
 1.
 Jekk Parti tqis li abbozz jew proposta ta’ regolament tekniku jew proċedura ta’ valutazzjoni tal-konformità tal-Parti l-oħra jista’ jkollha effett sinifikanti fuq il-kummerċ bejn il-Partijiet, din tista’ titlob diskussjonijiet tekniċi dwar il-kwistjoni. It-talba għandha ssir bil-miktub lill-Parti l-oħra u għandha tidentifika:
 (a)il-miżura inkwistjoni;
 (b)id-dispożizzjonijiet ta’ dan il-Kapitolu jew ta’ Anness ta’ dan il-Kapitolu li miegħu huwa relatat it-tħassib; kif ukoll
 (c)ir-raġunijiet għat-talba, inkluża deskrizzjoni tat-tħassib tal-Parti rikjedenti dwar il-miżura.
 2.Parti għandha tibgħat it-talba tagħha lill-punt ta’ kuntatt tal-Parti l-oħra deżinjata skont l-Artikolu TBT.12 [Punti ta’ kuntatt].
 3.B'talba ta’ xi Parti, il-Partijiet għandhom jiltaqgħu sabiex jiddiskutu t-tħassib imqajjem fit-talba, personalment jew permezz ta’ vidjokonferenza jew telekonferenza, fi żmien 60 jum mid-data tat-talba u għandhom jagħmlu ħilithom sabiex isolvu l-kwistjoni malajr kemm jista’ jkun. Jekk Parti rikjedenti temmen li l-kwistjoni tkun urġenti, tista’ titlob li kwalunkwe laqgħa ssir f’perjodu iqsar ta’ żmien. F’każijiet bħal dawn, il-Parti li twieġeb għandha tagħti kunsiderazzjoni pożittiva għal tali talba.
 Artikolu TBT.11: Kooperazzjoni
 1.Il-Partijiet għandhom jikkooperaw fil-qasam tar-regolamenti tekniċi, l-istandards u l-proċeduri ta’ valutazzjoni tal-konformità, meta dan ikun fl-interess reċiproku tagħhom, u mingħajr preġudizzju għall-awtonomija tal-ordnijiet deċiżjonali u legali rispettivi tagħhom stess. Il-Kumitat Speċjalizzat għall-Kummerċ dwar l-Ostakli Tekniċi għall-Kummerċ jista’ jiskambja fehmiet fir-rigward tal-attivitajiet ta’ kooperazzjoni mwettqa skont dan l-Artikolu jew l-Annessi ta’ dan il-Kapitolu.
 2.Għall-finijiet tal-paragrafu 1, il-Partijiet għandhom ifittxu li jidentifikaw, jiżviluppaw u jippromwovu attivitajiet ta’ kooperazzjoni ta’ interess reċiproku. Dawn l-attivitajiet jistgħu, partikolarment, jirrigwardaw:
 (a)l-iskambju ta’ informazzjoni, esperjenza u data relatata mar-regolamenti tekniċi, l-istandards u l-proċeduri ta’ valutazzjoni tal-konformità;
 (b)l-iżgurar ta’ interazzjoni u ta’ kooperazzjoni effiċjenti tal-awtoritajiet regolatorji rispettivi tagħhom f’livell internazzjonali, reġjonali jew nazzjonali;
 (c)l-iskambju ta’ informazzjoni, sa fejn possibbli, dwar ftehimiet u arranġamenti internazzjonali rigward ostakli tekniċi għall-kummerċ li għalihom hi Parti waħda mill-Partijiet jew it-tnejn li huma. kif ukoll
 (d)l-istabbiliment ta’ inizjattivi li jiffaċilitaw il-kummerċ jew il-parteċipazzjoni fihom.
 3. Għall-finijiet ta’ dan l-Artikolu u d-dispożizzjonijiet dwar il-kooperazzjoni skont l-Annessi ta’ dan il-Kapitolu, il-Kummissjoni Ewropea għandha taġixxi f’isem l-Unjoni Ewropea.
 Artikolu TBT.12: Punti ta’ Kuntatt
 1.
 Mad-dħul fis-seħħ ta’ dan il-Ftehim, kull Parti għandha tiddeżinja punt ta’ kuntatt għall-implimentazzjoni ta’ dan il-Kapitolu u għandha tinnotifika lill-Parti l-oħra bid-dettalji ta’ kuntatt, għall-punt ta’ kuntatt, inkluża informazzjoni dwar l-uffiċjali rilevanti. Il-Partijiet minnufih għandhom jinnotifikaw lil xulxin dwar kwalunkwe tibdil f’dawk id-dettalji ta’ kuntatt.
 2.
 Il-punt ta’ kuntatt għandu jipprovdi kwalunkwe informazzjoni jew spjegazzjoni mitluba mill-punt ta’ kuntatt tal-Parti l-oħra fir-rigward tal-implimentazzjoni ta’ dan il-Kapitolu f’perjodu ta’ żmien raġonevoli u, jekk possibbli, fi żmien 60 jum mid-data tal-wasla tat-talba.
 Artikolu TBT.13: Kumitat Speċjalizzat għall-Kummerċ dwar l-Ostakli Tekniċi għall-Kummerċ
 Il-Kumitat Speċjalizzat fil-Kummerċ dwar l-Ostakli Tekniċi għall-Kummerċ għandu jissorvelja l-implimentazzjoni u l-operat ta’ dan il-Kapitolu u l-Annessi tiegħu, u għandu jiċċara u jindirizza minnufih, fejn possibbli, kwalunkwe kwistjoni mqajma minn Parti relatata mal-iżvilupp, mal-adozzjoni jew mal-applikazzjoni ta’ regolamenti tekniċi, ta’ standards u ta’ proċeduri ta’ valutazzjoni tal-konformità skont dan il-Kapitolu jew il-Ftehim dwar l-OTK.
 Kapitolu 5: Dwana u faċilitazzjoni tal-kummerċ
 Artikolu CUSTMS.1: Objettiv
 L-objettivi ta’ dan il-Kapitolu huma:
 (a) li tissaħħaħ il-kooperazzjoni bejn il-Partijiet fil-qasam tad-dwana u tal-faċilitazzjoni tal-kummerċ u li jiġu appoġġati jew jinżammu, fejn rilevanti, livelli xierqa ta’ kompatibbiltà tal-leġiżlazzjoni u tal-prattiki doganali tagħhom bl-għan li jiġi żgurat li l-leġiżlazzjoni u l-proċeduri rilevanti, kif ukoll il-kapaċità amministrattiva tal-amministrazzjonijiet rilevanti, jissodisfaw l-objettivi ta’ promozzjoni tal-faċilitazzjoni tal-kummerċ filwaqt li jiżguraw kontrolli doganali effettivi u l-infurzar effettiv tal-leġiżlazzjoni doganali u tal-liġijiet u tar-regolamenti relatati mal-kummerċ, il-protezzjoni xierqa tas-sigurtà u tas-sikurezza taċ-ċittadini u r-rispett tal-projbizzjonijiet u tar-restrizzjonijiet u tal-interessi finanzjarji tal-Partijiet;
 (b) li jissaħħu l-kooperazzjoni amministrattiva bejn il-Partijiet fil-qasam tal-VAT u l-assistenza reċiproka fil-pretensjonijiet relatati mat-taxxi u mad-dazji;
 (c) li jiġi żgurat li l-leġiżlazzjoni ta’ kull Parti ma tkunx diskriminatorja u li l-proċeduri doganali jkunu bbażati fuq l-użu ta’ metodi moderni u kontrolli effettivi għall-ġlieda kontra l-frodi u li jiġi promoss il-kummerċ leġittimu; u
 (d) li jiġi żgurat li l-objettivi leġittimi tal-ordni pubbliku, inkluż b’rabta mas-sigurtà, mas-sikurezza u mal-ġlieda kontra l-frodi ma jiġu kompromessi bl-ebda mod.
 Artikolu CUSTMS.1a: Definizzjonijiet
 Għall-finijiet ta’ dan il-Kapitolu u tal-Anness CUSTMS-1 [Operaturi Ekonomiċi Awtorizzati] u l-Protokoll dwar l-assistenza amministrattiva reċiproka fi kwistjonijiet doganali u l-Protokoll dwar il-kooperazzjoni amministrattiva u l-ġlieda kontra l-frodi fil-qasam tat-Taxxa fuq il-Valur Miżjud u dwar l-assistenza reċiproka għall-irkupru ta’ talbiet relatati ma’ taxxi u dazji, japplikaw id-definizzjonijiet li ġejjin:
 (a)“Ftehim dwar l-Ispezzjoni ta’ Qabel it-Tagħbija ta’ Bastimenti” tfisser il-Ftehim dwar l-Ispezzjoni ta’ Qabel it-Tagħbija ta’ Bastimenti inkluż fl-Anness 1A tal-Ftehim tad-WTO;
 (b)“il-Konvenzjonijiet ATA u ta’ Istanbul” tfisser il-Konvenzjoni Doganali dwar il-Carnet ATA għad-Dħul Temporanju ta’ Oġġetti li saret fi Brussell fis-6 ta’ Diċembru 1961 u l-Konvenzjoni ta’ Istanbul dwar id-Dħul Temporanju li saret fis-26 ta’ Ġunju 1990;
 (c)“Konvenzjoni dwar Proċedura Komuni ta’ Tranżitu” tfisser il-Konvenzjoni tal-20 ta’ Mejju 1987 dwar proċedura komuni ta’ tranżitu;
 (d)“Mudell tad-Data Doganali tad-WCO” tfisser il-librerija ta’ komponenti tad-data u ta’ mudelli elettroniċi għall-iskambju ta’ data kummerċjali u għall-kumpilazzjoni ta’ standards internazzjonali dwar data u informazzjoni użati fl-applikazzjoni tal-faċilitazzjoni u tal-kontrolli regolatorji fil-kummerċ globali, kif ippubblikata mit-Tim tal-Proġett tal-Mudelli tad-Data tad-WCO minn żmien għal żmien;
 (e)“Leġiżlazzjoni doganali” tfisser kull dispożizzjoni legali jew regolatorja applikabbli fit-territorji tal-Partijiet, li tirregola d-dħul jew l-importazzjoni, il-ħruġ jew l-esportazzjoni, it-tranżitu tal-oġġetti u t-tqegħid ta’ oġġetti skont xi reġim jew proċedura doganali oħra, inklużi l-miżuri ta’ projbizzjoni, ta’ restrizzjoni u ta’ kontroll;
 (f)“informazzjoni” tfisser kwalunkwe data, dokument, immaġni, rapport, komunikazzjoni jew kopja awtentikata, fi kwalunkwe format, inkluż f’format elettroniku, kemm jekk ipproċessata jew analizzata kif ukoll jekk le;
 (g)“persuna” tfisser kwalunkwe persuna kif definit fil-punt (m) tal-Artikolu OTH.1 [Definizzjonijiet] tat-Titolu XVII [DISPOŻIZZJONIJIET OĦRA]
 5
 ;
 (h) “Qafas SAFE” tfisser il-Qafas SAFE ta’ Standards li Jiżguraw u Jiffaċilitaw il-Kummerċ Globali adottat fis-Sessjoni tal-Organizzazzjoni Dinjija Doganali f’Ġunju 2005 fi Brussell u kif aġġornat minn żmien għal żmien; u
 (i)“Ftehim tad-WTO ta’ Faċilitazzjoni tal-Kummerċ” tfisser il-Ftehim dwar il-Faċilitazzjoni tal-Kummerċ mehmuż mal-Protokoll li Jemenda l-Ftehim tad-WTO (deċiżjoni tas-27 ta’ Novembru 2014).
 Artikolu CUSTMS.2: Kooperazzjoni Doganali
 1.L-awtoritajiet rilevanti tal-Partijiet għandhom jikkooperaw f’materji doganali bl-għan li jappoġġaw l-objettivi stabbiliti fl-Artikolu CUSTMS.1 [Objettiv], filwaqt li jqisu r-riżorsi tal-awtoritajiet rispettivi tagħhom. Għall-fini ta’ dan it-Titolu [Kummerċ tal-merkanzija], tapplika l-Konvenzjoni tal-20 ta’ Mejju 1987 fuq is-Simplifikazzjoni tal-Formalitajiet fuq il-Kummerċ tal-Merkanzija.
 2.Il-Partijiet għandhom jiżviluppaw kooperazzjoni, inkluż fl-oqsma li ġejjin:
 (a)jiskambjaw informazzjoni li tikkonċerna l-leġiżlazzjoni doganali, l-implimentazzjoni tagħha, u l-proċeduri doganali; partikolarment fl-oqsma li ġejjin:
 (i) is-simplifikazzjoni u l-immodernizzar tal-proċeduri doganali,
 (ii) il-faċilitazzjoni tal-movimenti ta’ tranżitu u tat-trasportazzjoni;
 (iii) ir-relazzjonijiet mal-komunità tan-negozju; u
 (iv) is-sigurtà tal-katina tal-provvista u l-ġestjoni tar-riskju;
 (b)jaħdmu flimkien fuq l-aspetti relatati mad-dwana tal-iżgurar u l-iffaċilitar tal-katina ta’ forniment internazzjonali skont il-Qafas SAFE;
 (c)il-kunsiderazzjoni tal-iżvilupp ta’ inizjattivi konġunti relatati mal-importazzjoni, mal-esportazzjoni u ma’ proċeduri doganali oħra inkluża l-assistenza teknika, kif ukoll l-iżgurar ta’ servizz effettiv lill-komunità tan-negozju;
 (d)it-tisħiħ tal-kooperazzjoni tagħhom fil-qasam tad-dwana f’organizzazzjonijiet internazzjonali bħad-WTO u d-WCO, u l-iskambju ta’ informazzjoni u/jew id-diskussjoni bl-għan li jistabbilixxu, fejn possibbli, pożizzjonijiet komuni f’dawk l-organizzazzjonijiet internazzjonali u fil-UNCTAD, fil-UNECE;
 (e)l-impenn għall-armonizzazzjoni tar-rekwiżiti tad-data tagħhom għall-importazzjoni, għall-esportazzjoni u għal proċeduri doganali oħra billi jimplimentaw standards u elementi tad-data komuni f’konformità mal-mudell tad-Data Doganali tad-WCO;
 (f)it-tisħiħ tal-kooperazzjoni tagħhom fit-tekniki ta’ ġestjoni tar-riskju, inkluża l-kondiviżjoni tal-aħjar prattiki, u fejn xieraq, tal-informazzjoni dwar ir-riskju u tar-riżultati tal-kontrolli. Fejn ikun rilevanti u xieraq, il-Partijiet jistgħu jikkunsidraw ukoll ir-rikonoxximent reċiproku tat-tekniki ta’ ġestjoni tar-riskju, tal-istandards u tal-kontrolli tar-riskju u tal-miżuri tas-sigurtà doganali; il-Partijiet jistgħu jikkunsidraw ukoll, fejn rilevanti u xieraq, l-iżvilupp ta’ kriterji u standards tar-riskju, miżuri ta’ kontroll u oqsma prijoritarji ta’ kontroll kompatibbli;
 (g)l-istabbiliment tar-rikonoxximent reċiproku tal-programmi ta’ Operaturi Ekonomiċi Awtorizzati sabiex jissalvagwardjaw u jiffaċilitaw il-kummerċ;
 (h)it-trawwim tal-kooperazzjoni bejn l-awtoritajiet doganali u awtoritajiet jew aġenziji governattivi oħra fir-rigward tal-programmi ta’ Operaturi Ekonomiċi Awtorizzati, li jistgħu jinkisbu, fost l-oħrajn, billi jintlaħaq qbil dwar l-ogħla standards, jiġi ffaċilitat l-aċċess għall-benefiċċji u tiġi minimizzata d-duplikazzjoni bla bżonn;
 (i)l-infurzar tad-drittijiet ta’ proprjetà intellettwali mill-awtoritajiet doganali, inkluż l-iskambju ta’ informazzjoni u tal-aħjar prattiki fl-operazzjonijiet doganali b’enfasi b’mod partikolari fuq l-infurzar tad-drittijiet ta’ proprjetà intellettwali;
 (j)iż-żamma ta’ proċeduri doganali, fejn ikun xieraq u prattikabbli li jsir dan, inkluża l-applikazzjoni ta’ dokument amministrattiv uniku għad-dikjarazzjoni doganali; u
 (k)l-iskambju, fejn rilevanti u xieraq u skont l-arranġamenti li għandhom jiġu miftiehma, ta’ ċerti kategoriji ta’ informazzjoni relatata mad-dwana bejn l-awtoritajiet doganali tal-Partijiet permezz ta’ komunikazzjoni strutturata u rikorrenti, għall-finijiet tat-titjib tal-ġestjoni tar-riskju u tal-effettività tal-kontrolli doganali, l-immirar tal-oġġetti f’riskju f’termini ta’ ġbir ta’ dħul jew ta’ sikurezza u sigurtà, u l-iffaċilitar tal-kummerċ leġittimu; tali skambji jistgħu jinkludu d-data ta’ dikjarazzjoni tal-esportazzjoni u tal-importazzjoni dwar il-kummerċ bejn il-Partijiet, bil-possibbiltà li jiġi esplorat, b’inizjattivi pilota, l-iżvilupp ta’ mekkaniżmi interoperabbli biex tiġi evitata d-duplikazzjoni fis-sottomissjoni ta’ tali informazzjoni. L-iskambji skont dan il-punt għandhom ikunu mingħajr preġudizzju għall-iskambji ta’ informazzjoni li jistgħu jsiru bejn il-Partijiet skontil-Protokoll dwar l-assistenza amministrattiva reċiproka f’materji doganali.
 3.Mingħajr preġudizzju għal forom oħra ta’ kooperazzjoni previsti f’dan il-Ftehim, l-awtoritajiet doganali tal-Partijiet għandhom jipprovdu lil xulxin b’assistenza amministrattiva reċiproka fil-materji koperti minn dan il-Kapitolu f’konformità mal-Protokoll dwar l-assistenza amministrattiva reċiproka f’materji doganali.
 4.Kwalunkwe skambju ta’ informazzjoni bejn il-Partijiet skont dan il-Kapitolu għandu jkun soġġett għall-kunfidenzjalità u l-protezzjoni tal-informazzjoni stabbiliti fl-Artikolu 12 tal-Protokoll dwar l-assistenza amministrattiva reċiproka fi kwistjonijiet doganali [Skambju ta’ informazzjoni u kunfidenzjalità], mutatis mutandis, kif ukoll għal kwalunkwe rekwiżit ta’ kunfidenzjalità stabbilit fil-leġiżlazzjoni tal-Partijiet.
 Artikolu CUSTMS.3: Leġiżlazzjoni u proċeduri doganali u oħrajn relatati mal-kummerċ
 1.Kull Parti għandha tiżgura li d-dispożizzjonijiet u l-proċeduri doganali tagħha:
 (a)ikunu konsistenti ma’ strumenti u ma’ standards internazzjonali applikabbli fil-qasam tad-dwana u tal-kummerċ, inklużi l-Ftehim tad-WTO ta’ Faċilitazzjoni tal-Kummerċ, l-elementi sostantivi tal-Konvenzjoni Riveduta ta’ Kjoto dwar is-Simplifikazzjoni u l-Armonizzazzjoni tal-Proċeduri Doganali, il-Konvenzjoni Internazzjonali dwar is-Sistema Armonizzata għad-Deskrizzjoni u Kodifikazzjoni ta’ Merkanzija, kif ukoll il-Qafas SAFE u l-Mudell tad-Data Doganali tad-WCO;
 (b)jipprovdu l-protezzjoni u l-faċilitazzjoni tal-kummerċ leġittimu filwaqt li jqisu l-evoluzzjoni tal-prattiki kummerċjali permezz ta’ infurzar effettiv inkluż f’każ ta’ ksur tal-liġijiet u tar-regolamenti tagħha, l-evażjoni tad-dazju u l-kuntrabandu u billi jiżguraw il-konformità mar-rekwiżiti leġiżlattivi;
 (c)ikunu bbażati fuq leġiżlazzjoni li tkun proporzjonata u mhux diskriminatorja, tevita piżijiet mhux meħtieġa fuq l-operaturi ekonomiċi, tipprevedi aktar faċilitazzjoni għall-operaturi b’livelli għoljin ta’ konformità, inkluż trattament favorevoli fir-rigward tal-kontrolli doganali qabel ir-rilaxx tal-oġġetti, u tiżgura salvagwardji kontra l-frodi u attivitajiet illeċiti jew li jistgħu jagħmlu l-ħsara filwaqt li tiżgura livell għoli ta’ protezzjoni tas-sigurtà u tas-sikurezza taċ-ċittadini u rispett lejn il-projbizzjonijiet u r-restrizzjonijiet u l-interessi finanzjarji tal-partijiet; u
 (d)ikun fihom regoli li jiżguraw li kull penali li tiġi imposta għal ksur tar-regolamenti doganali jew tar-rekwiżiti proċedurali tkun proporzjonata u mhux diskriminatorja u li l-impożizzjoni ta’ tali penali ma tirriżultax f’dewmien mhux ġustifikat.
 Jenħtieġ li kull Parti tirrieżamina perjodikament il-leġiżlazzjoni u l-proċeduri doganali tagħha. Il-proċeduri doganali jenħtieġ li jiġu applikati wkoll b’mod li jkun prevedibbli, konsistenti u trasparenti.
 2.Bl-għan li ttejjeb il-metodi ta’ ħidma, u tiżgura n-nondiskriminazzjoni, it-trasparenza, l-effiċjenza, l-integrità u l-akkontabilità tal-operazzjonijiet, kull Parti għandha:
 (a)tissimplifika u tirrieżamina r-rekwiżiti u l-formalitajiet, kull fejn ikun possibbli bl-għan li jiġu żgurati r-rilaxx u l-iżdoganar rapidi tal-oġġetti;
 (b)tieħu passi ulterjuri lejn it-tnaqqis, is-simplifikazzjoni u l-istandardizzazzjoni tad-data u d-dokumentazzjoni meħtieġa mid-dwana u aġenziji oħra; u
 (c)tippromwovi l-koordinazzjoni bejn l-aġenziji kollha tal-fruntieri, kemm internament kif ukoll transfruntiera, biex jiġi ffaċilitat il-proċess ta’ qsim tal-fruntieri u jitjieb il-kontroll, waqt li jitqiesu kontrolli konġunti fil-fruntieri fejn fattibbli u xieraq;
 Artikolu CUSTMS.4: Rilaxx tal-oġġetti
 1.Kull Parti għandha tadotta jew iżżomm proċeduri doganali li:
 (a)
 jipprovdu għar-rilaxx immedjat tal-oġġetti f'perjodu li ma jkunx itwal milli jkun hemm bżonn sabiex tiġi żgurata l-konformità mal-liġijiet u mar-regolamenti tagħha;
 (b)
 jipprovdu l-preżentazzjoni u l-ipproċessar elettroniċi avvanzati tad-dokumentazzjoni u kwalunkwe informazzjoni oħra meħtieġa qabel il-wasla tal-oġġetti, biex jippermettu r-rilaxx tal-merkanzija minnufih mal-wasla jekk ma jkunx ġie identifikat l-ebda riskju permezz ta’ analiżi tar-riskju jew jekk ma jkunux se jitwettqu verifiki każwali jew verifiki oħra;
 (c)
 jipprovdu għall-possibbiltà, fejn xieraq u jekk jiġu ssodisfati l-kundizzjonijiet, għar-rilaxx ta’ oġġetti għal ċirkolazzjoni libera fl-ewwel punt tal-wasla; u
 (d)
 jippermettu r-rilaxx tal-oġġetti qabel id-determinazzjoni finali tad-dazji doganali, tat-taxxi, tat-tariffi u tal-imposti, jekk tali determinazzjoni ma ssirx qabel, jew mal-wasla, jew malajr kemm jista’ jkun wara l-wasla u dment li r-rekwiżiti regolatorji l-oħra kollha jkunu ġew issodisfati.
 2.Bħala kundizzjoni għal rilaxx bħal dan, kull Parti tista’ teħtieġ garanzija għal kwalunkwe ammont li jkun għadu ma ġiex determinat fil-forma ta’ avall, ta’ depożitu jew ta’ strument xieraq ieħor previst fil-liġijiet u fir-regolamenti tagħha. Garanzija bħal din ma għandhiex tkun akbar mill-ammont li l-Parti tkun teħtieġ sabiex tiżgura li l-pagament tad-dazji doganali, tat-taxxi, tat-tariffi u tal-imposti finalment dovuti għall-oġġetti koperti mill-garanzija. Il-garanzija għandha tiġi rilaxxata meta ma tibqax meħtieġa.
 3.Il-Partijiet għandhom jiżguraw li l-awtoritajiet doganli u awtoritajiet oħra responsabbli mill-kontrolli fuq il-fruntieri u l-proċeduri marbutin mal-importazzjoni, l-esportazzjoni u t-tranżitu ta’ oġġetti jikkooperaw ma’ xulxin u jikkoordinaw l-attivitajiet tagħhom sabiex ikun iffaċilitat il-kummerċ u jitħaffef ir-rilaxx tal-merkanzija.
 Artikolu CUSTMS.5: Proċeduri doganali simplifikati
 1.Kull Parti għandha taħdem favur is-simplifikazzjoni tar-rekwiżiti u tal-formalitajiet tagħha għall-proċeduri doganali sabiex tnaqqas iż-żmien u l-kostijiet tagħhom għan-negozjanti jew għall-operaturi, li jinkludu l-impriżi żgħar u ta’ daqs medju.
 2.Kull Parti għandha tadotta jew iżżomm proċeduri li jippermettu lin-negozjanti jew lill-operaturi li jissodisfaw il-kriterji speċifikati fil-liġijiet u fir-regolamenti tagħha jibbenefikaw minn simplifikazzjoni ulterjuri tal-proċeduri doganali. Dawn il-miżuri jistgħu jinkludu, fost l-oħrajn:
 (a)dikjarazzjonijiet doganali li jkun fihom sett imnaqqas ta’ data jew ta’ dokumenti ta’ sostenn;
 (b)dikjarazzjonijiet doganali perjodiċi għad-determinazzjoni u għall-pagament tad-dazji doganali u tat-taxxi li jkopru diversi importazzjonijiet f’perjodu partikolari, wara r-rilaxx ta’ dawk l-oġġetti importati;
 (c)awtovalutazzjoni u l-ħlas differit tad-dazji u t-taxxi doganali u sa wara r-rilaxx ta’ dawk l-oġġetti importati; u
 (d)l-użu ta’ garanzija b’ammont imnaqqas jew rinunzja mill-obbligu li tingħata garanzija.
 3.Meta Parti tagħżel li tadotta waħda minn dawn il-miżuri, hija se toffri, fejn jitqies xieraq u prattikabbli minn dik il-Parti u skont il-liġijiet u r-regolamenti tagħha, dawn is-simplifikazzjonijiet lin-negozjanti kollha li jissodisfaw il-kriterji rilevanti.
 Artikolu CUSTMS.6: Tranżitu u trasbord
 1.Għall-finijiet tal-Artikolu GOODS.4a [Libertà ta’ tranżitu],għandha tapplika l-Konvenzjoni dwar Proċedura Komuni ta’ Tranżitu.
 2.Kull Parti għandha tiżgura l-faċilitazzjoni u l-kontroll effettiv ta’ operazzjonijiet ta’ trasbord u l-movimenti ta’ tranżitu mit-territorji rispettivi tagħha.
 3.Kull Parti għandha tippromwovi u timplimenta arranġamenti ta’ tranżitu reġjonali bl-għan li tiffaċilita l-kummerċ f’konformità mal-Konvenzjoni dwar Proċedura Komuni ta’ Tranżitu.
 4.Kull Parti għandha tiżgura l-kooperazzjoni u l-koordinazzjoni bejn l-awtoritajiet u l-aġenziji kkonċernati kollha fit-territorji rispettivi tagħhom sabiex tiffaċilita t-traffiku fi tranżitu.
 5.Kull Parti għandha tippermetti li l-oġġetti maħsuba għall-importazzjoni jitmexxew fit-territorju tagħha taħt kontroll doganali minn uffiċċju doganali tad-dħul għal uffiċċju doganali ieħor fit-territorju tagħha minn fejn kieku l-oġġetti jiġu rilaxxati jew żdoganati.
 Artikolu CUSTMS.7: Ġestjoni tar-riskji
 1.Kull Parti għandha tadotta jew iżżomm sistema ta’ ġestjoni tar-riskji għall-kontrolli doganali bl-għan li tnaqqas il-probabbiltà u l-impatt ta’ avveniment li jkun jipprevjeni l-applikazzjoni korretta tal-leġiżlazzjoni doganali, jikkomprometti l-interess finanzjarju tal-Partijiet jew iġib miegħu theddida għas-sigurtà u għas-sikurezza tal-Partijiet u tar-residenti tagħhom, għas-saħħa tal-bniedem, tal-annimali jew tal-pjanti, għall-ambjent jew għall-konsumaturi.
 2.Il-kontrolli doganali, minbarra verifiki każwali, għandhom primarjament ikunu bbażati fuq analiżi tar-riskju tat-tekniki elettroniċi għall-ipproċessar tad-data.
 3.Kull Parti għandha tfassal u tapplika l-ġestjoni tar-riskju b’tali mod li jiġu evitati diskriminazzjoni arbitrarja jew mhux ġustifikabbli, jew restrizzjonijiet moħbija għall-kummerċ internazzjonali.
 4.Kull Parti għandha tikkonċentra l-kontrolli doganali u kontrolli rilevanti oħra fuq il-fruntieri fuq kunsinni ta’ riskju għoli u għandha tħaffef ir-rilaxx ta’ kunsinni b’riskju baxx. Kull Parti tista’ wkoll tagħżel il-kunsinni għal dawn il-kontrolli fuq bażi aleatorja bħala parti mill-ġestjoni tar-riskju tagħha.
 5.Kull Parti għandha tibbaża l-ġestjoni tar-riskju fuq il-valutazzjoni tar-riskju permezz ta’ kriterji ta’ selettività adegwati.
 Artikolu CUSTMS.8: Awditu ta’ wara l-iżdoganar
 1.Sabiex tħaffef ir-rilaxx tal-merkanzija, kull Parti għandha tadotta jew iżżomm awditu ta’ wara l-iżdoganar sabiex tiżgura l-konformità ma’ liġijiet u ma’ regolamenti doganali u oħrajn relatati.
 2.Kull Parti għandha tagħżel persuni u konsenji għall-awditi ta’ wara l-iżdoganar abbażi tar-riskju, u din l-għażla tista’ tinkludi l-użu ta’ kriterji ta’ selettività xierqa. Kull Parti għandha twettaq l-awditi ta’ wara l-iżdoganar b’mod trasparenti. Meta persuna tkun involuta fil-proċess tal-awditjar u jkunu nkisbu riżultati konklużivi, il-Parti għandha tinnotifika lill-persuna li r-rekord tagħha ġie awditjat bir-riżultat, bid-drittijiet u bl-obbligi tal-persuna u bir-raġunijiet għar-riżultati, mingħajr dewmien.
 3.L-informazzjoni miksuba fl-awditi ta’ wara l-iżdoganar tista’ tintuża fi proċedimenti amministrattivi jew ġudizzjarji ulterjuri.
 4.Il-Partijiet għandhom, kull meta jkun prattikabbli, jużaw ir-riżultati tal-awditjar ta’ wara l-iżdoganar għall-finijiet ta’ ġestjoni tar-riskju.
 Artikolu CUSTMS.9: Operaturi ekonomiċi awtorizzati
 1.Kull Parti għandha tistabbilixxi programm ta’ sħubija għall-operaturi li jissodisfaw il-kriterji speċifikati fl-Anness CUSTMS-1 [Operaturi ekonomiċi awtorizzati].
 2.Il-Partijiet għandhom jirrikonoxxu l-programmi rispettivi tagħhom għall-Operaturi Ekonomiċi Awtorizzati skont l-Anness CUSTMS-1 [Operaturi ekonomiċi awtorizzati].
 Artikolu CUSTMS.10: Pubblikazzjoni u disponibbiltà ta’ informazzjoni
 1.Kull Parti għandha tiżgura li l-leġiżlazzjoni doganali tagħha u liġijiet u regolamenti oħra tagħha relatati mal-kummerċ kif ukoll il-proċeduri amministrattivi ġenerali tagħha u l-informazzjoni rilevanti ta’ applikazzjoni ġenerali li jirrigwardaw il-kummerċ, ikunu ppubblikati u disponibbli minnufih għal kwalunkwe persuna interessata b’mod faċilment aċċessibbli, inkluż, kif xieraq, permezz tal-Internet.
 2.Kull Parti għandha tippubblika minnufih leġiżlazzjoni ġdida u proċeduri ġenerali relatati ma’ kwistjonijiet doganali u ta’ faċilitazzjoni tal-kummerċ kmieni kemm jista’ jkun qabel id-dħul fis-seħħ ta’ kwalunkwe leġiżlazzjoni u proċedura bħal din, u għandha tippubblika minnufih kwalunkwe bidla u interpretazzjoni ta’ tali leġiżlazzjoni u proċeduri. Tali pubblikazzjoni għandha tinkludi:
 (a)avviżi rilevanti ta’ natura amministrattiva;
 (b)il-proċeduri tal-importazzjoni, tal-esportazzjoni u tat-tranżitu (inklużi l-proċeduri tal-portijiet, tal-ajruporti, u dawk marbutin mal-punti ta’ dħul), u l-formoli u d-dokumenti meħtieġa;
 (c)ir-rati tad-dazju u tat-taxxi applikati ta’ kull tip imposti fuq l-importazzjonijiet jew esportazzjonijiet, jew marbutin magħhom;
 (d)it-tariffi u l-imposti li ġew imposti mill-aġenziji tal-gvern jew għalihom fuq l-importazzjoni, l-esportazzjoni jew it-tranżitu jew marbutin ma’ dawn;
 (e)ir-regoli għall-klassifikazzjoni jew il-valutazzjoni tal-prodotti għal finijiet doganali;
 (f)il-liġijiet, ir-regolamenti, u d-deċiżjonijiet amministrattivi ta’ applikazzjoni ġenerali li jkollhom x’jaqsmu mar-regoli tal-oriġini;
 (g)ir-restrizzjonijiet jew il-projbizzjonijiet tal-importazzjoni, l-esportazzjoni jew tat-tranżitu;
 (h)id-dispożizzjonijiet dwar il-penali għall-ksur ta’ formalitajiet tal-importazzjoni, tal-esportazzjoni, jew tat-tranżitu;
 (i)proċeduri ta’ appell;
 (j)il-ftehimiet jew xi partijiet minnhom, ma’ kwalunkwe pajjiż jew pajjiżi, li għandhom x’jaqsmu mal-importazzjoni, mal-esportazzjoni jew mat-tranżitu;
 (k)il-proċeduri relatati mal-amministrazzjoni tal-kwoti tariffarji;
 (l)il-ħinijiet tal-operat u proċeduri operatorji għall-uffiċċji doganali fil-portijiet u fil-punti ta’ qsim tal-fruntieri; u
 (m)il-punti ta’ kuntatt għal domandi dwar informazzjoni.
 3.Kull Parti għandha tiżgura li jkun hemm perjodu ta’ żmien raġonevoli bejn il-pubblikazzjoni ta’ leġiżlazzjoni, ta’ proċeduri u ta’ tariffi jew ta’ imposti ġodda jew emendati u d-dħul fis-seħħ tagħhom;
 4.Kull Parti għandha tagħmel dan li ġej disponibbli permezz tal-internet:
 (a)deskrizzjoni tal-proċeduri tal-importazzjoni, tal-esportazzjoni u tat-tranżitu tagħha, inklużi l-proċeduri ta’ appell, li tinforma dwar il-passi prattiċi meħtieġa għall-importazzjoni u għall-esportazzjoni, u għat-tranżitu;
 (b)il-formoli u d-dokumenti meħtieġa għall-importazzjoni fit-territorju ta’ dik il-Parti, għall-esportazzjoni jew għat-tranżitu minnu; u
 (c)informazzjoni ta’ kuntatt dwar il-punti ta’ kuntatt.
 Kull parti għandha tiżgura li d-deskrizzjonijiet, il-formoli, id-dokumenti u l-informazzjoni msemmija fil-punti (a), (b) u (c) tal-ewwel subparagrafu jinżammu aġġornati.
 5.Kull Parti għandha tistabbilixxi jew iżżomm punt ta’ kuntatt wieħed jew aktar sabiex twieġeb għal mistoqsijiet mill-gvernijiet, min-negozjanti u minn partijiet interessati oħra dwar kwistjonijiet doganali u oħrajn relatati mal-kummerċ fi żmien raġonevoli. Il-Partijiet ma għandhomx jeħtieġu l-ħlas ta’ tariffa għat-tweġib tad-domandi.
 Artikolu CUSTMS.11: Deċiżjonijiet bil-quddiem
 1.Permezz tal-awtoritajiet doganali tagħha, kull Parti għandha toħroġ deċiżjonijiet bil-quddiem fuq applikazzjoni mill-operaturi ekonomiċi li jistabbilixxu t-trattament li għandu jingħata lill-oġġetti konċernati. Dawn id-deċiżjonijiet għandhom jinħarġu bil-miktub jew f’format elettroniku f’limitu ta’ żmien u għandu jkun fihom l-informazzjoni kollha meħtieġa f’konformità mal-leġiżlazzjoni tal-Parti emittenti.
 2.Id-deċiżjonijiet bil-quddiem għandhom ikunu validi għal perjodu minimu ta’ tliet snin mid-data tal-bidu tal-validità tagħhom sakemm id-deċiżjoni ma tibqax konformi mal-liġi jew ikunu nbidlu l-fatti jew iċ-ċirkustanzi li jsostnu d-deċiżjoni oriġinali.
 3.Parti tista’ tirrifjuta li toħroġ deċiżjoni bil-quddiem jekk il-kwistjoni mqajma fl-applikazzjoni tkun is-suġġett ta’ rieżami amministrattiva jew għal stħarriġ ġudizzjarju, jew jekk l-applikazzjoni ma tkunx relatata ma’ xi użu maħsub tad-deċiżjoni bil-quddiem jew ma’ kwalunkwe użu maħsub ta’ proċedura doganali. Jekk Parti tonqos milli toħroġ deċiżjoni bil-quddiem, hija għandha mill-ewwel tinnotifika lill-applikant bil-miktub, u tistipula l-fatti rilevanti u fuq liema bażi tkun ħadet id-deċiżjoni tagħha.
 4.Kull Parti għandha tippubblika, tal-anqas:
 (a)ir-rekwiżiti għall-applikazzjoni għal deċiżjoni bil-quddiem, inkluża l-informazzjoni li għandha tiġi pprovduta u l-format;
 (b)iż-żmien previst għall-ħruġ ta’ deċiżjoni bil-quddiem; u
 (c)it-tul ta’ żmien li fih id-deċiżjoni bil-quddiem hija valida.
 5.Meta Parti tirrevoka, timmodifika, tinvalida jew tannulla deċiżjoni bil-quddiem, hija għandha tagħti avviż bil-miktub lill-applikant li fih tistipula l-fatti rilevanti u l-bażi għad-deċiżjoni tagħha. Parti għandha biss tirrevoka, timmodifika, tinvalida jew tannulla deċiżjoni bil-quddiem b’effett retroattiv, meta d-deċiżjoni tkun ittieħdet abbażi ta’ informazzjoni mhux kompluta, mhux korretta, falza, jew qarrieqa.
 6.Deċiżjoni bil-quddiem maħruġa minn Membru għandha tkun vinkolanti għal dik il-Parti fir-rigward tal-applikant li jkun fittixha. Il-Parti tista’ tistipula li d-deċiżjoni bil-quddiem tkun vinkolanti għall-applikant.
 7. Kull Parti għandha tipprovdi, wara talba bil-miktub tad-detentur, rieżami ta’ deċiżjoni bil-quddiem jew ta’ deċiżjoni li tirrevoka, timmodifika jew tinvalida deċiżjoni bil-quddiem.
 8. Kull Parti għandha tqiegħed għad-dispożizzjoni tal-pubbliku informazzjoni dwar id-deċiżjonijiet bil-quddiem, filwaqt li tqis il-ħtieġa li tiġi protetta informazzjoni personali u kummerċjalment kunfidenzjali.
 9. Deċiżjonijiet bil-quddiem għandhom jinħarġu fir-rigward ta’ dawn:
 (a) il-klassifikazzjoni tariffarja tal-oġġetti;
 (b) l-oriġini tal-oġġetti; u
 (c) kwalunkwe kwistjoni oħra li l-Partijiet jistgħu jaqblu dwarha.
 Artikolu CUSTMS.12: Kummissarji tad-dwana
 Id-dispożizzjonijiet u l-proċeduri doganali ta’ Parti ma għandhomx jirrikjedu l-użu mandatorju ta’ kummissarji tad-dwana jew ta’ aġenti oħra. Kull Parti għandha tippubblika l-miżuri tagħha dwar l-użu ta’ kummissarji tad-dwana. Kull Parti għandha tapplika regoli trasparenti, nondiskriminatorji u proporzjonati, jekk u meta tagħti l-liċenzja lill-kummissarji tad-dwana.
 Artikolu CUSTMS.13: Spezzjonijiet Qabel it-Tagħbija
 Il-Parti ma għandhiex teħtieġ l-użu mandatorju ta’ spezzjonijiet qabel it-tagħbija kif iddefiniti fil-Ftehim tad-WTO dwar l-Ispezzjonijiet Qabel it-Tagħbija, jew kwalunkwe attività ta’ spezzjoni oħra mwettqa fid-destinazzjoni, minn kumpaniji privati, qabel l-iżdoganar.
 Artikolu CUSTMS.14: Rieżami, stħarriġ u appell
 1.Kull Parti għandha tipprovdi proċeduri effettivi, immedjati, mhux diskriminatorji u faċilment aċċessibbli sabiex tiggarantixxi d-dritt ta’ appell kontra azzjonijiet amministrattivi, sentenzi u deċiżjonijiet tal-awtoritajiet doganali jew ta’ awtoritajiet kompetenti oħra li jaffettwaw l-importazzjoni jew l-esportazzjoni ta’ oġġetti jew oġġetti fi tranżitu.
 2.Il-proċeduri msemmija fil-paragrafu 1 għandhom jinkludu:
 (a)appell amministrattiv quddiem jew rieżami minn awtorità amministrattiva ogħla jew indipendenti mill-uffiċjal, jew mill-uffiċċju li joħroġ id-deċiżjoni; u
 (b)appell ġudizzjarju jew rieżami tad-deċiżjoni.
 3.Kull Parti għandha tiżgura li, f’każijiet li fihom id-deċiżjoni dwar l-appell jew ir-rieżami skont il-punt (a) tal-paragrafu 2 ma tingħatax fil-perjodu ta’ żmien previst fil-liġijiet u fir-regolamenti tagħha jew ma tingħatax mingħajr dewmien żejjed, il-petizzjonant ikollu d-dritt għal appell jew għal stħarriġ amministrattiv jew ġudizzjarju ulterjuri jew għal kwalunkwe rikors ieħor quddiem l-awtorità ġudizzjarja skont il-liġijiet u r-regolamenti ta’ dik il-Parti.
 4.Kull Parti għandha tiżgura li l-petizzjonant jingħata r-raġunijiet għad-deċiżjoni amministrattiva sabiex il-petizzjonant ikun jista’ jirrikorri għal proċeduri ta’ appell jew ta’ stħarriġ fejn ikunu meħtieġa.
 Artikolu CUSTMS.15: Ir-relazzjonijiet mal-komunità tan-negozju
 1.Kull Parti għandha tagħmel konsultazzjonijiet puntwali u regolari mar-rappreżentanti tal-kummerċ dwar proposti leġiżlattivi u proċeduri ġenerali relatati ma’ kwistjonijiet doganali u ta’ faċilitazzjoni tal-kummerċ. Għal dak il-għan, kull Parti għandha twettaq konsultazzjonijiet xierqa bejn l-amministrazzjonijiet u l-komunità tan-negozju.
 2.Kull Parti għandha tiżgura li r-rekwiżiti u l-proċeduri doganali rispettivi tagħha jibqgħu jissodisfaw il-ħtiġijiet tal-komunità tal-kummerċ, isegwu l-aħjar prassi, u jirrestrinġu l-kummerċ mill-inqas possibbli.
 Artikolu CUSTMS.16: Dħul temporanju
 1.Għall-finijiet ta’ dan l-Artikolu, “dħul temporanju” tfisser il-proċedura doganali li biha ċerti oġġetti, inkluż il-mezz tat-trasport, ikunu jistgħu jiddaħħlu f’territorju doganali eżentati b’mod kundizzjonali mill-pagament ta’ dazji u ta’ taxxi tal-importazzjoni u mingħajr l-applikazzjoni ta’ projbizzjonijiet fuq l-importazzjoni jew ta’ restrizzjonijiet ta’ karattru ekonomiku, bil-kundizzjoni li l-oġġetti jkunu importati għal skop speċifiku u jkunu maħsuba għall-esportazzjoni mill-ġdid f’perijodu speċifikat mingħajr ma tkun saritilhom ebda bidla ħlief għal deprezzament normali minħabba l-użu magħmul minn dik il-merkanzija.
 2.Kull Parti għandha tagħti ammissjoni temporanja, b’ħelsien kundizzjonali totali mid-dazji u mit-taxxi tal-importazzjoni u mingħajr l-applikazzjoni ta’ restrizzjonijiet fuq l-importazzjoni jew projbizzjonijiet ta’ karattru ekonomiku, kif previst fil-liġijiet u fir-regolamenti tagħha, għat-tipi ta’ oġġetti li ġejjin:
 (a)oġġetti għal wiri jew għal użu f’esibizzjonijiet, f'fieri, f'kungressi jew f'attivitajiet simil (oġġetti maħsuba għall-wiri jew dimostrazzjoni f’avveniment; oġġetti maħsuba għall-użu b’konnessjoni mal-wiri ta’ prodotti barranin f’avveniment; tagħmir li jinkludi tagħmir tal-interpretazzjoni, apparat ta’ reġistrazzjoni tal-ħoss u tal-immaġni u films ta’ karattru edukattiv, xjentifiku jew kulturali maħsuba għall-użu f’laqgħat, konferenzi jew kungressi internazzjonali); prodotti miksuba inċidentalment matul l-avveniment minn oġġetti importati temporanjament, bħala riżultat tad-dimostrazzjoni ta’ makkinarju jew apparat esebiti;
 (b)tagħmir professjonali (tagħmir għall-istampa, għax-xandir bil-ħoss jew bit-televiżjoni li huwa meħtieġ għar-rappreżentanti tal-istampa, tax-xandir jew tat-televiżjoni li jżuru t-territorju ta’ pajjiż ieħor għall-finijiet ta’ rappurtar, sabiex jittrażmettu jew jirreġistraw materjal għal programmi speċifiċi; tagħmir ċinematografiku meħtieġ għal persuna li żżur it-territorju ta’ pajjiż ieħor sabiex tagħmel film jew films speċifiċi; kwalunkwe tagħmir ieħor meħtieġ għall-eżerċizzju ta’ telefonata, negozju jew professjoni ta’ persuna li tkun qed iżżur it-territorju ta’ pajjiż ieħor biex twettaq kompitu speċifiku, dment li dan ma jkunx se jintuża għall-manifattura industrijali jew għall-ippakkjar ta’ oġġetti jew (ħlief fil-każ ta’ għodod tal-idejn) għall-isfruttament ta’ riżorsi naturali, għall-kostruzzjoni, it-tiswija jew il-manutenzjoni ta’ bini jew għat-trasferiment tal-art u proġetti simili; apparat anċillari għat-tagħmir imsemmi hawn fuq, u aċċessorji għal dan); partijiet komponenti importati għat-tiswija ta’ tagħmir professjonali li jkunu ammessi temporanjament;
 (c)oġġetti importati b’konnessjoni ma’ operazzjoni kummerċjali iżda li l-importazzjoni tagħhom fihom infushom ma tikkostitwix operazzjoni kummerċjali (pakketti li huma importati mimlija għar-riesportazzjoni vojta jew mimlija, jew huma importati vojta għall-esportazzjoni mill-ġdid mimlija; kontejners, kemm jekk mimlija bl-oġġetti u kemm jekk le, u aċċessorji u tagħmir għal kontejners imdaħħla temporanjament, li huma importati b’kontejner li se jiġi esportat mill-ġdid separatament jew flimkien ma’ kontejner ieħor, jew huma importati separatament biex jiġu esportati mill-ġdid ma’ kontejner u partijiet komponenti maħsuba għat-tiswija ta’ kontejners mogħtija dħul temporanju; palits; kampjuni; filmati ta’ reklamar; oġġetti oħra importati b’konnessjoni ma’ operazzjoni kummerċjali);
 (d)oġġetti importati b’konnessjoni ma’ operazzjoni ta’ manifattura (matriċi, blokok, pjanċi, forom, tpinġijiet, pjanti, mudelli u oġġetti simili oħra; strumenti ta’ kejl, kontroll u iċċekkjar u oġġetti simili oħrajn; għodod u strumenti speċjali, importati għall-użu waqt proċess ta’ manifattura); mezzi ta’ sostituzzjoni ta’ produzzjoni (strumenti, apparat u magni magħmula disponibbli lil klijent minn fornitur jew sewwej, sakemm tasal il-kunsinna jew jissewwew oġġetti simili);
 (e)oġġetti importati esklussivament għal skopijiet edukattivi, xjentifiċi jew kulturali (tagħmir xjentifiku, materjal pedagoġiku, materjal tal-benessri għall-baħħara, u kwalunkwe oġġett ieħor importat b’rabta ma’ attivitajiet edukattivi, xjentifiċi jew kulturali); spare parts għal tagħmir xjentifiku u għal materjal pedagoġiku li jkun ingħata dħul temporanju; għodod iddisinjati apposta għall-manutenzjoni, għall-ivverifikar, għall-kejl jew għat-tiswija ta’ tali tagħmir;
 (f)ħwejjeġ personali (l-oġġetti kollha, ġodda jew użati, li vjaġġatur jista’ jeħtieġ raġonevolment għall-użu personali tiegħu jew tagħha matul il-vjaġġ, b’kont meħud taċ-ċirkostanzi kollha tal-vjaġġ, iżda eskluża l-merkanzija kollha impurtata għal skopijiet kummerċjali); oġġetti importati għal skopijiet ta’ sport (artikoli tal-isports u oġġetti oħra għal użu minn vjaġġaturi f’logħob sportiv jew demostrazzjonijiet sportivi jew għal taħriġ fit-territorju ta’ ammissjoni temporanja);
 (g)materjal pubbliċitarju turistiku (oġġetti importati bl-iskop li jħeġġu lill-pubbliku jżur pajjiż barrani ieħor, b’mod partikolari sabiex jattendi laqgħat jew wirjiet kulturali, reliġjużi, turistiċi, sportivi jew professjonali li jsiru hemmhekk);
 (h)oġġetti importati għal skopijiet umanitarji (tagħmir mediku, kirurġiku u tal-laboratorju u kunsinni ta’ sokkors, bħal vetturi u mezzi oħra tat-trasport, kutri, tined, djar prefabbrikati jew oġġetti oħra ta’ ħtieġa primarja, mibgħuta bħala għajnuna lil dawk affettwati minn diżastri naturali u minn katastrofi simili); u
 (i)annimali importati għal skopijiet speċifiċi (dressage, taħriġ, tnissil, nagħla jew użin, trattament veterinarju, ittestjar (pereżempju, bl-għan ta’ xiri), il-parteċipazzjoni f’wirjiet, f’esibizzjonijiet, f’kompetizzjonijiet jew f’dimostrazzjonijiet, divertiment (annimali taċ-ċirklu, eċċ.), mawriet (inklużi annimali domestiċi tal-vjaġġaturi), eżerċizzju ta’ funzjoni (klieb jew żwiemel tal-pulizija; klieb rilevaturi, klieb għall-persuni niqsin mid-dawl, eċċ.), operazzjonijiet ta’ salvataġġ, transumanza jew ragħa, twettiq ta’ xogħol jew ta’ trasport, skopijiet mediċi (konsenja ta’ veleni tas-serp, eċċ.).
 3.Kull Parti għandha, għall-ammissjoni temporanja tal-oġġetti msemmija fil-paragrafu 2 u irrispettivament mill-oriġini tagħhom, taċċetta carnet kif preskritt għall-finijiet tal-Konvenzjonijiet tal-Ammissjoni Temporanja u ta’ Istanbul maħruġa fil-Parti l-oħra, approvati hemmhekk u garantiti minn assoċjazzjoni li tifforma parti mill-katina internazzjonali ta’ garanzija, iċċertifikati mill-awtoritajiet kompetenti u validi fit-territorju doganali tal-Parti importatur.
 Artikolu CUSTMS 17. Punt uniku ta’ servizz
 Kull Parti għandha tagħmel ħilitha sabiex tistabbilixxi jew iżżomm punt uniku ta’ servizz li jippermetti lin-negozjanti jissottomettu d-dokumentazzjoni jew id-data meħtieġa għall-importazzjoni, għall-esportazzjoni, jew għat-tranżitu ta’ oġġetti permezz ta’ punt uniku ta’ kuntatt għall-awtoritajiet jew għall-aġenziji parteċipanti.
 Artikolu CUSTMS 18. Faċilitazzjoni tat-traffiku roll-on, roll-off]
 1.
 B’rikonoxximent tal-volum għoli ta’ qsim bil-baħar u, b’mod partikolari, tal-volum għoli ta’ traffiku roll-on, roll-off bejn it-territorji doganali rispettivi tagħhom, il-Partijiet jaqblu li jikkooperaw sabiex jiffaċilitaw tali traffiku kif ukoll modi alternattivi oħra ta’ traffiku
 2.
 Il-Partijiet jirrikonoxxu:
 (a)id-dritt ta’ kull Parti li tadotta formalitajiet u proċeduri doganali li jiffaċilitaw il-kummerċ bejn il-Partijiet fl-oqfsa legali rispettivi tagħhom; u
 (b)id-dritt tal-portijiet, l-awtoritajiet tal-port u l-operaturi li jaġixxu, fi ħdan l-ordnijiet legali tal-Partijiet rispettivi tagħhom, skont ir-regoli tagħhom u l-mudelli tal-operat u tan-negozju tagħhom.
 3.
 Għal dan il-għan, il-Partijiet:
 (a)
 għandhom jadottaw jew iżommu proċeduri li jippermettu l-preżentazzjoni ta’ dokumentazzjoni tal-importazzjoni kif ukoll ta’ informazzjoni oħra meħtieġa, inklużi l-manifesti, sabiex jibda l-ipproċessar qabel ma jaslu l-oġġetti, bl-għan li jitħaffef l-iżdoganar tal-merkanzija hekk kif tasal. u
 (b)
 jimpenjaw ruħhom li jiffaċilitaw l-użu mill-operaturi tal-proċedura ta’ tranżitu, inklużi s-simplifikazzjonijiet tal-proċedura ta’ tranżitu kif previst skont il-Konvenzjoni dwar Proċedura Komuni ta’ Tranżitu.
 4.
 Il-Partijiet jaqblu li jinkoraġġixxu l-kooperazzjoni bejn l-awtoritajiet doganali rispettivi tagħhom fuq rotot bilaterali ta’ qsim tal-baħar, u li jiskambjaw informazzjoni dwar il-funzjonament tal-portijiet li jittrattaw it-traffiku bejniethom u dwar ir-regoli u l-proċeduri applikabbli. Dawn se jippubblikaw, u jippromwovu l-għarfien mill-operaturi tal-informazzjoni dwar il-miżuri li għandhom fis-seħħ u l-proċessi stabbiliti mill-portijiet biex jiffaċilitaw tali traffiku.
 Artikolu CUSTMS.19: Kooperazzjoni amministrattiva fil-VAT u assistenza reċiproka għall-irkupru ta’ taxxi u ta’ dazji
 L-awtoritajiet kompetenti tal-Partijiet għandhom jikkooperaw ma’ xulxin sabiex jiżguraw konformità mal-leġiżlazzjoni tal-VAT u sabiex jirkupraw talbiet relatati ma’ taxxi u ma’ dazji f’konformità mal-Protokoll dwar il-kooperazzjoni amministrattiva u l-ġlieda kontra l-frodi fil-qasam tat-Taxxa fuq il-Valur Miżjud, u dwar l-assistenza reċiproka għall-irkupru ta’ talbiet relatati ma’ taxxi u ma' dazji.
 Artikolu CUSTMS. 20: Kumitat Speċjalizzat għall-Kummerċ dwar Koperazzjoni Doganali u Regoli tal-Oriġini
 1.
 Il-Kumitat Speċjalizzat għall-Kummerċ dwar il-Kooperazzjoni Doganali u r-Regoli tal-Oriġini għandu:
 (a)
 jwettaq konsultazzjonijiet b’mod regolari; u
 (b)
 fir-rigward tar-reviżjoni tad-dispożizzjonijiet tal-Anness CUSTMS-1 [Operaturi ekonomiċi awtorizzati]:
 (I)jivvalida b’mod konġunt il-membri tal-programmi biex jidentifikaw il-punti b’saħħithom u dawk dgħajfa fl-implimentazzjoni tal-Anness CUSTMS-1 [Operaturi ekonomiċi awtorizzati]; u
 (II)jiskambja skambji ta’ fehmiet dwar id-data li trid tiġi kondiviża u t-trattament tal-operaturi.
 2.Il-Kumitat Speċjalizzat għall-Kummerċ dwar il-Kooperazzjoni Doganali u r-Regoli tal-Oriġini jista’ jadotta deċiżjonijiet jew rakkomandazzjonijiet:
 (a)
 dwar l-iskambju ta’ informazzjoni relatata mad-dwana, dwar ir-rikonoxximent reċiproku ta’ tekniki ta’ ġestjoni tar-riskju, standards u kontrolli tar-riskju, miżuri doganali ta’ sigurtà, dwar deċiżjonijiet avvanzati, dwar approċċi komuni għall-valutazzjoni doganali u dwar kwistjonijiet oħra relatati mal-implimentazzjoni ta’ dan il-Kapitolu;
 (b)
 dwar l-arranġamenti relatati mal-iskambju awtomatiku ta’ informazzjoni kif imsemmi fl-Artikolu 10 [Skambju awtomatiku ta’ informazzjoni] tal-Protokoll dwar l-assistenza amministrattiva fi kwistjonijiet doganali, u dwar kwistjonijiet oħra relatati mal-implimetnazzjoni ta’ dak il-Protokoll;
 (c)
 dwar kwalunkwe kwistjoni relatata mal-implimentazzjoni tal-Anness CUSTMS-1 [Operaturi ekonomiċi awtorizzati]; u
 (d)
 dwar il-proċeduri għall-konsultazzjoni stabbiliti fl-Artikolu ORIG.26 [Ċaħda ta’ trattament tariffarju preferenzjali] dwar kwalunkwe kwistjoni teknika jew amministrattiva relatata mal-implimentazzjoni tal-Kapitolu 2 [Regoli tal-Oriġini] ta’ dan it-Titolu, inkluż dwar noti interpretattivi mmirati biex jiżguraw l-amministrazzjoni uniformi tar-regoli tal-oriġini.
 Artikolu CUSTMS.21: Emendi
 1.
 Il-Kunsill ta’ Sħubija jista’ jemenda:
 (a) l-Anness CUSTMS-1 [Operaturi ekonomiċi awtorizzati, il-Protokoll dwar l-assistenza amministrattiva reċiproka dwar kwistjonijiet doganali, u l-lista ta’ oġġetti stabbilita fil-paragrafu 2 tal-Artikolu CUSTMS.16 [Ammissjoni Temporanja]; u
 il-Protokoll dwar il-kooperazzjoni amministrattiva u l-ġlieda kontra l-frodi fil-qasam tat-Taxxa fuq il-Valur Miżjud u dwar l-assistenza reċiproka għall-irkupru ta’ talbiet relatati ma’ taxxi u ma’ dazji
 2.
 Il-Kumitat Speċjalizzat għall-Kummerċ dwar il-Kooperazzjoni Amministrattiva fil-VAT u fl-irkupru ta’ taxxi u ta’ dazji jista’ jemenda l-valur imsemmi fl-Artikolu 33(4) tal-Protokoll dwar il-kooperazzjoni amministrattiva u l-ġlieda kontra l-frodi fil-qasam tat-Taxxa fuq il-Valur Miżjud u dwar l-assistenza reċiproka għall-irkupru ta’ talbiet relatati ma’ taxxi u ma’ dazji.
 Titolu II: Servizzi u investiment
 Kapitolu 1: Dispożizzjonijiet ġenerali
 Artikolu SERVIN.1.1: Objettiv u Kamp ta’ Applikazzjoni
 1.Il-Partijiet jaffermaw l-impenn tagħhom li jistabbilixxu klima favorevoli għall-iżvilupp tal-kummerċ u tal-investiment bejniethom.
 2.Il-Partijiet itennu d-dritt tagħhom li jirregolaw fit-territorji tagħhom sabiex jiksbu l-objettivi ta’ politika leġittimi, bħal: il-protezzjoni tas-saħħa pubblika; is-servizzi soċjali; l-edukazzjoni pubblika; is-sikurezza; l-ambjent, li jinkludi t-tibdil fil-klima; il-morali pubbliċi; il-protezzjoni soċjali u tal-konsumatur; il-privatezza u l-protezzjoni tad-data jew il-promozzjoni u l-protezzjoni tad-diversità kulturali.
 3.Dan it-Titolu ma japplikax għal miżuri li jaffettwaw persuni fiżiċi ta’ Parti li jfittxu aċċess għas-suq tax-xogħol tal-Parti l-oħra, u lanqas għal miżuri rigward in-nazzjonalità, iċ-ċittadinanza, ir-residenza jew l-impjieg fuq bażi permanenti.
 4.Dan it-Titolu ma għandux jimpedixxi lil Parti milli tapplika miżuri sabiex tirregola d-dħul jew is-soġġorn temporanju ta’ persuni fiżiċi fit-territorju tagħha, inklużi dawk il-miżuri neċessarji sabiex jipproteġu l-integrità tal-fruntieri tagħha, u sabiex jiżguraw il-moviment ordnat ta’ persuni fiżiċi bejniethom, dment li tali miżuri ma jiġux applikati b’tali mod li jxejjen jew ifixkel il-benefiċċji dovuti lill-Parti l-oħra skont it-termini ta’ dan it-Titolu. Il-fatt biss li tkun meħtieġa viża għall-persuni fiżiċi ta’ ċerti pajjiżi u mhux għal dawk ta’ pajjiżi oħra ma għandux jitqies li jxejjen jew idgħajjef il-benefiċċji skont dan it-Titolu.
 5.Dan it-Titolu ma japplikax għal:
 (a)servizzi tal-ajru jew servizzi relatati b’appoġġ tas-servizzi tal-ajru
 6
 , għajr dawn li ġejjin:
 (I)servizzi ta’ tiswija u ta’ manutenzjoni ta’ inġenji tal-ajru;
 (II)servizzi ta’ sistema kompjuterizzata ta’ prenotazzjoni;
 (III)servizzi fuq l-art;
 (IV)is-servizzi li ġejjin ipprovduti bl-użu ta’ inġenju tal-ajru bl-ekwipaġġ, soġġetti għall-konformità mal-liġijiet u r-regolamenti rispettivi tal-Partijiet li jirregolaw id-dħul ta’ inġenji tal-ajru fit-territorju tagħhom, it-tluq minnu u l-operat fih. it-tifi tan-nar mill-ajru; it-taħriġ fit-titjir; l-isprejjar; l-istħarriġ; l-immeppjar; il-fotografija; u s-servizzi agrikoli, industrijali u ta’ spezzjoni oħra fl-ajru; u
 (V)il-bejgħ u l-kummerċjalizzazzjoni ta’ servizzi ta’ trasport bl-ajru;
 (b)is-servizzi awdjoviżivi;
 (c)il-kabotaġġ marittimu nazzjonali
 7
 ; u
 (d)it-trasport fuq passaġġi tal-ilma interni.
 6.Dan it-Titolu ma japplikax għal kwalunkwe miżura ta’ Parti fir-rigward tal-akkwist pubbliku ta’ oġġett jew ta’ servizz mixtri għal skopijiet governattivi, u mhux bl-għan ta’ bejgħ kummerċjali mill-ġdid jew bl-għan ta’ użu fil-forniment ta’ oġġett jew ta’ servizz għall-bejgħ kummerċjali, kemm jekk l-akkwist ikun “akkwist kopert” fis-sens tal-Artikolu PPROC.2 [Inkorporazzjoni ta’ ċerti dispożizzjonijiet tal-GPA u tal-akkwist kopert].kif ukoll jekk le.
 7.Ħlief għall-Artikolu SERVIN.2.6 [Rekwiżiti ta’ prestazzjoni], dan it-Titolu ma japplikax għal sussidji jew għal għotjiet ipprovduti mill-Partijiet, inklużi self, garanziji u assigurazzjoni appoġġati mill-gvern.
 Artikolu SERVIN.1.2: Definizzjonijiet
 Għall-finijiet ta’ dan it-Titolu:
 (a)“attivitajiet imwettqa fl-eżerċizzju ta’ awtorità governattiva” tfisser attivitajiet li jitwettqu, inklużi servizzi li jiġu forniti, la fuq bażi kummerċjali u lanqas f’kompetizzjoni ma’ operatur ekonomiku wieħed jew aktar
 8
 ;
 (b)“servizzi ta’ tiswija u ta’ manutenzjoni ta’ inġenji tal-ajru” tfisser tali attivitajiet meta jitwettqu fuq inġenju tal-ajru jew fuq parti minnu waqt li jkun irtirat mis-servizz u ma tinkludux l-hekk imsejħa manutenzjoni bil-linja;
 (c)“servizzi tas-sistema kompjuterizzata ta’ prenotazzjoni” tfisser servizzi pprovduti b’sistemi kompjuterizzati li fihom informazzjoni dwar l-iskedi, id-disponibbiltà, in-nollijiet u r-regoli dwar in-nollijiet tat-trasportaturi tal-ajru, li bihom jistgħu jsiru l-prenotazzjonijiet jew jinħarġu l-biljetti;
 (d)“intrapriża koperta” tfisser intrapriża fit-territorju ta’ Parti stabbilita f’konformità mal-punt (h) minn investitur tal-Parti l-oħra, f’konformità mal-liġi applikabbli, eżistenti fid-data tad-dħul fis-seħħ ta’ dan il-Ftehim jew stabbilita wara;
 (e)“kummerċ transfruntier fis-servizzi” tfisser il-provvista ta’ servizz:
 (I)mit-territorju ta’ Parti fit-territorju tal-Parti l-oħra; jew
 (II)fit-territorju ta’ Parti lill-konsumatur tas-servizz tal-Parti l-oħra;
 (f)“attività ekonomika” tfisser kwalunkwe attività ta’ karattru industrijali, kummerċjali jew professjonali jew attivitajiet ta’ nies tas-sengħa, inkluża l-provvista ta’ servizzi, ħlief għal attivitajiet imwettqa fl-eżerċizzju ta’ awtorità governattiva;
 (g)“impriża” tfisser persuna ġuridika jew fergħa jew uffiċċju rappreżentattiv ta’ persuna ġuridika;
 (h)“stabbiliment” tfisser l-istabbiliment jew l-akkwist ta’ persuna ġuridika, inkluż permezz ta’ parteċipazzjoni kapitali, jew permezz tal-ħolqien ta’ fergħa jew ta’ uffiċċju rappreżentattiv fit-territorju ta’ Parti, bl-għan li jinħolqu jew jinżammu rabtiet ekonomiċi dejjiema;
 (i)“servizzi fuq l-art” tfisser il-provvista f’ajruport, fuq bażi ta’ tariffi jew kuntrattwali, tas-servizzi li ġejjin: rappreżentanza, amministrazzjoni u superviżjoni tal-linji tal-ajru; immaniġġjar tal-passiġġieri; immaniġġjar tal-bagolli; servizzi tar-rampa; catering; ġarr ta’ merkanzija bl-ajru u mmaniġġjar tal-posta; forniment tal-fjuwil f’inġenji tal-ajru; servizzjar u tindif tal-inġenji tal-ajru; trasport bis-superfiċje; u operazzjonijiet ta’ titjiriet, amministrazzjoni tal-ekwipaġġ u ppjanar tat-titjiriet. is-servizzi fuq l-art ma jinkludux: awtoforniment ta’ servizz; sigurtà; tiswija u manutenzjoni ta’ inġenji tal-ajru; jew ġestjoni jew operat tal-infrastruttura ċentralizzata essenzjali tal-ajruport, bħal faċilitajiet ta' tneħħija tas-silġ, sistemi ta' distribuzzjoni tal-fjuwil, sistemi ta' mmaniġġjar tal-bagalji u sistemi fissi tat-trasport bejn l-ajruporti;
 (j)“investitur ta’ Parti” tfisser persuna fiżika jew ġuridika ta’ Parti li tfittex li tistabbilixxi, qed tistabbilixxi jew stabbilixxiet impriża f’konformità mal-punt (h) , fit-territorju tal-Parti l-oħra;
 (k)“persuna ġuridika ta’ Parti”
 9
 tfisser:
 (I)għall-Unjoni:
 (A)
 persuna ġuridika kkostitwita jew organizzata skont id-dritt tal-Unjoni jew ta’ mill-anqas wieħed mill-Istati Membri tagħha u involuta, fit-territorju tal-Unjoni, f’operazzjonijiet kummerċjali sostantivi, mifhuma mill-Unjoni, f’konformità man-notifika tagħha tat-Trattat li jistabbilixxi l-Komunità Ewropea għad-WTO (WT/REG39/1), bħala ekwivalenti għall-kunċett ta’ “rabta effettiva u kontinwa” mal-ekonomija ta’ Stat Membru mnaqqax fl-Artikolu 54 tat-Trattat dwar il-Funzjonament tal-Unjoni Ewropea (TFUE); u
 (B)
 kumpaniji tat-tbaħħir stabbiliti barra mill-Unjoni, u kkontrollati minn persuni fiżiċi ta’ Stat Membru, li l-bastimenti tagħhom ikunu rreġistrati fi Stat Membru, u jtajru l-bandiera tiegħu;
 (II)għar-Renju Unit:
 (A)
 persuna ġuridika kkostitwita jew organizzata skont id-dritt tar-Renju Unit u involuta f’operazzjonijiet kummerċjali sostantivi fit-territorju tar-Renju Unit; u
 (B)
 kumpaniji tat-tbaħħir stabbiliti barra mir-Renju Unit u kkontrollati minn persuni fiżiċi tar-Renju Unit, li l-bastimenti tagħhom ikunu rreġistrati fir-Renju Unit, u jtajru l-bandiera tiegħu;
 (l)“operazzjoni” tfisser it-twettiq, il-ġestjoni, il-manutenzjoni, l-użu, it-tgawdija jew il-bejgħ jew forma oħra ta’ disponiment ta’ intrapriża;
 (m)“kwalifiki professjonali” tfisser kwalifiki attestati b’evidenza ta’ kwalifika formali, ta’ esperjenza professjonali, jew permezz ta’ attestazzjoni oħra tal-kompetenza”;
 (n)“il-bejgħ u l-kummerċjalizzazzjoni ta’ servizzi tat-trasport bl-ajru” tfisser l-opportunitajiet li t-trasportatur tal-ajru konċernat liberament ibigħ jew jikkummerċjalizza s-servizzi tat-trasport bl-ajru tiegħu inklużi l-aspetti kollha tal-kummerċjalizzazzjoni bħar-riċerka dwar is-suq, ir-reklamar u d-distribuzzjoni, iżda mhux l-ipprezzar tas-servizzi tat-trasport bl-ajru jew il-kundizzjonijiet applikabbli;
 (o)“servizz” tfisser kwalunkwe servizz fi kwalunkwe settur, għajr is-servizzi pprovduti fl-eżerċizzju ta’ awtorità governattiva;
 (p)“servizzi pprovduti fl-eżerċizzju ta' awtorità governattiva” tfisser kwalunkwe servizz li la jiġi pprovdut fuq bażi kummerċjali, u lanqas b’kompetizzjoni ma’ fornitur wieħed jew aktar ta’ servizz;
 (q)“fornitur ta’ servizz” tfisser kwalunkwe persuna fiżika jew ġuridika li tfittex li tipprovdi jew tforni servizz;
 (r)“fornituri ta’ servizz ta’ Parti” tfisser persuna fiżika jew ġuridika ta’ Parti li tkun qed tfittex li tforni servizz jew li diġà tfornih;
 Artikolu SERVIN.1.3: Ċaħda tal-benefiċċji
 1.Parti tista’ tiċħad il-benefiċċji ta’ dan it-Titolu u t-Titolu IV [Movimenti Kapitali, Pagamenti, Trasferimenti u Miżuri Temporanji ta’ Salvagwardja] lil investitur jew lil fornitur ta’ servizz tal-Parti l-oħra, jew lil impriża koperta, jekk il-Parti li tiċħad tadotta jew iżżomm miżuri relatati maż-żamma tal-paċi u tas-sigurtà internazzjonali, inkluża l-protezzjoni tad-drittijiet tal-bniedem, li:
 (a)jipprojbixxu tranżazzjonijiet ma’ dak l-investitur, il-fornitur ta’ servizz jew l-impriża koperta; jew
 (b)jinkisru jew jiġu evitati li kieku l-benefiċċji ta’ dan it-Titolu u t-Titolu IV [Movimenti Kapitali, Pagamenti, Trasferimenti u Miżuri Temporanji ta’ Salvagwardja] jingħataw lil dak l-investitur, il-fornitur ta’ servizz jew l-impriża koperta, inkluż fejn il-miżuri jipprojbixxu tranżazzjonijiet ma’ persuna fiżika jew ġuridika li tkun is-sid ta’ xi wieħed minnhom jew tikkontrollah.
 2.Għal ċertezza akbar, il-paragrafu 1 huwa applikabbli għat-Titolu VIII [Movimenti Kapitali, Pagamenti, Trasferimenti u Miżuri ta’ Salvagwardja Temporanji] ta’ din l-Intestatura sa fejn jirrelata ma’ servizzi jew investiment li fir-rigward tagħhom Parti tkun ċaħdet il-benefiċċji ta’ dan it-Titolu.
 Artikolu SERVIN.1.4: Rieżami
 1.Bil-għan li jintroduċu t-titjib possibbli fid-dispożizzjonijiet ta’ dan it-Titolu, u b’mod konsistenti mal-impenji meħuda minnhom skont ftehimiet internazzjonali, il-Partijiet għandhom jirrieżaminaw il-qafas legali tagħhom relatat mal-kummerċ fis-servizzi u l-investiment, inkluż dan il-Ftehim, f’konformità mal-Artikolu FINPROV.3 [Rieżami].
 2.Il-Partijiet għandhom jagħmlu ħilithom, meta xieraq, biex jirrieżaminaw il-miżuri mhux konformi u r-riżervi stabbiliti fl-Anness SERVIN-1 [Miżuri Eżistenti], l-Anness SERVIN-2 [Miżuri Futuri], l-Anness SERVIN-3 [Viżataturi kummerċjali għal finijiet ta’ stabbiliment, impjegati bi trasferimenti intra-ażjendali u viżitaturi tan-negozju ta’ terminu qasir] u l-Anness SERVIN-4 [Fornituri ta’ servizzi kuntrattwali u ta’ professjonisti indipendenti] u l-attivitajiet għal viżitaturi kummerċjali għal terminu qasir stabbiliti fl-Anness SERVIN-3 [Viżataturi kummerċjali għal finijiet ta’ stabbiliment, impjegati bi trasferimenti intra-ażjendali u viżitaturi tan-negozju ta’ terminu qasir], bil-għan li jaqblu ma’ titjib eventwali fl-interess reċiproku tagħhom.
 3.
 Dan l-Artikolu ma għandux japplika fir-rigward tas-servizzi finanzjarji.
 Kapitolu 2: Liberalizzazzjoni tal-investiment
 Artikolu SERVIN.2.1: Kamp ta’ applikazzjoni
 Dan il-Kapitolu japplika għal miżuri ta’ Parti li jaffettwaw l-istabbiliment ta’ impriża sabiex twettaq attivitajiet ekonomiċi u l-operat ta’ tali impriża minn:
 (a)investituri tal-Parti l-oħra;
 (b)impriżi koperti; u
 (c)għall-finijiet tal-Artikolu SERVIN.2.6 [Rekwiżiti ta’ prestazzjoni], kwalunkwe impriża fit-territorju tal-Parti li tadotta jew iżżomm il-miżura.
 Artikolu SERVIN.2.2: Aċċess għas-suq
 Parti ma għandhiex tadotta jew iżżomm, fir-rigward tal-istabbiliment ta’ impriża minn investitur tal-Parti l-oħra jew minn impriża koperta, jew l-operat ta’ impriża koperta, jew abbażi tat-territorju kollu tagħha jew abbażi ta’ subdiviżjoni territorjali, miżuri li:
 (a)jimponu limitazzjonijiet fuq:
 (i)
 in-numru ta’ impriżi li jistgħu jwettqu attività ekonomika speċifika kemm jekk fil-forma ta’ kwoti numeriċi, ta’ monopolji, ta’ drittijiet esklużivi jew ta’ rekwiżit ta’ test tal-ħtiġijiet ekonomiċi;
 (ii)
 il-valur totali tat-tranżazzjonijiet jew tal-assi fil-forma ta’ kwoti numeriċi jew tar-rekwiżit ta’ test tal-ħtiġijiet ekonomiċi;
 (iii)
 in-numru totali ta’ operazzjonijiet jew il-kwantità totali ta’ produzzjoni mfissra f’termini ta’ unitajiet numeriċi ddeżinjati fil-forma ta’ kwoti jew ir-rekwiżit ta’ test tal-ħtiġijiet ekonomiċi
 10
 ;
 11
 (iv)
 il-parteċipazzjoni ta’ kapital barrani f’termini ta’ limitu perċentwali massimu fuq parteċipazzjoni azzjonarja barranija jew fuq il-valur totali ta’ investiment barrani individwali jew aggregat; jew
 (v)
 in-numru totali ta’ persuni fiżiċi li jistgħu jiġu impjegati f’settur partikolari jew li impriża tista’ timpjega u li jkunu meħtieġa għat-twettiq ta’ attività ekonomika, u direttament relatati magħha, fil-forma ta’ kwoti numeriċi jew tar-rekwiżit ta’ test tal-ħtiġijiet ekonomiċi; jew
 (b)ir-restrizzjoni jew il-ħtieġa ta’ tipi speċifiċi ta’ entitajiet ġuridiċi jew ta’ impriżi konġunti li permezz tagħhom investitur tal-Parti l-oħra jkun jista’ jwettaq attività ekonomika.
 Artikolu SERVIN.2.3: Trattament nazzjonali
 1.Kull Parti għandha tagħti lill-investituri tal-Parti l-oħra u lill-impriżi koperti trattament xejn anqas favorevoli minn dak li tagħti, f’sitwazzjonijiet simili, lill-investituri tagħha stess u lill-impriżi tagħhom, fir-rigward tal-istabbiliment u tal-operat tagħhom fit-territorju tagħha.
 2.It-trattament mogħti minn Parti skont il-paragrafu 1 ifisser:
 (a)fir-rigward ta’ livell reġjonali jew lokali ta’ gvern tar-Renju Unit, trattament xejn anqas favorevoli mill-aktar trattament favorevoli mogħti, f’sitwazzjonijiet simili, minn dak il-livell ta’ gvern lil investituri tar-Renju Unit u lill-impriżi tagħhom fit-territorju tiegħu; u
 (b)fir-rigward ta’ gvern ta’, jew fi, Stat Membru, trattament xejn anqas favorevoli mill-aktar trattament favorevoli mogħti, f’sitwazzjonijiet simili, minn dak il-gvern lil investituri ta’ dak l-Istat Membru u lill-impriżi tagħhom fit-territorju tiegħu.
 Artikolu SERVIN.2.4: L-aktar trattament nazzjonali favorevoli
 1.Kull Parti għandha tagħti lill-investituri tal-Parti l-oħra u lill-impriżi koperti trattament xejn anqas favorevoli minn dak li tagħti, f’sitwazzjonijiet simili, lill-investituri ta’ pajjiż terz u lill-impriżi tagħhom, fir-rigward tal-istabbiliment fit-territorju tagħha.
 2.Kull Parti għandha tagħti lill-investituri tal-Parti l-oħra u lill-impriżi koperti trattament xejn anqas favorevoli minn dak li tagħti, f’sitwazzjonijiet simili, lill-investituri ta’ pajjiż terz u lill-impriżi tagħhom, fir-rigward tal-operat fit-territorju tagħha.
 3.Il-paragrafi 1 u 2 ma għandhomx jiġu interpretati bħala li jobbliga(w) lil Parti testendi għall-investituri tal-Parti l-oħra u għall-impriżi koperti l-benefiċċju ta’ kwalunkwe trattament li jirriżulta minn:
 (a)ftehim internazzjonali għall-evitar tat-taxxa doppja jew ftehim jew arranġament internazzjonali ieħor relatat għalkollox jew primarjament mat-tassazzjoni; jew
 (b)miżuri li jipprevedu r-rikonoxximent, inkluż ir-rikonoxximent tal-istandards jew il-kriterji għall-awtorizzazzjoni, għal-liċenzjar, jew għaċ-ċertifikazzjoni ta’ persuna fiżika jew ta’ impriża sabiex twettaq attività ekonomika, jew ir-rikonoxximent ta’ miżuri prudenzjali kif imsemmi fil-paragrafu 3 tal-Anness tal-GATS dwar is-Servizzi Finanzjarji.
 4.Għal ċertezza akbar, it-“trattament” imsemmi fil-paragrafi 1 u 2 ma jinkludix proċeduri ta’ riżoluzzjoni tat-tilwim bejn investituri u stati previsti fi ftehimiet internazzjonali oħra.
 5.Għal ċertezza akbar, l-eżistenza ta’ dispożizzjonijiet sostantivi fi ftehimiet internazzjonali oħra konklużi minn Parti ma’ pajjiż terz, jew is-sempliċi traspożizzjoni formali ta’ dawk id-dispożizzjonijiet fil-liġi domestika sal-punt li jkun meħtieġ sabiex jiġu inkorporati fl-ordinament ġuridiku domestiku, minnhom infushom ma jikkostitwixxux it-“trattament” imsemmi fil-paragrafi 1 u 2. Il-miżuri ta’ Parti skont dawk id-dispożizzjonijiet jistgħu jikkostitwixxu tali trattament u b’hekk iwasslu għal ksur ta’ dan l-Artikolu.
 Artikolu SERVIN.2.5: Maniġment superjuri u bordijiet tad-diretturi
 Parti ma għandhiex teħtieġ li impriża koperta taħtar individwi ta’ xi nazzjonalità partikolari bħala eżekuttivi, maniġers jew membri tal-bordijiet tad-diretturi.
 Artikolu SERVIN.2.6: Rekwiżiti ta’ prestazzjoni
 1.Parti ma għandhiex timponi jew tinforza xi rekwiżit jew tinforza xi impenn jew impriża, b’rabta mal-istabbiliment jew mal-operat ta’ kwalunkwe impriża fit-territorju tagħha:
 (a)sabiex tesporta livell jew perċentwal partikolari ta’ oġġetti jew ta’ servizzi;
 (b)sabiex tikseb ċertu livell jew perċentwal ta’ kontenut domestiku;
 (c)sabiex tixtri, tuża jew tagħti preferenza lil oġġetti mmanifatturati jew servizzi pprovduti fit-territorju tagħha, jew sabiex tixtri oġġetti jew servizzi mingħand persuni fiżiċi jew ġuridiċi jew mingħand kwalunkwe entità oħra fit-territorju tagħha;
 (d)sabiex tirrelata bi kwalunkwe mod il-volum jew il-valur tal-importazzjonijiet mal-volum jew mal-valur tal-esportazzjonijiet jew mal-ammont ta’ influssi ta’ muniti barranin assoċjat ma’ tali impriża;
 (e)sabiex tirrestrinġi l-bejgħ ta’ oġġetti jew ta’ servizzi fit-territorju tagħha li t-tali impriża tipproduċi jew tforni, billi tirrelata dak il-bejgħ bi kwalunkwe mod mal-volum jew mal-valur tal-esportazzjonijiet jew tal-influssi ta’ muniti barranin tagħha;
 (f)sabiex tittrasferixxi teknoloġija, proċess tal-produzzjoni jew għarfien proprjetarju ieħor lil persuna fiżika jew ġuridika jew lil kwalunkwe entità oħra fit-territorju tagħha
 12
 ;
 (g)sabiex tforni esklussivament mit-territorju ta’ dik il-Parti oġġett manifatturat jew servizz ipprovdut mill-impriża lejn suq reġjonali jew globali speċifiku;
 (h)sabiex tistabbilixxi l-kwartieri ġenerali għal reġjun speċifiku tad-Dinja li jkun usa’ mit-territorju tal-Parti jew tas-suq dinji fit-territorju tagħha;
 (i)sabiex timpjega numru jew perċentwal partikolari ta’ persuni fiżiċi ta’ dik il-Parti;
 (j)sabiex tikseb livell jew valur partikolari ta’ riċerka u ta’ żvilupp fit-territorju tagħha;
 (k)sabiex tirrestrinġi l-esportazzjoni jew il-bejgħ għall-esportazzjoni; jew
 (l)fir-rigward ta’ kwalunkwe kuntratt ta’ liċenzja li jkun jeżisti fil-mument meta jiġi impost jew infurzat ir-rekwiżit jew kwalunkwe impenn jew impriża li tiġi infurzata, jew fir-rigward ta’ kwalunkwe kuntratt ta’ liċenzja futur iffirmat liberament bejn l-impriża u persuna fiżika jew persuna ġuridika jew kwalunkwe entità oħra fit-territorju tagħha, jekk ir-rekwiżit ikun impost jew infurzat jew l-impenn jew l-impriża tiġi infurzata, b’mod li jikkostitwixxi interferenza diretta ma’ dak il-kuntratt ta’ liċenzja b’eżerċizzju ta’ awtorità governattiva mhux ġudizzjarja ta’ Parti, sabiex tadotta:
 (i)
 rata jew ammont ta’ royalty li jkun anqas minn ċertu livell; jew
 (ii)
 żmien determinat tat-terminu ta’ kuntratt ta’ liċenzja;
 Dan il-punt ma japplikax meta l-kuntratt ta’ liċenzja jiġi konkluż bejn l-impriża u l-Parti. Għall-finijiet ta’ dan il-punt, “kuntratt ta’ liċenzja” tfisser kwalunkwe kuntratt li jikkonċerna l-liċenzjar ta’ teknoloġija, ta’ proċess tal-produzzjoni, jew ta’ għarfien proprjetarju ieħor.
 2.Parti ma għandhiex torbot ir-riċevuta jew l-issoktar tar-riċevuta ta’ vantaġġ, b’rabta mal-istabbiliment jew mal-operat ta’ impriża fit-territorju tagħha, mal-konformità ma’ kwalunkwe wieħed mir-rekwiżiti li ġejjin:
 (a)il-kisba ta’ ċertu livell jew perċentwal ta' kontenut domestiku;
 (b)ix-xiri, l-użu jew l-għoti ta’ preferenza lil oġġetti mmanifatturati jew servizzi pprovduti fit-territorju tagħha, jew li tixtri oġġetti jew servizzi mingħand persuni fiżiċi jew ġuridiċi jew mingħand kwalunkwe entità oħra fit-territorju tagħha;
 (c)relazzjoni bi kwalunkwe mod tal-volum jew tal-valur tal-importazzjonijiet mal-volum jew il-valur tal-esportazzjonijiet jew mal-ammont ta’ dħul tal-munita barranija assoċjat ma’ tali intrapriża;
 (d)ir-restrizzjoni tal-bejgħ ta’ oġġetti jew ta’ servizzi fit-territorju tagħha li tali impriża tipproduċi jew tforni billi tirrelata dak il-bejgħ bi kwalunkwe mod mal-volum jew mal-valur tal-esportazzjonijiet jew tal-influssi ta’ muniti barranin tagħha; jew jew
 (e)ir-restrizzjoni tal-esportazzjoni jew il-bejgħ għall-esportazzjoni.
 3.Il-paragrafu 2 ma għandux jiġi interpretat fis-sens li jimpedixxi lil Parti milli tikkundizzjona r-riċevuta jew l-issoktar tar-riċevuta ta’ vantaġġ, b’konnessjoni mal-istabbiliment jew mal-operat ta’ kwalunkwe impriża fit-territorju tagħha, fuq il-konformità ma’ rekwiżit li l-produzzjoni, il-forniment ta’ servizz, it-taħriġ jew ir-reklutaġġ tal-ħaddiema, il-bini jew l-espansjoni ta’ faċilitajiet partikolari, jew it-twettiq ta’ riċerka u ta’ żvilupp, isiru fit-territorju tagħha.
 4.Il-punti (f) u (l) tal-paragrafu 1 ma japplikawx meta:
 (a)ir-rekwiżit jiġi impost jew infurzat, jew l-impenn jew l-impriża jiġu infurzati, minn qorti, minn tribunal amministrattiv jew minn awtorità tal-kompetizzjoni skont id-dritt tal-kompetizzjoni ta’ Parti biex jiġu evitati jew irrimedjati restrizzjoni jew tgħawwiġ tal-kompetizzjoni; jew
 (b)Parti tawtorizza l-użu ta’ dritt ta’ proprjetà intellettwali f’konformità mal-Artikolu 31 jew 31bis tal-Ftehim TRIPS, jew tadotta jew iżżomm miżuri li jeżiġu l-iżvelar ta’ data jew ta’ informazzjoni proprjetarja li huma fil-kamp ta’ applikazzjoni tal-paragrafu 3 tal-Artikolu 39 tal-Ftehim TRIPS u li huma konsistenti ma’ dan.
 5.Il-punti (a) sa (c) tal-paragrafu 1 u l-punti (a) u (b) tal-paragrafu 2 ma japplikawx għar-rekwiżiti ta’ kwalifika għal oġġetti jew għal servizzi fir-rigward tal-parteċipazzjoni fil-promozzjoni tal-esportazzjoni u fi programmi ta’ għajnuna barranija.
 6.
 Għal ċertezza akbar, dan l-Artikolu ma jipprekludix l-infurzar mill-awtoritajiet kompetenti ta’ Parti ta’ kwalunkwe impenn mogħti bejn persuni għajr Parti li ma kinitx direttament jew indirettament imposta jew meħtieġa minn dik il-Parti.
 7.
 Għal ċertezza akbar, il-punti (a) u (b) tal-paragrafu 2 ma japplikawx għar-rekwiżiti imposti minn Parti importatur b’rabta mal-kontenut ta’ oġġetti neċessarju sabiex jikkwalifika għal tariffi preferenzjali jew għal kwoti preferenzjali.
 8.
 Il-punt (l) tal-paragrafu 1 ma japplikax jekk ir-rekwiżit jiġi impost jew infurzat, jew l-impenn jew l-impriża tiġi infurzata, minn tribunal bħala remunerazzjoni ekwitabbli skont il-liġijiet tal-Parti dwar id-dritt tal-awtur.
 9.
 Parti la għandha timponi u lanqas tinforza xi miżura inkonsistenti mal-obbligi tagħha skont il-Ftehim dwar Miżuri ta’ Investiment Relatat mal-Kummerċ (TRIMs), anki meta tali miżura tkun ġiet elenkata minn dik il-Parti fl-Anness SERVIN-1 [Miżuri eżistenti] jew fl-Anness SERVIN-2 [Miżuri futuri].
 10.
 Għal ċertezza akbar, dan l-Artikolu ma għandux jiġi interpretat bħala li jirrikjedi li Parti tippermetti li jiġi pprovdut servizz partikolari fuq bażi transfruntiera fejn dik il-Parti tadotta jew iżżomm restrizzjonijiet jew projbizzjonijiet fuq tali forniment ta’ servizzi li jkunu konsistenti mar-riżervi, mal-kundizzjonijiet jew mal-kwalifiki speċifikati fir-rigward ta’ settur, ta’ subsettur jew ta’ attività elenkati fl-Anness SERVIN-1 [Miżuri eżistenti] jew fl-Anness SERVIN-2 [Miżuri futuri].
 11.
 Kundizzjoni għar-riċevuta jew għall-issoktar tar-riċevuta ta’ vantaġġ imsemmi fil-paragrafu 2 ma tikkostitwixxix rekwiżit jew impenn jew impriża għall-finijiet tal-paragrafu 1.
 Artikolu SERVIN.2.7: Miżuri mhux konformi u eċċezzjonijiet
 1.L-Artikoli SERVIN.2.2 [Aċċess għas-suq], SERVIN.2.3 [Trattament nazzjonali], SERVIN.2.4 [L-aktar trattament nazzjonali favorevoli], SERVIN.2.5 [Maniġment superjuri u bordijiet tad-diretturi] u SERVIN.2.6 [Rekwiżiti tal-prestazzjoni], ma japplikawx għal:
 (a)kwalunkwe miżura mhux konformi eżistenti ta’ Parti fil-livell ta’:
 (i)
 għall-Unjoni:
 (A)
 l-Unjoni, kif stabbilit fl-Iskeda tal-Unjoni fl-Anness SERVIN.1 [Miżuri eżistenti];
 (B)
 il-gvern ċentrali ta’ Stat Membru, kif stabbilit fl-Iskeda tal-Unjoni fl-Anness SERVIN.1 [Miżuri eżistenti];
 (C)
 gvern reġjonali ta’ Stat Membru, kif stabbilit fl-Iskeda tal-Unjoni fl-Anness SERVIN.1 [Miżuri eżistenti]; jew
 (D)
 gvern lokali, minbarra dak imsemmi fil-punt (C); u
 (ii)
 għar-Renju Unit:
 (A)
 il-gvern gvern ċentrali, kif stabbilit fl-Iskeda tar-Renju Unit fl-Anness SERVIN.1 [Miżuri eżistenti];
 (B)
 [gvern reġjonali], kif stabbilit fl-Iskeda tar-Renju Unit fl-Anness SERVIN.1 [Miżuri eżistenti];
 jew
 (C)
 gvern lokali;
 (b)il-kontinwazzjoni jew it-tiġdid fil-pront ta’ kwalunkwe miżura mhux konformi msemmija fil-punt (a); jew
 (c)modifika għal kwalunkwe miżura mhux konformi msemmija fil-punti (a) u (b) ta’ dan il-paragrafu, dment li ma tnaqqasx il-konformità tal-miżura, kif kienet teżisti immedjatament qabel il-modifika, mal-Artikoli SERVIN.2.2 [Aċċess għas-suq], SERVIN.2.3 [Trattament Nazzjonali], SERVIN.2.4 [L-aktar trattament nazzjonali favorevoli], SERVIN.2.5 [Maniġment superjuri u bordijiet tad-diretturi] jew SERVIN.2.6 [Rekwiżiti tal-prestazzjoni].
 2.L-Artikoli SERVIN.2.2 [Aċċess għas-suq], SERVIN.2.3 [Trattament Nazzjonali], SERVIN.2.4 [L-aktar trattament nazzjonali favorevoli], SERVIN.2.5 [Maniġment superjuri u bordijiet tad-diretturi] u 2.6 [Rekwiżiti tal-prestazzjoni] ma japplikawx għal miżura ta’ Parti li tkun konsistenti mar-riżervi, mal-kundizzjonijiet jew mal-kwalifiki speċifikati fir-rigward ta’ settur, ta’ subsettur jew ta’ attività elenkata fl-Anness SERVIN.2 [Miżuri Futuri].
 3.L-Artikoli SERVIN.2.3 [Trattament nazzjonali] u 2.4 [L-aktar trattament nazzjonali favorevoli] ma japplikaw għall-ebda miżura li tikkostitwixxi eċċezzjoni għall-Artikoli 3 jew 4 tal-Ftehim TRIPS, jew deroga minnhom, kif speċifikament previst fl-Artikoli minn 3 sa 5 ta’ dak il-Ftehim.
 4.Għal ċertezza akbar, l-Artikoli SERVIN.2.3 [Trattament nazzjonali] u 2.4 [L-aktar trattament nazzjonali favorevoli] ma għandhomx jinftiehmu bħala li jipprevjenu lil Parti milli tippreskrivi rekwiżiti ta’ informazzjoni, inkluż għal finijiet statistiċi, b’rabta mal-istabbiliment jew mal-operat ta’ investituri tal-Parti l-oħra jew ta’ impriżi koperti, dment li ma jkunux jikkostitwixxu mezz sabiex jiġu evitati l-obbligi ta’ dik il-Parti skont dawk l-Artikoli.
 Kapitolu 3: Kummerċ transfruntier fis-servizzi
 Artikolu SERVIN.3.1: Kamp ta’ applikazzjoni
 Dan il-Kapitolu japplika għal miżuri minn Parti li jaffettwaw il-kummerċ transfruntier fis-servizzi minn fornituri ta’ servizzi tal-Parti l-oħra.
 Artikolu SERVIN.3.2: Aċċess għas-suq
 Parti ma għandhiex tadotta jew iżżomm, la abbażi tat-territorju kollu tagħha u lanqas abbażi ta’ subdiviżjoni territorjali, miżuri li:
 (a)jimponu limitazzjonijiet fuq:
 (i)
 in-numru ta’ fornituri ta’ servizzi li jistgħu jfornu servizz speċifiku, kemm jekk fil-forma ta’ kwoti numeriċi, ta’ monopolji, ta’ fornituri ta’ servizzi esklussivi jew tar-rekwiżit ta’ test tal-ħtiġijiet ekonomiċi;
 (ii)
 il-valur totali ta’ tranżazzjonijiet ta’ servizz jew assi fil-forma ta’ kwoti numeriċi jew ir-rekwiżit ta’ test tal-ħtiġijiet ekonomiċi; jew
 (iii)
 in-numru totali ta’ operazzjonijiet ta’ servizz jew il-kwantità totali ta’ produzzjoni ta’ servizz imfissra f’termini ta’ unitajiet numeriċi ddeżinjati fil-forma ta’ kwoti jew ir-rekwiżit ta’ test tal-ħtiġijiet ekonomiċi
 13
 ; jew
 (b)
 jirrestrinġu jew jirrikjedu tipi speċifiċi ta’ entità ġuridika jew ta’ impriża konġunta li permezz tagħhom fornitur ta’ servizz jista’ jipprovdi servizz.
 Artikolu SERVIN.3.3: Preżenza lokali
 Parti ma għandhiex tirrikjedi li fornitur ta’ servizz tal-Parti l-oħra jistabbilixxi jew iżomm intrapriża jew ikun residenti fit-territorju tagħha bħala kundizzjoni għall-provvista transfruntiera ta’ servizz.
 Artikolu SERVIN.3.4: Trattament nazzjonali
 1.Kull Parti għandha tagħti lis-servizzi u lill-fornituri ta’ servizzi tal-Parti l-oħra trattament xejn anqas favorevoli minn dak li tagħti, f’sitwazzjonijiet bħalhom, lis-servizzi u lill-fornituri ta’ servizzi tagħha stess.
 2.Parti tista’ tissodisfa r-rekwiżit tal-paragrafu 1 billi tagħti lis-servizzi u lill-fornituri ta’ servizzi tal-Parti l-oħra, trattament formalment identiku jew trattament formalment differenti għal dak li tagħti lis-servizzi u lill-fornituri ta’ servizzi simili tagħha stess.
 3.Trattament formalment identiku jew trattament formalment differenti għandu jitqies bħala anqas favorevoli jekk jimmodifika l-kundizzjonijiet tal-kompetizzjoni favur is-servizzi jew il-fornituri ta’ servizzi tal-Parti meta mqabbla ma’ servizzi jew ma’ fornituri ta’ servizzi tal-Parti l-oħra.
 4.Xejn f’dan l-Artikolu ma għandu jiġi interpretat li jeħtieġ li xi Parti tikkumpensa għal kwalunkwe żvantaġġ kompetittiv inerenti li jirriżulta mill-karattru barrani tas-servizzi jew tal-fornituri ta’ servizzi rilevanti.
 Artikolu SERVIN.3.5: L-aktar trattament nazzjonali favorevoli
 1.Kull Parti għandha tagħti lis-servizzi u lill-fornituri ta’ servizzi tal-Parti l-oħra trattament xejn anqas favorevoli minn dak li tagħti, f’sitwazzjonijiet simili, lis-servizzi u lill-fornituri ta’ servizzi ta’ pajjiż terz.
 2.Il-paragrafu 1 ma għandux jiġi interpretat bħala li jobbliga lil Parti testendi għas-servizzi u għall-fornituri ta’ servizzi tal-Parti l-oħra l-benefiċċju ta’ kwalunkwe trattament li jirriżulta minn:
 (a)ftehim internazzjonali għall-evitar tat-taxxa doppja jew ftehim jew arranġament internazzjonali ieħor relatat għalkollox jew primarjament mat-tassazzjoni; jew
 (b)miżuri li jipprevedu r-rikonoxximent, inklużi l-istandards jew il-kriterji għall-awtorizzazzjoni, għal-liċenzjar, jew għaċ-ċertifikazzjoni ta’ persuna fiżika jew ta’ impriża sabiex twettaq attività ekonomika, jew ta’ miżuri prudenzjali kif imsemmi fil-paragrafu 3 tal-Anness tal-GATS dwar is-Servizzi Finanzjarji.
 3.Għal ċertezza akbar, l-eżistenza ta’ dispożizzjonijiet sostantivi fi ftehimiet internazzjonali oħra konklużi minn Parti ma’ pajjiż terz, jew sempliċi traspożizzjoni formali ta’ dawk id-dispożizzjonijiet fil-liġi domestika sal-punt li jkun meħtieġ sabiex jiġu inkorporati fl-ordinament ġuridiku domestiku, minnhom infushom ma jikkostitwixxux it-“trattament” imsemmi fil-paragrafu 1. Il-miżuri ta’ Parti skont dawk id-dispożizzjonijiet jistgħu jikkostitwixxu tali trattament u b’hekk iwasslu għal ksur ta’ dan l-Artikolu.
 Artikolu SERVIN.3.6: Miżuri mhux konformi
 1.L-Artikoli SERVIN.3.2 [Aċċess għas-suq], SERVIN.3.3 [Preżenza lokali], SERVIN.3.4 [Trattament nazzjonali] u SERVIN.3.5 [L-aktar trattament nazzjonali favorevoli] ma japplikawx għal:
 (a)kwalunkwe miżura mhux konformi eżistenti ta’ Parti fil-livell ta’:
 (i)
 għall-Unjoni:
 (A)
 l-Unjoni, kif stabbilit fl-Iskeda tal-Unjoni fl-Anness SERVIN-1 [Miżuri eżistenti];
 (B)
 il-gvern ċentrali ta’ Stat Membru, kif stabbilit fl-Iskeda tal-Unjoni fl-Anness SERVIN-1 [Miżuri eżistenti];
 (C)
 gvern reġjonali ta’ Stat Membru, kif stabbilit fl-Iskeda tal-Unjoni fl-Anness SERVIN-1 [Miżuri eżistenti]; jew
 (D)
 gvern lokali, minbarra dak imsemmi fil-punt (C); u
 (ii)
 għar-Renju Unit:
 (A)
 il-gvern gvern ċentrali, kif stabbilit fl-Iskeda tar-Renju Unit fl-Anness SERVIN-1 [Miżuri eżistenti];
 (B)
 gvern reġjonali, kif stabbilit fl-Iskeda tar-Renju Unit fl-Anness SERVIN-1 [Miżuri eżistenti]; jew
 (C)
 gvern lokali;
 (b)il-kontinwazzjoni jew it-tiġdid fil-pront ta’ kwalunkwe miżura mhux konformi msemmija fil-punt (a); jew
 (c)modifika ta’ kwalunkwe miżura mhux konformi msemmija fil-punti (a) u (b) sa fejn ma tnaqqasx il-konformità tal-miżura, kif kienet teżisti immedjatament qabel il-modifika, mal-Artikoli SERVIN.3.2 [Aċċess għas-suq], SERVIN.3.3 [Preżenza lokali], SERVIN.3.4 [Trattament nazzjonali] u SERVIN.3.5 [L-aktar trattament nazzjonali favorevoli].
 2.L-Artikoli SERVIN.3.2 [Aċċess għas-suq], SERVIN.3.3 [Preżenza lokali], SERVIN.3.4 [Trattament nazzjonali] u SERVIN.3.5 [L-aktar trattament nazzjonali favorevoli] ma japplikaw għall-ebda miżura ta’ Parti li hija konsistenti mar-riżervi, mal-kundizzjonijiet jew mal-kwalifiki speċifikati fir-rigward ta’ settur, ta’ subsettur jew ta’ attività elenkati fl-Anness SERVIN-2 [Miżuri Futuri].
 Kapitolu 4: Dħul u Soġġorn Temporanju ta’ Persuni Fiżiċi għal Finijiet ta’ Negozju
 Artikolu SERVIN.4.1: Kamp ta’ applikazzjoni u definizzjonijiet
 1.Dan il-Kapitolu japplika għal miżuri ta’ Parti li jaffettwaw it-twettiq ta’ attivitajiet ekonomiċi permezz tad-dħul u tas-soġġorn temporanju fit-territorju tagħha ta’ persuni fiżiċi tal-Parti l-oħra, li huma viżitaturi kummerċjali għal finijiet ta’ stabbiliment, fornituri ta’ servizzi kuntrattwali, professjonisti indipendenti, ħaddiema bi trasferiment intra-ażjendali u viżitaturi kummerċjali b’terminu qasir.
 2.Sa fejn l-impenji mhumiex meħuda f’dan il-Kapitolu, ir-rekwiżiti kollha previsti fil-liġi ta’ Parti fir-rigward tad-dħul u tas-soġġorn temporanju ta’ persuni fiżiċi għandhom ikomplu japplikaw, inklużi l-liġijiet u r-regolamenti dwar it-tul tas-soġġorn.
 3.Minkejja d-dispożizzjonijiet ta’ dan il-Kapitolu, ir-rekwiżiti kollha pprovduti fil-liġijiet u fir-regolamenti ta’ Parti rigward ix-xogħol u l-miżuri tas-sigurtà soċjali għandhom ikomplu japplikaw, inklużi l-liġijiet u r-regolamenti li jirrigwardaw il-pagi minimi kif ukoll il-ftehimiet kollettivi dwar il-pagi.
 4.Impenji dwar id-dħul u s-soġġorn temporanju ta’ persuni fiżiċi għal finijiet kummerċjali ma japplikawx f’każijiet li fihom l-intenzjoni jew l-effett tad-dħul u tas-soġġorn temporanju jkun ta’ xkiel jew ta’ xi effett ieħor fi kwalunkwe tilwima jew negozjar relatat mal-impjiegi jew mal-ġestjoni, jew fl-impjieg ta’ kwalunkwe persuna fiżika li tkun involuta f’dik it-tilwima.
 5.Għall-finijiet ta’ dan il-Kapitolu:
 (a)“viżitaturi kummerċjali għall-finijiet ta’ stabbiliment” tfisser persuni fiżiċi li jaħdmu f’kariga superjuri f'persuna ġuridika ta’ Parti, li:
 (i)
 huma responsabbli għat-twaqqif ta’ impriża tat-tali persuna ġuridika fit-territorju tal-Parti l-oħra;
 (ii)
 ma joffrux jew ma jipprovdux servizzi jew mhumiex involuti fi kwalunkwe attività ekonomika oħra li mhijiex dik meħtieġa għall-finijiet tal-istabbiliment ta’ dik l-impriża; u
 ma jirċevux remunerazzjoni minn sors li jinsab fil-Parti l-oħra;
 (b)“fornituri ta’ servizzi kuntrattwali” tfisser persuni fiżiċi impjegati minn persuna ġuridika ta’ Parti (minbarra permezz ta’ aġenzija għal servizzi ta’ kollokament u ta’ provvista ta’ persunal), li ma jkunux stabbiliti fit-territorju tal-Parti l-oħra u jkunu kkonkludew kuntratt bona fide, li ma jaqbiżx it-12-il xahar, sabiex jipprovdu servizzi lil konsumatur finali fil-Parti l-oħra li jirrikjedu l-preżenza temporanja tal-impjegati tagħhom li:
 (i)
 ikunu offrew l-istess tip ta’ servizzi bħall-impjegati tal-persuna ġuridika għal perjodu ta’ mhux anqas minn sena immedjatament qabel id-data tal-applikazzjoni tagħhom għad-dħul u għas-soġġorn temporanju;
 (ii)
 ikollhom, f’dik id-data, tal-anqas tliet snin esperjenza professjonali, miksuba wara li jkunu laħqu l-età maġġuri, fis-settur tal-attività li jkun l-oġġett tal-kuntratt, lawrja universitarja jew kwalifika li turi għarfien ta’ livell ekwivalenti u l-kwalifiki professjonali legalment meħtieġa sabiex jeżerċitaw dik l-attività fil-Parti l-oħra
 14
 ; u
 (iii)
 ma jirċevux remunerazzjoni minn sors li jinsab fil-Parti l-oħra;
 (c)“professjonisti indipendenti” tfisser persuni fiżiċi involuti fil-provvista ta’ servizz u stabbiliti bħala persuni li jaħdmu għal rashom fit-territorju ta’ Parti li:
 (i)
 ma jkunux stabbiliti fit-territorju tal-Parti l-oħra;
 (ii)
 ikunu kkonkludew kuntratt bona fide (minbarra permezz ta’ aġenzija għal servizzi ta’ kollokament u ta’ provvista tal-persunal) għal perjodu li ma jaqbiżx it-12-il xahar sabiex jipprovdu servizzi lil konsumatur finali fil-Parti l-oħra, li jirrikjedu l-preżenza tagħhom fuq bażi temporanja; u kif ukoll
 (iii)
 ikollhom, fid-data tal-applikazzjoni tagħhom għal dħul u għal soġġorn temporanju, tal-anqas sitt snin esperjenza professjonali fl-attività rilevanti, lawrja universitarja jew kwalifika li turi għarfien ta’ livell ekwivalenti u l-kwalifiki professjonali legalment meħtieġa sabiex tiġi eżerċitata dik l-attività fil-Parti l-oħra
 15
 ;
 (d)“ħaddiema bi trasferiment intra-ażjendali” tfisser persuni fiżiċi, li:
 (i)
 ikunu ġew impjegati minn persuna ġuridika ta’ Parti, jew kienu sħab fiha, għal perjodu, immedjatament qabel id-data tat-trasferiment intra-ażjendali, ta’ mhux anqas minn sena fil-każ ta’ maniġers u ta’ speċjalisti u ta’ mhux anqas minn sitt xhur fil-każ ta’ impjegati trainees;
 (ii)
 fiż-żmien tal-applikazzjoni tirrisjedi barra mit-territorju tal-Parti l-oħra;
 (iii)
 jiġu ttrasferiti temporanjament lil impriża tal-persuna ġuridika fit-territorju tal-Parti l-oħra li tkun membru tal-istess grupp bħall-persuna ġuridika oriġinarja, inklużi l-uffiċċju rappreżentattiv, is-sussidjarja, il-fergħa jew il-kumpanija prinċipali tagħha
 16
 ; u
 (iv)
 li jappartjeni għal waħda mill-kategoriji li ġejjin:
 (A)
 maniġers
 17
 ;
 (B)
 speċjalisti: jew
 (C)
 impjegati apprendisti:
 (e)“maniġer” tfisser persuna fiżika li taħdem f’pożizzjoni superjuri, li primarjament tidderieġi l-ġestjoni tal-impriża fil-Parti l-oħra, li tirċievi superviżjoni jew direzzjoni ġenerali prinċipalment mill-bord tad-diretturi jew mill-azzjonisti tan-negozju jew mill-ekwivalenti tagħhom u li r-responsabbiltajiet tagħha jinkludu:
 (i)
 it-tmexxija tal-impriża jew ta’ dipartiment jew ta’ subdiviżjoni tagħha;
 (ii)
 is-superviżjoni u l-kontroll tax-xogħol ta’ impjegati superviżorji, professjonali jew maniġerjali oħra; u kif ukoll
 (iii)
 l-awtorità ta’ rakkomandazzjoni tar-reklutaġġ, tas-sensja jew ta’ twettiq ta’ azzjonijiet oħra relatati mal-persunal;
 (f)“speċjalista” tfisser persuna fiżika li għandha għarfien speċjalizzat, essenzjali għall-oqsma ta’ attività, għat-tekniki jew għall-ġestjoni tal-impriża, li għandha tiġi vvalutata filwaqt li jitqies mhux biss l-għarfien speċifiku għall-impriża, iżda wkoll jekk il-persuna għandhiex livell għoli ta’ kwalifiki, inkluża esperjenza professjonali adegwata ta’ tip ta’ xogħol jew ta’ attività li teħtieġ għarfien tekniku speċifiku, inkluża sħubija possibbli ta’ professjoni akkreditata; jew u
 (g)“impjegat apprendist” tfisser persuna fiżika li għandha lawrja universitarja li tiġi ttrasferita temporanjament għal skopijiet ta’ żvilupp tal-karriera jew li tikseb taħriġ fit-tekniki jew fil-metodi tan-negozju u li titħallas matul il-perjodu ta’ trasferiment
 18
 .
 6.Il-kuntratt ta’ servizz imsemmi fil-punti (b) u (c) tal-paragrafu 5 għandu jikkonforma mar-rekwiżiti tal-liġi tal-Parti fejn jiġi eżegwit il-kuntratt.
 Artikolu SERVIN.4.2: Ħaddiema bi Trasferiment Intra-ażjendali u Viżitaturi Professjonali għal Finijiet ta’ Stabbiliment
 1.Soġġett għall-kundizzjonijiet u għall-kwalifiki rilevanti speċifikati fl-Anness SERVIN-3 [Viżitaturi professjonali għal finijiet ta’ stabbiliment, ħaddiema bi trasferiment intra-ażjendali u għal viżitaturi għal raġunijiet professjonali għal terminu qasir]:
 (a)kull Parti għandha tippermetti:
 (i)
 id-dħul u s-soġġorn temporanju ta’ ħaddiema bi trasferiment intra-ażjendali;
 (ii)
 id-dħul u s-soġġorn temporanju ta’ viżitaturi professjonali għal finijiet ta’ stabbiliment mingħajr il-ħtieġa ta’ permess tax-xogħol jew proċedura oħra ta’ approvazzjoni minn qabel b’intenzjoni simili; u
 (iii)
 l-impjieg fit-territorju tagħha ta’ ħaddiema bi trasferiment intra-ażjendali tal-Parti l-oħra;
 (b)Parti ma għandhiex iżżomm jew tadotta limitazzjonijiet fil-forma ta’ kwoti numeriċi jew ta’ testijiet tal-ħtiġijiet ekonomiċi dwar in-numru totali ta’ persuni fiżiċi li, f’settur speċifiku, ikunu awtorizzati jidħlu bħala viżitaturi professjonali għal finijiet ta’ stabbiliment jew li investitur tal-Parti l-oħra jista’ jimpjega bħala ħaddiema bi trasferiment intra-ażjendali, la abbażi ta’ subdiviżjoni territorjali u lanqas abbażi tat-territorju kollu tagħha; u u
 (c)kull Parti għandha tagħti lill-ħaddiema bi trasferiment intra-ażjendali u lill-viżitaturi professjonali għal finijiet ta’ stabbiliment tal-Parti l-oħra, matul is-soġġorn temporanju tagħhom fit-territorju tagħha, trattament xejn anqas favorevoli minn dak li tagħti, f’sitwazzjonijiet simili, lill-persuni fiżiċi tagħha stess.
 2.It-tul tas-soġġorn permissibbli għandu jkun għal perjodu ta’ mhux aktar minn tliet snin għall-maniġers u għall-ispeċjalisti, sa sena għall-impjegati trainees u sa 90 jum fi kwalunkwe perjodu ta’ sitt xhur għall-viżitaturi professjonali għal finijiet ta’ stabbiliment.
 Artikolu SERVIN.4.3: Viżitaturi għal raġunijiet professjonali għal terminu qasir
 1.Soġġett għall-kundizzjonijiet u għall-kwalifiki rilevanti speċifikati fl-Anness SERVIN-3 [Viżitaturi professjonali għal finijiet ta’ stabbiliment u viżitaturi għal raġunijiet professjonali għal terminu qasir], kull Parti għandha tippermetti d-dħul u s-soġġorn temporanju ta’ viżitaturi għal raġunijiet professjonali għal terminu qasir tal-Parti l-oħra għall-finijiet tat-twettiq tal-attivitajiet elenkati fl-Anness SERVIN-3 [Viżitaturi professjonali għall-finijiet ta’ stabbiliment, ħaddiema bi trasferiment intra-ażjendali, viżitaturi għal raġunijiet professjonali għal terminu qasir], soġġett għall-kundizzjonijiet li ġejjin:
 (a)il-viżitaturi għal raġunijiet professjonali għal terminu qasir ma jkunux involuti fil-bejgħ tal-oġġetti tagħhom jew fil-forniment ta’ servizzi lill-pubbliku ġenerali;
 (b)il-viżitaturi għal raġunijiet professjonali għal terminu qasir ma jirċevux remunerazzjoni, f’isimhom stess, mill-Parti fejn iqattgħu s-soġġorn temporanju; u kif ukoll
 (c)il-viżitaturi għal raġunijiet professjonali għal terminu qasir ma jkunux involuti fil-provvista ta’ servizz fil-qafas ta’ kuntratt konkluż bejn persuna ġuridika li ma tkunx stabbilita fit-territorju tal-Parti fejn ikunu qed iqattgħu s-soġġorn temporanju, u konsumatur hemmhekk, ħlief kif previst fl-Anness SERVIN-3 [Viżitaturi professjonali għall-finijiet ta’ stabbiliment, ħaddiema bi trasferiment intra-ażjendali, viżitaturi għal raġunijiet professjonali għal terminu qasir].
 2.Sakemm ma jkunx speċifikat mod ieħor Anness SERVIN-3 [Viżitaturi professjonali għall-finijiet ta’ stabbiliment, ħaddiema bi trasferiment intra-ażjendali, viżitaturi għal raġunijiet professjonali għal terminu qasir], Parti għandha tippermetti d-dħul ta’ viżitaturi għal raġunijiet professjonali għal terminu qasir mingħajr ir-rekwiżit ta’ permess tax-xogħol, test tal-ħtiġijiet ekonomiċi jew proċeduri oħra ta’ approvazzjoni minn qabel b’intenzjoni simili.
 3.Jekk il-viżitaturi għal raġunijiet professjonali ta’ Parti jkunu involuti fil-provvista ta’ servizz lil konsumatur fit-territorju tal-Parti fejn ikunu qed iqattgħu s-soġġorn temporanju skont l-Anness SERVIN-3 [Viżitaturi professjonali għall-finijiet ta’ stabbiliment, ħaddiema bi trasferiment intra-ażjendali, viżitaturi għal raġunijiet professjonali għal terminu qasir], dik il-Parti għandha tagħtihom, fir-rigward tal-provvista ta’ dak is-servizz, trattament mhux inqas favorevoli minn dak li tagħti, f’sitwazzjonijiet simili, lill-fornituri tas-servizzi tagħha stess.
 4.It-tul ta’ soġġorn permissibbli għandu jkun għal perjodu ta’ mhux aktar minn 90 jum fi kwalunkwe perjodu ta’ sitt xhur.
 Artikolu SERVIN.4.4: Fornituri ta’ servizzi kuntrattwali u professjonisti indipendenti
 1.Fis-setturi, fis-subsetturi u fl-attivitajiet speċifikati fl-Anness SERVIN-4 [Fornituri ta’ servizzi kuntrattwali u professjonisti indipendenti] u soġġetti għall-kundizzjonijiet u għall-kwalifiki rilevanti speċifikati fih:
 (a)Parti għandha tippermetti d-dħul u s-soġġorn temporanju ta’ fornituri ta’ servizzi kuntrattwali u ta’ professjonisti indipendenti fit-territorju tagħha;
 (b)Parti ma għandhiex tadotta jew iżżomm limitazzjonijiet fuq in-numru totali ta’ fornituri ta’ servizzi kuntrattwali u ta’ professjonisti indipendenti tal-Parti l-oħra li jkunu permessi d-dħul u s-soġġorn temporanju, fil-forma ta’ kwoti numeriċi jew test tal-ħtiġijiet ekonomiċi; u
 (c)kull Parti għandha tagħti lill-fornituri ta’ servizzi kuntrattwali u ta’ professjonisti indipendenti tal-Parti l-oħra, fir-rigward tal-provvista ta’ servizzi tagħhom fit-territorju tagħha, trattament xejn anqas favorevoli minn dak li tagħti, f’sitwazzjonijiet simili, lill-fornituri ta’ servizzi tagħha stess.
 2.L-aċċess mogħti skont dan l-Artikolu huwa relatat biss mas-servizz li jkun is-suġġett tal-kuntratt u ma jagħtix id-dritt li jintuża t-titolu professjonali tal-Parti fejn jiġi pprovdut is-servizz.
 3.In-numru ta’ persuni koperti mill-kuntratt ta’ servizz ma għandux ikun akbar milli meħtieġ sabiex jiġi ssodisfat il-kuntratt, kif jista’ jkun meħtieġ mil-liġi tal-Parti fejn jiġi pprovdut is-servizz.
 4.It-tul ta’ soġġorn permissibbli għandu jkun għal perjodu kumulattiv ta’ mhux aktar minn 12-il xahar, jew għat-tul tal-kuntratt, skont liema jkun l-anqas.
 Artikolu SERVIN.4.5: Miżuri mhux konformi
 Sa fejn il-miżura rilevanti tkun taffettwa s-soġġorn temporanju tal-persuni fiżiċi għal finijiet ta’ negozju, il-punti (b) u (c) tal-Artikolu SERVIN.4.2(1) [Ħaddiema bi Trasferiment Intra-ażjendali u Viżitaturi Professjonali għal Finijiet ta’ Stabbiliment], l-Artikolu SERVIN.4.3(3) [Viżitaturi kummerċjali ta’ terminu qasir] u l-punti (b) u (c) tal-Artikolu SERVIN.4.4(1) [Servizzi Kuntrattwali u ta’ Professjonisti Indipendenti] ma japplikawx għal:
 (a)kwalunkwe miżura mhux konformi eżistenti ta’ Parti fil-livell ta’:
 (i)
 għall-Unjoni:
 (A)
 l-Unjoni, kif stabbilit fl-Iskeda tal-Unjoni fl-Anness SERVIN-1 [Miżuri eżistenti];
 (B)
 il-gvern ċentrali ta’ Stat Membru, kif stabbilit fl-Iskeda tal-Unjoni fl-Anness SERVIN-1 [Miżuri eżistenti];
 (C)
 gvern reġjonali ta’ Stat Membru, kif stabbilit fl-Iskeda tal-Unjoni fl-Anness SERVIN-1 [Miżuri eżistenti]; jew
 (D)
 gvern lokali, minbarra dak imsemmi fil-punt (C); u
 (ii)
 għar-Renju Unit:
 (A)
 il-gvern gvern ċentrali, kif stabbilit fl-Iskeda tar-Renju Unit fl-Anness SERVIN-1 [Miżuri eżistenti];
 (B)
 gvern reġjonali, kif stabbilit fl-Iskeda tar-Renju Unit fl-Anness SERVIN-1 [Miżuri eżistenti]; jew
 (C)
 gvern lokali;
 (b)il-kontinwazzjoni jew it-tiġdid fil-pront ta’ kwalunkwe miżura mhux konformi msemmija fil-punt (a);
 (c)modifika ta’ kwalunkwe miżura mhux konformi msemmija fil-punti (a) u (b) ta’ dan l-Artikolu sa fejn ma tnaqqasx il-konformità tal-miżura, kif kienet teżisti immedjatament qabel il-modifika, mal-punti (b) u (c) tal-Artikolu SERVIN.4.2(1) [Ħaddiema bi Trasferiment Intra-ażjendali u Viżitaturi Professjonali għal Finijiet ta’ Stabbiliment], l-Artikolu SERVIN.4.3(3) [Viżitaturi kummerċjali ta’ terminu qasir] u l-punti (b) u (c) tal-Artikolu SERVIN.4.4(1) [Servizzi Kuntrattwali u ta’ Professjonisti Indipendenti]; jew
 (d)kwalunkwe miżura ta’ Parti konsistenti ma’ kundizzjoni jew ma’ kwalifika speċifikata fl-Anness SERVIN-2 [Miżuri futuri].
 Artikolu SERVIN.4.6: Trasparenza
 1.Kull Parti għandha tagħmel disponibbli għall-pubbliku informazzjoni dwar miżuri rilevanti li jirrigwardaw id-dħul u s-soġġorn temporanju ta’ persuni fiżiċi tal-Parti l-oħra, imsemmija fl-Artikolu SERVIN.4.1(1) [Kamp ta’ applikazzjoni u definizzjonijiet].
 2.L-informazzjoni msemmija fil-paragrafu 1 għandha, sa fejn ikun possibbli, tinkludi l-informazzjoni li ġejja rilevanti għad-dħul u għas-soġġorn temporanju ta’ persuni fiżiċi:
 (a)il-kategoriji tal-viża, tal-permessi jew ta’ kwalunkwe tip simili ta’ awtorizzazzjoni rigward id-dħul u r-residenza temporanja;
 (b)id-dokumentazzjoni meħtieġa u l-kundizzjonijiet li jridu jiġu ssodisfati;
 (c)il-metodu ta’ mili ta’ applikazzjoni u l-alternattivi għall-preżentazzjoni, bħal uffiċċji konsulari jew online;
 (d)tariffi tal-applikazzjoni u skeda ta’ żmien indikattiva għall-proċessar ta’ applikazzjoni;
 (e)it-tul massimu ta’ soġġorn skont kull tip ta’ awtorizzazzjoni deskritti fis-subparagrafu (a);
 (f)il-kundizzjonijiet għal kwalunkwe estensjoni jew tiġdid disponibbli;
 (g)ir-regoli rigward id-dipendenti li jakkumpanjaw;
 (h)il-proċeduri disponibbli għar-rieżami jew għall-appell; u
 (i)il-liġijiet rilevanti ta’ applikazzjoni ġenerali li jappartjenu għad-dħul u għas-soġġorn temporanju tal-persuni fiżiċi għal finijiet kummerċjali.
 3.Fir-rigward tal-informazzjoni msemmija fil-paragrafi 1 u 2, kull Parti għandha tieħu impenn li tinforma minnufih lill-Parti l-oħra bl-introduzzjoni ta’ kwalunkwe rekwiżit ġdid u proċedura ġdida jew bit-tibdiliet fi kwalunkwe rekwiżit u proċedura li jaffettwaw l-applikazzjoni effettiva għall-awtorizzazzjoni tad-dħul, għas-soġġorn temporanju u, fejn applikabbli, għall-awtorizzazzjoni ta’ xogħol fil-Parti msemmija l-ewwel.
 Kapitolu 5: Qafas regolatorju
 Taqsima 1: Regolamentazzjoni domestika
 Artikolu SERVIN.5.1: Kamp ta’ applikazzjoni u definizzjonijiet
 1.Din it-Taqsima tapplika għall-miżuri tal-Partijiet li huma relatati mar-rekwiżiti u mal-proċeduri ta’ liċenzjar, mar-rekwiżiti u mal-proċeduri ta’ kwalifika, mal-formalitajiet u mal-istandards tekniċi li jaffettwaw:
 (a)kummerċ transfruntier fis-servizzi;
 (b) l-istabbiliment jew l-operat; jew
 (c)il-provvista ta’ servizz permezz tal-preżenza ta’ persuna fiżika ta’ Parti fit-territorju tal-Parti l-oħra kif stabbilit fl-Artikolu SERVIN.4.1 [Kamp ta’ applikazzjoni u definizzjonijiet].
 F’dak li għandu x’jaqsam mal-miżuri relatati mal-istandards tekniċi, din it-Taqsima tapplika biss għal miżuri li jaffettwaw il-kummerċ fis-servizzi. Għall-finijiet ta’ din it-Taqsima, it-terminu “standards tekniċi” ma jinkludix standards tekniċi regolatorji jew ta’ implimentazzjoni għas-servizzi finanzjarji.
 2.Din it-Taqsima ma tapplikax għar-rekwiżiti u l-proċeduri ta’ liċenzjar, għar-rekwiżiti u l-proċeduri ta’ kwalifika, għall-formalitajiet u l-istandards tekniċi skont miżura:
 (a)li ma tikkonformax mal-Artikolu SERVIN.2.2 [Aċċess għas-suq] jew 2.3 [Trattament mazzjonali] u hija msemmija fil-punti minn (a) sa (c) tal-Artikolu SERVIN.2.7(1) [Miżuri mhux konformi u eċċezzjonijiet] jew mal-Artikolu SERVIN.3.2 [Aċċess għas-suq], l-Artikolu SERVIN 3.3 [Preżenza lokali] jew l-Artikolu SERVIN.3.4 [Trattament nazzjonali] u hija msemmija fil-punti (a) sa (c) tal-Artikolu SERVIN.3.6(1) [miżuri mhux konformi] jew mal-punti (b) u (c) tal-Artikolu SERVIN.4.2(1) [Ħaddiema bi Trasferiment Intra-ażjendali u Viżitaturi Professjonali għal Finijiet ta’ Stabbiliment], l-Artikolu SERVIN.4.3(3) [Viżitaturi kummerċjali ta’ terminu qasir] u l-punti (b) u (c) tal-Artikolu SERVIN.4.4(1) [Servizzi Kuntrattwali u ta’ Professjonisti Indipendenti] u hija msemmija fl-Artikolu SERVIN 4.5(1) [Miżuri mhux konformi]; jew
 (b)imsemmija fl-Artikolu SERVIN.2.7(2) [Miżuri mhux konformi u eċċezzjonijiet] jew l-Artikolu SERVIN.3.6(2) [Miżuri mhux konformi].
 3.Għall-finijiet ta’ din it-Taqsima:
 (a)“awtorizzazzjoni” tfisser il-permess biex titwettaq xi waħda mill-attivitajiet imsemmija fil-punti (a) sa (c) tal-paragrafu 1 li jirriżultaw minn proċedura li persuna fiżika jew ġuridika jeħtiġilha taderixxi magħha biex turi konformità mar-rekwiżiti ta’ liċenzjar, mar-rekwiżiti ta’ kwalifika, mal-istandards tekniċi jew mal-formalitajiet għall-finijiet ta’ kisba, żamma jew tiġdid ta’ dak il-permess; u
 (b)“awtorità kompetenti” tfisser gvern jew awtorità ċentrali, reġjonali jew lokali jew korp mhux governattiv fl-eżerċizzju tas-setgħat delegati minn gvernijiet jew minn awtoritajiet ċentrali, reġjonali jew lokali, li jkun intitolat jieħu deċiżjoni dwar l-awtorizzazzjoni msemmija fil-punt (a).
 Artikolu SERVIN.5.2: Sottomissjoni tal-applikazzjonijiet
 Sa fejn ikun prattikabbli, kull Parti għandha tevita li applikant ikun meħtieġ li jikkuntattja aktar minn awtorità kompetenti waħda għal kull applikazzjoni għall-awtorizzazzjoni. Jekk attività li għaliha tintalab awtorizzazzjoni taqa’ fil-ġurisdizzjoni ta’ diversi awtoritajiet kompetenti, jistgħu jkunu meħtieġa diversi applikazzjonijiet għall-awtorizzazzjoni.
 Artikolu SERVIN.5.3: Perjodi ta’ żmien għall-applikazzjoni
 Jekk Parti tkun teħtieġ awtorizzazzjoni, għandha tiżgura li l-awtoritajiet kompetenti tagħha, sa fejn ikun prattikabbli, jippermettu s-sottomissjoni ta’ applikazzjoni fi kwalunkwe ħin matul is-sena. Jekk jeżisti perjodu ta’ żmien speċifiku għall-applikazzjoni għall-awtorizzazzjoni, il-Parti għandha tiżgura li l-awtoritajiet kompetenti jippermettu perjodu ta’ żmien raġonevoli għas-sottomissjoni ta’ applikazzjoni.
 Artikolu SERVIN.5.4: Applikazzjonijiet elettroniċi u aċċettazzjoni ta’ kopji
 Jekk Parti tkun teħtieġ awtorizzazzjoni, hija għandha tiżgura li l-awtoritajiet kompetenti tagħha:
 (a)sa fejn possibbli jipprevedu li l-applikazzjonijiet jitwettqu b’mezzi elettroniċi, inkluż mit-territorju tal-Parti l-oħra; u
 (b)jaċċettaw kopji ta’ dokumenti, li jkunu awtentikati f’konformità mal-liġi domestika tal-Parti, minflok dokumenti oriġinali, sakemm l-awtoritajiet kompetenti ma jkunux jeħtieġu dokumenti oriġinali sabiex jipproteġu l-integrità tal-proċess ta’ awtorizzazzjoni.
 Artikolu SERVIN.5.5: Proċessar tal-applikazzjonijiet
 1.Jekk Parti tkun teħtieġ awtorizzazzjoni, hija għandha tiżgura li l-awtoritajiet kompetenti tagħha:
 (a)jipproċessaw l-applikazzjonijiet matul is-sena. Fejn dak ma jkunx possibbli, din l-informazzjoni għandha ssir pubblika minn qabel, sa fejn ikun fattibbli;
 (b)sa fejn ikun prattikabbli, jipprovdu perjodu ta’ żmien indikattiv għall-proċessar ta’ applikazzjoni. Dan il-perjodu taż-żmien għandu jkun raġonevoli sa fejn ikun prattikabbli;
 (c)fuq it-talba tal-applikant, jipprovdu mingħajr dewmien żejjed informazzjoni dwar l-istatus tal-applikazzjoni;
 (d)sa fejn ikun prattikabbli, jaċċertaw mingħajr dewmien żejjed il-kompletezza ta’ applikazzjoni għall-proċessar skont il-liġijiet u r-regolamenti domestiċi tal-Parti;
 (e)jekk jikkunsidraw applikazzjoni bħala kompluta għall-finijiet tal-proċessar skont il-liġijiet u r-regolamenti domestiċi tal-Parti,
 19
 f’perjodu ta’ żmien raġonevoli wara s-sottomissjoni tal-applikazzjoni jiżguraw li:
 (i)
 il-proċessar tal-applikazzjoni ikun komplut; kif ukoll
 (ii)
 l-applikant jiġi informat bid-deċiżjoni dwar l-applikazzjoni, sa fejn ikun possibbli bil-miktub
 20
 ;
 (f)jekk jikkunsidraw applikazzjoni bħala inkompluta għall-finijiet tal-proċessar skont il-liġijiet u r-regolamenti domestiċi tal-Parti, f’perjodu ta’ żmien raġonevoli, sa fejn prattikabbli:
 (i)
 jinformaw lill-applikant li l-applikazzjoni mhix kompluta;
 (ii)
 fuq it-talba tal-applikant jidentifikaw l-informazzjoni addizzjonali meħtieġa sabiex l-applikazzjoni titqies kompluta jew inkella jipprovdu gwida dwar għaliex l-applikazzjoni tkun meqjusa bħala inkompluta; u
 (iii)
 jipprovdu lill-applikant l-opportunità li jipprovdi l-informazzjoni addizzjonali li tkun meħtieġa sabiex tiġi kkompletata l-applikazzjoni
 21
 ;
 madankollu, jekk l-ebda waħda minn dawn ta’ hawn fuq ma tkun prattikabbli, u l-applikazzjoni tiġi rrifjutata minħabba inkompletezza, l-awtoritajiet kompetenti għandhom jiżguraw li jinformaw lill-applikant f’perjodu ta’ żmien raġonevoli; u u
 (g)jekk applikazzjoni tiġi rrifjutata, jew b’inizjattiva tagħhom stess jew b'talba tal-applikant, jinformaw lill-applikant bir-raġunijiet għar-rifjut u bil-perjodu ta’ żmien għal appell kontra dik id-deċiżjoni u, jekk applikabbli, bil-proċeduri għas-sottomissjoni mill-ġdid ta’ applikazzjoni; applikant ma għandux jinżamm milli jissottometti applikazzjoni oħra biss għaliex qabel tkun ġiet irrifjutata applikazzjoni.
 2.Il-Partijiet għandhom jiżguraw li l-awtoritajiet kompetenti tagħhom jagħtu awtorizzazzjoni malli jiġi stabbilit, abbażi ta’ eżaminazzjoni xierqa, li l-applikant jissodisfa l-kundizzjonijiet biex jiksibha.
 3.Il-Partijiet għandhom jiżguraw li, ladarba tingħata, l-awtorizzazzjoni tidħol fis-seħħ mingħajr dewmien żejjed, soġġetta għat-termini u għall-kundizzjonijiet applikabbli
 22
 .
 Artikolu SERVIN.5.6: Tariffi
 1.Għall-attivitajiet ekonomiċi kollha minbarra s-servizzi finanzjarji, kull Parti għandha tiżgura li t-tariffi tal-awtorizzazzjoni mitluba mill-awtoritajiet kompetenti tagħha jkunu raġonevoli u trasparenti u minnhom infushom ma jillimitawx il-provvista tas-servizz rilevanti jew it-twettiq ta’ kwalunkwe attività ekonomika oħra. Fid-dawl tal-ispiża u l-piż amministrattiv, kull Parti hija mħeġġa taċċetta l-ħlas tat-tariffi tal-awtorizzazzjoni b’mezzi elettroniċi.
 2.Fir-rigward tas-servizzi finanzjarji, kull Parti għandha tiżgura li l-awtoritajiet kompetenti tagħha, fir-rigward tat-tariffi ta’ awtorizzazzjoni li huma jitolbu, jipprovdu lill-applikanti skeda ta’ tariffi jew informazzjoni dwar kif jiġu ddeterminati l-ammonti tat-tariffi, u ma jużawx it-tariffi bħala mezz sabiex jevitaw l-impenji jew l-obbligi tal-Parti.
 3.It-tariffi tal-awtorizzazzjoni ma jinkludux it-tariffi għall-użu ta’ riżorsi naturali, il-pagamenti għall-irkant, il-proċedura tal-offerti jew mezzi nondiskriminatorji oħra għall-għoti ta’ konċessjonijiet jew ta’ kontribuzzjonijiet mandatorji għall-provvista ta’ servizzi universali.
 Artikolu SERVIN.5.7: Valutazzjoni tal-kwalifiki
 Jekk Parti tkun teħtieġ eżaminazzjoni sabiex tivvaluta l-kwalifiki ta’ applikant għal awtorizzazzjoni, hija għandha tiżgura li l-awtoritajiet kompetenti tagħha jiskedaw tali eżaminazzjoni f’intervalli raġonevolment frekwenti u tipprovdi perjodu ta’ żmien raġonevoli sabiex l-applikanti jkunu jistgħu jitolbu li ssirilhom l-eżaminazzjoni. Sa fejn ikun prattikabbli, kull Parti għandha taċċetta talbiet f’format elettroniku sabiex jitwettqu t-tali eżaminazzjonijiet u għandha tikkunsidra l-użu ta’ mezzi elettroniċi f’aspetti oħra tal-proċessi ta’ eżaminazzjoni.
 Artikolu SERVIN.5.8: Pubblikazzjoni u informazzjoni disponibbli
 1.Jekk Parti teħtieġ awtorizzazzjoni, il-Parti għandha tippubblika minnufih l-informazzjoni meħtieġa għall-persuni li jwettqu jew li jfittxu li jwettqu l-attivitajiet imsemmija fl-Artikolu SERVIN.5.1(1) [Kamp ta’ applikazzjoni u definizzjonijiet] li għalihom l-awtorizzazzjoni tkun meħtieġa tikkonforma mar-rekwiżiti, mal-formalitajiet, mal-istandards tekniċi u mal-proċeduri għall-kisba, għaż-żamma, għall-emendar u għat-tiġdid ta’ tali awtorizzazzjoni. Tali informazzjoni għandha tinkludi, sa fejn tkun teżisti:
 (a)ir-rekwiżiti u l-proċeduri ta’ liċenzjar u ta’ kwalifika u l-formalitajiet;
 (b)informazzjoni ta’ kuntatt tal-awtoritajiet kompetenti rilevanti;
 (c)tariffi ta’ awtorizzazzjoni;
 (d)standards tekniċi applikabbli;
 (e)proċeduri għall-appell jew għar-rieżami ta’ deċiżjonijiet li jikkonċernaw l-applikazzjonijiet;
 (f)proċeduri għall-monitoraġġ jew għall-infurzar tal-konformità mat-termini u mal-kundizzjonijiet tal-liċenzji jew tal-kwalifiki;
 (g)opportunitajiet għall-involviment pubbliku, bħal permezz ta’ seduti jew kummenti; u
 (h)perjodi taż-żmien indikattivi għall-proċessar ta’ applikazzjoni.
 Għall-finijiet ta’ din it-Taqsima, “pubblikazzjoni” tfisser li tiġi inkluża f’pubblikazzjoni uffiċjali, bħal ġurnal uffiċjali, jew fuq sit web uffiċjali. Il-Partijiet għandhom jikkonsolidaw il-pubblikazzjonijiet elettroniċi f’portal online uniku jew inkella jiżguraw li l-awtoritajiet kompetenti jagħmluhom aċċessibbli faċilment permezz ta’ mezzi elettroniċi alternattivi.
 2.Kull Parti għandha tirrikjedi lil kull waħda mill-awtoritajiet kompetenti tagħha li twieġeb għal kwalunkwe talba għal informazzjoni jew assistenza, sa fejn ikun prattikabbli.
 Artikolu SERVIN.5.9: Standards tekniċi
 Kull Parti għandha tħeġġeġ lill-awtoritajiet kompetenti tagħha, meta jadottaw standards tekniċi, sabiex jadottaw standards tekniċi żviluppati permezz ta’ proċessi miftuħa u trasparenti, u għandha tħeġġeġ lil kwalunkwe korp, inklużi organizzazzjonijiet internazzjonali rilevanti, maħtur sabiex jiżviluppa standards tekniċi sabiex jagħmel dan permezz ta’ proċessi miftuħa u trasparenti.
 Artikolu SERVIN.5.10: Kundizzjonijiet għall-awtorizzazzjoni
 1.Kull Parti għandha tiżgura li l-miżuri relatati mal-awtorizzazzjoni jkunu bbażati fuq kriterji li jipprekludu lill-awtoritajiet kompetenti milli jeżerċitaw is-setgħa tagħhom ta’ valutazzjoni b’mod arbitrarju u jistgħu jinkludu, fost l-oħrajn, il-kompetenza u l-kapaċità li jiġi pprovdut servizz jew kwalunkwe attività ekonomika oħra, inkluż li dan isir f’konformità mar-rekwiżiti regolatorji ta’ Parti bħar-rekwiżiti tas-saħħa u ambjentali. Biex jiġi evitat kull dubju, il-Partijiet jifhmu li meta jaslu għad-deċiżjonijiet, awtorità kompetenti tista’ tibbilanċja l-kriterji;
 2.Il-kriterji msemmija fil-paragrafu 1 ikunu:
 (a)ċari u mingħajr ambigwità;
 (b)oġġettivi u trasparenti;
 (c)prestabbiliti;
 (d)magħmulin disponibbli għal pubbliku minn qabel;
 (e)imparzjali; u
 (f)aċċessibbli faċilment.
 3.Jekk Parti tadotta jew iżżomm miżura relatata mal-awtorizzazzjoni, hija għandha tiżgura li:
 (a)l-awtorità kompetenti kkonċernata tipproċessa l-applikazzjonijiet u tilħaq u tamministra d-deċiżjonijiet tagħha b’mod oġġettiv u imparzjali u b’mod indipendenti mill-influwenza żejda ta’ kwalunkwe persuna li twettaq l-attività ekonomika li għaliha tkun meħtieġa l-awtorizzazzjoni; u
 (b)il-proċeduri nfushom ma jipprevjenux li jiġu ssodisfati r-rekwiżiti.
 Artikolu SERVIN.5.11: Numru limitat ta’ liċenzji
 Jekk in-numru ta’ liċenzji disponibbli għal attività partikolari jkun limitat minħabba n-nuqqas ta’ riżorsi naturali disponibbli jew in-nuqqas ta’ kapaċità teknika, Parti għandha tapplika proċedura tal-għażla għal kandidati potenzjali li tipprovdi garanziji sħaħ ta’ imparzjalità u ta’ trasparenza, inkluż, b’mod partikolari, reklamar adegwat dwar it-tnedija, il-kondotta u t-tlestija tal-proċedura. Fl-istabbiliment tar-regoli għall-proċedura tal-għażla, Parti tista’ tqis l-objettivi leġittimi tal-politika, inklużi kunsiderazzjonijiet tas-saħħa, tas-sikurezza, tal-ħarsien tal-ambjent u tal-preservazzjoni tal-wirt kulturali.
 Taqsima 2: Dispożizzjonijiet ta’ applikazzjoni ġenerali
 Artikolu SERVIN.5.12: Proċeduri ta’ stħarriġ għal deċiżjonijiet amministrattivi
 Parti għandha żżomm tribunali jew proċeduri ġudizzjarji, ta’ arbitraġġ jew amministrattivi li jipprovdu, b'talba ta’ investitur jew ta’ fornitur ta’ servizz affettwat tal-Parti l-oħra, għall-istħarriġ fil-pront ta’ deċiżjonijiet amministrattivi, u, jekk ikunu ġġustifikati, rimedji xierqa għat-tali deċiżjonijiet amministrattivi, li jaffettwaw l-istabbiliment jew l-operat, il-kummerċ transfruntier fis-servizzi jew il-provvista ta’ servizz permezz tal-preżenza ta’ persuna fiżika ta’ Parti fit-territorju tal-Parti l-oħra. Għall-finijiet ta’ dan it-Titolu, “deċiżjonijiet amministrattivi” tfisser deċiżjoni jew azzjoni b’effett legali li tapplika għal persuna, għal oġġett jew għal servizz speċifiku f’każ individwali, u tkopri n-nuqqas li tittieħed deċiżjoni amministrattiva jew li tittieħed tali azzjoni meta dan ikun meħtieġ mil-liġi ta’ Parti. Jekk dawn il-proċeduri ma jkunux indipendenti mill-awtorità kompetenti fdata bid-deċiżjoni amministrattiva kkonċernata, Parti tassigura li l-proċeduri jipprovdu għal stħarriġ oġġettiv u imparzjali.
 Artikolu SERVIN.5.13: Kwalifiki professjonali
 1.F’dan l-Artikolu ma hemm xejn li jimpedixxi lil Parti milli tobbliga li l-persuni fiżiċi jkollhom il-kwalifiki professjonali meħtieġa speċifikati fit-territorju fejn titwettaq l-attività, għas-settur ta’ attività kkonċernat
 23
 .
 2.Il-korpi u l-awtoritajiet professjonali, li huma rilevanti għas-settur tal-attività kkonċernata fit-territorji rispettivi tagħhom, jistgħu jiżviluppaw u jipprovdu rakkomandazzjonijiet konġunt dwar ir-rikonoxximent ta’ kwalifiki professjonali lill-Kunsill ta’ Sħubija. Tali rakkomandazzjonijiet konġunti għandhom ikunu appoġġati minn valutazzjoni bbażata fuq l-evidenza ta’:
 (a)il-valur ekonomiku ta’ arranġament previst dwar ir-rikonoxximent ta’ kwalifiki professjonali; u
 (b)il-kompatibbiltà tar-reġimi rispettivi, jiġifieri l-punt sa fejn ir-rekwiżiti applikati minn kull Parti għall-awtorizzazzjoni, il-liċenzjar, l-operat u ċ-ċertifikazzjoni huma kompatibbli.
 3.Malli jirċievi rakkomandazzjoni konġunta, il-Kunsill ta’ Sħubija għandu jirrieżamina l-konsistenza tiegħu ma’ dan it-Titolu f’perjodu ta’ żmien raġonevoli. Il-Kunsill ta’ Sħubija jista’, wara tali rieżami, jiżviluppa u jadotta arranġament dwar il-kundizzjonijiet għar-rikonoxximent ta’ kwalifiki professjonali permezz ta’ deċiżjoni bħala anness għal dan il-Ftehim, li għandu jitqies li jifforma parti integrali minn dan it-Titolu
 24
 .
 4.L-arranġament imsemmi fil-paragrafu 3 għandu jipprevedi l-kundizzjonijiet għar-rikonoxximent ta’ kwalifiki professjonali miksuba fl-Unjoni u l-kwalifiki professjonali miksuba fir-Renju Unit relatati ma’ attività koperta minn dan it-Titolu u t-Titolu III [Kummerċ diġitali] tal-Ewwel Intestatura.
 5.Il-Linji Gwida għall-arranġamenti dwar ir-rikonoxximent tal-kwalifiki professjonali stabbiliti fl-Anness SERVIN-6 [Linji Gwida għal arranġamenti dwar ir-rikonoxximent ta’ kwalifiki professjonali] għandhom jitqiesu fl-iżvilupp tar-rakkomandazzjonijiet konġunti msemmija fil-paragrafu 2 ta’ dan l-Artikolu kif ukoll mill-Kunsill ta’ Sħubija meta jivvaluta jekk għandux jiġi adottat tali Arranġament, kif imsemmi fil-paragrafu 3 ta’ dan l-Artikolu.
 Taqsima 3: Servizzi ta’ Konsenja
 Artikolu SERVIN.5.14: Kamp ta’ applikazzjoni u definizzjonijiet
 1.Din it-Taqsima tapplika għal miżuri ta’ Parti li jaffettwaw il-provvista ta’ servizzi ta’ konsenja flimkien mal-Kapitoli 1, 2, 3 u 4 ta’ dan it-Titolu, u għat-Taqsimiet 1 u 2 ta’ dan il-Kapitolu.
 2.Għall-finijiet ta’ din it-Taqsima:
 (a)“servizzi ta’ konsenja” tfisser servizzi postali, servizzi ta’ kurrier, servizzi ta’ konsenja espressa jew servizzi ta’ posta espressa, li jinkludu l-attivitajiet li ġejjin: il-ġbir, is-separazzjoni, it-trasport u l-konsenja ta’ oġġetti postali;
 (b)“servizzi ta’ konsenja espressa” tfisser il-ġbir, is-separazzjoni, it-trasport u l-konsenja ta’ oġġetti postali b’veloċità mgħaġġla u b’affidabbiltà u tista’ tinkludi elementi ta’ valur miżjud bħall-ġbir mill-punt tal-oriġini, il-konsenja personali lid-destinatarju, it-traċċar, il-possibbiltà li tinbidel id-destinazzjoni u d-destinatarju fi tranżitu jew il-konferma tar-riċevuta;
 (c)“servizzi tal-posta espressa” tfisser servizzi internazzjonali ta’ konsenja espressa pprovduti permezz tal-Koperattiva tal-EMS, li hija l-assoċjazzjoni volontarja ta’ operaturi postali nnominati skont l-Unjoni Postali Universali (UPU);
 (d)“liċenzja” tfisser awtorizzazzjoni li awtorità regolatorja ta’ Parti tista’ teħtieġ fornitur individwali sabiex dak il-fornitur joffri servizzi postali jew tal-kurrier;
 (e)“oġġett postali” tfisser oġġett sa 31,5 kg indirizzat fil-forma finali li fiha għandu jinġarr minn kwalunkwe tip ta’ fornitur ta’ servizzi ta’ konsenja, kemm jekk pubbliku kif ukoll jekk privat, u jista’ jinkludi oġġetti bħal ittra, pakkett, gazzetta jew katalgu;
 (f)“monopolju postali” tfisser id-dritt esklużiv li jiġu pprovduti servizzi ta’ konsenja speċifikati fit-territorju ta’ Parti jew f’subdiviżjoni ta’ dan skont il-liġi ta’ dik il-Parti; u u
 (g)“servizz universali” tfisser il-provvista permanenti ta’ servizz ta’ konsenja ta’ kwalità speċifikata fil-punti kollha fit-territorju ta’ Parti jew ta’ subdiviżjoni tiegħu bi prezzijiet affordabbli għall-utenti kollha.
 Artikolu SERVIN.5.15: Servizz universali
 1.Kull Parti għandha d-dritt li tiddefinixxi t-tip ta’ obbligu ta’ servizz universali li tixtieq iżżomm u li tiddeċiedi dwar il-kamp ta’ applikazzjoni u l-implimentazzjoni tiegħu. Kwalunkwe obbligu ta’ servizz universali għandu jiġi amministrat b’mod trasparenti, mhux diskriminatorju u newtrali fir-rigward tal-fornituri kollha soġġetti għall-obbligu.
 2.Jekk Parti teħtieġ li s-servizzi tal-posta espress ’il ġewwa jiġu forniti abbażi ta’ servizz universali, din ma għandhiex tagħti trattament preferenzjali lil dawk is-servizzi fuq servizzi internazzjonali oħra ta’ konsenja rapida.
 Artikolu SERVIN.5.16: Finanzjament ta’ servizzi universali
 Parti ma għandhiex timponi tariffi jew imposti oħra fuq il-provvista ta’ servizz ta’ konsenja li ma huwiex servizz universali għall-finijiet ta’ finanzjament tal-provvista ta’ servizz universali. Dan l-Artikolu ma japplikax għal miżuri ta’ tassazzjoni jew għal tariffi amministrattivi applikabbli b’mod ġenerali.
 Artikolu SERVIN.5.17: Prevenzjoni ta’ prattiki li jikkawżaw distorsjoni tas-suq
 Kull Parti għandha tiżgura li l-fornituri ta’ servizzi postali soġġetti għal obbligu ta’ servizz universali jew ta’ monopolju postali ma jkunux involuti fi prattiki li joħolqu distorsjoni bħal:
 (a)l-użu ta’ dħul derivat mill-provvista tas-servizz soġġett għal obbligu ta’ servizz universali jew minn monopolju postali għal sussidju inkroċjat tal-provvista ta’ servizz ta’ konsenja rapida jew kwalunkwe servizz ta’ konsenja li ma jkunx soġġett għal obbligu ta’ servizz universali; jew
 (b)li b’mod mhux ġustifikat jiddifferenzjaw bejn il-klijenti fir-rigward ta’ tariffi jew ta’ termini u ta’ kundizzjonijiet oħra għall-provvista ta’ servizz soġġett għal servizz universali jew għal monopolju postali.
 Artikolu SERVIN.5.18: Liċenzji
 1.Jekk Parti tkun teħtieġ liċenzja għall-provvista ta’ servizzi ta’ konsenja, din għandha tagħmel disponibbli għall-pubbliku:
 (a)ir-rekwiżiti kollha ta’ liċenzjar u l-perjodu taż-żmien normalment mitlub biex tintlaħaq deċiżjoni b’rabta ma’ applikazzjoni għal liċenzja; kif ukoll
 (b)it-termini u l-kundizzjonijiet tal-liċenzji.
 2.Il-proċeduri, l-obbligi u r-rekwiżiti ta’ liċenzja għandhom ikunu trasparenti, mhux diskriminatorji u bbażati fuq kriterji oġġettivi.
 3.Jekk applikazzjoni għal liċenzja tiġi miċħuda mill-awtorità kompetenti, din għandha tinforma lill-applikant bir-raġunijiet għar-rifjut bil-miktub. Kull Parti għandha tistabbilixxi proċedura ta’ appell permezz ta’ korp indipendenti disponibbli għall-applikanti li l-liċenzja tagħhom tkun ġiet irrifjutata. Dak il-korp jista’ jkun qorti.
 Artikolu SERVIN.5.19: Indipendenza tal-korp regolatorju
 1.Kull Parti għandha tistabbilixxi jew iżżomm korp regolatorju li għandu jkun legalment distint u funzjonalment indipendenti minn kwalunkwe fornitur ta’ servizzi ta’ konsenja. Jekk Parti tkun is-sid jew tikkontrolla fornitur ta’ servizzi ta’ konsenja, din għandha tiżgura s-separazzjoni strutturali effettiva tal-funzjoni regolatorja minn attivitajiet assoċjati mas-sjieda jew mal-kontroll.
 2.Il-korpi regolatorji għandhom iwettqu l-kompiti tagħhom b’mod trasparenti u f’waqtu u jkollhom riżorsi finanzjarji u umani adegwati sabiex iwettqu l-kompitu assenjat lilhom. Id-deċiżjonijiet tagħhom għandhom ikunu imparzjali fir-rigward tal-parteċipanti kollha fis-suq.
 Taqsima 4: Servizzi tat-telekomunikazzjoni
 Artikolu SERVIN.5.20: Kamp ta’ applikazzjoni
 Din it-Taqsima tapplika għal miżuri ta’ Parti li jaffettwaw il-provvista ta’ servizzi ta’ konsenja flimkien mal-Kapitoli 1, 2, 3 u 4 ta’ dan it-Titolu, u għat-Taqsimiet 1 u 2 ta’ dan il-Kapitolu.
 Artikolu SERVIN.5.21: Definizzjonijiet
 Għall-finijiet ta’ din it-Taqsima:
 (a)“faċilitajiet assoċjati” tfisser servizzi assoċjati, infrastruttura fiżika u faċilitajiet jew elementi oħra assoċjati ma’ network tat-telekomunikazzjoni jew ma’ servizz tat-telekomunikazzjoni li jippermettu jew isostnu l-provvista ta’ servizzi permezz ta’ dak in-network jew is-servizz jew li għandhom il-potenzjal li jagħmlu dan;
 (b)“utent finali” jfisser konsumatur aħħari jew abbonat għal servizz pubbliku tat-telekomunikazzjoni, inkluż fornitur ta’ servizz li ma jkunx fornitur ta’ servizzi pubbliċi tat-telekomunikazzjoni;
 (c)“faċilitajiet essenzjali” tfisser faċilitajiet ta’ network pubbliku tat-telekomunikazzjoni jew servizz pubbliku tat-telekomunikazzjoni li:
 (i)
 jiġu pprovduti b’mod esklussiv jew predominanti minn fornitur wieħed jew minn għadd limitat ta’ fornituri; u
 (ii)
 ma jistgħux b’mod prattiku jiġu ekonomikament jew teknikament sostitwiti sabiex jiġi pprovdut servizz;
 (d)“interkonnessjoni” tfisser il-konnessjoni ta’ networks pubbliċi tat-telekomunikazzjoni użati mill-istess fornituri jew minn fornituri differenti ta’ networks tat-telekomunikazzjoni jew ta’ servizzi tat-telekomunikazzjoni sabiex l-utenti ta’ fornitur wieħed ikunu jistgħu jikkomunikaw mal-utenti tal-istess fornitur jew ta’ fornitur ieħor jew jaċċessaw servizzi pprovduti minn fornitur ieħor irrispettivament jekk dawk is-servizzi jiġux ipprovduti mill-fornituri involuti jew minn kwalunkwe fornitur ieħor li jkollu aċċess għan-network;
 (e)“servizz internazzjonali tar-roaming mobbli” tfisser servizz mobbli kummerċjali pprovdut skont ftehim kummerċjali bejn il-fornituri ta’ servizzi pubbliċi tat-telekomunikazzjoni li jippermetti lil utent finali juża l-apparat mobbli domestiku tiegħu jew apparat ieħor għal servizzi ta’ trażmissjoni tal-vuċi, ta’ data jew ta’ messaġġi waqt li jkun barra mit-territorju li fih jinsab in-network pubbliku tat-telekomunikazzjoni tal-utent finali;
 (f)“servizz ta’ aċċess għall-internet” tfisser servizz pubbliku tat-telekomunikazzjoni li jipprovdi aċċess għall-Internet u, b’hekk, konnettività ma’ virtwalment kull punt aħħari tal-Internet, irrispettivament mit-teknoloġija tan-network u mit-tagħmir terminali użati;
 (g)“ċirkwit mikri” tfisser servizzi jew faċilitajiet tat-telekomunikazzjoni, inklużi dawk ta’ natura virtwali, li jwarrbu l-kapaċità għall-użu ddedikat jew għad-disponiżizzjoni ta’ utent bejn żewġ punti speċifikati jew aktar;
 (h)“fornitur ewlieni” tfisser fornitur ta’ networks tat-telekomunikazzjoni jew ta’ servizzi tat-telekomunikazzjoni li jkollu l-kapaċità li jaffettwa materjalment it-termini tal-parteċipazzjoni, b’kunsiderazzjoni tal-prezz u tal-provvista, f’suq rilevanti għan-networks tat-telekomunikazzjoni jew għas-servizzi tat-telekomunikazzjoni bħala riżultat ta’ kontroll fuq il-faċilitajiet essenzjali jew tal-użu tal-pożizzjoni tiegħu f’dak is-suq;
 (i)“element tan-network” tfisser faċilità jew tagħmir użat fil-provvista ta’ servizz tat-telekomunikazzjoni, inklużi l-karatteristiċi, il-funzjonijiet u l-kapaċitajiet ipprovduti permezz ta’ dik il-faċilità jew dak it-tagħmir;
 (j)“portabbiltà tan-numri” tfisser il-kapaċità tal-abbonati li jitolbu dan li jżommu l-istess numri tat-telefown, fl-istess post fil-każ ta’ linja fissa, mingħajr telf tal-kwalità, tal-affidabbiltà jew tal-konvenjenza meta jaqilbu bejn l-istess kategorija ta’ fornituri ta’ servizzi pubbliċi tat-telekomunikazzjoni;
 (k)“network pubbliku tat-telekomunikazzjoni” tfisser kwalunkwe network tat-telekomunikazzjoni użat kompletament jew primarjament għall-provvista ta’ servizzi pubbliċi tat-telekomunikazzjoni li jappoġġa t-trasferiment ta’ informazzjoni bejn il-punti ta’ terminazzjoni tan-network;
 (l)“servizz pubbliku tat-telekomunikazzjoni” tfisser kwalunkwe servizz tat-telekomunikazzjoni li jiġi offrut lill-pubbliku b’mod ġenerali;
 (m)“abbonat” tfisser kwalunkwe persuna fiżika jew ġuridika li tkun parti minn kuntratt ma’ fornitur ta’ servizzi pubbliċi tat-telekomunikazzjoni għall-provvista ta’ tali servizzi;
 (n)“telekomunikazzjonijiet” tfisser it-trażmissjoni u r-riċevuta ta’ sinjali bi kwalunkwe mezz elettromanjetiku;
 (o)“network tat-telekomunikazzjoni” tfisser sistemi ta’ trażmissjoni u, fejn applikabbli, tagħmir ta’ switching jew ta’ routing u riżorsi oħrajn, inklużi elementi tan-network li ma jkunux attivi, li jippermettu t-trażmissjoni u r-riċevuta ta’ sinjali permezz ta’ wajer, radju, mezzi ottiċi jew mezzi elettromanjetiċi oħrajn;
 (p)“awtorità regolatorja tat-telekomunikazzjoni” tfisser il-korp jew il-korpi inkarigati minn Parti bir-regolamentazzjoni tan-networks tat-telekomunikazzjoni u tas-servizzi tat-telekomunikazzjoni koperti minn din it-Taqsima;
 (q)“servizz tat-telekomunikazzjoni” tfisser servizz li jikkonsisti kompletament jew prinċipalment fit-trażmissjoni u fir-riċevuta ta’ sinjali, inklużi sinjali tax-xandir, fuq networks tat-telekomunikazzjoni, inklużi dawk użati għax-xandir, iżda mhux servizz li jipprovdi, jew li jeżerċita kontroll editorjali fuq, kontenut trażmess bl-użu ta’ networks tat-telekomunikazzjoni u ta’ servizzi tat-telekomunikazzjoni;
 (r)“servizz universali” tfisser is-sett minimu ta’ servizzi ta’ kwalità speċifikata li jridu jkunu disponibbli għall-utenti kollha, jew għal sett ta’ utenti, fit-territorju ta’ Parti, jew f’subdiviżjoni tiegħu, irrispettivament mill-post ġeografiku tagħhom u bi prezz affordabbli; kif ukoll
 (s)“utent” tfisser kwalunkwe persuna fiżika jew ġuridika li tuża servizz pubbliku tat-telekomunikazzjoni.
 Artikolu SERVIN.5.22: Awtorità regolatorja tat-telekomunikazzjoni
 1.Kull Parti għandha tistabbilixxi jew iżżomm awtorità regolatorja tat-telekomunikazzjoni li:
 (a)tkun legalment distinta u funzjonalment indipendenti minn kwalunkwe fornitur ta’ networks tat-telekomunikazzjoni, ta’ servizzi tat-telekomunikazzjoni jew ta’ tagħmir tat-telekomunikazzjoni;
 (b)tuża proċeduri u toħroġ deċiżjonijiet li jkunu imparzjali fir-rigward tal-parteċipanti kollha fis-suq;
 (c)taġixxi b’mod indipendenti u ma tfittixx jew tieħu struzzjonijiet minn kwalunkwe korp ieħor fir-rigward tal-eżerċizzju tal-kompiti assenjati lilha bil-liġi biex tinforza l-obbligi stabbiliti fl-Artikoli SERVIN.5.24 [Interkonnessjoni], SERVIN.5.25 [Aċċess u użu], SERVIN.5.26 [Riżoluzzjoni tat-tilwim dwar it-telekomunikazzjoni], SERVIN.5.28 [Interkonnessjoni ma’ provvisti kbar] u SERVIN.5.29 [Aċċess għall-faċilitajiet essenzjali tal-fornituri ewlenin];
 (d)ikollha s-setgħa regolatorja, kif ukoll riżorsi finanzjarji u umani adegwati, sabiex twettaq il-kompiti msemmija fil-punt (c);
 (e)ikollha s-setgħa li tiżgura li l-fornituri ta’ networks tat-telekomunikazzjoni jew ta’ servizzi tat-telekomunikazzjoni jipprovduh, fil-pront b'talba, bl-informazzjoni kollha
 25
 , inkluża l-informazzjoni finanzjarja, li hija meħtieġa sabiex tkun tista’ twettaq il-kompiti msemmija fil-punt (c); u
 (f)teżerċita s-setgħat tagħha b’mod trasparenti u f’waqtu.
 2.Kull Parti għandha tiżgura li l-kompiti assenjati lill-awtorità regolatorja tat-telekomunikazzjoni jsiru pubbliċi f’forma faċilment aċċessibbli u ċara, b’mod partikolari meta dawk il-kompiti jiġu assenjati lil aktar minn korp wieħed.
 3.Parti li żżomm sjieda jew kontroll tal-fornituri ta’ networks tat-telekomunikazzjoni jew ta’ servizzi tat-telekomunikazzjoni għandha tiżgura s-separazzjoni strutturali effettiva tal-funzjoni regolatorja mill-attivitajiet assoċjati mal-proprjetà jew mal-kontroll.
 4.Kull Parti għandha tiżgura li utent jew fornitur ta’ networks tat-telekomunikazzjoni jew ta’ servizzi tat-telekomunikazzjoni affettwat minn deċiżjoni tal-awtorità regolatorja tat-telekomunikazzjoni jkollu d-dritt ta’ appell quddiem korp ta’ appell li jkun indipendenti mill-awtorità regolatorja u minn partijiet oħra affettwati. Sakemm joħroġ ir-riżultat tal-appell, id-deċiżjoni għandha tibqa’ tgħodd, sakemm ma jingħatawx miżuri interim f’konformità mal-liġi tal-Parti.
 Artikolu SERVIN.5.23: Awtorizzazzjoni sabiex jiġu pprovduti networks u servizzi tat-telekomunikazzjoni
 1.Kull Parti għandha tippermetti l-provvista ta’ networks tat-telekomunikazzjoni jew ta’ servizzi tat-telekomunikazzjoni mingħajr awtorizzazzjoni formali minn qabel.
 2.Kull Parti għandha tqiegħed għad-dispożizzjoni tal-pubbliku l-kriterji, il-proċeduri u t-termini u l-kundizzjonijiet kollha applikabbli li skonthom il-fornituri jkunu jistgħu jipprovdu networks tat-telekomunikazzjoni jew servizzi tat-telekomunikazzjoni.
 3.Kwalunkwe kriterju ta’ awtorizzazzjoni u proċedura applikabbli għandhom ikunu sempliċi kemm jista’ jkun, oġġettivi, trasparenti, mhux diskriminatorji u proporzjonati. L-obbligi u l-kundizzjonijiet kollha imposti fuq jew assoċjati ma’ awtorizzazzjoni għandhom ikunu mhux diskriminatorji, trasparenti, proporzjonati u għandhom ikunu relatati mas-servizzi jew man-networks ipprovduti.
 4.Kull Parti għandha tiżgura li applikant għal awtorizzazzjoni jirċievi bil-miktub ir-raġunijiet għal kwalunkwe ċaħda jew revoka ta’ awtorizzazzjoni jew għall-impożizzjoni ta’ kundizzjonijiet speċifiċi għall-fornitur. F’każijiet bħal dawn, l-applikant għandu jkollu dritt ta’ appell quddiem korp ta’ appell.
 5.It-tariffi amministrattivi imposti fuq il-fornituri għandhom ikunu oġġettivi, trasparenti, mhux diskriminatorji u proporzjonati mal-kostijiet amministrattivi mġarrba b’mod raġonevoli fil-ġestjoni, fil-kontroll u fl-infurzar tal-obbligi stabbiliti f’din it-Taqsima
 26
 .
 Artikolu SERVIN.5.24: Interkonnessjoni
 Kull Parti għandha tiżgura li fornitur ta’ networks pubbliċi tat-telekomunikazzjoni jew ta’ servizzi pubbliċi tat-telekomunikazzjoni jkollu d-dritt u, meta jintalab minn fornitur ieħor ta’ networks pubbliċi tat-telekomunikazzjoni jew ta’ servizzi pubbliċi tat-telekomunikazzjoni, l-obbligu li jinnegozja interkonnessjoni għall-finijiet tal-provvista ta’ networks pubbliċi tat-telekomunikazzjoni jew ta’ servizzi pubbliċi tat-telekomunikazzjoni.
 Artikolu SERVIN.5.25: Aċċess u użu
 1.Kull Parti għandha tiżgura li kwalunkwe impriża jew fornitur ta’ servizz kopert tal-Parti l-oħra jingħata aċċess għal networks pubbliċi tat-telekomunikazzjoni jew ta’ servizzi pubbliċi tat-telekomunikazzjoni u l-użu tagħhom b’termini u b’kundizzjonijiet raġonevoli u nondiskriminatorji
 27
 . Dan l-obbligu għandu jiġi applikat, fost l-oħrajn, permezz tal-paragrafi 2 sa 5.
 2.Kull Parti għandha tiżgura li l-impriżi koperti jew il-fornituri ta’ servizzi tal-Parti l-oħra jkollhom aċċess għal kwalunkwe network pubbliku tat-telekomunikazzjoni jew servizz pubbliku tat-telekomunikazzjoni offrut fit-territorju tagħha jew f’livell transfruntier u l-użu tiegħu, inklużi ċirkwiti privati mikrija, u għal dan l-għan għandha tiżgura, soġġett għall-paragrafu 5, li tali impriżi u fornituri jkollhom il-permess li:
 (a)jixtru jew jikru u jqabbdu terminal jew tagħmir ieħor li joħloq interfaċċa man-network u li jkun neċessarju għat-twettiq tal-operazzjonijiet tagħhom;
 (b)li joħolqu interkonnessjoni bejn ċirkwiti privati mikrija jew proprjetà tagħhom u networks pubbliċi tat-telekomunikazzjoni jew ċirkwiti mikrija jew proprjetà ta’ impriża jew fornitur ta’ servizz ieħor kopert; kif ukoll
 (c)jużaw il-protokolli operattivi tal-għażla tagħhom fl-operazzjonijiet tagħhom, għajr kif meħtieġ sabiex jiżguraw id-disponibbiltà ta’ servizzi tat-telekomunikazzjoni lill-pubbliku b’mod ġenerali.
 3.Kull Parti għandha tiżgura li l-impriżi jew il-fornituri ta’ servizzi koperti tal-Parti l-oħra jkunu jistgħu jużaw in-networks pubbliċi tat-telekomunikazzjoni u s-servizzi pubbliċi tat-telekomunikazzjoni għall-moviment ta’ informazzjoni fil-pajjiż u b’mod transfruntier, inkluż għall-komunikazzjoni intrakorporattiva tagħhom, u għall-aċċess għall-informazzjoni li tinsab fil-bażijiet ta’ data jew inkella maħżuna f’forma li tinqara elettronikament fit-territorju ta’ kwalunkwe Parti.
 4.Minkejja l-paragrafu 3, Parti tista’ tieħu miżuri bħal dawn li jkunu meħtieġa sabiex tiżgura s-sigurtà u l-kunfidenzjalità tal-komunikazzjonijiet, soġġett għar-rekwiżit li tali miżuri ma jiġux applikati b’mod li jkun jikkostitwixxi restrizzjoni moħbija fuq il-kummerċ fis-servizzi jew mezz ta’ diskriminazzjoni arbitrarja jew mhux ġustifikata jew ta’ tixjin jew indeboliment tal-benefiċċji skont dan it-Titolu.
 5.Kull Parti għandha tiżgura li l-ebda kundizzjoni ma tkun imposta fuq l-aċċess għan-networks jew għas-servizzi pubbliċi tat-telekomunikazzjoni u għall-użu tagħhom minbarra dawk neċessarji sabiex:
 (a)tissalvagwardja r-responsabbilitajiet tas-servizz pubbliku tal-fornituri ta’ networks pubbliċi tat-telekomunikazzjoni jew ta’ servizzi pubbliċi tat-telekomunikazzjoni, b’mod partikolari l-abbilità tagħhom li jagħmlu s-servizzi tagħhom disponibbli għall-pubbliku b’mod ġenerali; jew
 (b)tipproteġi l-integrità teknika tan-networks jew tas-servizzi pubbliċi tat-telekomunikazzjoni.
 Artikolu SERVIN.5.26: Soluzzjoni ta’ tilwim dwar it-telekomunikazzjoni
 1.Kull Parti għandha tiżgura li, fil-każ ta’ tilwima li tinqala’ bejn il-fornituri ta’ networks tat-telekomunikazzjoni jew ta’ servizzi tat-telekomunikazzjoni b’rabta mad-drittijiet u mal-obbligi li jirriżultaw minn din it-Taqsima, u b’talba ta’ kwalunkwe parti involuta fit-tilwima, l-awtorità regolatorja tat-telekomunikazzjoni toħroġ deċiżjoni vinkolanti fi żmien raġonevoli sabiex issolvi t-tilwima.
 2.Id-deċiżjoni tal-awtorità regolatorja tat-telekomunikazzjoni għandha tkun disponibbli mill-pubbliku, wara li jkunu tqiesu r-rekwiżiti tal-kunfidenzjalità kummerċjali. Il-partijiet konċernati għandhom jingħataw dikjarazzjoni sħiħa tar-raġunijiet li fuqhom tkun ibbażata u għandu jkollhom id-dritt ta’ appell imsemmi fl-Artikolu SERVIN.5.22(4) [Awtorità regolatorja tat-telekomunikazzjoni].
 3.Il-proċedura msemmija fil-paragrafi 1 u 2 ma għandhiex tipprekludi lil xi waħda mill-partijiet milli tiftaħ kawża quddiem awtorità ġudizzjarja.
 Artikolu SERVIN.5.27: Salvagwardji kompetittivi fuq fornituri ewlenin
 Kull Parti għandha tintroduċi jew iżżomm miżuri xierqa sabiex jiġi evitat li fornituri ta’ networks jew ta’ servizzi pubbliċi tat-telekomunikazzjoni li, waħidhom jew flimkien, ikunu fornitur ewlieni milli jipparteċipaw fi prattiki antikompetittivi jew jissoktawhom. B’mod partikolari, dawn il-prattiki antikompetittivi għandhom jinkludu b’mod partikolari:
 (a)l-involviment f’sussidjar inkroċjat antikompetittiv;
 (b)l-użu ta’ informazzjoni miksuba mingħand il-kompetituri b’riżultati antikompetittivi; kif ukoll
 (c)in-nuqqas ta’ tqegħid għad-dispożizzjoni ta’ fornituri ta’ servizzi oħrajn ta’ informazzjoni teknika f’waqtha dwar il-faċilitajiet essenzjali u informazzjoni kummerċjalment rilevanti li huma jkollhom bżonn sabiex jipprovdu s-servizzi.
 Artikolu SERVIN.5.28: Interkonnessjoni ma’ fornituri ewlenin
 1.Kull Parti għandha tiżgura li fornituri ewlenin ta’ networks pubbliċi tat-telekomunikazzjoni jew ta’ servizzi pubbliċi tat-telekomunikazzjoni jipprovdu interkonnessjoni fi kwalunkwe punt teknikament fattibbli fin-network. Tali interkonnessjoni għandha tiġi pprovduta:
 (a)skont termini u kundizzjonijiet mhux diskriminatorji (inkluż fir-rigward ta’ rati, ta’ standards tekniċi, ta’ speċifikazzjonijiet, ta’ kwalità u ta’ manutenzjoni) u ta’ kwalità xejn anqas favorevoli minn dik ipprovduta għal servizzi simili proprji ta’ tali fornitur ewlieni, jew għal servizzi simili tas-sussidjarji tiegħu jew ta’ affiljati oħrajn;
 (b)b’mod f’waqtu, skont termini u kundizzjonijiet (inkluż fir-rigward ta’ rati, ta’ standards tekniċi, ta’ speċifikazzjonijiet, ta’ kwalità u ta’ manutenzjoni) li jkunu trasparenti, raġonevoli, u b’kunsiderazzjoni tal-fattibbiltà ekonomika, u diżaggregati biżżejjed sabiex il-fornitur ma jkollux bżonn iħallas għal elementi jew għal faċilitajiet tan-network li ma jkunx jeħtieġ sabiex jiġi pprovdut is-servizz; kif ukoll
 (c)b’talba, f’punti minbarra l-punti tat-terminazzjoni tan-network offruti lill-maġġoranza tal-utenti, soġġett għal imposti li jirriflettu l-kost tal-kostruzzjoni tal-faċilitajiet addizzjonali meħtieġa.
 2.Il-proċeduri applikabbli għal interkonnessjoni ma’ fornitur ewlieni għandhom jitqiegħdu għad-dispożizzjoni tal-pubbliku.
 3.Il-fornituri ewlenin għandhom jagħmlu disponibbli għall-pubbliku l-ftehimiet ta’ interkonnessjoni tagħhom jew l-offerti ta’ interkonnessjoni ta’ referenza tagħhom, fejn xieraq.
 Artikolu SERVIN.5.29: Aċċess għall-faċilitajiet essenzjali tal-fornituri ewlenin
 Kull Parti għandha tiżgura li fornituri ewlenin fit-territorju tagħha jagħmlu l-faċilitajiet essenzjali tagħhom disponibbli għall-fornituri ta’ networks tat-telekomunikazzjoni jew ta’ servizzi tat-telekomunikazzjoni b’termini u b’kundizzjonijiet raġonevoli, trasparenti u mhux diskriminatorji għall-iskop li jiġu pprovduti servizzi pubbliċi tat-telekomunikazzjoni, għajr meta dan ma jkunx meħtieġ biex tinkiseb kompetizzjoni effettiva abbażi tal-fatti miġbura u tal-valutazzjoni tas-suq imwettqa mill-awtorità regolatorja tat-telekomunikazzjoni. Il-faċilitajiet essenzjali tal-fornitur ewlieni jistgħu jinkludu elementi tan-network, servizzi ta’ ċirkwiti mikrija u faċilitajiet assoċjati.
 Artikolu SERVIN.5.30: Riżorsi skarsi
 1.Kull Parti għandha tiżgura li l-allokazzjoni u l-għoti tad-drittijiet tal-użu ta’ riżorsi skarsi, inklużi l-ispettru tar-radju, in-numri u d-drittijiet tal-linji jitwettaq b’mod miftuħ, oġġettiv, puntwali, trasparenti, nondiskriminatorju u proporzjonat u billi jitqiesu l-objettivi ta’ interess ġenerali. Il-proċeduri, il-kundizzjonijiet u l-obbligi mehmuża mad-drittijiet tal-użu għandhom ikunu bbażati fuq kriterji oġġettivi, trasparenti, mhux diskriminatorji u proporzjonati.
 2.L-użu preżenti tal-bnadi ta’ frekwenzi allokati għandu jkun magħmul disponibbli għall-pubbliku, iżda m’hemmx bżonn ta’ identifikazzjoni dettaljata tal-frekwenzi allokati għal użu governattiv speċifiku.
 3.Il-Partijiet għandhom jiddependu fuq approċċi bbażati fuq is-suq, bħal proċeduri tal-offerti, biex jassenjaw spettru għal użu kummerċjali.
 4.Il-Partijiet jifhmu li l-miżuri ta’ Parti li talloka u tassenja l-ispettru u ġġestixxi l-frekwenza ma jkunux fihom infushom inkonsistenti mal-Artikoli SERVIN.2.2 [Aċċess għas-suq] u SERVIN.3.2 [Aċċess għas-suq]. Kull Parti żżomm id-dritt li tistabbilixxi u tapplika miżuri ta’ ġestjoni tal-ispettru u l-frekwenza li jista’ jkollha l-effett li tillimita n-numru ta’ fornituri ta’ servizzi tat-telekomunikazzjoni, dment li tagħmel dan b’mod konsistenti ma’ dan il-Ftehim. Dan jinkludi l-ħila ta’ allokazzjoni ta’ meded ta’ frekwenzi, filwaqt li jitqiesu l-ħtiġijiet attwali u futuri u d-disponibbiltà tal-ispettru.
 Artikolu SERVIN.5.31: Servizz universali
 1.Kull Parti għandha d-dritt li tiddefinixxi t-tip ta’ obbligi ta’ servizz universali li tixtieq iżżomm u li tiddeċiedi dwar il-kamp ta’ applikazzjoni u l-implimentazzjoni tagħhom.
 2.Kull Parti għandha tamministra l-obbligi ta’ servizz universali b’mod proporzjonat, trasparenti, oġġettiv u mhux diskriminatorju, li jkun newtrali fir-rigward tal-kompetizzjoni u mhux aktar ta’ piż milli meħtieġ għat-tip ta’ servizz universali ddefinit mill-Parti.
 3.Kull Parti għandha tiżgura li l-proċeduri għall-ħatra ta’ fornituri ta’ servizz universali jkunu miftuħa għall-fornituri kollha ta’ networks pubbliċi tat-telekomunikazzjoni jew ta’ servizzi pubbliċi tat-telekomunikazzjoni. Din l-għażla għandha ssir permezz ta’ mekkaniżmu effiċjenti, trasparenti u mhux diskriminatorju.
 4.Jekk Parti tiddeċiedi li tikkumpensa lill-fornituri ta’ servizz universali, għandha tiżgura li tali kumpens ma jaqbiżx il-kost nett ikkawżat mill-obbligu ta’ servizz universali.
 Artikolu SERVIN.5.32: Portabbiltà tan-numri
 Kull Parti għandha tiżgura li l-fornituri ta’ servizzi pubbliċi tat-telekomunikazzjoni jipprovdu portabbiltà tan-numri b’termini u kundizzjonijiet raġonevoli.
 Artikolu SERVIN.5.33: Aċċess għall-Internet miftuħ
 1.Kull Parti għandha tiżgura li, soġġett għal-liġijiet u r-regolamenti tagħha, il-fornituri ta’ servizzi ta’ aċċess għall-Internet jippermettu lill-utenti ta’ dawk is-servizzi:
 (a)jaċċessaw u jqassmu informazzjoni u kontenut, jużaw u jipprovdu applikazzjonijiet u servizzi tal-għażla tagħhom, soġġetti għal ġestjoni tan-network mhux diskriminatorja, raġonevoli, trasparenti u proporzjonata; u
 (b)jużaw apparati tal-għażla tagħhom, dment li tali apparati ma jagħmlux ħsara lis-sigurtà ta’ apparati oħra, lin-network jew lis-servizzi pprovduti fuq in-network.
 2.Għal aktar ċarezza, xejn f’dan l-Artikolu ma għandu jżomm lill-Partijiet milli jadottaw miżuri bil-għan li jipproteġu s-sikurezza pubblika fir-rigward tal-utenti online.
 Artikolu SERVIN.5.34: Kunfidenzjalità tal-informazzjoni
 1.Kull Parti għandha tiżgura li l-fornituri li jiksbu informazzjoni minn fornitur ieħor fil-proċess ta’ arranġamenti ta’ negozjar skont l-Artikoli SERVIN.5.24 [Interkonnessjoni] SERVIN.5.25 [Aċċess u użu], SERVIN.5.28 [Interkonnessjoni ma’ fornituri ewlenin] u SERVIN.5.29 [Aċċess għall-faċilitajiet essenzjali ta’ fornituri ewlenin] jużaw dik l-informazzjoni biss għall-iskop li għalih ġiet ipprovduta u jirrispettaw f’kull ħin il-kunfidenzjalità tal-informazzjoni trażmessa jew maħżuna.
 2.Kull Parti għandha tiżgura l-kunfidenzjalità tal-komunikazzjoni u tad-data tat-traffiku relatata trażmessi fl-użu tan-networks pubbliċi tat-telekomunikazzjoni jew tas-servizzi pubbliċi tat-telekomunikazzjoni, soġġett għar-rekwiżit li l-miżuri applikati għal dak l-għan ma jikkostitwixxux mezz ta’ diskriminazzjoni arbitrarja jew mhux ġustifikabbli jew restrizzjoni moħbija fuq il-kummerċ fis-servizzi.
 Artikolu SERVIN.5.35: Parteċipazzjoni azzjonarja barranija
 Fir-rigward tal-provvista ta’ networks tat-telekomunikazzjoni jew ta’ servizzi tat-telekomunikazzjoni permezz tal-istabbiliment u minkejja l-Artikolu SERVIN.2.7 [Miżuri mhux konformi u eċċezzjonijiet], Parti ma għandhiex timponi rekwiżiti ta’ impriża konġunta jew tillimita l-parteċipazzjoni ta’ kapital barrani f’termini ta’ limiti perċentwali massimi fuq parteċipazzjoni azzjonarja barranija jew il-valur totali ta’ investiment barrani individwali jew aggregat.
 Artikolu SERVIN.5.36: Roaming mobbli internazzjonali
 28
 1.Il-Partijiet għandhom jieħdu impenn li jikkooperaw fil-promozzjoni ta’ rati trasparenti u raġonevoli għas-servizzi ta’ roaming mobbli internazzjonali b’modi li jistgħu jgħinu jippromwovu t-tkabbir tal-kummerċ fost il-Partijiet u jtejbu l-benessri tal-konsumaturi.
 2.Il-Partijiet jistgħu jagħżlu li tieħu pass biex issaħħaħ it-trasparenza u l-kompetizzjoni fir-rigward tar-rati tar-roaming mobbli internazzjonali u tal-alternattivi teknoloġiċi għas-servizzi tar-roaming, fosthom billi:
 (a)jiżguraw li l-informazzjoni rigward ir-rati għall-konsumaturi tkun faċilment aċċessibbli għall-utenti finali; u
 (b)jimminimizzaw ix-xkiel għall-użu ta’ alternattivi teknoloġiċi għar-roaming, li bih l-utenti finali, meta jżuru t-territorju ta’ Parti mit-territorji ta’ Partijiet oħra, jistgħu jaċċessaw is-servizzi tat-telekomunikazzjoni billi jużaw l-apparat tal-għażla tagħhom.
 3.Kull Parti għandha tħeġġeġ lill-fornituri ta’ servizzi pubbliċi tat-telekomunikazzjoni fit-territorju tagħha biex iqiegħdu għad-dispożizzjoni b’mod pubbliku informazzjoni dwar ir-rati għall-konsumaturi għas-servizzi tar-roaming mobbli internazzjonali għall-vuċi, għad-data u għall-messaġġi testwali offruti lill-utenti finali tagħhom meta jżuru t-territorju tal-Parti l-oħra.
 4.Xejn f’dan l-Artikolu m’għandu jeħtieġ li Parti tirregola r-rati jew il-kundizzjonijiet għas-servizzi ta’ roaming mobbli internazzjonali.
 Taqsima 5: Servizzi finanzjarji
 Artikolu SERVIN.5.37 Kamp ta’ applikazzjoni
 1.Din it-Taqsima tapplika għal miżuri ta’ Parti li jaffettwaw il-provvista ta’ servizzi finanzjarji flimkien mal-Kapitoli 1, 2, 3 u 4 ta’ dan it-Titolu, u għat-Taqsimiet 1 u 2 ta’ dan il-Kapitolu.
 2.Għall-finijiet ta’ din it-Taqsima, it-terminu “attivitajiet imwettqa fl-eżerċizzju tal-awtorità governattiva” msemmija fil-punt (f) tal-Artikolu SERVIN.1.2 [Definizzjonijiet] tfisser dan li ġej
 29
 :
 (a)attivitajiet immexxija minn bank ċentrali jew minn awtorità monetarja jew minn xi entità pubblika fit-twettiq ta’ politiki monetarji jew dwar ir-rati tal-kambju;
 (b)attivitajiet li jifformaw parti minn sistema statutorja ta’ pjanijiet tas-sigurtà soċjali jew ta’ pjanijiet pubbliċi dwar l-irtirar; kif ukoll
 (c)attivitajiet oħra mmexxija minn entità pubblika f’isem jew jew bil-garanzija jew bl-użu tar-riżorsi finanzjarji pubbliċi tal-Parti jew tal-entitajiet pubbliċi tagħha.
 3.Għall-finijiet tal-applikazzjoni tal-punt (f) tal-Artikolu SERVIN.1.2 [Definizzjonijiet] ta’ din it-Taqsima, jekk Parti tippermetti li xi waħda mill-attivitajiet imsemmija fil-punt (b) jew (c) tal-paragrafu 2 ta’ Artikoludan l- titwettaq mill-fornituri ta’ servizzi finanzjarji tagħha f’kompetizzjoni ma’ entità pubblika jew ma’ fornitur ta’ servizzi finanzjarji, “attivitajiet imwettqa fl-eżerċizzju ta’ awtorità governattiva” ma jinkludux dawk l-attivitajiet.
 4.Il-punt (a) tal-Artikolu SERVIN.1.2 [Definizzjonijiet] ma japplikax għal servizzi koperti minn din it-Taqsima.
 Artikolu SERVIN.5.38: Definizzjonijiet
 Għall-finijiet ta’ dan it-Titolu:
 (a)“servizz finanzjarju” tfisser kwalunkwe servizz ta’ natura finanzjarja offrut minn fornitur ta’ servizz finanzjarju ta’ Parti u jinkludu l-attivitajiet li ġejjin:
 (i)
 servizzi tal-assigurazzjoni u relatati magħha:
 (A)
 assigurazzjoni diretta (inkluż il-koassigurazzjoni):
 (aa)
 assigurazzjoni tal-ħajja;
 (bb)
 assigurazzjoni mhux tal-ħajja;
 (B)
 riassigurazzjoni u retroċessjoni;
 (C)
 intermedjazzjoni tal-assigurazzjoni, bħas-senserija u l-aġenzija; u
 (D)
 servizzi awżiljarji għall-assigurazzjoni, bħal konsulenza, valutazzjoni attwarjali, valutazzjoni tar-riskju u servizzi ta’ saldu tal-pretensjonijiet;
 (ii)
 servizzi bankarji u servizzi finanzjarji oħra (eskluża l-assigurazzjoni):
 (A)
 aċċettazzjoni ta’ depożiti u fondi ripagabbli oħrajn mill-pubbliku;
 (B)
 self ta’ kull tip, inklużi, inter alia, kreditu tal-konsumatur, kreditu b’ipoteka, fatturar u ffinanzjar tat-tranżazzjonijiet kummerċjali;
 (C)
 lokazzjoni finanzjarja;
 (D)
 is-servizzi kollha ta' pagament u ta' trażmissjoni ta' flus, inkluż il-kreditu, il-kards tal-kreditu u tad-debitu, travellers cheques u bonifiċi bankarji;
 (E)
 garanziji u impenji;
 (F)
 in-negozjar għan-nom proprju jew għan-nom ta’ klijenti, kemm jekk fil-borża, f’suq finanzjarju barra l-borża jew b’xi mod ieħor, ta’ dawn li ġejjin:
 (aa)strumenti tas-suq monetarju (inklużi ċekkijiet, kontijiet, ċertifikati ta’ depożiti);
 (bb)munita barranija;
 (cc)prodotti derivattivi li jinkludu, iżda li mhumiex limitati għal, futuri u opzjonijiet;
 (dd)strumenti tar-rati tal-kambju u tar-rati tal-imgħax, inklużi prodotti bħal swaps u ftehimiet tar-rata forward;
 (ee)titoli trasferibbli; u
 (ff)strumenti u assi finanzjarji oħra negozjabbli, inklużi ingotti tad-deheb;
 (G)
 parteċipazzjoni fil-ħruġ ta’ kull tip ta’ titoli, inklużi s-sottoskrizzjoni u l-pjazzament bħala aġent (kemm jekk pubblikament u kemm jekk privatament) u l-provvista ta’ servizzi relatati ma’ tali ħruġ;
 (H)
 senserija tal-kambju;
 (I)
 l-immaniġġjar ta’ assi, bħall-ġestjoni tal-flus jew tal-portafolli, il-forom kollha ta’ ġestjoni ta’ investimenti kollettivi, il-ġestjoni ta’ fondi tal-pensjonijiet, is-servizzi ta’ kustodja, ta’ depożitu u fiduċjarji;
 (J)
 servizzi ta' saldu u likwidazzjoni għal assi finanzjarji, inklużi titoli, prodotti derivattivi, u strumenti oħra negozjabbli.
 (K)
 l-għoti u t-trasferiment ta’ informazzjoni finanzjarja, u l-ipproċessar ta’ data finanzjarja u software relatat; u
 (L)
 servizzi ta’ konsulenza, ta’ intermedjazzjoni u servizzi finanzjarji awżiljari oħrajn fuq l-attivitajiet kollha elenkati fil-punti (A) sa (K), inklużi r-referenza u l-analiżi tal-kreditu, ir-riċerka u l-pariri dwar l-investimenti u l-portafolli, il-pariri dwar l-akkwiżizzjonijiet u dwar ir-ristrutturar u l-istrateġija korporattivi;
 (b)“fornitur ta’ servizzi finanzjarji” tfisser kwalunkwe persuna fiżika jew ġuridika ta’ Parti li tforni jew li tfittex li tforni servizzi finanzjarji u ma tinkludix entità pubblika;
 (c)“servizz finanzjarju ġdid” tfisser servizz ta’ natura finanzjarja, fosthom servizzi marbuta ma’ prodotti eżistenti u ma’ prodotti ġodda jew il-mod li bih jitwassal prodott, li ma jkunx fornit minn xi fornitur ta’ servizzi finanzjarji fit-territorju ta’ Parti iżda li jkun fornit fit-territorju tal-Parti l-oħra;
 (d)“entità pubblika” tfisser:
 (i)
 gvern, bank ċentrali jew awtorità monetarja ta’ Parti, jew entità fis-sjieda jew fil-kontroll ta’ Parti, li tkun prinċipalment involuta fit-twettiq ta’ funzjonijiet jew ta’ azzjonijiet governattivi għal skopijiet governattivi, mhux inkluża entità prinċipalment involuta fil-provvista ta’ servizzi finanzjarji b’termini kummerċjali; jew
 (ii)
 entità privata, li twettaq funzjonijiet li normalment jitwettqu minn bank ċentrali jew awtorità monetarja, meta tkun qiegħda teżerċita dawk il-funzjonijiet;
 (e)“organizzazzjoni awtoregolatorja” tfisser kwalunkwe korp mhux governattiv, inkluż suq tat-titoli jew tal-futuri, aġenzija tal-ikklerjar, organizzazzjoni jew assoċjazzjoni oħra, li teżerċita awtorità regolatorja jew superviżorja fuq il-fornituri ta’ servizzi finanzjarji permezz ta’ statut jew delegazzjoni minn gvernijiet jew minn awtoritajiet ċentrali, reġjonali jew lokali, fejn applikabbli.
 Artikolu SERVIN.5.39: Konċessjoni prudenzjali
 1.Xejn f’dan il-Ftehim ma għandu jipprevjeni lil Parti milli tadotta jew iżżomm miżuri għal raġunijiet prudenzjali
 30
 , fosthom:
 (a)il-protezzjoni ta’ investituri, ta’ depożituri, ta’ detenturi ta’ polza jew ta’ persuni li lihom ikun dovut obbligu fiduċjarju mill-fornitur ta’ servizz finanzjarju; jew
 (b)l-iżgurar tal-integrità u tal-istabilità tas-sistema finanzjarja ta’ Parti.
 2.Jekk miżuri bħal dawn ma jikkonformawx mad-dispożizzjonijiet ta’ dan il-Ftehim, ma għandhomx jintużaw bħala mezz sabiex jiġu evitati l-impenji jew l-obbligi tal-Parti skont il-Ftehim.
 Artikolu SERVIN.5.40: Informazzjoni kunfidenzjali
 Mingħajr preġudizzju għat-Tielet Parti 3 [Infurzar tal-liġi u kooperazzjoni ġudizzjarja f’materji kriminali], xejn f’dan il-Ftehim ma għandu jiġi interpretat li jeħtieġ li xi Parti tiżvela informazzjoni relatata mal-affarijiet u mal-kontijiet ta’ konsumaturi individwali jew xi informazzjoni kunfidenzjali jew proprjetarja fil-pussess ta’ entitajiet pubbliċi.
 Artikolu SERVIN.5.41: Standards internazzjonali
 Il-Partijiet għandhom jagħmlu l-aħjar sforzi tagħhom sabiex jiżguraw li l-istandards miftiehma internazzjonalment fis-settur tas-servizzi finanzjarji għar-regolamentazzjoni u għas-superviżjoni, għall-ġlieda kontra l-ħasil tal-flus u l-finanzjament tat-terroriżmu u għall-ġlieda kontra l-evażjoni u l-evitar tat-taxxa, jiġu implimentati u applikati fit-territorju tagħhom. Dawn l-istandards miftiehma internazzjonalment huma, fost l-oħrajn, dawk adottati minn: il-G20; il-Bord għall-Istabbiltà Finanzjarja; il-Kumitat ta’ Basel dwar is-Superviżjoni Bankarja, b’mod partikolari l-“Prinċipju Fundamentali għal Kontroll Bankarju Effikaċi” tiegħu; l-Assoċjazzjoni Internazzjonali tas-Superviżuri tal-Assigurazzjoni , b’mod partikolari l-“Prinċipji Fundamentali tal-Assigurazzjoni” tagħha; l-Organizzazzjoni Internazzjonali tal-Kummissjonijiet tat-Titoli, b’mod partikolari l-“Objettivi u Prinċipji tar-Regolament dwar it-Titoli” tagħha; it-Task Force ta’ Azzjoni Finanzjarja; u mill-Forum Globali dwar it-Trasparenza u l-Iskambju ta’ Informazzjoni għal Finijiet tat-Taxxa tal-Organizzazzjoni għall-Kooperazzjoni u l-Iżvilupp Ekonomiku.
 Artikolu SERVIN.5.42: Servizzi finanzjarji ġodda għat-territorju ta’ Parti
 1.Kull Parti għandha tippermetti lil fornitur ta’ servizzi finanzjarji tal-Parti l-oħra stabbilit fit-territorju tagħha jforni kwalunkwe servizz finanzjarju ġdid li hija tippermetti lill-fornituri ta’ servizzi finanzjarji tagħha stess li jfornu, f’sitwazzjonijiet simili, f’konformità mal-liġi tagħha, dment li l-introduzzjoni tas-servizz finanzjarju l-ġdid ma tkunx teħtieġ liġi ġdida jew emenda ta’ liġi eżistenti. Dan ma japplikax għal fergħat tal-Parti l-oħra stabbiliti fit-territorju ta’ Parti.
 2.Parti tista’ tiddetermina l-forma istituzzjonali u ġuridika li biha jista’ jiġi pprovdut is-servizz u tista’ teħtieġ l-awtorizzazzjoni għall-provvista tas-servizz. Meta tkun meħtieġa awtorizzazzjoni bħal din, għandha tittieħed deċiżjoni f’perjodu ta’ żmien raġonevoli u l-awtorizzazzjoni tista’ tiġi rrifjutata biss għal raġunijiet prudenzjali.
 Artikolu SERVIN.5.43: Organizzazzjonijiet awtoregolatorji
 Jekk Parti tkun teħtieġ sħubija jew parteċipazzjoni fi kwalunkwe organizzazzjoni awtoregolatorja, jew aċċess għal din, sabiex il-fornituri ta’ servizzi finanzjarji tal-Parti l-oħra jfornu servizzi finanzjarji fit-territorju tagħha, il-Parti għandha tiżgura l-osservanza minn dik l-organizzazzjoni awtoregolatorja tal-obbligi skont l-Artikoli SERVIN.2.3 [Trattament nazzjonali], SERVIN.2.4 [L-aktar trattament nazzjonali favorevoli], u SERVIN.3.4 [Trattament nazzjonali], u SERVIN.3.5 [L-aktar trattament nazzjonali favorevoli].
 Artikolu SERVIN.5.44: Sistemi tal-ikklerjar u ta’ pagament
 Skont it-termini u l-kundizzjonijiet li jagħtu trattament nazzjonali, kull Parti tagħti lill-fornituri ta’ servizzi finanzjarji tal-Parti l-oħra stabbiliti fit-territorju tagħha aċċess għal sistemi ta’ pagament u tal-ikklerjar operati minn entitajiet pubbliċi, u għal faċilitajiet uffiċjali ta’ finanzjament u ta’ rifinanzjament li jkunu disponibbli fil-perkors normali tan-negozju. Dan l-Artikolu ma jagħtix aċċess għall-faċilitajiet mutwanti tal-aħħar istanza tal-Parti.
 Taqsima 6: Servizzi tat-trasport marittimu internazzjonali
 Artikolu SERVIN.5.45: Kamp ta’ applikazzjoni u definizzjonijiet
 1.Din it-Taqsima għandha tapplika għal miżuri ta’ Parti li jaffettwaw il-provvista ta’ servizzi tat-trasport marittimu internazzjonali minbarra l-Kapitoli 1, 2, 3, 4 u t-Taqsima 1 ta’dan il-Kapitolu.
 2.Għall-finijiet ta’ din it-Taqsima u tal-Kapitoli 1, 2, 3 u 4 ta’ dan it-Titolu:
 (a)“servizzi tat-trasport marittimu internazzjonali” tfisser it-trasport ta’ passiġġieri jew ta’ merkanzija minn bastimenti li jbaħħru bejn port ta’ Parti waħda u port tal-Parti l-oħra jew ta’ pajjiż terz, jew bejn portijiet ta’ Stati Membri differenti, li jinkludi l-ikkuntrattar dirett ma’ fornituri ta’ servizzi tat-trasport oħra, bil-ħsieb li jiġu koperti operazzjonijiet tat-trasport mill-bieb sal-bieb jew multimodali b’dokument uniku tat-trasport, iżda ma jinkludix id-dritt li jiġu pprovduti tali servizzi oħra tat-trasport;
 (b)“operazzjonijiet tat-trasport mill-bieb sal-bieb jew multimodali” tfisser it-trasport ta’ merkanzija internazzjonali bl-użu ta’ aktar minn modalità waħda tat-trasport, li tinkludi parti mill-vjaġġ fuq il-baħar, b’dokument uniku tat-trasport;
 (c)“merkanzija internazzjonali” tfisser merkanzija ttrasportata bejn port ta’ Parti waħda u port tal-Parti l-oħra jew ta’ pajjiż terz, jew bejn portijiet ta’ Stati Membri differenti;
 (d)servizzi marittimi awżiljari tfisser servizzi ta’ maniġġar tal-merkanzija marittima, servizzi ta' żdoganar tal-merkanzija, servizzi ta’ stazzjon u depot tal-kontejners, servizzi ta’ aġenzija marittima u servizzi ta’ dispaċċ ta’ merkanzija marittimi u servizzi ta’ ħżin u magazzinaġġ;
 (e)“servizzi ta’ mmaniġġar ta’ merkanzija marittima” tfisser attivitajiet eżerċitati minn kumpaniji ta' burdnara, inklużi operaturi tat-terminal, imma ma tinkludix l-attivitajiet diretti tal-persuni li jaħdmu fil-baċiri tat-tarzni, jekk dik il-forza tax-xogħol tkun organizzata indipendentement mill-kumpaniji tal-burdnara jew tal-operaturi tat-terminal; l-attivitajiet koperti jinkludu l-organizzazzjoni u s-superviżjoni ta’:
 (i)
 it-tagħbija jew il-ħatt ta’ merkanzija fuq jew minn bastiment;
 (ii)
 l-irbit jew il-ħall tal-merkanzija; u
 (iii)
 ir-riċevuta jew il-konsenja u ż-żamma sigura tal-merkanzija qabel it-trasportazzjoni jew wara r-rilaxx;
 (f)“servizzi ta’ żdoganar” tfisser attivitajiet li jikkonsistu fit-twettiq f’isem parti oħra tal-formalitajiet doganali li jikkonċernaw l-importazzjoni, l-esportazzjoni jew it-trasport tal-merkanzija li sejra għad-destinazzjoni tagħha, irrispettivament minn jekk dawn is-servizzi jkunux l-attività ewlenija tal-fornitur ta’ servizz jew komplement tas-soltu tal-attività ewlenija tiegħu;
 (g)“servizzi ta’ stazzjon u ta’ depot tal-kontejners” tfisser attivitajiet li jikkonsistu fil-ħżin, fil-mili, fl-istrippaġġ jew fit-tiswija ta’ kontejners u fit-tqegħid għad-dispożizzjoni ta’ kontejners għat-trasportazzjoni, kemm jekk f’żoni tal-port kif ukoll f’ilmijiet interni;
 (h)“servizzi ta’ aġenzija marittima” tfisser attivitajiet li jikkonsistu fir-rappreżentanza, f'żona ġeografika partikolari, bħala aġent tal-interessi tan-negozju ta’ linja jew ta’ kumpanija tal-bastimenti waħda jew aktar għall-finijiet li ġejjin:
 (i)
 il-kummerċjalizzazzjoni u l-bejgħ ta' servizzi tat-trasport marittimu u servizzi relatati, mill-ħruġ ta' stimi għall-ħruġ ta' fatturi, u l-ħruġ ta' poloz tal-kargu f'isem il-linji jew il-kumpaniji, l-akkwist u l-bejgħ mill-ġdid tas-servizzi meħtieġa relatati, it-tħejjija tad-dokumentazzjoni, u l-provvista ta' informazzjoni kummerċjali; u
 (ii)
 l-aġir f'isem il-linji jew il-kumpaniji li jorganizzaw fejn isorġi l-bastiment jew fejn jittieħed il-kontroll tal-merkanziji meta jkun meħtieġ;
 (i)“servizzi ta’ alimentazzjoni” tfisser mingħajr preġudizzju għall-kamp ta’ applikazzjoni tal-attivitajiet, li jistgħu jitqiesu bħala kabotaġġ skont il-leġiżlazzjoni nazzjonali rilevanti, it-trasport minn qabel u ’l quddiem bil-baħar ta’ merkanzija internazzjonali, inklużi merkanzija f’kontejners, merkanzija li titgħabba individwalment u merkanzija xotta jew likwida bl-ingrossa, bejn portijiet li jinsabu fit-territorju ta’ Parti, dment li tali merkanzija internazzjonali tkun “en route”, jiġifieri, diretta lejn destinazzjoni, jew ġejja minn port tat-tagħbija, barra mit-territorju ta’ dik il-Parti;
 (j)“servizzi ta’ spedizjoniera marittimi” tfisser l-attività li tikkonsisti fl-organizzazzjoni u fil-monitoraġġ tal-operazzjonijiet tat-trasportazzjoni f’isem it-trasportaturi, permezz tal-arranġament tat-trasport u tas-servizzi relatati, it-tħejjija tad-dokumentazzjoni u l-provvista ta’ informazzjoni kummerċjali;
 (k)“servizzi portwarji” tfisser servizzi pprovduti f’żona ta’ port marittimu jew fuq l-aċċess għall-passaġġi fuq l-ilma għal tali żona mill-korp maniġerjali ta’ port, mis-sottokuntratturi tiegħu, jew minn fornituri oħra ta’ servizzi sabiex isostnu t-trasport ta’ merkanzija jew ta’ passiġġieri; u
 (l)“servizzi ta’ ħżin u magazzinaġġ” tfisser servizzi ta’ ħżin ta’ prodotti ffriżati jew imkessħa, servizzi ta’ ħżin bl-ingrossa ta’ likwidi jew gassijiet, u servizzi ta’ magazzinaġġ u ħżin oħra.
 Artikolu SERVIN.5.46: Obbligi
 1.Mingħajr preġudizzju għal miżuri mhux konformi jew għal miżuri oħra msemmija fl-Artikoli SERVIN.2.7 [Miżuri mhux konformi u eċċezzjonijiet] u SERVIN.3.6 [Miżuri mhux konformi], kull Parti għandha timplimenta l-prinċipju ta’ aċċess mhux ristrett għas-swieq u għan-negozji marittimi internazzjonali fuq bażi kummerċjali u mhux diskriminatorja billi:
 (a)tagħti lil bastimenti li jtajru l-bandiera tal-Parti l-oħra, jew operati minn fornituri ta’ servizzi tal-Parti l-oħra, trattament xejn anqas favorevoli minn dak li tagħti lill-bastimenti tagħha stess, fir-rigward ta’, fost l-oħrajn:
 (i)
 l-aċċess għall-portijiet;
 (ii)
 l-użu tal-infrastruttura tal-portijiet;
 (iii)
 l-użu ta’ servizzi awżiljarji marittimi; u u
 (iv)
 faċilitajiet doganali u l-assenjament ta’ postijiet ta’ rmiġġ u ta’ faċilitajiet għat-tagħbija u għall-ħatt; inklużi t-tariffi u l-imposti relatati;
 (b)it-tqegħid għad-dispożizzjoni tal-fornituri tas-servizz tat-trasport marittimu internazzjonali tal-Parti l-oħra, b'termini u kundizzjonijiet li jkunu kemm raġonevoli kif ukoll mhux inqas favorevoli minn dawk applikabbli għall-fornituri jew il-bastimenti tagħha stess jew għall-bastimenti jew il-fornituri ta’ pajjiż terz (inklużi tariffi u imposti, speċifikazzjonijiet u kwalità tas-servizz li għandu jiġi pprovdut), is-servizzi tal-port li ġejjin: il-pilotaġġ, l-għajnuna għall-irmonk, il-provvista ta’ bżonnijiet, fjuwil u ilma, il-ġbir taż-żibel u r-rimi tal-iskart tas-saborra, servizzi ta’ kaptan portwali, għajnunijiet għan-navigazzjoni, faċilitajiet ta’ tiswija tal-emerġenza, ankraġġ, irmiġġ, servizzi ta’ rbit u ħall mill-irmiġġ u servizzi operattivi bbażati fuq l-art essenzjali għall-operazzjonijiet tal-bastiment, inklużi mezzi ta’ komunikazzjoni, provvisti ta’ ilma u ta’ elettriku.
 (c)tippermetti lill-fornituri internazzjonali ta’ servizzi tat-trasport marittimu tal-Parti l-oħra, soġġetti għall-awtorizzazzjoni mill-awtorità kompetenti fejn applikabbli, sabiex jerġgħu jippożizzjonaw kontejners vojta li huma proprjetà tagħhom ta’ jew mikrija, li ma jinġarrux bħala merkanzija bi ħlas, bejn portijiet tar-Renju Unit jew bejn portijiet ta’ Stat Membru; u
 (d)tippermetti lill-fornituri internazzjonali ta’ servizzi tat-trasport marittimu tal-Parti l-oħra jipprovdu servizzi ta’ provvista f’punt ċentrali bejn il-portijiet tar-Renju Unit jew bejn il-portijiet ta’ Stat Membru, soġġetti għall-awtorizzazzjoni mill-awtorità kompetenti fejn applikabbli.
 2.Fl-applikazzjoni tal-prinċipji msemmija fil-paragrafu 1, Parti:
 (a)ma għandhiex tintroduċi arranġamenti ta' kondiviżjoni tal-merkanzija fi ftehimiet ta' futuri ma' pajjiżi terzi li jikkonċernaw servizzi tat-trasport marittimu internazzjonali, inkluż kummerċ f'tagħbija niexfa u likwida u kummerċ tal-linji tat-tbaħħir, u għandhom itemmu, f'perjodu ta' żmien raġonevoli, tali arranġamenti ta' kondiviżjoni tal-merkanzija f'każ li dawn jeżistu fi ftehimiet preċedenti;
 (b)ma għandhiex tadotta jew iżżomm miżura li teħtieġ li l-merkanzija internazzjonali kollha jew parti minnha tiġi trasportata esklussivament minn bastimenti rreġistrati f’dik il-Parti jew li fis-sjieda jew fil-kontroll ta’ persuni fiżiċi ta’ dik il-Parti;
 (c)ma għandhiex tabolixxi jew tastjeni milli tintroduċi kwalunkwe miżura unilaterali jew ostaklu amministrattiv, tekniku u ieħor li jistgħu jikkostitwixxu restrizzjoni moħbija jew ikollhom effetti diskriminatorji fuq il-provvista ħielsa tas-servizzi fit-trasporrt marittimu internazzjonali; u
 (d)ma għandhiex tippreveni lill-fornituri ta’ servizzi tat-trasport marittimu internazzjonali tal-Parti l-oħra milli jikkuntrattaw direttament ma’ fornituri oħra ta’ servizzi tat-trasport għal operazzjonijiet tat-trasport mill-bieb sal-bieb jew multimodali.
 Taqsima 7: Servizzi legali
 Artikolu SERVIN.5.47: Ambitu
 1.Din it-Taqsima tapplika għal miżuri ta’ Parti li jaffettwaw il-provvista ta’ servizzi legali deżinjati flimkien mal-Kapitoli 1, 2, 3, 4 ta’ dan it-Titolu u għat-Taqsimiet 1 u 2 ta’ dan il-Kapitolu.
 2.Xejn f’din it-Taqsima ma għandu jaffettwa d-dritt ta’ Parti li tirregola u tissorvelja l-provvista ta’ servizzi legali deżinjati fit-territorju tagħha b’mod mhux diskriminatorju.
 Artikolu SERVIN.5.48: Definizzjonijiet
 Għall-finijiet ta’ din it-Taqsima:
 (a)“servizzi legali magħżula” tfisser servizzi legali fir-rigward tad-dritt tal-ġurisdizzjoni tal-pajjiż ta’ domiċilju u d-dritt internazzjonali pubbliku, minbarra d-dritt tal-Unjoni Ewropea;
 (b)“ġurisdizzjoni tad-domiċilju” tfisser il-ġurisdizzjoni (jew parti mill-ġurisdizzjoni) tal-Istat Membru tal-Unjoni jew tar-Renju Unit li fiha avukat akkwista t-titolu professjonali tal-ġurisdizzjoni lokali tiegħu jew, fil-każ ta’ avukat li kiseb titolu professjonali tal-ġurisdizzjoni domiċiljari f’aktar minn ġurisdizzjoni waħda, kwalunkwe waħda minn dawk il-ġurisdizzjonijiet;
 (c)“Il-liġi dwar il-ġurisdizzjoni tad-domiċilju” tfisser il-liġi tal-ġurisdizzjoni tad-domiċilju tal-avukat
 31
 ;
 (d)“titlu professjonali tal-ġurisdizzjoni tad-domiċilju” tfisser:
 (i)għal avukat tal-Unjoni, titlu professjonali miksub fi Stat Membru li jawtorizza l-forniment ta’ servizzi legali f’dak l-Istat Membru; jew
 (ii)Għal avukat tar-Renju Unit, it-titlu tal-avukat, barrister jew solicitor, li jawtorizza l-provvista ta’ servizzi legali fi kwalunkwe parti tal-ġurisdizzjoni tar-Renju Unit;
 (e)“avukat” tfisser:
 (i)persuna fiżika tal-Unjoni li hija awtorizzata fi Stat Membru biex tipprovdi servizzi legali skont titolu professjonali tal-ġurisdizzjoni tad-domiċilju; jew
 (ii)persuna fiżika tar-Renju Unit li hija awtorizzata fi kwalunkwe parti tal-ġurisdizzjoni tar-Renju Unit li tipprovdi servizzi legali skont titolu professjonali tal-ġurisdizzjoni domiċiljari;
 (f)
 “avukat tal-Parti l-oħra” tfisser:
 (i)fejn “il-Parti l-oħra” tkun l-Unjoni, l-avukat imsemmi fil-punt (e)(i); jew
 (ii)fejn “il-Parti l-oħra” tkun ir-Renju Unit, l-avukat imsemmi fil-punt (e)(ii); u
 (g)“servizzi legali” tfisser is-servizzi li ġejjin:
 (i) servizzi ta’ pariri legali; u
 (ii) servizzi ta’ arbitraġġ legali, ta’ konċiljazzjoni u ta’ medjazzjoni (iżda bl-esklużjoni ta’ tali servizzi meta pprovduti minn persuni fiżiċi kif stabbilit fl-Artikolu SERVIN 4.1 [Kamp ta’ applikazzjoni u definizzjonijiet]
 32
 .
 “Servizzi legali” ma jinkludux rappreżentazzjoni legali quddiem aġenziji amministrattivi, qrati u tribunali uffiċjali oħra debitament kostitwiti ta’ Parti, servizzi ta’ konsulenza legali, awtorizzazzjoni legali u ta’ ċertifikazzjoni pprovduti minn professjonisti legali b’funzjonijiet pubbliċi, bħal nutara, “huissiers de justice” jew “officiers publics et ministériels” oħra, u servizzi pprovduti minn bailiffs li huma maħtura permezz ta’ att uffiċjali tal-gvern
 Artikolu SERVIN.5.49: Obbligi
 1. Parti għandha tippermetti avukat tal-Parti l-oħra li jipprovdi fit-territorju tagħha servizzi legali magħżula skont it-titolu professjonali tal-ġurisdizzjoni tad-domiċilju ta’ dak l-avukat skont l-Artikoli SERVIN 2.2 [Aċċess għas-suq], SERVIN 2.3. [Trattament nazzjonali], SERVIN 3.2 [Aċċess għas-suq], u SERVIN 3.3. [Trattament nazzjonali]. [Fornituri ta’ servizzi kuntrattwali u professjonisti indipendenti].
 2.
 Meta Parti (il-ġurisdizzjoni ospitanti) teħtieġ reġistrazzjoni fit-territorju tagħha bħala kundizzjoni għal avukat tal-Parti l-oħra biex jipprovdi servizzi legali deżinjati skont il-paragrafu 1, ir-rekwiżiti u l-proċess għal tali reġistrazzjoni ma għandhomx:
 (a)ikunu inqas favorevoli minn dawk li japplikaw għal persuna fiżika ta’ pajjiż terz li tkun qed tipprovdi servizzi legali fir-rigward tad-dritt ta’ pajjiż terz jew tad-dritt internazzjonali pubbliku skont it-titolu professjonali ta’ pajjiż terz ta’ dik il-persuna fit-territorju tal-ġurisdizzjoni ospitanti; u
 (b)jammontaw għal jew ikunu ekwivalenti għal kwalunkwe rekwiżit ta’ rikwalifikazzjoni fil-professjoni legali tal-ġurisdizzjoni ospitanti jew ammessi għaliha.
 3.
 Il-paragrafu 4 japplika għall-provvista ta’ servizzi legali magħżula skont il-paragrafu 1 permezz tal-istabbiliment.
 4.
 Parti għandha tippermetti lil persuna ġuridika tal-Parti l-oħra tistabbilixxi fergħa fit-territorju tagħha li permezz tagħha jiġu pprovduti servizzi legali deżinjati
 33
 skont il-paragrafu 1, f’konformità ma’ u soġġetti għall-kundizzjonijiet stabbiliti fil-Kapitolu 2 [Liberalizzazzjoni tal-investiment] ta’ dan it-Titolu. Dan għandu jkun mingħajr preġudizzju għar-rekwiżiti li ċertu perċentwal tal-azzjonisti, sidien, sħab, jew diretturi ta’ persuna ġuridika jkunu kkwalifikati jew jipprattikaw ċerta professjoni bħal avukati jew kontabilisti.
 Artikolu SERVIN.5.50: Miżuri mhux konformi
 1.L-Artikolu 5.49 [Obbligi] ma japplikax għal:
 (a)kwalunkwe miżura mhux konformi eżistenti ta’ Parti fil-livell ta’:
 (i)għall-Unjoni:
 (A) l-Unjoni, kif stabbilit fl-Iskeda tal-Unjoni fl-Anness SERVIN-1 [Miżuri eżistenti];
 (B) il-gvern ċentrali ta’ Stat Membru, kif stabbilit fl-Iskeda tal-Unjoni fl-Anness SERVIN-1 [Miżuri eżistenti];
 (C) gvern reġjonali ta’ Stat Membru, kif stabbilit fl-Iskeda tal-Unjoni fl-Anness SERVIN-1 [Miżuri eżistenti]; jew
 (D) gvern lokali, minbarra dak imsemmi fil-punt (C); u
 (ii)għar-Renju Unit:
 (A) il-gvern gvern ċentrali, kif stabbilit fl-Iskeda tar-Renju Unit fl-Anness SERVIN-1 [Miżuri eżistenti];
 (B)gvern reġjonali, kif stabbilit fl-Iskeda tar-Renju Unit fl-Anness SERVIN-1 [Miżuri eżistenti]; jew
 (C)gvern lokali;
 (b)il-kontinwazzjoni jew it-tiġdid fil-pront ta’ kwalunkwe miżura mhux konformi msemmija fil-punt (a); jew
 (c)modifika ta’ kwalunkwe miżura mhux konformi msemmija fil-punti (a) u (b) sa fejn ma tnaqqasx il-konformità tal-miżura, kif din kienet teżisti immedjatament qabel il-modifika mal-Artikolu SERVIN.5.49 [Obbligi].
 2. L-Artikolu 5.49 [Obbligi] ma japplikax għal kwalunkwe miżura ta’ Parti li tkun konsistenti mar-riżervi, mal-kundizzjonijiet jew mal-kwalifiki speċifikati fir-rigward ta’ settur, ta’ subsettur jew ta’ attività elenkati fl-Anness SERVIN-2 [Miżuri Futuri].
 3.
 Din it-Taqsima għandha tapplika mingħajr preġudizzju għall-Anness SERVIN-4 [Fornituri ta’ servizzi kuntrattwali u ta’ professjonisti indipendenti].
 Titolu III: Kummerċ diġitali
 Kapitolu 1: Dispożizzjonijiet ġenerali
 Artikolu DIGIT.1 Objettiv
 L-objettiv ta’ dan it-Titolu huwa li jiffaċilita l-kummerċ diġitali, li jindirizza ostakli mhux ġustifikati għall-kummerċ permezz ta’ mezzi elettroniċi u li jiżgura ambjent online miftuħ, sikur u affidabbli għan-negozji u għall-konsumaturi.
 Artikolu DIGIT.2 Kamp ta’ applikazzjoni
 1.
 Dan it-Titolu japplika għall-miżuri ta’ Parti li jaffettwaw il-kummerċ permezz ta’ mezzi elettroniċi.
 2.
 Dan it-Titolu ma japplikax għal servizzi awdjoviżivi.
 Artikolu DIGIT.3 Dritt li jirregolaw
 Il-Partijiet itennu d-dritt tagħhom li jirregolaw fit-territorji tagħhom sabiex jiksbu l-objettivi ta’ politika leġittimi, bħall-ħarsien tas-saħħa pubblika, is-servizzi soċjali, l-edukazzjoni pubblika, is-sikurezza, l-ambjent inkluż it-tibdil fil-klima, il-morali pubbliċi, il-protezzjoni soċjali u tal-konsumatur, il-privatezza u l-protezzjoni tad-data, jew il-promozzjoni u l-protezzjoni tad-diversità kulturali.
 Artikolu DIGIT.4 Eċċezzjonijiet
 Għal ċertezza akbar, xejn f’dan it-Titolu ma jipprevjeni lill-Partijiet milli jadottaw jew iżommu miżuri f’konformità mal-Artikolu EXC.1 [Eċċezzjonijiet ġenerali], mal-Artikolu EXC.4 [Eċċezzjonijiet ta’ sigurtà] u l-Artikolu SERVIN.5.39 [Konċessjoni prudenzjali] għar-raġunijiet ta’ interess pubbliku stabbiliti fihom.
 Artikolu DIGIT.5 Definizzjonijiet
 1.Id-definizzjonijiet fl-Artikolu SERVIN.1.2.2 [Definizzjonijiet] tat-Titolu II [Servizzi u Investiment] ta’ din l-Intestatura japplikaw għal dan it-Titolu.
 2.Għall-finijiet ta’ dan it-Titolu:
 (a)“konsumatur” tfisser kwalunkwe persuna fiżika li tuża servizz pubbliku tat-telekomunikazzjoni għal skopijiet oħra li mhumiex professjonali;
 (b)“komunikazzjoni ta’ kummerċjalizzazzjoni diretta” tfisser kwalunkwe forma ta’ reklamar kummerċjali li permezz tiegħu persuna fiżika jew ġuridika tikkomunika messaġġi ta’ kummerċjalizzazzjoni direttament lil utent permezz ta’ servizz pubbliku tat-telekomunikazzjoni u tkopri tal-anqas il-posta elettronika u l-messaġġi testwali u multimedjali (SMS u MMS);
 (c)“awtentikazzjoni elettronika” tfisser proċess elettroniku li jippermetti l-konferma ta’:
 (I)l-identifikazzjoni elettronika ta’ persuna fiżika jew ġuridika, jew
 (II)l-oriġini u l-integrità tad-data f’forma elettronika;
 (d)“servizz elettroniku ta’ konsenja rreġistrat” tfisser servizz li permezz tiegħu tkun possibbli t-trażmissjoni ta’ data bejn terzi persuni b’mezzi elettroniċi u jipprovdi evidenza relatata mal-ġestjoni tad-data trażmessa, inkluż prova li d-data ntbagħtet u ġiet riċevuta, u li jipproteġi d-data trażmessa kontra r-riskju ta’ telf, serq, dannu jew kwalunkwe bidla mhux awtorizzata;
 (e)“siġill elettroniku” tfisser data f’forma elettronika użata minn persuna ġuridika li tiġi mehmuża jew assoċjata loġikament ma’ data oħra f’forma elettronika biex jiġu żgurati l-oriġini u l-integrità ta’ din tal-aħħar;
 (f)“firma elettronika” tfisser data f’forma elettronika li tiġi mehmuża jew assoċjata b’mod loġiku ma’ data oħra f’forma elettronika li:
 (I)tintuża minn persuna fiżika biex taqbel dwar id-data f’forma elettronika li hija relatata magħha; u
 (II)tkun marbuta mad-data f’forma elettronika li magħha tkun relatata b’tali mod li kwalunkwe bidla sussegwenti fid-data tkun tista’ tiġi identifikata;
 (g)“timbru tal-ħin elettroniku” tfisser data fil-forma elettronika li torbot data oħra f’forma elettronika ma’ ħin partikolari u b’hekk tiġi stabbilita evidenza li din tal-aħħar kienet teżisti f’dak il-ħin;
 (h)“servizz fiduċjarju elettroniku” tfisser servizz elettroniku li jikkonsisti f’dawn:
 (I)il-ħolqien, il-verifika, u l-validazzjoni ta’ firem elettroniċi, ta’ siġilli elettroniċi, ta’ kronogrammi elettroniċi, ta’ servizzi elettroniċi ta’ konsenja rreġistrata u ta’ ċertifikati marbuta ma’ dawk is-servizzi;
 (II)il-ħolqien, il-verifika u l-validazzjoni ta’ ċertifikati għall-awtentikazzjoni ta’ siti elettroniċi; jew
 (III)il-preservazzjoni ta’ firem, ta’ siġilli jew ta’ ċertifikati elettroniċi marbuta ma’ dawk is-servizzi;
 (i)“data tal-gvern” tfisser data li tkun proprjetà ta’ jew miżmuma minn kwalunkwe livell ta’ gvern u minn korpi mhux governattivi fl-eżerċizzju tas-setgħat mogħtija lilhom minn kwalunkwe livell ta’ gvern;
 (j)“servizz pubbliku tat-telekomunikazzjoni” tfisser kwalunkwe servizz tat-telekomunikazzjoni li jiġi offrut lill-pubbliku b’mod ġenerali;
 (k)“utent” tfisser kwalunkwe persuna fiżika jew ġuridika li tuża servizz pubbliku tat-telekomunikazzjoni.
 Kapitolu 2: Flussi tad-data u protezzjoni tad-data personali
 Artikolu DIGIT.6 Flussi transfruntieri tad-data
 1.Il-Partijiet huma impenjati li jiżguraw flussi transfruntieri tad-data biex jiffaċilitaw il-kummerċ fl-ekonomija diġitali. Għal dak il-għan, il-flussi transfruntieri tad-data ma għandhomx ikunu ristretti bejn il-Partijiet minn Parti:
 (a)jeħtieġu l-użu ta’ faċilitajiet tal-kompjuter jew elementi tan-network fit-territorju tal-Parti għall-ipproċessar, inkluż bl-impożizzjoni tal-użu ta’ faċilitajiet tal-kompjuter jew elementi tan-network li huma ċċertifikati jew approvati fit-territorju ta’ Parti;
 (b)jeħtieġu l-lokalizzazzjoni tad-data fit-territorju tal-Parti għall-ħżin jew l-ipproċessar;
 (c)jipprojbixxu l-ħżin jew l-ipproċessar fit-territorju tal-Parti l-oħra; jew
 (d)jagħmlu t-trasferiment transfruntier tad-data kontinġenti fuq l-użu ta’ faċilitajiet tal-kompjuter jew elementi tan-network fit-territorju tal-Partijiet jew fuq rekwiżiti ta’ lokalizzazzjoni fit-territorju tal-Partijiet.
 2.Il-Partijiet għandhom iżommu l-implimentazzjoni ta’ din id-dispożizzjoni taħt rieżami u jivvalutaw il-funzjonament tagħha fi żmien tliet snin mid-data tad-dħul fis-seħħ ta’ dan il-Ftehim. Parti tista’, fi kwalunkwe ħin, tipproponi lill-Parti l-oħra biex tirrieżamina l-lista ta’ restrizzjonijiet elenkati fil-paragrafu 1. Din it-talba għandha tingħata konsiderazzjoni simpatetika.
 Artikolu DIGIT.7 Protezzjoni ta’ data personali u privatezza
 1.Kull Parti tirrikonoxxi li l-individwi għandhom dritt għall-protezzjoni tad-data personali u l-privatezza u li standards għoljin f’dan ir-rigward jikkontribwixxu għall-fiduċja fl-ekonomija diġitali u għall-iżvilupp tal-kummerċ.
 2.Xejn f’dan il-Ftehim ma għandu jżomm Parti milli tadotta jew iżżomm miżuri dwar il-protezzjoni tad-data personali u l-privatezza, inkluż fir-rigward ta’ trasferimenti transfruntieri tad-data, dment li l-liġi tal-Parti tipprevedi strumenti li jippermettu trasferimenti skont kundizzjonijiet ta’ applikazzjoni ġenerali
 34
 għall-protezzjoni tad-data trasferita.
 3.Kull Parti għandha tinforma lill-Parti l-oħra dwar kwalunkwe miżura msemmija fil-paragrafu 2 li tadotta jew iżżomm.
 Kapitolu 3: Dispożizzjonijiet speċifiċi
 Artikolu DIGIT.8 Dazji doganali fuq trażmissjonijiet elettroniċi
 1.It-trażmissjonijiet elettroniċi għandhom jitqiesu bħala provvista ta’ servizz fis-sens tat-Titolu II [Servizzi u investiment] ta’ din l-Intestatura.
 2.Il-Partijiet ma għandhomx jimponu dazji doganali fuq trażmissjonijiet elettroniċi.
 Artikolu DIGIT.9 Ebda għoti ta’ awtorizzazzjoni preliminari
 1.Parti ma għandhiex teħtieġ awtorizzazzjoni minn qabel tal-provvista ta’ servizz b’mezzi elettroniċi biss bil-patt li servizz jingħata online, u ma għandhiex tadotta jew iżżomm kwalunkwe rekwiżit ieħor li jkollu effett ekwivalenti.
 Servizz ikun pprovdut online meta jiġi pprovdut b’mezzi elettroniċi u mingħajr ma l-partijiet ikunu preżenti fl-istess ħin.
 2.Il-paragrafu 1 ma japplikax għal servizzi tat-telekomunikazzjoni, għal servizzi tax-xandir, għal servizzi tal-logħob tal-azzard, għal servizzi ta’ rappreżentazzjoni legali jew għal servizzi ta’ nutara jew ta’ professjonijiet ekwivalenti sal-punt li jinvolvu konnessjoni diretta u speċifika mal-eżerċizzju ta’ awtorità pubblika.
 Artikolu DIGIT.10: Konklużjoni ta’ kuntratti b’mezzi elettroniċi
 1.Kull Parti għandha tiżgura li l-kuntratti jkunu jistgħu jiġu konklużi b’mezzi elettroniċi u li l-liġi tagħha la toħloq ostakli għall-użu ta’ kuntratti elettroniċi u lanqas ma twassal sabiex il-kuntratti jiġu mċaħħda mill-effett legali u mill-validità unikament minħabba li l-kuntratt ikun sar b’mezzi elettroniċi.
 2.Il-paragrafu 1 ma għandux japplika għal dawn li ġejjin:
 (a)servizzi tax-xandir;
 (b)servizzi tal-logħob tal-ażżard;
 (c)servizzi ta’ rappreżentazzjoni legali;
 (d)servizzi ta’ nutara jew ta’ professjonijiet ekwivalenti li jinvolvu konnessjoni diretta u speċifika mal-eżerċizzju ta’ awtorità pubblika;
 (e)kuntratti li jeħtieġu xhieda personali;
 (f)kuntratti li jistabbilixxu jew jittrasferixxu drittijiet fi proprjetà immobbli;
 (g)kuntratti li jinħtieġu bil-liġi l-involviment ta’ qrati, ta’ awtoritajiet pubbliċi jew ta’ professjonijiet li jeżerċitaw awtorità pubblika;
 (h)kuntratti ta’ garanzija mogħtija, kollaterali forniti minn persuni li jaġixxu għal finijiet barra mis-sengħa, min-negozju jew mill-professjoni tagħhom; jew
 (i)kuntratti rregolati bil-liġi tal-familja jew bil-liġi tas-suċċessjoni.
 Artikolu DIGIT.11 Awtentikazzjoni elettronika u servizzi fiduċjarji elettroniċi
 1.Parti ma għandhiex tiċħad l-effett legali u l-ammissibbiltà bħala evidenza fi proċedimenti ġudizzjarji ta’ dokument elettroniku, ta’ firma elettronika, ta’ siġill elettroniku jew ta’ kronogramma elettronika jew ta’ data mibgħuta u riċevuta bl-użu ta’ servizz elettroniku ta’ konsenja rreġistrata biss abbażi li tkun f’forma elettronika.
 2.Parti ma għandhiex tadotta jew iżżomm miżuri li:
 (a)jipprojbixxu lill-partijiet għal tranżazzjoni elettronika milli jiddeterminaw b’mod reċiproku l-metodi xierqa ta’ awtentikazzjoni elettronika għat-tranżazzjoni tagħhom; jew
 (b)jipprevjenu lill-partijiet għal tranżazzjoni elettronika milli jkunu jistgħu jagħtu prova lill-awtoritajiet ġudizzjarji u amministrattivi li l-użu ta’ awtentikazzjoni elettronika jew ta’ servizz fiduċjarju elettroniku f’dik it-tranżazzjoni jikkonforma mal-obbligi legali applikabbli.
 3.Minkejja l-paragrafu 2, Parti tista’ teħtieġ li għal kategorija partikolari ta’ tranżazzjonijiet, il-metodu ta’ awtentikazzjoni elettronika jew ta’ servizz fiduċjarju jiġi ċċertifikat minn awtorità akkreditata f’konformità mal-liġi tagħha jew jissodisfa ċerti standards tal-prestazzjoni li għandhom ikunu oġġettivi, trasparenti u mhux diskriminatorji u huma relatati biss mal-karatteristiċi speċifiċi tal-kategorija tat-tranżazzjonijiet ikkonċernati.
 Artikolu DIGIT.12: Trasferiment ta’ kodiċi tas-sors jew aċċess għalih
 1.Parti ma għandhiex teħtieġ it-trasferiment tal-kodiċi tas-sors ta’ software li jkun proprjetà ta’ persuna fiżika jew ġuridika tal-Parti l-oħra, jew l-aċċess għalih.
 2.Għal ċertezza akbar:
 (a)l-eċċezzjonijiet ġenerali, l-eċċezzjonijiet ta’ sigurtà u l-konċessjoni prudenzjali msemmija fl-Artikolu DIGIT.4 [Eċċezzjonijiet] japplikaw għal miżuri ta’ Parti adottati jew miżmuma fil-kuntest ta’ proċedura ta’ ċertifikazzjoni; u
 (b)il-paragrafu 1 ta’ dan l-Artikolu ma japplikax għat-trasferiment volontarju ta’ kodiċi tas-sors fuq bażi kummerċjali minn persuna fiżika jew ġuridika tal-Parti l-oħra, jew għall-għoti ta’ aċċess għal dan, bħal fil-kuntest ta’ tranżazzjoni ta’ akkwist pubbliku jew ta’ kuntratt innegozjat liberament.
 3.Xejn f’dan l-Artikolu ma għandu jaffettwa:
 (a)rekwiżit minn qorti jew tribunal amministrattiv, jew rekwiżit minn awtorità tal-kompetizzjoni skont id-dritt tal-kompetizzjoni tal-Parti biex jipprevjeni jew jirrimedja r-restrizzjoni jew tgħawwiġ tal-kompetizzjoni;
 (b)rekwiżit min korp regolatorju skont il-liġijiet jew ir-regolamenti ta’ Parti relatata mal-protezzjoni tas-sikurezza pubblika fir-rigward tal-utenti online, soġġett għal salvagwardji kontra żvelar mhux awtorizzat;
 (c)il-protezzjoni u l-infurzar tad-drittijiet ta’ proprjetà intellettwali; u
 (d)id-dritt ta’ Parti li tieħu miżuri f’konformità mal-Artikolu III tal-Ftehim tad-WTO dwar l-Akkwist Pubbliku kif inkorporat mill-Artikolu PPROC.2 [Inkorporazzjoni ta’ ċerti dispożizzjonijiet tal-GPA u tal-akkwist kopert] tat-Titolu VI [Akkwist pubbliku] ta’ din l-intestatura.
 Artikolu DIGIT.13 Fiduċja tal-konsumaturi online
 1.Filwaqt li tirrikonoxxi l-importanza tat-tisħiħ tal-fiduċja tal-konsumatur fil-kummerċ diġitali, kull Parti għandha tadotta jew iżżomm miżuri sabiex tiżgura l-protezzjoni effettiva tal-konsumaturi involuti fi tranżazzjonijiet ta’ kummerċ elettroniku, inklużi miżuri, iżda mhux huma biss, li:
 (a)jipprojbixxu prattiki kummerċjali frawdolenti u qarrieqa;
 (b)jirrikjedu li l-fornituri ta’ oġġetti u ta’ servizzi jaġixxu bona fide u jirrispettaw prattiki kummerċjali ġusti, inkluż permezz tal-projbizzjoni milli l-konsumaturi jintalbu jħallsu għal oġġetti u għal servizzi mhux mitluba;
 (c)jirrikjedu li l-fornituri ta’ oġġetti jew ta’ servizzi jipprovdu lill-konsumaturi informazzjoni ċara u dettaljata, inkluż meta jaġixxu permezz ta’ fornituri ta’ servizzi intermedjarji, rigward l-identità u d-dettalji ta’ kuntatt tagħhom, it-tranżazzjoni konċernata, inklużi l-karatteristiċi ewlenin tal-oġġetti jew tas-servizzi u l-prezz sħiħ li jinkludi l-imposti applikabbli kollha, u d-drittijiet applikabbli tal-konsumatur (fil-każ ta’ fornituri ta’ servizzi intermedjarji, dan jinkludi l-għoti ta’ tali informazzjoni mill-fornitur ta’ oġġetti jew ta’ servizzi); u
 (d)jagħtu lill-konsumaturi aċċess għal rimedju għal ksur tad-drittijiet tagħhom, inkluż dritt għal rimedji jekk l-oġġetti jew is-servizzi jitħallsu u ma jiġux ikkonsenjati jew ipprovduti kif miftiehem.
 2.Il-Partijiet jirrikonoxxu l-importanza li jagħtu lill-aġenziji tagħhom għall-protezzjoni tal-konsumatur jew lil korpi rilevanti oħra setgħat ta’ infurzar adegwati u l-importanza tal-kooperazzjoni bejn dawn l-aġenziji sabiex jipproteġu lill-konsumaturi u jtejbu l-fiduċja tal-konsumaturi online.
 Artikolu DIGIT.14 Komunikazzjonijiet mhux solleċitati ta’ kummerċjalizzazzjoni diretta
 1.
 Kull Parti għandha tiżgura li l-utenti jkunu protetti b’mod effettiv kontra komunikazzjonijiet mhux solleċitati ta’ kummerċjalizzazzjoni diretta.
 2.
 Kull Parti għandha tiżgura li komunikazzjonijiet ta’ kummerċjalizzazzjoni diretta ma jintbagħtux lil utenti li jkunu persuni fiżiċi sakemm ma jkunux taw il-kunsens tagħhom f’konformità mal-liġijiet ta’ kull Parti sabiex jirċievu tali komunikazzjonijiet.
 3.
 Minkejja l-paragrafu 2, Parti għandha tippermetti lill-persuni fiżiċi jew ġuridiċi li jkunu ġabru, f’konformità mal-kundizzjonijiet stabbiliti fil-liġi ta’ dik il-Parti, id-dettalji ta’ kuntatt ta’ utent fil-kuntest tal-provvista ta’ oġġetti jew ta’ servizzi, jibagħtu komunikazzjoni ta’ kummerċjalizzazzjoni diretta lil dak l-utent għall-oġġetti jew għas-servizzi simili tagħhom stess.
 4.
 Kull Parti għandha tiżgura li l-komunikazzjonijiet ta’ kummerċjalizzazzjoni diretta jkunu identifikabbli biċ-ċar bħala tali, jiżvelaw biċ-ċar f’isem min isiru u jkun fihom l-informazzjoni neċessarja sabiex ir-riċevituri jkunu jistgħu jitolbu waqfien mingħajr ħlas u fi kwalunkwe ħin.
 5.
 Kull Parti għandha tipprovdi lill-utenti aċċess għal rimedju kontra l-fornituri ta’ komunikazzjonijiet ta’ kummerċjalizzazzjoni diretta li ma jikkonformawx mal-miżuri adottati jew miżmuma skont il-paragrafi 1 sa 4.
 Artikolu DIGIT.15 Data tal-gvern miftuħa
 1.Il-Partijiet jirrikonoxxu li l-iffaċilitar tal-aċċess pubbliku għad-data tal-gvern u l-użu tagħha jikkontribwixxi biex jistimula l-iżvilupp ekonomiku u soċjali, il-kompetittività, il-produttività u l-innovazzjoni.
 2.Sa fejn Parti tagħżel li tagħmel id-data tal-gvern aċċessibbli għall-pubbliku, hija għandha tagħmel ħilitha biex tiżgura, sa fejn ikun prattikabbli, li d-data:
 (a)tkun f’format li jippermettilha li titfittex, tiġi rkuprata, użata, użata mill-ġdid u distribwita mill-ġdid faċilment;
 (b)tkun f’format li jinqara mill-magni u li jkun iffaċilitat minn teknoloġiji spazjali;
 (c)tkun tinkludi metadata deskrittiva, li jkun kemm jista’ jkun standard;
 (d)tkun disponibbli permezz ta’ interfaċċi għall-programmi tal-applikazzjonijiet affidabbli, faċli għall-utent u disponibbli mingħajr ħlas
 (e)tiġi aġġornata fuq bażi regolari;
 (f)ma tkunx soġġetta li tuża kundizzjonijiet li jkunu diskriminatorji jew li jirrestrinġu bla bżonn li terġa’ tintuża; u
 (g)issir disponibbli għall-użu mill-ġdid f’konformità sħiħa mar-regoli rispettivi tal-Partijiet dwar il-protezzjoni tad-data personali.
 3.Il-Partijiet għandhom jagħmlu ħilithom biex jikkooperaw biex jidentifikaw modi li bihom kull Parti tista’ tespandi l-aċċess għal u l-użu ta’ data pubblika li l-Parti tkun għamlet pubblika, bil-ħsieb li ttejjeb u tiġġenera opportunitajiet ta’ negozju, lil hinn mill-użu tagħha mis-settur pubbliku.
 Artikolu DIGIT.16 Kooperazzjoni dwar kwistjonijiet regolatorji fir-rigward tal-kummerċ diġitali
 1.Il-Partijiet għandhom jiskambjaw informazzjoni dwar kwistjonijiet regolatorji fil-kuntest tal-kummerċ diġitali, li għandhom jindirizzaw dan li ġej:
 (a)ir-rikonoxximent u l-faċilitazzjoni ta’ servizzi fiduċjarji u ta’ awtentikazzjoni elettroniċi interoperabbli;
 (b)it-trattament ta’ komunikazzjoni ta’ kummerċjalizzazzjoni diretta;
 (c)il-protezzjoni tal-konsumaturi; u
 (d)kwalunkwe kwistjoni oħra rilevanti għall-iżvilupp ta’ kummerċ diġitali, inkluż teknoloġiji emerġenti.
 2.Il-paragrafu 1 ma għandux japplika għar-regoli u s-salvagwardji ta’ Parti għall-protezzjoni tad-data personali u l-privatezza, inkluż dwar it-trasferimenti transfruntieri tad-data personali.
 Artikolu DIGIT.17 - Fehim dwar servizzi tal-kompjuter
 1.Il-Partijiet jaqblu li, għall-fini tal-liberalizzazzjoni tal-kummerċ fis-servizzi u l-investiment skont it-Titolu II [Servizzi u investiment] ta’ din l-Intestatura, is-servizzi li ġejjin għandhom jitqiesu bħala servizzi tal-kompjuter u servizzi relatati, irrispettivament minn jekk jitwasslux permezz ta’ network, inkluż l-Internet:
 (a)konsulenza, adattament, strateġija, analiżi, ippjanar, speċifikazzjoni, disinn, żvilupp, installazzjoni, implimentazzjoni, integrazzjoni, ittestjar, debugging, aġġornament, appoġġ, assistenza teknika jew ġestjoni tal-kompjuters jew tas-sistemi tal-kompjuter jew għalihom;
 (b)programmi tal-kompjuter definiti bħala s-settijiet ta’ struzzjonijiet meħtieġa sabiex il-kompjuters jaħdmu u jikkomunikaw (fihom u minnhom infushom), kif ukoll konsulenza, strateġija, analiżi, ippjanar, speċifikazzjoni, disinn, żvilupp, installazzjoni, implimentazzjoni, integrazzjoni, ittestjar, debugging, aġġornament, adattament, manutenzjoni, appoġġ, assistenza teknika, ġestjoni jew l-użu ta’ programmi tal-kompjuter jew għalihom;
 (c)ipproċessar ta’ data, ħżin ta’ data, żamma ta’ data jew servizzi ta’ bażi tad-data;
 (d)servizzi ta’ manutenzjoni u tiswija għal makkinarju u tagħmir tal-uffiċċju, inklużi l-kompjuters; u
 (e)servizzi ta’ taħriġ għall-persunal tal-klijenti, b’rabta ma’ programmi tal-kompjuter, kompjuters jew sistemi tal-kompjuter, u li ma jkunux ikklassifikati xi mkien ieħor.
 Għal ċertezza akbar, is-servizzi ffaċilitati minn servizzi tal-kompjuter u servizzi relatati, minbarra dawk elenkati fil-paragrafu 1, ma għandhomx jitqiesu bħala servizzi tal-kompjuter u servizzi relatati fihom infushom.
 Titolu IV: Movimenti kapitali, pagamenti, trasferimenti u miżuri temporanji ta’ salvagwardja
 Artikolu CAP.1: Objettivi
 L-objettiv ta’ dan it-Titolu huwa li jippermetti l-moviment liberu tal-kapital u tal-pagamenti relatati mat-tranżazzjonijiet liberalizzati skont dan il-Ftehim.
 Artikolu CAP.2: Kont kurrenti
 Kull Parti għandha tippermetti, f’munita liberament konvertibbli u f’konformità mal-Artikoli tal-Ftehim tal-Fond Monetarju Internazzjonali, kwalunkwe pagament u trasferiment fir-rigward ta’ tranżazzjonijiet fuq il-kont kurrenti tal-bilanċ tal-pagamenti li jaqgħu fil-kamp ta’ applikazzjoni ta’ dan il-Ftehim.
 Artikolu CAP.3: Movimenti tal-kapital
 1.
 Kull Parti għandha tippermetti, fir-rigward ta’ tranżazzjonijiet fil-kont kapitali u finanzjarju tal-bilanċ tal-pagamenti, il-moviment liberu ta’ kapital għall-fini ta’ liberalizzazzjoni tal-investimenti u ta’ tranżazzjonijiet oħra kif previst fit-Titolu II [Servizzi u investiment] ta’ din l-Intestatura.
 2.
 Il-Partijiet għandhom jikkonsultaw lil xulxin fil-Kumitat Speċjalizzat għall-Kummerċ dwar is-Servizzi, l-Investiment u l-Kummerċ Diġitali sabiex jiffaċilitaw il-moviment tal-kapital bejniethom bl-għan li jippromwovu l-kummerċ u l-investiment.
 Artikolu CAP.4: Miżuri li jaffettwaw il-movimenti tal-kapital, il-pagamenti jew it-trasferimenti
 1.L-Artikoli CAP.2 [Kont kurrenti] u CAP.3 [Movimenti tal-kapital] ma għandhomx jiġu interpretati bħala li jipprevjenu lil Parti milli tapplika l-liġijiet u r-regolamenti tagħha relatati ma’:
 (a)falliment, insolvenza, jew il-protezzjoni tad-drittijiet tal-kredituri;
 (b)il-ħruġ, in-negozjar jew it-trattament ta’ titoli, jew futuri, għażliet u strumenti finanzjarji oħra;
 (c)ir-rapportar finanzjarju jew iż-żamma ta’ rekords ta’ movimenti ta’ kapital, ta’ pagamenti jew ta’ trasferimenti meta jkunu meħtieġa biex jassistu lill-awtoritajiet tal-infurzar tal-liġi jew lill-awtoritajiet regolatorji finanzjarji;
 (d)reati kriminali jew penali, prattiki qarrieqa jew frodulenti;
 (e)żgurar tal-konformità ma’ ordnijiet jew sentenzi fi proċedimenti ġuridiċi jew amministrattivi; jew
 (f)skemi tas-sigurtà soċjali jew ta’ rtirar pubbliku jew ta’ tfaddil obbligatorju.
 2.Il-liġijiet u r-regolamenti msemmija fil-paragrafu 1 ma għandhomx ikunu applikati arbitrarju jew diskriminatorju, jew jikkostitwixxu b’xi mod ieħor restrizzjoni moħbija fuq il-movimenti tal-kapital, fuq il-pagamenti jew fuq it-trasferimenti.
 Artikolu CAP.5: Miżuri temporanji ta’ salvagwardja
 1.F’ċirkustanzi eċċezzjonali ta’ diffikultajiet serji għall-operazzjoni tal-unjoni ekonomika u monetarja tal-Unjoni, jew ta’ theddida għal din, l-Unjoni tista’ tadotta jew iżżomm miżuri ta’ salvagwardja fir-rigward ta’ movimenti tal-kapital, ta’ pagamenti jew ta’ trasferimenti għal perjodu li ma jaqbiżx is-sitt xhur.
 2.Il-miżuri msemmija fil-paragrafu 1 għandhom ikunu limitati sal-punt li jkun strettament meħtieġ.
 Artikolu CAP.6: Restrizzjonijiet f’każ ta’ diffikultajiet serji tal-bilanċ tal-pagamenti u ta’ diffikultajiet finanzjarji esterni serji
 1.Meta Parti tesperjenza diffikultajiet serji tal-bilanċ tal-pagamenti jew diffikultajiet finanzjarji esterni serji, jew theddida ta’ dawn, hija tista’ tadotta jew iżżomm miżuri restrittivi fir-rigward tal-movimenti tal-kapital, tal-pagamenti jew tat-trasferimenti
 35
 .
 2.Il-miżuri msemmija fil-paragrafu 1 għandhom:
 (a)ikunu konsistenti mal-Artikoli tal-Ftehim tal-Fond Monetarju Internazzjonali;
 (b)ma jmorrux lil hinn minn dak li hu neċessarju biex jindirizzaw iċ-ċirkostanzi deskritti fil-paragrafu 1;
 (c)ikunu temporanji u eliminati gradwalment b’mod progressiv hekk kif is-sitwazzjoni speċifikata fil-paragrafu 1 titjieb;
 (d)jevitaw ħsara mhux meħtieġa għall-interessi kummerċjali, ekonomiċi jew finanzjarji tal-Parti l-oħra; u
 (e)ikunu mhux diskriminatorji meta mqabbla ma’ pajjiżi terzi f’sitwazzjonijiet simili.
 3.Fil-każ tal-kummerċ tal-merkanzija, kull Parti tista’ tadotta jew iżżomm miżuri restrittivi sabiex tissalvagwardja l-pożizzjoni finanzjarja esterna tagħha jew il-bilanċ tal-pagamenti tagħha. Dawk il-miżuri għandhom ikunu konformi mal-Ftehim GATT tal-1994 u mal-Fehim tad-dispożizzjonijiet tal-Bilanċ tal-Pagamenti tal-Ftehim Ġenerali tal-1994 dwar it-Tariffi u l-Kummerċ.
 4.Fil-każ ta’ kummerċ fis-servizzi, kull Parti tista’ tadotta miżuri restrittivi sabiex tissalvagwardja l-pożizzjoni finanzjarja esterna tagħha jew il-bilanċ tal-pagamenti tagħha. Dawk il-miżuri għandhom ikunu skont l-Artikolu XII tal-GATS.
 5.Parti li żżomm jew li tkun adottat il-miżuri msemmija fil-paragrafi 1 u 2 għandha tinnotifikahom minnufih lill-Parti l-oħra.
 6.Jekk Parti tadotta jew iżżomm restrizzjonijiet skont dan l-Artikolu, il-Partijiet għandhom minnufih jorganizzaw konsultazzjonijiet fil-Kumitat Speċjalizzat għall-Kummerċ dwar is-Servizzi, l-Investiment u l-Kummerċ Diġitali sakemm ma jsirux konsultazzjonijiet f’fora oħra. Il-Kumitat għandu jivvaluta diffikultà tal-bilanċ tal-pagamenti jew id-diffikultà finanzjarja esterna li tkun wasslet għall-miżuri rispettivi, filwaqt li jqis fatturi bħal:
 (a)in-natura u l-firxa tad-diffikultajiet;
 (b)l-ambjent ekonomiku u kummerċjali estern; kif ukoll
 (c)miżuri korrettivi alternattivi li jistgħu jkunu disponibbli.
 7.Il-konsultazzjonijiet skont il-paragrafu 6 għandhom jindirizzaw il-konformità ta’ kwalunkwe miżura restrittiva mal-paragrafi 1 u 2. Is-sejbiet rilevanti kollha ta’ natura statistika jew fattwali ppreżentati mill-Fond Monetarju Internazzjonali, fejn disponibbli, għandhom jiġu aċċettati u l-konklużjonijiet għandhom iqisu l-valutazzjoni mill-Fond Monetarju Internazzjonali tal-bilanċ tal-pagamenti u s-sitwazzjoni finanzjarja esterna tal-Parti kkonċernata.
 Titolu V: Proprjetà intellettwali
 Kapitolu 1: Dispożizzjonijiet ġenerali
 Artikolu IP.1: Objettivi
 L-objettivi ta’ dan it-Titolu huma li:
 (a)
 jiġu ffaċilitati l-produzzjoni, il-provvista u l-kummerċjalizzazzjoni ta’ prodotti u ta’ servizzi innovattivi u kreattivi bejn il-Partijiet billi jitnaqqsu d-distorsjonijiet u x-xkiel għal tali kummerċ, u b’hekk jingħata kontribut għal ekonomija aktar sostenibbli u inklużiva; u
 (b)
 jiġi żgurat livell adegwat u effettiv ta’ protezzjoni u ta’ infurzar tad-drittijiet ta’ proprjetà intellettwali.
 Artikolu IP.2: Kamp ta’ applikazzjoni
 1.
 Dan it-Titolu għandu jikkomplementa u jispeċifika aktar id-drittijiet u l-obbligi ta’ kull Parti skont il-Ftehim TRIPS u trattati internazzjonali oħra fil-qasam tal-proprjetà intellettwali li huma partijiet għalihom.
 2.
 Dan it-Titolu ma jipprekludix lil xi Parti milli tintroduċi protezzjoni u infurzar aktar estensivi tad-drittijiet ta’ proprjetà intellettwali milli meħtieġ skont dan it-Titolu, dment li tali protezzjoni u infurzar ma jmorrux kontra dan it-Titolu.
 Artikolu IP.3: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)
 “Konvenzjoni ta’ Pariġi” tfisser il-Konvenzjoni ta’ Pariġi għall-Protezzjoni tal-Proprjetà Industrijali tal-20 ta’ Marzu 1883, kif riveduta l-aħħar fi Stokkolma fl-14 ta’ Lulju 1967;
 (b)
 “Konvenzjoni ta’ Berna” tfisser il-Konvenzjoni ta’ Berna għall-Protezzjoni ta’ Xogħlijiet Letterarji u Artisitiċi tad-9 ta’ Settembru 1886 riveduta f’Pariġi fl-24 ta’ Lulju 1971 u emendata fit-28 ta’ Settembru 1979;
 (c)
 “Konvenzjoni ta’ Ruma” tfisser il-Konvenzjoni Internazzjonali għall-Protezzjoni tal-Artisti tal-Ispettakli, tal-Produtturi tal-Fonogrammi u tal-Organizzazzjonijiet tax-Xandir magħmula f’Ruma fis-26 ta’ Ottubru 1961;
 (d)
 “WIPO” tfisser l-Organizzazzjoni Dinjija tal-Proprjetà Intellettwali;
 (e)
 “drittijiet ta’ proprjetà intellettwali” tfisser il-kategoriji kollha ta’ proprjetà intellettwali li huma koperti mill-Artikoli IP.7 [Awturi] sa IP.37 [Protezzjoni tad-drittijiet tal-varjetajiet tal-pjanti] ta’ dan it-Titolu u t-Taqsimiet 1 sa 7 tal-Parti II tal-Ftehim TRIPS. Il-protezzjoni tal-proprjetà intellettwali tinkludi protezzjoni kontra l-kompetizzjoni inġusta kif imsemmi fl-Artikolu 10bis tal-Konvenzjoni ta’ Pariġi;
 (f)
 “nazzjonali” tfisser, fir-rigward tal-liġi rilevanti ta’ proprjetà intellettwali, persuna ta’ Parti li tissodisfa l-kriterji għall-eliġibbiltà għall-protezzjoni previsti fil-Ftehim TRIPS u fil-ftehimiet multilaterali konklużi u amministrati fl-awspiċji tad-WIPO, li għalihom Parti tkun parti kontraenti.
 Artikolu IP.4: Ftehimiet internazzjonali
 1.Il-Partijiet jaffermaw l-impenn tagħhom biex ikunu konformi mal-istandards internazzjonali li huma parti fihom:
 (a)
 il-Ftehim TRIPS;
 (b)
 il-Konvenzjoni ta’ Ruma;
 (c)
 il-Konvenzjoni ta’ Berne;
 (d)
 it-Trattat tad-WIPO dwar id-Dritt tal-Awtur, adottat f’Ġinevra fl-20 ta’ Diċembru 1996;
 (e)
 it-Trattat tad-WIPO dwar l-Interpretazzjonijiet, l-Eżekuzzjonijiet u l-Fonogrammi, adottat f’Ġinevra fl-20 ta’ Diċembru 1996;
 (f)
 il-Protokoll Relatat mal-Ftehim ta’ Madrid Dwar ir-Reġistrazzjoni Internazzjonali tal-Marki adottat f’Madrid fis-27 ta’ Ġunju 1989 kif emendat l-aħħar fit-12 ta’ Novembru 2007;
 (g)
 it-Trattat dwar il-Liġi tat-Trademarks, adottat f’Ġinevra fis-27 ta’ Ottubru 1994;
 (h)
 it-Trattat ta’ Marrakexx biex jiġi Ffaċilitat l-Aċċess għal Xogħlijiet Pubblikati għal Persuni Għomja, b’Diżabbiltà fil-Vista jew li b’xi mod ieħor għandhom Diffikultà biex Jaqraw Materjal Stampat, adottat fis-27 ta’ Ġunju 2013 f’Marrakexx.
 (i)
 l-Att ta’ Ġinevra tal-Ftehim tal-Aja dwar ir-Reġistrazzjoni Internazzjonali tad-Disinni Industrijali, adottat f’Ġinevra fit-2 ta’ Lulju 1999;
 2.Kull Parti għandha tagħmel l-isforzi raġonevoli kollha sabiex tirratifika jew taderixxi mal-ftehimiet internazzjonali li ġejjin:
 (a)
 it-Trattat ta’ Bejġing dwar ir-Rappreżentazzjonijiet Awdjoviżivi, adottat f’Bejġing fl-24 ta’ Ġunju 2012;
 (b)
 it-Trattat ta’ Singapore dwar il-Liġi tat-Trademarks, adottat f’Singapore fis-27 ta’ Marzu 2006.
 Artikolu IP.5: Eżawriment
 Dan it-Titolu ma għandux jaffettwa l-libertà tal-partijiet li jiddeterminaw jekk japplikax l-eżawriment tad-drittijiet tal-proprjetà intellettwali u skont liema kundizzjonijiet.
 Artikolu IP.6: Trattament nazzjonali
 1.Fir-rigward tal-kategoriji kollha tal-proprjetà intellettwali koperti minn dan it-Titolu, kull Parti għandha tagħti liċ-ċittadini tal-Parti l-oħra trattament xejn anqas favorevoli mit-trattament li tagħti liċ-ċittadini tagħha stess rigward il-protezzjoni tal-proprjetà intellettwali, soġġetti, fejn applikabbli, għall-eċċezzjonijiet li diġà huma previsti, rispettivament, fil-Konvenzjoni ta’ Pariġi, fil-Konvenzjoni ta’ Berne, fil-Konvenzjoni ta’ Ruma u fit-Trattat dwar Proprjetà Intellettwali fir-Rigward ta’ Ċirkwiti Integrati, magħmula f’Washington fis-26 ta’ Mejju 1989. Fir-rigward ta’ artisti tal-ispettaklu, ta’ produtturi ta’ fonogrammi u ta’ organizzazzjonijiet tax-xandir, dan l-obbligu japplika biss għad-drittijiet previsti skont dan il-Ftehim.
 2.Għall-finijiet tal-paragrafu 1 ta’ dan l-Artikolu, “protezzjoni” għandha tinkludi kwistjonijiet li jaffettwaw id-disponibbiltà, l-akkwist, il-kamp ta’ applikazzjoni, iż-żamma, u l-infurzar tad-drittijiet ta’ proprjetà intellettwali kif ukoll kwistjonijiet li jaffettwaw l-użu tad-drittijiet ta’ proprjetà intellettwali indirizzati speċifikament f’dan it-Titolu, inklużi miżuri għall-prevenzjoni taċ-ċirkomvenzjoni ta’ miżuri teknoloġiċi effettivi msemmija fl-Artikolu IP.16 [Protezzjoni ta’ miżuri teknoloġiċi] u miżuri li jikkonċernaw l-informazzjoni dwar il-ġestjoni tad-drittijiet kif imsemmija fl-Artikolu IP.17 [Obbligi li jikkonċernaw l-informazzjoni dwar il-ġestjoni tad-drittijiet].
 3.Parti tista’ tagħmel użu mill-eċċezzjonijiet permessi skont il-paragrafu 1 fir-rigward tal-proċeduri ġudizzjarji u amministrattivi tagħha, inkluża l-ħtieġa li ċittadin tal-Parti l-oħra jagħżel indirizz għan-notifika fit-territorju tagħha, jew li jagħżel aġent fit-territorju tiegħu, jekk tali eċċezzjonijiet:
 (a)
 ikunu meħtieġa sabiex tiġi żgurata l-konformità mal-liġijiet jew mar-regolamenti tal-Parti li ma jkunux inkonsistenti ma’ dan it-Titolu; jew
 (b)
 ma jiġux applikati b’mod li jkun jikkostitwixxi restrizzjoni moħbija fuq il-kummerċ.
 4.Il-paragrafu 1 ma japplikax għal proċeduri previsti fi ftehimiet multilaterali konklużi fl-awspiċi tad-WIPO relatati mal-akkwist jew maż-żamma tad-drittijiet ta’ proprjetà intellettwali.
 Kapitolu 2: L-Istandards li jirrigwardaw id-drittijiet ta’ proprjetà intellettwali
 Taqsima 1: Drittijiet tal-awtur u drittijiet relatati
 Artikolu IP.7: Awturi
 Kull Parti tipprovdi lill-awturi d-dritt esklussiv li jawtorizzaw jew jipprojbixxu:
 (a)
 ir-riproduzzjoni diretta jew indiretta, temporanja jew permanenti, bi kwalunkwe mezz u fi kwalunkwe forma, sħiħa jew parzjali, tax-xogħlijiet tagħhom;
 (b)
 kull forma ta’ distribuzzjoni lill-pubbliku, bil-bejgħ jew b’xi mod ieħor tal-forom oriġinali ta’ xogħlijiethom jew ta’ kopji tagħhom;
 (c)
 kull komunikazzjoni lill-pubbliku ta’ xogħlijiethom, b’mezz bil-fili jew mingħajr fili, inkluż li jagħmlu disponibbli lill-pubbliku xogħlijiethom b’mod li l-membri tal-pubbliku jkunu jistgħu jaċċessawhom minn post u f’ħin magħżul individwalment minnhom;
 (d)
 il-kiri kummerċjali lill-pubbliku ta’ oriġinali jew ta’ kopji ta’ xogħlijiethom; kull Parti tista’ tipprovdi li dan il-punt ma japplikax għal bini jew xogħlijiet tal-arti applikata.
 Artikolu IP.8: Artisti tal-ispettaklu
 Kull Parti għandha tipprovdi lill-artisti tal-ispettaklu d-dritt esklużiv li jawtorizzaw jew jipprojbixxu:
 (a)
 ir-reġistrazzjoni tal-ispettakli tagħhom;
 (b)
 ir-riproduzzjoni diretta jew indiretta, temporanja jew permanenti, b’kull mezz u f’kull forma tar-reġistrazzjonijiet tal-ispettakli tagħhom;
 (c)
 id-distribuzzjoni għall-pubbliku, permezz ta’ bejgħ jew b’xi mod ieħor, tar-reġistrazzjonijiet tal-ispettakli tagħhom;
 (d)
 it-tqegħid għad-dispożizzjoni tal-pubbliku ta’ reġistrazzjonijiet tal-ispettakli tagħhom, b’mezzi bil-fili jew mingħajr fili, b’tali mod li l-membri tal-pubbliku jkunu jistgħu jaċċessawhom minn post u f’ħin magħżul individwalment minnhom;
 (e)
 ix-xandir b’mezzi mingħajr fili u l-komunikazzjoni lill-pubbliku tal-ispettakli tagħhom, għajr meta l-ispettaklu nnifsu diġà jkun spettaklu mxandar jew ikun magħmul minn reġistrazzjoni;
 (f)
 il-kiri kummerċjali lill-pubbliku tar-reġistrazzjoni tal-ispettakli tagħhom.
 Artikolu IP.9: Produtturi ta’ fonogrammi
 Kull Parti għandha tipprovdi lill-produtturi tal-fonogrammi d-dritt esklussiv li jawtorizzaw jew jipprojbixxu:
 (a)
 ir-riproduzzjoni diretta jew indiretta, temporanja jew permanenti, bi kwalunkwe mezz u fi kwalunkwe forma, sħiħa jew parzjali, tal-fonogrammi tagħhom;
 (b)
 id-distribuzzjoni għall-pubbliku, bil-bejgħ jew b’xi mod ieħor, tal-fonogrammi tagħhom, inkluż ta’ kopji tagħhom;
 (c)
 it-tqegħid għad-dispożizzjoni tal-pubbliku tal-fonogrammi tagħhom, b’mezzi bil-fili jew mingħajr fili, b’tali mod li l-membri tal-pubbliku jkunu jistgħu jaċċessawhom minn post u f’ħin magħżul individwalment minnhom;
 (d)
 il-kiri kummerċjali tal-fonogrammi tagħhom lill-pubbliku.
 Artikolu IP.10: Organizzazzjonijiet tax-xandir
 Kull Parti għandha tipprovdi lill-organizzazzjonijiet tax-xandir id-dritt esklużiv li jawtorizzaw jew jipprojbixxu:
 (a)
 ir-reġistrazzjoni tax-xandiriet tagħhom, sew jekk dawn ix-xandiriet ikunu trażmessi bil-fili sew jekk bl-ajru, inkluż bil-cable jew bis-satellita;
 (b)
 ir-riproduzzjoni diretta jew indiretta, temporanja jew permanenti, bi kwalunkwe mezz u fi kwalunkwe forma, tar-reġistrazzjonijiet tax-xandiriet tagħhom, sew jekk dawk ix-xandiriet ikunu trażmessi bil-fili jew bl-ajru, inkluż bil-cable jew bis-satellita;
 (c)
 it-tqegħid għad-dispożizzjoni tal-pubbliku, b’mezzi bil-fili jew mingħajr fili, tar-reġistrazzjonijiet tax-xandiriet tagħhom, sew jekk dawk ix-xandiriet jiġu trażmessi bil-fili kif jew inkella bl-ajru, inkluż bil-cable jew bis-satellita, b’tali mod li l-membri tal-pubbliku jkunu jistgħu jaċċessawhom minn post u f’ħin magħżul individwalment minnhom;
 (d)
 id-distribuzzjoni lill-pubbliku, permezz ta’ bejgħ jew b’xi mod ieħor, tar-reġistrazzjonijiet, inkluż ta’ kopji tagħhom, tax-xandiriet tagħhom, kemm jekk dawn ix-xandiriet ikunu trażmessi bil-fili jew inkella bl-ajru, inkluż bil-cable jew bis-satellita;
 (e)
 ix-xandir mill-ġdid tax-xandiriet tagħhom b’mezzi mingħajr fili, kif ukoll il-komunikazzjoni lill-pubbliku tax-xandiriet tagħhom jekk tali komunikazzjoni ssir f’postijiet aċċessibbli għall-pubbliku wara l-ħlas ta’ tariffa għad-dħul.
 Artikolu IP.11: Xandir u komunikazzjoni lill-pubbliku ta’ fonogrammi ppubblikati għalihom skopijiet kummerċjali
 1.Kull Parti għandha tipprovdi dritt sabiex tiżgura li titħallas remunerazzjoni ekwitabbli unika mill-utent lill-artisti tal-ispettaklu u lill-produtturi ta’ fonogrammi, jekk tintuża fonogramma ppubblikata għall-finijiet kummerċjali, jew tintuża riproduzzjoni ta’ fonogramma bħal din, għax-xandir jew għal kwalunkwe komunikazzjoni lill-pubbliku.
 2.Kull Parti għandha tiżgura li r-remunerazzjoni ekwitabbli unika tinqasam bejn l-artisti tal-ispettaklu u l-produtturi tal-fonogrammi rilevanti. Kull Parti tista’ tippromulga leġiżlazzjoni li, fin-nuqqas ta’ ftehim bejn l-artisti tal-ispettaklu u l-produtturi tal-fonogrammi, tistabbilixxi t-termini li skont dawn l-artisti tal-ispettaklu u l-produtturi tal-fonogrammi għandhom jaqsmu r-remunerazzjoni ekwitabbli unika.
 3.Kull Parti tista’ tagħti drittijiet aktar estensivi, fir-rigward tax-xandir u tal-komunikazzjoni lill-pubbliku ta’ fonogrammi ppubblikati għal skopijiet kummerċjali, lill-artisti tal-ispettaklu u lill-produtturi tal-fonogrammi.
 Artikolu IP.12: Perjodu ta’ protezzjoni
 1.Id-drittijiet ta’ awtur ta’ xogħol għandhom jibqgħu għall-ħajja tal-awtur u għal 70 sena wara l-mewt tal-awtur, irrispettivament mid-data meta x-xogħol isir disponibbli legalment għall-pubbliku.
 2.Għall-fini tal-implimentazzjoni tal-paragrafu 1, kull Parti tista’ tipprevedi regoli speċifiċi dwar il-kalkolu tat-terminu ta’ protezzjoni tal-kompożizzjoni mużikali bil-kliem, ix-xogħlijiet ta’ awtur konġunt kif ukoll xogħlijiet ċinematografiċi jew awdjoviżivi. Kull Parti tista’ tipprevedi regoli speċifiċi dwar il-kalkolu tat-terminu ta’ protezzjonali għal xogħlijiet anonimi jew psewdonimi.
 3.Id-drittijiet tal-organizzazzjonijiet tax-xandir għandhom jiskadu 50 sena wara l-ewwel trasmissjoni ta’ xandira, sew jekk din ix-xandira tkun trażmessa bil-fili jew bl-ajru, inkluż bil-cable jew bis-satellita.
 4.Id-drittijiet tal-artisti għall-wirjiet tagħhom għajr f’fonogrammi għandhom jiskadu 50 sena wara d-data ta’ reġistrazzjoni tal-wirja jew, jekk ippubblikata legalment jew ikkomunikata legalment lill-pubbliku matul dan iż-żmien, 50 sena mill-ewwel pubblikazzjoni bħal din jew l-ewwel komunikazzjoni bħal din lill-pubbliku, skont liema minnhom tkun l-ewwel.
 5.Id-drittijiet tal-artisti għall-wirjiet tagħhom irreġistrati f’fonogrammi għandhom jiskadu 50 sena wara d-data tar-reġistrazzjoni tal-wirja, jew jekk ippubblikati legalment jew ikkomunikati lill-pubbliku matul dan iż-żmien, 70 sena minn tali att, skont liema tiġi l-ewwel.
 6.Id-drittijiet tal-produtturi ta’ fonogrammi għandhom jiskadu 50 sena wara li ssir ir-reġistrazzjoni jew, jekk ikunu ppubblikati legalment għall-pubbliku matul dan iż-żmien, 70 sena minn tali pubblikazzjoni. Fin-nuqqas ta’ pubblikazzjoni legali, jekk il-fonogramma tkun ġiet ikkomunikata legalment lill-pubbliku matul dan iż-żmien, il-perjodu ta’ protezzjoni għandu jkun ta’ 70 sena minn tali att ta’ komunikazzjoni. Kull Parti tista’ tipprevedi miżuri effettivi sabiex tiżgura li l-profitt ġenerat tul l-20 sena ta’ protezzjoni lil hinn minn 50 sena jinqasam ġustament bejn l-artisti tal-ispettaklu u l-produtturi tal-fonogrammi.
 7.It-termini stipulati f’dan l-Artikolu għandhom jingħaddu mill-ewwel ta’ Jannar tas-sena li ssegwi s-sena tal-avveniment li jagħti bidu għalihom.
 8.Kull Parti tista’ tipprovdi għal perjodi ta’ protezzjoni itwal minn dawk previsti f’dan l-Artikolu.
 Artikolu IP.13: Dritt ta’ bejgħ mill-ġdid
 1.Kull waħda mill-Partijiet għandha tipprovdi, għall-benefiċċju tal-awtur ta’ xogħol oriġinali tal-arti grafika jew tal-plastik, dritt ta’ bejgħ mill-ġdid, li jiġi ddefinit bħala dritt inaljenabbli, li ma jistax jiġi rrinunzjat, lanqas minn qabel, sabiex jirċievi royalty ibbażata fuq il-prezz tal-bejgħ miksub għal kwalunkwe bejgħ mill-ġdid tax-xogħol, sussegwentament wara l-ewwel trasferiment tax-xogħol mill-awtur.
 2.Id-dritt imsemmi fil-paragrafu 1 japplika għall-atti kollha ta’ bejgħ mill-ġdid li jinvolvu bħala bejjiegħa, xerrejja jew intermedjarji professjonisti tas-suq tal-arti, bħal kmamar fejn jinbiegħu oġġetti bl-irkant, galleriji tal-arti u, b’mod ġenerali, kwalunkwe negozjant ta’ xogħlijiet tal-arti.
 3.Kull Parti tista’ tipprovdi li d-dritt imsemmi fil-paragrafu 1 ma japplikax għal atti ta’ bejgħ mill-ġdid li fihom il-bejjiegħ ikun kiseb ix-xogħol direttament mill-awtur inqas minn tliet snin qabel dak il-bejgħ mill-ġdid u li fih il-prezz tal-bejgħ mill-ġdid ma jkunx jaqbeż ċertu ammont minimu.
 4.Il-proċedura għall-ġbir tar-remunerazzjoni u tal-ammonti ta’ din għandha tiġi ddeterminata mil-liġi ta’ kull Parti.
 Artikolu IP.14: Immaniġġjar kollettiv tad-drittijiet
 1.Il-Partijiet għandhom jippromwovu l-kooperazzjoni bejn l-organizzazzjonijiet rispettivi tagħhom ta’ mmaniġġjar kollettiv bl-għan li jrawmu d-disponibbiltà tax-xogħlijiet u ta’ materjal protett ieħor fit-territorji rispettivi tagħhom u t-trasferiment tad-dħul mid-drittijiet bejn l-organizzazzjonijiet rispettivi ta’ mmaniġġjar kollettiv għall-użu ta’ dawn ix-xogħlijiet jew ta’ xogħlijiet protetti oħrajn.
 2.Il-Partijiet għandhom jippromwovu t-trasparenza tal-organizzazzjonijiet ta’ mmaniġġjar kollettiv, b’mod partikolari fir-rigward tad-dħul mid-drittijiet li jiġbru, tat-tnaqqis li japplikaw għad-dħul mid-drittijiet li jiġbru, tal-użu tad-dħul mid-drittijiet miġbur, tal-politika ta’ distribuzzjoni u tar-repertorju tagħhom.
 3.Il-Partijiet għandhom jagħmlu ħilithom biex jiffaċilitaw l-arranġamenti bejn l-organizzazzjonijiet ta’ mmaniġġjar kollettiv rispettivi tagħhom dwar it-trattament nondiskriminatorju tad-detenturi tad-drittijiet li d-drittijiet tagħhom jiġu mmaniġġjati minn dawn l-organizzazzjonijiet skont il-ftehimiet ta’ rappreżentazzjoni.
 4.Il-Partijiet għandhom jikkooperaw biex jappoġġaw l-organizzazzjonijiet ta’ mmaniġġjar kollettiv stabbiliti fit-territorju tagħhom u li jirrappreżentaw organizzazzjoni ta’ mmaniġġjar kollettiv oħra stabbilita fit-territorju tal-Parti l-oħra permezz ta’ ftehim ta’ rappreżentazzjoni, bil-għan li jiżguraw li huma jħallsu b’mod preċiż, regolari u diliġenti l-ammonti dovuti lill-organizzazzjonijiet ta’ mmaniġġjar kollettiv rappreżentati u jipprovdu lill-organizzazzjoni ta’ mmaniġġjar kollettiv irrappreżentata bl-informazzjoni dwar l-ammont ta’ dħul mid-drittijiet miġbur f’isimha u dwar kwalunkwe tnaqqis li jsir għal dak id-dħul mid-drittijiet.
 Artikolu IP.15 Eċċezzjonijiet u limitazzjonijiet
 Kull Parti għandha tillimita l-limitazzjonijiet jew l-eċċezzjonijiet għad-drittijiet stabbiliti fl-Artikoli IP.7 [Awturi] sal-Artikolu IP.11 [Xandir u komunikazzjoni lill-pubbliku ta’ fonogrammi ppubblikati għal skopijiet kummerċjali] għal ċerti każijiet speċjali li ma jmorrux kontra sfruttament normali tax-xogħol jew ta’ affarijiet oħra u li ma jippreġudikawx b’mod mhux raġonevoli l-interessi leġittimi tad-detenturi tad-drittijiet.
 Artikolu IP.16: Protezzjoni ta’ miżuri teknoloġiċi
 1.Kull waħda mill-Partijiet tipprovdi protezzjoni legali adegwata kontra ċ-ċirkomvenzjoni ta’ kwalunkwe miżura teknoloġika effettiva li l-persuna konċernata twettaq fl-għarfien, jew b’motivi raġonevoli li jkollha għarfien, li tkun trid tasal għal dak l-objettiv. Kull Parti tista’ tipprovdi għal reġim speċifiku għall-protezzjoni legali ta’ miżuri teknoloġiċi użati għall-protezzjoni ta’ programmi tal-kompjuter.
 2.Kull Parti għandha tipprovdi protezzjoni ġuridika adegwata kontra l-manifattura, l-importazzjoni, id-distribuzzjoni, il-bejgħ, il-kiri, ir-reklamar għall-bejgħ jew għall-kiri, jew il-pussess għal skopijiet kummerċjali, ta’ apparat, ta’ prodotti jew ta’ komponenti, jew il-provvista ta’ servizzi li:
 (a)
 ikunu ppubbliċizzati, irreklamati jew ikkummerċjalizzati għall-fini ta’ ċirkomvenzjoni ta’;
 (b)
 ikollhom biss skop jew użu limitat sinifikanti kummerċjalment għajr l-iskop ta’ ċirkomvenzjoni ta’; jew
 (c)
 ikunu primarjament imfassla, magħmula, adattati jew imwettqa sabiex jippermettu jew jiffaċilitaw iċ-ċirkomvenzjoni ta’ kwalunkwe miżura teknoloġika effettiva.
 3.Għall-finijiet ta’ din it-Taqsima, l-espressjoni “miżuri teknoloġiċi” tfisser kwalunkwe teknoloġija, apparat jew komponent li, fil-proċess normali tat-tħaddim tiegħu, ikun imfassal biex jevita jew jillimita atti, fir-rigward ta’ xogħlijiet jew suġġetti oħra, li ma jkunux awtorizzati mid-detentur tad-drittijiet tal-awtur jew tad-drittijiet relatati, koperti minn din it-Taqsima. Miżuri teknoloġiċi għandhom jitqiesu “effettivi” meta l-użu ta’ xogħol protett jew ta’ suġġett ieħor ikun ikkontrollat mid-detenturi tad-drittijiet permezz ta’ applikazzjoni ta’ kontroll għal aċċess jew ta’ proċess ta’ protezzjoni, bħal kriptaġġ, scrambling jew trasformazzjoni oħra tax-xogħol jew ta’ affarijiet oħra jew mekkaniżmu ta’ kontroll tal-ikkupjar, li jilħaq l-objettiv ta’ protezzjoni.
 4.Minkejja l-protezzjoni legali prevista fil-paragrafu 1 ta’ dan l-Artikolu, kull Parti tista’ tieħu miżuri xierqa, kif meħtieġ, sabiex tiżgura li l-protezzjoni legali adegwata kontra ċ-ċirkomvenzjoni ta’ miżuri teknoloġiċi effettivi prevista f’konformità ma’ dan l-Artikolu ma tipprevjenix lill-benefiċjarji ta’ eċċezzjonijiet jew ta’ limitazzjonijiet previsti f’konformità mal-Artikolu IP.15 [Eċċezzjonijiet u limitazzjonijiet] milli jgawdu tali eċċezzjonijiet jew limitazzjonijiet.
 Artikolu IP.17: Obbligi rigward informazzjoni dwar l-immaniġġjar ta’ drittijiet
 1.Kull Parti għandha tipprovdi protezzjoni legali adegwata kontra kwalunkwe persuna li konxjament twettaq xi wieħed mill-atti li ġejjin mingħajr ma jkollha l-awtorità:
 (a)
 it-tneħħija jew it-tibdil ta’ kwalunkwe informazzjoni elettronika dwar l-immaniġġjar tad-drittijiet;
 (b)
 id-distribuzzjoni, l-importazzjoni għad-distribuzzjoni, ix-xandir, il-komunikazzjoni jew it-tpoġġija għad-dispożizzjoni tal-pubbliku, ta’ xogħlijiet jew ta’ affarijiet oħra protetti skont din it-Taqsima, li minnhom tkun tneħħiet jew ġiet mibdula mingħajr awtorizzazzjoni informazzjoni elettronika dwar l-immaniġġjar tad-drittijiet;
 jekk tali persuna tkun taf, jew ikollha motivi raġonevoli sabiex tkun taf, li billi tagħmel dan tkun qiegħda tikkawża, tippermetti, tiffaċilita jew taħbi ksur ta’ kwalunkwe dritt tal-awtur jew ta’ kwalunkwe dritt relatat kif previst mil-liġi ta’ Parti.
 2.Għall-finijiet ta’ dan l-Artikolu, “informazzjoni għall-immaniġġjar tad-drittijiet” tfisser kwalunkwe informazzjoni pprovduta mid-detenturi tad-drittijiet li tidentifika x-xogħol jew ħaġa oħra msemmija f’dan l-Artikolu, l-awtur jew kwalunkwe detentur ieħor ta’ drittijiet, jew informazzjoni dwar it-termini u l-kundizzjonijiet tal-użu tax-xogħol jew ħaġa oħra, u kwalunkwe numru jew kodiċi li jirrappreżentaw tali informazzjoni.
 3.Il-paragrafu 2 japplika meta xi waħda minn dawn l-elementi ta’ informazzjoni tkun assoċjata ma’ kopja ta’, jew tidher b’rabta mal-komunikazzjoni lill-pubbliku ta’ xogħol jew ta’ ħaġa oħra msemmija f’dan l-Artikolu.
 Taqsima 2: Trademarks
 Artikolu IP.18: Klassifikazzjoni tat-trademark
 Kull Parti għandha żżomm sistema ta’ klassifikazzjoni tat-trademarks li tkun konsistenti mal-Ftehim ta’ Nizza dwar il-Klassifikazzjoni Internazzjonali tal-Prodotti u s-Servizzi għall-Finijiet tar-Reġistrazzjoni tat-Trademarks tal-15 ta’ Ġunju 1957, kif emendat u rivedut.
 Artikolu IP.19: Sinjali li jistgħu jikkostitwixxu trademark
 Trademark tista’ tikkonsisti fi kwalunkwe sinjal, b’mod partikolari kliem, inklużi ismijiet personali, jew disinji, ittri, ċifri, kuluri, il-forma ta’ oġġetti jew l-imballaġġ ta’ oġġetti, jew ħsejjes, dment li dawn is-sinjali jkunu jistgħu:
 (a)
 jagħmlu distinzjoni bejn l-oġġetti jew is-servizzi ta’ impriża minn dawk ta’ impriżi oħra; kif ukoll
 (b)
 jiġu rrappreżentati fir-reġistru rispettiv tat-trademarks ta’ kull Parti, b’mod li jippermetti lill-awtoritajiet kompetenti u lill-pubbliku jiddeterminaw is-suġġett ċar u preċiż tal-protezzjoni mogħtija lill-proprjetarju tagħhom.
 Artikolu IP.20: Drittijiet mogħtija minn trademark
 1.Kull Parti għandha tipprovdi li r-reġistrazzjoni ta’ trademark tagħti lill-proprjetarju drittijiet esklużivi inkorporati fiha. Il-proprjetarju għandu jkun intitolat jipprevjeni lit-terzi persuni kollha li ma jkollhomx il-kunsens tiegħu milli jużaw fil-kummerċ:
 (a)
 kwalunkwe sinjal li jkun identiku għat-trademark reġistrata b’rabta mal-oġġetti jew mas-servizzi li jkunu identiċi għal dawk li għalihom tkun irreġistrata t-trademark;
 (b)
 kwalunkwe sinjal li, minħabba l-identiċità jew is-similarità tiegħu għat-trademark reġistrata u l-identiċità jew is-similarità tal-oġġetti jew tas-servizzi koperti mit-trademark u s-sinjal, tkun teżisti l-possibbiltà ta’ konfużjoni min-naħa tal-pubbliku, li tinkludi l-possibbiltà ta’ assoċjazzjoni bejn is-sinjal u t-trademark reġistrata.
 2.Il-proprjetarju ta’ trademark reġistrata għandu jkun intitolat jipprevjeni lit-terzi persuni kollha milli jġibu oġġetti, fil-kuntest ta’ attività kummerċjali, fil-Parti fejn it-trademark tkun irreġistrata mingħajr ma jkunu rilaxxati għaċ-ċirkolazzjoni libera hemm, meta tali oġġetti, inkluż l-imballaġġ, ikunu ġejjin minn pajjiżi oħrajn jew mill-Parti l-oħra u jkollhom fuqhom mingħajr awtorizzazzjoni trademark li tkun identika għat-trademark reġistrata fir-rigward ta’ tali oġġetti, jew li ma tistax tiġi distinta fl-aspetti essenzjali tagħha minn dik it-trademark.
 3.L-intitolament tal-proprjetarju ta’ trademark skont il-paragrafu 2 għandu jiskadi jekk matul il-proċedimenti sabiex jiġi ddeterminat jekk it-trademark reġistrata tkunx inkisret, id-dikjarant jew id-detentur tal-oġġetti jipprovdi evidenza li l-proprjetarju tat-trademark reġistrata ma jkunx intitolat li jipprojbixxi t-tqegħid tal-oġġetti fis-suq fil-pajjiż tad-destinazzjoni finali.
 Artikolu IP.21: Proċedura ta’ reġistrazzjoni
 1.Kull Parti għandha tipprovdi għal sistema għar-reġistrazzjoni tat-trademarks li fiha kull deċiżjoni negattiva finali, meħuda mill-amministrazzjoni tat-trademark rilevanti, inklużi r-rifjuti parzjali tar-reġistrazzjoni, għandha tiġi kkomunikata bil-miktub lill-parti rilevanti, debitament motivata u soġġetta għal appell.
 2.Kull Parti għandha tipprovdi għall-possibbiltà li terzi persuni jopponu l-applikazzjonijiet għal trademarks jew, fejn xieraq, għar-reġistrazzjonijiet ta’ trademarks. Tali proċedimenti ta’ oppożizzjoni jkunu kontenzjużi.
 3.Kull Parti għandha tipprovdi bażi tad-data elettronika disponibbli għall-pubbliku tal-applikazzjonijiet għat-trademarks u tar-reġistrazzjonijiet tat-trademarks.
 4.Kull Parti għandha tagħmel l-aħjar sforzi biex tipprovdi sistema għall-applikazzjoni elettronika għal u l-ipproċessar, ir-reġistrazzjoni u ż-żamma ta’ trademarks.
 Artikolu IP.22: Trademarks magħrufin sew
 Għall-fini tal-għoti ta’ effett lill-protezzjoni ta’ trademarks magħrufin sewwa, kif imsemmi fl-Artikolu 6bis tal-Konvenzjoni ta’ Pariġi u fl-Artikolu 16(2) u (3) tal-Ftehim TRIPS, kull Parti għandha tapplika r-Rakkomandazzjoni Konġunta Rigward Dispożizzjonijiet dwar il-Protezzjoni ta’ Marki Magħrufin Sewwa, adottata mill-Assemblea tal-Unjoni ta’ Pariġi għall-Protezzjoni tal-Proprjetà Industrijali u mill-Assemblea Ġenerali tad-WIPO fl-Erbgħa u Tletin Serje ta’ Laqgħat tal-Assemblej tal-Istati Membri tad-WIPO mill-20 sad-29 ta’ Settembru 1999.
 Artikolu IP.23: Eċċezzjonijiet għad-drittijiet mogħtija minn trademark
 1.Kull Parti għandha tipprovdi għal eċċezzjonijiet limitati għad-drittijiet mogħtija minn trademark bħall-użu ġust ta’ termini deskrittivi li jinkludu indikazzjonijiet ġeografiċi, u jistgħu jipprovdu eċċezzjonijiet limitati oħra, dment li tali eċċezzjonijiet iqisu l-interessi leġittimi tal-proprjetarju tat-trademark u ta’ terzi persuni.
 2.It-trademark ma għandhiex tagħti d-dritt lill-proprjetarju sabiex jipprojbixxi lil terza persuna milli tuża, fl-eżerċizzju ta’ attività kummerċjali:
 (a)
 l-isem jew l-indirizz tat-terza persuna, fejn dik it-terza persuna tkun persuna fiżika;
 (b)
 sinjali jew indikazzjonijiet li għandhom x’jaqsmu mat-tip, mal-kwalità, mal-kwantità, mal-iskop intiż, mal-valur, mal-oriġini ġeografika, maż-żmien tal-produzzjoni tal-oġġetti jew mal--għoti tas-servizz, jew ma’ karatteristiċi oħra tal-oġġetti jew tas-servizzi; jew
 (c)
 it-trademark bl-għan li tidentifika jew tagħmel referenza għal oġġetti jew servizzi bħala l-oġġetti jew is-servizzi tal-proprjetarju ta’ dik it-trademark, b’mod partikolari meta l-użu ta’ dik it-trademark ikun meħtieġ sabiex wieħed jindika l-iskop intiż ta’ prodott jew ta’ servizz, b’mod partikolari fir-rigward ta’ aċċessorji jew ta’ spare parts,
 dment li t-terza persuna tużahom f’konformità ma’ prattiki onesti f’materji industrijali jew kummerċjali.
 3.It-trademark ma għandhiex tagħti lill-proprjetarju d-dritt li jipprojbixxi lit-terza persuna milli tuża matul attivitajiet kummerċjali, dritt preċedenti li japplika biss f’lokalità partikolari jekk dak id-dritt ikun rikonoxxut mil-liġijiet tal-Parti inkwistjoni u jintuża fil-limiti tat-territorju fejn ikun rikonoxxut.
 Artikolu IP.24: Raġunijiet għar-revoka
 1.Kull Parti għandha tipprovdi li trademark għandha tkun suġġettibbli għar-revoka jekk, f’perjodu kontinwu ta’ ħames snin, hija ma tkunx intużat ġenwinament fit-territorju relevanti ta’ Parti mill-proprjetarju jew bil-kunsens tal-proprjetarju fir-rigward tal-oġġetti jew is-servizzi li għalihom tkun ġiet irreġistrata, u ma jkunx hemm raġunijiet validi għan-nuqqas ta’ użu.
 2.Kull Parti għandha tipprovdi li trade mark għandha tkun suġġettibbli għar-revoka jekk, f’perjodu kontinwu ta’ ħames snin wara d-data tat-tlestija tal-proċedura ta’ reġistrazzjoni ma tkunx intużat ġenwinament fit-territorju rilevanti mill-proprjetarju jew bil-kunsens tal-proprjetarju, fir-rigward tal-prodotti jew servizzi li għalihom tkun reġistrata, u ma jkunx hemm raġunijiet xierqa għan-nuqqas ta’ użu.
 3.Madankollu, l-ebda persuna ma tista’ titlob li d-drittijiet tal-proprjetarju fi trademark jistgħu jiġu rrevokati fejn, matul l-intervall bejn l-iskadenza tal-perjodu ta’ ħames snin u l-preżentazzjoni tal-applikazzjoni għar-revoka, ikun inbeda jew tkompla l-użu ġenwin tat-trademark. Madankollu, il-bidu jew l-issoktar tal-użu f’perjodu ta’ tliet xhur qabel il-preżentazzjoni tal-applikazzjoni għar-revoka li jkun beda mhux qabel l-iskadenza tal-perjodu kontinwu ta’ ħames snin tan-nuqqas ta’ użu, għandu jiġi injorat fejn it-tħejjijiet għall-bidu jew għall-issoktar iseħħu biss wara li l-proprjetarju jsir jaf li tkun tista’ tiġi ppreżentata l-applikazzjoni għar-revoka.
 4.Trademark tista’ wkoll tkun soġġetta għal revoka jekk, wara d-data li fiha tkun ġiet irreġistrata:
 (a)
 bħala konsegwenza tal-attività jew in-nuqqas ta' attività tal-proprjetarju, tkun saret l-isem komuni fil-kummerċ għal oġġett jew servizz li għalihom ġiet irreġistrata;
 (b)
 bħala konsegwenza tal-użu li jsir minnha mill-proprjetarju tat-trademark jew bil-kunsens tal-proprjetarju fir-rigward tal-oġġetti jew is-servizzi li għalihom hi ġiet irreġistrata, hija tista' tqarraq bil-pubbliku, partikolarment fir-rigward tan-natura, il-kwalità jew l-oriġini ġeografika ta' dawk l-oġġetti jew servizzi.
 Artikolu IP.25: Id-dritt ta’ projbizzjoni ta’ atti preparatorji fir-rigward tal-użu tal-imballaġġ jew ta' mezzi oħra
 Jekk ikun jeżisti r-riskju li l-imballaġġ, it-tikketti, it-tabelli, il-karatteristiċi jew l-apparat ta' sigurtà jew ta' awtentiċità, jew kwalunkwe mezz ieħor li fuqu hi mwaħħla t-trade mark, ikunu jistgħu jintużaw fir-rigward ta' oġġetti jew servizzi u li dak l-użu ikun jikkostitwixxi ksur tad-drittijiet tal-proprjetarju tat-trademark, il-proprjetarju għandu jkollu d-dritt li jipprojbixxi l-azzjonijiet li ġejjin jekk dawn jitwettqu fl-eżerċizzju tal-kummerċ:
 (a)
 it-twaħħil ta’ sinjal identiku jew simili għat-trademark fuq l-imballaġġ, it-tikketti, it-tabelli, il-karatteristiċi jew l-apparat ta' sigurtà jew ta' awtentiċità jew kwalunkwe mezz ieħor li fuqu tista' titwaħħal il-marka; jew
 (b)
 l-offerta jew it-tqegħid fis-suq, jew il-ħażna għal dawn l-għanijiet, jew l-importazzjoni jew l-esportazzjoni ta' imballaġġ, tikketti, tabelli, karatteristiċi jew apparat ta' sigurtà jew ta' awtentiċità jew kwalunkwe mezz ieħor li fuqu hi mwaħħla l-marka.
 Artikolu IP.26: Applikazzjonijiet mala fide
 Trademark għandha tkun suxxettibbli li tiġi ddikjarata invalida meta l-applikazzjoni għar-reġistrazzjoni tat-trademark tkun saret mala fide mill-applikant. Kull Parti tista’ tipprovdi li tali trademark ma għandhiex tkun irreġistrata.
 Taqsima 3: Disinn
 Artikolu IP.27: Protezzjoni ta’ disinji reġistrati
 1.Kull Parti għandha tipprovdi għall-protezzjoni ta’ disinji maħluqa indipendentement li jkunu oriġinali u ġodda. Din il-protezzjoni għandha tiġi pprovduta permezz ta’ reġistrazzjoni u għandha tagħti drittijiet esklużivi lid-detenturi tagħhom f’konformità ma’ din it-Taqsima.
 Għall-finijiet ta’ dan l-Artikolu, Parti tista’ tikkunsidra li disinn li jkollu karattru individwali jkun oriġinali.
 2.Id-detentur ta’ disinn reġistrat għandu jkollu d-dritt li jipprevjeni lil terzi persuni li ma jkollhomx il-kunsens tad-detentur tal-anqas milli jagħmlu, joffru għall-bejgħ, ibigħu, jimportaw, jesportaw, jaħżnu l-prodott li jkollu d-disinn protett u li jinkorpora d-disinn protett jew li juża oġġetti li jkollhom fuqhom jew li jinkorporaw id-disinn protett fejn tali atti jitwettqu għal finijiet kummerċjali.
 3.Disinn li jiġi applikat għal prodott, jew inkorporat fi prodott, li jikkostitwixxi parti komponenti ta’ prodott kumpless għandu jitqies biss li jkun ġdid u oriġinali:
 (a)
 jekk il-parti komponenti, ladarba tiġi inkorporata fil-prodott kumpless, tibqa’ tidher matul l-użu normali ta’ dan tal-aħħar; kif ukoll
 (b)
 sa fejn dawk il-karatteristiċi li jidhru tal-parti komponenti jissodisfaw minnhom infushom ir-rekwiżiti relatati man-novità u mal-oriġinalità.
 4.Għall-finijiet tal-punt (a) tal-paragrafu 3, “użu normali” għandha tfisser l-użu mill-utent finali, esklużi xogħol ta’ manutenzjoni, ta’ servizzjar jew ta’ tiswija.
 Artikolu IP.28: Durata tal-protezzjoni
 Iż-żmien tal-protezzjoni disponibbli għal disinni rreġistrati, inkluż it-tiġdid ta’ disinni rreġistrati, għandu jammonta għal terminu totali ta’ 25 sena mid-data meta ġiet ippreżentata tal-applikazzjoni
 36
 .
 Artikolu IP.29: Protezzjoni ta’ disinji mhux reġistrati
 1.Kull Parti għandha tagħti lid-detenturi ta’ disinn mhux reġistrat id-dritt li jipprevjenu l-użu tad-disinn mhux reġistrat minn xi terza persuna li ma jkollhiex il-kunsens tad-detentur biss jekk l-użu kkontestat jirriżulta mill-ikkopjar tad-disinn mhux reġistrat fit-territorju rispettiv tagħhom
 37
 . Użu bħal dan għandu tal-anqas ikopri l-offerta għall-bejgħ, it-tqegħid fis-suq, l-importazzjoni jew l-esportazzjoni tal-prodott.
 2.Iż-żmien tal-protezzjoni disponibbli għad-disinn mhux reġistrat għandu jammonta għal tal-anqas tliet snin mid-data li fiha d-disinn ikun sar disponibbli għall-pubbliku għall-ewwel darba fit-territorju tal-Parti rispettiva.
 Artikolu IP.30: Eċċezzjonijiet u esklużjonijiet
 1.Kull Parti tista’ tipprovdi eċċezzjonijiet limitati għall-protezzjoni tad-disinji, li jinkludu disinji mhux reġistrati, dment li tali eċċezzjonijiet ma jkunux f’kunflitt mhux raġonevoli mal-użu normali tad-disinji, u ma jippreġudikawx b’mod mhux raġonevoli l-interessi leġittimi tad-detentur tad-disinn, filwaqt li jitqiesu l-interessi leġittimi ta’ terzi persuni.
 2.Il-protezzjoni ma għandhiex testendi għal disinji ddettati biss mill-kunsiderazzjonijiet tekniċi jew funzjonali. Disinn ma għandux jeżisti fil-karatteristiċi tad-dehra ta’ prodott li bilfors ikollhom jiġu riprodotti fl-għamla u fil-qisien eżatti tagħhom sabiex jippermettu li l-prodott li fih ikun inkorporat id-disinn jew li għalih issir l-applikazzjoni jiġi konness ma’ prodott ieħor jew imdaħħal fih, madwaru jew miegħu b’tali mod li wieħed miż-żewġ prodotti jkun jista’ jwettaq il-funzjoni tiegħu..
 3.B’deroga mill-paragrafu 2, disinn għandu, skont il-kundizzjonijiet stabbiliti fl-Artikolu IP.27(1) [Protezzjoni ta’ disinji rreġistrati], jibqa’ f’disinn, li jkollu l-iskop li jippermetti l-assemblaġġ multiplu jew il-konnessjoni ta’ prodotti interkambjabbli b’mod reċiproku f'sistema modulari.
 Artikolu IP.31: Relazzjoni mad-dritt tal-awtur
 Kull Parti għandha tiżgura li disinni, li jinkludi disinni mhux irreġistrati, għandhom ikunu eliġibbli wkoll għal protezzjoni skont il-liġi tad-drittijiet tal-awtur ta’ dik il-Parti mid-data li fiha d-disinn ikun inħoloq jew ikun ġie stabbilit fi kwalunkwe forma. Il-punt sa fejn, u l-kundizzjonijiet li bihom, tingħata din il-protezzjoni, inkluż il-livell meħtieġ tal-oriġinalità, jiġu stabbiliti minn kull Parti.
 Taqsima 4: Privattivi
 Artikolu IP.32: Privattivi u saħħa pubblika
 1.Il-Partijiet jirrikonoxxu l-importanza tad-Dikjarazzjoni dwar il-Ftehim TRIPS u s-Saħħa Pubblika, adottata fl-14 ta’ Novembru 2001 mill-Konferenza Ministerjali tad-WTO f’Doha (id-“Dikjarazzjoni ta’ Doha”). Fl-interpretazzjoni u fl-implimentazzjoni tad-drittijiet u tal-obbligi skont din it-Taqsima, kull Parti għandha tiżgura konsistenza mad-Dikjarazzjoni ta’ Doha.
 2.Kull Parti għandha timplimenta l-Artikolu 31bis tal-Ftehim TRIPS, kif ukoll l-Anness tal-Ftehim TRIPS u l-Appendiċi għall-Anness tal-Ftehim TRIPS.
 Artikolu IP.33: Estensjoni tal-perjodu ta’ protezzjoni mogħti minn privattiva fuq prodotti mediċinali u fuq prodotti għall-protezzjoni tal-pjanti
 1.Il-Partijiet jirrikonoxxu li l-prodotti mediċinali u prodotti għall-protezzjoni tal-pjanti
 38
 protetti bi privattiva fit-territorju rispettiv tagħhom jistgħu jkunu suġġetti għal proċedura amministrattiva ta’ awtorizzazzjoni qabel ma jitpoġġew fis-swieq rispettivi tagħhom. Il-Partijiet jirrikonoxxu li l-perjodu li jgħaddi bejn il-preżentazzjoni tal-applikazzjoni għal privattiva u l-ewwel awtorizzazzjoni sabiex il-prodott jitpoġġa fis-suq, kif iddefinit għal dak l-iskop mil-leġiżlazzjoni relevanti, jista’ jqassar il-perjodu ta’ protezzjoni effettiva skont il-privattiva.
 2.Kull Parti għandha tipprovdi għal protezzjoni ulterjuri, f’konformità mal-liġijiet u mar-regolamenti tagħha, għal prodott li jkun protett bi privattiva u li kien soġġett għal proċedura ta’ awtorizzazzjoni amministrattiva msemmija fil-paragrafu 1 sabiex tikkumpensa lid-detentur ta’ privattiva għat-tnaqqis ta’ protezzjoni effettiva tal-privattivi. It-termini u kundizzjonijiet għall-provvediment ta’ protezzjoni ulterjuri bħal din, inkluż it-tul tagħha, għandhom jiġu ddeterminati f’konformità mal-liġijiet u mar-regolamenti tal-Partijiet.
 3.Għall-finijiet ta’ dan it-Titolu, “prodott mediċinali” tfisser:
 (a)
 kwalunkwe sustanza jew taħlita ta’ sustanzi bi proprjetajiet għat-trattament jew prevenzjoni ta’ mard fil-bnedmin jew fl-annimali; jew
 (b)
 kwalunkwe sustanza jew taħlita ta’ sustanzi li jistgħu jintużaw jew jiġu amministrati lill-bniedem jew lill-annimali, jew bil-ħsieb li jiġu restawrati, korretti jew modifikati funzjonijiet fiżjoloġiċi bl-eżerċitar ta’ azzjoni farmakoloġika, immunoloġika jew metabolika, jew biex issir dijanjosi medika.
 Taqsima 5: Protezzjoni ta’ informazzjoni mhux żvelata
 Artikolu IP.34: Protezzjoni ta’ sigrieti tal-mestier
 1.Kull Parti għandha tipprovdi għal proċeduri u għal rimedji ġudizzjarji ċivili xierqa għal kwalunkwe detentur ta’ sigriet tal-mestier sabiex jipprevjeni, u jikseb rimedju għall-akkwiżizzjoni, għall-użu jew għall-iżvelar ta’ sigriet tal-mestier meta dan isir b’mod li jmur kontra prattiki kummerċjali onesti.
 2.Għall-finijiet ta’ din it-Taqsima:
 (a)
 “sigriet tal-mestier” tfisser informazzjoni li tissodisfa r-rekwiżiti kollha li ġejjin:
 (i)
 tkun sigrieta fis-sens li ma tkunx, bħala korp jew fil-konfigurazzjoni u fl-assemblaġġ preċiżi tal-komponenti tagħha, magħrufa b’mod ġenerali jew aċċessibbli b’mod faċli għall-persuni li ġeneralment jittrattaw dan it-tip ta’ informazzjoni inkwistjoni;
 (ii)
 ikollha valur kummerċjali għaliex tkun sigrieta; u
 (iii)
 kienet soġġetta għal passi raġonevoli skont iċ-ċirkustanzi, mill-persuna li jkollha l-kontroll legali tal-informazzjoni, sabiex tinżamm sigrieta;
 (b)
 “detentur tas-sigriet tal-mestier” tfisser kwalunkwe persuna fiżika jew ġuridika li legalment tikkontrolla sigriet tal-mestier.
 3.Għall-finijiet ta’ din it-Taqsima, tal-anqas dawn il-forom ta’ kondotta għandhom jiġu kkunsidrati li jmorru kontra prattiki kummerċjali onesti:
 (a)
 l-akkwiżizzjoni ta’ sigriet tal-mestier mingħajr il-kunsens tad-detentur tas-sigriet tal-mestier, kull meta jinkiseb permezz ta’ aċċess mhux awtorizzat għal kwalunkwe dokument, oġġett, materjal, sustanza jew fajl elettroniku, jew bl-approprjazzjoni jew bl-ikkupjar ta’ dan, li jkun legalment fil-kontroll tad-detentur tas-sigriet tal-mestier, u li jkun fih is-sigriet tal-mestier jew li minnu wieħed jista’ jiddeduċi s-sigriet tal-mestier;
 (b)
 l-użu jew l-iżvelar ta’ sigriet tal-mestier kull meta jsir, mingħajr il-kunsens tad-detentur tas-sigriet tal-mestier, minn persuna li tinstab li tissodisfa kwalunkwe waħda mill-kundizzjonijiet li ġejjin:
 (i)
 tkun kisbet is-sigriet tal-mestier b’mod msemmi fil-punt (a);
 (ii)
 tkun qed tikser ftehim ta’ kunfidenzjalità jew kwalunkwe dover ieħor biex ma tiżvelax is-sigriet tal-mestier; jew
 (iii)
 tkun qed tikser dover kuntrattwali jew kull dover ieħor li jillimita l-użu tas-sigriet tal-mestier;
 (c)
 l-akkwiżizzjoni, l-użu jew l-iżvelar ta’ sigriet tal-mestier kull meta jitwettqu minn persuna li, fiż-żmien tal-akkwiżizzjoni, tal-użu jew tal-iżvelar, kienet taf jew missha kienet taf fiċ-ċirkustanzi li s-sigriet tal-mestier kien inkiseb direttament jew indirettament minn persuna oħra li kienet qed tuża jew tiżvela sigriet tal-mestier b’mod illegali fis-sens tal-punt (b).
 4.Xejn f’din it-Taqsima ma għandu jinftiehem bħala li jeżiġi li xi waħda mill-Partijiet tikkunsidra kwalunkwe waħda mill-forom li ġejjin ta’ kondotta li tmur kontra prattiki kummerċjali onesti:
 (a)
 skoperta jew kreazzjoni indipendenti;
 (b)
 l-inġinerija inversa ta’ prodott li jkun sar disponibbli għall-pubbliku jew li jkun legalment fil-pussess tal-akkwirent tal-informazzjoni, fejn l-akkwirent tal-informazzjoni jkun ħieles minn kwalunkwe dmir legalment validu sabiex tiġi limitata l-akkwiżizzjoni tas-sigriet tal-mestier;
 (c)
 l-akkwiżizzjoni, l-użu jew l-iżvelar ta’ sigriet tal-mestier meħtieġa jew permessi mil-liġi ta’ kull Parti;
 (d)
 l-eżerċizzju tad-dritt tal-ħaddiema jew tar-rappreżentanti tal-ħaddiema għal informazzjoni u għal konsultazzjoni f’konformità mal-liġijiet u mar-regolamenti ta’ dik il-Parti.
 5.Xejn f’din it-Taqsima ma għandu jinftiehem li jaffettwa l-eżerċizzju tal-libertà ta’ espressjoni u tal-informazzjoni, inklużi l-libertà u l-pluraliżmu tal-mezzi tal-komunikazzjoni, kif protetti f’kull Parti, li jirrestrinġi l-mobilità tal-impjegati, jew li jaffettwa l-awtonomija tas-sħab soċjali u d-dritt tagħhom li jidħlu fi ftehimiet kollettivi, f’konformità mal-liġijiet u mar-regolamenti tal-Partijiet.
 Artikolu IP.35: Il-protezzjoni tad-data ppreżentata biex tinkiseb awtorizzazzjoni biex jitpoġġa prodott mediċinali fis-suq
 1.Kull Parti għandha tipproteġi informazzjoni kummerċjalment kunfidenzjali sottomessa biex tinkiseb awtorizzazzjoni għat-tqegħid ta’ prodotti mediċinali fis-suq (“awtorizzazzjoni għat-tqegħid fis-suq”) kontra l-iżvelar lil terzi persuni, sakemm ma jittiħdux passi biex jiġi żgurat li d-data tkun protetta kontra użu kummerċjali inġust jew għajr meta l-iżvelar ikun meħtieġ għal interess pubbliku prevalenti.
 2.Kull Parti għandha tiżgura li għal perjodu limitat ta’ żmien li għandu jiġi ddeterminat mil-liġi domestika tagħha u f’konformità ma’ kwalunkwe kundizzjoni stabbilita fil-liġi domestika tagħha, l-awtorità responsabbli għall-għoti ta’ awtorizzazzjoni għat-tqegħid fis-suq ma taċċettax xi applikazzjoni sussegwenti għal awtorizzazzjoni għat-tqegħid fis-suq li tiddependi fuq ir-riżultati ta’ testijiet prekliniċi jew provi kliniċi ppreżentati fl-applikazzjoni lil dik l-awtorità għall-ewwel awtorizzazzjoni għat-tqegħid fis-suq, mingħajr il-kunsens espliċitu tad-detentur tal-ewwel awtorizzazzjoni għat-tqegħid fis-suq, sakemm il-ftehimiet internazzjonali rikonoxxuti miż-żewġ Partijiet ma jipprovdux mod ieħor.
 3.Kull Parti għandha tiżgura wkoll li, għal perjodu taż-żmien limitat li għandu jiġi ddeterminat mil-liġi domestika tagħha u f’konformità ma’ kwalunkwe kundizzjoni stabbilita fil-liġi domestika tagħha, prodott mediċinali li huwa sussegwentement awtorizzat minn dik l-awtorità abbażi tar-riżultati tat-testijiet prekliniċi u l-provi kliniċi msemmija fil-paragrafu 2 ma jitqiegħedx fis-suq mingħajr il-kunsens espliċitu tad-detentur tal-ewwel awtorizzazzjoni għat-tqegħid fis-suq, sakemm il-ftehimiet internazzjonali rikonoxxuti miż-żewġ Partijiet ma jipprovdux mod ieħor.
 4.Dan l-Artikolu huwa mingħajr preġudizzju għal perjodi addizzjonali ta’ protezzjoni li kull Parti tista’ tipprovdi fil-liġi ta’ dik il-Parti.
 Artikolu IP.36: Il-protezzjoni tad-data sottomessa sabiex tinkiseb awtorizzazzjoni għat-tqegħid fis-suq għal prodotti għall-protezzjoni tal-pjanti jew għal prodotti bijoċidali
 1.Kull Parti għandha tirrikonoxxi dritt temporanju tas-sid ta’ rapport ta’ test jew ta’ studju sottomess għall-ewwel darba sabiex tinkiseb awtorizzazzjoni għat-tqegħid fis-suq rigward is-sikurezza u l-effikaċja ta’ sustanza attiva, ta’ prodott għall-protezzjoni tal-pjanti jew ta’ prodott bijoċidali. Matul tali perjodu, ir-rapport ta’ test jew ta’ studju ma għandux jintuża għall-benefiċċju ta’ kwalunkwe persuna oħra li tfittex li tikseb awtorizzazzjoni għat-tqegħid fis-suq għal sustanza attiva, għal prodott għall-protezzjoni tal-pjanti jew għal prodott bijoċidali, sakemm il-kunsens espliċitu tal-ewwel sid ma jkunx ġie ppruvat. Għall-finijiet ta’ dan l-Artikolu, dan id-dritt jissejjaħ protezzjoni tad-data.
 2.Ir-rapport ta’ test jew ta’ studju ppreżentat għall-awtorizzazzjoni għat-tqegħid fis-suq ta’ sustanza attiva jew ta’ prodott għall-protezzjoni tal-pjanti jenħtieġ li jissodisfa l-kundizzjonijiet li ġejjin:
 (a)
 ikun meħtieġ għall-awtorizzazzjoni jew għal emenda ta’ awtorizzazzjoni sabiex ikun permess l-użu fuq uċuħ tar-raba’ oħra; u
 (b)
 ikun iċċertifikat bħala konformi mal-prinċipji ta’ prattika tal-laboratorji tajba jew ta’ prattika sperimentali tajba.
 3.Il-perjodu ta’ protezzjoni tad-data għandu jkun tal-anqas ta’ 10 snin mill-għoti tal-ewwel awtorizzazzjoni minn awtorità rilevanti fit-territorju tal-Parti.
 4.Kull Parti għandha tiżgura li l-korpi pubbliċi responsabbli għall-għoti ta’ awtorizzazzjoni għat-tqegħid fis-suq ma jużawx l-informazzjoni msemmija fil-paragrafi 1 u 2 għall-benefiċċju ta’ applikant sussegwenti għal kwalunkwe awtorizzazzjoni għat-tqegħid fis-suq suċċessiva, irrispettivament minn jekk ikunx sar disponibbli għall-pubbliku jew le.
 5.Kull Parti għandha tistabbilixxi regoli sabiex jiġi evitat l-ittestjar doppju fuq annimali vertebrati.
 Taqsima 6: Varjetajiet tal-pjanti
 Artikolu IP.37: Protezzjoni tad-drittijiet tal-varjetajiet tal-pjanti
 Kull Parti għandha tipproteġi d-drittijiet tal-varjetajiet tal-pjanti f’konformità mal-Konvenzjoni Internazzjonali għall-Protezzjoni ta’ Varjetajiet Ġodda ta’ Pjanti (UPOV) kif riveduta l-aħħar f’Ġinevra fid-19 ta’ Marzu 1991. Il-Partijiet għandhom jikkooperaw sabiex jippromwovu u jinfurzaw dawn id-drittijiet.
 Kapitolu 3: Infurzar tad-drittijiet ta’ proprjetà intellettwali
 Taqsima 1: Dispożizzjonijiet ġenerali
 Artikolu IP.38: Obbligi ġenerali
 1.Kull Parti għandha tipprovdi skont il-liġi rispettiva tagħha għall-miżuri, għall-proċeduri u għar-rimedji meħtieġa sabiex tiżgura l-infurzar tad-drittijiet ta’ proprjetà intellettwali.
 Għall-finijiet tat-Taqsimiet 1, 2 u 4 ta’ dan il-Kapitolu, it-terminu “drittijiet ta’ proprjetà intellettwali” ma għandux jinkludi d-drittijiet koperti mit-Taqsima 5 tal-Kapitolu 2 [Protezzjoni ta’ informazzjoni mhux żvelata].
 2.Il-miżuri, il-proċeduri u r-rimedji msemmija fil-paragrafu 1 għandhom:
 (a)
 ikunu ġusti u ekwitabbli;
 (b)
 ma jkunux ikkumplikati jew għaljin bla bżonn, jew jinvolvu limiti ta’ żmien mhux raġonevoli jew dewmien mhux ġustifikat;
 (c)
 ikunu effettivi, proporzjonati u dissważivi;
 (d)
 jiġu applikati b’mod li jevita l-ħolqien ta’ ostakli għall-kummerċ leġittimu u li jipprovdi għal salvagwardji kontra l-abbuż tagħhom.
 Artikolu IP.39: Persuni intitolati sabiex japplikaw għall-applikazzjoni tal-miżuri, tal-proċeduri u tar-rimedji
 Kull Parti għandha tagħraf bħala persuni intitolati biex ifittxu l-applikazzjoni tal-miżuri, tal-proċeduri u tar-rimedji msemmija fit-Taqsimiet 2 u 4 ta’ dan il-Kapitolu:
 (a)
 id-detenturi tad-drittijiet ta’ proprjetà intellettwali f’konformità mal-liġi ta’ Parti;
 (b)
 il-persuni l-oħra kollha awtorizzati li jużaw dawk id-drittijiet, b’mod partikolari d-detenturi ta’ liċenzja, sa fejn u kif permess mil-liġi ta’ Parti u f’konformità ma’ din; u
 (c)
 federazzjonijiet u assoċjazzjonijiet
 39
 , sa fejn ikun permess mil-liġi ta’ Parti u f’konformità ma’ din.
 Taqsima 2: Infurzar ċivili u amministrattiv
 Artikolu IP.40: Miżuri għall-preservazzjoni tal-evidenza
 1.Kull Parti għandha tassigura li, anki qabel il-bidu tal-proċeduri fuq il-merti tal-każ, l-awtoritajiet ġudizzjarji kompetenti jistgħu, fuq applikazzjoni minn parti li tkun ippreżentat evidenza raġonevolment disponibbli sabiex issostni l-allegazzjonijiet tagħha li d-dritt tal-proprjetà intellettwali tagħha jkun inkiser jew ikun se jinkiser, jordnaw miżuri proviżorji fil-pront u effettivi sabiex tiġi ppreżervata l-evidenza relevanti fir-rigward tal-allegat ksur, soġġett għas-salvagwardji xierqa u għall-protezzjoni ta’ informazzjoni kunfidenzjali.
 2.Tali miżuri jistgħu jinkludu d-deskrizzjoni dettaljata, bit-teħid ta’ kampjuni jew mingħajr, jew bil-qbid fiżiku tal-oġġetti allegatament foloz jew mingħajr, u, f’każi xierqa, tal-materjali u tal-għodod użati fil-produzzjoni u/jew fid-distribuzzjoni ta’ dawn l-oġġetti u d-dokumenti relatati magħhom.
 Artikolu IP.41: Evidenza
 1.Kull Parti għandha tieħu l-miżuri meħtieġa sabiex tippermetti lill-awtoritajiet ġudizzjarji kompetenti jordnaw, fuq applikazzjoni minn parti li tkun ippreżentat evidenza raġonevolment disponibbli suffiċjenti sabiex issostni l-allegazzjonijiet tagħha u, meta tissostanzja dawk l-allegazzjonijiet, ikollha evidenza speċifikata li tinsab fil-kontroll tal-parti opposta, li din l-evidenza tiġi prodotta mill-parti opposta, soġġetta għall-protezzjoni tal-informazzjoni kunfidenzjali.
 2.Kull Parti għandha tieħu wkoll il-miżuri meħtieġa biex tippermetti lill-awtoritajiet ġudizzjarji kompetenti jordnaw, fejn xieraq, f’każijiet ta’ ksur ta’ dritt ta’ proprjetà intellettwali mwettaq fuq skala kummerċjali, skont l-istess kundizzjonijiet bħal fil-paragrafu 1, il-komunikazzjoni ta’ dokumenti bankarji, finanzjarji jew kummerċjali fil-kontroll tal-parti opposta, soġġetti għall-protezzjoni tal-informazzjoni kunfidenzjali.
 Artikolu IP.42: Dritt għall-informazzjoni
 1.Kull Parti għandha tiżgura li, fil-kuntest tal-proċedimenti ċivili fir-rigward ta’ ksur ta’ dritt ta’ proprjetà intellettwali u bħala tweġiba għal talba ġustifikata u proporzjonata mir-rikorrent, l-awtoritajiet ġudizzjarji kompetenti jistgħu jordnaw lill-kontraventur jew lil kwalunkwe persuna oħra sabiex tipprovdi informazzjoni dwar l-oriġini u n-networks ta’ distribuzzjoni tal-oġġetti jew tas-servizzi li jiksru dritt ta’ proprjetà intellettwali.
 2.Għall-finijiet tal-paragrafu 1, “kwalunkwe persuna oħra” tfisser persuna li:
 (a)
 tkun instabet fil-pussess tal-oġġetti foloz fuq skala kummerċjali;
 (b)
 tkun instabet li kienet qiegħda tuża s-servizzi foloz fuq skala kummerċjali;
 (c)
 tkun instabet li kienet qiegħda tipprovdi servizzi fuq skala kummerċjali użati fl-attivitajiet li jwasslu għal ksur; jew
 (d)
 kienet indikata mill-persuna msemmija fil-punt (a), (b) jew (c) bħala li kienet involuta fil-produzzjoni, fil-manifattura jew fid-distribuzzjoni tal-oġġetti jew fil-provvista tas-servizzi.
 3.L-informazzjoni msemmija fil-paragrafu 1 għandha tinkludi, kif xieraq:
 (a)
 l-ismijiet u l-indirizzi tal-produtturi, tal-manifatturi, tad-distributuri, tal-fornituri u ta’ detenturi preċedenti oħra tal-oġġetti jew tas-servizzi, kif ukoll tal-bejjiegħa bl-ingrossa u bl-imnut intenzjonati;
 (b)
 informazzjoni dwar il-kwantitajiet prodotti, manifatturati, ikkonsenjati, riċevuti jew ordnati, kif ukoll il-prezz miksub għall-oġġetti jew għas-servizzi inkwistjoni.
 4.Il-paragrafi 1 u 2 għandhom japplikaw mingħajr preġudizzju għal liġijiet oħra ta’ Parti li:
 (a)
 jagħtu lid-detentur tad-dritt id-drittijiet li jirċievi informazzjoni aktar sħiħa;
 (b)
 jirregolaw l-użu fil-proċedimenti ċivili tal-informazzjoni kkomunikata skont dan l-Artikolu;
 (c)
 jirregolaw ir-responsabbiltà għall-użu ħażin tad-dritt għall-informazzjoni;
 (d)
 jagħtu opportunità għal rifjut li tiġi pprovduta informazzjoni li tkun tisforza lill-persuna msemmija fil-paragrafu 1 tammetti l-parteċipazzjoni tagħha stess jew dik ta’ qraba tagħha fi ksur ta’ dritt ta’ proprjetà intellettwali;
 (e)
 jirregolaw il-protezzjoni tal-kunfidenzjalità tas-sorsi tal-informazzjoni jew l-ipproċessar ta’ data personali.
 Artikolu IP.43: Miżuri proviżorji u kawtelatorji
 1.Kull waħda mill-Partijiet għandha tiżgura li l-awtoritajiet ġudizzjarji tagħha, bit-talba tal-applikant, ikunu jistgħu joħorġu kontra l-kontraventur allegat inġunzjoni interlokutorja maħsuba sabiex tipprevjeni kwalunkwe ksur imminenti ta’ dritt ta’ proprjetà intellettwali, jew jipprojbixxu, fuq bażi proviżorja u soġġetta, fejn ikun xieraq, għal pagament rikorrenti ta’ penali fejn dan ikun previst fil-liġi ta’ dik il-Parti, il-kontinwazzjoni tal-ksur allegat ta’ dak id-dritt, jew li tali kontinwazzjoni tkun soġġetta għad-depożitu ta’ garanziji maħsuba sabiex ikun żgurat il-kumpens tad-detentur tad-dritt. Inġunzjoni interlokutorja tista’ tinħareġ wkoll, skont l-istess kundizzjonijiet, kontra intermedjarju li s-servizzi tiegħu jkunu qed jintużaw minn terzi persuna sabiex jinkiser dritt ta’ proprjetà intellettwali.
 2.Kull Parti għandha tiżgura li l-awtoritajiet ġudizzjarji tagħha jkunu jistgħu, b’talba tal-applikant, jordnaw is-sekwestru jew il-konsenja ta’ oġġetti suspettati bi ksur ta’ dritt ta’ proprjetà intellettwali, sabiex jipprevjenu d-dħul jew il-moviment tagħhom fil-kanali tal-kummerċ.
 3.Fil-każ ta’ ksur allegat imwettaq fuq skala kummerċjali, kull Parti għandha tassigura li, jekk l-applikant juri ċirkustanzi li aktarx jipperikolaw l-irkupru tad-danni, l-awtoritajiet ġudizzjarji jistgħu jordnaw is-sekwestru prekawzjonarju tal-proprjetà mobbli u immobbli ta’ min allegatament ikun kiser id-drittijiet, fosthom is-sekwestru ta’ kontijiet bankarji u assi oħra tagħhom. Għal dan il-għan, l-awtoritajiet kompetenti jistgħu jordnaw il-komunikazzjoni ta’ dokumenti bankarji, finanzjarji jew kummerċjali, jew l-aċċess xieraq għall-informazzjoni relevanti.
 4.Kull Parti għandha tiżgura li l-awtoritajiet ġudizzjarji jkollhom, b’rispett tal-miżuri li saret referenza għalihom fil-paragrafi 1, u 3, l-awtorità li jitolbu lill-applikant jipprovdi kwalunkwe evidenza raġonevoli sabiex ikunu ssodisfati bi grad suffiċjenti ta’ ċertezza li l-applikant ikun id-detentur tad-dritt u li d-dritt tal-applikant qed jinkiser, jew li tali ksur ikun imminenti.
 Artikolu IP.44: Miżuri korrettivi
 1.Kull Parti għandha tassigura li l-awtoritajiet ġudizzjarji tagħha jistgħu jordnaw, b’talba tar-rikorrent, mingħajr preġudizzju għal kwalunkwe dannu dovut lid-detentur tad-dritt minħabba l-ksur, u mingħajr l-ebda tip ta’ kumpens, il-qerda ta’ oġġetti li jkunu nstabu li qegħdin jiksru dritt ta’ proprjetà intellettwali jew mill-inqas it-tneħħija definittiva ta’ dawn l-oġġetti mill-kanali tal-kummerċ. Jekk ikun xieraq, skont l-istess kundizzjonijiet, l-awtoritajiet ġudizzjarji jistgħu jordnaw ukoll il-qerda ta’ materjali u ta’ affarijiet użati b’mod predominanti fil-ħolqien jew fil-manifattura ta’ dawk l-oġġetti.
 2.L-awtoritajiet ġudizzjarji ta’ kull Parti għandu jkollhom l-awtorità li jordnaw li dawk il-miżuri jitwettqu bl-ispejjeż kontra l-kontraventur, sakemm ma jiġux invokati raġunijiet partikolari sabiex dan ma jsirx.
 Artikolu IP.45: Inġunzjonijiet
 Kull Parti għandha tassigura li, meta tittieħed deċiżjoni ġudizzjarja b’konstatazzjoni ta’ ksur ta’ dritt tal-proprjetà intellettwali, l-awtoritajiet ġudizzjarji jistgħu joħorġu inġunzjoni kontra kontraventur li tkun immirata sabiex tipprojbixxi l-kontinwazzjoni tal-ksur. Kull Parti għandha tiżgura wkoll li l-awtoritajiet ġudizzjarji jkunu jistgħu joħorġu inġunzjoni kontra intermedjarji li s-servizzi tagħhom jintużaw minn terza persuna sabiex jiksru dritt ta’ proprjetà intellettwali.
 Artikolu IP.46: Miżuri alternattivi
 Kull Parti tista’ tipprovdi li, f’każijiet xierqa u bit-talba tal-persuna li tista’ tkun soġġetta għall-miżuri previsti fl-Artikolu IP.44 [Miżuri korrettivi] jew l-Artikolu IP.45 [Inġunzjonijiet], l-awtoritajiet ġudizzjarji jistgħu jordnaw kumpens pekunjarju li jkollu jitħallas lill-parti li ġġarrab dannu minflok ma jiġu applikati l-miżuri previsti f’dawn iż-żewġ Artikoli jekk dik il-persuna tkun aġixxiet b’mod mhux intenzjonali u mingħajr negliġenza, jekk l-eżekuzzjoni tal-miżuri inkwistjoni tkun tikkawża lill-persuna dannu sproporzjonat u jekk il-kumpens pekunjarju lill-parti li ġġarrab id-dannu jidher li jkun raġonevolment sodisfaċenti.
 Artikolu IP.47: Danni
 1.Kull Parti għandha tiżgura li l-awtoritajiet ġudizzjarji tagħha, fuq l-applikazzjoni tal-parti li ġġarrab id-danni, jordnaw lill-kontraventur li xjentement kien involut, jew kellu raġunijiet validi sabiex ikun jaf li qed jinvolvi ruħu, f’attività li qed tikkawża ksur, sabiex iħallas kumpens għad-danni lid-detentur tad-dritt skont il-ħsara attwali mġarrba minnu bħala riżultat tal-ksur.
 2.Kull Parti għandha tiżgura li meta l-awtoritajiet ġudizzjarji tagħha jistabbilixxu d-danni:
 (a)
 Huma jqisu l-aspetti kollha xierqa, bħalma huma l-konsegwenzi ekonomiċi negattivi, fosthom il-profitti mitlufa, li tkun sofriet il-parti li ssofri dannu, kwalunkwe qligħ inġust li jkun għamel il-kontraventur u, f’każijiet xierqa, elementi li ma jkunux fatturi ekonomiċi, bħal danni morali kkawżat lid-detentur tad-dritt mill-ksur; jew
 (b)
 bħala alternattiva għall-punt (a), huma jistgħu, f’każijiet xierqa, jiddeterminaw id-danni bħala somma f’daqqa abbażi ta’ elementi bħal tal-anqas l-ammont ta’ royalties jew ta’ tariffi li kien ikollhom jitħallsu li kieku l-kontraventur talab l-awtorizzazzjoni sabiex juża d-dritt ta’ proprjetà intellettwali inkwistjoni.
 3.Meta l-kontraventur jkun daħal f’attività li twassal għal ksur, u ma kienx jaf jew ma kellux raġunijiet validi sabiex ikun jaf, kull Parti tista’ tistabbilixxi li l-awtoritajiet ġudizzjarji jistgħu jordnaw li jiġu rkuprati l-profitti jew il-pagament tad-danni, li jistgħu jkunu stabbiliti minn qabel.
 Artikolu IP.48: Spejjeż legali
 Kull Parti għandha tiżgura li l-ispejjeż legali u spejjeż oħra raġonevoli u proporzjonati mħallsa mill-parti rebbieħa, bħala regola ġenerali, jitħallsu mill-parti telliefa, sakemm l-ekwità ma tippermettix li jsir dan.
 Artikolu IP.49: Pubblikazzjoni tad-deċiżjonijiet ġudizzjarji
 Kull Parti għandha tiżgura li, fil-proċedimenti legali istitwiti għall-ksur ta’ dritt ta’ proprjetà intellettwali, l-awtoritajiet ġudizzjarji jkunu jistgħu jordnaw, bit-talba tal-applikant u bl-ispejjeż għall-kontraventur, miżuri xierqa għat-tixrid tal-informazzjoni li tikkonċerna d-deċiżjoni, inklużi l-wiri tad-deċiżjoni u l-pubblikazzjoni tagħha kollha kemm hi jew ta’ parti minnha.
 Artikolu IP.50: Preżunzjoni tal-oriġini jew tas-sjieda
 Bil-għan li jiġu applikati l-miżuri, il-proċeduri u r-rimedji previsti fil-Kapitolu 3 [Infurzar tad-drittijiet ta’ proprjetà intellettwali]:
 (a)
 għall-awtur ta’ xogħol letterarju jew artistiku, fin-nuqqas ta’ prova kontrarja, biex ikun ikkunsidrat tali, u konsegwentement biex ikun intitolat li jiftaħ proċedimenti ta’ ksur, għandu jkun suffiċjenti li l-isem tal-awtur jidher fuq ix-xogħol bil-mod tas-soltu; u
 (b)
 il-punt (a) japplika mutatis mutandis għad-detenturi tad-drittijiet relatati mad-drittijiet tal-awtur fir-rigward tas-suġġett protett tagħhom.
 Artikolu IP.51: Proċeduri amministrattivi
 Sal-punt li kwalunkwe rimedju ċivili jista’ jiġi ordnat fuq il-merti tal-każ bħala riżultat ta’ proċeduri amministrattivi, proċeduri bħal dawn għandhom jikkonformaw mal-prinċipji ekwivalenti fis-sustanza ma’ dawk stabbiliti f’din it-Taqsima.
 Taqsima 3: Proċeduri u rimedji ġudizzjarji ċivili għal sigrieti tal-mestier
 Artikolu IP.52: Proċeduri u rimedji ġudizzjarji ċivili għal sigrieti tal-mestier
 1.Kull Parti għandha tiżgura li kwalunkwe persuna li tipparteċipa fi proċedimenti ġudizzjarji ċivili msemmija fl-Artikolu IP.34(1) [Ambitu tal-protezzjoni tas-sigrieti tal-mestier], jew li jkollha aċċess għal dokumenti li jifformaw parti minn dawk il-proċedimenti, ma jkollhiex permess tuża jew tiżvela kwalunkwe sigriet tal-mestier jew allegat sigriet tal-mestier li l-awtoritajiet ġudizzjarji kompetenti jkunu identifikaw, b’rispons għal applikazzjoni debitament motivata minn parti interessata, bħala kunfidenzjali u li tkun saret konxja tagħha bħala riżultat ta’ tali parteċipazzjoni jew aċċess.
 2.Kull Parti għandha tiżgura li l-obbligu msemmi fil-paragrafu 1 jibqa’ fis-seħħ wara li jintemmu l-proċedimenti ġudizzjarji ċivili, għaż-żmien meħtieġ kif ikun xieraq.
 3.Fi proċedimenti ġudizzjarji ċivili msemmija fl-Artikolu IP.34(1) [Ambitu tal-protezzjoni tas-sigrieti tal-mestier], kull Parti għandha tipprevedi li l-awtoritajiet ġudizzjarji tagħha jkollhom l-awtorità li tal-anqas:
 (a)
 jordnaw miżuri proviżorji, f’konformità mal-liġijiet u mar-regolamenti rispettivi tagħhom, sabiex iwaqqfu u jipprojbixxu l-użu jew l-iżvelar tas-sigriet tal-mestier b’mod li jmur kontra prattiki kummerċjali onesti;
 (b)
 jordnaw miżuri, f’konformità mal-liġijiet u mar-regolamenti rispettivi tagħhom, li jordnaw il-waqfien jew, skont il-każ, il-projbizzjoni, tal-użu jew tal-iżvelar tas-sigriet tal-mestier b’mod li jmur kontra prattiki kummerċjali onesti;
 (c)
 jordnaw, f’konformità mal-liġijiet u mar-regolamenti rispettivi tagħhom, lil kwalunkwe persuna li tkun kisbet, użat jew żvelat sigriet tal-mestier b’mod li jmur kontra prattiki kummerċjali onesti u li kienet taf jew missha kienet taf li kienet qed tikseb, tuża jew tiżvela sigriet tal-mestier b’mod li jmur kontra prattiki kummerċjali onesti sabiex tħallas lid-detentur tas-sigriet tal-mestier id-danni xierqa għall-ħsara attwali mġarrba bħala riżultat ta’ tali kisba, użu jew żvelar tas-sigriet tal-mestier;
 (d)
 jieħdu miżuri speċifiċi meħtieġa sabiex jippreservaw il-kunfidenzjalità ta’ kwalunkwe sigriet tal-mestier jew allegat sigriet tal-mestier użat jew imsemmi fil-proċedimenti msemmija fl-Artikolu IP.34(1) [Ambitu tal-protezzjoni tas-sigrieti tal-mestier]. Tali miżuri speċifiċi jistgħu jinkludu, f’konformità mal-liġijiet u mar-regolamenti rispettivi ta’ kull Parti, inklużi d-drittijiet tad-difiża, il-possibbiltà ta’ restrizzjoni tal-aċċess għal ċerti dokumenti fis-sħuħija tagħhom jew f’parti minnhom; ta’ restrizzjoni tal-aċċess għas-seduti u għar-rekords jew għat-traskritt korrispondenti tagħhom; u ta’ tqegħid għad-dispożizzjoni ta’ verżjoni mhux kunfidenzjali ta’ deċiżjoni ġudizzjarja, li fiha s-siltiet li jinkludu s-sigrieti kummerċjali jkunu tneħħew jew tgħattew.
 (e)
 jimponu sanzjonijiet fuq kwalunkwe persuna li tipparteċipa fil-proċedimenti legali li tonqos jew tirrifjuta milli tikkonforma mal-ordnijiet tal-qorti dwar il-protezzjoni tas-sigriet tal-mestier jew tal-allegat sigriet tal-mestier.
 4.Kull Parti għandha tiżgura li applikazzjoni għall-miżura, għall-proċeduri jew għar-rimedji previsti f’dan l-Artikolu tiġi miċħuda meta sigriet tal-mestier ikun allegatament inkiseb, intuża jew ġie żvelat b’mod li jmur kontra prattiki kummerċjali onesti, f’konformità mal-liġijiet u mar-regolamenti tagħha:
 (a)
 sabiex tiġi żvelata imġiba ħażina, għemil ħażin jew attività illegali għall-finijiet ta’ protezzjoni tal-interess pubbliku ġenerali;
 (b)
 bħala żvelar mill-impjegati lir-rappreżentanti tagħhom bħala parti mill-eżerċizzju leġittimu minn dawk ir-rappreżentanti tal-funzjonijiet tagħhom u meta din tkun meħtieġa għalhekk;
 (c)
 sabiex jiġi protett interess leġittimu rikonoxxut mil-liġijiet u mir-regolamenti ta’ dik il-Parti.
 Taqsima 4: Infurzar fil-fruntieri
 Artikolu IP.53: Miżuri fil-fruntieri
 1.Fir-rigward ta’ oġġetti taħt kontroll doganali, kull Parti għandha tadotta jew iżżomm proċeduri li taħthom detentur tad-dritt ikun jista’ jippreżenta applikazzjonijiet lil awtorità kompetenti
 40
 għas-sospensjoni tar-rilaxx ta’ oġġetti suspettati jew għaż-żamma tagħhom. Għall-finijiet ta’ din it-Taqsima, “oġġetti suspettati” tfisser oġġetti suspettati bi ksur ta’ trademarks, ta’ drittijiet tal-awtur u ta’ drittijiet relatati, ta’ indikazzjonijiet ġeografiċi, ta’ privattivi, ta’ mudelli ta’ utilità, ta’ disinji industrijali, ta’ topografiji ta’ ċirkwiti integrati u ta’ drittijiet ta’ varjetajiet tal-pjanti.
 2.Kull Parti għandu jkollha fis-seħħ sistemi elettroniċi għall-ġestjoni mid-dwana tal-applikazzjonijiet approvati jew reġistrati.
 3.Kull Parti għandha tiżgura li l-awtoritajiet kompetenti tagħha ma jitolbux il-ħlas ta’ tariffa sabiex ikopru l-ispejjeż amministrattivi li jirriżultaw mill-proċessar ta’ applikazzjoni jew ta’ reġistrazzjoni.
 4.Kull Parti għandha tiżgura li l-awtoritajiet kompetenti tagħha jiddeċiedu dwar l-għoti jew ir-reġistrazzjoni ta’ applikazzjonijiet f’perjodu ta’ żmien raġonevoli.
 5.Kull Parti għandha tipprovdi sabiex l-applikazzjonijiet imsemmija fil-paragrafu 1 japplikaw għal diversi konsenji.
 6.Fir-rigward ta’ oġġetti taħt kontroll doganali, kull Parti għandha tiżgura li l-awtoritajiet doganali tagħha jistgħu jaġixxu b’inizjattiva tagħhom stess sabiex jissospendu r-rilaxx jew iżommu oġġetti suspettati.
 7.Kull Parti għandha tiżgura li l-awtoritajiet doganali tagħha jużaw l-analiżi tar-riskju sabiex jidentifikaw oġġetti suspettati.
 8.Kull Parti tista’ tawtorizza lill-awtorità doganali tagħha li tipprovdi detentur tad-dritt, wara talba, b’informazzjoni dwar oġġetti, li jinkludu d-deskrizzjoni u l-kwantitajiet attwali jew stmati tagħhom, u jekk ikun magħruf, l-isem u l-indirizz tal-konsenjatur, l-importatur, l-esportatur jew id-destinatarju, u l-pajjiż ta’ oriġini jew il-provenjenza tal-oġġetti, li r-rilaxx tagħhom ġie sospiż jew li nżammu.
 9.Kull Parti għandu jkollha fis-seħħ proċeduri li jippermettu l-qerda ta’ oġġetti suspettati, mingħajr ma jkun hemm bżonn ta’ proċedimenti amministrattivi jew ġudizzjarji minn qabel għad-determinazzjoni formali tal-ksur, meta l-persuni konċernati jaqblu mal-qerda jew ma jopponuhiex. F’każijiet li fihom l-oġġetti suspettati ma jinqerdux, kull Parti għandha tiżgura li, għajr f’ċirkustanzi eċċezzjonali, tali oġġetti jintremew lil hinn mill-kanali kummerċjali b’mod li jiġi evitat kull dannu għad-detentur tad-dritt.
 10.Kull Parti għandu jkollha fis-seħħ proċeduri li jippermettu l-qerda rapida ta’ oġġetti bi trademark falza u piratati mibgħuta f’konsenji postali jew b’kurrieri rapidi.
 11.Kull parti għandha tipprevedi li, meta mitlub mill-awtoritajiet doganali, id-detentur tal-applikazzjoni approvata jew irreġistrata għandu jkun obbligati li jirrimborża l-kostijiet imġarrba mill-awtoritajiet doganali, jew partijiet oħra li jaġixxu f’isem l-awtoritajiet doganali, mill-mument tad-detenzjoni jew tas-sospensjoni tar-rilaxx tal-oġġetti, inkluż il-ħżin, il-ġestjoni, u l-kostijiet kollha relatati mal-qerda jew mar-rimi tal-oġġetti.
 12.Kull Parti tista’ tiddeċiedi li ma tapplikax dan l-Artikolu għall-importazzjoni ta’ oġġetti mqiegħda fis-suq f’pajjiż ieħor mid-detenturi tad-drittijiet jew bil-kunsens tagħhom. Parti tista’ teskludi mill-applikazzjoni ta’ dan l-Artikolu oġġetti ta’ natura mhux kummerċjali li jinsabu fil-bagalji personali tal-vjaġġaturi.
 13.Kull Parti għandha tippermetti lill-awtoritajiet doganali tagħha jżommu djalogu regolari u jippromwovu l-kooperazzjoni mal-partijiet konċernati rilevanti u ma’ awtoritajiet oħra involuti fl-infurzar tad-drittijiet ta’ proprjetà intellettwali.
 14.Il-Partijiet għandhom jikkooperaw fir-rigward tal-kummerċ internazzjonali f’oġġetti suspettati. B’mod partikolari, il-Partijiet għandhom, sa fejn possibbli, jaqsmu informazzjoni rilevanti dwar il-kummerċ ta’ oġġetti suspettati li jaffettwaw lill-Parti l-oħra.
 15.Mingħajr preġudizzju għal forom oħra ta’ kooperazzjoni, il-Protokoll dwar l-assistenza amministrattiva reċiproka f’materji doganali japplika fir-rigward ta’ ksur tal-leġiżlazzjoni dwar id-drittijiet ta’ proprjetà intellettwali li l-awtoritajiet doganali ta’ Parti jkunu kompetenti għall-infurzar tagħhom f’konformità ma’ dan l-Artikolu.
 Artikolu IP.54: Konsistenza mal-Ftehim GATT u mal-Ftehim TRIPS
 Meta jimplimentaw miżuri fil-fruntieri għall-infurzar ta’ drittijiet ta’ proprjetà intellettwali mill-awtoritajiet doganali, kemm jekk koperti minn din it-Taqsima kif ukoll jekk ma jkunux, il-Partijiet għandhom jiżguraw il-konsistenza mal-obbligi tagħhom skont il-Ftehim GATT u l-Ftehim TRIPS u, b’mod partikolari, mal-Artikolu V tal-Ftehim GATT tal-1994, mal-Artikolu 41 u t-Taqsima 4 tal-Parti III tal-Ftehim TRIPS.
 Kapitolu 4: Dispożizzjonijiet oħrajn
 Artikolu IP.55: Kooperazzjoni
 1.Il-Partijiet għandhom jikkoperaw bl-għan li jsostnu l-implimentazzjoni tal-impenji u tal-obbligi meħuda skont dan it-Titolu.
 2.L-oqsma ta’ kooperazzjoni jinkludu l-attivitajiet li ġejjin, iżda mhumiex limitati għalihom biss:
 (a)
 skambju ta’ informazzjoni dwar il-qafas legali fir-rigward tad-drittijiet ta’ proprjetà intellettwali u tar-regoli relevanti dwar il-protezzjoni u l-infurzar;
 (b)
 skambju ta’ esperjenza dwar il-progress leġiżlattiv, dwar l-infurzar tad-drittijiet ta’ proprjetà intellettwali u dwar l-infurzar fil-livell ċentrali u subċentrali mill-korpi doganali, tal-pulizija, amministrattivi u ġudizzjarji;
 (c)
 il-koordinazzjoni sabiex tiġi evitata l-esportazzjoni ta’ oġġetti foloz, fosthom il-koordinazzjoni ma’ pajjiżi oħra;
 (d)
 assistenza teknika, bini tal-kapaċitajiet, skambju u taħriġ tal-persunal;
 (e)
 protezzjoni u difiża tad-drittijiet ta’ proprjetà intellettwali u t-tixrid ta’ informazzjoni f’dan ir-rigward, fost l-oħrajn, fi ċrieki kummerċjali u fis-soċjetà ċivili;
 (f)
 sensibilizzazzjoni pubblika tal-konsumaturi u d-detenturi tad-drittijiet;
 (g)
 it-titjib tal-kooperazzjoni istituzzjonali, partikolarment bejn l-uffiċċji ta’ proprjetà intellettwali tal-Partijiet;
 (h)
 l-edukazzjoni u l-promozzjoni tas-sensibilizzazzjoni fost il-pubbliku ġenerali dwar politiki li jikkonċernaw il-protezzjoni u l-infurzar tad-drittijiet ta’ proprjetà intellettwali;
 (i)
 il-promozzjoni tal-protezzjoni u tal-infurzar tad-drittijiet ta’ proprjetà intellettwali f’kollaborazzjoni pubblika-privata li tinvolvi impriżi żgħar u ta’ daqs medju;
 (j)
 il-formulazzjoni ta’ strateġiji effettivi sabiex jiġu identifikati udjenzi u ħolqien ta’ programmi ta’ komunikazzjoni sabiex tiżdied is-sensibilizzazzjoni tal-konsumatur u tal-midja dwar l-impatt tal-ksur tad-drittijiet ta’ proprjetà intellettwali, inkluż ir-riskju għas-saħħa u għas-sikurezza u r-rabta mal-kriminalità organizzata.
 3.Il-Partijiet għandhom, direttament jew permezz tal-Kumitat Speċjalizzat għall-Kummerċ dwar il-Proprjetà Intellettwali, iżommu kuntatt dwar il-kwistjonijiet kollha relatati mal-implimentazzjoni u mal-funzjonament ta’ dan it-Titolu.
 Artikolu IP.56: Inizjattivi volontarji tal-partijiet ikkonċernati
 Kull Parti għandha tagħmel ħilitha sabiex tiffaċilita l-inizjattivi volontarji tal-partijiet konċernati sabiex tnaqqas il-ksur tad-drittijiet ta’ proprjetà intellettwali, inkluż online u fi swieq oħra b’enfasi fuq problemi konkreti u filwaqt li tfittex soluzzjonijiet prattiċi li jkunu realistiċi, bilanċjati u ġusti għal dawk kollha konċernati inkluż bil-modi li ġejjin:
 (a)
 kull Parti għandha tagħmel ħilitha sabiex tlaqqa’ lill-partijiet konċernati b’mod kunsenswali fit-territorju tagħha bl-għan li tiffaċilita inizjattivi volontarji sabiex jinstabu soluzzjonijiet u jiġu solvuti differenzi fir-rigward tal-protezzjoni u tal-infurzar tad-drittijiet ta’ proprjetà intellettwali u jitnaqqas il-ksur;
 (b)
 il-Partijiet għandhom jagħmlu ħilithom sabiex jiskambjaw informazzjoni ma’ xulxin rigward sforzi bl-għan li jiffaċilitaw inizjattivi volontarji ta’ partijiet konċernati fit-territorji rispettivi tagħhom; u
 (c)
 il-Partijiet għandhom jagħmlu ħilithom sabiex jippromwovu djalogu miftuħ u kooperazzjoni fost il-partijiet konċernati tal-Partijiet, u sabiex iħeġġu lill-partijiet konċernati tal-Partijiet isibu soluzzjonijiet u jsolvu b’mod konġunt id-differenzi rigward il-protezzjoni u l-infurzar tad-drittijiet ta’ proprjetà intellettwali u jnaqqsu l-ksur.
 Artikolu IP.57: Rieżami b’rabta ma’ indikazzjonijiet ġeografiċi
 B’nota tad-dispożizzjonijiet rilevanti ta’ ftehim bilaterali preċedenti bejn ir-Renju Unit minn naħa u tal-Unjoni Ewropea u l-Komunità Ewropea tal-Enerġija Atomika min-naħa l-oħra, il-Partijiet jistgħu flimkien jagħmlu sforzi raġonevoli biex jaqblu dwar regoli għall-protezzjoni u l-infurzar domestiku effettiv tal-indikazzjonijiet ġeografiċi tagħhom.
 Titolu VI: Akkwist pubbliku
 Kapitolu 1: Kamp ta’ applikazzjoni
 Artikolu PPROC.1: Objettiv
 L-objettiv ta’ dan it-Titolu huwa li jiggarantixxi l-aċċess lill-fornituri ta’ kull Parti għal opportunitajiet akbar għall-parteċipazzjoni fi proċeduri ta’ akkwist pubbliku u għat-tisħiħ tat-trasparenza tal-proċeduri ta’ akkwist pubbliku.
 Artikolu PPROC.2: Inkorporazzjoni ta’ ċerti dispożizzjonijiet tal-GPA u tal-akkwist kopert
 1.
 Id-dispożizzjonijiet tal-GPA speċifikati fit-Taqsima A tal-Anness PPROC-1, inkluż l-Annessi ta’ kull Parti tal-Appendiċi I għall-GPA, huma b’dan inkorporati f’dan it-Titolu.
 2.
 Għall-finijiet ta’ dan it-Titolu, “akkwist kopert” tfisser akkwist li għalih japplika l-Artikolu II tal-GPA u, barra minn hekk, akkwist elenkat fit-Taqsima B tal-Anness PPROC-1.
 3.
 Fir-rigward tal-akkwist kopert, kull Parti għandha tapplika, mutatis mutandis, id-dispożizzjonijiet tal-GPA speċifikati fit-Taqsima A tal-Anness PPROC-1 għall-fornituri, għall-oġġetti jew għas-servizzi tal-Parti l-oħra.
 Kapitolu 2: Regoli addizzjonali għall-akkwist kopert
 Artikolu PPROC.3: Użu ta’ mezzi elettroniċi fl-akkwist
 1.
 Kull Parti għandha tiżgura li l-entitajiet tal-akkwist tagħha jwettqu l-akkwist kopert b’mezzi elettroniċi sal-aktar punt prattikabbli.
 2.
 Entità tal-akkwist titqies li qed twettaq akkwist kopert b’mezzi elettroniċi, jekk l-entità tuża mezzi elettroniċi ta’ informazzjoni u ta’ komunikazzjoni għal dawn:
 (a)
 il-pubblikazzjoni ta’ avviżi u ta’ dokumenti tal-offerti fil-proċeduri tal-akkwist; u
 (b)
 il-preżentazzjoni ta’ talbiet għall-parteċipazzjoni u ta’ offerti.
 3.
 Ħlief għal sitwazzjonijiet speċifiċi, tali mezzi elettroniċi ta’ informazzjoni u ta’ komunikazzjoni għandhom ikunu mhux diskriminatorji, ġeneralment disponibbli u interoperabbli mal-prodotti tat-teknoloġija tal-informazzjoni u tal-komunikazzjoni fl-użu ġenerali u ma għandhomx jirrestrinġu l-aċċess għall-proċedura tal-akkwist.
 4.
 Kull Parti għandha tiżgura li l-entitajiet tal-akkwist tagħha jirċievu u jipproċessaw fatturi elettroniċi f’konformità mal-leġiżlazzjoni tagħha.
 Artikolu PPROC.4: Pubblikazzjoni elettronika
 Fir-rigward tal-akkwist kopert, l-avviżi kollha tal-akkwist inklużi avviżi ta’ akkwist intiż, avviżi fil-qosor, avviżi ta’ akkwist ippjanat u avviżi ta’ għoti ta’ kuntratt għandhom ikunu direttament aċċessibbli b’mezzi elettroniċi, mingħajr ħlas, permezz ta’ punt uniku ta’ aċċess fuq l-internet.
 Artikolu PPROC.5: Evidenza ta’ sostenn
 Kull Parti għandha tiżgura li fid-data tas-sottomissjoni tat-talbiet għall-parteċipazzjoni jew fid-data tas-sottomissjoni ta’ offerti, l-entitajiet tal-akkwist ma jeħtiġux li l-fornituri jippreżentaw l-evidenza ta’ sostenn kollha jew parti minnha, li ma jinsabux f’sitwazzjoni fejn fornitur jista’ jiġi eskluż u li jissodisfaw il-kundizzjonijiet għall-parteċipazzjoni sakemm dan ma jkunx meħtieġ biex jiġi żgurat it-twettiq xieraq tal-akkwist.
 Artikolu PPROC.6: Kundizzjonijiet għall-parteċipazzjoni
 Kull Parti għandha tiżgura li meta l-entitajiet tal-akkwist tagħha jeżiġu li fornitur, bħala kundizzjoni għall-parteċipazzjoni f’akkwist kopert, juri esperjenza preċedenti, dawn ma jeżiġux li l-fornitur ikollu tali esperjenza fit-territorju ta’ dik il-Parti.
 Artikolu PPROC.7: Sistemi ta’ reġistrazzjoni u proċeduri ta’ kwalifika
 Parti li tieħu ħsieb sistema ta’ reġistrazzjoni tal-fornituri għandha tiżgura li l-fornituri interessati jkunu jistgħu jitolbu reġistrazzjoni fi kwalunkwe ħin. Kwalunkwe fornitur interessat li jkun għamel talba għandu jiġi informat f’perjodu ta’ żmien raġonevoli bid-deċiżjoni li jagħti jew jirrifjuta din it-talba.
 Artikolu PPROC.8: Proċedura selettiva ta’ offerti
 Kull Parti għandha tiżgura li fejn entità tal-akkwist tuża proċedura selettiva ta’ offerti ta’ kuntratt, l-entità tal-akkwist tindirizza l-istediniet għall-preżentazzjoni tal-offerti lil għadd ta’ fornituri li jkun biżżejjed biex tiżgura kompetizzjoni ġenwina mingħajr ma taffettwa l-effiċjenza operazzjonali tas-sistema tal-akkwist pubbliku.
 Artikolu PPROC.9: Prezzijiet baxxi wisq
 Minbarra l-paragrafu 6 tal-Artikolu XV tal-GPA, jekk entità tal-akkwist tirċievi offerta bi prezz li jkun anqas b’mod anormali mill-prezzijiet f’offerti oħra sottomessi, din tista’ tivverifika wkoll mal-fornitur jekk il-prezz iqisx l-għoti ta’ sussidji.
 Artikolu PPROC.10: Kunsiderazzjonijiet ambjentali, soċjali u tax-xogħol
 Kull Parti għandha tiżgura li l-entitajiet ta’ akkwist tagħha jistgħu jqisu kunsiderazzjonijiet ambjentali, tax-xogħol u soċjali fil-proċedura ta’ akkwist kollha, dment li dawk il-kunsiderazzjonijiet ikunu kompatibbli mar-regoli stabbiliti mill-Kapitoli 1 u 2 u jkunu indikati fin-notifika ta’ akkwist ippjanat jew f’notifika oħra użata bħala notifika ta’ akkwist ippjanat jew fajl tal-offerta.
 Artikolu PPROC.11: Proċeduri domestiċi ta’ rieżami
 1.
 Meta awtorità amministrattiva imparzjali tiġi ddeżinjata minn Parti skont il-paragrafu 4 tal-Artikolu XVIII tal-GPA, dik il-Parti għandha tiżgura li:
 (a)il-membri tal-awtorità ddeżinjata jkunu indipendenti, imparzjali, u liberi minn influwenza esterna matul it-terminu tal-ħatra.
 (b)il-membri tal-awtorità ddeżinjata ma jingħatawx is-sensja kontra r-rieda tagħhom matul il-mandat, sakemm is-sensja tagħhom ma tkunx meħtieġa mid-dispożizzjonijiet li jirregolaw l-awtorità ddeżinjata; u
 (c)il-President jew mill-inqas membru ieħor tal-awtorità ddeżinjata jkollu kwalifiki legali u professjonali ekwivalenti għal dawk meħtieġa għall-imħallfin, l-avukati jew esperti legali oħra kkwalifikati skont il-liġijiet u r-regolamenti tal-Parti.
 2.
 Kull Parti għandha tadotta jew iżżomm fis-seħħ proċeduri li jipprevedu miżuri interim rapidi biex tinżamm l-opportunità tal-fornitur biex jieħu sehem fl-akkwist pubbliku. Tali miżuri interim, speċifikati fis-subparagrafu 7(a) tal-Artikolu XVIII tal-GPA, jistgħu jirriżultaw fis-sospensjoni tal-proċess tal-akkwist pubbliku jew, jekk entità tal-akkwist tkun ikkonkludiet kuntratt u jekk Parti tkun stipulat hekk, f’sospensjoni tal-eżekuzzjoni tal-kuntratt. Il-proċeduri jistgħu jipprevedu li meta jiġi deċiż jekk jenħtieġx jiġu applikati miżuri bħal dawn jistgħu jitqiesu l-konsegwenzi negattivi prevalenti għall-interessi kkonċernati, inkluż l-interess pubbliku. Kawża ġusta għal nuqqas ta’ azzjoni għandha tiġi pprovduta bil-miktub.
 3.
 F’każ li fornitur interessat jew parteċipanti ppreżenta sfida lill-awtorità deżinjata msemmija fil-paragrafu 1, kull Parti għandha, fil-prinċipju, tiżgura li l-entità tal-akkwist ma għandhiex tikkonkludi l-kuntratt sakemm dik l-awtorità tkun ħadet deċiżjoni jew rakkomandazzjoni dwar il-kontestazzjoni fir-rigward ta’ miżuri interim, azzjoni korrettiva jew kumpens għal telf jew danni batuti, kif imsemmi fil-paragrafi 2, 5 u 6 f’konformità mar-regoli, ir-regolamenti u l-proċeduri tagħha. Kull Parti tista’ tipprovdi li f’ċirkustanzi inevitabbli u debitament ġustifikati, il-kuntratt xorta waħda jista’ jiġi konkluż.
 4.
 Kull Parti tista’ tipprovdi għal:
 (a)perjodu sospensiv bejn id-deċiżjoni ta’ għoti tal-kuntratt u l-konklużjoni ta’ kuntratt biex jingħata biżżejjed żmien lill-fornituri li ma jirbħux biex jivvalutaw jekk ikunx xieraq li jiftħu proċedura ta’ rieżami; jew
 (b)perjodu twil biżżejjed biex fornitur interessat jippreżenta kontestazzjoni, li tista’ tikkostitwixxi motivazzjoni għas-sospensjoni tal-eżekuzzjoni ta’ kuntratt.
 5.
 Azzjoni korrettiva skont is-subparagrafu 7(b) tal-Artikolu XVIII tal-GPA tista’ tinkludi waħda jew aktar minn dawn li ġejjin:
 (a)it-tneħħija ta’ speċifikazzjonijiet tekniċi, ekonomiċi jew finanzjarji fl-istedina għall-preżentazzjoni tal-offerti, fid-dokumenti tal-kuntratt jew fi kwalunkwe dokument ieħor relatat mal-proċedura tal-offerti u t-twettiq ta’ proċeduri ġodda tal-offerti;
 (b)ir-ripetizzjoni tal-proċedura tal-offerti mingħajr ma jitbiddlu l-kundizzjonijiet;
 (c)l-annullament tad-deċiżjoni ta’ aġġudikazzjoni tal-kuntratt u l-adozzjoni ta’ deċiżjoni ta’ aġġudikazzjoni ġdida tal-kuntratt;
 (d)it-terminazzjoni ta’ kuntratt jew id-dikjarazzjoni tal-ineffettività tiegħu; jew
 (e)l-adozzjoni ta’ miżuri oħra bl-għan li jiġi rimedjat ksur tal-Kapitoli 1 u 2, pereżempju ordni biex titħallas somma partikolari sakemm iseħħ ir-rimedju effettiv tal-ksur.
 6.
 F’konformità mas-subparagrafu 7(b) tal-Artikolu XVIII tal-GPA, kull Parti tista’ tipprovdi għall-għoti ta’ kumpens għat-telf jew għall-ħsarat imġarrba. F’dan ir-rigward, jekk il-korp ta’ rieżami tal-Parti ma jkunx qorti u fornitur jemmen li kien hemm ksur tal-liġijiet u tar-regolamenti domestiċi li jimplimentaw l-obbligi skont il-Kapitoli 1 u 2, il-fornitur jista’ jippreżenta l-każ quddiem qorti, inkluż bl-għan li jfittex kumpens, f’konformità mal-proċeduri ġudizzjarja tal-Parti.
 7.
 Kull Parti għandha tadotta jew iżżomm il-proċeduri neċessarji li bihom jiġu effettivament implimentati d-deċiżjonijiet jew ir-rakkomandazzjonijiet maħruġa minn korpi ta’ rieżami, jew id-deċiżjonijiet li bihom huma effettivament infurzati minn korpi ta’ rieżami ġudizzjarju.
 Kapitolu 3: Trattament nazzjonali lil hinn mill-akkwist kopert
 Artikolu PPROC.12: Definizzjonijiet
 1.
 Għall-fini ta’ dan il-Kapitolu, it-trattament mogħti minn Parti fil-qafas ta’ dan il-Kapitolu jfisser:
 (a)
 fir-rigward tar-Renju Unit, trattament xejn anqas favorevoli mill-aktar trattament favorevoli mogħti, f’sitwazzjonijiet simili, lill-fornituri tar-Renju Unit; u
 (b)
 fir-rigward ta’ Stat Membru, trattament xejn anqas favorevoli mill-aktar trattament favorevoli mogħti, f’sitwazzjonijiet simili, f’dak l-Istat Membru lill-fornituri ta’ dak l-Istat Membru.
 2.
 Għall-finijiet ta’ dan il-Kapitolu, fornitur ta’ Parti, li jkun persuna ġuridika tfisser:
 (a)
 għall-Unjoni, persuna ġuridika kkostitwita jew organizzata skont id-dritt tal-Unjoni jew ta’ tal-anqas wieħed mill-Istati Membri tagħha u involuta f’operazzjonijiet kummerċjali sostantivi, mifhuma mill-Unjoni, f’konformità man-notifika tagħha tat-Trattat li jistabbilixxi l-Komunità Ewropea għad-WTO (WT/REG39/1), bħala ekwivalenti għall-kunċett ta’ “rabta effettiva u kontinwa” mal-ekonomija ta’ Stat Membru mnaqqax fl-Artikolu 54 tat-Trattat dwar il-Funzjonament tal-Unjoni Ewropea, fit-territorju tal-Unjoni; u
 (b)
 għar-Renju Unit, persuna ġuridika kostitwita jew organizzata skont id-dritt tar-Renju Unit u involuta f’operazzjonijiet sostantivi ta’ negozju fit-territorju tar-Renju Unit.
 Artikolu PPROC.13: Trattament nazzjonali ta’ fornituri stabbiliti lokalment
 1.
 Fir-rigward ta’ kwalunkwe akkwist pubbliku, miżura ta’ Parti ma għandhiex twassal biex il-fornituri tal-Parti l-oħra stabbiliti fit-territorju tagħha permezz tal-kostituzzjoni, tal-akkwiżizzjoni jew tal-manutenzjoni ta’ persuna ġuridika jiġu ttrattati b’mod inqas favorevoli milli jiġu ttrattati l-fornituri tal-Parti stess
 41
 .
 2.
 L-applikazzjoni tal-obbligu ta’ trattament nazzjonali previst f’dan l-Artikolu tibqa’ soġġetta għal eċċezzjonijiet ta’ sigurtà u ġenerali kif iddefiniti fl-Artikolu III tal-GPA, anki jekk l-akkwist ma jkunx akkwist kopert f’konformità ma’ dan it-Titolu.
 Kapitolu 4: Dispożizzjonijiet oħrajn
 Artikolu PPROC.14: Modifiki u rettifiki tal-impenji ta’ aċċess għas-suq
 Kull Parti tista’ timmodifika jew tirrettifika l-impenji tagħha ta’ aċċess għas-suq fis-Subtaqsima rispettiva tagħha skont it-Taqsima B tal-Anness PPROC-.1 f’konformità mal-proċeduri stabbiliti fl-Artikoli PPROC.15 [Modifiki] sa PPROC.18 [Emenda tat-Taqsima, Anness PROC-1].
 Artikolu PPROC.15: Modifiki
 1.
 Parti li jkun beħsiebha timmodifika Subtaqsima skont it-Taqsima B tal-Anness PPROC-1, għandha:
 (a)tinnotifika lill-Parti l-oħra bil-miktub; u
 (b)tinkludi fin-notifika proposta għal aġġustamenti ta’ kumpens xierqa lill-Parti l-oħra sabiex jinżamm livell ta’ impenji ta’ aċċess għas-suq paragunabbli ma’ dak li kien jeżisti qabel il-modifika.
 2.
 Minkejja l-punt (b) tal-paragrafu 1, Parti mhijiex meħtieġa tipprovdi aġġustamenti kompensatorji lill-Parti l-oħra jekk il-modifika proposta tkun tkopri entità tal-akkwist li fuqha l-Parti effettivament tkun eliminat il-kontroll jew l-influwenza tagħha fir-rigward tal-akkwist kopert.
 Il-kontroll jew l-influwenza ta’ Parti fuq l-akkwist kopert ta’ entitajiet tal-akkwist ikun preżunt eliminat b’mod effettiv jekk l-entità tal-akkwist tkun skoperta għall-kompetizzjoni fi swieq li għalihom l-aċċess ma jkunx ristrett.
 3. Il-Parti l-oħra tista’ toġġezzjona għall-modifika msemmija fil-punt (a) tal-paragrafu 1 jekk tikkontesta li:
 (a)aġġustament kumpensatorju propost skont il-punt (b) tal-paragrafu 1 ikun adegwat sabiex jinżamm livell komparabbli ta’ impenji miftiehma reċiprokament ta’ aċċess għas-suq; jew
 (b)il-modifika tkopri entità tal-akkwist li fuqha l-Parti effettivament tkun eliminat il-kontroll jew l-influwenza tagħha kif previst fil-paragrafu 2.
 Il-Parti l-oħra għandha toġġezzjona bil-miktub fi żmien 45 jum mir-riċevuta tan-notifika msemmija fil-punt (a) tal-paragrafu 1 jew titqies li aċċettat l-aġġustament jew il-modifika kompensatorji, inkluż għall-finijiet tat-Titolu I [Riżoluzzjoni tat-tilwim] tas-Sitt Parti [Riżoluzzjoni tat-tilwim u dispożizzjonijiet orizzontali].
 Artikolu PPROC.16: Rettifiki
 1.
 Parti li jkun beħsiebha tirrettifika Subtaqsima skont it-Taqsima B tal-Anness PPROC-1 għandha tinnotifika lill-Parti l-oħra bil-miktub.
 It-tibdiliet li ġejjin għal Subtaqsima skont it-Taqsima B tal-Anness PPROC-1 għandhom jitqiesu bħala rettifika, dment li dawn ma jaffettwawx l-impenji miftiehma b’mod reċiproku għall-aċċess għas-suq previsti f’dan it-Titolu:
 (a)tibdil fl-isem ta’ entità tal-akkwist;
 (b)fużjoni ta’ żewġ entitajiet tal-akkwist jew aktar elenkati f’dik is-Subtaqsima; u
 (c)is-separazzjoni ta’ entità tal-akkwist elenkata f’dik is-Subtaqsima f’żewġ entitajiet tal-akkwist jew aktar li jiżdiedu mal-entitajiet tal-akkwist elenkati fl-istess Subtaqsima.
 2.
 Parti tista’ tinnotifika lill-Parti l-oħra dwar oġġezzjoni għal rettifika proposta fi żmien 45 jum minn meta tirċievi n-notifika. Parti li tippreżenta oġġezzjoni għandha tistabbilixxi r-raġunijiet għall-kunsiderazzjoni tar-rettifika proposta mhux bħala tibdil previst fil-paragrafu 1, u tiddeskrivi l-effett tar-rettifika proposta fuq l-impenji ta’ aċċess għas-suq miftiehma b’mod reċiproku previsti f’dan it-Titolu. Jekk ma tippreżenta l-ebda oġġezzjoni bħal din bil-miktub fi żmien 45 jum wara li tkun irċeviet in-notifika, il-Parti għandha titqies li tkun qablet mar-rettifika proposta.
 Artikolu PPROC.17: Konsultazzjoni u riżoluzzjoni tat-tilwim
 Jekk Parti toġġezzjona għall-modifika proposta jew għall-aġġustamenti kompensatorji proposti msemmija fl-Artikolu PPROC.15 [Modifiki] jew għar-rettifika proposta msemmija fl-Artikolu PPROC.16 [Rettifiki], il-Partijiet għandhom ifittxu li jsolvu l-kwistjoni permezz ta’ konsultazzjonijiet. Jekk ma jintlaħaq l-ebda ftehim fi żmien 60 jum mir-riċevuta tal-oġġezzjoni, il-Parti li tkun qed tfittex li timmodifika jew tirrettifika s-Subtaqsima tagħha skont it-Taqsima B tal-Anness PPROC-1 tista’ tirreferi l-kwistjoni għas-soluzzjoni ta’ tilwim f’konformità mat-Titolu I [Soluzzjoni ta’ tilwim] tas-Sitt Parti [Riżoluzzjoni tat-tilwim u dispożizzjonijiet orizzontali], biex tiddetermina jekk l-oġġezzjoni hix ġustifikata.
 Artikolu PPROC.18: Emenda tat-Taqsima B tal-Anness PPROC-1
 Jekk Parti ma toġġezzjonax għall-modifika skont l-Artikolu PPROC.15(3) [Modifiki] jew għal rettifika skont l-Artikolu PPROC.16(2) [Rettifiki], jew il-modifiki jew ir-rettifiki jiġu miftiehma bejn il-Partijiet permezz tal-konsultazzjonijiet imsemmija fl-Artikolu PPROC.17 [Konsultazzjonijiet u riżoluzzjoni tat-tilwim], jew ikun hemm soluzzjoni finali tal-kwistjoni skont it-Titolu I [Riżoluzzjoni tat-tilwim] tas-Sitt Parti [Riżoluzzjoni tat-tilwim u dispożizzjonijiet orizzontali], il-Kunsill ta’ Sħubija għandu jemenda s-Subtaqsima rilevanti skont it-Taqsima B tal-Anness PPROC-1 biex jiġu riflessi l-modifiki jew ir-rettifiki korrispondenti jew l-aġġustamenti kompensatorji.
 Artikolu PPROC.19: Kooperazzjoni
 1.
 Il-Partijiet jirrikonoxxu l-benefiċċji li jistgħu jirriżultaw mill-kooperazzjoni fil-promozzjoni internazzjonali tal-liberalizzazzjoni reċiproka tas-swieq tal-akkwist pubbliku.
 2.
 Il-Partijiet għandhom jagħmlu disponibbli lil xulxin statistika annwali dwar l-akkwist kopert, skont id-disponibbiltà teknika.
 Titolu VII: Impriżi żgħar u ta’ daqs medju
 Artikolu SME.1: Objettiv
 L-objettiv ta’ dan it-Titolu huwa li tissaħħaħ il-kapaċità tal-intrapriżi żgħar u ta’ daqs medju li jibbenefikaw mill-Ewwel Intestatura [Kummerċ].
 Artikolu SME.2: Kondiviżjoni tal-informazzjoni
 1.
 Kull Parti għandha tistabbilixxi jew tieħu ħsieb is-sit web aċċessibbli għall-pubbliku għall-intrapriżi żgħar u ta’ daqs medju b’informazzjoni dwar l-Ewwel Intestatura [Kummerċ], inklużi:
 (a)
 sommarju tal-Ewwel Intestatura [Kummerċ];
 (b)
 deskrizzjoni tad-dispożizzjonijiet fl-Ewwel Intestatura [Kummerċ] li kull Parti tqis li huma rilevanti għall-intrapriżi żgħar u ta’ daqs medju taż-żewġ Partijiet; u
 (c)
 kwalunkwe informazzjoni addizzjonali li kull Parti tqis li tkun utli għall-intrapriżi żgħar u ta’ daqs medju interessati li jibbenefikaw mill-Ewwel Intestatura [Kummerċ].
 2.
 Kull Parti għandha tinkludi link tal-internet fis-sit web previst fil-paragrafu 1 għal dawn:
 (a)
 test tal-Ewwel Intestatura [Kummerċ];
 (b)
 sit web ekwivalenti tal-Parti l-oħra; u
 (c)
 siti web tal-awtoritajiet tagħha stess li l-Parti tqis li jkunu jipprovdu informazzjoni siewja lil persuni interessati fil-kummerċ u fin-negozju fit-territorju tagħha.
 3.
 Kull Parti għandha tinkludi link tal-internet fis-sit web previst fil-paragrafu 1 għal siti web tal-awtoritajiet tagħha stess b’informazzjoni relatata ma’ dawn li ġejjin:
 (a)
 il-liġijiet u r-regolamenti doganali, il-proċeduri għall-importazzjoni, għall-esportazzjoni u għat-tranżitu kif ukoll il-formoli, id-dokumenti u informazzjoni oħra meħtieġa;
 (b)
 il-liġijiet, ir-regolamenti u l-proċeduri li jikkonċernaw id-drittijiet ta’ proprjetà intellettwali, inkluż indikazzjonijiet ġeografiċi;
 (c)
 il-liġijiet u r-regolamenti tekniċi li jinkludu, fejn meħtieġ, proċeduri obbligatorji ta’ valutazzjoni tal-konformità u links għal listi ta’ korpi ta’ valutazzjoni tal-konformità, f’każijiet li fihom il-valutazzjoni tal-konformità ta’ terza persuna tkun obbligatorja, kif previst fil-Kapitolu 4 [Ostakli tekniċi għall-kummerċ] tat-Titolu I [Kummerċ tal-merkanzija] ta’ din l-Intestatura;
 (d)
 il-liġijiet u r-regolamenti dwar miżuri sanitarji u fitosanitarji relatati mal-importazzjoni u mal-esportazzjoni kif previst fil-Kapitolu 3 [Kwistjonijiet sanitarji u fitosanitarji] tat-Titolu I [Kummerċ tal-merkanzija] ta’ din l-Intestatura;
 (e)
 il-liġijiet u r-regolamenti dwar l-akkwist pubbliku, il-punt uniku ta’ aċċess fuq l-internet għal avviżi dwar l-akkwist pubbliku kif previst fit-Titolu VI [Akkwist pubbliku] ta’ din l-Intestatura u dispożizzjonijiet rilevanti oħra li jinsabu f’dak it-Titolu;
 (f)
 proċeduri għar-reġistrazzjoni ta’ kumpanija; u
 (g)
 informazzjoni oħra li l-Parti tqis li tista’ tkun ta’ għajnuna għall-impriżi żgħar u ta’ daqs medju.
 4.
 Kull Parti għandha tinkludi link tal-internet fis-sit web previst fil-paragrafu 1 għal bażi tad-data li tkun tista’ titfittex elettronikament bil-kodiċi tan-nomenklatura tariffarja u li tinkludi l-informazzjoni li ġejja fir-rigward tal-aċċess għas-suq tagħha:
 (a)
 fir-rigward ta’ miżuri tariffarji u ta’ informazzjoni relatata mat-tariffi:
 (i)
 ir-rati tad-dazji u tal-kwoti doganali, inkluż in-nazzjon l-aktar iffavorit, ir-rati li jikkonċernaw in-nazzjonijiet mhux l-aktar iffavorit u r-rati preferenzjali u l-kwoti tar-rati tariffarji;
 (ii)
 id-dazji tas-sisa;
 (iii)
 it-taxxi (taxxa fuq il-valur miżjud/taxxa fuq il-bejgħ);
 (iv)
 it-tariffi doganali jew tariffi oħra, inklużi tariffi oħra speċifiċi għall-prodotti;
 (v)
 ir-regoli tal-oriġini kif previsti fil-Kapitolu 2 [Regoli tal-oriġini] tat-Titolu I [Kummerċ tal-merkanzija] ta’ din l-Intestatura;
 (vi)
 ir-restituzzjoni tad-dazji, id-diferiment, jew tipi oħra ta’ eżenzjoni li jnaqqsu, iroddu lura jew jirrinunzjaw id-dazji doganali;
 (vii)
 il-kriterji użati sabiex jiġi ddeterminat il-valur doganali tal-oġġett; u
 (viii)
 miżuri tariffarji oħra;
 (b)
 fir-rigward ta’ miżuri mhux tariffarji relatati man-nomenklatura tariffarja:
 (i)
 l-informazzjoni meħtieġa għall-proċeduri tal-importazzjoni; u
 (ii)
 l-informazzjoni relatata ma’ miżuri mhux tariffarji.
 5.
 Kull Parti għandha b’mod regolari, jew jekk tintalab mill-Parti l-oħra, taġġorna l-informazzjoni u l-links imsemmija fil-paragrafi 1 sa 4 li żżomm fuq is-sit web tagħha sabiex tiżgura li tali informazzjoni u links ikunu aġġornati u preċiżi.
 6.
 Kull Parti għandha tiżgura li l-informazzjoni u l-links imsemmija fil-paragrafi 1 sa 4 jiġu ppreżentati b’mod adegwat sabiex jintużaw mill-intrapriżi żgħar u ta’ daqs medju. Kull Parti għandha tieħu impenn li tagħmel l-informazzjoni disponibbli bl-Ingliż.
 7.
 L-ebda tariffa ma għandha tapplika għall-aċċess għall-informazzjoni pprovduta skont il-paragrafi 1 sa 4 għal kwalunkwe persuna ta’ xi waħda mill-Partijiet.
 Artikolu SME.3: Punti ta’ kuntatt għall-impriżi żgħar u ta’ daqs medju
 1.
 Mad-dħul fis-seħħ ta’ dan il-Ftehim, kull Parti għandha taħtar punt ta’ kuntatt biex iwettaq il-funzjonijiet elenkati f’dan l-Artikolu u tinnotifika lill-Parti l-oħra bid-dettalji ta’ kuntatt tiegħu. Il-Partijiet minnufih għandhom jinnotifikaw lil xulxin dwar kwalunkwe tibdil f’dawk id-dettalji ta’ kuntatt.
 2.
 Il-punti ta’ kuntatt tal-Partijiet għall-impriżi żgħar u ta’ daqs medju għandhom:
 (a)
 ifittxu li jiżguraw li l-ħtiġijiet tal-intrapriżi żgħar u ta’ daqs medju jitqiesu fl-implimentazzjoni tal-Ewwel Intestatura [Kummerċ] u li l-intrapriżi żgħar u ta’ daqs medju taż-żewġ Partijiet jistgħu jieħdu vantaġġ mill-Ewwel Intestatura [Kummerċ];
 (b)
 jikkunsidraw modi kif isaħħu l-kooperazzjoni f’materji ta’ rilevanza għall-intrapriżi żgħar u ta’ daqs medju bejn il-Partijiet bil-għan li jżidu l-opportunitajiet kummerċjali u ta’ investiment għall-intrapriżi żgħar u ta’ daqs medju;
 (c)
 jiżguraw li l-informazzjoni msemmija fl-Artikolu SME.2 [Qsim tal-informazzjoni] tkun aġġornata, preċiża u rilevanti għall-impriżi żgħar u ta’ daqs medju. Kull Parti tista’, permezz tal-punt ta’ kuntatt għall-impriżi żgħar u ta’ daqs medju, tissuġġerixxi informazzjoni addizzjonali li l-Parti l-oħra tista’ tinkludi fis-siti web tagħha li għandhom jinżammu f’konformità mal-Artikolu SME.2 [Qsim ta’ informazzjoni];
 (d)
 jeżaminaw kwalunkwe kwistjoni rilevanti għall-intrapriżi żgħar u ta’ daqs medju b’rabta mal-implimentazzjoni tal-Ewwel Intestatura [Kummerċ], inkluż:
 (i)
 l-iskambju ta’ informazzjoni sabiex il-Kunsill ta’ Sħubija jiġi megħjun fil-kompitu tiegħu li jimmonitorja u jimplimenta l-aspetti relatati mal-intrapriżi żgħar u ta’ daqs medju tal-Ewwel Intestatura [Kummerċ];
 (ii)
 l-assistenza ta’ kumitati speċjalizzati, ta’ gruppi ta’ ħidma konġunti u ta’ punti ta’ kuntatt stabbiliti b’dan il-Ftehim fil-kunsiderazzjoni ta’ kwistjonijiet ta’ rilevanza għall-impriżi żgħar u ta’ daqs medju;
 (e)
 jirrapportaw b’mod perjodiku dwar l-attivitajiet tagħhom, b’mod konġunt jew individwali, lill-Kunsill ta’ Sħubija għall-kunsiderazzjoni tiegħu; u
 (f)
 jikkunsidraw kwalunkwe kwistjoni oħra li tirriżulta minn dan il-Ftehim li tappartjeni għal impriżi żgħar u ta’ daqs medju kif jistgħu jaqblu l-Partijiet.
 3.
 Il-punti ta’ kuntatt għall-impriżi żgħar u ta’ daqs medju tal-Partijiet għandhom iwettqu xogħolhom permezz tal-kanali ta’ komunikazzjoni deċiżi mill-Partijiet, li jistgħu jinkludu posta elettronika, vidjokonferenzi jew mezzi oħra. Dawn jistgħu jiltaqgħu wkoll, kif ikun xieraq.
 4.
 Il-punti ta’ kuntatt għall-impriżi żgħar u ta’ daqs medju jistgħu jfittxu li jikkooperaw ma’ esperti u ma’ organizzazzjonijiet esterni, kif xieraq, fit-twettiq tal-attivitajiet tagħhom.
 Artikolu SME.4: Relazzjoni mas-Sitt Parti
 It-Titolu I [Riżoluzzjoni tat-tilwim] tas-Sitt Parti [Riżoluzzjoni tat-tilwim u dispożizzjonijiet orizzontali] ma japplikax għal dan it-Titolu.
 Titolu VIII: Enerġija
 Kapitolu 1: Dispożizzjonijiet ġenerali
 Artikolu ENER.1: Objettivi
 L-objettivi ta’ dan it-Titolu huma li jiffaċilita l-kummerċ u l-investiment bejn il-Partijiet fl-oqsma tal-enerġija u l-materja prima, u li jappoġġa s-sigurtà tal-provvista u s-sostenibbiltà ambjentali, speċjalment bil-kontribuzzjoni għall-ġlieda kontra t-tibdil fil-klima f’dawn l-oqsma.
 Artikolu ENER.2: Definizzjonijiet
 1.
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“Aġenzija għall-Kooperazzjoni tar-Regolaturi tal-Enerġija” tfisser l-Aġenzija stabbilita bir-Regolament (UE) 2019/942 tal-Parlament Ewropew u tal-Kunsill tal-5 ta’ Ġunju 2019 li jistabbilixxi Aġenzija tal-Unjoni Ewropea għall-Kooperazzjoni tar-Regolaturi tal-Enerġija
 42
 ;
 (b)“awtorizzazzjoni” tfisser il-permess, il-liċenzja, il-konċessjoni jew strument amministrattiv jew kuntrattwali simili li permezz tagħhom l-awtorità kompetenti ta’ Parti tintitola lil entità biex teżerċita ċerta attività ekonomika fit-territorju tagħha;
 (c)“ibbilanċjar” tfisser:
 (I)għas-sistemi tal-elettriku, l-azzjonijiet u l-proċessi kollha, fil-perjodi kollha ta’ żmien, li permezz tagħhom l-operaturi tas-sistema ta’ trażmissjoni jiżguraw, b’mod kontinwu, iż-żamma tal-frekwenza tas-sistema f’firxa ta’ stabbiltà predefinita u f’konformità mal-ammont ta’ riservi meħtieġa fir-rigward tal-kwalità rikjesta;
 (II)għas-sistemi tal-gass, l-azzjonijiet imwettqa mill-operaturi tas-sistema ta’ trażmissjoni tal-gass biex jibdel il-flussi tal-gass għal ġewwa jew barra n-network ta’ trażmissjoni, ħlief dawk l-azzjonijiet relatati mal-gass li ma jkunx hemm rendikont tiegħu bħala maħruġ mis-sistema u l-gass użat mill-operatur tas-sistema ta’ trażmissjoni għall-operazzjoni tas-sistema;
 (d)“distribuzzjoni” tfisser
 (I)b’rabta mal-elettriku, it-trasport tal-elettriku fuq sistemi ta’ distribuzzjoni ta’ vultaġġ għoli, vultaġġ medju u vultaġġ baxx bil-ħsieb li dan jitwassal lill-klijenti, iżda mhux inkluża l-provvista;
 (II)b’rabta mal-gass, it-trasport tal-gass naturali minn pipeline networks lokali jew reġjonali bi skop tal-konsenja tiegħu lill-klijent, iżda li ma tinkludix il-fornitura;
 (e)“operatur tas-sistema ta’ distribuzzjoni” tfisser persuna fiżika jew ġuridika li tkun responsabbli li tħaddem u tiżgura l-manutenzjoni tas-sistema ta’ distribuzzjoni tal-elettriku jew tal-gass f’żona partikolari, u jekk ikun meħtieġ, li tiżviluppaha, u, fejn applikabbli, l-interkonnessjonijiet tagħha ma’ sistemi oħra, kif ukoll li tiżgura l-kapaċità fit-tul tas-sistema li tlaħħaq ma’ domandi raġonevoli għad-distribuzzjoni tal-elettriku jew tal-gass;
 (f)“interkonnettur tal-elettriku” tfisser linja ta’ trażmissjoni:
 (I)bejn il-Partijiet, ħlief linja li tkun kompletament fis-suq uniku tal-elettriku fl-Irlanda u fl-Irlanda ta’ Fuq;
 (II)bejn il-Gran Brittanja u s-suq uniku tal-elettriku fl-Irlanda u fl-Irlanda ta’ Fuq li huwa barra mill-kamp ta’ applikazzjoni tal-punt (i);
 (g)“prodotti tal-enerġija” tfisser il-prodotti li minnhom tiġi ġġenerata l-enerġija elenkati bil-kodiċi tas-Sistema Armonizzata (SA) korrispondenti fl-Anness ENER-1;
 (h)“entità” tirreferi għal kwalunkwe persuna fiżika, persuna ġuridika jew intrapriża jew grupp tagħhom;
 (i)“interkonnettur tal-gass” tfisser linja ta’ trażmissjoni li taqsam jew tifrex minn naħa għall-oħra tal-fruntiera bejn il-Partijiet;
 (j)“ġenerazzjoni” tfisser il-produzzjoni tal-elettriku;
 (k)“materja prima” tirreferi għall-prodotti elenkati bil-kodiċi tas-Sistema Armonizzata (SA) korrispondenti fl-Anness ENER-1;
 (l)“punt ta’ interkonnessjoni” tfisser, b’rabta mal-gass, punt fiżiku jew virtwali li jgħaqqad is-sistemi ta’ dħul u ħruġ tal-Unjoni u tar-Renju Unit jew li jgħaqqad sistema ta’ dħul u ħruġ ma’ interkonnettur, sa fejn dawn il-punti jkunu soġġetti għal proċeduri ta’ prenotazzjoni mill-utenti tan-network;
 (m)“materja prima” tirreferi għall-prodotti elenkati bil-kodiċi tas-Sistema Armonizzata (SA) korrispondenti fl-Anness ENER-1;
 (n)“enerġija rinnovabbli” tfisser tip ta’ enerġija, inkluż l-enerġija elettrika, prodotta minn sorsi rinnovabbli mhux fossili;
 (o)“prodott ta’ kapaċità standard” tfisser, b’rabta mal-gass, ammont partikolari ta’ kapaċità tat-trasport matul perjodu ta’ ħin partikolari, f’punt ta’ interkonnessjoni speċifiku;
 (p)“trażmissjoni” tfisser:
 (I)b’rabta mal-elettriku, it-trasport tal-elettriku permezz ta’ sistema ta’ vultaġġ għoli ħafna u vultaġġ għoli bil-ħsieb li jitwassal lill-klijenti jew lid-distributuri, iżda ma tinkludix il-provvista;
 (II)b’rabta mal-gass, it-trasport tal-gass naturali permezz ta’ network li fih prinċipalment pipelines ta’ pressa għolja, għajr network ta’ pipeline upstream u għajr il-parti tal-pipelines bi pressa għolja użata primarjament fil-kuntest tad-distribuzzjoni lokali tal-gass naturali, bil-ħsieb li jitwassal lill-klijent, iżda ma tinkludix il-provvista;
 (q)“operatur tas-sistema ta’ trażmissjoni” tfisser persuna fiżika jew ġuridika li twettaq il-funzjoni ta’ trażmissjoni jew li tkun responsabbli li tħaddem u tiżgura l-manutenzjoni tas-sistema ta’ distribuzzjoni tal-elettriku jew tal-gass f’żona partikolari’, u jekk ikun meħtieġ, li tiżviluppaha, u, fejn applikabbli, l-interkonnessjonijiet tagħha ma’ sistemi oħra, kif ukoll li tiżgura l-kapaċità fit-tul tas-sistema li tlaħħaq ma’ domandi raġonevoli għat-trasport tal-gass jew tal-elettriku, skont il-każ;
 (r)“network ta’ pipelines upstream” tfisser kwalunkwe pipeline jew network ta’ pipelines imħaddem jew mibni bħala parti minn proġett tal-produzzjoni taż-żejt jew tal-gass, jew użat biex jinġarr il-gass naturali minn proġett wieħed jew aktar għal impjant tal-ipproċessar jew terminali jew destinazzjoni kostali finali;
 2.
 Għall-finijiet ta’ dan it-Titolu, ir-referenzi għal “nondiskriminatorju” u “nondiskriminazzjoni” jfissru l-aktar trattament nazzjonali favorevoli kif definit fl-Artikoli SERVIN.2.4 [L-aktar trattament nazzjonali favorevoli] u 3.5 [L-aktar trattament nazzjonali favorevoli] u trattament nazzjonali kif definit fl-Artikoli SERVIN. L-Artikolu 2.3 [Trattament nazzjonali] u l-Artikolu 3.4 [Trattament nazzjonali], kif ukoll it-trattament skont it-termini u kundizzjonijiet li mhuwiex inqas favorevoli minn dak mogħti lil kwalunkwe entità simili oħra f’sitwazzjonijiet simili.
 Artikolu ENER.3: Relazzjoni ma’ Titoli oħra
 1. Il-Kapitolu 2 [Liberalizzazzjoni tal-investiment] u l-Kapitolu 3 [Kummerċ transfruntier tas-servizzi] tat-Titolu II japplikaw għall-enerġija u l-materja prima. Fil-każ ta’ kwalunkwe inkonsistenza bejn dan it-Titolu u t-Titolu II [Servizzi u investiment] u l-Annessi SERVIN-1 sa SERVIN-6, it-Titolu II [Servizzi u investiment] u l-Annessi SERVIN-1 sa SERVIN-6 għandhom jipprevalu.
 2. Għall-finijiet tal-Artikolu GOODS.4A/5 [Libertà ta’ tranżitu], jekk Parti jkollha jew timplimenta sistema ta’ negozjar virtwali bil-gass naturali jew bl-elettrika permezz ta’ pipelines jew grilji tal-elettriku, jiġifieri sistema li ma teħtieġx identifikazzjoni fiżika tal-gass naturali jew tal-elettriku fi tranżitu imma li hija bbażata fuq sistema ta’ inputs u outputs netti, ir-rotot l-aktar konvenjenti għat-tranżitu internazzjonali kif imsemmi f’dan l-Artikolu għandhom jitqiesu li jinkludu tali negozjar virtwali.
 3. Meta jkun japplika l-Kapitolu 3 [Kontroll tas-sussidju] tat-Titolu XI [Kundizzjonijiet ekwi għal kompetizzjoni miftuħa u ġusta u żvilupp sostenibbli], ikun japplika wkoll l-Anness ENER-2. Il-Kapitolu 3 [Kontroll tas-sussidju] tat-Titolu XI [Kundizzjonijiet ekwi għal kompetizzjoni miftuħa u ġusta u żvilupp sostenibbli] japplika għall-Anness ENER-2. L-Artikolu 3.13 [Riżoluzzjoni tat-tilwim] tal-Kapitolu 3 tat-Titolu XI [Kundizzjonijiet ekwi għal kompetizzjoni miftuħa u ġusta u żvilupp sostenibbli] japplika għat-tilwim li jirriżulta bejn il-Partijiet dwar l-interpretazzjoni u l-applikazzjoni tal-Anness ENER-2.
 Artikolu ENER.4: Prinċipji
 Kull Parti tippreserva d-dritt li tadotta, iżżomm u tinforza miżuri neċessarji biex jiġu segwiti objettivi leġittimi tal-politika pubblika, bħall-iżgurar tal-provvista ta’ prodotti tal-enerġija u ta’ materja prima, il-protezzjoni tas-soċjetà, l-ambjent, inkluża l-ġlieda kontra t-tibdil fil-klima, is-saħħa pubblika u l-konsumaturi u l-promozzjoni tas-sigurtà u s-sikurezza, b’mod konsistenti mad-dispożizzjonijiet ta’ dan il-Ftehim.
 Kapitolu 2: Elettriku u gass
 Taqsima 1: Kompetizzjoni fis-swieq tal-elettriku u tal-gass
 Artikolu ENER.5: Kompetizzjoni fis-swieq u nondiskriminazzjoni
 1.Bl-objettiv li tiġi żgurata kompetizzjoni ġusta, kull Parti għandha tiżgura li l-qafas regolatorju tagħha għall-produzzjoni, il-ġenerazzjoni, it-trażmissjoni, id-distribuzzjoni jew il-provvista tal-elettriku jew tal-gass naturali ma jkunx diskriminatorju fir-rigward tar-regoli, it-tariffi u t-trattament.
 2.Kull Parti għandha tiżgura li l-klijenti jkunu liberi li jagħżlu, jew jibdlu, il-fornitur tal-elettriku jew tal-gass naturali tal-għażla tagħhom fis-swieq tal-konsumaturi rispettivi tagħhom skont il-liġijiet u r-regolamenti applikabbli.
 3.Mingħajr preġudizzju għad-dritt ta’ kull Parti li tiddefinixxi r-rekwiżiti tal-kwalità, id-dispożizzjonijiet f’dan il-Kapitolu relatati mal-gass naturali japplikaw ukoll għall-bijogass u l-gass mill-bijomassa jew għal tipi oħra ta’ gass sa fejn dan il-gass ikun jista’ b’mod tekniku u sigur jiġi injettat fis-sistema tal-gass naturali u trasportat minn ġewwa fiha.
 4.Dan l-Artikolu ma japplikax għall-kummerċ transfruntier u hu mingħajr preġudizzju għad-dritt ta’ kull Parti li tirregola sabiex tilħaq għanijiet leġittimi ta’ politika pubblika bbażati fuq kriterji oġġettivi u nondiskriminatorji.
 Artikolu ENER.6: Dispożizzjonijiet relatati mas-swieq tal-elettriku u tal-gass bl-ingrossa
 1.Kull Parti għandha tiżgura li l-prezzijiet tal-elettriku u tal-gass naturali bl-ingrossa jirriflettu l-provvista u d-domanda attwali. Għal dan il-għan, kull Parti għandha tiżgura li r-regoli tas-suq bl-ingrossa tal-elettriku u tal-gass naturali:
 (a)iħeġġu l-formazzjoni libera tal-prezzijiet;
 (b)ma jistabbilixxux limiti tekniċi fuq l-ipprezzar li jirrestrinġu l-kummerċ;
 (c)jippermettu d-dispaċċ effiċjenti tal-assi tal-ġenerazzjoni tal-elettriku, tal-ħżin tal-enerġija u tar-rispons tad-domanda u l-użu effiċjenti tas-sistema tal-elettriku;
 (d)jippermettu l-użu effiċjenti tas-sistema tal-gass naturali; u
 (e)jippermettu l-integrazzjoni tal-elettriku minn sorsi ta’ enerġija rinnovabbli, u jiżguraw it-tħaddim u l-iżvilupp effiċjenti u sigur tas-sistema tal-elettriku.
 2.Kull Parti għandha tiżgura li s-swieq tal-ibbilanċjar ikunu organizzati b’tali mod li jiżguraw:
 (a)in-nondiskriminazzjoni bejn il-parteċipanti u l-aċċess nondiskriminatorju lill-parteċipanti;
 (b)li s-servizzi jkunu definiti b’mod trasparenti;
 (c)li s-servizzi jiġu akkwistati b’mod trasparenti bbażat fuq is-suq, b’kont meħud tal-introduzzjoni ta’ teknoloġiji ġodda; u
 (d)li l-produtturi tal-enerġija rinnovabbli jingħataw termini raġonevoli u nondiskriminatorji meta jakkwistaw prodotti u servizzi.
 Parti tista’ tiddeċiedi li ma tapplikax il-punt (c) jekk ikun hemm nuqqas ta’ kompetizzjoni fis-suq għas-servizzi ta’ bbilanċjar.
 3.Kull Parti għandha tiżgura li kwalunkwe mekkaniżmu ta’ kapaċità fis-swieq tal-elettriku jkun definit b’mod ċar, trasparenti, proporzjonat u nondiskriminatorju. L-ebda Parti ma hija meħtieġa tippermetti kapaċità li tinsab fit-territorju tal-Parti l-oħra biex tipparteċipa fi kwalunkwe mekkaniżmu ta’ kapaċità fis-swieq tal-elettriku tagħha.
 4.Kull Parti għandha tivvaluta l-azzjonijiet meħtieġa biex tiffaċilita l-integrazzjoni tal-gass minn sorsi rinnovabbli.
 5.Dan l-Artikolu huwa mingħajr preġudizzju għad-dritt ta’ kull Parti li tirregola sabiex tilħaq għanijiet leġittimi ta’ politika pubblika bbażati fuq kriterji oġġettivi u mhux diskriminatorji.
 Artikolu ENER.7: Projbizzjoni tal-abbuż tas-suq fis-swieq tal-elettriku u tal-gass bl-ingrossa
 1.Kull Parti għandha tipprojbixxi l-manipulazzjoni tas-suq u l-abbuż minn informazzjoni privileġġata fis-swieq bl-ingrossa tal-elettriku u tal-gass naturali, inklużi s-swieq finanzjarji barra l-borża, skambji tal-elettriku u tal-gass naturali u swieq għan-negozjar tal-elettriku u tal-gass naturali, ta’ kapaċità, ta’ servizzi ta’ bbilanċjar u servizzi anċillari f’kull perjodu ta’ żmien, inklużi s-swieq bil-quddiem, ta’ ġurnata bil-quddiem u tal-istess ġurnata.
 2.Kull Parti għandha timmonitorja l-attività tal-kummerċ f’dawn is-swieq bil-ħsieb li tidentifika u tipprevjeni l-kummerċ abbażi informazzjoni privileġġata u manipulazzjoni tas-suq.
 3.Il-Partijiet għandhom jikkooperaw, inkluż f’konformità mal-Artikolu ENER.20 [Kooperazzjoni bejn l-awtoritajiet regolatorji], bil-għan tad-detezzjoni u tal-prevenzjoni ta’ negozjar ibbażat fuq informazzjoni privileġġata u manipulazzjoni tas-suq u, jekk xieraq, jistgħu jiskambjaw informazzjoni inkluż dwar l-attivitajiet ta’ monitoraġġ tas-suq u ta’ infurzar.
 Artikolu ENER.8: Aċċess ta’ terzi persuni għan-networks ta’ trażmissjoni u distribuzzjoni
 1.Kull Parti għandha tiżgura l-implimentazzjoni ta’ sistema ta’ aċċess ta’ terzi persuni għan-networks ta’ trażmissjoni u ta’ distribuzzjoni bbażata fuq tariffi ppubblikati li jiġu ppubblikati b’mod oġġettiv u mhux diskriminatorju.
 2.Mingħajr preġudizzju għall-Artikolu ENER.4 [Prinċipji], kull Parti għandha tiżgura li l-operaturi tas-sistema tat-trażmissjoni u tad-distribuzzjoni fit-territorju tagħha jagħtu aċċess għas-sistemi ta’ trażmissjoni jew distribuzzjoni tagħhom lill-entitajiet fis-suq ta’ dik il-Parti fi żmien raġonevoli wara d-data tat-talba għal aċċess.
 Kull Parti għandha tiżgura li l-operaturi tas-sistema ta’ trażmissjoni jittrattaw lill-produtturi tal-enerġija rinnovabbli b’mod raġonevoli u mhux diskriminatorju fir-rigward tal-konnessjoni man-network tal-elettriku u l-użu tiegħu.
 L-operatur tas-sistema ta’ trażmissjoni jew ta’ distribuzzjoni jista’ jirrifjuta l-aċċess fil-każ li ma jkollux il-kapaċità meħtieġa. Għandhom jingħataw raġunijiet debitament sostanzjati għal tali rifjut.
 3.Mingħajr preġudizzju għall-objettivi leġittimi tal-politika pubblika, kull Parti għandha tiżgura li l-imposti applikati għall-entitajiet fis-suq ta’ dik il-Parti mill-operaturi tat-trażmissjoni u tad-distribuzzjoni għall-aċċess għan-networks, il-konnessjoni magħhom jew l-użu tagħhom, u, fejn applikabbli, l-imposti għar-rinforzi tan-network relatati, ikunu jirriflettu l-kostijiet u jkunu trasparenti b’mod xieraq. Kull Parti għandha tiżgura l-pubblikazzjoni tat-termini, il-kundizzjonijiet, it-tariffi u l-informazzjoni kollha li tista’ tkun meħtieġa għall-eżerċizzju effettiv tad-dritt ta’ aċċess għas-sistemi ta’ trażmissjoni u ta’ distribuzzjoni u l-użu tagħhom.
 4.Kull Parti għandha tiżgura li t-tariffi u l-imposti msemmija fil-paragrafi 1 u 3 jiġu applikati b’mod mhux diskriminatorju fir-rigward tal-entitajiet fis-suq ta’ dik il-Parti.
 Artikolu ENER.9: Tħaddim tas-sistema u separazzjoni tal-operaturi tan-network ta’ trażmissjoni
 1.Kull Parti għandha tiżgura li l-operaturi tas-sistema ta’ trażmissjoni jwettqu l-funzjonijiet tagħhom b’mod trasparenti u nondiskriminatorju.
 2.Kull Parti għandha timplimenta arranġamenti għall-operaturi tas-sistema ta’ trażmissjoni li jkunu effettivi fit-tneħħija ta’ kwalunkwe kunflitt ta’ interess li jirriżulta mill-istess persuna li teżerċita kontroll fuq operatur tas-sistema ta’ trażmissjoni u produttur jew fornitur.
 Artikolu ENER.10: Objettivi ta’ politika pubblika għal aċċess ta’ terzi persuni u separazzjoni tas-sjieda
 1.Jekk ikun meħtieġ biex jintlaħaq objettiv leġittimu ta’ politika pubblika u abbażi ta’ kriterji oġġettivi, kull Parti tista’ tiddeċiedi li ma tapplikax l-Artikolu ENER.8 [Aċċess ta’ terzi persuni għan-networks ta’ trażmissjoni u distribuzzjoni] u l-Artikolu ENER.9 [Tħaddim tas-sistema u separazzjoni tal-operaturi tan-network ta’ trażmissjoni] għal dawn li ġejjin:
 (a)swieq jew sistemi emerġenti jew iżolati;
 (b)infrastruttura li tissodisfa l-kundizzjonijiet stabbiliti fl-Anness ENER-3.
 2.
 Jekk ikun meħtieġ biex jintlaħaq objettiv leġittimu ta’ politika pubblika u abbażi ta’ kriterji oġġettivi, kull Parti tista’ tiddeċiedi li ma tapplikax l-Artikolu ENER.5 [Kompetizzjoni fis-swieq u nondiskriminazzjoni] u l-Artikolu ENER.6 [Dispożizzjonijiet relatati mas-swieq tal-elettriku u tal-gass bl-ingrossa] għal:
 (a)swieq jew sistemi tal-elettriku żgħar jew iżolati;
 (b)swieq jew sistemi tal-gass naturali żgħar, emerġenti jew iżolati;
 Artikolu ENER.11: Eżenzjonijiet eżistenti għall-interkonnetturi
 Kull Parti għandha tiżgura li l-eżenzjonijiet mogħtija lill-interkonnessjonijiet bejn l-Unjoni u r-Renju Unit skont l-Artikolu 63 tar-Regolament (UE) 2019/943 tal-Parlament Ewropew u tal-Kunsill
 43
 u fil-qafas tal-liġi li tittrasponi l-Artikolu 36 tad-Direttiva 2009/73/KE tal-Parlament Ewropew u tal-Kunsill
 44
 fil-ġurisdizzjonijiet rispettivi tagħhom, li t-termini tagħhom jestendu lil hinn mill-perjodu tranżitorju, jibqgħu japplikaw f’konformità mal-liġijiet tal-ġurisdizzjonijiet rispettivi u t-termini applikabbli.
 Artikolu ENER.12: Awtorità regolatorja indipendenti
 1.Kull Parti għandha tiżgura d-deżinjazzjoni u l-manteniment ta’ awtorità jew awtoritajiet regolatorji indipendenti operazzjonalment għall-elettriku u l-gass bis-setgħat u d-dmirijiet li ġejjin:
 (a)tiffissa jew tapprova t-tariffi, l-imposti u l-kundizzjonijiet għall-aċċess għan-networks imsemmija fl-Artikolu ENER.8 [Aċċess ta’ terzi persuni għan-networks ta’ trażmissjoni u distribuzzjoni], u l-metodoloġiji sottostanti għalihom;
 (b)tiżgura l-konformità mal-arranġamenti msemmija fl-Artikolu ENER.9 [Tħaddim tas-sistema u separazzjoni tal-operaturi tan-network ta’ trażmissjoni] u l-Artikolu ENER.10 [Objettivi ta’ politika pubblika għal aċċess ta’ terzi persuni u separazzjoni tas-sjieda];
 (c)toħroġ deċiżjonijiet tal-inqas fir-rigward tal-punti (a) u (b);
 (d)timponi rimedji effettivi.
 2.Fit-twettiq ta’ dawn id-dmirijiet u fl-eżerċizzju ta’ dawn is-setgħat, l-awtorità jew l-awtoritajiet regolatorji indipendenti għandhom jaġixxu b’mod imparzjali u trasparenti.
 Taqsima 2: Negozjar bl-interkonnetturi
 Artikolu ENER.13: Użu effiċjenti tal-interkonnetturi tal-elettriku
 1.Bil-għan li jiġi żgurat l-użu effiċjenti tal-interkonnetturi tal-elettriku u jitnaqqsu l-ostakli għall-kummerċ bejn l-Unjoni u r-Renju Unit, kull Parti għandha tiżgura li:
 (a)l-allokazzjoni tal-kapaċità u l-ġestjoni tal-konġestjoni fuq l-interkonnetturi tal-elettriku tkun ibbażata fuq is-suq, trasparenti u mhux diskriminatorja;;
 (b)il-livell massimu tal-kapaċità tal-interkonnetturi tal-elettriku jkun magħmul disponibbli, b’rispett:
 (I)tal-ħtieġa li jiġi żgurat it-tħaddim sigur tas-sistema; u
 (II)tal-aktar użu effiċjenti tas-sistemi;
 (c)il-kapaċità tal-interkonnettur tal-elettriku tista’ tiġi mnaqqsa biss f’sitwazzjoni ta’ emerġenza u kwalunkwe tnaqqis bħal dan iseħħ b’mod mhux diskriminatorju;
 (d)l-informazzjoni fuq il-kalkolu tal-kapaċità tiġi ppubblikata b’appoġġ għall-objettivi ta’ dan l-Artikolu;
 (e)ma hemmx tariffi tan-network fuq tranżazzjonijiet individwali fuq interkonnetturi tal-elettriku, u l-ebda prezzijiet ta’ riżerva għall-użu tagħhom;
 (f)l-allokazzjoni tal-kapaċità u l-ġestjoni tal-konġestjoni fost l-interkonnetturi tal-elettriku huma kkoordinati bejn l-operaturi tas-sistema ta’ trażmissjoni tal-Unjoni kkonċernati u l-operaturi tas-sistemi ta’ trażmissjoni tar-Renju Unit; din il-koordinazzjoni għandha tinvolvi l-iżvilupp ta’ arranġamenti biex jinkisbu eżiti robusti u effiċjenti għall-perjodi ta’ żmien rilevanti kollha, li huma forward, ġurnata minn qabel, dakinhar, u bbilanċjar; u
 (g)arranġamenti għall-allokazzjoni tal-kapaċitajiet u l-ġestjoni tal-konġestjoni jikkontribwixxu għal kundizzjonijiet ta’ appoġġ għall-iżvilupp ta’ interkonnessjoni tal-elettriku ekonomikament effiċjenti u għall-investiment fiha.
 2.Il-koordinazzjoni u l-arranġamenti msemmija fil-punt (f) tal-paragrafu 1 ma għandhiex tinvolvi jew timplika l-parteċipazzjoni mill-operaturi tas-sistema ta’ trażmissjoni tar-Renju Unit fil-proċeduri tal-Unjoni għall-allokazzjoni tal-kapaċità u l-ġestjoni tal-konġestjoni.
 3.Kull Parti għandha tieħu l-passi meħtieġa biex tiżgura l-konklużjoni, malajr kemm jista’ jkun, ta’ ftehim bejn bosta partijiet b’rabta mal-kumpens għall-kostijiet tal-ospitar ta’ flussi transfruntieri ta’ elettriku bejn:
 (a)operaturi tas-sistema ta’ trażmissjoni li jipparteċipaw fil-mekkaniżmu ta’ kumpens lil operaturi tas-sistema ta’ intertrażmissjoni stabbilit bir-Regolament tal-Kummissjoni (UE) Nru 838/2010
 45
 ; u
 (b)l-operaturi tas-sistemi ta’ trażmissjoni tar-Renju Unit.
 4.Il-ftehim bejn bosta partijiet imsemmi fil-paragrafu 3 għandu jkollu l-għan li jiżgura li:
 (a)l-operaturi tas-sistema ta’ trażmissjoni tar-Renju Unit jiġu ttrattati fuq bażi ekwivalenti għal operatur tas-sistema ta’ trażmissjoni f’pajjiż li jkun qed jipparteċipa fil-mekkaniżmu ta’ kumpens lil operaturi tas-sistemi ta’ intertrażmissjoni; u
 (b)it-trattament tal-operaturi tas-sistemi ta’ trażmissjoni tar-Renju Unit ma jkunx aktar favorevoli meta mqabbel ma’ dak li jkun japplika għal operatur tas-sistema ta’ trażmissjoni li jipparteċipa fil-mekkaniżmu ta’ kumpens lil operaturi tas-sistemi ta’ intertrażmissjoni.
 5.Minkejja l-punt (e) tal-paragrafu 1, sakemm jiġi konkluż il-ftehim multilaterali msemmi fil-paragrafu 3, tista’ tkun imposta tariffa għall-użu tas-sistema ta’ trażmissjoni fuq l-importazzjonijiet u l-esportazzjonijiet skedati bejn l-Unjoni u r-Renju Unit.
 Artikolu 14: Arranġamenti għan-negozjar tal-elettriku fil-perjodi kollha taż-żmien
 1.
 Għall-allokazzjoni tal-kapaċitajiet u l-ġestjoni tal-konġestjoni fl-istadju ta’ ġurnata minn qabel, il-Kumitat Speċjalizzat għall-Enerġija, bi prijorità, għandu jieħu l-passi meħtieġa f’konformità mal-Artikolu ENER.19 [Kooperazzjoni bejn l-operaturi tas-sistemi ta’ trażmissjoni] biex jiżgura li l-operaturi tas-sistema ta’ trażmissjoni jiżviluppaw arranġamenti li jistabbilixxu proċeduri tekniċi f’konformità mal-Anness ENER-4 f’perjodu taż-żmien speċifiku.
 2.
 Jekk il-Kumitat Speċjalizzat għall-Enerġija ma jirrakkomandax li l-Partijiet jimplimentaw tali proċeduri tekniċi f’konformità mal-Artikolu ENER.19(4) [Kooperazzjoni bejn l-operaturi tas-sistemi ta’ trażmissjoni], dan għandu jieħu deċiżjonijiet u jagħmel rakkomandazzjonijiet kif meħtieġ sabiex il-kapaċità tal-interkonnettur tal-elettriku tiġi allokata fil-perjodu ta’ żmien tas-suq ta’ ġurnata bil-quddiem f’konformità mal-Anness ENER-4.
 3.
 Il-Kumitat Speċjalizzat għall-Enerġija għandu jirrieżamina l-arranġamenti għall-perjodi ta’ żmien kollha, u għall-perjodi ta’ żmien tal-ibbilanċjar u ta’ dakinhar b’mod partikolari, u jista’ jirrakkomanda li kull Parti titlob lill-operaturi tagħha tas-sistemi ta’ trażmissjoni biex iħejju proċeduri tekniċi f’konformità mal-Artikolu ENER.19 [Kooperazzjoni bejn l-operaturi tas-sistemi ta’ trażmissjoni] biex itejbu l-arranġamenti għal perjodu taż-żmien partikolari.
 4.
 Il-Kumitat Speċjalizzat għall-Enerġija għandu jirrieżamina jekk il-proċeduri tekniċi żviluppati f’konformità mal-paragrafu 1 għadhomx jissodisfaw ir-rekwiżiti tal-Anness ENER-4, u għandu jindirizza minnufih kwalunkwe kwistjoni li tiġi identifikata.
 Artikolu ENER.15: Użu effiċjenti tal-interkonnetturi tal-gass
 1.Bil-għan li jiġi żgurat l-użu effiċjenti tal-interkonnetturi tal-gass u jitnaqqsu l-ostakli għall-kummerċ bejn l-Unjoni u r-Renju Unit, kull Parti għandha tiżgura li:
 (a)ikun magħmul disponibbli l-livell massimu tal-kapaċità tal-interkonnetturi tal-gass, b’rispett għall-prinċipju tan-nondiskriminazzjoni u filwaqt li jitqiesu:
 (I)il-ħtieġa li jiġi żgurat it-tħaddim sigur tas-sistema; u
 (II)l-aktar użu effiċjenti tas-sistemi;
 (b)il-mekkaniżmi ta’ allokazzjoni tal-kapaċità u l-proċeduri għall-ġestjoni tal-konġestjoni għall-interkonnetturi tal-gass ikunu bbażati fuq is-suq, trasparenti u mhux diskriminatorji, u li l-irkant jintuża b’mod ġenerali għall-allokazzjoni tal-kapaċità f’punti ta’ interkonnessjoni.
 2.Kull Parti għandha tieħu l-miżuri meħtieġa biex tiżgura li:
 (a)l-operaturi tas-sistema ta’ trażmissjoni jagħmlu ħilithom biex joffru b’mod konġunt prodotti ta’ kapaċità standard li jikkonsistu f’kapaċità ta’ dħul u ta’ ħruġ korrispondenti fuq iż-żewġ naħat ta’ punt ta’ interkonnessjoni;
 (b)l-operaturi tas-sistema ta’ trażmissjoni jikkoordinaw il-proċeduri relatati mal-użu tal-interkonnetturi bejn l-operaturi tas-sistema ta’ trażmissjoni tal-Unjoni u l-operaturi kkonċernati tas-sistemi ta’ trażmissjoni tar-Renju Unit.
 3.Il-koordinazzjoni msemmija fil-punt (b) tal-paragrafu 2 ma għandhiex tinvolvi jew timplika l-parteċipazzjoni mill-operaturi tas-sistema ta’ trażmissjoni tar-Renju Unit fil-proċeduri tal-Unjoni relatati mal-użu tal-interkonnetturi tal-gass.
 Taqsima 3: Żvilupp tan-network u sigurtà tal-provvista
 Artikolu ENER.16: Żvilupp tan-network
 1.Il-Partijiet għandhom jikkooperaw biex jiffaċilitaw l-iżvilupp f’waqtu u l-interoperabbiltà tal-infrastruttura tal-enerġija li tikkollega t-territorji tagħhom.
 2.Kull Parti għandha tiżgura li l-pjanijiet għall-iżvilupp tan-network għas-sistemi ta’ trażmissjoni tal-elettriku u tal-gass jitfasslu, jiġu ppubblikati u aġġornati regolarment.
 Artikolu ENER.17: Kooperazzjoni dwar is-sigurtà tal-provvista
 1.Il-Partijiet għandhom jikkooperaw fir-rigward tas-sigurtà tal-provvista tal-elettriku u tal-gass naturali.
 2.Il-Partijiet għandhom jaqsmu informazzjoni dwar kwalunkwe riskju identifikat skont l-Artikolu ENER.18 [Tħejjija għar-riskji u pjanijiet ta’ emerġenza] fil-ħin.
 3.Il-Partijiet għandhom jaqsmu l-pjanijiet imsemmija fl-Artikolu ENER.18 [Tħejjija għar-riskji u pjanijiet ta’ emerġenza]. Għall-Unjoni, dawn il-pjanijiet jistgħu jkunu fil-livell ta’ Stat Membru jew reġjonali.
 4.Il-Partijiet għandhom jinfurmaw lil xulxin mingħajr dewmien żejjed meta jkun hemm informazzjoni affidabbli li jistgħu jseħħu tfixkil jew kriżi oħra relatata mal-provvista tal-elettriku jew tal-gass naturali u dwar il-miżuri ppjanati jew meħuda.
 5.Il-Partijiet għandhom jinfurmaw minnufih lil xulxin f’każ ta’ tfixkil reali jew kriżi oħra fid-dawl tal-possibbiltà ta’ miżuri koordinati ta’ mitigazzjoni u restawr.
 6.Il-Partijiet għandhom jikkondividu l-aħjar prattiki fir-rigward tal-valutazzjonijiet tal-adegwatezza fuq terminu qasir u staġjonali.
 7.Il-Partijiet għandhom jiżviluppaw oqfsa adegwati għall-kooperazzjoni fir-rigward tas-sigurtà tal-provvista tal-elettriku u tal-gass naturali.
 Artikolu ENER.18: Tħejjija għar-riskji u pjanijiet ta’ emerġenza
 1.Kull Parti għandha tivvaluta r-riskji li jaffettwaw is-sigurtà tal-provvista tal-elettriku jew tal-gass naturali, inklużi l-probabbiltà u l-impatt ta’ dawn ir-riskji, fosthom ir-riskji transfruntier.
 2.Kull Parti għandha tistabbilixxi u taġġorna regolarment il-pjanijiet biex tindirizza r-riskji identifikati li jaffettwaw is-sigurtà tal-provvista tal-elettriku jew tal-gass naturali. Pjanijiet bħal dawn għandhom jinkludu l-miżuri meħtieġa biex jitneħħew jew jittaffew il-probabbiltà u l-impatt ta’ kwalunkwe riskju identifikat skont il-paragrafu 1 u l-miżuri meħtieġa għat-tħejjija u l-mitigazzjoni tal-impatt ta’ kriżi tal-elettriku jew tal-gass naturali.
 3.Il-miżuri li jinsabu fil-pjanijiet imsemmija fil-paragrafu 2 għandhom:
 (a)ikunu definiti b’mod ċar, trasparenti, proporzjonat, nondiskriminatorju u verifikabbli;
 (b)ma jfixklux b’mod sinifikanti l-kummerċ bejn il-Partijiet; u
 (c)ma jipperikolawx is-sigurtà tal-provvista tal-elettriku jew tal-gass naturali tal-Parti l-oħra.
 Fil-każ ta’ kriżi, il-Partijiet għandhom jattivaw biss miżuri mhux ibbażati fuq is-suq bħala l-aħħar għażla.
 Taqsima 4: Kooperazzjoni teknika
 Artikolu ENER.19: Kooperazzjoni bejn l-operaturi tas-sistemi ta’ trażmissjoni
 1.Kull Parti għandha tiżgura li l-operaturi tas-sistema ta’ trażmissjoni jiżviluppaw arranġamenti ta’ ħidma li jkunu effiċjenti u inklużivi sabiex jappoġġaw l-ippjanar u l-kompiti operazzjonali assoċjati mal-ilħuq tal-objettivi ta’ dan it-Titolu, inkluż, meta rrakkomandata mill-Kumitat Speċjalizzat għall-Enerġija, it-tħejjija tal-proċeduri tekniċi għall-implimentazzjoni effettiva tad-dispożizzjonijiet ta’:
 (a)l-Artikolu ENER.13 [Użu effiċjenti tal-interkonnetturi tal-elettriku];
 (b)l-Artikolu ENER.14 [Arranġamenti għan-negozjar tal-elettriku fil-perjodi kollha ta’ żmien];
 (c)l-Artikolu ENER.15 [Użu effiċjenti tal-interkonnetturi tal-gass];
 (d)l-Artikolu ENER.16 [Żvilupp tan-network]; u
 (e)l-Artikolu ENER.17 [Kooperazzjoni dwar is-sigurtà tal-provvista].
 L-arranġamenti ta’ ħidma msemmija fl-ewwel subparagrafu għandhom jinkludu oqfsa għall-kooperazzjoni bejn in-Network Ewropew tal-Operaturi tas-Sistema ta’ Trażmissjoni tal-Elettriku stabbilit skont ir-Regolament (UE) 2019/943 (“ENTSO-E”) u n-Network Ewropew tal-Operaturi tas-Sistemi ta’ Trażmissjoni tal-Gass stabbilit skont ir-Regolament (KE) 715/2009 tal-Parlament Ewropew u tal-Kunsill
 46
 (“ENTSOG”) minn naħa, u l-operaturi tas-sistema ta’ trażmissjoni għall-elettriku u l-gass fir-Renju Unit, min-naħa l-oħra. Dawn l-oqfsa għandhom ikopru mill-inqas l-oqsma li ġejjin:
 (a)is-swieq tal-elettriku u tal-gass;
 (b)l-aċċess għan-networks;
 (c)is-sigurtà tal-provvista tal-gass u tal-elettriku;
 (d)l-enerġija offshore;
 (e)l-ippjanar tal-infrastruttura;
 (f)l-użu effiċjenti tal-interkonnetturi tal-gass u tal-elettriku; u
 (g)id-dekarbonizzazzjoni tal-gass u l-kwalità tal-gass.
 Il-Kumitat Speċjalizzat għall-Enerġija għandu jaqbel dwar gwida dwar l-arranġamenti tal-ħidma u l-oqfsa għall-kooperazzjoni għad-disseminazzjoni lill-operaturi tas-sistema ta’ trażmissjoni hekk kif ikun prattikabbli.
 L-oqfsa għall-kooperazzjoni msemmi fit-tieni subparagrafu ma għandux jinvolvi, jew jikkonferixxi status komparabbli ma’, sħubija fl-ENTSO-E jew fl-ENTSOG mill-operaturi tas-sistema ta’ trażmissjoni tar-Renju Unit.
 2.Il-Kumitat Speċjalizzat għall-Enerġija jista’ jirrakkomanda li kull Parti titlob lill-operaturi tas-sistema ta’ trażmissjoni tagħha biex iħejju l-proċeduri tekniċi kif imsemmi fl-ewwel subparagrafu tal-paragrafu 1.
 3.Kull Parti għandha tiżgura li l-operaturi rispettivi tagħha tas-sistema ta’ trażmissjoni jitolbu l-opinjonijiet tal-Aġenzija għall-Kooperazzjoni tar-Regolaturi tal-Enerġija u tal-awtorità regolatorja fir-Renju Unit f’konformità mal-Artikolu ENER.12 [Awtorità regolatorja indipendenti] dwar il-proċeduri tekniċi, rispettivament, f’każ ta’ nuqqas ta’ qbil u fi kwalunkwe każ qabel il-finalizzazzjoni ta’ dawn il-proċeduri tekniċi. L-operaturi rispettivi tas-sistema ta’ trażmissjoni tal-Partijiet għandhom jippreżentaw dawn l-opinjonijiet flimkien mal-abbozz tal-proċeduri tekniċi lill-Kumitat Speċjalizzat għall-Enerġija.
 4.Il-Kumitat Speċjalizzat għall-Enerġija għandu jirrieżamina l-abbozz tal-proċeduri tekniċi, u jista’ jirrakkomanda li l-Partijiet jimplimentaw tali proċeduri fl-arranġamenti domestiċi rispettivi tagħhom, b’kont meħud tal-opinjonijiet tal-Aġenzija għall-Kooperazzjoni tar-Regolaturi tal-Enerġija u l-awtorità regolatorja fir-Renju Unit deżinjata f’konformità mal-Artikolu ENER.12 [Awtorità regolatorja indipendenti]. Il-Kumitat Speċjalizzat għall-Enerġija għandu jimmonitorja t-tħaddim effettiv ta’ tali proċeduri tekniċi u jista’ jirrakkomanda li dawn jiġu aġġornati.
 Artikolu ENER.20: Kooperazzjoni bejn l-awtoritajiet regolatorji
 1.
 Il-Partijiet għandhom jiżguraw li l-Aġenzija għall-Kooperazzjoni tar-Regolaturi tal-Enerġija u l-awtorità regolatorja tar-Renju Unit maħtura skont l-Artikolu ENER.12 [Awtorità regolatorja indipendenti] jiżviluppaw kuntatti u jidħlu f’arranġamenti amministrattivi mill-aktar fis possibbli sabiex jiffaċilitaw l-ilħuq tal-objettivi ta’ dan il-Ftehim. Il-kuntatti u l-arranġament amministrattivi għandhom ikopru mill-inqas l-oqsma li ġejjin:
 (a)is-swieq tal-elettriku u tal-gass;
 (b)l-aċċess għan-networks;
 (c)il-prevenzjoni tal-abbuż tas-suq fis-swieq tal-elettriku u tal-gass bl-ingrossa;
 (d)is-sigurtà tal-provvista tal-gass u tal-elettriku;
 (e)l-ippjanar tal-infrastruttura;
 (f)l-enerġija offshore
 (g)l-użu effiċjenti tal-interkonnetturi tal-gass u tal-elettriku;
 (h)il-kooperazzjoni bejn l-operaturi tas-sistemi ta’ trażmissjoni; u
 (i)id-dekarbonizzazzjoni tal-gass u l-kwalità tal-gass.
 Il-Kumitat Speċjalizzat għall-Enerġija għandu jaqbel dwar gwida dwar l-arranġamenti amministrattivi għal tali kooperazzjoni għad-disseminazzjoni lill-awtoritajiet regolatorji, hekk kif ikun prattikabbli.
 2.
 L-arranġamenti amministrattivi msemmija fil-paragrafu 1 ma għandhomx jinvolvu jew jikkonferixxu status komparabbli għal parteċipazzjoni fl-Aġenzija għall-Kooperazzjoni tar-Regolaturi tal-Enerġija mill-awtorità regolatorja tar-Renju Unit deżinjata skont l-Artikolu ENER.12 [Awtorità regolatorja indipendenti].
 Kapitolu 3: Enerġija sikura u sostenibbli
 Artikolu ENER.21: Enerġija rinnovabbli u l-effiċjenza fl-użu tal-enerġija
 1.Kull Parti għandha tippromwovi l-effiċjenza fl-enerġija u l-użu tal-enerġija minn sorsi rinnovabbli.
 Kull Parti għandha tiżgura li r-regoli tagħha li japplikaw għal-liċenzjar jew miżuri ekwivalenti applikabbli għall-enerġija minn sorsi rinnovabbli jkunu meħtieġa u proporzjonati.
 2.L-Unjoni tafferma mill-ġdid il-mira għas-sehem tal-konsum finali gross tal-enerġija minn sorsi ta’ enerġija rinnovabbli fl-2030 kif stabbilit fid-Direttiva (UE) 2018/2001 tal-Parlament Ewropew u tal-Kunsill
 47
 .
 L-Unjoni tafferma mill-ġdid il-miri tagħha tal-effiċjenza fl-enerġija għall-2030 kif stabbiliti fid-Direttiva 2012/27/UE tal-Parlament Ewropew u tal-Kunsill
 48
 .
 3.Ir-Renju Unit jirriafferma:
 (a)l-ambizzjoni tiegħu għas-sehem tal-enerġija minn sorsi rinnovabbli fil-konsum finali gross tal-enerġija fl-2030 kif stabbilit fil-Pjan Nazzjonali Integrat għall-Enerġija u l-Klima;
 (b)l-ambizzjoni tiegħu għal-livell assolut ta’ konsum primarju u finali tal-enerġija primarja u finali fl-2030 kif stabbilit fil-Pjan Nazzjonali Integrat għall-Enerġija u l-Klima.
 4.Il-Partijiet għandhom iżommu lil xulxin infurmati b’rabta mal-kwistjonijiet imsemmija fil-paragrafi 2 u 3.
 Artikolu ENER.22: Appoġġ għall-enerġija rinnovabbli
 1.Kull Parti għandha tiżgura li l-appoġġ għall-elettriku minn sorsi rinnovabbli jiffaċilita l-integrazzjoni tal-elettriku minn sorsi rinnovabbli fis-suq tal-elettriku.
 2.Il-bijofjuwils, il-bijolikwidi u l-bijomassa għandhom jiġu appoġġati bħala enerġija rinnovabbli jekk jissodisfaw kriterji robusti għas-sostenibbiltà u l-iffrankar tal-emissjonijiet ta’ gassijiet b’effett ta’ serra, li huma soġġetti għal verifika.
 3.Kull Parti għandha tiddefinixxi b’mod ċar kwalunkwe speċifikazzjoni teknika li għandha tiġi ssodisfata minn tagħmir u sistemi ta’ enerġija rinnovabbli biex jibbenefikaw minn skemi ta’ sostenn. Tali speċifikazzjonijiet tekniċi għandhom iqisu l-kooperazzjoni żviluppata fil-qafas tal-Artikolu ENER.25 [Kooperazzjoni dwar l-istandards], l-Artikolu TBT.4 [Regolamenti tekniċi] u l-Artikolu TBT.5 [Standards].
 Artikolu ENER.23: Kooperazzjoni fl-iżvilupp tal-enerġija rinnovabbli offshore
 1.Il-Partijiet għandhom jikkooperaw fl-iżvilupp tal-enerġija rinnovabbli offshore billi jaqsmu l-aqwa prattiki u, fejn xieraq, jiffaċilitaw l-iżvilupp ta’ proġetti speċifiċi.
 2.Abbażi tal-Kooperazzjoni tal-Enerġija fl-Ibħra tat-Tramuntana, il-Partijiet għandhom jippermettu l-ħolqien ta’ forum speċifiku għad-diskussjonijiet tekniċi bejn il-Kummissjoni Ewropea, il-ministeri u l-awtoritajiet pubbliċi tal-Istati Membri, il-ministeri u l-awtoritajiet pubbliċi tar-Renju Unit, l-operaturi tas-sistema ta’ trażmissjoni u l-industrija tal-enerġija offshore u l-partijiet ikkonċernati b’mod aktar wiesa’, b’rabta mal-iżvilupp tal-grilja offshore u l-potenzjal kbir ta’ enerġija rinnovabbli fir-reġjun tal-Baħar tat-Tramuntana. Din il-kooperazzjoni għandha tinkludi tal-anqas l-oqsma li ġejjin:
 (a)proġetti ibridi u konġunti;
 (b)ippjanar tal-ispazju marittimu;
 (c)qafas ta’ appoġġ u finanzjament;
 (d)l-aqwa prattiki dwar l-ippjanar rispettiv tal-grilja onshore u offshore;
 (e)Il-qsim tal-informazzjoni dwar teknoloġiji ġodda; u
 (f)l-iskambju tal-aqwa prattiki b’rabta mar-regoli, ir-regolamenti u l-istandards tekniċi rilevanti.
 Artikolu ENER.24: Riskji u sikurezza offshore
 1.Il-Partijiet għandhom jikkooperaw u jiskambjaw informazzjoni bil-għan li jinżammu livelli għoljin ta’ sikurezza u protezzjoni ambjentali għall-operazzjonijiet kollha taż-żejt u tal-gass offshore.
 2.Il-Partijiet għandhom jieħdu miżuri adattati biex jipprevjenu aċċidenti maġġuri f’operazzjonijiet taż-żejt u tal-gass offshore u jillimitaw il-konsegwenzi ta’ aċċidenti bħal dawn.
 3.Il-Partijiet għandhom jippromwovu l-iskambju tal-aħjar prattiki fost l-awtoritajiet tagħhom li huma kompetenti għas-sikurezza u l-protezzjoni ambjentali għall-operazzjonijiet taż-żejt u tal-gass offshore. Ir-regolamentazzjoni tas-sikurezza u l-protezzjoni ambjentali għall-operazzjonijiet taż-żejt u tal-gass offshore għandha tkun indipendenti minn kwalunkwe funzjoni relatata mal-liċenzjar ta’ operazzjonijiet taż-żejt u tal-gass offshore.
 Artikolu ENER.25: koperazzjoni fuq standards
 F’konformità mal-Artikolu TBT.5 [Standards] u l-Artikolu TBT.11 [Kooperazzjoni], il-Partijiet għandhom jippromwovu l-kooperazzjoni bejn ir-regolaturi u l-korpi ta’ standardizzazzjoni li jinsabu fit-territorji rispettivi għall-faċilitazzjoni tal-iżvilupp tal-istandards internazzjonali fir-rigward tal-effiċjenza fl-enerġija u l-enerġija rinnovabbli, bil-ħsieb li jikkontribwixxu għall-politika dwar l-enerġija sostenibbli u l-klima.
 Artikolu ENER.26: Riċerka, żvilupp u innovazzjoni
 Il-Partijiet għandhom jippromwovu r-riċerka, l-iżvilupp u l-innovazzjoni fl-oqsma tal-effiċjenza fl-enerġija u l-enerġija rinnovabbli.
 Kapitolu 4: Prodotti tal-enerġija u materja prima
 Artikolu ENER.27: Ipprezzar tal-esportazzjoni
 Parti ma għandhiex timponi prezz għall-esportazzjonijiet ta’ prodotti tal-enerġija jew materja prima lill-Parti l-oħra li jkun ogħla mill-prezz mitlub għal dawk il-prodotti tal-enerġija jew materja prima meta jkunu destinati għas-suq domestiku, permezz ta’ kwalunkwe miżura bħal liċenzji jew rekwiżiti ta’ prezz minimu.
 Artikolu ENER.28: Prezzijiet regolati
 Jekk Parti tiddeċiedi li tirregola l-prezz tal-provvista domestika lill-konsumaturi tal-elettriku jew tal-gass naturali, hi tista’ tagħmel dan biss biex tikseb objettiv ta’ politika pubblika, u tista’ tagħmlu biss billi timponi prezz regolat li jkun definit b’mod ċar, trasparenti, mhux diskriminatorju u proporzjonat.
 Artikolu ENER.29: Awtorizzazzjoni għall-esplorazzjoni u l-produzzjoni ta’ idrokarburi u l-ġenerazzjoni tal-elettriku
 1.Jekk Parti tkun teħtieġ awtorizzazzjoni għall-esplorazzjoni jew għall-produzzjoni tal-idrokarburi u għall-ġenerazzjoni tal-elettriku, dik il-Parti għandha tagħti tali awtorizzazzjonijiet abbażi ta’ kriterji oġġettivi u mhux diskriminatorji li jitfasslu u jiġu ppubblikati qabel il-bidu tal-perjodu għas-sottomissjoni tal-applikazzjonijiet f’konformità mal-kundizzjonijiet u l-proċeduri ġenerali stabbiliti fit-Taqsima 1 [Regolamentazzjoni domestika] tal-Kapitolu 5 [Qafas regolatorju] tat-Titolu II [Servizzi u investiment].
 2.Minkejja l-paragrafu 1 ta’ dan l-Artikolu u l-Artikolu ENER.3 [Relazzjoni ma’ Titoli oħra], kull Parti tista’ tagħti awtorizzazzjonijiet relatati mal-esplorazzjoni għall-idrokarburi jew mal-produzzjoni tagħhom mingħajr ma tikkonforma mal-kundizzjonijiet u mal-proċeduri relatati mal-pubblikazzjoni stabbiliti fl-Artikolu SERVIN.5.8 [Pubblikazzjoni u informazzjoni disponibbli] abbażi ta’ eżenzjonijiet ġustifikati b’mod dovut kif previst fil-leġiżlazzjoni applikabbli.
 3.Il-kontribuzzjonijiet finanzjarji jew il-kontribuzzjonijiet in natura meħtieġa minn entitajiet li lilhom tingħata awtorizzazzjoni ma għandhomx jinterferixxu mal-ġestjoni u l-proċess tat-teħid ta’ deċiżjonijiet ta’ tali entitajiet.
 4.Kull Parti għandha tipprevedi li applikant għal awtorizzazzjoni jkollu d-dritt li jappella kwalunkwe deċiżjoni li tikkonċerna l-awtorizzazzjoni quddiem awtorità li hija ogħla jew indipendenti mill-awtorità li tkun ħarġet id-deċiżjoni jew li titlob li tali awtorità ogħla jew indipendenti tirrieżamina d-deċiżjoni. Kull Parti għandha tiżgura li l-applikant jingħata r-raġunijiet għad-deċiżjoni amministrattiva sabiex l-applikant ikun jista’ jirrikorri għall-proċeduri ta’ appell jew ta’ rieżami jekk ikun meħtieġ. Ir-regoli applikabbli għall-appell jew għar-rieżami għandhom jiġu ppubblikati.
 Artikolu ENER.30: Sikurezza u integrità tat-tagħmir tal-enerġija u tal-infrastruttura
 Dan it-Titolu ma għandux jiġi interpretat bħala li jipprevjeni Parti milli tadotta miżuri temporanji meħtieġa biex tipproteġi s-sikurezza u tippreserva l-integrità tat-tagħmir jew l-infrastruttura tal-enerġija, dment li dawk il-miżuri ma jiġux applikati b’mod li jikkostitwixxi restrizzjoni moħbija fuq il-kummerċ jew l-investiment bejn il-Partijiet.
 Kapitolu 5: Dispożizzjonijiet finali
 Artikolu ENER.31: Implimentazzjoni effettiva u emendi
 1.
 Il-Kunsill tas-Sħubija jista’ jemenda l-Anness ENER-1 u l-Anness ENER-3. Il-Kunsill ta’ Sħubija jista’ jaġġorna l-Anness ENER-2 kif meħtieġ biex jiżgura t-tħaddim ta’ dak l-Anness matul iż-żmien
 2.
 Il-Kumitat Speċjalizzat għall-Enerġija jista’ jemenda l-Anness ENER-4.
 3.
 Il-Kumitat Speċjalizzat għall-Enerġija għandu jagħmel rakkomandazzjonijiet kif meħtieġ biex jiżgura l-implimentazzjoni effettiva tal-Kapitoli ta’ dan it-Titolu li għalih huwa responsabbli.
 Artikolu ENER.32: Djalogu
 Il-Partijiet għandhom jistabbilixxu djalogu regolari sabiex jiffaċilitaw l-ilħuq tal-objettivi ta’ dan it-Titolu.
 Artikolu ENER.33: Terminazzjoni ta’ dan it-Titolu
 1. Dan it-Titolu għandu jieqaf japplika mill-30 ta’ Ġunju 2026.
 2. Minkejja l-paragrafu 1, bejn l-1 ta’ Lulju 2026 u l-31 ta’ Diċembru 2026, il-Kunsill ta’ Sħubija jista’ jiddeċiedi li dan it-Titolu japplika sal-31 ta’ Marzu 2027. Bejn l-1 ta’ April 2027 u l-31 ta’ Diċembru 2027, kif ukoll fi kwalunkwe mument fi kwalunkwe sena, il-Kunsill ta’ Sħubija jista’ jiddeċiedi li dan it-Titolu japplika sal-31 ta’ Marzu tas-sena ta’ wara.
 3. Dan l-Artikolu japplika mingħajr preġudizzju għall-Artikoli FISH.17 [Terminazzjoni], FINPROV.8 [Terminazzjoni] u OTH.10 [Terminazzjoni tat-Tieni Parti].
 Titolu IX: Trasparenza
 Artikolu TRNSY.1: Objettiv
 1.
 Filwaqt li jirrikonoxxu l-impatt li l-ambjenti regolatorji rispettivi tagħhom jista’ jkollhom fuq il-kummerċ u fuq l-investiment bejniethom, il-Partijiet għandhom l-għan li jipprovdu ambjent regolatorju prevedibbli u proċeduri effiċjenti għall-operaturi ekonomiċi, speċjalment għall-intrapriżi żgħar u ta’ daqs medju.
 2.
 Il-Partijiet jaffermaw l-impenji tagħhom fir-rigward tat-trasparenza skont il-Ftehim tad-WTO, u jibnu fuq dawk l-impenji fid-dispożizzjonijiet stabbiliti f’dan it-Titolu.
 Artikolu TRNSY.2: Definizzjoni
 Għall-finijiet ta’ dan it-Titolu, “deċiżjoni amministrattiva” tfisser deċiżjoni jew azzjoni b’effett legali li tapplika għal persuna, oġġett jew servizz speċifiku f’każ individwali, u tkopri n-nuqqas li tittieħed deċiżjoni jew din l-azzjoni meta hekk ikun meħtieġ skont il-liġi ta’ Parti.
 Artikolu TRNSY.3: Kamp ta’ applikazzjoni
 Dan it-Titolu japplika fir-rigward tat-Titoli I sa VIII u t-Titoli X sa XII u s-Sitt Intestatura [Dispożizzjonijiet oħra].
 Artikolu TRNSY.4: Pubblikazzjoni
 1.
 Kull Parti għandha tiżgura li l-liġijiet, ir-regolamenti, il-proċeduri u d-deċiżjonijiet amministrattivi tagħha ta’ applikazzjoni ġenerali jiġu ppubblikati minnufih permezz ta’ mezz magħżul uffiċjalment u, fejn fattibbli, b’mezzi elettroniċi, jew li jsiru disponibbli b’mod ieħor b’tali mod li jippermettu lil kwalunkwe persuna ssir familjari magħhom.
 2.
 Sa fejn ikun xieraq, kull Parti għandha tipprovdi spjegazzjoni tal-objettiv ta’ miżuri msemmija fil-paragrafu 1 u r-raġuni għalihom.
 3
 Kull Parti għandha tipprovdi perjodu ta’ żmien raġonevoli bejn il-pubblikazzjoni u d-dħul fis-seħħ tal-liġijiet u tar-regolamenti tagħha, ħlief jekk ma jkunx possibbli għal raġunijiet ta’ urġenza.
 Artikolu TRNSY.5: Mistoqsijiet
 1.
 Kull Parti għandha tistabbilixxi jew iżżomm mekkaniżmi xierqa u proporzjonati sabiex twieġeb mistoqsijiet minn kwalunkwe persuna rigward kwalunkwe liġi jew regolament.
 2.
 Kull Parti għandha tipprovdi minnufih informazzjoni u twieġeb għall-mistoqsijiet mill-Parti l-oħra li jappartjenu għal kwalunkwe liġi jew regolament kemm jekk fis-seħħ kif ukoll jekk ippjanat, sakemm ma jkunx stabbilit mekkaniżmu speċifiku skont dispożizzjoni oħra ta’ dan il-Ftehim.
 Artikolu TRNSY.6: Amministrazzjoni ta’ miżuri ta’ applikazzjoni ġenerali
 1.
 Kull Parti għandha tamministra l-liġijiet, ir-regolamenti, il-proċeduri u d-deċiżjonijiet amministrattivi tagħha ta’ applikazzjoni ġenerali b’mod oġġettiv, imparzjali u raġonevoli.
 2.
 Meta jinbdew proċedimenti amministrattivi relatati ma’ persuni, ma’ oġġetti jew ma’ servizzi tal-Parti l-oħra fir-rigward tal-applikazzjoni ta’ liġijiet jew ta’ regolamenti, kull Parti għandha:
 (a)tagħmel ħilitha sabiex tipprovdi lill-persuni li jkunu affettwati direttament mill-proċedimenti amministrattiv, b’avviż raġonevoli, f’konformità mal-liġijiet u mar-regolamenti tagħha, li jinkludi deskrizzjoni tan-natura tal-proċedimenti, dikjarazzjoni tal-awtorità legali li permezz tagħha jitnedew il-proċedimenti u deskrizzjoni ġenerali ta’ kwalunkwe kwistjoni li dwarha jkun hemm kontroversja; u
 (b)tagħti opportunità raġonevoli lil tali persuni sabiex jippreżentaw fatti u argumenti b’appoġġ tal-pożizzjonijiet tagħhom qabel ma tittieħed deċiżjoni amministrattiva finali, sa fejn jippermettu ż-żmien, in-natura tal-proċedimenti u l-interess pubbliku.
 Artikolu TRNSY.7: Rieżami u appell
 1.
 Kull Parti għandha tistabbilixxi jew iżżomm tribunali u proċeduri ġudizzjarji, arbitrali jew amministrattivi għall-fini tar-rieżami jew tal-istħarriġ fil-pront u, jekk tkun ġustifikata, għall-korrezzjoni ta’ deċiżjonijiet amministrattivi. Kull Parti għandha tiżgura li t-tribunali tagħha jmexxu proċeduri għal appell jew għal stħarriġ b’mod mhux diskriminatorju u imparzjali. Dawn it-tribunali għandhom ikunu imparzjali u indipendenti mill-awtorità inkarigata bl-infurzar amministrattiv.
 2.
 Kull Parti għandha tiżgura li l-partijiet għall-proċedimenti kif imsemmi fil-paragrafu 1 jingħataw opportunità raġonevoli biex jappoġġaw jew jiddefendu l-pożizzjonijiet rispettivi tagħhom.
 3.
 F’konformità mal-liġi tagħha, kull Parti għandha tiżgura li kwalunkwe deċiżjoni adottata fil-proċedimenti msemmija fil-paragrafu 1 tkun ibbażata fuq l-evidenza u fuq is-sottomissjonijiet tar-rekord jew, fejn applikabbli, fuq ir-rekord ikkumpilat mill-awtorità amministrattiva kompetenti.
 4.
 Kull Parti għandha tiżgura li d-deċiżjonijiet kif imsemmija fil-paragrafu 3 għandhom jiġu implimentati mill-awtorità fdata bl-infurzar amministrattiv, soġġett għal appell jew rieżami ulterjuri kif previst fil-liġi tagħha.
 Artikolu TRNSY.8: Relazzjoni ma’ Titoli oħra
 Id-dispożizzjonijiet stabbiliti f’dan it-Titolu jissupplimentaw ir-regoli speċifiċi dwar it-trasparenza stabbiliti f’dawn it-Titoli ta’ din il-Parti li fir-rigward tagħhom japplika dan it-Titolu.
 Titolu X: Prattiki regolatorji tajba u kooperazzjoni regolatorja
 Artikolu GRP.1: Prinċipji ġenerali
 1.
 Kull Parti għandha tkun libera li tiddetermina l-approċċ tagħha għal prattiki regolatorji tajbin skont dan il-Ftehim b’mod konsistenti mal-qafas ġuridiku, mal-prattika, mal-proċeduri u mal-prinċipji fundamentali tagħha stess
 49
 li huwa l-bażi tas-sistema regolatorja tagħha.
 2.
 Xejn f’dan it-Titolu ma għandu jiġi interpretat bħala li jirrikjedi li Parti:
 (a)tiddevja minn proċeduri domestiċi tagħha għat-tħejjija u għall-adozzjoni ta’ miżuri regolatorji;
 (b)tieħu azzjonijiet li jdgħajfu jew jimpedixxu l-adozzjoni f’waqtha ta’ miżuri regolatorji għall-ilħuq tal-objettivi tal-ordni pubbliku tagħha; jew jew
 (c)tikseb xi eżitu regolatorju partikolari.
 3.
 Xejn f’dan it-Titolu ma għandu jaffettwa d-dritt ta’ Parti li tiddefinixxi jew tirregola l-livelli proprji tagħha ta’ protezzjoni fit-tiftix jew fil-prosegwiment tal-objettivi tal-ordni pubbliku tagħha f’oqsma bħal:
 (a)is-saħħa pubblika;
 (b)il-ħajja u s-saħħa tal-bniedem, tal-annimali jew tal-pjanti, u l-benessri tal-annimali;
 (c)is-saħħa u s-sikurezza okkupazzjonali;
 (d)il-kundizzjonijiet tax-xogħol;
 (e)l-ambjent, li jinkludi t-tibdil fil-klima;
 (f) il-protezzjoni tal-konsumatur;
 (g)il-protezzjoni soċjali u s-sigurtà soċjali;
 (h)il-protezzjoni tad-data u ċ-ċibersigurtà;
 (i)id-diversità kulturali;
 (j)l-integrità u l-istabbiltà tas-sistema finanzjarja, u l-protezzjoni tal-investituri;
 (k)is-sigurtà tal-enerġija; u
 (l)il-ġlieda kontra l-ħasil ta’ flus.
 Għal aktar ċertezza, għall-finijiet, b’mod partikolari, tal-punti (c) u (d) ta’ dan il-paragrafu, il-mudelli differenti ta’ relazzjonijiet industrijali, inklużi r-rwol u l-awtonomija tas-sħab soċjali, kif previst fil-liġi jew fil-prattiki nazzjonali ta’ Parti, għandhom ikomplu japplikaw, inklużi liġijiet u prattiki li jikkonċernaw in-negozjar kollettiv u l-infurzar ta’ ftehimiet kollettivi.
 4.
 Il-miżuri regolatorji ma għandhomx jikkostitwixxu ostaklu moħbi għall-kummerċ.
 Artikolu GRP.2: Definizzjonijiet
 Għall-finijiet ta’ dan it-Titolu:
 (a)“awtorità regolatorja” tfisser:
 (I)għall-Unjoni, il-Kummissjoni Ewropea; kif ukoll
 (II)għar-Renju Unit, il-Gvern tal-Maestà Tagħha tar-Renju Unit tal-Gran Brittanja u l-Irlanda ta’ Fuq, u l-amministrazzjonijiet devoluti tar-Renju Unit.
 (b)
 “miżuri regolatorji” tfisser:
 (I)għall-Unjoni:
 (A)
 regolamenti u direttivi, kif previst fl-Artikolu 288 tat-Trattat dwar il-Funzjonament tal-Unjoni Ewropea (TFUE); u u
 (B)
 l-atti ta’ implimentazzjoni u delegati, kif stabbilit fl-Artikoli 290 u 291 TFUE, rispettivament; u
 (II)għar-Renju Unit:
 (A)
 leġiżlazzjoni primarja; u
 (B)
 leġiżlazzjoni sekondarja.
 Artikolu GRP.3: Kamp ta’ applikazzjoni
 1.
 Dan it-Titolu japplika għal miżuri regolatorji proposti jew maħruġa, kif rilevanti, mill-awtorità regolatorja ta’ kull Parti fir-rigward ta’ kwalunkwe kwistjoni koperta mit-Titoli I sa IX, it-Titolu XI u t-Titolu XII u s-Sitt Intestatura [Dispożizzjonijiet oħrajn].
 2.
 L-Artikoli GRP.12 [Attivitajiet ta’ kooperazzjoni regolatorja] u GRP.13 [Kumitat Speċjalizzat dwar il-kooperazzjoni regolatorja] japplikaw ukoll għal miżuri oħra ta’ applikazzjoni ġenerali maħruġa jew proposti mill-awtorità regolatorja ta’ Parti fir-rigward ta’ xi kwistjoni koperta mit-Titoli msemmija fil-paragrafu 1 li tkun rilevanti għall-attivitajiet ta’ kooperazzjoni regolatorja, bħal linji gwida, dokumenti ta’ politika jew rakkomandazzjonijiet.
 3.
 Dan it-Titolu ma japplikax għall-awtoritajiet regolatorji u għall-miżuri, għall-prattiki jew għall-approċċi regolatorji tal-Istati Membri tal-Unjoni Ewropea.
 4.
 Kull dispożizzjoni speċifika fit-Titoli msemmija fil-paragrafu 1għandha tipprevali fuq id-dispożizzjonijiet ta’ dan it-Titolu sal-punt meħtieġ għall-applikazzjoni tad-dispożizzjonijiet speċifiċi.
 Artikolu GRP.4: Koordinazzjoni interna
 Kull Parti għandu jkollha fis-seħħ proċessi jew mekkaniżmi interni ta’ koordinazzjoni jew ta’ rieżami fir-rigward ta’ miżuri regolatorji li l-awtorità regolatorja tagħha tkun qed tħejji. Proċessi jew mekkaniżmi bħal dawn jenħtieġ li ifittxu, fost l-oħrajn, li:
 (a)irawmu prattiki regolatorji tajbin, inklużi dawk stabbiliti f’dan it-Titolu;
 (b)jidentifikaw u jevitaw duplikazzjoni żejda u rekwiżiti inkonsistenti bejn il-miżuri regolatorji tal-Parti stess;
 (c)jiżguraw konformità mal-obbligi internazzjonali tal-Parti dwar il-kummerċ u l-investiment; u
 (d)jippromwovu l-kunsiderazzjoni tal-impatt tal-miżuri regolatorji li qed jitħejjew, inkluż l-impatt fuq l-intrapriżi żgħar u ta’ daqs medju
 50
 , f’konformità mar-regoli u l-proċeduri rispettivi tagħha.
 Artikolu GRP.5: Deskrizzjoni tal-proċessi u tal-mekkaniżmi
 Kull Parti għandha tqiegħed għad-dispożizzjoni tal-pubbliku deskrizzjonijiet tal-proċessi jew tal-mekkaniżmi użati mill-awtorità regolatorja tagħha biex tħejji, tevalwa jew tirrieżamina l-miżuri regolatorji. Dawn id-deskrizzjonijiet għandhom jirreferu għal-linji gwida, għar-regoli jew għall-proċeduri rilevanti, li jinkludu dawk rigward opportunitajiet għall-pubbliku sabiex jipprovdi kummenti.
 Artikolu GRP.6: Informazzjoni bikrija dwar miżuri regolatorji ppjanati
 1.
 Kull Parti għandha tqiegħed għad-dispożizzjoni tal-pubbliku, f’konformità mar-regoli u mal-proċeduri rispettivi tagħha, tal-anqas fuq bażi annwali, lista ta’ miżuri regolatorji ewlenin ippjanati
 51
 li l-awtorità regolatorja tagħha tistenna b’mod raġonevoli li tipproponi jew tadotta fi żmien sena. L-awtorità regolatorja ta’ kull Parti tista’ tiddetermina x’jikkostitwixxi miżura regolatorja ewlenija għall-finijiet tal-obbligi tagħha skont dan it-Titolu.
 2.
 Fir-rigward ta’ kull miżura regolatorja ewlenija inkluża fil-lista msemmija fil-paragrafu 1, kull Parti jenħtieġ li tagħmel disponibbli għall-pubbliku wkoll, kmieni kemm jista’ jkun:
 (a)deskrizzjoni qasira tal-kamp ta’ applikazzjoni u tal-objettivi tagħha; u
 (b)jekk disponibbli, iż-żmien stmat għall-adozzjoni tagħha, inkluża kull opportunità għal konsultazzjoni pubblika.
 Artikolu GRP.7: Konsultazzjoni pubblika
 1.
 Jekk tħejji miżura regolatorja ewlenija, kull Parti, f’konformità mar-regoli u mal-proċeduri rispettivi tagħha, għandha tiżgura li l-awtorità regolatorja tagħha:
 (a)tippubblika l-abbozz ta’ miżura regolatorja jew id-dokumenti ta’ konsultazzjoni li jipprovdu biżżejjed dettalji dwar il-miżura regolatorja li qed titħejja biex kwalunkwe persuna titħalla tivvaluta jekk u kif l-interessi tal-persuna jistgħu jiġu affettwati b’mod sinifikanti;
 (b)toffri, fuq bażi mhux diskriminatorja, opportunitajiet raġonevoli għal kwalunkwe persuna biex tipprovdi kummenti; u
 (c)tikkunsidra l-kummenti riċevuti.
 2.
 Kull Parti għandha tiżgura li l-awtorità regolatorja tagħha tagħmel użu minn mezzi elettroniċi ta’ komunikazzjoni u għandha tfittex li żżomm servizzi online li jkunu disponibbli għall-pubbliku mingħajr ħlas għall-finijiet tal-pubblikazzjoni tal-miżuri jew tad-dokumenti regolatorji rilevanti tat-tip imsemmi fil-punt (a) tal-paragrafu 1 u għall-finijiet ta’ riċevuta ta’ kummenti relatati mal-konsultazzjonijiet pubbliċi.
 3.
 Kull Parti għandha tiżgura li l-awtorità regolatorja tagħha tagħmel disponibbli għall-pubbliku, f’konformità mar-regoli u mal-proċeduri rispettivi tagħha, sommarju tar-riżultati tal-konsultazzjonijiet pubbliċi msemmija f’dan l-Artikolu.
 Artikolu GRP.8: Valutazzjoni tal-impatt
 1.
 Kull Parti tafferma l-intenzjoni tagħha li tiżgura li l-awtorità regolatorja tagħha twettaq, f’konformità mar-regoli u mal-proċeduri rispettivi tagħha, valutazzjonijiet tal-impatt għal miżuri regolatorji ewlenin li tkun qed tħejji. Regoli u proċeduri bħal dawn jistgħu jipprevedu eċċezzjonijiet.
 2.
 Jekk twettaq valutazzjoni tal-impatt, kull Parti għandha tiżgura li l-awtorità regolatorja tagħha jkollha proċessi u mekkaniżmi fis-seħħ li jippromwovu l-kunsiderazzjoni tal-fatturi li ġejjin:
 (a)il-ħtieġa għall-miżura regolatorja, inklużi n-natura u s-sinifikat tal-kwistjoni li l-miżura regolatorja jkollha l-għan li tindirizza;
 (b)kull għażla regolatorja u mhux regolatorja fattibbli u xierqa li tikseb l-objettivi tal-politika pubblika tal-Parti, inkluża l-għażla li ma tirregolax;
 (c)sa fejn ikun possibbli u rilevanti, l-impatt soċjali, ekonomiku u ambjentali potenzjali ta’ dawn l-għażliet, inkluż l-impatt fuq il-kummerċ u fuq l-investiment internazzjonali u, f’konformità mar-regoli u mal-proċeduri rispettivi tagħha, l-impatt fuq l-intrapriżi żgħar u ta’ daqs medju; u
 (d)fejn xieraq, kif l-għażliet ikkunsidrati huma relatati ma’ standards internazzjonali rilevanti, inklużi r-raġunijiet għal kwalunkwe diverġenza.
 3.
 Fir-rigward ta’ valutazzjoni tal-impatt li awtorità regolatorja tkun wettqet għal miżura regolatorja, kull Parti għandha tiżgura li l-awtorità regolatorja tagħha tħejji rapport finali li jispjega l-fatturi li tkun qieset fil-valutazzjoni tagħha u s-sejbiet rilevanti tagħha. Sa fejn ikun possibbli, kull Parti għandha tagħmel dawn ir-rapporti disponibbli għall-pubbliku mhux aktar tard minn meta l-proposta għal miżura regolatorja msemmija fil-punt (b)(i)(A) jew (b)(ii(A) tal-Artikolu GRP.2 [Definizzjonijiet] jew il-miżura regolatorja msemmija fil-punt (b)(i)(B) jew (b)(ii)(B) tal-Artikolu GRP.2 [Definizzjonijiet] tkun saret disponibbli għall-pubbliku.
 Artikolu GRP.9: Evalwazzjoni retrospettiva
 1.
 Kull Parti għandha tiżgura li l-awtorità regolatorja tagħha jkollha fis-seħħ proċessi jew mekkaniżmi biex twettaq evalwazzjonijiet retrospettivi perjodiċi tal-miżuri regolatorji fis-seħħ fejn xieraq.
 2.
 Jekk twettaq evalwazzjoni retrospettiva perjodika, kull Parti għandha tagħmel ħilitha sabiex tikkunsidra jekk ikunx hemm opportunitajiet sabiex jintlaħqu b’mod aktar effettiv l-objettivi tal-ordni pubbliku u jitnaqqsu piżijiet regolatorji żejda, inkluż fuq intrapriżi żgħar u ta’ daqs medju.
 3.
 Kull Parti għandha tiżgura li l-awtorità regolatorja tagħha tagħmel disponibbli għall-pubbliku kull pjan eżistenti għal u r-riżultati ta’ tali evalwazzjonijiet retrospettivi.
 Artikolu GRP.10: Reġistru regolatorju
 Kull Parti għandha tiżgura li l-miżuri regolatorji li jkunu fis-seħħ jiġu ppubblikati f’reġistru magħżul li jidentifika l-miżuri regolatorji u li jkun disponibbli għall-pubbliku online mingħajr ħlas. Jenħtieġ li r-reġistru jippermetti tfittxijiet għal miżuri regolatorji permezz ta’ ċitazzjonijiet jew bil-kliem. Kull ċertu żmien, kull Parti għandha taġġorna r-reġistru tagħha.
 Artikolu GRP.11: Skambju ta’ informazzjoni dwar prattiki regolatorji tajba
 Il-Partijiet għandhom jagħmlu ħilithom sabiex jiskambjaw informazzjoni dwar il-prattiki regolatorji tajbin tagħhom kif stabbilit f’dan it-Titolu, inkluż fil-Kumitat Speċjalizzat fil-Kummerċ dwar il-Kooperazzjoni Regolatorja.
 Artikolu GRP.12: Attivitajiet ta’ kooperazzjoni regolatorja
 1.
 Il-Partijiet jistgħu jinvolvu ruħhom f’attivitajiet ta’ kooperazzjoni regolatorja fuq bażi volontarja, mingħajr preġudizzju għall-awtonomija tat-teħid ta’ deċiżjonijiet tagħhom stess u l-ordinamenti ġuridiċi rispettivi tagħhom. Parti tista’ tirrifjuta milli twettaq attivitajiet ta’ kooperazzjoni regolatorja jew tista’ tirtira minnhom. Parti li tirrifjuta milli twettaq attivitajiet ta’ kooperazzjoni regolatorja jew li tirtira minnhom jenħtieġ li tispjega r-raġunijiet għad-deċiżjoni tagħha lill-Parti l-oħra.
 2.
 Kull Parti tista’ tipproponi attività ta’ kooperazzjoni regolatorja lill-Parti l-oħra. Din għandha tippreżenta l-proposta tagħha permezz tal-punt ta’ kuntatt deżinjat f’konformità mal-Artikolu GRP.14 [Punti ta’ kuntatt]. Il-Parti l-oħra għandha tirrieżamina dik il-proposta f’perjodu raġonevoli u għandha tinforma lill-Parti li tipproponi meta hi tqis li l-attività proposta tkun xierqa għal kooperazzjoni regolatorja.
 3.
 Biex tidentifika l-attivitajiet li huma xierqa għall-kooperazzjoni regolatorja, kull Parti għandha tqis:
 (a)il-lista msemmija fl-Artikolu GRP.6(1) [Informazzjoni bikrija dwar miżuri regolatorji ppjanati]; kif ukoll
 (b)l-proposti għall-attivitajiet ta’ kooperazzjoni regolatorja ppreżentati minn persuni ta’ Parti li huma sostanzjati u akkumpanjati mill-informazzjoni rilevanti.
 4.
 Jekk il-Partijiet jiddeċiedu li jinvolvu ruħhom f’attività ta’ kooperazzjoni regolatorja, l-awtorità regolatorja ta’ kull Parti għandha tagħmel ħilitha, jekk xieraq:
 (a)li tinforma lill-awtorità regolatorja tal-Parti l-oħra dwar it-tħejjija ta’ miżuri regolatorji eżistenti ġodda jew dwar ir-reviżjoni tagħhom u miżuri oħra ta’ applikazzjoni ġenerali msemmija fl-Artikolu GRP.3(2) [Kamp ta’ applikazzjoni] li huma rilevanti għall-attività ta’ kooperazzjoni regolatorja;
 (b)b’talba, li tipprovdi informazzjoni u tiddiskuti miżuri regolatorji u miżuri oħra ta’ applikazzjoni ġenerali msemmija fl-Artikolu GRP.3(2) [Kamp ta’ applikazzjoni] li jkunu rilevanti għall-attività ta’ kooperazzjoni regolatorja; kif ukoll
 (c)meta tħejji miżuri regolatorji ġodda jew riveduti eżistenti jew miżuri oħra ta’ applikazzjoni ġenerali msemmija fl-Artikolu GRP.3(2) [Kamp ta’ applikazzjoni], tikkunsidra, sa fejn ikun fattibbli, kwalunkwe approċċ regolatorju mill-Parti l-oħra dwar l-istess kwistjoni jew dwar kwistjoni relatata.
 Artikolu GRP.13: Kumitat Speċjalizzat fil-Kummerċ dwar il-Kooperazzjoni Regolatorja
 1.
 Il-Kumitat Speċjalizzat fil-Kummerċ dwar il-Kooperazzjoni Regolatorja għandu jkollu l-funzjonijiet li ġejjin:
 (a)it-tisħiħ u l-promozzjoni ta’ prattiki regolatorji tajbin u tal-kooperazzjoni regolatorja bejn il-Partijiet;
 (b)l-iskambju ta’ fehmiet fir-rigward tal-attivitajiet ta’ kooperazzjoni proposti jew imwettqa skont l-Artikolu GRP.12 [Attivitajiet ta’ kooperazzjoni regolatorja];
 (c)it-tħeġġiġ tal-kooperazzjoni regolatorja u tal-koordinazzjoni f’fora internazzjonali, inkluż, fejn xieraq, fi skambji bilaterali perjodiċi ta’ informazzjoni dwar attivitajiet kurrenti jew ippjanati rilevanti.
 2.
 Il-Kumitat Speċjalizzat fil-Kummerċ dwar il-Kooperazzjoni Regolatorja jista’ jistieden lill-partijiet interessati jieħdu sehem fil-laqgħat tiegħu.
 Artikolu GRP.14: Punti ta’ kuntatt
 Fi żmien xahar mid-dħul fis-seħħ ta’ dan il-Ftehim, kull Parti għandha taħtar punt ta’ kuntatt sabiex jiffaċilita l-iskambju ta’ informazzjoni bejn il-Partijiet.
 Artikolu GRP.15: Nuqqas ta’ applikazzjoni tas-soluzzjoni tat-tilwim
 It-Titolu I [Soluzzjoni ta’ tilwim] tas-Sitt Parti ma japplikax fir-rigward ta’ tilwim dwar l-interpretazzjoni u l-applikazzjoni ta’ dan it-Titolu.
 Titolu XI: Kundizzjonijiet ekwi għal kompetizzjoni miftuħa u ġusta u żvilupp sostenibbli
 Kapitolu wieħed: Dispożizzjonijiet ġenerali
 Artikolu 1.1: Prinċipji u objettivi
 1.Il-Partijiet jirrikonoxxu li l-kummerċ u l-investiment bejn l-Unjoni u r-Renju Unit skont it-termini stabbiliti f’dan il-ftehim, jirrikjedi kundizzjonijiet li jiżguraw kundizzjonijiet ekwi għal kompetizzjoni miftuħa u ġusta bejn il-Partijiet u li jiżguraw li l-kummerċ u l-investiment iseħħ b’mod li jwassal għall-iżvilupp sostenibbli.
 2.Il-Partijiet jirrikonoxxu li l-iżvilupp sostenibbli jinkludi l-iżvilupp ekonomiku, l-iżvilupp soċjali u l-ħarsien tal-ambjent, filwaqt li t-tlieta huma interdipendenti u jsaħħu lil xulxin u jaffermaw l-impenn tagħhom li jippromwovu l-iżvilupp tal-kummerċ u tal-investiment internazzjonali b’mod li jikkontribwixxi għall-objettiv ta’ żvilupp sostenibbli.
 3.Kull Parti tirrafferma l-ambizzjoni tagħha li tikseb newtralità fil-klima mifruxa fuq l-ekonomija sal-2050.
 4.Il-Partijiet jaffermaw il-fehim komuni li r-relazzjoni ekonomika tagħhom tista’ tipprovdi biss benefiċċji b’mod li huwa reċiprokament sodisfaċenti jekk l-impenji relatati mal-kundizzjonijiet ekwi għal kompetizzjoni miftuħa u ġusta jkomplu jippersistu maż-żmien, bil-prevenzjoni tad-distorsjoni tal-kummerċ jew l-investiment, u bil-kontribuzzjoni għall-iżvilupp sostenibbli. Madankollu, il-Partijiet jirrikonoxxu li l-iskop ta’ dan it-Titolu mhuwiex li jarmonizza l-istandards tal-Partijiet. Il-Partijiet huma determinati li jżommu u jtejbu l-istandards għoljin rispettivi tagħhom fl-oqsma koperti minn dan it-Titolu.
 Artikolu 1.2: Dritt għar-regolamentazzjoni, approċċ prekawzjonarju
 52
 u informazzjoni xjentifika u teknika
 1.Il-Partijiet jaffermaw id-dritt ta’ kull Parti li tistabbilixxi l-politiki u l-prijoritajiet tagħha fl-oqsma koperti minn dan it-Titolu, li tiddetermina l-livelli ta’ protezzjoni li tqis xierqa u li tadotta jew timmodifika l-liġi u l-politiki tagħha b’mod li jkun konsistenti mal-impenji internazzjonali ta’ kull Parti, inklużi dawk li jaqgħu taħt dan it-Titolu.
 2.Il-Partijiet jirrikonoxxu li, f’konformità mal-approċċ ta’ prekawzjoni, meta jkun hemm motivi raġonevoli għal tħassib li hemm theddid potenzjali ta’ ħsara serja jew irriversibbli għall-ambjent jew għas-saħħa tal-bniedem, in-nuqqas ta’ ċertezza xjentifika sħiħa ma għandux jintuża bħala raġuni għall-prevenzjoni ta’ Parti milli tadotta miżuri xierqa għall-prevenzjoni ta’ tali ħsara.
 3.Meta tħejji jew timplimenta miżuri mmirati sabiex iħarsu l-ambjent jew il-kundizzjonijiet tax-xogħol li jistgħu jaffettwaw il-kummerċ jew l-investiment, kull Parti għandha tqis l-informazzjoni xjentifika u teknika rilevanti disponibbli, l-istandards, il-linji gwida jew ir-rakkomandazzjonijiet internazzjonali.
 Artikolu 1.3 Soluzzjoni tat-tilwim
 It-Titolu I [Soluzzjoni tat-tilwim] tas-Sitt Parti [Soluzzjoni tat-tilwim u dispożizzjonijiet orizzontali] ma japplikax għal dan il-Kapitolu, ħlief għall-Artiikolu 1.2(2) [Dritt għar-regolamentazzjoni u approċċ prekawzjonarju]. L-Artikoli 9.1 [Konsultazzjonijiet] u 9.2 [Bord ta’ esperti] japplikaw għall-Artikolu 1.1(3) [Prinċipji u objettivi].
 Kapitolu tnejn: Politika dwar il-kompetizzjoni
 Artikolu 2.1: Prinċipji u definizzjonijiet
 1.Il-Partijiet jirrikonoxxu l-importanza ta’ kompetizzjoni ħielsa u mingħajr distorsjoni fir-relazzjonijiet kummerċjali u ta’ investiment tagħhom. Il-Partijiet jirrikonoxxu li prattiki tan-negozju antikompetittivi jistgħu jgħawġu l-funzjonament xieraq tas-swieq u jdgħajfu l-benefiċċji tal-liberalizzazzjoni kummerċjali.
 2.Għall-finijiet ta’ dan il-Kapitolu, attur ekonomiku tfisser entità jew grupp ta’ entitajiet li jikkostitwixxu entità ekonomika waħda, irrispettivament mill-istatus ġuridiku tagħha, involuti f’attività ekonomika billi joffru oġġetti jew servizzi f’suq.
 Artikolu 2.2: Dritt tal-kompetizzjoni
 1.B’rikonoxximent tal-prinċipji fl-Artikolu 2.1 [Prinċipji u definizzjonijiet], kull Parti għandha żżomm liġi tal-kompetizzjoni li tindirizza b’mod effettiv il-prattiki kummerċjali antikompetittivi li ġejjin:
 a)il-ftehimiet bejn atturi ekonomiċi, deċiżjonijiet minn assoċjazzjonijiet ta’ atturi ekonomiċi u l-prattiki miftiehma, li jkollhom bħala l-għan jew l-effett tagħhom li jipprevjenu, jirrestrinġu jew ifixklu l-kompetizzjoni
 b)abbuż min-naħa ta’ attur ekonomiku wieħed jew aktar ta’ pożizzjoni dominanti; kif ukoll
 c)c.
 għar-Renju Unit fużjonijiet u akkwiżizzjonijiet, u għall-Unjoni konċentrazzjonijiet, bejn atturi ekonomiċi li jista’ jkollhom effetti antikompetittivi sinifikanti.
 2.Id-dritt tal-kompetizzjoni msemmi fil-paragrafu 1 għandu japplika għall-atturi ekonomiċi kollha, irrispettivament min-nazzjonalità tagħhom jew status ta’ sjieda.
 3.Kull Parti tista’ tipprevedi eżenzjonijiet mid-dritt tal-kompetizzjoni tagħha fl-insegwiment ta’ objettivi leġittimi ta’ politika pubblika, dment li dawn l-eżenzjonijiet ikunu trasparenti u jkunu proporzjonati għal dawk l-objettivi.
 Artikolu 2.3: Infurzar
 1.Kull Parti għandha tieħu l-miżuri xierqa biex tinforza d-dritt tal-kompetizzjoni tagħha fit-territorju tagħha.
 2.Kull Parti għandha żżomm awtorità jew awtoritajiet operazzjonalment indipendenti li jkunu kompetenti għall-infurzar effettiv tad-dritt tal-kompetizzjoni tagħha.
 3.Kull Parti għandha tapplika d-dritt tal-kompetizzjoni rispettiva tagħhom b’mod trasparenti u mhux diskriminatorju, filwaqt li jirrispettaw il-prinċipji tal-ġustizzja proċedurali, inklużi d-drittijiet tad-difiża tal-atturi ekonomiċi kkonċernati, irrispettivament min-nazzjonalità tagħhom jew status ta’ sjieda.
 Artikolu 2.4: Kooperazzjoni
 1.Biex jilħqu l-objettivi ta’ dan il-Kapitolu u jitjieb l-infurzar effettiv tad-dritt tal-kompetizzjoni rispettiv tagħhom, il-Partijiet jirrikonoxxu l-importanza tal-kooperazzjoni bejn l-awtoritajiet tal-kompetizzjoni rispettivi tagħhom fir-rigward tal-iżviluppi fil-politika tal-kompetizzjoni u fl-attivitajiet ta’ infurzar.
 2.Għall-finiijiet tal-paragrafu 1, il-Kummissjoni Ewropea jew l-awtoritajiet tal-kompetizzjoni tal-Istati Membri, minn naħa waħda, u l-awtorità jew l-awtoritajiet tal-kompetizzjoni tar-Renju Unit, min-naħa l-oħra, għandhom jagħmlu ħilithom biex jikkooperaw u jikkoordinaw, meta jkun possibbli u xieraq, l-attivitajiet tal-infurzar tagħhom fir-rigward tal-istess kondotta jew tranżazzjonijiet jew dawk relatati.
 3.Biex jiġu ffaċilitati l-kooperazzjoni u l-koordinazzjoni msemmija fil-paragrafi 1 u 2, il-Kummissjoni Ewropea u l-awtoritajiet tal-kompetizzjoni tal-Istati Membri, minn naħa waħda, u l-awtorità jew l-awtoritajiet tal-kompetizzjoni tar-Renju Unit, min-naħa l-oħra, jistgħu jiskambjaw informazzjoni sa fejn ikun permess bil-liġi u bir-regolamenti ta’ kull Parti.
 4.Biex jimplimentaw l-għanijiet ta’ dan l-Artikolu, il-Partijiet jistgħu jidħlu fi ftehim separat dwar il-kooperazzjoni u l-koordinazzjoni bejn il-Kummissjoni Ewropea, l-awtoritajiet tal-kompetizzjoni tal-Istati Membri u l-awtorità jew l-awtoritajiet tal-kompetizzjoni tar-Renju Unit, li jista’ jinkludi kundizzjonijiet għall-iskambju u l-użu ta’ informazzjoni kunfidenzjali.
 Artikolu 2.5: Soluzzjoni ta’ tilwim
 Dan il-Kapitolu ma għandux ikun soġġett għas-soluzzjoni tat-tilwim fil-qafas tat-Titolu I [Soluzzjoni ta’ tilwim] tas-Sitt Parti [Soluzzjoni ta’ tilwim u dispożizzjonijiet orizzontali].
 Kapitolu tlieta: Kontroll tas-sussidju
 Artikolu 3.1: Definizzjonijiet
 1.Għall-finijiet ta’ dan il-Kapitolu:
 a)attur ekonomiku tfisser entità jew grupp ta’ entitajiet li jikkostitwixxu entità ekonomika waħda, irrispettivament mill-istatus ġuridiku tagħha, involuti f’attività ekonomika billi joffru oġġetti jew servizzi f’suq;
 b)“sussidju” tfisser assistenza finanzjarja li:
 (i) tinħoloq mir-riżorsi tal-Partijiet, inklużi:
 (A) trasferiment dirett jew kontinġenti ta’ fondi bħal għotjiet diretti, self jew garanziji ta’ self;
 (B) fejn dħul li jkun dovut jiġi ċedut; jew
 (C) il-forniment ta’ prodotti jew servizzi jew ix-xiri ta’ prodotti jew servizzi;
 (ii) tagħti vantaġġ ekonomiku lil attur ekonomiku wieħed jew aktar;
 (iii) tkun speċifika fis-sens li tibbenefika, mill-aspett legali jew bħala fatt, lil ċerti atturi ekonomiċi meta mqabbla ma’ oħrajn fir-rigward tal-produzzjoni ta’ ċerti oġġetti jew servizzi; kif ukoll
 (iv) ikollu, jew jista’ jkollu. effett fuq il-kummerċ jew l-investiment bejn il-Partijiet.
 2.Għall-finijiet tal-punt (b)(iii) tal-paragrafu 1:
 (a)miżura fiskali ma għandhiex titqies bħala speċifika ħlief jekk:
 (i) ċerti atturi ekonomiċi jiksbu tnaqqis fl-obbligazzjoni ta’ taxxa li kienu jġarrbu taħt ir-reġim ta’ tassazzjoni normali; kif ukoll
 (ii) dawk l-atturi ekonomiċi jiġu ttrattati b’mod aktar vantaġġuż minn oħrajn f’pożizzjoni komparabbli fl-istess reġim ta’ tassazzjoni normali; għall-finijiet ta’ dan il-punt, tassazzjoni normali hija ddefinita skont l-objettiv intern tagħha, il-karatteristika tagħha (bħall-bażi tat-taxxa, il-persuna taxxabbli, l-avveniment taxxabbli jew ir-rata tat-taxxa) u minn awtorità li hija awtonoma minn lat istituzzjonali, proċedurali, ekonomiku u finanzjarju u li jkollha l-kompetenza li tfassal il-karatteristiċi tar-reġim tat-tassazzjoni.
 (b)minkejja l-punt (a), sussidju ma għandux jitqies bħala speċifiku jekk ikun iġġustifikat bil-prinċipji inerenti għat-tfassil tas-sistema ġenerali. Fil-każ ta’ miżuri tat-taxxa, eżempji ta’ prinċipji inerenti bħal dawn huma l-ħtieġa li jkunu miġġielda l-frodi jew l-evażjoni tat-taxxa, il-ġestibbiltà amministrattiva biex tkun evitata t-taxxa doppja, il-prinċipju tan-newtralità fiskali, in-natura progressiva tat-taxxa fuq id-dħul u l-għan ridistributtiv tagħha, jew il-ħtieġa li tiġi rispettata l-kapaċità ta’ ħlas tal-kontribwenti;
 (c)minkejja l-punt (a), imposti ta’ fini speċjali ma għandhomx jitqiesu bħala speċifiċi jekk it-tfassil tagħhom ikun meħtieġ minħabba objettivi mhux ekonomiċi tal-politika pubblika, bħall-ħtieġa li jiġu limitati l-impatti negattivi ta’ ċerti attivitajiet jew prodotti fuq l-ambjent jew fuq is-saħħa tal-bniedem, sakemm l-objettivi tal-politika pubblika ma jkunux diskriminatorji
 53
 .
 Artikolu 3.2: Kamp ta’ applikazzjoni u eċċezzjonijiet
 1.L-Artikolu 3.4 [Prinċipji], 3.5 [Sussidji pprojbiti u sussidji soġġetti għal kundizzjonijiet] u l-Artikolu X14 [Miżuri ta’ rimedju] ma japplikawx għal sussidji mogħtija biex jikkumpensaw għall-ħsara kkawżata minn diżastri naturali jew okkorrenzi mhux ekonomiċi eċċezzjonali oħra.
 2.Xejn f’dan il-Kapitolu ma jipprevjeni lill-Partijiet milli jagħtu sussidji ta’ natura soċjali li huma mmirati għall-konsumatur finali.
 3.Is-sussidji mogħtija temporanjament biex jirrispondu għal emerġenza ekonomika nazzjonali jew globali għandhom ikunu mmirati, proporzjonati u effettivi biex jirrimedjaw dik l-emerġenza. Għal dawn is-sussidji, l-Artikoli 3.5 [Sussidji pprojbiti u sussidji soġġetti għal kundizzjonijiet] u 3.12 [Miżuri ta’ rimedju] ma japplikawx.
 4.Dan il-Kapitolu ma japplikax għal sussidji fejn l-ammont totali mogħti lil attur ekonomiku waħdu jkun inqas minn 325 000 Dritt Speċjali ta’ Prelevament fi kwalunkwe perjodu ta’ tliet snin fiskali. Il-Kunsill ta’ Sħubija jista’ jemenda dan il-livell limitu.
 5.Dan il-Kapitolu ma japplikax għal sussidji li huma soġġetti għad-dispożizzjonijiet tal-Parti IV jew l-Anness 2 tal-Ftehim dwar l-Agrikoltura u s-sussidji relatati mal-kummerċ fil-ħut u prodotti tal-ħut.
 6.Dan il-Kapitolu ma japplikax għal sussidji marbuta mas-settur awdjoviżiv.
 7.L-Artikolu 3.9 [Awtorità jew entità indipendenti u kooperazzjoni] ma japplikax għas-sussidji ffinanzjati minn riżorsi tal-Partijiet fil-livell sovranazzjonali.
 8.Għall-finijiet ta’ sussidji lil linji tal-ajru, għal kull referenza għall-“effett fuq il-kummerċ jew investiment bejn il-Partijiet” f’dan il-Kapitolu, għandha tinbidel b’referenza għall-“effett fuq il-kompetizzjoni bejn it-trasportaturi tal-ajru tal-Partijiet fil-provvista ta’ servizzi tat-trasport bl-ajru”, inklużi dawk is-servizzi tat-trasport bl-ajru li mhumiex koperti mit-Titolu I [Trasport bl-ajru] tal-Intestatura 2 [Avjazzjoni].
 Artikolu 3.3: Servizzi ta’ interess ekonomiku pubbliku
 1.Is-sussidji mogħtija lil atturi ekonomiċi li ġew assenjati kompiti partikolari fl-interess pubbliku, inklużi obbligi ta’ servizz pubbliku, huma soġġetti għall-Artikolu 3.4 [Prinċipji] sa fejn l-applikazzjoni tal-prinċipji previsti f’dan l-Artikolu ma tfixkilx il-prestazzjoni minn punt ta’ liġi jew fatt tal-kompitu partikolari assenjat lill-attur ekonomiku kkonċernat. Il-kompitu għandu jiġi assenjat minn qabel b’mod trasparenti.
 2.Il-Partijiet għandhom jiżguraw li l-ammont ta’ kumpens mogħti lil attur ekonomiku li jiġi assenjat kompitu fl-interess pubbliku jkun limitat għal dak li huwa meħtieġ biex ikopri l-ispejjeż kollha jew parti minnhom imġarrba fit-twettiq ta’ dak il-kompitu, filwaqt li jitqiesu l-irċevuti rilevanti u profitt raġonevoli għat-twettiq tal-kompitu. Il-Partijiet għandhom jiżguraw li l-kumpens mogħti ma jintużax għas-sussidju inkroċjat ta’ attivitajiet li jaqgħu barra mill-ambitu tal-kompitu assenjat. Kumpens ta’ inqas minn 15-il miljun Dritt Speċjali ta’ Prelevament għal kull kompitu ma għandux ikun soġġett għall-obbligi skont l-Artikolu 3.6(1) [Trasparenza]. Il-Kunsill ta’ Sħubija jista’ jemenda dan il-livell limitu.
 3.Dan il-Kapitolu ma japplikax meta l-kumpens totali għal kull attur ekonomiku li jipprovdi kompiti fl-interess pubbliku jkun inqas minn 750 000 Dritt Speċjali ta’ Prelevament matul kwalunkwe perjodu ta’ tliet snin fiskali. Il-Kunsill ta’ Sħubija jista’ jemenda dan il-livell limitu.
 Artikolu 3.4: Prinċipji
 1.Bil-ħsieb li jiġu żgurati li s-sussidji ma jingħatawx fejn ikollhom, jew ikun jista’ jkollhom effett materjali fuq il-kummerċ jew l-investiment bejn il-Partijiet, kull Parti għandu jkollha u żżomm sistema effettiva ta’ kontroll fuq is-sussidji li tiżgura li l-għoti ta’ sussidju jkun jirrispetta l-prinċipji li ġejjin:
 a)isegwi objettiv speċifiku ta’ politika pubblika biex jirrimedja falliment tas-suq identifikat jew biex jindirizza raġuni ta’ ekwità bħal diffikultajiet soċjali jew tħassib dwar id-distribuzzjoni (“l-objettiv[i]”);
 b)ikun proporzjonat u limitat għal dak li huwa meħtieġ biex jinkiseb l-objettiv;
 c)is-sussidji jkunu mfassla biex iġibu bidla fl-imġiba ekonomika tal-benefiċjarju li twassal għall-kisba tal-objettiv u li ma tinkisibx fin-nuqqas tas-sussidji li jiġu pprovduti;
 d)is-sussidji jenħtieġ li normalment ma jikkumpensawx l-ispejjeż li kieku l-benefiċjarju kien iġarrab fl-assenza ta’ xi sussidju;
 e)is-sussidji jkunu strument ta’ politika adatt biex jinkiseb objettiv ta’ politika pubblika u dan l-objettiv ma jistax jinkiseb permezz ta’ mezzi oħra inqas distorsivi;
 f)il-kontributi pożittivi tas-sussidji għall-kisba tal-objettiv ipaċu kull effett negattiv, b’mod partikolari l-effetti negattivi fuq il-kummerċ jew l-investiment bejn il-Partijiet.
 2.Mingħajr preġudizzju għall-paragrafu 1, kull Parti għandha tapplika l-kundizzjonijiet previsti fl-Artikolu 3.5 [Sussidji pporjbiti u sussidji soġġetti għal kundizzjonijiet], fejn relevanti, jekk is-sussidji kkonċernati għandhom jew jista’ jkollhom effett materjali fuq il-kummerċ jew l-investiment bejn il-Partijiet.
 3.Hija r-responsabbiltà ta’ kull Parti li tiddetermina kif l-obbligi tagħha fil-paragrafi 1 u 2 jiġu implimentat fit-tfassil tas-sistema tagħha ta’ kontroll tas-sussidji fil-liġi domestika tagħha stess bil-kundizzjoni li kull Parti għandha tiżgura li l-obbligi fil-paragrafi 1 u 2 jiġu implimentati fil-liġi tagħha b’mod li l-legalità ta’ sussidju individwali tiġi ddeterminata mill-prinċipji.
 Artikolu 3.5 Sussidji pprojbiti u sussidji soġġetti għal kundizzjonijiet
 1.Il-kategoriji tas-sussidji msemmija fl-Artikolu 3.4(2) [Prinċipji] u l-kundizzjonijiet li għandhom ikunu applikati għalihom huma dawn li ġejjin. Il-Kunsill tas-Sħubija jista’ jaġġorna dawn id-dispożizzjonijiet kif ikun meħtieġ biex jassigura t-tħaddim ta’ dan l-Artikolu matul iż-żmien.
 Garanziji tal-istat bla limitu
 2.Għandhom ikunu pprojbiti sussidji fil-forma ta’ garanzija ta’ djun jew responsabbiltajiet ta’ attur ekonomiku mingħajr ebda limitazzjoni għar-rigward tal-ammont ta’ din il-garanzija u ta’ kemm iddum.
 Salvataġġ u ristrutturar
 3.Għandhom ikunu pprojbiti sussidji għar-ristrutturar ta’ attur ekonomiku f’diffikultà jew insolventi mingħajr ma l-attur ekonomiku jkun ħejja pjan kredibbli ta’ ristrutturazzjoni. Il-pjan ta’ ristrutturar għandu jkun ibbażat fuq suppożizzjonijiet realistiċi bil-għan li jiġi żgurat ir-ritorn għall-vijabbiltà fit-tul tal-attur ekonomiku f’diffikultà jew insolventi f’perjodu ta’ żmien raġonevoli. Waqt it-tħejjija tal-pjan ta’ ristrutturar, l-attur ekonomiku jista’ jirċievi assistenza għal-likwidità temporanja fil-forma ta’ self jew garanziji għal self. Ħlief għall-intrapiżi żgħar u ta’ daqs medju, attur ekonomiku jew is-sidien tiegħu, kredituri jew investituri ġodda għandhom jikkontribwixxu fondi jew assi sinifikanti għall-ispiża tar-ristrutturar. Għall-finijiet ta’ dan il-paragrafu, attur ekonomiku f’diffikultà jew insolventi huwa wieħed li kważi ċertament joħroġ min-negozju fi żmien qasir jew medju mingħajr is-sussidju.
 4.Għajr f’ċirkostanzi ta’ eċċezzjoni, is-sussidji għas-salvataġġ u għar-ristrutturar ta’ atturi ekonomiċi insolventi jew f’diffikultà jenħtieġ li jkunu permessi biss jekk is-sussidji jikkontribwixxu għal objettiv ta’ interess pubbliku billi jevitaw tbatija soċjali jew jipprevjenu falliment serju tas-suq, b’mod partikolari fir-rigward tat-telf ta’ impjiegi jew it-tfixkil ta’ servizz importanti li jkun diffiċli li jiġi replikat. Ħlief fil-każ ta’ ċirkostanzi imprevedibbli mhux ikkawżati mill-benefiċjarju, jenħtieġ li ma jingħatawx aktar minn darba fi kwalunkwe perjodu ta’ ħames snin.
 5.Il-paragrafi 3 u 4 ma japplikawx għal sussidji lil banek f’diffikultà jew insolventi, istituzzjonijiet ta’ kreditu u kumpaniji tal-assikurazzjoni.
 Banek, istituzzjonijiet ta’ kreditu u kumpaniji tal-assikurazzjoni
 6.Mingħajr preġudizzju għall-Artikolu s-SERVIN 5.39 [Konċessjoni prudenzjali], is-sussidji għar-ristrutturar tal-banek istituzzjonijiet ta’ kreditu u kumpaniji tal-assikurazzjoni jistgħu jingħataw biss fuq il-bażi ta’ pjan ta’ ristrutturar kredibbli li jreġġa’ lura l-vijabbiltà fit-tul. Jekk ritorn għall-vijabbiltà fit-tul ma jkunx jista’ jintwera b’mod kredibbli, kull sussidju lill-banek, istituzzjonijiet ta’ kreditu u kumpaniji tal-assikurazzjoni għandu jkun limitat għal dak li huwa meħtieġ biex tiġi żgurata l-likwidazzjoni ordnata tagħhom u l-ħruġ mis-suq filwaqt li jiġu minimizzati l-ammont tas-sussidju u l-effett negattiv fuq il-kummerċ jew l-investiment bejn il-Partijiet.
 7.Għandu jiġi żgurat li l-awtorità awtorizzanti tkun remunerata kif xieraq għas-sussidju tar-ristrutturar u li l-benefiċjarju, l-azzjonisti tiegħu, il-kredituri tiegħu jew il-grupp kummerċjali li jappartjeni għalih, jikkontribwixxu b’mod sinifikattiv għall-ispejjeż ta’ ristrutturar jew likwidazzjoni mir-riżorsi tagħhom stess. Sussidji li jappoġġaw dispożizzjonijiet ta’ likwidità għandhom ikunu temporanji, ma għandhomx jintużaw biex jassorbu telf u ma għandhomx isiru appoġġ kapitali. Għandha titħallas remunerazzjoni xierqa lill-awtorità awtorizzanti għas-sussidji li jkunu ngħataw biex ikunu appoġġati d-dispożizzjonijiet tal-likwidità.
 Sussidji għall-esportazzjoni
 8.Sussidji kontinġenti fil-liġi jew fil-fatt
 54
 , kemm jekk waħedhom kif ukoll bħala waħda minn diversi kundizzjonijiet oħra, mal-prestazzjoni tal-esportazzjoni relatata ma’ oġġetti jew servizzi, għandhom ikunu pprojbiti, ħlief fir-rigward ta’:
 (a)assikurazzjoni tal-kreditu għal żmien qasir għal riskji mhux kummerċjali; jew
 (b)krediti ta’ esportazzjoni u garanziji ta’ kreditu tal-esportazzjoni jew programmi tal-assikurazzjoni li jkunu permissibli skont il-Ftehim SCM, moqri b’kull aġġustament meħtieġ għall-kuntest.
 9.Għall-finijiet tal-punt (a) tal-paragrafu 8 “riskji kummerċjali” tfisser ir-riskji kummerċjali u politiċi b’perjodu massimu ta’ riskju ta’ anqas minn sentejn fuq xerrejja pubbliċi u mhux pubbliċi fil-pajjiżi b’riskju kummerċjabbli
 55
 . Pajjiż jista’ jinftiehem li jkun tneħħa mill-grupp ta’ pajjiżi b’riskju kummerċjabbli jekk ikun nuqqas ta’ kapaċità ta-suq privata minħabba li:
 (a)kontrazzjoni sinifikanti tal-kapaċità ta’ assikurazzjoni tal-kreditu privata;
 (b)deterjorament sinifikanti tal-klassifika tas-settur sovran; jew
 (c)deterjorament sinifikanti tal-prestazzjoni tas-settur korporattiv.
 10.Tneħħija temporanja bħal din ta’ pajjiżi b’riskju kummerċjabbli għandha tidħol fis-seħħ, kemm-il darba l-Parti konċernata, skont deċiżjoni ta’ din il-Parti fuq il-bażi tal-kriterji fil-paragrafu 9, u biss jekk din il-Parti tadotta deċiżjoni bħal din. Il-pubblikazzjoni ta’ din id-deċiżjoni għandha titqies f’li tikkostitwixxi f’notifika lill-Parti l-oħra ta’ tneħħija bħal din f’dak li għandu x’jikkonċerna l-ewwel Parti kkonċernata.
 11.Jekk assikuratur sussidjat jipprovdi assikurazzjoni tal-kreditu, kull assikurazzjoni għal riskji kummerċjabbli għandha tkun provduta fuq bażi kummerċjali. F’każ bħal dan, l-assikuratur ma għandux, la direttament u lanqas indirettament, jibbenefika minn sussidji għall-provvista ta’ assikurazżjoni għal riskji kummerċjabbli.
 Sussidji kontinġenti fuq l-użi ta’ kontenut domestiku
 12.Mingħajr preġudizzju għall-Artikolu SERVIN 2.6 [Rekwiżiti tal-prestazzjoni] u l-Artikolu SERVIN 2.7 [Miżuri u eċċezzjonijiet mhux konformi], għandhom ikunu pprojbiti sussidji kontinġenti, jew waħedhom jew bħala parti minn diversi kundizzjonijiet, fuq l-użu ta’ oġġetti jew servizzi domestiċi flok dawk importati.
 Proġetti kbar ta’ kooperazzjoni transfruntiera jew internazzjonali
 13.Sussidji jistgħu jingħataw fil-kuntest ta’ proġetti kbar ta’ kooperazzjoni transfruntiera jew internazzjonali, bħalma huma dawk għat-trasport, l-enerġija, l-ambjent, ir-riċerka u l-iżvilupp, u proġetti mnedija għall-ewwel darba biex jinċentivaw il-ħolqien u t-tnedija ta’ teknoloġiji ġodda (eskluża l-manifattura). Il-benefiċċji ta’ proġetti bħal dawn ta’ kooperazzjoni transfruntiera jew internazzjonali ma jridux ikunu limitati għall-atturi ekonomiċi jew għas-settur jew l-Istati parteċipanti, iżda jrid ikollhom benefiċċju u relevanza usa permezz ta’ effetti li joħorġu minnhom li ma jmorrux esklużivament għall-Istat li jagħti s-sussidju, is-settur relevanti u l-benefiċjarju.
 Enerġija u Ambjent
 14.Il-Partijiet jirrikonoxxu l-importanza ta’ sistema tal-enerġija sigura, affordabbli u sostenibbli u tas-sostenibbiltà ambjentali, b’mod partikolari fir-rigward tal-ġlieda kontra t-tibdil fil-klima, li tirrappreżenta theddida eżistenzjali għall-umanità. Għaldaqstant, mingħajr preġudizzju għall-Artikolu 3.4 [Prinċipji], is-sussidji relatati mal-enerġija u mal-ambjent għandhom ikunu mmirati, u jipprovdu inċentiv għall-benefiċjarju, biex jipprovdi sistema tal-enerġija sikura, affordabbli u sostenibbli kif ukoll suq tal-enerġija li jiffunzjona tajjeb u kompetittiv jew biex iżid il-livell ta’ protezzjoni ambjentali meta mqabbel mal-livell li kien jinkiseb fin-nuqqas tas-sussidju. Sussidji bħal dawn ma għandhomx itaffu lill-benefiċjarju mill-obbligi li jirriżultaw mir-responsabbiltajiet tiegħu bħala persuna li tniġġeż skont il-liġi tal-Parti rilevanti
 Sussidji lil-trasportaturi tal-ajru għat-tħaddim tar-rotot
 15.Is-sussidji ma għandhomx jingħataw lil trasportaturi tal-ajru
 56
 għat-tħaddim ta’ rotot ħlief:
 (a)fejn hemm obbligu ta’ servizz pubbliku, skont l-Artikolu 3.3 [Servizzi ta; interess ekonomiku pubbliku];
 (b)f’każijiet speċjali fejn dan il-finanzjament jipprovdi benefiċċji lis-soċjetà in ġenerali; jew
 (c)bħala sussidji tal-bidu biex jinfetħu rotot ġodda għal ajruporti reġjonali li jipprovdu l-mobilità ta’ ċittadini u biex ikun stimulat żvilupp reġjonali.
 Artikolu 3.6: Użu ta’ sussidji
 Kull Parti għandha tiżgura li l-atturi ekonomiċi jużaw is-sussidji biss għall-fini speċifiku li għalih ikunu ngħataw.
 Artikolu 3.7: Trasparenza
 1.Fir-rigward ta’ xi sussidju mogħti jew miżmum fit-territorju tagħha, kull Parti għandha, fi żmien sitt xhur mill-għoti tas-sussidju, tagħmel disponibbli għall-pubbliku, f’sit web uffiċjali jew bażi ta’ data pubblika, l-informazzjoni li ġejja:
 (a)il-bażi ġuridika u l-objettiv tal-politika jew l-iskop tas-sussidju;
 (b)l-isem tal-benefiċjarju tas-sussidju, meta disponibbli;
 (c)id-data tal-għoti tas-sussidju, kemm idum is-sussidju u kull limitu ta’ żmien ieħor marbut mas-sussidju; kif ukoll
 (d)l-ammont tas-sussidju jew l-ammont ibbaġitjat għas-sussidju;
 2.Għas-sussidju fil-forma ta’ miżuri ta’ tassazzjoni, l-informazzjoni għandha ssir pubblika fi żmien sena mid-data li fiha tkun dovuta d-dikjarazzjoni tat-taxxa. L-obbligi ta’ trasparenza għas-sussidju fil-forma ta’ miżuri ta’ tassazzjoni jikkonċernaw l-istess informazzjoni kif elenkata fil-paragrafu 1, ħlief għall-informazzjoni meħtieġa skont il-punt 1(d) ta’ ta’ dan il-paragrafu, li tista’ tiġi pprovduta bħala medda.
 3.Barra mill-obbligu stipulat fil-paragrafu 1, il-Partijiet għandhom jagħmlu l-informazzjoni dwar is-sussidju disponibbli skont il-paragrafi 4 jew 5 hawn taħt.
 4.Għall-Unjoni, konformità mal-paragrafu 3 tfisser li fir-rigward ta’ xi sussidju mogħti jew miżmum fit-territorju tagħha, fi żmien sitt xhur mill-għoti ta’ tas-sussidju, l-informazzjoni tkun disponibbli pubblikament, f’sit web uffiċjali jew bażi tad-data pubblika, li tippermetti lill-partijiet interessati biex jivvalutaw il-konformità mal-prinċipji stipulati fl-Artikolu 3.4 [Prinċipji].
 5.Għar-Renju Unit, konformità mal-paragrafu 3 tfisser li r-Renju Unit għandu jiżgura:
 (a)jekk parti interessata tikkomunika lill-awtorità awtorizzanti li hija tista’ tapplika għal rieżami minn qorti jew tribunal ta’ (i) l-għotja ta’ sussidju mill-awtorità awtorizzanti jew (ii) kull deċiżjoni relevanti mill-awtorità awtorizzanti jew il-korp jew awtorità indipendenti;
 (b)imbagħad, fi żmien 28 jum mit-talba li tkun saret bil-miktub, l-awtorità awtorizzanti, il-korp jew l-awtorità indipendenti tipprovdi lil din il-parti interessata bl-informazzjoni li tippermetti lill-parti interessata biex tevalwa l-applikazzjoni tal-prinċipji stipulati fl-Artikolu 3.4 [Prinċipji], soġġett għal xi restrizzjonijiet proporzjonati li jsegwu objettiv leġittimu bħalma hija s-sensittività kummerċjali, kunfidenzjalità jew privileġġ legali.
 L-informazzjoni msemmija fil-punt (b) tal-ewwel subparagrafu għandha tiġi pprovduta lill-parti interessati għall-finijiet biex tgħinha tagħmel deċiżjoni infurmata dwar jekk tagħmilx talba jew biex tifhem u tidentifika sew il-kwistjonijiet li ma jaqblux mat-talba proposta.
 6.Għall-finijiet ta’ dan l-Artikolu, l-Artikolu 3.10 [Qrati u tribunali] u l-Artikolu 3.11 [Rkupru], “parti interessata” tfisser kull persuna fiżika jew legali, attur ekonomiku jew assoċjazzjoni ta’ atturi ekonomiċi li l-interess tagħhom jista’ jkun affettwat mill-għoti ta’ sussidju, b’mod partikulari il-benefiċjarju, l-atturi ekonomiċi li jkunu qed jikkompetu mal-benefiċjarju jew assoċjazzjoni tal-kummerċ relevanti.
 7.L-obbligi f’dan l-Artikolu huma mingħajr preġudizzju għall-obbligi tal-Partijiet skont il-liġi rispettivi tagħhom dwar il-libertà tal-informazzjoni jew l-aċċess għal dokumenti.
 Artikolu 3.8: Konsultazzjonijiet dwar il-kontroll fuq is-sussidji
 1.Jekk Parti tqis li jkun ingħata sussidju mill-Parti l-oħra jew li jkun hemm evidenza ċara li l-Parti l-oħra jkollha l-intenzjoni li tagħti sussidju, u li l-għoti tiegħu tas-sussidju jkollu jew jista’ jkollu effett negattiv fuq il-kummerċ jew l-investiment bejn il-Partijiet, hija tista’ titlob lill-Parti l-oħra spjega ta’ kif il-Prinċipji msemmija fl-Artikolu 3.4 [Prinċipji] ikunu ġew rispettati għar-rigward ta’ dan is-sussidju.
 2.Parti tista’ titlob ukoll l-informazzjoni elenkata fl-Artikolu 3.7(1) [Trasparenza] sa fejn din tkun għadha ma ġietx magħmula disponibbli pubblikat f’sit web uffiċjali jew bażi tad-data pubblika skont l-Artikolu 3.7(1) [Trasparenza], jew ma tkunx ġiet magħmula disponibbli b’mod faċli li jista’ jiġi aċċessat malajr.
 3.Il-Parti l-oħra għandha tipprovdi l-informazzjoni mitluba bil-miktub mhux aktar tard minn 60 jum wara d-data ta’ konsenja tat-talba. Jekk ma tkunx tista’ tiġi pprovduta kwalunkwe informazzjoni mitluba, dik il-Parti għandha tispjega n-nuqqas ta’ tali informazzjoni fit-tweġiba tagħha bil-miktub.
 4.Jekk, wara li tkun irċeviet l-informazzjoni mitluba, il-Parti rikjedenti tkun għadha tqis li s-sussidju mogħti, jew li jkun hemm intenzjoni li jingħata mill-Parti għandu jew jista’ jkollu effett negattiv sinifikanti fuq il-kummerċ jew l-investiment bejn il-Partijiet, il-Parti rikjedenti tista’ titlob konsultazzjoni fil-Kumitat Speċjalizzat fuq il-Kummerċ dwar il-Kundizzjonijiet Ekwi għal Kompetizzjoni Miftuħa u Ġusta u Żvilupp Sostenibbli. It-talba għandha tkun bil-miktub u għandha tinkludi spjegazzjoni tar-raġunijiet tal-Parti li tagħmel it-talba, għalfejn qiegħda titlob konsultazzjoni.
 5.Il-Kumitat Speċjalizzat fuq il-Kummerċ dwar il-Kundizzjonijiet Ekwi għal Kompetizzjoni Miftuħa u Ġusta u Żvilupp Sostenibbli għandu jagħmel kull sforz biex jasal għal soluzzjoni reċiprokament sodisfaċenti tal-kwistjoni. Għandu jorganizza l-ewwel laqgħa tiegħu fi żmien 30 jum mit-talba għall-konsultazzjoni.
 6.Iż-żminijiet tal-konsultazzjonijiet msemmija fil-paragrafi 3 u 5 jistgħu jiġu estiżi bi ftehim bejn il-Partijiet
 Artikolu 3.9: Awtorità jew korp indipendenti u l-kooperazzjoni
 1.Kull Parti għandha tistabbilixxi jew iżżomm awtorità jew korp operazzjonalment indipendenti bi rwol xieraq fir-reġim tagħha tal-kontroll tas-sussidji. Din l-awtorità jew dan il-korp indipendenti għandu jkollhom il-garanziji neċessarji ta’ indipendenza biex jeżerċitaw il-funzjonijiet operazzjonali tagħhom u għandhom jaġixxu b’mod imparzjali.
 2.Il-Partijiet għandhom jinkoraġġixxu lill-awtoritajiet jew lill-korpi indipendenti rispettivi tagħhom biex jikkooperaw ma’ xulxin dwar kwistjonijiet ta’ interess komuni fil-funzjonijiet rispettivi tagħhom, inkluża l-applikazzjoni tal-Artikoli minn 3.1 [Definizzjonijiet] sa 3.7 Trasparenza] kif applikabbli, fil-limiti stabbiliti mill-oqfsa legali rispettivi tagħhom. Il-Partijiet, jew l-awtoritajiet jew entitajiet indipendenti rispettivi tagħhom, jistgħu jaqblu dwar qafas separat rigward il-kooperazzjoni bejn dawk l-awtoritajiet indipendenti.
 Artikolu 3.10: Qorti u tribunali
 1.Kull Parti għandha tiżgura, skont il-liġijiet u l-proċeduri ġenerali u kostituzzjonali tagħha, li l-qrati jew it-tribunali tagħha jkunu kompetenti biex
 a)
 jirrieżaminaw id-deċiżjonijiet dwar is-sussidju meħuda minn awtorità awtorizzanti jew, fejn rilevanti, l-awtorità jew korp indipendenti għall-konformità mal-liġi ta’ dik il-Parti li timplimenta l-Artikolu 3.4 [Prinċipji];
 b)
 jirrieżaminaw kull deċiżjoni rilevanti oħra tal-awtorità jew korp indipendenti u kull nuqqas rilevanti ta’ azzjoni;
 c)
 jimponu rimedji li huma effettivi fir-rigward tal-punti a) jew b) ta’ hawn fuq, inklużi s-sospensjoni, il-projbizzjoni jew ir-rekwiżit ta’ azzjoni mill-awtorità awtorizzanti, l-għoti ta’ danni, u l-irkupru ta’ sussidju [fn] mill-benefiċjarju tiegħu, jekk u sa fejn ikunu disponibbli skont il-liġijiet rispettivi meta dan il-Ftehim jidħol fis-seħħ.
 (d)
 jisimgħu talbiet minn partijiet interessati fir-rigward ta’ sussidji li huma soġġetti għal dan il-Kapitolu; jekk parti interessata jkollha locus standi biex tippreżenta talba fir-rigward ta’ sussidju skont il-liġi tal-Parti.
 2.Kull Parti għandu jkollha d-dritt li tintervjeni mal-permess (fejn meħtieġ) tal-Qorti jew tat-Tribunal ikkonċernat, f’konformità mal-liġijiet u l-proċeduri ġenerali tal-Parti l-oħra fil-każijiet imsemmija fil-paragrafu 1.
 3.Mingħajr preġudizzju għall-obbligi biex jinżammu jew, fejn meħtieġ, jinħolqu l-kompetenzi, ir-rimedji u d-drittijiet ta’ intervent imsemmija fil-paragrafi 1 u 2 ta’ dan l-Article, u l-Artikolu 3.11 [Rkupru], Xejn f’dan l-Artikolu ma jeħtieġ li xi waħda mill-Partijiet toħloq ta’ drittijiet ta’ azzjoni, rimedji, proċeduri jew il-kamp ta’ applikazzjoni jew raġunijiet għal rieżami tal-awtoritajiet pubbliċi rispettivi tagħhom, lil hinn minn dawk eżistenti fil-liġi tagħhom fid-data li dan il-Ftehim jidħol fis-seħħ.
 Xejn f’dan l-Artikolu ma jeħtieġ li xi waħda mill-Partijiet twessa’ l-kamp ta’ applikazzjoni jew ir-raġunijiet ta’ rieżami mill-qrati u t-tribunali tal-Atti tal-Parlament tar-Renju Unit, l-Atti tal-Parlament Ewropew u tal-Kunsill, jew l-atti tal-Kunsill tal-Unjoni Ewropea lil hinn minn dawk eżistenti fil-liġi tagħha fid-data li dan il-Ftehim jidħol fis-seħħ
 57
 .
 Artikolu 3.11: Rkupru
 1.Kull Parti għandha tipprevedi mekkaniżmu għall-irkupru fir-rigward ta’ sussidji, f’konformità mad-dispożizzjonijiet li ġejjin, mingħajr preġudizzju għal rimedji oħra li jeżistu fil-liġ ta’ dik il-Parti
 58
 .
 2.Kull Parti għandha tiżgura li, dment li l-parti interessata kif definita fl-Artikolu 3.7(6) [Trasparenza] tkun sfidat deċiżjoni quddiem qorti jew tribunal biex tagħti sussidju fif’perjodu ta’ żmien spe1ifikat, kif definit fil-paragrafu 3 ta’ dan l-Artikolu, l-irkupru jista’ jiġi ordnat jekk qorti jew tribunal ta’ Parti jsib żball materjali tal-liġi, f’li:
 (a)miżura tikkostitwixxi sussidju li ma kienx ittrattat minn min tah bħala sussidju;
 (b)min jagħti s-sussidju jkun naqas li japplika l-prinċipji stabbiliti fl-Artikolu 3.4 [Prinċipji], kif implimentati fil-liġi ta’ dik il-Parti, jew applikahom b’tali mod li jaqgħu taħt l-istandard ta’ rieżami applikabbli fil-liġi ta’ dik il-Parti; jew
 (c)min jagħti sussidju, billi jiddeċiedi li jagħti dan is-sussidju, ikun aġixxa barra l-ambitu tas-setgħat tiegħu jew ikun għamel użu ħazin ta' dawn is-setgħat fir-rigward tal-prinċipji stipulati fl-Artikolu 3.4 [Prinċpji], kif implimentati fil-liġi ta' dik il-Parti.
 3.Għall-finijiet ta’ dan l-Artikolu, il-perjodu ta’ żmien speċifikat għandu jiġi ddeterminat kif ġej:
 (a)Għall-Unjoni, dan għandu jibda fid-data li fiha l-informazzjoni speċifikata fl-Artikolu 3.7 (1), (2) u (4) [Trasparenza] tkun saret disponibbli fis-sit web uffiċjali jew fil-bażi ta’ data pubblika u ma tkunx iqsar minn xahar .
 (b)għar-Renju Unit:
 (i) għandu jibda fid-data li fiha l-informazzjoni speċifikata fl-Artikolu 3.7 (1) u (2) [Trasparenza] tkun saret disponibbli fis-sit web uffiċjali jew fil-bażi ta’ data pubblika;
 (ii) għandha tintemm xahar wara, sakemm, qabel dik id-data, il-parti interessata ma tkunx talbet informazzjoni skont il-proċess speċifikat fil-paragrafu 5 tal-Artikolu 3.7;
 (iii) ladarba l-parti interessata tkun irċeviet l-informazzjoni identifikata fl-Artikolu 3.7(5)(b) suffiċjenti għall-finijiet identifikati f’dan il-paragrafu, għandu jkun hemm perjodu ieħor ta’ xahar li fi tmiemu għandu jintemm il-perjodu ta’ żmien speċifikat;
 (iv) id-data tal-wasla tal-informazzjoni fil-punt (iii) se tkun id-data li fiha l-awtorità awtorizzanti tiċċertifika li hija pprovdiet l-informazzjoni identifikata fl-Artikolu 3.7(5)(b) [Trasparenza] suffiċjenti għal dawk l-għanijiet, irrispettivament minn korrispondenza ulterjuri jew kjarifika wara dik id-data;
 (v) il-perjodi ta’ żmien identifikati fil-punti (i) minn (iii ) jistgħu jiżdiedu bil-leġiżlazzjoni.
 4.Għall-finijiet tal-paragrafu 3(b), fir-rigward ta’ skemi, il-perjodu ta’ żmien speċifikat jibda meta tiġi ppubblikata l-informazzjoni skont il-punt (b), mhux meta jsiru pagamenti sussegwenti, fejn:
 (a)apparentement jingħata sussidju skont it-termini ta’ skema;
 (b)il-manifattur tal-iskema jkun għamel disponibbli għall-pubbliku l-informazzjoni meħtieġa li tiġi ppubblikata skont l-Artikolu 3.7(1) u (2) [ Trasparenza] fir-rigward tal-iskema; kif ukoll
 (c)l-informazzjoni pprovduta dwar l-iskema skont il-punt (b) fiha informazzjoni dwar is-sussidju li tippermetti lil parti interessata tiddetermina jekk tistax tiġi affettwata mill-iskema, li bħala minimu għandha tkopri l-għan tas-sussidju, il-kategoriji ta’ benefiċjarji, it-termini u l-kundizzjonijiet ta’ eliġibbiltà għas-sussidju u l-bażi għall-kalkolu tas-sussidju (inkluża kull kundizzjoni rilevanti relatata mal-proporzjonijiet jew l-ammonti ta’ sussidju).
 5.Għall-finijiet ta’ dan l-Artikolu, l-irkupru ta’ sussidju mhuwiex meħtieġ meta sussidju jingħata fuq il-bażi ta’ Att tal-Parlament tar-Renju Unit, ta’ att tal-Parlament Ewropew u tal-Kunsill tal-Unjoni Ewropea, jew ta’ att tal-Kunsill tal-Unjoni Ewropea.
 6.Xejn f’dan l-Artikolu ma jżomm Parti milli tagħżel li tipprovdi sitwazzjonijiet addizzjonali fejn l-irkupru jkun rimedju, lil hinn minn dawk speċifikati f’dan l-Artikolu, skont il-liġi tagħha.
 7.Il-partijiet jirrikonoxxu li l-irkupru huwa għodda importanti ta’ rimedju f’kull sistema ta’ kontroll tas-sussidji. B’talba ta’ waħda mill-Partijiet, il-Partijiet għandhom, fi ħdan il-Kunsill ta’ Sħubija, jikkunsidraw mekkaniżmi addizzjonali jew alternattivi għall-irkupru, kif ukoll emendi korrispondenti għal dan l-Artikolu. Fi ħdan il-Kunsill ta’ Sħubija, kull Parti tista’ tipproponi emendi li jippermettu arranġamenti differenti għall-mekkaniżmi rispettivi tagħhom għall-irkupru. Parti trid tikkunsidra proposta magħmula mill-Parti l-oħra in bona fede u taqbel magħha, sakemm din il-Parti tqis li jkun fiha arranġamenti li jirrappreżentaw mill-inqas mezz effettiv ta’ twassil ta’ rkupru daqs il-mekkaniżmi eżistenti tal-Parti l-oħra. Il-Kunsill ta’ Sħubija jista’ mbagħad jagħmel emendi korrispondenti għal dan l-Artikolu
 59
 .
 Artikolu 3.12: Miżuri ta’ rimedju
 1. Parti tista’ twassal lill-Parti l-oħra talba bil-miktub għal informazzjoni u konsultazzjonijiet rigward sussidju li hija tqis li tikkawża, jew hemm riskju serju li dan jikkawża, effett negattiv sinifikanti fuq il-kummerċ jew l-investiment bejn il-Partijiet. F’din it-talba, il-Parti rikjedenti għandha tipprovdi l-informazzjoni rilevanti kollha biex il-Partijiet ikunu jistgħu jsibu soluzzjoni aċċettabbli għaż-żewġ naħat, inkluża deskrizzjoni tas-sussidju u t-tħassib tal-Parti li tagħmel it-talba rigward l-effett tagħha fuq il-kummerċ jew l-investiment.
 2.Mhux aktar tard minn 30 jum mid-data tal-wasla tat-talba, il-Parti li ssirilha t-talba għandha tagħti tweġiba bil-miktub li tipprovdi l-informazzjoni mitluba lill-Parti rikjedenti, u l-Partijiet għandhom jidħlu f’konsultazzjonijiet, li jitqiesu konklużi 60 jum mid-data tal-kunsinna ta’ dik it-talba, sakemm il-Partijiet ma jiftehmux mod ieħor. Il-konsultazzjonijiet, u b’mod partikolari l-informazzjoni kollha indikata bħala kunfidenzjali u l-pożizzjonijiet meħuda mill-Partijiet matul il-konsultazzjonijiet, għandhom ikunu kunfidenzjali, u għandu jkun mingħajr preġudizzju għad-drittijiet ta’ xi waħda mill-Partijiet fi kwalunkwe proċediment ulterjuri.
 3.Mhux aktar kmieni minn 60 jum mid-data tal-kunsinna tat-talba msemmija fil-paragrafu 1, il-Parti rikjedenti tista’ unilateralment tieħu miżuri ta’ rimedju xierqa jekk ikun hemm evidenza li sussidju tal-Parti li ssirilha t-talba jikkawża, jew ikun hemm riskju serju li dan jikkawża effett negattiv sinifikanti fuq il-kummerċ jew l-investiment bejn il-Partijiet.
 4.Mhux aktar kmieni minn 45 jum mid-data tal-wasla tat-talba msemmija fil-paragrafu 1,, il-Parti rikjedenti għandha tinnotifika lill-Parti li ssirilha t-talba dwar il-miżuri ta’ rimedju li biħsiebha tieħu skont il-paragrafu 3. Il-Parti rikjedenti għandha tipprovdi l-informazzjoni rilevanti kollha fir-rigward tal-miżuri li biħsiebha tieħu biex il-Partijiet ikunu jistgħu jsibu soluzzjoni aċċettabbli għaż-żewġ naħat. Il-Parti rikjedenti ma tistax tieħu dawk il-miżuri ta’ rimedju qabel 15 jum mid-data tal-kunsinna tan-notifika ta’ dawk il-miżuri lill-Parti li ssirilha t-talba.
 5.Il-mod kif tiġi stabbilita l-eżistenza ta' theddida ta' dannu serju għandu jkun imsejjes fuq il-fatti u mhux sempliċiment fuq allegazzjoni, konġentura jew possibbiltà remota; Il-bidla fiċ-ċirkostanzi li toħloq sitwazzjoni meta s-sussidju jikkawża tali effett negattiv sinifikanti, trid tkun prevedibbli b’mod ċar.
 6.
 Il-valutazzjoni ta’ Parti tal-eżistenza ta’ sussidju jew ta’ effett negattiv sinifikanti fuq il-kummerċ jew l-investiment bejn il-Partijiet ikkawżat mis-sussidju għandha tkun ibbażata fuq evidenza affidabbli u mhux biss fuq suppożizzjonijiet jew possibbiltà remota, u għandha tkun relatata ma’ prodotti identifikabbli, fornituri ta’ servizzi jew atturi ekonomiċi oħra, inkluż, jekk rilevanti, fil-każ ta’ skemi ta’ sussidju.
 7.
 Il-Kunsill ta’ Sħubija jista’ jżomm lista illustrattiva ta’ dak li jista’ jammonta għal effett negattiv sinifikanti fuq il-kummerċ jew l-investiment bejn il-Partijiet skont it-tifsira tal-paragrafi 1 u 3. Dan għandu jkun mingħajr preġudizzju għad-dritt tal-Partijiet li jadottaw miżuri ta’ rimedju.
 8.Il-miżuri ta’ rimedju meħuda skont il-paragrafu 3 għandhom ikunu ristretti għal dak li huwa strettament meħtieġ u proporzjonat sabiex jiġi rimedjat l-effett negattiv sinifikanti kkawżat jew biex jiġi indirizzat ir-riskju serju ta’ tali effett. Għandha tingħata prijorità għal dawk il-miżuri li jfixklu l-inqas it-tħaddim ta’ dan il-Ftehim.
 9.Fi żmien ħamest ijiem mid-data li fiha l-miżuri ta’ rimedju msemmija fil-paragrafu 3 jidħlu fis-seħħ u mingħajr ma jkun hemm rikors minn qabel għal konsultazzjonijiet skont l-Artikolu INST.13 [Konsultazzjonijiet], il-Parti notifikata tista’ titlob, skont l-Artikolu INST.14 (2) [Proċedura ta’ arbitraġġ], l-istabbiliment ta’ tribunal tal-arbitraġġ permezz ta’ talba bil-miktub mibgħuta lill-Parti rikjedenti sabiex it-tribunal tal-arbitraġġ jiddeċiedi jekk:
 (a)miżura ta’ rimedju meħuda mill-Parti rikjedenti tkun inkonsistenti mal-paragrafu 3 jew 8;
 (b)il-Parti rikjedenti ma pparteċipatx fil-konsultazzjonijiet wara li l-Parti rikjesta tkun tat l-informazzjoni mitluba u qablet li jsiru tali konsultazzjonijiet; jew
 (c)Kien hemm nuqqas li tittieħed jew tiġi nnotifikata miżura ta’ rimedju skont il-perjodi ta’ żmien imsemmija fil-paragrafu 3 jew 4 rispettivament.
 Din it-talba ma għandux ikollha effett sospensiv fuq il-miżuri ta’ rimedju. Barra minn hekk, it-tribunal tal-arbitraġġ ma għandux jivvaluta l-applikazzjoni mill-Partijiet tal-Artikoli 3.4 [Prinċipji] u 3.4bis [Sussidji u sussidji pprojbiti soġġetti għal kundizzjonijiet].
 10.It-tribunal tal-arbitraġġ stabbilit wara t-talba msemmija fil-paragrafu 9 għandu jmexxi l-proċedimenti tiegħu skont l-Artikolu INST.34B [Proċeduri speċjali għal miżuri ta’ rimedju u bbilanċjar mill-ġdid] u jagħti d-deċiżjoni finali tiegħu fi żmien 30 jum mit-twaqqif tiegħu.
 11.Fil-każ ta’ sejba kontra l-Parti konvenuta, il-Parti konvenuta għandha, mhux aktar tard minn 30 jum mid-data tal-għoti tad-deċiżjoni tat-tribunal tal-arbitraġġ, tagħti notifika lill-Parti lmentatriċi dwar kwalunkwe miżura li tkun ħadet biex tikkonforma ma’ dik id-deċiżjoni.
 12. Wara sejba kontra l-Parti konvenuta fil-proċedura msemmija fil-paragrafu 10, il-Parti lmentatriċi tista’ titlob lit-tribunal tal-arbitraġġ, fi żmien 30 jum mid-deċiżjoni tiegħu, biex jiddetermina livell ta’ sospensjoni tal-obbligi skont dan il-Ftehim jew ftehim supplimentari li ma jaqbiżx il-livell ekwivalenti għat-tħassir jew l-indeboliment ikkawżat mill-applikazzjoni tal-miżuri rimedjali, jekk issib li l-inkonsistenza tal-miżuri rimedjali mal-paragrafi 3 jew 8 hija sinifikanti. It-talba għandha tipproponi livell ta’ sospensjoni tal-obbligi skont il-prinċipji stabbiliti fl-Artikolu INST.34C [Sospensjoni tal-obbligi għall-finijiet tal-Artikolu LPFS.3.12 (12) [Miżuri ta’ rimedju], l-Artikolu FISH.9 (5) u l-Artikolu FISH.14 (6)]. Il-Parti lmentatriċi tista’ tissospendi l-obbligi skont dan il-Ftehim jew ftehim supplimentari skont il-livell ta’ sospensjoni tal-obbligi stabbilit mit-tribunal tal-arbitraġġ. Sospensjoni bħal din ma għandhiex tiġi applikata qabel 15-il jum wara tali deċiżjoni.
 13.Parti ma għandhiex tinvoka l-Ftehim tad-WTO jew xi ftehim internazzjonali ieħor biex il-Parti l-oħra tiġi prekluża milli tieħu miżuri skont dan l-Artikolu, inkluż meta dawn il-miżuri jikkonsistu f’sospensjoni tal-obbligi skont dan il-Ftehim jew ftehim supplimentari.
 14.Għall-finijiet tal-valutazzjoni ta’ jekk l-impożizzjoni jew iż-żamma ta’ miżuri ta’ rimedju fuq l-importazzjonijiet tal-istess prodott humiex ristretti għal dak li huwa strettament neċessarju jew proporzjonat għall-finijiet ta’ dan l-Artikolu, Parti:
 (a)
 għandhom jieħdu kont tal-miżuri kompensatorji applikati jew miżmuma skont l-Artikolu GOODS.17(3) [Rimedji Kummerċjali] tat-Titolu IV [Kummerċ ta’ merkanzija]; kif ukoll
 (b)
 jistgħu jieħdu kont tal-miżuri anti-dumping applikati jew miżmuma skont l-Artikoli 17(3) [Rimedji Kummerċjali] tat-Titolu IV [Kummerċ ta’ merkanzija].
 15.Parti ma għandhiex tapplika simultanjament miżura ta’ rimedju skont dan l-Artikolu u miżura ta’ riekwilibriju skont l-Artikolu 9.4 [Riekwilibriju] biex tirrimedja l-impatt fuq il-kummerċ jew l-investiment ikkawżat direttament mill-istess sussidju .
 16.Jekk Parti li kontra tagħha ttieħdu miżuri ta’ rimedju ma tuippreżentax talba skont il-paragrafu 9 ta’ dan l-Artikolu f’perjodu ta’ żmien stipult f’dan il-paragrafu, din il-Parti tista’ tibda proċedura ta’ arbitraġġ msemmija fl-Artikolu INST.14 [Proċedura ta’ arbitraġġ] biex tikkumbatti miżura ta’ rimedju fuq ir-raġunijiet stipulati fil-paragrafu 9 ta’ dan l- Artikolu mingħajr ma qabel tirrikorri għal konsultazzjonijiet skont l-Artikolu INST.13 [Konsultazzjonijiet]. Tribunal tal-arbitraġġ għandu jittratta l-kwistjoni bħala każ ta’ urġenza għall-fini tal-Artikolu INST.19 [Proċeduri Urġenti].
 17.Għall-finijiet tal-proċedimenti skont il-paragrafi 9 u 16, meta jivvaluta jekk miżura ta’ rimedju hijiex strettament meħtieġa jew proporzjonata, it-tribunal tal-arbitraġġ għandu jqis kif xieraq il-prinċipji stabbiliti fil-paragrafi 5 u 6, kif ukoll il-paragrafi 13, 14 u 15.
 Artikolu 3.13: Soluzzjoni ta’ tilwim
 1.Soġġett għall-paragrafi 2 u 3, it-Titolu I [Soluzzjoni ta’ Tilwim] tas-Sitt Parti [Soluzzjoni ta’ tilwim u dispożizzjonijiet orizzontali] japplika għal tilwim bejn il-Partijiet dwar l-interpretazzjoni u l-applikazzjoni ta’ dan il-Kapitolu, ħlief għall-Artikoli 3.9 [Awtorità jew korp indipendenti u kooperazzjoni] u 3.10 [Qrati u tribunali ].
 2.Tribunal ta’ arbitraġġ ma għandu ebda ġurisdizzjoni rigward:
 (a)sussidju individwali, inkluż jekk tali sussidju rrispettax il-prinċipji stabbiliti fil-paragrafu 1 tal-Artikolu 3.4 [ Prinċipji], minbarra fir-rigward tal-kundizzjonijiet stabbiliti fl-Artikolu 3.5 (2) [Garanziji mhux limitati mill-Istat], minn (3) sa (5) [Salvataġġ u ristrutturar], minn (8) sa (11) [Sussidji għall-esportazzjoni] u (12) [Sussidji kontinġenti fuq l-użu ta’ kontenut domestiku]; kif ukoll
 (b)jekk ir-rimedju ta’ rkupru fis-sens tal-Artikolu 3.11 [ Irkupru] ġiex applikat b’mod korrett fi kwalunkwe każ individwali .
 3.It-Titolu I [Soluzzjoni tat-tilwim] tas-Sitt Parti [Soluzzjoni tat-tilwim u dispożizzjonijiet orizzontali ]għandu japplika għall-Artikolu 3.12 [Miżuri ta’ rimedju] skont dan l-Artikolu u l-Artikolu INST.34B [Proċeduri speċjali għal miżuri ta’ rimedju u riekwilibriju].
 Kapitolu erbgħa: Intrapriżi tal-istat, intrapriżi mogħtija drittijiet jew privileġġi speċjali u monopolji maħtura
 Artikolu 4.1: Definizzjonijiet
 1.Għall-finijiet ta’ dan il-Kapitolu, japplikaw id-definizzjonijiet li ġejjin:
 (a)“arranġament” tfisser l-Arranġament għal Krediti ta’ Esportazzjoni Uffiċjalment Appoġġati, żviluppat fil-qafas tal-OECD jew ta’ impriża suċċessur, kemm jekk żviluppata fi jew inkella barra mill-qafas tal-OECD, li tkun ġiet adottata minn tal-anqas 12-il Membru oriġinali tad-WTO li ilhom Parteċipanti għall-Arranġament mill-1 ta’ Jannar 1979;
 (b) “attivitajiet kummerċjali” tfisser attivitajiet, li r-riżultat aħħari tagħhom huwa l-produzzjoni ta’ oġġett jew il-provvista ta’ servizz li għandu jinbiegħ fis-suq rilevanti fi kwantitajiet u bi prezzijiet iddeterminati minn impriża fil-funzjoni tal-kundizzjonijiet tal-provvista u tad-domanda, u li jitwettqu b’orjentazzjoni lejn il-kisba ta’ profitt; attivitajiet imwettqa minn intrapriża li topera fuq bażi mhux ta’ profitt jew fuq bażi ta’ rkupru tal-ispejjeż mhumiex attivitajiet imwettqa b’orjentazzjoni lejn il-kisba ta’ profitt;
 (c)“kunsiderazzjonijiet kummerċjali” tfisser kunsiderazzjonijiet tal-prezz, tal-kwalità, tad-disponibbiltà, kemm hu kummerċabbli, tat-trasport u ta’ patti u ta’ kundizzjonijiet oħra tax-xiri jew tal-bejgħ, jew fatturi oħra li normalment jittieħdu inkunsiderazzjoni fid-deċiżjonijiet kummerċjali ta’ intrapriża bi sjieda privata li topera skont il-prinċipji tal-ekonomija tas-suq relevanti tan-negozju jew tal-industrija;
 (d)“entità koperta” tfisser:
 (I)monopolju ddeżinjat;
 (II)impriża mogħtija drittijiet jew privileġġi speċjali; jew
 (III)intrapriża tal-Istat.
 (e)“monopolju ddeżinjat” tfisser entità, li tinkludi konsorzju jew aġenzija tal-gvern, li f’suq rilevanti fit-territorju ta’ Parti tiġi ddeżinjata bħala l-uniku fornitur jew akkwirent ta’ prodott jew ta’ servizz, iżda ma tinkludix entità li tkun ingħatat dritt esklużiv ta’ proprjetà intellettwali purament minħabba tali għotja; f’dan il-kuntest, tiddeżinja tfisser li tistabbilixxi jew tawtorizza monopolju, jew li tespandi l-ambitu ta’ monopolju sabiex ikopri oġġett jew servizz addizzjonali;
 (f)“intrapriża” tfisser intrapriża kif definita fil-punt (g) tal-Artikolu SERVIN.1.2 [Definizzjonijiet];
 (g)“Impriża mogħtija drittijiet jew privileġġi speċjali” tfisser kwalunkwe impriża, pubblika jew privata, li lilha Parti tkun tat drittijiet jew privileġġi speċjali, fil-liġi jew fil-fatt;
 (h)“servizz ipprovdut fl-eżerċizzju ta’ awtorità governattiva” tfisser servizz ipprovdut fl-eżerċizzju tal-awtorità governattiva kif definiti fil-GATS;
 (i)“drittijiet jew privileġġi speċjali” tfisser drittijiet jew privileġġi li bihom Parti tiddeżinja jew tillimita għal tnejn jew aktar in-numru ta’ impriżi awtorizzati sabiex ifornu oġġett jew servizz, għajr skont kriterji oġġettivi, proporzjonali u mhux diskriminatorji, li jaffettwaw sostanzjalment l-abbiltà ta’ kwalunkwe impriża oħra sabiex tipprovdi l-istess oġġett jew servizz fl-istess żona ġeografika taħt kundizzjonijiet sostanzjalment ekwivalenti;
 (j)“impriża tal-Istat” tfisser impriża li fiha Parti:
 (I)tkun is-sid dirett ta’ aktar minn 50 % tal-kapital azzjonarju;
 (II)tikkontrolla, direttament jew indirettament, l-eżerċizzju ta’ aktar minn 50 % tad-drittijiet tal-vot;
 (III)ikollha s-setgħa li taħtar maġġoranza tal-membri tal-bord tad-diretturi jew ta’ kwalunkwe korp maniġerjali ekwivalenti ieħor; jew
 (IV)ikollha s-setgħa li teżerċita kontroll fuq l-intrapriża. Għall-istabbiliment ta’ kontroll, l-elementi legali u fattwali rilevanti kollha għandhom jitqiesu każ b’każ.
 Artikolu 4.2: Kamp ta’ applikazzjoni
 1.Dan il-Kapitolu japplika għall-entitajiet koperti, fil-livelli kollha tal-gvern, involuti f’attivitajiet kummerċjali. Jekk entità koperta twettaq kemm attivitajiet kummerċjali kif ukoll attivitajiet mhux kummerċjali, huma biss l-attivitajiet kummerċjali li jkunu koperti minn dan il-Kapitolu.
 2.Dan il-Kapitolu ma japplikax għal:
 (a)entitajiet koperti meta jaġixxu bħala entitajiet tal-akkwist, kif definit fl-Annessi minn 1 sa 3 tal-Appendiċi 1 tal-GPA ta’ kull Parti u l-paragrafu 1 ta’ kull Parti tas-subtaqsimiet rispettivi tagħhom fit-Taqsima B2 tal-ANNESS PPROC-1: AKKWIST PUBBLIKU tat-Titolu X [Akkwist pubbliku ], li jwettaq akkwist kopert kif definit fl-Artikolu PPROC.2 (2) [Inkorporazzjoni ta’ ċerti dispożizzjonijiet tal-GPA u akkwist kopert] tat-Titolu X [Akkwist pubbliku];
 (b)kwalunkwe servizz ipprovdut fl-eżerċizzju tal-awtorità governattiva.
 3.Dan il-Kapitolu ma japplikax għal entità koperta, jekk fi kwalunkwe waħda mit-tliet snin kontabilistiċi konsekuttivi preċedenti, id-dħul annwali derivat mill-attivitajiet kummerċjali tal-impriża jew tal-monopolju kkonċernat kien anqas minn 100 miljun Dritt Speċjali ta’ Prelevament.
 4.L-Artikolu 4.5 [Trattament mhux diskriminatorju u kunsiderazzjonijiet kummerċjali] ma japplikax għall-forniment ta’ servizzi finanzjarji minn entità koperta skont mandat tal-gvern, jekk dak il-forniment ta’ servizzi finanzjarji:
 (a)jappoġġa l-esportazzjonijiet jew l-importazzjonijiet, dment li dawk is-servizzi:
 I.mhumiex maħsuba biex jispustaw il-finanzjament kummerċjali; jew
 II.huma offruti b’patti mhux aktar favorevoli minn dawk li jistgħu jinkisbu għal servizzi finanzjarji komparabbli fis-suq kummerċjali; jew
 (b)tappoġġa l-investiment privat barra mit-territorju tal-Parti, dment li dawn is-servizzi huma:
 I.mhumiex maħsuba biex jispustaw il-finanzjament kummerċjali; jew
 II.huma offruti b’patti mhux aktar favorevoli minn dawk li jistgħu jinkisbu għal servizzi finanzjarji komparabbli fis-suq kummerċjali; jew
 (c)hu offrut b’patti konsistenti mal-Arranġament, jekk il-forniment ta’ dawn is-servizzi jaqa’ fil-kamp ta’ applikazzjoni tal-Arranġament.
 5.Mingħajr preġudizzju għall-paragrafu 3 ta’ dan l-Artikolu, l-Artikolu 4.5 [Trattament nondiskriminatorju u kunsiderazzjonijiet kummerċjali] ma japplikax għas-setturi li ġejjin: servizzi awdjoviżivi; il-kabotaġġ marittimu nazzjonali
 60
 ; u t-trasport fl-ilmijiet navigabbli interni, kif stabbilit fl-Artikolu 1.1 (5) [Objettiv u kamp ta’ applikazzjoni]
 6.L-Artikolu 4.5 [Nondiskriminazzjoni u kunsiderazzjonijiet kummerċjali] ma japplikax sa fejn entità koperta ta’ Parti tixtri jew tbigħ oġġetti jew servizzi skont:
 (a)kull miżura eżistenti mhux konformi li l-Parti żżomm, tkompli ġġedded jew temenda skont [[l-Artikolu SERVIN 2.7(1) [Miżuri u eċċezzjonijiet mhux konformi] jew l-Artikolu SERVIN.3.6 (1) [Miżuri mhux konformi ] kif stabbilit fl-Iskedi tagħha għall-ANNESSI SERVIN-1 u SERVIN-2, kif applikabbli]; jew
 (b)Kull miżura mhux konformi li l-Parti tadotta jew iżżomm fir-rigward ta’ setturi, sottosetturi, jew attivitajiet skont [l-Artikolu SERVIN.2.7(2) [Miżuri u eċċezzjonijiet mhux konformi] jew l-Artikolu SERVIN.3.6(2) [Miżuri mhux konformi] kif stabbilit fl-Iskedi tagħha għall-ANNESSI SERVIN-1 u SERVIN-2], kif applikabbli.
 Artikolu 4.3: Relazzjoni mal-Ftehim tad-WTO
 Il-Partijiet jaffermaw id-drittijiet u l-obbligi tagħhom skont il-paragrafi minn 1 sa 3 tal-Artikolu XVII tal-GATT 1994, il-Ftehim dwar l-Interpretazzjoni tal-Artikolu XVII tal-GATT 1994, kif ukoll skont il-paragrafi 1, 2 u 5 tal-Artikolu VIII tal-GATS.
 Artikolu 4.4: Dispożizzjonijiet ġenerali
 1.Mingħajr preġudizzju għad-drittijiet u għall-obbligi ta’ kull Parti skont dan il-Kapitolu, xejn f’dan il-Kapitolu ma jżomm lil Parti milli tistabbilixxi jew iżżomm entità koperta.
 2.L-ebda Parti ma għandha titlob jew tinkoraġġixxi entità koperta biex taġixxi f’manjiera inkonsistenti ma’ dan il-Kapitolu.
 Artikolu 4.5: Trattament nondiskriminatorju u kunsiderazzjonijiet kummerċjali
 1.Kull Parti għandha tiżgura li kull waħda mill-entitajiet koperti tagħha, meta tinvolvi ruħha f’attivitajiet kummerċjali:
 (a)jaġixxu skont il-kunsiderazzjonijiet kummerċjali tagħhom fix-xiri jew bejgħ ta’ prodott jew ta’ servizz, minbarra biex jissodisfaw xi termini tal-mandat tagħhom ta’ servizz pubbliku li ma jkunux konsistenti mal-punti (b) jew (c);
 (b)fix-xiri tagħhom ta’ prodott jew ta’ servizz:
 I.jagħtu għal prodott jew għal servizz forniti minn intrapriża tal-Parti l-oħra trattament mhux anqas favorevoli milli jagħtu lil prodotti jew lil servizzi simili forniti minn impriżi tal-Parti; u
 II.jagħtu lil oġġett jew lil servizz fornit minn entità koperta fit-territorju tal-Parti trattament xejn anqas favorevoli milli jagħtu lil oġġetti jew lil servizzi simili forniti minn impriżi tal-Parti fis-suq rilevanti fit-territorju tal-Parti; u
 (c)fil-bejgħ tagħhom ta’ oġġett jew ta’ servizz:
 I.jagħtu lil intrapriża tal-Parti l-oħra trattament xejn anqas favorevoli minn dak li jagħtu lill-intrapriżi tal-Parti; u
 II.jagħtu lil entità koperta fit-territorju tal-Parti trattament xejn anqas favorevoli milli jagħtu lil impriżi tal-Parti fis-suq rilevanti fit-territorju tal-Parti
 61
 .
 2.Il-punti *(b) u (c) tal-paragrafu 1 ma jipprekludux entità koperta milli:
 (a)tixtri jew tipprovdi oġġetti jew servizzi fuq termini jew kundizzjonijiet differenti, inklużi termini jew kundizzjonijiet relatati mal-prezz, dment li tali termini jew kundizzjonijiet differenti huma skont kunsiderazzjonijiet kummerċjali; jew
 (b)tirrifjuta li tixtri jew tforni oġġetti jew servizzi, dment li tali rifjut isir f’konformità mal-kunsiderazzjonijiet kummerċjali.
 Artikolu 4.6: Qafas regolatorju
 1.Kull Parti għandha tirrispetta u tagħmel l-aħjar użu mill-istandards internazzjonali rilevanti inklużi l-Linji Gwida tal-OECD dwar il-Governanza Korporattiva tal-Impriżi tal-Istat.
 2.Kull Parti għandha tiżgura li kwalunkwe korp regolatorju, u kwalunkwe korp ieħor li jeżerċita funzjoni regolatorja, li l-Parti tistabbilixxi jew iżżomm:
 (a)ikun indipendenti minn, u ma jkunx responsabbli għal, xi waħda mill-impriżi rregolati minn dak il-korp; u
 (b)f’ċirkustanzi simili, jaġixxi b’mod imparzjali fir-rigward tal-impriżi kollha rregolati minn dak il-korp, inklużi l-entitajiet koperti; l-imparzjalità li biha l-korp jeżerċita l-funzjonijiet regolatorji tiegħu trid tiġi vvalutata skont mudell ġenerali jew prattika ta’ dak il-korp.
 Għal dawk is-setturi li fihom il-Partijiet ikunu qablu dwar obbligi speċifiċi relatati ma’ tali korp f’dan il-Ftehim, id-dispożizzjonijiet rilevanti ta’ dan il-Ftehim għandhom jipprevalu.
 3.Kull Parti għandha tapplika l-liġijiet u r-regolamenti tagħha għal entitajiet koperti b’mod konsistenti u nondiskriminatorju.
 Artikolu 4.7: Skambju ta’ informazzjoni
 1.Parti li jkollha raġuni sabiex temmen li l-interessi tagħha skont dan il-Kapitolu jkunu qed jiġu affettwati ħażin mill-attivitajiet kummerċjali ta’ entità tal-Parti l-oħra tista’ titlob lill-Parti l-oħra bil-miktub sabiex tipprovdi informazzjoni dwar l-attivitajiet kummerċjali tal-entità relatata mat-twettiq tad-dispożizzjonijiet ta’ dan il-Kapitolu f’konformità mal-paragrafu 2.
 2.Sakemm it-talba msemmija fil-paragrafu 1 tinkludi spjegazzjoni ta’ kif l-attivitajiet tal-entità jistgħu jkunu qed jaffettwaw l-interessi tal-Parti rikjedenti skont dan il-Kapitolu u tindika liema mill-kategoriji ta’ informazzjoni li ġejjin hija pprovduta jew għandha tiġi pprovduta, il-Parti rikjesta għandha tipprovdi l-informazzjoni hekk mitluba:
 (a)is-sjieda u l-istruttura tal-votazzjoni tal-entità, b’indikazzjoni tal-perċentwal kumulattiv tal-ishma u l-perċentwal ta’ drittijiet tal-vot li l-Parti rikjesta, u l-entitajiet koperti tagħha b’mod kumulattiv għandhom fl-entità;
 (b)deskrizzjoni ta’ kwalunkwe sehem speċjali jew ta’ dritt speċjali tal-vot jew ta’ drittijiet oħra li l-Parti rikjesta, l-entitajiet koperti tagħha jkollhom, sa fejn dawn id-drittijiet ikunu differenti minn dawk marbuta mal-ishma komuni ġenerali tal-entità;
 (c)deskrizzjoni tal-istruttura organizzazzjonali tal-entità u tal-kompożizzjoni tal-bord tad-diretturi tagħha jew ta’ kwalunkwe korp ekwivalenti;
 (d)deskrizzjoni tad-dipartimenti tal-gvern jew tal-korpi pubbliċi li jirregolaw jew jimmonitorjaw l-entità, deskrizzjoni tal-obbligi ta’ rapportar imposti fuqha minn dawk id-dipartimenti jew il-korpi pubbliċi, u d-drittijiet u l-prattiki ta’ dawk id-dipartimenti jew il-korpi pubbliċi fir-rigward tal-ħatra, tas-sensja jew tar-remunerazzjoni ta’ eżekuttivi superjuri ta’ membri tal-bord tad-diretturi tagħha jew ta’ kwalunkwe korp ekwivalenti;
 (e)dħul annwali u l-assi totali tal-entità tul l-aktar perjodu ta’ tliet snin riċenti li għalih ikun hemm informazzjoni disponibbli;
 (f)kull eżenzjoni, immunità u miżura ta’ akkumpanjament li minnha l-entità tibbenefika skont il-liġijiet u r-regolamenti tal-Parti rikjesta;
 (g)kull informazzjoni addizzjonali rigward l-entità li hi disponibbli pubblikament, li tinkludi rapporti finanzjarji annwali u awditi minn partijiet terzi.
 3.Il-paragrafi 1 u 2 ma għandhomx jesiġu li Parti tiżvela informazzjoni kunfidenzjali li l-iżvelar tagħha jkun inkonsistenti mal-liġijiet u mar-regolamenti tagħha, ikun jimpedixxi l-infurzar tal-liġi jew inkella jkun imur b’xi mod ieħor kontra l-interess pubbliku jew ikun jippreġudika l-interessi kummerċjali leġittimi ta’ impriżi partikolari.
 4.Jekk l-informazzjoni mitluba ma tkunx disponibbli, il-Parti li ssirilha t-talba għandha tipprovdi lill-Parti rikjedenti, bil-miktub, ir-raġunijiet għaliex dik l-informazzjoni ma tkunx disponibbli.
 Kapitolu ħamsa: Tassazzjoni
 Artikolu 5.1: Governanza tajba
 Il-Partijiet jirrikonoxxu u jimpenjaw ruħhom li jimplimentaw il-prinċipji ta’ governanza tajba fil-kwistjonijiet tat-taxxa, b’mod partikolari l-istandards globali dwar it-trasparenza tat-taxxa u l-iskambju tal-informazzjoni u kompetizzjoni ġusta fil-qasam tat-taxxa. Il-Partijiet itennu l-appoġġ tagħhom għall-Pjan ta’ Azzjoni tal-OECD għall-Erożjoni tal-Bażi u Trasferiment tal-Profitt (Base Erosion and Profit Shifting, BEPS) u jaffermaw l-impenn tagħhom li jimplimentaw l-istandards minimi tal-OECD kontra l-BEPS. Il-Partijiet jippromwovu l-governanza tajba fil-qasam tat-taxxa, itejbu l-kooperazzjoni internazzjonali fil-qasam tat-tassazzjoni u jiffaċilitaw il-ġbir tad-dħul mit-taxxa.
 Artikolu 5.2: Standards tat-tassazzjoni
 1.Parti ma għandhiex iddgħajjef jew tnaqqas il-livell ta’ protezzjoni previst fil-leġiżlazzjoni tagħha fi tmiem il-perjodu ta’ tranżizzjoni taħt il-livell previst mill-istandards u mir-regoli li ġew miftiehma fl-OECD fi tmiem il-perjodu ta’ tranżizzjoni, rigward:
 (a)l-iskambju ta’ informazzjoni b’talba, spontanjament jew awtomatikament, dwar il-kontijiet finanzjarji, id-deċiżjonijiet tat-taxxa transfruntiera, ir-rapporti pajjiż b’pajjiż bejn l-amministrazzjonijiet tat-taxxa, u l-arranġamenti potenzjali transfruntieri ta’ ppjanar tat-taxxa
 (b)ir-regoli dwar il-limitazzjoni tal-imgħax, korporazzjonijiet barranin ikkontrollati u diskrepanzi ibridi
 2.Parti ma għandhiex iddgħajjef jew tnaqqas il-livell ta’ protezzjoni previst fil-leġiżlazzjoni tagħha fi tmiem il-perjodu ta’ tranżizzjoni fir-rigward tar-rapportar pubbliku pajjiż b’pajjiż mill-istituzzjonijiet ta’ kreditu u mid-ditti tal-investiment, ħlief ditti tal-investiment żgħar u mhux interkonnessi.
 Artikolu 5.3: Soluzzjoni ta’ tilwim
 Dan il-Kapitolu ma għandux ikun soġġett għas-soluzzjoni tat-tilwim fil-qafas tat-Titolu I [Soluzzjoni ta’ tilwim] tas-Sitt Parti [Soluzzjoni ta’ tilwim u dispożizzjonijiet orizzontali].
 Kapitolu sitta: Standards tax-xogħol u soċjali
 Artikolu 6.1: Definizzjoni
 1.Għall-finijiet ta’ din it-Taqsima, “livelli ta’ protezzjoni tax-xogħol u soċjali” tfisser il-livelli ta’ protezzjoni previsti b’mod globali fil-liġi u fl-istandards
 62
 ta’ Parti, f’kull wieħed minn dawn l-oqsma:
 (a)drittijiet fundamentali fix-xogħol;
 (b)l-istandards tas-saħħa u s-sigurtà fuq il-post tax-xogħol;
 (c)kundizzjonijiet tax-xogħol u standards tal-impjieg ġusti;
 (d)id-drittijiet ta' informazzjoni u konsultazzjoni fil-livell tal-kumpaniji; jew
 (e)ristrutturar ta’ impriżi.
 2.Għall-Unjoni, “livelli ta’ protezzjoni tax-xogħol u soċjali” tfisser livelli ta’ protezzjoni tax-xogħol u soċjali li huma applikabbli fl-Istati Membri kollha tal-Unjoni u li huma komuni fihom.
 Artikolu 6.2: Nonrigressjoni mill-livelli ta’ protezzjoni
 1.Il-Partijiet jaffermaw id-dritt ta’ kull Parti li tistabbilixxi l-politiki u l-prijoritajiet tagħha fl-oqsma koperti minn dan il-Kapitolu, li tiddetermina l-livelli ta’ protezzjoni li tqis xierqa u li tadotta jew timmodifika l-liġi u l-politiki tagħha b’mod li jkun konsistenti mal-impenji internazzjonali ta’ kull Parti, inklużi dawk li jaqgħu f’dan il-Kapitolu.
 2.Parti ma għandhiex iddgħajjef jew tnaqqas, b’mod li jaffettwa l-kummerċ jew l-investiment, il-livelli ta’ protezzjoni tax-xogħol u soċjali taħt il-livelli fis-seħħ fi tmiem il-perjodu ta’ tranżizzjoni, inkluż billi tonqos milli tinforza b’mod effettiv il-liġi [u l-istandards tagħha.
 3.Il-Partijiet jirrikonoxxu li kull Parti żżomm id-dritt li teżerċita diskrezzjoni raġonevoli u li tieħu deċiżjonijiet in bona fide rigward l-allokazzjoni tar-riżorsi tal-infurzar tax-xogħol fir-rigward ta’ liġi tax-xogħol oħra determinata li jkollha prijorità ogħla, sakemm l-eżerċizzju ta’ dik id-diskrezzjoni, u dawk id-deċiżjonijiet, ma jkunux inkonsistenti mal-obbligi tagħha skont dan il-Kapitolu.
 4.Il-Partijiet għandhom ikomplu jagħmlu ħilithom biex iżidu l-livell rispettiv tagħhom ta’ protezzjoni tax-xogħol [u soċjali] skont dan il-Kapitolu.
 Artikolu 6.3: Infurzar
 Għall-finijiet tal-infurzar kif imsemmi fl-Artikolu 6.2 [Nonrigressjoni mil-livell ta’ protezzjoni] kull Parti għandu jkollha u żżomm sistema għal infurzar domestiku effettiv, u b’mod partikolari sistema effettiva ta’ spezzjonijiet tax-xogħol f’konformità mal-impenji internazzjonali tagħha relatati mal-kundizzjonijiet tax-xogħol u mal-protezzjoni tal-ħaddiema; tiżgura li jkunu disponibbli proċedimenti amministrattivi u ġudizzjarji li jippermettu lill-awtoritajiet pubbliċi u lill-individwi bil-locus standi jippreżentaw azzjoni fil-ħin kontra ksur tal-liġi tax-xogħol u l-istandards soċjali. u tipprovdi rimedji xierqa u effettivi, inkluż provvediment proviżorju, kif ukoll sanzjonijiet proporzjonati u dissważivi. Fl-implimentazzjoni domestika u l-infurzar tad-dispożizzjonijiet tal-Artikolu 6.2 [Nonrigressjoni mil-livell ta’ protezzjoni], kull Parti għandha tirrispetta r-rwol u l-awtonomija tal-imsieħba soċjali fil-livell nazzjonali, jekk rilevanti, skont il-liġi u l-prattika applikabbli.
 Artikolu 6.4: Soluzzjoni ta’ tilwim
 1.Il-Partijiet għandhom jagħmlu l-isforzi kollha permezz ta’ djalogu, konsultazzjoni, skambju ta’ informazzjoni u kooperazzjoni sabiex jindirizzaw kwalunkwe nuqqas ta’ qbil dwar l-applikazzjoni ta’ dan il-Kapitolu.
 2.B’deroga mit-Titolu I [Riżoluzzjoni tat-tilwim] tas-Sitt Parti [Riżoluzzjoni tat-tilwim u dispożizzjonijiet orizzontali], fil-każ ta’ tilwim bejn il-Partijiet rigward l-applikazzjoni ta’ dan il-Kapitolu, il-Partijiet għandu jkollhom rikors esklussivament għall-proċeduri stabbiliti fil-qafas tal-Artikolu 9.1 [Konsultazzjonijiet] u l-Artikolu 9.2 [Bord tal-esperti għal oqsma ta’ nonrigressjoni] u l-Artikolu 9.3 [Bord tal-esperti għal oqsma ta’ nonrigressjoni] ta’ dan it-Titolu.
 Kapitlu sebgħa: Ambjent u klima
 Artikolu 7.1: Definizzjonijiet
 1.Għall-finijiet ta’ dan il-Kapitolu, “livell ta’ protezzjoni ambjentali” tfisser il-livell ta’ protezzjoni previsti b’mod ġenerali fil-liġi ta’ Parti li għandu l-iskop li jipproteġi l-ambjent inkluża l-prevenzjoni ta’ ħsara lill-ħajja jew lis-saħħa tal-bniedem minn impatti ambjentali, inkluż f’kull wieħed mill-oqsma li ġejjin:
 (a)emissjonijiet industrijali;
 (b)emissjonijiet fl-arja u kwalità tal-arja;
 (c)natura u konservazzjoni tal-biodiversità;
 (d)immaniġġar tal-iskart;
 (e)protezzjoni u ħarsien tal-ambjent akkwatiku;
 (f)protezzjoni u ħarsien tal-ambjent tal-baħar;
 (g)il-prevenzjoni, it-tnaqqis u l-eliminazzjoni tar-riskji għas-saħħa tal-bniedem jew għall-ambjent li jirriżultaw mill-produzzjoni, l-użu, ir-rilaxx u r-rimi ta’ sustanzi kimiċi; jew
 (h)il-ġestjoni tal-impatti fuq l-ambjent mill-produzzjoni agrikola jew alimentari, speċjalment minħabba l-użu ta’ antibijotiċi u dekontaminanti.
 2.Għall-Unjoni, “livelli ta’ protezzjoni ambjentali” tfisser livelli ta’ protezzjoni ambjentali li huma applikabbli fl-Istati Membri kollha tal-Unjoni u li huma komuni fihom.
 3.Għall-finijiet ta’ dan il-Kapitolu “livell ta’ protezzjoni klimatika” tfisser il-livell ta’ protezzjoni fir-rigward tal-emissjonijiet u l-assorbimenti ta’ gassijiet serra u sustanzi qerrieda tal-ożonu. Fir-rigward tal-gassijiet serra, dan ifisser:
 (a)għall-Unjoni, il-mira ta’ 40 % fl-ekonomija kollha sal-2030, inkluża s-sistema tal-Unjoni tal-ipprezzar
 (b)għar-Renju Unit, is-sehem tar-Renju Unit fl-ekonomija kollha ta’ din il-mira għall-2030, inkluża s-sistema tar-Renju Unit għall-ipprezzar tal-karbonju.
 Artikolu 7.2: Nonrigressjoni mill-livelli ta’ protezzjoni
 1.Il-Partijiet jaffermaw id-dritt ta’ kull Parti li tistabbilixxi l-politiki u l-prijoritajiet tagħha fl-oqsma koperti minn din it-Taqsima, li tiddetermina l-livell[i] ta’ protezzjoni ambjentali jew livell[i] ta’ protezzjoni klimatika li tqis xierqa u li tadotta jew timmodifika l-liġi u l-politiki tagħha b’mod li jkun konsistenti mal-impenji internazzjonali ta’ kull Parti, inklużi dawk li jaqgħu taħt dan il-Kapitolu.
 2.Parti ma għandhiex iddgħajjef jew tnaqqas, b’mod li jaffettwa l-kummerċ jew l-investiment bejn il-Partijiet, il-livelli ambjentali tagħha ta’ protezzjoni jew il-livell ta’ protezzjoni klimatika tagħha taħt il-livelli li huma fis-seħħ fi tmiem il-perjodu ta’ tranżizzjoni, inkluż billi tonqos milli tinforza b’mod effettiv il-liġi ambjentali jew il-livell ta’ protezzjoni tal-klima tagħha.
 3.Il-Partijiet jirrikonoxxu li kull Parti żżomm id-dritt li teżerċita diskrezzjoni raġonevoli u li tieħu deċiżjonijiet in bona fide rigward l-allokazzjoni ta’ riżorsi ta’ infurzar ambjentali fir-rigward ta’ liġijiet ambjentali oħra u politiki dwar il-klima determinati li jkollhom prijoritajiet ogħla, sakemm l-eżerċizzju ta’ dik id-diskrezzjoni, u dawk id-deċiżjonijiet, ma jkunux inkonsistenti mal-obbligi tagħha skont dan il-Kapitolu.
 4.Għall-finijiet ta’ din it-Taqsima, sa fejn il-miri huma previsti fil-liġi ta’ Parti fl-oqsma elenkati fl-Artikolu 7.1 [Definizzjoni], dawn jiġu inklużi fil-livelli ta’ protezzjoni ambjentali ta’ Parti fi tmiem il-perjodu ta’ tranżizzjoni. Dawn il-miri jinkludu dawk li l-kisba tagħhom hija prevista għal data li hija sussegwenti għal it-tmiem tal-perjodu ta’ tranżizzjoni. Dan il-paragrafu għandu japplika wkoll għas-sustanzi qerrieda tal-ożonu.
 5.Il-Partijiet għandhom ikomplu jagħmlu ħilithom biex iżidu l-livelli ta’ protezzjoni ambjentali rispettivi tagħhom jew il-livell[i] ta’ protezzjoni klimatika rispettiv tagħhom, kif imsemmi f’din it-Taqsima.
 Artikolu 7.3: Prezzar tal-karbonju
 1.Kull Parti għandu jkollha fis-seħħ sistema effettiva ta’ pprezzar tal-karbonju mill-1 ta’ Jannar 2021.
 2.Kull sistema għandha tkopri l-emissjonijiet tal-gassijiet serra mill-ġenerazzjoni tal-elettriku, mill-ġenerazzjoni tas-saħħa, mill-industrija u mill-avjazzjoni.
 3.L-effettività tas-sistemi tal-ipprezzar tal-karbonju rispettivi tal-Partijiet għandha tippreserva l-livell ta’ protezzjoni previst fl-Artikolu 7.2 [Nonrigressjoni mil-livelli ta’ protezzjoni].
 4.B’deroga mill-paragrafu 2, l-avjazzjoni għandha tiġi inkluża fi żmien mhux itwal minn sentejn, jekk ma tkunx diġà inkluża. L-ambitu tas-sistema tal-Unjoni ta’ pprezzar tal-karbonju għandu jkopri titjiriet li jitilqu miż-Żona Ekonomika Ewropea lejn ir-Renju Unit.
 5.Kull Parti għandha żżomm is-sistema tagħha tal-ipprezzar tal-karbonju sakemm din tkun għodda effettiva għal kull Parti fil-ġlieda kontra t-tibdil fil-klima u, fi kwalunkwe każ, għandha tippreserva l-livell ta’ protezzjoni previst fl-Artikolu 7.2 [Nonrigressjoni mil-livelli ta’ protezzjoni].
 6.Il-Partijiet għandhom jikkooperaw dwar l-ipprezzar tal-karbonju. Għandhom jikkunsidraw serjament li jorbtu s-sistemi rispettivi tagħhom tal-ipprezzar tal-karbonju b’mod li jippreserva l-integrità ta’ dawn is-sistemi u jipprevedi l-possibbiltà li tiżdied l-effettività tagħhom.
 Artikolu 7.4: Reżiljenza ambjentali u klimatika
 1.B’kont meħud tal-fatt li l-Unjoni u r-Renju Unit jikkondividu bijosfera komuni fir-rigward tat-tniġġis transfruntier, kull Parti timpenja ruħha li tirrispetta l-prinċipji ambjentali rikonoxxuti internazzjonalment li hija impenjat ruħha għalihom, bħal fid-Dikjarazzjoni ta’ Rio de Janeiro fl-14 ta’ Ġunju 1992 (id-“Dikjarazzjoni Rio dwar l-Ambjent u l-Iżvilupp”), u fi ftehimiet ambjentali multilaterali, inkluż il-Konvenzjoni Qafas tan-Nazzjonijiet Uniti dwar it-Tibdil fil-Klima, magħmula fi New York fid-9 ta’ Mejju 1992 (il-“UNFCCC”), u l-Konvenzjoni dwar id-Diversità Bioloġika, magħmula f’Rio de Janeiro fil-5 ta’ Ġunju 1992 (il-“Konvenzjoni dwar id-Diversità Bioloġika”), b’mod partikolari.
 (a)il-prinċipju li l-ħarsien tal-ambjent għandu jiġi integrat fit-tfassil tal-politiki, inkluż permezz ta’ valutazzjonijiet tal-impatt;
 (b)il-prinċipju ta’ azzjoni preventiva biex tiġi evitata l-ħsara ambjentali;
 (c)L-approċċ prekawzjonarju msemmi fl-Artikolu 1.2 (2) [Dritt ta’ regolamentazzjoni, approċċ prekawzjonarju u informazzjoni xjentifika u teknika];
 (d)il-prinċipju li l-ħsara lill-ambjent jenħtieġ li, bħala prijorità, tissewwa f’ras il-għajn; u
 (e)il-prinċipju li “min iniġġes iħallas”.
 2.Il-Partijiet jaffermaw mill-ġdid l-impenji rispettivi tagħhom għal proċeduri għall-evalwazzjoni tal-impatt mistenni ta’ attività proposta fuq l-ambjent, u jekk proġetti, pjanijiet u programmi speċifikati x’aktarx ikollhom effetti ambjentali, inklużi tas-saħħa, sinifikanti, inkluża valutazzjoni tal-impatt ambjentali jew valutazzjoni jew valutazzjoni ambjentali strateġika, kif ikun xieraq.
 3.Dawn il-proċeduri għandhom jinkludu, jekk xieraq u f’konformità mal-liġijiet tagħha, id-determinazzjoni tal-ambitu ta’ rapport ambjentali u t-tħejjija tiegħu, it-twettiq ta’ parteċipazzjoni u konsultazzjonijiet pubbliċi u l-kunsiderazzjoni tar-rapport ambjentali u r-riżultati u tar-riżultati tal-parteċipazzjoni u tal-konsultazzjonijiet pubbliċi fil-proġett approvat, jew fil-pjan jew il-programm adottat.
 Artikolu 7.5: Infurzar
 1.Għall-fini tal-infurzar kif imsemmi fl-Artikolu 7.2 [Nonrigressjoni mil-livelli ta’ protezzjoni], kull Parti għandha, f’konformità mal-liġijiet domestiċi tagħha, tiżgura li:
 (a)l-awtoritajiet domestiċi kompetenti biex jinfurzaw il-liġi rilevanti fir-rigward tal-ambjent u l-klima jqisu b’mod xieraq il-ksur allegat ta’ tali liġi li jiġu għall-attenzjoni tagħhom; dawn l-awtoritajiet għandu jkollhom disponibbli rimedji adegwati u effettivi, inkluż rimedju b’mandat ta’ inibizzjoni kif ukoll sanzjonijiet proporzjonati u dissważivi jekk xieraq; kif ukoll
 (b)huma disponibbli proċedimenti amministrattivi u ġudizzjarji nazzjonali għall-persuni fiżiċi u ġuridiċi b’interess suffiċjenti li jippreżentaw azzjonijiet kontra ksur ta’ liġi ambjentali u li jfittxu rimedji effettivi, inkluż rimedju b’mandat ta’ inibizzjoni, u li l-proċedimenti ma jkunux għaljin b’mod projbittiv u jitwettqu b’mod ġust, ekwu u trasparenti.
 Artikolu 7.6: Kooperazzjoni fil-monitoraġġ u fl-infurzar
 Il-Partijiet għandhom jiżguraw li l-Kummissjoni Ewropea u l-korpi superviżorji tar-Renju Unit jiltaqgħu b’mod regolari ma’ xulxin u jikkooperaw fuq il-monitoraġġ u l-infurzar effettiv tal-liġi kif imsemmi fl-Artikolu 7.2 [Nonrigressjoni mil-livelli ta’ protezzjoni].
 Artikolu 7.7: Soluzzjoni ta’ tilwim
 1.Il-Partijiet għandhom jagħmlu l-isforzi kollha permezz ta’ djalogu, konsultazzjoni, skambju ta’ informazzjoni u kooperazzjoni sabiex jindirizzaw kwalunkwe nuqqas ta’ qbil dwar l-applikazzjoni ta’ dan il-Kapitolu.
 2.B’deroga mit-Titolu I tas-Sitt Parti [Soluzzjoni ta’ tilwim u dispożizzjonijiet orizzontali], fil-każ ta’ tilwim bejn il-Partijiet rigward l-applikazzjoni ta’ dan il-Kapitolu, il-Partijiet għandu jkollhom rikors esklużivament għall-proċeduri stabbiliti fil-qafas tal-Artikoli 9.1 [Konsultazzjonijiet], 9.2 [Bord ta’ esperti] u 9.3 [Bord ta’ esperti għal oqsma ta’ nonrigressjoni] ta’ dan it-Titolu.
 Kapitolu tmienja: Strumenti oħra għall-kummerċ u żvilupp sostenibbli
 Artikolu 8.1: Kuntest u objettivi
 1.Il-Partijiet ifakkru fl-Aġenda 21 u fid-Dikjarazzjoni Rio tal-1992 dwar l-Ambjent u l-Iżvilupp, il-Pjan ta’ Johannesburg ta’ Implimentazzjoni tas-Summit Dinji dwar l-Iżvilupp Sostenibbli tal-2002, id-Dikjarazzjoni tal-2008 tal-Organizzazzjoni Internazzjonali tax-Xogħol (ILO) dwar il-Ġustizzja Soċjali għal Globalizzazzjoni Ġusta, adottata f’Ġinevra fl-10 ta’ Ġunju mill-Konferenza Internazzjonali dwar ix-Xogħol waqt is-97 Sessjoni tagħha (id-“Dikjarazzjoni ILO tal-2008 dwar il-Ġustizzja Soċjali għal Globalizzazzjoni Ġusta”), id-Dokument ta’ Eżitu tal-Konferenza tan-NU dwar l-Iżvilupp sostenibbli tal-2012 intitolat “The Future We Want” approvat bir-Riżoluzzjoni 66/288 tal-Assemblea Ġenerali tan-NU adottata fis-27 ta’ Lulju 2012 u l-Aġenda 2030 tan-NU għall-Iżvilupp Sostenibbli, adottata bir-Riżoluzzjoni 70/1 tal-Assemblea Ġenerali tan-NU fil-25 ta’ Settembru 2015 u l-Għanijiet ta’ Żvilupp Sostenibbli tagħha.
 2.Fid-dawl tal-paragrafu 1, l-objettiv ta’ dan il-Kapitolu huwa li ssaħħaħ l-integrazzjoni tal-iżvilupp sostenibbli, b’mod partikolari d-dimensjonijiet tax-xogħol u ambjentali tiegħu, fir-relazzjoni kummerċjali u ta’ investiment tal-Partijiet u f’dan ir-rigward li tikkumplimenta l-impenji tal-Partijiet fil-qafas tal-Kapitolu 6 [Standards tax-xogħol u soċjali] u l-Kapitolu 7 [Ambjent u klima].
 Artikolu 8.2: Trasparenza
 1.Il-Partijiet jenfasizzaw l-importanza li tiġi żgurata t-trasparenza bħala element neċessarju biex tiġi promossa l-parteċipazzjoni pubblika u biex l-informazzjoni ssir pubblika fil-kuntest ta’ dan il-Kapitolu. F’konformità mal-liġijiet u mar-regolamenti tagħhom, id-dispożizzjonijiet ta’ dan il-Kapitolu, il-Kapitolu IX (Trasparenza) u tal-Kapitolu X (Prattiki Regolatorji Tajbin), kull Parti għandha:
 (a)tiżgura li kull miżura ta’ applikazzjoni ġenerali għall-kisba tal-objettivi ta’ dan il-Kapitolu titwettaq b’mod trasparenti, inkluż billi l-pubbliku jiġu pprovdut b’opportunitajiet raġonevoli u b’biżżejjed żmien biex jikkummenta, billi tippubblika t-tali miżuri;
 (b)tiżgura li l-pubbliku ġenerali jingħata aċċess għall-informazzjoni ambjentali miżmuma mill-awtoritajiet pubbliċi jew għalihom, kif ukoll tiżgura d-disseminazzjoni attiva ta’ dik l-informazzjoni lill-pubbliku ġenerali b’mezzi elettroniċi;
 (c)tinkoraġġixxi dibattitu pubbliku mal-atturi mhux statali u bejniethom dwar l-iżvilupp u d-definizzjoni ta’ politiki li jistgħu jwasslu għall-adozzjoni ta’ liġi rilevanti għal dan il-Kapitolu mill-awtoritajiet pubbliċi tagħha; b’rabta mal-ambjent, dan għandu jinkludi l-parteċipazzjoni pubblika fi proġetti, pjanijiet u programmi; kif ukoll
 (d)tippromwovi s-sensibilizzazzjoni tal-pubbliku għal-liġijiet u għall-istandards tagħha rilevanti għal dan il-Kapitolu, kif ukoll il-proċeduri ta’ infurzar u konformità, billi tieħu passi biex tavvanza l-għarfien u l-fehim tal-pubbliku. b’rabta mal-liġijiet u mal-istandards tax-xogħol, dan għandu jinkludi l-ħaddiema, l-impjegaturi u r-rappreżentanti tagħhom.
 Artikolu 8.3: L-istandards u l-ftehimiet multilaterali dwar ix-xogħol
 1.1. Il-Partijiet jaffermaw l-impenn tagħhom li jippromwovu l-iżvilupp tal-kummerċ internazzjonali b’mod li jwassal għal xogħol deċenti għal kulħadd, kif espress fid-Dikjarazzjoni ILO tal-2008 dwar il-Ġustizzja Soċjali għal Globalizzazzjoni Ġusta.
 2.F’konformità mal-Kostituzzjoni tal-ILO u mad-Dikjarazzjoni ILO dwar il-Prinċipji u d-Drittijiet Fundamentali fil-Post tax-Xogħol u s-Segwitu għaliha, adottata f’Ġinevra fit-18 ta’ Ġunju 1998 mill-Konferenza Internazzjonali dwar ix-Xogħol waqt is-86 Sessjoni tagħha, kull Parti timpenja ruħha li tirrispetta, tippromwovi u timplimenta b’mod effettiv l-istandards fundamentali tax-xogħol rikonoxxuti internazzjonalment, kif definiti fil-Konvenzjonijiet fundamentali tal-ILO, li huma:
 (a)il-libertà ta’ assoċjazzjoni u r-rikonoxximent effettiv tad-dritt għan-negozjar kollettiv;
 (b)l-eliminazzjoni ta’ kull forma ta’ xogħol furzat jew obbligatorju;
 (c)l-abolizzjoni effettiva tat-tħaddim tat-tfal; kif ukoll
 (d)l-eliminazzjoni tad-diskriminazzjoni fir-rigward tal-impjiegi u dik professjonali.
 3.Kull Parti għandha tagħmel sforzi kostanti u sostnuti biex tirratifika l-Konvenzjonijiet fundamentali tal-ILO jekk ma tkunx għadha rratifikathom.
 4.Il-Partijiet għandhom jiskambjaw b’mod regolari u, kif ikun xieraq, informazzjoni dwar is-sitwazzjonijiet u l-avvanzi rispettivi tal-Istati Membri u tar-Renju Unit fir-rigward tar-ratifika tal-Konvenzjonijiet jew tal-protokolli tal-ILO kklassifikati bħala aġġornati mill-ILO u ta’ strumenti internazzjonali rilevanti oħra.
 5.Kull Parti għandha timpenja ruħha li timplimenta b’mod effettiv il-Konvenzjonijiet kollha tal-ILO li r-Renju Unit u l-Istati Membri tal-Unjoni Ewropea rratifikaw rispettivament u d-dispożizzjonijiet differenti tal-Karta Soċjali Ewropea li, bħala membri tal-Kunsill tal-Ewropa, l-Istati Membri tal-Unjoni Ewropea u r-Renju Unit aċċettaw rispettivament
 63
 .
 6.Kull Parti għandha tkompli tippromwovi permezz tal-liġijiet u tal-prattiki tagħha l-Aġenda tax-Xogħol Deċenti tal-ILO kif stabbilita fid-Dikjarazzjoni ILO tal-2008 dwar il-Ġustizzja Soċjali għal Globalizzazzjoni Ġusta (l-“Aġenda tal-ILO għal Xogħol Deċenti”) u f’konformità mal-konvenzjonijiet rilevanti tal-ILO u ma’ impenji internazzjonali oħra, b’mod partikolari fir-rigward ta’:
 (a)kundizzjonijiet tax-xogħol deċenti għal kulħadd, fir-rigward ta’, fost l-oħrajn, pagi u qligħ, ħinijiet tax-xogħol, liv tal-maternità u kundizzjonijiet oħra tax-xogħol;
 (b)is-saħħa u s-sikurezza fil-post tax-xogħol, inkluża l-prevenzjoni ta’ korriment jew mard fil-post tax-xogħol u l-kumpens fil-każ ta’ korriment jew mard bħal dan; kif ukoll
 (c)in-nondiskriminazzjoni fir-rigward tal-kundizzjonijiet tax-xogħol, inkluż għall-ħaddiema migranti.
 7.Kull Parti għandha tipproteġi u tippromwovi d-djalogu soċjali dwar kwistjonijiet ta’ xogħol fost il-ħaddiema u l-impjegaturi, u l-organizzazzjonijiet rispettivi tagħhom, u mal-awtoritajiet governattivi rilevanti.
 8.Il-Partijiet għandhom jaħdmu flimkien fuq aspetti relatati mal-kummerċ tal-politiki u tal-miżuri tax-xogħol, inkluż f’fora multilaterali, bħall-ILO, skont kif xieraq. Kooperazzjoni bħal din tista’ tkopri fost l-oħrajn:
 (a)aspetti relatati mal-kummerċ tal-implimentazzjoni ta’ Konvenzjonijiet fundamentali, ta’ prijorità u oħrajn aġġornati tal-ILO;
 (b)aspetti relatati mal-kummerċ tal-Aġenda tax-Xogħol Deċenti tal-ILO, inkluż dwar l-interkonnessjonijiet bejn il-kummerċ u l-okkupazzjoni sħiħa u produttiva, l-aġġustament tas-suq tax-xogħol, l-istandards fundamentali tax-xogħol, ix-xogħol deċenti fil-ktajjen tal-provvista globali, il-protezzjoni soċjali u l-inklużjoni soċjali, id-djalogu soċjali u l-ugwaljanza bejn il-ġeneri;
 (c)l-impatt tal-liġi u l-istandards tax-xogħol fuq il-kummerċ u l-investiment, jew l-impatt tal-liġi dwar il-kummerċ u l-investiment fuq ix-xogħol;
 (d)id-djalogu u l-iskambju ta’ informazzjoni dwar id-dispożizzjonijiet tax-xogħol fil-kuntest tal-ftehimiet kummerċjali rispettivi tagħhom, u l-implimentazzjoni tagħhom; kif ukoll
 (e)kull forma oħra ta’ kooperazzjoni meqjusa xierqa.
 9.Il-Partijiet għandhom jikkunsidraw kull opinjoni pprovduta mir-rappreżentanti tal-ħaddiema, mill-impjegaturi u mill-organizzazzjonijiet tas-soċjetà ċivili meta jidentifikaw oqsma ta’ kooperazzjoni, u jwettqu attivitajiet ta’ kooperazzjoni.
 Artikolu 8.4: Ftehimiet multilaterali dwar l-ambjent
 1.Il-Partijiet jirrikonoxxu l-importanza tal-Assemblea tan-NU għall-Ambjent (UN Environment Assembly, UNEA) tal-Programm tan-NU għall-Ambjent (UN Environment Programme, UNEP) u l-governanza u l-ftehimiet ambjentali multilaterali bħala rispons tal-komunità internazzjonali għall-isfidi u għall-istress ambjentali globali jew reġjonali u jenfasizzaw il-ħtieġa li jissaħħaħ l-appoġġ reċiproku bejn il-politiki, ir-regoli u l-miżuri kummerċjali u ambjentali.
 2.Fid-dawl tal-paragrafu 1, kull Parti timpenja ruħha li timplimenta b’mod effettiv il-ftehimiet ambjentali multilaterali, il-protokolli u l-emendi li tkun irratifikat fil-liġi u fil-prattiki tagħha.
 3.Il-Partijiet għandhom regolarment u kif xieraq jiskambjaw informazzjoni dwar:
 (a)is-sitwazzjonijiet rispettivi tagħhom fir-rigward tar-ratifika u tal-implimentazzjoni ta’ ftehimiet ambjentali multilaterali, inklużi l-protokolli u l-emendi tagħhom;
 (b)in-negozjati li jkunu jinsabu għaddejjin ta’ ftehimiet ambjentali multilaterali; kif ukoll
 (c)l-opinjonijiet rispettivi ta' kull Parti dwar l-adeżjoni għal ftehimiet ambjentali multilaterali addizzjonali.
 4.Il-Partijiet itennu d-dritt ta’ kull Parti li tadotta jew iżżomm miżuri sabiex issaħħaħ l-objettivi ta’ ftehimiet ambjentali multilaterali li tkun parti għalihom. Il-Partijiet ifakkru li l-miżuri adottati jew infurzati biex jimplimentaw tali ftehimiet ambjentali multilaterali jistgħu jkunu ġġustifikati skont l-Artikolu EXC.1 [Eċċezzjonijiet ġenerali] tat-Titolu XII [Eċċezzjonijiet].
 5.Il-Partijiet għandhom jaħdmu flimkien dwar aspetti relatati mal-kummerċ ta’ politiki u ta’ miżuri ambjentali, inkluż f’fora multilaterali bħall-Forum Politiku ta’ Livell Għoli tan-NU għall-Iżvilupp Sostenibbli, fl-Ambjent tan-NU, fl-UNEA, fi ftehimiet ambjentali multilaterali, fl-Organizzazzjoni tal-Avjazzjoni Ċivili Internazzjonali (ICAO) jew fid-WTO kif xieraq. Kooperazzjoni bħal din tista’ tkopri fost l-oħrajn:
 (a)inizjattivi dwar il-produzzjoni u l-konsum sostenibbli, inklużi dawk immirati lejn il-promozzjoni ta’ ekonomija ċirkolari u t-tkabbir ekoloġiku u t-tnaqqis tat-tniġġis;
 (b)inizjattivi għall-promozzjoni ta’ oġġetti u ta’ servizzi ambjentali, inkluż billi jiġu indirizzati ostakli tariffarji u mhux tariffarji relatati;
 (c)l-impatt tad-dritt u l-istandards ambjentali fuq il-kummerċ u l-investiment; jew l-impatt tad-dritt dwar il-kummerċ u l-investiment fuq l-ambjent;
 (d)l-implimentazzjoni tal-Anness 16 tal-Konvenzjoni dwar L-Avjazzjoni Ċivili Internazzjonali ta’ Chicago tas-7 ta’ Diċembru 1944, u ta’ miżuri oħra biex jitnaqqas l-impatt ambjentali tal-avjazzjoni, inkluż fil-qasam tal-ġestjoni tat-traffiku tal-ajru; kif ukoll
 (e)aspetti oħra relatati mal-kummerċ ta’ ftehimiet ambjentali multilaterali, inklużi l-protokolli, l-emendi u l-implimentazzjoni tagħhom.
 6.Il-kooperazzjoni skont il-paragrafu 5 tista’ tinkludi skambji tekniċi, skambji ta’ informazzjoni u tal-aħjar prattiki, proġetti ta’ riċerka, studji, rapporti, konferenzi u workshops.
 7.Il-Partijiet jikkunsidraw l-opinjonijiet jew il-kontributi mill-pubbliku u mill-partijiet konċernati interessati għad-definizzjoni u għall-implimentazzjoni tal-attivitajiet ta’ kooperazzjoni tagħhom, u dawn jistgħu jinvolvu lil tali partijiet konċernati ulterjorment f’dawn l-attivitajiet, kif ikun xieraq.
 Artikolu 8.5: Kummerċ u tibdil fil-klima
 1.Il-Partijiet jirrikonoxxu l-importanza li tittieħed azzjoni urġenti biex jiġu miġġielda t-tibdil fil-klima u l-impatti tiegħu, u r-rwol tal-kummerċ u tal-investiment fit-twettiq ta’ dan l-objettiv, b’mod konsistenti mal-UNFCCC, mal-iskop u mal-għanijiet tal-Ftehim ta’ Pariġi adottat f’Pariġi fit-12 ta’ Diċembru 2015 mill-Konferenza tal-Partijiet għall-Konvenzjoni Qafas tan-Nazzjonijiet Uniti dwar it-Tibdil fil-Klima fil-Wieħed u Għoxrin Sessjoni tagħha (il-“Ftehim ta’ Pariġi”), u ma’ ftehimiet ambjentali multilaterali u ma’ strumenti multilaterali oħra fil-qasam tat-tibdil fil-klima.
 2.Fid-dawl tal-paragrafu 1, kull Parti:
 (a)timpenja ruħha li timplimenta b’mod effettiv il-UNFCCC, u l-Ftehim ta’ Pariġi li ġie adottat fil-qafas tagħhom, li wieħed mill-għanijiet prinċipali tiegħu huwa li jsaħħaħ ir-rispons globali għat-tibdil fil-klima u biex iż-żieda medja globali fit-temperatura tiġi limitata għal ferm inqas minn 2oC ’il fuq mil-livelli preindustrijali u jsir sforz biex iż-żieda fit-temperatura tiġi limitata għal 1,5oC ’il fuq mil-livelli preindustrijali;
 (b)għandha tippromwovi l-appoġġ reċiproku tal-politiki u tal-miżuri dwar il-kummerċ u l-klima u b’hekk tikkontribwixxi għat-tranżizzjoni lejn livell baxx ta’ emissjonijiet ta’ gassijiet serra, ekonomija effiċjenti fir-riżorsi u żvilupp reżiljenti għall-klima;
 (c)għandha tiffaċilita t-tneħħija ta’ ostakli għall-kummerċ u għall-investiment f’oġġetti u f’servizzi ta’ rilevanza partikolari għall-mitigazzjoni u għall-adattament tat-tibdil fil-klima, bħall-enerġija rinnovabbli, prodotti u servizzi effiċjenti fl-enerġija, pereżempju permezz tal-indirizzar ta’ ostakli tariffarji u mhux tariffarji jew permezz tal-adozzjoni ta’ oqfsa ta’ politika li jwasslu għall-użu tal-aħjar soluzzjonijiet disponibbli;
 3.Il-Partijiet għandhom jaħdmu flimkien sabiex isaħħu l-kooperazzjoni tagħhom f’aspetti relatati mal-kummerċ tal-politiki u tal-miżuri dwar it-tibdil fil-klima bilateralment, reġjonalment u f’fora internazzjonali, kif xieraq, inkluż il-UNFCCC, id-WTO, il-Protokoll ta’ Montreal dwar Sustanzi li Jnaqqsu s-Saff tal-Ożonu, magħmul fis-26 ta’ Awwissu 1987 (il-“Protokoll ta’ Montreal”), l-Organizzazzjoni Marittima Internazzjonali (IMO) u l-Organizzazzjoni tal-Avjazzjoni Ċivili Internazzjonali (ICAO). Kooperazzjoni bħal din tista’ tkopri fost l-oħrajn:
 (a)id-djalogu politiku u l-kooperazzjoni rigward l-implimentazzjoni tal-Ftehim ta’ Pariġi, bħal dwar mezzi għall-promozzjoni tar-reżiljenza għall-klima, l-enerġija rinnovabbli, it-teknoloġiji b’livell baxx ta’ emissjonijiet tal-karbonju, l-effiċjenza enerġetika, it-trasport sostenibbli, l-iżvilupp ta’ infrastruttura sostenibbli u reżiljenti għall-klima, il-monitoraġġ tal-emissjonijiet, is-swieq internazzjonali tal-karbonju;
 (b)l-appoġġ għall-iżvilupp u għall-adozzjoni ta’ miżuri ambizzjużi u effettivi għat-tnaqqis tal-emissjonijiet ta’ gassijiet serra mill-IMO li għandhom jiġu implimentati minn vapuri involuti fil-kummerċ internazzjonali;
 (c)l-appoġġ għall-iżvilupp u għall-adozzjoni ta’ miżuri ambizzjużi u effettivi għat-tnaqqis tal-emissjonijiet ta’ gassijiet serra mill-ICAO;
 (d)l-appoġġ għall-proċess ambizzjuż tal-eliminazzjoni gradwali ambizzjuża tas-sustanzi li jnaqqsu s-saff tal-ożonu u t-tnaqqis gradwali tal-idrofluworokarburi skont il-Protokoll ta’ Montreal permezz ta’ miżuri għall-kontroll tal-produzzjoni, il-konsum u l-kummerċ tagħhom; l-introduzzjoni ta’ alternattivi għalihom li ma jagħmlux ħsara lill-ambjent; l-aġġornament ta’ standards ta’ sikurezza u standards rilevanti oħra kif ukoll billi jiġi miġġieled il-kummerċ illegali ta’ sustanzi rregolati mill-Protokoll ta’ Montreal.
 Artikolu 8.6: Kummerċ u diversità bijoloġika
 1.Il-Partijiet jirrikonoxxu l-importanza tal-konservazzjoni u tal-użu sostenibbli tad-diversità bijoloġika u r-rwol tal-kummerċ fl-ilħuq ta’ dawk l-objettivi, inkluż bil-promozzjoni tal-kummerċ sostenibbli jew il-kontroll jew ir-restrizzjoni tal-kummerċ bi speċijiet fil-periklu, b’mod konsistenti mal-ftehimiet ambjentali multilaterali li huma parti minnhom, u d-deċiżjonijiet adottati fil-qafas tagħhom, b’mod speċjali l-Konvenzjoni dwar id-Diversità Bijoloġika (Convention on Biological Diversity, CBD) u l-protokolli tagħha, u l-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu, magħmula f’Washington D.C. Fit-3 ta’ Marzu 1973 (“CITES”).
 2.Fid-dawl tal-paragrafu 1, kull Parti għandha:
 (a)timplimenta miżuri effettivi sabiex tiġġieled kontra l-kummerċ illegali ta’ organiżmi selvaġġi, inkluż fir-rigward ta’ pajjiżi terzi, kif xieraq;
 (b)tippromwovi l-użu tas-CITES bħala strument għall-konservazzjoni u l-ġestjoni sostenibbli tal-bijodiversità, inkluż permezz tal-inklużjoni tal-ispeċijiet tal-annimali u tal-pjanti fl-Appendiċijiet għas-CITES fejn l-istatus ta’ konservazzjoni ta’ dik l-ispeċi jitqies f’riskju minħabba l-kummerċ internazzjonali;
 (c)tinkoraġġixxi l-kummerċ fi prodotti derivati minn użu sostenibbli ta’ riżorsi bijoloġiċi u tikkontribwixxi għall-konservazzjoni tal-bijodiversità;
 (d)tkompli tieħu miżuri biex tippreserva d-diversità bijoloġika meta tkun soġġetta għal pressjonijiet marbuta mal-kummerċ u l-investiment, b’mod partikolari permezz ta’ miżuri għall-prevenzjoni tat-tixrid ta’ speċijiet aljeni invażivi.
 3.Il-Partijiet għandhom jaħdmu flimkien fuq kwistjonijiet relatati mal-kummerċ li huma rilevanti għal dan l-Artikolu, inkluż f’fora multilaterali, bħas-CITES u l-Konvenzjoni dwar id-Diversità Bijoloġika, skont kif xieraq. Kooperazzjoni bħal din tista’ tkopri fost l-oħrajn: il-kummerċ fl-organiżmi selvaġġi u fil-prodotti bbażati fuq ir-riżorsi naturali, il-valutazzjoni u l-valutazzjoni tal-ekosistemi u s-servizzi relatati, u l-aċċess għar-riżorsi ġenetiċi u l-kondiviżjoni ġusta u ekwa tal-benefiċċji li jirriżultaw mill-użu tagħhom konsistenti mal-Protokoll ta’ Nagoya dwar l-Aċċess għal Riżorsi Ġenetiċi u l-Qsim Ġust u Ekwu ta’ Benefiċċji li Jirriżultaw mill-Użu tagħhom għall-Konvenzjoni dwar id-Diversità Bijoloġika, adottat f’Nagoya fid-29 ta’ Ottubru 2010.
 Artikolu 8.7: Kummerċ u foresti
 1.Il-Partijiet jirrikonoxxu l-importanza tal-konservazzjoni u tal-ġestjoni sostenibbli tal-foresti biex jipprovdu funzjonijiet ambjentali u opportunitajiet ekonomiċi u soċjali għall-ġenerazzjonijiet preżenti u futuri, u r-rwol tal-kummerċ fil-kisba ta’ dan l-objettiv.
 2.Fid-dawl tal-paragrafu 1 u b’mod konsistenti mal-obbligi internazzjonali tagħhom, kull Parti għandha:
 (a)ikomplu jimplimentaw miżuri għall-ġlieda kontra l-qtugħ illegali tas-siġar u l-kummerċ relatat, inkluż fir-rigward ta’ pajjiżi terzi, kif xieraq, u jippromwovu l-kummerċ fi prodotti tal-foresti maħsuda b’mod legali;
 (b)tippromwovi l-konservazzjoni u l-ġestjoni sostenibbli tal-foresti u tal-kummerċ u tal-konsum tal-injam u tal-prodotti tal-injam maħsud f’konformità mal-liġi tal-pajjiż tal-ħsad u minn foresti ġestiti b’mod sostenibbli; kif ukoll
 (c)tiskambja informazzjoni mal-Parti l-oħra dwar inizjattivi relatati mal-kummerċ dwar il-ġestjoni sostenibbli tal-foresti, il-governanza tal-foresti u dwar il-konservazzjoni tal-kopertura tal-foresti u l-kooperazzjoni biex jiġi mmassimizzat l-impatt u l-appoġġ reċiproku tal-politiki rispettivi tagħhom ta’ interess reċiproku.
 3.Il-Partijiet għandhom jaħdmu flimkien biex isaħħu l-kooperazzjoni tagħhom dwar aspetti kummerċjali tal-ġestjoni sostenibbli tal-foresti, il-konservazzjoni tal-kopertura tal-foresti u l-qtugħ illegali tas-siġar għall-injam, inkluż f’fora multilaterali, kif xieraq.
 Artikolu 8.8: Kummerċ u ġestjoni sostenibbli tar-riżorsi bijoloġiċi tal-baħar u l-akkwakultura
 1.Il-Partijiet jirrikonoxxu l-importanza tal-konservazzjoni u tal-ġestjoni sostenibbli tar-riżorsi bijoloġiċi tal-baħar u tal-ekosistemi kif ukoll tal-promozzjoni ta’ akkwakultura responsabbli u sostenibbli, u r-rwol tal-kummerċ fl-ilħuq ta’ dawk l-objettivi.
 2.Fid-dawl tal-paragrafu 1, kull Parti:
 (a)timpenja ruħha li taġixxi b’mod konsistenti u tikkonforma, kif xieraq, mal-ftehimiet rilevanti tan-NU u tal-Organizzazzjoni tal-Ikel u l-Agrikoltura (“FAO”), mal-Konvenzjoni tan-Nazzjonijiet Uniti dwar il-Liġi tal-Baħar, mal-Ftehim għall-Implimentazzjoni tad-Dispożizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-10 ta’ Diċembru 1982 dwar il-Konservazzjoni u l-Amministrazzjoni ta’ Ħażniet ta’ Ħut li Jpassi f’Żona Limitata u Ħażniet ta’ Ħut li Jpassi Ħafna, magħmula fi New York fl-4 ta’ Awwissu 1995, il-Ftehim tal-FAO biex Jippromwovi l-Osservanza tal-Miżuri Internazzjonali ta’ Konservazzjoni u ta’ Ġestjoni minn Bastimenti tas-Sajd f’Ibħra Internazzjonali, magħmul f’Ruma fl-24 ta’ Novembru 1993, il-Kodiċi ta’ Kondotta tal-FAO għal Sajd Responsabbli u l-Ftehim tal-FAO dwar il-Miżuri tal-Istat tal-Port biex Jipprevjenu, Jiskoraġġixxu u Jeliminaw is-Sajd Illegali, Mhux Irrapportat u Mhux Irregolat (“IUU”), approvat f’Ruma fit-22 ta’ Novembru 2009 waqt is-36 Sessjoni tal-Konferenza tal-FAO, u tieħu sehem fl-inizjattiva tal-FAO dwar ir-Reġistru Globali tal-Bastimenti tas-Sajd, tal-Bastimenti Refriġeraturi tat-Trasport u tal-Bastimenti tal-Provvista Refriġeraturi;
 (b)għandha tippromwovi sajd sostenibbli u governanza tajba tas-sajd billi tipparteċipa b’mod attiv fil-ħidma ta’ organizzazzjonijiet jew korpi internazzjonali rilevanti li fihom hija membru, osservatur, jew parti mhux kontraenti li tikkoopera, inklużi l-Organizzazzjonijiet Reġjonali għall-Ġestjoni tas-Sajd (Regional Fisheries Management Organizations, RFMOs) permezz ta’, fejn applikabbli, monitoraġġ effettiv, kontroll jew infurzar tar-riżoluzzjonijiet, tar-rakkomandazzjonijiet jew tal-miżuri tal-RFMOs; u l-implimentazzjoni tal-iskema tagħha ta’ dokumentazzjoni tal-qbid u ta’ ċertifikazzjoni, u miżuri tal-Istat tal-port;
 (c)għandha tadotta u żżomm l-għodod effettivi rispettivi tagħha biex tiġġieled is-sajd IUU, inklużi miżuri biex teskludi l-prodotti tas-sajd IUU mill-flussi tal-kummerċ, u tikkoopera għal dan il-għan;
 (d)għandha tippromwovi l-iżvilupp ta’ akkwakultura sostenibbli u responsabbli, inkluż fir-rigward tal-implimentazzjoni tal-objettivi u tal-prinċipji li jinsabu fil-Kodiċi ta’ Kondotta tal-FAO għal Sajd Responsabbli, kif xieraq.
 3.Il-Partijiet għandhom jaħdmu flimkien fuq aspetti ta’ konservazzjoni u relatati mal-kummerċ tal-politiki u tal-miżuri tas-sajd u l-akkwakultura, inkluż fid-WTO, l-RFMOs u f’fora multilaterali oħra, kif xieraq, bil-għan li jippromwovu prattiki tas-sajd u tal-akkwakultura sostenibbli u kummerċ bi prodotti tal-ħut minn operazzjonijiet tas-sajd u tal-akkwakultura ġestiti b’mod sostenibbli.
 4.Dan l-Artikolu huwa mingħajr preġudizzju għad-dispożizzjonijiet tal-Intestatura V [Sajd] tat-Tieni Parti.
 Artikolu 8.9: Kummerċ u investiment li jiffavorixxu l-iżvilupp sostenibbli
 1.Il-Partijiet jikkonfermaw l-impenn tagħhom li jsaħħu l-kontribut tal-kummerċ u tal-investiment għall-għan ta’ żvilupp sostenibbli fid-dimensjonijiet ekonomiċi, soċjali u ambjentali tiegħu.
 2.Skont il-paragrafu 1, il-Partijiet għandhom ikomplu jippromwovu:
 (a)politiki kummerċjali u ta’ investiment li jappoġġaw l-erba’ objettivi strateġiċi tal-Aġenda tal-ILO dwar ix-Xogħol Deċenti, b’mod konsistenti mad-Dikjarazzjoni ILO tal-2008 dwar il-Ġustizzja Soċjali għal Globalizzazzjoni Ġusta, inkluż il-paga minima li tiggarantixxi l-għajxien, is-saħħa u s-sigurtà fil-post tax-xogħol, u aspetti oħra relatati mal-kundizzjonijiet tax-xogħol;
 (b)il-kummerċ u l-investiment f’oġġetti u f’servizzi ambjentali, bħall-enerġija rinnovabbli u prodotti u servizzi effiċjenti fl-enerġija, inkluż permezz tal-indirizzar ta’ ostakli mhux tariffarji relatati jew permezz tal-adozzjoni ta’ oqfsa ta’ politika li jwasslu għall-użu tal-aħjar soluzzjonijiet disponibbli;
 (c)il-kummerċ f’oġġetti u servizzi li jikkontribwixxu għat-titjib tal-kundizzjonijiet soċjali u għal prattiki ambjentali sani, fosthom dawk li jkunu s-suġġett ta’ skemi volontarji tal-assigurazzjoni tas-sostenibbiltà bħalma huma skemi ta’ kummerċ ġust u etiku u ekotikketti; kif ukoll
 (d)kooperazzjoni f’fora multilaterali dwar kwistjonijiet f’dan l-Artikolu.
 3.Il-Partijiet jirrikonoxxu l-importanza li jiġu indirizzati kwistjonijiet speċifiċi għall-iżvilupp sostenibbli billi jiġu rieżaminati, immonitorjati u vvalutati l-impatti ekonomiċi, soċjali u ambjentali potenzjali tal-azzjonijiet possibbli, filwaqt li jikkunsidraw il-fehmiet tal-partijiet ikkonċernati.
 Artikolu 8.10: Kummerċ u ġestjoni responsabbli tal-katina tal-provvista
 1.Il-Partijiet jirrikonoxxu l-importanza tal-ġestjoni responsabbli tal-ktajjen tal-provvista permezz ta’ mġiba responsabbli fin-negozju / prattiki ta’ responsabbiltà soċjali korporattiva u r-rwol tal-kummerċ fit-twettiq ta’ dan l-objettiv.
 2.Fid-dawl tal-paragrafu 1, kull Parti għandha:
 (a)tinkoraġġixxi r-responsabbiltà soċjali korporattiva / imġiba responsabbli fin-negozju, inkluż billi tipprovdi oqfsa ta’ politika ta’ appoġġ li jħeġġu l-adozzjoni ta’ prattiki rilevanti min-negozji; kif ukoll
 (b)tappoġġa l-aderenza, l-implimentazzjoni, is-segwitu u d-disseminazzjoni ta’ strumenti internazzjonali rilevanti, bħal-Linji Gwida tal-OECD għal Impriżi Multinazzjonali, id-Dikjarazzjoni Tripartitika tal-ILO tal-Prinċipji li jikkonċernaw Intrapriżi Multinazzjonali u l-Politika Soċjali, il-Patt Globali tan-NU, u l-prinċipji Gwida tan-NU, il-Prinċipji ta’ Gwida tan-NU dwar in-Negozju u d-Drittijiet tal-Bniedem.
 3.Il-Partijiet jirrikonoxxu l-utilità ta’ linji gwida internazzjonali speċifiċi għas-settur fil-qasam tar-responsabbiltà soċjali korporattiva / mġiba responsabbli fin-negozju u għandhom jinkoraġġixxu ħidma konġunta f’dan ir-rigward. Fir-rigward tal-Gwida tal-OECD dwar id-Diliġenza Dovuta għal ktajjen ta’ provvista responsabbli ta’ minerali minn żoni affettwati minn kunflitt u minn żoni ta’ riskju għoli u s-supplimenti tagħha, il-Partijiet għandhom jimplimentaw ukoll miżuri sabiex jippromwovu l-adozzjoni ta’ din il-Gwida.
 4.Il-Partijiet għandhom jaħdmu flimkien sabiex isaħħu l-kooperazzjoni tagħhom f’aspetti relatati mal-kummerċ ta’ kwistjonijiet koperti minn dan l-Artikolu, inkluż f’fora multilaterali, kif ikun xieraq, fost l-oħrajn permezz tal-iskambju ta’ informazzjoni, tal-aħjar prattiki u ta’ inizjattivi ta’ sensibilizzazzjoni.
 Artikolu 8.11: Soluzzjoni ta’ tilwim
 1.Il-Partijiet għandhom jagħmlu l-isforzi kollha permezz ta’ djalogu, konsultazzjoni, skambju ta’ informazzjoni u kooperazzjoni biex jindirizzaw kull nuqqas ta’ qbil dwar l-applikazzjoni ta’ dan il-Kapitolu.
 2.B’deroga mit-Titolu I [Soluzzjoni ta’ tilwim] tas-Sitt Parti [Soluzzjoni ta’ tilwim u dispożizzjonijiet orizzontali,] fil-każ ta’ tilwim bejn il-Partijiet rigward l-applikazzjoni ta’ dan il-Kapitolu, il-Partijiet għandu jkollhom rikors esklużivament għall-proċeduri stabbiliti fl-Artikolu 9.1 [Konsultazzjonijiet] u l-Artikolu 9.2 [Bord ta’ esperti].
 Kapitolu disgħa: Dispożizzjonijiet orizzontali u istituzzjonali
 Artikolu 9.1: Konsultazzjonijiet
 1.Parti tista’ titlob konsultazzjonijiet mal-Parti l-oħra dwar xi kwistjoni li tinqala’ skont l-Artikolu 1.1 (3) [Prinċipji u objettivi] tal-Kapitolu 1 [Dispożizzjonijiet Ġenerali], u l-Kapitoli 6 [Standards tax-xogħol u soċjali], 7 [Ambjent u klima], u 8 [Strumenti oħra għall-kummerċ u l-iżvilupp sostenibbli] billi tibgħat talba bil-miktub lill-Parti l-oħra. Fit-talba bil-miktub tagħha, il-Parti lmentatriċi għandha tispeċifika r-raġunijiet u l-bażi għat-talba, inkluża l-identifikazzjoni tal-miżuri inkwistjoni, filwaqt li tispeċifika d-dispożizzjonijiet li tqis applikabbli. Il-konsultazzjonijiet iridu jibdew fil-pront wara li Parti twassal talba għal konsultazzjonijiet, u fi kwalunkwe każ mhux aktar tard minn 30 jum mid-data tal-konsenja tat-talba, sakemm il-Partijiet ma jaqblux fuq perjodu itwal.
 2.Il-Partijiet għandhom jidħlu f’konsultazzjonijiet bl-għan li jsibu soluzzjoni sodisfaċenti b’mod reċiproku għall-kwistjoni. Matul il-konsultazzjonijiet, kull Parti għandha tipprovdi lill-Parti l-oħra biżżejjed informazzjoni li jkollha sabiex tippermetti eżami komplet tal-kwistjonijiet imqajma Kull Parti għandha tagħmel ħilitha sabiex tiżgura l-parteċipazzjoni ta’ persunal tal-awtoritajiet kompetenti tagħhom li għandhom l-għarfien espert fil-kwistjoni soġġetta għall-konsultazzjonijiet.
 3.Fi kwistjonijiet relatati mal-ftehimiet jew l-istrumenti multilaterali msemmija fl-Artikolu 1.1 (3) [Prinċipju u objettivi], Kapitoli 6 [Standards tax-xogħol u soċjali], 7 [Ambjent u klima], u 8 [Strumenti oħra għall-kummerċ u l-iżvilupp sostenibbli] il-Partijiet għandhom iqisu l-informazzjoni disponibbli mill-ILO jew korpi jew organizzazzjonijiet rilevanti stabbiliti skont ftehimiet ambjentali multilaterali. Jekk ikun rilevanti, il-Partijiet għandhom b’mod konġunt ifittxu parir mingħand tali organizzazzjonijiet jew il-korpi tagħhom, jew mingħand kwalunkwe espert jew korp ieħor li jqisu xieraq.
 4.Kull Parti tista’ titlob, fejn xieraq, il-fehmiet tal-gruppi konsultattivi domestiċi msemmija fl-Artikolu INST.7 Grupp konsultattiv domestiku] jew parir espert ieħor.
 5.Kull riżoluzzjoni li tintlaħaq mill-Partijiet għandha tkun disponibbli għall-pubbliku.
 Artikolu 9.2: Bord ta’ esperti
 1.Għal kull kwistjoni li mhijiex indirizzata b’mod sodisfaċenti permezz ta’ konsultazzjonijiet skont l-Artikolu 9.1 (Konsultazzjonijiet), Parti tista’, 90 jum wara li tkun irċeviet talba għal konsultazzjonijiet skont l-Artikolu 9.1, titlob li jitlaqqa’ Bord ta’ Esperti biex jeżamina din il-kwistjoni, billi tibgħat talba bil-miktub lill-Parti l-oħra. It-talba għandha tidentifika l-miżura inkwistjoni, tispeċifika u tispjega kif dik il-miżura ma tikkonformax mad-dispożizzjonijiet ta’ dan il-Kapitolu jew Kapitoli b’mod suffiċjenti biex l-ilment jiġi ppreżentat b’mod ċar.
 2.Il-Bord tal-Esperti għandu jkun magħmul minn tliet membri.
 3.Il-Kumitat Speċjalizzat dwar il-Kummerċ dwar il-Kundizzjonijiet Ekwi għal Kompetizzjoni Miftuħa u Ġusta u l-Iżvilupp Sostenibbli għandu, fl-ewwel laqgħa tiegħu wara d-dħul fis-seħħ ta’ dan il-Ftehim, jistabbilixxi lista ta’ mill-inqas 15-il individwu li jkunu lesti u kapaċi jservu bħala membri tal-bord. Kull Parti għandha tinnomina mill-inqas ħames persuni mil-lista biex iservu bħala membri tal-bord. Il-Partijiet għandhom ukoll jinnominaw mill-anqas tliet persuni li ma huma nazzjonali ta’ ebda Parti u li jkunu disposti u kapaċi jservu bħala l-president ta’ Bord ta’ Esperti. Il-Kumitat Speċjalizzat dwar il-Kummerċ dwar il-Kundizzjonijiet Ekwi għal Kompetizzjoni Miftuħa u Ġusta u l-Iżvilupp Sostenibbli għandu jiżgura li l-lista tinżamm aġġornata u li n-numru ta’ esperti jinżamm għal tal-anqas 15-il individwu.
 4.L-esperti li jkunu ġew proposti bħala membri tal-bord għandu jkollhom għarfien speċjalizzat jew kompetenzi fil-qasam tal-liġi tax-xogħol jew ambjentali, fi kwistjonijiet oħra indirizzati f’din it-Taqsima, jew fir-riżoluzzjoni ta’ tilwimiet li jinqalgħu taħt ftehimiet internazzjonali. Iridu jservu fil-kapaċitajiet individwali tagħhom u ma jiħdux struzzjonijiet mingħand kwalunkwe organizzazzjoni jew gvern fir-rigward ta’ materji relatati mat-tilwima. Ma jistgħux ikunu affiljati ma’ xi waħda mill-Partijiet u lanqas ma jieħdu struzzjonijiet mingħandhom. Huma ma għandhomx ikunu persuni li jkunu membri, uffiċjali jew aġenti oħra tal-istituzzjonijiet tal-Unjoni, tal-gvern ta’ Stat Membru, jew tal-gvern tar-Renju Unit.
 5.Sakemm il-Partijiet ma jaqblux mod ieħor fi żmien ħamest ijiem mid-data tal-istabbiliment tal-bord ta’ esperti, it-termini ta’ referenza għandhom ikunu:
 “li jeżamina, fid-dawl tad-dispożizzjonijiet rilevanti, il-kwistjoni msemmija fit-talba għall-istabbiliment tal-bord ta’ esperti, u li jippreżenta rapport, f’konformità ma’ dan l-Artikolu li jagħmel sejbiet dwar il-konformità tal-miżura mad-dispożizzjonijiet rilevanti.”
 6.Fir-rigward tal-kwistjonijiet relatati ma’ ftehimiet multilaterali koperti f’dan It-Titolu, jenħtieġ li l-bord ta’ esperti jfittex informazzjoni mill-ILO jew mill-korpi rilevanti stabbiliti skont dawn il-ftehimiet, inklużi kull gwida, konklużjoni jew deċiżjoni interpretattiva pertinenti adottati mill-ILO u dawn il-korpi.
 7.Il-bord ta’ esperti jista’ jitlob u jirċievi sottomissjonijiet bil-miktub jew kull informazzjoni oħra minn persuni b’informazzjoni rilevanti jew għarfien speċjalizzat.
 8.Il-bord ta’ esperti għandu jagħmel din l-informazzjoni disponibbli lil kull Parti b’tali mod li jippermettilhom jippreżentaw l-kummenti tagħhom fi żmien 20 jum minn meta jirċevuha.
 9.Il-bord ta’ esperti għandu joħroġ rapport interim lill-Partijiet u rapport finali li jistabbilixxi l-konklużjonijiet ta' fatt, id-deċiżjonijiet tiegħu dwar il-kwistjoni, inklużi fir-rigward ta’ jekk il-Parti rispondenti tkunx konformi mal-obbligi tagħha taħt dan il-Kapitolu jew Kapitoli u r-raġunament bażiku wara l-konklużjonijiet, id-deċiżjonijiet u r-rakkomandazzjonijiet li tagħmel. Għal ċertezza akbar, il-Partijiet huma tal-istess fehma li jekk fir-rapport tiegħu l-Bord jagħmel rakkomandazzjonijiet, il-Parti rispondenti ma jkollhiex għalfejn issegwi dawn ir-rakkomandazzjonijiet biex tiżgura l-konformità mal-Ftehim.
 10. Il-bord ta’ esperti għandu jgħaddi r-rapport interim lill-Partijiet fi żmien 100 ġurnata wara d-data tal-istabbiliment tal-bord ta’ esperti. Meta l-bord ta’ esperti jqis li din l-iskadenza ma tistax tintlaħaq, il-President tal-bord ta’ esperti għandu jinforma bil-miktub lill-Partijiet, fejn jiddikjara r-raġunijiet għad-dewmien u d-data li fiha l-bord jippjana li joħroġ ir-rapport interim tiegħu. Il-bord ta’ esperti ma għandu, taħt l-ebda ċirkostanza, joħroġ ir-rapport finali tiegħu aktar tard minn 125 jum wara d-data tal-istabbiliment tal-bord ta’ esperti.
 11. Kull Parti tista’ tibgħat talba motivata lill-bord ta’ esperti biex jirrieżamina aspetti partikolari tar-rapport interim fi żmien 25 ġurnata mill-wasla tagħha. Parti tista’ tikkummenta fuq it-talba tal-Parti l-oħra fi żmien 15-il jum mill-wasla tat-talba.
 12. Wara kunsiderazzjoni ta’ dawk il-kummenti il-bord ta’ esperti għandu jħejji r-rapport finali. Jekk ma tasal l-ebda talba għar-rieżami ta’ aspetti partikolari tar-rapport interim fil-perjodu ta’ żmien imsemmi fil-paragrafu 11, ir-rapport interim għandu jsir ir-rapport finali tal-bord ta’ esperti.
 13. Il-bord ta’ esperti għandu jgħaddi r-rapport finali tiegħu lill-Partijiet fi żmien 175 ġurnata wara d-data tal-istabbiliment tal-bord ta’ esperti. Meta l-bord ta’ esperti jqis li dan il-limitu ta’ żmien ma jistax jintlaħaq, il-president tiegħu għandu jinnotifika lill-Partijiet bil-miktub, fejn jiddikjara r-raġunijiet għad-dewmien u d-data li fiha l-bord ta’ esperti jippjana li jagħti r-rapport finali tiegħu. Il-bord ta’ esperti ma għandu, fl-ebda ċirkostanza, joħroġ ir-rapport finali tiegħu aktar tard minn 195 jum wara d-data tal-istabbiliment tal-bord ta’ esperti.
 14. Ir-rapport finali għandu jinkludi diskussjoni dwar kwalunkwe talba bil-miktub mill-Partijiet dwar ir-rapport interim u jindirizza b’mod ċar il-kummenti tal-Partijiet.
 15. Il-Partijiet għandhom jagħmlu r-rapport finali disponibbli għall-pubbliku fi żmien 15-il jum mill-preżentazzjoni tiegħu mill-bord ta’ esperti.
 16.Jekk ir-rapport finali tal-bord ta’ esperti jiddetermina li Parti ma kkonformatx mal-obbligi tagħha skont il-Kapitolu jew Kapitoli relevanti, il-Partijiet għandhom, fi żmien 90 jum mill-preżentazzjoni tar-rapport finali, jiddiskutu miżuri xierqa li għandhom jiġu implimentati filwaqt li jitqies ir-rapport tal-bord ta’ esperti. Mhux aktar tard minn 105 ijiem wara li r-rapport ikun ġie ppreżentat lill-Partijiet, il-Parti rispondenti għandha tinforma lill-gruppi konsultattivi domestiċi tagħha stabbiliti skont l-Artikolu INST.7 [Gruppi konsultattivi domestiċi] u lill-Parti lmentatriċi dwar id-deċiżjoni tagħha rigward xi miżura li għandha tiġi implimentata.
 17. Il-Kumitat Speċjalizzat dwar il-Kummerċ dwar il-Kundizzjonijiet Ekwi għal Kompetizzjoni Miftuħa u Ġusta u l-Iżvilupp Sostenibbli għandu jimmonitorja s-segwitu għar-rapport tal-bord ta’ esperti. Il-gruppi konsultattivi domestiċi tal-Partijiet stabbiliti skont l-Artikolu INST.7 [Gruppi konsultattivi domestiċi] jistgħu jippreżentaw kummenti lill-Kumitati Speċjalizzati dwar il-Kummerċ dwar il-Kundizzjonijiet Ekwi għal Kompetizzjoni Miftuħa u Ġusta u l-Iżvilupp Sostenibbli f’dan ir-rigward.
 18.Jekk il-Partijiet ma jaqblux dwar l-eżistenza jew il-konsistenza mad-dispożizzjonijiet rilevanti ta’ xi miżura meħuda biex jiġi indirizzat in-nuqqas ta’ konformità, il-Parti lmentatriċi tista’ tibgħat talba, li għandha tkun bil-miktub, lill-bord ta’ esperti oriġinali biex jiddeċiedi dwar il-kwistjoni. It-talba għandha tidentifika kull miżura inkwistjoni u tispjega kif din il-miżura mhijiex konformi mad-dispożizzjonijiet rilevanti b’mod suffiċjenti biex tippreżenta l-ilment b’mod ċar. Il-bord ta’ esperti għandu jagħti l-konklużjonijiet tiegħu lill-Partijiet fi żmien 45 jum mid-data tal-wasla tat-talba.
 19.Ħlief jekk previst mod ieħor f’dan l-Artikolu, l-Artikolu INST.14(1) [Proċedura ta’ arbitraġġ], l-Artikolu INST.29 [Deċiżjonijiet u sentenzi tat-tribunal ta’ arbitraġġ], l-Artikolu INST.30 [Sospensjoni u terminazzjoni tal-proċedimenti ta’ arbitraġġ], l-Artikolu INST.32 [Soluzzjoni miftiehma reċiprokament], l-Artikolu INST.32 [Perjodi ta’ żmien], l-Artikolu INST.34 [Kostijiet], l-Artikolu INST.15 [Stabbiliment ta’ tribunal ta’ arbitraġġ], jew l-Artikolu INST.28 [Sostituzzjoni tal-arbitri] kif ukoll l-ANNESS INST [Regoli ta’ Proċedura għal Soluzzjoni ta’ tilwim] u l-ANNESS INST-X [Kodiċi ta’ Kondotta għall-Arbitri] għandhom japplikaw mutatis mutandis.
 Artikolu 9.3: Bord ta’ esperti għal oqsma ta’ nonrigressjoni
 1.L-Artikolu 9.2 [Bord ta’ esperti] għandu japplika għal tilwim bejn il-Partijiet dwar l-interpretazzjoni u l-applikazzjoni tal-Kapitolu 6 [Standards tax-Xogħol u Soċjali] u l-Kapitolu 7 [Ambjent u Klima].
 2.Għall-finijiet ta’ dan it-tilwim, apparti l-Artikoli elenkati fl-Artikolu 9.2(19) [Bord ta’ esperti], fl-Artikolu INST.24 [Rimedji temporanji] u fl-Artikolu INST.25 [Rieżami ta’ xi miżura meħuda għall-konformità wara l-adozzjoni ta’ rimedji temporanji] għandhom japplikaw mutatis mutandis.
 3.Il-Partijiet jirrikonoxxu li, meta l-Parti rispondenti tagħżel li ma tieħu l-ebda azzjoni biex tikkonforma mar-rapport tal-bord tal-esperti u ma’ dan il-Ftehim, kwalunkwe rimedju awtorizzat skont l-Artikolu INST.24 [Rimedji temporanji] jibqa’ disponibbli għall-Parti li tippreżenta l-ilment.
 Artikolu 9.4: Riekwilibriju
 1.Il-Partijiet jirrikonoxxu d-dritt ta’ kull Parti li tiddetermina l-politiki u l-prijoritajiet futuri tagħha fir-rigward tax-xogħol u l-protezzjoni soċjali, ambjentali jew tal-klima, jew fir-rigward tal-kontroll tas-sussidji, b’mod konsistenti mal-impenji internazzjonali ta’ kull Parti, inklużi dawk skont dan il-Ftehim. Fl-istess ħin il-Partijiet jirrikonoxxu li diverġenzi sinifikanti f’dawn l-oqsma jistgħu jkunu kapaċi li jimpattaw il-kummerċ jew l-investiment bejn il-Partijiet kundizzjonijiet b’mod li jbiddel iċ-ċirkostanzi li ffurmaw il-bażi għall-konklużjoni ta’ dan il-Ftehim.
 2.Jekk ikun hemm impatti materjali fuq il-kummerċ jew l-investiment bejn il-Partijiet bħala riżultat ta’ diverġenzi sinifikanti bejn il-Partijiet fl-oqsma msemmija fil-paragrafu 1, kull Parti tista’ tieħu miżuri ta’ riekwilibriju xierqa biex tindirizza s-sitwazzjoni. Miżuri ta’ salvagwardja bħal dawn għandhom jiġu ristretti fir-rigward tal-kamp ta’ applikazzjoni u d-durata tagħhom għal dak li jkun strettament meħtieġ sabiex jinstab rimedju għas-sitwazzjoni. Għandha tingħata prijorità li dawk il-miżuri li l-anqas ifixklu t-twettiq ta’ dan il-Ftehim. Il-valutazzjoni ta’ Parti ta’ dawn l-impatti għandha tkun ibbażata fuq evidenza affidabbli u mhux biss fuq konġettura jew possibbiltà remota.
 3.Il-proċeduri li ġejjin għandhom japplikaw għall-miżuri ta’ riekwilibriju meħuda skont il-paragrafu 2:
 (a)Il-Parti kkonċernata għandha, mingħajr dewmien, tinnotifika lill-Parti l-oħra permezz tal-Kunsill ta’ Sħubija dwar il-miżuri ta’ riekwilibriju li biħsiebha tieħu, filwaqt li tipprovdi l-informazzjoni rilevanti kollha. Il-Partijiet għandhom jidħlu minnufih f’konsultazzjonijiet. Il-konsultazzjonijiet għandhom jitqiesu konklużi fi żmien 14-il jum mid-data tat-twassil tan-notifika, sakemm ma jkunux konklużi b’mod konġunt qabel dak il-limitu ta’ żmien.
 (b)Jekk ma tinstab l-ebda soluzzjoni aċċettabbli b’mod reċiproku, il-Parti kkonċernata tista’ tadotta miżuri ta’ riekwilibriju mhux qabel ħamest ijiem mill-konklużjoni tal-konsultazzjonijiet, sakemm il-Parti notifikata ma titlobx fl-istess perjodu ta’ ħamest ijiem, skont l-Artikolu INST.14 (2) [Proċedura ta’ arbitraġġ]
 64
 , l-istabbiliment ta’ tribunal tal-arbitraġġ permezz ta’ talba bil-miktub mibgħuta lill-Parti l-oħra sabiex it-tribunal tal-arbitraġġ jiddeċiedi jekk il-miżuri ta’ riekwilibriju notifikati humiex konsistenti mal-paragrafu 2 ta’ dan l-Artikolu.
 (c)It-Tribunal tal-arbitraġġ għandu jagħti d-deċiżjoni finali tiegħu fi żmien 30 jum mit-twaqqif tiegħu. Jekk it-tribunal tal-arbitraġġ ma jagħtix id-deċiżjoni finali tiegħu f’dak il-perjodu ta’ żmien, il-Parti kkonċernata tista’ tadotta l-miżuri ta’ riekwilibriju mhux qabel tlett ijiem wara l-iskadenza ta’ dak il-perjodu ta’ żmien ta’ 30 jum. F’dak il-każ, il-Parti l-oħra tista’ tieħu kontromiżuri proporzjonati għall-miżuri ta’ riekwilibriju adottati sakemm it-tribunal tal-arbitraġġ jagħti d-deċiżjoni tiegħu. Għandha tingħata prijorità li dawk il-miżuri li l-anqas ifixklu t-twettiq ta’ dan il-Ftehim. Il-punt (a) għandu japplika mutatis mutandis għal tali kontromiżuri, li jistgħu jiġu adottati mhux aktar kmieni minn tlett ijiem wara l-konklużjoni tal-konsultazzjonijiet.
 (d)Jekk it-tribunal tal-arbitraġġ ikun sab li l-miżuri ta’ riekwilibriju jkunu konsistenti mal-paragrafu 2, il-Parti kkonċernata tista’ tadotta l-miżuri ta’ riekwilibriju kif notifikati lill-Parti l-oħra.
 (e)Jekk it-tribunal tal-arbitraġġ ikun sab li l-miżuri ta’ riekwilibriju ma jkunux konsistenti mal-paragrafu 2, il-Parti kkonċernata għandha, fi żmien tlett ijiem mill-għoti tad-deċiżjoni, tinnotifika lill-Parti lmentatriċi bil-miżuri
 65
 li biħsiebha tadotta biex tikkonforma mad-deċiżjoni tat-tribunal tal-arbitraġġ. L-Artikoli INST.23 (2) [Rieżami tal-konformità], INST.24 [Rimedji Temporanji]
 66
 u INST.25 [Rieżami ta’ kull miżura meħuda għall-konformità wara l-adozzjoni ta’ rimedji temporanji] għandhom japplikaw mutatis mutandis, jekk il-Parti lmentatriċi tqis li l-miżuri notifikati mhumiex konformi mad-deċiżjoni tat-tribunal tal-arbitraġġ. Il-proċeduri skont l-Artikoli INST.23(2) [Rieżami tal-konformità], INST.24 [Miżuri temporanji] u INST.25 [Rieżami ta’ kull miżura meħuda għall-konformità wara l-adozzjoni ta’ rimedji temporanji] ma għandu jkollhom l-ebda effett ta’ sospensjoni fuq l-applikazzjoni tal-miżuri notifikati skont dan il-paragrafu.
 (f)Jekk il-miżuri ta’ riekwilibriju jkunu ġew adottati qabel id-deċiżjoni tal-arbitraġġ skont il-punt (c), kull kontromiżura adottata skont dak il-punt għandha tiġi rtirata minnufih, u fl-ebda każ mhux aktar tard minn ħamest ijiem, wara l-għoti tad-deċiżjoni tat-tribunal tal-arbitraġġ.
 (g)[Parti ma għandhiex tinvoka l-Ftehim tad-WTO jew xi ftehim internazzjonali ieħor biex il-Parti l-oħra tiġi prekluża milli tieħu miżuri skont il-paragrafi 2 u 3, inkluż meta dawn il-miżuri jikkonsistu f’sospensjoni tal-obbligi skont dan il-Ftehim jew ftehim supplimentari.
 (h)Jekk il-Parti notifikata ma tressaqx talba skont il-punt (b) fil-perjodu ta’ żmien stipulat fih, dik il-Parti tista’ mingħajr ma tirrikorri minn qabel għal konsultazzjonijiet skont l-Artikolu INST.13 [Konsultazzjonijiet] tibda l-proċedura ta’ arbitraġġ imsemmija fl-Artikolu INST.14 [Proċedura ta’ arbitraġġ]. Tribunal tal-arbitraġġ għandu jittratta l-kwistjoni bħala każ ta’ urġenza għall-fini tal-Artikolu INST.19 [Proċeduri Urġenti].
 4.Biex jiġi żgurat bilanċ xieraq bejn l-impenji magħmula mill-Partijiet f’dan il-Ftehim fuq bażi aktar dejjiema, kull Parti tista’ titlob, mhux qabel erba’ snin wara d-dħul fis-seħħ ta’ dan il-Ftehim, rieżami tal-operazzjoni tal-Ewwel Intestatura [Kummerċ] ta’ dan il-Ftehim. Il-Partijiet jistgħu jaqblu li intestaturi oħra ta’ dan il-Ftehim jistgħu jiżdiedu mar-rieżami.
 5.Rieżami bħal dan għandu jibda b’talba ta’ Parti, jekk din il-Parti tqis li l-miżuri skont il-paragrafi 2 jew 3 ittieħdu ta’ spiss minn waħda mill-Partijiet jew miż-żewġ Partijiet, jew jekk miżura li jkollha impatt materjali fuq il-kummerċ jew l-investiment bejn il-Partijiet tkun ġiet applikata għal perjodu ta’ 12-il xahar. Għall-finijiet ta’ dan il-paragrafu, il-miżuri inkwistjoni huma dawk li ma ġewx ikkontestati jew li ma nstabux li ma kinux meħtieġa minn tribunal tal-arbitraġġ skont il-punt (d) jew (h) tal-paragrafu 3. Dan ir-rieżami jista’ jibda qabel erba’ snin wara d-dħul fis-seħħ ta’ dan il-Ftehim.
 6.Ir-rieżami mitlub skont il-paragrafu 4 jew 5 għandha tibda fi żmien tliet xhur mit-talba u titlesta fi żmien sitt xhur.
 7.Rieżami fuq il-bażi tal-paragrafi 4 jew 5 tista’ tiġi ripetuta f’intervalli sussegwenti ta’ mhux inqas minn erba’ snin wara l-konklużjoni tar-reviżjoni preċedenti. Jekk Parti tkun talbet rieżami skont il-paragrafi 4 jew 5, hija ma tistax titlob rieżami ulterjuri skont il-paragrafu 4 jew 5 għal mill-inqas erba’ snin mill-konklużjoni tar-rieżami preċedenti jew, jekk applikabbli, mid-dħul fis-seħħ ta’ kwalunkwe ftehim emendatorju.
 8.Ir-rieżami għandu jindirizza jekk il-Ftehim iwettaqx bilanċ xieraq bejn id-drittijiet u l-obbligi bejn il-Partijiet, b’mod partikolari fir-rigward tat-tħaddim tal-Ewwel Intestatura [Kummerċ], u jekk, b’riżultat ta’ dan, teżistix il-ħtieġa ta’ xi modifika tat-termini ta’ dan il-Ftehim.
 9.Il-Partijiet jistgħu jiddeċiedu li l-ebda azzjoni mhija meħtieġa bħala riżultat tar-rieżami. Madankollu, jekk il-Partijiet jaqblu [b’deċiżjoni tal-Kunsill ta’ Sħubija] li hemm bżonn ta’ emenda għal dan il-Ftehim, dawn għandhom jagħmlu ħilithom kollha biex jinnegozjaw u jikkonkludu ftehim li jagħmel l-emendi meħtieġa. Dawn in-negozjati għandhom ikunu limitati għal kwistjonijiet identifikati fir-rieżami.
 10.Jekk ftehim emendatorju msemmi fil-paragrafu 9 ma jiġix konkluż fi żmien sena mid-data li fiha l-Partijiet ikunu bdew in-negozjati, kwalunkwe Parti tista’ tagħti avviż biex ittemm l-Ewwel Intestatura [Kummerċ] jew kwalunkwe Intestatura oħra tal-Ftehim li ġiet miżjuda mar-rieżami, jew il-Partijiet jistgħu jiddeċiedu li jkomplu n-negozjati. Jekk Parti ttemm l-Ewwel Intestatura [Kummerċ], it-Tielet Intestatura [Trasport bit-triq]] għandha tintemm fl-istess data. Is-sospensjoni jew it-terminazzjoni għandha tidħol fis-seħħ [tliet xhur] wara d-data ta’ dan l-avviż formali.]
 11.Jekk l-Ewwel Intestatura [Kummerċ ] tiġi tterminata skont il-paragrafu 10, it-Tieni Intestatura [Avjazzjoni ] għandha tiġi tterminata fl-istess data, sakemm il-Partijiet ma jaqblux li jintegraw il-partijiet rilevanti tat-Titolu XI [Kundizzjonijiet ekwi għall-kompetizzjoni miftuħa u ġusta u l-iżvilupp sostenibbli] fit-Tieni Intestatura [Avjazzjoni].
 12.It-Titolu I [Soluzzjoni ta’ tilwim] tas-Sitt Parti [Soluzzjoni ta’ tilwim u dispożizzjonijiet orizzontali] ma japplikax għall-paragrafi minn 4 sa 9.
 Titolu XII: Eċċezzjonijiet
 Artikolu EXC.1: Eċċezzjonijiet ġenerali
 a)Xejn fil-Kapitolu wieħed [Trattament Nazzjonali u aċċess għas-suq għall-oġġetti] u fil-Kapitolu ħamsa tat-Titolu I tal-Ewwel Intestatura tat-Tieni Parti [Dwana u faċilitazzjoni tal-kummerċ], fit-Titolu VIII tal-Ewwel Intestatura tat-Tieni Parti [Enerġija u materja prima], fil-Kapitolu erbgħa tat-Titolu XI tal-Ewwel Intestatura tat-Tieni Parti [Impriżi tal-Istat], fit-Titolu III tal-Ewwel Intestatura tat-Tieni Parti [Kummerċ diġitali] u fil-Kapitolu tnejn tat-Titolu II tal-Ewwel Intestatura tat-Tieni Parti [Liberalizzazzjoni tal-investiment], ma għandu jiġi interpretat bħala li jipprevjeni lil Parti milli tadotta jew iżżomm miżuri kompatibbli mal-Artikolu XX tal-GATT 1994. Għal dan il-għan, l-Artikolu XX tal-GATT 1994, li jinkludi n-Noti u d-Dispożizzjonijiet Supplimentari tiegħu, huwa inkorporat u integrat f’dan il-Ftehim, mutatis mutandis.
 b)Soġġett għar-rekwiżit li tali miżuri ma jiġux applikati b’mod li jikkostitwixxi mezz ta’ diskriminazzjoni arbitrarja jew mhux ġustifikata bejn pajjiżi fejn jipprevalu kundizzjonijiet simili, jew restrizzjoni moħbija fuq il-liberalizzazzjoni tal-investiment jew fuq il-kummerċ fis-servizzi, xejn fit-Titolu VIII tal-Ewwel Intestatura tat-Tieni Parti [Enerġija u materja prima], fil-Kapitolu erbgħa tat-Titolu XI tal-Ewwel Intestatura tat-Tieni Parti [Impriżi tal-Istat], fit-Titolu III tal-Ewwel Intestatura tat-Tieni Parti [Kummerċ diġitali], fit-Titolu II tal-Ewwel Intestatura tat-Tieni Parti [Servizzi u Investiment] u fit-Titolu IV tal-Ewwel Intestatura tat-Tieni Parti [Movimenti ta’ kapital, pagamenti, trasferimenti u miżuri temporanji ta’ salvagwardja] ma għandu jiġi interpretat bħala li jipprevjenu l-adozzjoni jew l-infurzar minn kwalunkwe Parti ta’ miżuri:
 (a)meħtieġa sabiex iħarsu s-sigurtà pubblika u l-morali pubblika jew biex iżommu l-ordni pubbliku
 67
 ;
 (b)meħtieġa sabiex iħarsu l-ħajja jew is-saħħa tal-bniedem, tal-annimali jew tal-pjanti;
 (c)neċessarji sabiex jiżguraw il-konformità mal-liġijiet jew regolamenti li mhumiex inkonsistenti mad-dispożizzjonijiet ta’ dan il-Ftehim, inklużi dawk li għandhom x’jaqsmu ma’:
 (I)il-prevenzjoni ta’ prattiki qarrieqa u frodulenti jew it-trattament tal-effetti ta’ inadempjenza ta’ kuntratti;
 (II)il-protezzjoni tal-privatezza tal-individwi fejn għandu x’jaqsam l-ipproċessar u t-tqassim tad-data personali u l-protezzjoni tal-kunfidenzjalità ta’ rekords u kontijiet individwali; kif ukoll
 (III)is-sigurtà.
 c)Għal aktar ċertezza, il-Partijiet jifhmu li, sa fejn miżuri bħal dawn ikunu inkonsistenti b’xi mod ieħor mad-dispożizzjonijiet tal-Kapitoli, tat-Taqsimiet jew tat-Titoli msemmija hawn fuq:
 (a)il-miżuri msemmija fil-punt (b) tal-Artikolu XX tal-GATT 1994 u fil-punt (b) tal-paragrafu 2 ta’ dan l-Artikolu jinkludu miżuri ambjentali, li jkunu meħtieġa għall-protezzjoni tal-ħajja u tas-saħħa tal-bniedem, tal-annimali u tal-pjanti;
 (b)il-punt (g) tal-Artikolu XX tal-GATT 1994 japplika għal miżuri relatati mal-konservazzjoni ta’ riżorsi naturali eżawribbli ħajjin u mhux ħajjin; u
 (c)il-miżuri meħuda għall-implimentazzjoni ta’ ftehimiet ambjentali multilaterali jistgħu jaqgħu taħt il-punt (b) jew (g) tal-Artikolu XX tal-GATT 1994 jew taħt il-punt (b) tal-paragrafu 2 ta’ dan l-Artikolu.
 d)Qabel ma Parti tieħu kwalunkwe miżura prevista fil-punti (i) u (j) tal-Artikolu XX tal-GATT 1994, dik il-Parti għandha tipprovdi lill-Parti l-oħra bl-informazzjoni rilevanti kollha, bl-għan li tinstab soluzzjoni aċċettabbli għall-Partijiet. Jekk ma jintlaħaq l-ebda ftehim fi żmien 30 jum mill-għoti tal-informazzjoni, il-Parti tista’ tapplika l-miżuri rilevanti. Jekk ċirkustanzi eċċezzjonali u kritiċi li jeħtieġu azzjoni immedjata jagħmlu l-informazzjoni jew l-eżami minn qabel impossibbli, il-Parti li jkun biħsiebha tieħu l-miżuri tista’ tapplika minnufih il-miżuri ta’ prekawzjoni meħtieġa sabiex tindirizza s-sitwazzjoni. Dik il-Parti għandha tinforma lill-Parti l-oħra minnufih b’dan.
 Artikolu EXC.2: Tassazzjoni
 1.
 Xejn fit-Titoli minn I sa VII, fil-Kapitolu erbgħa [Enerġija u materja prima] tat-Titolu VIII, fit-Titoli minn IX sa XII tal-Ewwel Intestatura tat-Tieni Parti ma għandu jaffettwa d-drittijiet u l-obbligi tal-Unjoni jew tal-Istati Membri tagħha u tar-Renju Unit, skont kwalunkwe konvenzjoni dwar it-taxxa. Fil-każ ta’ xi inkonsistenza bejn dan il-Ftehim u kwalunkwe konvenzjoni dwar it-taxxa bħal dan, il-konvenzjoni dwar it-taxxa għandha tipprevali fir-rigward tal-inkonsistenza. Fir-rigward ta’ konvenzjoni dwar it-taxxa bejn l-Unjoni Ewropea u l-Istati Membri tagħha u r-Renju Unit, l-awtoritajiet kompetenti rilevanti taħt dan il-Ftehim u li l-konvenzjoni dwar it-taxxa għandhom jiddeterminaw b’mod konġunt jekk teżistix xi inkonsistenza bejn dan il-Ftehim u l-konvenzjoni dwar it-taxxa
 68
 .
 2.
 L-Artikolu SERVIN.2.4 tal-Kapitolu tnejn tat-Titolu II tal-Ewwel Intestatura tat-Tieni Parti [Liberalizzazzjoni tal-investiment] u l-Artikolu SERVIN.3.4 tal-Kapitolu tlieta tat-Titolu II tal-Ewwel Intestatura tat-Tieni Parti [Kummerċ transfruntier fis-servizzi] ma għandhomx japplikaw għal vantaġġ mogħti skont konvenzjoni dwar it-taxxa.
 3.
 Soġġett għar-rekwiżit li l-miżuri tat-taxxa ma jiġux applikati b’mod li jikkostitwixxi mezz ta’ diskriminazzjoni arbitrarja jew mhux ġustifikata bejn pajjiżi fejn jipprevalu kundizzjonijiet simili, jew restrizzjoni moħbija fuq il-kummerċ u l-investiment, xejn fit-Titoli minn I sa VII, fil-Kapitolu erbgħa [Enerġija u materja prima] tat-Titolu VIII, fit-Titoli minn IX sa XII tal-Ewwel Intestatura tat-Tieni Parti jew is-Sitt Intestatura [Dispożizzjonijiet oħra] tat-Tieni Parti ma għandu jinftiehem bħala li jipprevjeni l-adozzjoni, iż-żamma jew l-infurzar minn Parti ta’ kwalunkwe miżura li:
 (a)hija mmirata sabiex tiżgura l-impożizzjoni jew il-ġbir ekwu jew effettiv
 69
 ta’ taxxi diretti; jew
 (b)tagħmel distinzjoni bejn kontribwenti li ma jkunux fl-istess sitwazzjoni, b’mod partikolari fir-rigward tal-post tar-residenza tagħhom jew fir-rigward tal-post fejn ikun investit il-kapital tagħhom.
 4.
 Għall-finijiet ta’ dan l-Artikolu:
 (a)“residenza” tfisser residenza għall-finijiet tat-taxxa;
 (b)“konvenzjoni dwar it-taxxa” tfisser konvenzjoni għall-evitar tat-taxxa doppja jew kwalunkwe ftehim jew arranġament internazzjonali ieħor relatat għalkollox jew primarjament mat-tassazzjoni; u
 (c)“taxxi diretti” jinkludu t-taxxi kollha fuq l-introjtu jew fuq il-kapital, inklużi t-taxxi fuq il-qligħ mill-aljenazzjoni tal-proprjetà, it-taxxi fuq il-patrimonji, il-wirt u d-donazzjonijiet, it-taxxi fuq il-pagi jew fuq is-salarji mħallsa mill-impriżi u t-taxxi fuq l-apprezzament tal-kapital.
 Artikolu EXC.3: Eżenzjonijiet tad-WTO
 Jekk obbligu fit-Titoli minn I sa XII tal-Ewwel Intestatura tat-Tieni Parti ta’ dan il-Ftehim ikun sostanzjalment ekwivalenti għal obbligu li jinsab fil-Ftehim tad-WTO, kwalunkwe miżura meħuda f’konformità ma’ eżenzjoni adottata skont l-Artikolu IX tal-Ftehim tad-WTO titqies konformi mad-dispożizzjoni sostanzjalment ekwivalenti f’dan il-Ftehim.
 Artikolu EXC.4: Eċċezzjonijiet ta’ Sigurtà
 Xejn fit-Titoli minn I sa XII tal-Ewwel Intestatura tat-Tieni Parti ta’ dan il-Ftehim ma għandu jinftiehem bħala:
 (a)li jirrikjedi lil Parti tagħti jew tippermetti l-aċċess għal kwalunkwe informazzjoni, li hija tqis li l-iżvelar tagħha tmur kontra l-interessi tas-sigurtà essenzjali tagħha; jew
 (b)li jwaqqaf lil Parti milli tieħu kull azzjoni li tikkunsidra neċessarja għall-protezzjoni tal-interessi tas-sigurtà essenzjali tagħha:
 (I)li jkun relatat mal-produzzjoni jew mat-traffikar tal-armi, tal-munizzjon u tal-istrumenti tal-gwerra u ma’ tali produzzjoni, traffikar u tranżazzjonijiet li jsiru f’oġġetti u f’materjali, f’servizzi u f’teknoloġija oħrajn, u ma’ attivitajiet ekonomiċi, imwettqa direttament jew indirettament għall-fini ta’ forniment ta’ stabbiliment militari;
 (II)li jkollu x’jaqsam ma’ materjali fissjonali u fużjonabbli jew mal-materjali meħuda minnhom; jew
 (III)fi żmien ta’ gwerra jew ta’ emerġenza oħra f’relazzjonijiet internazzjonali; jew
 (c)li jipprevjeni lil Parti milli tieħu xi azzjoni fit-twettieq tal-obbligi tagħha skont il-Karta tan-Nazzjonijiet Uniti għaż-żamma tal-paċi u tas-sigurtà internazzjonali.
 Artikolu EXC.5: Informazzjoni kunfidenzjali
 1.
 Xejn fit-Titoli minn I sa X, fit-Titolu XI, bl-eċċezzjoni tal-Artikolu LPFS.2.26 [Standards tat-tassazzjoni] tat-Titolu XI u t-Titolu XII tal-Ewwel Intestatura tat-Tieni Parti ta’ dan il-Ftehim ma għandu jinftiehem bħala li jeħtieġ li Parti tagħmel disponibbli informazzjoni kunfidenzjali, li d-l-iżvelar tagħha tkun ta’ xkiel għall-infurzar tal-liġi, jew inkella tkun kontra l-interess pubbliku, jew li tkun tippreġudika l-interessi kummerċjali leġittimi ta’ impriżi partikolari, pubbliċi jew privati, ħlief meta tribunal tal-arbitraġġ ikun jeħtieġ tali informazzjoni kunfidenzjali fil-proċedimenti ta’ soluzzjoni ta’ tilwim skont it-Titolu I [Soluzzjoni ta’ tilwim] tas-Sitt Parti, jew fejn bord ta’ esperti jitlob informazzjoni konfidenzjali bħal din fi proċedimenti skont l-Artikolu LPFS.9.2 ̈[Bord ta’ esperti] jew l-Artikolu LPFS.9.3 ̈[Bord ta’ esperti għal oqsma ta’ nonrigressjoni]. F’każijiet bħal dawn, it-tribunal tal-arbitraġġ għandu jiżgura li l-kunfidenzjalità tkun protetta bis-sħiħ f’konformità mal-ANNESS INST-X [Regoli ta’ Proċedura].
 2.
 Meta Parti tippreżenta informazzjoni lill-Kunsill ta’ Sħubija jew lil Kumitati li hija kkunsidrata bħala kunfidenzjali skont il-liġijiet u r-regolamenti tagħha, il-Parti l-oħra għandha tittratta dik l-informazzjoni bħala kunfidenzjali, sakemm il-Parti li tissottomettiha ma taqbilx mod ieħor.
 IT-TIENI INTESTATURA: AVJAZZJONI
 Titolu I: Trasport bl-ajru
 Artikolu AIRTRN.1: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)
 “trasportatur tal-ajru” tfisser impriża tat-trasport bl-ajru li għandha liċenzja operattiva valida, jew l-ekwivalenti;
 (b)
 “trasportatur tal-ajru tal-Unjoni” tfisser trasportatur tal-ajru li jissodisfa l-kundizzjonijiet stabbiliti fil-punt (b) tal-Artikolu AIRTRN.6(1) [Awtorizzazzjoni operattiva u permessi tekniċi];
 (c)
 “trasportatur tal-ajru tar-Renju Unit” tfisser trasportatur tal-ajru li jissodisfa l-kundizzjonijiet stabbiliti fil-punt (a) tal-Artikolu AIRTRN.6(1) jew (2) [Awtorizzazzjoni operattiva u permessi tekniċi];
 (d)
 “servizzi ta’ navigazzjoni bl-ajru” tfisser servizzi tat-traffiku tal-ajru, servizzi ta’ komunikazzjoni, ta’ navigazzjoni u ta’ sorveljanza, servizzi meteoroloġiċi għan-navigazzjoni bl-ajru, u servizzi ta’ informazzjoni ajrunawtika;
 (e)
 “ċertifikat tal-operatur tal-ajru” tfisser dokument maħruġ lil trasportatur tal-ajru li jafferma li t-trasportatur tal-ajru inkwistjoni jkollu l-kapaċità u l-organizzazzjoni professjonali li jiżgura l-operat sikur ta’ inġenji tal-ajru għall-attivitajiet tal-avjazzjoni speċifikati fiċ-ċertifikat;
 (f)
 “ġestjoni tat-traffiku tal-ajru” tfisser l-aggregazzjoni tal-funzjonijiet fl-ajru u dawk ibbażati fl-art (servizzi ta’ traffiku tal-ajru, amministrazzjoni ta’ spazju tal-ajru u amministrazzjoni tal-fluss ta’ traffiku tal-ajru) rekwiżita biex ikun żgurat il-moviment salv u effiċjenti tal-ajruplan matul il-fażijiet kollha tal-operazzjonijiet;
 (g)
 “trasport bl-ajru” tfisser il-ġarr b’inġenji tal-ajru ta’ passiġġieri, ta’ bagalji, ta’ merkanzija, u ta’ posta, separatament jew flimkien, offrut lill-pubbliku bi ħlas jew b’kiri;
 (h)
 “determinazzjoni taċ-ċittadinanza” tfisser il-konstatazzjoni li t-trasportatur tal-ajru li jipproponi li jopera servizzi tal-ajru skont dan it-Titolu jissodisfa r-rekwiżiti tal-Artikolu AIRTRN.6 [Awtorizzazzjonijiet operattivi u permessi tekniċi] rigward is-sjieda tiegħu, il-kontroll effettiv, u s-sede prinċipali;
 (i)
 “awtoritajiet kompetenti” tfisser, għar-Renju Unit, l-awtoritajiet tar-Renju Unit responsabbli mill-funzjonijiet regolatorji u amministrattivi li jaqgħu fuq ir-Renju Unit skont dan it-Titolu; u għall-Unjoni, l-awtoritajiet tal-Unjoni u tal-Istati Membri responsabbli mill-funzjonijiet regolatorji u amministrattivi li jaqgħu fuq l-Unjoni skont dan it-Titolu;
 (j)
 “il-Konvenzjoni” tfisser il-Konvenzjoni dwar l-Avjazzjoni Ċivili Internazzjonali, iffirmata f’Chicago fis-7 ta’ Diċembru 1944, u tinkludi:
 (i)
 kull emenda li daħlet fis-seħħ skont l-Artikolu 94(a) tal-Konvenzjoni u li ġiet irratifikata kemm mir-Renju Unit kif ukoll mill-Istat Membru jew mill-Istati Membri konċernati, kif ikun rilevanti għas-suġġett inkwistjoni; u
 (ii)
 kull Anness jew kull emenda adottata għalih skont l-Artikolu 90 tal-Konvenzjoni, sa fejn tali Anness jew emenda jkunu effettivi fi kwalunkwe waqt effettivi għar-Renju Unit u għall-Istat Membru jew għall-Istati Membri konċernati, kif ikun rilevanti għas-suġġett inkwistjoni;
 (k)
 “diskriminazzjoni” tfisser differenzjazzjoni ta’ kwalunkwe tip mingħajr ġustifikazzjoni oġġettiva fir-rigward tal-provvista ta’ oġġetti u ta’ servizzi, inklużi servizzi pubbliċi, fir-rigward tal-operat tas-servizzi tat-trasport bl-ajru, jew fir-rigward tat-trattament tagħhom minn awtoritajiet pubbliċi rilevanti għal tali servizzi;
 (l)
 “kontroll effettiv” tfisser relazzjoni kostitwita permezz ta’ jeddijiet, kuntratti jew kull mezz ieħor li, jew separatament jew konġuntament u b’kont meħud tal-konsiderazzjonijiet ta’ fatt jew liġi involuta, jagħtu l-possibbiltà li direttament jew indirettament tiġi eżerċitata influwenza deċiżiva fuq xi impriża, b’mod partikolari permezz ta’:
 (i)
 id-dritt li jintużaw l-assi kollha jew parti minnhom ta’ impriża;
 (ii)
 jeddijiet jew kuntratti li jagħtu influwenza deċiżiva fuq il-kompożizzjoni, il-votazzjoni jew id-deċiżjonijiet tal-korpi ta’ xi impriża jew b’xi mod ieħor jinfluwenzaw b’mod deċiżiv it-tmexxija tal-operat kummerċjali tal-impriża.
 (m)
 “stabbiliment tal-idoneità” tfisser sejba li turi li trasportatur tal-ajru li jipproponi li jopera servizzi tal-ajru skont dan il-Ftehim ikollu kapaċità finanzjarja sodisfaċenti u għarfien espert maniġerjali adegwat biex jopera tali servizzi u huwa dispost jikkonforma mal-liġijiet, mar-regolamenti u mar-rekwiżiti li jirregolaw l-operat ta’ tali servizzi;
 (n)
 “kost sħiħ” tfisser il-kost tas-servizz ipprovdut, li jista’ jinkludi ammonti xierqa għall-kost tal-kapital u għad-deprezzament tal-assi, kif ukoll il-kostijiet tal-manutenzjoni, tal-operat, tal-ġestjoni u tal-amministrazzjoni;
 (o)
 (u) “ICAO” tfisser l-Organizzazzjoni tal-Avjazzjoni Ċivili Internazzjonali tan-Nazzjonijiet Uniti.
 (p)
 “post prinċipali tan-negozju” tfisser l-uffiċċju ewlieni jew l-uffiċċju reġistrat ta’ trasportatur tal-ajru li fih jiġu eżerċitati l-funzjonijiet finanzjarji ewlenin u l-kontroll tal-operat, inkluża l-ġestjoni kontinwa tal-ajrunavigabbilità tat-trasportatur tal-ajru;
 (q)
 “spezzjoni fir-rampa” tfisser eżami mill-awtorità kompetenti ta’ Parti jew tar-rappreżentanti maħtura tagħha, abbord u madwar inġenju tal-ajru tal-Parti l-oħra, għall-verifika kemm tal-validità tad-dokumenti rilevanti tal-inġenju tal-ajru u ta’ dawk tal-membri tal-ekwipaġġ tiegħu kif ukoll il-kundizzjoni apparenti tal-inġenju tal-ajru u tat-tagħmir tiegħu;
 (r)
 “awtoforniment ta’ servizz” tfisser it-twettiq ta’ operazzjonijiet ta’ servizzi fuq l-art minn trasportatur tal-ajru direttament għalih stess jew għal trasportatur tal-ajru ieħor fejn:
 (i)
 wieħed ikollu l-maġġoranza tal-ishma fl-ieħor; jew
 (ii)
 korp wieħed ikollu maġġoranza ta’ ishma f’kull korp;
 (s)
 “servizzi tal-ajru skedati” tfisser servizzi tal-ajru li huma skedati u mwettqa għal remunerazzjoni skont skeda ta’ żmien ippubblikata, jew li tant huma regolari jew frekwenti li jikkostitwixxu serje sistematika rikonoxxuta, u li huma miftuħa għal prenotazzjoni diretta mill-membri tal-pubbliku; u t-titjiriet li jinvolvu sezzjoni żejda, ikkawżati minn traffiku żejjed mit-titjiriet skedati;
 (t)
 “waqfa għal finijiet mhux tat-traffiku” tfisser inżul għal kwalunkwe fini għajr it-tlugħ abbord jew il-ħatt ta’ passiġġieri, ta’ bagalji, ta’ merkanzija u/jew ta’ posta fit-trasport bl-ajru;
 (u)
 “tariffa” tfisser kull tariffa, rata jew imposta għall-ġarr ta’ passiġġieri, ta’ bagalji jew ta’ merkanzija (eskluża l-posta) fit-trasport bl-ajru (inkluż kull mod ieħor tat-trasport b’rabta ma’ dan) li jiġu imposti mit-trasportaturi tal-ajru, inklużi l-aġenti tagħhom, u l-kundizzjonijiet li jirregolaw id-disponibbiltà ta’ tali tariffa, rata jew imposta;
 (v)
 “imposta tal-utent” tfisser imposta fuq it-trasportaturi tal-ajru għall-provvista ta’ faċilitajiet jew ta’ servizzi tal-ajruport, tan-navigazzjoni bl-ajru (inklużi titjiriet li jgħaddu minn fuq), jew faċilitajiet jew servizzi tas-sigurtà tal-avjazzjoni inklużi servizzi u faċilitajiet relatati, jew imposti relatati mal-ambjent inklużi imposti relatati mal-istorbju u imposti sabiex jiġu indirizzati problemi ta’ kwalità tal-arja lokali fl-ajruporti jew madwarhom;
 Artikolu AIRTRN.2: Skeda tar-rotot
 1.
 Soġġetta għall-Artikolu AIRTRN.3 [Drittijiet tat-traffiku] , l-Unjoni għandha tagħti lir-Renju Unit id-dritt li t-trasportaturi tal-ajru tar-Renju Unit joperaw, filwaqt li jwettqu trasport bl-ajru, fuq ir-rotot speċifikati hawn taħt:
 Punti fit-territorju tar-Renju Unit – Punti Intermedji – Punti fit-territorju tal-Unjoni – Punti Lil Hinn.
 2.
 Soġġett għall-Artikolu AIRTRN.3 [Drittijiet tat-traffiku], ir-Renju Unit għandu jagħti lill-Unjoni d-dritt li t-trasportaturi tal-ajru tal-Unjoni joperaw, filwaqt li jwettqu trasport bl-ajru, fuq ir-rotot speċifikati hawn taħt:
 Punti fit-territorju tal-Unjoni – Punti Intermedji – Punti fit-territorju tar-Renju Unit – Punti Lil Hinn.
 Artikolu AIRTRN.3: Drittijiet tat-traffiku
 1.
 Kull Parti għandha tagħti lill-Parti l-oħra d-dritt għat-trasportaturi tal-ajru rispettivi, bl-għan li jwettqu trasport bl-ajru fuq ir-rotot stabbiliti fl-Artikolu ARTRN.2 [Skeda tar-rotot], biex:
 (a)
 itiru fit-territorju tagħha mingħajr ma jillandjaw;
 (b)
 jagħmlu waqfiet fit-territorju tagħha għal skopijiet mhux ta’ traffiku.
 2.
 Ir-Renju Unit għandu jgawdi d-dritt li t-trasportaturi tal-ajru tiegħu jagħmlu waqfiet fit-territorju tal-Unjoni sabiex jipprovdu servizzi tat-trasport bl-ajru skedati u mhux skedati bejn xi punt li jinsab fit-territorju tar-Renju Unit u xi punt li jinsab fit-territorju tal-Unjoni (it-tielet u r-raba’ drittijiet tat-traffiku liberu).
 3.
 L-Unjoni għandha tgawdi d-dritt li t-trasportaturi tal-ajru tagħha jagħmlu waqfiet fit-territorju tar-Renju Unit sabiex jipprovdu servizzi tat-trasport bl-ajru skedati u mhux skedati bejn kwalunkwe punt li jinsab fit-territorju tal-Unjoni u kwalunkwe punt li jinsab fit-territorju tar-Renju Unit (it-tielet u r-raba’ drittijiet tat-traffiku liberu).
 4.
 Minkejja l-paragrafi 1, 2 u 3 u mingħajr preġudizzju għall-paragrafu 9, l-Istati Membri u r-Renju Unit jistgħu, soġġetti għar-regoli u l-proċeduri interni rispettivi tal-Partijiet, , jidħlu f’arranġamenti bilaterali li permezz tagħhom, bħala suġġett ta’ dan il-Ftehim, jagħtu lil xulxin id-drittijiet li ġejjin:
 (a)
 għar-Renju Unit, id-dritt li t-trasportaturi tal-ajru tiegħu jagħmlu waqfiet fit-territorju tal-Istat Membru kkonċernat biex jipprovdu servizzi tat-trasport tal-ajru skedati u mhux skedati tal-merkanzija kollha, bejn punti li jinsabu fit-territorju ta’ dak l-Istat Membru u punti li jinsabu f’pajjiż terz bħala parti minn servizz b’oriġini jew destinazzjoni fit-territorju tar-Renju Unit (il-ħames libertà tad-drittijiet tat-traffiku);
 (b)
 għall-Istat Membru kkonċernat, id-dritt li t-trasportaturi tal-ajru tal-Unjoni jagħmlu waqfiet fit-territorju tar-Renju Unit biex jipprovdu servizzi tat-trasport bl-ajru skedati u mhux skedati tal-merkanzija kollha, bejn punti li jinsabu fit-territorju tar-Renju Unit u punti li jinsabu f’pajjiż terz, bħala parti minn servizz b’oriġini jew destinazzjoni fit-territorju ta’ dak l-Istat Membru (il-ħames libertà tad-drittijiet tat-traffiku).
 5.
 Id-drittijiet mogħtija reċiprokament f’konformità mal-paragrafu 4 għandhom ikunu rregolati mid-dispożizzjonijiet ta’ dan it-Titolu.
 6.
 L-ebda Parti ma għandha tillimita b’mod unilaterali l-volum tat-traffiku, il-kapaċità, il-frekwenza, ir-regolarità, l-għażla tar-rotot, l-oriġini jew id-destinazzjoni tas-servizzi tat-trasport bl-ajru operati f’konformità mal-paragrafi 2, 3 u 4, jew it-tip jew it-tipi ta’ inġenji tal-ajru operati għal dak l-għan mit-trasportaturi tal-ajru tal-Parti l-oħra, ħlief kif jista’ jkun meħtieġ għal raġunijiet doganali, tekniċi, operazzjonali, ta’ ġestjoni tat-traffiku tal-ajru, ta’ sikurezza, ambjentali jew ta’ protezzjoni tas-saħħa, b’mod mhux diskriminatorju, jew sakemm ma jkunx previst mod ieħor f’dan it-Titolu.
 7.
 Xejn f’dan it-Titolu ma għandu jitqies li jagħti lir-Renju Unit id-dritt li t-trasportaturi tal-ajru tiegħu jtellgħu abbord fit-territorju ta’ Stat Membru passiġġieri, bagalji, merkanzija jew posta li tinġarr għal kumpens u li tkun maħsuba għal punt ieħor fit-territorju ta’ dak l-Istat Membru jew ta’ kwalunkwe Stat Membru ieħor.
 8.
 Xejn f’dan it-Titolu ma għandu jitqies li jagħti lill-Unjoni d-dritt li t-trasportaturi tal-ajru tagħha jtellgħu abbord fit-territorju tar-Renju Unit passiġġieri, bagalji, merkanzija jew posta li tinġarr għal kumpens u li tkun destinata għal punt ieħor fit-territorju tar-Renju Unit.
 9.
 Skont ir-regoli u l-proċeduri interni tal-Partijiet, l-awtoritajiet kompetenti tar-Renju Unit u tal-Istati Membri jistgħu jawtorizzaw servizzi tat-trasport bl-ajru mhux skedati lil hinn mid-drittijiet previsti f’dan l-Artikolu sakemm dawn ma jikkostitwixxux forma moħbija ta’ servizzi skedati, u jistgħu jistabbilixxu arranġamenti bilaterali rigward il-proċeduri li għandhom jiġu segwiti għall-ġestjoni u t-teħid ta’ deċiżjonijiet rigward l-applikazzjonijiet tat-trasportaturi tal-ajru.
 Artikolu AIRTRN.4: Arranġamenti ta’ kondiviżjoni tal-kodiċi u ta’ spazju mblukkat
 1.
 Is-servizzi tat-trasport bl-ajru f’konformità mal-Artikolu AIRTRN.3 [Drittijiet tat-traffiku] jistgħu jiġu pprovduti permezz ta’ arranġamenti ta’ spazju mblukkat jew ta’ kondiviżjoni tal-kodiċi, kif ġej:
 (a)
 trasportatur tal-ajru tar-Renju Unit jista’ jaġixxi bħala t-trasportatur ta’ kummerċjalizzazzjoni ma’ kwalunkwe trasportatur li jopera li jkun trasportatur tal-ajru tal-Unjoni jew trasportatur tal-ajru tar-Renju Unit, jew ma’ kwalunkwe trasportatur li jopera ta’ pajjiż terz li, skont id-dritt tal-Unjoni jew, kif applikabbli, skont id-dritt tal-Istat Membru jew tal-Istati Membri konċernati, igawdi d-drittijiet tat-traffiku meħtieġa kif ukoll id-dritt għat-trasportaturi tal-ajru tiegħu li jeżerċitaw dawk id-drittijiet permezz tal-arranġament inkwistjoni;
 (b)
 trasportatur tal-ajru tal-Unjoni jista’ jaġixxi bħala t-trasportatur ta’ kummerċjalizzazzjoni ma’ kwalunkwe trasportatur li jopera li jkun trasportatur tal-ajru tal-Unjoni jew trasportatur tal-ajru tar-Renju Unit, jew ma’ kwalunkwe trasportatur li jopera ta’ pajjiż terz li, skont il-liġi tar-Renju Unit igawdi d-drittijiet tat-traffiku meħtieġa kif ukoll id-dritt għat-trasportaturi tal-ajru tiegħu li jeżerċitaw dawk id-drittijiet permezz tal-arranġament inkwistjoni.
 (c)
 trasportatur tal-ajru tar-Renju Unit jista’ jaġixxi bħala t-trasportatur li jopera ma’ kwalunkwe trasportatur ta’ kummerċjalizzazzjoni li jkun trasportatur tal-ajru tal-Unjoni jew trasportatur tal-ajru tar-Renju Unit, jew ma’ kwalunkwe trasportatur ta’ kummerċjalizzazzjoni ta’ pajjiż terz li, skont id-dritt tal-Unjoni jew, kif applikabbli, skont id-dritt tal-Istat Membru jew tal-Istati Membri konċernati, igawdi d-drittijiet meħtieġa sabiex jidħol fl-arranġament inkwistjoni.
 (d)
 trasportatur tal-ajru tal-Unjoni jista’ jaġixxi bħala t-trasportatur li jopera ma’ kwalunkwe trasportatur ta’ kummerċjalizzazzjoni li jkun trasportatur tal-ajru tal-Unjoni jew trasportatur tal-ajru tar-Renju Unit, jew ma’ kwalunkwe trasportatur ta’ kummerċjalizzazzjoni ta’ pajjiż terz li, skont id-dritt tar-Renju Unit, igawdi d-drittijiet meħtieġa sabiex jidħol fl-arranġament inkwistjoni.
 (e)
 Fil-kuntest tal-arranġamenti previsti skont il-punti minn (a) sa (d),, trasportatur tal-ajru ta’ Parti waħda jista’ jaġixxi bħala t-trasportatur ta’ kummerċjalizzazzjoni f’arranġament ta’ spazju mblukkat jew ta’ kondiviżjoni tal-kodiċi, fis-servizzi bejn kwalunkwe par punti li kemm l-oriġini kif ukoll id-destinazzjoni tagħhom jinsabu fit-territorju tal-Parti l-oħra dment li jiġu ssodisfati l-kundizzjonijiet li ġejjin:
 (i)
 il-kundizzjonijiet stabbiliti fil-punt (a) jew (b), skont il-każ, fir-rigward tat-trasportatur li jopera; u
 (ii)
 is-servizz tat-trasport inkwistjoni jifforma parti minn trasport mit-trasportatur ta’ kummerċjalizzazzjoni bejn punt fit-territorju tal-Parti tiegħu u dak il-punt ta’ destinazzjoni fit-territorju tal-Parti l-oħra.
 2.
 Trasportatur tal-ajru ta’ Parti waħda jista’ jaġixxi bħala t-trasportatur ta’ kummerċjalizzazzjoni f’arranġament ta’ spazju mblukkat jew ta’ kondiviżjoni tal-kodiċi, f’servizzi bejn kwalunkwe par punti li wieħed minnhom jinsab fit-territorju tal-Parti l-oħra u l-ieħor jinsab f’pajjiż terz, dment li jiġu ssodisfati l-kundizzjonijiet li ġejjin:
 (a)
 il-kundizzjonijiet stabbiliti fil-punt (a) jew (b) tal-paragrafu 1, skont il-każ, fir-rigward tat-trasportatur li jopera; u
 (b)
 is-servizz tat-trasport inkwistjoni jifforma parti minn trasport mit-trasportatur ta’ kummerċjalizzazzjoni bejn punt fit-territorju tal-Parti tiegħu u dak il-punt f’pajjiż terz.
 3.
 Fir-rigward ta’ kull biljett mibjugħ li jinvolvi l-arranġamenti msemmija f’dan l-Artikolu, ix-xerrej għandu jiġi informat mal-prenotazzjoni dwar liema trasportatur tal-ajru jkun se jopera kull settur tas-servizz. Fejn dan ma jkunx possibbli, jew fil-każ ta’ tibdil wara l-prenotazzjoni, l-identità tat-trasportatur li jopera għandha tiġi kkomunikata lill-passiġġier malli tiġi stabbilita. Fil-każijiet kollha, l-identità tat-trasportatur jew tat-trasportaturi li joperaw għandha tiġi kkomunikata lill-passiġġier waqt ir-reġistrazzjoni (check-in), jew qabel ma jitla’ abbord meta ma jkun meħtieġ l-ebda reġistrazzjoni għal titjira konnessa.
 4.
 Il-Partijiet jistgħu jirrikjedu li l-arranġamenti msemmija f’dan l-Artikolu jiġu approvati mill-awtoritajiet kompetenti tagħhom bl-għan li tiġi vverifikata l-konformità mal-kundizzjonijiet stabbiliti fih u ma’ rekwiżiti oħra previsti f’dan il-Ftehim, b’mod partikolari fir-rigward tal-kompetizzjoni ġusta, tas-sikurezza u tas-sigurtà.
 5.
 Fl-ebda każ ir-rikors għal arranġamenti ta’ kondiviżjoni tal-kodiċi jew ta’ spazju mblukkat ma għandu jirriżulta fl-eżerċitar ta’ drittijiet tat-traffiku mit-trasportaturi tal-ajru tal-Partijiet fuq il-bażi ta’ dan il-Ftehim għajr dawk previsti f’AIRTRN.3 [drittijiet tat-traffiku].
 Artikolu AIRTRN.5: Flessibbiltà operazzjonali
 Id-drittijiet mogħtija b’mod reċiproku mill-Partijiet f’konformità mal-Artikolu AIRTRN.3(2), (3) u (4) [Drittijiet tat-traffiku] għandhom jinkludu, fil-limiti stabbiliti fihom, il-prerogattivi kollha li ġejjin:
 (a)
 li jiġu operati titjiriet f’xi waħda jew fiż-żewġ direzzjonijiet;
 (b)
 li jiġu kkombinati numri ta’ titjiriet differenti fi ħdan operazzjoni waħda ta’ inġenju tal-ajru;
 (c)
 li jinqdew punti fl-iskeda tar-rotot fi kwalunkwe taħlita u fi kwalunkwe ordni;
 (d)
 li jiġi ttrasferit it-traffiku bejn l-inġenji tal-ajru tal-istess trasportatur tal-ajru fi kwalunkwe punt (tibdil tal-gauge);
 (e)
 li jinġarr traffiku ta’ waqfa minn kwalunkwe punt kemm ġewwa kif ukoll jekk barra t-territorju ta’ xi waħda mill-Partijiet;
 (f)
 li jinġarr traffiku ta’ tranżitu mit-territorju tal-Parti l-oħra;
 (g)
 li jingħaqad flimkien traffiku fuq l-istess inġenju tal-ajru irrispettivament minn fejn ikun joriġina tali traffiku;
 (h)
 li jinqeda aktar minn punt wieħed fuq l-istess servizz (koterminalizzazzjoni).
 Artikolu AIRTRN.6: Awtorizzazzjonijiet operattivi u permessi tekniċi
 1.
 Mal-wasla ta’ applikazzjoni għal awtorizzazzjoni operattiva minn trasportatur tal-ajru ta’ Parti, fil-forma u l-mod preskritti, biex jopera servizzi tat-trasport bl-ajru skont dan it-Titolu, il-Parti l-oħra għandha tagħti l-awtorizzazzjonijiet u l-permessi tekniċi xierqa bl-inqas dewmien proċedurali possibbli, sakemm jiġu ssodisfati l-kundizzjonijiet kollha li ġejjin:
 (a)
 Fil-każ ta’ trasportatur tal-ajru tar-Renju Unit:
 (i)
 it-trasportatur tal-ajru jkun proprjetà, direttament jew permezz ta’ sjieda ta’ maġġoranza, u jkun effettivament ikkontrollat mir-Renju Unit, miċ-ċittadini tiegħu, jew mit-tnejn li huma;
 (ii)
 it-trasportatur tal-ajru jkollu s-sede prinċipali tiegħu fit-territorju tar-Renju Unit, u jkun liċenzjat f’konformità mad-dritt tar-Renju Unit; u
 (iii)
 it-trasportatur tal-ajru jkollu ċertifikat tal-operatur tal-ajru maħruġ mill-awtorità kompetenti tar-Renju Unit, li għandu jkun identifikat b’mod ċar, u dik l-awtorità teżerċita u żżomm kontroll regolatorju effettiv tat-trasportatur tal-ajru;
 (b)
 Fil-każ ta’ trasportatur tal-ajru tal-Unjoni:
 (i)
 it-trasportatur tal-ajru jkun proprjetà, direttament jew permezz ta’ sjieda ta’ maġġoranza, u jkun ikkontrollat b’mod effettiv minn Stat Membru wieħed jew aktar, minn stati membri oħra taż-Żona Ekonomika Ewropea, mill-Iżvizzera, minn ċittadini ta’ tali stati, jew minn taħlita tagħhom;
 (ii)
 it-trasportatur tal-ajru jkollu s-sede prinċipali tiegħu fit-territorju tal-Unjoni u jkollu liċenzja operattiva valida f’konformità mad-dritt tal-Unjoni; u
 (iii)
 it-trasportatur tal-ajru jkollu ċertifikat tal-operatur tal-ajru maħruġ mill-awtorità kompetenti tal-Unjoni jew Stat Membru, li għandu jkun identifikat b’mod ċar, u dik l-awtorità teżerċita u żżomm kontroll regolatorju effettiv tat-trasportatur tal-ajru.
 (c)
 L-Artikolu AIRTRN.18 [Sikurezza tal-avjazzjoni] u AIRTRN.19 [Sikurezza tal-avjazzjoni] qed ikunu rispettati; kif ukoll
 (d)
 it-trasportatur tal-ajru huwa kkwalifikat sabiex jissodisfa l-kundizzjonijiet preskritti taħt il-liġijiet u r-regolamenti li normalment japplikaw għall-operat ta’ trasport internazzjonali bl-ajru mill-Parti li tikkunsidra l-applikazzjoni jew l-applikazzjonijiet.
 2.
 Minkejja l-punt (a)(i) tal-paragrafu 1, l-awtorizzazzjonijiet u l-permessi tal-operat xierqa għandhom jingħataw lit-trasportaturi tal-ajru tar-Renju Unit dment li jiġu ssodisfati l-kundizzjonijiet kollha li ġejjin:
 (a)
 il-kundizzjonijiet stipulati fil-punti (a)(ii), (a)(iii), (c) u (d) tal-paragrafu 1 qed ikunu rispettati;
 (b)
 it-trasportatur tal-ajru jkun proprjetà, direttament jew permezz ta’ sjieda ta’ maġġoranza, u jkun ikkontrollat b’mod effettiv minn Stat Membru wieħed jew aktar, minn stati membri oħra taż-Żona Ekonomika Ewropea, mill-Iżvizzera, minn ċittadini ta’ tali stati, jew minn taħlita tagħhom, kemm jekk waħedhom jew flimkien mar-Renju Unit u/jew ma’ ċittadini tar-Renju Unit;
 (c)
 fil-jum li jintemm il-perjodu ta’ tranżizzjoni, it-trasportatur tal-ajru kellu liċenzja operattiva valida f’konformità mad-dritt tal-Unjoni.
 3.
 Għall-finijiet tal-paragrafi 1 u 2, l-evidenza ta’ kontroll regolatorju effettiv tinkludi imma mhux biss:
 (a)
 it-trasportatur bl-ajru kkonċernat li jkollu liċenzja operattiva valida jew permess validu maħruġ mill-awtorità kompetenti u li jissodisfa l-kriterji tal-Parti li toħroġ il-liċenzja operattiva jew il-permess għall-operat tas-servizzi internazzjonali tal-ajru; kif ukoll
 (b)
 u li l-Parti jkollha u żżomm programmi ta’ sorveljanza tas-sikurezza u tas-sigurtà għal dak it-trasportatur tal-ajru f’konformità mal-istandards tal-ICAO.
 4.
 Meta tagħti l-awtorizzazzjonijiet tal-operat u l-permessi tekniċi, kull Parti għandha tittratta lit-trasportaturi kollha tal-Parti l-oħra mingħajr diskriminazzjoni.
 5.
 Mar-riċevuta ta’ applikazzjoni għal awtorizzazzjoni operattiva minn trasportatur tal-ajru ta’ Parti, il-Parti l-oħra għandha tirrikonoxxi kwalunkwe determinazzjoni tal-idoneità jew determinazzjoni taċ-ċittadinanza jew it-tnejn li huma magħmula mill-ewwel Parti fir-rigward ta’ dak it-trasportatur tal-ajru daqslikieku dik id-determinazzjoni tkun saret mill-awtoritajiet kompetenti tagħha stess, u ma għandhiex tistħarreġ aktar it-tali kwistjonijiet, għajr kif previst fl-Artikolu AIRTRN.8(3) [Rifjut, revoka, sospensjoni jew limitazzjoni tal-awtorizzazzjoni operattiva].
 Artikolu AIRTRN.7: Pjanijiet, programmi u skedi operazzjonali
 In-notifika ta’ pjanijiet, ta’ programmi jew ta’ skedi operazzjonali għal servizzi tal-ajru operati skont dan it-Titolu jistgħu jkunu meħtieġa minn Parti għall-finijiet ta’ informazzjoni biss. Meta Parti tkun teħtieġ tali notifika, din għandha timminimizza l-piż amministrattiv assoċjat mar-rekwiżiti u mal-proċeduri ta’ notifika tagħha li jkun jiġġarrab mill-intermedjarji tat-trasport bl-ajru u mit-trasportaturi tal-ajru tal-Parti l-oħra.
 Artikolu AIRTRN.8: Rifjut, revoka, sospensjoni jew limitazzjoni tal-awtorizzazzjoni operattiva
 1.
 L-Unjoni tista’ tieħu azzjoni kontra trasportatur tal-ajru tar-Renju Unit, f’konformità mal-paragrafi 3, 4 u 5 ta’ dan l-Artikolu, fi kwalunkwe wieħed mill-każijiet li ġejjin:
 (a)
 fil-każ ta’ awtorizzazzjonijiet u permessi mogħtija f’konformità mal-punt (a) tal-Artikolu AIRTRN. 6(1) [Awtorizzazzjonijiet operattivi u permessi tekniċi], ma tkunx issodisfata kwalunkwe waħda mill-kundizzjonijiet stipulati hemm;
 (b)
 fil-każ ta’ awtorizzazzjonijiet u permessi mogħtija f’konformità mal-Artikolu AIRTRN. 6(2) [Awtorizzazzjonijiet operattivi u permessi tekniċi], ma tkunx issodisfata kwalunkwe waħda mill-kundizzjonijiet stipulati hemm;
 (c)
 it-trasportatur tal-ajru jkun naqas milli jikkonforma mal-liġijiet u mar-regolamenti msemmija fl-Artikolu AIRTRN.10 [Konformità mal-liġijiet u mar-regolamenti]; jew
 (d)
 tali azzjoni tkun meħtieġa sabiex tipprevjeni, tipproteġi kontra jew tikkontrolla t-tixrid ta’ mard, jew inkella tipproteġi s-saħħa pubblika b’xi mod ieħor.
 2.
 Ir-Renju Unit jista’ jieħu azzjoni kontra trasportatur tal-ajru tal-Unjoni f’konformità mal-paragrafi 3, 4 u 5 ta’ dan l-Artikolu, fi kwalunkwe wieħed mill-każijiet li ġejjin:
 (a)
 ma tkunx issodisfata kwalunkwe waħda mill-kundizzjonijiet stabbiliti fil-punt (b) tal-Artikolu AIRTRN.6(1) [Awtorizzazzjonijiet operattivi u permessi tekniċi];
 (b)
 it-trasportatur tal-ajru jkun naqas milli jikkonforma mal-liġijiet u r-regolamenti msemmijin fl-Artikolu AIRTRN.10 [Konformità mal-liġijiet u r-regolamenti] ta’ dan it-Titolu; jew
 (c)
 tali azzjoni tkun meħtieġa sabiex tipprevjeni, tipproteġi kontra jew tikkontrolla t-tixrid ta’ mard, jew inkella tipproteġi s-saħħa pubblika b’xi mod ieħor.
 3.
 Meta Parti jkollha motivi raġonevoli sabiex temmen li trasportatur tal-ajru tal-Parti l-oħra jkun fi kwalunkwe waħda mis-sitwazzjonijiet imsemmijin fil-paragrafu 1 jew 2, skont il-każ, u li trid tittieħed azzjoni f’dak ir-rigward, dik il-Parti għandha tinnotifika bil-miktub lill-Parti l-oħra malajr kemm jista’ jkun bir-raġunijiet għar-rifjut, għas-sospensjoni jew għal-limitazzjoni maħsuba tal-awtorizzazzjoni operattiva jew tal-permess tekniku u titlob konsultazzjonijiet.
 4.
 Dawn il-konsultazzjonijiet għandhom jibdew mill-aktar fis possibbli, u mhux aktar tard minn 30 jum minn meta tasal it-talba għall-konsultazzjonijiet. In-nuqqas li jintlaħaq ftehim sodisfaċenti fi żmien 30 jum jew f’perjodu ta’ żmien miftiehem mid-data tal-bidu ta’ dawn il-konsultazzjonijiet, jew in-nuqqas li tittieħed l-azzjoni korrettiva miftiehma, għandu jikkostitwixxi raġuni għall-Parti li talbet il-konsultazzjonijiet sabiex tieħu azzjoni bl-għan li tirrifjuta, tirrevoka, tissospendi, timponi kundizzjonijiet fuq jew tillimita l-awtorizzazzjoni operattiva jew il-permessi tekniċi tat-trasportatur tal-ajru jew tat-trasportaturi tal-ajru konċernati sabiex tiżgura konformità mad-dispożizzjonijiet tal-Artikoli AIRTRN.6 [Awtorizzazzjonijiet operattivi u permessi tekniċi] u l-AIRTRN.10 [Konformità mal-liġijiet u mar-regolamenti]. Meta jkunu ttieħdu miżuri sabiex tiġi rrifjutata, irrevokata, sospiża jew limitata l-awtorizzazzjoni operattiva jew il-permess tekniku ta’ trasportatur tal-ajru, Parti jista’ jkollha rikors għal arbitraġġ f’konformità mal-Artikolu INST.14 [Proċedura ta’ Arbitraġġ], mingħajr ma jkollha rikors preċedenti għal konsultazzjonijiet f’konformità mal-Artikolu INST.13 [Konsultazzjonijiet]. Tribunal tal-arbitraġġ għandu jittratta l-kwistjoni bħala każ ta’ urġenza għall-fini tal-Artikolu INST.19 [Proċeduri Urġenti]. Bit-talba ta’ Parti, it-tribunal jista’, sakemm tittieħed id-deċiżjoni finali tiegħu, jordna l-adozzjoni ta’ miżuri ta’ provvediment proviżorju, inklużi l-modifika jew is-sospensjoni tal-miżuri meħuda minn kwalunkwe Parti skont dan l-Artikolu.
 5.
 Minkejja l-paragrafi 3 u 4, fil-każijiet imsemmija fil-punti (c) u (d) tal-paragrafu 1, u fil-punti (b) u (c) tal-paragrafu 2, Parti tista’ tieħu azzjoni immedjata jew urġenti fejn meħtieġ minħabba emerġenza, jew sabiex tipprevjeni nuqqas ta’ konformità ulterjuri. Għall-finijiet ta’ dan il-paragrafu, aktar nuqqas ta’ konformità tfisser li l-kwistjoni ta’ nuqqas ta’ konformità diġà tkun tqajmet bejn l-awtoritajiet kompetenti tal-Partijiet.
 6.
 Dan l-Artikolu huwa mingħajr preġudizzju għad-dispożizzjonijiet tat-Titolu XI [Kundizzjonijiet ekwi għall-kompetizzjoni miftuħa u ġusta u l-iżvilupp sostenibbli] tal-Ewwel Intestatura, l-Artikolu AIRTRN 11(4) [Nondiskriminazzjoni], l-Artikolu AIRTRN 18(4), (6) u (8) [Sikurezza tal-Avjazzjoni] u l-Artikolu AIRTRN 19(12) [Sigurtà tal-Avjazzjoni] u għall-proċedura tas-soluzzjoni tat-tilwim stabbilita fit-Titolu I [Soluzzjoni tat-Tilwim] tas-Sitt Parti jew għall-miżuri li jirriżultaw minnhom.
 Artikolu AIRTRN.9: Sjieda u kontroll ta’ trasportaturi tal-ajru
 Il-Partijiet jirrikonoxxu l-benefiċċji potenzjali tat-tkomplija tal-liberalizzazzjoni tas-sjieda u tal-kontroll tat-trasportaturi tal-ajru rispettivi tagħhom. Il-Partijiet jaqblu li jeżaminaw fil-Kumitat Speċjalizzat dwar it-Trasport tal-Ajru għal-liberalizzazzjoni tas-sjieda u tal-kontroll tat-trasportaturi tal-ajru tagħhom fi żmien 12-il xahar mill-wasla ta’ talba sabiex jagħmlu dan minn xi waħda mill-Partijiet. B’riżultat ta’ din l-eżami, il-Partijiet jistgħu jiddeċiedu li jemendaw dan it-Titolu.
 Artikolu AIRTRN.10: Konformità mal-liġijiet u mar-regolamenti
 1.
 Il-liġijiet u r-regolamenti ta’ Parti li għandhom x’jaqsmu mal-ammissjoni għat-territorju tagħha, l-operat fi ħdanu, u t-tluq minnu ta’ inġenji tal-ajru involuti fit-trasport internazzjonali bl-ajru għandhom jiġu rrispettati mit-trasportaturi tal-ajru tal-Parti l-oħra meta jidħlu fit-territorju ta’ dik il-Parti, joperaw fih jew joħorġu minnu, rispettivament.
 2.
 Il-liġijiet u r-regolamenti ta’ Parti relatati mal-ammissjoni fit-territorju tagħha, mal-operat fi ħdanu, jew mat-tluq minnu ta’ passiġġieri, ta’ ekwipaġġ, ta’ bagalji, ta’ merkanzija jew ta’ posta fuq inġenji tal-ajru (inklużi regolamenti relatati mad-dħul, mal-ikklerjar, mal-immigrazzjoni, mal-passaporti, mad-dwana u mal-kwarantina, jew fil-każ tal-posta, ir-regolamenti postali) għandhom jiġu rrispettati minn, jew f’isem, tali passiġġieri, ekwipaġġ, bagalji, merkanzija, u posta li jinġarru mit-trasportaturi tal-ajru tal-Parti l-oħra waqt li jkunu deħlin fit-territorju ta’ dik il-Parti, joperaw fih jew joħorġu minnu, rispettivament.
 3.
 Fit-territorju rispettiv tagħhom, il-Partijiet għandhom jippermettu lit-trasportaturi tal-ajru tal-Parti l-oħra jieħdu miżuri biex jiġi żgurat li jiġu ttrasportati biss persuni bid-dokumenti tal-ivvjaġġar meħtieġa għad-dħul fit-territorju tal-Parti l-oħra jew għal tranżitu minnu.
 AIRTRN.11: Nondiskriminazzjoni
 1.
 Mingħajr preġudizzju għat-Titolu XI [Kundizzjonijiet ekwi għall-kompetizzjoni miftuħa u ġusta u l-iżvilupp sostenibbli] tal-Ewwel Intestatura, il-Partijiet għandhom jeliminaw, fil-ġurisdizzjonijiet rispettivi tagħhom, kull forma ta’ diskriminazzjoni li taffettwa b’mod negattiv l-opportunità ġusta u ugwali tat-trasportaturi tal-ajru tal-Parti l-oħra li jikkompetu fl-eżerċizzju tad-drittijiet previsti f’dan it-Titolu.
 2.
 Parti (il-“Parti inizjatriċi”) tista’ tipproċedi f’konformità mal-paragrafi minn 3 sa 6 meta tqis li l-opportunitajiet ġusti u ugwali tat-trasportaturi tal-ajru tagħha biex jikkompetu fl-eżerċizzju tad-drittijiet previsti f’ dan it-Titolu huma affettwati b’mod negattiv mid-diskriminazzjoni pprojbita mill-paragrafu 1.
 3.
 Il-parti inizjatriċi għandha tippreżenta talba bil-miktub għal konsultazzjonijiet lill-Parti l-oħra (il- “Parti rispondenti”). Il-konsultazzjonijiet għandhom jibdew fi żmien perjodu ta’ 30 jum minn meta tasal it-talba, sakemm ma jkunx miftiehem mod ieħor mill-Partijiet.
 4.
 Meta l-Parti inizjatriċi u l-Parti rispondenti jonqsu milli jilħqu ftehim dwar il-kwistjoni fi żmien 60 jum mill-wasla tat-talba għall-konsultazzjonijiet imsemmija fil-paragrafu 3, il-Parti inizjatriċi tista’ tieħu miżuri kontra t-trasportaturi tal-ajru kollha jew parti minnhom li jkunu bbenefikaw minn diskriminazzjoni pprojbita mill-paragrafu 1, inkluża azzjoni biex tirrifjuta, tirrevoka, tissospendi, timponi kundizzjonijiet jew tillimita l-awtorizzazzjonijiet operattivi jew il-permessi tekniċi tat-trasportaturi tal-ajru kkonċernati.
 5.
 Il-miżuri meħuda skont il-paragrafu 4 preċedenti għandhom ikunu xierqa, proporzjonati u ristretti fl-ambitu u fid-durata tagħhom għal dak li huwa strettament meħtieġ, bl-għan li jitnaqqas id-dannu għat-trasportaturi tal-ajru tal-Parti li qed taġixxi u li jiġi eliminat il-vantaġġ indebitu miksub mit-trasportaturi tal-ajru li kontrihom ittieħdu dawn il-miżuri.
 6.
 Fejn il-konsultazzjonijiet ma jkunux solvew il-kwistjoni jew fejn ikunu ttieħdu miżuri skont il-paragrafu 4, Parti tista’ tirrikorri għall-arbitraġġ f’konformità mal-Artikolu INST.14 [Proċedura ta’ arbitraġġ], mingħajr ma jkun hemm rikors minn qabel għal konsultazzjonijiet f’konformità mal-Artikolu INST.13 [Konsultazzjonijiet]. Tribunal tal-arbitraġġ għandu jittratta l-kwistjoni bħala każ ta’ urġenza għall-fini tal-Artikolu INST.19 [Proċeduri Urġenti]. Bit-talba ta’ Parti, it-tribunal jista’, sakemm tittieħed id-deċiżjoni finali tiegħu, jordna l-adozzjoni ta’ miżuri ta’ provvediment proviżorju, inklużi l-modifika jew is-sospensjoni tal-miżuri meħuda minn kwalunkwe Parti skont dan l-Artikolu.
 7. Minkejja l-paragrafu 2, il-Partijiet ma għandhomx jipproċedu skont il-paragrafi minn 3 sa 6 fir-rigward ta’ kondotta li taqa’ fil-kamp ta’ applikazzjoni tat-Titolu XI [Kundizzjonijiet ekwi għall-kompetizzjoni miftuħa u ġusta u l-iżvilupp sostenibbli] tal-Ewwel Intestatura.
 Artikolu AIRTRN.12: Twettiq ta’ negozju
 1.
 Il-Partijiet jaqblu li l-ostakli għat-twettiq ta’ negozju li jiltaqgħu magħhom it-trasportaturi tal-ajru jkunu ta’ xkiel għall-benefiċċji fil-qafas ta’ dan it-Titolu. Il-Partijiet jaqblu li jikkooperaw fit-tneħħija tal-ostakli għat-twettiq ta’ negozju għat-trasportaturi tal-ajru taż-żewġ Partijiet meta tali ostakli jkunu jistgħu jxekklu l-operazzjonijiet kummerċjali, joħolqu distorsjonijiet għall-kompetizzjoni jew jaffettwaw l-opportunitajiet indaqs sabiex jikkompetu.
 2.
 Il-Kumitat Speċjalizzat dwar it-Trasport bl-Ajru għandu jimmonitorja l-progress fl-indirizzar effettiv ta’ kwistjonijiet relatati ma’ ostakli għat-twettiq ta’ negozju għat-trasportaturi tal-ajru.
 Artikolu AIRTRN.13: Operazzjonijiet kummerċjali
 1.
 Il-Partijiet għandhom jagħtu lil xulxin id-drittijiet stabbiliti fil-paragrafi minn 2 sa 7. Għall-finijiet tal-eżerċizzju ta’ dawk id-drittijiet, it-trasportaturi tal-ajru ta’ kull waħda mill-Partijiet ma għandhomx ikunu meħtieġa jżommu sponsor lokali.
 2.
 Fir-rigward tar-rappreżentanti tat-trasportaturi tal-ajru:
 (a)
 l-istabbiliment ta’ uffiċċji u ta’ faċilitajiet mit-trasportaturi tal-ajru ta’ Parti waħda fit-territorju tal-Parti l-oħra kif ikun meħtieġ sabiex jiġu pprovduti servizzi skont dan it-Titolu għandu jkun permess mingħajr restrizzjoni jew diskriminazzjoni;
 (b)
 mingħajr preġudizzju għar-regolamenti dwar is-sikurezza u s-sigurtà, meta tali uffiċċji u faċilitajiet ikunu jinsabu f’ajruport, dawn jistgħu jkunu soġġetti għal limitazzjonijiet fuq il-bażi tad-disponibbiltà tal-ispazju;
 (c)
 kull Parti, f’konformità mal-liġijiet u mar-regolamenti tagħha relatati mad-dħul, mar-residenza u mal-impjieg, kull Parti għandha tawtorizza t-trasportaturi tal-ajru tal-Parti l-oħra sabiex idaħħlu u jżommu fit-territorju tal-Parti awtorizzanti dawk tal-persunal maniġerjali, tal-bejgħ, tekniku, operazzjonali u ta’ persunal speċjalist ieħor tagħhom stess li t-trasportatur tal-ajru jqis b’mod raġonevoli bħala meħtieġa għall-provvista ta’ servizzi tat-trasport bl-ajru skont dan it-Titolu. Meta l-awtorizzazzjonijiet tal-impjieg ikunu meħtieġa għall-persunal imsemmi f’dan il-paragrafu, inkluż dak li jwettaq ċerti dmirijiet temporanji, il-Partijiet għandhom jipproċessaw l-applikazzjonijiet għal tali awtorizzazzjonijiet mingħajr dewmien, soġġetti għal-liġijiet u għar-regolamenti rilevanti
 3.
 Fir-rigward tas-servizzi fuq l-art:
 (a)
 kull Parti għandha tippermetti t-trasportaturi tal-ajru tal-Parti l-oħra jwettqu awtoforniment ta’ servizzi fit-territorju tagħha mingħajr restrizzjonijiet oħra għajr dawk ibbażati fuq kunsiderazzjonijiet ta’ sikurezza jew ta’ sigurtà, jew li jirriżultaw b’xi mod ieħor minn restrizzjonijiet fiżiċi jew operazzjonali;
 (b)
 kull Parti ma għandhiex timponi fuq it-trasportaturi tal-ajru tal-Parti l-oħra l-għażla ta’ fornitur wieħed jew aktar ta’ servizzi fuq l-art fost dawk li jkunu preżenti fis-suq f’konformità mal-liġijiet u mar-regolamenti tal-Parti fejn jiġu pprovduti s-servizzi;
 (c)
 mingħajr preġudizzju għall-punt (a), fejn il-liġijiet u r-regolamenti ta’ Parti jillimitaw jew jirrestrinġu bi kwalunkwe mod il-kompetizzjoni libera bejn il-fornituri ta’ servizzi fuq l-art, dik il-Parti għandha tiżgura li s-servizzi fuq l-art kollha meħtieġa jkunu disponibbli għat-trasportaturi tal-ajru tal-Parti l-oħra u li dawn jiġu pprovduti b’termini xejn anqas favorevoli minn dawk li bihom jiġu pprovduti lil kwalunkwe trasportatur tal-ajru ieħor.
 4.
 Fir-rigward tal-allokazzjoni ta’ slots fl-ajruporti, kull Parti għandha tiżgura li r-regolamenti, il-linji gwida u l-proċeduri tagħha għall-allokazzjoni ta’ slots fl-ajruporti fit-territorju tagħha jiġu applikati b’mod trasparenti, effettiv, mhux diskriminatorju u puntwali.
 5.
 Fir-rigward tal-ispejjeż lokali u tat-trasferiment ta’ fondi u tal-qligħ:
 (a)
 id-dispożizzjonijiet tat-Titolu IV [Movimenti ta’ kapital, pagamenti, trasferimenti u miżuri temporanji ta’ salvagwardja] tal-Ewwel Intestatura japplikaw għall-kwistjonijiet irregolati b’dan it-Titolu, mingħajr preġudizzju għall-Artikolu AIRTRN.6 [Awtorizzazzjonijiet operattivi u permessi tekniċi];
 (b)
 il-Partijiet għandhom jagħtu lil xulxin il-benefiċċji stabbiliti fil-punti minn (c) sa (e);
 (c)
 għandu jkun possibbli li l-bejgħ u x-xiri ta’ servizzi tat-trasport u ta’ servizzi relatati mit-trasportaturi tal-ajru tal-Partijiet, fid-diskrezzjoni tat-trasportatur tal-ajru, jiġu ddenominati f’lira sterlina jekk il-bejgħ jew ix-xiri jseħħ fit-territorju tar-Renju Unit, jew, jekk il-bejgħ jew ix-xiri jseħħ fit-territorju ta’ Stat Membru, jiġu ddenominati fil-munita ta’ dak l-Istat Membru;
 (d)
 it-trasportaturi tal-ajru ta’ kull Parti għandhom jitħallew iħallsu għall-ispejjeż lokali fil-munita lokali, skont id-diskrezzjoni tagħhom;
 (e)
 it-trasportaturi tal-ajru ta’ kull Parti għandhom ikunu permessi, b’talba, jiġbru d-dħul miksub fit-territorju tal-Parti l-oħra mill-bejgħ ta’ servizzi tat-trasport bl-ajru u minn attivitajiet assoċjati direttament marbuta mat-trasport bl-ajru li jaqbeż is-somom żborżati lokalment, fi kwalunkwe ħin, bi kwalunkwe mod, lill-pajjiż tal-għażla tagħhom. Il-konverżjoni u r-rimessa fil-pront għandhom ikunu permessi mingħajr restrizzjonijiet jew tassazzjoni fir-rigward tagħhom bir-rata tal-kambju tas-suq applikabbli għat-tranżazzjonijiet u għar-rimessa attwali fid-data meta t-trasportatur jagħmel l-applikazzjoni inizjali għal rimessa u ma għandhomx ikunu soġġetti għal xi imposta għajr dawk li normalment jiġu imposti mill-banek talli jwettqu tali konverżjoni jew rimessa.
 6.
 Fir-rigward tat-trasport intermodali:
 (a)
 fir-rigward tat-trasport tal-passiġġieri, il-Partijiet ma għandhomx jissoġġettaw lill-fornituri tat-trasport bis-superfiċje għal-liġijiet u għar-regolamenti li jirregolaw it-trasport bl-ajru fuq il-bażi unika li tali trasport bis-superfiċje jkun miżmum minn trasportatur tal-ajru f’ismu stess;
 (b)
 soġġett għal kwalunkwe kundizzjoni u kwalifika stabbilita fit-Titolu II [SERVIZZI U INVESTIMENT] tal-Ewwel Intestatura u fl-Annessi tiegħu, kif ukoll fit-Titolu I [Trasport bit-Triq] tat-Tielet Intestatura u l-Annessi tiegħu, it-trasportaturi tal-ajru ta’ kull Parti għandhom jitħallew, mingħajr restrizzjoni, jużaw b’konnessjoni mat-trasport internazzjonali bl-ajru kwalunkwe trasport fuq xi superfiċe ta’ merkanzija lejn jew minn xi punti fit-territorji tal-Partijiet, jew f’pajjiżi terzi, inkluż it-trasport lejn l-ajruporti kollha b’faċilitajiet doganali, u minnhom, u inkluż, fejn ikun applikabbli, id-dritt tat-trasport ta’ merkanzija li tkun għadha soġġetta għal kontroll doganali skont il-liġijiet u r-regolamenti applikabbli. Tali merkanzija, kemm jekk tinġarr bil-baħar jew bl-ajru, għandu jkollha aċċess għall-proċessar u għall-faċilitajiet doganali tal-ajruport. It-trasportaturi tal-ajru jistgħu jagħżlu li jwettqu t-trasport bis-superfiċje tagħhom stess jew li jipprovduh permezz ta’ arranġamenti, inkluża kondiviżjoni tal-kodiċi, ma’ trasportaturi bis-superfiċje oħrajn, inkluż it-trasport bis-superfiċje operat minn trasportaturi tal-ajru oħra u minn fornituri indiretti tat-trasport tal-merkanzija bl-ajru. Servizzi tal-merkanzija intermodali bħal dawn jistgħu jiġu offruti bħala servizz b’tibdil tal-operatur u bi prezz uniku għat-trasport bl-ajru u bis-superfiċje kombinat, dment li t-trasportaturi jiġu informati dwar il-fornituri tat-trasport involut;
 7.
 Fir-rigward tal-lokazzjoni:
 (a)
 Il-Partijiet għandhom jagħtu d-dritt lit-trasportaturi tal-ajru ta’ xulxin li jipprovdu servizzi tat-trasport bl-ajru f’konformità mal-Artikolu AIRTRN.3 [drittijiet tat-traffiku] bil-modi kollha li ġejjin:
 (i)
 l-użu tal-inġenji tal-ajru mogħtija b’lokazzjoni mingħajr ekwipaġġ mingħand kwalunkwe lokatur;
 (ii)
 fil-każ ta’ trasportaturi tal-ajru tar-Renju Unit, l-użu ta’ inġenji tal-ajru mikrija bl-ekwipaġġ minn trasportaturi tal-ajru oħrajn tal-Partijiet;
 (iii)
 fil-każ ta’ trasportaturi tal-ajru tal-Unjoni, l-użu ta’ inġenji tal-ajru mikrija bl-ekwipaġġ minn trasportaturi tal-ajru oħra tal-Unjoni;
 (iv)
 jużaw inġenji tal-ajru mikrija bl-ekwipaġġ mingħand trasportaturi tal-ajru għajr dawk imsemmijin fil-punti (ii) u (iii), rispettivament, dment li l-lokazzjoni tkun ġustifikata fuq il-bażi ta’ ħtiġijiet eċċezzjonali, ħtiġijiet ta’ kapaċità staġonali jew diffikultajiet operazzjonali tal-lokatarju u li l-allokazzjoni ma teċċedix it-tul ta’ żmien li jkun strettament meħtieġ biex jiġu ssodisfati dawk il-ħtiġijiet jew jingħelbu dawk id-diffikultajiet;
 (b)
 il-Partijiet jistgħu jirrikjedu li l-arranġamenti ta’ lokazzjoni jiġu approvati mill-awtoritajiet kompetenti tagħhom għall-fini ta’ verifika tal-konformità mal-kundizzjonijiet stabbiliti f’dan il-paragrafu u mar-rekwiżiti tas-sikurezza u tas-sigurtà applikabbli;
 (c)
 madankollu, meta Parti waħda tkun teħtieġ tali approvazzjoni, din għandha tagħmel ħilitha biex tħaffef il-proċeduri tal-approvazzjoni u timminimizza l-piżijiet amministrattivi għat-trasportaturi tal-ajru kkonċernati;
 (d)
 id-dispożizzjonijiet ta’ dan il-paragrafu huma mingħajr preġudizzju għal-liġijiet u għar-regolamenti ta’ Parti fir-rigward tal-lokazzjoni ta’ inġenji tal-ajru mit-trasportaturi tal-ajru ta’ dik il-Parti.
 Artikolu AIRTRN.14: Dispożizzjonijiet fiskali
 1.
 Mal-wasla fit-territorju ta’ Parti, inġenji tal-ajru operati fit-trasport internazzjonali bl-ajru mit-trasportaturi tal-ajru tal-Parti l-oħra, it-tagħmir regolari tagħhom, il-fjuwil, il-lubrikanti, il-provvisti tekniċi konsumabbli, it-tagħmir tal-art, l-ispare parts (inklużi l-magni), il-provvisti tal-inġenji tal-ajru (inklużi iżda mhux limitati għal oġġetti bħall-ikel, ix-xarbiet u x-xorb, it-tabakk u prodotti oħra maħsuba għall-bejgħ jew għall-użu minn passiġġieri fi kwantitajiet limitati matul it-titjira), u oġġetti oħra maħsuba jew użati biss għall-operat jew għas-servizzjar ta’ inġenji tal-ajru involuti fit-trasport internazzjonali bl-ajru għandhom, fuq il-bażi tar-reċiproċità, u dment li tali tagħmir u provvisti jibqgħu abbord l-inġenju tal-ajru, ikunu eżentati mir-restrizzjonijiet kollha fuq l-importazzjoni, mit-taxxi fuq il-proprjetà u mill-imposti kapitali, mid-dazji doganali, mit-taxxi tas-sisa, mit-tariffi tal-ispezzjoni, mit-taxxa fuq il-valur miżjud (VAT) jew minn taxxi indiretti simili oħra, u minn tariffi u minn imposti simili imposti mill-awtoritajiet nazzjonali jew lokali jew mill-Unjoni.
 2.
 L-oġġetti li ġejjin għandhom ikunu eżentati wkoll, fuq il-bażi tar-reċiproċità, mit-taxxi, mill-imposti, mid-dazji, mit-tariffi u mill-imposti msemmija fil-paragrafu 1:
 (a)
 il-provvisti ta’ fuq l-inġenji tal-ajru li jiddaħħlu jew li jiġu pprovduti fit-territorju ta’ Parti waħda u li jittellgħu abbord, b’limiti raġonevoli, għall-użu fuq l-inġenji tal-ajru li jkunu se jtiru ’l barra mit-territorju ta’ trasportatur tal-ajru tal-Parti l-oħra użat fit-trasport internazzjonali bl-ajru, anke meta dawn il-provvisti jkunu se jintużaw waqt parti mill-vjaġġ li jitwettaq fuq it-territorju msemmi;
 (b)
 it-tagħmir ta’ fuq l-art u l-partijiet tal-bdil (inklużi l-magni) li jiddaħħlu fit-territorju ta’ Parti waħda għaż-żamma fi stat tajjeb, għall-manutenzjoni jew għat-tiswija ta’ inġenju tal-ajru ta’ trasportatur tal-ajru tal-Parti l-oħra li jintuża fit-trasport internazzjonali bl-ajru;
 (c)
 il-fjuwil, il-lubrifikanti u l-provvisti tekniċi konsumabbli li jiddaħħlu jew li jiġu pprovduti fit-territorju ta’ Parti waħda biex jintużaw f’inġenju tal-ajru ta’ trasportatur tal-ajru tal-Parti l-oħra involuta fit-trasport internazzjonali bl-ajru, anke meta dawn il-provvisti jkunu se jintużaw waqt parti mill-vjaġġ li jitwettaq fuq it-territorju msemmi; u
 (d)
 il-materjal stampat, kif previst bil-leġiżlazzjoni doganali ta’ kull Parti, li jiddaħħal jew li jiġi pprovdut fit-territorju ta’ Parti waħda u li jittella’ abbord għall-użu fuq l-inġenji tal-ajru li jkunu se jtiru ’l barra mit-territorju ta’ trasportatur tal-ajru tal-Parti l-oħra involut fit-trasport internazzjonali bl-ajru, anke meta dawn il-provvisti jkunu se jintużaw waqt parti mill-vjaġġ li jitwettaq fuq it-territorju msemmi.
 3.
 It-tagħmir regolari li jinġarr abbord, kif ukoll il-materjal, il-provvisti u l-ispare parts imsemmija fil-paragrafu 1, li normalment jinżammu abbord l-inġenju tal-ajru operat minn trasportatur tal-ajru ta’ Parti waħda jistgħu jinħattu fit-territorju tal-Parti l-oħra biss bl-approvazzjoni tal-awtoritajiet doganali ta’ dik il-Parti u jista’ jkun meħtieġ li jinżammu taħt is-superviżjoni jew il-kontroll tal-istess awtoritajiet sa meta jerġgħu jiġu esportati jew inkella sa meta jintremew f’konformità mar-regolamenti applikabbli.
 4.
 L-eżenzjoni mid-dazji doganali, mid-dazji tas-sisa nazzjonali u minn tariffi nazzjonali simili previsti f’dan l-Artikolu għandha tkun disponibbli wkoll f’sitwazzjonijiet fejn it-trasportatur tal-ajru jew it-trasportaturi tal-ajru ta’ Parti waħda jkunu daħlu f’arranġamenti ma’ trasportatur tal-ajru ieħor jew trasportaturi tal-ajru oħrajn għall-kiri jew it-trasferiment tal-oġġetti speċifikati fil-paragrafi 1 u 2fit-territorju tal-Parti l-oħra, dment li t-trasportatur tal-ajru l-ieħor jew it-trasportaturi tal-ajru l-oħrajn igawdu b’mod simili minn eżenzjoni bħal din mingħand il-Parti l-oħra.
 5.
 Xejn f’dan it-Titolu ma għandu jipprevjeni lil kwalunkwe waħda mill-Partijiet milli timponi taxxi, imposti, dazji, miżati jew tariffi fuq oġġetti mibjugħa lill-passiġġieri għajr għall-konsum abbord waqt settur ta’ servizz tal-ajru bejn żewġ punti fit-territorju tagħha li fiha l-imbarkazzjoni jew l-iżbark ikunu permessi.
 6.
 Il-bagalji u l-merkanzija fi tranżitu dirett fit-territorju ta’ Parti għandhom ikunu eżentati mit-taxxi, mid-dazji doganali, mit-tariffi u minn imposti simili oħra.
 7.
 Jista’ jkun meħtieġ li t-tagħmir u l-provvisti msemmija fil-paragrafu 2 jinżammu taħt is-superviżjoni jew il-kontroll tal-awtoritajiet kompetenti.
 8.
 Id-dispożizzjonijiet tal-konvenzjonijiet rispettivi fis-seħħ bejn ir-Renju Unit u l-Istati Membri għall-evitar tat-taxxa doppja fuq l-introjtu u fuq il-kapital jibqgħu mhux affettwati minn dan it-Titolu.
 9.
 L-eżenzjoni mid-dazji doganali, mid-dazji tas-sisa nazzjonali u minn tariffi nazzjonali simili ma għandhiex testendi għal imposti bbażati fuq il-kost tas-servizzi pprovduti lil trasportatur tal-ajru ta’ Parti fit-territorju tal-Parti l-oħra.
 Artikolu AIRTRN.15: Imposti tal-utenti
 1.
 L-imposti tal-utenti li jistgħu jiġu imposti minn Parti waħda fuq it-trasportaturi tal-ajru tal-Parti l-oħra għall-użu tan-navigazzjoni bl-ajru u tal-kontroll tat-traffiku tal-ajru għandhom ikunu relatati mal-kostijiet u mhux diskriminatorji. F’kull każ, dawn l-imposti mill-utenti għandhom jiġu vvalutati fuq it-trasportaturi tal-ajru tal-Parti l-oħra skont termini li ma jkunux inqas vantaġġużi mit-termini l-aktar vantaġġużi applikabbli għal kwalunkwe trasportatur tal-ajru ieħor f’ċirkostanzi simili fiż-żmien li jiġu applikati l-imposti.
 2.
 Mingħajr preġudizzju għall-Artikolu AIRTRN.13(5) [Operazzjonijiet Kummerċjali], kull Parti għandha tiżgura li l-imposti tal-utenti għajr dawk imsemmija fil-paragrafu 1, li jistgħu jiġu imposti fuq it-trasportaturi tal-ajru tal-Parti l-oħra, ikunu ġusti, raġonevoli, mhux diskriminatorji b’mod inġust, u mqassma b’mod ekwu fost il-kategoriji ta’ utenti. L-imposti tal-utenti stabbiliti fuq it-trasportaturi tal-ajru tal-Parti l-oħra jistgħu jirriflettu, iżda ma jaqbżux, il-kost sħiħ tal-provvista ta’ faċilitajiet u ta’ servizzi xierqa tal-ajruport, tal-ambjent tal-ajruport u tas-sigurtà tal-avjazzjoni fl-ajruport jew fi ħdan is-sistema tal-ajruport. Imposti bħal dawn jistgħu jinkludu redditu raġonevoli fuq l-assi, wara d-deprezzament. Il-faċilitajiet u s-servizzi li għalihom jiġu stabbiliti l-imposti tal-utenti għandhom jiġu pprovduti fuq bażi effiċjenti u ekonomika. Fi kwalunkwe każ, dawn l-imposti tal-utenti għandhom jiġu vvalutati fuq it-trasportatur tal-ajru tal-Parti l-oħra skont termini li ma jkunux inqas vantaġġużi mit-termini l-aktar vantaġġużi applikabbli għal kwalunkwe trasportatur tal-ajru ieħor f’ċirkostanzi simili fiż-żmien li jiġu applikati l-imposti.
 3.
 Sabiex tiġi żgurata l-applikazzjoni korretta tal-prinċipji stabbiliti fil-paragrafi 1 u 2, kull Parti għandha tiżgura li jsiru konsultazzjonijiet bejn l-awtoritajiet jew il-korpi kompetenti tal-imposti fit-territorju tagħha u t-trasportaturi tal-ajru li jużaw is-servizzi u l-faċilitajiet ikkonċernati u li l-kompetenti l-awtoritajiet jew il-korpi kompetenti tal-imposti u t-trasportaturi tal-ajru jiskambjaw tali informazzjoni li tista’ tkun meħtieġa. Kull Parti għandha tiżgura li l-awtoritajiet kompetenti tal-imposti jipprovdu lill-utenti avviż raġonevoli minn qabel dwar kwalunkwe proposta għal tibdiliet fl-imposti tal-utenti sabiex l-utenti jkunu jistgħu jesprimu l-fehmiet tagħhom qabel ma jsir kwalunkwe tibdil.
 Artikolu AIRTRN.16: Tariffi
 1.
 Il-Partijiet għandhom jippermettu li t-tariffi jiġu stabbiliti liberament mit-trasportaturi tal-ajru tal-Partijiet fuq il-bażi ta’ kompetizzjoni ġusta f’konformità ma’ dan it-Titolu.
 2.
 Il-Partijiet ma għandhomx jissoġġettaw it-tariffi tat-trasportaturi tal-ajru ta’ xulxin għal approvazzjoni.
 Artikolu AIRTRN.17: Statistika
 1.
 Il-Partijiet għandhom jikkooperaw fil-qafas tal-Kumitat Speċjalizzat dwar it-Trasport bl-Ajru sabiex jiffaċilitaw l-iskambju tal-informazzjoni statistika relatata mat-trasport bl-ajru skont dan it-Titolu.
 2.
 B’talba, kull Parti għandha tipprovdi lill-Parti l-oħra bl-istatistika mhux kunfidenzjali u mhux kummerċjalment sensittiva disponibbli relatata mat-trasport bl-ajru skont dan it-Titolu, kif meħtieġ skont il-liġijiet u r-regolamenti rispettivi tal-Partijiet, fuq bażi mhux diskriminatorja, u skont kif ikun meħtieġ b’mod raġonevoli.
 Artikolu AIRTRN.18: Sigurtà tal-avjazzjoni
 1.
 Il-Partijiet itennu mill-ġdid l-importanza ta’ kooperazzjoni msaħħa fil-qasam tas-sikurezza fl-avjazzjoni.
 2.
 Iċ-ċertifikati tal-ajrunavigabbiltà, iċ-ċertifikati ta’ kompetenza u l-liċenzji maħruġa jew ivvalidati minn Parti waħda u li jkunu għadhom fis-seħħ għandhom jiġu rikonoxxuti bħala validi mill-Parti l-oħra u mill-awtoritajiet kompetenti tagħha għall-fini tal-operat ta’ servizzi bl-ajru skont dan it-Titolu, dment li tali ċertifikati jew liċenzji jkunu nħarġu jew ġew ivvalidati skont, tal-anqas, l-istandards internazzjonali rilevanti stabbiliti skont il-Konvenzjoni u f’konformità magħhom.
 3.
 Kull Parti tista’ titlob f’kull ħin li jsiru konsultazzjonijiet rigward l-istandards tas-sikurezza miżmuma u amministrati mill-Parti l-oħra f’oqsma relatati mal-faċilitajiet ajrunawtiċi, mal-ekwipaġġ tat-titjira, mal-inġenji tal-ajru u mal-operat tal-inġenji tal-ajru. Konsultazzjonijiet bħal dawn għandhom isiru fi żmien 30 jum minn meta ssir it-talba.
 4.
 Jekk, wara konsultazzjonijiet bħal dawn, Parti waħda ssib li l-Parti l-oħra ma żżommx u ma tamministrax b’mod effettiv standards ta’ sikurezza fl-oqsma msemmija fil-paragrafu 2 li jkunu tal-anqas ugwali għall-istandards minimi stabbiliti f’dak iż-żmien skont il-Konvenzjoni, l-ewwel Parti għandha tinnotifika lill-Parti l-oħra b’dawk is-sejbiet u bil-passi meqjusa neċessarji sabiex tikkonforma ma’ dawk l-istandards minimi, u l-Parti l-oħra għandha tieħu azzjoni korrettiva xierqa. In-nuqqas mill-Parti l-oħra milli tieħu azzjoni xierqa fi żmien 15-il jum jew tali perjodu ieħor li jista’ jiġi miftiehem għandu jkun ir-raġuni għaliex il-Parti rikjedenti tirrifjuta, tirrevoka, tissospendi, timponi kundizzjonijiet fuq jew tillimita l-awtorizzazzjonijiet operattivi jew il-permessi tekniċi, jew inkella tirrifjuta, tirrevoka, tissospendi, timponi kundizzjonijiet fuq jew tillimita l-operazzjonijiet tat-trasportaturi tal-ajru taħt is-sorveljanza tas-sikurezza tal-Parti l-oħra.
 5.
 Kull inġenju tal-ajru operat minn jew, taħt arranġament ta’ lokazzjoni, f’isem trasportatur tal-ajru jew trasportaturi tal-ajru ta’ Parti waħda jista’, waqt li jkun fit-territorju tal-Parti l-oħra, ikun soġġett għal spezzjoni fir-rampa, dment li dan ma jwassalx għal dewmien mhux raġonevoli fl-operat tal-inġenju tal-ajru.
 6.
 L-ispezzjoni fir-rampa jew serje ta’ spezzjonijiet fir-rampa tista’ tagħti lok għal:
 (a)
 tħassib serju li inġenju tal-ajru jew l-operat ta’ inġenju tal-ajru ma jikkonformax mal-istandards minimi stabbiliti f’dak iż-żmien skont il-Konvenzjoni; jew
 (b)
 tħassib serju li jkun hemm nuqqas ta’ manutenzjoni effettiva u ta’ amministrazzjoni ta’ standards tas-sikurezza stabbiliti f’dak iż-żmien skont il-Konvenzjoni.
 F’każ li l-Parti li wettqet l-ispezzjoni jew l-ispezzjonijiet fir-rampa tistabbilixxi tħassib serju kif imsemmi fil-punt (a) jew (b), din għandha tinnotifika lill-awtoritajiet kompetenti tal-Parti l-oħra li jkunu responsabbli għas-sorveljanza tas-sikurezza tat-trasportatur tal-ajru li jopera l-inġenju tal-ajru dwar it-tali sejbiet u tinformahom bil-passi meqjusa neċessarji sabiex jikkonformaw ma’ dawn l-istandards minimi. In-nuqqas li tittieħed azzjoni korrettiva xierqa fi żmien 15-il jum jew perjodu miftiehem ieħor għandu jikkostitwixxi raġuni sabiex l-ewwel Parti tirrifjuta, tirrevoka, tissospendi, timponi kundizzjonijiet fuq jew tillimita l-awtorizzazzjonijiet operattivi jew il-permessi tekniċi jew tirrifjuta, tirrevoka, tissospendi, tissospendi, timponi kundizzjonijiet fuq jew tillimita l-operazzjonijiet tat-trasportatur tal-ajru li jopera l-inġenju tal-ajru.
 7.
 Fil-każ li l-aċċess għall-iskop li titwettaq spezzjoni fir-rampa ta’ inġenju tal-ajru operat mit-trasportatur tal-ajru jew mit-trasportaturi tal-ajru ta’ Parti waħda f’konformità mal-paragrafu 5 jiġi miċħud, il-Parti l-oħra għandha tkun libera li tiddeduċi li jirriżulta tħassib serju kif imsemmi fil-paragrafu 6 u tipproċedi f’konformità mal-paragrafu 6.
 8.
 Kull Parti tirriżerva d-dritt li immedjatament tirrevoka, tissospendi jew tillimita l-awtorizzazzjonijiet operattivi jew il-permessi tekniċi jew li tissospendi jew tillimita b’mod ieħor l-operazzjonijiet ta’ trasportatur tal-ajru jew trasportaturi tal-ajru tal-Parti l-oħra, jekk l-ewwel Parti tikkonkludi, b’riżultat ta’ spezzjoni fir-rampa, ta’ serje ta’ spezzjonijiet fir-rampa, ta’ ċaħda ta’ aċċess għal spezzjoni fir-rampa, ta’ konsultazzjoni jew b’xi mod ieħor, li dik l-azzjoni immedjata tkun essenzjali għas-sikurezza tal-operat ta’ trasportatur tal-ajru. Il-Parti li tieħu tali miżuri għandha tinforma minnufih lill-Parti l-oħra u tipprovdilha r-raġunijiet li wasslu għal dik l-azzjoni tagħha.
 9.
 Kwalunkwe azzjoni minn Parti waħda f’konformità mal-paragrafi 4, 6 jew 8 għandha titwaqqaf ladarba ma tibqax teżisti l-bażi għat-twettiq ta’ dik l-azzjoni.
 10.
 Meta jkunu ttieħdu miżuri minn Parti skont il-paragrafi 4, 6 jew 8, f’każ ta’ tilwima, Parti tista’ tirrikorri għall-arbitraġġ f’konformità mal-Artikolu INST.14 [Proċedura ta’ arbitraġġ], mingħajr ma tagħmel rikors minn qabel għal konsultazzjonijiet f’konformità mal-Artikolu INST.13 [Konsultazzjonijiet]. Tribunal tal-arbitraġġ għandu jittratta l-kwistjoni bħala każ ta’ urġenza għall-fini tal-Artikolu INST.19 [Proċeduri Urġenti]. Bit-talba tal-Parti lmentatriċi, it-tribunal jista’, sakemm tittieħed id-deċiżjoni finali tiegħu, jordna l-adozzjoni ta’ miżuri ta’ provvediment proviżorju, inkluża l-modifika jew is-sospensjoni tal-miżuri meħuda minn kwalunkwe Parti skont dan l-Artikolu.
 Artikolu AIRTRN.19: Sigurtà tal-avjazzjoni
 1.
 B’talba, il-Partijiet għandhom jipprovdu lil xulxin bl-assistenza kollha meħtieġa biex tiġi indirizzata kwalunkwe theddida għas-sigurtà tal-avjazzjoni ċivili, inkluż biex jiġu evitati atti ta’ ħtif illegali ta’ inġenji tal-ajru ċivili u atti illegali oħra kontra s-sikurezza ta’ tali inġenji tal-ajru, tal-passiġġieri u tal-ekwipaġġ tagħhom, tal-ajruporti u tal-faċilitajiet tan-navigazzjoni bl-ajru, u kwalunkwe theddida oħra għas-sigurtà tal-avjazzjoni ċivili.
 2.
 Fir-relazzjonijiet reċiproċi tagħhom, il-Partijiet għandhom jaġixxu f’konformità mal-istandards tas-sigurtà tal-avjazzjoni stabbiliti mill-ICAO. Huma għandhom jirrikjedu li l-operaturi tal-inġenji tal-ajru fir-reġistri tagħhom u l-operaturi tal-ajruporti fit-territorju tagħhom jaġixxu, tal-anqas, f’konformità ma’ tali standards tas-sigurtà tal-avjazzjoni. Kull Parti għandha, b’talba, tipprovdi notifika lill-Parti l-oħra dwar kwalunkwe differenza bejn il-liġijiet, ir-regolamenti u l-prattiki tagħha u l-istandards tas-sigurtà tal-avjazzjoni msemmija f’dan il-paragrafu. Kull Parti tista’ fi kwalunkwe ħin titlob konsultazzjonijiet, li għandhom isiru mingħajr dewmien, mal-Parti l-oħra sabiex jiġu diskussi dawk id-differenzi.
 3.
 Kull Parti għandha tiżgura li fit-territorju tagħha jittieħdu miżuri effettivi sabiex l-avjazzjoni ċivili tiġi protetta kontra atti ta’ interferenza mhux skont il-liġi, inkluż l-iskrinjar tal-passiġġieri u tal-bagalji tal-idejn tagħhom, l-iskrinjar tal-bagalji tal-istiva, l-iskrinjar u l-kontrolli tas-sigurtà għal persuni għajr il-passiġġieri, inklużi l-membri tal-ekwipaġġ u l-oġġetti li jġorru magħhom, l-iskrinjar u l-kontrolli tas-sigurtà għall-merkanzija, għall-posta, għall-provvisti tat-titjiriet u tal-ajruport, u l-kontroll tal-aċċess għaż-żoni tal-ajru u għaż-żoni ta’ sigurtà ristretta. Kull Parti taqbel li d-dispożizzjonijiet dwar is-sigurtà tal-Parti l-oħra relatati mal-ammissjoni u mal-operat fit-territorju tagħha ta’ inġenji tal-ajru, jew mat-tluq minnu, għandhom jiġu osservati.
 4.
 Il-Partijiet għandhom jagħmlu ħilithom sabiex jikkooperaw fuq kwistjonijiet ta’ sigurtà tal-avjazzjoni sal-ogħla punt, sabiex jiskambjaw informazzjoni dwar it-theddida, il-vulnerabbiltà u r-riskju soġġetti għall-ftehim reċiproku ta’ arranġamenti xierqa għat-trasferiment, għall-użu, għall-ħżin u għar-rimi sikuri ta’ informazzjoni klassifikata, sabiex jiddiskutu u jaqsmu l-aħjar prattiki, standards tal-prestazzjoni u ta’ detezzjoni tat-tagħmir ta’ sigurtà, l-aħjar prattiki u r-riżultati tal-monitoraġġ tal-konformità, u fi kwalunkwe qasam ieħor li l-Partijiet jistgħu jidentifikaw. B’mod partikolari, il-Partijiet għandhom jagħmlu ħilithom biex jiżviluppaw u jmantnu arranġamenti ta’ kooperazzjoni bejn l-esperti tekniċi dwar l-iżvilupp u r-rikonoxximent ta’ standards tas-sigurtà tal-avjazzjoni bil-għan li jiffaċilitaw din il-kooperazzjoni, inaqqsu d-duplikazzjoni amministrattiva u jrawmu avviż bikri u diskussjoni minn qabel dwar inizjattivi u rekwiżiti ġodda tas-sigurtà.
 5.
 Kull Parti għandha tagħmel disponibbli għall-Parti l-oħra b’talba r-riżultati tal-awditi mwettqa mill-ICAO u l-azzjonijiet korrettivi meħuda mill-istat awditjat, soġġetti għall-ftehim reċiproku ta’ arranġamenti xierqa għat-trasferiment, għall-użu, għall-ħżin u għar-rimi sikuri ta’ tali informazzjoni.
 6.
 Il-Partijiet jaqblu li jikkooperaw rigward l-ispezzjonijiet tas-sigurtà mwettqa minnhom fit-territorju ta’ kwalunkwe Parti permezz tal-istabbiliment ta’ mekkaniżmi, inklużi arranġamenti amministrattivi, għall-iskambju reċiproku ta’ informazzjoni dwar ir-riżultati ta’ tali spezzjonijiet tas-sigurtà. Il-Partijiet jaqblu li jikkunsidraw b’mod pożittiv talbiet biex jipparteċipaw, bħala osservaturi, fi spezzjonijiet tas-sigurtà mwettqa mill-Parti l-oħra.
 7.
 Soġġetta għall-paragrafu 9, u b’rispett sħiħ u reċiproku għas-sovranità tal-Parti l-oħra, Parti tista’ tadotta miżuri ta’ sigurtà għad-dħul fit-territorju tagħha. Meta jkun possibbli, dik il-Parti għandha tieħu kont tal-miżuri ta’ sigurtà diġà applikati mill-Parti l-oħra u kwalunkwe fehma li l-Parti l-oħra tista’ toffri. Kull Parti tirrikonoxxi li xejn f’dan l-Artikolu ma jillimita l-kapaċità ta’ Parti li tirrifjuta d-dħul fit-territorju tagħha ta’ kwalunkwe titjira li hija tqis bħala theddida għas-sigurtà tagħha.
 8.
 Parti tista’ tieħu miżuri ta’ emerġenza sabiex tilqa’ kontra theddida speċifika għas-sigurtà. Tali miżuri għandhom jiġu nnotifikati minnufih lill-Parti l-oħra. Mingħajr preġudizzju għall-ħtieġa li tittieħed azzjoni immedjata sabiex tiġi protetta s-sigurtà tal-avjazzjoni, meta tikkunsidra l-miżuri ta’ sigurtà, Parti għandha tevalwa l-effetti avversi possibbli fuq it-trasport internazzjonali bl-ajru u, sakemm ma tkunx kostretta bil-liġi, għandha tieħu kont tat-tali effetti meta tiddetermina l-miżuri li jkunu meħtieġa u adegwati sabiex tindirizza dak it-tħassib dwar is-sigurtà.
 9.
 Fir-rigward tas-servizzi tal-ajru diretti lejn it-territorju tagħha, Parti ma tistax teħtieġ li l-miżuri ta’ sigurtà jiġu implimentati fit-territorju tal-Parti l-oħra. Meta Parti tqis li theddida speċifika teħtieġ b’mod urġenti l-implimentazzjoni ta’ miżuri temporanji minbarra l-miżuri diġà fis-seħħ fit-territorju tal-Parti l-oħra, din għandha tinforma lill-Parti l-oħra bid-dettalji ta’ dik it-theddida sa fejn ikun konsistenti mal-ħtieġa li tiġi protetta l-informazzjoni dwar is-sigurtà, u tal-miżuri proposti. Il-Parti l-oħra għandha tqis b’mod pożittiv proposta bħal din, u tista’ tiddeċiedi li timplimenta miżuri addizzjonali li hija tqis meħtieġa. Tali miżuri għandhom ikunu proporzjonati u limitati fiż-żmien.
 10.
 Meta jseħħ inċident jew meta jkun hemm theddida ta’ inċident ta’ ħtif illegali ta’ inġenji tal-ajru ċivili jew atti illegali oħra kontra s-sikurezza tal-inġenji tal-ajru, tal-passiġġieri, tal-membri tal-ekwipaġġ, tal-ajruporti jew tal-faċilitajiet tan-navigazzjoni bl-ajru, il-Partijiet għandhom jipprovdu assistenza lil xulxin billi jiffaċilitaw il-komunikazzjoni u miżuri xierqa oħra maħsuba biex itemmu dak l-inċident jew dik it-theddida malajr u mingħajr periklu.
 11.
 Kull Parti għandha tieħu l-miżuri kollha li hija tqis prattikabbli sabiex tiżgura li inġejnu tal-ajru li jkun soġġett għal att ta’ ħtif illegali jew għal atti oħra ta’ interferenza illegali u li jkun fuq l-art fit-territorju tagħha jinżamm l-art żlief jekk ikun meħtieġ it-tluq tiegħu minħabba d-dmir prevalenti li tiġi protetta l-ħajja umana. Fejn ikun prattikabbli, tali miżuri għandhom jittieħdu fuq il-bażi ta’ konsultazzjonijiet bejn il-Partijiet.
 12.
 Meta Parti jkollha raġunijiet validi biex temmen li l-Parti l-oħra ma segwietx id-dispożizzjonijiet ta’ dan l-Artikolu, dik il-Parti tista’ titlob għal konsultazzjonijiet immedjati mal-Parti l-oħra. Dawn il-konsultazzjonijiet għandhom jibdew fi żmien 30 jum minn meta tiġi riċevuta t-tali talba. In-nuqqas li jintlaħaq ftehim sodisfaċenti fi żmien 15-il jum jew f’perjodu ieħor miftiehem mid-data ta’ tali talba għandu jikkostitwixxi motivi validi għall-Parti li tkun talbet il-konsultazzjonijiet sabiex tieħu azzjoni bl-għan li tirrifjuta, tirrevoka, tissospendi, timponi kundizzjonijiet fuq jew tillimita l-awtorizzazzjoni operattiva u l-permessi tekniċi ta’ trasportatur tal-ajru jew ta’ trasportaturi tal-ajru tal-Parti l-oħra sabiex tiżgura l-konformità ma’ dan l-Artikolu. Meta jkun meħtieġ minn emerġenza, jew sabiex jiġi evitat aktar nuqqas ta’ konformità mad-dispożizzjonijiet ta’ dan l-Artikolu, Parti tista’ tieħu azzjoni interim qabel l-iskadenza tal-perjodu ta’ 15-il jum imsemmi f’dan il-paragrafu.
 13.
 Kwalunkwe azzjoni li tittieħed f’konformità mal-paragrafu 8 għandha titwaqqaf meta l-Parti inkwistjoni tqis li l-azzjoni ma għadhiex meħtieġa jew ġiet sostitwita minn miżuri oħra għall-mitigazzjoni tat-theddida. Kwalunkwe azzjoni meħuda f’konformità mal-paragrafu 12 għandha titwaqqaf malli l-Parti l-oħra tikkonforma ma’ dan l-Artikolu. Fil-każ ta’ azzjoni meħuda f’konformità mal-paragrafu 8 jew 12, din tista’ titwaqqaf kif miftiehem reċiprokament mill-Partijiet.
 14.
 Meta l-miżuri jew l-azzjonijiet ikunu ttieħdu f’konformità mal-paragrafi 7, 8, 9 jew 12, Parti tista’ tirrikorri għad-dispożizzjonijiet b’rabta mas-soluzzjoni ta’ tilwim tat-Titolu I [Soluzzjoni ta’ tilwim] tas-Sitt Parti. Tribunal tal-arbitraġġ għandu jittratta l-kwistjoni bħala każ ta’ urġenza għall-fini tal-Artikolu INST.19 [Proċeduri Urġenti].
 Artikolu AIRTRN.20: Ġestjoni tat-traffiku tal-ajru
 1.
 Il-Partijiet u l-awtoritajiet kompetenti rispettivi tagħhom u l-fornituri ta’ servizzi tan-navigazzjoni bl-ajru għandhom jikkooperaw ma’ xulxin b’tali mod li jtejbu l-funzjonament sikur u effiċjenti tat-traffiku tal-ajru fir-reġjun Ewropew. Il-Partijiet għandhom ifittxu l-interoperabbiltà bejn il-fornituri ta’ servizzi ta’ xulxin.
 2.
 Il-Partijiet jaqblu li jikkooperaw dwar kwistjonijiet li jikkonċernaw il-prestazzjoni u l-imposti ta’ servizzi tan-navigazzjoni bl-ajru u tal-funzjonijiet tan-network, bl-għan li jottimizzaw l-effiċjenza ġenerali tat-titjiriet, inaqqsu l-kostijiet, jimminimizzaw l-impatt ambjentali u jsaħħu s-sikurezza u l-kapaċità tal-flussi tat-traffiku tal-ajru bejn is-sistemi eżistenti ta’ ġestjoni tat-traffiku tal-ajru tal-Partijiet.
 3.
 Il-Partijiet jaqblu li jippromwovu l-kooperazzjoni bejn il-fornituri ta’ servizzi tan-navigazzjoni bl-ajru tagħhom sabiex jiskambjaw data dwar it-titjiriet u jikkoordinaw il-flussi tat-traffiku sabiex jottimizzaw l-effiċjenza tat-titjiriet, bl-għan li jiksbu prevedibbiltà mtejba, puntwalità u kontinwità tas-servizz għat-traffiku tal-ajru
 4.
 Il-Partijiet jaqblu li jikkooperaw fuq il-programmi ta’ modernizzazzjoni tal-ġestjoni tat-traffiku tal-ajru tagħhom, inklużi l-attivitajiet ta’ riċerka, ta’ żvilupp u ta’ użu, u jħeġġu l-parteċipazzjoni reċiproka f’attivitajiet ta’ validazzjoni u ta’ dimostrazzjoni bl-għan li jiżguraw l-interoperabbiltà globali.
 Artikolu AIRTRN.21: Responsabbiltà tat-trasportaturi tal-ajru
 Il-Partijiet itennu l-obbligi tagħhom skont il-Konvenzjoni għall-Unifikazzjoni ta’ Ċerti Regoli tat-Trasport Internazzjonali bl-Ajru, magħmula f’Montreal fit-28 ta’ Mejju 1999 (il-Konvenzjoni ta’ Montreal).
 Artikolu AIRTRN.22: Protezzjoni tal-konsumatur
 1.
 Il-Partijiet jikkondividu l-objettiv li jiksbu livell għoli ta’ protezzjoni tal-konsumatur u għandhom jikkooperaw għal dak il-għan.
 2.
 Il-Partijiet għandhom jiżguraw li jittieħdu miżuri effettivi u mhux diskriminatorji biex jipproteġu l-interessi tal-konsumaturi fit-trasport bl-ajru. Dawn il-miżuri għandhom jinkludu l-aċċess xieraq għall-informazzjoni, l-assistenza inkluża dik għall-persuni b’diżabbiltajiet u b’mobbiltà mnaqqsa, ir-rimborż u, jekk applikabbli, il-kumpens f’każ ta’ imbark miċħud, kanċellazzjoni jew dewmien, u proċeduri effiċjenti għat-trattament tal-ilmenti.
 3.
 Il-Partijiet għandhom jikkonsultaw lil xulxin dwar kwalunkwe kwistjoni relatata mal-protezzjoni tal-konsumaturi, inklużi l-miżuri li jippjanaw f’dak ir-rigward.
 Artikolu AIRTRN.23: Relazzjoni ma’ ftehimiet oħrajn
 1.
 Ftehimiet u arranġamenti preċedenti relatati mas-suġġett ta’ dan it-Titolu bejn ir-Renju Unit u l-Istati Membri, sal-punt li dawn ma jkunux ġew issostitwiti bid-dritt tal-Unjoni, għandhom jiġu ssostitwiti b’dan il-Ftehim.
 2.
 Ir-Renju Unit u Stat Membru ma jistgħux jagħtu lil xulxin xi dritt b’rabta mat-trasport bl-ajru lil, minn jew fit-territorji rispettivi tagħhom minbarra dawk stabbiliti b’mod espliċitu f’dan it-Titolu, salv kif previst fl-Artikolu AIRTRN.3(4) u (9) [Drittijiet tat-traffiku].
 3.
 Jekk il-Partijiet isiru partijiet għal xi ftehim multilaterali, jew japprovaw deċiżjoni adottata mill-ICAO jew minn xi organizzazzjoni internazzjonali oħra, li tindirizza kwistjonijiet koperti minn dan it-Titolu, huma għandhom jikkonsultaw fil-Kumitat Speċjalizzat dwar it-Trasport bl-Ajru sabiex jiġi ddeterminat jekk dan it-Titolu jenħtieġx li jiġi rrivedut sabiex jieħu t-tali żviluppi f’kunsiderazzjoni.
 4.
 Xejn f’dan it-Titolu m’għandu jaffettwa l-validità u l-applikazzjoni ta’ ftehimiet eżistenti u futuri bejn l-Istati Membri u r-Renju Unit fir-rigward ta’ territorji taħt is-sovranità rispettiva tagħhom li ma jkunux koperti bl-Artikolu FINPROV.1 [Ambitu territorjali].
 5.
 Xejn f’dan it-Titolu ma għandu jaffettwa kwalunkwe dritt disponibbli għar-Renju Unit u l-Istati Membri fil-qafas tal-Ftehim Multilaterali dwar id-Drittijiet Kummerċjali tas-Servizzi tat-Trasport bl-Ajru Mhux Skedat fl-Ewropa, iffirmat f’Pariġi fit-30 ta’ April 1956, sa fejn tali drittijiet imorru lil hinn minn dawk stipulati f’dan it-Titolu.
 Artikolu AIRTRN.24: Sospensjoni u Terminazzjoni
 1.
 Sospensjoni ta’ dan it-Titolu, kompletament jew parzjalment, skont l-Artikolu INST.24 [Rimedji temporanji] f’każ ta’ nuqqas ta’ konformità], tista’ tiġi implimentata mhux qabel l-ewwel jum tal-istaġun tat-traffiku tal-Assoċjazzjoni Internazzjonali tat-Trasport bl-Ajru (IATA) wara l-istaġun li matulu tkun ġiet innotifikata s-sospensjoni.
 2.
 Mat-terminazzjoni ta’ dan il-Ftehim skont l-Artikolu FINPROV.8 [Terminazzjoni], jew mat-terminazzjoni ta’ dan it-Titolu skont l-Artikolu AIRTRN.25 [Termination of this Title] jew l-Artikolu OTH.10 [Termination of Part Two] jew l-Artikolu FISH.17 [Termination], id-dispożizzjonijiet tiegħu li jirregolaw il-kwistjonijiet li jaqgħu taħt il-kamp ta’ applikazzjoni ta’ dan it-Titolu għandhom ikomplu japplikaw wara d-data tal-waqfien imsemmija fl-Artikolu FINPROV.8 [Terminazzjoni] jew l-Artikolu AIRTRN.25 [Terminazzjoni ta’ dan it-Titolu] jew l-Artikolu OTH.10 [Terminazzjoni tat-Tieni Parti] jew l-Artikolu FISH.17 [Terminazzjoni], sa tmiem l-istaġun tat-traffiku tal-IATA li jkun għaddej f’dik id-data.
 3.
 Il-Parti li tissospendi dan it-Titolu, kompletament jew parzjalment, jew li ttemm dan il-Ftehim jew dan it-Titolu għandha tinforma lill-ICAO dwar dan.
 Artikolu AIRTRN.25: Terminazzjoni ta’ dan it-Titolu
 Mingħajr preġudizzju għall-Artikolu FINPROV.8 [Terminazzjoni], l-Artikolu OTH.10 [Terminazzjoni tat-Tieni Parti] u l-Artikolu FISH.17 [Terminazzjoni], kull Parti tista’ fi kwalunkwe mument ittemm dan it-Titolu, permezz ta’ notifika bil-miktub permezz ta’ mezzi diplomatiċi. F’dan il-każ, dan it-Titolu ma jibqax fis-seħħ fl-ewwel jum tad-disa’ xahar wara d-data tan-notifika.
 Artikolu AIRTRN.26: Reġistrazzjoni tal-Ftehim
 Dan il-Ftehim u kwalunkwe emenda għalih għandhom, sa fejn ikun rilevanti, jiġu rreġistrati mal-ICAO, f’konformità mal-Artikolu 83 tal-Konvenzjoni.
 Titolu II: Sikurezza tal-avjazzjoni
 Artikolu AVSAF.1: Objettivi
 L-objettivi ta’ dan it-Titolu huma li:
 (a)jippermetti l-aċċettazzjoni reċiproka, kif prevista fl-Annessi ta’ dan it-Titolu, tas-sejbiet ta’ konformità magħmula u taċ-ċertifikati maħruġa mill-awtoritajiet kompetenti ta’ kwalunkwe Parti jew mill-organizzazzjonijiet approvati;
 (b)jippromwovi l-kooperazzjoni lejn livell għoli ta’ sikurezza fl-avjazzjoni ċivili u ta’ kompatibbiltà ambjentali;
 (c)jiffaċilita d-dimensjoni multinazzjonali tal-industrija tal-avjazzjoni ċivili;
 (d)jiffaċilita u jippromwovi l-fluss liberu tal-prodotti u tas-servizzi ajrunawtiċi ċivili.
 Artikolu AVSAF.2: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“organizzazzjoni approvata” tfisser kwalunkwe persuna ġuridika ċċertifikata mill-awtorità kompetenti ta’ kwalunkwe Parti sabiex teżerċita privileġġi relatati mal-kamp ta’ applikazzjoni ta’ dan it-Titolu;
 (b)“ċertifikat” tfisser kwalunkwe approvazzjoni, liċenzja jew dokument ieħor maħruġ bħala forma ta’ rikonoxximent tal-konformità li prodott ajrunawtiku ċivili, organizzazzjoni, jew persuna ġuridika jew fiżika, tikkonforma mar-rekwiżiti applikabbli li jirriżultaw mil-liġijiet u r-regolamenti ta’ Parti;
 (c)“prodott ajrunawtiku ċivili” tfisser kwalunkwe inġenju tal-ajru ċivili, magna ta’ inġenju tal-ajru, jew skrun ta’ inġenju tal-ajru, jew subassemblaġġ, apparat, parti jew komponent, installat jew li għandu jiġi installat fuqu;
 (d)“awtorità kompetenti” tfisser aġenzija tal-Unjoni jew tal-gvern jew entità tal-gvern responsabbli għas-sikurezza tal-avjazzjoni ċivili li tinħatar minn Parti għall-finijiet ta’ dan it-Titolu sabiex twettaq il-funzjonijiet li ġejjin:
 (I)tivvaluta l-konformità ta’ prodotti, ta’ organizzazzjonijiet, ta’ faċilitajiet, ta’ operazzjonijiet u ta’ servizzi ajrunawtiċi ċivili soġġetti għas-superviżjoni tagħha mar-rekwiżiti applikabbli stabbiliti f’liġijiet, f’regolamenti u f’dispożizzjonijiet amministrattivi ta’ dik il-Parti;
 (II)twettaq il-monitoraġġ tal-konformità kontinwa tagħhom ma’ dawn ir-rekwiżiti; u
 (III)tieħu azzjonijiet ta’ infurzar biex tiżgura l-konformità tagħhom ma’ dawn ir-rekwiżiti;
 (e)“sejbiet ta’ konformità” tfisser determinazzjoni tal-konformità mar-rekwiżiti applikabbli stabbiliti f’liġijiet u f’regolamenti ta’ Parti bħala riżultat ta’ azzjonijiet bħal ittestjar, spezzjonijiet, kwalifiki, approvazzjonijiet u monitoraġġ;
 (f)“monitoraġġ” tfisser is-sorveljanza regolari minn awtorità kompetenti ta’ Parti biex tiġi ddeterminata l-konformità kontinwa mar-rekwiżiti applikabbli stabbiliti f’liġijiet u regolamenti ta’ dik il-Parti;
 (g)“aġent tekniku” tfisser, għall-Unjoni, l-Aġenzija tas-Sikurezza tal-Avjazzjoni tal-Unjoni Ewropea (“EASA”), jew is-suċċessur tagħha, u għar-Renju Unit, il-United Kingdom Civil Aviation Authority (“CAA”), jew is-suċċessur tagħha; u
 (h)“il-Konvenzjoni” tfisser il-Konvenzjoni dwar l-Avjazzjoni Ċivili Internazzjonali, iffirmata f’Chicago fis-7 ta’ Diċembru 1944, u tinkludi:
 (I)kull emenda li daħlet fis-seħħ skont l-Artikolu 94(a) tal-Konvenzjoni u li ġiet irratifikata kemm mir-Renju Unit kif ukoll mill-Istat Membru jew mill-Istati Membri konċernati, kif ikun rilevanti għas-suġġett inkwistjoni; u
 (II)kull Anness jew kull emenda adottata għalih skont l-Artikolu 90 tal-Konvenzjoni, sa fejn tali Anness jew emenda jkunu effettivi fi kwalunkwe waqt effettivi għar-Renju Unit u għall-Istat Membru jew għall-Istati Membri konċernati, kif ikun rilevanti għas-suġġett inkwistjoni;
 Artikolu AVSAF.3: Kamp ta’ applikazzjoni u implimentazzjoni
 1.
 Il-Partijiet jistgħu jikkooperaw fl-oqsma li ġejjin:
 (a)ċertifikati tal-ajrunavigabbiltà u l-monitoraġġ ta’ prodotti ajrunawtiċi ċivili;
 (b)iċ-ċertifikati ambjentali u ttestjar ta’ prodotti ajrunawtiċi ċivili;
 (c)ċertifikati tad-disinn u tal-produzzjoni, u l-monitoraġġ ta’ organizzazzjonijiet relatati mad-disinn u l-produzzjoni;
 (d)ċertifikati tal-organizzazzjoni ta’ manutenzjoni u l-monitoraġġ tal-organizzazzjonijiet ta’ manutenzjoni;
 (e)il-liċenzjar u t-taħriġ tal-persunal;
 (f)l-evalwazzjoni tal-kwalifiki tas-simulatur tat-titjir;
 (g)it-tħaddim ta’ inġenji tal-ajru;
 (h)il-ġestjoni tat-traffiku tal-ajru u s-servizzi tan-navigazzjoni bl-ajru; u
 (i)oqsma oħra relatati mas-sikurezza tal-avjazzjoni soġġetti għall-Annessi tal-Konvenzjoni.
 2.
 Il-kamp ta’ applikazzjoni ta’ dan it-Titolu għandu jiġi stabbilit permezz ta’ annessi li jkopru kull qasam ta’ kooperazzjoni stabbilit fil-paragrafu 1.
 3.
 Il-Kumitat Speċjalizzat dwar is-Sikurezza tal-Avjazzjoni jista’ jadotta biss annessi kif imsemmi fil-paragrafu 2 meta kull Parti tkun stabbiliet li l-istandards, ir-regoli, il-prattiki, il-proċeduri u s-sistemi tal-avjazzjoni ċivili tal-Parti l-oħra jiżguraw livell ta’ sikurezza ekwivalenti biżżejjed sabiex jippermettu l-aċċettazzjoni tas-sejbiet tal-konformità li jkunu saru u ċ-ċertifikati maħruġa mill-awtoritajiet kompetenti tagħha jew minn organizzazzjonijiet approvati minn dik l-awtorità kompetenti.
 4.
 Kull anness imsemmi fil-paragrafu 2 għandu jiddeskrivi t-termini, il-kundizzjonijiet u l-metodi għall-aċċettazzjoni reċiproka tas-sejbiet tal-konformità u taċ-ċertifikati, u, jekk meħtieġ, l-arranġamenti tranżitorji.
 5.
 L-aġenti tekniċi jistgħu jiżviluppaw proċeduri ta’ implimentazzjoni għal kull anness individwali. Id-differenzi tekniċi bejn l-istandards, ir-regoli, il-prattiki, il-proċeduri u s-sistemi tal-avjazzjoni ċivili tal-Partijiet għandhom jiġu indirizzati fl-annessi msemmija fil-paragrafu 2 u fil-proċeduri ta’ implimentazzjoni.
 Artikolu AVSAF.4: Obbligi ġenerali
 1.
 Kull Parti għandha taċċetta s-sejbiet tal-konformità magħmula u ċ-ċertifikati maħruġa mill-awtoritajiet kompetenti jew mill-organizzazzjonijiet approvati tal-Parti l-oħra, f’konformità mat-termini u mal-kundizzjonijiet stabbiliti fl-annessi msemmija fl-Artikolu AVSAF.3(2) [Kamp ta’ applikazzjoni u Implimentazzjoni].
 2.
 Xejn f’dan it-Titolu ma għandu jimplika l-aċċettazzjoni reċiproka tal-istandards u tar-regolamenti tekniċi tal-Partijiet.
 3.
 Kull Parti għandha tiżgura li l-awtoritajiet kompetenti rispettivi tagħha jibqgħu kapaċi u jissodisfaw ir-responsabbiltajiet tagħhom skont dan it-Titolu.
 Artikolu AVSAF.5: Preservazzjoni tal-awtorità regolatorja
 Xejn f’dan it-Titolu ma għandu jiġi interpretat li jillimita l-awtorità ta’ Parti sabiex tiddetermina, permezz tal-miżuri leġiżlattivi, regolatorji u amministrattivi tagħha, il-livell ta’ protezzjoni li hija tqis xieraq għas-sikurezza u għall-ambjent.
 Artikolu AVSAF.6: Miżuri ta’ salvagwardja
 1.
 Kull Parti tista’ tieħu l-miżuri kollha xierqa u immedjati kull meta tqis li hemm riskju raġonevoli li prodott ajrunawtiku ċivili, servizz jew kwalunkwe attività li taqa’ fil-kamp ta’ applikazzjoni ta’ dan it-Titolu tista’ tikkomprometti s-sikurezza jew l-ambjent, jaf ma tissodisfax il-miżuri leġiżlattivi, regolatorji jew amministrattivi applikabbli tagħha, jew inkella jaf tonqos milli tissodisfa rekwiżit fil-kamp ta’ applikazzjoni tal-anness applikabbli ta’ dan it-Titolu.
 2.
 Fejn xi waħda mill-Partijiet tieħu miżuri skont il-paragrafu 1 ta’ dan l-Artikolu, hija għandha tinforma bil-miktub lill-Parti l-oħra fi żmien 15-il jum ta’ xogħol li tkun ħadet tali miżuri, u tagħti r-raġunijiet għalihom.
 Artikolu AVSAF.7: Komunikazzjoni
 1.
 Il-Partijiet għandhom jaħtru, u jinnotifikaw lil xulxin, punt ta’ kuntatt għall-komunikazzjoni relatata mal-implimentazzjoni ta’ dan it-Titolu. Dawn il-komunikazzjonijiet għandhom ikunu kollha bl-Ingliż.
 2.
 Il-Partijiet għandhom jinnotifikaw lil xulxin lista tal-awtoritajiet kompetenti, u wara, lista aġġornata kull meta jkun hemm bżonn.
 Artikolu AVSAF.8: Trasparenza, kooperazzjoni regolatorja u assistenza reċiproka
 1.
 Kull Parti għandha tiżgura li l-Parti l-oħra tinżamm informata bil-liġijiet u bir-regolamenti tagħha relatati ma’ dan it-Titolu u dwar kwalunkwe tibdil sinifikanti f’tali liġijiet u regolamenti.
 2.
 Il-Partijiet għandhom jinformaw lil xulxin, sa fejn ikun possibbli, bir-reviżjonijiet sinifikanti proposti minnhom għal-liġijiet, ir-regolamenti, l-istandards u r-rekwiżiti rilevanti tagħhom, u għas-sistemi tagħhom għall-ħruġ taċ-ċertifikati, jekk dawn ir-reviżjonijiet jista’ jkollhom impatt fuq dan it-Titolu. Sa fejn ikun possibbli, huma għandhom joffru lil xulxin l-opportunità sabiex jikkummentaw dwar dawn ir-reviżjonijiet u jqisu kif xieraq it-tali kummenti.
 3.
 Għall-fini li jinvestigaw u jsolvu kwistjonijiet ta’ sikurezza speċifiċi, l-awtoritajiet kompetenti ta’ kull Parti jistgħu jippermettu lill-awtoritajiet kompetenti tal-Parti l-oħra jipparteċipaw bħala osservaturi fl-attivitajiet ta’ superviżjoni ta’ xulxin kif speċifikat fl-anness applikabbli ta’ dan it-Titolu.
 4.
 Għall-fini ta’ monitoraġġ u ta’ spezzjonijiet, l-awtoritajiet kompetenti ta’ kull Parti għandhom jassistu, jekk ikun meħtieġ, lill-awtoritajiet kompetenti tal-Parti l-oħra bl-objettiv li jipprovdu aċċess mingħajr xkiel għal entitajiet regolati soġġetti għas-superviżjoni tagħha.
 5.
 Biex tkun żgurata l-fiduċja kontinwa minn kull Parti fl-affidabbiltà tal-proċessi għas-sejbiet ta’ konformità tal-Parti l-oħra, kull aġent tekniku jista’ jipparteċipa bħala osservatur fl-attivitajiet ta’ superviżjoni tal-Parti l-oħra, f’konformità mal-proċeduri ddefiniti fl-annessi ta’ dan it-Titolu. Din il-parteċipazzjoni ma għandhiex tammonta għal parteċipazzjoni sistematika fl-attività ta’ sorveljanza tal-Parti l-oħra.
 Artikolu AVSAF.9: Skambju ta’ informazzjoni dwar is-sikurezza
 Mingħajr preġudizzju għall-Artikolu AVSAF.11 [Kunfidenzjalità u protezzjoni tad-data u tal-informazzjoni] u soġġetti għal-leġiżlazzjoni applikabbli tagħhom, il-Partijiet għandhom:
 (a)jipprovdu lil xulxin, b’talba u b’mod puntwali, l-informazzjoni disponibbli għall-aġenti tekniċi tagħhom relatata ma’ inċidenti, ma’ aċċidenti serji jew ma’ okkorrenzi fir-rigward ta’ prodotti, ta’ servizzi jew ta’ attivitajiet ajrunawtiċi ċivili koperti bl-annessi ta’ dan it-Titolu; u
 (b)jiskambjaw informazzjoni oħra dwar is-sikurezza, kif jistgħu jiftiehmu l-aġenti tekniċi.
 Artikolu AVSAF.10: Kooperazzjoni f’attivitajiet ta’ infurzar
 Il-Partijiet, permezz tal-aġenti tekniċi jew tal-awtoritajiet kompetenti tagħhom, soġġetti għal-liġijiet u għar-regolamenti applikabbli kif ukoll għad-disponibbiltà tar-riżorsi meħtieġa, għandhom jipprovdu meta mitluba kooperazzjoni reċiproka u assistenza f’investigazzjonijiet jew f’attivitajiet ta’ infurzar li jikkonċernaw kwalunkwe ksur allegat jew suspettat tal-liġijiet jew tar-regolamenti li jaqa’ fil-kamp ta’ applikazzjoni ta’ dan it-Titolu. Barra minn hekk, kull Parti għandha tinnotifika lill-Parti l-oħra minnufih dwar kwalunkwe investigazzjoni meta jkunu involuti interessi reċiproċi.
 Artikolu AVSAF.11: Kunfidenzjalità u protezzjoni tad-data u tal-informazzjoni
 1.
 Kull Parti għandha, f’konformità mal-liġijiet u r-regolamenti tagħha, iżżomm il-kunfidenzjalità tad-data u tal-informazzjoni li tirċievi mill-Parti l-oħra skont dan it-Titolu. Tali data u informazzjoni tista’ tintuża biss mill-Parti li tirċievi d-data u l-informazzjoni għall-finijiet ta’ dan it-Titolu.
 2.
 B’mod partikolari, soġġetti għal-liġijiet u r-regolamenti rispettivi tagħhom, il-Partijiet la għandhom jiżvelaw lil terzi persuna, inkluż il-pubbliku, u lanqas ma għandhom jippermettu lill-awtoritajiet kompetenti tagħhom jiżvelaw lil terzi persuna, inkluż il-pubbliku, ebda data u informazzjoni li huma jirċievu mill-Parti l-oħra skont dan it-Titolu li tikkostitwixxi sigrieti kummerċjali, proprjetà intellettwali, informazzjoni kunfidenzjali kummerċjali jew finanzjarja, data riżervata jew informazzjoni relatata ma’ investigazzjoni li tkun għaddejja. Għal dan il-għan, tali data u informazzjoni għandhom jitqiesu bħala kunfidenzjali.
 3.
 Parti jew awtorità kompetenti ta’ Parti tista’, meta tipprovdi data u informazzjoni lill-Parti l-oħra jew lil awtorità kompetenti tal-Parti l-oħra, tindika d-data jew l-informazzjoni li hija tqis bħala kunfidenzjali u li ma għandhiex tkun soġġetta għal żvelar. F’dak il-każ, il-Parti jew l-awtorità kompetenti tagħha għandhom jimmarkaw b’mod ċar tali data jew informazzjoni bħala kunfidenzjali.
 4.
 Jekk Parti ma taqbilx mad-deżinjazzjoni li tkun saret mill-Parti l-oħra jew minn awtorità kompetenti ta’ dik il-Parti f’konformità mal-paragrafu 3, il-Parti preċedenti tista’ titlob konsultazzjonijiet mal-Parti l-oħra sabiex tiġi indirizzata l-kwistjoni.
 5.
 Kull Parti għandha tieħu l-prekawzjonijiet raġonevoli kollha li jkunu meħtieġa biex tipproteġi d-data u l-informazzjoni li tirċievi skont dan it-Titolu minn żvelar mhux awtorizzat.
 6.
 Il-Parti li tirċievi d-data u l-informazzjoni mill-Parti l-oħra skont dan it-Titolu ma għandha tikseb ebda dritt ta’ proprjetà fuq tali data u informazzjoni minħabba li tkun irċevietha mill-Parti l-oħra.
 Artikolu AVSAF.12: Adozzjoni u emendi tal-Annessi ta’ dan it-Titolu
 Il-Kumitat Speċjalizzat dwar is-Sikurezza tal-Avjazzjoni jista’ jemenda l-ANNESS AVSAF-1 [Ċertifikazjoni ta’ Ajrunavigabbiltà u Ambjent] ta’ dan it-Titolu, jadotta jew jemenda Annessi kif previst fl-Artikolu AVSAF.3(2) [Kamp ta’ applikazzjoni u implimentazzjoni] u jħassar kull anness.
 Artikolu AVSAF.13: Irkupru tal-kostijiet
 Kull Parti għandha tagħmel ħilitha biex tiżgura li kwalunkwe tariffa jew ħlas impost minn Parti jew mill-aġent tekniku tagħha fuq persuna ġuridika jew fiżika li l-attivitajiet tagħha jkunu koperti b’dan it-Titolu jkunu ġusti, raġonevoli u proporzjonati mas-servizzi pprovduti u ma għandhomx joħolqu ostaklu għall-kummerċ.
 Artikolu AVSAF.14: Ftehimiet oħra u arranġamenti preċedenti
 1.
 Mad-dħul fis-seħħ, dan it-Titolu għandu jissostitwixxi kwalunkwe ftehim jew arranġament bilaterali dwar is-sikurezza tal-avjazzjoni bejn ir-Renju Unit u l-Istati Membri fir-rigward ta’ kwalunkwe kwistjoni koperta minn dan it-Titolu li ġiet implimentata f’konformità mal-Artikolu AVSAF.3 [kamp ta’ applikazzjoni u implimentazzjoni].
 2.
 L-aġenti tekniċi għandhom jieħdu l-miżuri meħtieġa sabiex jirrevedu jew itemmu, kif xieraq, l-arranġamenti preċedenti bejniethom.
 3.
 Soġġett għall-paragrafi 1 u 2, xejn f’dan it-Titolu ma għandu jaffettwa d-drittijiet u l-obbligi tal-Partijiet li jirriżultaw minn kwalunkwe ftehim internazzjonali ieħor.
 Artikolu AVSAF.15: Sospensjoni tal-obbligi ta’ aċċettazzjoni reċiproka
 1.
 Parti għandu jkollha d-dritt li tissospendi, kompletament jew parzjalment, l-obbligi ta’ aċċettazzjoni tagħha skont il-paragrafu 1 tal-Artikolu AVSAF.4 [Obbligi ġenerali], meta l-Parti l-oħra tikser materjalment l-obbligi tagħha skont dan it-Titolu.
 2.
 Qabel ma teżerċita d-dritt tagħha li tissospendi l-obbligi ta’ aċċettazzjoni tagħha, Parti għandha titlob li jsiru konsultazzjonijiet bl-għan li tfittex it-twettiq tal-miżuri korrettivi tal-Parti l-oħra. Waqt il-konsultazzjonijiet, il-Partijiet għandhom, fejn xieraq, jikkunsidraw l-effetti tas-sospensjoni.
 3.
 Id-drittijiet skont dan l-Artikolu għandhom jiġu eżerċitati biss jekk il-Parti l-oħra tonqos milli tieħu miżuri korrettivi f’perjodu ta’ żmien xieraq wara l-konsultazzjonijiet. Jekk Parti teżerċita dritt fil-qafas ta’ dan l-Artikolu, din għandha tinnotifika lill-Parti l-oħra bil-miktub dwar l-intenzjoni tagħha li tissospendi l-obbligi ta’ aċċettazzjoni u tispjega r-raġunijiet għas-sospensjoni.
 4.
 Din is-sospensjoni għandha tibda tgħodd minn 30 jum wara d-data tan-notifika, sakemm, qabel it-tmiem ta’ dan il-perjodu, il-Parti li tkun bdiet is-sospensjoni ma tinnotifikax lill-Parti l-oħra bil-miktub li tkun se tirtira n-notifika tagħha.
 5.
 Tali sospensjoni ma għandhiex taffettwa l-validità tas-sejbiet ta’ konformità u ċ-ċertifikati maħruġa mill-awtoritajiet kompetenti jew mill-organizzazzjonijiet approvati tal-Parti l-oħra qabel id-data li fiha tkun daħlet fis-seħħ is-sospensjoni. Kwalunkwe sospensjoni bħal din li tkun saret effettiva tista’ tiġi rtirata immedjatament wara skambju ta’ noti diplomatiċi għal dak l-għan mill-Partijiet.
 Artikolu AVSAF.16: Terminazzjoni ta’ dan it-Titolu
 Mingħajr preġudizzju għall-Artikolu FINPROV.8 [Terminazzjoni], l-Artikolu OTH.10 [Terminazzjoni tat-Tieni Parti] u l-Artikolu FISH.17 [Terminazzjoni], kull Parti tista’ fi kwalunkwe mument ittemm dan it-Titolu, permezz ta’ notifika bil-miktub permezz ta’ mezzi diplomatiċi. F’dan il-każ, dan it-Titolu ma jibqax fis-seħħ fl-ewwel jum tad-disa’ xahar wara d-data tan-notifika.
 IT-TIELET INTESTATURA: TRASPORT BIT-TRIQ
 Titolu I: Trasport ta’ oġġetti bit-triq
 Artikolu ROAD.1: Objettiv
 1.L-objettiv ta’ dan it-Titolu huwa li jiżgura, fir-rigward tat-trasport ta’ oġġetti bit-triq, konnettività kontinwa bejn, minn ġewwa u fi ħdan it-territorji tal-Partijiet u li jistabbilixxi r-regoli li jkunu applikabbli għal tali trasport.
 2.Il-Partijiet jaqblu li ma jiħdux miżuri diskriminatorji meta japplikaw dan it-Titolu.
 3.Xejn f’dan it-Titolu ma għandu jaffettwa t-trasport ta’ oġġetti bit-triq fit-territorju ta’ waħda mill-Partijiet minn operatur ta’ trasport tal-merkanzija bit-triq stabbilit f’dak it-territorju.
 Artikolu ROAD.2: Kamp ta’ applikazzjoni
 1.Dan it-Titolu japplika għat-trasport ta’ oġġetti bit-triq bi skop kummerċjali bejn, minn ġewwa u fit-territorji tal-Partijiet u huwa mingħajr preġudizzju għall-applikazzjoni tar-regoli stabbiliti mill-Konferenza Ewropea tal-Ministri tat-Trasport.
 2.Kwalunkwe trasport ta’ oġġetti bit-triq li għalih ma tiġi riċevuta l-ebda remunerazzjoni diretta jew indiretta u li ma jiġġenera l-ebda introjtu direttament jew indirettament għas-sewwieq tal-vettura jew għal oħrajn, u li ma jkunx marbut ma’ attività professjonali għandu jitqies bħala t-trasport ta’ oġġetti għal skop mhux kummerċjali.
 Artikolu ROAD.3: Definizzjonijiet
 Għall-finijiet ta’ dan it-Titolu u flimkien mad-definizzjonijiet stabbiliti fl-Artikolu [SERVIN 1.2] [Definizzjonijiet] tal-Kapitolu wieħed tat-Titolu II tal-Ewwel Intestatura tat-Tieni Parti [Servizzi u Investiment], japplikaw id-definizzjonijiet li ġejjin:
 (a)“vettura” tfisser vettura bil-mutur reġistrata fit-territorju ta’ Parti, jew vettura kombinata akkoppjata li l-vettura bil-mutur tagħha tkun reġistrata fit-territorju ta’ Parti, u li tintuża esklussivament għat-trasport ta’ oġġetti;
 (b)“operatur ta’ trasport tal-merkanzija bit-triq” tfisser kwalunkwe persuna fiżika jew ġuridika involuta fit-trasport ta’ oġġetti bi skop kummerċjali, permezz ta’ vettura;
 (c)“operatur ta’ trasport tal-merkanzija bit-triq ta’ Parti” tfisser operatur ta’ trasport tal-merkanzija bit-triq li jkun persuna ġuridika stabbilita fit-territorju ta’ Parti jew persuna fiżika ta’ Parti;
 (d)“parti ta’ stabbiliment” tfisser il-Parti li fiha jkun stabbilit operatur ta’ trasport tal-merkanzija bit-triq;
 (e)“sewwieq” tfisser kwalunkwe persuna li ssuq vettura anki għal perjodu qasir, jew li tinġarr f’vettura bħala parti mid-dmirijiet tagħha sabiex tkun disponibbli għas-sewqan jekk meħtieġ;
 (f)“tranżitu” tfisser il-moviment ta’ vetturi fit-territorju ta’ Parti mingħajr tagħbija jew ħatt ta’ oġġetti;
 (g) “miżuri regolatorji” tfisser:
 (i)għall-Unjoni:
 (A)regolamenti u direttivi, kif previst fl-Artikolu 288 tat-Trattat dwar il-Funzjonament tal-Unjoni Ewropea (TFUE); u
 (B)l-atti ta’ implimentazzjoni u delegati, kif stabbilit fl-Artikoli 290 u 291 TFUE, rispettivament; u
 (ii) għar-Renju Unit:
 (A)leġiżlazzjoni primarja; u
 (B)leġiżlazzjoni sekondarja.
 L-Artikolu ROAD.4 Trasport tal-oġġetti bejn, minn ġewwa u fit-territorji tal-Partijiet
 1.Dment li l-kundizzjonijiet fil-paragrafu 2 jiġu ssodisfati, l-operaturi ta’ trasport tal-merkanzija bit-triq ta’ Parti jistgħu jwettqu:
 (a)vjaġġi mgħobbija b’vettura, mit-territorju tal-Parti ta’ stabbiliment lejn it-territorju tal-Parti l-oħra, u bil-kontra, bi tranżitu jew mingħajr mit-territorju ta’ pajjiż terz;
 (b)vjaġġi mgħobbija b’vettura mit-territorju tal-Parti ta’ stabbiliment lejn it-territorju tal-istess Parti bi tranżitu mit-territorju tal-Parti l-oħra;
 (c)vjaġġi mgħobbija b’vettura lejn jew mit-territorju tal-Parti ta’ stabbiliment bi tranżitu minn ġewwa t-territorju tal-Parti l-oħra;
 (d)vjaġġi mhux mgħobbija b’vettura flimkien mal-vjaġġi msemmija fil-punti minn (a) sa (c).
 2.L-operaturi tat-trasport tal-merkanzija bit-triq ta’ Parti jistgħu jwettqu biss vjaġġ imsemmi fil-paragrafu 1 jekk:
 (a)ikollhom liċenzja valida maħruġa f’konformità mal-Artikolu ROAD.5 [Rekwiżiti għall-operaturi], ħlief fil-każijiet imsemmija fl-Artikolu ROAD.6 [Eżenzjonijiet mir-rekwiżiti ta’ liċenzjar]; kif ukoll
 (b)il-vjaġġ jitwettaq minn sewwieqa li jkollhom Ċertifikat ta’ Kompetenza Professjonali f’konformità mal-Artikolu ROAD.7(1) [Rekwiżiti għas-sewwieqa].
 3.Soġġett għall-paragrafu 6 ta’ dan l-Artikolu u dment li jiġu ssodisfati l-kundizzjonijiet fil-paragrafu 2, l-operaturi tat-trasport tal-merkanzija bit-triq tar-Renju Unit jistgħu jwettqu sa żewġ vjaġġi bit-tagħbija minn Stat Membru wieħed tal-Unjoni lejn Stat Membru ieħor tal-Unjoni, mingħajr ma jirritornaw lejn it-territorju tar-Renju Unit, dment li vjaġġi bħal dawn isegwu vjaġġ mit-territorju tar-Renju Unit permess skont il-punt (a) tal-paragrafu 1.
 4.Mingħajr preġudizzju għall-paragrafu 5, soġġett għall-paragrafu 6 u dment li l-kundizzjonijiet fil-paragrafu 2 jiġu sodisfatti, l-operaturi tat-trasport tal-merkanzija bit-triq tar-Renju Unit jistgħu jwettqu vjaġġ wieħed bit-tagħbija fit-territorju ta’ Stat Membru tal-Unjoni dment li l-operazzjoni:
 (a)tinvolvi vjaġġ mit-territorju tar-Renju Unit permess mill-punt (a) tal-paragrafu 1; kif ukoll
 (b)titwettaq fi żmien sebat ijiem mill-ħatt tal-oġġetti li jkunu nġarru fil-vjaġġ imsemmi fil-punt (a) fit-territorju ta’ dak l-Istat Membru tal-Unjoni.
 5.Soġġett għall-paragrafu 6 u dment li l-kundizzjonijiet fil-paragrafu 2 jiġu ssodisfati, l-operaturi tat-trasport tal-merkanzija bit-triq tar-Renju Unit stabbiliti fl-Irlanda ta’ Fuq jistgħu jwettqu sa żewġ vjaġġi bit-tagħbija fit-territorju tal-Irlanda, dment li operazzjonijiet bħal dawn:
 (a)jinvolvu vjaġġ mit-territorju tal-Irlanda ta’ Fuq permess mill-punt (a) tal-paragrafu 1(a); kif ukoll
 (b)jitwettqu fi żmien sebat ijiem mill-ħatt fit-territorju tal-Irlanda tal-oġġetti li jkunu nġarru fil-vjaġġ imsemmi fil-punt (a).
 6.L-operaturi tat-trasport tal-merkanzija bit-triq tar-Renju Unit għandhom ikunu limitati għal massimu ta’ żewġ vjaġġi fit-territorju tal-Unjoni skont il-paragrafi 3, 4 u 5 qabel ma jirritornaw fit-territorju tar-Renju Unit.
 7.Dment li l-kundizzjonijiet fil-paragrafu 2 jiġu ssodisfati, l-operaturi tat-trasport tal-merkanzija bit-triq tal-Unjoni jistgħu jwettqu sa żewġ vjaġġi bit-tagħbija fit-territorju tar-Renju Unit, dment li operazzjonijiet bħal dawn:
 (a)jinvolvu vjaġġ mit-territorju tal-Unjoni permess mill-punt (a) tal-paragrafu 1(a); kif ukoll
 (b)jitwettqu fi żmien sebat ijiem mill-ħatt fit-territorju tar-Renju Unit tal-oġġetti li jkunu nġarru fil-vjaġġ imsemmi fil-punt (a).
 Artikolu ROAD.5: Rekwiżiti għall-operaturi
 1.L-operaturi tat-trasport tal-merkanzija bit-triq ta’ Parti li jwettqu vjaġġ imsemmi fl-Artikolu ROAD.4 [Trasport ta’ oġġetti bejn, minn ġewwa u fit-territorji tal-Partijiet] għandu jkollhom liċenzja valida maħruġa f’konformità mal-paragrafu 2 ta’ dan l-Artikolu.
 2.Il-liċenzji għandhom jinħarġu biss, f’konformità mal-liġi tal-Partijiet, lill-operaturi ta’ trasport tal-merkanzija bit-triq li jikkonformaw mar-rekwiżiti stabbiliti fit-Taqsima 1 tal-Parti A tal-Anness ROAD-1 li jirregola l-ammissjoni għall-professjoni ta’ operatur ta’ trasport tal-merkanzija bit-triq u l-eżerċitar tagħha.
 3.Kopja vera ċċertifikata tal-liċenzja għandha tinżamm abbord il-vettura u għandha tiġi ppreżentata fuq it-talba ta’ kwalunkwe uffiċjal tal-ispezzjoni awtorizzat minn kull Parti. Il-liċenzja u l-kopji veri ċċertifikati għandhom jikkorrispondu għall-mudelli stabbiliti fl-Appendiċi ROAD.A.1.3 tal-Parti A tal-Anness ROAD-1, li jistabbilixxi wkoll il-kundizzjonijiet li jirregolaw l-użu tagħha. Dawn għandu jkun fihom tal-anqas tnejn mill-karatteristiċi tas-sigurtà elenkati fl-Appendiċi ROAD.A.1.4 tal-Parti A tal-Anness ROAD-1.
 4.L-operaturi tat-trasport tal-merkanzija bit-triq għandhom jikkonformaw mar-rekwiżiti stabbiliti fit-Taqsima 2 tal-Parti A tal-Anness ROAD-1 li tistipula r-rekwiżiti għall-istazzjonar tas-sewwieqa meta jwettqu vjaġġ imsemmi fl-Artikolu ROAD.4(3)-(7) [Trasport ta’ oġġetti bejn, minn ġewwa u fit-territorji tal-Partijiet].
 Artikolu ROAD.6: Eżenzjonijiet mir-rekwiżit ta’ liċenzjar
 It-tipi ta’ trasport ta’ oġġetti u ta’ vjaġġi mingħajr tagħbija li ġejjin li jsiru flimkien ma’ dan it-trasport jistgħu jitwettqu mingħajr liċenzja valida kif imsemmija fl-Artikolu 5 [Rekwiżiti għall-operaturi]:
 (a)it-trasport tal-posta bħala servizz universali;
 (b)It-trasport ta’ vetturi li jkunu ġarrbu ħsarat jew li waqfu jiffunzjonaw;
 (c)sal-20 ta’ Frar 2022, it-trasport ta’ oġġetti f’vetturi bil-mutur li l-massa mgħobbija permissibbli tagħhom, inkluża dik tat-trailers, ma taqbiżx it-3,5 tunnellati;
 (d)mill-21 ta’ Frar 2022, it-trasport ta’ oġġetti f’vetturi bil-mutur li l-massa mgħobbija permissibbli tagħhom, inkluża dik tat-trailers, ma taqbiżx it-2,5 tunnellati;
 (e)it-trasport ta’ prodotti mediċinali, ta’ apparat, ta’ tagħmir u ta’ oġġetti oħra meħtieġa għall-kura medika f’assistenza ta’ emerġenza, b’mod partikolari għal diżastri naturali u għal assistenza umanitarja;
 (f)it-trasport ta’ oġġetti f’vetturi bil-kundizzjoni li jiġu ssodisfati l-kundizzjonijiet li ġejjin:
 (I)l-oġġetti li jinġarru jkunu l-proprjetà tal-operatur ta’ trasport tal-merkanzija bit-triq jew inbiegħu, inxtraw, inkrew jew ingħataw b’lokazzjoni, ġew prodotti, estratti, proċessati jew imsewwija mill-operatur;
 (II)l-iskop tal-vjaġġ huwa li jinġarru oġġetti lejn jew mill-bini tal-operatur ta’ trasport tal-merkanzija bit-triq jew li jmexxihom, jew ġewwa jew barra l-operatur għall-ħtiġijiet tiegħu stess;
 (III)il-vetturi użati għal tali trasport jkunu misjuqa minn persunal impjegat minn operatur ta’ trasport tal-merkanzija bit-triq, jew imqiegħed għad-dispożizzjoni tiegħu, taħt obbligu kuntrattwali;
 (IV)il-vetturi li jġorru l-oġġetti jkunu proprjetà tal-operatur ta’ trasport tal-merkanzija bit-triq, inxtraw minnu b’termini differiti jew inkrew; u
 (V)tali trasport ma jkunx biss anċillari għall-attivitajiet ġenerali tal-operatur ta’ trasport tal-merkanzija bit-triq;
 (g)it-trasport ta’ oġġetti permezz ta’ vetturi bil-mutur b’veloċità massima awtorizzata li ma taqbiżx l-40 km/h.
 Artikolu ROAD.7: Rekwiżiti għas-sewwieqa
 1
 Is-sewwieqa ta’ vetturi li jwettqu vjaġġi kif imsemmijin fl-Artikolu ROAD.4 [Trasport tal-oġġetti bejn, minn ġewwa u fit-territorji tal-Partijiet] għandhom:
 (a)ikollhom Ċertifikat ta’ Kompetenza Professjonali maħruġ f’konformità mat-Taqsima 1 tal-Parti B tal-Anness ROAD-1; kif ukoll
 (b)jikkonformaw mar-regoli dwar il-ħinijiet tas-sewqan u tax-xogħol, il-perjodi ta’ mistrieħ, il-pawżi u l-użu tat-takografi f’konformità mat-Taqsimiet minn 2 sa 4 tal-Parti B tal-Anness ROAD-1.
 2.
 Il-Ftehim Ewropew dwar il-Ħidma ta’ Ekwipaġġi ta’ Vetturi involuti fit-Trasport Internazzjonali bit-Triq (AETR) għandu japplika, minflok il-punt (b) tal-paragrafu 1, għal operazzjonijiet internazzjonali tat-trasport bit-triq imwettqa parzjalment barra mit-territorju tal-Partijiet, għall-vjaġġ kollu.
 Artikolu ROAD.8: Rekwiżiti għall-vetturi
 1.Parti ma għandhiex tirrifjuta jew tipprojbixxi l-użu fit-territorju tagħha ta’ vettura li tkun qed twettaq vjaġġ imsemmi fl-Artikolu ROAD.4 [Trasport tal-oġġetti bejn, minn ġewwa u fit-territorji tal-Partijiet] jekk il-vettura tikkonforma mar-rekwiżiti stabbiliti fit-Taqsima 1 tal- Parti C tal-Anness ROAD-1.
 2.Il-vetturi li jwettqu l-vjaġġi msemmija fl-Artikolu ROAD.4 [Trasport tal-oġġetti bejn, minn ġewwa u fit-territorji tal-Partijiet] għandhom ikunu mgħammra b’takografu mibni, installat, użat, ittestjat u kkontrollat f’konformità mat-Taqsima 2 tal- Parti C tal-Anness ROAD-1.
 Artikolu ROAD.9: Regoli dwar it-traffiku fit-toroq
 Is-sewwieqa ta’ vetturi li jwettqu t-trasport ta’ oġġetti skont dan it-Titolu għandhom, meta jkunu fit-territorju tal-Parti l-oħra, jikkonformaw mal-liġijiet u mar-regolamenti nazzjonali fis-seħħ f’dak it-territorju dwar it-traffiku fit-toroq.
 Artikolu ROAD.10: Żvilupp tal-liġijiet u Kumitat Speċjalizzat dwar it-Trasport bit-Triq
 1.
 Meta Parti tipproponi miżura regolatorja ġdida f’qasam kopert mill-Anness ROAD-1, din għandha:
 (a)tinnotifika lill-Parti l-oħra bil-miżura regolatorja proposta malajr kemm jista’ jkun; u
 (b)iżżomm lill-Parti l-oħra informata bil-progress fir-rigward tal-miżura regolatorja.
 2.
 Wara talba minn waħda mill-Partijiet, għandu jsir skambju tal-fehmiet fil-Kumitat Speċjalizzat dwar it-Trasport bit-Triq mhux aktar tard minn xahrejn wara l-preżentazzjoni tat-talba, dwar jekk il-miżura regolatorja ġdida proposta tkunx tapplika għall-vjaġġi msemmija fl-Artikolu ROAD.4 [Trasport tal-oġġetti bejn, minn ġewwa u fit-territorji tal-Partijiet], jew le.
 3.
 Meta Parti tadotta miżura regolatorja ġdida msemmija fil-paragrafu 1, din għandha tinnotifika lill-Parti l-oħra, u tipprovdilha t-test tal-miżura regolatorja l-ġdida fi żmien ġimgħa mill-pubblikazzjoni tagħha.
 4.
 Il-Kumitat Speċjalizzat dwar it-Trasport bit-Triq għandu jiltaqa’ biex jiddiskuti kwalunkwe miżura regolatorja ġdida adottata, wara talba ta’ waħda mill-Partijiet fi żmien xahrejn mill-preżentazzjoni tat-talba, irrispettivament minn jekk tkunx saret notifika f’konformità mal-paragrafu 1 jew 3 jew le, jew diskussjoni f’konformità mal-paragrafu 2.
 5.
 Il-Kumitat Speċjalizzat dwar it-Trasport bit-Triq jista’:
 (a)jemenda l-Anness ROAD-1 biex iqis l-iżviluppi regolatorji u/jew teknoloġiċi, jew biex jiżgura l-implimentazzjoni sodisfaċenti ta’ dan it-Titolu;
 (b)jikkonferma li l-emendi magħmula mill-miżura regolatorja l-ġdida jikkonformaw mal-Anness ROAD-1; jew
 (c)jiddeċiedi fuq xi miżura oħra mmirata biex tissalvagwardja l-funzjoni sewwa ta’ dan it-Titolu.
 Artikolu ROAD.11: Miżuri ta’ rimedju
 1
 Jekk Parti tqis li l-Parti l-oħra tkun adottat miżura regolatorja ġdida li ma tikkonformax mar-rekwiżiti tal-Anness ROAD-1, b’mod partikolari f’każijiet fejn il-Kumitat Speċjalizzat dwar it-Trasport bit-Triq ma jkunx ħa deċiżjoni skont l-Artikolu 10(5) [Żvilupp ta’ liġijiet u Kumitat Speċjalizzat dwar it-Trasport bit-Triq], l-Parti l-oħra xorta tapplika d-dispożizzjonijiet tal-miżura regolatorja l-ġdida għall-operaturi, għas-sewwieqa jew għall-vetturi tat-trasport bit-triq tal-Parti, il-Parti tista’, wara li tinnotifika lill-Parti l-oħra, tadotta miżuri ta’ rimedju xierqa, inkluż is-sospensjoni tal-obbligi skont dan il-Ftehim jew xi Ftehim supplimentari, dment li tali miżuri:
 (a)ma jeċċedux il-livell ekwivalenti għat-tixjin jew l-indeboliment ikkawżat minħabba l-miżura regolatorja ġdida adottata mill-Parti l-oħra li ma tikkonformax mar-rekwiżiti tal-Anness ROAD-1; u
 (b)jidħlu fis-seħħ mhux qabel ma jgħaddu sebat ijiem minn meta l-Parti li jkollha ħsieb li tieħu miżuri bħal dawn tkun innotifikat lill-Parti l-oħra skont dan il-paragrafu.
 2.
 Il-miżuri ta’ rimedju xierqa għandhom jieqfu japplikaw:
 (a)meta l-Parti li tkun ħadet tali miżuri tkun sodisfatta li l-Parti l-oħra tkun qed tikkonforma mal-obbligi tagħha skont dan it-Titolu; jew
 (b)f’konformità ma’ sentenza tat-tribunal tal-arbitraġġ.
 3.Parti ma għandhiex tinvoka l-Ftehim tad-WTO jew kwalunkwe ftehim internazzjonali ieħor biex tipprekludi lill-Parti l-oħra milli tissospendi l-obbligi taħt dan l-Artikolu.
 Artikolu ROAD.12: Tassazzjoni
 1.Vetturi użati għall-ġarr ta’ oġġetti f’konformità ma’ dan it-Titolu għandhom ikunu eżentati mit-taxxi u mill-ħlasijiet imposti fuq il-pussess jew iċ-ċirkolazzjoni ta’ vetturi fit-territorju tal-Parti l-oħra.
 2.L-eżenzjoni msemmija fil-paragrafu 1 ma għandhiex tapplika għal:
 (a)taxxa jew imposta fuq il-konsum tal-fjuwil;
 (b)imposta għall-użu ta’ triq jew network ta’ toroq; jew
 (c)imposta għall-użu ta’ pontijiet, mini jew laneċ partikolari.
 3.Il-fjuwil li jinsab fit-tankijiet standard tal-vetturi u tal-kontenituri u ta’ kontejners speċjali, li jiddaħħal b’mod temporanju, li jintużaw direttament għall-iskop ta’ propulsjoni u, fejn xieraq, għat-tħaddim, waqt it-trasport, ta’ sistemi ta’ refriġerazzjoni u sistemi oħra, kif ukoll lubrifikanti preżenti fil-vetturi bil-mutur u meħtieġa għall-operazzjoni normali tagħhom matul il-vjaġġ, għandhom ikunu ħielsa minn dazji doganali u kwalunkwe taxxa u imposta oħra, bħall-VAT u d-dazji tas-sisa, u ma għandhomx ikunu soġġetti għal kwalunkwe restrizzjoni fuq l-importazzjoni.
 4.L-ispare parts importati għat-tiswija ta’ vettura fit-territorju ta’ Parti waħda li tkun ġiet irreġistrata jew imqiegħda fiċ-ċirkolazzjoni fil-Parti l-oħra, għandhom jiddaħħlu taħt il-kopertura ta’ dħul temporanju mingħajr dazju u mingħajr projbizzjoni jew restrizzjoni fuq l-importazzjoni. Il-parts mibdula huma soġġetti għad-dazji doganali u taxxi oħra (VAT) u għandhom jiġu esportati mill-ġdid jew meqruda taħt il-kontroll tal-awtoritajiet doganali tal-Parti l-oħra.
 Artikolu ROAD.13: Obbligi f’Titoli oħra
 L-Artikoli SERVIN 3.2 [Aċċess għas-suq] u SERVIN 3.4 [Trattament nazzjonali] tal-Kapitolu tlieta tat-Titolu II tal-Ewwel Intestatura tat-Tieni Parti huma inkorporati f’dan it-Titolu u jagħmlu parti minnu u japplikaw għat-trattament tal-operaturi ta’ trasport tal-merkanzija bit-triq li jwettqu vjaġġi f’konformità mal-Artikolu ROAD.4 [Trasport tal-oġġetti bejn, minn ġewwa u fit-territorji tal-Partijiet].
 Artikolu ROAD.14: Terminazzjoni ta’ dan it-Titolu
 5. Mingħajr preġudizzju għall-Artikolu FINPROV.8 [Terminazzjoni], l-Artikolu OTH.10 [Terminazzjoni tat-Tieni Parti] u l-Artikolu FISH.17 [Terminazzjoni], kull Parti tista’ fi kwalunkwe mument ittemm dan it-Titolu, permezz ta’ notifika bil-miktub permezz ta’ mezzi diplomatiċi. F’dan il-każ, dan it-Titolu ma jibqax fis-seħħ fl-ewwel jum tad-disa’ xahar wara d-data tan-notifika.
 Titolu II: Trasport ta’ passiġġieri bit-triq
 Artikolu X: Kamp ta’ applikazzjoni
 1.L-objettiv ta’ dan it-Titolu huwa li jiżgura, fir-rigward tat-trasport ta’ passiġġieri bit-triq, konnettività kontinwa bejn, minn ġewwa u fi ħdan it-territorji tal-Partijiet u li jistabbilixxi r-regoli li jkunu applikabbli għal tali trasport. Dan japplika għat-trasport okkażjonali, regolari u dak regolari speċjali ta’ passiġġieri bil-kowċ u bix-xarabank bejn, minn ġewwa u fit-territorji tal-Partijiet.
 2.Il-Partijiet jaqblu li ma jiħdux miżuri diskriminatorji meta japplikaw dan it-Titolu.
 3.Xejn f’dan it-Titolu ma għandu jaffettwa t-trasport ta’ passiġġieri fit-territorju ta’ waħda mill-Partijiet minn operatur tat-trasport tal-passiġġieri bit-triq stabbilit f’dak it-territorju.
 Artikolu X+1: Definizzjonijiet
 Għall-finijiet ta’ dan it-Titolu u flimkien mad-definizzjonijiet stabbiliti fl-Artikolu SERVIN 1.2 [Definizzjonijiet] tal-Kapitolu wieħed tat-Titolu II tal-Ewwel Intestatura tat-Tieni Parti [Servizzi u investiment], japplikaw id-definizzjonijiet li ġejjin:
 (a)“xarabanks u kowċis” huma vetturi li, minħabba l-kostruzzjoni u t-tagħmir tagħhom, huma xierqa għat-trasport ta’ aktar minn disa’ persuni, inkluż is-sewwieq, u huma maħsuba għal dak l-iskop;
 (b)“servizzi tat-trasport tal-passiġġieri” tfisser servizzi tat-trasport bit-triq għall-pubbliku jew għal kategoriji speċifiċi ta’ utenti, forniti bi ħlas mill-persuna ttrasportata jew mill-organizzatur tat-trasport, permezz ta’ kowċis u ta’ xarabanks;
 (c)“operatur tat-trasport bit-triq tal-passiġġieri” tfisser kwalunkwe persuna fiżika jew kwalunkwe persuna ġuridika, kemm jekk ikollha l-personalità ġuridika tagħha stess kif ukoll jekk tkun dipendenti fuq awtorità li jkollha tali personalità, li tforni servizzi tat-trasport tal-passiġġieri;
 (d)“operatur tat-trasport bit-triq tal-passiġġieri ta’ Parti” tfisser operatur tat-trasport bit-triq tal-passiġġieri li jkun stabbilit fit-territorju ta’ Parti jew persuna fiżika ta’ Parti;
 (e)“servizzi regolari” tfisser servizzi tat-trasport tal-passiġġieri forniti bi frekwenza speċifikata tul rotot speċifikati, li bihom il-passiġġieri jistgħu jinġabru u jitniżżlu f’punti ta’ waqfien iddeterminati minn qabel;
 (f)“servizzi regolari speċjali” tfisser servizzi, organizzati minn kwalunkwe persuna, li jipprovdu għat-trasport ta’ kategoriji speċifikati ta’ persuni bl-esklużjoni ta’ passiġġieri oħra, sa fejn dawn is-servizzi jkunu operati bil-kundizzjonijiet speċifikati għal servizzi regolari. Servizzi regolari speċjali għandhom jinkludu:
 (I)it-trasport ta’ ħaddiema bejn id-dar u x-xogħol, u
 (II)it-trasport ta’ tfal tal-iskola u ta’ studenti lejn u mill-istituzzjoni edukattiva.
 Il-fatt li servizz regolari speċjali jista’ jiġi varjat skont il-ħtiġiet tal-utent u ma għandux jaffettwa l-klassifikazzjoni tiegħu bħala servizz regolari;
 (g)“grupp” tfisser kwalunkwe waħda minn dawn li ġejjin:
 (I)persuna fiżika jew ġuridika assoċjata waħda jew aktar u l-persuna jew persuni fiżiċi jew ġuridiċi prinċipali tagħha,
 (II)persuna fiżika jew persuna ġuridika assoċjati waħda jew aktar li jkollhom l-istess persuna jew persuni fiżiċi jew ġuridiċi prinċipali;
 (h)“Ftehim Interbus” tfisser il-Ftehim dwar it-trasport okkażjonali internazzjonali ta’ passiġġieri bil-kowċ u bix-xarabank, kif emendat sussegwentement, li daħal fis-seħħ fl-1 ta’ Jannar 2003;
 (i)“tranżitu” tfisser il-moviment ta’ kowċis u ta’ xarabanks fit-territorju ta’ Parti mingħajr ma jittellgħu jew jitniżżlu passiġġieri;
 (j)“servizzi okkażjonali” tfisser servizzi li mhumiex servizzi regolari jew servizzi regolari speċjali, u li huma karatterizzati fuq kollox mill-fatt li jġorru gruppi ta’ passiġġieri li jinġemgħu fuq l-inizjattiva tal-klijent jew tal-operatur tat-trasport bit-triq tal-passiġġieri.
 Artikolu X+2: It-trasport tal-passiġġieri bil-kowċ u bix-xarabank bejn, minn ġewwa u fi ħdan it-territorji tal-Partijiet
 1.L-operatur tat-trasport bit-triq tal-passiġġieri ta’ Parti jista’, meta jipprovdi servizzi regolari u regolari speċjali, iwettaq vjaġġi mgħobbija mit-territorju ta’ Parti lejn it-territorju tal-Parti l-oħra, bi tranżitu jew mingħajr mit-territorju ta’ pajjiż terz, u vjaġġi mingħajr tagħbija relatati ma’ dawn il-vjaġġi.
 2.L-operaturi tat-trasport bit-triq tal-passiġġieri jistgħu, meta jipprovdu servizzi regolari u regolari speċjali, iwettqu vjaġġi bit-tagħbija mit-territorju tal-Parti, li fiha huwa stabbilit l-operatur tat-trasport bit-triq tal-passiġġieri, lejn it-territorju tal-istess Parti bi tranżitu minn ġewwa t-territorju tal-Parti l-oħra, u vjaġġi mingħajr tagħbija relatati ma’ tali vjaġġi.
 3.Operatur tat-trasport bit-triq tal-passiġġieri ta’ Parti ma jistax jopera servizzi regolari jew servizzi regolari speċjali li jkollhom kemm l-oriġini kif ukoll id-destinazzjoni fit-territorju tal-Parti l-oħra.
 4.Meta s-servizz tat-trasport tal-passiġġieri msemmi fil-paragrafu 1 ikun parti minn servizz lejn jew mit-territorju tal-Parti fejn ikun stabbilit l-operatur tat-trasport bit-triq tal-passiġġieri, il-passiġġieri jistgħu jinġabru jew jitniżżlu fit-territorju tal-Parti l-oħra en route, dment li l-waqfa tkun awtorizzata f’konformità mar-regoli applikabbli f’dak it-territorju.
 5.Fejn is-servizz tat-trasport tal-passiġġieri msemmi f’dan l-Artikolu jkun parti minn servizz regolari internazzjonali jew servizz regolari speċjali bejn l-Irlanda u r-Renju Unit fir-rigward tal-Irlanda ta’ Fuq, il-passiġġieri jistgħu jinġabru u jitniżżlu f’Parti waħda minn operatur tat-trasport bit-triq tal-passiġġieri stabbilit fil-Parti l-oħra.
 6.L-operaturi tat-trasport bit-triq tal-passiġġieri stabbiliti fit-territorju ta’ Parti minnhom jistgħu, fuq bażi temporanja, jipprovdi servizzi okkażjonali fil-gżira tal-Irlanda bil-ġbir u bit-tniżżil tal-passiġġieri fit-territorju tal-Parti l-oħra.
 7.L-operaturi tat-trasport bit-triq tal-passiġġieri jistgħu, meta joffru servizzi okkażjonali, iwettqu vjaġġ bit-tagħbija mit-territorju ta’ Parti minn ġewwa t-territorju tal-Parti l-oħra lejn it-territorju ta’ Parti mhux Kontraenti għall-Ftehim Interbus, inkluż vjaġġ mhux mgħobbi relatat.
 8.Is-servizzi tat-trasport tal-passiġġieri msemmija f’dan l-Artikolu għandhom jitwettqu bl-użu ta’ kowċis u ta’ xarabanks reġistrati fil-Parti fejn ikun stabbilit jew jirrisjedi l-operatur tat-trasport bit-triq tal-passiġġieri. Dawk il-kowċis u x-xarabanks għandhom jikkonformaw mal-istandards tekniċi stabbiliti fl-Anness 2 tal-Ftehim Interbus.
 Artikolu X+3: Kundizzjonijiet għall-provvista tas-servizzi msemmija fl-Artikolu X+2
 1.Is-servizzi regolari għandhom ikunu miftuħa għall-operaturi kollha tat-trasport bit-triq tal-passiġġieri ta’ Parti, soġġetti għal prenotazzjoni obbligatorja fejn xieraq.
 2.Is-servizzi regolari u s-servizzi regolari speċjali għandhom ikunu soġġetti għal awtorizzazzjoni f’konformità mal-Artikolu X+4, u mal-paragrafu 6.
 3.In-natura regolari tas-servizz ma għandhiex tkun affettwata minn xi aġġustament fil-kundizzjonijiet operazzjonali tas-servizz.
 4.L-organizzazzjoni ta’ servizzi paralleli jew temporanji, li jservu l-istess pubbliku bħas-servizzi regolari eżistenti, in-nuqqas ta’ servizz f’ċerti waqfiet u s-servizz ta’ waqfiet addizzjonali fuq is-servizzi regolari eżistenti għandhom ikunu rregolati mill-istess regoli applikabbli għas-servizzi regolari eżistenti.
 5.Għandhom ikunu japplikaw it-Taqsimiet V (Dispożizzjonijiet soċjali) u VI (Dispożizzjonijiet doganali u fiskali) tal-Ftehim Interbus kif ukoll l-Annessi I (Kundizzjonijiet li japplikaw għall-operaturi tat-trasport bit-triq tal-passiġġieri) u II (Standards tekniċi li japplikaw għax-xarabanks u għall-kowċis) tiegħu.
 6.Għal perjodu ta’ sitt xhur mid-data li fiha jidħol fis-seħħ dan il-Ftehim, is-servizzi regolari speċjali ma għandhomx ikunu soġġetti għal awtorizzazzjoni meta jkunu koperti minn kuntratt konkluż bejn l-organizzatur u l-operatur tat-trasport bit-triq tal-passiġġieri.
 7.Is-servizzi okkażjonali koperti minn dan it-Titolu skont l-Artikolu X+(2) ma għandhomx jeħtieġu awtorizzazzjoni. Madankollu, l-organizzazzjoni ta’ servizzi paralleli jew temporanji komparabbli ma’ servizzi regolari eżistenti u li jaqdu lil l-istess pubbliku bħal dawn tal-aħħar għandhom ikunu soġġetti għal awtorizzazzjoni f’konformità mat-Taqsima VIII tal-Ftehim Interbus.
 Artikolu X+4: Awtorizzazzjoni
 1.L-awtorizzazzjonijiet għas-servizzi msemmija fl-Artikolu X+2 għandhom jinħarġu mill-awtorità kompetenti tal-Parti li fit-territorju tagħha jkun stabbilit l-operatur tat-trasport bit-triq tal-passiġġieri (minn hawn ’il quddiem “l-awtorità awtorizzanti”).
 2.Jekk operatur tat-trasport bit-triq tal-passiġġieri jkun stabbilit fl-Unjoni, l-awtorità awtorizzanti għandha tkun l-awtorità kompetenti tal-Istat Membru ta’ oriġini jew ta’ destinazzjoni.
 3.Fil-każ ta’ grupp ta’ operaturi tat-trasport bit-triq tal-passiġġieri li biħsiebhom joperaw servizz imsemmi fl-Artikolu X+2, l-awtorità awtorizzanti għandha tkun l-awtorità kompetenti li lilha tiġi indirizzata l-applikazzjoni f’konformità mat-tieni subparagrafu tal-Artikolu X+5(1).
 4.L-awtorizzazzjonijiet għandhom jinħarġu f’isem l-operatur tat-trasport bit-triq tal-passiġġieri u ma għandhomx ikunu trasferibbli. Madankollu, operatur tat-trasport bit-triq tal-passiġġieri ta’ Parti li jkun irċieva awtorizzazzjoni jista’, bil-kunsens tal-awtorità awtorizzanti, jopera s-servizz permezz ta’ sottokuntrattur, jekk din il-possibbiltà tkun konformi mal-liġi tal-Parti. F’dan il-każ, l-isem tas-sottokuntrattur u r-rwol tiegħu għandhom jiġu indikati fl-awtorizzazzjoni. Is-sottokuntrattur għandu jkun operatur tat-trasport bit-triq tal-passiġġieri ta’ Parti u għandu jikkonforma mad-dispożizzjonijiet kollha ta’ dan it-Titolu.
 Fil-każ ta’ grupp ta’ operaturi tat-trasport bit-triq tal-passiġġieri li biħsiebhom joperaw is-servizzi msemmija fl-Artikolu X+2, l-awtorizzazzjoni għandha tinħareġ fl-ismijiet tal-operaturi kollha tat-trasport bit-triq tal-passiġġieri tal-grupp u għandha tiddikjara l-ismijiet ta’ dawk l-operaturi kollha. Din għandha tingħata lill-operaturi tat-trasport bit-triq tal-passiġġieri inkarigati mill-operaturi l-oħra tat-trasport bit-triq tal-passiġġieri ta’ Parti għal dawn l-għanijiet u li jkunu talbuha, u għandhom jingħataw kopji veri ċċertifikati lill-operaturi l-oħra tat-trasport bit-triq tal-passiġġieri.
 5.Mingħajr preġudizzju għall-Artikolu X+6(3), il-perjodu ta’ validità tal-awtorizzazzjoni ma għandux jaqbeż il-ħames snin. Dan jista’ jiġi stabbilit għal perjodu iqsar, jew b’talba tal-applikant jew permezz ta’ kunsens reċiproku tal-awtoritajiet kompetenti tal-Partijiet li fit-territorju tagħhom jittellgħu jew jitniżżlu l-passiġġieri.
 6.L-awtorizzazzjonijiet għandhom jispeċifikaw dan li ġej:
 (a)it-tip ta’ servizz;
 (b)ir-rotta tas-servizz, b’mod partikolari l-punt tat-tluq u l-punt tal-wasla;
 (c)il-perjodu ta’ validità tal-awtorizzazzjoni; u
 (d)il-waqfiet u l-iskeda tal-ħinijiet.
 7.L-awtorizzazzjonijiet għandhom ikunu konformi mal-mudell stabbilit fl-Anness ROAD-2.
 8.L-operatur tat-trasport bit-triq tal-passiġġieri ta’ Parti li jwettaq servizz imsemmi fl-Artikolu X+2 jista’ juża vetturi addizzjonali sabiex jittratta sitwazzjonijiet temporanji u eċċezzjonali. Tali vetturi addizzjonali jistgħu jintużaw biss bl-istess kundizzjonijiet kif stabbilit fl-awtorizzazzjoni msemmija fil-paragrafu 6.
 F’dan il-każ, minbarra d-dokumenti msemmija fl-Artikolu X+10(1) u (2), l-operatur tat-trasport bit-triq tal-passiġġieri għandu jiżgura li tinġarr kopja tal-kuntratt bejn l-operatur tat-trasport bit-triq tal-passiġġieri li jwettaq is-servizz regolari jew is-servizz regolari speċjali u l-impriża li tipprovdi l-vetturi addizzjonali jew jinġarr dokument ekwivalenti fil-vettura u li dan jiġi ppreżentat fuq it-talba ta’ kwalunkwe uffiċjal awtorizzat tal-ispezzjoni.
 Artikolu X+5: Sottomissjoni ta’ applikazzjoni għal awtorizzazzjoni
 1.L-applikazzjonijiet għall-awtorizzazzjoni għandhom jiġu sottomessi mill-operatur tat-trasport bit-triq tal-passiġġieri ta’ Parti lill-awtorità awtorizzanti msemmija fl-Artikolu X+4(1).
 Għandha tiġi sottomessa applikazzjoni waħda biss għal kull servizz. Fil-każijiet imsemmija fl-Artikolu X+4(3), din għandha tiġi ppreżentata mill-operatur maħtur mill-operaturi l-oħra għal dawn il-finijiet. L-applikazzjoni għandha tiġi indirizzata lill-awtorità awtorizzanti tal-Parti fejn jkun stabbilit l-operatur tat-trasport bit-triq tal-passiġġieri li jkun issottomettiha.
 2.L-applikazzjoni għall-awtorizzazzjoni għandha tiġi ppreżentata fuq il-bażi tal-mudell stabbilit fl-Anness ROAD-3.
 3.L-operatur tat-trasport bit-triq tal-passiġġieri li japplika għall-awtorizzazzjoni għandu jipprovdi kwalunkwe informazzjoni oħra li huwa jqis rilevanti jew li tintalab mill-awtorità awtorizzanti, b’mod partikolari d-dokumenti elenkati fl-Anness ROAD-3.
 Artikolu X+6: Proċedura ta’ awtorizzazzjoni
 1.L-awtorizzazzjonijiet għandhom jinħarġu bi ftehim mal-awtoritajiet kompetenti fil-Partijiet li fit-territorju tagħhom jittellgħu jew jitniżżlu l-passiġġieri. L-awtorità awtorizzanti għandha tibgħat kopja tal-applikazzjoni, flimkien ma’ kopji ta’ kwalunkwe dokumentazzjoni rilevanti oħra, u mal-valutazzjoni tagħha, lil dawn l-awtoritajiet kompetenti, kif ukoll lill-awtoritajiet kompetenti li s-servizzi jgħaddu mit-territorji tagħhom mingħajr ma jittellgħu jew jitniżżlu l-passiġġieri.
 Fir-rigward tal-Unjoni, l-awtoritajiet kompetenti msemmija fl-ewwel subparagrafu għandhom ikunu dawk tal-Istati Membri li fit-territorji tagħhom jittellgħu jew jitniżżlu l-passiġġieri, u li s-servizzi jgħaddu mit-territorji tagħhom mingħajr ma jittellgħu jew jitniżżlu l-passiġġieri.
 2.L-awtoritajiet kompetenti li jkun intalab il-qbil tagħhom għandhom jinnotifikaw lill-awtorità awtorizzanti bid-deċiżjoni tagħhom rigward l-applikazzjoni fi żmien erba’ xhur. Dan il-limitu ta’ żmien għandu jiġi kkalkolat mid-data tar-riċevuta tat-talba għal ftehim kif tkun tidher fil-konferma tar-riċevuta. Jekk id-deċiżjoni riċevuta mingħand l-awtoritajiet kompetenti li mingħandhom ikun intalab il-ftehim, tkun negattiva, din għandu jkun fiha dikjarazzjoni tar-raġunijiet xierqa. Jekk l-awtorità awtorizzanti ma tirċievi l-ebda tweġiba fi żmien erba’ xhur, l-awtoritajiet kompetenti kkonsultati għandhom jitqiesu li jkunu qablu u l-awtorità awtorizzanti tkun tista’ tagħti l-awtorizzazzjoni.
 L-awtoritajiet kompetenti li t-territorju tagħhom jinqasam mingħajr ma jittellgħu jew jitniżżlu passiġġieri jistgħu jinnotifikaw lill-awtorità awtorizzanti bil-kummenti tagħhom fi żmien erba’ xhur.
 3.Fir-rigward tas-servizzi li kienu ġew awtorizzati skont ir-Regolament (KE) Nru 1073/2009 tal-Parlament Ewropew u tal-Kunsill
 70
 qabel tmiem il-perjodu ta’ tranżizzjoni u li fir-rigward tagħhom tiskadi l-awtorizzazzjoni fi tmiem il-perjodu ta’ tranżizzjoni, għandu japplika dan li ġej:
 (a)meta, soġġett għall-bidliet meħtieġa għall-konformità mal-Artikolu X+2, il-kundizzjonijiet tal-operat ikunu l-istess bħal dawk stabbiliti fl-awtorizzazzjoni mogħtija fil-qafas tar-Regolament (KE) Nru 1073/2009, l-awtorità tal-awtorizzazzjoni rilevanti skont dan it-Titolu tista’, wara applikazzjoni jew mod ieħor, toħroġ awtorizzazzjoni korrispondenti skont dan it-Titolu lill-operatur tat-trasport bit-triq. Meta tinħareġ awtorizzazzjoni bħal din, il-ftehim tal-awtoritajiet kompetenti li fit-territorji tagħhom jittellgħu jew jitniżżlu l-passiġġieri, kif imsemmi fil-paragrafu 2, għandu jitqies li ġie pprovdut. Dawn l-awtoritajiet kompetenti u l-awtoritajiet kompetenti li t-territorju tagħhom jinqasam mingħajr ma jittellgħu jew jitniżżlu passiġġieri jistgħu, f’kull waqt, jinnotifikaw lill-awtorità awtorizzanti bil-kummenti li jista’ jkollhom;
 (b)meta jiġi applikat il-punt (a), il-perjodu ta’ validità tal-awtorizzazzjoni korrispondenti mogħtija skont dan it-Titolu ma għandux jestendi lil hinn mill-aħħar jum tal-perjodu ta’ validità speċifikat fl-awtorizzazzjoni mogħtija qabel skont ir-Regolament (KE) Nru 1073/2009.
 4.L-awtorità awtorizzanti għandha tieħu deċiżjoni dwar l-applikazzjoni mhux aktar tard minn sitt xhur mid-data tas-sottomissjoni tal-applikazzjoni mill-operatur tat-trasport bit-triq tal-passiġġieri.
 5.L-awtorizzazzjoni għandha tingħata, minbarra:
 (a)jekk l-applikant ma jkunx kapaċi jipprovdi s-servizz li huwa s-suġġett tal-applikazzjoni bl-apparat direttament għad-dispożizzjoni tal-applikant;
 (b)(b)
 jekk l-applikant ma jkunx konformi mal-leġiżlazzjoni nazzjonali jew internazzjonali dwar it-trasport bit-triq, u b’mod partikolari mal-kundizzjonijiet u mar-rekwiżiti relatati mal-awtorizzazzjonijiet għas-servizzi internazzjonali tat-trasport bit-triq tal-passiġġieri, jew ikun wettaq xi ksur serju tal-leġiżlazzjoni dwar it-trasport bit-triq ta’ Parti, b’mod partikolari fir-rigward tar-regoli applikabbli għall-vetturi u għall-perjodi tas-sewqan u tal-mistrieħ għas-sewwieqa;
 (c)jekk fil-każ ta’ applikazzjoni għal tiġdid ta’ awtorizzazzjoni ma jkunx hemm konformità mal-kundizzjonijiet tal-awtorizzazzjoni;
 (d)Parti tiddeċiedi, fuq il-bażi ta’ analiżi dettaljata, li s-servizz konċernat ikun jaffettwa b’mod serju l-vijabbiltà ta’ servizz komparabbli kopert minn kuntratt jew minn diversi kuntratti ta’ servizz pubbliku li jikkonformaw mal-liġi tal-Parti rigward is-sezzjonijiet diretti konċernati. F’każ bħal dak, il-Parti għandha tistabbilixxi kriterji, fuq bażi mhux diskriminatorja, sabiex jiġi ddeterminat jekk is-servizz li tkun saret applikazzjoni għalih ikunx jaffettwa serjament il-vijabbiltà tas-servizz komparabbli msemmi hawn fuq, u għandha tikkomunikahom lill-Partijiet l-oħra msemmija fil-paragrafu 1; jew
 (e)Parti tiddeċiedi fuq il-bażi ta’ analiżi dettaljata li l-iskop prinċipali tas-servizz mhuwiex li jġorr passiġġieri bejn waqfiet li jinsabu fit-territorji tal-Partijiet.
 Fil-każ li s-servizz eżistenti jkun qiegħed serjament jaffettwa l-vijabilità ta’ servizz komparabbli kopert minn kuntratt ta’ servizz pubbliku wieħed jew aktar li jikkonforma mal-liġi ta’ Parti fuq is-sezzjonijiet diretti konċernati, minħabba raġunijiet eċċezzjonali li ma setgħux ikunu previsti meta ngħatat l-awtorizzazzjoni, Parti tista’, bi qbil mal-Parti l-oħra, tissospendi jew tirtira l-awtorizzazzjoni sabiex jitħaddem is-servizz internazzjonali tal-kowċ u tax-xarabank wara li jingħata sitt xhur żmien lill-operatur tat-trasport bit-triq tal-passiġġieri.
 Il-fatt li operatur tat-trasport bit-triq tal-passiġġieri ta’ Parti joffri prezzijiet orħos minn dawk offruti minn operatur ieħor tat-trasport bit-triq tal-passiġġieri jew il-fatt li l-konnessjoni inkwistjoni diġà tkun operata minn operaturi oħra tat-trasport bit-triq tal-passiġġieri ma għandux minnu nnifsu jikkostitwixxi ġustifikazzjoni għar-rifjut tal-applikazzjoni.
 6.Wara li tkun temmet il-proċedura stabbilita fil-paragrafi minn 1 sa 5, l-awtorità awtorizzanti għandha tagħti l-awtorizzazzjoni jew ir-rifjut formali tal-applikazzjoni.
 Fid-deċiżjonijiet ta’ rifjut tal-applikazzjoni għandhom jiġu ddikjarati r-raġunijiet li fuqhom ikunu ġew ibbażati l-istess deċiżjonijiet. Il-Partijiet għandhom jiżguraw li l-impriżi tat-trasport jingħataw l-opportunità li jagħmlu rappreżentazzjonijiet fl-eventwalità li l-applikazzjoni tagħhom tiġi rrifjutata.
 L-awtorità awtorizzanti għandha tinforma lill-awtoritajiet kompetenti tal-Parti l-oħra bid-deċiżjoni tagħha u għandha tibgħatilhom kopja ta’ kwalunkwe awtorizzazzjoni.
 Artikolu X+7: Tiġdid u modifika tal-awtorizzazzjoni
 1.L-Artikolu X+6 għandu japplika, mutatis mutandis, għal applikazzjonijiet għat-tiġdid tal-awtorizzazzjonijiet jew għall-alterazzjoni tal-kundizzjonijiet li fihom iridu jitwettqu s-servizzi soġġetti għal awtorizzazzjoni.
 2.Jekk l-awtorizzazzjoni eżistenti tiskadi fi żmien sitt xhur mid-data li fiha dan il-Ftehim jidħol fis-seħħ, il-perjodu ta’ żmien li fih l-awtoritajiet kompetenti msemmija fl-Artikolu X+6(2) għandhom jinnotifikaw lill-awtorità awtorizzanti dwar il-qbil, jew dwar il-kummenti tagħhom, mal-applikazzjoni f’konformità ma’ dak l-Artikolu, huwa ta’ xahrejn.
 3.Fil-każ ta’ alterazzjoni minuri fil-kundizzjonijiet operattivi, b’mod partikolari l-aġġustament ta’ intervalli, ta’ nollijiet u ta’ skedi tal-ħinijiet, l-awtorità awtorizzanti kulma jkollha bżonn huwa li tipprovdi l-informazzjoni marbuta mal-alterazzjoni lill-awtoritajiet kompetenti tal-Parti l-oħra. Tibdiliet fl-iskedi tal-ħinijiet jew fl-intervalli li jaffettwaw il-ħinijiet tal-kontrolli fuq il-fruntieri bejn il-Partijiet jew fuq il-fruntieri ta’ pajjiżi terzi ma għandhomx jitqiesu bħala alterazzjoni minuri.
 Artikolu X+8: Skadenza ta’ awtorizzazzjoni
 1.Mingħajr preġudizzju għall-Artikolu X+6(3), awtorizzazzjoni għal servizz imsemmi fl-Artikolu X+2 għandha tiskadi fi tmiem il-perjodu ta’ validità tagħha jew tliet xhur wara li l-awtorità awtorizzanti tkun irċeviet notifika mingħand id-detentur tagħha dwar l-intenzjoni tiegħu li jirtira s-servizz. Din in-notifika għandu jkollha dikjarazzjoni xierqa tar-raġunijiet.
 2.Meta d-domanda għal servizz ma tibqax teżisti, il-perjodu ta’ notifika previst fil-paragrafu 1 għandu jkun ta’ xahar.
 3.L-awtorità awtorizzanti għandha tinforma lill-awtoritajiet kompetenti tal-Parti l-oħra konċernata li l-awtorizzazzjoni tkun skadiet.
 4.Id-detentur tal-awtorizzazzjoni għandu jinnotifika lill-utenti tas-servizz konċernati bl-irtirar tiegħu xahar qabel permezz ta’ pubbliċità xierqa.
 Artikolu X+9: Obbligi tal-operaturi tat-trasport
 1.Ħlief fil-każ ta’ force majeure, l-operatur tat-trasport bit-triq tal-passiġġieri ta’ Parti li jwettaq servizz imsemmi fl-Artikolu X+2 għandu jniedi s-servizz mingħajr dewmien u, sakemm tiskadi l-awtorizzazzjoni, jieħu l-miżuri kollha sabiex jiggarantixxi servizz tat-trasport li jissodisfa l-istandards ta’ kontinwità, ta’ regolarità u ta’ kapaċità u jikkonforma mal-kundizzjonijiet speċifikati f’konformità mal-Artikolu X+4(6) u mal-Anness ROAD-2.
 2.L-operatur tat-trasport bit-triq tal-passiġġieri ta’ Parti għandu juri r-rotta tas-servizz, il-waqfiet tax-xarabank, l-iskeda tal-ħinijiet, in-nollijiet u l-kundizzjonijiet tal-ġarr b’tali mod li jiżgura li tali informazzjoni tkun faċilment disponibbli għall-utenti kollha.
 3.Għandu jkun possibbli għall-Partijiet li jagħmlu tibdiliet fil-kundizzjonijiet operattivi li jirregolaw servizz imsemmi fl-Artikolu X+2, bi ftehim komuni u bi qbil mad-detentur tal-awtorizzazzjoni.
 Artikolu X+10: Dokumenti li għandhom jinżammu fuq il-kowċ jew fuq ix-xarabank
 1.Mingħajr preġudizzju għall-Artikolu X+4(8), fuq il-kowċ jew fuq ix-xarabank għandhom jinżammu l-awtorizzazzjoni jew kopja vera ċċertifikata tagħha għat-twettiq tas-servizzi msemmija fl-Artikolu X+2 u l-liċenzja tal-operatur tal-operatur tat-trasport bit-triq tal-passiġġieri jew kopja vera ċċertifikata tagħha għall-ġarr internazzjonali ta’ passiġġieri bit-triq kif stabbilit skont il-liġi nazzjonali jew tal-Unjoni u dawn għandhom jiġu ppreżentati fuq it-talba ta’ kwalunkwe uffiċjal ta’ spezzjoni awtorizzat.
 2.Mingħajr preġudizzju għall-paragrafu 1 kif ukoll għall-Artikolu X+4(8), fil-każ ta’ servizz regolari speċjali, il-kuntratt bejn l-organizzatur u l-operatur tat-trasport bit-triq tal-passiġġieri, jew kopja tiegħu, kif ukoll dokument li jagħti prova li l-passiġġieri jikkostitwixxu kategorija speċifika bl-esklużjoni ta’ passiġġieri oħra għall-finijiet ta’ servizz regolari speċjali, għandhom iservu wkoll bħala dokumenti ta’ kontroll, għandhom jinżammu fil-vettura u għandhom jiġu ppreżentati jekk jintalbu minn xi uffiċjal ta’ spezzjoni awtorizzat.
 3.L-operaturi tat-trasport bit-triq tal-passiġġieri li jipprovdu servizzi okkażjonali skont l-Artikolu X+2(6) u (7) għandhom iġorru formola tal-vjaġġ mimlija, skont il-mudell fl-Anness ROAD-4. Il-kotba tal-formoli tal-vjaġġ għandhom jiġu pprovduti mill-awtorità kompetenti tat-territorju li fih l-operatur ikun irreġistrat, jew mill-korpi maħtura mill-awtorità kompetenti.
 Artikolu X+11: Regoli dwar it-traffiku fit-toroq
 Is-sewwieqa tal-kowċis u tax-xarabanks li jwettqu t-trasport tal-passiġġieri skont dan it-Titolu għandhom, meta jkunu fit-territorju tal-Parti l-oħra, jikkonformaw mal-liġijiet u mar-regolamenti nazzjonali fis-seħħ f’dak it-territorju li jikkonċernaw it-traffiku fit-toroq.
 Artikolu X+12: Applikazzjoni
 Id-dispożizzjonijiet ta’ dan it-Titolu għandhom jieqfu japplikaw mid-data li fiha l-Protokoll għall-Ftehim Interbus dwar it-trasport internazzjonali regolari u speċjali ta’ passiġġieri bil-kowċ u bix-xarabank jidħol fis-seħħ għar-Renju Unit, jew sitt xhur wara d-dħul fis-seħħ ta’ dak il-Protokoll għall-Unjoni, skont liema minnhom iseħħ l-ewwel, ħlief għall-fini tal-operazzjonijiet skont l-Artikolu X+2(2); Artikolu X+2(5); l-Artikolu X+2(6) u l-Artikolu X+2(7).
 Artikolu X+13: Obbligi f’Titoli oħra
 L-Artikoli SERVIN 3.2 [Aċċess għas-suq] u SERVIN 3.4 [Trattament nazzjonali] tal-Kapitolu tlieta tat-Titolu II tal-Ewwel Intestatura tat-Tieni Parti ta’ dan il-Ftehim huma inkorporati f’dan it-Titolu u jagħmlu parti minnu u japplikaw għat-trattament tal-operaturi tat-trasport li jwettqu vjaġġi f’konformità mal-Artikolu X+2 ta’ dan it-Titolu.
 Artikolu X+14: Kumitat Speċjalizzat
 Il-Kumitat Speċjalizzat dwar it-Trasport bit-Triq jista’ jemenda l-Annessi ROAD-2, ROAD-3 u ROAD-4 biex iqis l-iżviluppi regolatorji. Jista’ jadotta miżuri rigward l-implimentazzjoni ta’ dan it-Titolu.
 IR-RABA’ INTESTATURA: KOORDINAZZJONI TAS-SIGURTÀ SOĊJALI U VIŻI GĦAL ŻJARAT QOSRA
 Titolu I: Koordinazzjoni tas-sigurtà soċjali
 Ch.SSC.1: Ħarsa ġenerali
 L-Istati Membri tal-Unjoni u r-Renju Unit għandhom jikkoordinaw is-sistemi tas-sigurtà soċjali tagħhom f’konformità mal-Protokoll dwar il-Koordinazzjoni tas-Sigurtà Soċjali, biex jiżguraw l-intitolamenti tas-sigurtà soċjali tal-persuni koperti minnu.
 Ch.SSC.2: Residenti legali
 1.
 Il-Protokoll dwar il-Koordinazzjoni tas-Sigurtà Soċjali għandu japplika għal persuni li jirrisjedu legalment fi Stat Membru jew fir-Renju Unit.
 2.
 Il-paragrafu 1 ma għandux jaffettwa l-intitolamenti għall-benefiċċji fi flus li jirrigwardaw perjodi preċedenti ta’ residenza legali ta’ persuni koperti mill-Artikolu SSC.2 [Persuni koperti] tal-Protokoll dwar il-Koordinazzjoni tas-Sigurtà Soċjali..
 Ch.SSC.3: Sitwazzjonijiet transfruntieri
 1.
 Il-Protokoll dwar il-Koordinazzjoni tas-Sigurtà Soċjali għandu japplika biss għal sitwazzjonijiet li jinqalgħu bejn Stat Membru wieħed jew aktar tal-Unjoni u r-Renju Unit.
 2.
 Il-Protokoll dwar il-Koordinazzjoni tas-Sigurtà Soċjali ma għandux japplika għal persuni li s-sitwazzjonijiet tagħhom huma ristretti fl-aspetti kollha għar-Renju Unit jew għall-Istati Membri tal-Unjoni.
 Ch.SSC.4: Applikazzjonijiet għall-immigrazzjoni
 Il-Protokoll dwar il-Koordinazzjoni tas-Sigurtà Soċjali għandu japplika mingħajr preġudizzju għad-dritt li Stat Membru jew ir-Renju Unit jitolbu tariffa tas-saħħa skont il-leġiżlazzjoni nazzjonali b’rabta ma’ applikazzjoni għal permess ta’ dħul, ta’ soġġorn, ta’ xogħol, jew ta’ residenza f’dak l-Istat.
 Titolu II: Viżi għal żjarat qosra
 Artikolu VSTV.1: Viżi għal żjarat qosra
 1.
 Il-Partijiet jinnutaw li fid-data tad-dħul fis-seħħ ta’ dan il-Ftehim iż-żewġ Partijiet jipprovdu għal vjaġġar mingħajr viża għal żjarat qosra fir-rigward taċ-ċittadini tagħhom skont il-liġi domestika tagħhom. Kull Parti għandha tinnotifika lill-Parti l-oħra bi kwalunkwe intenzjoni li timponi ħtieġa ta’ viża għal żjarat qosra minn ċittadini tal-Parti l-oħra fi żmien xieraq u, jekk possibbli, mill-inqas tliet xhur qabel ma tali ħtieġa tidħol fis-seħħ.
 2.
 Soġġett għall-paragrafu 3 u għall-Artikolu FINPROV.10 [Adeżjonijiet futuri mal-Unjoni], fil-każ li r-Renju Unit jiddeċiedi li jimponi ħtieġa ta’ viża għal żjarat qosra fuq ċittadini ta’ Stat Membru, dik il-ħtieġa għandha tapplika għaċ-ċittadini tal-Istati Membri kollha.
 3.
 Dan l-Artikolu huwa mingħajr preġudizzju għal kwalunkwe arranġament magħmul bejn ir-Renju Unit u l-Irlanda dwar iż-Żona Komuni għall-Ivvjaġġar.
 IL-ĦAMES INTESTATURA: SAJD
 Kapitolu wieħed Dispożizzjonijiet inizjali
 Artikolu FISH.1: Drittijiet sovrana ta’ Stati kostali eżerċitati mill-Partijiet
 Il-Partijiet jaffermaw li d-drittijiet sovrani tal-Istati Kostali eżerċitati mill-Partijiet għall-fini ta’ esplorazzjoni, sfruttament, konservazzjoni u ġestjoni tar-riżorsi ħajjin fl-ibħra tagħhom għandhom jitwettqu skont u f’konformità mal-prinċipji tal-liġi internazzjonali, inkluż il-Konvenzjoni tan-Nazzjonijiet Uniti dwar il-Liġi tal-Baħar tal-10 ta’ Diċembru 1982.
 Artikolu FISH.2: Objettivi u prinċipji
 1.
 Il-Partijiet għandhom jikkooperaw bil-ħsieb li jiżguraw li l-attivitajiet tas-sajd għal stokkijiet kondiviżi fl-ibħra rispettivi tagħhom ikunu sostenibbli fit-tul u jikkontribwixxu għall-kisba ta’ benefiċċji ekonomiċi u soċjali, b'rispett sħiħ tad-drittijiet u l-obbligi tal-Istati kostali indipendenti kif eżerċitati mill-Partijiet.
 2.
 Il-Partijiet jikkondividu l-objettiv li jisfruttaw l-istokkijiet kondiviżi b'rati intenzjonati li jżommu u progressivament jirrestawraw il-popolazzjonijiet tal-ispeċijiet li jistadu għalihom ogħla mil-livelli tal-bijomassa li jistgħu jipproduċu r-rendiment massimu sostenibbli.
 3. Il-Partijiet għandhom iqisu l-prinċipji li ġejjin:
 (a)li jiġi applikat l-approċċ prekawzjonarju għall-ġestjoni tas-sajd;
 (b)li jippromowovu s-sostenibbiltà fit-tul (ambjentali, soċjali u ekonomika) u l-aħjar użu tal-istokkijiet kondiviżi;
 (c)li jibbażaw d-deċiżjonijiet tal-konservazzjoni u tal-ġestjoni għas-sajd fuq l-aħjar parir xjentifiku disponibbli, prinċipalment dak ipprovdut mill-Kunsill Internazzjonali għall-Esplorazzjoni tal-Baħar (ICES);
 (d)li jiżguraw is-selettività fis-sajd biex jiġi protett il-ħut li jkun għadu qed jikber u l-ġlejjeb tal-ħut, u biex jiġu evitati u jitnaqqsu l-qabdiet inċidentali mhux mixtieqa;
 (e)li jqisu kif dovut u jimminimizzaw l-impatti dannużi tas-sajd fuq l-ekosistema tal-baħar u li jqisu kif dovut il-ħtieġa li tiġi ppreservata d-diversità bijoloġika tal-baħar;
 (f)li japplikaw miżuri proporzjonati u mhux diskriminatorji għall-konservazzjoni tar-riżorsi ħajjin tal-baħar u għall-ġestjoni tar-riżorsi tas-sajd, filwaqt li tiġi ppreservata l-awtonomija regolatorja tal-Partijiet;
 (g)jiżguraw il-ġbir u l-kondiviżjoni f'waqtha ta' data kompluta u preċiża rilevanti għall-konservazzjoni tal-istokkijiet kondiviżi u għall-ġestjoni tas-sajd;
 (h)jiżguraw il-konformità mal-miżuri ta' konservazzjoni u ġestjoni tas-sajd u jiġġieldu s-sajd illegali, mhux irrappurtat u mhux irregolat; u
 (i)jiżguraw l-implimentazzjoni f'waqtha ta' kwalunkwe miżura miftiehma fl-oqfsa regolatorji tal-Partijiet.
 Artikolu FISH.3: Definizzjonijiet
 1.Għall-finijiet ta’ dan l-Anness, għandhom japplikaw id-definizzjonijiet li ġejjin:
 (a)“EEZ” (ta’ Parti) tfisser, skont il-Konvenzjoni tan-Nazzjonijiet Uniti dwar id-Dritt tal-Baħar tal-10 ta’ Diċembru 1982,
 (I)fil-każ tal-Unjoni, iż-żoni ekonomiċi esklussivi stabbiliti mill-Istati Membri tagħha li jmissu mat-territorji Ewropej tagħhom;
 (II)iż-żona ekonomika esklussiva stabbilita mir-Renju Unit;
 (b)"approċċ prekawzjonarju għall-ġestjoni tas-sajd" tfisser approċċ li permezz tiegħu n-nuqqas ta' tagħrif xjentifiku adegwat ma jiġġustifikax il-posponiment jew in-nuqqas ta' teħid ta’ miżuri ta' ġestjoni sabiex jiġu kkonservati l-ispeċijiet fil-mira, l-ispeċijiet assoċjati jew dipendenti u l-ispeċijiet mhux fil-mira u l-ambjent tagħhom;
 (c)“stokkijiet kondiviżi” tfisser ħut, inkluż frott tal-baħar ta’ kwalunkwe tip li jinsab fl-ibħra tal-Partijiet, li jinkludi l-molluski u l-krustaċji;
 (d)“TAC” tfisser il-qabda totali permissibbli, li hija l-kwantitajiet massimi ta’ stokk (jew stokkijiet) ta’ deskrizzjoni partikolari li tista’ tinqabad matul perjodu partikolari;
 (e)“stokkijiet bla kwota” tfisser stokkijiet li mhumiex ġestiti permezz tat-TACs;
 (f)“baħar territorjali” (ta’ Parti) tfisser, skont il-Konvenzjoni tan-Nazzjonijiet Uniti dwar id-Dritt tal-Baħar tal-10 ta’ Diċembru 1982:
 (I)fil-każ tal-Unjoni, b’deroga mill-Artikolu FINPROV.1(1) [Kamp ta’ applikazzjoni territorjali], il-baħar territorjali stabbilit mill-Istati Membri tagħha li jmissu mat-territorji Ewropej tagħhom;
 (II)il-baħar territorjali stabbilit mir-Renju Unit;
 (g)“ilmijiet” (ta’ Parti) tfisser:
 (I)fir-rigward tal-Unjoni, b’deroga mill-Artikolu FINPROV.1 (1) [Kamp ta’ applikazzjoni territorjali], l-EEZ tal-Istati Membri u l-ibħra territorjali tagħhom;
 (II)fir-rigward tar-Renju Unit, l-EEZ tiegħu u l-baħar territorjali tiegħu, bl-esklużjoni għall-finijiet tal-Artikoli FISH.8 [Aċċess għall-ibħra], FISH.9 [Miżuri kumpensatorji fil-każ ta’ rtirar jew tnaqqis tal-aċċess] u l-Anness FISH.4 [Protokoll dwar l-aċċess għall-ibħra] il-baħar territorjali maġenb il-Bailiwick ta’ Guernsey, il-Bailiwick ta’ Jersey u l-Isle of Man;
 (h)“bastiment” (ta’ Parti) tfisser:
 (I)fil-każ tar-Renju Unit, bastiment tas-sajd li jtajjar il-bandiera tar-Renju Unit, irreġistrat fir-Renju Unit, fil-Bailiwick ta’ Guernsey, fil-Bailiwick ta’ Jersey jew fl-Isle of Man, u liċenzjat minn amministrazzjoni tas-sajd tar-Renju Unit;
 (II)fil-każ tal-Unjoni, bastiment tas-sajd li jtajjar il-bandiera ta’ Stat Membru u jkun irreġistrat fl-Unjoni.
 Kapitolu tnejn: Konservazzjoni u sfruttament sostenibbli
 Artikolu FISH.4: Ġestjoni tas-sajd
 1.
 Kull Parti għandha tiddeċiedi dwar kwalunkwe miżura applikabbli għall-ibħra tagħha biex jintlaħqu l-objettivi stabbiliti fl-Artikolu FISH.2(1) u (2) [Objettivi u prinċipji], u b’kont meħud tal-prinċipji imsemmija fl-Artikolu FISH.2(3) [Objettivi u prinċipji].
 2.
 Parti għandha tibbaża l-miżuri msemmija fil-paragrafu 1 fuq l-aħjar parir xjentifiku disponibbli.
 Parti ma għandhiex tapplika miżuri għall-bastimenti tal-Parti l-oħra fl-ibħra tagħha sakemm ma tapplikax ukoll l-istess miżuri għall-bastimenti tagħha stess.
 It-tieni subparagrafu huwa mingħajr preġudizzju għall-obbligi tal-Partijiet skont il-Ftehim dwar il-Miżuri tal-Istat tal-Port, l-Iskema ta’ Kontroll u Infurzar tal-Kummissjoni tas-Sajd tal-Atlantiku tal-Grigal, il-Miżuri ta’ Konservazzjoni u ta’ Infurzar tal-Organizzazzjoni tas-Sajd fl-Atlantiku tal-Majjistral, u r-Rakkomandazzjoni 18–09 tal-Kummissjoni Internazzjonali għall-Konservazzjoni tat-Tonn tal-Atlantiku dwar Miżuri tal-Istat tal-Port li Jimpedixxu, Jiskoraġġixxu u Jeliminaw is-Sajd Illegali, Mhux Rappurtat u Mhux Regolat.
 Il-Kumitat Speċjalizzat għas-Sajd jista’ jemenda l-lista tal-obbligi internazzjonali preeżistenti msemmija fit-tielet subparagrafu.
 3.
 Kull Parti għandha tinnotifika lill-Parti l-oħra dwar miżuri ġodda kif imsemmi fil-paragrafu 1 li x’aktarx jaffettwaw il-bastimenti tal-Parti l-oħra qabel ma jiġu applikati dawk il-miżuri, u tagħti biżżejjed żmien lill-Parti l-oħra biex tipprovdi kummenti jew tfittex kjarifika.
 Artikolu FISH.5: Awtorizzazjonijiet, konformità u infurzar
 1.
 Fejn il-bastimenti jkollhom aċċess għas-sajd fl-ilmijiet tal-Parti l-oħra skont l-Artikolu FISH.8 [Aċċess għall-ilmijiet] u l-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man]:
 (a)kull Parti għandha tikkomunika fi żmien suffiċjenti lill-Parti l-oħra lista ta' bastimenti li għalihom tkun qiegħda titlob awtorizzazzjonijiet jew liċenzji tas-sajd; u
 (b)l-Parti l-oħra għandha toħroġ awtorizzazzjoni jew liċenzja tas-sajd.
 2.
 Kull Parti għandha tieħu l-miżuri kollha meħtieġa biex tiżgura l-konformità tal-bastimenti tagħha mar-regoli applikabbli għal dawk il-bastimenti fl-ibħra tal-Parti l-oħra, inklużi l-kundizzjonijiet tal-awtorizzazzjoni jew tal-liċenzja.
 Kapitolu tlieta: Arranġamenti dwar l-aċċess għall-ibħra u r-riżorsi
 Artikolu FISH.6: Opportunitajiet tas-sajd
 1.Sal-31 ta' Jannar ta' kull sena, il-Partijiet għandhom jikkooperaw biex jistabbilixxu l-iskeda tal-konsultazzjonijiet bil-għan li jaqblu t-TACs għall-istokkijiet elenkati fl-Anness FISH.1 għas-sena jew għas-snin ta' wara. L-iskeda għandha tqis il-konsultazzjonijiet annwali l-oħra bejn l-Istati kostali li jaffettwaw lil waħda mill-Partijiet jew lit-tnejn li huma.
 2.Il-Partijiet għandhom ikollhom konsultazzjonijiet kull sena biex jaqblu, sal-10 ta' Diċembru ta' kull sena, it-TACs għas-sena ta' wara għall-istokkijiet elenkati fl-Anness FISH.1. Dan għandu jinkludi skambju bikri ta’ fehmiet dwar il-prijoritajiet hekk kif jasal il-parir dwar il-livell tat-TACs. Il-Partijiet għandhom jiddeterminaw dawk it-TACs:
 (a)fuq il-bażi tal-aqwa parir xjentifiku disponibbli, kif ukoll ta' fatturi rilevanti oħra, inklużi l-aspetti soċjoekonomiċi; u
 (b)f'konformità ma' kwalunkwe strateġija pluriennali applikabbli għall-konservazzjoni u għall-ġestjoni miftiehma mill-Partijiet;
 3.L-ishma tal-Partijiet mit-TACs għall-istokkijiet elenkati fl-Anness FISH.1, għandhom jiġu allokati bejn il-Partijiet skont l-ishma tal-kwota stipulati f’dak l-Anness.
 4.Il-konsultazzjonijiet annwali jistgħu jkopru wkoll, inter alia:
 (a)trasferimenti ta' partijiet mill-ishma tat-TACs ta’ Parti lil Parti oħra;
 (b)lista ta' stokkijiet li għalihom is-sajd huwa pprojbit;
 (c)id-determinazzjoni tat-TAC għal kwalunkwe stokk li mhuwiex elenkat fl-Anness FISH.1 jew fl-Anness FISH.2 u l-ishma rispettivi tal-Partijiet minn dawk l-istokkijiet;
 (d)miżuri għall-ġestjoni tas-sajd, inklużi, fejn xieraq, limiti tal-isforz tas-sajd.
 (e)stokkijiet oħra ta' interess reċiproku għall-Partijiet minbarra dawk elenkati fl-Annessi ta' dan il-Ftehim
 5.Il-Partijiet jistgħu jagħmlu konsultazzjonijiet bil-għan li jiddeterminaw b'mod konġunt TACs emendati jekk xi waħda mill-Partijiet titlob dan.
 6.Rekord bil-miktub li jiddokumenta l-arranġamenti magħmula bejn il-Partijiet bħala riżultat ta’ konsultazzjonijiet skont dan l-Artikolu għandu jiġi ppreżentat u ffirmat mill-kapijiet tad-delegazzjoni tal-Partijiet.
 7.Kull Parti għandha tagħti avviż suffiċjenti lill-Parti l-oħra qabel ma tistabbilixxi jew temenda t-TACs għall-istokkijiet elenkati fl-Anness FISH.3.
 8.Il-Partijiet jaqblu li jistabbilixxu mekkaniżmu għal trasferimenti volontarji matul is-sena ta’ opportunitajiet tas-sajd bejn il-Partijiet, li għandu jitħaddem darba fis-sena. Il-Kumitat Speċjalizzat għas-Sajd għandu jiddeċiedi dwar id-dettalji ta’ dan il-mekkaniżmu. Il-partijiet għandhom jikkunsidraw li jagħmlu t-trasferimenti ta’ opportunitajiet tas-sajd għal stokkijiet li huma, jew li huma projettati li jkunu, mhux mistada biżżejjed disponibbli skont il-valur tas-suq permezz ta’ dan il-mekkaniżmu.
 Artikolu FISH.7: TACs proviżorji
 1.Jekk il-Partijiet ma jkunux qablu dwar TAC għal stokk elenkat fl-Anness FISH.1 jew fl-Anness FISH.2A jew B sal-10 ta’ Diċembru, huma għandhom minnufih jerġgħu jibdew il-konsultazzjonijiet bl-għan kontinwu li jintlaħaq qbil dwar it-TAC. Il-Partijiet għandhom jimpenjaw ruħhom ta’ spiss bil-ħsieb li jesploraw l-għażliet kollha possibbli biex jintlaħaq ftehim fl-iqsar żmien possibbli.
 2.Jekk stokk elenkat fl-Anness FISH.1 jew l-Anness FISH.2A u B jibqa’ mingħajr TAC maqbul fl-20 ta’ Diċembru, kull Parti għandha tistabbilixxi TAC proviżorja li tikkorrispondi għal-livell rakkomandat mill-ICES, li japplika mill-1 ta’ Jannar.
 3.B’deroga mill-paragrafu 2, it-TACs għal stokkijiet speċjali għandhom jiġu stabbiliti skont il-linji gwida adottati taħt il-paragrafu 5.
 4.Għall-finijiet ta’ dan l-Artikolu, “stokkijiet speċjali” tfisser:
 (a)stokkijiet fejn il-parir tal-ICES huwa li t-TAC ikun żero;
 (b)stokkijiet maqbuda f’sajd imħallat, jekk dak l-istokk jew stokk ieħor fl-istess sajd ikun vulnerabbli; jew
 (c)stokkijiet oħra li l-Partijiet jikkunsidraw li jeħtieġu trattament speċjali.
 5.Il-Kumitat Speċjalizzat għas-Sajd għandu jadotta linji gwida sal-1 ta’ Lulju 2021 għall-istabbiliment ta’ TACs proviżorji għal stokkijiet speċjali.
 6.Kull sena meta l-ICES jagħti parir dwar it-TACs, il-Partijiet għandhom jiddiskutu, bħala prijorità, l-istokkijiet speċjali u l-applikazzjoni ta’ kwalunkwe linja gwida stabbilita skont il-paragrafu 5 għall-istabbiliment tat-TACs proviżorji minn kull Parti.
 7.Kull Parti għandha tistabbilixxi s-sehem tagħha għal kull TAC proviżorju, li ma għandux jaqbeż is-sehem tagħha kif stabbilit fl-Anness [korrispondenti] [UK:
 8.It-TACs u l-ishma proviżorji msemmija fil-paragrafi 2, 3 u 7 għandhom japplikaw sakemm jintlaħaq ftehim taħt il-paragrafu 1.
 9.Kull Parti għandha, minnufih, tinnotifika lill-Parti l-oħra bit-TACs proviżorji tagħha skont il-paragrafu 2 u bis-sehem proviżorju tagħha minn kull TAC skont il-paragrafu 7.
 Artikolu FISH.8: Aċċess għall-ibħra
 1.Sakemm ikun sar qbil dwar it-TACs, kull Parti għandha tagħti aċċess lill-bastimenti tal-Parti l-oħra biex jistadu fl-ilmijiet tagħha fis-subżoni rilevanti tal-ICES dik is-sena. L-aċċess għandu jingħata f’livell u b’kundizzjonijiet stabbiliti f’dawk il-konsultazzjonijiet annwali.
 2.Il-partijiet jistgħu jaqblu, f’konsultazzjonijiet annwali, aktar kondizzjonijiet speċifiċi ta’ aċċess fir-rigward ta’:
 (a)l-opportunitajiet tas-sajd miftehma;
 (b)kwalunkwe strateġija pluriennali għal stokkijiet bla kwota żviluppata skont il-punt (c) tal-Artikolu FISH.16(1) [Kumitat Speċjalizzat għas-Sajd]; u
 (c)kwalunkwe miżura teknika u ta’ konservazzjoni miftiehma mill-Partijiet, mingħajr preġudizzju għall-Artikolu FISH.4 [Ġestjoni tas-sajd].
 3.Il-Partijiet għandhom iwettqu l-konsultazzjonijiet skont il-paragrafu 2 tal-Artikolu FISH.5 [Opportunitajiet tas-sajd], inkluż dwar il-livell u l-kundizzjonijiet ta’ aċċess imsemmija fil-paragrafu 1 ta’ dan l-Artikolu, in bona fede u bl-objettiv li jiġi żgurat bilanċ reċiprokament sodisfaċenti bejn l-interessi taż-żewġ Partijiet.
 4.B’mod partikolari, ir-riżultat tal-konsultazzjonijiet għandu normalment jirriżulta f’li kull Parti tagħti:
 (a)l-aċċess għall-ħut tal-istokkijiet elenkati fl-Anness FISH.1 u fl-Anness FISH.2.A, B u F fl-EEZ ta’ xulxin (jew jekk l-aċċess jingħata skont il-punt (c), fl-EEZ u fid-diviżjonijiet imsemmija f’dak il-punt) f’livell li jkun raġonevolment proporzjonat mal-ishma rispettivi tal-Partijiet tat-TACs;
 (b)l-aċċess għall-istokkijiet tal-ħut mingħajr kwota fl-EEZ ta’ xulxin (jew jekk l-aċċess jingħata skont il-punt (c), fl-EEZ u fid-diviżjonijiet imsemmija f’dak il-punt), f’livell li tal-anqas ikun ekwivalenti għat-tunnellaġġ medju mistad minn dik il-Parti fl-ilmijiet tal-Parti l-oħra matul il-perjodu 2012-2016; u
 (c)(c) l-aċċess għall-ilmijiet tal-Partijiet bejn sitt u tnax-il mil nawtiku mil-linja bażi fid-diviżjonijiet 4c u 7d-g tal-ICES għal bastimenti li jikkwalifikaw sal-punt li l-bastimenti tas-sajd tal-Unjoni u l-bastimenti tas-sajd tar-Renju Unit kellhom aċċess għal dawk l-ilmijiet fl-31 ta’ Diċembru 2020.
 Għall-finijiet tal-punt (c), “bastiment li jikkwalifika” tfisser bastiment ta’ Parti li ħadem fiż-żona msemmija fis-sentenza preċedenti f’erba’ mis-snin bejn l-2012 u l-2016, jew is-sostituzzjoni diretta tiegħu.
 Il-konsultazzjonijiet annwali msemmija fil-punt (c) jistgħu jinkludu impenji finanzjarji xierqa u trasferimenti ta’ kwoti bejn il-Partijiet.
 5.Matul l-applikazzjoni ta’ TAC proviżorja, u sakemm tintlaħaq TAC maqbula, il-Partijiet għandhom jagħtu aċċess proviżorju għall-ħut fis-subżoni rilevanti tal-ICES kif ġej:
 (a)għall-istokkijiet elenkati fl-Anness FISH.1 u stokkijiet mhux tal-kwota, mill-1 ta’ Jannar sal-31 ta’ Marzu fil-livelli previsti fil-paragrafu 4 (a) u (b);
 (b)għall-istokkijiet elenkati fl-Anness FISH.2 mill-1 ta’ Jannar sal-14 ta’ Frar fil-livelli previsti fil-paragrafu 4(a); u
 (c)fir-rigward tal-aċċess għall-ħut fiż-żona ta’ sitt sa tnax-il mil nawtiku, l-aċċess skont il-paragrafu 4(c) mill-1 ta’ Jannar sal-31 ta’ Jannar f’livell ekwivalenti għat-tunnellaġġ medju fix-xahar mistad f’dik iż-żona fit-3-il xahar ta’ qabel.
 Tali aċċess, għal kull wieħed mill-istokkijiet rilevanti fil-punti (a) u (b), għandu jkun fi proporzjon mal-perċentwal medju tas-sehem ta’ Parti mit-TAC annwali li l-bastimenti ta’ dik il-Parti jkunu stadu fl-ilmijiet tal-Parti l-oħra fis-subżoni rilevanti tal-ICES matul l-istess perjodu tat-tliet snin kalendarji preċedenti. L-istess għandu japplika, mutatis mutandis, għall-aċċess għall-istokkijiet tal-ħut barra mill-kwota.
 Sal-15 ta’ Jannar b’relazzjoni mas-sitwazzjoni fil-punt (c) ta’ dan il-paragrafu, sal-31 ta’ Jannar fir-rigward tal-istokkijiet elenkati fl-Anness FISH.2, u sal-15 ta’ Marzu fir-rigward tal-istokkijiet l-oħra kollha, kull Parti għandha tinnotifika lill-Parti l-oħra tal-bidla fil-livell u l-kundizzjonijiet ta’ aċċess għall-ilmijiet li se japplikaw mill-1 ta’ Frar fir-rigward tas-sitwazzjoni fil-punt (c), mill-15 ta’ Frar fir-rigward tal-istokkijiet elenkati fl-Anness FISH.2, u mill-1 ta’ April fir-rigward tal-istokkijiet l-oħra kollha għas-subżoni rilevanti tal-ICES.
 6.Mingħajr preġudizzju għall-Artikolu FISH.7(1) u (8)[TACs Proviżorji], wara l-perjodu ta’ xahar b’relazzjoni mas-sitwazzjoni fil-punt (c) tal-paragrafu 5, xahar u nofs fir-rigward tal-istokkijiet elenkati fl-Anness FISH.2 u tliet xhur fir-rigward tal-istokkijiet l-oħra kollha, il-Partijiet għandhom ifittxu li jaqblu dwar arranġamenti ta’ aċċess proviżorji ulterjuri fil-livell ġeografiku xieraq bil-għan li jimminimizzaw it-tfixkil fl-attivitajiet tas-sajd.
 7.Fl-għoti ta’ aċċess skont il-paragrafu 1, Parti tista’ tqis il-konformità ta’ bastiment individwali jew gruppi ta’ bastimenti mar-regoli applikabbli fl-ilmijiet tagħha matul is-sena preċed’enti, u l-miżuri meħuda mill-Parti l-oħra skont l-Artikolu FISH.5(2) [Awtorizzazzjonijiet, konformità u infurzar] matul is-sena preċedenti.
 8.Dan l-Artikoli għandu japplika soġġett għall-Anness FISH.4[Protokoll dwar l-aċċess għall-ilmijiet].
 Artikolu FISH.9: Miżuri kompensatorji fil-każ ta’ rtirar jew tnaqqis tal-aċċess
 1.
 Wara notifika minn Parti (“il-Parti ospitanti”) skont l-Artikolu FISH.8(5) [Aċċess għall-ilmijiet], il-Parti l-oħra (“il-Parti tas-sajd”) tista’ tieħu miżuri kumpensatorji proporzjonati għall-impatt ekonomiku u soċjetali tal-bidla fil-livell u l-kundizzjonijiet tal-aċċess għall-ilmijiet. Impatt bħal dan għandu jitkejjel fuq il-bażi ta’ evidenza affidabbli u mhux biss fuq konġettura u possibbiltà remota. Filwaqt li tagħti prijorità lil dawk il-miżuri kompensatorji li l-inqas ifixklu l-funzjonament ta’ dan il-Ftehim, il-Parti tas-sajd tista’ tissospendi, kompletament jew parzjalment, l-aċċess għall-ilmijiet tagħha u t-trattament tariffarju preferenzjali mogħti lill-prodotti tas-sajd skont l-Artikolu GOODS.5 [Projbizzjoni u dazji doganali].
 2. Miżura kompensatorja msemmija fil-paragrafu 1 tista’ tidħol fis-seħħ l-iktar kmieni sebat ijiem wara li l-Parti tas-sajd tkun avżat lill-Parti ospitanti dwar is-sospensjoni maħsuba taħt il-paragrafu 1 u, fi kwalunkwe każ, mhux qabel l-1 ta’ Frar b’relazzjoni mas-sitwazzjoni fil-punt (c) tal-Artikolu 8(5) [Aċċess għall-ilmijiet], il-15 ta’ Frar fir-rigward tal-Anness FISH.2 u l-1 ta’ April fir-rigward ta’ stokkijiet oħra. Il-Partijiet għandhom jikkonsultaw fil-Kumitat Speċjalizzat bil-ħsieb li jilħqu soluzzjoni reċiprokament aċċettabbli.] Din in-notifika għandha tidentifika:
 (a)id-data li fiha l-Parti lmentatriċi tkun beħsiebha tapplika s-sospensjoni; u
 (b)l-obbligi li għandhom jiġu sospiżi u l-livell tas-sospensjoni maħsuba.
 3. Wara n-notifika tal-miżuri kumpensatorji skont il-paragrafu 2, il-Parti ospitanti tista’ titlob l-istabbiliment ta’ tribunal tal-arbitraġġ skont l-Artikolu INST.14 [Proċedura ta’ arbitraġġ] tat-Titolu I [Soluzzjoni tat-Tilwim] tas-Sitt Parti, mingħajr ma tirrikorri għal konsultazzjonijiet skont l-Artikolu INST.13 [Konsultazzjonijiet]. It-Tribunal tal-arbitraġġ jista’ biss jirrevedi l-konformità tal-miżuri kumpensatorji mal-paragrafu 1. It-tribunal tal-arbitraġġ għandu jittratta l-kwistjoni bħala każ ta’ urġenza għall-fini tal-Artikolu INST.19 [Proċeduri Urġenti] tat-Titolu 1 [Soluzzjoni tat-Tilwim] tas-Sitt Parti.
 4. Meta l-kudizzjonijiet għat-teħid tal-miżuri kompensatorji msemmija fil-paragrafu 1 ma jibqgħux jiġu sodisfatti, dawn il-miżuri għandhom jiġu rtirati immedjatament.
 5.
 Wara sejba kontra l-Parti tas-sajd fil-proċedura msemmija fil-paragrafu 3, il-Parti ospitanti tista’ titlob lit-tribunal tal-arbitraġġ, fi żmien 30 jum mid-deċiżjoni tiegħu, biex jiddetermina livell ta’ sospensjoni tal-obbligi skont dan il-Ftehim li ma jaqbiżx il-livell ekwivalenti għat-tħassir jew l-indeboliment ikkawżat mill-applikazzjoni tal-miżuri kumpensatorji, jekk issib li l-inkonsistenza tal-miżuri kompensatorji mal-paragrafu 1 hija sinifikanti. It-talba għandha tipproponi livell ta’ sospensjoni skont il-prinċipji stabbiliti fil-paragrafu 1 u kwalunkwe prinċipju rilevanti stabbilit fl-Artikolu INST.34C [Sospensjoni tal-obbligi għall-finijiet tal-LPFS.3.12(12), l-Artikolu FISH.9(5) u l-Artikolu FISH.14(7)]. Il-parti ospitanti tista’ tapplika l-livell ta’ sospensjoni tal-obbligi skont dan il-Ftehim skont il-livell ta’ sospensjoni stabbilit mit-tribunal tal-arbitraġġ, mhux qabel 15 jum wara tali deċiżjoni.
 6. Parti ma għandhiex tinvoka l-Ftehim tad-WTO jew kwalunkwe ftehim internazzjonali ieħor biex tipprekludi lill-Parti l-oħra milli tissospendi l-obbligi taħt dan l-Artikolu.
 Artikolu FISH.10: Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man
 1.
 B’ deroga mill-Artikoli FISH.8(1) u (3) sa (7) [Aċċess għall-ilmijiet], FISH.9 [Miżuri kumpensatorji fil-każ ta’ rtirar jew tnaqqis tal-aċċess] u l-Anness FISH.4 [Protokoll dwar l-aċċess għall-ilmijiet], kull Parti għandha tagħti lill-bastimenti tal-Parti l-oħra aċċess għal ħut fl-ilmijiet tagħha li jirriflettu l-firxa attwali u n-natura tal-attività tas-sajd li jista’ jintwera li twettqet matul il-perjodu li jibda fl-1 ta’ Frar 2017 u li jintemm fil-31 ta’ Jannar 2020 minn bastimenti li jikkwalifikaw tal-Parti l-oħra fl-ilmijiet u taħt kwalunkwe arranġament tat-trattat li kien jeżisti fil-31 ta’ Jannar 2020.
 2.
 Għall-finijiet ta’ dan l-Artikolu u, sa fejn l-Artikoli l-oħra f’din l-Intestatura japplikaw fir-rigward tal-arranġamenti għall-aċċess stabbiliti skont dan l-Artikolu:
 (a)“bastiment tas-sajd li jikkwalifika” tfisser, fir-rigward ta’ attività tas-sajd imwettqa fl-ilmijiet maġenb il-Bailiwick ta’ Guernsey, il-Bailiwick ta’ Jersey, l-Isle of Man jew Stat Membru, kwalunkwe bastiment tas-sajd li stad fl-ilmijiet maġenb dak it-territorju jew dak l-Istat Membru f’aktar minn għaxart ijiem fi kwalunkwe wieħed mit-tliet perjodi ta’ 12-il xahar li jintemmu fil-31 ta’ Jannar fi jew bejn l-1 ta’ Frar 2017 u l-31 ta’ Jannar 2020;
 (b)fir-rigward tar-Renju Unit, bastiment tas-sajd li jtajjar il-bandiera tar-Renju Unit u rreġistrat fil-Bailiwick ta’ Guernsey, il-Bailiwick ta’ Jersey jew l-Isle of Man, u jkun liċenzjat minn amministrazzjoni tas-sajd tar-Renju Unit.
 (c)“ilmijiet” (ta’ Parti) tfisser:
 (I)fir-rigward tal-Unjoni, l-ibħra territorjali maġenb Stat Membru; u
 (II)fir-rigward tar-Renju Unit, il-baħar territorjali maġenb il-Bailiwick ta’ Guernsey, il-Bailiwick ta’ Jersey u l-Isle of Man;
 3.
 Fuq talba ta’ waħda mill-Partijiet, il-Kunsill ta’ Sħubija għandu jiddeċiedi, fi żmien 90 jum mid-dħul fis-seħħ ta’ dan il-Ftehim, li dan l-Artikolu, l-Artikolu FISH.11 [Perjodi ta’ notifika relatati mal-importazzjoni u l-iżbark dirett ta’ prodotti tas-sajd] u kwalunkwe dispożizzjoni oħra ta’ din l-Intestatura sa fejn dawn ikunu relatati mal-arranġamenti previsti f’dawk l-Artikoli kif ukoll il-paragrafi 3 sa 5 tal-Artikolu OTH.9 [Applikazzjoni Ġeografika] għandhom jieqfu japplikaw fir-rigward ta’ waħda jew aktar mill-Bailiwick ta’ Guernsey, il-Bailiwick ta’ Jersey u l-Isle of Man wara 30 jum minn din id-deċiżjoni.
 4.
 Il-Kunsill ta’ Sħubija jista’ jiddeċiedi li jemenda dan l-Artikolu, l-Artikolu FISH.11 [Perjodi ta’ notifika relatati mal-importazzjoni u l-iżbark dirett ta’ prodotti tas-sajd] u kwalunkwe dispożizzjoni oħra ta’ din l-Intestatura sa fejn dawn ikunu relatati mal-arranġamenti previsti f’dawk l-Artikoli.
 Artikolu FISH.11: Perjodi ta’ notifika relatati mal-importazzjoni u l-ħatt dirett tal-prodotti tas-sajd
 1.L-Unjoni għandha tapplika l-perjodi ta’ notifika li ġejjin għall-prodotti tas-sajd maqbuda minn bastimenti li jtajru l-bandiera tar-Renju Unit u rreġistrati fil-Bailiwick ta’ Guernsey jew il-Bailiwick ta’ Jersey fil-baħar territorjali li jmissu ma’ dawk it-territorji jew fil-baħar territorjali maġenb Stat Membru:
 (a)notifika minn qabel bejn tlieta u ħames sigħat qabel il-ħatt l-art ta’ prodotti tas-sajd friski fit-territorju tal-Unjoni;
 (b)notifika minn qabel bejn siegħa u tliet sigħat taċ-ċertifikat tal-qbid validat għall-moviment dirett ta’ kunsinni ta’ prodotti tas-sajd bil-baħar qabel il-ħin stmat tal-wasla fil-post tad-dħul fit-territorju tal-Unjoni.
 2.Għall-finijiet ta’ dan l-Artikolu biss, “prodotti tas-sajd” tfisser l-ispeċi kollha ta’ ħut tal-baħar, molluski u krustaċji.
 Artikolu FISH.12: Allinjament taż-żoni ta’ ġestjoni
 1.
 Sal-1 ta’ Lulju 2021, il-Partijiet għandhom jitolbu parir mill-ICES dwar l-allinjament taż-żoni ta’ ġestjoni u tal-unitajiet ta’ valutazzjoni użati mill-ICES għall-istokkijiet immarkati b’asterisk fl-Anness FISH.1.
 2.
 Fi żmien sitt xhur minn meta jirċievu l-parir imsemmi fil-paragrafu 1, il-Partijiet għandhom jirrevedu b’mod konġunt dak il-parir u għandhom jikkunsidraw b’mod konġunt l-aġġustamenti għaż-żoni ta’ ġestjoni tal-istokkijiet ikkonċernati, bil-ħsieb li jaqblu fuq bidliet konsegwenzjali fil-lista tal-istokkijiet u l-ishma stabbiliti fl-Anness FISH.1.
 Artikolu FISH.13: Ishma tat-TACs għal ċerti stokkijiet oħra
 1.L-ishma tat-TACs rispettivi tal-Partijiet għall-ċerti stokkijiet oħra huma stipulati fl-Anness FISH.2.
 2.Kull Parti għandha tinnotifika lill-Istati rilevanti u lill-organizzazzjonijiet internazzjonali bl-ishma tagħha skont l-arranġament ta’ kondiviżjoni stabbilit fl-Anness FISH.2A sa D.
 3.Kwalunkwe bidla sussegwenti f’dawk l-ishma fl-Anness FISH.2C u D hija kwistjoni għall-fora multilaterali rilevanti.
 4.Mingħajr preġudizzju għas-setgħat tal-Kunsill ta’ Sħubija fl-Artikolu 16(3) [Kumitat Speċjalizzat dwar is-Sajd], kwalunkwe bidla sussegwenti fl-ishma fl-Anness FISH.2A u B wara t-30 ta’ Ġunju 2026 hija kwistjoni għall-fora multilaterali rilevanti.
 5.Iż-żewġ Partijiet għandhom joqorbu lejn il-ġestjoni ta’ dawk l-istokkijiet fl-Anness FISH.2A sa D skont l-għanijiet u l-prinċipji stabbiliti fl-Artikolu FISH.2 [Objettivi u prinċipji].
 Kapitoli erbgħa: Arranġamenti dwar il-governanza
 Artikolu FISH.14: Miżuri ta’ rimedju u riżoluzzjoni ta’ tilwim
 1.Fir-rigward ta’ allegat nuqqas minn Parti (“il-Parti konvenuta”) li tikkonforma ma’ din l-Intestatura (għajr fir-rigward ta’ allegati nuqqasijiet ittrattati skont il-paragrafu 2), il-Parti l-oħra (“il-Parti li tressaq l-ilment”) tista’, wara li tinnotifika lill-Parti intimata:
 (a)tissospendi, kompletament jew parzjalment, l-aċċess għall-ilmijiet tagħha u t-trattament tariffarju preferenzjali mogħti lill-prodotti tas-sajd skont l-Artikolu 5 [Projbizzjoni ta’ dazji doganali]; u
 (b)jekk tqis li s-sospensjoni msemmija fil-punt (a) ma tkunx proporzjonata mal-impatt ekonomiku u soċjetali tal-allegat nuqqas, hija tista’ tissospendi, kompletament jew parzjalment, it-trattament tariffarju preferenzjali ta’ merkanzija oħra skont l-Artikolu GOODS.5 [Projbizzjoni ta’ dazji doganali]; u
 (c)jekk tqis li s-sospensjoni msemmija fil-punti (a) u (b) mhijiex proporzjonata mal-impatt ekonomiku u soċjetali tal-allegat nuqqas, hija tista’ tissospendi, kompletament jew parzjalment, l-obbligi taħt l-Ewwel Intestatura [Kummerċ] tat-Tieni Parti [Sħubija Ekonomika] bl-eċċezzjoni tat-Titolu XI [Kundizzjonijiet Indaqs għal kompetizzjoni miftuħa u ġusta u żvilupp sostenibbli]. Jekk l-Ewwel Intestatura [Kummerċ] tiġi sospiża fl-intier tagħha, it-Tielet Intestatura [Trasport bit-Triq] tiġi sospiża wkoll.
 2.Fir-rigward ta’ allegat nuqqas minn Parti (il-“Parti konvenuta”) li tikkonforma mal-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man], FISH.11 [Perjodi ta’ notifika relatati mal-importazzjoni u l-iżbark dirett ta’ prodotti tas-sajd] jew kwalunkwe dispożizzjoni oħra ta’ din l-Intestatura sa fejn din tkun relatata mal-arranġamenti previsti f’dawk l-Artikoli, il-Parti l-oħra (“Il-Parti ilmentatriċi”), wara li tkun notifikat lill-Parti konvenuta:
 (a)tista’ tissospendi, kompletament jew parzjalment, l-aċċess għall-ilmijiet tagħha skont it-tifsira tal-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man];
 (b)jekk tqis li s-sospensjoni msemmija fil-punt (a) ma tkunx proporzjonata mal-impatt ekonomiku u soċjetali tal-allegat nuqqas, hija tista’ tissospendi, kompletament jew parzjalment, it-trattament tariffarju preferenzjali mogħti lill-prodotti tas-sajd skont l-Artikolu GOODS.5 [Projbizzjoni ta’ dazji doganali];
 (c)jekk tqis li s-sospensjoni msemmija fil-punti (a) u (b) ma tkunx proporzjonata mal-impatt ekonomiku u soċjetali tal-allegat nuqqas, hija tista’ tissospendi, kompletament jew parzjalment, it-trattament tariffarju preferenzjali ta’ merkanzija oħra skont l-Artikolu GOODS.5 [Projbizzjoni ta’ dazji doganali]; u
 b’deroga mill-paragrafu 1, miżuri ta’ rimedju li jaffettwaw l-arranġamenti stabbiliti skont l-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man], l-Artikolu FISH.11 [Perjodi ta’ notifika relatati mal-importazzjoni u l-iżbark dirett ta’ prodotti tas-sajd] jew kwalunkwe dispożizzjoni oħra ta’ din l-Intestatura sa fejn tirrelata mal-arranġamenti previsti f’dawk l-Artikoli ma jistgħux jittieħdu bħala riżultat ta’ allegat nuqqas ta’ konformità ta’ Parti mad-dispożizzjonijiet tal-Intestatura mhux konnessi ma’ dawk l-arranġamenti.
 3.
 Il-miżuri msemmija fil-paragrafi 1 u 2 għandhom ikunu proporzjonati man-nuqqas allegat mill-Parti konvenuta u l-impatt ekonomiku u soċjetali tiegħu.
 4.
 Miżura msemmija fil-paragrafi 1 u 2 jistgħu jidħlu fis-seħħ mhux qabel sebat ijiem wara li l-Parti ilmentatriċi tkun tat lill-Parti konvenuta avviż tas-sospensjoni proposta. Il-Partijiet għandhom jikkonsultaw fil-Kumitat Speċjalizzat bil-ħsieb li jilħqu soluzzjoni reċiprokament aċċettabbli. Din in-notifika għandha tidentifika:
 (a)il-mod li bih il-Parti ilmentatriċi tqis li l-Parti konvenuta naqset milli tikkonforma;
 (b)id-data li fiha l-Parti ilmentatriċi tkun beħsiebha tapplika s-sospensjoni; u
 (c)il-livell ta’ sospensjoni maħsub.
 5. Il-parti ilmentatriċi trid, fi żmien 14-il jum min-notifika msemmija fil-paragrafu 4 tikkontesta l-allegat nuqqas mill-Parti konvenuta li tikkonforma ma’ din l-Intestatura, kif imsemmi fil-paragrafi 1 u 2, billi titlob l-istabbiliment ta’ tribunal tal-arbitraġġ skont l-INST.14 [Proċedura ta’ Arbitraġġ] tat-Titolu I [Soluzzjoni tat-Tilwim] tas-Sitt Parti. Ir-rikors għall-arbitraġġ skont dan l-Artikolu għandu jsir mingħajr ma jsir rikors minn qabel għall-konsultazzjonijiet skont l-Artikolu INST.13 [Konsultazzjonijiet]. Tribunal tal-arbitraġġ għandu jittratta l-kwistjoni bħala każ ta’ urġenza għall-fini tal-Artikolu INST.19 [Proċeduri Urġenti] tat-Titolu I [Soluzzjoni tat-Tilwim] tas-Sitt Parti.
 6.
 Is-sospensjoni għanda tieqaf tapplika jekk:
 (a)il-Parti lmentatriċi tkun sodisfatta li l-Parti konvenuta qed timxi mal-obbligi tagħha skont dan il-Protokoll; jew
 (b)il-bord tal-arbitraġġ ikun iddeċieda li l-Parti konvenuta ma naqsitx milli tikkonforma mal-obbligi rilevanti tagħha skont dan il-Protokoll.
 7.
 Wara sejba kontra l-Parti lmentatriċi fil-proċedura msemmija fil-paragrafu 5, il-Parti konvenuta tista’ titlob lit-tribunal tal-arbitraġġ, fi żmien 30 jum mid-deċiżjoni tiegħu, biex jiddetermina livell ta’ sospensjoni tal-obbligi skont dan il-Ftehim li ma jaqbiżx il-livell ekwivalenti għat-tħassir jew l-indeboliment ikkawżat mill-applikazzjoni tal-miżuri kumpensatorji, jekk issib li l-inkonsistenza tal-miżuri kompensatorji mal-paragrafi 1 jew 2 hija sinifikanti. It-talba għandha tipproponi livell ta’ sospensjoni skont il-paragrafi 1 jew 2 u kwalunkwe prinċipji rilevanti stabbiliti fl-Artikolu INST.34C [Sospensjoni tal-obbligi għall-finijiet tal-OTHS.3.12(12), l-Artikolu FISH.9(5) u l-Artikolu FISH.14(7)]. Il-parti konvenuta tista’ tapplika l-livell ta’ sospensjoni tal-obbligi skont dan il-Ftehim skont il-livell ta’ sospensjoni stabbilit mit-tribunal tal-arbitraġġ, mhux qabel 15 jum wara tali deċiżjoni.
 8.
 Parti ma għandhiex tinvoka l-Ftehim tad-WTO jew kwalunkwe ftehim internazzjonali ieħor biex tipprekludi lill-Parti l-oħra milli tissospendi l-obbligi taħt dan l-Artikolu.
 Artikolu FISH.15: Qsim ta’ data
 Il-Partijiet għandhom jaqsmu tali l-informazzjoni kif meħtieġ biex jappoġġaw l-implimentazzjoni ta’ dan il-Protokoll, soġġett għal-liġijiet ta’ kull Parti.
 Artikolu FISH.16: Kumitat Speċjalizzat għas-Sajd
 1.Il-Kumitat Speċjalizzat għas-Sajd jista’ b’mod partikolari:
 (a)jipprovdi forum għad-diskussjoni u l-kooperazzjoni b'relazzjoni mal-ġestjoni tas-sajd sostenibbli;
 (b)iqis l-iżvilupp ta' strateġiji pluriennali għall-konservazzjoni u l-ġestjoni bħala l-bażi għall-istabbiliment ta' TACs u miżuri oħra ta' ġestjoni;
 (c)jiżviluppa strateġiji pluriennali għall-konservazzjoni u l-ġestjoni ta’ stokkijiet mhux tal-kwota kif imsemmi fil-paragrafu 2(b) tal-Artikolu FISH.8 [Aċċess għall-ilmijiet];
 (d)iqis miżuri għall-ġestjoni u l-konservazzjoni tas-sajd, inklużi miżuri ta' emerġenza u miżuri biex tiġi żgurata s-selettività tas-sajd;
 (e)jikkunsidra approċċi għall-ġbir ta’ data għal skopijiet xjentifiċi u għall-ġestjoni tas-sajd, il-kondiviżjoni ta’ tali data (inkluża informazzjoni rilevanti għall-monitoraġġ, il-kontroll u l-infurzar tal-konformità), u l-konsultazzjoni ma’ korpi xjentifiċi rigward l-aħjar parir xjentifiku disponibbli;
 (f)iqis miżuri biex tiġi żgurata l-konformità mar-regoli applikabbli, inklużi programmi konġunti ta' kontroll, monitoraġġ u sorveljanza u l-iskambju ta' data biex jiġi ffaċilitat il-monitoraġġ tal-użu tal-opportunitajiet tas-sajd u l-kontroll u l-infurzar;
 (g)jiżviluppa l-linji gwida għall-istipular tat-TACs imsemmija fil-paragrafu 5 tal-Artikolu FISH.7 [TACs proviżorji];
 (h)iħejji għal konsultazzjonijiet annwali;
 (i)jikkunsidra kwistjonijiet relatati mad-deżinjazzjoni tal-portijiet għall-ħatt l-art, inkluż il-faċilitazzjoni tan-notifika f’waqtha mill-Partijiet ta’ tali deżinjazzjonijiet u ta’ kwalunkwe bidla f’dawk id-deżinjazzjonijiet;
 (j)jistabbilixxi skedi ta’ żmien għan-notifika tal-miżuri msemmija fl-Artikolu FISH.4(3) [Ġestjoni tas-sajd], il-komunikazzjoni tal-listi ta’ bastimenti msemmija fl-Artikolu FISH.5(1) [Awtorizzazzjonijiet, konformità u infurzar] u n-notifika msemmija fl-Artikolu FISH.6(7) [Opportunitajiet tas-sajd];
 (k)jipprovdi forum għal konsultazzjonijiet skont l-Artikolu FISH.9(2) [Miżuri kumpensatorji] u l-Artikolu FISH.14(4) [Miżuri ta’ rimedju];
 (l)jiżviluppa linji gwida biex jappoġġa l-applikazzjoni prattika tal-Artikolu FISH.8 [Aċċess għall-ilmijiet];
 (m)jiżviluppa mekkaniżmu għal trasferimenti volontarji matul is-sena ta’ opportunitajiet tas-sajd bejn il-Partijiet, kif imsemmi fl-Artikolu FISH.6(8) [Opportunitajiet tas-Sajd]; u
 (n)jikkunsidra l-applikazzjoni u l-implimentazzjoni tal-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man] u l-Artikolu FISH.11 [Perjodi ta’ notifika relatati mal-importazzjoni u l-iżbark dirett ta’ prodotti tas-sajd].
 2.
 Il-Kumitat Speċjalizzat għas-Sajd jista’ jadotta miżuri, inklużi deċiżjonijiet u rakkomandazzjonijiet:
 (a)ir-reġistrazzjoni ta’ kwistjonijiet miftiehma mill-Partijiet wara konsultazzjonijiet skont l-Artikolu FISH.6 [Opportunitajiet tas-sajd];
 (b)fir-rigward ta’ kwalunkwe kwistjoni msemmija fil-punti (b), (c), (d), (e), (f), (g), (i), (j), (l), (m) u (n) tal-paragrafu 1 ta’ dan l-Artikolu;
 (c)l-emenda tal-lista ta’ obbligi internazzjonali pre-eżistenti msemmija fil-paragrafu 2 tal-Artikolu FISH.4 [Ġestjoni tas-sajd]
 (d)fir-rigward ta’ kwalunkwe aspett ieħor ta’ kooperazzjoni fil-ġestjoni sostenibbli tas-sajd skont din l-Intestatura. u
 (e)dwar il-modalitajiet ta’ rieżami skont l-Artikolu FISH.18 [Rieżami].
 3.
 Il-Kunsill ta’ Sħubija għandu jkollu s-setgħa jemenda l-Annessi FISH.1, FISH.2, u FISH.3.
 Artikolu FISH.17: Terminazzjoni
 1.Mingħajr preġudizzju għall-Artikolu FINPROV.8 [Terminazzjoni] jew l-Artikolu OTH.10 [Terminazzjoni tat-Tieni Parti], kull Parti tista’ fi kwalunkwe mument ittemm din l-Intestatura, permezz ta’ notifika bil-miktub permezz ta’ mezzi diplomatiċi. F’dak il-każ, l-Ewwel Intestatura [Kummerċ], it-Tieni Intestatura [Avjazzjoni], it-Tielet Intestatura [Trasport bit-triq] u din l-Intestatura [Sajd] ma għandhomx jibqgħu fis-seħħ fl-ewwel jum tad-disa’ xahar wara d-data tan-notifika.
 2. Fil-każ ta’ terminazzjoni ta’ din l-Intestatura skont il-paragrafu 1, l-Artikolu FINPROV.8 [Terminazzjoni] jew l-Artikolu OTH.10 [Terminazzjoni tat-Tieni Parti], l-obbligi li l-Partijiet ikunu daħlu għalihom taħt din l-Intestatura għas-sena li tkun għaddejja fiż-żmien meta l-Intestatura ma tibqax fis-seħħ għandhom ikomplu japplikaw sa tmiem is-sena.
 3.
 Minkejja l-paragrafu 1, it-Tieni Intestatura [Avjazzjoni] tista’ tibqa’ fis-seħħ, jekk il-Partijiet jaqblu li jintegraw il-partijiet rilevanti tat-Titolu XI [Kundizzjonijiet indaqs għall-kompetizzjoni miftuħa u ġusta u żvilupp sostenibbli].
 4.
 B’deroga mill-paragrafi 1 sa 3 u mingħajr preġudizzju għall-Artikolu FINPROV.8 [Terminazzjoni] jew l-Artikolu OTH.10 [Terminazzjoni tat-Tieni Parti]:
 (a) sakemm ma jkunx miftiehem mod ieħor bejn il-Partijiet, l-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man], l-Artikolu FISH.11 [Perjodi ta’ notifika dwar l-importazzjoni u l-iżbark dirett ta’ prodotti tas-sajd] u kwalunkwe dispożizzjoni oħra ta’ din l-Intestatura sa fejn tirrigwarda l-arranġamenti previsti f’dawk l-Artikoli, għandhom jibqgħu fis-seħħ sakemm:
 (I)jintemm minn Parti minnhom, bl-għoti ta’ sentejn avviż ta’ terminazzjoni lill-Parti l-oħra; jew
 (II)jekk qabel, id-data li fiha l-paragrafi minn 3 sa 5 tal-Artikolu OTH.9 [Applikazzjoni ġeografika] ma jibqgħux fis-seħħ.
 (b)
 għall-finijiet tal-paragrafu 4(a)(i), avviż ta’ terminazzjoni jista’ jingħata fir-rigward ta’ wieħed jew aktar mill-Bailiwick ta’ Guernsey, il-Bailiwick ta’ Jersey jew l-Isle of Man u l-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man], l-Artikolu FISH.11 [Perjodi ta’ notifika relatati mal-importazzjoni u l-ħatt dirett ta’ prodotti tas-sajd] u kull dispożizzjoni oħra ta’ din l-Intestatura sa fejn tirrelata mal-arranġamenti previsti f’dawk l-Artikoli, għandhom ikomplu jkunu fis-seħħ għal dawk it-territorji li fir-rigward tagħhom avviż ta’ terminazzjoni ma ngħatax; u
 (c)għall-finijiet tal-paragrafu 4(a)(ii), jekk il-paragrafi 3 sa 5 tal-Artikolu OTH.9 [Applikazzjoni ġeografika] tal-Ftehim ma jibqgħux fis-seħħ fir-rigward ta’ wieħed jew aktar (iżda mhux kollha) tal-Bailiwick ta’ Guernsey, il-Bailiwick ta’ Jersey jew l-Isle of Man, l-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man], L-Artikolu FISH.11 [Perjodi ta’ notifika relatati mal-importazzjoni u l-iżbark dirett ta’ prodotti tas-sajd] u kull dispożizzjoni oħra ta’ din l-Intestatura safejn tirrelata mal-arranġamenti previsti f’dawk l-Artikoli, għandhom jibqgħu fis-seħħ għal dawk it-territorji fi li fir-rigward tagħhom il-paragrafi 3 sa 5 tal-Artikolu OTH.9 [Applikazzjoni ġeografika] jibqgħu fis-seħħ.
 Artikolu FISH.18: Klawżola ta' rieżami
 1.Il-partijiet, fi ħdan il-Kunsill ta’ Sħubija, għandhom jirrevedu b’mod konġunt l-implimentazzjoni ta’ din l-Intestatura erba’ snin wara t-tmiem tal-perijodu ta’ aġġustament imsemmi fl-Artikolu 1 tal-Anness FISH.4 [Protokoll dwar l-aċċess għall-ilmijiet] bil-għan li jiġi kkunsidrat jekk l-arranġamenti, inkluż fir-rigward tal-aċċess għall-ilmijiet, jistgħux jiġu kodifikati u msaħħa aktar.
 2.Rieżami bħal dan jista’ jiġi ripetut f’intervalli sussegwenti ta’ erba’ snin wara l-konklużjoni tal-ewwel rieżami.
 3.Il-Partijiet għandhom jiddeċiedu minn qabel dwar il-modalitajiet tar-rieżami permezz tal-Kumitat Speċjalizzat għas-Sajd.
 4.Ir-rieżami għandu, b’mod partikolari, jippermetti evalwazzjoni, fir-rigward tas-snin preċedenti, ta’:
 (a)id-dispożizzjonijiet għall-aċċess għall-ibħra ta’ xulxin skont l-Artikolu FISH.8 [Aċċess għall-ibħra];
 (b)l-ishma tat-TACs stabbiliti fl-Annessi FISH.1, 2 u 3;
 (c)l-għadd u l-daqs tat-trasferimenti bħala parti mill-konsultazzjonijiet annwali skont l-Artikolu FISH.6(4) [Opportunitajiet tas-sajd] u kwalunkwe trasferiment skont l-Artikolu FISH.6(8) [Opportunitajiet tas-sajd];
 (d)il-varjazzjonijiet fit-TACs annwali;
 (e)il-konformità miż-żewġ Partijiet mad-dispożizzjonijiet f’din l-Intestatura u l-konformità tal-bastimenti ta’ kull Parti mar-regoli applikabbli għal dawk il-bastimenti meta jkunu fl-ibħra tal-Parti l-oħra;
 (f)in-natura u l-firxa tal-kooperazzjoni skont din l-Intestatura u
 (g)kwalunkwe element ieħor li l-Partijiet jiddeċiedu, bil-quddiem, permezz tal-Kumitat Speċjalizzat dwar is-Sajd.
 Artikolu FISH.19: Relazzjoni ma’ ftehimiet oħrajn
 1.Soġġett għall-paragrafu 2, din l-Intestatura għandha jkun mingħajr preġudizzju għal ftehimiet oħrajn eżistenti li jikkonċernaw is-sajd minn dgħajjes ta' Parti waħda fi ħdan iż-żoni tas-sajd taħt il-ġurisdizzjoni tal-Parti l-oħra.
 2.Din l-Intestatura għandha tieħu post u tissostitwixxi kwalunkwe ftehim jew arranġament eżistenti fir-rigward tas-sajd minn bastimenti tas-sajd tal-Unjoni fil-baħar territorjali maġenb il-Bailiwick ta’ Guernsey, il-Bailiwick ta’ Jersey jew l-Isle of Man u fir-rigward tas-sajd minn bastimenti tas-sajd tar-Renju Unit irreġistrati fil-Bailiwick ta’ Guernsey, il-Bailiwick ta’ Jersey jew l-Isle of Man fil-baħar territorjali maġenb Stat Membru. Madankollu, f’każ li l-Kunsill ta’ Sħubija jkun ħa deċiżjoni skont l-Artikolu 10(3) [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man] biex il-Ftehim ma jibqax japplika fir-rigward tal-Bailiwick ta’ Guernsey, il-Bailiwick ta’ Jersey jew l-Isle of Man, il-ftehimiet jew l-arranġamenti rilevanti ma għandhomx jiġu sostitwiti fir-rigward ta’ tali territorju jew territorji li għalihom ittieħdet deċiżjoni bħal din.
 IS-SITT INTESTATURA: DISPOŻIZZJONIJIET OĦRA
 Artikolu OTH.1: Definizzjonijiet
 Sakemm ma jkunx speċifikat mod ieħor, għall-finijiet tat-Tieni Parti ta’ dan il-Ftehim, il-Protokoll dwar l-assistenza amministrattiva reċiproka fi kwistjonijiet doganali u l-Protokoll dwar il-kooperazzjoni amministrattiva u l-ġlieda kontra l-frodi fil-qasam tat-Taxxa fuq il-Valur Miżjud u dwar l-assistenza reċiproka għall-irkupru ta’ talbiet relatati ma’ taxxi u dazji, japplikaw id-definizzjonijiet li ġejjin:
 (a)“prodott agrikolu” tfisser prodott elenkat fl-Anness 1 għall-Ftehim dwar l-Agrikoltura;
 (b)“awtorità doganali” tfisser:
 (I)fir-rigward tal-Unjoni, is-servizzi tal-Kummissjoni Ewropea li huma responsabbli għall-materji doganali jew, kif xieraq, l-amministrazzjonijiet doganali u kwalunkwe awtorità oħra mogħtija s-setgħa fl-Istat Membru tal-Unjoni biex japplikaw u jinfurzaw il-leġiżlazzjoni doganali, u;
 (II)fir-rigward tar-Renju Unit, Her Majesty’s Revenue and Customs u kwalunkwe awtorità oħra responsabbli għal kwistjonijiet doganali.
 (c)“dazju doganali” tfisser kwalunkwe dazju jew tariffa ta’ kwalunkwe tip imposta fuq l-importazzjoni ta’ prodott jew b’rabta magħhom iżda ma tinkludix:
 (I)imposta ekwivalenti għal taxxa interna imposta b’mod konsistenti mal-Artikolu GOODS.4 [Trattament Nazzjonali dwar it-Tassazzjoni u r-Regolament Interni] tat-Titolu I tal-Ewwel Intestatura tat-Tieni Parti;
 (II)dazju antidumping, ta’ salvagwardja speċjali, kompensatorju jew ta’ salvagwardja applikat b’mod konsistenti mal-GATT 1994, il-Ftehim Antidumping, il-Ftehim dwar l-Agrikoltura, il-Ftehim dwar is-Sussidji u l-Miżuri Kumpensatorji jew il-Ftehim dwar is-Salvagwardji, kif xieraq; jew
 (III)tariffa jew imposta oħra imposta fuq jew b’rabta ma’ importazzjoni li hija limitata fl-ammont għall-ispiża approssimattiva tas-servizzi mogħtija;
 (d)“CPC” tfisser il-Klassifikazzjoni Proviżorja Ċentrali tal-Prodotti (Statistical Papers Series M No. 77, Department of International Economic and Social Affairs, Statistical Office of the United Nations, New York, 1991);
 (e) “eżistenti” tfisser b’effett fid-data tad-dħul fis-seħħ ta’ dan il-Ftehim;
 (f)“prodotti ta’ Parti” tfisser prodotti domestiċi fis-sens tal-GATT 1994, u jinkludu prodotti oriġinarji ta’ dik il-Parti;
 (g)“Sistema Armonizzata” jew “SA” tfisser is-Sistema Armonizzata għad-Deskrizzjoni u l-Kodifikazzjoni tal-Merkanzija, inklużi n-noti legali kollha u l-emendi għalihom żviluppati mill-Organizzazzjoni Dinjija Doganali;
 (h)“intestatura” tfisser l-ewwel erba’ ċifri fin-numru ta’ klassifikazzjoni tariffarja taħt is-Sistema Armonizzata;
 (i)“persuna ġuridika” tfisser kull entità ġuridika debitament kostitwita jew organizzata b’xi mod ieħor skont id-dritt applikabbli, kemm jekk tkun għal skopijiet ta’ profitt kif ukoll għal skopijiet oħra, u kemm jekk tkun proprjetà privata jew tal-gvern, inkluża kwalunkwe korporazzjoni, trust, sħubija, impriża konġunta, impriża individwali jew assoċjazzjoni;
 (j)“miżura” tfisser kwalunkwe miżura minn Parti, kemm jekk fil-forma ta' liġi, regolament, regola, proċedura, deċiżjoni, azzjoni amministrattiva, jew kwalunkwe forma oħra;
 71
 (k)“miżuri ta’ Parti” tfisser kwalunkwe miżura adottata jew miżmuma minn:
 (I)gvernijiet jew awtoritajiet ċentrali, reġjonali jew lokali; u
 (II)korpi mhux governattivi fl-eżerċitar tas-setgħat iddelegati mill-gvernijiet jew l-awtoritajiet ċentrali, reġjonali jew lokali;
 “Miżuri ta’ Parti” tinkludi miżuri adottati jew miżmuma minn entitajiet elenkati fis-sottoparagrafi (i) u (ii) billi jagħtu struzzjonijiet, jidderieġu jew jikkontrollaw, direttament jew indirettament, il-kondotta ta’ entitajiet oħra fir-rigward ta’ dawk il-miżuri.
 (l)“Persuna fiżika ta’ Parti” tfisser
 72
 (I)għall-Unjoni Ewropea, ċittadin ta’ Stat Membru skont il-liġi tiegħu
 73
 ; u
 (II)għar-Renju Unit, ċittadin Brittaniku;
 (m)“persuna” tfisser persuna fiżika jew persuna ġuridika;
 (n)“miżura sanitarja jew fitosanitarja” tfisser kwalunkwe miżura msemmija fil-paragrafu 1 tal-Anness A tal-Ftehim SPS;
 (o)“pajjiż terz” tfisser pajjiż jew territorju lil hinn mill-ambitu territorjali ta’ dan il-Ftehim;
 (p)“Konvenzjoni ta’ Vjenna dwar il-Liġi tat-Trattati” tfisser il-Konvenzjoni ta’ Vjenna dwar il-Liġi tat-Trattati, magħmula fi Vjenna fit-23 ta’ Mejju 1969; u
 (q)“WTO” tfisser l-Organizzazzjoni Dinjija tal-Kummerċ;
 Artikolu OTH.2: Ftehimiet tad-WTO
 Għall-finijiet ta’ dan il-Ftehim, il-Ftehimiet tad-WTO huma msejħa kif ġej:
 (a)“Ftehim dwar l-Agrikoltura” tfisser il-Ftehim dwar l-Agrikoltura, inkluż fl-Anness 1A tal-Ftehim tad-WTO;
 (b)“Ftehim dwar l-Anti-dumping” tfisser il-Ftehim dwar l-Implimentazzjoni tal-Artikolu VI tal-Ftehim Ġenerali dwar it-Tariffi u l-Kummerċ tal-1994;
 (c)“GATS” tfisser il-Ftehim Ġenerali dwar il-Kummerċ fis-Servizzi, inkluż fl-Anness 1B tal-Ftehim tad-WTO;
 (d)“GATT 1994” tfisser il-Ftehim Ġenerali tal-1994 dwar it-Tariffi u l-Kummerċ li jinsab fl-Anness 1A tal-Ftehim tad-WTO;
 (e)“GPA” tfisser il-Ftehim dwar l-Akkwisti Pubbliċi fl-Anness 4 għall-Ftehim tad-WTO
 74
 ;
 (f)“Ftehim ta’ Salvagwardji” tfisser il-Ftehim dwar is-Salvagwardji, inkluż fl-Anness 1A tal-Ftehim tad-WTO;
 (g)“Ftehim SCM” tfisser il-Ftehim dwar is-Sussidji u l-Miżuri ta’ Kumpens, inkluż fl-Anness 1A tal-Ftehim tad-WTO;
 (h)“Ftehim SPS” tfisser il-Ftehim dwar l-Applikazzjoni ta’ Miżuri Sanitarji u Fitosanitarji, inkluż fl-Anness 1A tal-Ftehim tad-WTO;
 (i)“Ftehim TBT” tfisser il-Ftehim dwar l-Ostakli Tekniċi għall-Kummerċ, li jinsab fl-Anness 1A tal-Ftehim tad-WTO;
 (j)“Ftehim TRIPS” tfisser il-Ftehim dwar l-Aspetti tad-Drittijiet tal-Proprjetà Intellettwali Relatati mal-Kummerċ li jinsab fl-Anness 1C tal-Ftehim tad-WTO; u
 (k)“Il-Ftehim WTO” tfisser il-Ftehim ta’ Marrakexx li Jistabbilixxi l-Organizzazzjoni Dinjija tal-Kummerċ magħmul f'Marrakexx fil-15 ta’ April 1994.
 Artikolu OTH.3: Stabbiliment ta’ żona ta’ kummerċ ħieles
 Il-Partijiet b’dan jistabbilixxu żona ta’ kummerċ ħieles, f’konformità mal-Artikolu XXIV tal-GATT 1994 u mal-Artikolu V tal-GATS.
 Artikolu OTH.4: Relazzjoni mal-Ftehim tad-WTO
 Il-Partijiet jaffermaw id-drittijiet u l-obbligi tagħhom lejn xulxin skont il-Ftehim tad-WTO u ftehimiet oħra li l-Partijiet huma parti għalihom.
 Xejn f’dan il-Ftehim ma għandu jiġi interpretat fis-sens li jobbliga lil xi Parti taġixxi b’mod inkonsistenti mal-obbligi tagħha skont il-Ftehim tad-WTO.
 Artikolu OTH.4a: il-ġurisprudenza tad-WTO
 L-interpretazzjoni u l-applikazzjoni tad-dispożizzjonijiet ta’ din il-Parti għandhom iqisu l-interpretazzjonijiet rilevanti fir-rapporti tal-panils tad-WTO u tal-Korp tal-Appell adottati mill-Korp għas-Soluzzjoni tat-Tilwim tad-WTO, kif ukoll fid-deċiżjonijiet ta’ arbitraġġ skont il-Qbil dwar is-Soluzzjoni tat-Tilwim.
 Artikolu OTH.5: Twettiq tal-obbligi
 Kull Parti għandha tadotta kwalunkwe miżura ġenerali jew speċifika meħtieġa sabiex tissodisfa l-obbligi tagħha skont din il-Parti, inklużi dawk meħtieġa sabiex tiġi żgurata l-konformità magħha mill-gvernijiet u mill-awtoritajiet ċentrali, reġjonali jew lokali, kif ukoll mill-korpi mhux governattivi fl-eżerċizzju tas-setgħat delegati lilhom.
 Artikolu OTH.7: Referenzi għal-liġijiet u għal Ftehimiet oħra
 1.Sakemm ma jkunx speċifikat mod ieħor, meta ssir referenza f’din il-Parti għal-liġijiet u għar-regolamenti ta’ Parti, dawk il-liġijiet u r-regolamenti għandhom jinftiehmu li jinkludu l-emendi tagħhom.
 2.
 Sakemm ma jkunx speċifikat mod ieħor, meta ssir referenza għall-ftehimiet internazzjonali jew dawn jiġu inkorporati f’din il-Parti, fis-sħuħija tagħhom jew f’parti minnhom, dawn għandhom jinftiehmu li jinkludu l-emendi tagħhom jew fil-ftehimiet suċċessuri tagħhom li jidħlu fis-seħħ għaż-żewġ Partijiet fid-data tal-iffirmar ta’ dan il-Ftehim jew wara l-iffirmar. Jekk tqum xi kwistjoni rigward l-implimentazzjoni jew l-applikazzjoni tad-dispożizzjonijiet ta’ dan il-Ftehim bħala riżultat tat-tali emendi jew tal-ftehimiet suċċessuri, il-Partijiet, fuq talba ta’ waħda mill-Partijiet, jistgħu jikkonsultaw ma’ xulxin bl-għan li jsibu soluzzjoni sodisfaċenti b’mod reċiproku għal din il-kwistjoni skont il-bżonn.
 Artikolu OTH.8: Kompiti tal-Kunsill ta’ Sħubija fit-Tieni Parti
 Il-Kunsill ta’ Sħubija jista’:
 (a)adotta deċiżjonijiet biex jemenda:
 (I)il-Kapitolu tnejn tat-Titolu I tal-Ewwel Intestatura tat-Tieni Parti [Regoli tal-Oriġini] u l-Annessi tiegħu, skont l-Artikolu ORIG.31 [Emenda għal dan il-Kapitolu u l-Annessi tiegħu];
 (II)l-arranġamenti stabbiliti fl-Annessi TBT-[XX] u TBT-[ZZ], skont l-Artikolu TBT.9(8) [Kooperazzjoni dwar is-sorveljanza tas-suq u s-sikurezza u l-konformità tal-prodotti mhux tal-ikel];
 (III)l-Appendiċijiet A u B, f’konformità mal-Artikolu 2(3) [Definizzjonijiet tal-prodotti, prattiki u proċessi enoloġiċi] tal-Anness TBT-5 [KUMMERĊ FL-INBID];
 (IV)l-Appendiċi C, skont l-Artikolu 3(3) [Rekwiżiti taċ-ċertifikazzjoni dwar l-importazzjoni fit-territorji rispettivi tal-Partijiet] tal-Anness TBT-5 [KUMMERĊ FL-INBID];
 (V)l-Appendiċijiet A, B, C u D, skont l-Artikolu 1 [Għan u kamp ta’ applikazzjoni] tal-Anness TBT-4 [PRODOTTI ORGANIĊI];
 (VI)l-Appendiċijiet 1 sa 3, f’konformità mal-Artikolu 1 [Definizzjonijiet] u l-Artikolu 2 [L-ambitu tal-prodott tal-Anness TBT-2 [PRODOTTI MEDIĊINALI];
 (VII)l-Anness dwar l-Operaturi Ekonomiċi Awtorizzati, il-Protokoll dwar l-assistenza amministrattiva reċiproka fi kwistjonijiet doganali, il-Protokoll dwar il-ġlieda kontra l-frodi fil-qasam tat-Taxxa fuq il-Valur Miżjud u dwar l-assistenza reċiproka għall-irkupru ta’ talbiet relatati ma’ taxxi u dazji, u l-lista ta’ merkanzija stabbilita fl-Artikolu CUSTMS.16(2) [Ammissjoni temporanja], skont l-Artikolu CUSTMS.21 [Emendi];
 (VIII)is-Subtaqsima rilevanti taħt it-Taqsima B tal-ANNES.PPROC-1, f’konformità mal-Artikolu PPROC.18 [Emenda tat-Taqsima B tal-ANNES.PPROC-1];
 (IX)l-Anness ENER-1 [LISTI TA’ OĠĠETTI TA’ ENERĠIJA, IDROKARBONI U MATERJA PRIMA], l-Anness ENER-2 [ENERĠIJA U SUSSIDJI AMBJENTALI] u l-Anness ENER-3 [NON-APPLIKAZZJONI TAL-AĊĊESS TA’ PARTIJIET TERZI U S-SEPARAZZJONI TAS-SJIEDA GĦALL-INFRASTRUTTURA], skont l-Artikolu ENER.31 [Implimentazzjoni u emendi effettivi];
 (X)Il-paragrafu 4 tal-Artikolu LPFS.3.2 [Kamp ta’ applikazzjoni u eċċezzjonijiet] skont dak il-paragrafu, it-tielet sentenza tal-paragrafu 2 tal-Artikolu LPFS.3.3 [Servizzi ta’ interess ekonomiku pubbliku] skont ir-raba’ sentenza ta’ dak il-paragrafu, il-paragrafu 3 tal-Artikolu LPFS.3.3 [Servizzi ta’ interess ekonomiku pubbliku] skont dak il-paragrafu, l-Artikolu LPFS.3.5 [Sussidji projbiti u sussidji soġġetti għal kundizzjonijiet] skont il-paragrafu 1 ta’ dak l-Artikolu u l-Artikolu LPFS.3.11 [Rkupru] skont il-paragrafu 7 ta’ dak l-artikolu, tal-Kapitolu 3 [Kontroll tas-sussidju];
 (XI)l-Artikolu FISH.10 [Bailiwick ta’ Guernsey, Bailiwick ta’ Jersey u l-Isle of Man], l-Artikolu FISH.11 [Perjodi ta’ notifika dwar l-importazzjoni u l-iżbark dirett ta’ prodotti tas-sajd] u kwalunkwe dispożizzjoni oħra tal-Ħames Intestatura [Sajd], skont l-Artikolu FISH.10(4) [Bailiwick ta’ Guernsey, Bailiwick ta’ Jersey u l-Isle of Man];
 (XII)L-Annessi FISH.1, FISH.2 u FISH-3, skont l-Artikolu FISH.16(3) [Kumitat Speċjalizzat għas-Sajd];
 (XIII)kwalunkwe dispożizzjoni, protokoll, appendiċi jew anness ieħor, li għalih il-possibbiltà ta’ tali deċiżjoni tkun prevista b’mod espliċitu fit-Tieni Parti ta’ dan il-Ftehim.
 (b)tadotta deċiżjonijiet biex toħroġ interpretazzjonijiet tad-dispożizzjonijiet tat-Tieni Parti ta’ dan il-Ftehim.
 Artikolu OTH.9: Applikazzjoni ġeografika
 1.
 Id-dispożizzjonijiet ta’ dan il-Ftehim dwar it-trattament tariffarju tal-prodotti, inklużi r-regoli tal-oriġini u s-sospensjoni temporanja ta’ dan it-trattament, għandhom japplikaw ukoll, fir-rigward tal-Unjoni, għal dawk iż-żoni tat-territorju doganali tal-Unjoni, kif definit mill-Artikolu 4 tar-Regolament (UE) Nru 952/2013 tal-Parlament Ewropew u tal-Kunsill
 75
 , li mhumiex koperti mill-Artikolu FINPROV.1(a) [Ambitu territorjali] tas-Seba’ Parti [Dispożizzjonijiet finali].
 2.
 Mingħajr preġudizzju għall-Artikolu FINPROV.1(2), (3) u (4) [Ambitu territorjali], id-drittijiet u l-obbligi tal-Partijiet skont din il-Parti għandhom japplikaw ukoll fir-rigward taż-żoni lil hinn mill-baħar territorjali ta’ kull Parti, inkluż qiegħ il-baħar u s-sottoswol tiegħu, li fuqhom dik il-Parti teżerċita drittijiet sovrani jew ġurisdizzjoni skont id-dritt internazzjonali inkluża l-Konvenzjoni tan-Nazzjonijiet Uniti dwar il-Liġi tal-Baħar, magħmula f’Montego Bay fl-10 ta’ Diċembru 1982 u l-liġijiet u r-regolamenti tagħha li huma konsistenti mad-dritt internazzjonali
 76
 .
 3.
 Soġġett għall-eċċezzjonijiet li jinsabu fil-paragrafu 4, il-Kapitoli 1 [NTMA], 2 [Regoli tal-Oriġini] u 5 [Dwana u faċilitazzjoni tal-kummerċ] tat-Titolu IV [Kummerċ ta’ prodotti] u l-Protokolli u l-Annessi ta’ dawk il-Kapitoli għandhom japplikaw ukoll, fir-rigward tar-Renju Unit, għat-territorji msemmija fl-Artikolu FINPROV.1(2) [Ambitu territorjali]. Għal dak il-għan, it-territorji msemmija fl-Artikolu FINPROV.1(2) [Ambitu territorjali] għandhom jitqiesu bħala parti mit-territorju doganali tar-Renju Unit. L-awtoritajiet doganali tat-territorji msemmija fl-Artikolu FINPROV.1 (2) [Kamp ta’ applikazzjoni territorjali] għandhom ikunu responsabbli għall-applikazzjoni u l-implimentazzjoni ta’ dawn il-Kapitoli, u l-Protokolli u l-Annessi għal dawn il-Kapitoli, fit-territorji rispettivi tagħhom. Ir-referenzi għal “awtorità doganali” f’dawk id-dispożizzjonijiet għandhom jinqraw kif xieraq. Madankollu, talbiet u komunikazzjonijiet magħmula taħt dawn il-Kapitoli, u l-Protokolli u l-Annessi għal dawn il-Kapitoli, għandhom jiġu amministrati mill-awtorità doganali tar-Renju Unit.
 4.
 L-Artikolu CUSTMS.9 [Operaturi Ekonomiċi Awtorizzati] tal-Kapitolu 5 [Dwana u faċilitazzjoni tal-kummerċ] tat-Titolu IV [Kummerċ ta’ prodotti] tal-Ewwel Intestatura tat-Tieni Parti, ANNESS CUSTMS-1 [Operaturi Ekonomiċi Awtorizzati] u l-Protokoll dwar il-kooperazzjoni amministrattiva u l-ġlieda kontra l-frodi fil-qasam tat-Taxxa fuq il-Valur Miżjud u dwar l-assistenza reċiproka għall-irkupru ta’ pretensjonijiet relatati ma’ taxxi u dazji ma għandhomx japplikaw għall-Bailiwick ta’ Jersey jew il-Bailiwick ta’ Guernsey.
 5.
 Il-Kapitoli 3 [SPS] u 4 [TBT] tat-Titolu IV [Kummerċ ta’ prodotti] tal-Ewwel Intestatura tat-Tieni Parti u l-Annessi għal dawk il-Kapitoli għandhom japplikaw ukoll, fir-rigward tar-Renju Unit, għat-territorji msemmija fl-Artikolu FINPROV.1(2) [Kamp ta’ applikazzjoni territorjali]. L-awtoritajiet tat-territorji msemmija fl-Artikolu FINPROV.1(2) [Kamp ta’ applikazzjoni territorjali] għandhom ikunu responsabbli għall-applikazzjoni u l-implimentazzjoni ta’ dawn il-Kapitoli, u l-Annessi għal dawn il-Kapitoli, fit-territorji rispettivi tagħhom u r-referenzi rilevanti għandhom jinqraw kif xieraq. Madankollu, talbiet u komunikazzjonijiet magħmula taħt dawn il-Kapitoli, u l-Annessi għal dawn il-Kapitoli, għandhom jiġu amministrati mill-awtoritajiet tar-Renju Unit.
 6.
 Mingħajr preġudizzju għall-Artikolu FINPROV.8 [Terminazzjoni] u l-Artikolu OTH.10 [Terminazzjoni tat-Tieni Parti] u sakemm ma jkunx miftiehem mod ieħor bejn il-Partijiet, il-paragrafi 3 sa 5 ta’ dan l-Artikolu għandhom jibqgħu fis-seħħ sal-ewwel ta’:
 (a)l-iskadenza ta’ perjodu ta’ tliet snin wara avviż bil-miktub ta’ terminazzjoni lill-Parti l-oħra; jew
 (b)id-data li fiha l-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man], l-Artikolu FISH.11 [Perjodi ta’ notifika dwar l-importazzjoni u l-iżbark dirett ta’ prodotti tas-sajd] u kwalunkwe dispożizzjoni oħra tal-Ħames Intestatura [Sajd] sa fejn tirrelata mal-arranġamenti previsti f’dawk l-Artikoli ma jibqgħux fis-seħħ.
 7.
 Għall-finijiet tal-punt (a) tal-paragrafu 6, avviż ta’ terminazzjoni jista’ jingħata fir-rigward ta’ wieħed jew aktar mill-Bailiwick ta’ Guernsey, il-Bailiwick ta’ Jersey jew l-Isle of Man u l-paragrafi minn 3 sa 5 ta’ dan l-Artikolu għandhom jibqgħu fis-seħħ għal dawk it-territorji li fir-rigward tagħhom ma ngħatax avviż ta’ terminazzjoni.
 8.
 Għall-finijiet tal-punt (b) tal-paragrafu 6, jekk l-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man], l-Artikolu FISH.11 [Perjodi ta’ notifika relatati mal-importazzjoni u l-ħatt dirett ta’ prodotti tas-sajd] u kwalunkwe dispożizzjoni oħra tal-Ħames Intestatura [Sajd] safejn din tirrelata mal-arranġamenti previsti f’dawk l-Artikoli ma jibqgħux fis-seħħ fir-rigward ta’ wieħed jew aktar (iżda mhux kollha) tal-Bailiwick ta’ Guernsey, il-Bailiwick ta’ Jersey jew l-Isle of Man, il-paragrafi 3 sa 5 ta’ dan l-Artikolu għandhom ikomplu jkunu fis-seħħ għal dawk it-territorji li fir-rigward tagħhom l-Artikolu FISH.10 [Aċċess għall-ilmijiet tal-Bailiwick ta’ Guernsey, il-Bailiwick ta’ Jersey u l-Isle of Man], l-Artikolu FISH.11 [Perjodi ta’ notifika relatati mal-importazzjoni u l-ħatt dirett ta’ prodotti tas-sajd] u kwalunkwe dispożizzjoni oħra tal-Ħames Intestatura [Sajd] safejn din tirrigwarda l-arranġamenti previsti f'dawk l-Artikoli jibqgħu fis-seħħ.
 Artikolu OTH.10: Terminazzjoni tat-Tieni Parti
 Mingħajr preġudizzju għall-Artikolu FINPROV.8 [Terminazzjoni], kull Parti tista’ fi kwalunkwe mument ittemm din il-Parti permezz ta’ notifika bil-miktub permezz ta’ mezzi diplomatiċi. F’dan il-każ, din il-Parti ma tibqax fis-seħħ fl-ewwel jum tad-disa’ xahar wara d-data tan-notifika. Ir-Raba’ Intestatura [Koordinazzjoni tas-sigurtà soċjali u viżi għal vjaġġi qosra] u l-Protokoll dwar il-Koordinazzjoni tas-Sigurtà Soċjali ma għandhomx jiġu terminati skont dan l-Artikolu.
 IT-TIELET PARTI: INFURZAR TAL-LIĠI U KOOPERAZZJONI ĠUDIZZJARJA F’MATERJI KRIMINALI
 Titolu I: Dispożizzjonijiet Ġenerali
 Artikolu LAW.GEN.1: Objettiv
 1.L-objettiv ta’ din il-Parti huwa li tipprevedi l-infurzar tal-liġi u l-kooperazzjoni ġudizzjarja bejn l-Istati Membri u l-istituzzjonijiet, il-korpi, l-uffiċċji u l-aġenziji tal-Unjoni, minn naħa, u r-Renju Unit, min-naħa l-oħra, fir-rigward tal-prevenzjoni, l-investigazzjoni, id-detezzjoni u l-prosekuzzjoni ta’ reati kriminali u l-prevenzjoni tal-ħasil tal-flus u l-finanzjament tat-terroriżmu u l-ġlieda kontrihom.
 2.Din il-Parti tapplika biss għall-infurzar tal-liġi u l-kooperazzjoni ġudizzjarja f’materji kriminali li jseħħu esklussivament bejn ir-Renju Unit, minn naħa, u l-Unjoni u l-Istati Membri min-naħa l-oħra. Ma tapplikax għal sitwazzjonijiet li jinqalgħu bejn l-Istati Membri, jew bejn l-Istati Membri u l-istituzzjonijiet, il-korpi, l-uffiċċji u l-aġenziji tal-Unjoni, u lanqas ma tapplika għall-attivitajiet tal-awtoritajiet b’responsabbiltajiet għas-salvagwardja tas-sigurtà nazzjonali meta jaġixxu f’dan il-qasam.
 Artikolu LAW.GEN.2: Definizzjonijiet
 Għall-finijiet ta’ din il-Parti, japplikaw id-definizzjonijiet li ġejjin:
 (a)“pajjiż terz” tfisser pajjiż li mhuwiex Stat;
 (b)“Kategoriji speċjali ta’ data personali” tfisser data personali, li tiżvela oriġini razzjali jew etnika, opinjonijiet politiċi, twemmin reliġjuż jew filosofiku, jew sħubija fi trade union, data ġenetika, data bijometrika pproċessata biex tiġi identifikata b’mod uniku persuna fiżika, data dwar is-saħħa jew data dwar il-ħajja sesswali jew l-orjentazzjoni sesswali ta’ persuna fiżika;
 (c)“data ġenetika” tfisser id-data personali kollha relatata mal-karatteristiċi ġenetiċi tal-individwu li jkunu ntirtu jew inkisbu, li tagħti informazzjoni unika dwar il-fiżjoloġija jew is-saħħa ta’ dak l-individwu, li tirriżulta b’mod partikolari minn analiżi ta’ kampjun bijoloġiku mill-individwu inkwistjoni;
 (d)“data bijometrika” tfisser data personali li tirriżulta minn ipproċessar tekniku speċifiku relatat mal-karatteristiċi fiżiċi, fiżjoloġiċi jew tal-imġiba ta’ persuna fiżika, li tippermetti jew tikkonferma l-identifikazzjoni unika ta’ dik il-persuna fiżika, bħall-immaġnijiet tal-wiċċ jew id-data dattiloskopika;
 (e)“ipproċessar” tfisser kwalunkwe attività jew sett ta’ attivitajiet li jitwettqu fuq data personali jew fuq settijiet ta’ data personali, kemm jekk b’mezzi awtomatizzati kif ukoll jekk mingħajrhom, bħalma huma l-ġbir, ir-reġistrazzjoni, l-organizzazzjoni, l-istrutturar, il-ħażna, l-adattament jew il-bidliet, l-irkupru, il-konsultazzjoni, l-użu, l-iżvelar bi trażmissjoni, it-tixrid jew it-tqegħid għad-dispożizzjoni b’xi mezz ieħor, l-allinjament jew it-taħlita, ir-restrizzjoni, it-tħassir jew il-qerda;
 (f)“ksur ta’ data personali” tfisser ksur tas-sigurtà li jwassal għal qerda aċċidentali jew illegali, telf, bidliet, żvelar mhux awtorizzat ta’, jew aċċess għal, data personali trażmessa, maħżuna jew ipproċessata b’xi mod ieħor;
 (g)“sistema ta’ arkivjar” tfisser kwalunkwe sett strutturat ta’ data personali li jkun aċċessibbli skont kriterji speċifiċi, sew jekk ċentralizzat, deċentralizzat jew mifrux fuq bażi funzjonali jew ġeografika;
 (h)“Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja” tfisser il-Kumitat b’dak l-isem stabbilit bl-Artikolu INST.2 [Kumitati].
 Artikolu LAW.GEN.3: Il-ħarsien tad-drittijiet tal-bniedem u l-libertajiet fundamentali
 1.Il-kooperazzjoni prevista f’din il-Parti hija bbażata fuq ir-rispett fit-tul tal-Partijiet u tal-Istati Membri għad-demokrazija, l-istat tad-dritt u l-protezzjoni tad-drittijiet u l-libertajiet fundamentali tal-individwi, inkluż kif stabbilit fid-Dikjarazzjoni Universali tad-Drittijiet tal-Bniedem u fil-Konvenzjoni Ewropea dwar id-Drittijiet tal-Bniedem, u fuq l-importanza li d-drittijiet u l-libertajiet f’dik il-Konvenzjoni jingħataw effett domestikament.
 2.Xejn f’din il-Parti ma jimmodifika l-obbligu tar-rispett tad-drittijiet fundamentali u tal-prinċipji legali kif riflessi, b’mod partikolari, fil-Konvenzjoni Ewropea dwar id-Drittijiet tal-Bniedem u, fil-każ tal-Unjoni u l-Istati Membri tagħha, fil-Karta tad-Drittijiet Fundamentali tal-Unjoni Ewropea.
 Artikolu LAW.GEN.4: Protezzjoni tad-data personali
 8.Il-kooperazzjoni prevista f’din il-Parti hija bbażata fuq l-impenn fit-tul tal-Partijiet li jiżguraw livell għoli ta’ protezzjoni tad-data personali.
 9.Sabiex jirriflettu dan il-livell għoli ta’ protezzjoni, il-Partijiet għandhom jiżguraw li d-data personali pproċessata skont din il-Parti tkun soġġetta għal salvagwardji effettivi fir-reġimi tal-protezzjoni tad-data rispettivi tal-Partijiet, inkluż li:
 (a)id-data personali tiġi pproċessata b’mod legali u ġust f’konformità mal-prinċipji tal-minimizzazzjoni tad-data, il-limitazzjoni tal-iskop, l-akkuratezza u l-limitazzjoni tal-ħżin;
 (b)l-ipproċessar tal-kategoriji speċjali tad-data personali huwa permess biss sa fejn ikun meħtieġ u soġġett għal salvagwardji xierqa adattati għar-riskji speċifiċi tal-ipproċessar;
 (c)jiġi żgurat livell ta’ sigurtà xieraq għar-riskju tal-ipproċessar permezz ta’ miżuri tekniċi u organizzazzjonali rilevanti, b’mod partikolari fir-rigward tal-ipproċessar ta’ kategoriji speċjali tad-data personali;
 (d)is-suġġetti tad-data jingħataw drittijiet infurzabbli ta’ aċċess, rettifika u tħassir, soġġetti għal restrizzjonijiet possibbli previsti mil-liġi li jikkostitwixxu miżuri meħtieġa u proporzjonati f’soċjetà demokratika biex jiġu protetti objettivi importanti ta’ interess pubbliku;
 (e)fil-każ ta’ ksur tad-data li joħloq riskju għad-drittijiet u l-libertajiet tal-persuni fiżiċi, l-awtorità superviżorja kompetenti tiġi nnotifikata mingħajr dewmien żejjed dwar il-ksur; fejn il-ksur x’aktarx jirriżulta f’riskju għoli għad-drittijiet u l-libertajiet ta’ persuni fiżiċi, is-suġġetti tad-data jiġu notifikati wkoll, soġġett għal restrizzjonijiet possibbli previsti mil-liġi li jikkostitwixxu miżuri meħtieġa u proporzjonati f’soċjetà demokratika biex jiġu protetti objettivi importanti ta’ interess pubbliku;
 (f)trasferimenti ulterjuri lejn pajjiż terz huma permessi biss soġġetti għal kundizzjonijiet u salvagwardji xierqa għat-trasferiment li jiżguraw li l-livell ta’ protezzjoni ma jiġix imminat;
 (g)is-superviżjoni tal-konformità mas-salvagwardji tal-protezzjoni tad-data u l-infurzar tas-salvagwardji tal-protezzjoni tad-data huma żgurati minn awtoritajiet indipendenti; u
 (h)is-suġġetti tad-data jingħataw drittijiet infurzabbli għal rimedju amministrattiv u ġudizzjarju effettiv fil-każ li s-salvagwardji tal-protezzjoni tad-data jkunu nkisru.
 10.Ir-Renju Unit minn naħa u l-Unjoni, ukoll f’isem kwalunkwe Stat Membru tagħha, min-naħa l-oħra, għandhom jinnotifikaw lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja dwar l-awtoritajiet superviżorji responsabbli mis-sorveljanza tal-implimentazzjoni tar-regoli dwar il-protezzjoni tad-data applikabbli għall-kooperazzjoni skont din il-Parti u biex jiżguraw il-konformità magħhom. L-awtoritajiet superviżorji għandhom jikkooperaw biex jiżguraw konformità ma’ din il-Parti.
 11.Id-dispożizzjonijiet dwar il-protezzjoni tad-data personali stabbiliti f’din il-Parti japplikaw għall-ipproċessar tad-data personali kompletament jew parzjalment b’mezzi awtomatizzati, u għall-ipproċessar mhux b’mezzi awtomatizzati tad-data personali li jifformaw parti minn sistema ta’ arkivjar jew li jkunu maħsuba biex jifformaw parti minn sistema ta’ arkivjar.
 12.Dan l-Artikolu huwa mingħajr preġudizzju għall-applikazzjoni ta’ kwalunkwe dispożizzjoni speċifika f’din il-Parti relatata mal-ipproċessar tad-data personali.
 Artikolu LAW.GEN.5: Ambitu tal-kooperazzjoni jekk Stat Membru ma jibqax jipparteċipa f’miżuri analogi skont il-liġi tal-Unjoni
 1.Dan l-Artikolu japplika jekk Stat Membru ma jibqax jipparteċipa f’dispożizzjonijiet tal-liġi tal-Unjoni relatati mal-infurzar tal-liġi u l-kooperazzjoni ġudizzjarja analogi għal kwalunkwe dispożizzjoni rilevanti ta’ din il-Parti, jew ma jibqax igawdi drittijiet skonthom.
 2.Ir-Renju Unit jista’ jinnotifika lill-Unjoni bil-miktub bl-intenzjoni tiegħu li jieqaf iħaddem id-dispożizzjonijiet rilevanti ta’ din il-Parti fir-rigward ta’ dak l-Istat Membru.
 3.Notifika mogħtija skont il-paragrafu 2 tidħol fis-seħħ fid-data speċifikata fih, li ma għandhiex tkun qabel id-data li fiha l-Istat Membru ma jibqax jipparteċipa fid-dritt tal-Unjoni jew igawdi drittijiet skontu.
 4.Jekk ir-Renju Unit jagħti notifika skont dan l-Artikolu dwar l-intenzjoni tiegħu li jieqaf japplika d-dispożizzjonijiet rilevanti ta’ din il-Parti, il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jiltaqa’ biex jiddeċiedi liema miżuri huma meħtieġa biex jiżgura li kwalunkwe kooperazzjoni mibdija skont din il-Parti li tkun affettwata mill-waqfien tiġi konkluża b’mod xieraq. Fi kwalunkwe każ, fir-rigward tad-data personali kollha miksuba permezz tal-kooperazzjoni skont dan it-Titolu qabel jieqaf japplika, il-Partijiet għandhom jiżguraw li l-livell ta’ protezzjoni li skontu tkun ġiet trasferita d-data personali jinżamm wara li tidħol fis-seħħ it-terminazzjoni.
 5.L-Unjoni għandha tinnotifika lir-Renju Unit bil-miktub, permezz ta’ mezzi diplomatiċi, bid-data li fiha l-Istat Membru jkun se jerġa’ jibda l-parteċipazzjoni tiegħu fid-dispożizzjonijiet tad-dritt tal-Unjoni inkwistjoni, jew it-tgawdija tad-drittijiet skonthom. L-applikazzjoni tad-dispożizzjonijiet rilevanti ta’ din il-Parti għandha terġa’ tiddaħħal f’dik id-data jew, jekk aktar tard, fl-ewwel jum tax-xahar wara l-jum li fih tkun ingħatat dik in-notifika.
 6.Biex tiffaċilita l-applikazzjoni ta’ dan l-Artikolu, l-Unjoni għandha tinforma lir-Renju Unit meta Stat Membru ma jibqax jipparteċipa fid-dispożizzjonijiet tad-dritt tal-Unjoni relatati mal-infurzar tal-liġi u l-kooperazzjoni ġudizzjarja f’materji kriminali analogi għad-dispożizzjonijiet rilevanti ta’ din il-Parti, jew igawdi drittijiet skontu.
 Titolu II: Skambji ta’ data dwar id-DNA, il-marki tas-swaba’ u r-reġistrazzjoni tal-vetturi
 Artikolu LAW.PRUM.5: Objettiv
 L-objettiv ta’ dan it-Titolu huwa li jistabbilixxi kooperazzjoni reċiproka bejn l-awtoritajiet kompetenti tal-infurzar tal-liġi tar-Renju Unit, minn naħa, u l-Istati Membri, min-naħa l-oħra, dwar it-trasferiment awtomatizzat ta’ profili tad-DNA, data dattiloskopika u ċerta data domestika dwar ir-reġistrazzjoni tal-vetturi.
 Artikolu LAW.PRUM.6: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“awtorità kompetenti tal-infurzar tal-liġi” tfisser awtorità domestika tal-pulizija, tad-dwana jew awtorità oħra li tkun awtorizzata mil-liġi domestika sabiex issib, tipprevjeni u tinvestiga reati jew attivitajiet kriminali u sabiex teżerċita l-awtorità u tieħu miżuri koerċittivi fil-kuntest ta’ tali attivitajiet; aġenziji, korpi jew unitajiet oħra li jittrattaw b’mod speċjali kwistjonijiet ta’ sigurtà nazzjonali mhumiex awtorità kompetenti tal-infurzar tal-liġi għall-finijiet ta’ dan it-Titolu;
 (b)“tiftix” u “tqabbil”, kif imsemmi fl-Artikoli LAW.PRUM.8 [Tiftix awtomatizzat ta’ profili tad-DNA], LAW.PRUM.9 [tqabbil awtomatizzat ta’ profili tad-DNA], u LAW.PRUM.12 [Tiftix awtomatizzat ta’ data dattiloskopika], ifissru l-proċeduri li bihom jiġi stabbilit jekk hemmx konkordanza bejn, rispettivament, data tad-DNA jew data dattiloskopika li tkun ġiet ikkomunikata minn Stat u data tad-DNA jew data dattiloskopika maħżuna fil-bażijiet ta’ data ta’ Stat, ta’ diversi Stati, jew tal-Istati l-oħra kollha;
 (c)“tiftix awtomatizzat”, kif imsemmi fl-Artikolu LAW.PRUM.15 [Tiftix awtomatizzat ta’ data tar-reġistrazzjoni tal-vetturi], tfisser proċedura ta’ aċċess online għall-konsultazzjoni tal-bażijiet ta’ data ta’ Stat, ta’ diversi Stati jew tal-Istati l-oħra kollha;
 (d)“parti mhux kodifikanti tad-DNA” tfisser reġjuni kromożomiċi li mhumiex espressi ġenetikament, jiġifieri mhux magħrufa li jipprovdu xi proprjetà funzjonali ta’ organiżmu;
 (e)“profil tad-DNA” tfisser kodiċi b’ittri jew b’ċifri li jirrappreżenta sett ta’ karatteristiċi ta’ identifikazzjoni tal-parti mhux kodifikanti ta’ kampjun analizzat ta’ DNA uman, jiġifieri l-istruttura molekulari partikolari fid-diversi pożizzjonijiet (loci) tad-DNA;
 (f)“Data ta’ referenza tad-DNA” tfisser il-profil tad-DNA u n-numru ta’ referenza; Id-data ta’ referenza tad-DNA għandha tinkludi biss profili tad-DNA stabbiliti mill-parti non-kodifikanti tad-DNA u numru ta’ referenza; Id-data ta’ referenza tad-DNA ma għandu jkun fiha l-ebda data li minnha s-suġġett tad-data jista’ jiġi identifikat direttament; Id-data ta’ referenza tad-DNA li ma tkunx attribwita lil xi persuna fiżika (profili tad-DNA mhux identifikati) għandha tkun rikonoxxibbli bħala tali;
 (g)“profil tad-DNA ta’ referenza” tfisser il-profil tad-DNA ta’ persuna identifikata;
 (h)“profil tad-DNA mhux identifikat” tfisser il-profil tad-DNA miksub minn traċċi miġbura matul l-investigazzjoni ta’ reati kriminali u li jappartjenu għal persuna li tkun għadha ma ġietx identifikata;
 (i)“nota” tfisser l-immarkar ta’ Stat fuq profil tad-DNA fil-bażi ta’ data domestika tiegħu li jindika li diġà kien hemm konkordanza għal dak il-profil tad-DNA f’tiftixa jew f’paragun ta’ Stat ieħor;
 (j)“data dattiloskopika” tfisser immaġini ta’ marki tas-swaba’, immaġini ta’ marki tas-swaba’ latenti, marki tal-pala tal-id, marki tal-pala latenti u mudelli ta’ tali immaġini (minutiae kodifikati), meta dawn jinħażnu u jiġu ttrattati f’bażi ta’ data awtomatizzata;
 (k)“data ta’ referenza dattiloskopika” tfisser data dattiloskopika u numru ta’ referenza; Id-data ta’ referenza tad-DNA ma għandu jkun fiha l-ebda data li minnha s-suġġett tad-data jista’ jiġi identifikat direttament; Id-data ta’ referenza dattiloskopika li ma tkunx attribwita lil xi persuna fiżika (data dattiloskopika mhux identifikata) għandha tkun rikonoxxibbli bħala tali;
 (l)“data tar-reġistrazzjoni tal-vetturi” tfisser is-sett ta’ data kif speċifikat fil-Kapitolu 3 tal-ANNESS LAW-1;
 (m)“każ individwali”, kif imsemmi fl-Artikolu LAW.PRUM.8(1) [Tiftix awtomatizzat ta’ profili tad-DNA], it-tieni sentenza, fl-Artikolu LAW.PRUM.12 [Tiftix awtomatizzat ta’ data dattiloskopika], it-tieni sentenza u fl-Artikolu LAW.PRUM.15(1) [Tiftix awtomatizzat ta’ data tar-reġistrazzjoni tal-vetturi], tfisser fajl ta’ investigazzjoni jew ta’ prosekuzzjoni uniku. jekk tali fajl jkun fih aktar minn profil wieħed ta’ DNA, jew minn biċċa waħda ta’ data dattiloskopika jew ta’ data tar-reġistrazzjoni tal-vetturi, dawn jistgħu jiġu trażmessi flimkien bħala talba waħda;
 (n)“attività tal-laboratorju” tfisser kwalunkwe miżura meħuda f’laboratorju meta jiġu lokalizzati u rkuprati t-traċċi fuq l-oġġetti, kif ukoll l-iżvilupp, l-analiżi u l-interpretazzjoni tal-evidenza forensika rigward il-profili tad-DNA u d-data dattiloskopika, bl-għan li jiġu pprovduti opinjonijiet esperti jew li tiġi skambjata evidenza forensika;
 (o)“riżultati tal-attivitajiet tal-laboratorju” tfisser kwalunkwe output analitiku u interpretazzjoni assoċjata direttament;
 (p)“fornitur ta’ servizzi forensiċi” tfisser kwalunkwe organizzazzjoni, pubblika jew privata, li twettaq attivitajiet fil-laboratorju b’talba tal-awtoritajiet kompetenti tal-infurzar tal-liġi jew ġudizzjarji;
 (q)“korp domestiku tal-akkreditazzjoni” tfisser l-uniku korp fi Stat Membru li jwettaq l-akkreditazzjoni b’awtorità derivata mill-Istat.
 Artikolu LAW.PRUM.7: Stabbiliment ta’ fajls domestiċi għall-analiżi tad-DNA
 1.L-Istati Membri għandhom jiftħu u jżommu fajls domestiċi għall-analiżi tad-DNA għall-investigazzjoni ta’ reati kriminali.
 2.Għall-fini tal-implimentazzjoni ta’ dan it-Titolu, l-Istati għandhom jiżguraw id-disponibbiltà tad-data ta’ referenza tad-DNA mill-fajls domestiċi tagħhom għall-analiżi tad-DNA kif imsemmi fil-paragrafu 1.
 3.L-Istati għandhom jiddikjaraw il-fajls domestiċi tal-analiżi tad-DNA li għalihom l-Artikoli LAW.PRUM.7 [Stabbiliment ta’ fajls domestiċi tal-analiżi tad-DNA] lil LAW.PRUM.10 [Ġbir ta’ materjal ċellulari u l-provvista ta’ profili tad-DNA] u l-Artikoli LAW.PRUM.13 [Punti ta’ kuntatt nazzjonali], LAW.PRUM.14 [Provvista ta’ aktar data personali u informazzjoni oħra] u LAW.PRUM. 17 [miżuri ta’ implimentazzjoni] japplikaw u l-kundizzjonijiet għat-tiftix awtomatizzat kif imsemmi fl-Artikolu LAW.PRUM.8(1) [Tiftix awtomatizzat ta’ profili tad-DNA].
 Artikolu LAW.PRUM.8: Tiftix awtomatizzat ta’ profili tad-DNA
 1.Għall-investigazzjoni ta’ reati kriminali, l-Istati għandhom jagħtu lill-punti ta’ kuntatt nazzjonali ta’ Stati oħra, kif imsemmi fl-Artikolu LAW.PRUM.13 [Punti ta’ kuntatt nazzjonali], aċċess għad-data ta’ referenza tad-DNA fil-fajls tagħhom tal-analiżi tad-DNA, bis-setgħa li jwettqu tiftix awtomatizzat billi jqabblu l-profili tad-DNA. It-tiftix jista’ jsir biss f’każijiet individwali u f’konformità mad-dritt nazzjonali tal-Istat rikjedenti.
 2.Jekk tfittxija awtomatizzata turi li profil tad-DNA fornut jaqbel mal-profili tad-DNA mdaħħla fil-fajl imfittex tal-Istat rikjest, l-Istat rikjest għandu jibgħat lill-punt ta’ kuntatt nazzjonali tal-Istat rikjedenti b’mod awtomatizzat id-data ta’ referenza tad-DNA li magħha tkun instabet konkordanza. Jekk ma tkun tista’ tinstab l-ebda konkordanza, dan għandu jiġi nnotifikat awtomatikament.
 Artikolu LAW.PRUM.9: Paragun awtomatizzat ta’ profili tad-DNA
 1.Għall-investigazzjoni ta’ reati kriminali, l-Istati, permezz tal-punti ta’ kuntatt nazzjonali tagħhom, għandhom iqabblu l-profili tad-DNA mhux identifikati tagħhom mal-profili tad-DNA kollha mid-data ta’ referenza tal-fajls tal-analiżi tad-DNA domestiċi oħra f’konformità ma’ arranġamenti prattiċi reċiprokament aċċettati bejn l-Istati kkonċernati. Il-profili tad-DNA għandhom jiġu forniti u pparagunati f’forma awtomatizzata. Il-profili tad-DNA mhux identifikati għandhom jiġu forniti għal paragun meta previst skont id-dritt domestiku tal-Istat rikjedenti biss.
 2.Jekk Stat Membru, bħala riżultat tal-paragun imsemmi fil-paragrafu 1, isib li kwalunkwe profil tad-DNA fornit minn Stat ieħor jaqbel ma’ wieħed minn dawk fil-fajls tiegħu għall-analiżi tad-DNA, huwa għandu, mingħajr dewmien, iforni lill-punt ta’ kuntatt nazzjonali ta’ dak l-Istat l-ieħor bid-data ta’ referenza tad-DNA li magħha instabet konkordanza.
 Artikolu LAW.PRUM.10: Ġbir ta’ materjal ċellulari u provvista ta’ profili tad-DNA
 Meta, f’investigazzjonijiet jew fi proċedimenti kriminali kurrenti, ma jkun hemm l-ebda profil tad-DNA disponibbli għal individwu partikolari preżenti fit-territorju ta’ Stat rikjest, l-Istat rikjest għandu jipprovdi assistenza legali billi jiġbor u jeżamina materjal ċellulari mingħand dak l-individwu u billi jforni l-profil tad-DNA miksub lill-Istat rikjedenti, jekk:
 (a)l-Istat rikjedenti jispeċifika l-iskop li għalih qed jagħmel it-talba;
 (b)l-Istat rikjedenti jipproduċi mandat għall-investigazzjoni jew dikjarazzjoni maħruġa mill-awtorità kompetenti, kif mitlub mid-dritt domestiku ta’ dak l-Istat, li turi li r-rekwiżiti għall-ġbir u għall-eżaminazzjoni tal-materjali ċellulari jkunu ssodisfati li kieku l-individwu konċernat kien preżenti fit-territorju tal-Istat rikjedenti; u
 (c)skont id-dritt l-Istat rikjest, ikunu ssodisfati r-rekwiżiti għall-ġbir u għall-eżaminazzjoni tal-materjal ċellulari u għall-provvista tal-profil tad-DNA miksub.
 Artikolu LAW.PRUM.11: Data dattiloskopika
 Għall-fini tal-implimentazzjoni ta’ dan it-Titolu, l-Istati Membri għandhom jiżguraw id-disponibbiltà tad-data ta’ referenza dattiloskopika mill-fajl għas-sistemi awtomatizzati domestiċi għall-identifikazzjoni tal-marki tas-swaba’ stabbiliti għall-prevenzjoni u għall-investigazzjoni ta’ reati kriminali.
 Artikolu LAW.PRUM.12: Tiftix awtomatizzat ta’ data dattiloskopika
 1.Għall-prevenzjoni u għall-investigazzjoni ta’ reati kriminali, l-Istati għandhom jagħtu lill-punti ta’ kuntatt nazzjonali ta’ Stati oħra, kif imsemmi fl-Artikolu LAW.PRUM.13 [Punti ta’ kuntatt nazzjonali], aċċess għad-data ta’ referenza fis-sistemi awtomatizzati għall-identifikazzjoni tal-marki tas-swaba’ li huma jkunu stabbilixxew għal dak l-għan, bis-setgħa li jwettqu tiftix awtomatizzat billi jipparagunaw data dattiloskopika. It-tiftix jista’ jsir biss f’każijiet individwali u f’konformità mad-dritt nazzjonali tal-Istat rikjedenti.
 2.Il-konferma ta’ konkordanza tad-data dattiloskopika mad-data ta’ referenza miżmuma mill-Istat rikjest għandha ssir mill-punt ta’ kuntatt nazzjonali tal-Istat rikjedenti permezz tal-provvista awtomatizzata tad-data ta’ referenza meħtieġa għal konkordanza ċara.
 Artikolu LAW.PRUM.13: Punti ta’ kuntatt nazzjonali
 1.Għall-finijiet tal-provvista ta’ data kif imsemmi fl-Artikoli LAW.PRUM.8 [Tiftix awtomatizzat ta’ profili tad-DNA], LAW.PRUM.9 [Paragun awtomatizzat ta’ profili tad-DNA] u LAW.PRUM.12 [Tiftix awtomatizzat ta’ data dattiloskopika], l-Istati għandhom jaħtru punti ta’ kuntatt nazzjonali.
 2.Fir-rigward tal-Istati Membri, il-punti ta’ kuntatt nazzjonali maħtura għal skambju analogu ta’ data fl-Unjoni għandhom jitqiesu bħala l-punti ta’ kuntatt nazzjonali għall-fini ta’ dan it-Titolu.
 3.Is-setgħat tal-punti ta’ kuntatt nazzjonali għandhom ikunu rregolati bid-dritt domestiku applikabbli.
 Artikolu LAW.PRUM.14: Provvista ta’ data personali ulterjuri u ta’ informazzjoni oħra
 Jekk il-proċedura msemmija fl-Artikoli LAW.PRUM.8 [Tiftix awtomatizzat ta’ profili tad-DNA], LAW.PRUM.9 [Tqabbil awtomatizzat ta’ profili tad-DNA] u LAW.PRUM.12 [Tiftix awtomatizzat ta’ data dattiloskopika] turi konkordanza bejn profili tad-DNA jew data dattiloskopika, il-forniment ta’ data personali ulterjuri disponibbli u informazzjoni oħra relatata mad-data ta’ referenza għandha tiġi rregolata mil-liġi domestika, inkluż ir-regoli tal-assistenza legali, tal-Istat rikjest mingħajr preġudizzju għall-Artikolu LAW.PRUM.17 [Miżuri ta' implimentazzjoni].
 Artikolu LAW.PRUM.15: Tiftix awtomatizzat ta’ data tar-reġistrazzjoni tal-vetturi
 1.Għall-prevenzjoni u għall-investigazzjoni ta’ reati kriminali u fit-trattament ta’ reati oħra fil-ġurisdizzjoni tal-qrati jew tal-prosekuzzjoni pubblika fl-Istat rikjedenti, kif ukoll fiż-żamma tas-sigurtà pubblika, l-Istati għandhom jagħtu lill-punti ta’ kuntatt nazzjonali ta’ Stati oħra, kif imsemmi fil-paragrafu 2, aċċess għad-data tar-reġistrazzjoni tal-vetturi domestika li ġejja, bis-setgħa li jwettqu tiftix awtomatizzat f’każijiet individwali:
 (a)data relatata ma’ sidien jew ma’ operaturi; u
 (b)data relatata mal-vetturi
 2.
 It-tfittxijiet jistgħu jsiru biss skont il-paragrafu 1 bin-numru sħiħ tax-xażì jew bin-numru sħiħ tar-reġistrazzjoni u f’konformità mad-dritt domestiku tal-Istat rikjedenti.
 3.
 Għall-finijiet tal-provvista tad-data kif imsemmi fil-paragrafu 1, l-Istati għandhom jaħtru punt ta’ kuntatt nazzjonali għat-talbiet li jaslulu minn Stati oħra. Is-setgħat tal-punti ta’ kuntatt nazzjonali għandhom ikunu rregolati bid-dritt domestiku applikabbli.
 Artikolu LAW.PRUM.16: Akkreditazzjoni tal-fornituri ta’ servizzi forensiċi li jwettqu attivitajiet tal-laboratorju
 1.L-Istati għandhom jiżguraw li l-fornituri ta’ servizzi forensiċi tagħhom li jwettqu attivitajiet tal-laboratorju jkunu akkreditati minn korp domestiku ta’ akkreditazzjoni bħala konformi mal-istandard EN ISO/IEC 17025.
 2.Kull Stat għandu jiżgura li r-riżultati tal-fornituri akkreditati ta’ servizzi forensiċi li jwettqu attivitajiet tal-laboratorju fi Stati oħrajn jiġu rikonoxxuti mill-awtoritajiet tiegħu responsabbli għall-prevenzjoni, għad-detezzjoni u għall-investigazzjoni ta’ reati kriminali, bħala ugwalment affidabli daqs ir-riżultati tal-fornituri domestiċi ta’ servizzi forensiċi li jwettqu attivitajiet tal-laboratorju akkreditati skont l-istandard EN ISO/IEC 17025.
 3.L-awtoritajiet kompetenti tal-infurzar tal-liġi tar-Renju Unit ma għandhomx iwettqu tfittxijiet u paraguni awtomatizzati skont l-Artikoli LAW.PRUM.8 [Tiftix awtomatizzat ta’ profili tad-DNA], LAW.PRUM.9 [Tqabbil awtomatizzat ta’ profili tad-DNA] u LAW.PRUM.12 [Tiftix awtomatizzat ta’ data dattiloskopika] qabel ma r-Renju Unit ikun implimenta u applika l-miżuri msemmija fil-paragrafu 1 tal-Artikolu.
 4.Il-paragrafi 1 u 2 ma jaffettwawx ir-regoli domestiċi dwar il-valutazzjoni ġudizzjarja tal-evidenza.
 5.Ir-Renju Unit għandu jikkomunika lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja t-test tad-dispożizzjonijiet ewlenin adottati għall-implimentazzjoni u għall-applikazzjoni tad-dispożizzjonijiet ta’ dan l-Artikolu.
 Artikolu LAW.PRUM.17: Miżuri ta’ implimentazzjoni
 1.Għall-finijiet ta’ dan it-Titolu, l-Istati għandhom jagħmlu disponibbli l-kategoriji kollha tad-data għat-tiftix u t-tqabbil mill-awtoritajiet kompetenti tal-infurzar tal-liġi ta’ Stati oħra taħt kundizzjonijiet ugwali għal dawk li taħthom huma disponibbli għat-tiftix u t-tqabbil mill-awtoritajiet kompetenti nazzjonali tal-infurzar tal-liġi. L-Istati għandhom jipprovdu aktar data personali disponibbli u informazzjoni oħra relatata mad-data ta’ referenza kif imsemmi fl-Artikolu LAW.PRUM.14 [Forniment ta’ aktar data personali u informazzjoni oħra] lill-awtoritajiet kompetenti tal-infurzar tal-liġi ta’ Stati oħra għall-finijiet ta’ dan it-Titolu taħt kundizzjonijiet ugwali għal dawk li taħthom ikunu pprovduti lill-awtoritajiet domestiċi.
 2.Għall-fini tal-implimentazzjoni tal-proċeduri msemmija fl-Artikoli LAW.PRUM.8 [Tiftix awtomatizzat ta’ profili tad-DNA], LAW.PRUM.9 [Tqabbil awtomatizzat ta’ profili tad-DNA], LAW.PRUM.12 [Tiftix awtomatizzat ta’ data dattiloskopika] u LAW.PRUM.15 [Tiftix awtomatizzat ta’ data tar-reġistrazzjoni tal-vetturi], l-ispeċifikazzjonijiet tekniċi u proċedurali huma stabbiliti fl-ANNESS LAW-1.
 3.Id-dikjarazzjonijiet magħmula mill-Istati Membri f’konformità mad-Deċiżjonijiet tal-Kunsill 2008/615/ĠAI
 77
 u 2008/616/ĠAI
 78
 għandhom ikunu japplikaw ukoll fir-relazzjonijiet tagħhom mar-Renju Unit.
 Artikolu LAW.PRUM.18: Evalwazzjoni ex ante
 1.Sabiex jiġi vverifikat jekk ir-Renju Unit issodisfax il-kundizzjonijiet stabbiliti fl-Artikolu LAW.PRUM.17 [Miżuri ta’ implimentazzjoni] u fl-ANNESS LAW-1, għandhom isiru żjara ta’ evalwazzjoni u prova pilota, sal-punt meħtieġ mill-ANNESS LAW-1, fir-rigward ta’ u taħt kundizzjonijiet u arranġamenti aċċettabbli għar-Renju Unit. Fi kwalunkwe każ, għandha titwettaq prova pilota fir-rigward tat-tiftix tad-data skont l-Artikolu LAW.PRUM.15 [Tiftix awtomatizzat ta’ data tar-reġistrazzjoni tal-vetturi].
 2.Fuq il-bażi ta’ rapport ta’ evalwazzjoni kumplessiva dwar iż-żjara ta’ evalwazzjoni u, fejn applikabbli, il-prova pilota, kif imsemmi fil-paragrafu 1, l-Unjoni għandha tiddetermina d-data jew id-dati minn meta d-data personali tista’ tiġi pprovduta mill-Istati Membri lir-Renju Unit skont dan it-Titolu.
 3.Sakemm joħroġ l-eżitu tal-evalwazzjoni msemmija fil-paragrafu 1, mid-data tad-dħul fis-seħħ ta’ dan il-Ftehim, l-Istati Membri jistgħu jipprovdu lir-Renju Unit data personali kif imsemmi fl-Artikoli LAW.PRUM.8 [Tiftix awtomatizzat ta’ profili tad-DNA], LAW.PRUM.9 [Tqabbil awtomatizzat ta’ profili tad-DNA], LAW.PRUM.12 [Tiftix awtomatizzat ta’ data dattiloskopika] u LAW.PRUM.14 [Forniment ta’ data personali ulterjuri u informazzjoni oħra] sad-data jew dati determinati mill-Unjoni skont il-paragrafu 2 ta’ dan l-Artikolu, iżda għal mhux aktar minn disa’ xhur wara d-dħul fis-seħħ ta’ dan il-Ftehim. Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jista’ jestendi dan il-perjodu darba sa massimu ta’ disa’ xhur.
 Artikolu LAW.PRUM.19: Sospensjoni u diżapplikazzjoni
 1.F’każ li l-Unjoni tqis li jkun meħtieġ li dan it-Titolu jiġi emendat, minħabba li tiġi emendata l-liġi tal-Unjoni relatata mas-suġġett regolat b’dan it-Titolu, jew din tkun tinsab fil-proċess li tiġi emendata b’mod sostanzjali, hija tista’ tinnotifika lir-Renju Unit dwar dan bil-ħsieb li jintlaħaq ftehim dwar emenda formali ta’ dan il-Ftehim fir-rigward ta’ dan it-Titolu. Wara din in-notifika, il-Partijiet għandhom jidħlu f’konsultazzjonijiet.
 2.Jekk fi żmien disa’ xhur minn dik in-notifika l-Partijiet ma jkunux laħqu ftehim li jemenda dan it-Titolu, l-Unjoni tista’ tiddeċiedi li tissospendi l-applikazzjoni ta’ dan it-Titolu jew kwalunkwe dispożizzjoni minn dan it-Titolu għal perjodu sa disa’ xhur. Qabel it-tmiem ta’ dak il-perjodu, il-Partijiet jistgħu jaqblu dwar estensjoni tas-sospensjoni għal perjodu addizzjonali ta’ mhux aktar minn disa’ xhur. Jekk sa tmiem il-perjodu ta’ sospensjoni l-Partijiet ma jkunux laħqu ftehim li jemenda dan it-Titolu, id-dispożizzjonijiet sospiżi ma għandhomx jibqgħu japplikaw fl-ewwel jum tax-xahar wara l-iskadenza tal-perjodu ta’ sospensjoni, sakemm l-Unjoni ma tinfurmax lir-Renju Unit li ma għadhiex interessata temenda dan it-Titolu. F’dak il-każ, id-dispożizzjonijiet sospiżi ta’ dan it-Titolu għandhom jerġgħu jiddaħħlu fis-seħħ.
 3.Jekk tingħata notifika ta’ sospensjoni skont dan l-Artikolu, il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jiltaqa’ biex jiddeċiedi x’passi huma meħtieġa biex jiġi żgurat li kull kooperazzjoni mibdija skont dan it-Titolu u affettwata mis-sospensjoni tiġi konkluża b’mod xieraq. Fi kwalunkwe każ, fir-rigward tad-data personali kollha miksuba permezz ta’ kooperazzjoni skont dan it-Titolu qabel ma jieqfu japplikaw b’mod proviżorju d-dispożizzjonijiet ikkonċernati mis-sospensjoni, il-Partijiet għandhom jiżguraw li l-livell ta’ protezzjoni li taħtu tkun ġiet trasferita d-data personali jinżamm wara li tidħol fis-seħħ is-sospensjoni.
 Titolu III: Trasferiment u proċessar tad-data tar-reġistru tal-ismijiet tal-passiġġieri
 Artikolu LAW.PNR.18: Kamp ta’ applikazzjoni
 1.Dan it-Titolu jistabbilixxi regoli li taħthom id-data tar-rekords tal-ismijiet tal-passiġġieri tista’ tiġi ttrasferita lil, tiġi pproċessata u tintuża mill-awtoritajiet kompetenti tar-Renju Unit għal titjiriet bejn l-Unjoni u r-Renju Unit, u jistabbilixxi s-salvagwardji speċifiċi f’dak ir-rigward.
 2.Dan it-Titolu japplika għal trasportaturi tal-ajru li joperaw titjiriet tal-passiġġieri bejn l-Unjoni u r-Renju Unit.
 3.Dan it-Titolu japplika wkoll għal trasportaturi li jinkorporaw jew jaħżnu data fl-Unjoni u li joperaw titjiriet tal-passiġġieri lejn jew mir-Renju Unit.
 4.Dan it-Titolu jipprevedi wkoll il-kooperazzjoni tal-pulizija u dik ġudizzjarja f’materji kriminali bejn ir-Renju Unit u l-Unjoni fir-rigward tad-data tal-PNR.
 Artikolu LAW.PNR.19: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“trasportatur tal-ajru” tfisser impriża tat-trasport bl-ajru b’liċenzja operattiva valida jew ekwivalenti li tippermettilha twettaq il-ġarr tal-passiġġieri bl-ajru bejn ir-Renju Unit u l-Unjoni;
 (b)“reġistru tal-ismijiet tal-passiġġieri” jew “PNR” tfisser reġistru tar-rekwiżiti tal-ivvjaġġar ta’ kull passiġġier li jinkludi l-informazzjoni meħtieġa sabiex tippermetti li l-prenotazzjonijiet ikunu jistgħu jiġu pproċessati u kkontrollati mit-trasportaturi bl-ajru tal-prenotazzjonijiet u parteċipanti għal kull vjaġġ ipprenotat minn persuna jew f’isimha, kemm jekk inkluża f’sistemi ta’ prenotazzjoni, f’sistemi tal-kontroll tat-tluq, użati sabiex jiġu vverifikati l-passiġġieri fuq titjiriet, jew f’sistemi ekwivalenti li jipprovdu l-istess funzjonalitajiet. speċifikament, kif użata f’dan it-Titolu, id-data tal-PNR tikkonsisti fl-elementi stabbiliti fl-ANNESS LAW-2;
 (c)“Awtorità kompetenti tar-Renju Unit” tfisser l-awtorità tar-Renju Unit responsabbli sabiex tirċievi u tipproċessa d-data tal-PNR skont dan il-Ftehim; jekk ir-Renju Unit ikollu aktar minn awtorità kompetenti waħda, huwa għandu jipprovdi faċilità ta’ punt uniku għad-data tal-passiġġieri li tippermetti lit-trasportaturi tal-ajru jittrasferixxu d-data tal-PNR lil punt ta’ dħul uniku għat-trażmissjoni tad-data u għandu jaħtar punt uniku ta’ kuntatt sabiex jirċievi u jagħmel talbiet skont l-Artikolu LAW.PNR.22 [Kooperazzjoni tal-Pulizija u Ġudizzjarja];
 (d)“Unitajiet ta’ Informazzjoni dwar il-Passiġġieri” (“PIUs”) tfisser l-Unitajiet stabbiliti jew maħtura mill-Istati Membri li huma responsabbli biex jirċievu u jipproċessaw id-data tal-PNR;
 (e)“terroriżmu” tfisser kwalunkwe reat elenkat fl-ANNESS LAW-7;
 (f)“reat serju” tfisser kwalunkwe reat punibbli b’sentenza ta’ kustodja jew ordni ta’ detenzjoni għal perjodu massimu ta’ mill-inqas tliet snin skont il-liġi domestika tar-Renju Unit.
 Artikolu LAW.PNR.20: Finijiet tal-użu tad-data tal-PNR
 1.Ir-Renju Unit għandu jiżgura li d-data tal-PNR riċevuta skont dan it-Titolu tiġi pproċessata b’mod strett għall-finijiet tal-prevenzjoni, tad-detezzjoni, tal-investigazzjoni jew tal-prosekuzzjoni tat-terrorismu jew ta’ reati serji u biex jiġi ssorveljat il-proċessar tad-data tal-PNR skont it-termini stabbiliti f’dan il-Ftehim.
 2. F’każijiet eċċezzjonali, l-awtorità kompetenti tar-Renju Unit tista’ tipproċessa d-data tal-PNR meta dan ikun neċessarju sabiex tipproteġi l-interessi vitali ta’ kwalunkwe persuna fiżika, bħal f’każ ta’:
 (a)riskju ta’ mewt jew ta’ korriment gravi; jew
 (b)riskju sinifikanti għas-saħħa pubblika, b’mod partikolari kif identifikat skont standards rikonoxxuti internazzjonalment.
 3.L-awtorità kompetenti tar-Renju Unit tista’ tipproċessa wkoll data tal-PNR fuq bażi ta’ każ b’każ meta l-iżvelar tad-data rilevanti tal-PNR tkun ordnata minn qorti jew minn tribunal amministrattiv tar-Renju Unit fi proċediment direttament relatat ma’ xi wieħed mill-iskopijiet imsemmija fil-paragrafu 1.
 Artikolu LAW.PNR.21: Żgurar li tiġi pprovduta d-data tal-PNR
 1.L-UE tiżgura li t-trasportaturi tal-ajru ma jinżammux milli jitrasferixxu d-data tal-PNR lill-awtorità kompetenti tar-Renju Unit skont dan it-Titolu.
 2.L-Unjoni għandha tiżgura li t-trasportaturi tal-ajru jkunu jistgħu jittrasferixxu d-data tal-PNR lill-awtorità kompetenti tar-Renju Unit permezz ta’ aġenti awtorizzati, li jaġixxu f’isem u taħt ir-responsabbiltà tat-trasportatur tal-ajru, skont dan it-Titolu.
 3.Ir-Renju Unit ma għandux jeħtieġ li trasportatur tal-ajru jipprovdi elementi tad-data tal-PNR li ma jkunux diġà nġabru jew inżammu mit-trasportatur tal-ajru għall-finijiet ta’ prenotazzjoni.
 4.Ir-Renju Unit għandu jħassar kwalunkwe data ttrasferita lilu minn trasportatur tal-ajru, skont dan it-Titolu, malli tasal, jekk dak l-element ta’ data ma jkunx elenkat fl-ANNESS LAW-2.
 Artikolu LAW.PNR.22: Kooperazzjoni tal-pulizija u ġuridika
 1.L-awtorità kompetenti tar-Renju Unit għandha taqsam mal-Europol jew mal-Eurojust, fl-ambitu tal-mandati rispettivi tagħhom, jew mal-PIUs tal-Istati Membri l-informazzjoni analitika rilevanti u adatta kollha li jkun fiha data tal-PNR malajr kemm jista’ jkun f’każijiet speċifiċi fejn meħtieġ għall-prevenzjoni, id-detezzjoni, l-investigazzjoni, jew il-prosekuzzjoni ta’ terroriżmu jew reati serji.
 2.B’talba tal-Europol jew tal-Eurojust, fl-ambitu tal-mandati rispettivi tagħhom, jew tal-PIU ta’ Stat Membru, l-awtorità kompetenti tar-Renju Unit għandha tikkondividi d-data tal-PNR, ir-riżultati tal-ipproċessar ta’ dik id-data, jew informazzjoni analitika li jkun fiha data tal-PNR, f’każijiet speċifiċi fejn meħtieġ għall-prevenzjoni, id-detezzjoni, l-investigazzjoni, jew il-prosekuzzjoni ta’ terroriżmu jew reati serji.
 3.Il-PIUs tal-Istati Membri għandhom jikkondividu mal-awtorità kompetenti tar-Renju Unit l-informazzjoni analitika rilevanti u xierqa kollha li jkun fiha d-data tal-PNR malajr kemm jista’ jkun f’każijiet speċifiċi fejn meħtieġ għall-prevenzjoni, id-detezzjoni, l-investigazzjoni jew il-prosekuzzjoni ta’ terroriżmu jew reati serji.
 4.B’talba tal-awtorità kompetenti tar-Renju Unit, il-PIUs tal-Istati Membri għandhom jikkondividu d-data tal-PNR, ir-riżultati tal-ipproċessar ta’ dik id-data, jew informazzjoni analitika li jkun fiha data tal-PNR, f’każijiet speċifiċi fejn meħtieġ għall-prevenzjoni, id-detezzjoni, l-investigazzjoni, jew il-prosekuzzjoni ta’ terroriżmu jew reati serji.
 5.Il-Partijiet għandhom jiżguraw li l-informazzjoni msemmija fil-paragrafi 1 sa 4 tiġi kondiviża f’konformità mal-ftehimiet u l-arranġamenti dwar l-infurzar tal-liġi jew il-kondiviżjoni ta’ informazzjoni bejn ir-Renju Unit u l-Europol, l-Eurojust, jew l-Istat Membru rilevanti. B’mod partikolari, l-iskambju ta’ informazzjoni mal-Europol skont dan l-Artikolu għandu jsir permezz tal-linja ta’ komunikazzjoni sigura stabbilita għall-iskambju ta’ informazzjoni permezz tal-Europol.
 6.L-awtorità kompetenti tar-Renju Unit u l-PIUs tal-Istati Membri għandhom jiżguraw li l-ammont minimu ta’ data tal-PNR meħtieġ biss jiġi kondiviż skont il-paragrafi minn 1 sa 4.
 Artikolu LAW.PNR.23: Nondiskriminazzjoni
 Ir-Renju Unit għandu jiżgura li s-salvagwardji applikabbli għall-ipproċessar tad-data tal-PNR japplikaw għall-persuni fiżiċi kollha fuq bażi ugwali mingħajr diskriminazzjoni illegali.
 Artikolu LAW.PNR.24: Użu ta’ kategoriji speċjali ta’ data personali
 Kwalunkwe proċessar ta’ kategoriji speċjali ta’ data personali għandu jkun ipprojbit skont dan it-Titolu. Sal-punt li kwalunkwe data tal-PNR li tiġi ttrasferita lill-awtorità kompetenti tar-Renju Unit tinkludi kategoriji speċjali ta’ data personali, l-awtorità kompetenti tar-Renju Unit għandha tħassar tali data.
 Artikolu LAW.PNR.25: Sigurtà u integrità tad-data
 1.Ir-Renju Unit għandu jimplimenta miżuri regolatorji, proċedurali jew tekniċi sabiex jipproteġi d-data tal-PNR minn aċċess, proċessar jew telf aċċidentali, illegali jew mhux awtorizzat.
 2.Ir-Renju Unit għandu jiżgura l-verifika tal-konformità u l-protezzjoni, is-sigurtà, il-kunfidenzjalità u l-integrità tad-data. F’dak ir-rigward, ir-Renju Unit għandu:
 (a)japplika proċeduri ta’ kriptaġġ, ta’ awtorizzazzjoni u ta’ dokumentazzjoni għad-data tal-PNR;
 (b)jillimita l-aċċess għad-data tal-PNR għall-uffiċjali awtorizzati;
 (c)iżomm id-data tal-PNR f’ambjent fiżiku sigur li jkun protett b’kontrolli tal-aċċess; u
 (d)jistabbilixxi mekkaniżmu li jiżgura li t-talbiet għal data tal-PNR isiru b’mod konsistenti mal-Artikolu LAW.PNR.20 [Skopijiet tal-użu tad-data tal-PNR].
 3.Jekk id-data tal-PNR ta’ persuna fiżika tiġi aċċessata jew żvelata mingħajr awtorizzazzjoni, ir-Renju Unit għandu jieħu miżuri sabiex jinnotifika lil dik il-persuna fiżika, jimmitiga r-riskju ta’ ħsara, u jieħu azzjoni korrettiva.
 4.L-awtorità kompetenti tar-Renju Unit għandha tinforma minnufih lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja bi kwalunkwe inċident sinifikanti ta’ aċċess, ipproċessar jew telf aċċidentali, illegali jew mhux awtorizzat ta’ data tal-PNR.
 5.Ir-Renju Unit għandu jiżgura li kwalunkwe ksur tas-sigurtà tad-data, b’mod partikolari kwalunkwe ksur li jwassal għall-qerda jew għat-telf, għall-alterazzjoni, għall-iżvelar jew għall-aċċess mhux awtorizzat aċċidentali jew illegali jew għal kwalunkwe forma illegali ta’ pproċessar, ikun soġġett għal miżuri korrettivi effettivi u dissważivi li jistgħu jinkludu sanzjonijiet.
 Artikolu LAW.PNR.26: Trasparenza u notifika tal-passiġġieri
 1.L-awtorità kompetenti tar-Renju Unit għandha tagħmel dan li ġej disponibbli fis-sit web tagħha:
 (a)lista tal-leġiżlazzjoni li tawtorizza l-ġbir tad-data tal-PNR;
 (b)l-iskopijiet għall-ġbir tad-data tal-PNR;
 (c)il-mod li bih tiġi protetta d-data tal-PNR;
 (d)il-mod kif u sa fejn tista’ tiġi żvelata d-data tal-PNR;
 (e)informazzjoni dwar id-drittijiet għall-aċċess, il-korrezzjoni, in-notazzjoni u r-rimedju; u
 (f)l-informazzjoni ta’ kuntatt għad-domandi.
 2.Il-Partijiet għandhom jaħdmu ma' terzi persuni interessati, bħall-industrija tal-avjazzjoni u tal-ivvjaġġar bl-ajru, sabiex jippromwovu t-trasparenza, fil-ħin tal-prenotazzjoni, bl-iskop tal-ġbir, tal-proċessar u tal-użu tad-data tal-PNR, u dwar kif jitolbu aċċess, korrezzjoni u rimedju. It-trasportaturi tal-ajru għandhom jipprovdu lill-passiġġieri b’informazzjoni ċara u sinifikanti fir-rigward tat-trasferiment tad-data tal-PNR skont dan it-Titolu, inkluż id-dettalji tal-awtorità riċeventi, l-iskop tat-trasferiment u d-dritt li jintalbu mill-awtorità riċeventi aċċess għad-data personali tal-passiġġier li tkun ġiet ittrasferita u l-korrezzjoni tagħha.
 3.Meta d-data tal-PNR miżmuma skont l-Artikolu LAW.PNR.28 [ Żamma tad-data tal-PNR ] tkun intużat soġġetta għall-kundizzjonijiet stabbiliti fl-Artikolu LAW.PNR.29 [Kundizzjonijiet għall-użu tad-data tal-PNR ] jew tkun ġiet żvelata f’konformità mal-Artikolu LAW.PNR.31 [Żvelar fir-Renju Unit ] jew mal-Artikolu LAW.PNR.32 [Żvelar barra mir-Renju Unit], ir-Renju Unit għandu jinnotifika lill-passiġġieri kkonċernati bil-miktub, b’mod individwali u fi żmien raġonevoli malli din in-notifika ma tkunx għadha tista’ tipperikola l-investigazzjonijiet mill-awtoritajiet pubbliċi konċernati sal-punt li l-informazzjoni rilevanti ta’ kuntatt tal-passiġġieri tkun disponibbli jew tkun tista’ tinġibed, b’kont meħud tal-isforzi raġonevoli. In-notifika għandha tinkludi informazzjoni dwar kif il-persuna fiżika kkonċernat tista’ tfittex rimedju amministrattiv jew ġudizzjarju.
 Artikolu LAW.PNR.27: Proċessar awtomatizzat tad-data tal-PNR
 1.L-awtorità kompetenti tar-Renju Unit għandu tiżgura li kwalunkwe proċessar awtomatizzat tad-data tal-PNR ikun ibbażat fuq mudelli u kriterji mhux diskriminatorji, speċifiċi u affidabbli stabbiliti minn qabel biex tkun tista’:
 (a)jaslu għal riżultati li jkollhom fil-mira persuni fiżiċi li jistgħu jkunu taħt suspett raġonevoli ta’ involviment jew parteċipazzjoni f’terroriżmu jew reati serji; jew
 (b)f’ċirkustanzi eċċezzjonali, tipproteġi l-interessi vitali ta’ kwalunkwe persuna fiżika kif stabbilit fl-Artikolu LAW.PNR.20(2) [Skopijiet tal-użu tad-data tal-PNR].
 2.L-awtorità kompetenti tar-Renju Unit għandha tiżgura li l-bażijiet tad-data li magħhom titqabbel id-data tal-PNR ikunu affidabbli, aġġornati u limitati għal dawk il-bażijiet tad-data li tuża fir-rigward tal-finijiet stabbiliti fl-Artikolu LAW.PNR.20 [Skopijiet tal-użu tad-data tal-PNR].
 3.Ir-Renju Unit ma għandu jieħu l-ebda deċiżjoni li taffettwa b’mod negattiv persuna fiżika b’mod sinifikanti unikament fuq il-bażi tal-ipproċessar awtomatizzat tad-data tal-PNR.
 Artikolu LAW.PNR.28: Żamma tad-data tal-PNR
 1.Ir-Renju Unit ma għandux iżomm data tal-PNR għal aktar minn ħames snin mid-data li fiha jirċievi d-data tal-PNR.
 2.Mhux aktar tard minn sitt xhur wara t-trasferiment tad-data tal-PNR imsemmi fil-paragrafu 1, id-data tal-PNR kollha għandha tiġi depersonalizzata billi jiġu mistura l-elementi tad-data li ġejjin li jistgħu jservu biex jidentifikaw direttament il-passiġġier li miegħu hija relatata d-data tal-PNR jew kwalunkwe persuna fiżika oħra:
 (a)l-ismijiet, inklużi l-ismijiet tal-passiġġieri l-oħra fuq il-PNR u n-numru ta’ passiġġieri fuq il-PNR li jivvjaġġaw flimkien;
 (b)l-indirizzi, in-numri tat-telefon u l-informazzjoni ta’ kuntatt elettroniku tal-passiġġier, il-persuni li għamlu l-prenotazzjoni tat-titjira għall-passiġġier, il-persuni li permezz tagħhom jista’ jiġi kkuntattjat passiġġier tal-ajru u l-persuni li għandhom jiġu informati fil-każ ta’ emerġenza;
 (c)l-informazzjoni kollha disponibbli dwar il-pagamenti u l-kontijiet, sa fejn ikun fiha kwalunkwe informazzjoni li tista’ sservi biex tidentifika persuna fiżika;
 (d)informazzjoni dwar dawk li jivvjaġġaw ta’ spiss;
 (e)informazzjoni supplimentari oħra (OSI), informazzjoni ta’ servizz speċjali (SSI) u informazzjoni dwar talba għal servizz speċjali (SSR), sal-punt li jkun fihom kwalunkwe informazzjoni li tista’ sservi biex tiġi identifikata persuna fiżika; u
 (f)kwalunkwe data ta’ informazzjoni antiċipata dwar il-passiġġieri (API) li tkun inġabret.
 3.L-awtorità kompetenti tar-Renju Unit tista’ tneħħi s-satar tad-data tal-PNR biss jekk ikun meħtieġ biex twettaq investigazzjonijiet għall-finijiet stabbiliti fl-Artikolu LAW.PNR.20 [Skopijiet tal-użu tad-data tal-PNR]. Tali data tal-PNR mhux mistura għandha tkun aċċessibbli biss għal għadd limitat ta’ uffiċjali awtorizzati speċifikament.
 4.Minkejja l-paragrafu 1, ir-Renju Unit għandu jħassar id-data tal-PNR tal-passiġġieri wara t-tluq tagħhom mill-pajjiż sakemm valutazzjoni tar-riskju ma tindikax il-ħtieġa li tinżamm tali data tal-PNR. Sabiex tiġi stabbilita dik il-ħtieġa, ir-Renju Unit għandu jidentifika evidenza oġġettiva li minnha jista’ jiġi inferit li ċerti passiġġieri jippreżentaw l-eżistenza ta’ riskju f’termini tal-ġlieda kontra t-terroriżmu u reati serji.
 5.Għall-finijiet tal-paragrafu 4, sakemm ma tkunx disponibbli informazzjoni fid-data eżatta tat-tluq, id-data tat-tluq jenħtieġ li titqies bħala l-aħħar jum tal-perjodu ta’ soġġorn legali massimu fir-Renju Unit tal-passiġġier konċernat.
 6.L-użu tad-data miżmuma skont dan l-Artikolu huwa soġġett għall-kundizzjonijiet stabbiliti fl-Artikolu LAW.PNR.29 [Kundizzjonijiet għall-użu tal-PNR].
 7.Korp amministrattiv indipendenti fir-Renju Unit għandu jivvaluta fuq bażi annwali l-approċċ applikat mill-awtorità kompetenti tar-Renju Unit fir-rigward tal-ħtieġa li tinżamm id-data tal-PNR skont il-paragrafu 4.
 8.Minkejja l-paragrafi 1, 2 u 4, ir-Renju Unit jista’ jżomm id-data tal-PNR, meħtieġa għal kwalunkwe azzjoni speċifika, rieżami, investigazzjoni, azzjoni ta’ infurzar, proċediment ġudizzjarju, prosekuzzjoni, jew infurzar ta’ penali, sakemm tiġi konkluża.
 9.Ir-Renju Unit għandu jħassar id-data tal-PNR fi tmiem il-perjodu taż-żamma tad-data tal-PNR.
 10.Il-paragrafu 11 japplika minħabba ċ-ċirkostanzi speċjali li jipprevjenu lir-Renju Unit milli jagħmel l-aġġustamenti tekniċi meħtieġa biex jittrasforma s-sistemi ta’ pproċessar tal-PNR li kienu joperaw fir-Renju Unit meta kienet tapplika għalih il-liġi tal-Unjoni f’sistemi li jippermettu li d-data tal-PNR titħassar skont il-paragrafu 4.
 11.Ir-Renju Unit jista’ jidderoga mill-paragrafu 4 fuq bażi temporanja għal perjodu interim, li t-tul tiegħu huwa pprovdut fil-paragrafu 13, sakemm ir-Renju Unit jimplimenta malajr kemm jista’ jkun l-aġġustamenti tekniċi. Matul il-perjodu interim, l-awtorità kompetenti tar-Renju Unit għandha tipprevjeni l-użu tad-data tal-PNR li trid titħassar skont il-paragrafu 4 billi tapplika s-salvagwardji addizzjonali li ġejjin għal dik id-data tal-PNR:
 (a)id-data tal-PNR għandha tkun aċċessibbli biss għal għadd limitat ta’ uffiċjali awtorizzati u fejn meħtieġ biss biex jiġi ddeterminat jekk id-data tal-PNR għandhiex titħassar skont il-paragrafu 4;
 (b)it-talba għall-użu tad-data tal-PNR għandha tiġi rrifjutata f’każijiet fejn id-data trid titħassar skont il-paragrafu 4, u ma għandu jingħata l-ebda aċċess ulterjuri għal dik id-data meta d-dokumentazzjoni msemmija fil-punt (d) tindika li talba preċedenti għall-użu tkun ġiet irrifjutata;
 (c)it-tħassir tad-data tal-PNR għandu jiġi żgurat mill-aktar fis possibbli bl-użu tal-aħjar sforzi, b’kont meħud taċ-ċirkostanzi speċjali msemmija fil-paragrafu 10; u
 (d)dawn li ġejjin għandhom jiġu ddokumentati skont l-Artikolu LAW.PNR.30 [Illoggjar u dokumentazzjoni tal-ipproċessar tad-data tal-PNR], u tali dokumentazzjoni għandha tkun disponibbli għall-korp amministrattiv indipendenti msemmi fil-paragrafu 7 ta’ dan l-Artikolu:
 (I)kwalunkwe talba biex tintuża d-data tal-PNR;
 (II)id-data u l-ħin tal-aċċess għad-data tal-PNR għall-fini li jiġi vvalutat jekk hux meħtieġ li tad-data tal-PNR titħassar;
 (III)li t-talba għall-użu tad-data tal-PNR ġiet irrifjutata fuq il-bażi li d-data tal-PNR kellha titħassar skont il-paragrafu 4, inklużi d-data u l-ħin tar-rifjut; u
 (IV)id-data u l-ħin tat-tħassir tad-data tal-PNR skont il-punt (c) ta’ dan il-paragrafu
 12.Ir-Renju Unit għandu jipprovdi lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja, disa’ xhur wara d-dħul fis-seħħ ta’ dan il-Ftehim u għal darb’oħra sena wara, jekk il-perjodu interim jiġi estiż b’sena:
 (a)rapport mill-korp amministrattiv indipendenti msemmi fil-paragrafu 7, ta’ dan l-Artikolu, li għandu jinkludi l-opinjoni tal-awtorità superviżorja tar-Renju Unit imsemmija fl-Artikolu LAW.GEN.4(3) [Protezzjoni tad-data personali] dwar jekk is-salvagwardji previsti fil-paragrafu 11 ta’ dan l-Artikolu ġewx applikati b’mod effettiv; u
 (b)il-valutazzjoni tar-Renju Unit dwar jekk iċ-ċirkostanzi speċjali msemmija fil-paragrafu 10 ta’ dan l-Artikolu għadhomx jeżistu, flimkien ma’ deskrizzjoni tal-isforzi li saru biex is-sistemi tal-ipproċessar tal-PNR tar-Renju Unit jiġu ttrasformati f’sistemi li jippermettu li d-data tal-PNR titħassar skont il-paragrafu 4 ta’ dan l-Artikolu.
 13.Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jiltaqa’ fi żmien sena mid-dħul fis-seħħ ta’ dan il-Ftehim biex jikkunsidra r-rapport u l-valutazzjoni previsti fil-paragrafu 12. Fejn iċ-ċirkostanzi speċjali msemmija fil-paragrafu 10 jippersistu, il-Kunsill ta’ Sħubija għandu jestendi b’sena l-perjodu interim imsemmi fil-paragrafu 11. Il-Kunsill ta’ Sħubija għandu jestendi l-perjodu interim b’sena oħra għall-aħħar darba, taħt l-istess kundizzjonijiet u bl-istess proċedura bħal tal-ewwel estensjoni fejn, barra minn hekk, ikun sar progress sostanzjali, għalkemm ma kienx għadu possibbli li s-sistemi tal-ipproċessar tal-PNR tar-Renju Unit jiġu ttrasformati f’sistemi li jippermettu li d-data tal-PNR titħassar skont il-paragrafu 4.
 14.Jekk ir-Renju Unit iqis li rifjut mill-Kunsill ta’ Sħubija li jagħti waħda minn dawk l-estensjonijiet ma kienx ġustifikat, huwa jista’ jissospendi dan it-Titolu b’avviż ta’ xahar.
 15.Fit-tielet anniversarju mid-data tad-dħul fis-seħħ ta’ dan il-Ftehim, il-paragrafi 10 sa 14 ma jibqgħux japplikaw.
 Artikolu LAW.PNR.29: Kundizzjonijiet għall-użu tad-data tal-PNR
 1.L-Awtorità Kompetenti tar-Renju Unit tista’ tuża data tal-PNR miżmuma f’konformità mal-Artikolu LAW.PNR.28 [Żamma ta’ data tal-PNR] għal skopijiet oħra minbarra kontrolli ta’ sigurtà u fuq il-fruntieri, inkluża kwalunkwe żvelar skont l-Artikolu LAW.PNR.31 [Żvelar fir-Renju Unit] u l-Artikolu LAW.PNR.32 [Żvelar barra mir-Renju Unit], biss meta ċirkustanzi ġodda bbażati fuq raġunijiet oġġettivi jindikaw li d-data tal-PNR ta’ passiġġier wieħed jew aktar tista’ tagħti kontribut effettiv għall-kisba tal-finijiet stipulati fl-Artikolu LAW.PNR.20 [Skopijiet tal-użu tad-data tal-PNR].
 2.L-użu tad-data tal-PNR mill-awtorità kompetenti tar-Renju Unit skont il-paragrafu 1 għandu jkun soġġett għal rieżami minn qabel minn qorti jew minn korp amministrattiv indipendenti fir-Renju Unit fuq il-bażi ta’ talba motivata mill-awtorità kompetenti tar-Renju Unit ippreżentata fil-qafas legali domestiku tal-proċeduri għall-prevenzjoni, id-detezzjoni jew il-prosekuzzjoni ta’ reati, ħlief:
 (a)f’każijiet ta’ urġenza stabbilita b’mod validu; jew
 (b)għall-fini tal-verifika tal-affidabbiltà u tal-munita tal-mudelli u tal-kriterji stabbiliti minn qabel li fuqhom huwa bbażat il-proċessar awtomatizzat tad-data tal-PNR, jew tad-definizzjoni ta’ mudelli u ta’ kriterji ġodda għal tali proċessar.
 Artikolu LAW.PNR.30: Illoggjar u dokumentazzjoni tal-ipproċessar tad-data tal-PNR
 L-awtorità kompetenti tar-Renju Unit għandha tilloggja u tiddokumenta l-ipproċessar kollu ta’ data tal-PNR. Hija għandha tuża biss tali loggjar jew dokumentazzjoni biex:
 (a)timmonitorja lilha nnifsha u tivverifika l-legalità tal-ipproċessar tad-data;
 (b)tiżgura, kif xieraq, l-integrità tad-data;
 (c)tiżgura s-sigurtà tal-proċessar tad-data; u
 (d)tiżgura sorveljanza.
 Artikolu LAW.PNR.31: Żvelar fir-Renju Unit
 1.L-Awtorità Kompetenti tar-Renju Unit ma għandhiex tiżvela data tal-PNR lil awtoritajiet governattivi oħrajn fir-Renju Unit sakemm ma jiġux issodisfati l-kundizzjonijiet li ġejjin:
 (a)id-data tal-PNR hija divulgata lill-awtoritajiet pubbliċi li l-funzjonijiet tagħhom huma relatati direttament mal-iskopijiet stabbiliti fl-Artikolu LAW.PNR.20 [Skopijiet tal-użu tad-data tal-PNR];
 (b)Id-data tal-PNR hija divulgata biss fuq bażi ta’ każ b’każ;
 (c)id-divulgazzjoni hija meħtieġa, fiċ-ċirkostanzi partikolari, għall-iskopijiet stabbiliti fl-Artikolu LAW.PNR.20 [Skopijiet ta’ użu ta’ data tal-PNR];
 (d)jiġi żvelat biss l-ammont minimu ta’ data tal-PNR meħtieġ;
 (e)l-awtorità pubblika riċeventi toffri protezzjoni li tkun ekwivalenti għas-salvagwardji deskritti f’dan it-Titolu; u
 (f)l-awtorità pubblika riċeventi ma tiżvelax id-data tal-PNR lil entità oħra sakemm l-iżvelar ma jkunx ġie awtorizzat mill-awtorità kompetenti tar-Renju Unit f'konformità mal-kundizzjonijiet stipulati f’dan il-paragrafu.
 2.Meta tiġi trasferita informazzjoni analitika li jkun fiha data tal-PNR miksuba skont dan it-Titolu, għandhom japplikaw is-salvagwardji stabbiliti f’dan l-Artikolu.
 Artikolu LAW.PNR.32: Żvelar barra mir-Renju Unit
 1.Ir-Renju Unit għandu jiżgura li l-awtorità kompetenti tar-Renju Unit ma tiddivulgax id-data tal-PNR lil awtoritajiet pubbliċi f’pajjiżi terzi sakemm ma jiġux issodisfati l-kundizzjonijiet kollha li ġejjin:
 (a)id-data tal-PNR hija divulgata lill-awtoritajiet pubbliċi li l-funzjonijiet tagħhom huma relatati direttament mal-iskopijiet stabbiliti fl-Artikolu LAW.PNR.20 [Skopijiet tal-użu tad-data tal-PNR];
 (b)Id-data tal-PNR hija divulgata biss fuq bażi ta’ każ b’każ;
 (c)id-data tal-PNR hija divulgata biss jekk ikun meħtieġ għall-iskopijiet stabbilitifl-Artikolu LAW.PNR.20 [Skopijiet tal-użu tad-data tal-PNR;
 (d)jiġi żvelat biss l-ammont minimu ta’ data tal-PNR meħtieġ; u
 (e)il-pajjiż terz li lilu tiġi żvelata d-data tal-PNR ikun jew ikkonkluda ftehim mal-Unjoni li jipprovdi għall-protezzjoni ta’ data personali komparabbli ma’ dan il-Ftehim jew ikun soġġett għal deċiżjoni tal-Kummissjoni Ewropea skont id-dritt tal-Unjoni, li ssib li l-pajjiż terz jiżgura livell adegwat ta’ protezzjoni tad-data fis-sens tad-dritt tal-Unjoni.
 2.Bħala eċċezzjoni għall-punt (e) tal-paragrafu 1, l-awtorità kompetenti tar-Renju Unit tista’ tittrasferixxi d-data tal-PNR lil pajjiż terz jekk:
 (a)il-kap ta’ dik l-awtorità, jew uffiċjal anzjan b’mandat speċifiku mill-kap, iqis li l-iżvelar huwa meħtieġ għall-prevenzjoni u għall-investigazzjoni ta’ theddida serja u imminenti għas-sigurtà pubblika jew għall-protezzjoni tal-interessi vitali ta’ kwalunkwe persuna fiżika; u
 (b)l-pajjiż terz jipprovdi assigurazzjoni bil-miktub, skont arranġament, ftehim jew mod ieħor, li l-informazzjoni għandha tkun protetta f’konformità mas-salvagwardji applikabbli skont il-liġi tar-Renju Unit għall-ipproċessar tad-data tal-PNR riċevuta mill-Unjoni, inklużi dawk stabbiliti f’dan it-Titolu.
 3.Trasferiment f’konformità mal-paragrafu 2 ta’ dan l-Artikolu għandu jiġi dokumentat. Dokumentazzjoni bħal din għandha ssir disponibbli lill-awtorità superviżorja msemmija fl-Artikolu LAW.GEN.4(3) [Protezzjoni ta’ data personali] dwar it-talba, inkluż id-data u l-ħin tat-trasferiment, l-informazzjoni dwar l-awtorità riċeventi u d-data tal-PNR trasferita.
 4.Jekk, f’konformità mal-paragrafi 1 jew 2, l-awtorità kompetenti tar-Renju Unit tiżvela data tal-PNR miġbura skont dan it-Titolu li toriġina fi Stat Membru, l-awtorità kompetenti tar-Renju Unit għandha tinnotifika lill-awtoritajiet ta’ dak l-Istat Membru dwar l-iżvelar mill-aktar fis possibbli. Ir-Renju Unit għandu jagħmel dik in-notifika f’konformità mal-ftehimiet jew mal-arranġamenti dwar l-infurzar tal-liġi jew il-kondiviżjoni tal-informazzjoni bejn ir-Renju Unit u dak l-Istat Membru.
 5.Meta tiġi trasferita informazzjoni analitika li jkun fiha data tal-PNR miksuba skont dan it-Titolu, għandhom japplikaw is-salvagwardji stabbiliti f’dan l-Artikolu.
 Artikolu LAW.PNR.33: Metodu tat-trasferiment
 It-trasportaturi tal-ajru għandhom jittrasferixxu data tal-PNR lill-awtorità kompetenti tar-Renju Unit esklussivament fuq il-bażi tal-“metodu push”, metodu li bih it-trasportaturi tal-ajru jittrasferixxu data tal-PNR fil-bażi ta’ data tal-awtorità kompetenti tar-Renju Unit, u f’konformità mal-proċeduri li ġejjin li għandhom jiġu osservati mit-trasportaturi tal-ajru, li permezz tagħhom:
 (a)jittrasferixxu d-data tal-PNR b’mezzi elettroniċi f’konformità mar-rekwiżiti tekniċi tal-awtorità kompetenti tar-Renju Unit jew, fil-każ ta’ ħsara teknika, bi kwalunkwe mezz xieraq ieħor li jiżgura livell xieraq ta’ sigurtà tad-data;
 (b)jittrasferixxu data tal-PNR b’format ta’ messaġġi li jkun aċċettat b’mod reċiproku; u
 (c)jittrasferixxu data tal-PNR b’mod sigur billi jużaw il-protokolli komuni meħtieġa mill-awtorità kompetenti tar-Renju Unit.
 Artikolu LAW.PNR.34: Frekwenza tat-trasferiment
 1.L-awtorità kompetenti tar-Renju Unit għandha titlob lit-trasportaturi tal-ajru sabiex jittrasferixxu d-data tal-PNR:
 (a)inizjalment minn mhux qabel 96 siegħa qabel il-ħin tat-tluq skedat tas-servizz tat-titjira; u
 (b)numru massimu ta’ ħames darbiet kif speċifikat mill-awtorità kompetenti tar-Renju Unit.
 2.L-awtorità kompetenti tar-Renju Unit għandha tippermetti lit-trasportaturi tal-ajru jillimitaw it-trasferiment imsemmi fil-punt (b) tal-paragrafu 1 għall-aġġornamenti tad-data tal-PNR ittrasferita kif imsemmi fil-punt (a) ta’ dak il-paragrafu.
 3.L-awtorità kompetenti tar-Renju Unit għandha tinforma lit-trasportaturi tal-ajru bil-ħinijiet speċifikati għat-trasferimenti.
 4.F’każijiet speċifiċi fejn ikun hemm indikazzjoni li jkun meħtieġ aċċess addizzjonali għad-data tal-PNR biex twieġeb għal theddida speċifika marbuta mal-iskopijiet stabbiliti fl-Artikolu LAW.PNR.20. [Skopijiet tal-użu tad-data tal-PNR], l-awtorità kompetenti tar-Renju Unit tista’ teħtieġ li operatur tal-ajru jipprovdi data tal-PNR qabel, matul u wara l-iskedar tat-trasferimenti. Fl-eżerċitar ta’ dik id-diskrezzjoni, l-awtorità kompetenti tar-Renju Unit għandha taġixxi b’mod ġudizzjuż u proporzjonat, u għandha tuża l-metodu ta’ trasferiment deskritt fl-Artikolu LAW.PNR.33 [Metodu ta’ trasferiment].
 Artikolu LAW.PNR.35: Kooperazzjoni
 L-awtorità kompetenti tar-Renju Unit u l-PIUs tal-Istati Membri għandhom jikkooperaw sabiex isegwu l-koerenza tar-reġimi tal-ipproċessar tad-data tal-PNR tagħhom b’mod li jkompli jtejjeb is-sigurtà tal-individwi tar-Renju Unit, tal-Unjoni u ta’ bnadi oħra.
 Artikolu LAW.PNR.36: Nonderoga
 Dan it-Titolu ma għandux jiġi interpretat li jidderoga minn kwalunkwe obbligu bejn ir-Renju Unit u l-Istati Membri jew pajjiżi terzi biex jagħmlu jew iwieġbu għal talba taħt strument ta’ assistenza reċiproka.
 Artikolu LAW.PNR.37: Konsultazzjoni u rieżami
 1.Il-Partijiet għandhom javżaw lil xulxin dwar kwalunkwe miżura li tkun se tiġi ppromulgata u li tista’ taffettwa dan it-Titolu.
 2.Meta jwettqu rieżamijiet konġunti ta’ dan it-Titolu kif imsemmi fl-Artikolu LAW.OTHERS.135(1) [Rieżami u evalwazzjoni], il-Partijiet għandhom jagħtu attenzjoni partikolari lin-neċessità u l-proporzjonalità tal-ipproċessar u taż-żamma tad-data tal-PNR għal kull skop stabbilit fl-Artikolu LAW.PNR.20 [Skopijiet tal-użu tad-data tal-PNR]. Ir-rieżamijiet konġunti għandhom ukoll jinkludu eżaminazzjoni ta’ kif l-awtorità kompetenti tar-Renju Unit tkun żgurat li l-mudelli, kriterji u bażijiet ta’ data prestabbiliti msemmija fl-Artikolu LAW.PNR.27 [Proċessar awtomatiku tad-data tal-PNR] ikunu affidabbli, rilevanti u attwali, u jqisu d-data statistika.
 Artikolu LAW.PNR 38: Sospensjoni tal-kooperazzjoni skont dan it-Titolu
 1.F’każ li xi waħda mill-Partijiet tqis li l-kontinwazzjoni tal-operat ta’ dan it-Titolu ma għadhiex xierqa, hija tista’ tinnotifika lill-Parti l-oħra kif xieraq bl-intenzjoni tagħha li tissospendi l-applikazzjoni ta’ dan it-Titolu. Wara din in-notifika, il-Partijiet għandhom jidħlu f’konsultazzjonijiet.
 2.Meta fi żmien sitt xhur minn dik in-notifika l-Partijiet ma jkunux waslu għal riżoluzzjoni, kwalunkwe Parti tista’ tiddeċiedi li tissospendi l-applikazzjoni ta’ dan it-Titolu għal perjodu ta’ mhux aktar minn sitt xhur. Qabel it-tmiem ta’ dak il-perjodu, il-Partijiet jistgħu jaqblu dwar estensjoni tas-sospensjoni għal perjodu addizzjonali ta’ mhux aktar minn sitt xhur. Jekk sa tmiem il-perjodu ta’ sospensjoni l-Partijiet ma jkunux waslu għal riżoluzzjoni fir-rigward ta’ dan it-Titolu, dan it-Titolu għandu jieqaf japplika fl-ewwel jum tax-xahar wara l-iskadenza tal-perjodu ta’ sospensjoni, sakemm il-Parti notifikanti ma tinfurmax lill-Parti l-oħra li tixtieq tirtira n-notifika. F’dak il-każ, id-dispożizzjonijiet ta’ dan it-Titolu għandhom jerġgħu jiddaħħlu fis-seħħ.
 3.Jekk dan it-Titolu jiġu sospiż skont dan l-Artikolu, il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jiltaqa’ biex jiddeċiedi x’passi huma meħtieġa biex jiġi żgurat li kull kooperazzjoni mibdija skont dan it-Titolu u affettwata mis-sospensjoni tiġi konkluża b’mod xieraq. Fi kwalunkwe każ, fir-rigward tad-data personali kollha miksuba permezz ta’ kooperazzjoni skont dan it-Titolu qabel ma jieqfu japplikaw b’mod proviżorju d-dispożizzjonijiet ikkonċernati mis-sospensjoni, il-Partijiet għandhom jiżguraw li l-livell ta’ protezzjoni li taħtu tkun ġiet trasferita d-data personali jinżamm wara li tidħol fis-seħħ is-sospensjoni.
 TITOLU IV: Kooperazzjoni dwar informazzjoni operazzjonali
 Artikolu LAW.OPCO.1: Kooperazzjoni dwar Informazzjoni Operazzjonali
 1.L-objettiv ta’ dan it-Titolu huwa għall-Partijiet biex jiżguraw li l-awtoritajiet kompetenti tar-Renju Unit u tal-Istati Membri jkunu kapaċi, suġġett għall-kundizzjonijiet tal-liġi domestika tagħhom u fi ħdan il-kamp ta’ applikazzjoni tal-poteri tagħhom, u sa fejn dan ma jkunx previst fit-Titoli l-oħra ta’ din il-Parti, jassistu lil xulxin permezz tad-dispożizzjoni ta’ informazzjoni rilevanti għall-iskop li:
 (a)il-prevenzjoni, l-investigazzjoni, il-kxif jew il-prosekuzzjoni ta' reati kriminali;
 (b)l-eżekuzzjoni ta’ pieni kriminali;
 (c)is-salvagwardja kontra, u l-prevenzjoni ta’, theddid għas-sikurezza pubblika; u
 (d)il-prevenzjoni u l-ġlieda kontra l-ħasil tal-flus u l-finanzjament tat-terroriżmu.
 2.Għall-finijiet ta’ dan il-Kapitolu, “awtorità kompetenti” tfisser pulizija domestika, awtorità doganali jew awtorità oħra li hija kompetenti skont il-liġi domestika biex twettaq attivitajiet għall-finijiet stabbiliti fil-paragrafu 1.
 3.L-informazzjoni, inkluż informazzjoni dwar persuni mfittxija jew nieqsa kif ukoll oġġetti, jistgħu jintalbu minn awtorità kompetenti tar-Renju Unit jew ta’ Stat Membru, jew jingħataw b’mod spontanju lil awtorità kompetenti tar-Renju Unit jew ta’ Stat Membru. L-informazzjoni tista’ tiġi pprovduta bi tweġiba għal talba jew spontanjament, soġġett għall-kundizzjonijiet tal-liġi domestika li tapplika għall-awtorità kompetenti li tipprovdi u fl-ambitu tas-setgħat tagħha.
 4.tista’ tintalab u tingħata informazzjoni sa fejn il-kundizzjonijiet tal-liġi domestikali japplikaw għall-awtorità kompetenti rikjedenti jew li tipprovdi ma jistipulawx li t-talba jew dispożizzjoni ta’ informazzjoni għandha ssir jew tingħadda permezz ta’awtoritajiet ġudizzjarji.
 5.F’każijiet urġenti, l-awtorità kompetenti li tipprovdi għandha twieġeb għal talba, jew tipprovdi informazzjoni spontanjament, malajr kemm jista’ jkun.
 6.Awtorità kompetenti tal-Istat rikjedenti tista’, f’konformità mal-liġi domestika rilevanti, fil-mument li tagħmel it-talba jew fi żmien aktar tard, tfittex il-kunsens tal-Istat li jipprovdi l-informazzjoni biex l-informazzjoni tintuża għal finijiet evidenzjali fi proċedimenti quddiem awtorità ġudizzjarja. L-Istat li jipprovdi jista’ soġġett għall-kundizzjonijiet stabbiliti fit-Titolu VIII [Assistenza Legali Reċiproka] u l-kundizzjonijiet tal-liġi domestika li japplikaw għalih, jagħti kunsens għall-informazzjoni li qed tintuża għal skopijiet evidenzjali quddiem awtorità ġudizzjarja fl-Istat rikjedenti. Bl-istess mod, fejn l-informazzjoni tiġi pprovduta spontanjament, l-Istat fornitur jista’ jagħti l-kunsens tiegħu biex l-informazzjoni tintuża għal finijiet evidenzjali fi proċedimenti quddiem awtorità ġudizzjarja fl-Istat riċeventi. Jekk il-kunsens ma jingħatax skont dan il-paragrafu, l-informazzjoni riċevuta ma għandhiex tintuża għal finijiet evidenzjali fi proċedimenti quddiem awtorità ġudizzjarja.
 7.L-awtorità kompetenti li tipprovdi tista’, skont il-liġi domestika rilevanti, timponi kundizzjonijiet dwar l-użu tal-informazzjoni pprovduta.
 8.Awtorità kompetenti tista’ tipprovdi taħt dan it-Titolu kwalunkwe tip ta’ informazzjoni li jkollha, soġġett għall-kundizzjonijiet tal-liġi domestika li tapplika għaliha u fl-ambitu tas-setgħat tagħha. Dan jista’ jinkludi informazzjoni minn sorsi oħra, biss jekk it-trasferiment ulterjuri ta’ dik l-informazzjoni jkun permess fil-qafas li taħtu tkun inkisbet mill-awtorità kompetenti li tkun qed tipprovdi l-informazzjoni.
 9.Tista’ tiġi pprovduta informazzjoni taħt dan it-Titolu permezz ta’ kwalunkwe mezz ta’ komunikazzjoni adatt, inkluża l-linja ta’ komunikazzjoni sigura għall-fini tal-għoti ta’ informazzjoni permezz tal-Europol.
 10.Dan l-Artikolum’għandux jaffettwa l-operazzjoni jew il-konklużjoni ta’ ftehimiet bilaterali bejnir-Renju Unit u l-Istati Membri, sakemm l-Istati Membri jaġixxu f’konformità mal-liġi tal-Unjoni. Huwa ma għandu jaffettwa lanqas l-ebda setgħa oħra li hija disponibbli għall-awtoritajiet kompetenti tar-Renju Unit jew tal-Istati Membri skont id-dritt domestiku jew internazzjonali applikabbli biex tingħata assistenza permezz tal-kondiviżjoni ta’ informazzjoni għall-finijiet stabbiliti fil-paragrafu 1.
 Titolu V: Kooperazzjoni mal-Europol
 Artikolu LAW.EUROPOL.46: Objettiv
 L-objettiv ta’ dan it-Titolu huwa li jistabbilixxi relazzjonijiet ta’ kooperattiva bejn l-Europol u l-awtoritajiet kompetenti tar-Renju Unit biex jappoġġja u jsaħħaħ l-azzjoni mill-Istati Membri u r-Renju Unit, kif ukoll il-kooperazzjoni reċiproka tagħhom fil-prevenzjoni u l-ġlieda kontra l-kriminalità serja, it-terroriżmu u forom ta’ kriminalità li jaffettwaw interess komuni kopert minn politika tal-Unjoni, kif imsemmi fl-Artikolu LAW.EUROPOL.48 [Forom ta’ kriminalità].
 Artikolu LAW.EUROPOL.47: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“Europol” tfisser l-Aġenzija tal-Unjoni Ewropea għall-Kooperazzjoni fl-Infurzar tal-Liġi, stabbilita skont ir-Regolament (EU) 2016/794
 79
 (ir-“Regolament Europol”);
 (b)“awtoritàkompetenti” tfisser, għall-Unjoni, l-Europol u, għar-Renju Unit, awtorità ta’ infurzar tal-liġi domestika responsabbli taħt liġi domestika biex tevita u tikkumbatti r-reati kriminali;
 Artikolu LAW.EUROPOL.48: Forom ta’ reati
 1.Il-Kooperazzjoni stabbilita skont dan it-Titolu hija marbuta mal-forom ta’ kriminalità fi ħdan il-kompetenza tal-Europol, kif elenkat fl-ANNESS LAW-3, inkluż reati kriminali relatati.
 2.Reati kriminali relatati huma reati kriminali mwettqa sabiex jinkisbu l-mezzi bl-għan li jitwettqu l-forom ta’ reati msemmija fil-paragrafu 1, reati kriminali mwettqa sabiex jiġu ffaċilitati jew jitwettqu tali reati, u reati kriminali mwettqa sabiex tiġi żgurata l-impunità ta’ tali reati.
 3.Fejn il-lista ta’ forom ta’ reati li għalihom hija kompetenti l-Europol taħt il-liġi tal-Unjoni tinbidel, il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jista’ fuq proposta mill-Unjoni, jemenda l-ANNESS LAW-3 kif xieraq mid-data ta’ meta l-bidla għall-kompetenza tal-Europol tidħol fis-seħħ.
 Artikolu LAW.EUROPOL.49: Ambitu tal-koperazzjoni
 Il-kooperazzjoni tista’, flimkien mal-iskambju ta’ data personali skont il-kundizzjonijiet stabbiliti f’dan it-Titolu u f’konformità mal-kompiti tal-Europol kif deskritti fir-Regolament tal-Europol, b’mod partikolari tinkludi:
 (a)l-iskambju ta’ informazzjoni bħal għarfien speċjalizzat;
 (b)rapporti ġenerali dwar is-sitwazzjoni;
 (c)ir-riżultati tal-analiżi strateġika;
 (d)informazzjoni dwar proċeduri ta’ investigazzjoni kriminali;
 (e)informazzjoni dwar metodi ta’ prevenzjoni tal-kriminalità;
 (f)parteċipazzjoni fl-attivitajiet tat-taħriġ; u
 (g)l-għoti ta’ pariri u appoġġ f’investigazzjonijiet kriminali individwali kif ukoll kooperazzjoni operazzjonali.
 Artikolu LAW.EUROPOL.50: Punt ta’ kuntatt nazzjonali u uffiċjali ta’ kollegament
 1.Ir-Renju Unit għandu jaħtar punt ta’ kuntatt nazzjonali biex jaġixxi bħala l-punt ċentrali ta’ kuntatt bejn il-Europol u l-awtoritajiet kompetenti tar-Renju Unit.
 2.L-iskambju ta’ informazzjoni bejn il-Europol u l-awtoritajiet kompetenti tar-Renju Unit għandu jseħħ bejn il-Europol u l-punt ta’ kuntatt nazzjonali imsemmi fil-paragrafu 1. Madankollu, dan ma jipprekludix skambji diretti ta’ informazzjoni bejn il-Europol u l-awtoritajiet kompetenti tar-Renju Unit, jekk jitqiesu xierqa kemm mill-Europol kif ukoll mill-awtoritajiet kompetenti rilevanti.
 3.Il-punt ta’ kuntatt nazzjonali għandu jkun ukoll il-punt ta’ kuntatt ċentrali fir-rigward tar-rieżami, tal-korrezzjoni u tat-tħassir ta’ data personali.
 4.Sabiex tiġi ffaċilitata l-kooperazzjoni stabbilita taħt dan it-Titolu, ir-Renju Unit għandu jissekonda uffiċjal ta’ kollegament wieħed jew aktar lill-Europol. Il-Europol tista’ tissekonda uffiċjal ta’ kollegament wieħed jew aktar lir-Renju Unit.
 5.Ir-Renju Unit għandu jiżgura li l-uffiċjal(i) ta’ kollegament tiegħu jkollu/jkollhom aċċess rapidu u, fejn ikun teknikament possibbli, dirett, għall-bażijiet ta’ data domestiċi rilevanti tar-Renju Unit li jkunu meħtieġa sabiex iwettaq/iwettqu l-kompiti tiegħu/tagħhom.
 6.In-numru ta’ uffiċjali ta’ kollegament, id-dettalji tal-kompiti tagħhom, id-drittijiet u l-obbligi tagħhom u l-ispejjeż involuti għandhom ikunu rregolati b’arranġamenti ta’ ħidma konklużi bejn il-Europol u l-awtoritajiet kompetenti tar-Renju Unit kif imsemmi fl-Artikolu LAW.EUROPOL.59 [Arranġamenti tax-Xogħol u amministrattivi].
 7.L-uffiċjali ta’ kollegament mir-Renju Unit u r-rappreżentanti tal-awtoritajiet kompetenti tar-Renju Unit jistgħu jiġu mistiedna għal-laqgħat operazzjonali. L-uffiċjali ta’ kollegament tal-Istati Membri u l-uffiċjali ta’ kollegament ta’ pajjiżi terzi, rappreżentanti tal-awtoritajiet kompetenti mill-Istati Membri u minn pajjiżi terzi, il-persunal tal-Europol u partijiet konċernati oħra jistgħu jattendu laqgħat organizzati mill-uffiċjali ta’ kollegament jew mill-awtoritajiet kompetenti tar-Renju Unit.
 Artikolu LAW.EUROPOL.51: Skambji ta’ informazzjoni
 1.L-iskambji ta’ informazzjoni bejn l-awtoritajiet kompetenti għandhom jikkonformaw mal-objettiv u mad-dispożizzjonijiet ta’ dan it-Titolu. Id-data personali għandha tiġi pproċessata biss għall-finijiet speċifiċi msemmija fil-paragrafu 2.
 2.L-awtoritajiet kompetenti għandhom jindikaw b’mod ċar, mhux aktar tard mill-mument tat-trasferiment ta’ data personali, l-iskop jew l-iskopijiet speċifiċi li għalihom tkun qed tiġi ttrasferita d-data personali. Għal trasferimenti lill-Europol, l-iskop jew l-iskopijiet ta’ tali trasferiment għandu/għandhom ikun(u) speċifikat(i) f’konformità mal-iskopijiet speċifiċi tal-proċessar stabbiliti fir-Regolament tal-Europol. Jekk l-awtorità kompetenti li tittrasferixxi ma tkunx għamlet dan, l-awtorità kompetenti riċeventi, bi qbil mal-awtorità trasferenti, għandha tipproċessa d-data personali sabiex tiddetermina r-rilevanza tagħha kif ukoll il-fini jew il-finijiet li għalihom għandha tiġi pproċessata ulterjorment. L-awtoritajiet kompetenti jistgħu jipproċessaw id-data personali għal skop ieħor għajr l-iskop li għalih tkun ġiet ipprovduta biss jekk ikunu awtorizzati li jagħmlu dan mill-awtorità kompetenti li tittrasferixxi.
 3.L-awtoritajiet kompetenti li jirċievu d-data personali għandhom jieħdu impenn li fih jiddikjaraw li tali data tiġi pproċessata biss għall-iskop li għalih tkun ġiet ittrasferita. Id-data personali għandha titħassar malli ma tibqax meħtieġa għall-iskop li għalih tkun ġiet ittrasferita.
 4.Il-Europol u l-awtoritajiet kompetenti tar-Renju Unit għandhom jiddeterminaw mingħajr dewmien żejjed, u fi kwalunkwe każ mhux aktar tard minn sitt xhur wara l-wasla tad-data personali, jekk u sa liema punt dik id-data personali hija meħtieġa għall-fini li għalih ġiet trasferita u jinformaw lill-awtorità trasferenti dwar dan.
 Artikolu LAW.EUROPOL.52: Restrizzjonijiet fuq l-aċċess għal data personali trasferita u fuq l-użu ulterjuri tagħha
 1.L-awtorità kompetenti li tittrasferixxi tista’ tindika, fil-mument tat-trasferiment ta’ data personali, kwalunkwe restrizzjoni fuq l-aċċess għaliha jew fuq l-użu li għandu jsir minnha, f’termini ġenerali jew speċifiċi, inkluż fir-rigward tat-trasferiment ulterjuri, tat-tħassir jew tal-qerda tagħha wara ċertu perjodu ta’ żmien, jew il-proċessar ulterjuri tagħha. Jekk il-ħtieġa għal tali restrizzjonijiet issir evidenti wara li d-data personali tkun ġiet ittrasferita, l-awtorità kompetenti li tittrasferixxi għandha tinforma lill-awtorità kompetenti li tirċievi kif xieraq.
 2.L-awtorità kompetenti li tirċievi għandha tikkonforma ma’ kwalunkwe restrizzjoni fuq l-aċċess jew fuq l-użu ulterjuri tad-data personali indikata mill-awtorità kompetenti li tittrasferixxi kif deskritt fil-paragrafu 1.
 3.Kull Parti għandha tiżgura li l-informazzjoni trasferita taħt dan it-Titolu nġabret, inħażnet u ġiet trasferita skont il-qafas legali rispettiv tagħha. Kull Parti għandha tiżgura, sa fejn ikun possibbli, li tali informazzjoni ma tkunx inkisbet bi ksur tad-drittijiet tal-bniedem. Lanqas ma għandha tiġi trasferita tali informazzjoni jekk, sa fejn ikun raġonevolment prevedibbli, tista’ tintuża biex tintalab, tingħata jew tiġi eżegwita piena tal-mewt jew kwalunkwe forma ta’ trattament krudili jew inuman.
 Artikolu LAW.EUROPOL.53: Kategoriji differenti ta’ suġġetti tad-data
 1.It-trasferiment ta’ data personali fir-rigward ta’ vittmi ta’ reat kriminali, ta’ xhieda jew ta’ persuni oħra li jistgħu jipprovdu informazzjoni dwar reati kriminali, jew fir-rigward ta’ persuni taħt it-18-il sena, għandu jkun ipprojbit sakemm tali trasferiment ma jkunx strettament meħtieġ u proporzjonat f’każijiet individwali għall-prevenzjoni jew għall-ġlieda kontra reat kriminali.
 2.Ir-Renju Unit u l-Europol għandhom jiżguraw kull wieħed li l-ipproċessar ta’ data personali skont il-paragrafu 1 ikun soġġett għal salvagwardji addizzjonali, inklużi restrizzjonijiet fuq l-aċċess, miżuri ta’ sigurtà addizzjonali u limitazzjonijiet fuq trasferimenti ulterjuri.
 Artikolu LAW.EUROPOL.54: Faċilitazzjoni tal-fluss ta’ data personali bejn ir-Renju Unit u l-Europol
 Fl-interess ta’ benefiċċji operazzjonali reċiproċi, il-Partijiet għandhom jagħmlu ħilithom biex jikkooperaw fil-futur bil-ħsieb li jiżguraw li l-iskambji ta’ data bejn il-Europol u l-awtoritajiet kompetenti tar-Renju Unit ikunu jistgħu jseħħu malajr kemm jista’ jkun, u biex jikkunsidraw l-inkorporazzjoni ta’ kwalunkwe proċess u żvilupp tekniku ġdid li jistgħu jassistu f’dak l-objettiv, filwaqt li jitqies li r-Renju Unit mhuwiex Stat Membru.
 Artikolu LAW.EUROPOL.55: Valutazzjoni tal-affidabbiltà tas-sors u l-preċiżjoni tal-informazzjoni
 1.L-awtoritajiet kompetenti għandhom jindikaw kemm jista’ jkun, mhux aktar tard mill-mument tat-trasferiment tal-informazzjoni, l-affidabbiltà tas-sors tal-informazzjoni fuq il-bażi tal-kriterji li ġejjin:
 (a)fejn ma hemm ebda dubju dwar l-awtentiċità, l-affidabbiltà u l-kompetenza tas-sors, jew jekk l-informazzjoni tiġi pprovdutaminn sors li ta prova li huwa dejjem affidabbli;
 (b)fejn l-informazzjoni hija pprovduta minn sors li fil-biċċa l-kbira tad-drabi wera li huwa affidabbli;
 (c)fejn l-informazzjoni hija pprovduta minn sors li fil-biċċa l-kbira tad-drabi wera li mhuwiex affidabbli;
 (d)meta l-affidabbiltà tas-sors ma tkunx tista’ tiġi vvalutata.
 2.L-awtoritajiet kompetenti għandhom jindikaw kemm jista’ jkun, mhux aktar tard mill-mument tat-trasferiment tal-informazzjoni, il-preċiżjoni tal-informazzjoni fuq il-bażi tal-kriterji li ġejjin:
 (a)informazzjoni li ma hemmx dubju dwar il-preċiżjoni tagħha;
 (b)informazzjoni magħrufa personalment mis-sors iżda li mhijiex magħrufa personalment mill-uffiċjal li qed jgħaddiha;
 (c)informazzjoni li mhijiex magħrufa personalment mis-sors iżda kkorroborata minn informazzjoni oħra diġà rreġistrata;
 (d)informazzjoni li mhijiex magħrufa personalment mis-sors u li ma tistax tiġi korroborata.
 3.Meta l-awtorità kompetenti li tirċievi,fuq il-bażi ta’ informazzjoni diġà fil-pussess tagħha, tasal għall-konklużjoni li l-valutazzjoni tal-informazzjoni jew tas-sors tagħha pprovduta mill-awtorità kompetenti li tittrasferixxi f’konformità mal-paragrafi 1 u 2 teħtieġ korrezzjoni, hija għandha tinforma lil dik l-awtorità kompetenti u għandha tipprova taqbel dwar emenda għall-valutazzjoni. L-awtorità kompetenti li tirċievi ma għandhiex tbiddel il-valutazzjoni tal-informazzjoni riċevuta jew tas-sors tagħha mingħajr tali ftehim.
 4.Jekk awtorità kompetenti tirċievi informazzjoni mingħajr valutazzjoni, hija għandha tipprova kemm jista’ jkun u fejn possibbli bi ftehim mal-awtorità kompetenti li tittrasferixxi tivvaluta l-affidabbiltà tas-sors jew il-preċiżjoni tal-informazzjoni fuq il-bażi tal-informazzjoni li diġà tkun fil-pussess tagħha.
 5.Jekk ma tkun tista’ ssir l-ebda valutazzjoni affidabbli, l-informazzjoni għandha tiġi evalwata kif previst fil-punt (d) tal-paragrafu 1 u fil-punt (d) tal-paragrafu 2.
 Artikolu LAW.EUROPOL.56: Sigurtà tal-iskambju ta’ informazzjoni
 1.Il-miżuri tekniċi u organizzattivi mpoġġija fis-seħħ, biex jiżguraw is-sigurtà tal-iskambju ta’ informazzjoni skont dan it-Titolu għandhom jiġu stabbiliti f’arranġamenti amministrattivi bejn l-Europol u l-awtoritajiet kompetenti tar-Renju Unit kif imsemmi fl-Artikolu LAW.EUROPOL.59 [Arranġamenti ta’ xogħol u amministrattivi].
 2.Il-Partijiet jaqblu dwar l-istabbiliment, l-implimentazzjoni u l-operat ta’ linja ta’ komunikazzjoni sigura għall-fini ta’ skambju ta’ informazzjoni bejn il-Europol u l-awtoritajiet kompetenti tar-Renju Unit.
 3.L-arranġamenti amministrattivi bejn l-Europol u l-awtoritajiet kompetenti tar-Renju Unit kif imsemmi fl-Artikolu LAW.EUROPOL.58 [Skambju ta’ informazzjoni klassifikata u mhux klassifikata sensittiva] għandhom jirregolaw it-termini tal-linja ta’ komunikazzjoni sigura u l-kundizzjonijiet ta’ użu.
 Artikolu LAW.EUROPOL.57: Responsabbiltà għall-proċessar mhux awtorizzat jew skorrett ta’ data personali
 1.L-awtoritajiet kompetenti għandhom ikunu responsabbli, f’konformità mal-oqfsa legali rispettivi tagħhom, għal kwalunkwe ħsara kkawżata lil individwu bħala riżultat ta’ żbalji legali jew fattwali fl-informazzjoni skambjata. Sabiex tiġi evitata r-responsabbiltà skont l-oqfsa legali rispettivi tagħhom fir-rigward ta’ parti li ġġarrab dannu, la l-Europol u lanqas l-awtoritajiet kompetenti tar-Renju Unit ma jistgħu jasserixxu li l-awtorità kompetenti l-oħra tkun ittrasferiet informazzjoni impreċiża.
 2.Jekk danni jingħataw jew kontra l-Europol jew kontra l-awtoritajiet kompetenti tar-Renju Unit minħabba l-użu minn kwalunkwe waħda minnhom ta’ informazzjoni li ġiet ikkomunikata bi żball mill-oħra, jew ikkomunikata bħala riżultat ta’ nuqqas min-naħa tal-parti l-oħra li tikkonforma mal-obbligi tagħhom, l-ammont imħallas bħala kumpens skont il-paragrafu 1 mill-Europol jew mill-awtoritajiet kompetenti tar-Renju Unit għandu jitħallas lura mill-ieħor, sakemm l-informazzjoni ma ntużatx bi ksur ta’ dan it-Titolu.
 3.Il-Eurojust u l-awtoritajiet kompetenti tar-Renju Unit ma għandhomx jitolbu lil xulxin iħallsu għal danni punittivi jew mhux kompensatorji skont il-paragrafi 1 u 2.
 Artikolu LAW.EUROPOL.58: Skambju ta' informazzjoni klassifikata u ta' informazzjoni sensittiva mhux klassifikata
 L-iskambju u l-protezzjoni ta’ informazzjoni klassifikata u sensittiva mhux klassifikata, jekk meħtieġ skont dan it-Titolu, għandhom jiġu rregolati f’arranġamenti ta’ ħidma u amministrattivi kif imsemmi fl-Artikolu LAW.EUROPOL.59 [Arranġamenti ta’ ħidma u amministrattivi] bejn il-Europol u l-awtoritajiet kompetenti tar-Renju Unit.
 Artikolu LAW.EUROPOL.59: Arranġamenti tax-xogħol u amministrattivi
 1.Id-dettalji tal-kooperazzjoni bejn ir-Renju Unit u l-Europol, kif xieraq sabiex jikkomplementaw u jimplimentaw id-dispożizzjonijiet ta’ dan it-Titolu għandhom ikunu s-suġġett ta’ arranġamenti tax-xogħol f’konformità ,mal-Artikolu 23(4) tar-Regolament Europol u ta’ arranġamenti amministrattivi f’konformità mal-Artikolu 25(1) tar-Regolament Europol konklużi bejn il-Europol u l-awtoritajiet kompetenti tar-Renju Unit.
 2.Mingħajr preġudizzju għal kwalunkwe dispożizzjoni f’dan it-Titolu u filwaqt li jiġi rifless l-istatus tar-Renju Unit bħala li mhuwiex Stat Membru, il-Europol u l-awtoritajiet kompetenti tar-Renju Unit għandhom, soġġett għal deċiżjoni mill-Bord ta’ Amministrazzjoni tal-Europol, jinkludu, f’arranġamenti ta’ ħidma jew arranġamenti amministrattivi, skont il-każ, dispożizzjonijiet li jikkomplementaw jew jimplimentaw dan it-Titolu, b’mod partikolari li jippermettu:
 (a)konsultazzjonijiet bejn il-Europol u rappreżentant wieħed jew aktar tal-punt ta’ kuntatt nazzjonali tar-Renju Unit dwar kwistjonijiet ta’ politika u kwistjonijiet ta’ interess komuni bil-għan li jintlaħqu l-objettivi tagħhom u jiġu kkoordinati l-attivitajiet rispettivi tagħhom u biex tiżdied il-kooperazzjoni bejn l-Europol u l-awtoritajiet kompetenti tar-Renju Unit;
 (b)il-parteċipazzjoni ta’ rappreżentant wieħed jew aktar tar-Renju Unit bħala osservatur jew osservaturi f’laqgħat speċifiċi tal-Kapijiet tal-Unitajiet tal-Europol f’konformità mar-regoli tal-proċedimenti ta’ tali laqgħat;
 (c)l-assoċjazzjoni ta’ rappreżentant wieħed jew aktar tar-Renju Unit ma’ proġetti ta’ analiżi operazzjonali, f’konformitàmar-regoli stabbiliti mill-korpi ta’ governanza xierqa tal-Europol;
 (d)l-ispeċifikazzjoni tal-kompiti tal-uffiċjali ta’ kollegament, id-drittijiet u l-obbligi tagħhom u l-ispejjeż involuti; jew
 (e)il-kooperazzjoni bejn l-awtoritajiet kompetenti tar-Renju Unit u l-Europol f’każ ta’ ksur tal-privatezza jew tas-sigurtà.
 3.Is-sustanza tal-arranġamenti tax-xogħol u amministrattivi tista’ tiġi stabbilita flimkien f’dokument wieħed.
 Artikolu LAW.EUROPOL.60: Notifika ta’ implimentazzjoni
 1.Ir-Renju Unit u l-Europol għandhom jagħmlu disponibbli għall-pubbliku dokument li jistabbilixxi f’forma li tinftiehem id-dispożizzjonijiet dwar il-proċessar ta’ data personali ttrasferita skont dan it-Titolu inklużi l-mezzi disponibbli għall-eżerċizzju tad-drittijiet tas-suġġetti tad-data u kull wieħed għandu jiżgura li kopja ta’ dak id-dokument tiġi pprovduta lill-ieħor.
 2.Jekk ma jkunx diġà fis-seħħ, ir-Renju Unit u l-Europol għandhom jadottaw regoli li jispeċifikaw kif se tiġi infurzata fil-prattika l-konformità mad-dispożizzjonijiet rigward il-proċessar ta’ data personali. Ir-Renju Unit u l-Europol għandhom jibagħtu kopja ta’ dawk ir-regoli lill-ieħor u lill-awtoritajiet superviżorji rispettivi.
 Artikolu LAW.EUROPOL.61: Setgħat tal-Europol
 Xejn f’dan it-Titolu ma għandu jiġi interpretat li joħloq obbligu fuq il-Europol li tikkoopera mal-awtoritajiet kompetenti tar-Renju Unit lil hinn mill-kompetenza tal-Europol kif stabbilita fil-liġi rilevanti tal-Unjoni.
 Titolu VI: Kooperazzjoni mal-Eurojust
 Artikolu LAW.EUROJUST.61: Objettiv
 L-objettiv ta’ dan it-Titolu huwa li tiġi stabbilita kooperazzjoni bejn il-Eurojust u l-awtoritajiet kompetenti tar-Renju Unit fil-ġlieda kontra reati serji kif imsemmi fl-Artikolu LAW.EUROJUST.63 [Forom ta’ reati].
 Artikolu LAW.EUROJUST.62: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“Eurojust” tfisser l-Aġenzija tal-Unjoni Ewropea għall-Kooperazzjoni fil-Ġustizzja Kriminali, imwaqqfa skont ir-Regolament (UE) 2018/1727
 80
 (ir-“Regolament Eurojust”);
 (b)“awtorità kompetenti” tfisser, għall-Unjoni, il-Eurojust, irrappreżentata mill-Kulleġġ jew minn Membru Nazzjonali u, għar-Renju Unit, awtorità domestika b’responsabbiltajiet skont id-dritt domestiku relatati mal-investigazzjoni u mal-prosekuzzjoni ta’ reati kriminali.
 (c)“Kulleġġ” tfisser il-Kulleġġ tal-Eurojust, kif imsemmi fir-Regolament Eurojust;
 (d)“Membru Nazzjonali” tfisser il-Membru Nazzjonali ssekondat lill-Eurojust minn kull Stat Membru, kif imsemmi fir-Regolament Eurojust;
 (e)“Assistent” tfisser persuna li tista’ tassisti Membru Nazzjonali u d-Deputat tal-Membru Nazzjonali, jew il-Prosekutur ta’ Kuntatt, kif imsemmi fir-Regolament tal-Eurojust u fl-Artikolu LAW.EUROJUST.66(3) [Prosekutur ta’ Kuntatt] rispettivament;
 (f)“Prosekutur ta’ Kuntatt” tfisser prosekutur pubbliku ssekondat mir-Renju Unit lill-Eurojust u soġġett għal-liġi domestika tar-Renju Unit fir-rigward tal-istatus tal-prosekutur pubbliku;
 (g)“Maġistrat ta’ Kuntatt” tfisser maġistrat mibgħut mill-Eurojust fir-Renju Unit f’konformità mal-Artikolu LAW.EUROJUST.67 [Maġistrat ta’ Kuntatt];
 (h)“Korrispondent Domestiku għal Kwistjonijiet dwar it-Terroriżmu” tfisser il-punt ta’ kuntatt magħżul mir-Renju Unit f’konformità mal-Artikolu LAW.EUROJUST.65 [Punti ta’ kuntatt għall-Eurojust], responsabbli għat-trattament ta’ korrispondenza relatata ma’ kwistjonijiet ta’ terroriżmu.
 Artikolu LAW.EUROJUST.63: Forom ta’ reati
 1.Il-kooperazzjoni kif stabbilita skont dan it-Titolu hija relatata mal-forom ta’ reati serji li jaqgħu taħt il-kompetenza tal-Europol, kif elenkati fl-ANNESS LAW-4, inklużi reati kriminali relatati.
 2.Reati kriminali relatati huma reati kriminali mwettqa sabiex jinkisbu l-mezzi bil-għan li jitwettqu l-forom ta’ reati serji msemmija fil-paragrafu 1, reati kriminali mwettqa sabiex jiġu ffaċilitati jew jitwettqu tali reati serji, u reati kriminali mwettqa sabiex tiġi żgurata l-impunità ta’ tali reati serji.
 3.Jekk tinbidel il-lista ta’ forom ta’ reati serji li għalihom hija kompetenti l-Eurojust skont id-dritt tal-Unjoni, il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jista’, bi proposta mill-Unjoni, jemenda l-ANNESS LAW-4 kif xieraq mid-data li fiha jidħol fis-seħħ it-tibdil fil-kompetenza tal-Eurojust.
 Artikolu LAW.EUROJUST.64: Ambitu tal-koperazzjoni
 Il-Partijiet għandhom jiżguraw li l-Eurojust u l-awtoritajiet kompetenti tar-Renju Unit jikkooperaw fl-oqsma ta’ attività stabbiliti fl-Artikoli 2 u 54 tar-Regolament Eurojust u f’dan it-Titolu.
 Artikolu LAW.EUROJUST.65: Punt ta’ kuntatt għall-Eurojust
 1.Ir-Renju Unit għandu jistabbilixxi jew jaħtar tal-anqas punt ta’ kuntatt wieħed għall-Eurojust fl-awtoritajiet kompetenti tar-Renju Unit.
 2.Ir-Renju Unit għandu jaħtar wieħed mill-punti ta’ kuntatt tiegħu bħala l-Korrispondent Domestiku tar-Renju Unit għal Kwistjonijiet relatati mat-Terroriżmu.
 Artikolu LAW.EUROJUST.66: Prosekutur ta’ Kollegament
 1.Sabiex tiġi ffaċilitata l-kooperazzjoni stabbilita taħt dan it-Titolu, ir-Renju Unit għandu jissekonda Prosekutur ta’ Kollegament lill-Eurojust.
 2.Il-mandat u kemm idum is-sekondar għandhom jiġu ddeterminati mir-Renju Unit.
 3.Il-Prosekutur ta’ Kollegament jista’ jkun assistit minn sa ħames Assistenti, li jirriflettu l-volum ta’ kooperazzjoni. Meta jkun meħtieġ, l-Assistenti jistgħu jissostitwixxu lill-Prosekutur ta’ Kollegament jew jaġixxu f’ismu.
 4.Ir-Renju Unit għandu jinforma lill-Eurojust dwar in-natura u l-firxa tas-setgħat ġudizzjarji tal-Prosekutur ta’ Kollegament u tal-Assistenti tiegħu fir-Renju Unit stess sabiex iwettqu l-kompiti tagħhom f’konformità ma’ dan it-Titolu. Ir-Renju Unit għandu jistabbilixxi l-kompetenza tal-Prosekutur ta’ Kollegament tiegħu u tal-Assistenti tiegħu sabiex jaġixxu fir-rigward ta’ awtoritajiet ġudizzjarji barranin.
 5.Il-Prosekutur ta’ Kollegament u l-Assistenti tiegħu għandu jkollhom aċċess għall-informazzjoni li tinsab fir-rekord kriminali domestiku jew fi kwalunkwe reġistru ieħor tar-Renju Unit f’konformità mad-dritt domestiku fil-każ ta’ prosekutur jew ta’ persuna b’kompetenza ekwivalenti.
 6.Il-Prosekutur ta’ Kollegament u l-Assistenti tiegħu għandu jkollhom is-setgħa li jikkuntattjaw direttament lill-awtoritajiet kompetenti tar-Renju Unit.
 7.L-għadd ta’ Assistenti msemmija f’paragrafu 3 ta’ dan l-Artiklu, id-dettalji tal-kompiti tal-Prosekuturi ta’ Kuntatt u l-Assistenti tal-Prosekuturi ta’ Kuntatt, id-drittijiet u l-obbligi tagħhom u l-kostijiet involuti, għandhom ikunu mmexxija minn arranġament ta’ ħidma konkluż bejn il-Eurojust u l-awtoritajiet kompetenti tar-Renju Unit kif imsemmi fl-Artikolu LAW.EUROJUST.75 [Arranġament ta’ xogħol].
 8.Id-dokumenti ta’ ħidma tal-Prosekutur ta’ Kollegament u tal-Assistenti tiegħu għandhom jinżammu b’mod invjolabbli mill-Eurojust.
 Artikolu LAW.EUROJUST.67: Maġistrat ta’ Kollegament
 1.Għall-fini li tiġi ffaċilitata l-kooperazzjoni ġudizzjarja mar-Renju Unit f’każijiet li fihom il-Eurojust tipprovdi assistenza, il-Eurojust tista’ tibgħat Maġistrat ta’ Kollegament lir-Renju Unit f’konformità mal-Artikolu 53 tar-Regolament Eurojust.
 2.Id-dettalji tal-kompiti tal-Maġistrat ta’ Kollegament imsemmija fil-paragrafu 1 ta’ dan l-Artikolu, id-drittijiet u l-obbligi tal-Maġistrat ta’ Kollegament u l-ispejjeż involuti, għandhom ikunu rregolati minn arranġament ta’ ħidma konkluż bejn l-Eurojust u l-awtoritajiet kompetenti tar-Renju Unit kif imsemmi fl-Artikolu LAW.EUROJUST.75 [Arranġament ta’ ħidma].
 Artikolu LAW.EUROJUST.68: Laqgħat operazzjonali u strateġiċi
 1.Il-Prosekutur ta’ Kollegament, l-Assistenti tal-Prosekutur ta’ Kollegament, u r-rappreżentanti ta’ awtoritajiet kompetenti oħra tar-Renju Unit, inkluż il-punt ta’ kuntatt għall-Eurojust, jistgħu jipparteċipaw f’laqgħat fir-rigward ta’ kwistjonijiet strateġiċi fuq stedina tal-President tal-Eurojust u f’laqgħat fir-rigward ta’ kwistjonijiet operazzjonali bl-approvazzjoni tal-Membri Nazzjonali kkonċernati.
 2.Il-Membri Nazzjonali, id-Deputati u l-Assistenti tagħhom, id-Direttur Amministrattiv tal-Eurojust u l-persunal tal-Eurojust jistgħu jattendu laqgħat organizzati mill-Prosekutur ta’ Kollegament, l-Assistenti tal-Prosekutur ta’ Kollegament, jew awtoritajiet kompetenti oħra tar-Renju Unit, inkluż il-punt ta’ kuntatt għall-Eurojust.
 Artikolu LAW.EUROJUST.69: Skambju ta’ data mhux personali
 Il-Eurojust u l-awtoritajiet kompetenti tar-Renju Unit jistgħu jiskambjaw kwalunkwe data mhux personali sa fejn dik id-data tkun rilevanti għall-kooperazzjoni taħt dan it-Titolu, u soġġett għal kwalunkwe restrizzjoni skont l-Artikolu LAW.EUROJUST.74 [Skambju ta’ informazzjoni klassifikata u sensittiva mhux klassifikata].
 Artikolu LAW.EUROJUST.70: Skambju ta’ data personali
 1.Id-data personali mitluba u riċevuta mill-awtoritajiet kompetenti skont dan it-Titolu għandha tiġi pproċessata minnhom biss għall-objettivi stabbiliti fl-Artikolu LAW.EUROJUST.61 [Objettiv], għall-finijiet speċifiċi msemmija fil-paragrafu 2 ta’ dan l-Artikolu u soġġett għar-restrizzjonijiet fuq l-aċċess jew l-użu ulterjuri msemmija fil-paragrafu 3 ta’ dan l-Artikolu.
 2.L-awtorità kompetenti li tittrasferixxi għandha tindika b’mod ċar, mhux aktar tard mill-mument tat-trasferiment ta’ data personali, l-iskop jew l-iskopijiet speċifiċi li għalihom tkun qed tiġi ttrasferita d-data.
 3.L-awtorità kompetenti li tittrasferixxi tista’ tindika, fil-mument tat-trasferiment ta’ data personali, kwalunkwe restrizzjoni fuq l-aċċess għaliha jew fuq l-użu li għandu jsir minnha, f’termini ġenerali jew speċifiċi, inkluż fir-rigward tat-trasferiment ulterjuri, tat-tħassir jew tal-qerda tagħha wara ċertu perjodu ta’ żmien, jew il-proċessar ulterjuri tagħha. Jekk il-ħtieġa għal tali restrizzjonijiet issir evidenti wara li d-data personali tkun ġiet provduta, l-awtorità li tittrasferixxi għandha tinforma lill-awtorità li tirċievi kif xieraq.
 4.L-awtorità kompetenti li tirċievi għandha tikkonforma ma’ kwalunkwe restrizzjoni fuq l-aċċess jew fuq l-użu ulterjuri tad-data personali indikata mill-awtorità kompetenti li tittrasferixxi kif previst fil-paragrafu 3.
 Artikolu LAW.EUROJUST.71: Kanali ta’ trażmissjoni
 1.L-informazzjoni għandha tiġi skambjata:
 (a)jew bejn il-Prosekutur ta’ Kollegament jew l-Assistenti tal-Prosekutur ta’ Kollegament jew, jekk l-ebda wieħed ma jinħatar jew ikun disponibbli mod ieħor, il-punt ta’ kuntatt tar-Renju Unit għall-Eurojust u l-Membri Nazzjonali kkonċernati jew il-Kulleġġ;
 (b)jekk il-Eurojust tkun stazzjonat Maġistrat ta’ Kollegament fir-Renju Unit, bejn il-Maġistrat ta’ Kollegament u kwalunkwe awtorità kompetenti tar-Renju Unit; f’dak il-każ, il-Prosekutur ta’ Kollegament għandu jiġi infurmat bi kwalunkwe skambju ta’ informazzjoni bħal dan; jew
 (c)direttament bejn awtorità kompetenti fir-Renju Unit u l-Membri Nazzjonali konċernati jew il-Kulleġġ; f’dak il-każ, il-Prosekutur ta’ Kollegament u, jekk applikabbli, il-Maġistrat ta’ Kollegament, għandhom jiġu informati dwar kwalunkwe tali skambju ta’ informazzjoni.
 2.Il-Eurojust u l-awtoritajiet kompetenti tar-Renju Unit jistgħu jaqblu li jużaw kanali oħra għall-iskambju ta’ informazzjoni f’każijiet partikolari.
 3.Il-Eurojust kif ukoll l-awtoritajiet kompetenti tar-Renju Unit għandhom it-tnejn jiżguraw li r-rappreżentanti rispettivi tagħhom ikunu awtorizzati jiskambjaw informazzjoni fil-livell xieraq f’konformità mal-liġi tar-Renju Unit u mar-Regolament Eurojust rispettivament, u li dawn jiġu skrinjati b’mod adegwat.
 Artikolu LAW.EUROJUST.72: Trasferimenti ulterjuri:
 L-awtoritajiet kompetenti tar-Renju Unit u l-Eurojust ma għandhom jikkomunikaw l-ebda informazzjoni pprovduta mill-oħra lil kwalunkwe pajjiż terz jew organizzazzjoni internazzjonali mingħajr il-kunsens ta’ kwalunkwe waħda mill-awtoritajiet kompetenti tar-Renju Unit jew tal-Eurojust li tkun ipprovdiet l-informazzjoni u mingħajr salvagwardji xierqa rigward il-protezzjoni tad-data personali.
 Artikolu LAW.EUROJUST.73: Responsabbiltà għall-proċessar mhux awtorizzat jew skorrett ta’ data personali
 1.L-awtoritajiet kompetenti għandhom ikunu responsabbli, f’konformità mal-oqfsa legali rispettivi tagħhom, għal kwalunkwe ħsara kkawżata lil individwu bħala riżultat ta’ żbalji legali jew fattwali fl-informazzjoni skambjata. Sabiex tiġi evitata r-responsabbiltà skont l-oqfsa legali rispettivi tagħhom fir-rigward ta’ parti li ġġarrab dannu, la l-Eurojust u lanqas l-awtoritajiet kompetenti tar-Renju Unit ma jistgħu jasserixxu li l-awtorità kompetenti l-oħra tkun ittrasferiet informazzjoni impreċiża.
 2.Jekk tintlaqa’ t-talba għad-danni kontra xi awtorità kompetenti minħabba l-użu tagħha ta’ informazzjoni li tkun ġiet ikkomunikata bi żball mill-oħra, jew ikkomunikata bħala riżultat ta’ nuqqas min-naħa tal-oħra milli tikkonforma mal-obbligi tagħha, l-ammont imħallas bħala kumpens skont il-paragrafu 1 mill-awtorità kompetenti għandu jitħallas lura mill-oħra, sakemm l-informazzjoni ma tkunx intużat bi ksur ta’ dan it-Titolu.
 3.Il-Eurojust u l-awtoritajiet kompetenti tar-Renju Unit ma għandhomx jitolbu lil xulxin iħallsu għal danni punittivi jew mhux kompensatorji skont il-paragrafi 1 u 2.
 Artikolu LAW.EUROJUST.74: Skambju ta’ informazzjoni klassifikata u informazzjoni sensittiva mhux klassifikata
 L-iskambju u l-protezzjoni ta’ informazzjoni klassifikata u sensittiva mhux klassifikata, jekk meħtieġ taħt dan it-Titolu, għandhom jiġu rregolati minn arranġament ta’ ħidma kif imsemmi fl-Artikolu LAW.EUROJUST.75 [Arranġament ta’ ħidma] konkluż bejn l-Eurojust u l-awtoritajiet kompetenti tar-Renju Unit.
 Artikolu LAW.EUROJUST.75: Arranġament tax-xogħol
 Il-modalitajiet ta’ kooperazzjoni bejn il-Partijiet kif xieraq għall-implimentazzjoni ta’ dan it-Titolu għandhom ikunu s-suġġett ta’ arranġament tax-xogħol konkluż bejn il-Eurojust u l-awtoritajiet kompetenti tar-Renju Unit f’konformità mal-Artikoli 47(3) u 56(3) tar-Regolament Eurojust.
 Artikolu LAW.EUROJUST.76: Setgħat tal-Eurojust
 Xejn f’dan it-Titolu ma għandu jiġi interpretat li joħloq obbligu fuq il-Eurojust li tikkoopera mal-awtoritajiet kompetenti tar-Renju Unit lil hinn mill-kompetenza tal-Eurojust kif stabbilita fil-liġi rilevanti tal-Unjoni.
 Titolu VII: Konsenja
 Artikolu LAW.SURR.76: Objettiv
 L-għan ta’ dan it-Titolu huwa li jiżgura li s-sistema ta’ estradizzjoni bejn l-Istati Membri, minn naħa waħda, u r-Renju Unit, min-naħa l-oħra, tkun ibbażata fuq mekkaniżmu ta’ konsenja skont mandat ta’ arrest f’konformità mat-termini ta’ dan it-Titolu.
 Artikolu LAW.SURR.77: Prinċipju tal-proporzjonalità
 Il-kooperazzjoni permezz tal-mandat ta’ arrest għandha tkun meħtieġa u proporzjonata filwaqt li jitqiesu d-drittijiet tal-persuna rikjesta u l-interessi tal-vittmi, b’kunsiderazzjoni tas-serjetà tal-att, tal-piena probabbli li tkun imposta, u tal-possibbiltà li Stat jieħu miżuri anqas kostretti mill-konsenja tal-persuna rikjesta, b’mod partikolari bil-għan li jiġu evitati perjodi twal bla bżonn ta’ arrest preventiv (qabel is-smigħ tal-kawża).
 Artikolu LAW.SURR.78: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“mandat ta’ arrest” tfisser deċiżjoni ġudizzjarja maħruġa minn Stat bil-ħsieb tal-arrest u l-konsenja minn Stat ieħor ta’ persuna rikjesta, għall-finijiet tat-tmexxija ta’ prosekuzzjoni kriminali jew l-eżekuzzjoni ta’ sentenza ta’ kustodja jew ordni ta’ detenzjoni;
 (b)“awtorità ġudizzjarja” tfisser awtorità li, skont id-dritt domestiku, tkun imħallef, qorti jew prosekutur pubbliku. Prosekutur pubbliku jitqies bħala awtorità ġudizzjarja biss sa fejn id-dritt domestiku jistabbilixxi hekk;
 (c)“awtorità ġudizzjarja ta’ eżekuzzjoni” tfisser l-awtorità ġudizzjarja tal-Istat ta’ eżekuzzjoni li tkun kompetenti sabiex teżegwixxi l-mandat ta’ arrest permezz tad-dritt domestiku ta’ dak l-Istat;
 (d)“awtorità ġudizzjarja emittenti” tfisser l-awtorità ġudizzjarja tal-Istat emittenti li hija kompetenti biex toħroġ mandat ta’ arrest bis-saħħa tal-liġi domestika ta’ dak l-Istat.
 Artikolu LAW.SURR.79: Ambitu
 1.Mandat ta' arrest jista' jinħareġ għal atti li huma punibbli bil-liġi tal-Istat li joħroġ sentenza ta' kustodja jew ordni ta' detenzjoni għal perjodu massimu ta' mill-inqas 12-il xahar jew, fejn sentenza ġiet mogħtija jew ordni ta' detenzjoni ġiet magħmula, għal sentenzi jew ordnijiet ta’ detenzjoni ta' mill-inqas erba' xhur.
 2.Mingħajr preġudizzju għall-paragrafi 3 u 4, il-konsenja hija soġġetta għall-kundizzjoni li l-atti li għalihom ikun inħareġ il-mandat ta’ arrest jikkostitwixxu reat skont id-dritt tal-Istat ta’ eżekuzzjoni, ikunu xi jkunu l-elementi kostitwenti tiegħu jew il-mod li bih ikun deskritt.
 3.Soġġett għall-Artikolu LAW.SURR.80 [Raġunijiet għan-nuqqas ta’ eżekuzzjoni obbligatorja tal-mandat ta’ arrest], il-punti (b) sa (h) tal-Artikolu LAW.SURR.81 (1) [Raġunijiet oħra għan-nuqqas ta’ eżekuzzjoni tal-mandat ta’ arrest], l-Artikolu LAW.SURR.82 [Eċċezzjoni ta’ reat politiku], l-Artikolu LAW.SURR.83 [Eċċezzjoni tan-nazzjonalità] u l-Artikolu LAW.SURR.84 [Garanziji li għandhom jingħataw mill-Istat emittenti b’segwitu għal mandat ta’ detenzjoni mhux punibbli f’każijiet partikolari], Stat m’għandux jirrifjuta li jeżegwixxi mandat ta’ arrest b’rabta mal-imġiba li jmiss fejn imġiba bħal din tkun punibbli biċ-ċaħda tal-libertà jew ordni ta’ detenzjoni ta’ perjodu massimu ta’ mill-anqas 12-il xahar.
 (a)l-imġiba ta’ kwalunkwe persuna li tikkontribwixxi għat-twettiq minn grupp ta’ persuni li jaġixxu bi skop komuni ta’ reat wieħed jew aktar fil-qasam tat-terroriżmu msemmi fl-Artikoli 1 u 2 tal-Konvenzjoni Ewropea dwar is-Soppressjoni tat-Terroriżmu, magħmula fi Strasburgu fis-27 ta’ Jannar 1977, jew fir-rigward ta’ traffikar illeċitu ta’ drogi narkotiċi u ta’ sustanzi psikotropiċi, jew ta’ omiċidju volontarju, ta’ ħtif ta’ persuna, ta’ żamma illegali, ta’ teħid ta’ ostaġġi jew ta’ stupru, anki meta dik il-persuna ma tiħux sehem fl-eżekuzzjoni proprja tar-reat jew tar-reati konċernati; tali kontribuzzjoni għandha tkun intenzjonata u ssir bl-għarfien li l-parteċipazzjoni ser tikkontribwixxi għall-kisba tal-attivitajiet kriminali tal-grupp; jew
 (b)terroriżmu kif definit fl-ANNESS LAW-7.
 4.Ir-Renju Unit u l-Unjoni, li jaġixxu f’isem kwalunkwe wieħed mill-Istati Membri tagħhom, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li, abbażi tar-reċiproċità, il-kundizzjoni tal-kriminalità doppja msemmija fil-paragrafu 2 ma tiġix applikata, dment li r-reat li fuqu huwa bbażat il-mandat ikun:
 (a)wieħed mir-reati elenkati fil-paragrafu 5, kif definit mil-liġi tal-Istat emittenti; u
 (b)punibbli fl-Istat li joħroġ il-mandat b’piena li ċċaħħad il-libertà jew ordni ta’ detenzjoni għal perjodu massimu ta’ mill-inqas tliet snin.
 5.Ir-reati msemmija fil-paragrafu 4 huma:
 -il-parteċipazzjoni f’organizzazzjoni kriminali;
 -it-terroriżmu kif definit fl-ANNESS LAW-7;
 -it-traffikar tal-bnedmin;
 -l-isfruttament sesswali ta’ tfal u l-pornografija tat-tfal;
 -it-traffikar illeċitu fi drogi narkotiċi u f’sustanzi psikotropiċi;
 -it-traffikar illeċitu f’armi, f’munizzjon u fi splussivi;
 -korruzzjoni, inkluż tixħim;
 -frodi, inkluża dik li taffettwa l-interessi finanzjarji tar-Renju Unit, ta’ Stat Membru jew tal-Unjoni;
 -il-ħasil ta’ rikavat tal-kriminalità;
 -falsifikazzjoni ta’ flus;
 -kriminalità tal-informatika;
 -reati ambjentali, inkluż it-traffikar illeċitu ta’ speċi ta’ annimali fil-periklu u ta’ speċi u varjetajiet ta’ pjanti fil-periklu;
 -faċilitazzjoni ta’ dħul u residenza mhux awtorizzati;
 -qtil;
 -offiża gravi fuq il-persuna;
 -il-kummerċ illeċitu ta’ organi u ta’ tessuti tal-bniedem;
 -il-ħtif ta’ persuni, iż-żamma illegali u t-teħid ta’ ostaġġi;
 -razziżmu u ksenofobija;
 -serq organizzat jew bl-użu ta’ armi;
 -it-traffikar illeċitu ta’ beni kulturali, inklużi oġġetti antiki u opri tal-arti;
 -imbrolji;
 -rikattar u estorsjoni;
 -il-falsifikazzjoni u l-piraterji ta’ prodotti;
 -il-falsifikazzjoni ta’ dokumenti amministrattivi u t-traffikar ta’ dawn;
 -il-falsifikazzjoni ta’ mezzi ta’ pagament;
 -it-traffikar illeċitu ta’ sustanzi ormonali u ta’ promoturi oħrajn ta’ tkabbir;
 -it-traffikar illeċitu ta’ materjali nukleari jew radjoattivi;
 -traffikar ta’ vetturi misruqin;
 -stupru;
 -inċendju volontarju;
 -reati li jaqgħu fil-ġurisdizzjoni tal-Qorti Kriminali Internazzjonali;
 -ħtif illegali ta’ inġenji tal-ajru, bastimenti jew inġenji tal-ispazju; u
 -sabotaġġ.
 Artikolu LAW.SURR.80: Raġunijiet għan-nuqqas obbligatorju ta’ eżekuzzjoni tal-mandat ta’ arrest
 L-eżekuzzjoni tal-mandat ta’ arrest għandha tiġi rifjutata:
 (a)jekk ir-reat li fuqu jkun ibbażat il-mandat ta’ arrest ikun kopert minn amnestija fl-Istat eżekutur, fejn dak l-Istat kellu ġurisdizzjoni sabiex jipprosegwixxi r-reat taħt il-liġi kriminali tiegħu stess;
 (b)jekk l-awtorità ġudizzjarja kompetenti li teżegwixxi tiġi informata li l-persuna rikjesta tkun finalment ġiet iġġudikata minn Stat fir-rigward tal-istess atti dment li, jekk tkun ġiet imposta piena, din tkun ġiet eżegwita, tinsab fil-proċess li tiġi eżegwita jew ma tistax tibqa’ tiġi eżegwita skont id-dritt tal-Istat fejn tinqata’ s-sentenza; jew
 (c)jekk il-persuna li hija s-suġġett tal-mandat ta’ arrest ma tistax, minħabba l-età tal-persuna, tinżamm kriminalment responsabbli għall-atti li fuqhom huwa bbażat il-mandat ta’ arrest taħt il-liġi tal-Istat ta’ esekuzzjoni.
 Artikolu LAW.SURR.81: Raġunijiet oħrajn għan-nuqqas ta’ eżekuzzjoni tal-mandat ta’ arrest
 1.L-eżekuzzjoni tal-mandat ta’ arrest għandha tiġi rifjutata:
 (a)jekk, f’wieħed mill-każijiet imsemmija fl-Artikolu LAW.SURR.79 (2) [Kamp ta’ applikazzjoni], l-att li fuqu huwa bbażat il-mandat ta’ arrest ma jikkostitwixxix reat skont il-liġi tal-Istat ta’ eżekuzzjoni; madankollu, fir-rigward ta’ taxxi jew dazji, dwana u kambju, l-esekuzzjoni tal-mandat ta’ arrest m’għandhiex tiġi rifjutata għar-raġuni li l-liġi tal-Istat ta’ esekuzzjoni ma timponix l-istess tip ta’ taxxa jew dazju jew ma fihiex l-istess tip ta’ regoli fir-rigward ta’ regolamenti dwar taxxi jew dazji, dwana u kambju bħal-liġi tal-Istat emittenti;
 (b)jekk il-persuna li tkun is-suġġett tal-mandat ta’ arrest tkun qed tiġi mħarrka fl-Istat ta’ eżekuzzjoni għall-istess att bħal dak li fuqu jkun ibbażat il-mandat ta’ arrest;
 (c)jekk l-awtoritajiet ġudizzjarji tal-Istat ta' eżekuzzjoni ddeċidew jew li ma jiħdux azzjoni kriminali għar-reat li fuqu hu bbażat il-mandat ta’ arrest Ewropew jew li jwaqqfu l-proċedimenti, jew fejn sentenza finali li ma tħalliex li jsiru proċedimenti oħra ingħatat lill-persuna rikjesta fi Stat, fir-rigward tal-istess atti,
 (d)jekk il-prosekuzzjoni kriminali jew il-piena tal-persuna rikjesta tkun preskritta skont il-liġi tal-Istat ta’ eżekuzzjoni u l-atti jkunu jaqgħu fil-ġuriżdizzjoni ta’ dak l-Istat skont il-liġi kriminali tiegħu stess;
 (e)jekk l-awtorità ġudizzjarja li teżegwixxi tiġi informata li l-persuna rikjesta tkun finalment ġiet iġġudikata minn pajjiż terz fir-rigward tal-istess atti dment li, jekk tkun ġiet imposta piena, din tkun ġiet eżegwita, tkun fil-proċess li tiġi eżegwita jew ma tkunx tista’ tibqa’ tiġi eżegwita skont il-liġi tal-pajjiż fejn tinqata’ s-sentenza;
 (f)jekk il-mandat ta’ arrest ġie maħruġ għall-finijiet ta’ eżekuzzjoni ta’ piena ta’ kustodja jew ordni ta’ detenzjoni, u l-persuna rikjesta qed toqgħod fi, jew hi ċittadina jew residenta tal-Istat ta' eżekuzzjoni u dak l-Istat jintrabat li jesegwixxi l-piena jew l-ordni ta’ detenzjoni skont il-liġi domestika tiegħu; jekk ikun meħtieġ il-kunsens tal-persuna rikjesta għat-trasferiment tal-piena jew l-ordni ta’ detenzjoni lill-Istat ta’ eżekuzzjoni, l-Istat ta’ eżekuzzjoni jista’ jirrifjuta li jesegwixxi l-mandat ta’ arrest biss wara li l-persuna rikjesta tagħti l-kunsens għat-trasferiment tal-piena jew l-ordni ta’ detenzjoni;
 (g)jekk il-mandat ta’ arrest ikun relatat ma’ reati li:
 (I)huma meqjusa mil-liġi tal-Istat ta’ esekuzzjoni bħala li twettqu kompletament jew parzjalment fit-territorju tal-Istat ta’ esekuzzjoni jew f’post trattat bħala tali jew
 (II)ġew imwettqa barra mit-territorju tal-Istat emittenti u l-liġi tal-Istat ta’ eżekuzzjoni ma tippermettix il-prosekuzzjoni għall-istess reati jekk imwettqa barra t-territorju tiegħu;
 (h)jekk ikun hemm raġunijiet biex wieħed jemmen abbażi ta’ elementi oġġettivi li l-mandat ta’ arrest inħareġ għall-fini ta’ prosekuzzjoni jew kastig ta’ persuna fuq il-bażi tas-sess, ir-razza, ir-reliġjon, l-oriġini etnika, in-nazzjonalità, il-lingwa, l-opinjonijiet politiċi jew l-orjentazzjoni sesswali ta’ dik il-persuna, jew li l-pożizzjoni ta’ dik il-persuna tista’ tiġi ppreġudikata għal kwalunkwe waħda minn dawk ir-raġunijiet;
 (i)jekk il-mandat ta’ arrest ikun inħareġ għall-fini ta’ eżekuzzjoni ta’ piena li ċċaħħad il-libertà jew ta’ ordni ta’ detenzjoni, u l-persuna rikjesta ma dehritx personalment fil-proċess li wassal għad-deċiżjoni, sakemm il-mandat ta’ arrest ma jiddikjarax li l-persuna, f’konformità ma’ rekwiżiti proċedurali ulterjuri ddefiniti fid-dritt domestika tal-Istat li joħroġ il-mandat:
 (I)fi żmien debitu:
 (A)jew kienet ikkonvokata personalment u b’hekk infurmata bid-data u l-post skedati tal-kawża li wasslet għad-deċiżjoni, jew b’mezzi oħra effettivament irċeviet informazzjoni uffiċjali tad-data u l-post skedati ta’ dik il-kawża b’tali mod li ġie stabbilit b’mod inekwivoku li l-persuna kienet konxja tad-data u l-post tal-proċess skedat;
 u
 (B)kien infurmat li tista’ tingħata deċiżjoni jekk dik il-persuna ma dehritx għall-kawża;
 jew
 (II)kienet konxja tad-data u l-post tal-proċess skedat, kienet tat mandat lil avukat, li kien jew appuntat mill-persuna konċernata jew mill-Istat, sabiex jiddefendiha fil-proċess, u ġiet tabilħaqq difiża minn dak l-avukat fil-proċess;
 jew
 (III)wara li kienet innotifikata bid-deċiżjoni u wara li kienet informata espliċitament dwar id-dritt ta’ proċess ġdid, jew appell, li fih il-persuna għandha d-dritt li tipparteċipa u li jippermetti li jiġu eżaminati mill-ġdid il-merti tal-kawża, inkluża evidenza ġdida, u li jista’ jwassal sabiex tinbidel id-deċiżjoni oriġinali:
 (A)iddikjarat espressament li l-persuna ma kkontestatx id-deċiżjoni;
 jew
 (B)ma talbitx proċess ġdid jew appell fil-perjodu ta’ żmien applikabbli;
 jew
 (IV)ma kinitx innotifikata personalment bid-deċiżjoni iżda:
 (A)ser tiġi notifikata personalment biha mingħajr dewmien wara ċ-ċediment u ser tiġi informata espressament bid-dritt għal kawża mill-ġdid jew appell li fihom il-persuna għandha d-dritt li tipparteċipa u li jippermettu li jiġu eżaminati mill-ġdid il-merti tal-każ, inkluża evidenza ġdida, u li jistgħu jwasslu biex tinbidel id-deċiżjoni oriġinali;
 u
 (B)ser tiġi infurmata dwar il-perijodu ta’ żmien li fih il-persuna għandha titlob tali kawża mill-ġdid jew appell, kif imsemmi fil-mandat ta’ arrest rilevanti.
 2.
 Jekk il-mandat ta’ arrest jinħareġ għall-fini tal-eżekuzzjoni ta’ piena li ċċaħħad il-libertà jew ta’ ordni ta’ detenzjoni taħt il-kundizzjonijiet tal-punti (i) u (iv) tal-paragrafu 1 u l-persuna konċernata ma tkunx irċiviet minn qabel xi informazzjoni uffiċjali dwar l-eżistenza tal-proċedimenti kriminali kontriha, dik il-persuna, meta tiġi informata bil-kontenut tal-mandat ta’ arrest, titlob li tirċievi kopja tas-sentenza qabel il-konsenja tagħha. Minnufih wara li tkun ġiet infurmata bit-talba, l-awtorità emittenti għandha tipprovdi lill-persuna konċernata l-kopja tas-sentenza permezz tal-awtorità tal-eżekuzzjoni. It-talba tal-persuna konċernata la għandha ddewwem il-proċedura ta’ konsenja u lanqas id-deċiżjoni ta’ eżekuzzjoni tal-mandat ta’ arrest. Il-forniment tas-sentenza lill-persuna konċernata għandu jkun għal finijiet biss ta’ informazzjoni; ma għandux jitqies bħala notifika formali tas-sentenza u lanqas ma jistabbilixxi xi limiti ta’ żmien applikabbli biex jintalab proċess ġdid jew appell.
 3.
 Meta persuna tiġi kkonsenjata skont il-kondizzjonijiet fil-punt (i) (iv) tal-paragrafu 1 u dik il-persuna tkun talbet proċess mill-ġdid jew appell, sakemm dawk il-proċedimenti jiġu ffinalizzati, id-detenzjoni ta’ dik il-persuna li tkun qed tistenna tali kawża mill-ġdid jew appell għandha tiġi rieżaminata f’konformità mal-liġi domestika tal-Istat emittenti, jew fuq bażi regolari jew fuq talba tal-persuna kkonċernata. Stħarriġ bħal dan għandu b’mod partikolari jinkludi l-possibbiltà ta’ sospensjoni jew ta’ interruzzjoni tad-detenzjoni. Il-proċess ġdid jew l-appell għandu jibda fi żmien debitu wara l-konsenja.
 Artikolu LAW.SURR.82: Eċċezzjoni għal reati politiċi
 1.L-eżekuzzjoni ta’ mandat ta’ arrest ma tistax tiġi rrifjutata għar-raġuni li r-reat jista’ jitqies mill-Istat ta’ esekuzzjoni bħala reat politiku, bħala reat marbut ma’ reat politiku jew bħala reat ispirat minn motivi politiċi.
 2.Madankollu, ir-Renju Unit u l-Unjoni, li taġixxi f’isem kwalunkwe wieħed mill-Istati Membri tagħha, jistgħu kull wieħed minnhom jinnotifika lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li l-paragrafu 1 se jiġi applikat biss fir-rigward ta’ dawn:
 (a)ir-reati msemmija fl-Artikoli 1 u 2 tal-Konvenzjoni Ewropea dwar is-Soppressjoni tat-Terroriżmu;
 (b)reati ta’ konfoffa jew assoċjazzjoni biex jitwettaq wieħed jew aktar mir-reati msemmija fl-Artikoli 1 u 2 tal-Konvenzjoni Ewropea dwar it-Trażżin tat-Terroriżmu, jekk dawk ir-reati ta’ kospirazzjoni jew assoċjazzjoni jikkorrispondu għad-deskrizzjoni tal-imġiba msemmija fl-Artikolu LAW.SURR.79 (3) [Kamp ta’ applikazzjoni] ta’ dan il-Ftehim; u
 (c)it-terroriżmu kif definit fl-ANNESS LAW-7 għal dan il-Ftehim.
 3.Jekk mandat ta’ arrest ikun inħareġ minn Stat li jkun għamel notifika kif imsemmi fil-paragrafu 2, jew minn Stat li f’ismu tkun saret tali notifika, l-Istat li jeżegwixxi l-mandat ta’ arrest jista’ japplika reċiproċità.
 Artikolu LAW.SURR.83: Eċċezzjoni minħabba n-nazzjonalità
 1.L-esekuzzjoni ta’ mandat ta’ arrest ma tistax tiġi rifjutata għar-raġuni li l-persuna rikjesta hija ċittadina tal-Istat ta’ esekuzzjoni.
 2.Ir-Renju Unit, u l-Unjoni, li jaġixxu f’isem kwalunkwe wieħed mill-Istati Membri tagħha, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li ċ-ċittadini proprji ta’ dak l-Istat mhux se jiġu ċeduti jew li l-konsenja taċ-ċittadini proprji tagħhom se tiġi awtorizzata biss taħt ċerti kundizzjonijiet speċifikati. In-notifika għandha tkun ibbażata fuq raġunijiet relatati mal-prinċipji jew il-prattika fundamentali tal-ordni legali domestiku tar-Renju Unit jew tal-Istat li f’ismu tkun saret notifika. F’każ bħal dan, l-Unjoni, f’isem kwalunkwe wieħed mill-Istati Membri tagħha jew ir-Renju Unit, skont il-każ, tista’ tinnotifika lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja fi żmien raġonevoli wara li tirċievi n-notifika tal-Parti l-oħra li l-awtoritajiet ġudizzjarji ta’ eżekuzzjoni tal-Istat Membru jew tar-Renju Unit, skont il-każ, jistgħu jirrifjutaw li jikkonsenjaw liċ-ċittadini tagħha lil dak l-Istat jew dik il-konsenja għandha tiġi awtorizzata biss taħt ċerti kondizzjonijiet speċifikati.
 3.
 F’ċirkostanzi fejn Stat ikun irrifjuta li jeżegwixxi mandat ta’ arrest fuq il-bażi li, fil-każ tar-Renju Unit, ikun għamel notifika jew, fil-każ ta’ Stat Membru, l-Unjoni tkun għamlet notifika f’ismu, kif imsemmi fil-paragrafu 2, dak l-Istat għandu jikkunsidra li jibda proċedimenti kontra ċ-ċittadin tiegħu stess li jkunu proporzjonati mas-suġġett tal-mandat ta’ arrest, wara li jittieħed kont tal-fehmiet tal-Istat emittenti. F’ċirkostanzi fejn awtorità ġudizzjarja tiddeċiedi li ma tibdiex tali proċedimenti, il-vittma tar-reat li fuqu huwa bbażat il-mandat ta’ arrest għandha tkun tista’ tirċievi informazzjoni dwar id-deċiżjoni f’konformità mal-liġi domestika applikabbli.
 4.Jekk l-awtoritajiet kompetenti ta’ Stat jibdew proċedimenti kontra ċ-ċittadin tiegħu stess skont il-paragrafu 3, dak l-Istat għandu jiżgura li l-awtoritajiet kompetenti tiegħu jkunu jistgħu jieħdu l-miżuri xierqa biex jassistu lill-vittmi u lix-xhieda f’ċirkostanzi fejn ikunu residenti ta’ Stat ieħor, b’mod partikolari fir-rigward tal-mod li bih jitmexxew il-proċedimenti.
 Artikolu LAW.SURR.84: Garanziji li għandhom jingħataw mill-Istat li joħroġ il-mandat f’każijiet partikolari
 L-eżekuzzjoni tal-mandat ta’ arrest mill-awtorità ġudizzjarja ta’ eżekuzzjoni tista’ tkun soġġetta għall-garanziji li ġejjin:
 (a)jekk ir-reat li fuqu huwa bbażat il-mandat ta’ arrest huwa punibbli b’sentenza ta’ għomor il-ħabs jew ordni ta’ detenzjoni tul il-ħajja fl-Istat emittenti, l-Istat ta’ eżekuzzjoni jista’ jagħmel l-eżekuzzjoni tal-mandat ta’ arrest soġġetta għall-kundizzjoni li l-Istat emittenti jagħti garanzija meqjusa suffiċjenti mill-Istat ta’ eżekuzzjoni li l-Istat emittenti se jirrevedi l-piena jew il-miżura imposta, b'talba jew mhux aktar tard minn 20 sena, jew se jinkoraġġixxi l-applikazzjoni ta’ miżuri ta’ klemenza li għalihom il-persuna hija intitolata tapplika taħt il-liġi jew il-prattika ta’ tali miżura ta’ ħruġ;
 (b)jekk persuna li hija s-suġġett ta’ mandat ta’ arrest għall-finijiet ta’ prosekuzzjoni tkun ċittadina jew residenta tal-Istat ta’ eżekuzzjoni, il-konsenja ta’ dik il-persuna tista’ tkun soġġetta għall-kundizzjoni li l-persuna, wara li tkun instemgħet, tiġi ritornata lill-Istat ta’ eżekuzzjoni sabiex tiskonta hemmhekk il-piena ta’ kustodja jew l-ordni ta’ detenzjoni mogħtija fil-konfront tagħha fl-Istat emittenti; jekk ikun meħtieġ il-kunsens tal-persuna rikjesta għat-trasferiment tal-piena jew l-ordni ta’ detenzjoni lill-Istat ta’ esekuzzjoni, il-garanzija li l-persuna tiġi rritornata lill-Istat ta’ esekuzzjoni biex tiskonta l-piena tal-persuna hija soġġetta għall-kondizzjoni li l-persuna rikjesta, wara li tkun instemgħet, tagħti l-kunsens tagħha biex tintbagħat lura lill-Istat ta’ esekuzzjoni;
 (c)jekk ikun hemm raġunijiet sostanzjali biex wieħed jemmen li hemm riskju reali għall-protezzjoni tad-drittijiet fundamentali tal-persuna rikjesta, l-awtorità ġudizzjarja ta’ eżekuzzjoni tista’ titlob, kif xieraq , garanziji addizzjonali fir-rigward tat-trattament tal-persuna rikjesta wara l-konsenja tal-persuna qabel ma tiddeċiedi jekk teżegwixxix il-mandat ta’ arrest.
 Artikolu LAW.SURR.85: Rikors għall-awtorità ċentrali
 1.Ir-Renju Unit u l-Unjoni, li jaġixxu f’isem kwalunkwe wieħed mill-Istati Membri tagħhom, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja dwar, fil-każ tar-Renju Unit, l-awtorità ċentrali tiegħu u, fil-każ tal-Unjoni, l-awtorità ċentrali għal kull Stat, wara li tkun ħatret tali awtorità, jew, jekk is-sistema legali tal-Istat rilevanti tipprevedi dan, ta’ aktar minn awtorità ċentrali waħda biex tassisti lill-awtoritajiet ġudizzjarji kompetenti.
 2.Meta jinnotifikaw lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja skont il-paragrafu 1, ir-Renju Unit u l-Unjoni, li jaġixxu f’isem kwalunkwe wieħed mill-Istati Membri tagħhom, jistgħu jindikaw kull wieħed li, bħala riżultat tal-organizzazzjoni tas-sistema ġudizzjarja interna tal-Istati rilevanti, l-awtorità ċentrali jew l-awtoritajiet ċentrali huma responsabbli għat-trasmissjoni amministrattiva u r-riċeviment ta’ mandati ta’ arrest kif ukoll għall-korrispondenza uffiċjali l-oħra kollha relatata mat-trażmissjoni amministrattiva u r-riċevuta ta’ mandati ta’ arrest. Tali indikazzjonijiet għandhom ikunu vinkolanti fuq l-awtoritajiet kollha tal-Istat emittenti.
 Artikolu LAW.SURR.86: Kontenut u forma tal-mandat ta’ arrest
 1.Il-mandat ta’ arrest għandu jkun fih l-informazzjoni li ġejja stabbilita skont il-formola li tinsab fl-ANNESS LAW-5:
 (a)l-identità u n-nazzjonalità tal-persuna rikjesta;
 (b)l-isem, l-indirizz, in-numri tat-telefown u tal-fax u l-indirizz tal-posta elettronika tal-awtorità ġudizzjarja li toħroġ il-mandat;
 (c)evidenza ta’ sentenza eżegwibbli, mandat ta’ arrest jew kwalunkwe deċiżjoni ġudizzjarja eżegwibbli oħra li jkollha l-istess effett li taqa’ fil-kamp ta’ applikazzjoni tal-Artikolu LAW.SURR.79 [Kamp ta’ applikazzjoni];
 (d)in-natura u l-klassifikazzjoni legali tar-reat, b’mod partikolari fir-rigward tal-Artikolu LAW.SURR.79 [Kamp ta’ applikazzjoni];
 (e)deskrizzjoni taċ-ċirkustanzi li fihom twettaq ir-reat, inklużi l-ħin, il-post u l-grad ta’ parteċipazzjoni fir-reat mill-persuna rikjesta;
 (f)il-piena imposta, jekk ikun hemm sentenza finali, jew l-iskala stabbilita ta’ pieni għar-reat skont id-dritt tal-Istat li joħroġ il-mandat; u
 (g)jekk possibbli, konsegwenzi oħrajn tar-reat.
 2.Il-mandat ta’ arrest għandu jiġi tradott fil-lingwa uffiċjali jew f’waħda mil-lingwi uffiċjali tal-Istat ta’ eżekuzzjoni. Ir-Renju Unit u l-Unjoni, li taġixxi f’isem xi wieħed mill-Istati Membri tagħha, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li se tiġi aċċettata traduzzjoni b’waħda jew aktar mil-lingwi uffiċjali.
 Artikolu LAW.SURR.87: Trażmissjoni ta’ mandat ta’ arrest
 Jekk il-post fejn tinsab il-persuna rikjesta jkun magħruf, l-awtorità ġudizzjarja li toħroġ il-mandat tista’ tittrażmetti l-mandat ta’ arrest direttament lill-awtorità ġudizzjarja ta’ eżekuzzjoni.
 Artikolu LAW.SURR.88: Proċeduri dettaljati għat-trażmissjoni ta’ mandat ta’ arrest
 1.Jekk l-awtorità ġudizzjarja li toħroġ il-mandat ma tkunx taf liema awtorità hija l-awtorità ġudizzjarja ta’ eżekuzzjoni kompetenti, din għandha tagħmel id-domandi meħtieġa, sabiex tikseb dik l-informazzjoni mingħand l-Istat ta’ eżekuzzjoni.
 2.L-awtorità ġudizzjarja li toħroġ il-mandat tista’ titlob lill-Organizzazzjoni Internazzjonali ta’ Pulizija Kriminali (“Interpol”) sabiex tittrażmetti mandat ta’ arrest.
 3.L-awtorità ġudizzjarja li toħroġ il-mandat tista’ titrażmetti l-mandat ta’ arrest bi kwalunkwe mezz sigur li kapaċi jipproduċi rekords bil-miktub taħt kundizzjonijiet li jippermettu lill-Istat ta’ eżekuzzjoni jistabbilixxi l-awtentiċità tal-mandat ta' arrest.
 4.Id-diffikultajiet kollha dwar it-trażmissjoni jew l-awtentiċità ta’ kwalunkwe dokument meħtieġ għall-eżekuzzjoni tal-mandat ta’ arrest għandhom jiġu ttrattati b’kuntatti diretti bejn l-awtoritajiet ġudizzjarji involuti, jew, fejn xieraq, bl-involviment tal-awtoritajiet ċentrali tal-Istati.
 5.Jekk l-awtorità li tirċievi mandat ta’ arrest ma tkunx kompetenti sabiex taġixxi fuqu, hija għandha awtomatikament tgħaddi l-mandat ta’ arrest lill-awtorità kompetenti fl-Istat tagħha u għandha tinforma lill-awtorità ġudizzjarja li toħroġ il-mandat kif meħtieġ.
 Artikolu LAW.SURR.89: Drittijiet ta’ persuna rikjesta
 1.Jekk persuna rikjesta tiġi arrestata għall-fini tal-eżekuzzjoni ta’ mandat ta’ arrest, l-awtorità ġudizzjarja ta’ eżekuzzjoni, f’konformità mad-dritt domestiku tagħha, għandha tinforma lil dik il-persuna dwar il-mandat ta’ arrest u dwar il-kontenut tiegħu, u wkoll dwar il-possibbiltà ta’ għoti ta’ kunsens sabiex tiġi kkonsenjata lill-Istat li joħroġ il-mandat.
 2.Persuna rikjesta li tiġi arrestata għall-fini tal-eżekuzzjoni ta’ mandat ta’ arrest u li ma titkellimx jew ma tifhimx il-lingwa tal-proċedimenti tal-mandat ta’ arrest għandu jkollha d-dritt li tkun assistita minn interpretu u li tiġi pprovduta bi traduzzjoni bil-miktub fil-lingwa nattiva tal-persuna rikjesta jew fi kwalunkwe lingwa oħra li dik il-persuna titkellem jew tifhem, skont il-liġi domestika tal-Istat ta’ eżekuzzjoni.
 3.Persuna rikjesta għandu jkollha d-dritt li tkun assistita minn avukat f’konformità mad-dritt domestiku tal-Istat ta’ eżekuzzjoni malli tiġi arrestata.
 4.Il-persuna rikjesta għandha tiġi infurmata bid-dritt tal-persuna li taħtar avukat fl-Istat emittenti bil-għan li jassisti lill-avukat fl-Istat ta’ eżekuzzjoni fil-proċedimenti tal-mandat ta’ arrest. Dan il-paragrafu huwa mingħajr preġudizzju għal-limiti ta’ żmien stabbiliti fl-Artikolu LAW.SURR.101 [Limiti ta’ żmien għall-konsenja tal-persuna].
 5.Persuna rikjesta li tiġi arrestata għandu jkollha d-dritt li l-awtoritajiet konsulari tal-Istat taċ-ċittadinanza ta’ dik il-persuna, jew jekk dik il-persuna tkun apolida, l-awtoritajiet konsulari tal-Istat fejn tirrisjedi s-soltu dik il-persuna, jiġu infurmati bl-arrest mingħajr dewmien żejjed u jikkomunikaw ma’ dawk l-awtoritajiet, jekk dik il-persuna tkun tixtieq hekk.
 Artikolu LAW.SURR.90: Żamma tal-persuna f’detenzjoni
 Meta persuna tiġi arrestata fuq il-bażi ta’ mandat ta’ arrest, l-awtorità ġudizzjarja ta’ eżekuzzjoni għandha tieħu deċiżjoni dwar jekk il-persuna rikjesta jenħtieġx li tibqa’ f’detenzjoni, f’konformità mad-dritt tal-Istat ta’ eżekuzzjoni. Il-persuna tista’ tiġi rilaxxata proviżorjament fi kwalunkwe ħin f’konformità mad-dritt domestiku tal-Istat ta’ eżekuzzjoni, dment li l-awtorità kompetenti ta’ dak l-Istat tieħu l-miżuri kollha li hija tqis meħtieġa sabiex tipprevjeni milli l-persuna taħrab.
 Artikolu LAW.SURR.91: Kunsens għall-konsenja
 1.Jekk il-persuna arrestata tindika li hija tagħti l-kunsens tagħha għall-konsenja, dak il-kunsens u, jekk xieraq, ir-rinunzja espressa tad-dritt għar-regola ta’ speċjalità msemmija fl-Artikolu LAW.SURR.105 (2) [Prosekuzzjoni possibbli għal reati oħra] għandhom jingħataw quddiem l-awtorità ġudizzjarja ta’ eżekuzzjoni, f’konformità mal-liġi domestika tal-Istat ta’ eżekuzzjoni.
 2.Kull Stat għandu jadotta l-miżuri meħtieġa sabiex jiżgura li l-kunsens u, fejn xieraq, ir-rinunzja, kif imsemmija fil-paragrafu 1, ikunu stabbiliti b’tali mod li juri li l-persuna konċernata tkun esprimiethom volontarjament u b’għarfien sħiħ tal-konsegwenzi. Għal dak l-għan, il-persuna rikjesta għandu jkollha d-dritt għal avukat.
 3.Il-kunsens u, fejn adatt, ir-rinunzja, kif imsemmija fil-paragrafu 1, għandhom ikunu rreġistrati formalment f’konformità mal-proċedura stabbilita mid-dritt domestiku tal-Istat ta’ eżekuzzjoni.
 4.Fil-prinċipju, il-kunsens ma jistax jiġi rrevokat. Kull Stat jista’ jipprevedi li l-kunsens u, jekk adatt, ir-rinunzja msemmija fil-paragrafu 1 ta’ dan l-Artikolu jistgħu jiġu revokati f’konformità mar-regoli applikabbli skont il-liġi domestika tiegħu. F’każ bħal dan, il-perjodu bejn id-data tal-kunsens u dik tar-revoka tiegħu ma għandux jitqies meta jiġu stabbiliti l-limiti ta’ żmien stabbiliti fl-Artikolu LAW.SURR.101 [Termini ta’ żmien għaċ-ċediment tal-persuna]. Ir-Renju Unit u l-Unjoni, li jaġixxu f’isem kwalunkwe wieħed mill-Istati Membri tagħhom, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li jixtiequ jirrikorru għal din il-possibbiltà, filwaqt li jispeċifikaw il-proċeduri li bihom ir-revoka tal-kunsens hija possibbli u kwalunkwe emenda għal dawk il-proċeduri.
 Artikolu LAW.SURR.92: Smigħ tal-persuna rikjesta
 Meta l-persuna arrestata ma tagħtix il-kunsens tagħha għall-konsenja kif imsemmi fl-Artikolu LAW.SURR.91 [Kunsens għall-konsenja], dik il-persuna għandha tkun intitolata li tinstema’ mill-awtorità ġudizzjarja ta’ eżekuzzjoni, skont il-liġi tal-Istat ta’ eżekuzzjoni.
 Artikolu LAW.SURR.93: Deċiżjoni ta’ konsenja
 1.L-awtorità ġudizzjarja eżekutorja għandha tiddeċiedi jekk il-persuna għandhiex tiġi kkonsenjata fil-limiti ta’ żmien u skont il-kundizzjonijiet definiti f’dan it-Titolu, b’mod partikolari l-prinċipju tal-proporzjonalità kif stabbilit fl-Artikolu LAW.SURR.77 [Prinċipju tal-proporzjonalità].
 2.Jekk l-awtorità ġudizzjarja ta’ eżekuzzjoni ssib li l-informazzjoni kkomunikata mill-Istat emittenti ma tkunx biżżejjed biex tkun tista’ tiddeċiedi dwar il-konsenja, hija għandha titlob li l-informazzjoni supplimentari meħtieġa, b’mod partikolari fir-rigward tal-Artikolu LAW.SURR. 77 [Prinċipju ta’ proporzjonalità], Artikoli LAW.SURR.80 [Raġunijiet għal nuqqas ta’ eżekuzzjoni obbligatorja tal-mandat ta’ arrest] lil LAW.SURR.82 [Eċċezzjoni ta’ reati politiċi], l-Artikolu LAW.SURR.84 [Garanziji li għandhom jingħataw mill-Istat emittenti f’każijiet partikolari ] u l-Artikolu LAW.SURR.86 [Kontenut u forma tal-mandat ta’ arrest] , jiġu pprovduti bħala kwistjoni ta’ urġenza u jistgħu jistabbilixxu limitu ta’ żmien għall-wasla tagħhom, filwaqt li jitqies il-bżonn li jiġu osservat ir-rekwiżit ta’ żmien previst fl-Artikolu LAW.SURR.95 [Limiti ta’ żmien u proċeduri għad-deċiżjoni li jiġi eżegwit il-mandat ta’ arrest].
 3.L-awtorità ġudizzjarja emittenti tista' tibgħat kwalunkwe informazzjoni utli addizzjonali lill-awtorità ġudizzjarja eżekutorja fi kwalunkwe ħin.
 Artikolu LAW.SURR.94: Deċiżjoni fil-każ ta’ talbiet multipli
 1.Jekk żewġ Stati jew aktar ikunu ħarġu mandat ta’ arrest Ewropew jew mandat ta’ arrest għall-istess persuna, id-deċiżjoni dwar liema minn dawk il-mandati ta’ arrest għandha tiġi esegwita għandha tittieħed mill-awtorità ġudizzjarja ta’ eżekuzzjoni b’konsiderazzjoni debita taċ-ċirkostanzi kollha u speċjalment is-serjetà relattiva u l-post tar-reati, id-dati rispettivi tal-mandat ta’ arrest jew il-mandat ta’ arrest Ewropew u jekk inħarġux għall-finijiet ta’ prosekuzzjoni jew għall-eżekuzzjoni ta’ sentenza ta’ kustodja jew ordni ta’ detenzjoni, u ta’ obbligi legali ta’ Stati Membri dwar il-libertà ta’ moviment u ta’ nondiskriminazzjoni u b’mod partikolari għal raġunijiet ta’ nondiskriminazzjoni fuq bażi ta’ ċittadinanza.
 2.L-awtorità ġudizzjarja ta’ eżekuzzjoni ta’ Stat Membru tista’ titlob il-parir tal-Eurojust sabiex tagħmel l-għażla msemmija fil-paragrafu 1.
 3.Fil-każ ta’ kunflitt bejn mandat ta’ arrest u talba għall-estradizzjoni ppreżentata minn pajjiż terz, id-deċiżjoni dwar jekk il-mandat ta’ arrest jew it-talba għall-estradizzjoni tiħux preċedenza għandha tittieħed mill-awtorità kompetenti tal-Istat ta’ eżekuzzjoni bil-kunsiderazzjoni xierqa taċ-ċirkustanzi kollha, b’mod partikolari dawk imsemmija fil-paragrafu 1 u dawk imsemmija fil-konvenzjoni applikabbli.
 4.Dan l-Artikolu huwa mingħajr preġudizzju għall-obbligi tal-Istati skont l-Istatut tal-Qorti Kriminali Internazzjonali.
 Artikolu LAW.SURR.95: Termini preskrittivi u proċeduri għad-deċiżjoni ta’ eżekuzzjoni tal-mandat ta’ arrest
 1.Mandat ta’ arrest għandu jiġi ttrattat bħala kwistjoni ta’ urġenza.
 2.F’każijiet fejn il-persuna rikjesta tagħti l-kunsens tagħha għall-konsenja, id-deċiżjoni finali dwar l-esekuzzjoni tal-mandat ta’ arrest għandha tittieħed fi żmien għaxart ijiem wara li jkun ingħata l-kunsens.
 3.F’każijiet oħra, id-deċiżjoni finali dwar l-eżekuzzjoni tal-mandat ta’ arrest Ewropew għandha tittieħed 60 jum wara l-arrest tal-persuna rikjesta.
 4.Fejn f’każijiet speċifiċi l-mandat ta’ arrest ma jkunx jista’ jiġi eżegwit fit-termini preskrittivi stabbiliti fil-paragrafu 2 jew 3, l-awtorità ġudizzjarja ta’ eżekuzzjoni għandha tinforma minnufih lill-awtorità ġudizzjarja li toħroġ il-mandat dwar dak il-fatt, filwaqt li tagħti r-raġunijiet għad-dewmien. F’każijiet bħal dan, it-termini preskrittivi jistgħu jiġu estiżi bi 30 jum ieħor.
 5.Sakemm l-awtorità ġudizzjarja ta’ eżekuzzjoni ma tkunx ħadet deċiżjoni finali dwar il-mandat ta’ arrest, hija għandha tiżgura li l-kundizzjonijiet materjali meħtieġa għall-konsenja effettiva tal-persuna jibqgħu ssodisfati.
 6.Iridu jingħataw raġunijiet għal kwalunkwe rifjut ta’ eżekuzzjoni ta’ mandat ta’ arrest.
 Artikolu LAW.SURR.96: Sitwazzjoni sakemm tittieħed deċiżjoni
 1.Meta l-mandat ta’ arrest jkun inħareġ għall-fini tat-tmexxija ta’ proċedimenti kriminali, l-awtorità ġudizzjarja ta’ eżekuzzjoni għandha:
 (a)jaqblu li l-persuna rikjesta għandha tinstema’ skont l-Artikolu LAW.SURR.97 [Smigħ tal-persuna sakemm tittieħed id-deċiżjoni]; jew
 (b)taqbel mat-trasferiment temporanju tal-persuna rikjesta.
 2.Il-kundizzjonijiet u d-durata tat-trasferiment temporanju għandhom jiġu ddeterminati bi ftehim reċiproku bejn l-awtorità ġudizzjarja li toħroġ il-mandat u dik ta’ eżekuzzjoni.
 3.Fil-każ ta’ trasferiment temporanju, il-persuna għandha tkun tista’ tirritorna fl-Istat ta’ esekuzzjoni biex tattendi seduti li jikkonċernaw lil dik il-persuna bħala parti mill-proċedura ta’ konsenja.
 Artikolu LAW.SURR.97: Smigħ tal-persuna sakemm tittieħed id-deċiżjoni
 1.Il-persuna rikjesta għandha tinstema’ minn awtorità ġudizzjarja. Għal dan il-għan, il-persuna rikjesta għandha tkun assistita minn avukat maħtur skont il-liġi tal-Istat emittenti.
 2.Il-persuna rikjesta għandha tinstema’ f’konformità mad-dritt tal-Istat ta’ eżekuzzjoni u bil-kundizzjonijiet iddeterminati bi ftehim reċiproku bejn l-awtorità ġudizzjarja li toħroġ il-mandat u dik ta’ eżekuzzjoni.
 3.L-awtorità ġudizzjarja ta’ eżekuzzjoni kompetenti tista’ tinkariga awtorità ġudizzjarja oħra tal-Istat tagħha sabiex tieħu sehem fis-smigħ tal-persuna rikjesta sabiex tiġi żgurata l-applikazzjoni xierqa ta’ dan l-Artikolu.
 Artikolu LAW.SURR.98: Privileġġi u immunitajiet
 1.Meta l-persuna rikjesta tgawdi minn privileġġ jew immunità fir-rigward tal-ġurisdizzjoni jew l-eżekuzzjoni fl-Istat ta’ eżekuzzjoni, il-limiti ta’ żmien imsemmija fl-Artikolu LAW.SURR.95 [Limiti ta’ żmien u proċeduri għad-deċiżjoni ta’ eżekuzzjoni tal-mandat ta’ arrest] jibdew biss meta, jew jekk, l-awtorità ġudizzjarja ta’ eżekuzzjoni tiġi infurmata bil-fatt li l-privileġġ jew l-immunità jkunu ġew rinunzjati.
 2.L-Istat ta’ eżekuzzjoni għandu jiżgura li l-kundizzjonijiet materjali meħtieġa għal konsenja effettiva jkunu ssodisfati meta l-persuna ma tibqax tgawdi aktar dan il-privileġġ jew l-immunità.
 3.Meta s-setgħa ta’ rinunzja tal-privileġġ jew tal-immunità taqa’ taħt awtorità tal-Istat ta’ eżekuzzjoni, l-awtorità ġudizzjarja ta’ eżekuzzjoni għandha titlob lil dik l-awtorità li teżerċita dik is-setgħa minnufih. Meta s-setgħa ta’ rinunzja tal-privileġġ jew tal-immunità taqa’ taħt l-awtorità ta’ Stat ieħor, ta’ pajjiż terz jew ta’ organizzazzjoni internazzjonali, l-awtorità ġudizzjarja li toħroġ il-mandat għandha titlob dik l-awtorità biex teżerċita dik is-setgħa.
 Artikolu LAW.SURR.99: Obbligi internazzjonali f’kompetizzjoni
 1.Dan il-Ftehim ma jippreġudikax l-obbligi tal-Istat ta’ eżekuzzjoni fejn il-persuna rikjesta ġiet estradita lejn dak l-Istat minn pajjiż terz u fejn dik il-persuna hija protetta minn dispożizzjonijiet tal-arranġament li taħtu dik il-persuna ġiet estradita fir-rigward tar-regola ta’ speċjalità. L-Istat ta’ eżekuzzjoni għandu jieħu l-miżuri kollha meħtieġa biex jitlob mingħajr dewmien il-kunsens tal-pajjiż terz li minnu l-persuna rikjesta ġiet estradita sabiex il-persuna rikjesta tkun tista’ tiġi kkonsenjata lill-Istat li ħareġ il-mandat ta’ arrest. Il-limiti ta’ żmien imsemmija fl-Artikolu LAW.SURR.95[ Limiti ta’ żmien u proċeduri għad-deċiżjoni ta’ eżekuzzjoni tal-mandat ta’ arrest]ma jibdewx jiddekorru sal-jum li fih ir-regola tal-ispeċjalità ma tibqax tapplika.
 2.Sakemm tittieħed id-deċiżjoni tal-pajjiż terz li minnu tkun ġiet estradita l-persuna rikjesta, l-Istat ta’ eżekuzzjoni għandu jiżgura li l-kundizzjonijiet materjali meħtieġa għal konsenja effettiva jibqgħu ssodisfati.
 Artikolu LAW.SURR.100: Notifika tad-deċiżjoni
 L-awtorità ġudizzjarja ta’ eżekuzzjoni għandha tinnotifika immedjatament lill-awtorità ġudizzjarja li toħroġ il-mandat bid-deċiżjoni dwar l-azzjoni li għandha tittieħed dwar il-mandat ta’ arrest.
 Artikolu LAW.SURR.101: Termini preskrittivi għall-konsenja tal-persuna
 1.Il-persuna rikjesta għandha tiġi konsenjata malajr kemm jista' jkun f’data miftehma bejn l-awtoritajiet ikkonċernati.
 2.Il-persuna rikjesta għandha tiġi kkonsenjata mhux aktar tard minn għaxart ijiem wara d-deċiżjoni finali dwar l-esekuzzjoni tal-mandat ta’ arrest.
 3.Jekk il-konsenja tal-persuna rikjesta fil-limitu ta' żmien fil-paragrafu 2 ma tħallietx minħabba ċirkustanzi li mhumiex fil-kontroll ta’ xi wieħed mill-Istati, l-awtoritajiet ġudizzjarji ta’ eżekuzzjoni u dawk li joħroġu l-mandat għandhom jikkuntattjaw lil xulxin immedjatament u jiftiehmu dwar data ġdida ta’ konsenja. F’dak il-każ, il-konsenja għandha sseħħ fi żmien għaxart ijiem mid-data l-ġdida hekk miftiehma.
 4.Il-konsenja tista’ eċċezzjonalment tiġi posposta temporanjament għal raġunijiet umanitarji serji, per eżempju jekk hemm raġunijiet sostanzjali biex jitwemmen li l-konsenja tpoġġi manifestament f'periklu l-ħajja jew is-saħħa tal-persuna rikjesta. L-eżekuzzjoni tal-mandat ta’ arrest għandha sseħħ malli dawk ir-raġunijiet ma jibqgħux jeżistu. L-awtorità ġudizzjarja ta’ eżekuzzjoni għandha tinforma minnufih lill-awtorità ġudizzjarja li toħroġ il-mandat u tiftiehem dwar data ġdida ta’ konsenja. F’dak il-każ, il-konsenja għandha ssir fi żmien għaxart ijiem mid-data l-ġdida - miftiehma.
 5.Mal-iskadenza tal-limiti ta' żmien imsemmija fil-paragrafi minn 2 sa 4, jekk il-persuna rikjesta għadha qed tinżamm f'kustodja, dik il-persuna għandha tinħeles. L-awtoritajiet ġudizzjarji eżekutorji u emittenti għandhom jikkuntattjaw lil xulxin malli jidher li persuna għandha tiġi rilaxxata skont dan il-paragrafu u jaqblu dwar l-arranġamenti għall-konsenja ta’ dik il-persuna.
 Artikolu LAW.SURR.102: Konsenja posposta jew kundizzjonali
 1.Wara li tiddeċiedi li teżegwixxi l-mandat ta’ arrest, l-awtorità ġudizzjarja ta’ eżekuzzjoni tista' tipposponi l-konsenja tal-persuna rikjesta sabiex dik il-persuna rikjesta ikunu jistgħu jittieħdu passi kontriha fl-Istat ta’ eżekuzzjoni jew, jekk din diġà tkun ġiet issentenzjata, sabiex tkun tista’ tiskonta, fit-territorju tagħha, sentenza mogħtija għal att minbarra dak imsemmi fil-mandat ta’ arrest fit-territorju tal-Istat eżegwenti.
 2.Minflok ma tipposponi l-konsenja, l-awtorità ġudizzjarja ta’ eżekuzzjoni tista’ tikkonsenja temporanjament il-persuna rikjesta lill-Istat li joħroġ il-mandat taħt kundizzjonijiet li għandhom jiġu ddeterminati bi qbil reċiproku bejn l-awtorità ġudizzjarja ta’ eżekuzzjoni u dik li toħroġ il-mandat. Il-ftehim isir bil-miktub u l-kundizzjonijiet għandhom ikunu vinkolanti għall-awtoritajiet kollha fl-Istat emittenti.
 Artikolu LAW.SURR.103: Tranżitu
 1.Kull Stat għandu jippermetti t-tranżitu mit-territorju tiegħu ta’ persuna rikjesta li tkun qed tiġi kkonsenjata sakemm tkun ingħatat informazzjoni dwar:
 (a)l-identità u n-nazzjonalità tal-persuna soġġetta għall-mandat ta’ arrest;
 (b)l-eżistenza ta’ mandat ta’ arrest;
 (c)in-natura u l-klassifikazzjoni legali tar-reat; u
 (d)id-deskrizzjoni taċ-ċirkustanzi tar-reat, inklużi d-data u l-post.
 2.L-Istat, li f’ismu tkun saret notifika skont l-Artikolu LAW.SURR.83 (2) [eċċezzjoni ta’ nazzjonalità] fis-sens li ċ-ċittadini tiegħu ma jiġux ċeduti jew li l-konsenja tiġi awtorizzata biss taħt ċerti kondizzjonijiet speċifiċi, jista’ jirrifjuta t-transitu taċ-ċittadini tiegħu stess mit-territorju tiegħu taħt l-istess termini jew jissottomettih għall-istess kondizzjonijiet.
 3.L-Istati għandhom jinnominaw awtorità responsabbli li tirċievi rikjesti għat-tranżitu u d-dokumenti meħtieġa, kif ukoll kwalunkwe korrispondenza uffiċjali oħra konnessa ma’ rikjesti għat-tranżitu.
 4.Ir-rikjesta għat-tranżitu u l-informazzjoni msemmija fil-paragrafu 1 jistgħu jiġu indirizzati lill-awtorità nnominata skont il-paragrafu 3 bi kwalunkwe mezz li jista’ jipproduċi rekord bil-miktub. L-Istat ta’ tranżitu għandu jinnotifika d-deċiżjoni tiegħu bl-istess proċedura.
 5.Dan l-Artikolu ma japplikax fil-każ ta’ trasport bl-ajru mingħajr waqfa skedata. Madankollu, jekk ikun hemm illandjar mhux skedat, l-Istat li joħroġ il-mandat għandu jipprovdi lill-awtorità nnominata skont il-paragrafu 3 bl-informazzjoni prevista fil-paragrafu 1.
 6.Jekk tranżitu jikkonċerna persuna li għandha tiġi estradita minn pajjiż terz għal Stat, dan l-Artikolu japplika mutatis mutandis. B’mod partikolari referenzi għal “mandat ta’ arrest” għandhom jiġu ttrattati bħala referenzi għal “talba għal estradizzjoni”.
 Artikolu LAW.SURR.104: Tnaqqis tal-perjodu ta’ detenzjoni skontat fl-Istat ta’ eżekuzzjoni
 1.L-Istat li joħroġ il-mandat għandu jnaqqas il-perjodi kollha ta’ detenzjoni li jirriżultaw mill-eżekuzzjoni ta’ mandat ta’ arrest mill-perjodu totali ta’ detenzjoni li jkollu jiġi skontat fl-Istat li joħroġ il-mandat bħala riżultat tal-għoti ta’ piena li ċċaħħad il-libertà jew ta’ ordni ta’ detenzjoni.
 2.L-informazzjoni kollha dwar it-tul tad-detenzjoni tal-persuna rikjesta abbażi tal-mandat ta’ arrest għandha tiġi trażmessa mill-awtorità ġudizzjarja ta’ eżekuzzjoni jew mill-awtorità ċentrali maħtura skont l-Artikolu LAW.SURR.85 [Rikors lill-awtorità ċentrali] lill-awtorità ġudizzjarja emittenti fil-mument tal-konsenja.
 Artikolu LAW.SURR.105: Prosekuzzjoni possibbli għal reati oħrajn
 1.Ir-Renju Unit u l-Unjoni, li taġixxi f’isem kwalunkwe wieħed mill-Istati Membri tagħha, jistgħu kull wieħed jinnotifikaw lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li, f’relazzjonijiet ma’ Stati oħra li għalihom tapplika l-istess notifika, il-kunsens ikun preżunt li ngħata għall-prosekuzzjoni, għas-sentenzjar jew għad-detenzjoni ta’ persuna bil-ħsieb li tiġi eżegwita piena li ċċaħħad il-libertà jew ordni ta’ detenzjoni għal reat imwettaq qabel il-konsenja ta’ persuna, minbarra dak li għalih ġiet ikkonsenjata, sakemm f’każ partikolari l-awtorità ġudizzjarja ta’ eżekuzzjoni ma tiddikjarax mod ieħor fid-deċiżjoni tagħha dwar il-konsenja.
 2.Ħlief fil-każijiet imsemmija fil-paragrafi 1 u 3, persuna kkonsenjata ma tistax tiġi mħarrka, sentenzjata jew b’xi mod ieħor imċaħħda mil-libertà għal reat imwettaq qabel il-konsenja ta’ dik il-persuna minbarra dak li għalih il-persuna ġiet ikkonsenjata.
 3.Il-paragrafu 2 ta’ dan l-Artikolu ma għandux japplika fil-każijiet li ġejjin:
 (a)il-persuna, wara li kellha opportunità li titlaq mit-territorju tal-Istat lil fih ġiet ikkonsenjata dik il-persuna, ma għamlitx dan fi żmien 45 jum mir-rilaxx finali ta’ dik il-persuna, jew irritornat f’dak it-territorju wara li telqet minnu;
 (b)ir-reat ma jkunx punibbli b’piena li ċċaħħad il-libertà jew b’ordni ta’ detenzjoni;
 (c)il-proċedimenti kriminali ma jwasslux għall-applikazzjoni ta’ miżura li tillimita l-libertà personali;
 (d)il-persuna tista’ tkun soġġetta għal piena jew miżura li ma tinvolvix iċ-ċaħda tal-libertà, b’mod partikolari piena finanzjarja jew miżura minflok penali finanzjarja, anke jekk il-piena jew il-miżura tista’ twassal għal restrizzjoni tal-libertà personali tal-persuna;
 (e)il-persuna tat il-kunsens tagħha li tiġi kkonsenjata, fejn xieraq fl-istess ħin li l-persuna rrinunzjat għar-regola tal-ispeċjalità, skont l-Artikolu LAW.SURR.91 [Kunsens għall-konsenja];
 (f)il-persuna, wara l-konsenja tal-persuna, irrinunzjat espressament għall-benefiċċju tar-regola tal-ispeċjalità fir-rigward ta’ reati speċifiċi qabel il-konsenja tal-persuna; ir-rinunzja trid tiġi mogħtija quddiem l-awtorità ġudizzjarja kompetenti tal-Istat emittenti u tiġi rreġistrata skont il-liġi domestika ta’ dak l-Istat; Ir-rinunzja trid issir b'mod li jkun jidher ċar li l-persuna tagħtu volontarjament u b'għarfien sħiħ tal-konsegwenzi; għal dan il-għan, il-persuna rikjesta għandu jkollha d-dritt għal avukat; u
 (g)l-awtorità ġudizzjarja ta’ esekuzzjoni li kkonsenjat il-persuna tagħti l-kunsens tagħha skont il-paragrafu 4 ta’ dan l-Artikolu.
 4.Talba għal kunsens għandha tiġi ppreżentata lill-awtorità ġudizzjarja ta’ eżekuzzjoni, akkumpanjata mill-informazzjoni msemmija fl-Artikolu LAW.SURR.86 (1) [Kontenut u forma tal-mandat ta’ arrest] u traduzzjoni kif imsemmi fl-Artikolu LAW.SURR.86 (2) [Kontenut u forma tal-mandat ta’ arrest]. Il-kunsens għandu jingħata fejn i-reat li għalih jintalab minnu nnifsu jkun soġġett għal konsenja f’konformità mad-dispożizzjonijiet ta’ dan it-Titolu; il-kunsens għandu jiġi rrifjutat għar-raġunijiet imsemmija fl-Artikolu LAW.SURR.80 [Raġunijiet għan-nuqqas ta’ eżekuzzjoni obbligatorja tal-mandat ta’ arrest] u inkella jista’ jiġi rrifjutat biss għar-raġunijiet imsemmija fl-Artikolu LAW.SURR.81 [Raġunijiet oħra għan-nuqqas ta’ eżekuzzjoni tal-mandat ta’ arrest], jew l-Artikolu LAW.SURR.82 (2) [Eċċezzjoni ta’ reat politiku] u fl-Artikolu LAW.SURR.83 (2) [Eċċezzjoni ta’ nazzjonalità]. Id-deċiżjoni għandha tittieħed mhux aktar tard minn 30 jum wara li tiġi rċevuta t-talba. Għas-sitwazzjonijiet stabbiliti fl-Artikolu LAW.SURR.84 [ Garanziji li għandhom jingħataw mill-Istat emittenti f’każijiet partikolari]l-, Istat emittenti għandu jagħti l-garanziji previsti fih.
 Artikolu LAW.SURR.106: Konsenja jew estradizzjoni sussegwenti
 1.Ir-Renju Unit u l-Unjoni, li taġixxi f’isem kwalunkwe wieħed mill-Istati Membri tagħha, jistgħu kull wieħed jinnotifikaw lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li, f’relazzjonijiet ma’ Stati oħra li għalihom tapplika l-istess notifika, il-kunsens għall-konsenja ta’ persuna lil Stat li ma jkunx l-Istat ta’ eżekuzzjoni skont mandat ta’ arrest jew mandat ta’ arrest Ewropew maħruġ għal reat imwettaq qabel il-konsenja ta’ dik il-persuna jkun preżunt li ngħata, sakemm f’każ partikolari l-awtorità ġudizzjarja ta’ eżekuzzjoni ma tiddikjarax mod ieħor fid-deċiżjoni tagħha dwar il-konsenja.
 2.Fi kwalunkwe każ, persuna li ġiet konsenjata lill-Istat emittenti skont mandat ta’ arrest jew mandat ta’ arrest Ewropew tista’ tiġi kkonsenjata lil Stat li mhux l-Istat ta’ esekuzzjoni skont mandat ta’ arrest jew mandat ta’ arrest Ewropew maħruġ għal kwalunkwe reat imwettaq qabel iċ-ċediment tal-persuna mingħajr il-kunsens tal-Istat ta’ esekuzzjoni fil-każijiet li ġejjin:
 (a)Il-persuna rikjesta, wara li kellha opportunità li titlaq mit-territorju tal-Istat lil fih ġiet ikkonsenjata dik il-persuna, ma għamlitx dan fi żmien 45 jum mir-rilaxx finali ta’ dik il-persuna, jew irritornat f’dak it-territorju wara li telqet minnu;
 (b)il-persuna rikjesta tagħti l-kunsens biex tiġi konsenjata lil Stat minbarra l-Istat ta' eżekuzzjoni skont mandat ta’ arrest jew mandat ta’ arrest Ewropew; Il-kunsens irid jingħata quddiem l-awtoritajiet ġudizzjarji kompetenti tal-Istat emittenti u jiġi rreġistrat skont il-liġi domestika ta’ dak l-Istat; għandu jsir b'mod li jkun jidher ċar li l-persuna tagħtu volontarjament u b'għarfien sħiħ tal-konsegwenzi; għal dan il-għan, il-persuna rikjesta għandu jkollha d-dritt għal avukat; u
 (c)il-persuna rikjesta mhijiex soġġetta għar-regola tal-ispeċjalità, f’konformità mal-punti (a), (e), (f) jew (g) tal-Artikolu LAW.SURR.105 (3) [Prosekuzzjoni possibbli għal reati oħra].
 3.L-awtorità ġudizzjarja ta’ eżekuzzjoni għandha tagħti l-kunsens għall-konsenja lil Stat ieħor skont ir-regoli li ġejjin:
 (a)it-talba għal kunsens għandha tiġi ppreżentata skont l-Artikolu LAW.SURR.87 [Trażmissjoni ta’ mandat ta’ arrest], akkumpanjata mill-informazzjoni stabbilita fl-Artikolu LAW.SURR.86 (1) [Kontenut u forma tal-mandat ta’ arrest] u traduzzjoni kif imsemmi fl-Artikolu LAW.SURR.86 (2) [Kontenut u forma tal-mandat ta’ arrest];
 (b)il-kunsens għandu jingħata fejn ir-reat li għalih jintalab minnu nnifsu jkun soġġett għal konsenja f’konformità mad-dispożizzjonijiet ta’ dan il-Ftehim;
 (c)id-deċiżjoni għandha tittieħed mhux aktar tard minn 30 jum wara li tiġi rċevuta t-talba; u
 (d)il-kunsens għandu jiġi rrifjutat għar-raġunijiet imsemmija fl-Artikolu LAW.SURR.80 [Raġunijiet għan-nuqqas ta’ eżekuzzjoni obbligatorja tal-mandat ta’ arrest] u inkella jista’ jiġi rrifjutat biss għar-raġunijiet imsemmija fl-Artikolu LAW.SURR.81 [Raġunijiet oħra għan-nuqqas ta’ eżekuzzjoni tal-mandat ta’ arrest], fl-Artikolu LAW.SURR.82 (2) [l-eċċezzjoni ta’ reat politiku] u fl-Artikolu LAW.SURR.83 (2) [eċċezzjoni ta’ nazzjonalità].
 4.Għas-sitwazzjonijiet imsemmija fl-Artikolu LAW.SURR.84 [Garanziji li għandhom jingħataw mill-Istat emittenti f’każijiet partikolari], l-Istat emittenti għandu jagħti l-garanziji previsti fih.
 5.Minkejja l-paragrafu 1, persuna li ġiet ikkonsenjata skont mandat ta’ arrest ma għandhiex tiġi estradita f’pajjiż terz mingħajr il-kunsens tal-awtorità kompetenti tal-Istat li kkonsenja l-persuna. Dan il-kunsens għandu jingħata f’konformità mal-Konvenzjonijiet li bihom ikun marbut dak l-Istat, kif ukoll skont id-dritt domestiku tiegħu.
 Artikolu LAW.SURR.107: Trasferiment ta’ proprjetà
 1.Bit-talba tal-awtorità ġudizzjarja li toħroġ il-mandat jew bl-inizjattiva tagħha stess, l-awtorità ġudizzjarja ta’ eżekuzzjoni għandha, f’konformità mad-dritt domestiku tagħha, tissekwestra u tikkonsenja proprjetà li:
 (a)tista’ tkun meħtieġa bħala evidenza; jew
 (b)tkun inkisbet mill-persuna rikjesta bħala riżultat tar-reat.
 2.Il-proprjetà msemmija fil-paragrafu 1 għandha tiġi ttrasferita anki jekk il-mandat ta’ arrest ma jkunx jista’ jiġi eżegwit minħabba l-mewt jew il-ħarba tal-persuna rikjesta.
 3.Jekk il-proprjetà msemmija fil-paragrafu 1 tkun soġġetta għal sekwestru jew għal konfiska fit-territorju tal-Istat ta’ eżekuzzjoni, dan l-Istat jista’, jekk il-proprjetà tkun meħtieġa f’konnessjoni ma’ proċedimenti kriminali pendenti, iżommha temporanjament jew jittrasferiha lill-Istat li joħroġ il-mandat, bil-kundizzjoni li tiġi rritornata.
 4.Kwalunkwe dritt li l-Istat ta’ eżekuzzjoni jew terzi persuni jistgħu jkunu kisbu fil-proprjetà msemmija fil-paragrafu 1 għandu jkun ippreservat. Jekk jeżistu drittijiet bħal dawn, l-Istat li joħroġ il-mandat għandu jirritorna l-proprjetà mingħajr ħlas lill-Istat ta’ eżekuzzjoni malli jintemmu l-proċedimenti kriminali.
 Artikolu LAW.SURR.108: Spejjeż
 1.Spejjeż imġarrba fit-territorju tal-Istat ta’ eżekuzzjoni għall-eżekuzzjoni ta’ mandat ta’ arrest għandhom jiġġarrbu minn dak l-Istat.
 2.L-ispejjeż l-oħrajn kollha għandhom jiġġarrbu mill-Istat ta’ eżekuzzjoni.
 Artikolu LAW.SURR.109: Relazzjoni ma’ strumenti legali oħrajn
 1.Mingħajr preġudizzju għall-applikazzjoni tagħhom fir-relazzjonijiet bejn l-Istati u pajjiżi terzi, dan it-Titolu, mid-data tad-dħul fis-seħħ ta’ dan il-Ftehim, jissostitwixxi d-dispożizzjonijiet korrispondenti tal-konvenzjonijiet li ġejjin applikabbli fil-qasam tal-estradizzjoni fir-relazzjonijiet bejn ir-Renju Unit, minn naħa waħda, u l-Istati Membri, min-naħa l-oħra:
 (a)il-Konvenzjoni Ewropea dwar l-Estradizzjoni, magħmula f’Pariġi fit-13 ta’ Diċembru 1957, u l-protokolli addizzjonali tagħha; u
 (b)il-Konvenzjoni Ewropea dwar is-Soppressjoni tat-Terroriżmu f’dak li għandu x’jaqsam mal-estradizzjoni.
 2.Jekk il-Konvenzjonijiet imsemmijin fil-paragrafu 1 ikunu japplikaw għat-territorji ta’ Stati jew għat-territorji li Stat ikun responsabbli għar-relazzjonijiet esterni tagħhom, u li għalihom ma japplikax dan it-Titolu, dawk il-Konvenzjonijiet ikomplu jirregolaw ir-relazzjonijiet eżistenti bejn dawk it-territorji u Stati l-oħrajn.
 Artikolu LAW.SURR.110: Reviżjoni tan-notifiki
 Meta jwettqu r-rieżami konġunt ta’ dan it-Titolukif imsemmi fl-Artikolu LAW.OTHER.135 (1) [ Rieżami u evalwazzjoni ], il-Partijiet għandhom jikkunsidraw il-ħtieġa li jżommu n-notifiki magħmula skont l-Artikolu LAW.SURR.79 (4) [Kamp ta’ applikazzjoni], l-Artikolu LAW.SURR.82 (2) [eċċezzjoni ta’ reati politiċi] u l-Artikolu LAW.SURR.83 (2) [Eċċezzjoni tan-nazzjonalità]. Jekk in-notifiki msemmija fl-Artikolu LAW.SURR.83 (2) [Eċċezzjoni tan-nazzjonalità] ma jiġġeddux, dawn għandhom jiskadu ħames snin wara d-data tad-dħul fis-seħħ ta’ dan il-Ftehim. In-notifiki kif imsemmija fl-Artikolu LAW.SURR.83 (2) [eċċezzjoni ta’ nazzjonalità] jistgħu jiġġeddu jew isiru ġodda biss matul it-tliet xhur qabel il-ħames anniversarju tad-dħul fis-seħħ ta’ dan il-Ftehim u, sussegwentement, kull ħames snin minn hemm’ il quddiem, sakemm il-kundizzjonijiet stabbiliti fl-Artikolu LAW.SURR.83 (2) [eċċezzjoni tan-nazzjonalità] jiġu ssodisfati f’dak iż-żmien.
 Artikolu LAW.SURR.111: Mandati ta’ arrest kurrenti f’każ ta’ diżapplikazzjoni
 Minkejja l-Artikolu LAW.GEN.5 [Kamp ta’ applikazzjoni tal-kooperazzjoni fejn Stat Membru ma jibqax jipparteċipa f’miżura analoga skont id-dritt tal-Unjoni]; L-Artikolu.LAW.OTHER.136 [ Terminazzjoni]u l-Artikolu LAW.OTHER.137 [Sospensjoni], id- dispożizzjonijiet ta’ dan it-Titolu japplikaw fir-rigward ta’ mandati ta’ arrest fejn il-persuna rikjesta ġiet arrestata qabel id-diżapplikazzjoni ta’ dan it-Titolu għall-finijiet tal-eżekuzzjoni ta’ mandat ta’ arrest, irrispettivament mid-deċiżjoni tal-awtorità ġudizzjarja ta’ eżekuzzjoni dwar jekk il-persuna rikjesta għandhiex tibqa’ f’detenzjoni jew tiġix rilaxxata proviżorjament.
 Artikolu LAW.SURR.112: Applikazzjoni għal mandati ta’ arrest Ewropew eżistenti
 Dan it-Titolu għandu japplika fir-rigward ta’ mandati ta’ arrest Ewropej maħruġa skont id-Deċiżjoni Kwadru tal-Kunsill 2002/584/ĠAI
 81
 minn Stat qabel tmiem il-perjodu ta’ tranżizzjoni fejn il-persuna rikjesta ma tkunx ġiet arrestata għall-fini tal-eżekuzzjoni tagħha qabel tmiem il-perjodu ta’ tranżizzjoni.
 Titolu VIII: Assistenza reċiproka
 Artikolu LAW.MUTAS.113: Objettiv
 1.L-objettiv ta’ dan it-Titolu huwa li jissupplimenta d-dispożizzjonijiet u jiffaċilita l-applikazzjoni bejn l-Istati Membri, minn naħa waħda, u r-Renju Unit, min-naħa l-oħra, ta’ dawn:
 (a)il-Konvenzjoni Ewropea dwar l-Assistenza Reċiproka f’Materji Kriminali, magħmula fi Strasburgu fl-20 ta’ April 1959, il-“Konvenzjoni Ewropea dwar l-Assistenza Reċiproka”;
 (b)il-Protokoll Addizzjonali għall-Konvenzjoni Ewropea dwar l-Assistenza Reċiproka, magħmul fi Strasburgu fis-17 ta’ Marzu 1978; u
 (c)it-Tieni Protokoll Addizzjonali għall-Konvenzjoni Ewropea dwar l-Assistenza Reċiproka, magħmul fi Strasburgu fit-8 ta’ Novembru 2001.
 2.Dan it-Titolu huwa mingħajr preġudizzju għad-dispożizzjonijiet tat-Titolu IX [Skambju ta’ informazzjoni estratta mir-rekord kriminali], li jieħu preċedenza fuq dan it-Titolu.
 Artikolu LAW.MUTAS.114: Definizzjoni ta' awtorità kompetenti
 Għall-finijiet ta’ dan it-Titolu, “awtorità kompetenti” tfisser kwalunkwe awtorità li tkun kompetenti sabiex tibgħat jew tirċievi talbiet għal assistenza reċiproka f’konformità mad-dispożizzjonijiet tal-Konvenzjoni Ewropea dwar l-Assistenza Reċiproka u mal-Protokolli tagħha u kif iddefinit mill-Istati fid-dikjarazzjonijiet rispettivi tagħhom indirizzati lis-Segretarju Ġenerali tal-Kunsill tal-Ewropa. “Awtorità kompetenti” tinkludi wkoll korpi tal-Unjoni notifikati skont il-punt (c) tal-Artikolu LAW.OTHER.134 (7) [Notifiki]; fir-rigward ta’ tali korpi tal-Unjoni, id-dispożizzjonijiet ta’ dan it-Titolu japplikaw kif xieraq.
 Artikolu LAW.MUTAS.115: Formola għal talba għal assistenza reċiproka
 1.Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jistabbilixxi formola standard għal talbiet għalassistenza reċiproka, billi jadotta anness ta’ dan il-Ftehim.
 2.Jekk il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jkun adotta deċiżjoni f’konformità mal-paragrafu 1, it-talbiet għal assistenza reċiproka għandhom isiru bl-użu tal-formola standard.
 3.Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jista’ jemenda formola standard għal talbiet għal assistenza reċiproka skont kif meħtieġ.
 Artikolu LAW.MUTAS.116 Kundizzjonijiet għal talba għal assistenza reċiproka
 1.L-awtorità kompetenti ta’l-Istat rikjedenti tista’ tagħmel talba għal assistenza reċiproka biss jekk tkun sodisfatta li l-kondizzjonijiet li ġejjin huma sodisfatti:
 (a)it-talba tkun meħtieġa u proporzjonata għall-fini tal-proċedimenti filwaqt li jitqiesu d-drittijiet tal-persuna suspettata jew akkużata; u
 (b)il-miżura investigattiva jew il-miżuri investigattivi indikati fit-talba setgħu ġew ordnati taħt l-istess kundizzjonijiet f’każ domestiku simili.
 2.L-Istat rikjest jista’ jikkonsulta lill-Istat rikjedenti jekk l-awtorità kompetenti tal-Istat rikjest tkun tal-fehma li l-kundizzjonijiet fil-paragrafu 1 ma jkunux sodisfatti. Wara l-konsultazzjoni l-awtorità kompetenti tal-Istat rikjedenti tista’ tiddeċiedi li tirtira t-talba għal assistenza reċiproka.
 Artikolu LAW.MUTAS.117: Rikors għal tip differenti ta’ miżura investigattiva
 1.Fejn possibbli, l-awtorità kompetenti tal-Istat rikjest għandha tikkunsidra, rikors għal miżura investigattiva għajr il-miżura indikata fit-talba għal assistenza reċiproka jekk:
 (a)il-miżura investigattiva indikata fit-talba ma tkunx teżisti taħt id-dritt tal-Istat rikjest; jew
 (b)il-miżura investigattiva indikata fit-talba ma tkunx disponibbli f’każ domestiku simili.
 2.Mingħajr preġudizzju għar-raġunijiet għal rifjut disponibbli skont il-Konvenzjoni Ewropea dwar l-Assistenza Reċiproka u l-Protokolli tagħha u skont l-Artikolu LAW.MUTAS.119 [Ne bis in idem ], il-paragrafu 1 ta’ dan l-Artikolu ma japplikax għall-miżuri investigattivi li ġejjin, li għandhom dejjem ikunu disponibbli skont il-liġi tal-Istat rikjest:
 (a)il-kisba ta’ informazzjoni li tinsab fil-bażijiet ta’ data miżmuma mill-pulizija jew mill-awtoritajiet ġudizzjarji li hija aċċessibbli direttament mill-awtorità kompetenti tal-Istat rikjest fil-qafas ta’ proċedimenti kriminali;
 (b)is-smigħ ta’ xhud, ta’ espert, ta’ vittma, ta’ persuna suspettata jew akkużata jew ta’ terza persuna fit-territorju tal-Istat rikjest;
 (c)kwalunkwe miżura investigattiva mhux kostretta kif iddefinita fid-dritt tal-Istat rikjest; u
 (d)l-identifikazzjoni ta' persuni li jkollhom abbonament għal numru tat-telefown speċifiku jew indirizz IP speċifiku.
 3.L-awtorità kompetenti tal-Istat rikjest tista’ tirrikorri wkoll għal miżura investigattiva għajr il-miżura indikata fit-talba għal assistenza reċiproka jekk il-miżura investigattiva magħżula mill-awtorità kompetenti tal-Istat rikjest tkun tikseb l-istess riżultat b’mezzi anqas intrużivi mill-miżura investigattiva indikata fit-talba.
 4.Jekk l-awtorità kompetenti tal-Istat rikjest tiddeċiedi li tirrikorri għal miżura differenti minn dik indikata fit-talba għall-assistenza reċiproka kif imsemmi fil-paragrafi 1 jew 3, hija għandha l-ewwel tinforma lill-awtorità kompetenti tal-Istat rikjedenti, li tista’ tiddeċiedi li tirtira jew tissupplimenta t-talba.
 5.Jekk il-miżura investigattiva indikata fit-talba ma tkunx teżisti skont id-dritt tal-Istat rikjest jew ma tkunx disponibbli f’każ domestiku simili u fejn ma jkun hemm l-ebda miżura investigattiva oħra li jkollha l-istess riżultat bħall-miżura investigattiva rikjesta, l-awtorità kompetenti tal-Istat rikjest għandha tinforma lill-awtorità kompetenti tal-Istat rikjedenti li mhux possibbli li tipprovdi l-għajnuna rikjesta.
 Artikolu LAW.MUTAS.118: Obbligu li tingħata informazzjoni
 L-awtorità kompetenti tal-Istat rikjest għandha tinforma lill-awtorità kompetenti tal-Istat rikjedenti bi kwalunkwe mezz u mingħajr dewmien żejjed jekk:
 (a)ikun impossibbli li tiġi eżegwita t-talba għal assistenza reċiproka minħabba li t-talba ma tkunx kompluta jew tkun manifestament żbaljata; jew
 (b)l-awtorità kompetenti tal-Istat rikjest, matul l-eżekuzzjoni tat-talba għal assistenza reċiproka, tqis mingħajr aktar domandi li jista’ jkun xieraq li jitwettqu miżuri investigattivi mhux previsti inizjalment, jew li ma setgħux jiġu speċifikati meta saret it-talba għal assistenza reċiproka, sabiex l-awtorità kompetenti tal-Istat rikjedenti tkun tista’ tieħu azzjoni ulterjuri fil-każ speċifiku.
 Artikolu LAW.MUTAS.119: Ne bis in idem
 L-assistenza reċiproka tista’ tiġi rrifjutata, flimkien mar-raġunijiet għal rifjut previsti taħt il-Konvenzjoni Ewropea dwar l-Assistenza Reċiproka u l-Protokolli tagħha, għar-raġuni li l-persuna li fir-rigward tagħha tintalab l-assistenza u li hija soġġetta għal investigazzjonijiet kriminali, prosekuzzjonijiet jew proċedimenti oħra, inklużi proċedimenti ġudizzjarji, fl-Istat rikjedenti, tkun ġiet finalment iġġudikata minn Stat ieħor fir-rigward tal-istess atti, dment li, jekk tkun ġiet imposta penali, din tkun ġiet infurzata, tkun fil-proċess li tiġi infurzata jew ma tkunx tista’ tiġi infurzata aktar skont il-liġi.
 Artikolu LAW.MUTAS.120: Termini preskrittivi
 1.L-Istat rikjest għandu jiddeċiedi jekk jeżegwixxix it-talba għal assistenza reċiproka malajr kemm jista’ jkun u fi kwalunkwe każ mhux aktar tard minn 45 jum wara li jirċievi t-talba u għandu jinforma lill-Istat rikjedenti bid-deċiżjoni tiegħu.
 2.Talba għal assistenza reċiproka għandha tiġi eżegwita malajr kemm jista’ jkun u fi kwalunkwe każ _mhux aktar tard minn 90 jum wara li tkun saret id-deċiżjoni msemmija fil-paragrafu 1 ta’ dan l-Artikolu jew wara li tkun saret il-konsultazzjoni msemmija fl-Artikolu LAW.MUTAS.116 (2) [Kundizzjonijiet għal talba għal assistenza reċiproka].
 3.Jekk fit-talba għal assistenza reċiproka jkun indikat li, minħabba skadenzi proċedurali, is-serjetà tar-reat jew ċirkostanzi oħra partikolarment urġenti, ikun meħtieġ limitu ta’ żmien iqsar minn dak previst fil-paragrafu 1 jew 2, jew jekk fit-talba jkun indikat li miżura għal assistenza reċiproka għandha titwettaq f’data speċifika, l-Istat rikjest għandu jieħu kont kemm jista’ jkun sħiħ ta’ dak ir-rekwiżit.
 4.Jekk issir talba għal assistenza reċiproka biex jittieħdu miżuri proviżorji skont l-Artikolu 24 tat-Tieni Protokoll Addizzjonali għall-Konvenzjoni Ewropea dwar l-Assistenza Reċiproka, l-awtorità kompetenti tal-Istat rikjest għandha tiddeċiedi dwar il-miżura proviżorja, u għandha tikkomunika dik id-deċiżjoni lill-awtorità kompetenti tal-Istat rikjedenti, malajr kemm jista’ jkun wara li tirċievi t-talba. Qabel ma tneħħi kwalunkwe miżura proviżorja meħuda skont dan l-Artikolu, l-awtorità kompetenti tal-Istat rikjest, kull fejn possibbli, għandha tagħti lill-awtorità kompetenti tal-Istat rikjedenti opportunità li tippreżenta r-raġunijiet tagħha favur it-tkomplija tal-miżura.
 5.Jekk f’każ speċifiku, it-termini preskrittivi previsti fil-paragrafu 1 jew 2, jew il-limitu ta’ żmien jew id-data speċifika imsemmija fil-paragrafu 3 ma jkunux jistgħu jiġu rrispettati, jew id-deċiżjoni dwar it-teħid ta’ miżuri proviżorji f’konformità mal-paragrafu 4 tiġi ttardjata, l-awtorità kompetenti tal-Istat rikjest għandha, mingħajr dewmien, tinforma lill-awtorità kompetenti tal-Istat rikjedenti bi kwalunkwe mezz, filwaqt li tagħti r-raġunijiet għad-dewmien u għandha tikkonsulta mal-awtorità kompetenti tal-Istat rikjedenti dwar it-twaqqit xieraq għall-eżekuzzjoni tat-talba għal assistenza reċiproka.
 6.Il-limiti ta’ żmien imsemmija f’dan l-Artikoluma japplikawx jekk it-talba għal assis tenza reċiproka ssir fir-rigward ta’ kwalunkwe wieħed mir-reati u l-ksur li ġejjin li jaqgħu fil-kamp ta’ applikazzjoni tal-Konvenzjoni Ewropea dwar l-Assistenza Reċiproka u l-Protokolli tagħha, kif definit fil-liġi tal-Istat rikjedenti:
 (a)eċċess ta’ veloċità, jekk l-ebda korriment jew mewt ma tkun ġiet ikkawżata lil persuna oħra u jekk il-veloċità eċċessiva ma kinitx sinifikanti;
 (b)nuqqas ta’ użu taċ-ċinturin tas-sikurezza;
 (c)nuqqas ta’ waqfien f’dawl aħmar jew sinjal ieħor ta’ waqfien obbligatorju;
 (d)meta ma jintlibisx elmu protettiv; jew
 (e)l-użu ta’ karreġġata pprojbita (bħall-użu pprojbit ta’ karreġġata ta’ emerġenza, karreġġata riżervata għat-trasport pubbliku, jew karreġġata magħluqa għal xogħlijiet fit-toroq).
 7.Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jżomm l-operat tal-paragrafu 6 taħt rieżami. Huwa għandu jimpenja ruħu li jistabbilixxi limiti ta’ żmien għat-talbiet li għalihom japplika l-paragrafu 6 fi żmien tliet snin mid-dħul fis-seħħ ta’ dan il-Ftehim, filwaqt li jitqies il-volum tat-talbiet. Jista’ jiddeċiedi wkoll li l-paragrafu 6 ma għandux japplika aktar.
 Artikolu LAW.MUTAS.121: Trażmissjoni ta’ talbiet għal assistenza reċiproka
 1.Minbarra l-kanali ta’ komunikazzjoni previsti fil-Konvenzjoni Ewropea dwar l-Assistenza Reċiproka u l-Protokolli tagħha, meta t-trażmissjoni diretta tkun prevista fid-dispożizzjonijiet rispettivi tagħhom, it-talbiet għal assistenza reċiproka jistgħu jiġu trażmessi wkoll direttament mill-prosekuturi pubbliċi fir-Renju Unit lill-awtoritajiet kompetenti tal-Istati Membri.
 2.Minbarra l-kanali ta’ komunikazzjoni previsti fil-Konvenzjoni Ewropea dwar l-Assistenza Reċiproka u l-Protokolli tagħha, f’każijiet urġenti, kwalunkwe talba għal assistenza reċiproka, kif ukoll informazzjoni spontanja, jistgħu jiġu trażmessi permezz tal-Europol jew l-Eurojust, f’konformità mad-dispożizzjonijiet fit-Titoli rispettivi ta’ dan il-Ftehim.
 Artikolu LAW.MUTAS.122: Skwadri ta’ Investigazzjoni Konġunti
 Jekk l-awtoritajiet kompetenti tal-Istati jistabbilixxu Skwadra ta’ Investigazzjoni Konġunta, ir-relazzjoni bejn l-Istati Membri fl-Iskwadra ta’ Investigazzjoni Konġunta għandha tkun irregolata bid-dritt tal-Unjoni, minkejja l-bażi ġuridika msemmija fil-Ftehimdwar l-istabbiliment ta’ Skwadra ta’ Investigazzjoni Konġunta.
 Titolu IX: Skambju ta’ informazzjoni ta’ rekords kriminali
 Artikolu LAW.EXINF.120: Objettiv
 1.L-għan ta’ dan it-Titolu huwa li jippermetti l-iskambju bejn l-Istati Membri, minn naħa waħda, u r-Renju Unit, min-naħa l-oħra, ta’ informazzjoni estratta mir-rekord kriminali.
 2.Fir-relazzjonijiet bejn ir-Renju Unit u l-Istati Membri, id-dispożizzjonjiet ta’ dan it-Titolu huma:
 (a)Jissupplimentaw l-Artikoli 13 u 22(2) tal-Konvenzjoni Ewropea dwar l-Assistenza Reċiproka f’Materji Kriminali u tal-Protokolli addizzjonali tagħha tas-17 ta’ Marzu 1978 u tat-8 ta’ Novembru 2001; u
 (b)jissostitwixxu l-Artikolu 22(1) tal-Konvenzjoni Ewropea dwar l-Assistenza Reċiproka f’Materji Kriminali, kif issupplimentata mill-Artikolu 4 tal-Protokoll Addizzjonali tagħha tas-17 ta’ Marzu 1978.
 3.Fir-relazzjonijiet bejn Stat Membru, minn naħa waħda, u r-Renju Unit, min-naħa l-oħra, kull wieħed għandu jirrinunzja għad-dritt li joqgħod fuq ir-riżervi tiegħu għall-Artikolu 13 tal-Konvenzjoni Ewropea dwar l-Assistenza Reċiproka f’Materji Kriminali u għall-Artikolu 4 tal-Protokoll Addizzjonali tagħha tas-17 ta’ Marzu 1978.
 Artikolu LAW.EXINF.121: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“kundanna” tfisser kwalunkwe deċiżjoni finali ta’ qorti kriminali kontra persuna fiżika b’rabta ma’ reat kriminali, sa fejn din id-deċiżjoni tkun iddaħħlet fir-reġistru ġudizzjarju tal-Istat tal-kundanna;
 (b)“proċedimenti kriminali” tfisser l-istadju ta' qabel il-proċess kriminali, l-istadju tal-proċess u l-eżekuzzjoni tal-kundanna;
 (c)“reġistruġudizzjarju” tfisser ir-reġistru jew ir-reġistri nazzjonali li jiġbor jew jiġbru l-kundanni skont id-dritt domestiku.
 Artikolu LAW.EXINF.122: Awtoritajiet ċentrali
 Kull Stat għandu jaħtar awtorità ċentrali waħda jew aktar li għandha tkun kompetenti għall-iskambju ta’ informazzjoni estrattamir-reġistru ġudizzjarju skont dan it-Titolu u għall-iskambji msemmija fl-Artikolu 22(2) tal-Konvenzjoni Ewropea dwar l-Assistenza Reċiproka f’Materji Kriminali.
 Artikolu LAW.EXINF.123: Notifiki
 1.Kull Stat għandu jieħu l-miżuri neċessarji sabiex jiżgura li l-kundanni kollha mogħtija fit-territorju tiegħu jkunu akkumpanjati, meta pprovduti lir-reġistru ġudizzjarju tiegħu, minn informazzjoni dwar in-nazzjonalità jew in-nazzjonalitajiet tal-persuna kundannata jekk dik il-persuna tkun ċittadin ta’ Stat ieħor.
 2.L-awtorità ċentrali ta’ kull Stat għandha tinforma lill-awtorità ċentrali ta’ kwalunkwe Stat ieħor dwar il-kundanni kriminali kollha mogħtija fit-territorju tagħha fir-rigward taċ-ċittadini tal-Istat imsemmi l-aħħar, kif ukoll dwar kwalunkwe alterazzjoni jew tħassir sussegwenti ta’ informazzjonili tinsab fir-reġistru ġudizzjarju, kif imdaħħla fir-reġistru ġudizzjarju. L-awtoritajiet ċentrali tal-Istati għandhom jikkomunikaw din l-informazzjoni lil xulxin tal-anqas darba fix-xahar.
 3.Jekkl-awtorità ċentrali ta’ Stat issir taf bil-fatt li persuna kkundannata hija ċittadina ta’ żewġ Stati oħra jew aktar, hija għandha tibgħat l-informazzjoni rilevanti lil kull wieħed minn dawk l-Istati, anki jekk il-persuna kkundannata hija ċittadin tal-Istat li fit-territorju tiegħu dik il-persuna ġiet ikkundannata.
 Artikolu LAW.EXINF.124: Ħżin ta’ kundanni
 1.L-awtorità ċentrali ta’ kull Stat għandha taħżen l-informazzjoni kollha nnotifikata skont l-Artikolu LAW.EXINF.123 [Notifiki].
 2.L-awtorità ċentrali ta’ kull Stat għandha tiżgura li jekk tibdil jew tħassir sussegwenti jiġi nnotifikat skont l-Artikolu LAW.EXINF.123 (2) [Notifiki], isir tibdil jew tħassir identiku għall-informazzjoni maħżuna skont il-paragrafu 1 ta’ dan l-Artikolu.
 3.L-awtorità ċentrali ta’ kull Stat għandha tiżgura li tingħata biss informazzjoni li tkun ġiet aġġornata skont il-paragrafu 2 ta’ dan l-Artikolu meta twieġeb għat-talbiet magħmula skont l-Artikolu LAW.EXINF.125 [Talbiet għal informazzjoni].
 Artikolu LAW.EXINF.125: Talbiet għal informazzjoni
 1.Jekk tintalab informazzjoni mir-reġistru ġudizzjarju ta’ Stat Membru fil-livell domestiku bl-għan li jinfetħu proċedimenti kriminali kontra persuna jew għal kwalunkwe skop ieħor minbarra proċedimenti kriminali, l-awtorità ċentrali ta’ dak l-Istat tista’, f’konformità mad-dritt nazzjonali, tippreżenta talba lill-awtorità ċentrali ta’ Stat ieħor sabiex l-informazzjoni u d-data relatata jiġu estratti mir-reġistru ġudizzjarju.
 2.Jekk persuna titlob lill-awtorità ċentrali ta’ Stat li ma jkunx l-Istat taċ-ċittadinanza tal-persuna, informazzjoni dwar il-fedina penali tiegħu stess, dik l-awtorità ċentrali għandha tippreżenta talba lill-awtorità ċentrali tal-Istat tan-nazzjonalità tal-persuna għal informazzjoni u għad-data relatata sabiex tiġi estratta mir-reġistru ġudizzjarju sabiex tkun tista’ tinkludi tali informazzjoni u data relatata fl-estratt li jiġi provdut lill-persuna konċernata.
 Artikolu LAW.EXINF.126: Tweġibiet għat-talbiet
 1.It-tweġibiet għat-talbiet għal informazzjoni għandhom jiġu trażmessi mill-awtorità ċentrali tal-Istat rikjest lill-awtorità ċentrali tal-Istat rikjedenti, malajr kemm jista’ jkun u fi kwalunkwe każ fi żmien 20 jum ta’ xogħol mid-data li fiha tkun waslet it-talba.
 2.L-awtorità ċentrali ta’ kull Stat għandha twieġeb għat-talbiet li jsiru għal skopijiet oħra għajr dak tal-proċedimenti kriminali f’konformità mad-dritt domestiku tiegħu.
 3.Minkejja l-paragrafu 2, meta jwieġbu għal talbiet magħmula għall-finijiet ta’ reklutaġġ għal attivitajiet volontarji professjonali jew organizzati li jinvolvu kuntatti diretti u regolari mat-tfal, l-Istati għandhom jinkludu informazzjoni dwar l-eżistenza ta’ kundanni kriminali għal reati relatati ma’ abbuż sesswali jew ma’ sfruttament sesswali tat-tfal, ma’ pornografija tat-tfal, ma’ solleċitazzjoni tat-tfal għal skopijiet sesswali, inklużi inċitament, għajnuna u kompliċità jew tentattiv sabiex jitwettaq kwalunkwe wieħed minn dawk ir-reati, kif ukoll ta’ informazzjoni dwar l-eżistenza ta’ kwalunkwe skwalifika mill-eżerċitar ta’ attivitajiet li jinvolvu kuntatti diretti u regolari mat-tfal li tirriżulta minn dawk il-kundanni kriminali.
 Artikolu LAW.EXINF.127: Mezz ta’ komunikazzjoni
 L-iskambju bejn l-Istati ta’ informazzjoni estratta mir-rekord kriminali għandu jsir b’mod elettroniku skont l-ispeċifikazzjonijiet tekniċi u proċedurali stabbiliti fl-ANNESS LAW-6.
 Artikolu LAW.EXINF.128: Kundizzjonijiet għall-użu ta’ data personali
 1.Kull Stat jista’ juża d-data personali li jirċievi bi tweġiba għat-talba tiegħu skont l-Artikolu LAW.EXINF.126 [Tweġibiet għal talbiet] biss għall-finijiet li għalihom intalab.
 2.Jekk l-informazzjoni tkun intalbet għal kwalunkwe skop għajr dak tal-proċedimenti kriminali, id-data personali riċevuta skont l-Artikolu LAW.EXINF.126 [Tweġibiet għat-talbiet] jistgħu jintużaw mill-Istat rikjedenti f’konformità mad-dritt domestiku tiegħu biss fil-limiti speċifikati mill-Istat rikjest fil-forma stabbilita fil-Kapitolu 2 tal-Anness LAW-6.
 3.Minkejja l-paragrafi 1 u 2 ta’ dan l-Artikolu, id-data personali pprovduta minn Stat bi tweġiba għal talba skont l-Artikolu LAW.EXINF.126 [Tweġibiet għal talbiet] tista’ tintuża mill-Istat rikjedenti biex jipprevjeni theddida immedjata u serja għas-sigurtà pubblika.
 4.Kull Stat għandu jiżgura li l-awtoritajiet ċentrali tiegħu ma jiżvelawxx data personali nnotifikata skont l-Artikolu LAW.EXINF.123 [Notifiki] lill-awtoritajiet f’pajjiżi terzi sakemm ma jiġux issodisfati l-kundizzjonijiet li ġejjin:
 (a)id-data personali tiġi ddivulgata biss fuq bażi ta’ każ b’każ;
 (b)id-data personali tiġi żvelata lill-awtoritajiet li l-funzjonijiet tagħhom huma direttament relatati mal-finijiet li għalihom id-data personali tiġi żvelata skont il-punt (c) ta’ dan il-paragrafu;
 (c)id-data personali tiġi żvelata biss jekk dan ikun meħtieġ:
 (I)għall-finijiet ta’ proċedimenti kriminali;
 (II)għal kwalunkwe skop għajr dak ta’ proċedimenti kriminali; jew
 (III)għall-prevenzjoni ta’ theddida immedjata u serja għall-ordni pubbliku;
 (d)id-data personali tista’ tintuża mill-pajjiż terz rikjedenti biss għall-iskopijiet li għalihom tkun intalbet l-informazzjoni u fil-limiti speċifikati mill-Istat li jkun innotifika d-data personali skont l-Artikolu LAW.EXINF.123 [Notifiki]; u
 (e)id-data personali tiġi żvelata biss jekk l-awtorità ċentrali, wara li tkun ivvalutat iċ-ċirkostanzi kollha tat-trasferiment tad-data personali lejn il-pajjiż terz, tikkonkludi li jeżistu salvagwardji xierqa li jipproteġu d-data personali.
 5.Dan l-Artikolu ma japplikax għal data personali miksuba minn Stat skont dan it-Titolu u li toriġina minn dak l-Istat.
 Titolu X: Ġlieda kontra l-ħasil tal-flus u kontra l-finanzjament tat-terroriżmu
 Artikolu LAW.AML.127: Objettiv
 L-objettiv ta’ dan it-Titolu huwa li jappoġġa u jsaħħaħ l-azzjoni mill-Unjoni u r-Renju Unit għall-prevenzjoni tal-ħasil tal-flus u l-finanzjament tat-terroriżmu u l-ġlieda kontrihom.
 Artikolu LAW.AML.128: Miżuri għall-prevenzjoni tal-ħasil tal-flus u l-finanzjament tat-terroriżmu u għall-ġlieda kontrihom
 1.Il-Partijiet jaqblu li jappoġġaw l-isforzi internazzjonali għall-prevenzjoni tal-ħasil tal-flus u l-finanzjament tat-terroriżmu u għall-ġlieda kontrihom. Il-Partijiet jirrikonoxxu l-ħtieġa li jikkooperaw sabiex jiġi evitat l-użu tas-sistemi finanzjarji tagħhom biex isir ħasil tal-qligħ mill-attivitajiet kriminali kollha inkluż it-traffikar tad-drogi u l-korruzzjoni u li jiġġieldu kontra l-finanzjament tat-terroriżmu.
 2.Il-Partijiet għandhom jiskambjaw informazzjoni rilevanti, kif xieraq fl-oqfsa legali rispettivi tagħhom.
 3.Kull waħda mill-Partijiet għandha żżomm reġim komprensiv biex tiġġieled il-ħasil tal-flus u l-finanzjament tat-terroriżmu, u regolarment tirrieżamina l-ħtieġa li ssaħħaħ dak ir-reġim, filwaqt li tqis il-prinċipji u l-objettivi tar-Rakkomandazzjonijiet tat-Task Force ta’ Azzjoni Finanzjarja.
 Artikolu LAW.AML.129 Trasparenza tas-sjieda benefiċjarja għal entitajiet korporattivi u entitajiet ġuridiċi oħra
 1.Għall-finijiet ta' dan l-Artikolu, id-definizzjonijiet li ġejjin għandhom japplikaw:
 (a)“sid benefiċjarju” tfisser kwalunkwe individwu fir-rigward ta’ entità korporattiva li, skont il-liġijiet u r-regolamenti tal-Parti:
 (I)jeżerċita jew ikollu d-dritt li jeżerċita kontroll finali fuq il-ġestjoni tal-entità;
 (II)fl-aħħar mill-aħħar jippossjedi jew jikkontrolla direttament jew indirettament aktar minn 25 % tad-drittijiet tal-vot jew ishma jew interessi oħra ta’ sjieda fl-entità, mingħajr preġudizzju għad-dritt ta’ kull Parti li tiddefinixxi perċentwal aktar baxx; jew
 (III)inkella jikkontrolla jew ikollu d-dritt li jikkontrolla l-entità;
 Fir-rigward ta’ entitajiet ġuridiċi bħal fondazzjonijiet, Anstalt u sħubiji b’responsabbiltà limitata, kull Parti għandha d-dritt li tiddetermina kriterji simili għall-identifikazzjoni tas-sid benefiċjarju, jew, jekk tagħżel dan, li tapplika d-definizzjoni stabbilita fil-punt (a) tal-Artikolu AML.130 (1) [Trasparenza tas-Sjieda Benefiċjarja tal-arranġamenti legali], b’kont meħud tal-forma u l-istruttura ta’ tali entitajiet.
 Fir-rigward ta’ entitajiet legali oħra mhux imsemmija hawn fuq, kull Parti għandha tqis il-forom u l-istrutturi differenti ta’ tali entitajiet u l-livelli ta’ riskji ta’ ħasil tal-flus u finanzjament tat-terroriżmu assoċjati ma’ tali entitajiet, bil-ħsieb li jiġu deċiżi l-livelli xierqa ta’ trasparenza tas-sjieda benefiċjarja.
 (b)“informazzjoni bażika dwar sid benefiċjarju” tfisser l-isem, ix-xahar u s-sena tat-twelid tas-sid benefiċjarju, il-pajjiż tar-residenza u n-nazzjonalità, kif ukoll in-natura u l-firxa tal-interess miżmum jew tal-kontroll eżerċitat fuq l-entità mis-sid benefiċjarju;
 (c)“awtoritajiet kompetenti” tfisser:
 (I)awtoritajiet pubbliċi, inklużi l-Unitajiet tal-Intelligence Finanzjarja, li għandhom responsabbiltajiet iddeżinjati għall-ġlieda kontra l-ħasil tal-flus jew il-finanzjament tat-terroriżmu;
 (II)awtoritajiet pubbliċi li għandhom il-funzjoni tal-investigazzjoni jew il-prosekuzzjoni tal-ħasil tal-flus, reati predikati assoċjati jew il-finanzjament tat-terroriżmu, jew li jkollhom il-funzjoni tal-ittraċċar, il-qbid jew l-iffriżar u l-konfiska tal-assi kriminali;
 (III)awtoritajiet pubbliċi li għandhom responsabbiltajiet superviżorji jew ta’ monitoraġġ immirati biex jiżguraw il-konformità mar-rekwiżiti tal-ġlieda kontra l-ħasil tal-flus jew kontra l-finanzjament tat-terroriżmu.
 Din id-definizzjoni hija mingħajr preġudizzju għad-dritt ta’ kull Parti li tidentifika awtoritajiet kompetenti addizzjonali li jistgħu jaċċessaw informazzjoni dwar is-sidien benefiċjarji.
 2.Kull Parti għandha tiżgura li l-entitajiet ġuridiċi fit-territorju tagħha jżommu informazzjoni adegwata, preċiża u aġġornata dwar is-sidien benefiċjarji. Kull Parti għandha tistabbilixxi mekkaniżmi biex tiżgura li l-awtoritajiet kompetenti tagħha jkollhom aċċess f’waqtu għal tali informazzjoni.
 3.Kull Parti għandha tistabbilixxi jew iżżomm reġistru ċentrali li jżomm informazzjoni adegwata, aġġornata u preċiża dwar is-sidien benefiċjarji. Fil-każ tal-Unjoni, ir-reġistri ċentrali għandhom jiġu stabbiliti fil-livell tal-Istati Membri. Dan l-obbligu ma għandux japplika fir-rigward ta’ entitajiet ġuridiċi elenkati f’borża li huma soġġetti għal rekwiżiti ta’ żvelar fir-rigward ta’ livell adegwat ta’ trasparenza. Jekk l-ebda sid benefiċjarju ma jiġi identifikat fir-rigward ta’ entità, ir-reġistru għandu jżomm informazzjoni alternattiva, bħal dikjarazzjoni li ebda sid benefiċjarju ma ġie identifikat jew dettalji tal-persuna fiżika jew persuni fiżiċi li jkollhom il-kariga ta’ uffiċjal maniġerjali anzjan fl-entità ġuridika.
 4.Kull Parti għandha tiżgura li l-informazzjoni miżmuma fir-reġistru jew ir-reġistri ċentrali tagħha tkun disponibbli għall-awtoritajiet kompetenti tagħha mingħajr restrizzjoni u fil-ħin.
 5.Kull Parti għandha tiżgura li informazzjoni bażika dwar is-sidien benefiċjarji tkun disponibbli għal kull membru tal-pubbliku. Jistgħu jsiru eċċezzjonijiet limitati għad-disponibbiltà pubblika tal-informazzjoni skont dan il-paragrafu f’każijiet jekk l-aċċess pubbliku jesponi lis-sid benefiċjarju għal riskji sproporzjonati, bħal riskji ta’ frodi, sekwestru, rikatt, estorsjoni, fastidju, vjolenza jew intimidazzjoni, jew fejn is-sid benefiċjarju jkun minorenni jew b’xi mod ieħor legalment inkapaċi.
 6.Kull Parti għandha tiżgura li jkun hemm sanzjonijiet effettivi, proporzjonati u dissważivi kontra kull persuna ġuridika jew fiżika li tonqos milli tikkonforma mar-rekwiżiti imposti fuqhom b’rabta mal-kwistjonijiet imsemmija f’dan l-Artikolu.
 7.Kull Parti għandha tiżgura li l-awtoritajiet kompetenti tagħha jkunu jistgħu jipprovdu l-informazzjoni msemmija fil-paragrafi 2 u 3 lill-awtoritajiet kompetenti tal-Parti l-oħra fil-ħin, b’mod effettiv u mingħajr ħlas. Għal dan il-għan, il-Partijiet għandhom jikkunsidraw modi biex jiżguraw l-iskambju sigur ta’ informazzjoni.
 Artikolu LAW.AML.130 Trasparenza tas-sjieda benefiċjarja tal-arranġamenti legali
 1.Għall-finijiet ta' dan l-Artikolu, id-definizzjonijiet li ġejjin għandhom japplikaw:
 (a)“sid benefiċjarju” tfisser is-settlor, il-protettur (jekk ikun hemm), il-fiduċjarji, il-benefiċjarju jew il-klassi ta’ benefiċjarji, kwalunkwe persuna li jkollha pożizzjoni ekwivalenti fir-rigward ta’ arranġament ġuridiku bi struttura jew funzjoni simili għal trust espressa, u kwalunkwe persuna fiżika oħra li teżerċita kontroll effettiv aħħari fuq trust jew arranġament legali simili;
 (b)“awtoritajiet kompetenti” tfisser:
 (I)awtoritajiet pubbliċi, inklużi l-Unitajiet tal-Intelligence Finanzjarja, li għandhom responsabbiltajiet iddeżinjati għall-ġlieda kontra l-ħasil tal-flus jew il-finanzjament tat-terroriżmu;
 (II)awtoritajiet pubbliċi li għandhom il-funzjoni tal-investigazzjoni jew il-prosekuzzjoni tal-ħasil tal-flus, reati predikati assoċjati jew il-finanzjament tat-terroriżmu, jew il-funzjoni tal-ittraċċar, il-qbid jew l-iffriżar u l-konfiska tal-assi kriminali;
 (III)awtoritajiet pubbliċi li għandhom responsabbiltajiet superviżorji jew ta’ monitoraġġ immirati biex jiżguraw il-konformità mar-rekwiżiti tal-ġlieda kontra l-ħasil tal-flus jew kontra l-finanzjament tat-terroriżmu.
 Din id-definizzjoni hija mingħajr preġudizzju għad-dritt ta’ kull Parti li tidentifika awtoritajiet kompetenti addizzjonali li jistgħu jaċċessaw informazzjoni dwar is-sidien benefiċjarji.
 2.Kull Parti għandha tiżgura li l-fiduċjarji ta’ trusts espressi jżommu informazzjoni adegwata, akkurata u aġġornata dwar is-sidien benefiċjarji. Dawn il-miżuri għandhom japplikaw ukoll għal arranġamenti legali oħra identifikati minn kull Parti bħala li għandhom struttura jew funzjoni simili għat-trusts.
 3.Kull Parti għandha tistabbilixxi mekkaniżmi biex tiżgura li l-awtoritajiet kompetenti tagħha jkollhom aċċess f’waqtu għal informazzjoni adegwata, preċiża u aġġornata dwar is-sidien benefiċjarji ta’ trusts express u arranġamenti legali oħra bi struttura jew funzjoni simili għal trusts fit-territorju tagħha.
 4.Jekk l-informazzjoni dwar is-sjieda benefiċjarja dwar trusts jew arranġamenti legali simili tinżamm f’reġistru ċentrali, l-Istat ikkonċernat għandu jiżgura li l-informazzjoni tkun adegwata, preċiża u aġġornata, u li l-awtoritajiet kompetenti jkollhom aċċess f’waqtu u mingħajr restrizzjonijiet għal tali informazzjoni. Il-Partijiet għandhom jagħmlu ħilithom biex jikkunsidraw modi biex jipprovdu aċċess għal informazzjoni dwar is-sjieda benefiċjarja dwar trusts u arranġamenti legali simili lil individwi jew organizzazzjonijiet li jistgħu juru interess leġittimu li jaraw tali informazzjoni.
 5.Kull Parti għandha tiżgura li jkun hemm sanzjonijiet effettivi, proporzjonati u dissważivi kontra kull persuna ġuridika jew fiżika li tonqos milli tikkonforma mar-rekwiżiti imposti fuqhom b’rabta mal-kwistjonijiet imsemmija f’dan l-Artikolu.
 6.Kull Parti għandha tiżgura li l-awtoritajiet kompetenti tagħha jkunu jistgħu jipprovdu l-informazzjoni msemmija fil-paragrafu 3 lill-awtoritajiet kompetenti tal-Parti l-oħra fil-ħin, b’mod effettiv u mingħajr ħlas. Għal dan il-għan, il-Partijiet għandhom jikkunsidraw modi biex jiżguraw l-iskambju sigur ta’ informazzjoni.
 Titolu XI: Iffriżar u konfiska
 Artikolu LAW.CONFISC.1: Għanijiet u prinċipji tal-kooperazzjoni.
 1. L-objettiv ta’ dan it-Titolu huwa li jipprevedi kooperazzjoni bejn ir-Renju Unit, minn naħa waħda, u l-Istati Membri, min-naħa l-oħra, sa fejn ikun l-aktar possibbli għall-finijiet ta’ investigazzjonijiet u proċedimenti mmirati lejn l-iffriżar ta’ proprjetà bil-ħsieb tal-konfiska sussegwenti tagħha u investigazzjonijiet u proċedimenti mmirati lejn il-konfiska ta’ proprjetà fil-qafas tal-proċedimenti f’materji kriminali. Dan ma jipprekludix kooperazzjoni oħra skont l-Artikolu LAW.CONFISC.10 (5) u (6) [Obbligu ta’ konfiska]. Dan it-Titolu jipprevedi wkoll kooperazzjoni ma’ korpi tal-Unjoni maħtura mill-Unjoni għall-finijiet ta’ dan it-Titolu.
 2.Kull Stat għandu jikkonforma, skont il-kundizzjonijiet previsti f’dan it-Titolu, ma’ talbiet minn Stat ieħor:
 (a)
 għall-konfiska ta’ elementi speċifiċi ta’ proprjetà, kif ukoll għall-konfiska tar-rikavat li tikkonsisti f’rekwiżit li titħallas somma flus li tikkorrispondi għall-valur tar-rikavat;
 (b)
 għal assistenza investigattiva u miżuri proviżorji bil-ħsieb ta’ kwalunkwe forma ta’ konfiska msemmija fil-punt (a).
 3.Assistenza investigattiva u miżuri proviżorji mfittxija fil-punt (b) tal-paragrafu 2 għandhom jitwettqu kif permess mil-liġi domestika tal-Istat rikjest u f’konformità magħha. Jekk it-talba li tikkonċerna waħda minn dawn il-miżuri tispeċifika formalitajiet jew proċeduri li huma meħtieġa skont il-liġi domestika tal-Istat rikjedenti, anki jekk ma jkunux familjari għall-Istat rikjest, dan tal-aħħar għandu jikkonforma ma’ dawk it-talbiet sal-punt li l-azzjoni mfittxija ma tmurx kontra l-prinċipji fundamentali tal-liġi domestika tiegħu.
 4.L-Istat rikjest għandu jiżgura li t-talbiet li jkunu ġejjin minn Stat ieħor sabiex jiġu identifikati, ittraċċati, iffriżati jew issekwestrati r-rikavat u l-istrumenti, jirċievu l-istess prijorità bħal dawk magħmula fil-qafas tal-proċeduri domestiċi.
 5.Meta jitlob il-konfiska, għajnuna fl-investigazzjoni u miżuri proviżorji għall-finijiet ta’ konfiska, l-Istat rikjedenti għandu jiżgura li l-prinċipji tan-neċessità u tal-proporzjonalità jiġu rrispettati.
 6.Id-dispożizzjonijiet ta’ dan it-Titolu japplikaw minflok il-Kapitoli tal-“kooperazzjoni internazzjonali” tal-Konvenzjoni tal-Kunsill tal-Ewropa dwar il-Ħasil tal-Flus, it-Tiftix, il-Qbid u l-Konfiska tar-Rikavati mill-Kriminalità u dwar il-Finanzjament tat-Terroriżmu, magħmula f’Varsavja fis-16 ta’ Mejju 2005 (“il-Konvenzjoni tal-2005”) u l-Konvenzjoni dwar il-Ħasil, it-Tiftix, is-Sekwestru u l-Konfiska tar-Rikavati mill-Kriminalità, magħmula fi Strasburgu fit-8 ta’ Novembru 1990 (“il-Konvenzjoni tal-1990”). L-Artikolu LAW.CONFISC.2 [Definizzjonijiet] ta’ dan il-Ftehim jissostitwixxi d-definizzjonijiet korrispondenti fl-Artikolu 1 tal-Konvenzjoni tal-2005 u l-Artikolu 1 tal-Konvenzjoni tal-1990. Id-dispożizzjonijiet ta’ dan it-Titolu ma jaffettwawx l-obbligi tal-Istati skont id-dispożizzjonijiet l-oħra tal-Konvenzjoni tal-2005 u tal-Konvenzjoni tal-1990.
 Artikolu LAW.CONFISC.2: Definizzjonijiet
 Għall-finijiet ta’ dan it-Titolu, japplikaw id-definizzjonijiet li ġejjin:
 (a)“konfiska” tfisser penali jew miżura, ordnata minn qorti b’segwitu għal proċedimenti fir-rigward ta’ reat kriminali jew reati kriminali, li jirriżultaw fil-privazzjoni finali ta’ proprjetà,
 (b)“iffriżar” jew “sekwestru” tfisser il-projbizzjoni temporanja tat-trasferiment, il-qerda, il-konverżjoni, it-trasferiment jew il-moviment ta’ proprjetà jew it-teħid temporanju ta’ kustodja jew kontroll ta’ proprjetà fuq il-bażi ta’ ordni maħruġa minn qorti jew awtorità kompetenti oħra;
 (c)“mezzi strumentali” tfisser kwalunkwe proprjetà użata jew maħsuba biex tintuża, bi kwalunkwe mod, kompletament jew parzjalment, biex jitwettaq reat kriminali jew biex jitwettqu reati kriminali;
 (d)“awtorità ġudizzjarja” tfisser awtorità li, skont id-dritt domestiku, tkun imħallef, qorti jew prosekutur pubbliku; prosekutur pubbliku jitqies bħala awtorità ġudizzjarja biss sa fejn id-dritt domestiku jistabbilixxi hekk;
 (e)“rikavat” tfisser kwalunkwe benefiċċju ekonomiku, derivat minn jew miksub, direttament jew indirettament, minn reati kriminali, jew ammont ta’ flus ekwivalenti għal dak il-benefiċċju ekonomiku. tista’ tikkonsisti minn kwalunkwe proprjetà kif definita f’dan l-Artikolu;
 (f)“proprjetà” tinkludi proprjetà ta’ kwalunkwe deskrizzjoni, kemm jekk materjali kif ukoll jekk immaterjali, mobbli jew immobbli, u d-dokumenti jew l-istrumenti legali li jixhdu dritt jew interess fi proprjetà bħal din, li l-Istat rikjedenti jikkunsidra li tkun:
 (I)ir-rikavat minn reat kriminali, jew l-ekwivalenti tiegħu, sew l-ammont sħiħ tal-valur ta’ tali rikavat jew parti biss minn tali rikavat;
 (II)il-mezzi strumentali ta’ reat kriminali, jew il-valur tali mezzi strumentali;
 (III)soġġett għall-konfiska skont kwalunkwe dispożizzjoni oħra relatata mas-setgħat ta’ konfiska skont il-liġi tal-Istat rikjedenti, wara proċedimenti fir-rigward ta’ reat kriminali, inklużi l-konfiska ta’ terza persuna, il-konfiska u l-konfiska estiża mingħajr kundanna finali.
 Artikolu LAW.CONFISC.3: Obbligu ta’ assistenza
 L-Istati għandhom jagħtu lil xulxin, b'talba, l-aktar miżura wiesgħa possibbli ta’ assistenza fl-identifikazzjoni u fit-traċċar tal-istrumenti, tar-rikavat u ta’ proprjetà oħra li tista’ tiġi konfiskata. Tali assistenza għandha tinkludi kull miżura li tipprovdi u tiżgura evidenza dwar l-eżistenza, il-post jew il-moviment, in-natura, l-istatus legali jew il-valur ta’ dawk il-mezzi strumentali, rikavati jew proprjetà oħra.
 Artikolu LAW.CONFISC.4: Talbiet għal informazzjoni dwar kontijiet bankarji u kaxex ta’ depożitu sikur
 1.L-Istat rikjest għandu, bil-kundizzjonijiet stabbiliti f’dan l-Artikolu, jieħu l-miżuri meħtieġa biex jiddetermina, bi tweġiba għal talba mibgħuta minn Stat ieħor, jekk persuna fiżika jew ġuridika li hija s-suġġett ta’ investigazzjoni kriminali għandhiex jew tikkontrollax kont wieħed jew aktar, ta’ kwalunkwe natura, fi kwalunkwe bank li jinsab fit-territorju tiegħu u, jekk iva, jipprovdi d-dettalji tal-kontijiet identifikati. Dawn id-dettalji għandhom jinkludu b’mod partikolari l-isem tad-detentur tal-kont tal-klijent u n-numru IBAN, u fil-każ ta’ kaxex ta’ depożitu sikur l-isem tal-lokatarju jew numru ta’ identifikazzjoni uniku.
 2.L-obbligu stabbilit fil-paragrafu 1 japplika biss sa fejn l-informazzjoni tkun fil-pussess tal-bank li jkun qiegħed iżomm il-kont.
 3.Minbarra r-rekwiżiti tal-Artikolu LAW.CONFISC.25 [Kontenut tat-talba], l-Istat rikjedenti għandu, fit-talba:
 (a)jindika għaliex jikkunsidra li l-informazzjoni mitluba x’aktarx li hija ta’ valur sostanzjali għall-finijiet tal-investigazzjoni kriminali dwar ir-reat;
 (b)jiddikjara għal liema raġunijiet jippreżumi li l-banek fl-Istat rikjest iżommu l-kont u jispeċifika, sa fejn ikun l-aktar possibbli, liema banek u kontijiet jistgħu jkunu involuti; u
 (c)jinkludi kwalunkwe informazzjoni addizzjonali li tkun disponibbli li tista’ tiffaċilita l-eżekuzzjoni tat-talba.
 4.
 Ir-Renju Unit u l-Unjoni, li jaġixxu f’isem kwalunkwe wieħed mill-Istati Membri tagħhom, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li dan l-Artikolu se jiġi estiż għal kontijiet miżmuma f’istituzzjonijiet finanzjarji mhux bankarji. Tali notifiki jistgħu jsiru soġġetti għall-prinċipju ta’ reċiproċità.
 Artikolu LAW.CONFISC.5: Talbiet għal informazzjoni dwar tranżazzjonijiet bankarji
 1.B'talba minn Stat ieħor, l-Istat rikjest għandu jipprovdi d-dettalji tal-kontijiet bankarji speċifikati u tal-operazzjonijiet bankarji li jkunu twettqu matul perjodu speċifikat permezz ta’ kont wieħed jew aktar speċifikat fit-talba, inklużi d-dettalji ta’ kwalunkwe kont li jibgħat jew jirċievi.
 2.L-obbligu stabbilit fil-paragrafu 1 japplika biss sa fejn l-informazzjoni tkun fil-pussess tal-bank li jkun qiegħed iżomm il-kont.
 3.Minbarra r-rekwiżiti tal-Artikolu LAW.CONFISC.25 [Kontenut tat-talba], fit-talba tiegħu l-Istat rikjedenti għandu jindika fit-talba tiegħu għaliex iqis l-informazzjoni mitluba rilevanti għall-finijiet tal-investigazzjoni kriminali dwar ir-reat.
 4.L-Istat rikjest jista’ jagħmel l-eżekuzzjoni ta’ din it-talba dipendenti fuq l-istess kundizzjonijiet li japplika fir-rigward ta’ talbiet għal tiftix u sekwestru.
 5.Ir-Renju Unit u l-Unjoni, li jaġixxu f’isem kwalunkwe wieħed mill-Istati Membri tagħhom, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li dan l-Artikolu se jiġi estiż għal kontijiet miżmuma f’istituzzjonijiet finanzjarji mhux bankarji. Tali notifiki jistgħu jsiru soġġetti għall-prinċipju ta’ reċiproċità.
 Artikolu LAW.CONFISC.6: Talbiet għall-monitoraġġ ta’ tranżazzjonijiet bankarji
 1.L-Istat rikjest għandu jiżgura li, b'talba ta’ Stat ieħor, ikun jista’ jimmonitorja, matul perjodu speċifikat, l-operazzjonijiet bankarji li jkunu qed jitwettqu permezz ta’ kont wieħed jew aktar speċifikati fit-talba u jikkomunika r-riżultati tal-monitoraġġ lill-Istat rikjedenti.
 2.Minbarra r-rekwiżiti tal-Artikolu LAW.CONFISC.25 [Kontenut tat-talba], fit-talba tiegħu l-Istat rikjedenti għandu jindika fit-talba tiegħu għaliex iqis l-informazzjoni mitluba rilevanti għall-finijiet tal-investigazzjoni kriminali dwar ir-reat.
 3.Id-deċiżjoni ta’ monitoraġġ għandha tittieħed f’kull każ individwali mill-awtoritajiet kompetenti tal-Istat rikjest, skont il-liġi domestika tiegħu.
 4.Id-dettalji prattiċi rigward il-monitoraġġ għandhom ikunu miftehma bejn l-awtoritajiet kompetenti tal-Istati rikjedenti u ta’ dak rikjest.
 5.Ir-Renju Unit u l-Unjoni, li jaġixxu f’isem kwalunkwe wieħed mill-Istati Membri tagħhom, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li dan l-Artikolu se jiġi estiż għal kontijiet miżmuma f’istituzzjonijiet finanzjarji mhux bankarji. Tali notifiki jistgħu jsiru soġġetti għall-prinċipju ta’ reċiproċità.
 Artikolu LAW.CONFISC.7: Informazzjoni spontanja
 Mingħajr preġudizzju għall-investigazzjonijiet jew il-proċedimenti tiegħu stess, Stat jista’ mingħajr talba minn qabel jgħaddi lil Stat ieħor informazzjoni dwar il-mezzi strumentali, ir-rikavat u proprjetà oħra li tista’ tiġi kkonfiskata, fejn iqis li d-divulgazzjoni ta’ tali informazzjoni tista’ tgħin lill-Istat riċeventi biex jibda jew iwettaq investigazzjonijiet jew proċedimenti jew jista’ jwassal għal talba minn dak l-Istat skont dan it-Titolu.
 Artikolu LAW.CONFISC.8: Obbligu li jittieħdu miżuri proviżorji
 1.B'talba ta’ Stat ieħor li jkun fetaħ investigazzjoni jew proċedimenti kriminali, jew investigazzjoni jew proċedimenti għall-fini ta’ konfiska, l-Istat rikjest għandu jieħu l-miżuri proviżorji meħtieġa, bħall-iffriżar jew is-sekwestru, biex jipprevjeni kwalunkwe negozjar fi, trasferiment jew disponiment ta’ proprjetà li, fi stadju aktar tard, tista’ tkun is-suġġett ta’ talba għal konfiska jew li tista’ tissodisfa t-talba.
 2.Stat li jkun irċieva talba għal konfiska skont l-Artikolu LAW.CONFISC.10 [Obbligu ta’ konfiska] għandu, jekk ikun mitlub, jieħu l-miżuri msemmija fil-paragrafu 1 ta’ dan l-Artikolu fir-rigward ta’ kwalunkwe proprjetà li tkun is-suġġett tat-talba jew li tista’ tissodisfa t-talba.
 3.Meta tasal talba skont dan l-Artikolu, l-Istat rikjest għandu jieħu l-miżuri kollha meħtieġa biex jikkonforma mat-talba mingħajr dewmien u bl-istess veloċità u prijorità bħal fil-każ ta’ każ domestiku simili u jibgħat konferma mingħajr dewmien u bi kwalunkwe mezz ta’ preżentazzjoni ta’ rekord bil-miktub lill-Istat rikjedenti.
 4.Jekk l-Istat rikjedenti jiddikjara li l-iffriżar immedjat huwa meħtieġ billi hemm raġunijiet leġittimi biex wieħed jemmen li l-proprjetà inkwistjoni se titneħħa jew tinqered immedjatament, l-Istat rikjest għandu jieħu l-miżuri kollha meħtieġa biex jikkonforma mat-talba fi żmien 96 siegħa minn meta jirċievi t-talba u jibgħat konferma lill-Istat rikjedenti bi kwalunkwe mezz ta’ preżentazzjoni ta’ rekord bil-miktub u mingħajr dewmien.
 5.Jekk l-Istat rikjest ma jkunx jista’ jikkonforma mal-limitu ta’ żmien skont il-paragrafu 4, l-Istat rikjest għandu jinforma immedjatament lill-Istat rikjedenti, u jikkonsulta mal-Istat rikjedenti dwar il-passi xierqa li jmiss.
 6.Kull skadenza tal-limiti ta’ żmien skont il-paragrafu 4 ma trendix nulli r-rekwiżiti mqiegħda fuq l-Istat rikjest minn dan l-Artikolu.
 Artikolu LAW.CONFISC.9: Eżekuzzjoni tal-miżuri proviżorji
 1.Wara l-eżekuzzjoni tal-miżuri proviżorji mitluba f’konformità mal-Artikolu LAW.CONFISC.8(1) [Obbligu li jittieħdu miżuri proviżorji], l-Istat rikjedenti għandu jipprovdi spontanjament u malajr kemm jista’ jkun lill-Istat rikjest l-informazzjoni kollha li tista’ tixħet dubju fuq il-firxa ta’ dawk il-miżuri jew timmodifikaha. L-Istat rikjedenti għandu jipprovdi wkoll mingħajr dewmien l-informazzjoni komplementari kollha meħtieġa mill-Istat rikjest u li hija meħtieġa għall-implimentazzjoni tal-miżuri proviżorji u għas-segwitu tagħhom.
 2.Qabel ma titneħħa kwalunkwe miżura proviżorja meħuda skont l-Artikolu LAW.CONFISC.8 [Obbligu li jittieħdu miżuri proviżorji], l-Istat rikjest għandu, jekk possibbli, jagħti lill-Istat rikjedenti l-opportunità li jippreżenta r-raġunijiet tiegħu favur it-tkomplija tal-miżura.
 Artikolu LAW.CONFISC.10: Obbligu ta’ konfiska
 1.L-Istat li jkun irċieva talba għall-konfiska ta’ proprjetà li tkun tinsab fit-territorju tiegħu għandu:
 (a)jeżegwixxi ordni ta’ konfiska magħmula minn qorti ta’ Stat rikjedenti fir-rigward ta’ tali proprjetà; jew
 (b)jippreżenta t-talba lill-awtoritajiet kompetenti tiegħu għall-fini li jikseb ordni ta’ konfiska u, jekk tingħata tali ordni, jinfurzaha.
 2.Għall-finijiet tal-punt (b) tal-paragrafu 1, l-Istati għandhom, kull meta jkun meħtieġ, ikollhom il-kompetenza li jibdew proċedimenti ta’ konfiska skont il-liġi domestika tagħhom stess.
 3.Il-paragrafu 1 japplika wkoll għall-konfiska li tikkonsisti f’rekwiżit li titħallas somma ta’ flus li tikkorrispondi għall-valur tar-rikavat, jekk il-proprjetà li għaliha tista’ tiġi eżegwita l-konfiska tkun tinsab fl-Istat rikjest. F’dawn il-każijiet, jekk tiġi infurzata l-konfiska skont il-paragrafu 1, l-Istat rikjest għandu, jekk ma jinkisibx il-pagament, jissodisfa t-talba dwar kwalunkwe proprjetà disponibbli għal dak il-għan.
 4.Jekk talba għall-konfiska tikkonċerna oġġett speċifiku ta’ proprjetà, l-Istat rikjedenti u l-Istat rikjest jistgħu jaqblu li l-Istat rikjest jista’ jinforza l-konfiska fil-forma ta’ rekwiżit li titħallas somma ta’ flus li tikkorrispondi għall-valur tal-proprjetà.
 5.Stat għandu jikkoopera kemm jista’ jkun skont il-liġi domestika tiegħu ma’ Stat li jitlob l-eżekuzzjoni ta’ miżuri ekwivalenti għal konfiska ta’ proprjetà, jekk it-talba ma tkunx inħarġet fil-qafas ta’ proċedimenti f’materji kriminali, sa fejn tali miżuri jkunu ordnati minn awtorità ġudizzjarja tal-Istat rikjedenti fir-rigward ta’ reat kriminali, dment li jkun ġie stabbilit li l-proprjetà tikkostitwixxi rikavat jew:
 (a)proprjetà oħra li fiha r-rikavat ikun ġie ttrasformat jew ikkonvertit;
 (b)proprjetà akkwistata minn sorsi leġittimi, jekk ir-rikavat ikun ġie mħallat, kompletament jew parzjalment, ma’ dik il-proprjetà, sal-valur ivvalutat tar-rikavat imħallat; jew
 (c)introjtu jew benefiċċju ieħor derivat mir-rikavat, minn proprjetà li fiha r-rikavat minn reat ikun ġie ttrasformat jew ikkonvertit jew minn proprjetà li magħha ikun ġie mħallat ir-rikavat ta’ reat, sal-valur ivvalutat tar-rikavat imħallat, bl-istess mod u sal-istess livell bħar-rikavat.
 6.Il-miżuri msemmija fil-paragrafu 5 jinkludu miżuri li jippermettu l-qbid, id-detenzjoni u s-sekwestru ta’ proprjetà u assi permezz ta’ rikorsi lill-qrati ċivili.
 7.L-Istat rikjest għandu jieħu d-deċiżjoni dwar l-eżekuzzjoni tal-ordni ta’ konfiska mingħajr dewmien, u, mingħajr preġudizzju għall-paragrafu 8 ta’ dan l-Artikolu, mhux aktar tard minn 45 jum wara li jirċievi t-talba. L-Istat rikjest għandu jibgħat konferma lill-Istat rikjedenti permezz ta’ kwalunkwe mezz ta’ produzzjoni ta’ rekord bil-miktub u mingħajr dewmien. Sakemm ma jeżistux raġunijiet għal posponiment skont l-Artikolu LAW.CONFISC.17 [Posponiment], l-Istat rikjest għandu jieħu l-miżuri konkreti meħtieġa għall-eżekuzzjoni tal-ordni ta’ konfiska mingħajr dewmien u, tal-anqas, bl-istess ħeffa u prijorità bħal fil-każ ta’ każ domestiku simili.
 8.Jekk l-Istat rikjest ma jkunx jista’ jikkonforma mal-limitu ta’ żmien skont il-paragrafu 7, l-Istat rikjest għandu jinforma immedjatament lill-Istat rikjedenti, u jikkonsulta lill-Istat rikjedenti dwar il-passi xierqa li jmiss.
 9.Kull skadenza tal-limitu ta’ żmien skont il-paragrafu 7 ma trendix nulli r-rekwiżiti mqiegħda fuq l-Istat rikjest minn dan l-Artikolu.
 Artikolu LAW.CONFISC.11: Eżekuzzjoni ta’ konfiska
 1.Il-proċeduri għall-kisba u l-infurzar tal-konfiska skont l-Artikolu LAW.CONFISC.10 [Obbligu ta’ konfiska] għandhom ikunu rregolati mil-liġi domestika tal-Istat rikjest.
 2.L-Istat rikjest għandu jkun marbut bis-sejbiet dwar il-fatti sa fejn dawn jiġu ddikjarati f’kundanna jew f’deċiżjoni ġudizzjarja maħruġa minn qorti tal-Istat rikjedenti jew sa fejn dik il-kundanna jew deċiżjoni ġudizzjarja tkun ibbażata b’mod impliċitu fuqhom.
 3.Jekk il-konfiska tikkonsisti fir-rekwiżit li titħallas somma ta’ flus, l-awtorità kompetenti tal-Istat rikjest għandha tikkonverti l-ammont ta’ din fil-munita ta’ dak l-Istat bir-rata tad-deċiżjoni tal-kambju applikabbli fiż-żmien meta tittieħed id-deċiżjoni li tiġi infurzata l-konfiska.
 Artikolu LAW.CONFISC.12: Proprjetà konfiskata
 1.Mingħajr preġudizzju għall-paragrafi 2 u 3 ta’ dan l-Artikolu, il-proprjetà kkonfiskata skont l-Artikoli LAW.CONFISC.10 [Obbligu ta’ konfiska] u LAW.CONFISC.11 [Eżekuzzjoni ta’ konfiska] għandha tiġi rilaxxata mill-Istat rikjest skont il-liġi domestika u l-proċeduri amministrattivi tiegħu.
 2.Jekk jaġixxi fuq it-talba magħmula minn Stat ieħor skont l-Artikolu LAW.CONFISC.10 [Obbligu ta’ konfiska], l-Istat rikjest għandu, sa fejn ikun permess mil-liġi domestika tiegħu u jekk jintalab jagħmel dan, jagħti konsiderazzjoni prijoritarja għar-ritorn tal-proprjetà kkonfiskata lill-Istat rikjedenti sabiex ikun jista’ jagħti kumpens lill-vittmi tar-reat jew jirritorna tali proprjetà lis-sidien leġittimi tagħhom.
 3.Jekk jaġixxi fuq it-talba magħmula minn Stat ieħor skont l-Artikolu LAW.CONFISC.10 [Obbligu ta’ konfiska], u wara li jkun ħa kont tad-dritt ta’ vittma għar-restituzzjoni jew kumpens ta’ proprjetà skont il-paragrafu 2 ta’ dan l-Artikolu, l-Istat rikjest għandu jiddisponi mill-flus miksuba bħala riżultat tal-eżekuzzjoni ta’ ordni ta’ konfiska kif ġej:
 (a)jekk l-ammont ikun EUR 10 000 jew anqas, l-ammont għandu jmur għand l-Istat rikjest; jew
 (b)jekk l-ammont ikun akbar minn EUR 10 000, l-Istat rikjest għandu jittrasferixxi 50 % tal-ammont irkuprat lill-Istat rikjedenti.
 4.Minkejja l-paragrafu 3, l-Istat rikjedenti u l-Istat rikjest jistgħu, fuq bażi ta’ każ b’każ, jagħtu kunsiderazzjoni speċjali lill-konklużjoni ta’ tali ftehimiet jew arranġamenti oħra dwar id-disponiment ta’ proprjetà kif iqisu xieraq.
 Artikolu LAW.CONFISC.13: Dritt ta’ infurzar u ammont massimu ta’ konfiska
 1.Talba għal konfiska magħmula skont l-Artikolu LAW.CONFISC.10 [Obbligu ta’ konfiska] ma taffettwax id-dritt tal-Istat rikjedenti li jinforza l-ordni ta’ konfiska huwa stess.
 2.Xejn f’dan it-Titolu ma għandu jiġi interpretat li jippermetti li l-valur totali tal-konfiska jaqbeż l-ammont tas-somma ta’ flus speċifikata fl-ordni ta’ konfiska. Jekk Stat isib li dan jista’ jseħħ, l-Istati kkonċernati għandhom jidħlu f’konsultazzjonijiet sabiex jevitaw dan l-effett.
 Artikolu LAW.CONFISC.14: Priġunerija f’każ ta’ inadempjenza
 L-Istat rikjest ma għandux jimponi priġunerija f’każ ta’ inadempjenza jew kwalunkwe miżura oħra li tirrestrinġi l-libertà ta’ persuna bħala riżultat ta’ talba skont l-Artikolu LAW.CONFISC.10 [Obbligu ta’ konfiska] mingħajr il-kunsens tal-Istat rikjedenti.
 Artikolu LAW.CONFISC.15: Raġunijiet għar-rifjut
 1.Il-kooperazzjoni skont dan it-Titolu tista’ tiġi rrifjutata jekk:
 (a)l-Istat rikjest jikkunsidra li l-eżekuzzjoni tat-talba tmur kontra l-prinċipju ta’ ne bis in idem; jew
 (b)ir-reat li għalih tirreferi t-talba ma jkunx jikkostitwixxi reat skont il-liġi domestika tal-Istat rikjest jekk jitwettaq fil-ġuriżdizzjoni tiegħu; Madankollu, din ir-raġuni għal rifjut tapplika għall-kooperazzjoni skont l-Artikoli LAW.CONFISC.3 [Obbligu ta’ assistenza] sa LAW.CONFISC.7 [Informazzjoni spontanja] biss sa fejn l-assistenza mitluba tinvolvi azzjoni kostretta.
 2.Ir-Renju Unit u l-Unjoni, li taġixxi f’isem kwalunkwe wieħed mill-Istati Membri tagħha, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li, fuq il-bażi tar-reċiproċità, il-kundizzjoni tal-kriminalità doppja msemmija fil-punt (b) tal-paragrafu 1 ta’ dan l-Artikolu ma tiġix applikata dment li r-reat li jwassal għat-talba jkun:
 (a)Wieħed mir-reati elenkati fl-Artikolu LAW.SURR.79 (4) [Kamp ta’ applikazzjoni], kif definit mil-liġi tal-Istat rikjedenti; u
 (b)punibbli fl-Istat rikjedenti b’sentenza ta’ kustodja jew ordni ta’ detenzjoni għal perjodu massimu ta’ mill-inqas tliet snin.
 3.Kooperazzjoni skont l-Artikoli LAW.CONFISC.3 [Obbligu ta’ assistenza] sa LAW.CONFISC.7 [Informazzjoni spontanja], sa fejn l-assistenza mitluba tinvolvi azzjoni kostretta, u skont l-Artikoli LAW.CONFISC.8 [Obbligu li jittieħdu miżuri proviżorji] u LAW.CONFISC.9 [Eżekuzzjoni ta’ miżuri proviżorji] tista’ tiġi rrifjutata wkoll jekk il-miżuri mfittxija ma setgħux jittieħdu skont il-liġi domestika tal-Istat rikjest għall-finijiet ta’ investigazzjonijiet jew proċedimenti f’każ domestiku simili.
 4.Jekk il-liġi domestika tal-Istat rikjest hekk teħtieġ, il-kooperazzjoni skont l-Artikoli LAW.CONFISC.3 [Obbligu ta’ assistenza] sa LAW.CONFISC.7 [Informazzjoni spontanja], sa fejn l-assistenza mitluba tinvolvi azzjoni kostretta, u skont l-Artikoli LAW.CONFISC.8 [Obbligu li jittieħdu miżuri proviżorji] u LAW.CONFISC.9 [Eżekuzzjoni ta’ miżuri proviżorji] tista’ tiġi rrifjutata wkoll jekk il-miżuri mfittxija jew kwalunkwe miżura oħra li jkollha effetti simili ma tkunx permessa minn awtorità ġudizzjarja kompetenti, jew fir-rigward tal-awtoritajiet kompetenti tal-Istat rikjedent, jekk it-talba ma tkunx awtorizzata minn awtorità ġudizzjarja li jaġixxi fir-rigward ta’ reati kriminali.
 5.Kooperazzjoni skont l-Artikoli LAW.CONFISC.10 [Obbligu ta’ konfiska] sa LAW.CONFISC.14 [Priġunerija f’inadempjenza] tista’ tiġi rrifjutata wkoll jekk:
 (a)skont il-liġi domestika tal-Istat rikjest, il-konfiska ma tkunx prevista fir-rigward tat-tip ta’ reat li miegħu hija relatata t-talba;
 (b)mingħajr preġudizzju għall-obbligu skont l-Artikolu LAW.CONFISC.10(3) [Obbligu ta’ konfiska], tkun kuntrarja għall-prinċipji tal-liġi domestika tal-Istat rikjest dwar il-limiti ta’ konfiska fir-rigward tar-relazzjoni bejn reat u:
 (I)vantaġġ ekonomiku li jista’ jiġi kkwalifikat bħala r-rikavat tiegħu; jew
 (II)proprjetà li tista’ tiġi kkwalifikata bħala l-istrumenti tiegħu;
 (c)skont il-liġi domestika tal-Istat rikjest, il-konfiska ma tistax tibqa’ tiġi imposta jew infurzata minħabba l-iskadenza taż-żmien;
 (d)mingħajr preġudizzju għall-Artikolu LAW.CONFISC.10(5) u (6) [Obbligu ta’ konfiska], it-talba ma tirrigwardax kundanna preċedenti, jew deċiżjoni ta’ natura ġudizzjarja jew dikjarazzjoni f’tali deċiżjoni li reat jew diversi reati twettqu, li fuq il-bażi tagħhom il-konfiska ġiet ordnata jew mitluba;
 (e)il-konfiska jew ma tkunx infurzabbli fl-Istat rikjedenti, jew tkun għadha soġġetta għal mezzi ordinarji ta’ appell; jew
 (f)it-talba tkun relatata ma’ ordni ta’ konfiska li tirriżulta minn deċiżjoni mogħtija in absentia tal-persuna li kontriha tkun inħarġet l-ordni u, fl-opinjoni tal-Istat rikjest, il-proċedimenti mwettqa mill-Istat rikjedenti li wasslu għal tali deċiżjoni ma jkunux issodisfaw id-drittijiet minimi ta’ difiża rikonoxxuti bħala dovuti lil kull persuna li kontriha ssir akkuża kriminali.
 6.Għall-fini tal-punt (f) tal-paragrafu 5, deċiżjoni ma titqiesx li ngħatat in absentia jekk:
 (a)tkun ġiet ikkonfermata jew iddikjarata wara oppożizzjoni mill-persuna konċernata; jew
 (b)tkun saret fl-appell, sakemm l-appell ikun ġie ppreżentat mill-persuna konċernata.
 7.Meta jikkunsidra, għall-finijiet tal-punt (f) tal-paragrafu 5 jekk id-drittijiet minimi ta’ difiża jkunux ġew sodisfati, l-Istat rikjest għandu jieħu kont li l-persuna kkonċernata tkun deliberatament fittxet li tevadi l-ġustizzja jew il-fatt li dik il-persuna, wara li kellha l-possibbiltà li tippreżenta rimedju legali kontra d-deċiżjoni meħuda in absentia, tkun għażlet li ma tagħmilx dan. L-istess japplika meta l-persuna kkonċernata, wara li tkun ġiet debitament innotifikata biċ-ċitazzjoni biex tidher, tkun iddeċidiet li ma tagħmilx dan jew li titlob għal aġġornament.
 8.L-Istati ma għandhomx jinvokaw is-segretezza bankarja bħala raġuni biex jirrifjutaw xi kooperazzjoni skont dan it-Titolu. Jekk il-liġi domestika tiegħu titlob hekk, Stat rikjest jista’ jeħtieġ li talba għal kooperazzjoni li tkun tinvolvi t-tneħħija tas-segretezza bankarja tkun awtorizzata minn awtorità ġudizzjarja li qed taġixxi fir-rigward ta’ reati kriminali.
 9.L-Istat rikjest ma għandux jinvoka l-fatt li:
 (a)il-persuna taħt investigazzjoni jew soġġetta għal ordni ta’ konfiska mill-awtoritajiet tal-Istat rikjedenti tkun persuna ġuridika bħala ostaklu biex tingħata kwalunkwe kooperazzjoni skont dan it-Titolu;
 (b)Il-persuna fiżika li kontriha tkun inħarġet ordni ta’ konfiska tar-rikavat tkun mietet jew persuna ġuridika li kontriha tkun inħarġet ordni ta’ konfiska tar-rikavat sussegwentement tkun ġiet xolta bħala ostaklu għall-għoti ta’ assistenza skont il-punt (a) tal-Artikolu LAW.CONFISC.10(1) [Obbligu ta’ konfiska]; jew
 (c)il-persuna li tkun qed tiġi investigata jew soġġetta għal ordni ta’ konfiska mill-awtoritajiet tal-Istat rikjedenti tissemma fit-talba kemm bħala l-awtur tar-reat kriminali sottostanti kif ukoll tar-reat tal-ħasil tal-flus bħala ostaklu biex tiġi offruta kwalunkwe kooperazzjoni skont dan it-Titolu.
 Artikolu LAW.CONFISC.16: Konsultazzjoni u informazzjoni
 Jekk ikun hemm raġunijiet sostanzjali biex wieħed jemmen li l-eżekuzzjoni ta’ ordni ta’ ffriżar jew ta’ konfiska tkun tinvolvi riskju reali għall-protezzjoni tad-drittijiet fundamentali, l-Istat rikjest għandu, qabel ma jiddeċiedi dwar l-eżekuzzjoni tal-ordni ta’ ffriżar jew ta’ konfiska, jikkonsulta lill-Istat rikjedenti u jista’ jirrikjedi kwalunkwe informazzjoni meħtieġa biex tiġi provduta.
 Artikolu LAW.CONFISC.17: Posponiment
 L-Istat rikjest jista’ jipposponi azzjoni b'talba jekk tali azzjoni tippreġudika investigazzjonijiet jew proċedimenti mill-awtoritajiet tiegħu.
 Artikolu LAW.CONFISC.18: L-għoti parzjali jew kundizzjonali ta’ talba
 Qabel ma jirrifjuta jew jipposponi l-kooperazzjoni skont dan it-Titolu, l-Istat rikjest għandu, jekk xieraq wara li jkun ikkonsulta lill-Istat rikjedenti, iqis jekk it-talba tistax tingħata parzjalment jew tkun soġġetta għal tali kundizzjonijiet li huwa jqis meħtieġa.
 Artikolu LAW.CONFISC.19: Notifika tad-dokumenti
 1.L-Istati għandhom jagħtu lil xulxin l-aktar miżura wiesgħa ta’ assistenza reċiproka fl-għoti ta’ dokumenti ġudizzjarji lil persuni affettwati minn miżuri proviżorji u konfiska.
 2.Xejn f’dan l-Artikolu ma huwa maħsub biex jinterferixxi ma’:
 (a)il-possibbiltà li jintbagħtu dokumenti ġudizzjarji, permezz ta’ mezzi postali, direttament lil persuni barra mill-pajjiż; u
 (b)il-possibbiltà li uffiċjali ġudizzjarji, uffiċjali jew awtoritajiet kompetenti oħra tal-Istat ta’ oriġini jwettqu n-notifika ta’ dokumenti ġudizzjarji direttament permezz tal-awtoritajiet konsulari ta’ dak l-Istat jew permezz tal-awtoritajiet ġudizzjarji, inklużi uffiċjali ġudizzjarji u uffiċjali, jew awtoritajiet kompetenti oħrajn tal-Istat ta’ destinazzjoni.
 3.Meta jinnotifika dokumenti ġudizzjarji lil persuni barra mill-pajjiż affettwati minn miżuri proviżorji jew ordnijiet ta’ konfiska maħruġa fl-Istat akkreditanti, dak l-Istat għandu jindika liema rimedji legali huma disponibbli skont il-liġi domestika tiegħu għal tali persuni.
 Artikolu LAW.CONFISC.20: Rikonoxximent ta’ deċiżjonijiet barranin
 1.Jekk tiġi ttrattata talba għal kooperazzjoni skont l-Artikoli LAW.CONFISC.8 [Obbligu li jittieħdu miżuri proviżorji] lil LAW.CONFISC.14 [Priġunerija f’inadempjenza], l-Istat rikjest għandu jirrikonoxxi kwalunkwe deċiżjoni maħruġa minn awtorità ġudizzjarja meħuda fl-Istat rikjedenti fir-rigward tad-drittijiet mitluba minn terzi persuni.
 2.Ir-rikonoxximent jista’ jiġi rrifjutat jekk:
 (a)terzi persuni ma kellhomx opportunità adegwata biex jasserixxu d-drittijiet tagħhom;
 (b)id-deċiżjoni hija inkompatibbli ma’ deċiżjoni li diġà ttieħdet fl-Istat rikjest dwar l-istess kwistjoni;
 (c)hija inkompatibbli mal-ordni pubbliku tal-Istat rikjest; jew
 (d)id-deċiżjoni ttieħdet b’mod kuntrarju għad-dispożizzjonijiet dwar il-ġurisdizzjoni esklużiva previsti mil-liġi domestika tal-Istat rikjest.
 Artikolu LAW.CONFISC.21: Awtoritajiet
 1.Kull Stat għandu jinnomina awtorità ċentrali biex tkun responsabbli biex tibgħat u twieġeb talbiet magħmula taħt dan it-Titolu, l-eżekuzzjoni ta’ tali talbiet jew it-trasmissjoni tagħhom lill-awtoritajiet kompetenti għall-eżekuzzjoni tagħhom.
 2.L-Unjoni tista’ taħtar korp tal-Unjoni li jista’, minbarra l-awtoritajiet kompetenti tal-Istati Membri, jagħmel u, jekk ikun xieraq, iwettaq talbiet skont dan it-Titolu. Kull talba bħal din għandha tiġi ttrattata għall-finijiet ta’ dan it-Titolu bħala talba minn Stat Membru. L-Unjoni tista’ wkoll taħtar dan il-korp tal-Unjoni bħala l-awtorità ċentrali responsabbli għall-finijiet biex tibgħat u twieġeb talbiet magħmula skont dan it-Titolu minn, jew lil, dan il-korp.
 Artikolu LAW.CONFISC.22: Komunikazzjoni diretta
 1.L-awtoritajiet ċentrali għandhom jikkomunikaw direttament ma’ xulxin.
 2.F’każijiet urġenti, talbiet jew komunikazzjonijiet skont dan it-Titolu jistgħu jintbagħtu direttament mill-awtoritajiet ġudizzjarji tal-Istat rikjedenti lill-awtoritajiet ġudizzjarji tal-Istat rikjest. F’każijiet bħal dawn, għandha tintbagħat kopja fl-istess ħin lill-awtorità ċentrali tal-Istat rikjest permezz tal-awtorità ċentrali tal-Istat rikjedenti.
 3.Jekk issir talba skont il-paragrafu 2 u l-awtorità ma tkunx kompetenti biex tittratta t-talba, hija għandha tirreferi t-talba lill-awtorità nazzjonali kompetenti u tinforma direttament lill-Istat rikjedenti li għamlet dan.
 4.Talbiet jew komunikazzjonijiet skont l-Artikoli LAW.CONFISC.3 [Obbligu ta’ assistenza] sa LAW.CONFISC.7 [Informazzjoni spontanja], li ma jinvolvux azzjoni kostretta, jistgħu jiġu trażmessi direttament mill-awtoritajiet kompetenti tal-Istat rikjedenti lill-awtoritajiet kompetenti tal-Istat rikjest.
 5.Abbozzi ta’ talbiet jew komunikazzjonijiet skont dan it-Titolu jistgħu jintbagħtu direttament mill-awtoritajiet ġudizzjarji tal-Istat rikjedenti lill-awtoritajiet ġudizzjarji tal-Istat rikjest qabel talba formali biex jiġi żgurat li t-talba formali tkun tista’ tiġi ttrattata b’mod effiċjenti malli tasal u li jkun fiha biżżejjed informazzjoni u dokumentazzjoni ta’ sostenn biex tissodisfa r-rekwiżiti tal-liġi tal-Istat rikjest.
 Artikolu LAW.CONFISC.23: Forma tat-talba u lingwi
 1.It-talbiet kollha skont dan it-Titolu għandhom isiru bil-miktub. Dawn jistgħu jiġu trażmessi elettronikament, jew bi kwalunkwe mezz ieħor ta’ telekomunikazzjoni, dment li l-Istat rikjedenti jkun lest, f'talba, li jipproduċi rekord bil-miktub ta’ tali komunikazzjoni u l-oriġinal fi kwalunkwe ħin.
 2.Talbiet skont il-paragrafu 1 għandhom isiru f’waħda mil-lingwi uffiċjali tal-Istat rikjest jew fi kwalunkwe lingwa oħra notifikata mill-Istat rikjest, jew fir-rigward tiegħu, skont il-paragrafu 3.
 3.Ir-Renju Unit u l-Unjoni, li taġixxi f’isem kwalunkwe wieħed mill-Istati Membri tagħha, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja bil-lingwa jew lingwi li, minbarra l-lingwa jew il-lingwi uffiċjali ta’ dak l-Istat, jistgħu jintużaw biex isiru talbiet skont dan it-Titolu.
 4.Talbiet skont l-Artikolu LAW.CONFISC.8 [Obbligu li jittieħdu miżuri proviżorji] għal miżuri proviżorji għandhom isiru bl-użu tal-formola preskritta fl-ANNESS LAW-8.
 5.Talbiet skont l-Artikolu LAW.CONFISC.10 [Obbligu ta’ konfiska] għal konfiska għandhom isiru bl-użu tal-formola preskritta fl-ANNESS LAW-8.
 6.Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jista’ jemenda l-formoli msemmija fil-paragrafi 4 u 5 skont kif ikun meħtieġ.
 7.Ir-Renju Unit u l-Unjoni, li taġixxi f’isem kwalunkwe wieħed mill-Istati Membri tagħha, jistgħu jinnotifikaw kull wieħed lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja li jeħtieġu t-traduzzjoni ta’ kwalunkwe dokument ta’ sostenn f’waħda mil-lingwi uffiċjali tal-Istat rikjest jew fi kwalunkwe lingwa oħra indikata f’konformità mal-paragrafu 3 ta’ dan l-Artikolu. Fil-każ ta’ talbiet skont l-Artikolu LAW.CONFISC.8(4) [Obbligu li jittieħdu miżuri proviżorji], tali traduzzjoni tad-dokumenti ta’ sostenn tista’ tiġi pprovduta lill-Istat rikjest fi żmien 48 siegħa wara t-trażmissjoni tat-talba, mingħajr preġudizzju għal-limiti ta’ żmien previsti fl-Artikolu LAW.CONFISC.8(4) [Obbligu li jittieħdu miżuri proviżorji].
 Artikolu LAW.CONFISC.24: Legalizzazzjoni
 Id-dokumenti trażmessi fl-applikazzjoni ta’ dan it-Titolu huma eżentati mill-formalitajiet kollha tal-legalizzazzjoni.
 Artikolu LAW.CONFISC.25: Kontenut tat-talba
 1.Kull talba għal kooperazzjoni skont dan it-Titolu għandha tispeċifika:
 (a)l-awtorità li tagħmel it-talba u l-awtorità li twettaq l-investigazzjonijiet jew il-proċedimenti;
 (b)l-għan u r-raġuni tat-talba;
 (c)il-kwistjonijiet, inklużi l-fatti rilevanti (bħad-data, il-post u ċ-ċirkostanzi tar-reat) li magħhom huma relatati l-investigazzjonijiet jew il-proċedimenti, ħlief fil-każ ta’ talba għal notifika;
 (d)sakemm il-kooperazzjoni tinvolvi azzjoni kostretta:
 (I)it-test tad-dispożizzjonijiet statutorji jew, jekk dan ma jkunx possibbli, dikjarazzjoni tal-liġi applikabbli rilevanti; u
 (II)indikazzjoni li l-miżura mfittxija jew kwalunkwe miżura oħra li jkollha effetti simili tista’ tittieħed fit-territorju tal-Istat rikjedenti skont il-liġi domestika tiegħu stess;
 (e)jekk ikun meħtieġ u sa fejn ikun possibbli:
 (I)dettalji tal-persuna jew tal-persuni konċernati, inklużi l-isem, id-data u l-post tat-twelid, in-nazzjonalità u l-post, u, fil-każ ta’ persuna ġuridika, is-sede tagħha; u
 (II)l-proprjetà li fir-rigward tagħha tintalab il-kooperazzjoni, il-post fejn tinsab, il-konnessjoni tagħha mal-persuna jew mal-persuni konċernati, kwalunkwe konnessjoni mar-reat, kif ukoll kull informazzjoni disponibbli dwar persuni, interessi fil-proprjetà; u
 (f)kwalunkwe proċedura partikolari li l-Istat rikjedenti jixtieq li tiġi segwita.
 2.Talba għal miżuri proviżorji skont l-Artikolu LAW.CONFISC.8 [Obbligu li jittieħdu miżuri proviżorji] fir-rigward tas-sekwestru ta’ proprjetà li fuqha tista’ titwettaq ordni ta’ konfiska li tikkonsisti fir-rekwiżit li titħallas somma ta’ flus għandha tindika wkoll ammont massimu li għalih jintalab l-irkupru f’dik il-proprjetà.
 3.Minbarra l-informazzjoni msemmija fil-paragrafu 1 ta’ dan l-Artikolu, kull talba skont l-Artikolu LAW.CONFISC.10 [Obbligu ta’ konfiska] għandu jkun fiha:
 (a)fil-każ tal-punt (a) tal-Artikolu LAW.CONFISC.10(1) [Obbligu ta’ konfiska]:
 (I)kopja ċċertifikata vera tal-ordni ta’ konfiska magħmula mill-qorti fl-Istat rikjedenti u dikjarazzjoni tar-raġunijiet li fuq il-bażi tagħhom tkun saret l-ordni, jekk ma jkunux indikati fl-ordni nnifisha;
 (II)attestazzjoni mill-awtorità kompetenti tal-Istat rikjedenti li l-ordni ta’ konfiska hija infurzabbli u mhijiex soġġetta għal mezzi ordinarji ta’ appell;
 (III)informazzjoni dwar sa fejn jintalab l-infurzar tal-ordni; u
 (IV)informazzjoni dwar il-ħtieġa li tittieħed kwalunkwe miżura proviżorja;
 (b)Fil-każ tal-punt (b) tal-Artikolu LAW.CONFISC.10(1) [Obbligu ta’ konfiska], dikjarazzjoni tal-fatti invokati mill-Istat rikjedenti li hija suffiċjenti sabiex tippermetti lill-Istat rikjest jitlob l-ordni skont il-liġi domestika tiegħu;
 (c)fejn terzi persuni kellhom l-opportunità li jitolbu drittijiet, dokumenti li juru li dan kien il-każ.
 Artikolu LAW.CONFISC.26: Talbiet difettużi
 1.Jekk talba ma tikkonformax mad-dispożizzjonijiet ta’ dan it-Titolu jew l-informazzjoni pprovduta ma tkunx biżżejjed sabiex tippermetti lill-Istat rikjest jittratta t-talba, dak l-Istat jista’ jitlob lill-Istat rikjedenti jemenda t-talba jew jimliha b’informazzjoni addizzjonali.
 2.L-Istat rikjest jista’ jistabbilixxi limitu ta’ żmien għall-wasla ta’ tali emendi jew informazzjoni.
 3.Sakemm jaslu l-emendi jew l-informazzjoni mitluba fir-rigward ta’ talba skont l-Artikolu LAW.CONFISC.10 [Obbligu ta’ konfiska], l-Istat rikjest jista’ jieħu kwalunkwe waħda mill-miżuri msemmija fl-Artikoli LAW.CONFISC.3 [Obbligu ta’ assistenza] sa LAW.CONFISC.9 [Eżekuzzjoni ta’ miżuri proviżorji].
 Artikolu LAW.CONFISC.27: Il-pluralità tat-talbiet
 1.Jekk l-Istat rikjest jirċievi aktar minn talba waħda skont l-Artikolu LAW.CONFISC.8 [Obbligu li jittieħdu miżuri proviżorji] jew l-Artikolu LAW.CONFISC.10 [Obbligu ta’ konfiska] fir-rigward tal-istess persuna jew proprjetà, il-pluralità tat-talbiet ma għandhiex tipprevjeni lil dak l-Istat milli jittratta t-talbiet li jinvolvu t-teħid ta’ miżuri proviżorji.
 2.Fil-każ ta’ pluralità ta’ talbiet skont l-Artikolu LAW.CONFISC.10 [Obbligu ta’ konfiska], l-Istat rikjest għandu jikkunsidra li jikkonsulta lill-Istati rikjedenti.
 Artikolu LAW.CONFISC.28: Obbligu li jingħataw raġunijiet
 L-Istat rikjest għandu jagħti raġunijiet għal kwalunkwe deċiżjoni li jirrifjuta, jipposponi jew jagħmel kundizzjonali kwalunkwe kooperazzjoni skont dan it-Titolu.
 Artikolu LAW.CONFISC.29: Informazzjoni
 1.L-Istat rikjest għandu jinforma minnufih lill-Istat rikjedenti dwar:
 (a)l-azzjoni mibdija fuq il-bażi ta’ talba skont dan it-Titolu;
 (b)ir-riżultat finali tal-azzjoni mwettqa fuq il-bażi tat-talba skont dan it-Titolu;
 (c)deċiżjoni li tiġi rrifjutata, posposta jew kundizzjonali, kompletament jew parzjalment, kwalunkwe kooperazzjoni skont dan it-Titolu;
 (d)kwalunkwe ċirkostanza li tagħmel impossibbli t-twettiq tal-azzjoni mfittxija jew li x’aktarx tittardjaha b’mod sinifikanti; u
 (e)fil-każ ta’ miżuri proviżorji meħuda skont talba skont l-Artikolu LAW.CONFISC.3 [Obbligu ta’ assistenza] sa Artikolu LAW.CONFISC.8 [Obbligu li jittieħdu miżuri proviżorji], tali dispożizzjonijiet tal-liġi domestika tagħha li awtomatikament iwasslu għat-tneħħija tal-miżura proviżorja.
 2.L-Istat rikjedenti għandu jinforma minnufih lill-Istat rikjest dwar:
 (a)kwalunkwe rieżami, deċiżjoni jew kull fatt ieħor li minħabba fih l-ordni ta’ konfiska ma tibqax kompletament jew parzjalment infurzabbli; u
 (b)kwalunkwe żvilupp, fattwali jew legali, li minħabba fih kwalunkwe azzjoni skont dan it-Titolu ma tibqax iġġustifikata.
 3.Jekk Stat, fuq il-bażi tal-istess ordni ta’ konfiska, jitlob konfiska f’aktar minn Stat wieħed, huwa għandu jinforma lill-Istati kollha li huma affettwati minn infurzar tal-ordni dwar it-talba.
 Artikolu LAW.CONFISC.30: Restrizzjonijiet tal-użu
 1.L-Istat rikjest jista’ jagħmel l-eżekuzzjoni ta’ talba dipendenti fuq il-kundizzjoni li l-informazzjoni jew l-evidenza miksuba, mingħajr il-kunsens tiegħu minn qabel, ma tintużax jew tiġi trażmessa mill-awtoritajiet tal-Istat rikjedenti għal investigazzjonijiet jew proċedimenti għajr dawk speċifikati fit-talba.
 2.Mingħajr il-kunsens minn qabel tal-Istat rikjest, l-informazzjoni jew l-evidenza pprovduta minnu skont dan it-Titolu ma għandhiex tintuża jew tiġi trażmessa mill-awtoritajiet tal-Istat rikjedenti f’investigazzjonijiet jew proċedimenti għajr dawk speċifikati fit-talba.
 3.Id-data personali kkomunikata skont dan it-Titolu tista’ tintuża mill-Istat li lilu tkun ġiet trasferita:
 (a)għall-finijiet tal-proċedimenti li għalihom japplika dan it-Titolu;
 (b)għal proċedimenti ġudizzjarji u amministrattivi oħra direttament relatati mal-proċedimenti msemmija fil-punt (a);
 (c)sabiex jiġi evitat theddid gravi u immedjat għas-sigurtà pubblika; jew
 (d)għal kull fini ieħor, biss bil-kunsens minn qabel tal-Istat li jikkomunika, sakemm l-Istat ikkonċernat ma jkunx kiseb il-kunsens tas-suġġett tad-data.
 4.Dan l-Artikolu għandu japplika wkoll għal data personali mhux ikkomunikata iżda miksuba mod ieħor skont dan it-Titolu.
 5.Dan l-Artikolu ma japplikax għal data personali miksuba mir-Renju Unit jew minn Stat Membru skont dan ilt-Titolu u li toriġina minn dak l-Istat.
 Artikolu LAW.CONFISC.31: Kunfidenzjalità
 1.L-Istat rikjedenti jista’ jirrikjedi li l-Istat rikjest iżomm kunfidenzjali l-fatti u s-sustanza tat-talba, ħlief sa fejn huwa neċessarju biex jeżegwixxi t-talba. Jekk l-Istat rikjest ma jkunx jista’ jikkonforma mar-rekwiżit ta’ kunfidenzjalità, dan għandu jinforma minnufih lill-Istat rikjedenti.
 2.L-Istat rikjedenti għandu, jekk ma jmurx kontra l-prinċipji bażiċi tal-liġi domestika tiegħu u jekk jintalab hekk, iżomm kunfidenzjali kwalunkwe evidenza u informazzjoni pprovduta mill-Istat rikjest, ħlief sa fejn l-iżvelar tagħha jkun meħtieġ għall-investigazzjonijiet jew għall-proċedimenti deskritti fit-talba.
 3.Mingħajr preġudizzju għad-dispożizzjonijiet tal-liġi domestika tiegħu, Stat li jkun irċieva informazzjoni spontanja skont l-Artikolu LAW.CONFISC.7 [Informazzjoni spontanja] għandu jikkonforma ma’ kwalunkwe rekwiżit ta’ kunfidenzjalità kif meħtieġ mill-Istat li jipprovdi l-informazzjoni. Jekk l-Istat riċeventi ma jkunx jista’ jikkonforma ma’ tali rekwiżit, dan għandu jinforma minnufih lill-Istat emittenti.
 Artikolu LAW.CONFISC.32: Spejjeż
 L-ispejjeż ordinarji tal-konformità ma’ talba għandhom jitħallsu mill-Istat rikjest. Jekk ikunu meħtieġa spejjeż ta’ natura sostanzjali jew straordinarja biex ikun hemm konformità ma’ talba, l-Istat rikjedenti u l-Istat rikjest għandhom jikkonsultaw sabiex jaqblu dwar il-kundizzjonijiet li fuqhom għandha tiġi eżegwita t-talba u kif se jitħallsu l-ispejjeż.
 Artikolu LAW.CONFISC.33: Danni
 1.Fejn azzjoni legali dwar ir-responsabbiltà għad-danni li jirriżultaw minn att jew omissjoni fir-rigward tal-kooperazzjoni skont dan it-Titolu tkun inbdiet minn persuna, l-Istati konċernati għandhom iqisu li jikkonsultaw lil xulxin, jekk xieraq, sabiex jiddeterminaw kif għandha titqassam kwalunkwe somma ta’ danni dovuti.
 2.Stat li jkun sar soġġett għal litigazzjoni għad-danni għandu jagħmel ħiltu biex jinforma lill-Istat l-ieħor b’tali litigazzjoni jekk dak l-Istat jista’ jkollu interess fil-każ.
 Artikolu LAW.CONFISC.34: Rimedji legali
 1.Kull Stat għandu jiżgura li l-persuni affettwati mill-miżuri skont l-Artikoli LAW.CONFISC.8 [Obbligu li jittieħdu miżuri proviżorji] sa LAW.CONFISC.11 [Eżekuzzjoni ta’ konfiska] jkollhom rimedji legali effettivi sabiex jippreżervaw id-drittijiet tagħhom.
 2.Ir-raġunijiet sostantivi għall-miżuri mitluba skont l-Artikoli LAW.CONFISC.8 [Obbligu li jittieħdu miżuri proviżorji], sa LAW.CONFISC.11 [Eżekuzzjoni ta’ konfiska] ma għandhomx jiġu kkontestati quddiem qorti fl-Istat rikjest.
 Titolu XII: Dispożizzjonijiet oħrajn
 Artikolu LAW.OTHER.134: Notifiki
 1.Sad-data tad-dħul fis-seħħ ta’ dan il-Ftehim, l-Unjoni u r-Renju Unit għandhom jagħmlu kwalunkwe waħda min-notifiki previsti fl-Artikolu LAW.SURR.82 (2) [eċċezzjoni ta’ reat politiku], fl-Artikolu LAW.SURR.83 (2) [eċċezzjoni ta’ nazzjonalità], u fl-Artikolu LAW.SURR.91(4) [Kunsens għall-konsenja] u għandhom, sa fejn ikun possibbli li jsir dan, jindikaw jekk għandhiex issir tali notifika.
 Sa fejn tali notifika jew indikazzjoni ma tkunx saret fir-rigward ta’ Stat, fil-punt fiż-żmien imsemmi fl-ewwel subparagrafu, jistgħu jsiru notifiki fir-rigward ta’ dak l-Istat mill-aktar fis possibbli u mhux aktar tard minn xahrejn wara d-dħul fis-seħħ ta’ dan il-Ftehim.
 Matul dak il-perijodu interim, kwalunkwe Stat li fir-rigward tiegħu ma tkun saret l-ebda notifika prevista fl-Artikolu LAW.SURR.82 (2) [eċċezzjoni għar-reati politiċi], l-Artikolu LAW.SURR.83 (2) [eċċezzjoni ta’ nazzjonalità], jew l-Artikolu LAW.SURR.91 (4) [Kunsens għall-konsenja], u li ma kienx is-suġġett ta’ indikazzjoni li tali notifika ma għandhiex issir, jista’ jagħmel użu mill-possibbiltajiet previsti f’dak l-Artikolu daqslikieku tali notifika kienet saret fir-rigward ta’ dak l-Istat. Fil-każ tal-Artikolu LAW.SURR.83 (2) [eċċezzjoni ta’ nazzjonalità], Stat jista’ biss jagħmel użu mill-possibbiltajiet previsti f’dak l-Artikolu sa fejn dan ikun kompatibbli mal-kriterji biex issir notifika.
 2.In-notifiki msemmija fl-Artikolu LAW.SURR.79 (4 ) [Kamp ta’ applikazzjoni], l-Artikolu LAW.SURR.85 (1) [Rikors lill-awtorità ċentrali], l-Artikolu LAW.SURR.86(2) [Il-kontenut u l-forma tal-mandat ta’ arrest ], l-Artikolu LAW.SURR.105(1) [Prosekuzzjoni possibbli għal reati oħra], l-Artikolu LAW.SURR.106(1) [Konsenja jew estradizzjoni sussegwenti], l-Artikolu LAW.CONFISC.4(4) [Talbiet għal informazzjoni dwar kontijiet bankarji u kaxex ta’ depożitu sikur], l-Artikolu LAW.CONFISC.5(5) [Talbiet għal informazzjoni dwar tranżazzjonijiet bankarji], l-Artikolu LAW.CONFISC.6(5) [Talbiet għall-monitoraġġ ta’ tranżazzjonijiet bankarji], u l-Artikolu LAW.CONFISC.15 (2) [Raġunijiet għar-rifjut], u l-Artikolu LAW.CONFISC.23 (3) u (7) [Forma tat-talba u lingwi] jistgħu jsiru fi kwalunkwe ħin.
 3.In-notifiki msemmija fl-Artikolu LAW.SURR.85 (1) [Rikors lill-awtorità ċentrali], fl-Artikolu LAW.SURR.86 (2) [Kontenut u forma tal-mandat ta’ arrest] u fl-Artikolu LAW.CONFISC.23 (3) u (7) [Forma tat-talba u lingwi] jistgħu jiġu modifikati fi kwalunkwe ħin.
 4.In-notifiki msemmija fl-Artikolu LAW.SURR.82(2) [Eċċezzjoni għal reati politiċi], l-Artikolu LAW.SURR.83(2) [Eċċezzjoni minħabba n-nazzjonalità], l-Artikolu LAW.SURR.85 (1) [Rikors għall-awtorità ċentrali], l-Artikolu LAW.SURR.91(4) [Kunsens għall-konsenja], l-Artikolu LAW.CONFISC.4(4) [Talbiet għal informazzjoni dwar kontijiet bankarji u kaxex ta’ depożitu sikur], l-Artikolu LAW.CONFISC.5(5) [Talbiet għal informazzjoni dwar tranżazzjonijiet bankarji], u l-Artikolu LAW.CONFISC.6(5) [Talbiet għall-monitoraġġ ta’ tranżazzjonijiet bankarji] jistgħu jiġu rtirati fi kwalunkwe żmien.
 5.L-Unjoni għandha tippubblika informazzjoni dwar in-notifiki tar-Renju Unit imsemmija fl-Artikolu LAW.SURR.85(1) [Rikors lill-awtorità ċentrali] f’Il-Ġurnal Uffiċjali tal-Unjoni Ewropea.
 6.Sad-data tad-dħul fis-seħħ ta’ dan il-Ftehim, ir-Renju Unit għandu jinnotifika lill-Unjoni bl-identità tal-awtoritajiet li ġejjin:
 (a)l-awtorità responsabbli biex tirċievi u tipproċessa data tal-PNR skont it-Titolu III [Trasferiment u pproċessar ta’ data tar-reġistru tal-ismijiet tal-passiġġieri (passenger name record data, PNR)];
 (b)l-awtorità kkunsidrata bħala l-awtorità kompetenti tal-infurzar tal-liġi għall-finijiet tat-Titolu V [Kooperazzjoni mal-Europol] u deskrizzjoni qasira tal-kompetenzi tagħha;
 (c)il-punt ta’ kuntatt nazzjonali maħtur skont l-Artikolu LAW.EUROPOL.50(1) [Punt ta’ kuntatt nazzjonali u uffiċjali ta’ kollegament];
 (d)l-awtorità kkunsidrata bħala l-awtorità kompetenti għall-finijiet tat-Titolu VI [Kooperazzjoni mal-Eurojust] u deskrizzjoni qasira tal-kompetenzi tagħha;
 (e)Il-punt ta’ kuntatt maħtur skont l-Artikolu LAW.EUROJUST.65(1) [Punti ta’ kuntatt għall-Eurojust];
 (f)il-Korrispondent Domestiku tar-Renju Unit għal Kwistjonijiet dwar it-Terroriżmu maħtur skont l-Artikolu LAW.EUROJUST.65(2) [Punti ta’ kuntatt għall-Eurojust];
 (g)l-awtorità kompetenti permezz tal-liġi domestika tar-Renju Unit biex teżegwixxi mandat ta' arrest, kif imsemmi fil-punt (c) tal-Artikolu LAW.SURR.78 [Definizzjonijiet], u l-awtorità kompetenti permezz tal-liġi domestika tar-Renju Unit biex toħroġ mandat ta’ arrest, kif imsemmi fil-punt (d) tal-Artikolu LAW.SURR.78 [Definizzjonijiet];
 (h)l-awtorità maħtura mir-Renju Unit skont l-Artikolu LAW.SURR.103(3) [Tranżitu];
 (i)l-awtorità ċentrali maħtura mir-Renju Unit skont l-Artikolu LAW.EXINF.122 [Awtoritajiet ċentrali];
 (j)l-awtorità ċentrali maħtura mir-Renju Unit skont l-Artikolu LAW.CONFISC.21(1) [Awtoritajiet].
 L-Unjoni għandha tippubblika informazzjoni dwar l-awtoritajiet imsemmija fl-ewwel subparagrafu f’Il-Ġurnal Uffiċjali tal-Unjoni Ewropea.
 7.Sad-data tad-dħul fis-seħħ ta’ dan il-Ftehim, l-Unjoni għandha, f’isimha jew f’isem l-Istati Membri tagħha, skont il-każ, tinnotifika lir-Renju Unit dwar l-identità tal-awtoritajiet li ġejjin:
 (a)l-Unità tal-Informazzjoni dwar il-Passiġġieri stabbilita jew maħtura minn kull Stat Membru għall-finijiet biex tirċievi u tipproċessa data tal-PNR skont it-Titolu III [Trasferiment u pproċessar ta’ data tar-reġistru tal-ismijiet tal-passiġġieri (PNR)];
 (b)l-awtorità kompetenti permezz tal-liġi domestika ta’ kull Stat Membru biex teżegwixxi mandat ta' arrest, kif imsemmi fil-punt (c) tal-Artikolu LAW.SURR.78 [Definizzjonijiet], u l-awtorità kompetenti permezz tal-liġi domestika tar-Renju Unit biex toħroġ mandat ta’ arrest, kif imsemmi fil-punt (d) tal-Artikolu LAW.SURR.78 [Definizzjonijiet];
 (c)l-awtorità maħtura għal kull Stat Membru skont l-Artikolu LAW.SURR.103(3) [Tranżitu] ;
 (d)il-korp tal-Unjoni msemmi fl-Artikolu LAW.MUTAS.114 [Definizzjonijiet tal-awtorità kompetenti];
 (e)l-awtorità ċentrali maħtura minn kull Stat Membru skont l-Artikolu LAW.EXINF.122 [Awtoritajiet ċentrali];
 (f)L-awtorità ċentrali maħtura minn kull Stat Membru skont l-Artikolu LAW.CONFISC.21(1) [Awtoritajiet];
 (g)kwalunkwe korp tal-Unjoni maħtur skont l-ewwel sentenza tal-Artikolu LAW.CONFISC.21(2) [Awtoritajiet] u jekk huwiex maħtur ukoll bħala awtorità ċentrali skont l-aħħar sentenza ta’ dak il-paragrafu.
 8.In-notifiki li jsiru skont il-paragrafu 6 jew 7 jistgħu jiġu modifikati fi kwalunkwe ħin. Tali modifiki għandhom jiġu nnotifikati lill-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja.
 9.Ir-Renju Unit u l-Unjoni jistgħu jinnotifikaw aktar minn awtorità waħda fir-rigward tal-punti (a), (b), (d), (e), (g), (h), (i) u (j) tal-paragrafu 6 u fir-rigward tal-paragrafu 7. rispettivament u jistgħu jillimitaw tali notifiki għal finijiet partikolari biss.
 10.Jekk l-Unjoni tagħmel in-notifiki msemmija f’dan l-Artikolu, hija għandha tindika għal liema mill-Istati Membri tagħha tapplika n-notifika jew jekk hijiex qed tagħmel in-notifika f’isimha stess.
 Artikolu LAW.OTHER.135: Rieżami u evalwazzjoni
 1.Din il-Parti għandha tiġi riveduta b’mod konġunt skont l-Artikolu FINPROV.3 [Rieżami] jew b'talba ta’ xi waħda mill-Partijiet fejn ikun hemm qbil konġunt.
 2.Il-Partijiet għandhom jiddeċiedu minn qabel dwar kif għandu jsir ir-rieżami u għandhom jikkomunikaw lil xulxin il-kompożizzjoni tat-timijiet ta’ rieżami rispettivi tagħhom. It-timijiet ta’ rieżami għandhom jinkludu persuni b’għarfien espert xieraq fir-rigward tal-kwistjonijiet taħt rieżami. Soġġett għal-liġijiet applikabbli, il-parteċipanti kollha f’rieżami għandhom ikunu meħtieġa jirrispettaw il-kunfidenzjalità tad-diskussjonijiet u jkollhom awtorizzazzjonijiet ta’ sigurtà xierqa. Għall-finijiet ta’ tali rieżamijiet, ir-Renju Unit u l-Unjoni għandhom jagħmlu arranġamenti għal aċċess xieraq għad-dokumentazzjoni, is-sistemi u l-persunal rilevanti.
 3.Mingħajr preġudizzju għall-paragrafu 2, ir-rieżami għandu b’mod partikolari jindirizza l-implimentazzjoni prattika, l-interpretazzjoni u l-iżvilupp ta’ din il-Parti.
 Artikolu LAW.OTHER.136: Terminazzjoni
 1.Mingħajr preġudizzju għall-Artikolu FINPROV.8 [Terminazzjoni], kull Parti tista’ fi kwalunkwe mument ittemm din il-Parti permezz ta’ notifika bil-miktub permezz ta’ mezzi diplomatiċi. F’dan il-każ, din il-Parti ma tibqax fis-seħħ fl-ewwel jum tad-disa’ xahar wara d-data tan-notifika.
 2.Madankollu, jekk din il-Parti tiġi tterminata minħabba li r-Renju Unit jew Stat Membru jkun iddenunzja l-Konvenzjoni Ewropea dwar id-Drittijiet tal-Bniedem jew il-Protokolli 1, 6 jew 13 tagħha, din il-Parti ma għandhiex tibqa’ fis-seħħ mid-data li fiha tali denunzja ssir effettiva jew, jekk in-notifika tat-terminazzjoni tagħha ssir wara dik id-data, fil-15-il jum wara tali notifika.
 3.Jekk waħda mill-Partijiet tagħti avviż ta’ terminazzjoni skont dan l-Artikolu, il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jiltaqa’ biex jiddeċiedi liema miżuri huma meħtieġa biex jiżgura li kwalunkwe kooperazzjoni mibdija skont din il-Parti tiġi konkluża b’mod xieraq. Fi kwalunkwe każ, fir-rigward tad-data personali kollha miksuba permezz tal-kooperazzjoni skont din il-Parti qabel ma tieqaf milli tkun fis-seħħ, il-Partijiet għandhom jiżguraw li l-livell ta’ protezzjoni skont liema tkun ġiet trasferita d-data personali jinżamm wara li tidħol fis-seħħ it-terminazzjoni.
 Artikolu LAW.OTHER.137: Sospensjoni
 1.Fil-każ ta’ nuqqasijiet serji u sistemiċi f’Parti waħda fir-rigward tal-protezzjoni tad-drittijiet fundamentali jew tal-prinċipju tal-istat tad-dritt, il-Parti l-oħra tista’ tissospendi din il-Parti jew it-Titoli tagħha, permezz ta’ notifika bil-miktub permezz ta’ mezzi diplomatiċi. Tali notifika għandha tispeċifika n-nuqqasijiet serji u sistemiċi li fuqhom tkun ibbażata s-sospensjoni.
 2.Fil-każ ta’ nuqqasijiet serji u sistemiċi f’Parti waħda fir-rigward tal-protezzjoni tad-data personali, inkluż jekk dawk in-nuqqasijiet ikunu wasslu biex ma tibqax tapplika deċiżjoni ta’ adegwatezza rilevanti, il-Parti l-oħra tista’ tissospendi din il-Parti jew Titoli tagħha, permezz ta’ notifika bil-miktub permezz ta’ mezzi diplomatiċi. Tali notifika għandha tispeċifika n-nuqqasijiet serji u sistemiċi li fuqhom hija bbażata s-sospensjoni.
 3.Għall-finijiet tal-paragrafu 2, “deċiżjoni ta’ adegwatezza rilevanti” tfisser:
 (a)fir-rigward tar-Renju Unit, deċiżjoni adottata mill-Kummissjoni Ewropea, f’konformità mal-Artikolu 36 tad-Direttiva (UE) 2016/680
 82
 jew leġiżlazzjoni suċċessur analoga, li tattesta l-livell adegwat ta’ protezzjoni;
 (b)fir-rigward tal-Unjoni, deċiżjoni adottata mir-Renju Unit li tiċċertifika l-livell adegwat ta’ protezzjoni għall-finijiet ta’ trasferimenti li jaqgħu fil-kamp ta’ applikazzjoni tal-Parti 3 tal-Att dwar il-Protezzjoni tad-Data tal-2018
 83
 jew leġiżlazzjoni suċċessur analoga.
 4.Fir-rigward tas-sospensjoni tat-Titolu III [Trasferiment u pproċessar ta’ data tar-reġistru tal-ismijiet tal-passiġġieri (PNR)] jew tat-Titolu X [Kontra l-ħasil tal-flus u kontra l-finanzjament tat-terroriżmu], ir-referenzi għal “deċiżjoni ta’ adegwatezza rilevanti” jinkludu wkoll:
 (a)fir-rigward tar-Renju Unit, deċiżjoni adottata mill-Kummissjoni Ewropea, f’konformità mal-Artikolu 45 tar-Regolament Ġenerali dwar il-Protezzjoni tad-Data (UE) 2016/679
 84
 jew leġiżlazzjoni suċċessur analoga, li tattesta l-livell adegwat ta’ protezzjoni;
 (b)fir-rigward tal-Unjoni, deċiżjoni adottata mir-Renju Unit li tiċċertifika l-livell adegwat ta’ protezzjoni għall-finijiet ta’ trasferimenti li jaqgħu fil-kamp ta’ applikazzjoni tal-Parti 2 tal-Att dwar il-Protezzjoni tad-Data tal-2018 jew leġiżlazzjoni suċċessur analoga.
 5.It-Titoli kkonċernati mis-sospensjoni għandhom jieqfu japplikaw proviżorjament fl-ewwel jum tat-tielet xahar wara d-data tan-notifika msemmija fil-paragrafu 1 jew 2, sakemm, mhux aktar tard minn ġimagħtejn qabel l-iskadenza ta’ dak il-perjodu, kif ikun estiż, skont il-każ, f’konformità mal-punt (d) tal-paragrafu 7, il-Parti li tkun innotifikat is-sospensjoni ma tagħtix notifika bil-miktub lill-Parti l-oħra, permezz ta’ mezzi diplomatiċi, dwar l-irtirar tagħha tal-ewwel notifika jew ta’ tnaqqis fl-ambitu tas-sospensjoni. Fil-każ tal-aħħar, it-Titoli msemmija fit-tieni notifika biss għandhom jieqfu japplikaw proviżorjament.
 6.Jekk Parti waħda tinnotifika s-sospensjoni ta’ Titolu wieħed jew diversi ta’ din il-Parti skont il-paragrafu 1 jew 2, il-Parti l-oħra tista’ tissospendi t-Titoli kollha li jkun fadal, permezz ta’ notifika bil-miktub permezz ta’ mezzi diplomatiċi, b’avviż ta’ tliet xhur.
 7.Man-notifika ta’ sospensjoni skont il-paragrafu 1 jew 2, il-kwistjoni għandha tkun ippreżentata immedjatament quddiem il-Kunsill ta’ Sħubija. Il-Kunsill ta’ Sħubija għandu jesplora modi possibbli biex jippermetti lill-Parti li tkun innotifikat is-sospensjoni tipposponi d-dħul fis-seħħ tagħha, tnaqqas il-kamp ta’ applikazzjoni tagħha jew tirtiraha. Għal dan il-għan, fuq rakkomandazzjoni tal-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja, il-Kunsill ta’ Sħubija jista’:
 (a)jaqbel dwar interpretazzjonijiet konġunti tad-dispożizzjonijiet ta’ din il-Parti;
 (b)jirrakkomanda kwalunkwe azzjoni xierqa lill-Partijiet;
 (c)jadotta adattamenti xierqa għal din il-Parti li huma meħtieġa biex jiġu indirizzati r-raġunijiet sottostanti għas-sospensjoni, b’validità massima ta’ 12-il xahar; u
 (d)jestendi l-perjodu msemmi fil-paragrafu 5 b’mhux aktar minn tliet xhur.
 8.Jekk waħda mill-Partijiet tagħti notifika ta’ sospensjoni skont dan l-Artikolu, il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jiltaqa’ biex jiddeċiedi liema miżuri huma meħtieġa biex jiġi żgurat li kwalunkwe kooperazzjoni mibdija skont din il-Parti u affettwata min-notifika tiġi konkluża b’mod xieraq. Fi kwalunkwe każ, fir-rigward tad-data personali kollha miksuba permezz ta’ kooperazzjoni skont din il-Parti qabel ma jieqfu japplikaw b’mod proviżorju t-Titoli kkonċernati mis-sospensjoni, il-Partijiet għandhom jiżguraw li l-livell ta’ protezzjoni li taħtu tkun ġiet trasferita d-data personali jinżamm wara li tidħol fis-seħħ is-sospensjoni.
 9.It-Titoli sospiżi għandhom jerġgħu jiddaħħlu fl-ewwel jum tax-xahar wara l-jum li fih il-Parti li tkun innotifikat is-sospensjoni skont il-paragrafu 1 jew 2 tkun tat notifika bil-miktub lill-Parti l-oħra, permezz ta’ mezzi diplomatiċi, tal-intenzjoni tagħha li terġa’ ddaħħal it-Titoli sospiżi. Il-parti li tkun innotifikat is-sospensjoni skont il-paragrafu 1 jew 2 għandha tagħmel dan immedjatament wara li d-defiċjenzi serji u sistemiċi min-naħa tal-Parti l-oħra li fuqhom kienet ibbażata s-sospensjoni ma jibqgħux jeżistu.
 10.Man-notifika tal-intenzjoni li jerġgħu jiddaħħlu lt-Titoli sospiżi skont il-paragrafu 9, il-bqija tat-Titoli sospiżi skont il-paragrafu 6 għandhom jerġgħu jiddaħħlu fl-istess ħin tat-Titoli sospiżi skont il-paragrafu 1 jew 2.
 Artikolu LAW.OTHER.138: Spejjeż
 Il-Partijiet u l-Istati Membri, inklużi l-istituzzjonijiet, il-korpi, l-uffiċċji u l-aġenziji tal-Partijiet jew l-Istati Membri, għandhom iħallsu l-ispejjeż tagħhom stess li jirriżultaw matul l-implimentazzjoni ta’ din il-Parti, sakemm ma jkunx previst mod ieħor f’dan il-Ftehim.
 Titolu XIII: Soluzzjoni tat-tilwim
 Artikolu LAW.DS.1: Objettiv
 L-objettiv ta’ dan it-Titolu huwa li jistabbilixxi mekkaniżmu rapidu, effettiv u effiċjenti biex jiġi evitat u solvut tilwim bejn il-Partijiet dwar din il-Parti, inkluż tilwim li jikkonċerna din il-Parti meta jiġi applikat għal sitwazzjonijiet irregolati minn dispożizzjonijiet oħra ta’ dan il-Ftehim, bil-ħsieb li tintlaħaq soluzzjoni maqbula b’mod reċiproku, fejn possibbli.
 Artikolu LAW.DS.2: Kamp ta’ applikazzjoni
 1.Dan it-Titolu japplika għal tilwim bejn il-Partijiet dwar din il-Parti (id- “dispożizzjonijiet koperti”).
 2.Id-dispożizzjonijiet koperti għandhom jinkludu d-dispożizzjonijiet kollha ta’ din il-Parti, bl-eċċezzjoni ta’:
 (a)l-Artikolu LAW.GEN.5 [Kamp ta’ applikazzjoni għall-kooperazzjoni jekk Stat Membru ma jibqax jipparteċipa f’miżuri analogi skont il-liġi tal-Unjoni];
 (b)l-Artikolu LAW.PRUM.19 [Sospensjoni u diżapplikazzjoni];
 (c)l-Artikolu LAW.PNR.28(14) [Żamma tad-data tal-PNR];
 (d)l-Artikolu LAW.PNR.38 [Sospensjoni tal-kooperazzjoni taħt dan it-Titolu];
 (e)l-Artikolu LAW.OTHER.136 [Terminazzjoni];
 (f)l-Artikolu LAW.OTHER.137 [Sospensjoni]; u
 (g)l-Artikolu LAW.DS.6 [Sospensjoni].
 Artikolu LAW.DS.3: Esklużività
 Il-Partijiet jimpenjaw ruħhom li ma jippreżentawx tilwima bejniethom rigward din il-Parti għal mekkaniżmu ta’ soluzzjoni għajr dak previst f’dan it-Titolu.
 Artikolu LAW.DS.4: Konsultazzjonijiet
 1.Jekk Parti (“il-Parti lmentatriċi") tqis li l-Parti l-oħra (“il-Parti intimata”) tkun kisret obbligu skont din il-Parti, il-Partijiet għandhom jagħmlu ħilithom biex isolvu l-kwistjoni billi jidħlu f’konsultazzjonijiet b’rieda tajba, bil-għan li jilħqu ftehim bi qbil reċiproku.
 2.Il-Parti lmentatriċi tista’ tfittex konsultazzjonijiet permezz ta’ talba bil-miktub mibgħuta lill-Parti intimata. Il-Parti lmentatriċi għandha tispeċifika fit-talba bil-miktub tagħha r-raġunijiet għat-talba, inkluża l-identifikazzjoni tal-atti jew l-ommissjonijiet li l-Parti lmentatriċi tqis li jwasslu għall-ksur ta’ obbligu mill-Parti intimata, filwaqt li tispeċifika d-dispożizzjonijiet koperti li tqis applikabbli.
 3.Il-Parti intimata għandha tirrispondi għat-talba fil-pront, u mhux aktar minn ġimagħtejn mid-data ta’ meta titwassal. Il-konsultazzjonijiet għandhom isiru regolarment f’perjodu ta’ tliet xhur wara d-data tal-wasla tat-talba personalment jew bi kwalunkwe mezz ieħor ta’ komunikazzjoni miftiehem mill-Partijiet.
 4.Il-konsultazzjonijiet għandhom jiġu konklużi fi żmien tliet xhur mid-data tal-konsenja tat-talba, sakemm il-Partijiet ma jaqblux li jkomplu l-konsultazzjonijiet.
 5.Il-Parti lmentatriċi tista’ titlob li l-konsultazzjonijiet isiru fil-qafas tal-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jew fil-qafas tal-Kunsill ta’ Sħubija. L-ewwel laqgħa għandha ssir fi żmien xahar mit-talba għall-konsultazzjonijiet imsemmija fil-paragrafu 2 ta’ dan l-Artikolu. Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jista’ fi kwalunkwe ħin jiddeċiedi li jirreferi l-kwistjoni lill-Kunsill ta’ Sħubija. Il-Kunsill ta’ Sħubija jista’ wkoll jieħu l-inkarigu tal-kwistjoni. Il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja, jew skont il-każ, il-Kunsill ta’ Sħubija, jista’ jsolvi t-tilwima b’deċiżjoni. Tali deċiżjoni għandha titqies bħala soluzzjoni miftiehma b’mod reċiproku fis-sens tal-Artikolu LAW.DS.5 [Soluzzjoni miftiehma b’mod reċiproku].
 6.Il-Parti lmentatriċi tista’ f’kull waqt unilateralment tirtira t-talba tagħha għall-konsultazzjonijiet. F’każ bħal dan, il-konsultazzjonijiet għandhom jintemmu minnufih.
 7.Il-konsultazzjonijiet, u b’mod partikolari l-informazzjoni kollha mmarkata bħala kunfidenzjali u l-pożizzjonijiet meħuda mill-Partijiet matul il-konsultazzjonijiet, għandhom ikunu kunfidenzjali.
 Artikolu LAW.DS.5: Soluzzjoni miftiehma b’mod reċiproku
 1.Il-Partijiet jistgħu fi kwalunkwe ħin jilħqu soluzzjoni miftiehma b’mod reċiproku fir-rigward ta’ kwalunkwe tilwima msemmija fl-Artikolu LAW.DS.2 [Kamp ta’ applikazzjoni].
 2.Is-soluzzjoni miftehma reċiprokament tista’ tiġi adottata permezz ta’ deċiżjoni tal-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja jew il-Kunsill ta’ Sħubija. Jekk is-soluzzjoni miftehma reċiprokament tkun tikkonsisti fi ftehim dwar interpretazzjonijiet konġunti tad-dispożizzjonijiet ta’ din il-Parti mill-Partijiet, dik is-soluzzjoni miftehma reċiprokament għandha tiġi adottata permezz ta’ deċiżjoni tal-Kunsill ta’ Sħubija.
 3.Kull Parti għandha tieħu l-miżuri meħtieġa biex timplimenta s-soluzzjoni miftehma reċiprokament fil-perjodu ta’ żmien miftiehem.
 4.Mhux aktar tard mid-data ta’ skadenza tal-perjodu ta’ żmien miftiehem, il-Parti li timplimenta għandha tgħarraf lill-Parti l-oħra bil-miktub dwar kwalunkwe miżura meħuda biex timplimenta s-soluzzjoni miftehma reċiprokament.
 Artikolu LAW.DS.6: Sospensjoni
 1.Fejn il-konsultazzjonijiet skont l-Artikolu LAW.DS.4 [Konsultazzjonijiet] ma jkunux wasslu għal soluzzjoni miftiehma b’mod reċiproku skont it-tifsira tal-Artikolu LAW.DS.5 [Soluzzjoni miftiehma b’mod reċiproku], dment li l-Parti li tressaq l-ilment ma tkunx irtirat it-talba tagħha għal konsultazzjonijiet skont l-Artikolu LAW.DS.4(6) [Konsultazzjonijiet], u fejn tqis li l-Parti intimata tkun fi ksur serju tal-obbligi tagħha skont id-dispożizzjonijiet koperti msemmija fl-Artikolu LAW.DS.4(2) [Konsultazzjonijiet], il-Parti li tressaq l-ilment tista’ tissospendi t-Titoli ta’ din il-Parti li għalihom ikun jappartjeni l-ksur serju, permezz ta’ notifika bil-miktub permezz ta’ kanali diplomatiċi. Tali notifika għandha tispeċifika l-ksur serju tal-obbligi mill-Parti intimata li fuqha hija bbażata s-sospensjoni.
 2.It-Titoli kkonċernati mis-sospensjoni għandhom jieqfu japplikaw proviżorjament fl-ewwel jum tat-tielet xahar wara d-data tan-notifika msemmija fil-paragrafu 1 jew kwalunkwe data oħra miftehma reċiprokament mill-Partijiet, sakemm, mhux aktar tard minn ġimagħtejn qabel l-iskadenza ta’ dan il-perjodu, il-Parti lmentatriċi ma tagħtix notifika bil-miktub lill-Parti intimata, permezz ta’ mezzi diplomatiċi, dwar l-irtirar tagħha tal-ewwel notifika jew ta’ tnaqqis fl-ambitu tas-sospensjoni. Fil-każ tal-aħħar, it-Titoli msemmija fit-tieni notifika biss għandhom jieqfu japplikaw proviżorjament.
 3.Jekk il-Parti lmentatriċi tinnotifika s-sospensjoni ta’ Titoli wieħed jew diversi ta’ din il-Parti skont il-paragrafu 1, il-Parti intimata tista’ tissospendi t-Titoli kollha li jkun fadal, permezz ta’ notifika bil-miktub permezz ta’ mezzi diplomatiċi, b’avviż ta’ tliet xhur.
 4.Jekk tingħata notifika ta’ sospensjoni skont dan l-Artikolu, il-Kumitat Speċjalizzat dwar l-Infurzar tal-Liġi u l-Kooperazzjoni Ġudizzjarja għandu jiltaqa’ biex jiddeċiedi liema miżuri huma meħtieġa biex jiġi żgurat li kull kooperazzjoni mibdija skont din il-Parti u affettwata min-notifika tiġi konkluża b’mod xieraq. Fi kwalunkwe każ, fir-rigward tad-data personali kollha miksuba permezz ta’ kooperazzjoni skont din il-Parti qabel ma jieqfu japplikaw b’mod proviżorju t-Titoli kkonċernati mis-sospensjoni, il-Partijiet għandhom jiżguraw li l-livell ta’ protezzjoni li taħtu tkun ġiet trasferita d-data personali jinżamm wara li tidħol fis-seħħ is-sospensjoni.
 5.It-Titoli sospiżi għandhom jerġgħu jiddaħħlu fl-ewwel jum tax-xahar wara d-data li fiha il-Parti lmentatriċi tkun tat notifika bil-miktub lill-Parti intimata, permezz ta’ mezzi diplomatiċi, bl-intenzjoni tagħha li terġa’ ddaħħal it-Titoli sospiżi. Il-Parti lmentatriċi għandha tagħmel dan immedjatament meta tqis li l-ksur serju tal-obbligi li fuqhom kienet ibbażata s-sospensjoni ma baqax jeżisti.
 6.Man-notifika mill-Parti lmentatriċi tal-intenzjoni tagħha li terġa’ ddaħħal it-Titoli sospiżi skont il-paragrafu 5, il-bqija tat-Titoli sospiżi mill-Parti intimata skont il-paragrafu 3 għandhom jerġgħu jiddaħħlu fl-istess ħin bħalt-Titoli sospiżi mill-Parti lmentatriċi skont il-paragrafu 1.
 Artikolu LAW.DS.7: Perjodi ta’ Żmien
 1.Il-perjodi kollha ta’ żmien stabbiliti f’dan it-Titolu għandhom jingħaddu f’ġimgħat jew xhur, skont il-każ, mill-jum ta’ wara l-att li jirreferu għalih.
 2.
 Kull perjodu ta’ żmien imsemmi f’dan it-Titolu jista’ jiġi mmodifikat bi qbil reċiproku bejn il-Partijiet.
 IR-RABA’ PARTI: IL-KOOPERAZZJONI TEMATIKA
 Titolu I: Sigurtà tas-Saħħa
 Artikolu HS.1: Kooperazzjoni fis-sigurtà tas-saħħa
 1.Għall-finijiet ta’ dan l-Artikolu, “theddida transfruntiera serja għas-saħħa” tfisser periklu għall-ħajja jew inkella periklu serju għas-saħħa ta’ oriġini bijoloġika, kimika, ambjentali jew mhux magħrufa li jinxtered jew li jinvolvi riskju sinifikanti ta’ tixrid bejn il-fruntieri ta’ mill-anqas Stat Membru wieħed u tar-Renju Unit.
 2.Il-Partijiet għandhom jinfurmaw lil xulxin dwar theddida transfruntiera serja għas-saħħa li taffettwa lill-Parti l-oħra u għandhom jagħmlu ħilithom biex jagħmlu dan fil-ħin.
 3.Jekk ikun hemm theddida transfruntiera serja għas-saħħa, wara talba bil-miktub mir-Renju Unit, l-Unjoni tista’ tagħti lir-Renju Unit aċċess ad hoc għas-Sistema ta’ Twissija u Reazzjoni Bikrija (l-Early Warning and Response System,- “EWRS”) fir-rigward tat-theddida partikolari biex il-Partijiet u l-awtoritajiet kompetenti tal-Istati Membri jkunu jistgħu jiskambjaw informazzjoni rilevanti, jivvalutaw ir-riskji għas-saħħa pubblika, u jikkoordinaw il-miżuri li jistgħu jkunu meħtieġa għall-protezzjoni tas-saħħa pubblika. L-Unjoni għandha tagħmel ħilitha biex twieġeb għat-talba bil-miktub tar-Renju Unit fil-ħin.
 Barra minn hekk, l-Unjoni tista’ tistieden lir-Renju Unit jipparteċipa f’kumitat stabbilit fl-Unjoni u magħmul minn rappreżentanti tal-Istati Membri għall-finijiet ta’ appoġġ għall-iskambju ta’ informazzjoni u ta’ koordinazzjoni relatati mat-theddid serju transfruntier għas-saħħa.
 Iż-żewġ arranġamenti għandhom ikunu fuq bażi temporanja, u fi kwalunkwe każ għal mhux aktar mit-tul ta’ żmien li xi waħda mill-Partijiet, wara li tkun ikkonsultat il-Parti l-oħra, tqis li tkun meħtieġa għat-theddida transfruntiera serja rilevanti għas-saħħa.
 4.Għall-finijiet tal-iskambju ta’ informazzjoni msemmi fil-paragrafu 2 u kwalunkwe talba magħmula skont il-paragrafu 3, kull Parti għandha taħtar punt fokali u tinnotifika lill-Parti l-oħra dwar dan. Il-punti fokali għandhom ukoll:
 (a)jagħmlu ħilithom biex jiffaċilitaw il-fehim bejn il-Partijiet dwar jekk theddida hijiex theddida transfruntiera serja għas-saħħa;
 (b)ifittxu soluzzjonijiet miftehma reċiprokament għal kwalunkwe kwistjoni teknika li tirriżulta mill-implimentazzjoni ta’ dan it-Titolu.
 5.Ir-Renju Unit għandu josserva l-kundizzjonijiet applikabbli kollha għall-użu tal-EWRS u r-regoli ta’ proċedura tal-kumitat imsemmi fil-paragrafu 3, għall-perjodu ta’ aċċess mogħti fir-rigward ta’ theddida transfruntiera serja partikolari għas-saħħa. Jekk, wara skambji ta’ kjarifika bejn il-Partijiet:
 (a)l-Unjoni tqis li r-Renju Unit ma osservax il-kundizzjonijiet jew ir-regoli ta’ proċedura msemmija hawn fuq, l-Unjoni tista’ ttemm l-aċċess tar-Renju Unit għall-EWRS jew il-parteċipazzjoni tiegħu f’dak il-kumitat, skont il-każ, fir-rigward ta’ dik it-theddida;
 (b)ir-Renju Unit iqis li ma jistax jaċċetta l-kundizzjonijiet jew ir-regoli ta’ proċedura, ir-Renju Unit jista’ jirtira l-parteċipazzjoni tiegħu fl-EWRS jew il-parteċipazzjoni tiegħu f’dak il-kumitat, skont il-każ, fir-rigward ta’ dik it-theddida.
 6.Jekk fl-interess reċiproku, il-Partijiet għandhom jikkooperaw f’fora internazzjonali dwar il-prevenzjoni, l-identifikazzjoni, it-tħejjija u r-rispons għal theddid stabbilit u emerġenti għas-sigurtà tas-saħħa.
 7.Iċ-Ċentru Ewropew għall-Prevenzjoni u l-Kontroll tal-Mard u l-korp rilevanti fir-Renju Unit responsabbli għas-sorveljanza, l-intelliġenza dwar l-epidemiji u l-pariri xjentifiċi dwar il-mard infettiv għandhom jikkooperaw dwar kwistjonijiet tekniċi u xjentifiċi ta’ interess reċiproku għall-Partijiet u, għal dan il-għan, jistgħu jikkonkludu memorandum ta’ qbil.
 Titolu II: Ċibersigurtà
 Artikolu CYB.1: Djalogu dwar kwistjonijiet ċibernetiċi
 Il-Partijiet għandhom ifittxu li jistabbilixxu djalogu regolari sabiex jiskambjaw informazzjoni dwar żviluppi ta’ politika rilevanti, inkluż f’relazzjoni mas-sigurtà internazzjonali, is-sigurtà ta’ teknoloġiji emerġenti, il-governanza tal-internet, iċ-ċibersigurtà, iċ-ċiberdifiża u ċ-ċiberkriminalità.
 Artikolu CYB.2: Kooperazzjoni dwar kwistjonijiet ċibernetiċi
 1.Jekk fl-interess reċiproku tagħhom, il-Partijiet għandhom jikkooperaw fil-qasam tal-kwistjonijiet ċibernetiċi billi jikkondividu l-aħjar prattiki u permezz ta’ azzjonijiet prattiċi kooperattivi mmirati biex jippromwovu u jipproteġu ċiberspazju miftuħ, liberu, stabbli u sigur ibbażat fuq l-applikazzjoni tal-liġi internazzjonali eżistenti, u normi għal imġiba responsabbli mill-Istat u miżuri reġjonali ta’ bini ta’ fiduċja ċibernetika.
 2.Il-Partijiet għandhom jagħmlu ħilithom ukoll biex jikkooperaw f’korpi u fora internazzjonali rilevanti, u jagħmlu ħilithom biex isaħħu r-reżiljenza ċibernetika globali u jsaħħu l-kapaċità ta’ pajjiżi terzi biex jiġġieldu ċ-ċiberkriminalità b’mod effettiv.
 Artikolu CYB.3: Kooperazzjoni mal-Iskwadra ta’ Rispons f’Emerġenza relatata mal-Kompjuters – l-Unjoni Ewropea
 Soġġett għall-approvazzjoni minn qabel tal-Bord ta’ Tmexxija tal-Iskwadra ta’ Rispons f’Emerġenza relatata mal-Kompjuters – l-Unjoni Ewropea (CERT-UE), CERT-UE u t-tim nazzjonali tar-Renju Unit ta’ rispons f’emerġenza relatata mal-kompjuters għandhom jikkooperaw fuq bażi volontarja, f’waqtha u reċiproka għall-iskambju ta’ informazzjoni dwar għodod u metodi, bħal tekniki, tattiki, proċeduri u l-aħjar prattiki, u dwar theddid u vulnerabbiltajiet ġenerali.
 Artikolu CYB.4: Parteċipazzjoni f’attivitajiet speċifiċi tal-Grupp ta’ Kooperazzjoni stabbilit skont id-Direttiva (UE) 2016/1148
 1.Bil-ħsieb li tiġi promossa l-kooperazzjoni dwar iċ-ċibersigurtà filwaqt li tiġi żgurata l-awtonomija tal-proċess tat-teħid tad-deċiżjonijiet tal-Unjoni, l-awtoritajiet nazzjonali rilevanti tar-Renju Unit jistgħu jipparteċipaw fuq l-istedina, li r-Renju Unit jista’ jitlob ukoll, tal-President tal-Grupp ta’ Kooperazzjoni f’konsultazzjoni mal-Kummissjoni, fl-attivitajiet li ġejjin tal-Grupp ta’ Kooperazzjoni:
 (a)l-iskambju tal-aħjar prattiki fil-bini tal-kapaċitajiet biex tiġi żgurata s-sigurtà tan-networks u tas-sistemi tal-informazzjoni;
 (b)l-iskambju ta’ informazzjoni fir-rigward ta’ eżerċizzji relatati mas-sigurtà tan-networks u tas-sistemi tal-informazzjoni;
 (c)l-iskambju ta’ informazzjoni, esperjenzi u l-aħjar prattiki dwar ir-riskji u l-inċidenti;
 (d)l-iskambju ta’ informazzjoni u l-aħjar prattiki dwar is-sensibilizzazzjoni, il-programmi edukattivi u t-taħriġ; u
 (e)l-iskambju ta’ informazzjoni u l-aħjar prattiki dwar ir-riċerka u l-iżvilupp b’rabta mas-sigurtà tan-networks u tas-sistemi tal-informazzjoni.
 2.Kull skambju ta’ informazzjoni, esperjenzi jew l-aħjar prattiki bejn il-Grupp ta’ Kooperazzjoni u l-awtoritajiet nazzjonali rilevanti tar-Renju Unit għandhom ikunu volontarji u, fejn xieraq, reċiproċi.
 Artikolu CYB.5: Kooperazzjoni mal-Aġenzija tal-UE għaċ-Ċibersigurtà (ENISA)
 1.Bil-ħsieb li jippromwovi l-kooperazzjoni dwar iċ-ċibersigurtà filwaqt li jiżgura l-awtonomija tal-proċess tat-teħid tad-deċiżjonijiet tal-Unjoni, ir-Renju Unit jista’ jipparteċipa bi stedina, li r-Renju Unit jista’ jitlob ukoll, tal-Bord tat-Tmexxija tal-Aġenzija tal-UE għaċ-Ċibersigurtà (ENISA), fl-attivitajiet li ġejjin imwettqa mill-ENISA:
 (a)il-bini ta’ kapaċità;
 (b)l-għarfien u l-informazzjoni; u
 (c)is-sensibilizzazzjoni u l-edukazzjoni.
 2.Il-kundizzjonijiet għall-parteċipazzjoni tar-Renju Unit fl-attivitajiet tal-ENISA msemmija fil-paragrafu 1, inkluża kontribuzzjoni finanzjarja xierqa, għandhom jiġu stabbiliti fl-arranġamenti ta’ ħidma adottati mill-Bord tat-Tmexxija tal-ENISA soġġett għall-approvazzjoni minn qabel mill-Kummissjoni u miftehma mar-Renju Unit.
 3.L-iskambju ta’ informazzjoni, esperjenzi u l-aħjar prattiki bejn l-ENISA u r-Renju Unit għandu jkun volontarju u, fejn xieraq, reċiproku.
 IL-ĦAMES PARTI: PARTEĊIPAZZJONI FIL-PROGRAMMI TAL-UNJONI, ĠESTJONI FINANZJARJA TAJBA U DISPOŻIZZJONIJIET FINANZJARJI
 Artikolu UNPRO.0.1: Kamp ta’ applikazzjoni
 1.Din il-Parti għandha tapplika għall-parteċipazzjoni tar-Renju Unit fil-programmi, l-attivitajiet u s-servizzi tal-Unjoni skont dawn, li fihom il-Partijiet ikunu qablu li r-Renju Unit jipparteċipa.
 2.Din il-Parti ma għandhiex tapplika għall-parteċipazzjoni tar-Renju Unit fil-programmi ta’ koeżjoni taħt l-għan tal-kooperazzjoni territorjali Ewropea jew programmi simili li għandhom l-istess objettiv, li jseħħ abbażi tal-atti bażiċi ta’ istituzzjoni waħda jew aktar tal-Unjoni applikabbli għal dawk il-programmi.
 Il-kundizzjonijiet applikabbli għall-parteċipazzjoni fil-programmi msemmija fl-ewwel subparagrafu għandhom jiġu speċifikati fl-att bażiku applikabbli u l-ftehim ta’ finanzjament konkluż taħtu. Il-Partijiet għandhom jaqblu dwar dispożizzjonijiet b'effett simili għall-Kapitolu Tnejn [Ġestjoni Finanzjarja Tajba] dwar il-parteċipazzjoni tar-Renju Unit f'dawn il-programmi.
 Artikolu UNPRO.0.2: Definizzjonijiet
 Għall-finijiet ta’ din il-Parti, japplikaw id-definizzjonijiet li ġejjin:
 (a)“att bażiku” tfisser:
 (I)att ta’ istituzzjoni waħda jew aktar tal-Unjoni li jistabbilixxi programm jew attività, li jipprovdi bażi legali għal azzjoni u għall-implimentazzjoni tan-nefqa korrispondenti mdaħħla fil-baġit tal-Unjoni jew tal-garanzija baġitarja appoġġata mill-baġit tal-Unjoni, inkluż kwalunkwe emenda u inkluż kwalunkwe att rilevanti ta’ istituzzjoni tal-Unjoni li jissupplimenta jew jimplimenta dak l-att, ħlief dawk li jadottaw programmi ta’ ħidma, jew
 (II)att ta’ istituzzjoni waħda jew aktar tal-Unjoni li jistabbilixxi attività ffinanzjata mill-baġit tal-Unjoni għajr programmi;
 (b)"ftehim ta' finanzjament” tfisser ftehimiet relatati ma’ programmi u attivitajiet tal-Unjoni skont il-Protokoll I li jimplimentaw il-fondi tal-Unjoni, bħal ftehimiet ta’ għotja , ftehimiet ta’ kontribuzzjoni, ftehimiet qafas ta’ sħubija finanzjarja, ftehimiet ta’ finanzjament u ftehimiet ta’ garanzija.
 (c)“regoli oħra li jappartjenu għall-implimentazzjoni tal-programm u l-attività tal-Unjoni" tfisser ir-regoli stabbiliti fir-Regolament (UE, Euratom) 2018/1046 tal-Parlament Ewropew u tal-Kunsill
 85
 (“ir-Regolament Finanzjarju”) li japplikaw għall-baġit ġenerali tal-Unjoni, u fil-programm ta’ ħidma jew fis-sejħiet jew fi proċeduri oħra tal-għoti tal-Unjoni;
 (d)“Unjoni” tfisser l-Unjoni jew il-Komunità Ewropea tal-Enerġija Atomika, jew it-tnejn li huma, skont il-kuntest;
 (e)“proċedura ta' għoti tal-Unjoni" tfisser proċedura għall-għoti ta' finanzjament mill-Unjoni mnedija mill-Unjoni jew minn persuni jew entitajiet fdati bl-implimentazzjoni ta' fondi tal-Unjoni;
 (f)“Entità tar-Renju Unit" tfisser kwalunkwe tip ta' entità, kemm jekk persuna fiżika, persuna ġuridika jew entità oħra, li tista' tipparteċipa f'attivitajiet ta' programm jew attività tal-Unjoni f'konformità mal-att bażiku u li tirrisjedi jew tkun stabbilita fir-Renju Unit;
 Kapitolu 1: Il-parteċipazzjoni tar-Renju Unit fil-programmi u l-attivitajiet tal-Unjoni
 Taqsima 1: Kundizzjonijiet Ġenerali għall-parteċipazzjoni fil-programmi u l-attivitajiet tal-Unjoni
 Artikolu UNPRO.1.3: Stabbiliment tal-parteċipazzjoni
 1.Ir-Renju Unit għandu jipparteċipa fi u jikkontribwixxi għall-programmi, l-attivitajiet, jew f’każijiet eċċezzjonali, il-parti tal-programmi jew l-attivitajiet tal-Unjoni, li huma miftuħa għall-parteċipazzjoni tiegħu, u li huma elenkati fil-Protokoll I [Programmi u attivitajiet li fihom jipparteċipa r-Renju Unit].
 2.Il-Protokoll I għandu jiġi miftiehem bejn il-Partijiet. Huwa għandu jiġi] adottat u jista' jiġi emendat mill-Kumitat Speċjalizzat dwar il-Parteċipazzjoni fil-Programmi tal-Unjoni.
 3.Il-Protokoll I għandu:
 (a)jidentifika l-programmi, l-attivitajiet, jew f’każijiet eċċezzjonali, il-parti tal-programmi jew l-attivitajiet tal-Unjoni, li fihom għandu jipparteċipa r-Renju Unit;
 (b)jistabbilixxi t-tul tal-parteċipazzjoni, li għandu jirreferi għall-perjodu ta' żmien li matulu r-Renju Unit u l-entitajiet tar-Renju Unit jistgħu japplikaw għal finanzjament mill-Unjoni jew jistgħu jiġu fdati bl-implimentazzjoni tal-fondi tal-Unjoni;
 (c)jistabbilixxi kundizzjonijiet speċifiċi għall-parteċipazzjoni tar-Renju Unit u tal-entitajiet tar-Renju Unit, inkluż il-modalitajiet speċifiċi għall-implimentazzjoni tal-kundizzjonijiet finanzjarji kif identifikati skont l-Artikolu UNPRO.2.1 [Kundizzjonijiet finanzjarji], il-modalitajiet speċifiċi tal-mekkaniżmu ta' korrezzjoni kif identifikati skont l-Artikolu UNPRO.2.2 [Programmi fejn jista' japplika mekkaniżmu ta' korrezzjoni awtomatiku], u l-kundizzjonijiet għall-parteċipazzjoni fi strutturi maħluqa għall-finijiet tal-implimentazzjoni ta’ dawl il-programmi jew attivitajiet tal-Unjoni. Dawn il-kundizzjonijiet għandhom jikkonformaw ma' dan il-Ftehim u mal-atti bażiċi u mal-atti ta' istituzzjoni waħda jew aktar tal-Unjoni li jistabbilixxu tali strutturi;
 (d)fejn applikabbli, jistabbilixxu l-ammont tal-kontribuzzjoni tar-Renju Unit għal programm tal-Unjoni implimentat permezz ta’ strument finanzjarju jew garanzija baġitarja u, fejn xieraq, modalitajiet speċifiċi msemmija fl-Artikolu UNPRO.2.3 [Finanzjament fir-rigward ta’ programmi implimentati permezz ta’ strumenti finanzjarji jew garanziji baġitarji].
 Artikolu UNPRO.1.4: Konformità mar-regoli tal-programm
 1.Ir-Renju Unit għandu jipparteċipa fil-programmi u l-attivitajiet tal-Unjoni, jew partijiet minnhom, elenkati fil-Protokoll I skont it-termini u l-kundizzjonijiet stabbiliti f'dan il-Ftehim, fl-atti bażiċi u regoli oħra li jappartjenu għall-implimentazzjoni tal-programmi u l-attivitajiet tal-Unjoni.
 2.It-termini u l-kundizzjonijiet imsemmija fil-paragrafu 1 għandhom jinkludu:
 (a)l-eliġibbiltà tal-entitajiet tar-Renju Unit u kwalunkwe kundizzjonijiet oħra ta' eliġibbiltà relatati mar-Renju Unit, b'mod partikolari mal-oriġini, mal-post tal-attività jew man-nazzjonalità;
 (b)it-termini u l-kundizzjonijiet applikabbli għas-sottomissjoni, il-valutazzjoni u l-għażla tal-applikazzjonijiet u għall-implimentazzjoni tal-azzjonijiet minn entitajiet eliġibbli tar-Renju Unit.
 3.It-termini u l-kundizzjonijiet imsemmija fil-punt (b) tal-paragrafu 2 għandhom ikunu ekwivalenti għal dawk applikabbli għall-entitajiet eliġibbli tal-Istati Membri, ħlief f’każijiet eċċezzjonali debitament ġustifikati kif previst fit-termini u l-kundizzjonijiet imsemmija fil-paragrafu 1. Kwalunkwe parti tista’ tiġbed l-attenzjoni tal-Kumitat Speċjalizzat dwar il-Parteċipazzjoni fil-Programmi tal-Unjoni għall-ħtieġa ta’ diskussjoni ta’ esklużjonijiet debitament ġustifikati.
 Artikolu UNPRO.1.5: Kundizzjonijiet għall-parteċipazzjoni
 1.Il-parteċipazzjoni tar-Renju Unit fi programm tal-Unjoni, jew attività, jew partijiet minnhom kif imsemmi fl-Artikolu UNPRO.0.1 [Kamp ta' applikazzjoni] għandha tkun kondizzjonali fuq li r-Renju Unit:
 (a)jagħmel kull sforz, fil-qafas tal-liġijiet domestiċi tagħha, biex jiffaċilita d-dħul u r-residenza ta’ persuni involuti fl-implimentazzjoni ta’ dawn il-programmi u l-attivitajiet, jew partijiet minnhom, inklużi studenti, riċerkaturi, apprendisti jew voluntiera;
 (b)tiżgura, sa fejn ikun taħt il-kontroll tal-awtoritajiet tar-Renju Unit, li l-kundizzjonijiet għall-persuni msemmija fil-punt (a) biex jaċċessaw servizzi fir-Renju Unit li huma direttament relatati mal-implimentazzjoni tal-programmi jew l-attivitajiet ikunu l-istess bħal dawk għaċ-ċittadini tar-Renju Unit, inkluż fir-rigward ta’ kwalunkwe tariffa;
 (c)fir-rigward tal-parteċipazzjoni li tinvolvi l-iskambju ta’ jew l-aċċess għal informazzjoni klassifikata jew sensittiva mhux klassifikata, li jkollhom fis-seħħ il-ftehimiet xierqa f’konformità mal-Artikolu FINPROV.6 [Informazzjoni klassifikata u informazzjoni sensittiva mhux klassifikata].
 2.F’relazzjoni mal-parteċipazzjoni tar-Renju Unit fi programm tal-Unjoni, jew attività, jew partijiet minnhom kif imsemmi fl-Artikolu UNPRO.0.1 [Kamp ta' applikazzjoni], l-Unjoni u l-Istati Membri tagħha għandhom:
 (a)jagħmlu kull sforz, fil-qafas tal-liġijiet tal-Unjoni jew tal-Istati Membri biex jiffaċilitaw id-dħul u r-residenza ta’ ċittadini tar-Renju Unit involuti fl-implimentazzjoni ta’ dawn il-programmi u l-attivitajiet, jew partijiet minnhom, inklużi studenti, riċerkaturi, apprendisti jew voluntiera;
 (b)tiżgura, sa fejn ikun taħt il-kontroll tal-Unjoni u tal-awtoritajiet tal-Istati Membri, li l-kundizzjonijiet għaċ-ċittadini tar-Renju Unit imsemmija fil-punt (a) biex jaċċessaw servizzi fl-Unjoni li huma direttament relatati mal-implimentazzjoni tal-programmi jew l-attivitajiet ikunu l-istess bħal dawk għaċ-ċittadini tal-Unjoni, inkluż fir-rigward ta’ kwalunkwe tariffa.
 3. Il-Protokoll I jista’ jistabbilixxi aktar kundizzjonijiet speċifiċi li jirreferu għal dan l-Artikolu, li huma meħtieġa għall-parteċipazzjoni tar-Renju Unit fi programm jew attività tal-Unjoni, jew partijiet minnhom.
 4.Dan l-Artikolu huwa mingħajr preġudizzju għall-Artikolu UNPRO.1.4 [Konformità mar-regoli tal-programm].
 5.Dan l-Artikolu u l-Artikolu UNPRO.3.1 [Sospensjoni tal-parteċipazzjoni tar-Renju Unit fi programm tal-Unjoni mill-Unjoni], huma wkoll mingħajr preġudizzju għal kwalunkwe arranġament magħmul bejn ir-Renju Unit u l-Irlanda dwar iż-Żona Komuni għall-Ivvjaġġar.
 Artikolu UNPRO.1.6: Il-parteċipazzjoni tar-Renju Unit fil-governanza tal-programmi jew l-attivitajiet
 1.Rappreżentanti jew esperti tar-Renju Unit jew esperti maħtura mir-Renju Unit għandhom jitħallew jieħdu sehem, bħala osservaturi, dment li ma jikkonċernax punti riżervati biss għall-Istati Membri jew b’rabta ma’ programm jew attività li fihom ir-Renju Unit mhux qed jipparteċipa, fil-kumitati, fil-laqgħat tal-gruppi ta’ esperti jew f’laqgħat simili oħra fejn rappreżentanti jew esperti tal-Istati Membri, jew esperti maħtura mill-Istati Membri jieħdu sehem, u li jassistu lill-Kummissjoni Ewropea fl-implimentazzjoni u l-ġestjoni tal-programmi, l-attivitajiet jew partijiet minnhom, li fihom ir-Renju Unit jipparteċipa skont l-Artikolu UNPRO.0.1 [Kamp ta’ applikazzjoni] jew huma stabbiliti mill-Kummissjoni Ewropea fir-rigward tal-implimentazzjoni tal-liġi tal-Unjoni fir-rigward ta’ dawn il-programmi, attivitajiet jew partijiet minnhom. Ir-rappreżentanti jew l-esperti tar-Renju Unit, jew l-esperti maħtura mir-Renju Unit ma għandhomx ikunu preżenti fil-mument tal-votazzjoni. Ir-Renju Unit għandu jiġi infurmat bir-riżultat tal-votazzjoni.
 2.Meta l-esperti jew l-evalwaturi ma jinħatrux fuq il-bażi tan-nazzjonalità, in-nazzjonalità ma għandhiex tkun raġuni biex jiġu esklużi ċ-ċittadini tar-Renju Unit.
 3.Soġġett għall-kundizzjonijiet tal-paragrafu 1, il-parteċipazzjoni tar-rappreżentanti tar-Renju Unit fil-laqgħat imsemmija fil-paragrafu 1, jew f’laqgħat oħra relatati mal-implimentazzjoni ta’ programmi jew attivitajiet, għandha tkun irregolata mill-istess regoli u proċeduri bħal dawk applikabbli għar-rappreżentanti tal-Istati Membri, b’mod partikolari d-drittijiet tal-kelma, ir-riċeviment ta’ informazzjoni u dokumentazzjoni sakemm ma jikkonċernax punti riżervati biss għall-Istati Membri jew b’rabta ma’ programm jew attività li fihom ir-Renju Unit mhux qed jipparteċipa, u r-rimborż tal-ispejjeż tal-ivvjaġġar u tas-sussistenza.
 4. Il-Protokoll I jista’ jiddefinixxi modalitajiet ulterjuri għall-parteċipazzjoni ta’ esperti, kif ukoll il-parteċipazzjoni tar-Renju Unit f’bordijiet ta’ tmexxija u strutturi maħluqa għall-finijiet tal-implimentazzjoni ta’ programmi jew attivitajiet tal-Unjoni definiti fil-Protokoll I.
 Taqsima 2: Regoli għall-finanzjament tal-parteċipazzjoni fil-programmi u l-attivitajiet tal-Unjoni
 Artikolu UNPRO.2.1: Kundizzjonijiet finanzjarji
 1.Il-parteċipazzjoni tar-Renju Unit jew ta' entitajiet tar-Renju Unit fil-programmi, attivitajiet jew partijiet minnhom tal-Unjoni, għandha tkun soġġetta għall-kontribuzzjoni finanzjarja tar-Renju Unit għall-finanzjament korrispondenti taħt il-baġit tal-Unjoni.
 2.Il-kontribuzzjoni finanzjarja għandha tieħu l-forma tas-somma ta':
 (a)miżata għall-parteċipazzjoni; u
 (b)kontribuzzjoni operattiva.
 3.Il-kontribuzzjoni finanzjarja għandha tieħu l-forma ta' pagament annwali magħmul f'pagament wieħed jew aktar.
 4.Mingħajr preġudizzju għall-Artikolu UNPRO.8 [Tariffa għall-parteċipazzjoni fis-snin 2021 sa 2026], it-tariffa għall-parteċipazzjoni għandha tkun ta’ 4 % tal-kontribuzzjoni operazzjonali annwali u ma għandhiex tkun soġġetta għal aġġustamenti retrospettivi ħlief fir-rigward ta’ sospensjoni skont il-punt (b) tal-Artikolu UNPRO.3.1(7) [Sospensjoni tal-parteċipazzjoni tar-Renju Unit fi programm tal-Unjoni mill-Unjoni] u terminazzjoni skont il-punt (c) tal-Artikolu UNPRO.3.3.(6) [Terminazzjoni tal-parteċipazzjoni fi programm jew attività fil-każ ta’ modifika sostanzjali għal programmi tal-Unjoni]. Mill-2028 il-livell tat-tariffa tal-parteċipazzjoni jista’ jiġi aġġustat mill-Kumitat Speċjalizzat dwar il-Parteċipazzjoni fil-Programmi tal-Unjoni.
 5.Il-kontribuzzjoni operattiva għandha tkopri n-nefqa operattiva u ta' appoġġ u tkun addizzjonali kemm f'approprjazzjonijiet ta' impenn kif ukoll f'approprjazzjonijiet ta' pagament għall-ammonti mdaħħla fil-baġit tal-Unjoni adottati definittivament għal programmi jew attivitajiet jew b'mod eċċezzjonali għal partijiet minnhom miżjuda, fejn xieraq, bi dħul assenjat estern li ma jirriżultax minn kontribuzzjonijiet finanzjarji għal programmi u attivitajiet tal-Unjoni minn donaturi oħra, kif definit fil-Protokoll I.
 6.Il-kontribuzzjoni operazzjonali għandha tkun ibbażata fuq koeffiċjent tal-kontribuzzjoni definit bħala l-proporzjon tal-Prodott Domestiku Gross (PDG) tar-Renju Unit bi prezzijiet tas-suq mal-PDG tal-Unjoni bil-prezzijiet tas-suq. Il-PDG bil-prezzijiet tas-suq li għandhom jiġu applikati għandhom ikunu disponibbli l-aktar tard mill-1 ta’ Jannar tas-sena li fiha jsir il-pagament annwali kif previst mill-Uffiċċju tal-Istatistika tal-Unjoni Ewropea (EUROSTAT), hekk kif japplika l-arranġament imsemmi fl-Artikolu UNPRO.5.2 [Kooperazzjoni statistika] u skont ir-regoli ta’ dan l-arranġament. Qabel ma japplika dan l-arranġament, il-PDG tar-Renju Unit għandu jkun dak stabbilit abbażi tad-data pprovduta mill-Organizzazzjoni għall-Kooperazzjoni u l-Iżvilupp Ekonomiċi (OECD).
 7.Il-kontribuzzjoni operazzjonali għandha tkun ibbażata fuq l-applikazzjoni tal-kjavi tal-kontribuzzjoni għall-approprjazzjonijiet ta’ impenn inizjali miżjuda kif deskritt fil-paragrafu 5 imdaħħla fil-baġit tal-Unjoni adottat definittivament għas-sena applikabbli għall-finanzjament tal-programmi jew l-attivitajiet tal-Unjoni jew b’mod eċċezzjonali partijiet minnhom li fihom jipparteċipa r-Renju Unit.
 8.Il-kontribuzzjoni operattiva ta’ programm, attività jew parti minnha għal sena N tista’ tiġi aġġustata b’mod retrospettiv jew ‘l isfel f’sena waħda jew aktar sussegwenti fuq il-bażi tal-impenji baġitarji magħmula fuq l-approprjazzjonijiet ta’ impenn ta’ dik is-sena, l-implimentazzjoni tagħhom permezz ta’ impenji legali u d-diżimpenn tagħhom.
 L-ewwel aġġustament għandu jsir fis-sena N+1 meta l-kontribuzzjoni inizjali għandha tiġi aġġustata 'l fuq jew ’l isfel bid-differenza bejn il-kontribuzzjoni inizjali u kontribuzzjoni aġġustata kkalkulata billi jiġi applikat il-koeffiċjent tal-kontribuzzjoni tas-sena N għas-somma:
 (a)tal-ammont ta’ impenji baġitarji li saru fuq approprjazzjonijiet ta’ impenn awtorizzati fis-sena N taħt il-baġit ivvutat tal-Unjoni Ewropea u fuq approprjazzjonijiet ta’ impenn li jikkorrispondu għal diżimpenji li saru disponibbli mill-ġdid; u
 (b)kwalunkwe approprjazzjoni ta’ dħul assenjat estern li ma tirriżultax minn kontribuzzjonijiet finanzjarji għal programmi u attivitajiet tal-Unjoni minn donaturi oħra kif definit fil-Protokoll I u li kienu disponibbli fi tmiem is-sena N.
 Kull sena sussegwenti, sakemm l-impenji baġitarji kollha ffinanzjati taħt l-approprjazzjonijiet li joriġinaw mis-sena N ikunu tħallsu jew ġew diżimpenjati u mhux aktar tard minn tliet snin wara tmiem il-programm jew wara tmiem il-qafas finanzjarju pluriennali li jikkorrispondi għas-sena N skont liema tiġi l-ewwel, l-Unjoni għandha tikkalkula aġġustament tal-kontribuzzjoni tas-sena N billi tnaqqas il-kontribuzzjoni tar-Renju Unit bl-ammont miksub billi tapplika l-koeffiċjent tal-kontribuzzjoni tas-sena N għad-diżimpenji magħmula kull sena fuq l-impenji tas-sena N iffinanzjati mill-baġit tal-Unjoni jew mid-diżimpenji li jkunu saru disponibbli mill-ġdid.
 Jekk l-approprjazzjonijiet tad-dħul assenjat estern li ma jirriżultawx minn kontribuzzjonijiet finanzjarji għal programmi u attivitajiet tal-Unjoni minn donaturi oħra kif definit fil-Protokoll I jiġu kkanċellati, il-kontribuzzjoni tar-Renju Unit għandha titnaqqas bl-ammont miksub bl-applikazzjoni tal-koeffiċjent tal-kontribuzzjoni tas-sena N għall-ammont ikkanċellat.
 Fis-sena N+2 jew fis-snin sussegwenti, wara li jkunu saru l-aġġustamenti msemmija fit-tieni, it-tielet u r-raba’ subparagrafi, il-kontribuzzjoni tar-Renju Unit għas-sena N għandha titnaqqas ukoll b’ammont miksub billi tiġi mmultiplikata l-kontribuzzjoni tar-Renju Unit għas-sena N u l-proporzjon ta’:
 (a)l-impenji legali tas-sena N, iffinanzjati taħt kwalunkwe approprjazzjoni ta’ impenn disponibbli fis-sena N, u li jirriżultaw minn proċeduri ta’ għoti kompetittivi,
 (I)li minnhom ġew esklużi l-entitajiet tar-Renju Unit u tar-Renju Unit, jew
 (II)li għalihom il-Kumitat Speċjalizzat dwar il-Parteċipazzjoni fil-Programmi tal-Unjoni ddeċieda, f’konformità mal-proċedura stabbilita fl-Artikolu UNPRO.2.1a [kważi esklużjoni mill-proċedura ta’ għotja kompetittiva] li kien hemm kważi esklużjoni ta’ entitajiet tar-Renju Unit jew tar-Renju Unit, jew
 (III)li għalihom l-iskadenza għall-preżentazzjoni tal-applikazzjonijiet tkun skadiet matul is-sospensjoni msemmija fl-Artikolu UNPRO.3.1 [Sospensjoni tal-parteċipazzjoni tar-Renju Unit fi programm tal-Unjoni mill-Unjoni Ewropea] jew wara t-terminazzjoni msemmija fl-Artikolu UNPRO.3.3 [Terminazzjoni tal-parteċipazzjoni fi programm fil-każ ta’ modifika sostanzjali tal-programm tal-Unjoni] tkun daħlet fis-seħħ, jew
 (IV)li għalihom il-parteċipazzjoni tar-Renju Unit u tal-entitajiet tar-Renju Unit ġiet limitata skont l-Artikolu UNPRO.3.5(3) [Reviżjoni taż-żidiet finanzjarji]. u
 (b)l-ammont totali ta’ impenji legali ffinanzjati taħt kwalunkwe approprjazzjoni ta’ impenn tas-sena N.
 Dan l-ammont ta’ impenji legali għandu jiġi kkalkulat billi jittieħdu l-impenji baġitarji kollha li saru fis-sena N u jitnaqqsu d-diżimpenji li saru fuq dawn l-impenji fis-sena N + 1.
 9.B'talba, l-Unjoni għandha tipprovdi lir-Renju Unit b’informazzjoni relatata mal-parteċipazzjoni finanzjarja tiegħu kif inkluża fl-informazzjoni relatata mal-baġit, il-kontabbiltà, il-prestazzjoni u l-evalwazzjoni pprovduta lill-awtoritajiet baġitarji u ta’ kwittanza tal-Unjoni dwar il-programmi u l-attivitajiet tal-Unjoni li fihom jipparteċipa r-Renju Unit. Dik l-informazzjoni għandha tingħata b’kunsiderazzjoni xierqa għar-regoli dwar il-kunfidenzjalità u l-protezzjoni tad-data tal-Unjoni u tar-Renju Unit u hija mingħajr preġudizzju għall-informazzjoni li r-Renju Unit huwa intitolat li jirċievi skont il-Kapitolu Tnejn [Ġestjoni Finanzjarja Tajba] ta’ din il-Parti.
 10.Il-kontribuzzjonijiet kollha tar-Renju Unit jew il-pagamenti kollha mill-Unjoni u l-kalkolu tal-ammonti dovuti jew li għandhom jiġu riċevuti għandhom isiru f'euro.
 11.Soġġett għall-paragrafu 5 u t-tieni subparagrafu tal-paragrafu 8 ta' dan l-Artikolu, id-dispożizzjonijiet dettaljati għall-implimentazzjoni ta' dan l-Artikolu jinsabu fl-Anness UNPRO-1 [Implimentazzjoni tal-kundizzjonijiet finanzjarji]. L-Anness UNPRO-1 jista' jiġi emendat mill-Kumitat Speċjalizzat dwar il-Parteċipazzjoni fil-Programmi tal-Unjoni.
 Artikolu UNPRO.2.1a: Kważi esklużjoni mill-proċedura ta’ għoti ta’ għotja kompetittiva
 1.Meta r-Renju Unit iqis li ċerti kundizzjonijiet stabbiliti fi proċedura ta’ għotja kompetittiva jammontaw għal kważi esklużjoni tal-entitajiet tar-Renju Unit, ir-Renju Unit għandu jinnotifika lill-Kumitat Speċjalizzat dwar il-Parteċipazzjoni fil-Programmi tal-Unjoni qabel l-iskadenza għall-preżentazzjoni tal-applikazzjonijiet fil-proċedura kkonċernata u għandu jipprovdi ġustifikazzjoni.
 2.Fi żmien tliet xhur mill-iskadenza għall-preżentazzjoni tal-applikazzjonijiet fil-proċedura tal-għoti kkonċernata, il-Kumitat Speċjalizzat dwar il-Parteċipazzjoni fil-Programmi tal-Unjoni għandu jeżamina n-notifika msemmija fil-paragrafu 1 sakemm ir-rata ta’ parteċipazzjoni tal-entitajiet tar-Renju Unit fil-proċedura tal-għoti kkonċernata tkun mill-inqas 25 % inqas meta mqabbla ma’:
 (a)ir-rata medja ta’ parteċipazzjoni tal-entitajiet tar-Renju Unit fi proċeduri ta’ għoti kompetittivi simili li ma fihomx kundizzjoni bħal din u mnedija fi żmien tliet snin qabel in-notifika; jew,
 (b)fin-nuqqas ta’ proċeduri ta’ għoti kompetittivi simili, ir-rata medja ta’ parteċipazzjoni tal-entitajiet tar-Renju Unit fil-proċeduri ta’ għoti kompetittivi kollha mnedija taħt il-programm, jew il-programm preċedenti, kif rilevanti, fi żmien tliet snin qabel in-notifika.
 3.Il-Kumitat Speċjalizzat dwar il-Parteċipazzjoni fil-Programmi tal-Unjoni għandu sa tmiem il-perjodu msemmi fil-paragrafu 2 , jiddeċiedi jekk kienx hemm kważi esklużjoni tal-entitajiet tar-Renju Unit mill-proċedura tal-għoti kkonċernata fid-dawl tal-ġustifikazzjoni pprovduta mir-Renju Unit skont il-paragrafu 1 u r-rata ta’ parteċipazzjoni effettiva fil-proċedura tal-għoti kkonċernata.
 4.Għall-finijiet tal-paragrafu 2 u 3, ir-rata ta' parteċipazzjoni għandha tkun il-proporzjon bejn l-għadd ta' applikazzjonijiet ippreżentati minn entitajiet tar-Renju Unit u l-għadd totali ta' applikazzjonijiet ippreżentati fl-istess proċedura ta' għoti.
 Artikolu UNPRO.2.2: Programmi li għalihom japplika mekkaniżmu ta' korrezzjoni awtomatika
 1.Għandu japplika mekkaniżmu awtomatiku ta’ korrezzjoni fir-rigward ta’ dawk il-programmi, l-attivitajiet jew partijiet minnhom tal-Unjoni li għalihom l-applikazzjoni ta’ mekkaniżmu ta’ korrezzjoni awtomatiku hija prevista fil-Protokoll I. L-applikazzjoni ta’ dak il-mekkaniżmu ta’ korrezzjoni awtomatiku tista’ tkun limitata għal partijiet tal-programm jew tal-attività speċifikati fil-Protokoll I, li huma implimentati permezz ta’ għotjiet li għalihom jiġu organizzati sejħiet kompetittivi. Ir-regoli dettaljati dwar l-identifikazzjoni tal-partijiet tal-programm jew tal-attività li għalihom il-mekkaniżmu ta' korrezzjoni awtomatika japplika jew ma japplikax jistgħu jiġu stabbiliti fil-Protokoll I.
 2.L-ammont tal-korrezzjoni awtomatika għal programm jew attività jew partijiet minnhom għandu jkun id-differenza bejn l-ammonti inizjali tal-impenji legali attwalment meħuda mal-entitajiet tar-Renju Unit jew tar-Renju Unit iffinanzjati mill-approprjazzjonijiet ta’ impenn tas-sena inkwistjoni u l-kontribuzzjoni operazzjonali korrispondenti mħallsa mir-Renju Unit kif aġġustata skont l-Artikolu UNPRO.2.1(8) [Kundizzjonijiet finanzjarji], eskluża n-nefqa ta’ appoġġ, li tkopri l-istess perjodu jekk dak l-ammont ikun pożittiv.
 3.Kwalunkwe ammont imsemmi fil-paragrafu 2 ta’ dan l-Artikolu, li għalih kull waħda minn sentejn konsekuttivi taqbeż it-8 % tal-kontribuzzjoni korrispondenti tar-Renju Unit għall-programm kif aġġustat skont l-Artikolu UNPRO.2.1(8) [Kundizzjonijiet finanzjarji] għandu jkun dovut mir-Renju Unit bħala kontribuzzjoni addizzjonali skont il-mekkaniżmu ta' korrezzjoni awtomatika għal kull sena mis-sentejn.
 4.Regoli dettaljati dwar l-istabbiliment tal-ammonti rilevanti tal-impenji legali msemmija fil-paragrafu 2 ta’ dan l-Artikolu, inkluż fil-każ ta’ konsorzji, u dwar il-kalkolu tal-korrezzjoni awtomatika jistgħu jiġu stabbiliti fil-Protokoll I.
 Artikolu UNPRO.2.3: Finanzjament fir-rigward ta' programmi implimentati permezz ta' strumenti finanzjarji jew garanziji baġitarji
 1.Meta r-Renju Unit jipparteċipa fi programm tal-Unjoni, attività, jew partijiet minnha li tkun implimentata permezz ta’ strument finanzjarju jew garanzija baġitarja, il-kontribuzzjoni tar-Renju Unit għal programmi implimentati permezz ta’ strumenti finanzjarji jew garanziji baġitarji skont il-baġit tal-Unjoni implimentati skont it-Titolu X tar-Regolament Finanzjarju applikabbli għall-baġit ġenerali tal-Unjoni għandha ssir fil-forma ta’ flus kontanti. L-ammont ikkontribwit fi flus kontanti għandu jżid il-garanzija baġitarja tal-Unjoni jew il-pakkett finanzjarju tal-istrument finanzjarju.
 2.Meta r-Renju Unit jipparteċipa fi programm imsemmi fil-paragrafu 1 li huwa implimentat mill-Grupp tal-Bank Ewropew tal-Investiment, jekk il-Grupp tal-Bank Ewropew tal-Investiment jeħtieġ li jkopri t-telf li mhuwiex kopert mill-garanzija pprovduta mill-baġit tal-Unjoni, ir-Renju Unit għandu jħallas lill-Grupp tal-Bank Ewropew tal-Investiment perċentwal ta’ dak it-telf ugwali għall-proporzjon tal-Prodott Domestiku Gross bi prezzijiet tas-suq tar-Renju Unit għas-somma tal-Prodott Domestiku Gross bil-prezzijiet tas-suq tal-Istati Membri, tar-Renju Unit u ta’ kwalunkwe pajjiż terz ieħor li jipparteċipa f’dak il-programm. Il-Prodott Domestiku Gross bil-prezzijiet tas-suq li għandu jiġi applikat għandu jkun dak disponibbli l-aktar tard mill-1 ta’ Jannar tas-sena li fiha jsir il-pagament kif ipprovdut mill-EUROSTAT, malli jibda japplika l-arranġament imsemmi fl-Artikolu UNPRO.5.2 [Kooperazzjoni statistika] u skont ir-regoli ta’ dan l-arranġament. Qabel ma japplika dan l-arranġament, il-PDG tar-Renju Unit għandu jkun dak stabbilit abbażi tad-data pprovduta mill-OECD.
 3.Fejn xieraq, il-modalitajiet għall-implimentazzjoni ta’ dan l-Artikolu, li b’mod partikolari jiżguraw li r-Renju Unit jirċievi s-sehem tiegħu ta’ kontribuzzjonijiet mhux użati għal garanziji baġitarji u strumenti finanzjarji, għandhom jiġu speċifikati aktar fil-Protokoll I.
 Taqsima 3: Sospensjoni u terminazzjoni tal-parteċipazzjoni fil-programmi tal-Unjoni
 Artikolu UNPRO.3.1: Sospensjoni tal-parteċipazzjoni tar-Renju Unit fi programm tal-Unjoni mill-Unjoni
 1.L-Unjoni tista’ unilateralment tissospendi l-applikazzjoni tal-Protokoll I, f’relazzjoni ma’ programm wieħed jew aktar tal-Unjoni, attivitajiet jew eċċezzjonalment partijiet tagħhom skont dan l-Artikolu jekk ir-Renju Unit ma jħallas il-kontribuzzjoni finanzjarja skont it-Taqsima 2 [Regoli għall-finanzjament tal-parteċipazzjoni fil-programmi tal-Unjoni] ta’ dan il-Kapitolu jew jekk ir-Renju Unit jintroduċi bidliet sinifikanti għal kundizzjoni waħda jew aktar minn dawk segwenti li eżistew meta r-Renju Unit kien jipparteċipa fi programm, attività jew eċċezzjonalment parti minnha u inklużi fil-Protokoll I, u jekk tali bidliet ikollhom impatt sinifikanti fuq l-implimentazzjoni tagħhom:
 (a)il-kundizzjonijiet għad-dħul u r-residenza fir-Renju Unit tal-persuni li huma involuti fl-implimentazzjoni ta’ dawn il-programmi u l-attivitajiet, jew partijiet minnhom, inklużi studenti, riċerkaturi, trainees jew voluntiera jinbidlu. Dan għandu japplika, b’mod partikolari, jekk ir-Renju Unit jintroduċi bidla fil-liġijiet domestiċi tiegħu għall-kundizzjonijiet għad-dħul u r-residenza fir-Renju Unit għal dawn il-persuni, li tiddiskrimina bejn l-Istati Membri.
 (b)ikun hemm bidla fl-imposti finanzjarji, inklużi t-tariffi, li japplikaw għall-persuni msemmija fil-punt (a) ta’ dan il-paragrafu sabiex iwettqu l-attivitajiet li huma jridu jwettqu sabiex jimplimentaw il-programm;
 (c)il-kundizzjonijiet imsemmija fl-Artikolu UNPRO.1.5(3) [Kundizzjonijiet għall-parteċipazzjoni] jinbidlu.
 2.L-Unjoni għandha tinnotifika lill-Kumitat Speċjalizzat dwar il-Parteċipazzjoni fil-Programmi tal-Unjoni dwar l-intenzjoni tagħha li tissospendi l-parteċipazzjoni tar-Renju Unit fil-programm jew l-attività konċernata. L-Unjoni għandha tidentifika l-ambitu tas-sospensjoni u tipprovdi l-ġustifikazzjoni dovuta. Sakemm l-Unjoni ma tirtirax in-notifika tagħha, is-sospensjoni għandha tidħol fis-seħħ 45 jum wara d-data tan-notifika mill-Unjoni. Id-data li fiha s-sospensjoni tidħol fis-seħħ għandha tikkostitwixxi d-data ta' referenza tas-sospensjoni għall-finijiet ta' dan l-Artikolu.
 Qabel in-notifika u s-sospensjoni, u matul il-perjodu ta’ sospensjoni, il-Kumitat Speċjalizzat dwar il-Parteċipazzjoni fil-Programmi tal-Unjoni jista’ jiddiskuti miżuri xierqa biex tiġi evitata jew titneħħa s-sospensjoni. F’każ li l-Kumitat Speċjalizzat dwar il-Parteċipazzjoni fil-Programmi tal-Unjoni jsib ftehim biex tiġi evitata s-sospensjoni fil-perjodu msemmi fl-ewwel subparagrafu, is-sospensjoni ma għandhiex tidħol fis-seħħ.
 Fi kwalunkwe każ, il-Kumitat Speċjalizzat dwar il-Parteċipazzjoni fil-Programmi tal-Unjoni għandu jiltaqa’ matul il-perjodu ta’ 45 jum biex jiddiskuti l-kwistjoni.
 3.Mid-data ta’ referenza tas-sospensjoni, ir-Renju Unit ma għandux jiġi ttrattat bħala pajjiż li jipparteċipa fil-programm tal-Unjoni, attività, jew parti minnha kkonċernata mis-sospensjoni u b’mod partikolari, l-entitajiet tar-Renju Unit jew tar-Renju Unit ma għandhomx jibqgħu eliġibbli skont il-kundizzjonijiet stabbiliti fl-Artikolu UNPRO.1.4 [Konformità mar-Regoli tal-Programm] u l-Protokoll I, fir-rigward tal-proċeduri tal-għoti tal-Unjoni li jkunu għadhom ma tlestewx f’dik id-data. Proċedura ta' għoti għandha tiġi kkunsidrata li tlestiet meta jkunu ttieħdu l-impenji legali b'riżultat ta' dik il-proċedura.
 4.Is-sospensjoni ma għandhiex taffettwa l-impenji legali li ttieħdu qabel id-data ta' referenza tas-sospensjoni. Dan il-Ftehim għandu jkompli japplika għal tali impenji legali.
 5.Ir-Renju Unit għandu jinnotifika lill-Unjoni malli jikkunsidra li tkun ġiet stabbilita mill-ġdid il-konformità mal-kundizzjonijiet għall-parteċipazzjoni, u għandu jipprovdi lill-Unjoni b’kwalunkwe evidenza rilevanti għal dan il-għan.
 Fi żmien 30 jum minn dik in-notifika l-Unjoni Ewropea għandha tivvaluta l-kwistjoni u tista', għal dan il-għan, titlob lir-Renju Unit biex jippreżenta evidenza addizzjonali. Iż-żmien meħtieġ biex tiġi pprovduta tali evidenza addizzjonali ma għandux jittieħed kont tiegħu fil-perjodu ġenerali għall-valutazzjoni.
 Fejn l-Unjoni tkun sabet li ġiet stabbilita mill-ġdid il-konformità għall-parteċipazzjoni, hi għandha tinnotifika mingħajr dewmien lill-Kumitat Speċjalizzat dwar il-Parteċipazzjoni fil-Programmi tal-Unjoni li tneħħiet is-sospensjoni. It-tneħħija għandha tidħol fis-seħħ fil-jum ta' wara d-data ta' notifika.
 Fejn l-Unjoni tkun sabet li ma tkunx ġiet stabbilita mill-ġdid il-konformità mal-kundizzjonijiet għall-parteċipazzjoni, is-sospensjoni għandha tibqa' fis-seħħ.
 6.Ir-Renju Unit għandu jerġa’ jiġi ttrattat bħala pajjiż li jipparteċipa fil-programm jew l-attività tal-Unjoni kkonċernata, u b’mod partikolari r-Renju Unit u l-entitajiet tar-Renju Unit għandhom jerġgħu jkunu eliġibbli skont il-kundizzjonijiet stabbiliti fl-Artikolu UNPRO.1.4 [Konformità mar-Regoli tal-Programm] u l-Protokoll I, fir-rigward tal-proċeduri tal-għoti tal-Unjoni taħt dak il-programm jew attività tal-Unjoni li tnedew wara d-data li fiha t-tneħħija tas-sospensjoni tidħol fis-seħħ, jew li tnediet qabel dik id-data, li għaliha ma skadietx l-iskadenza għall-preżentazzjoni tal-applikazzjonijiet.
 7.Fil-każ li l-parteċipazzjoni tar-Renju Unit fi programm, attività, jew parti minnhom tiġi sospiża, il-kontribuzzjoni finanzjarja tar-Renju Unit li tkun dovuta matul il-perjodu ta’ sospensjoni għandha tiġi stabbilita kif ġej:
 (a)l-Unjoni għandha tikkalkula mill-ġdid il-kontribuzzjoni operazzjonali billi tuża l-proċedura deskritta fil-punt (a)(iii) tal-ħames subparagrafu tal-Artikolu UNPRO.2.1(8) [Kundizzjonijiet finanzjarji];
 (b)it-tariffa tal-parteċipazzjoni għandha tiġi aġġustata f’konformità mal-aġġustament tal-kontribuzzjoni operazzjonali.
 L-Artikolu UNPRO.3.2 - Terminazzjoni tal-parteċipazzjoni tar-Renju Unit fi programm tal-Unjoni
 1.Jekk sa sena wara d-data ta’ referenza msemmija fl-Artikolu UNPRO.3.1(2) [Sospensjoni tal-parteċipazzjoni tar-Renju Unit fi programm tal-Unjoni mill-Unjoni Ewropea] l-Unjoni ma tkunx neħħiet is-sospensjoni taħt l-Artikolu UNPRO.3.1 [Sospensjoni tal-parteċipazzjoni tar-Renju Unit] l-Unjoni għandha jew:
 (a)tivvaluta mill-ġdid il-kundizzjonijiet li bihom tista’ toffri li tippermetti lir-Renju Unit ikompli jipparteċipa fil-programmi, fl-attivitajiet jew f’partijiet minnhom ikkonċernati tal-Unjoni u għandha tipproponi dawk il-kundizzjonijiet lill-Kumitat Speċjalizzat dwar il-Parteċipazzjoni fil-Programmi tal-Unjoni fi żmien 45 jum mill-iskadenza tal-perjodu ta’ sospensjoni ta’ sena bil-għan li timmodifika l-Protokoll I. Fin-nuqqas ta’ ftehim dwar dawk il-miżuri mill-Kumitat Speċjalizzat fi żmien perjodu ulterjuri ta’ 45 jum, it-terminazzjoni għandha tidħol fis-seħħ kif imsemmi fil-punt (b) ta’ dan il-paragrafu; jew
 (b)ittemm unilateralment l-applikazzjoni tal-Protokoll I, fir-rigward tal-programmi tal-Unjoni, l-attivitajiet jew partijiet minnhom ikkonċernati, f’konformità ma’ dan l-Artikolu, b’kont meħud tal-impatt tal-bidla msemmija fl-Artikolu UNPRO.3.1 [Sospensjoni tal-parteċipazzjoni tar-Renju Unit] fuq l-implimentazzjoni tal-programm jew l-attività jew b’mod eċċezzjonali partijiet minnu, jew l-ammont tal-kontribuzzjoni mhux imħallsa.
 2.L-Unjoni għandha tinnotifika lill-Kumitat Speċjalizzat dwar il-Parteċipazzjoni fil-Programmi tal-Unjoni bl-intenzjoni tagħha li tittermina l-parteċipazzjoni tar-Renju Unit fi programm wieħed jew aktar tal-Unjoni jew attivitajiet skont il-punt (b) tal-paragrafu 1. L-Unjoni għandha tidentifika l-ambitu tat-terminazzjoni u tipprovdi l-ġustifikazzjoni dovuta. Sakemm l-Unjoni ma tirtirax in-notifika tagħha, it-terminazzjoni għandha tidħol fis-seħħ 45 jum wara d-data tan-notifika mill-Unjoni. Id-data li fiha t-terminazzjoni tidħol fis-seħħ għandha tikkostitwixxi d-data ta' referenza tat-terminazzjoni għall-finijiet ta' dan l-Artikolu.
 3.Mid-data ta’ referenza tat-terminazzjoni, ir-Renju Unit ma għandux jiġi ttrattat bħala pajjiż li jipparteċipa fil-programm jew attività tal-Unjoni kkonċernata mit-terminazzjoni, u b’mod partikolari r-Renju Unit jew l-entitajiet tar-Renju Unit ma għandhomx jibqgħu eliġibbli skont il-kundizzjonijiet stabbiliti fl-Artikolu UNPRO.1.4 [Konformità mar-Regoli tal-Programm] u fil-Protokoll I, fir-rigward tal-proċeduri tal-għoti tal-Unjoni li jkunu għadhom ma tlestewx sa dik id-data. Proċedura ta' għoti għandha tiġi kkunsidrata li tkun tlestiet jekk ikunu ttieħdu l-impenji legali b'riżultat ta' dik il-proċedura.
 4.It-terminazzjoni ma għandhiex taffettwa l-impenji legali assunti qabel id-data ta’ referenza tas-sospensjoni msemmija fl-Artikolu UNPRO.3.1(2) [Sospensjoni tal-parteċipazzjoni tar-Renju Unit]. Dan il-Ftehim għandu jkompli japplika għal tali impenji legali.
 5.Fejn l-applikazzjoni tal-Protokoll I, jew parti minnu, tiġi tterminata fir-rigward tal-programmi jew l-attivitajiet jew partijiet minnhom eċċezzjonalment ikkonċernati:
 (a)il-kontribuzzjoni operazzjonali li tkopri n-nefqa ta’ appoġġ relatata mal-impenji legali li diġà saru għandha tkompli tkun dovuta sat-tlestija ta’ dawk l-impenji legali jew sat-tmiem tal-Qafas Finanzjarju Pluriennali li taħtu jkun ġie ffinanzjat l-impenn legali;
 (b)ma għandha ssir l-ebda kontribuzzjoni ħlief dik imsemmija fil-punt (a) ta’ dan il-paragrafu fis-snin ta’ wara.
 Artikolu UNPRO.3.3: Terminazzjoni tal-parteċipazzjoni fi programm jew attività fil-każ ta’ modifika sostanzjali fil-programmi tal-Unjoni
 1.Ir-Renju Unit jista’ jtemm unilateralment il-parteċipazzjoni tiegħu fi programm jew attività tal-Unjoni msemmija fil-Protokoll I jew parti minnhom meta:
 (a)l-att bażiku ta’ dak il-programm jew attività tal-Unjoni jiġi emendat sal-punt li l-kundizzjonijiet għall-parteċipazzjoni tar-Renju Unit jew tal-entitajiet tar-Renju Unit f’dak il-programm jew attività tal-Unjoni jkunu ġew modifikati sostanzjalment, b’ mod partikolari, bħala riżultat ta’ bidla fl-objettivi tal-programm jew tal-attività u tal-azzjonijiet korrispondenti; jew
 (b)l-ammont totali ta’ approprjazzjonijiet ta’ impenn kif imsemmi fl-Artikolu UNPRO.2.1 [Kundizzjonijiet finanzjarji] jiżdied b’aktar minn 15 % meta mqabbel mal-pakkett finanzjarju inizjali ta’ dak il-programm jew attività jew parti minnu li fih jipparteċipa r-Renju Unit u jew il-limitu massimu korrispondenti tal-qafas finanzjarju pluriennali jkun żdied jew ikun żdied l-ammont ta’ dħul estern imsemmi fl-Artikolu UNPRO.2.1 (5) [Kundizzjonijiet finanzjarji] għall-perjodu kollu ta’ parteċipazzjoni; jew
 (c)ir-Renju Unit jew l-entitajiet tar-Renju Unit huma esklużi mill-parteċipazzjoni f’parti minn programm jew attività għal raġunijiet debitament ġustifikati, u dik l-esklużjoni tikkonċerna approprjazzjonijiet ta’ impenn li jaqbżu 10 % tal-approprjazzjonijiet ta’ impenn fil-baġit tal-Unjoni adottati definittivament għal sena N għal dak il-programm jew attività.
 2.Għal dan il-għan, ir-Renju Unit għandu jinnotifika l-intenzjoni tiegħu li jittermina l-Protokoll I fir-rigward tal-programm jew attività tal-Unjoni kkonċernat lill-Kumitat Speċjalizzat dwar il-Parteċipazzjoni fil-Programmi tal-Unjoni sa mhux aktar tard minn 60 jum wara l-pubblikazzjoni tal-emenda jew tal-baġit annwali adottat jew emenda għalih f’Il-Ġurnal Uffiċjali tal-Unjoni Ewropea. Ir-Renju Unit għandu jispjega r-raġunijiet li minħabba fihom ir-Renju Unit iqis li l-emenda tbiddel sostanzjalment il-kundizzjonijiet tal-parteċipazzjoni. Il-Kumitat Speċjalizzat dwar il-Parteċipazzjoni fil-Programmi tal-Unjoni għandu jiltaqa' fi żmien 45 jum minn meta jirċievi notifika biex jiddiskuti l-kwistjoni.
 3.Sakemm ir-Renju Unit ma jirtirax in-notifika tiegħu, it-terminazzjoni għandha tidħol fis-seħħ 45 jum wara d-data tan-notifika mir-Renju Unit. Id-data li fiha t-terminazzjoni tidħol fis-seħħ għandha tikkostitwixxi d-data ta' referenza għall-finijiet ta' dan l-Artikolu.
 4.Mid-data ta’ referenza, ir-Renju Unit ma għandux jiġi ttrattat bħala pajjiż li jipparteċipa fil-programm jew attività tal-Unjoni kkonċernata mit-terminazzjoni, u b’mod partikolari r-Renju Unit jew l-entitajiet tar-Renju Unit ma għandhomx jibqgħu eliġibbli skont il-kundizzjonijiet stabbiliti fl-Artikolu UNPRO.1.4 [Konformità mar-Regoli tal-Programm] u fil-Protokoll I, fir-rigward tal-proċeduri tal-għoti tal-Unjoni li jkunu għadhom ma tlestewx sa dik id-data. Proċedura ta' għoti għandha tiġi kkunsidrata li tkun tlestiet jekk ikunu ttieħdu l-impenji legali b'riżultat ta' dik il-proċedura.
 5.It-terminazzjoni ma għandhiex taffettwa l-impenji legali li saru qabel id-data ta' referenza. Dan il-Ftehim għandu jkompli japplika għal tali impenji legali.
 6.Fil-każ ta’ terminazzjoni skont dan l-Artikolu fir-rigward tal-programmi jew l-attivitajiet ikkonċernati:
 (a)il-kontribuzzjoni operazzjonali li tkopri n-nefqa ta’ appoġġ relatata mal-impenji legali li diġà saru għandha tkompli tkun dovuta sat-tlestija ta’ dawk l-impenji legali jew sat-tmiem tal-Qafas Finanzjarju Pluriennali li taħtu jkun ġie ffinanzjat l-impenn legali;
 (b)l-Unjoni għandha tikkalkula mill-ġdid il-kontribuzzjoni operazzjonali tas-sena meta sseħħ it-terminazzjoni billi tuża l-proċedura deskritta fil-punt (a)(iii) tal-ħames subparagrafu tal-Artikolu UNPRO.2.1 (8) [Kundizzjonijiet finanzjarji]. L-ebda kontribuzzjoni ħlief dik imsemmija fil-punt (a) ta’ dan l-Artikolu ma għandha ssir fis-snin ta’ wara;
 (c)it-tariffa tal-parteċipazzjoni għandha tiġi aġġustata f’konformità mal-aġġustament tal-kontribuzzjoni operazzjonali.
 Taqsima 4: Rieżami tal-prestazzjoni u ż-żidiet finanzjarji
 Artikolu UNPRO.3.4: Rieżami tal-prestazzjoni
 1.Proċedura ta' rieżami tal-prestazzjoni għandha tapplika skont il-kundizzjonijiet stabbiliti f'dan l-Artikolu fir-rigward ta’ partijiet tal-programm jew tal-attività tal-Unjoni li għalihom japplika l-mekkaniżmu ta’ korrezzjoni msemmi fl-Artikolu UNPRO.2.2 [Programmi li għalihom japplika mekkaniżmu ta’ korrezzjoni awtomatiku].
 2.Ir-Renju Unit jista’ jitlob lill-Kumitat Speċjalizzat dwar il-Parteċipazzjoni fil-Programmi tal-Unjoni biex jibda l-proċedura ta’ rieżami tal-prestazzjoni meta l-ammont ikkalkulat skont il-metodu stabbilit fl-Artikolu UNPRO 2.2(2) [Programmi li għalihom japplika mekkaniżmu ta’ korrezzjoni awtomatiku] huwa negattiv, u fejn l-ammont huwa ogħla minn 12 % tal-kontribuzzjonijiet korrispondenti tar-Renju Unit għall-programm jew l-attività kif aġġustati skont l-Artikolu UNPRO.2.1(8) [Kundizzjonijiet finanzjarji].
 3.Il-Kumitat Speċjalizzat dwar il-Parteċipazzjoni fil-Programmi tal-Unjoni, fi żmien tliet xhur mid-data tat-talba msemmija fil-paragrafu 2, għandu janalizza d-data rilevanti relatata mal-prestazzjoni u jadotta rapport li jipproponi miżuri xierqa biex jiġu indirizzati kwistjonijiet relatati mal-prestazzjoni.
 Il-miżuri msemmija fl-ewwel subparagrafu għandhom jiġu applikati għal perjodu ta’ 12-il xahar wara l-adozzjoni tar-rapport. Wara l-applikazzjoni tal-miżuri, id-data dwar il-prestazzjoni matul il-perjodu inkwistjoni għandha tintuża biex tiġi kkalkulata d-differenza bejn l-ammonti inizjali dovuti taħt l-impenji legali li attwalment ittieħdu mar-Renju Unit jew mal-entitajiet tar-Renju Unit matul dik is-sena kalendarja u l-kontribuzzjoni operattiva korrispondenti mħallsa mir-Renju Unit għall-istess sena.
 Jekk id-differenza msemmija fit-tieni subparagrafu tkun negattiva u taqbeż is-16 % tal-kontribuzzjoni operazzjonali korrispondenti, ir-Renju Unit jista’:
 (a)jinnotifika l-intenzjoni tiegħu li jtemm il-parteċipazzjoni tiegħu fil-programm tal-Unjoni jew f’parti minn programm ikkonċernat billi jagħti avviż 45 jum qabel il-jum maħsub għat-terminazzjoni, u jista’ jtemm il-parteċipazzjoni tiegħu f’konformità mal-Artikolu UNPRO.3.3(3) sa (6) [Terminazzjoni tal-parteċipazzjoni fi programm fil-każ ta’ modifika sostanzjali tal-programm tal-Unjoni]; jew
 (b)jitlob lill-Kumitat Speċjalizzat dwar il-Parteċipazzjoni fil-Programmi tal-Unjoni jadotta miżuri ulterjuri biex jindirizza l-prestazzjoni insuffiċjenti, inkluż billi jagħmel adattamenti għall-parteċipazzjoni tar-Renju Unit fil-programm tal-Unjoni kkonċernat u billi jaġġusta l-kontribuzzjonijiet finanzjarji futuri tar-Renju Unit fir-rigward ta’ dak il-programm.
 Artikolu UNPRO.3.5: Rieżami taż-żidiet finanzjarji
 1.Ir-Renju Unit jista’ jinnotifika lill-Kumitat Speċjalizzat dwar il-Parteċipazzjoni fi programmi tal-Unjoni li joġġezzjona għall-ammont tal-kontribuzzjoni tiegħu għal programm jew attività tal-Unjoni jekk l-ammont totali ta’ approprjazzjonijiet ta’ impenn kif imsemmi fl-Artikolu UNPRO.2.1 [Kundizzjonijiet finanzjarji] jiżdied b’aktar minn 5 % meta mqabbel mal-pakkett finanzjarju inizjali għal dak il-programm jew attività tal-Unjoni u jew ikun żdied il-limitu massimu korrispondenti jew ikun żdied l-ammont ta’ dħul estern imsemmi fl-Artikolu UNPRO.2.1(5) [Kundizzjonijiet finanzjarji] għall-perjodu kollu ta’ parteċipazzjoni.
 2.In-notifika msemmija fil-paragrafu 1 għandha ssir fi żmien 60 jum mid-data tal-pubblikazzjoni tal-baġit annwali adottat jew emenda għalih f’Il-Ġurnal Uffiċjali tal-Unjoni Ewropea. In-notifika għandha tkun mingħajr preġudizzju għall-obbligu tar-Renju Unit li jħallas il-kontribuzzjoni tiegħu u għall-applikazzjoni tal-mekkaniżmu ta’ aġġustament imsemmi fl-Artikolu UNPRO.2.1(8) [Kundizzjonijiet finanzjarji].
 3.Il-Kumitat Speċjalizzat dwar il-Parteċipazzjoni fil-Programmi tal-Unjoni għandu jħejji rapport, jipproponi u jiddeċiedi dwar l-adozzjoni ta’ miżuri xierqa fi żmien tliet xhur mid-data tan-notifika msemmija fil-paragrafu 2 ta’ dan l-Artikolu. Dawk il-miżuri jistgħu jinkludu l-limitazzjoni tal-parteċipazzjoni tar-Renju Unit u tal-entitajiet tar-Renju Unit għal ċerti tipi ta’ azzjonijiet jew proċeduri ta’ għoti jew, fejn xieraq, modifika tal-Protokoll I. Il-limitazzjoni tal-parteċipazzjoni tar-Renju Unit se tiġi ttrattata bħala esklużjoni għall-finijiet tal-mekkaniżmu ta’ aġġustament imsemmi fl-Artikolu UNPRO.2.1(8) [Kundizzjonijiet finanzjarji].
 4.Meta l-kundizzjonijiet imsemmija fil-punt (b) tal-Artikolu UNPRO.3.3(1) [Terminazzjoni tal-parteċipazzjoni fi programm fil-każ ta’ modifika sostanzjali tal-programm tal-Unjoni] jiġu ssodisfati, ir-Renju Unit jista’ jtemm il-parteċipazzjoni tiegħu fi programm jew attività tal-Unjoni msemmija fil-Protokoll I skont l-Artikolu UNPRO.3.3(2) sa (6) [Terminazzjoni tal-parteċipazzjoni fi programm fil-każ ta’ modifika sostanzjali tal-programm tal-Unjoni].
 Kapitolu 2: Ġestjoni finanzjarja tajba
 Artikolu UNPRO.4.X-1: Kamp ta’ applikazzjoni
 Dan il-Kapitolu għandu japplika fir-rigward tal-programmi, l-attivitajiet u s-servizzi tal-Unjoni taħt il-programmi tal-Unjoni msemmija fil-Protokolli I u II.
 Taqsima 1: Protezzjoni tal-interessi finanzjarji u rkupru
 Artikolu UNPRO.4.X: Twettiq ta’ attività għall-finijiet ta’ ġestjoni finanzjarja tajba
 Għall-finijiet tal-applikazzjoni ta’ dan il-Kapitolu, l-awtoritajiet tar-Renju Unit u tal-Unjoni msemmija f’dan il-Kapitolu għandhom jikkooperaw mill-qrib f’konformità mal-liġijiet u r-regolamenti rispettivi tagħhom.
 Meta jeżerċitaw dmirijiethom fit-territorju tar-Renju Unit, l-aġenti u l-korpi investigattivi tal-Unjoni għandhom jaġixxu b’mod konsistenti mal-liġi tar-Renju Unit.
 Artikolu UNPRO.4.1: Rieżamijiet u awditi
 1.L-Unjoni għandu jkollha d-dritt li twettaq kif previst fil-ftehimiet jew kuntratti ta’ finanzjament rilevanti u f’konformità mal-atti applikabbli ta’ istituzzjoni waħda jew aktar tal-Unjoni, reviżjonijiet u awditi tekniċi, xjentifiċi, finanzjarji, jew ta’ tipi oħra fil-bini ta’ kwalunkwe persuna fiżika residenti fi jew entità ġuridika stabbilita fir-Renju Unit u li tirċievi finanzjament mill-Unjoni, kif ukoll xi terza persuna involuta fl-implimentazzjoni tal-finanzjament tal-Unjoni residenti jew stabbilita fir-Renju Unit. Tali rieżamijiet u awditi jistgħu jitwettqu mill-aġenti tal-istituzzjonijiet u l-korpi tal-Unjoni, b’mod partikolari tal-Kummissjoni Ewropea u tal-Qorti Ewropea tal-Awdituri, jew minn persuni oħra b’mandat mill-Kummissjoni Ewropea f’konformità mal-liġi tal-Unjoni.
 2.L-aġenti tal-istituzzjonijiet u l-korpi tal-Unjoni, b’mod partikolari l-aġenti tal-Kummissjoni Ewropea u l-Qorti Ewropea tal-Awdituri, kif ukoll il-persuni l-oħra b’mandat mill-Kummissjoni Ewropea, għandu jkollhom aċċess xieraq għal siti, xogħlijiet u dokumenti (kemm f’verżjonijiet elettroniċi kif ukoll fuq il-karta jew it-tnejn) u għall-informazzjoni kollha meħtieġa sabiex jitwettqu tali rieżamijiet u awditi, kif imsemmi fil-paragrafu 1. Tali aċċess għandu jinkludi d-dritt li jinkisbu kopji fiżiċi jew elettroniċi ta’, u estratti minn, kwalunkwe dokument jew il-kontenut ta’ kwalunkwe mezz ta’ data miżmum minn persuni fiżiċi jew ġuridiċi awditjati, jew minn terza persuna awditjata.
 3.Ir-Renju Unit ma għandux jipprevjeni jew iqajjem xi ostaklu għad-dritt tal-aġenti u persuni oħra msemmija fil-paragrafu 2 li jidħlu fir-Renju Unit u li jkollhom aċċess għall-bini tal-persuni awditjati, fl-eżerċizzju tad-dmirijiet tagħhom imsemmija f’dan l-Artikolu.
 4.Minkejja s-sospensjoni jew it-terminazzjoni tal-parteċipazzjoni tar-Renju Unit fi programm jew attività, is-sospensjoni ta’ parti mid-dispożizzjonijiet jew tad-dispożizzjonijiet kollha ta’ din il-Parti u/jew tal-Protokoll I jew it-terminazzjoni ta’ dan il-Ftehim, ir-reviżjonijiet u l-awditi jistgħu jitwettqu wkoll wara d-data li fiha tidħol fis-seħħ is-sospensjoni jew it-terminazzjoni rilevanti, skont it-termini stabbiliti fl-atti applikabbli ta’ istituzzjoni waħda jew aktar tal-Unjoni u kif previst fil-ftehimiet jew kuntratti ta’ finanzjament rilevanti fir-rigward ta’ kwalunkwe impenn legali li jimplimenta l-baġit tal-Unjoni li daħlet għalih l-Unjoni qabel ma tidħol fis-seħħ is-sospensjoni rilevanti.
 Artikolu UNPRO.4.2: Il-ġlieda kontra l-irregolaritajiet, il-frodi u reati kriminali oħra li jaffettwaw l-interessi finanzjarji tal-Unjoni
 1.Il-Kummissjoni Ewropea u l-Uffiċċju Ewropew ta' Kontra l-Frodi (OLAF) għandhom ikunu awtorizzati jwettqu investigazzjonijiet amministrattivi, inkluż verifiki u spezzjonijiet fuq il-post, fit-territorju tar-Renju Unit. Il-Kummissjoni Ewropea u l-OLAF għandhom jaġixxu f'konformità mal-atti tal-Unjoni li jirregolaw dawk il-verifiki, l-ispezzjonijiet u l-investigazzjonijiet.
 2.L-awtoritajiet kompetenti tar-Renju Unit għandhom jinfurmaw lill-Kummissjoni Ewropea jew lill-OLAF f’perjodu raġonevoli bi kwalunkwe fatt jew suspett li jkunu saru jafu bih b’rabta ma’ irregolarità, frodi jew attività illegali oħra li taffettwa l-interessi finanzjarji tal-Unjoni.
 3.Il-verifiki u l-ispezzjonijiet fuq il-post jistgħu jitwettqu fil-bini ta’ kwalunkwe persuna fiżika li tirrisjedi fir-Renju Unit jew entità ġuridika stabbilita fih u li tirċievi finanzjament mill-Unjoni skont ftehim ta’ finanzjament jew kuntratt, kif ukoll fil-bini ta’ xi terza persuna involuta fl-implimentazzjoni ta’ tali finanzjament tal-Unjoni li tirrisjedi jew tkun stabbilita fir-Renju Unit. Tali kontrolli u spezzjonijiet għandhom jitħejjew u jitwettqu mill-Kummissjoni Ewropea jew l-OLAF f’kollaborazzjoni mill-qrib mal-awtorità kompetenti tar-Renju Unit maħtura mir-Renju Unit. L-awtorità maħtura għandha tiġi nnotifikata fi żmien raġonevoli qabel il-verifiki u spezzjonijiet, bil-għan, l-iskop u l-bażi legali ta’ dawk il-verifiki u l-ispezzjonijiet biex tkun tista' tipprovdi assistenza. Għal dan il-għan, l-uffiċjali tal-awtoritajiet kompetenti tar-Renju Unit jistgħu jipparteċipaw fil-verifiki u fl-ispezzjonijiet fil-post.
 4.L-aġenti tal-Kummissjoni Ewropea u l-OLAF għandu jkollhom aċċess għall-informazzjoni u d-dokumentazzjoni kollha (f’verżjonijiet elettroniċi jew fuq il-karta, jew it-tnejn) relatati mal-operazzjonijiet imsemmija fil-paragrafu 3, li huma meħtieġa għat-twettiq xieraq tal-verifiki u l-ispezzjonijiet fuq il-post. B’mod partikolari, l-aġenti tal-Kummissjoni Ewropea u l-OLAF jistgħu jikkupjaw id-dokumenti rilevanti.
 5.Il-Kummissjoni Ewropea jew l-OLAF u l-awtoritajiet kompetenti tar-Renju Unit għandhom jiddeċiedu skont il-każ jekk iwettqux verifiki u spezzjonijiet fuq il-post b’mod konġunt, inkluż meta ż-żewġ partijiet ikunu kompetenti biex iwettqu investigazzjonijiet.
 6.Jekk il-persuna, l-entità jew xi terza persuna oħra li tkun suġġetta għal kontroll jew spezzjoni fuq il-post tirreżisti kontroll jew spezzjoni fil-post, l-awtoritajiet tar-Renju Unit, filwaqt li jaġixxu f'konformità mar-regoli u r-regolamenti nazzjonali, għandhom jassistu lill-Kummissjoni Ewropea jew l-OLAF, biex dawn ikunu jistgħu jwettqu verifika jew spezzjoni fuq il-post. Tali l-assistenza għandha tinkludi t-teħid tal-miżuri ta’ prekawzjoni xierqa skont il-liġi nazzjonali, inkluż miżuri għas-salvagwardja tal-evidenza.
 7.Il-Kummissjoni Ewropea jew l-OLAF għandhom jinfurmaw lill-awtoritajiet kompetenti tar-Renju Unit bir-riżultat ta’ tali verifiki u spezzjonijiet. B'mod partikolari l-Kummissjoni Ewropea jew l-OLAF għandhom jirrappurtaw malajr kemm jista' jkun lill-awtorità kompetenti tar-Renju Unit kwalunkwe fatt jew suspett relatat ma' irregolarità li jkunu saru jafu bih waqt il-verifika jew l-ispezzjoni fuq il-post.
 8.Mingħajr preġudizzju għall-applikazzjoni tal-liġi tar-Renju Unit, il-Kummissjoni Ewropea tista’ timponi miżuri u penali amministrattivi fuq persuni ġuridiċi jew fiżiċi li jipparteċipaw fl-implimentazzjoni ta’ programm jew attività f’konformità mal-leġiżlazzjoni tal-Unjoni.
 9.Għall-finijiet tal-implimentazzjoni tajba ta’ dan l-Artikolu, il-Kummissjoni Ewropea jew l-OLAF u l-awtoritajiet kompetenti tar-Renju Unit għandhom jiskambjaw informazzjoni regolarment u, fuq it-talba ta’ waħda mill-partijiet għal dan il-Ftehim, jikkonsultaw lil xulxin, sakemm dan ma jkunx ipprojbit mil-leġiżlazzjoni tal-Unjoni jew mil-liġijiet tar-Renju Unit.
 10.Sabiex jiġu ffaċilitati l-kooperazzjoni u l-iskambju ta’ informazzjoni effettivi mal-OLAF, ir-Renju Unit għandu jaħtar punt ta’ kuntatt.
 11.L-iskambju ta’ informazzjoni bejn il-Kummissjoni Ewropea jew l-OLAF u l-awtoritajiet kompetenti tar-Renju Unit għandu jikkonforma mar-rekwiżiti ta’ kunfidenzjalità applikabbli. Id-data personali inkluża fl-iskambju ta’ informazzjoni għandha tiġi protetta f'konformità mar-regoli applikabbli.
 12.Mingħajr preġudizzju għall-applikabbiltà tal-Artikolu LAW.MUTAS.114 [Definizzjoni ta’ awtorità kompetenti], fejn kwalunkwe ċittadin tar-Renju Unit, jew persuna fiżika li tirrisjedi fir-Renju Unit, jew entitajiet ġuridiċi stabbiliti fir-Renju Unit jirċievu finanzjament mill-Unjoni skont il-programmi u l-attivitajiet tal-Unjoni elenkati fil-Protokoll I, direttament jew indirettament, inkluż b’rabta ma’ kwalunkwe parti terza involuta fl-implimentazzjoni ta’ tali finanzjament tal-Unjoni, l-awtoritajiet tar-Renju Unit għandhom jikkooperaw mal-awtoritajiet tal-Unjoni jew l-awtoritajiet tal-Istati Membri tal-Unjoni responsabbli għall-investigazzjoni, il-prosekuzzjoni u t-tressiq ta’ dawk li jwettqu reati kriminali li jaffettwaw l-interessi finanzjarji tal-Unjoni fir-rigward ta’ dan il-finanzjament, u l-kompliċi tagħhom, f’konformità mal-leġiżlazzjoni u l-istrumenti internazzjonali applikabbli, sabiex jippermettilhom li jwettqu d-dmirijiet tagħhom.
 Artikolu UNPRO.4.3: Emendi għall-Artikoli UNPRO.0.1, UNPRO.4.X-1, UNPRO.4.1 [Reviżjonijiet u awditi] u UNPRO.4.2 [Ġlieda kontra l-irregolaritajiet, il-frodi u reati kriminali oħra li jaffettwaw l-interessi finanzjarji tal-Unjoni Ewropea]
 Il-Kumitat Speċjalizzat dwar il-Parteċipazzjoni fil-Programmi tal-Unjoni jista’ jemenda l-Artikoli UNPRO.4.1 [Reviżjonijiet u awditi] u UNPRO.4.2 [Ġlieda kontra l-irregolaritajiet, il-frodi u reati kriminali oħra li jaffettwaw l-interessi finanzjarji tal-Unjoni ], b’mod partikolari biex jitqiesu l-bidliet fl-atti ta’ istituzzjoni waħda jew aktar tal-Unjoni.
 Il-Kumitat Speċjalizzat dwar il-Parteċipazzjoni fil-Programmi tal-Unjoni jista’ jemenda l-Artikolu UNPRO.0.1 [Kamp ta’ applikazzjoni] u l-Artikolu UNPRO.4.X-1 [Kamp ta’ applikazzjoni] biex jestendi l-applikazzjoni ta’ dan il-Kapitolu għal programmi, attivitajiet u servizzi oħra tal-Unjoni.
 Artikolu UNPRO.4.4: Irkupru u infurzar
 1.Id-deċiżjonijiet adottati mill-Kummissjoni Ewropea li jimponu obbligu pekunjarju fuq persuni ġuridiċi jew fiżiċi għajr l-Istati fir-rigward ta’ kwalunkwe pretensjoni li tirriżulta minn programmi, attivitajiet, azzjonijiet jew proġetti tal-Unjoni għandhom ikunu infurzabbli fir-Renju Unit. L-ordni għall-infurzar tagħhom għandha tkun mehmuża mad-deċiżjoni, mingħajr ebda formalità oħra għajr verifika tal-awtentiċità tad-deċiżjoni mill-awtorità nazzjonali maħtura għal dan il-għan mir-Renju Unit. Ir-Renju Unit għandu jgħarraf lill-Kummissjoni u lill-Qorti tal-Ġustizzja tal-Unjoni Ewropea bl-awtorità nazzjonali maħtura tiegħu. F'konformità mal-Artikolu UNPRO.5.1 [Komunikazzjoni u skambju ta’ informazzjoni], il-Kummissjoni Ewropea għandha tkun intitolata li tinnotifika tali deċiżjonijiet infurzabbli direttament lil persuni li jirrisjedu u lil entitajiet ġuridiċi stabbiliti fir-Renju Unit. L-infurzar ta’ dawk id-deċiżjonijiet għandu jsir f’konformità mal-liġi tar-Renju Unit.
 2.Is-sentenzi u d-digrieti tal-Qorti tal-Ġustizzja tal-Unjoni Ewropea mogħtija b’applikazzjoni ta’ klawżola ta’ arbitraġġ li tinsab f’kuntratt jew ftehim fir-rigward ta’ programmi, attivitajiet jew partijiet minnhom tal-Unjoni skont il-Protokoll I għandhom ikunu infurzabbli fir-Renju Unit bl-istess mod bħad-deċiżjonijiet tal-Kummissjoni Ewropea, kif imsemmi fil-paragrafu 1 ta’ dan l-Artikolu.
 3.Il-Qorti tal-Ġustizzja tal-Unjoni Ewropea għandu jkollha l-ġuriżdizzjoni li tirrevedi l-legalità tad-deċiżjonijiet tal-Kummissjoni msemmija fil-paragrafu 1 u li tissospendi l-infurzar ta’ tali deċiżjonijiet. Madankollu, il-Qrati tar-Renju Unit għandu jkollhom ġuriżdizzjoni fuq ilmenti li jallegaw li l-infurzar qed jitwettaq b'mod irregolari.
 Taqsima 2: Regoli oħra għall-implimentazzjoni tal-programmi tal-Unjoni
 Artikolu UNPRO.5.1: Komunikazzjoni u skambju ta' informazzjoni
 L-istituzzjonijiet u l-korpi tal-Unjoni involuti fl-implimentazzjoni tal-programmi jew l-attivitajiet tal-Unjoni, jew fil-kontroll ta’ tali programmi jew attivitajiet, għandhom ikunu intitolati jikkomunikaw direttament, inkluż permezz ta’ sistemi ta’ skambju elettroniku, ma’ kwalunkwe persuna fiżika residenti fir-Renju Unit jew entità ġuridika stabbilita fir-Renju Unit li tirċievi finanzjament mill-Unjoni, kif ukoll ma’ xi terza persuna involuta fl-implimentazzjoni tal-finanzjament tal-Unjoni li tirrisjedi jew tkun stabbilita fir-Renju Unit. Tali persuni, entitajiet u terzi persuni jistgħu jippreżentaw direttament lill-istituzzjonijiet u l-korpi tal-Unjoni l-informazzjoni u d-dokumentazzjoni rilevanti kollha li huma meħtieġa jippreżentaw fuq il-bażi tal-leġiżlazzjoni tal-Unjoni applikabbli għall-programm jew attività tal-Unjoni jew fuq il-bażi tal-kuntratti jew il-ftehimiet ta’ finanzjament konklużi għall-implimentazzjoni ta’ dak il-programm jew attività.
 Artikolu UNPRO.5.2: Koperazzjoni statistika
 L-Eurostat u l-Awtorità tal-Istatistika tar-Renju Unit jistgħu jistabbilixxu arranġament li jippermetti l-kooperazzjoni dwar kwistjonijiet statistiċi rilevanti u li jinkludi li l-EUROSTAT, bi qbil mal-Awtorità tal-Istatistika tar-Renju Unit, jipprovdi data statistika dwar ir-Renju Unit għall-finijiet ta’ din il-Parti, inkluż, b’mod partikolari, data dwar il-PDG tar-Renju Unit.
 Kapitolu 3: Aċċess mir-Renju Unit għal servizzi taħt programmi tal-Unjoni
 Artikolu UNPRO.6: Regoli dwar l-aċċess għas-servizz
 1.Meta r-Renju Unit ma jipparteċipax fi programm jew attività tal-Unjoni skont il-Kapitolu 1 [Parteċipazzjoni tar-Renju Unit fil-Programmi tal-Unjoni] ta’ din il-Parti, huwa jista’ madankollu jkollu aċċess għas-servizzi pprovduti taħt il-programmi u l-attivitajiet tal-Unjoni skont it-termini u l-kundizzjonijiet stabbiliti f’dan il-Ftehim, l-atti bażiċi u kwalunkwe regola oħra li tappartjeni għall-implimentazzjoni tal-programmi u l-attivitajiet tal-Unjoni.
 2.Il-Protokoll II [L-aċċess tar-Renju Unit għas-servizzi stabbiliti taħt ċerti programmi u attivitajiet] għandu, fejn xieraq:
 (a)jidentifika s-servizzi taħt programmi u attivitajiet tal-Unjoni, li r-Renju Unit u entitajiet tar-Renju Unit għandu jkollhom aċċess għalihom;
 (b)jistabbilixxi kundizzjonijiet speċifiċi għall-aċċess mir-Renju Unit u tal-entitajiet tar-Renju Unit. Dawk il-kundizzjonijiet għandhom jikkonformaw mal-kundizzjonijiet stabbiliti f'dan il-Ftehim u fl-atti bażiċi;
 (c)fejn applikabbli, jispeċifika l-kontribuzzjoni finanzjarja jew in natura tar-Renju Unit fir-rigward ta’ servizz ipprovdut skont tali programmi u attivitajiet tal-Unjoni.
 3.Il-Protokoll II għandu jiġi adottat u jista' jiġi emendat mill-Kumitat Speċjalizzat dwar il-Parteċipazzjoni fil-Programmi tal-Unjoni.
 4.Ir-Renju Unit u s-sidien u l-operaturi pubbliċi u privati tal-inġenji spazjali li joperaw fir-Renju Unit jew minnu għandu jkollhom aċċess għas-servizzi pprovduti skont l-Artikolu 5.1 tad-Deċiżjoni Nru 541/2014 f’konformità mal-Artikolu 5.2 ta’ din id-Deċiżjoni sakemm jiġu inklużi dispożizzjonijiet dwar aċċess simili fil-Protokoll II jew sal-31 ta’ Diċembru 2021.
 Kapitolu 4: [Rieżamijiet]
 Artikolu UNPRO.7: [Klawżola ta' rieżami]
 Erba’ snin wara li l-Protokoll I u II isiru applikabbli, il-Kumitat Speċjalizzat dwar il-Parteċipazzjoni fil-Programmi tal-Unjoni għandu jirrevedi l-implimentazzjoni tiegħu abbażi tad-data dwar il-parteċipazzjoni tal-entitajiet tar-Renju Unit f’azzjonijiet indiretti u diretti taħt il-programm, partijiet tal-programm, attivitajiet u servizzi koperti mill-Protokolli I u II.
 Wara talba minn kwalunkwe Parti, il-Kumitat Speċjalizzat dwar il-Parteċipazzjoni fil-Programmi tal-Unjoni għandu jiddiskuti bidliet jew bidliet proposti li jaffettwaw it-termini tal-parteċipazzjoni tar-Renju Unit fi kwalunkwe wieħed mill-programmi jew partijiet ta’ programmi, attivitajiet u servizzi elenkati fil-Protokolli I u II, u, jekk ikun meħtieġ, jista’ jipproponi miżuri xierqa fil-kamp ta’ applikazzjoni ta’ dan il-Ftehim.
 Kapitolu 5: Miżata għall-parteċipazzjoni fis-snin mill-2021 sal-2026
 Artikolu UNPRO.8: Miżata għall-parteċipazzjoni fis-snin mill-2021 sal-2026
 Il-miżata ta’ parteċipazzjoni msemmija fl-Artikolu UNPRO.2.1(4) [Kundizzjonijiet finanzjarji] għandu jkollha l-valur li ġej fis-snin mill-2021 sal-2026:
 - fl-2021: 0,5 %;
 - fl-2022: 1 %;
 - fl-2023: 1,5 %;
 - fl-2024: 2 %;
 - fl-2025: 2,5 %;
 - fl-2026: 3 %.
 IS-SITT PARTI: SOLUZZJONI TA’ TILWIM U DISPOŻIZZJONIJIET ORIZZONTALI
 Titolu I: Soluzzjoni ta’ tilwim
 Kapitolu 1: Dispożizzjonijiet ġenerali
 Artikolu INST.9: Objettiv
 L-objettiv ta’ dan it-Titolu huwa li jistabbilixxi mekkaniżmu effettiv u effiċjenti sabiex jiġi evitat u solvut kull tilwim bejn il-Partijiet dwar l-interpretazzjoni u l-applikazzjoni ta’ dan il-Ftehim u l-ftehimiet supplimentari bil-għan li jsibu, fejn ikun possibbli, soluzzjoni miftiehma b’mod reċiproku.
 Artikolu INST.10: Kamp ta’ applikazzjoni
 1.
 Dan it-Titolu japplika, soġġett għall-paragrafi 2, 3, 4 u 5, għal tilwim bejn il-Partijiet dwar l-interpretazzjoni u l-applikazzjoni tad-dispożizzjonijiet ta’ dan il-Ftehim jew ta’ kwalunkwe ftehim supplimentari (“dispożizzjonijiet koperti”).
 2.
 Id-dispożizzjonijiet koperti għandhom jinkludu d-dispożizzjonijiet kollha ta’ dan il-Ftehim u xi ftehim supplimentari bl-eċċezzjoni ta’:
 (a)il-paragrafi 1 sa 6 tal-Artikolu GOODS.17 [Rimedji kummerċjali] u tal-Artikolu GOODS.21 [Proprjetà kulturali] tat-Titolu I tal-Ewwel Intestatura, it-Tieni Parti;
 (b)L-Anness TBT-X [Prodotti mediċinali];
 (c)Titolu VII [Impriżi żgħar u ta’ daqs medju] tal-Ewwel Intestatura tat-Tieni Parti;
 (d)Titolu X [Prattiki regolatorji tajba u kooperazzjoni regolatorja] tal-Ewwel Intestatura tat-Tieni Parti;
 (e)il-paragrafi 1, 2 u 4 tal-Artikolu LPFS.1.1 [Prinċipji u objettivi] u l-paragrafi 1 u 3 tal-Artikolu LPFS.1.2 [Id-dritt ta’ regolamentazzjoni, approċċ prekawzjonarju u informazzjoni xjentifika u teknika] tal-Kapitolu 1 [Dispożizzjonijiet ġenerali], il-Kapitolu 2 [Politika tal-kompetizzjoni], l-Artikoli LPFS.3.9 [Awtorità jew korp indipendenti u kooperazzjoni] u LPFS.3.10 [Qrati u tribunali] tal-Kapitolu 2 [Kontroll tas-sussidjarjetà]; u l-Kapitolu 5 [Tassazzjoni] tat-Titolu XI [Kundizzjonijiet ekwi għall-kompetizzjoni miftuħa u ġusta u l-iżvilupp sostenibbli] tal-Ewwel Intestatura tat-Tieni Parti, u l-paragrafi minn 4 sa 9 tal-Artikolu LPFS.9.4 [Riekwilibriju] tal-Kapitolu 9 [Dispożizzjonijiet orizzontali u istituzzjonali] tat-Titolu XI [Kundizzjonijiet ekwi għall-kompetizzjoni miftuħa u ġusta u l-iżvilupp sostenibbli] tal-Ewwel Intestatura tat-Tieni Parti;
 (f)It-tielet Parti [L-infurzar tal-liġi u l-kooperazzjoni ġudizzjarja f’materji kriminali], inkluż meta jiġu applikati fir-rigward ta’ sitwazzjonijiet irregolati minn dispożizzjonijiet oħra ta’ dan il-Ftehim;
 (g)Ir-Raba' Parti [Kooperazzjoni tematika];
 (h)Titolu II [Bażi għall-kooperazzjoni] tas-Sitt Parti [Soluzzjoni ta’ tilwim u dispożizzjonijiet orizzontali];
 (i)L-Artikolu FINPROV.10A [Dispożizzjoni proviżorja għat-trażmissjoni ta’ data personali lir-Renju Unit] tas-Seba’ Parti; u
 (j)il-Ftehim dwar proċeduri ta’ sigurtà għall-iskambju u l-protezzjoni ta’ informazzjoni klassifikata,
 3.
 Il-Kunsill ta’ Sħubija jista’ jiġi inkarigat minn Parti bil-għan li tissolva tilwima fir-rigward tal-obbligi li jirriżultaw mid-dispożizzjonijiet imsemmija fil-paragrafu 2.
 4.
 L-Artikolu INST.11 [Esklużività] għandu japplika għad-dispożizzjonijiet imsemmija fil-paragrafu 2.
 5.
 Minkejja l-paragrafi 1 u 2, dan it-Titolu ma għandux japplika fir-rigward ta’ tilwim li jikkonċerna l-interpretazzjoni u l-applikazzjoni tad-dispożizzjonijiet tal-Protokoll dwar il-Koordinazzjoni tas-Sigurtà Soċjali jew l-annessi tiegħu f’każijiet individwali.
 Artikolu INST.11: Esklużività
 Il-Partijiet jimpenjaw ruħhom li ma jippreżentawx tilwima bejniethom rigward l-interpretazzjoni jew l-applikazzjoni tad-dispożizzjonijiet ta’ dan il-Ftehim jew ta’ xi ftehim supplimentari għal mekkaniżmu ta’ soluzzjoni minbarra dawk previsti f’dan il-Ftehim.
 Artikolu INST.12: Għażla tal-forum f’każ ta’ obbligu sostanzjalment ekwivalenti skont ftehim internazzjonali ieħor
 1.
 Jekk tinqala’ tilwima fir-rigward ta’ miżura allegatament bi ksur ta’ obbligu skont dan il-Ftehim jew xi ftehim supplimentari u ta’ obbligu sostanzjalment ekwivalenti skont ftehim internazzjonali ieħor li ż-żewġ Partijiet huma parti għalih, inkluż il-Ftehim tad-WTO, il-Parti li tkun qed tfittex rimedju għandha tagħżel il-forum li fih tissolva t-tilwima.
 2.
 Ladarba Parti tkun għażlet il-forum u bdiet proċeduri għas-soluzzjoni tat-tilwim jew skont dan it-Titolu jew skont ftehim internazzjonali ieħor, dik il-Parti ma għandhiex tibda tali proċeduri skont il-ftehim internazzjonali l-ieħor fir-rigward tal-miżura partikolari msemmija fil-paragrafu 1, sakemm il-forum magħżul ma jonqosx l-ewwel milli jagħmel sejbiet għal raġunijiet proċedurali jew ġuriżdizzjonali.
 3.
 Għall-finijiet ta’ dan l-Artikolu:
 (a)il-proċeduri għas-soluzzjoni tat-tilwim skont dan it-Titolu jitqiesu li jkunu nbdew b’talba ta’ Parti għall-istabbiliment ta’ tribunal tal-arbitraġġ skont l-Artikolu INST.14 [Proċeduri ta’ arbitraġġ];
 (b)il-proċeduri għas-soluzzjoni ta’ tilwim skont il-Ftehim tad-WTO jitqiesu li jkunu nbdew minn talba ta’ Parti għall-istabbiliment ta’ bord skont l-Artikolu 6 tal-Qbil dwar ir-Regoli u l-Proċeduri li Jirregolaw is-Soluzzjoni ta’ Tilwim tad-WTO; u
 (c)il-proċeduri għas-soluzzjoni ta’ tilwim skont kull ftehim ieħor jitqiesu li jkunu nbdew jekk jinbdew skont id-dispożizzjonijiet rilevanti ta’ dak il-ftehim.
 4.
 Mingħajr preġudizzju għall-paragrafu 2, xejn f’dan il-Ftehim jew kwalunkwe ftehim supplimentari ma għandu jipprekludi Parti milli tissospendi l-obbligi awtorizzati mill-Korp għas-Soluzzjoni tat-Tilwim tad-WTO jew awtorizzati skont il-proċeduri għas-soluzzjoni tat-tilwim ta’ ftehim internazzjonali ieħor li l-Partijiet ikunu parti għalih. Il-Ftehim tad-WTO jew xi ftehim internazzjonali ieħor bejn il-Partijiet ma għandux jiġi invokat biex jipprekludu Parti milli tissospendi l-obbligi skont dan it-Titolu.
 Kapitolu 2: Proċedura
 Artikolu INST.13: Konsultazzjonijiet
 1.
 Jekk Parti (“il-Parti lmentatriċi”) tqis li l-Parti l-oħra (“il-Parti intimata”) tkun kisret obbligu skont dan il-Ftehim jew xi ftehim supplimentari, il-Partijiet għandhom jagħmlu ħilithom sabiex isolvu l-kwistjoni billi jidħlu f’konsultazzjonijiet in bona fide, bil-għan li jilħqu soluzzjoni miftiehma b’mod reċiproku.
 2.
 Il-Parti lmentatriċi tista’ tfittex konsultazzjonijiet permezz ta’ talba bil-miktub mibgħuta lill-Parti intimata. Fit-talba bil-miktub tagħha, il-Parti lmentatriċi għandha tispeċifika r-raġunijiet għat-talba, inkluża l-identifikazzjoni tal-miżuri inkwistjoni u l-bażi ġuridika għat-talba, kif ukoll id-dispożizzjonijiet koperti li tqis applikabbli.
 3.
 Il-Parti intimata għandha twieġeb għat-talba minnufih, u f’kull każ mhux aktar tard minn għaxart ijiem wara d-data li tirċeviha. Il-konsultazzjonijiet għandhom isiru fi żmien 30 jum mid-data meta tasal it-talba personalment jew bi kwalunkwe mezz ieħor ta’ komunikazzjoni miftiehem mill-Partijiet. Jekk isiru personalment, il-konsultazzjonijiet għandhom isiru fit-territorju tal-Parti konvenuta, sakemm il-Partijiet ma jaqblux mod ieħor.
 4.
 Il-konsultazzjonijiet għandhom jitqiesu bħala konklużi fi żmien 30 jum mid-data meta tasal it-talba, sakemm il-Partijiet ma jaqblux li jkomplu bil-konsultazzjonijiet.
 5.
 Konsultazzjonijiet dwar kwistjonijiet ta’ urġenza, inklużi dawk dwar prodotti li jitħassru jew prodotti jew servizzi staġjonali, għandhom isiru fi żmien 20 jum mid-data meta tasal it-talba. Il-konsultazzjonijiet għandhom jitqiesu bħala konklużi fi żmien 20-il jum, sakemm il-Partijiet ma jaqblux li jkomplu bil-konsultazzjonijiet.
 6.
 Kull Parti għandha tipprovdi biżżejjed informazzjoni fattwali sabiex tippermetti eżami komplet tal-miżura inkwistjoni, inkluż studju dwar kif dik il-miżura tista’ taffettwa l-applikazzjoni ta’ dan il-Ftehim jew xi ftehim supplimentari. Kull Parti għandha tagħmel ħilitha sabiex tiżgura l-parteċipazzjoni ta’ persunal tal-awtoritajiet kompetenti tagħhom li għandhom l-għarfien espert fil-kwistjoni soġġetta għall-konsultazzjonijiet.
 7.
 Għal kwalunkwe tilwima li tikkonċerna qasam għajr it-Titoli minn I sa VII, il-Kapitolu erbgħa [Enerġija u materja prima] tat-Titolu VIII, it-Titoli minn IX sa XII tal-Ewwel Intestatura jew tas-Sitt Intestatura tat-Tieni Parti, b’talba tal-Parti lmentatriċi, il-konsultazzjonijiet imsemmija fil-paragrafu 3 ta’ dan l-Artikolu għandhom isiru fil-qafas ta’ Kumitat Speċjalizzat jew tal-Kunsill ta’ Sħubija. Il-Kumitat Speċjalizzat jista’ fi kwalunkwe ħin jiddeċiedi li jirreferi l-kwistjoni lill-Kunsill ta’ Sħubija. Il-Kunsill ta’ Sħubija jista’ wkoll jieħu l-inkarigu tal-kwistjoni. Il-Kumitat Speċjalizzat, jew, skont il-każ, il-Kunsill ta’ Sħubija, jista’ jsolvi t-tilwima permezz ta’ deċiżjoni. Il-perjodi ta’ żmien imsemmija fil-paragrafu 3 ta’ dan l-Artikolu għandhom japplikaw. Il-post tal-laqgħat għandu jkun soġġett għar-regoli ta’ proċedura tal-Kumitat Speċjalizzat jew, skont il-każ, mill-Kunsill ta’ Sħubija.
 8.
 Il-konsultazzjonijiet, u b’mod partikolari l-informazzjoni kollha indikata bħala kunfidenzjali u l-pożizzjonijiet meħuda mill-Partijiet matul il-konsultazzjonijiet, għandhom ikunu kunfidenzjali, u għandu jkun mingħajr preġudizzju għad-drittijiet ta’ xi waħda mill-Partijiet fi kwalunkwe proċediment ulterjuri.
 Artikolu INST.14: Proċedura ta’ arbitraġġ
 1.
 Il-Parti lmentatriċi tista’ titlob li jitwaqqaf tribunal tal-arbitraġġ jekk:
 (a)il-Parti intimata ma tweġibx għat-talba għal konsultazzjonijiet fi żmien għaxart ijiem mid-data meta tasal it-talba;
 (b)il-konsultazzjonijiet ma jsirux fil-perjodi ta’ żmien imsemmija fl-Artikolu INST.13(3), (4) jew (5) [Konsultazzjonijiet];
 (c)il-Partijiet jaqblu li ma jkollhomx konsultazzjonijiet; jew
 (d)il-konsultazzjonijiet ġew konklużi mingħajr ma nstabet soluzzjoni li jaqblu magħha t-tnejn.
 2.
 It-talba għall-istabbiliment tat-tribunal tal-arbitraġġ għandha ssir permezz ta’ talba bil-miktub mibgħuta lill-Parti intimata. Fit-talba tagħha, il-Parti lmentatriċi għandha tidentifika b’mod espliċitu l-miżura inkwistjoni u tispjega kif dik il-miżura tikkostitwixxi ksur tad-dispożizzjonijiet koperti b’mod suffiċjenti sabiex tippreżenta l-bażi ġuridika għall-ilment b’mod ċar.
 Artikolu INST.15: L-istabbiliment ta’ tribunal tal-arbitraġġ
 1.
 Tribunal tal-arbitraġġ għandu jkun magħmul minn tliet arbitri.
 2.
 Mhux aktar tard minn għaxart ijiem minn meta tasal it-talba għall-istabbiliment ta’ tribunal tal-arbitraġġ, il-Partijiet għandhom jikkonsultaw bil-għan li jaqblu dwar il-kompożizzjoni tat-tribunal tal-arbitraġġ.
 3.
 Jekk il-Partijiet ma jaqblux dwar il-kompożizzjoni tat-tribunal tal-arbitraġġ fil-perjodu ta’ żmien previst fil-paragrafu 2, kull Parti għandha taħtar arbitru mis-sublista għal dik il-Parti stabbilita skont l-Artikolu INST.27 [Listi ta’ arbitri] mhux aktar tard minn ħamest ijiem wara l-iskadenza tal-perjodu ta’ żmien previst fil-paragrafu 2 ta’ dan l-Artikolu. Jekk Parti tonqos milli taħtar arbitru mis-sublista tagħha f’dak il-perjodu ta’ żmien, il-kopresident tal-Kunsill ta’ Sħubija mill-Parti lmentatriċi għandu jagħżel, mhux aktar tard minn ħamest ijiem wara li jiskadi dak il-perjodu ta’ żmien, arbitru bil-polza mis-sublista tal-Parti li tkun naqset milli taħtar arbitru. Il-kopresident tal-Kunsill ta’ Sħubija mill-Parti lmentatriċi jista’ jiddelega tali għażla bil-polza tal-arbitru.
 4.
 Jekk il-Partijiet ma jaqblux dwar il-president tat-tribunal tal-arbitraġġ fil-perjodu ta’ żmien previst fil-paragrafu 2 ta’ dan l-Artikolu, il-kopresident tal-Kunsill ta’ Sħubija mill-Parti lmentatriċi għandu jagħżel, mhux aktar tard minn ħamest ijiem wara l-iskadenza ta’ dak il-perjodu ta’ żmien, il-president tat-tribunal tal-arbitraġġ bil-polza mis-sublista ta’ presidenti stabbilita skont l-Artikolu INST.27 [Listi ta’ arbitri]. Il-kopresident tal-Kunsill ta’ Sħubija mill-Parti lmentatriċi jista’ jiddelega tali għażla bil-polza tal-president tat-tribunal tal-arbitraġġ.
 5.
 Jekk xi waħda mil-listi previsti fl-Artikolu INST.27 [Lista ta’ arbitri] ma tkunx ġiet stabbilita jew ma jkunx fiha biżżejjed ismijiet fil-mument li ssir l-għażla skont il-paragrafi 3 jew 4 ta’ dan l-Artikolu, l-arbitri għandhom jintgħażlu bil-polza mill-individwi li jkunu ġew formalment proposti minn Parti waħda jew miż-żewġ Partijiet f’konformità mal-Anness INST-X [Regoli ta’ proċedura].
 6.
 Id-data tal-istabbiliment tat-tribunal tal-arbitraġġ għandha tkun id-data li fiha l-aħħar wieħed mit-tliet arbitri jkun innotifika lill-Partijiet dwar l-aċċettazzjoni tal-ħatra tiegħu skont l-Anness INST-X [Regoli ta’ proċedura].
 Artikolu INST.16: Rekwiżiti għall-arbitri
 1.L-arbitri kollha għandhom:
 (a)ikunu wrew għarfien espert fil-liġi u l-kummerċ internazzjonali, inkluż dwar kwistjonijiet speċifiċi koperti mit-Titoli I sa VII, il-Kapitolu erbgħa [Enerġija u materja prima] tat-Titolu VIII, it-Titoli minn IX sa XII tal-Intestatura Wieħed [Kummerċ] tat-Tieni Parti jew tas-Sitt Intestatura [Dispożizzjonijiet oħra] tat-Tieni Parti, jew fil-liġi u kwalunkwe kwistjoni oħra koperta minn dan il-Ftehim jew minn kwalunkwe ftehim supplimentari u, fil-każ ta’ president, ikollhom ukoll esperjenza fi proċeduri għas-soluzzjoni tat-tilwim;
 (b)ma jkunux affiljati ma’ xi waħda mill-Partijiet u lanqas ma jieħdu struzzjonijiet mingħandha;
 (c)iservu fil-kapaċitajiet individwali tagħhom u ma jiħdux struzzjonijiet mingħand xi organizzazzjoni jew gvern fir-rigward ta’ materji relatati mat-tilwima; u
 (d)jikkonformaw mal-Anness INST-X [Kodiċi ta’ Kondotta].]
 2.
 L-arbitri kollha għandhom ikunu persuni li ma jkunx hemm dubju dwar l-indipendenza tagħhom, li jkollhom il-kwalifiki meħtieġa għall-ħatra fl-ogħla uffiċċju ġudizzjarju fil-pajjiżi rispettivi tagħhom jew li jkunu ġurikonsulti ta’ kompetenza rikonoxxuta.
 3.
 Fid-dawl tas-suġġett ta’ tilwima partikolari, il-Partijiet jistgħu jaqblu li jidderogaw mir-rekwiżiti elenkati fil-punt (a) tal-paragrafu 1.
 Artikolu INST.17: Il-funzjonijiet tat-tribunal tal-arbitraġġ
 It-tribunal tal-arbitraġġ:
 (a)għandu jagħmel valutazzjoni oġġettiva tal-kwistjoni quddiemu, li tinkludi valutazzjoni oġġettiva tal-fatti tal-każ u tal-applikabbiltà tal-miżuri inkwistjoni u tal-konformità ta’ dawn mad-dispożizzjonijiet koperti;
 (b)għandu jistabbilixxi, fid-deċiżjonijiet u s-sentenzi tiegħu, il-konklużjonijiet tal-fatti, l-applikabbiltà tad-dispożizzjonijiet koperti u r-raġunament wara kull konklużjoni li jagħmel; u
 (c)għandu jikkonsulta b’mod regolari mal-Partijiet u jipprovdi opportunitajiet adegwati għall-iżvilupp ta’ soluzzjoni miftiehma b’mod reċiproku.
 Artikolu INST.18: Termini ta’ referenza
 1.
 Sakemm il-Partijiet ma jaqblux mod ieħor mhux aktar tard minn ħamest ijiem wara d-data meta jitwaqqaf it-tribunal tal-arbitraġġ, it-termini ta’ referenza tat-tribunal tal-arbitraġġ għandhom ikunu:
 “li jeżamina, fid-dawl tad-dispożizzjonijiet rilevanti koperti ta’ dan il-Ftehim jew ta’ ftehim supplimentari, il-kwistjoni msemmija fit-talba għall-istabbiliment tat-tribunal tal-arbitraġġ, li jiddeċiedi dwar il-konformità tal-miżura inkwistjoni mad-dispożizzjonijiet imsemmija fl-Artikolu INST.10 [Kamp ta’ applikazzjoni] u li joħroġ deċiżjoni skont l-Artikolu INST.20 [Deċiżjoni tat-tribunal tal-arbitraġġ]”.
 2.
 Jekk il-Partijiet jaqblu dwar termini ta’ referenza għajr dawk imsemmija fil-paragrafu 1, huma għandhom jinnotifikaw it-termini ta’ referenza maqbula lit-tribunal tal-arbitraġġ fil-perjodu ta’ żmien imsemmi fil-paragrafu 1.
 Artikolu INST.19: Proċedimenti urġenti
 1.
 Jekk Parti titlob dan, it-tribunal tal-arbitraġġ għandu jiddeċiedi, mhux aktar tard minn għaxart ijiem wara d-data tal-istabbiliment tiegħu, jekk il-każ jikkonċernax kwistjonijiet ta’ urġenza.
 2.
 F’każijiet ta’ urġenza, il-perjodi ta’ żmien applikabbli stabbiliti fl-Artikolu INST.20 [Deċiżjoni tat-Tribunal tal-Arbitraġġ] għandhom ikunu nofs iż-żmien preskritt fih.
 Artikolu INST.20: Sentenza tat-tribunal tal-arbitraġġ
 1.
 It-tribunal tal-arbitraġġ għandu jippreżenta rapport interim lill-Partijiet fi żmien 100 jum wara d-data tal-istabbiliment tat-tribunal tal-arbitraġġ. Jekk it-tribunal tal-arbitraġġ iqis li din l-iskadenza ma tistax tintlaħaq, il-president tat-tribunal tal-arbitraġġ għandu jinnotifika bil-miktub lill-Partijiet, fejn jiddikjara r-raġunijiet għad-dewmien u d-data li fiha t-tribunal tal-arbitraġġ jippjana li joħroġ ir-rapport interim tiegħu. It-tribunal tal-arbitraġġ ma għandux joħroġ ir-rapport interim tiegħu aktar tard minn 130 jum wara d-data tal-istabbiliment tat-tribunal tal-arbitraġġ, taħt l-ebda ċirkostanza.
 2.
 Kull Parti tista’ tibgħat talba bil-miktub lit-tribunal tal-arbitraġġ biex jirrevedi aspetti preċiżi tar-rapport interim fi żmien 14-il jum mill-wasla tagħha. Parti tista’ tikkummenta fuq it-talba tal-Parti l-oħra fi żmien sitt ijiem mill-wasla tat-talba.
 3.
 Jekk ma tasal l-ebda talba bil-miktub għar-reviżjoni ta’ aspetti preċiżi tar-rapport interim fil-perjodu ta’ żmien imsemmi fil-paragrafu 2, ir-rapport interim għandu jsir is-sentenza tat-tribunal tal-arbitraġġ.
 4.
 It-tribunal tal-arbitraġġ għandu jagħti s-sentenza tiegħu lill-Partijiet fi żmien 130 jum mid-data tal-istabbiliment tat-tribunal tal-arbitraġġ. Jekk it-tribunal tal-arbitraġġ iqis li l-iskadenza ma tistax tintlaħaq, il-president tiegħu għandu jinnotifika lill-Partijiet bil-miktub, fejn jiddikjara r-raġunijiet għad-dewmien u d-data li fiha t-tribunal tal-arbitraġġ jippjana li jagħti s-sentenza tiegħu. It-tribunal tal-arbitraġġ ma għandux jagħti s-sentenza tiegħu aktar tard minn 160 jum wara d-data li fiha jitwaqqaf it-tribunal tal-arbitraġġ, taħt l-ebda ċirkostanza.
 5.
 Is-sentenza għandha tinkludi diskussjoni dwar kwalunkwe talba bil-miktub mill-Partijiet dwar ir-rapport interim u tindirizza b’mod ċar il-kummenti tal-Partijiet.
 6. Għal ċertezza akbar, “sentenza” jew “sentenzi” kif imsemmija fl-Artikoli INST.17 [Funzjonijiet tat-tribunal tal-arbitraġġ], INST.18 [Termini ta’ referenza], INST.28 [Sostituzzjoni ta’ arbitri] u l-Artikolu INST.29(1), (3), (4) u (6) [Sentenzi u deċiżjonijiet tat-tribunal tal-arbitraġġ] għandhom jinftiehmu li jirreferu wkoll għar-rapport interim tat-tribunal tal-arbitraġġ.
 Kapitolu 3: Konformità
 Artikolu INST.21: Miżuri ta’ konformità
 1.
 Jekk, fid-deċiżjoni tiegħu msemmija fl-Artikolu INST.20(1) [Deċiżjoni tat-tribunal tal-arbitraġġ], it-tribunal tal-arbitraġġ isib li l-Parti konvenuta kisret obbligu skont dan il-Ftehim jew skont kwalunkwe ftehim supplimentari, dik il-Parti għandha tieħu l-miżuri meħtieġa biex tikkonforma immedjatament mad-deċiżjoni tat-tribunal tal-arbitraġġ sabiex iġġib lilha nnifisha f’konformità mad-dispożizzjonijiet koperti.
 2.
 Il-Parti intimata għandha, mhux aktar tard minn 30 jum wara li tingħata s-sentenza, tibgħat notifika lill-Parti lmentatriċi dwar il-miżuri li tkun ħadet jew li tkun biħsiebha tieħu biex tikkonforma.
 Artikolu INST.22: Perjodu ta’ Żmien Raġonevoli
 1.
 Jekk il-konformità immedjata ma tkunx possibbli, il-Parti konvenuta, mhux aktar tard minn 30 jum wara l-għoti tad-deċiżjoni msemmija fl-Artikolu INST.20(1) [Deċiżjoni tat-tribunal tal-arbitraġġ], għandha tagħti notifika lill-Parti lmentatriċi dwar it-tul tal-perjodu raġonevoli ta’ żmien li tkun teħtieġ għall-konformità mad-deċiżjoni msemmija fl-Artikolu INST.20 (1) [Deċiżjoni tat-tribunal tal-arbitraġġ]. Il-Partijiet għandhom jagħmlu ħilithom biex jaqblu dwar it-tul tal-perjodu ta’ żmien raġonevoli biex jikkonformaw.
 2.
 Jekk il-Partijiet ma jkunux qablu dwar it-tul tal-perjodu ta’ żmien raġonevoli, il-Parti lmentatriċi tista’, mhux aktar tard minn 20 jum wara li tingħata n-notifika msemmija fil-paragrafu 1, titlob bil-miktub li t-tribunal tal-arbitraġġ oriġinali jiddetermina t-tul tal-perjodu ta’ żmien raġonevoli. It-tribunal tal-arbitraġġ għandu jagħti d-deċiżjoni tiegħu lill-Partijiet fi żmien 20 jum mid-data meta tasal it-talba.
 3.
 Il-parti konvenuta għandha tagħti notifika bil-miktub dwar il-progress tagħha biex tikkonforma mad-deċiżjoni msemmija fl-Artikolu INST.20(1) [Deċiżjoni tat-tribunal tal-arbitraġġ] lill-Parti lmentatriċi mill-inqas xahar qabel l-iskadenza tal-perjodu ta’ żmien raġonevoli.
 4.
 Il-Partijiet jistgħu jaqblu li jestendu l-perjodu ta’ żmien raġonevoli.
 Artikolu INST.23: Rieżami tal-Konformità
 1.
 Il-parti konvenuta għandha, mhux aktar tard mid-data tal-iskadenza tal-perjodu raġonevoli ta’ żmien, tagħti notifika lill-Parti lmentatriċi dwar kwalunkwe miżura li tkun ħadet biex tikkonforma mad-deċiżjoni msemmija fl-Artikolu INST.20(1) [Deċiżjoni tat-tribunal tal-arbitraġġ].
 2.
 Jekk il-Partijiet ma jaqblux dwar l-eżistenza tad-dispożizzjonijiet koperti, jew il-konsistenza magħhom, ta’ kwalunkwe miżura meħuda sabiex tinkiseb konformità, il-Parti lmentatriċi tista’ tibgħat talba, li għandha tkun bil-miktub, lit-tribunal tal-arbitraġġ oriġinali sabiex jiddeċiedi dwar il-kwistjoni. It-talba għandha tidentifika kwalunkwe miżura inkwistjoni u tispjega kif dik il-miżura tikkostitwixxi ksur tad-dispożizzjonijiet koperti b’mod suffiċjenti sabiex tippreżenta l-bażi ġuridika għall-ilment b’mod ċar. It-tribunal tal-arbitraġġ għandu jagħti d-deċiżjoni tiegħu lill-Partijiet fi żmien 45 jum mid-data meta tasal it-talba.
 Artikolu INST.24: Rimedji Temporanji
 1.
 Il-Parti intimata għandha, b'talba minn u wara konsultazzjonijiet mal-Parti lmentatriċi, tippreżenta offerta għal kumpens temporanju jekk:
 (a)
 il-parti konvenuta tagħti notifika lill-Parti lmentatriċi li mhuwiex possibbli li tikkonforma mad-deċiżjoni msemmija fl-Artikolu INST.20(1) [Deċiżjoni tat-tribunal tal-arbitraġġ]; jew
 (b)
 il-parti konvenuta tonqos milli tagħti notifika ta’ kwalunkwe miżura meħuda biex tikkonforma sal-iskadenza msemmija fl-Artikolu INST.21 [Miżuri ta’ Konformità] jew qabel id-data tal-iskadenza tal-perjodu ta’ żmien raġonevoli; jew
 (c)
 it-tribunal tal-arbitraġġ isib li ma teżisti l-ebda miżura meħuda sabiex tinkiseb konformità jew li l-miżura meħuda sabiex tinkiseb konformità hija inkonsistenti mad-dispożizzjonijiet koperti.
 2.
 Fi kwalunkwe waħda mill-kundizzjonijiet imsemmijin fil-punti (a), (b) u (c) tal-paragrafu 1, il-Parti lmentatriċi tista’ tibgħat notifika bil-miktub lill-Parti intimata li tkun biħsiebha tissospendi l-applikazzjoni tal-obbligi skont id-dispożizzjonijiet koperti jekk:
 (a)
 il-Parti lmentatriċi tiddeċiedi li ma tagħmilx talba skont il-paragrafu 1; jew
 (b)
 il-partijiet ma jaqblux dwar il-kumpens temporanju fi żmien 20 jum wara l-iskadenza tal-perjodu raġonevoli ta’ żmien jew l-għoti tad-deċiżjoni tat-tribunal tal-arbitraġġ skont l-Artikolu INST.23 [Rieżami tal-Konformità] jekk issir talba skont il-paragrafu 1.
 In-notifika għandha tispeċifika l-livell ta’ sospensjoni tal-obbligi maħsuba.
 3. Is-sospensjoni tal-obbligi għandha tkun soġġetta għall-kundizzjonijiet li ġejjin:
 (a) L-obbligi taħt l-Intestatura Erbgħa [Koordinazzjoni tas-sigurtà soċjali u viżi għal żjarat qosra] tat-Tieni Parti, il-Protokoll dwar il-Koordinazzjoni tas-Sigurtà Soċjali jew l-annessi tiegħu jew il-Ħames Parti [programmi tal-Unjoni] ma jistgħux jiġu sospiżi skont dan l-Artikolu;
 (b) B’deroga mill-punt (a), l-obbligi skont il-Ħames Parti [programmi tal-Unjoni] jistgħu jiġu sospiżi biss meta d-deċiżjoni msemmija fl-Artikolu INST.20 (1) [Deċiżjoni tat-tribunal tal-arbitraġġ] tikkonċerna l-interpretazzjoni u l-implimentazzjoni tal-Ħames Parti [programmi tal-Unjoni];
 (c) Obbligi barra mill-Ħames Parti [Programmi tal-Unjoni] ma jistgħux jiġu sospiżi meta d-deċiżjoni msemmija fl-Artikolu INST.20 (1) [Deċiżjoni tat-tribunal tal-arbitraġġ] tikkonċerna l-interpretazzjoni u l-implimentazzjoni tal-Ħames Parti [Programmi tal-Unjoni]; u
 (d) L-obbligi skont it-Titolu II [Servizzi u Investiment] tal-Ewwel Intestatura tat-Tieni Parti fir-rigward tas-servizzi finanzjarji ma jistgħux jiġu sospiżi skont dan l-Artikolu, sakemm id-deċiżjoni msemmija fl-Artikolu INST.20 (1) [Deċiżjoni tat-tribunal tal-arbitraġġ] ma tkunx tikkonċerna l-interpretazzjoni u l-applikazzjoni tal-obbligi skont it-Titolu II [Servizzi u Investiment] tal-Ewwel Intestatura tat-Tieni Parti fir-rigward tas-servizzi finanzjarji.
 4.
 Meta Parti tippersisti li ma tikkonformax ma’ deċiżjoni ta’ bord tal-arbitraġġ stabbilit skont ftehim preċedenti konkluż bejn il-Partijiet, il-Parti l-oħra tista’ tissospendi l-obbligi skont id-dispożizzjonijiet koperti msemmija fl-Artikolu INST.10 [Kamp ta’ applikazzjoni]. Bl-eċċezzjoni tar-regola fil-punt (a) tal-paragrafu 3, ir-regoli kollha relatati mar-rimedji temporanji f’każ ta’ nuqqas ta’ konformità u mar-rieżami ta’ kwalunkwe miżura bħal din għandhom jiġu rregolati mill-ftehim preċedenti.
 5.
 Is-sospensjoni tal-obbligi ma għandhiex taqbeż il-livell ekwivalenti għan-nullifikazzjoni jew il-ħsara kkawżata mill-ksur.
 6.
 Jekk it-tribunal tal-arbitraġġ ikun sab il-ksur fl-Intestatura Wieħed [Kummerċ] jew fl-Intestatura Tlieta [Triq] tat-Tieni Parti, is-sospensjoni tista’ tiġi applikata f’Titolu ieħor tal-istess Intestatura bħal dak li fih it-tribunal ikun sab il-ksur, b’mod partikolari jekk il-parti li tressaq l-ilment tkun tal-fehma li tali sospensjoni hija effettiva biex twassal għall-konformità.
 7.
 Jekk it-tribunal tal-arbitraġġ ikun sab il-ksur fit-Tieni Intestatura [Avjazzjoni]:
 (a) il-parti lmentatriċi għandha l-ewwel tfittex li tissospendi l-obbligi fl-istess Titolu bħal dak li fih it-tribunal tal-arbitraġġ ikun sab il-ksur;
 (b) jekk il-parti lmentatriċi tqis li mhuwiex prattikabbli jew effettiv li tissospendi l-obbligi fir-rigward tal-istess Titolu bħal dak li fih it-tribunal ikun sab il-ksur, hija tista’ tfittex li tissospendi l-obbligi fit-Titolu l-ieħor skont l-istess Intestatura.
 8.
 Jekk it-tribunal tal-arbitraġġ ikun sab il-ksur fl-Ewwel Intestatura [Kummerċ], it-Tieni Intestatura [Avjazzjoni], it-Tielet Intestatura [Triq] jew il-Ħames Intestatura [Sajd] tat-Tieni Parti, u jekk il-parti lmentatriċi tqis li mhuwiex prattikabbli jew effettiv li tissospendi l-obbligi fl-istess Intestatura bħal dik li fiha t-tribunal tal-arbitraġġ ikun sab il-ksur, u li ċ-ċirkostanzi jkunu serji biżżejjed, tista’ tfittex li tissospendi l-obbligi skont dispożizzjonijiet koperti oħra.
 9.
 Fil-każ tal-punt (b) tal-paragrafu 7 u l-paragrafu 8, il-Parti lmentatriċi għandha tiddikjara r-raġunijiet għad-deċiżjoni tagħha.
 10.
 Il-parti lmentatriċi tista’ tissospendi l-obbligi għaxart ijiem wara d-data tal-kunsinna tan-notifika msemmija fil-paragrafu 2 sakemm il-Parti konvenuta ma tkunx għamlet talba skont il-paragrafu 11.
 11.
 Jekk il-Parti intimata tqis li l-livell notifikat ta’ sospensjoni tal-obbligi jaqbeż il-livell ekwivalenti għan-nullifikazzjoni jew l-indeboliment ikkawżati mill-ksur jew li l-prinċipji u l-proċeduri stabbiliti fil-punt (b) tal-paragrafu 7, il-paragrafu 8 jew il-paragrafu 9 ma jkunux ġew segwiti, hija tista’ tibgħat talba bil-miktub lit-tribunal tal-arbitraġġ oriġinali qabel ma jiskadi l-perjodu ta’ għaxart ijiem stabbilit fil-paragrafu 10 biex jiddeċiedi dwar il-kwistjoni. It-tribunal tal-arbitraġġ għandu jagħti d-deċiżjoni tiegħu dwar il-livell tas-sospensjoni tal-obbligi lill-Partijiet fi żmien 30 jum mid-data tat-talba. L-obbligi ma għandhomx jiġu sospiżi sakemm it-tribunal tal-arbitraġġ ikun ta d-deċiżjoni tiegħu. Is-sospensjoni tal-obbligi għandha tkun konsistenti ma’ din id-deċiżjoni.
 12.
 It-Tribunal tal-arbitraġġ li jaġixxi skont il-paragrafu 11 ma għandux jeżamina n-natura tal-obbligi li għandhom jiġu sospiżi iżda għandu jiddetermina jekk il-livell ta’ tali sospensjoni jaqbiżx il-livell ekwivalenti għat-tħassir jew l-indeboliment ikkawżat mill-ksur. Madankollu, jekk il-kwistjoni msemmija fl-arbitraġġ tkun tinkludi pretensjoni li l-prinċipji u l-proċeduri stabbiliti fil-punt (b) tal-paragrafu 7, il-paragrafu 8 jew il-paragrafu 9 ma ġewx segwiti, it-tribunal tal-arbitraġġ għandu jeżamina dik il-pretensjoni. Fil-każ li t-tribunal tal-arbitraġġ jiddetermina li dawk il-prinċipji u l-proċeduri ma ġewx segwiti, il-Parti lmentatriċi għandha tapplikahom b’mod konsistenti mal-punt (b) tal-paragrafu 7, il-paragrafu 8 u l-paragrafu 9. Il-partijiet għandhom jaċċettaw id-deċiżjoni tat-tribunal tal-arbitraġġ bħala finali u ma għandhomx ifittxu t-tieni proċedura ta’ arbitraġġ. Dan il-paragrafu taħt l-ebda ċirkostanza ma għandu jdewwem id-data minn meta l-Parti lmentatriċi tkun intitolata tissospendi l-obbligi skont dan l-Artikolu.
 13.
 Is-sospensjoni tal-obbligi jew il-kumpens imsemmi f’dan l-Artikolu għandu jkun temporanju u ma għandux jiġi applikat wara li:
 (a)
 il-partijiet ikunu laħqu soluzzjoni miftiehma b’mod reċiproku skont l-Artikolu INST.31 [Soluzzjoni miftiehma b’mod reċiproku];
 (b)
 il-Partijiet ikunu qablu li l-miżura meħuda sabiex tinkiseb konformità ġġib lill-Parti intimata f’konformità mad-dispożizzjonijiet koperti; jew
 (c)
 kull miżura li tittieħed sabiex tinkiseb konformità li t-tribunal tal-arbitraġġ ikun sab li kienet inkonsistenti mad-dispożizzjonijiet koperti ġiet irtirata jew emendata sabiex il-Parti konvenuta tinġieb f’konformità ma’ dawk id-dispożizzjonijiet koperti.
 Artikolu INST.25: Rieżami ta’ kwalunkwe miżura meħuda sabiex tinkiseb konformità wara l-adozzjoni ta’ rimedji temporanji
 1.
 Il-Parti intimata għandha tibgħat notifika lill-Parti lmentatriċi dwar kwalunkwe miżura li tkun ħadet sabiex tikkonforma wara s-sospensjoni tal-obbligi jew wara l-applikazzjoni ta’ kumpens temporanju, skont il-każ. Bl-eċċezzjoni ta’ każijiet skont il-paragrafu 2, il-Parti lmentatriċi għandha ttemm is-sospensjoni tal-obbligi fi żmien 30 jum mill-kunsinna tan-notifika. F’każijiet fejn ikun ġie applikat kumpens, bl-eċċezzjoni ta’ każijiet skont il-paragrafu 2, il-Parti konvenuta tista’ ttemm l-applikazzjoni ta’ tali kumpens fi żmien 30 jum mill-kunsinna tan-notifika tagħha li hija kkonformat.
 2.
 Jekk il-Partijiet ma jilħqux ftehim dwar jekk il-miżura notifikata ġġibx il-Parti intimata f’konformità mad-dispożizzjonijiet koperti fi żmien 30 jum mid-data li fiha tintbagħat in-notifika, il-Parti lmentatriċi għandha tibgħat talba bil-miktub lit-tribunal tal-arbitraġġ oriġinali sabiex jiddeċiedi dwar il-kwistjoni. It-tribunal tal-arbitraġġ għandu jagħti d-deċiżjoni tiegħu lill-Partijiet fi żmien 46 jum mid-data meta tasal it-talba. Jekk it-tribunal tal-arbitraġġ isib li l-miżura meħuda sabiex tinkiseb konformità tkun f’konformità mad-dispożizzjonijiet koperti, is-sospensjoni tal-obbligi jew il-kumpens, skont il-każ, għandu jintemm. Jekk ikun rilevanti, il-livell ta’ sospensjoni tal-obbligi jew ta’ kumpens għandu jiġi aġġustat fid-dawl tad-deċiżjoni tat-tribunal tal-arbitraġġ.
 Kapitolu 4: Dispożizzjonijiet proċedurali komuni
 Artikolu INST.26: Wasla tal-informazzjoni
 1.
 B'talba ta’ Parti, jew b’inizjattiva tiegħu stess, it-tribunal tal-arbitraġġ jista’ jfittex mingħand il-Partijiet l-informazzjoni rilevanti li huwa jqis neċessarja u xierqa. Il-Partijiet għandhom iwieġbu minnufih u b’mod sħiħ għal kwalunkwe talba mingħand it-tribunal tal-arbitraġġ għal informazzjoni bħal din.
 2.
 B'talba ta’ Parti, jew b’inizjattiva tiegħu stess, it-tribunal tal-arbitraġġ jista’ jfittex minn kwalunkwe sors kull informazzjoni li huwa jqis xierqa. It-tribunal tal-arbitraġġ jista’ wkoll ifittex l-opinjoni ta’ esperti kif iqis xieraq u soġġett għal kwalunkwe terminu u kundizzjoni miftiehma mill-Partijiet, fejn applikabbli.
 3.
 It-Tribunal tal-arbitraġġ għandu jikkunsidra sottomissjonijiet amicus curiae minn persuni fiżiċi ta’ Parti jew persuni ġuridiċi stabbiliti f’Parti skont l-Anness INST-X [Regoli ta’ Proċedura].
 4.
 Kull informazzjoni miksuba mit-tribunal tal-arbitraġġ skont dan l-Artikolu għandha ssir disponibbli għall-Partijiet u l-Partijiet jistgħu jippreżentaw kummenti dwar din l-informazzjoni lit-tribunal tal-arbitraġġ.
 Artikolu INST.27: Listi ta’ arbitri
 1.
 Il-Kunsill ta’ Sħubija għandu, mhux aktar tard minn 180 jum wara d-data tad-dħul fis-seħħ ta’ dan il-Ftehim, jistabbilixxi lista ta’ individwi b’għarfien espert f’setturi speċifiċi koperti minn dan il-Ftehim jew il-ftehimiet supplimentari tiegħu li huma lesti u kapaċi jservu bħala membri ta’ tribunal tal-arbitraġġ. Il-lista għandha tkun ta’ mill-anqas 15-il persuna u għandha tkun magħmula minn tliet sublisti:
 (a)sublista waħda ta’ individwi stabbilita fuq il-bażi ta’ proposti mill-Unjoni;
 (b)sublista waħda ta’ individwi stabbilita fuq il-bażi ta’ proposti mir-Renju Unit; u
 (c)sublista waħda ta’ individwi li ma jkunu ċittadini tal-ebda Parti li għandhom iservu bħala president tat-tribunal tal-arbitraġġ.
 Kull sublista għandha tinkludi mill-anqas ħames individwi. Il-Kunsill ta’ Sħubija għandu jiżgura li l-lista dejjem tinżamm f’dan l-għadd minimu ta’ individwi.
 2.
 Il-Kunsill ta’ Sħubija jista’ jistabbilixxi listi addizzjonali ta’ individwi b’għarfien espert f’setturi speċifiċi koperti minn dan il-Ftehim jew minn xi ftehim ta’ suppliment. Soġġett għall-qbil tal-Partijiet, listi addizzjonali bħal dawn jistgħu jintużaw biex jiffurmaw it-tribunal tal-arbitraġġ skont il-proċedura stabbilita fl-Artikolu INST.15(3) u (5) [It-twaqqif ta’ tribunal tal-arbitraġġ]. Listi addizzjonali għandhom ikunu magħmula minn żewġ sublisti:
 (a)sublista waħda ta’ individwi stabbilita fuq il-bażi ta’ proposti mill-Unjoni; u
 (b)sublista waħda ta’ individwi stabbilita fuq il-bażi ta’ proposti mir-Renju Unit.
 3.
 Il-listi msemmija fil-paragrafi 1 u 2 ma għandhomx jinkludu persuni li huma membri, uffiċjali jew aġenti oħra tal-istituzzjonijiet tal-Unjoni, tal-Gvern ta’ Stat Membru, jew tal-Gvern tar-Renju Unit.
 Artikolu INST.28: Sostituzzjoni tal-arbitri
 Jekk matul il-proċeduri għas-soluzzjoni tat-tilwim skont dan it-Titolu, arbitru ma jkunx jista’ jipparteċipa, jirtira, jew ikun jeħtieġ li jiġi sostitwit minħabba li dak l-arbitru ma jikkonformax mar-rekwiżiti tal-Kodiċi ta’ Kondotta, għandha tapplika l-proċedura stabbilita fl-Artikolu INST.15 [Stabbiliment tat-tribunal tal-arbitraġġ]. Il-perjodu ta’ żmien biex tingħata s-sentenza jew id-deċiżjoni għandu jiġi estiż għaż-żmien meħtieġ għall-ħatra tal-arbitru l-ġdid.
 Artikolu INST.29: Deċiżjonijiet u sentenzi tat-tribunal tal-arbitraġġ
 1.
 Id-deliberazzjonijiet tat-tribunal tal-arbitraġġ għandhom jinżammu kunfidenzjali. It-tribunal tal-arbitraġġ għandu jagħmel kull sforz sabiex jabbozza sentenzi u jieħu deċiżjonijiet b’kunsens. Jekk dan ma jkunx possibbli, it-tribunal tal-arbitraġġ għandu jiddeċiedi dwar il-kwistjoni b’vot ta’ maġġoranza. Fl-ebda każ ma għandhom jiġu żvelati l-opinjonijiet separati tal-arbitri.
 2.
 Id-deċiżjonijiet u s-sentenzi tat-tribunal tal-arbitraġġ għandhom jorbtu lill-Unjoni u lir-Renju Unit. Dawn ma għandhom joħolqu ebda dritt jew obbligu fir-rigward tal-persuni fiżiċi jew ġuridiċi.
 3.
 Id-deċiżjonijiet u s-sentenzi tat-tribunal tal-arbitraġġ ma jistgħux iżidu jew inaqqsu d-drittijiet u l-obbligi tal-Partijiet skont dan il-Ftehim jew xi ftehim supplimentari.
 4.
 Għal aktar ċertezza, it-tribunal tal-arbitraġġ ma għandu jkollu l-ebda ġurisdizzjoni sabiex jiddetermina l-legalità ta’ miżura allegata li tikkostitwixxi ksur ta’ dan il-Ftehim jew ta’ kull ftehim supplimentari, skont il-liġi domestika ta’ Parti. L-ebda sejba li ssir mit-tribunal tal-arbitraġġ meta tittieħed deċiżjoni dwar tilwima bejn il-Partijiet ma għandha torbot lill-qrati jew lit-tribunali domestiċi ta’ xi waħda mill-Partijiet dwar it-tifsira li għandha tingħata lil-liġi domestika ta’ dik il-Parti.
 4A.
 Għal aktar ċertezza, il-qrati ta’ kull Parti ma għandu jkollhom l-ebda ġurisdizzjoni fir-riżoluzzjoni ta’ tilwim bejn il-Partijiet skont dan il-Ftehim.
 5.
 Kull Parti għandha tagħmel is-sentenzi u d-deċiżjonijiet tat-tribunal tal-arbitraġġ disponibbli għall-pubbliku, soġġett għall-protezzjoni ta’ informazzjoni kunfidenzjali.
 6.
 L-informazzjoni ppreżentata mill-Partijiet lit-tribunal tal-arbitraġġ għandha tiġi ttrattata skont ir-regoli ta’ kunfidenzjalità stabbiliti fl-ANNESS-INST-X [Regoli ta’ proċedura].
 Artikolu INST.30: Sospensjoni u terminazzjoni tal-proċedimenti ta’ arbitraġġ
 B'talba taż-żewġ Partijiet, it-tribunal tal-arbitraġġ għandu jissospendi l-ħidma tiegħu fi kwalunkwe ħin għal perjodu miftiehem mill-Partijiet u li ma jaqbiżx 12-il xahar konsekuttivi. It-tribunal tal-arbitraġġ għandu jerġa’ jibda l-ħidma tiegħu qabel it-tmiem tal-perjodu ta’ sospensjoni b'talba bil-miktub taż-żewġ Partijiet, jew fi tmiem il-perjodu ta’ sospensjoni b'talba bil-miktub ta’ xi waħda mill-Partijiet. Il-Parti rikjedenti għandha tibgħat notifika lill-Parti l-oħra kif xieraq. Jekk Parti ma titlobx il-bidu mill-ġdid tal-ħidma tat-tribunal tal-arbitraġġ meta jiskadi l-perjodu ta’ sospensjoni, l-awtorità tat-tribunal tal-arbitraġġ għandha tiskadi u l-proċedura għas-soluzzjoni ta’ tilwim għandha tintemm. F’każ ta’ sospensjoni tal-ħidma tat-tribunal tal-arbitraġġ, il-perjodi ta’ żmien rilevanti għandhom jiġu estiżi bl-istess perjodu ta’ żmien li għalih il-ħidma tat-tribunal tal-arbitraġġ kienet sospiża.
 Artikolu INST.31: Soluzzjoni miftiehma b’mod reċiproku
 5.Il-Partijiet jistgħu fi kwalunkwe ħin jilħqu soluzzjoni miftiehma b’mod reċiproku fir-rigward ta’ kwalunkwe tilwima msemmija fl-Artikolu INST.10 [Kamp ta’ applikazzjoni].
 6.Jekk soluzzjoni miftehma reċiprokament tinkiseb matul proċedimenti tal-bord, il-Partijiet għandhom jinnotifikaw b'mod konġunt is-soluzzjoni miftehma lill-President tat-tribunal tal-arbitraġġ. Wara tali notifika, il-proċedimenti tal-arbitraġġ għandhom jintemmu.
 7.Is-soluzzjoni tista’ tkun adottata permezz ta’ deċiżjoni tal-Kunsill ta’ Sħubija. Is-soluzzjonijiet miftehma reċiprokament għandhom ikunu disponibbli għall-pubbliku. Il-verżjoni żvelata lill-pubbliku ma għandhiex tinkludi xi informazzjoni li Parti tkun iddikjarat bħala kunfidenzjali.
 8.Kull Parti għandha tieħu l-miżuri meħtieġa biex timplimenta s-soluzzjoni miftehma reċiprokament fil-perjodu ta’ żmien miftiehem.
 9.Mhux aktar tard mid-data ta’ skadenza tal-perjodu ta’ żmien miftiehem, il-Parti li timplimenta għandha tgħarraf lill-Parti l-oħra bil-miktub dwar kwalunkwe miżura li għaldaqstant ħadet biex timplimenta s-soluzzjoni miftehma reċiprokament.
 Artikolu INST.32: Perjodi ta’ Żmien
 1.
 Il-perjodi kollha ta’ żmien stabbiliti f’dan it-Titolu għandhom jgħoddu f’jiem mill-jum ta’ wara l-att li jirreferu għalih.
 2.
 Kull perjodu ta’ żmien imsemmi f’dan it-Titolu jista’ jiġi mmodifikat bi qbil reċiproku bejn il-Partijiet.
 3.
 It-tribunal tal-arbitraġġ jista’ fi kwalunkwe ħin jipproponi lill-Partijiet li jimmodifikaw xi perjodu ta’ żmien imsemmi f’dan it-Titolu, filwaqt li jagħti r-raġunijiet għall-proposta.
 Artikolu INST.34: Spejjeż
 1.
 Kull Parti għandha ġġarrab l-ispejjeż tagħha stess li jirriżultaw mill-parteċipazzjoni fil-proċedura tat-tribunal tal-arbitraġġ.
 2.
 Il-Partijiet għandhom jaqsmu flimkien u bl-istess mod l-ispejjeż li jirriżultaw minn kwistjonijiet organizzattivi, inklużi r-remunerazzjoni u l-ispejjeż tal-membri tat-tribunal tal-arbitraġġ. Ir-remunerazzjoni tal-arbitri għandha tkun f’konformità ma’ INST-ANNESS-X [Regoli ta’ proċedura].
 Artikolu INST.34A: Annessi
 1.
 Il-proċeduri għas-soluzzjoni tat-tilwim stabbiliti f’dan it-Titolu għandhom ikunu rregolati mir-regoli ta’ proċedura stabbiliti fl-ANNESS INST-X [Regoli ta’ Proċedura] u mwettqa skont l-ANNESS INST-X [Kodiċi ta’ Kondotta].
 2.
 Il-Kunsill ta’ Sħubija jista’ jemenda l-ANNESSI INST-X [Regoli ta’ proċedura] u INST-X [Kodiċi ta’ kondotta].
 Kapitolu 5: Arranġamenti speċifiċi għal miżuri unilaterali
 Artikolu INST.34B: Proċeduri speċjali għal miżuri ta’ rimedju u riekwilibriju
 1.
 Għall-finijiet tal-Artikolu 3.12 [Miżuri ta’ rimedju] tal-Kapitolu 3 [Kontroll tas-sussidji] u l-Artikolu 9.4(2) u (3) [Riekwilibriju] tal-Kapitolu 9 [Dispożizzjonijiet istituzzjonali] tat-Titolu XI [Kundizzjonijiet ekwi għal kompetizzjoni miftuħa u ġusta u żvilupp sostenibbli] tal-Ewwel Intestatura tat-Tieni Parti, dan it-Titolu japplika bil-modifiki stabbiliti f’dan l-Artikolu.
 2.
 B’deroga mill-Artikolu INST.15 [It-Twaqqif ta’ tribunal tal-arbitraġġ] u l-Anness INST-X [Regoli ta’ proċedura għas-soluzzjoni tat-tilwim], jekk il-Partijiet ma jaqblux dwar il-kompożizzjoni tat-tribunal tal-arbitraġġ fi żmien jumejn, il-kopresident tal-Kunsill ta’ Sħubija mill-Parti li tressaq l-ilment għandu jagħżel, mhux aktar tard minn jum wara l-iskadenza tal-perjodu ta’ jumejn, arbitru bil-polza mis-sublista ta’ kull Parti u l-president tat-tribunal tal-arbitraġġ bil-polza mis-sublista ta’ presidenti stabbilita skont l-Artikolu INST.27 [Lista ta’ arbitri]. Il-kopresident tal-Kunsill ta’ Sħubija mill-Parti lmentatriċi jista’ jiddelega tali għażla bil-polza tal-arbitru jew tal-president. Kull individwu għandu jikkonferma d-disponibbiltà tiegħu liż-żewġ Partijiet fi żmien jumejn mid-data li fiha jkun ġie infurmat bil-ħatra tiegħu. Il-laqgħa organizzattiva msemmija fir-Regola 10 tal-Anness INST-X [Regoli ta’ proċedura għas-soluzzjoni tat-tilwim] għandha ssir fi żmien jumejn mit-twaqqif tat-tribunal tal-arbitraġġ.
 3.
 B’deroga mir-Regola 11 tal-Anness INST-X [Regoli ta’ proċedura għas-soluzzjoni tat-tilwim] il-Parti lmentatriċi għandha tippreżenta s-sottomissjoni tagħha bil-miktub mhux aktar tard minn sebat ijiem wara d-data tal-istabbiliment tat-tribunal tal-arbitraġġ. Il-Parti konvenuta għandha tippreżenta s-sottomissjoni bil-miktub tagħha sa mhux aktar tard minn sebat ijiem wara d-data tal-wasla tas-sottomissjoni bil-miktub tal-Parti lmentatriċi. It-Tribunal tal-arbitraġġ għandu jaġġusta kwalunkwe perjodu ta’ żmien rilevanti ieħor tal-proċedura għas-soluzzjoni tat-tilwim kif meħtieġ biex jiżgura t-twassil fil-ħin tar-rapport.
 4.
 L-Artikolu INST.20 [Deċiżjoni tat-tribunal tal-arbitraġġ] ma japplikax u referenzi għad-deċiżjoni f’dan it-Titolu għandhom jinqraw bħala referenzi għad-deċiżjoni msemmija
 (a)fil-paragrafu 10 tal-Artikolu 3.12 [Miżuri ta’ rimedju] tal-Kapitolu 3 [Kontroll tas-sussidji] tat-Titolu XI [Kundizzjonijiet ekwi għall-kompetizzjoni miftuħa u ġusta u l-iżvilupp sostenibbli]; jew
 (b)il-punt (c) tal-Artikolu 9.4(3) [Riekwilibriju].
 5.
 B’deroga mill-Artikolu INST.23 (2) [Reviżjoni tal-konformità], it-tribunal tal-arbitraġġ għandu jagħti d-deċiżjoni tiegħu lill-Partijiet fi żmien 30 jum mid-data tal-wasla tat-talba.
 Artikolu INST.34C: Sospensjoni tal-obbligi għall-finijiet tal-Artikolu LPFS.3.12(12), l-Artikolu FISH.9(5) u l-Artikolu FISH.14(7)
 1.
 Il-livell ta’ sospensjoni tal-obbligi ma għandux jaqbeż il-livell ekwivalenti għat-tħassir jew l-indeboliment tal-benefiċċji skont dan il-Ftehim jew skont ftehim supplimentari li jkun ikkawżat direttament mill-miżuri ta’ rimedju mid-data li fiha jidħlu fis-seħħ il-miżuri rimedjali sad-data tal-għoti tad-deċiżjoni tal-arbitraġġ.
 2.
 Il-livell ta’ sospensjoni tal-obbligi mitluba mill-Parti lmentatriċi u d-determinazzjoni tal-livell ta’ sospensjoni tal-obbligi mit-tribunal tal-arbitraġġ għandhom ikunu bbażati fuq fatti li juru li t-tħassir jew l-indeboliment jirriżultaw direttament mill-applikazzjoni tal-miżura ta’ rimedju u jaffettwaw prodotti, fornituri ta’ servizzi, investituri jew atturi ekonomiċi oħra speċifiċi u mhux sempliċiment fuq allegazzjoni, konġettura jew possibbiltà remota.
 3.
 Il-livell ta’ benefiċċji annullati jew indeboliti mitluba mill-Parti lmentatriċi jew iddeterminati mit-tribunal tal-arbitraġġ:
 (a)ma għandux jinkludi danni punittivi, interessi jew telf ipotetiku ta’ profitti jew opportunitajiet ta’ negozju;
 (b)għandu jitnaqqas bi kwalunkwe rifużjoni minn qabel ta’ dazji, indennizz għal danni jew forom oħra ta’ kumpens diġà riċevuti mill-operaturi kkonċernati jew mill-Parti kkonċernata; u
 (c)ma għandux jinkludi l-kontribuzzjoni għan-nullifikazzjoni jew l-indeboliment permezz ta’ azzjoni volontarja jew negliġenti jew ommissjoni tal-Parti kkonċernata jew ta’ kwalunkwe persuna jew entità li fir-rigward tagħha huma mfittxija rimedji wara s-sospensjoni intenzjonata tal-obbligi.
 Artikolu INST.34D: Kundizzjonijiet għal miżuri ta’ riekwilibriju, rimedju, kumpens u salvagwardja
 Fejn Parti tieħu miżura skont l-Artikolu 3.12 [Miżuri ta’ rimedju] tal-Kapitolu Tlieta [Kontroll tas-sussidjarjetà] jew l-Artikolu 9.4 [Riekwilibriju] tal-Kapitolu disgħa [Dispożizzjonijiet istituzzjonali] tat-Titolu XI [Kundizzjonijiet ekwivalenti għal kompetizzjoni miftuħa u ġusta u żvilupp sostenibbli] tal-Ewwel Intestatura [Kummerċ], l-Artikolu ROAD.11 [Miżuri ta’ rimedju] tat-Tielet Intestatura [Trasport bit-Triq], l-Artikolu FISH.9 [Miżuri kumpensatorji fil-każ ta’ rtirar jew tnaqqis tal-aċċess] jew l-Artikolu FISH.14 [Miżuri ta’ rimedju u soluzzjoni tat-tilwim] tal-Ħames Intestatura tat-Tieni Parti jew l-Artikolu INST.36 [Salvagwardji] tat-Titolu III tas-Sitt Parti, dik il-miżura għandha tiġi applikata biss fir-rigward ta’ dispożizzjonijiet koperti fis-sens tal-Artikolu INST.10 [Kamp ta’ applikazzjoni] u għandha tikkonforma, mutatis mutandis, mal-kundizzjonijiet stabbiliti fl-Artikolu INST.24(3) [Rimedji temporanji].
 Titolu II: Bażi għall-kooperazzjoni
 Artikolu COMPROV.4: Demokrazija, stat tad-dritt u drittijiet tal-bniedem
 1.
 Il-Partijiet għandhom ikomplu jħaddnu l-valuri u l-prinċipji kondiviżi tad-demokrazija, tal-istat tad-dritt u tar-rispett għad-drittijiet tal-bniedem, li huma l-bażi tal-politiki domestiċi u internazzjonali tagħhom. F’dan ir-rigward, il-Partijiet itennu r-rispett tagħhom għad-Dikjarazzjoni Universali tad-Drittijiet tal-Bniedem u għat-trattati internazzjonali dwar id-drittijiet tal-bniedem li huma partijiet għalihom.
 2.
 Il-Partijiet għandhom jippromwovu dawn il-valuri u l-prinċipji komuni f’fora internazzjonali. Il-Partijiet għandhom jikkooperaw fil-promozzjoni ta’ dawk il-valuri u l-prinċipji, inkluż ma’ jew f’pajjiżi terzi.
 Artikolu COMPROV.5: Ġlieda kontra t-tibdil fil-klima
 1.
 Il-Partijiet iqisu li t-tibdil fil-klima jirrappreżenta theddida eżistenzjali għall-umanità u jtennu l-impenn tagħhom li jsaħħu r-rispons globali għal din it-theddida. Il-ġlieda kontra t-tibdil fil-klima kkawżat mill-bniedem kif elaborat fil-proċess tal-Konvenzjoni Qafas tan-Nazzjonijiet Uniti dwar it-Tibdil fil-Klima (United Nations Framework Convention on Climate Change, UNFCCC), u, b’mod partikolari, fil-Ftehim ta’ Pariġi adottat fil-Konferenza tal-Partijiet għall-Konvenzjoni Qafas dwar it-Tibdil tal-Klima fil-wieħed u għoxrin sessjoni tagħha (“il-Ftehim ta’ Pariġi”), tispira l-politiki domestiċi u esterni tal-Unjoni u tar-Renju Unit. Għaldaqstant, kull Parti għandha tirrispetta l-Ftehim ta’ Pariġi u l-proċess stabbilit mill-UNFCCC u żżomm lura minn atti jew ommissjonijiet li jkunu jistgħu jegħlbu l-objettiv u l-iskop tal-Ftehim ta’ Pariġi.
 2.
 Il-Partijiet għandhom jippromwovu l-ġlieda kontra t-tibdil fil-klima f’fora internazzjonali, inkluż billi jinvolvu ruħhom ma’ pajjiżi u ma’ reġjuni oħra sabiex iżidu l-livell ta’ ambizzjoni tagħhom fit-tnaqqis tal-emissjonijiet ta’ gassijiet serra.
 Artikolu COMPROV.6: Ġlieda kontra l-proliferazzjoni ta’ armi ta’ qerda massiva
 1.
 Il-Partijiet iqisu li l-proliferazzjoni ta’ armi ta’ qerda massiva (AQM) u tal-mezzi tat-twassil tagħhom, kemm lil atturi statali kif ukoll lil dawk mhux statali, tirrappreżenta waħda mill-aktar theddidiet serji għall-istabbiltà u għas-sigurtà internazzjonali. Għalhekk, il-Partijiet jaqblu li jikkooperaw u li jikkontribwixxu sabiex jikkumbattu l-proliferazzjoni ta’ armi ta’ qerda massiva (AQM) u l-mezzi tat-twassil tagħhom, permezz ta’ konformità sħiħa mal-obbligi eżistenti tagħhom skont trattati u ftehimiet internazzjonali ta’ diżarm u nonproliferazzjoni u ma’ obbligi internazzjonali rilevanti oħra u permezz tal-implimentazzjoni nazzjonali ta’ dawn.
 2.
 Barra minn hekk, il-Partijiet jaqblu wkoll li jikkooperaw u jikkontribwixxu sabiex jikkumbattu l-proliferazzjoni ta’ armi ta’ qerda massiva u tal-mezzi tat-twassil tagħhom billi:
 (a)jieħdu passi sabiex jiffirmaw, jirratifikaw, jew jaderixxu, kif meħtieġ, u jimplimentaw bis-sħiħ l-istrumenti internazzjonali rilevanti l-oħrajn kollha; u
 (b)jistabbilixxu sistema effettiva ta’ kontrolli nazzjonali tal-esportazzjoni, li tikkontrolla l-esportazzjoni kif ukoll it-tranżitu ta’ oġġetti li huma relatati mal-AQM, li tkun tinkludi kontroll tal-użu aħħari tal-AQM fuq it-teknoloġiji b’użu doppju u li jkun fiha sanzjonijiet effettivi għall-ksur tal-kontrolli tal-esportazzjoni.
 3.
 Il-Partijiet jaqblu li jistabbilixxu djalogu regolari fuq dawk il-kwistjonijiet.
 Artikolu COMPROV.7: Armi ħfief u ta’ kalibru żgħir u armi konvenzjonali oħra
 1.
 Il-Partijiet jirrikonoxxu li l-manifattura, it-trasferiment u ċ-ċirkolazzjoni illeċiti ta’ armi ħfief u ta’ kalibru żgħir (small arms and light weapons, SALW), inkluż il-munizzjon tagħhom, l-akkumulazzjoni eċċeżiva, l-amministrazzjoni ħażina tagħhom, il-ħażniet mhux siguri biżżejjed u t-tixrid bla kontroll tagħhom għadhom jikkostitwixxu theddida serja għall-paċi u għas-sigurtà internazzjonali.
 2.
 Il-Partijiet jaqblu li josservaw u jimplimentaw bis-sħiħ l-obbligi rispettivi tagħhom sabiex jittrattaw il-kummerċ illeċitu ta’ armi SALW, inkluż il-munizzjon tagħhom, skont il-ftehimiet internazzjonali eżistenti u r-riżoluzzjonijiet tal-Kunsill tas-Sigurtà tan-NU, kif ukoll l-impenji rispettivi tagħhom fil-qafas ta’ strumenti internazzjonali oħrajn applikabbli f’dan il-qasam, bħall-Programm ta’ Azzjoni tan-NU għall-prevenzjoni, għall-ġlieda kontra u għall-qerda tal-kummerċ illeċitu tal-SALW fl-aspetti kollha tiegħu.
 3.
 Il-Partijiet jirrikonoxxu l-importanza ta’ sistemi domestiċi ta’ kontroll għat-trasferiment ta’ armi konvenzjonali f’konformità mal-istandards internazzjonali eżistenti. Il-Partijiet jirrikonoxxu l-importanza li japplikaw dawn il-kontrolli b’mod responsabbli, bħala kontribut għall-paċi, għas-sigurtà u għall-istabbiltà internazzjonali u reġjonali, u għat-tnaqqis tat-tbatija tal-bnedmin, kif ukoll għall-prevenzjoni tad-diverżjoni ta’ armi konvenzjonali.
 4.
 F’dan ir-rigward, il-Partijiet jimpenjaw ruħhom li jimplimentaw b’mod sħiħ it-Trattat dwar il-Kummerċ tal-Armi u li jikkooperaw ma’ xulxin fil-qafas ta’ dak it-Trattat, inkluż fil-promozzjoni tal-universalizzazzjoni u tal-implimentazzjoni sħiħa ta’ dak it-Trattat mill-istati membri kollha tan-NU.
 5.
 Għalhekk, il-Partijiet jimpenjaw ruħhom li jikkooperaw fl-isforzi tagħhom sabiex jirregolaw jew itejbu r-regolamentazzjoni tal-kummerċ internazzjonali f’armi konvenzjonali u li jipprevjenu, jiġġieldu kontra u jeqirdu l-kummerċ illeċitu fl-armi.
 6.
 Il-Partijiet jaqblu li jistabbilixxu djalogu regolari fuq dawn il-kwistjonijiet.
 Artikolu COMPROV.8: L-aktar reati serji li huma ta’ tħassib għall-komunità internazzjonali
 1.
 Il-Partijiet itennu li l-aktar reati serji ta’ tħassib għall-komunità internazzjonali fis-sħuħija tagħha ma jistgħux ma jiġux issanzjonati u li l-prosekuzzjoni effettiva tagħhom trid tiġi żgurata billi jittieħdu miżuri fil-livell nazzjonali u billi tiżdied il-kooperazzjoni internazzjonali, fosthom mal-Qorti Kriminali Internazzjonali. Il-Partijiet jaqblu li jappoġġaw bis-sħiħ l-universalità u l-integrità tal-Istatut ta’ Ruma tal-Qorti Kriminali Internazzjonali u ta’ strumenti relatati.
 2.
 Il-Partijiet jaqblu li jistabbilixxu djalogu regolari fuq dawk il-kwistjonijiet.
 Artikolu COMPROV.9: Ġlieda kontra t-terroriżmu
 1.
 Il-Partijiet għandhom jikkooperaw fil-livelli bilaterali, reġjonali u internazzjonali sabiex jipprevjenu u jikkumbattu l-atti ta’ terroriżmu fil-forom u fil-manifestazzjonijiet kollha tiegħu f’konformità mal-liġi internazzjonali, inklużi, fejn applikabbli, l-ftehimiet internazzjonali relatati mal-ġlieda kontra t-terroriżmu, il-liġi umanitarja internazzjonali u l-liġi internazzjonali dwar id-drittijiet umani, kif ukoll skont il-prinċipji tal-Karta tan-Nazzjonijiet Uniti.
 2.
 Il-Partijiet għandhom itejbu l-kooperazzjoni fil-ġlieda kontra t-terroriżmu, inklużi l-prevenzjoni u l-ġlieda kontra l-estremiżmu vjolenti u l-finanzjament tat-terroriżmu, bl-għan li javvanzaw l-interessi tas-sigurtà komuni tagħhom, filwaqt li jqisu l-Istrateġija Globali tan-Nazzjonijiet Uniti kontra t-Terroriżmu u r-riżoluzzjonijiet rilevanti tal-Kunsill tas-Sigurtà tan-Nazzjonijiet Uniti, mingħajr preġudizzju għall-infurzar tal-liġi u għall-kooperazzjoni ġudizzjarja f’materji kriminali u għall-iskambji ta’ intelligence.
 3.
 Il-Partijiet jaqblu li jistabbilixxu djalogu regolari fuq dawk il-kwistjonijiet. Dan id-djalogu, fost l-oħrajn, ikollu l-għan li jippromwovi u jiffaċilita:
 (a)il-kondiviżjoni ta’ valutazzjonijiet dwar it-theddid terroristiku;
 (b)l-iskambju tal-aħjar prattiċi u tal-għarfien espert dwar il-ġlieda kontra t-terroriżmu;
 (c)il-kooperazzjoni operazzjonali u l-iskambju ta’ informazzjoni; u
 (d)skambji dwar il-kooperazzjoni fil-qafas ta’ organizzazzjonijiet multilaterali.
 Artikolu COMPROV.10: Protezzjoni tad-data personali
 1.
 Il-Partijiet jaffermaw l-impenn tagħhom li jiżguraw livell għoli ta’ protezzjoni tad-data personali. Għandhom jagħmlu ħilithom biex jaħdmu flimkien biex jippromwovu standards Internazzjonali għolja.
 2.
 Il-partijiet jirrikonoxxu li l-individwi għandhom dritt għall-protezzjoni tad-data personali u l-privatezza u li standards għoljin f’dan ir-rigward jikkontribwixxu għall-fiduċja fl-ekonomija diġitali u għall-iżvilupp tal-kummerċ, u huma faċilitatur ewlieni għal kooperazzjoni effettiva fl-infurzar tal-liġi. Għal dan il-għan, il-Partijiet għandhom jimpenjaw ruħhom li jirrispettaw, kull waħda fil-qafas tal-liġijiet u tar-regolamenti rispettivi tagħha, l-impenji li jkunu ħadu f’dan il-Ftehim b’rabta ma’ dak id-dritt.
 3.
 Il-Partijiet għandhom jikkooperaw fil-livell bilaterali u dak multilaterali, filwaqt li jirrispettaw il-liġijiet u r-regolamenti rispettivi tagħhom. Tali kooperazzjoni tista’ tinkludi djalogu, skambju ta’ għarfien espert u kooperazzjoni fl-infurzar, kif xieraq, fir-rigward tal-protezzjoni ta’ data personali.
 4.
 Fejn dan il-Ftehim jew kwalunkwe ftehim supplimentari jipprovdu għat-trasferiment ta’ data personali, tali trasferiment għandu jsir skont ir-regoli tal-Parti li tittrasferixxi dwar trasferimenti internazzjonali ta’ data personali. Għal aktar ċertezza, dan il-paragrafu huwa mingħajr preġudizzju għall-applikazzjoni ta’ kwalunkwe dispożizzjoni speċifika f’dan il-Ftehim relatata mat-trasferiment ta’ data personali, b’mod partikolari l-Artikolu DIGIT.7 [Protezzjoni tad-data personali u l-privatezza] u l-Artikolu LAWGEN.4 [Protezzjoni tad-data personali], u għat-Titolu I tas-Sitt Parti [Soluzzjoni tat-Tilwim]. Fejn meħtieġ, kull Parti għandha tagħmel l-aħjar sforzi, filwaqt li tirrispetta r-regoli tagħha dwar it-trasferimenti internazzjonali ta’ data personali, biex tistabbilixxi salvagwardji meħtieġa għat-trasferiment ta’ data personali, b’kont meħud ta’ kwalunkwe rakkomandazzjoni tal-Kunsill ta’ Sħubija taħt il-punt (h) tal-Artikolu INST.1(4) [Kunsill ta’ Sħubija].
 Artikolu COMPROV.11: Kooperazzjoni globali fi kwistjonijiet ta’ interess ekonomiku, ambjentali u soċjali kondiviż
 1.
 Il-Partijiet jirrikonoxxu l-importanza tal-kooperazzjoni dinjija sabiex jiġu indirizzati kwistjonijiet ta’ interess kondiviż ekonomiku, ambjentali u soċjali. Jekk ikun fl-interess reċiproku tagħhom, huma għandhom jippromwovu soluzzjonijiet multilaterali għal problemi komuni.
 2.
 Filwaqt li jippreservaw l-awtonomija tagħhom fit-teħid ta’ deċiżjonijiet, u mingħajr preġudizzju għal dispożizzjonijiet oħra ta’ dan il-Ftehim jew għal xi ftehim supplimentari, il-Partijiet għandhom jagħmlu ħilithom sabiex jikkooperaw fi kwistjonijiet globali attwali u emerġenti ta’ interess komuni bħall-paċi u s-sigurtà, it-tibdil fil-klima, l-iżvilupp sostenibbli, it-tniġġis transfruntier, il-ħarsien tal-ambjent, id-diġitalizzazzjoni, is-saħħa pubblika u l-protezzjoni tal-konsumatur, it-tassazzjoni, l-istabbiltà finanzjarja u l-kummerċ u l-investiment ħielsa u ġusti. Għal dan il-għan, għandhom jagħmlu ħilithom sabiex iżommu djalogu kostanti u effettiv u li jikkoordinaw il-pożizzjonijiet tagħhom f’organizzazzjonijiet u f’fora multilaterali li fihom jipparteċipaw il-Partijiet, bħan-Nazzjonijiet Uniti, il-Grupp ta’ Sebgħa (G-7) u l-Grupp ta’ Għoxrin (G-20), l-Organizzazzjoni għall-Kooperazzjoni u l-Iżvilupp Ekonomiċi, il-Fond Monetarju Internazzjonali, il-Bank Dinji u l-Organizzazzjoni Dinjija tal-Kummerċ.
 Artikolu COMPROV.12: Elementi essenzjali
 L-Artikolu COMPROV.4(1) [Demokrazija, stat tad-dritt u drittijiet tal-bniedem], l-Artikolu COMPROV.5(1) [Il-ġlieda kontra t-tibdil fil-klima] u l-Artikolu COMPROV.6(1) [Il-ġlieda kontra l-proliferazzjoni tal-armi ta’ qerda massiva] jikkostitwixxu elementi essenzjali tas-sħubija stabbilita b’dan il-Ftehim u kwalunkwe ftehim supplimentari.
 Titolu III: It-twettiq tal-obbligi u l-miżuri ta’ salvagwardja
 Artikolu INST.35: It-twettiq tal-obbligi deskritti bħala elementi essenzjali
 1.
 Jekk xi waħda mill-Partijiet tqis li jkun twettaq nuqqas serju u sostanzjali mill-Parti l-oħra biex tissodisfa xi wieħed mill-obbligi li huma deskritti bħala elementi essenzjali fl-Artikolu COMPROV.12 [Elementi essenzjali], tista’ tiddeċiedi li ttemm jew tissospendi l-operat ta’ dan il-Ftehim jew xi ftehim supplimentari fl-intier tiegħu jew parti minnu.
 2.
 Qabel ma tagħmel dan, il-Parti li tinvoka l-applikazzjoni ta’ dan l-Artikolu għandha titlob li l-Kunsill ta’ Sħubija jiltaqa’ minnufih bil-ħsieb li tinstab soluzzjoni f’waqtha u aċċettabbli għat-tnejn. Jekk ma tinstab l-ebda soluzzjoni aċċettabbli għat-tnejn fi żmien 30 jum mid-data tat-talba lill-Kunsill ta’ Sħubija, il-Parti tista’ tieħu l-miżuri msemmija fil-paragrafu 1.
 3.
 Il-miżuri msemmijin fil-paragrafu 1 għandhom jittieħdu b’rispett sħiħ tad-dritt internazzjonali u għandhom ikunu proporzjonati. Għandha tingħata prijorità lil dawk il-miżuri li l-anqas ifixklu l-funzjonament ta’ dan il-Ftehim u kull ftehim supplimentari tiegħu.
 4.
 Il-partijiet jikkunsidraw li, sabiex sitwazzjoni tikkostitwixxi nuqqas serju u sostanzjali li jiġi ssodisfat xi wieħed mill-obbligi deskritti bħala elementi essenzjali fl-Artikolu COMPROV.12 [Elementi Essenzjali], il-gravità u n-natura tagħha jkollhom ikunu ta’ tip eċċezzjonali li jhedded il-paċi u s-sigurtà jew li jkollu riperkussjonijiet internazzjonali. Għal aktar ċertezza, att jew ommissjoni li materjalment imorru kontra l-objettiv u l-għan tal-Ftehim ta’ Pariġi għandhom dejjem jitqiesu bħala falliment serju u sostanzjali għall-finijiet ta’ dan l-Artikolu.
 Artikolu INST.36: Miżuri ta’ salvagwardja
 1. Jekk jitfaċċaw diffikultajiet ekonomiċi, soċjetali jew ambjentali serji ta’ natura settorjali jew reġjonali, inkluż b’rabta mal-attivitajiet tas-sajd u l-komunitajiet dipendenti tagħhom, li jistgħu jippersistu, il-Parti kkonċernata tista’ unilateralment tieħu miżuri ta’ salvagwardja xierqa. Tali miżuri ta’ salvagwardja għandhom jiġu ristretti fir-rigward tal-kamp ta’ applikazzjoni u d-durata tagħhom għal dak li jkun strettament meħtieġ sabiex jinstab rimedju għas-sitwazzjoni. Għandha tingħata prijorità lil dawk il-miżuri li l-anqas li jfixklu l-funzjonament ta’ dan il-Ftehim.
 2. Il-Parti konċernata għandha, mingħajr dewmien, tinnotifika lill-Parti l-oħra permezz tal-Kunsill ta’ Sħubija u għandha tipprovdi l-informazzjoni rilevanti kollha. Il-Partijiet għandhom jikkonsultaw minnufih lill-Kunsill ta’ Sħubija bil-għan li tinstab soluzzjoni aċċettabbli għat-tnejn.
 3. Il-Parti konċernata ma tistax tieħu miżuri ta’ salvagwardja qabel ma jgħaddi xahar mid-data tan-notifika skont il-paragrafu 2, sakemm il-proċedura ta’ konsultazzjoni skont il-paragrafu 2 ma tkunx intemmet b'mod konġunt qabel ma jiskadi l-limitu ta’ żmien imsemmi. Jekk ċirkostanzi eċċezzjonali li jirrikjedu azzjoni immedjata jeskludu l-eżami minn qabel, il-Parti konċernata tista’ tapplika minnufih il-miżuri ta’ salvagwardja li huma strettament meħtieġa sabiex jinstab rimedju għas-sitwazzjoni.
 Il-Parti konċernata għandha, mingħajr dewmien, tinnotifika lill-Kunsill ta’ Sħubija dwar il-miżuri meħuda u għandha tipprovdi l-informazzjoni rilevanti kollha.
 4. Jekk miżura ta’ salvagwardja meħuda mill-Parti kkonċernata toħloq żbilanċ bejn id-drittijiet u l-obbligi skont dan il-Ftehim jew skont kwalunkwe ftehim supplimentari, il-Parti l-oħra tista’ tieħu tali miżuri proporzjonati ta’ riekwilibriju li jkunu strettament meħtieġa biex jiġi rimedjat l-iżbilanċ. Għandha tingħata prijorità lil dawk il-miżuri li l-anqas li jfixklu l-funzjonament ta’ dan il-Ftehim. Il-paragrafi minn 2 sa 4 għandhom japplikaw mutatis mutandis għal tali miżuri ta’ riekwilibriju.
 5. Kull Parti tista’, mingħajr ma jkollha rikors minn qabel għal konsultazzjonijiet skont l-Artikolu INST.13 [Konsultazzjonijiet], tibda l-proċedura ta’ arbitraġġ imsemmija fl-Artikolu INST.14 [Proċedura ta’ arbitraġġ] biex tikkontesta miżura meħuda mill-Parti l-oħra b’applikazzjoni tal-paragrafi 1 sa 5 ta’ dan l-Artikolu.
 6. Il-miżuri ta’ salvagwardja msemmija fil-paragrafu 1 u l-miżuri ta’ riekwilibriju msemmija fil-paragrafu 5 jistgħu jittieħdu wkoll fir-rigward ta’ ftehim supplimentari, sakemm ma jkunx previst mod ieħor fih.]
 PARTI SEBGĦA DISPOŻIZZJONIJIET FINALI
 Artikolu FINPROV.1: Kamp ta’ applikazzjoni territorjali
 1.
 Dan il-Ftehim japplika:
 (a)għat-territorji li għalihom huma applikabbli t-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u t-Trattat li jistabbilixxi l-Komunità Ewropea tal-Enerġija Atomika, u skont il-kundizzjonijiet stabbiliti f’dawn it-Trattati; u
 (b)għat-territorju tar-Renju Unit.
 2.
 Dan il-Ftehim japplika wkoll għall-Bailiwick ta’ Guernsey, il-Bailiwick ta’ Jersey u l-Isle of Man sal-punt stabbilit fil-Ħames Intestatura [Sajd] u l-Artikolu OTH.9 [Applikazzjoni ġeografika] tas-Sitt Intestatura [Dispożizzjonijiet oħra] tat-Tieni Parti ta’ dan il-Ftehim.
 3.
 Dan il-Ftehim la għandu japplika għal Ġibiltà u lanqas ma għandu jkollu xi effett f’dan it-territorju.
 4.
 Dan il-Ftehim ma japplikax għat-territorji extra-Ewropej li għandhom relazzjonijiet speċjali mar-Renju Unit: Anguilla; Bermuda; It-Territorju Brittaniku tal-Antartiku; It-Territorju Brittaniku tal-Oċean Indjan; Il-British Virgin Islands; Il-Gżejjer Cayman; Il-Gżejjer Falkland; Montserrat; Pitcairn, Henderson, Ducie u l-Gżejjer Oeno; Saint Helena, Ascension u Tristan da Cunha; South Georgia s-South Sandwich Islands; u l-Gżejjer Turks u Caicos.
 Artikolu FINPROV.2: Relazzjoni ma’ ftehimiet oħrajn
 Dan il-Ftehim u xi ftehim supplimentari japplikaw mingħajr preġudizzju għal kwalunkwe ftehim bilaterali preċedenti bejn ir-Renju Unit minn naħa waħda u l-Unjoni u l-Komunità Ewropea tal-Enerġija Atomika min-naħa l-oħra. Il-Partijiet jaffermaw mill-ġdid l-obbligu tagħhom li jimplimentaw kull tali Ftehim.
 Artikolu FINPROV.3: Rieżami
 Il-Partijiet għandhom jirrevedu b’mod konġunt l-implimentazzjoni ta’ dan il-Ftehim u l-ftehimiet supplimentari u kwalunkwe kwistjoni relatata magħhom ħames snin wara d-dħul fis-seħħ ta’ dan il-Ftehim u kull ħames snin wara dan.
 Artikolu FINPROV.6: Informazzjoni klassifikata u informazzjoni sensittiva mhux klassifikata
 Xejn f’dan il-Ftehim jew f'xi ftehim supplimentari ma għandu jiġi interpretat bħala li jirrikjedi li Parti tagħmel disponibbli informazzjoni klassifikata.
 Informazzjoni klassifikata jew materjal ipprovdut mill-Partijiet jew skambjat bejniethom skont dan il-Ftehim jew kwalunkwe ftehim supplimentari għandu jiġi ttrattat u protett f’konformità mal-Ftehim dwar il-proċeduri ta’ sigurtà għall-iskambju u l-protezzjoni ta’ informazzjoni klassifikata u kwalunkwe arranġament ta’ implimentazzjoni konkluż taħtu.
 Il-Partijiet għandhom jaqblu dwar l-istruzzjonijiet ta’ trattament biex jiżguraw il-protezzjoni ta’ informazzjoni sensittiva mhux klassifikata skambjata bejniethom.
 Artikolu FINPROV.7: Partijiet integrali ta' dan il-Ftehim
 1.
 Il-protokolli , l-Annessi, l-Appendiċijiet u n-noti f’qiegħ il-paġna għal dan il-Ftehim għandhom jiffurmaw parti integrali minn dan il-Ftehim.
 2.
 Kull wieħed mill-Annessi ta’ dan il-Ftehim, inklużi l-appendiċi tiegħu, għandu jifforma parti integrali mit-Taqsima, il-Kapitolu, it-Titolu, l-Intestatura jew il-Protokoll li jirreferi għal dak l-Anness jew li għalih issir referenza f’dak l-Anness. Għal aktar akbar:
 (a)L-Anness INST-X [IR-REGOLI TAL-PROĊEDURA TAL-KUNSILL U TAL-KUMITATI TAS-SĦUBIJA] jifforma parti integrali mit-Titolu III [Dispożizzjonijiet istituzzjonali] tal-Ewwel Parti;
 (b)L-Annessi ORIG-1 [NOTI INTRODUTTORJI GĦAR-REGOLI TAL-ORIĠINI SPEĊIFIĊI GĦALL-PRODOTT], ORIG-2 [REGOLI TAL-ORIĠINI SPEĊIFIĊI GĦALL-PRODOTT], ORIG-2A [KWOTI TAL-ORIĠINI U ALTERNATTIVI GĦAR-REGOLI TAL-ORIĠINI SPEĊIFIĊI GĦALL-PRODOTT FL-ANNESS ORIG-2], ORIG-2B [REGOLI TRANŻIZZJONALI SPEĊIFIĊI GĦALL-PRODOTT GĦALL-AKKUMULATURI ELETTRIĊI U L-VETTURI ELETTRIĊI], ORIG-3 [DIKJARAZZJONI TAL-FORNITUR], ORIG-4 [TEST TAD-DIKJARAZZJONI TAL-ORIĠINI], ORIG-5 [DIKJARAZZJONI KONĠUNTA DWAR IL-PRINĊIPAT TAL-ANDORRA] u ORIG-6 [DIKJARAZZJONI KONĠUNTA DWAR IR-REPUBBLIKA TA’ SAN MARINO] jiffurmaw parti integrali mill-Kapitolu tnejn [Regoli tal-Oriġini] tat-Titolu I tal-Ewwel Intestatura tat-Tieni Parti;
 (c)L-Anness SPS-1 [KRITERIJA MSEMMIJA FL-ARTIKOLU SPS.19 (d)] jifforma parti integrali mill-Kapitolu Tlieta [Miżuri Sanitarji u Fitosanitarji] tat-Titolu I tal-Ewwel Intestatura tat-Tieni Parti;
 (d)L-Anness TBT-XX [ARRANĠAMENT IMSEMMI FL-ARTIKOLU TBT.9(4) GĦALL-ISKAMBJU REGOLARI TA’ INFORMAZZJONI DWAR IS-SIKUREZZA TA’ PRODOTTI MHUX TAL-IKEL U MIŻURI PREVENTIVI, RESTRITTIVI U KORRETTIVI RELATATI], Anness TBT-ZZ [ARRANĠAMENT IMSEMMI FL-ARTIKOLU TBT.9(5) GĦALL-ISKAMBJU REGOLATORJU TA’ INFORMAZZJONI DWAR MIŻURI MEĦUDA DWAR PRODOTTI MHUX TAL-IKEL MHUX KONFORMI, GĦAJR DAWK KOPERTI MILL-ARTIKOLU TBT.9(4), l-Anness TBT-1 [VETTURI BIL-MUTUR U TAGĦMIR U PARTS TAGĦHOM], l-Anness TBT-2 [PRODOTTI MEDIĊINALI], l-Anness TBT-3 [KIMIKI], L-Anness TBT-4 [PRODOTTI ORGANIĊI] u l-Anness TBT-5 [KUMMERĊ FL-INBID] jiffurmaw parti integrali mill-Kaptiolu Erbgħa [Ostakli Tekniċi għall-Kummerċ] tat-Titolu I tal-Ewwel Intestatura tat-Tieni Parti;
 (e)L-Anness CUSTMS-1 [OPERATURI EKONOMIĊI AWTORIZZATI] jifforma parti integrali mill-Kapitolu Ħamsa [Dwana u faċilitazzjoni tal-kummerċ] tat-Titolu I tal-Ewwel Intestatura tat-Tieni Parti;
 (f)L-Annessi SERVIN-1 [MIŻURI EŻISTENTI], SERVIN-2 [MIŻURI FUTURI], SERVIN-3 [VIŻITATURI TAN-NEGOZJU GĦALL-FINIJIET TAL-ISTABBILIMENT, PERSUNI TRASFERITI FI ĦDAN KUMPANIJA U VIŻITATURI TAN-NEGOZJU GĦAL ŻMIEN QASIR], SERVIN-4 [FORNITURI KUNTRATTWALI TA’ SERVIZZI U PROFESSJONISTI INDIPENDENTI], SERVIN-5 [MOVIMENT TA’ PERSUNI NATURALI] u SERVIN-6 [LINJI GWIDA GĦALL-ARRANĠAMENTI DWAR IR-RIKONOXXIMENT TAL-KWALIFIKI PROFESSJONALI] jiffurmaw parti integrali mit-Titolu II [Servizzi u Investiment] tal-Ewwel Intestatura tat-Tieni Parti;
 (g)L-Anness PPROC-1 [AKKWIST PUBBLIKU] jifforma parti integrali mit-Titolu VI [Akkwist pubbliku] tal-Ewwel Intestatura tat-Tieni Parti;
 (h)L-Annessi ENER-1 [LISTI TA’ OĠĠETTI TAL-ENERĠIJA, IDROKARBURI U MATERJA PRIMA], ENER-2 [ENERĠIJA U SUSSIDJI AMBJENTALI], ENER-3 [NON-APPLIKAZZJONI TA’ AĊĊESS TA’ PARTIJIET TERZI U DIŻAGGREGAZZJONI TAS-SJIEDA GĦALL-INFRASTRUTTURA] u ENER-4 [ALLOKAZZJONI TAL-KAPAĊITÀ TAL-INTERKONNETTUR TAL-ELETTRIKU FIL-QAFAS TA’ ŻMIEN TAS-SUQ TA’ JUM BIL-QUDDIEM] jifformaw parti integrali mit-Titolu VIII [Enerġija] tal-Ewwel Intestatura tat-Tieni Parti;
 (i)L-Anness ENER-2 [ENERĠIJA U SUBSIDJI AMBJENTALI] jifforma parti integrali mit-Titolu XI [LPFOFCSD] tal-Ewwel Intestatura tat-Tieni Parti;
 (j)L-Anness AVSAF-1 [ĊERTIFIKAZZJONI TAL-AJRU U TAL-AMBJENT] u kwalunkwe anness adottat skont l-Artikolu AVSAF.12 [Adozzjoni u emendi tal-Annessi għal dan it-Titolu] jiffurmaw parti integrali mit-Titolu Tnejn [Sikurezza tal-Avjazzjoni] tat-Tieni Intestatura tat-Tieni Parti;
 (k)L-Anness ROAD-1 [TRASPORT TA’ MERKANZIJA BIT-TRIQ] jifforma parti integrali mit-Titolu I [Trasport ta’ merkanzija bit-triq] tat-Tielet Intestatura tat-Tieni Parti;
 (l)L-Annessi ROAD-2 [MUDELL TA’ AWTORIZZAZZJONI GĦAL SERVIZZ INTERNAZZJONALI REGOLARI U REGOLARI SPEĊJALI], ROAD-3 [MUDELL TA’ APPLIKAZZJONI GĦALL-AWTORIZZAZZJONI GĦAL SERVIZZ INTERNAZZJONALI REGOLARI U REGOLARI SPEĊJALI] u ROAD-4 [MUDELL TA’ FORMOLA TAL-VJAĠĠ GĦAL SERVIZZI OKKAŻJONALI] jiffurmaw parti integrali mit-Titolu II [Trasport tal-passiġġieri bit-triq] tat-Tielet Intestatura tat-Tieni Parti;
 (m)[L-Annessi FISH.1, FISH.2, FISH.3 u FISH.4 [PROTOKOLL DWAR L-AĊĊESS GĦALL-ILMIJIET] jiffurmaw parti integrali mill-Ħames Intestatura [Sajd] tat-Tieni Parti]];
 (n)L-Anness LAW-1 [SKAMBJI TA’ DNA, MARKI TAS-SWABA U DATA TAR-REĠISTRAZZJONI TAL-VETTURI] jifforma parti integrali mit-Titolu II [Skambji ta’ DNA, marki tas-swaba’ u data tar-reġistrazzjoni tal-vetturi] tat-Tielet Parti;
 (o)L-Anness LAW-2 [DATA TAR-REKORD TAL-ISEM TAL-PASSIĠĠIERI] jifforma parti integrali mit-Titolu III [Trasferiment u pproċessar ta’ data tar-rekords tal-ismijiet tal-passiġġieri] tat-Tielet Parti;
 (p)L-Anness LAW-3 [FOROM TA’ KRIMINALITÀ L-EUROPOL HUWA KOMPETENTI GĦALIHOM] jifforma parti integrali mit-Titolu V [Kooperazzjoni mal-Europol] tat-Tielet Parti;
 (q)L-Anness LAW-4 [FOROM TA’ KRIMINALITÀ L-EUROJUST HUWA KOMPETENTI GĦALIHOM] jifforma parti integrali mit-Titolu VI [Kooperazzjoni mal-Eurojust] tat-Tielet Parti;
 (r)L-Anness LAW-5 [MANDAT TA’ ARREST] jifforma parti integrali mit-Titolu VII [Konsenja] tat-Tielet Parti;
 (s)L-Anness LAW-6 [SKAMBJU TA’ INFORMAZZJONI TA’ REKORDS KRIMINALI — SPEĊIFIKAZZJONIJIET TEKNIĊI U PROĊEDURALI] jifforma parti integrali mit-Titolu IX [Skambju ta’ informazzjoni ta’ rekords kriminali] tat-Tielet Parti;
 (t)L-Anness LAW-7 [DEFINIZZJONI TAT-TERRORIŻMU] jifforma parti integrali mit-Titolu III [Trasferiment u pproċessar ta’ data tar-reġistru tal-ismijiet tal-passiġġieri], it-Titolu VII [Konsenja] u t-Titolu XI [Iffriżar u Konfiska] tat-Tielet Parti;
 (u)L-Anness LAW-8 [IFFRIŻAR U KONFISKA] jifforma parti integrali mit-Titolu XI [Iffriżar u konfiska] tat-Tielet Parti;
 (v)L-Anness UNPRO-1 [IMPLIMENTAZZJONI TAL-KUNDIZZJONIJIET FINANZJARJI [l-Artikolu UNPRO.2.1.11]] jifforma parti integrali mit-Taqsima 2 [Regoli għall-finanzjament tal-parteċipazzjoni fi programmi u attivitajiet tal-Unjoni] tal-Kapitolu wieħed tal-Ħames Parti [Parteċipazzjoni fi programmi tal-Unjoni, ġestjoni finanzjarja tajba u dispożizzjonijiet finanzjarji];
 (w)L-Anness INST-X [REGOLI TA’ PROĊEDURA GĦAS-SOLUZZJONI TAT-TILWIM] u l-Anness INST-X [KODIĊI TA’ KONDOTTA GĦALL-ARBITRI] jiffurmaw parti integrali mit-Titolu I [Soluzzjoni tat-Tilwim] tas-Sitt Parti;
 (x)l-ANNESS TAL-PROTOKOLL DWAR IL-KOOPERAZZJONI AMMINISTRATTIVA U L-ĠLIEDA KONTRA L-FRODI FIL-QASAM TAT-TAXXA FUQ IL-VALUR MIŻJUD U L-ASSISTENZA REĊIPROKA GĦALL-IRKUPRU TA’ PRETENSJONIJIET DWAR TAXXI U DAZJI jifforma parti integrali mill-Protokoll dwar il-kooperazzjoni amministrattiva u l-ġlieda kontra l-frodi fil-qasam tat-taxxa fuq il-valur miżjud u l-assistenza reċiproka għall-irkupru ta’ pretensjonijiet dwar it-taxxi u d-dazji;
 (y)L-Anness SSC-1 [ĊERTI BENEFIĊĊJI F’KONTANTI LI GĦALIHOM MA GĦANDUX JAPPLIKA L-PROTOKOLL], SSC-2 [RESTRIZZJONI TAD-DRITT GĦAL BENEFIĊĊJI IN NATURA GĦAL MEMBRI TAL-FAMILJA TA’ ĦADDIEM FUQ IL-FRUNTIERA], SSC-3 [AKTAR DRITTIJIET GĦAL PENSJONANTI LI JIRRITORNAW LEJN L-ISTAT KOMPETENTI], SSC-4 [KAŻIJIET LI FIHOM IL-KALKOLU PRO RATA JITWARRAB JEW MA GĦANDUX JAPPLIKA], SSC-5 [BENEFIĊĊJI U FTEHIMIET LI JIPPERMETTU L-APPLIKAZZJONI TAL-ARTIKOLU SSC.49 [Duplikazzjoni ta’ benefiċċji tal-istess tip]], SSC-6 [DISPOŻIZZJONIJIET SPEĊJALI GĦALL-APPLIKAZZJONI TAL-LEĠIŻLAZZJONI TAL-ISTATI MEMBRI U TAR-RENJU UNIT], SSC-7 [PARTI IMPLIMENTATTIVA] u SSC-8 [DISPOŻIZZJONIJIET TRANŻIZZJONALI DWAR L-APPLIKAZZJONI TAL-ARTIKOLU SSC.11 [ĦADDIEMA DISTAKKATI]] u l-Appendiċi tagħhom jiffurmaw parti integrali mill-Protokoll dwar il-Koordinazzjoni tas-Sigurtà Soċjali.
 Artikolu FINPROV.8: Terminazzjoni
 Kull Parti tista’ tittermina dan il-Ftehim b’notifika bil-miktub b’mezzi diplomatiċi. Dan il-Ftehim u kull ftehim supplimentari ma għandhomx jibqgħu fis-seħħ fl-ewwel jum tat-tnax-il xahar wara d-data tan-notifika.
 Artikolu FINPROV.9: Testi awtentiċi
 Dan il-Ftehim għandu jitfassal f’żewġ kopji fil-lingwa Bulgara, Kroata, Ċeka, Daniża, Netherlandiża, Ingliża, Estonjana, Finlandiża, Franċiża, Ġermaniża, Griega, Ungeriża, Irlandiża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola u Żvediża. Sat-30 ta’ April 2021, il-verżjonijiet lingwistiċi kollha tal-Ftehim għandhom ikunu soġġetti għal proċess ta’ reviżjoni legali finali. Minkejja s-sentenza preċedenti, il-proċess ta’ reviżjoni legali finali għall-verżjoni bl-Ingliż tal-Ftehim għandu jiġi ffinalizzat sa mhux aktar tard mill-jum imsemmi fl-Artikolu FINPROV.11(1) [Dħul fis-seħħ u applikazzjoni provviżorja] jekk dak il-jum ikun aktar kmieni mit-30 ta’ April 2021.
 Il-verżjonijiet lingwistiċi li jirriżultaw mill-proċess ta’ reviżjoni legali finali ta’ hawn fuq għandhom jissostitwixxu ab initio l-verżjonijiet iffirmati tal-Ftehim u għandhom jiġu stabbiliti bħala awtentiċi u definittivi permezz ta’ skambju ta’ noti diplomatiċi bejn il-Partijiet.
 Artikolu FINPROV.10: Adeżjonijiet futuri mal-Unjoni
 1.
 L-Unjoni għandha tinnotifika lir-Renju Unit bi kwalunkwe talba ġdida għall-adeżjoni ta’ pajjiż terz mal-Unjoni.
 2.
 Matul in-negozjati bejn l-Unjoni u pajjiż terz dwar l-adeżjoni ta’ dak il-pajjiż mal-Unjoni
 86
 , l-Unjoni għandha tagħmel ħilitha biex:
 (a) fuq talba tar-Renju Unit u, sa fejn ikun possibbli, tipprovdi kull informazzjoni dwar kull kwistjoni koperta minn dan il-Ftehim u kull ftehim supplimentari; u
 (b) tqis kwalunkwe tħassib espress mir-Renju Unit.
 3.
 Il-Kunsill ta’ Sħubija għandu jeżamina kwalunkwe effett tal-adeżjoni ta’ pajjiż terz mal-Unjoni dwar dan il-Ftehim u kull ftehim supplimentari biżżejjed qabel id-data ta’ tali adeżjoni.
 4.
 Sa fejn ikun meħtieġ, ir-Renju Unit u l-Unjoni għandhom, qabel id-dħul fis-seħħ tal-ftehim dwar l-adeżjoni ta’ pajjiż terz mal-Unjoni:
 (a) jemendaw dan il-Ftehim jew kull ftehim supplimentari,
 (b) jistabbilixxu permezz ta’ deċiżjoni tal-Kunsill ta’ Sħubija kull aġġustament jew arranġament tranżizzjonali ieħor meħtieġ rigward dan il-Ftehim jew xi ftehim supplimentari;
 (c) jiddeċiedu fil-Kunsill ta’ Sħubija jekk:
 (i) li japplika l-Artikolu VSTV.1 [Viżi għal żjarat qosra] liċ-ċittadini ta’ dak il-pajjiż terz; jew
 (ii) li jistabbilixxi arranġamenti tranżizzjonali fir-rigward tal-Artikolu VSTV.1 [Viżi għal żjarat qosra] fir-rigward ta’ dak il-pajjiż terz u ċ-ċittadini tiegħu ladarba jaderixxi mal-Unjoni.
 5.
 Fin-nuqqas ta’ deċiżjoni skont il-punt (c) (i) jew (ii) tal-paragrafu 4 bid-dħul fis-seħħ tal-ftehim dwar l-adeżjoni tal-pajjiż terz rilevanti mal-Unjoni, l-Artikolu VSTV.1 [Viżi għal żjarat qosra] ma għandux japplika għal ċittadini ta’ dak il-pajjiż terz.
 6.
 Fil-każ li l-Kunsill ta’ Sħubija jistabbilixxi arranġamenti tranżizzjonali kif imsemmi fil-punt (c)(ii) tal-paragrafu 4, huwa għandu jispeċifika t-tul ta’ żmien tagħhom. Il-Kunsill ta’ Sħubija jista’ jestendi t-tul ta’ żmien ta’ dawk l-arranġamenti tranżitorji.
 7.
 Qabel l-iskadenza tal-arranġamenti tranżizzjonali msemmija fil-punt (c)(ii) tal-paragrafu 4, il-Kunsill ta’ Sħubija għandu jiddeċiedi jekk japplikax l-Artikolu VSTV.1 [Viżi għal żjarat qosra] liċ-ċittadini ta’ dak il-pajjiż terz mit-tmiem tal-arranġamenti tranżizzjonali. Fin-nuqqas ta’ tali deċiżjoni l-Artikolu VSTV.1 [Viżi għal żjarat qosra] ma għandux japplika fir-rigward taċ-ċittadini ta’ dak il-pajjiż terz mit-tmiem tal-arranġamenti tranżizzjonali.
 8.
 Il-punt (c) tal-paragrafu 4, u l-paragrafi 5 sa 7 huma mingħajr preġudizzju għall-prerogattivi tal-Unjoni skont il-leġiżlazzjoni domestika tagħha.
 9.
 Għal aktar ċertezza, mingħajr preġudizzju għall-punt (c) tal-paragrafu 4 u l-paragrafi 5 sa 7, dan il-Ftehim għandu japplika fir-rigward ta’ Stat Membru ġdid tal-Unjoni mid-data tal-adeżjoni ta’ dak l-Istat Membru l-ġdid mal-Unjoni.
 Artikolu FINPROV.10A: Dispożizzjoni interim għat-trażmissjoni ta’ data personali lir-Renju Unit
 1.
 Għat-tul tal-perjodu speċifikat, it-trażmissjoni ta’ data personali mill-Unjoni lejn ir-Renju Unit ma għandhiex titqies bħala trasferiment lejn pajjiż terz skont id-dritt tal-Unjoni, dment li l-leġiżlazzjoni dwar il-protezzjoni tad-data tar-Renju Unit fil-31 ta’ Diċembru 2020, kif inhi salvata u inkorporata fil-liġi tar-Renju Unit mill-Att tal-Unjoni Ewropea (Ħruġ) tal-2018 u kif modifikata permezz tar-Regolamenti dwar il-Protezzjoni tad-Data, il-Privatezza u l-Komunikazzjoni Elettronika (Emendi eċċ) (Ħruġ mill-UE) tal-2019
 87
 (“ir-reġim applikabbli għall-protezzjoni tad-data”), japplika u dment li r-Renju Unit ma jeżerċitax is-setgħat iddeżinjati mingħajr il-qbil tal-Unjoni fil-Kunsill ta’ Sħubija.
 2.
 Soġġett għall-paragrafi 3 sa 11, il-paragrafu 1 għandu japplika wkoll fir-rigward ta’ trasferimenti ta’ data personali mill-Iżlanda, il-Prinċipat tal-Liechtenstein u r-Renju tan-Norveġja lejn ir-Renju Unit matul il-perjodu speċifikat li sar skont id-dritt tal-Unjoni kif applikat f’dawk l-istati bil-Ftehim dwar iż-Żona Ekonomika Ewropea li sar f’Porto fit-2 ta’ Mejju 1992, sakemm il-paragrafu 1 japplika għal trasferimenti ta’ data personali mill-Unjoni lejn ir-Renju Unit, dment li dawk l-istati jinnotifikaw liż-żewġ Partijiet bil-miktub dwar l-aċċettazzjoni espliċita tagħhom li japplikaw din id-dispożizzjoni.
 3.
 F’dan l-Artikolu, is- “setgħat maħtura” tfisser is-setgħat li ġejjin:
 (a)li jsiru regolamenti skont it-taqsimiet 17A, 17C u 74A tal-Att tar-Renju Unit dwar il-Protezzjoni tad-Data tal-2018;
 (b)li jinħareġ dokument ġdid li jispeċifika klawżoli standard ta’ protezzjoni tad-data skont it-taqsima 119A tal-Att tar-Renju Unit dwar il-Protezzjoni tad-Data tal-2018;
 (c)li jiġi approvat abbozz ta’ kodiċi ta’ kondotta ġdid skont l-Artikolu 40(5) tal-GDPR tar-Renju Unit, għajr kodiċi ta’ kondotta li ma jistax jiġi invokat biex jipprovdi salvagwardji xierqa għat-trasferimenti ta’ data personali lil pajjiż terz skont l-Artikolu 46(2)(e) tal-GDPR tar-Renju Unit;
 (d)li jiġu approvati mekkaniżmi ta’ ċertifikazzjoni ġodda skont l-Artikolu 42(5) tal-GDPR tar-Renju Unit, għajr mekkaniżmi ta’ ċertifikazzjoni li wieħed ma jistax joqgħod fuqhom biex jipprovdu salvagwardji xierqa għat-trasferimenti ta’ data personali lil pajjiż terz skont l-Artikolu 46(2)(f) tal-GDPR tar-Renju Unit;
 (e)li jiġu approvati regoli korporattivi vinkolanti ġodda skont l-Artikolu 47 tal-GDPR tar-Renju Unit;
 (f)li jiġu awtorizzati klawżoli kuntrattwali ġodda msemmija fl-Artikolu 46(3)(a) tal-GDPR tar-Renju Unit; jew
 (g)li jiġu awtorizzati arranġamenti amministrattivi ġodda msemmija fl-Artikolu 46(3)(b) tal-GDPR tar-Renju Unit.
 4.
 Il-“perjodu speċifikat” jibda fid-data tad-dħul fis-seħħ ta’ dan il-Ftehim u, soġġett għall-paragrafu 5, jintemm:
 (a)fid-data li fiha d-deċiżjonijiet ta’ adegwatezza fir-rigward tar-Renju Unit jiġu adottati mill-Kummissjoni Ewropea skont l-Artikolu 36(3) tad-Direttiva (UE) 2016/680 u skont l-Artikolu 45(3) tar-Regolament (UE) 2016/679, jew
 (b)fid-data ta’ erba’ xhur wara l-bidu tal-perjodu speċifikat, liema perjodu għandu jiġi estiż b’xahrejn oħra sakemm waħda mill-Partijiet ma toġġezzjonax;
 skont liema waħda hija l-iktar kmieni.
 5.
 Soġġett għall-paragrafi 6 u 7, jekk, matul il-perjodu speċifikat, ir-Renju Unit jemenda r-reġim applikabbli tal-protezzjoni tad-data jew jeżerċita s-setgħat deżinjati mingħajr il-qbil tal-Unjoni fil-Kunsill ta’ Sħubija, il-perjodu speċifikat għandu jintemm fid-data li fiha jiġu eżerċitati s-setgħat jew tidħol fis-seħħ l-emenda.
 6.
 Ir-referenzi għall-eżerċizzju tas-setgħat maħtura fil-paragrafi 1 u 5 ma jinkludux l-eżerċizzju ta’ tali setgħat li l-effett tagħhom huwa limitat għall-allinjament mal-liġi rilevanti tal-Unjoni dwar il-protezzjoni tad-data.
 7.
 Kwalunkwe ħaġa li altrimenti tkun emenda għas-sistema applikabbli tal-protezzjoni tad-data li hija:
 (a)magħmula bil-qbil tal-Unjoni fil-Kunsill ta’ Sħubija; jew
 (b)limitata għall-allinjament mal-liġi rilevanti tal-Unjoni dwar il-protezzjoni tad-data;
 ma għandhiex tiġi ttrattata bħala emenda għar-reġim applikabbli tal-protezzjoni tad-data għall-finijiet tal-paragrafu 5 u minflok għandha tiġi ttrattata bħala parti mir-reġim applikabbli għall-protezzjoni tad-data għall-finijiet tal-paragrafu 1.
 8.
 Għall-finijiet tal-paragrafi 1, 5 u 7, “il-ftehim tal-Unjoni fi ħdan il-Kunsill ta’ Sħubija” tfisser:
 (a)deċiżjoni tal-Kunsill ta’ Sħubija kif deskritt fil-paragrafu 11; jew
 (b)ftehim meqjus kif deskritt fil-paragrafu 10.
 9.
 Fejn ir-Renju Unit jinnotifika lill-Unjoni li huwa jipproponi li jeżerċita s-setgħat maħtura jew jipproponi li jemenda r-reġim applikabbli tal-protezzjoni tad-data, kull parti tista’ titlob, fi żmien ħamest ijiem ta’ xogħol, laqgħa tal-Kunsill ta’ Sħubija li għandha ssir fi żmien ġimagħtejn minn tali talba.
 10.
 Jekk ma tintalab l-ebda laqgħa bħal din, l-Unjoni titqies li tkun qablet ma’ tali eżerċizzju jew emenda matul il-perjodu speċifikat.
 11.
 Jekk tintalab laqgħa bħal din, f’dik il-laqgħa l-Kunsill ta’ Sħubija għandu jikkunsidra l-eżerċizzju jew l-emenda proposta u jista’ jadotta deċiżjoni li tiddikjara li jaqbel mal-eżerċizzju jew l-emenda matul il-perjodu speċifikat.
 12.
 Ir-Renju Unit għandu, sa fejn ikun raġonevolment possibbli, jinnotifika lill-Unjoni meta, matul il-perjodu speċifikat, jidħol fi strument ġdid li wieħed jista’ joqgħod fuqu biex jittrasferixxi data personali lil pajjiż terz skont l-Artikolu 46(2)(a) tal-GDPR tar-Renju Unit jew it-Taqsima 75 (1) (a) tal-Att tar-Renju Unit dwar il-Protezzjoni tad-Data tal-2018 matul il-perjodu speċifikat. Wara notifika mir-Renju Unit skont dan il-paragrafu, l-Unjoni tista’ titlob laqgħa tal-Kunsill ta’ Sħubija biex tiddiskuti l-istrument rilevanti.
 13.
 It-Titolu I [Soluzzjoni tat-Tilwim] tas-Sitt Parti ma japplikax fir-rigward ta’ tilwim rigward l-interpretazzjoni u l-applikazzjoni ta’ dan l-Artikolu.
 Artikolu FINPROV.11: Dħul fis-seħħ u applikazzjoni proviżorja
 1.
 Dan il-Ftehim għandu jidħol fis-seħħ fl-ewwel jum tax-xahar wara dak li fih iż-żewġ Partijiet ikunu nnotifikaw lil xulxin li lestew ir-rekwiżiti u l-proċeduri interni rispettivi tagħhom għall-istabbiliment tal-kunsens tagħhom li jintrabtu.
 2.
 Il-partijiet jaqblu li japplikaw provviżorjament dan il-Ftehim mill-1 ta’ Jannar 2021 sakemm qabel dik id-data jkunu nnotifikaw lil xulxin li r-rekwiżiti interni rispettivi tagħhom u l-proċeduri meħtieġa għall-applikazzjoni proviżorja jkunu tlestew. L-applikazzjoni proviżorja għandha tieqaf f’waħda mid-dati li ġejjin, skont liema tiġi l-ewwel:
 (a)It-28 ta’ Frar 2021 jew data oħra kif deċiż mill-Kunsill ta’ Sħubija; jew
 (b)il-jum imsemmi fil-paragrafu 1.
 3.
 Mid-data minn meta dan il-Ftehim jiġi applikat provviżorjament, il-Partijiet għandhom jifhmu r-referenzi f’dan il-Ftehim għad-“data tad-dħul fis-seħħ ta’ dan il-Ftehim” jew għad-“dħul fis-seħħ ta’ dan il-Ftehim” bħala referenzi għad-data minn meta dan il-Ftehim jiġi applikat provviżorjament.
 ANNESSI
 ANNESS INST: REGOLI TA’ PROĊEDURA TAL-KUNSILL TA’ SĦUBIJA U L-KUMITATI
 Regola 1
 President
 1.
 L-Unjoni u r-Renju Unit għandhom jinnotifikaw lil xulxin bl-isem, il-pożizzjoni u d-dettalji ta’ kuntatt tal-kopresidenti maħtura rispettivi tagħhom. Kopresident jitqies li jkollu l-awtorizzazzjoni li jirrappreżenta, ripsettivament, lill-Unjoni jew lir-Renju Unit sad-data li kopresident ġdid ikun innotifikat lill-Parti l-oħra.
 2.
 Id-deċiżjonijiet tal-kopresidenti previsti minn dawn ir-Regoli ta’ Proċedura għandhom jittieħdu b’kunsens reċiproku.
 3.
 Kopresident jista’ jiġi sostitwit minn persuna nominata għal laqgħa partikolari. Il-kopresident, jew il-persuna nominata tiegħu jew tagħha, għandhom jinnotifikaw lill-kopresident l-ieħor u lis-Segretarjat tal-Kunsill ta’ Sħubija bin-nomina kmieni kemm jista’ jkun. Kull referenza f’dawn ir-Regoli ta’ Proċedura għall-kopresidenti għandha tinftiehem li tinkludi persuna nominata.
 Regola 2
 Segretarjat
 Is-Segretarjat tal-Kunsill ta’ Sħubija (“is-Segretarjat”) għandu jkun magħmul minn uffiċjal tal-Unjoni u uffiċjal tal-Gvern tar-Renju Unit. Is-Segretarjat għandu jwettaq il-kompiti li jingħatawlu permezz ta’ dawn ir-Regoli ta’ Proċedura.
 L-Unjoni u r-Renju Unit għandhom jinnotifikaw lil xulxin bl-isem, il-pożizzjoni u d-dettalji ta’ kuntatt tal-uffiċjal li jkun membru tas-Segretarjat tal-Kunsill ta’ Sħubija għall-Unjoni u għar-Renju Unit rispettivament. Dan l-uffiċjal hu preżunt li jibqa’ jaġixxi bħala membru tas-Segretarjat għall-Unjoni jew għar-Renju Unit sad-data li fiha l-Unjoni jew ir-Renju Unit jinnotifikaw membru ġdid.
 Regola 3
 Laqgħat
 1.
 Kull laqgħa tal-Kunsill ta’ Sħubija għandha tissejjaħ mis-Segretarjat f’data u ħin maqbul mill-kopresidenti. Fejn l-Unjoni jew ir-Renju Unit ikunu kkomunikaw talba għal laqgħa permezz tas-Segretarjat, il-Kunsill ta’ Sħubija għandu jagħmel ħiltu biex il-laqgħa ssir fi żmien 30 jum minn tali talba, jew qabel f’każijiet previsti f’dan il-Ftehim.
 2.
 Il-Kunsill ta’ Sħubija għandu jorganizza l-laqgħat b’mod li jalterna fi Brussell u f’Londra, sakemm il-kopresidenti ma jiddeċidux mod ieħor.
 3.
 B’deroga mill-paragrafu 2, il-kopresidenti jistgħu jaqblu li laqgħa tal-Kunsill ta’ Sħubija ssir permezz ta’ vidjokonferenza jew telekonferenza.
 Regola 4
 Parteċipazzjoni fil-laqgħat
 1.
 Fi żmien raġonevoli qabel kull laqgħa, l-Unjoni u r-Renju Unit għandhom jinfurmaw lil xulxin permezz tas-Segretarjat dwar il-kompożizzjoni maħsuba tad-delegazzjonijiet rispettivi tagħhom u għandhom jispeċifikaw l-isem u l-funzjoni ta’ kull membru tad-delegazzjoni.
 2.
 Fejn xieraq, il-kopresidenti jistgħu, b’kunsens reċiproku, jistiednu esperti (jiġifieri uffiċjali mhux governattivi) biex jattendu laqgħat tal-Kunsill ta’ Sħubija sabiex jipprovdu informazzjoni dwar suġġett speċifiku u biss għall-partijiet tal-laqgħa fejn tali suġġetti speċifiċi jiġu diskussi.
 Regola 5
 Dokumenti
 Id-dokumenti bil-miktub li fuqhom jissejsu d-deliberazzjonijiet tal-Kumitat ta’ Sħubija għandhom jiġu nnumerati u ċċirkolati lill-Unjoni u lir-Renju Unit mis-Segretarjat.
 Regola 6
 Korrispondenza
 1.
 L-Unjoni u r-Renju Unit għandhom jibagħtu l-korrispondenza lill-Kunsill ta’ Sħubija permezz tas-Segretarjat. Tali korrispondenza tista’ tintbagħat fi kwalunkwe forma ta’ komunikazzjoni bil-miktub, inkluż permezz tal-posta elettronika.
 2.
 Is-Segretarjat għandu jiżgura li l-korrispondenza indirizzata lill-Kumitat tas-Sħubija titwassal lill-kopresidenti u tiġi ċċirkolata, fejn xieraq, f’konformità mar-Regola 5.
 3.
 Il-korrispondenza kollha mill-kopresidenti jew indirizzata direttament lilhom għandha tintbagħat lis-Segretarjat u għandha tiġi ċċirkolata fejn xieraq, f’konformità mar-Regola 5.
 Regola 7
 Aġenda tal-laqgħat
 1.
 Għal kull laqgħa, għandu jitfassal abbozz tal-aġenda proviżorja mis-Segretarjat. Dan għandu jintbagħat, flimkien mad-dokumenti rilevanti, lill-kopresidenti sa mhux aktar tard minn għaxart ijiem qabel id-data tal-laqgħa.
 2.
 L-aġenda proviżorja għandha tinkludi l-punti mitluba mill-Unjoni jew mir-Renju Unit. Kull tali talba, flimkien ma’ kull dokumenti rilevanti, għandha tintbagħat lis-Segretarjat sa mhux aktar tard minn 15-il jum qabel id-data li fiha tibda l-laqgħa.
 3.
 Mhux aktar tard minn ħamest ijiem qabel id-data tal-laqgħa, il-kopresidenti għandhom jiddeċiedu dwar l-aġenda proviżorja għal-laqgħa.
 4.
 L-aġenda għandha tiġi adottata mill-Kunsill ta’ Sħubija fil-bidu ta’ kull laqgħa. B'talba tal-Unjoni jew tar-Renju Unit, jista’ jiġi inkluż fl-aġenda xi punt ieħor għajr dawk inklużi fl-aġenda proviżorja permezz ta’ kunsens.
 5.
 Il-kopresidenti, b’kunsens reċiproku, jistgħu jqassru jew itawlu l-perjodi ta’ żmien speċifikati fil-paragrafi minn 1 sa 3 sabiex jitqiesu l-ħtiġijiet ta’ każ partikolari.
 Regola 8
 Minuti
 1.
 L-abbozz tal-minuti ta’ kull laqgħa għandu jitħejja mill-uffiċjal li jaġixxi bħala membru tas-Segretarjat tal-Parti li tkun qed tospita l-laqgħa, fi żmien 15-il jum wara li tintemm il-laqgħa, sakemm ma jkunx deċiż mod ieħor mill-kopresidenti. L-abbozz tal-minuti għandu jintbagħat għall-kummenti lill-membru tas-Segretarjat tal-Parti l-oħra. Din tal-aħħar tista’ tippreżenta kummenti fi żmien sebat ijiem mid-data li fiha tirċievi l-abbozz tal-minuti.
 2.
 Il-minuti għandhom, bħala regola, jagħmlu sinteżi ta’ kull punt fl-aġenda, u jispeċifikaw fejn applikabbli:
 (a)id-dokumenti ppreżentati lill-Kunsill ta’ Sħubija;
 (b)kull dikjarazzjoni li wieħed mill-kopresidenti jkun talab li tiddaħħal fil-minuti; u
 (c)id-deċiżjonijiet meħuda, ir-rakkomandazzjonijiet magħmula, id-dikjarazzjonijiet miftiehma u l-konklużjonijiet adottati dwar punti speċifiċi.
 3.
 Il-minuti għandhom jinkludu bħala anness lista tal-parteċipanti li għal kull delegazzjoni tistabbilixxi l-ismijiet u l-funzjonijiet tal-individwi li jkunu attendew il-laqgħa.
 4.
 Is-Segretarjat għandu jaġġusta l-abbozz tal-minuti fuq il-bażi tal-kummenti li jkun irċieva u l-abbozz tal-minuti, kif rivedut, għandu jiġi approvat mill-kopresidenti fi żmien 28 jum mid-data tal-laqgħa, jew sa kwalunkwe data oħra maqbula mill-kopresidenti. Ladarba approvati, iż-żewġ verżjonijiet tal-minuti għandhom jiġu awtentikati bil-firem tal-membri tas-Segretarjat. L-Unjoni u r-Renju Unit għandhom jirċievu waħda minn dawn il-verżjonijiet awtentiċi kull wieħed. Il-kopresidenti jistgħu jaqblu li l-iffirmar u l-iskambju ta’ kopji elettroniċi jissodisfaw dan ir-rekwiżit.
 Regola 9
 Deċiżjonijiet u rakkomandazzjonijiet
 1.
 Fil-perjodu bejn il-laqgħat, il-Kunsill ta’ Sħubija jista’ jadotta deċiżjonijiet jew rakkomandazzjonijiet bi proċedura bil-miktub. It-test ta’ abbozz ta’ deċiżjoni jew rakkomandazzjoni għandu jiġi ppreżentat bil-miktub minn kopresident lill-kopresident l-ieħor fil-lingwa operattiva tal-Kunsill ta’ Sħubija. Il-parti l-oħra għandu jkollha xahar, jew kwalunkwe perjodu itwal ta’ żmien speċifikat mill-Parti li qed tagħmel il-proposta, biex tesprimi l-qbil tagħha dwar l-abbozz ta’ deċiżjoni jew rakkomandazzjoni. Jekk il-Parti l-oħra ma tesprimix qbil. Id-deċiżjoni jew ir-rakkomandazzjoni proposta għandha tiġi diskussa u tista’ tiġi adottata fil-laqgħa li jmiss tal-Kunsill ta’ Sħubija. L-abbozzi ta’ deċiżjonijiet jew rakkomandazzjonijiet għandhom jitqiesu li ġew adottati ladarba l-Parti l-oħra tesprimi l-qbil tagħha u għandhom jiġu rreġistrati fil-minuti tal-laqgħa li jmiss tal-Kunsill ta’ Sħubija skont l-Artikolu 8.
 2.
 Jekk il-Kunsill ta’ Sħubija jadotta deċiżjonijiet jew rakkomandazzjonijiet, il-kliem “Deċiżjoni” jew “Rakkomandazzjoni”, rispettivament, għandhom jiddaħħlu fit-titolu ta’ tali atti. Is-Segretarjat għandu jirreġistra kull deċiżjoni jew rakkomandazzjoni taħt numru ta' serje u b’referenza għad-data tal-adozzjoni tagħhom.
 3.
 Id-deċiżjonijiet adottati mill-Kunsill ta’ Sħubija għandhom jispeċifikaw id-data li fiha jidħlu fis-seħħ.
 4.
 Id-deċiżjonijiet u r-rakkomandazzjonijiet adottati mill-Kunsill ta’ Sħubija għandhom jiġu stabbiliti f’żewġ kopji fil-lingwi awtentiċi u ffirmati mill-kopresidenti u għandhom jintbagħtu mis-Segretarjat lill-Unjoni u lir-Renju Unit immedjatament wara li jiġu ffirmati. Il-kopresidenti jistgħu jaqblu li l-iffirmar u l-iskambju ta’ kopji elettroniċi jissodisfaw ir-rekwiżit għal firma.
 Regola 10
 Trasparenza
 1.
 Il-kopresidenti jistgħu jaqblu li l-Kunsill ta’ Sħubija għandu jiltaqa’ fil-pubbliku.
 2.
 Kull Parti tista’ tiddeċiedi dwar il-pubblikazzjoni tad-deċiżjonijiet u r-rakkomandazzjonijiet tal-Kunsill ta’ Sħubija fil-ġurnal uffiċjali rispettiv jew online.
 3.
 Jekk l-Unjoni jew ir-Renju Unit jippreżentaw lill-Kunsill ta’ Sħubija informazzjoni meqjusa bħala kunfidenzjali jew protetta milli tkun żvelata skont il-liġijiet u r-regolamenti tagħhom, il-Parti l-oħra għandha tittratta dik l-informazzjoni li tkun irċeviet bħala kunfidenzjali.
 4.
 L-aġendi proviżorji tal-laqgħat għandhom isiru pubbliċi qabel issir il-laqgħa tal-Kunsill ta’ Sħubija. Il-minuti tal-laqgħat għandhom isiru pubbliċi wara l-approvazzjoni tagħhom skont l-Artikolu 8.
 5.
 Il-pubblikazzjoni tad-dokumenti msemmija fil-paragrafi 2 sa 4 għandha ssir f’konformità mar-regoli applikabbli taż-żewġ Partijiet dwar il-protezzjoni tad-data.
 Regola 11
 Lingwi
 1.
 Il-lingwi uffiċjali tal-Kunsill ta’ Sħubija għandhom ikunu l-lingwi uffiċjali tal-Unjoni u tar-Renju Unit.
 2.
 Il-lingwa operattiva tal-Kunsill ta’ Sħubija għandha tkun l-Ingliż. Sakemm ma jiddeċidux mod ieħor il-kopresidenti, il-Kunsill ta’ Sħubija għandu jibbaża d-deliberazzjonijiet tiegħu fuq dokumenti mħejjija bl-Ingliż.
 3.
 Il-Kunsill ta’ Sħubija għandu jadotta deċiżjonijiet dwar l-emenda jew l-interpretazzjoni tal-Ftehim fil-lingwi tat-testi awtentiċi tal-Ftehim. Kull deċiżjoni oħra tal-Kunsill ta’ Sħubija, inklużi dawk li permezz tagħhom jiġu emendati dawn ir-regoli ta’ proċedura, għandhom jiġu adottati fil-lingwa operattiva msemmija fil-paragrafu 2.
 Regola 12
 Spejjeż
 1.
 L-Unjoni u r-Renju Unit għandhom kull wieħed minnhom jassumu kull spiża li jġarrbu bħala riżultat tal-parteċipazzjoni fil-laqgħat tal-Kunsill ta’ Sħubija.
 2.
 L-ispejjeż marbuta mal-organizzazzjoni tal-laqgħat u mar-riproduzzjoni tad-dokumenti għandhom jitħallsu mill-parti li tospita l-laqgħa.
 3.
 L-ispejjeż marbuta mal-interpretazzjoni fil-lingwa operattiva, jew minnha, tal-Kunsill ta’ Sħubija waqt il-laqgħat għandhom jitħallsu mill-parti li titlob tali interpretazzjoni.
 3.
 Kull Parti għandha tkun responsabbli għat-traduzzjoni ta’ deċiżjonijiet u dokumenti oħra fil-lingwa/i uffiċjali tagħha, jekk meħtieġ skont ir-Regola 11, u għandha tagħmel tajjeb għall-ispejjeż assoċjati ma’ dawn it-traduzzjonijiet.
 Regola 13
 Kumitati
 1.
 Mingħajr preġudizzju għall-paragrafu 2 ta’ din ir-Regola, ir-Regoli minn 1 sa 12 għandhom japplikaw mutatis mutandis għall-Kumitati.
 2.
 Il-Kumitati għandhom jinfurmaw lill-Kunsill ta’ Sħubija bl-iskedi tal-laqgħat u l-aġendi tagħhom fi żmien suffiċjenti qabel il-laqgħat tagħhom, u għandhom jirrapportaw lill-Kunsill ta’ Sħubija dwar ir-riżultati u l-konklużjonijiet ta’ kull waħda mil-laqgħat tagħhom.
 ANNESS ORIG-1: NOTI INTRODUTTORJI GĦAL REGOLI TAL-ORIĠINI SPEĊIFIĊI GĦALL-PRODOTT
 Nota 1
 Prinċipji Ġenerali
 1.Dan l-Anness jistabbilixxi r-regoli ġenerali għar-rekwiżiti applikabbli tal-Anness ORIG-2 [Regoli tal-oriġini speċifiċi għall-prodott] kif previst fil-punt (c) tal-Artikolu ORIG 3(1) [Rekwiżiti ġenerali] ta’ dan il-Ftehim.
 2.Għall-finijiet ta’ dan l-Anness u l-Anness ORIG-2 [Regoli ta’ oriġini speċifiċi għall-prodott], ir-rekwiżiti biex prodott ikun oriġinarju skont il-punt (c) tal-Artikolu ORIG.3(1) [Rekwiżiti Ġenerali] ta’ dan il-Ftehim huma bidla fil-klassifikazzjoni tariffarja, proċess ta’ produzzjoni, valur jew piż massimu ta’ materjali mhux oriġinarji, jew kwalunkwe rekwiżit ieħor speċifikat f’dan l-Anness u l-Anness ORIG-2 [Regoli tal-oriġini speċifiċi għall-prodott].
 3.Ir-referenza għall-piż f’regola tal-oriġini speċifika għall-prodott tfisser il-piż nett, li huwa l-piż ta’ materjal jew prodott, li ma jinkludix il-piż ta’ xi imballaġġ.
 4.Dan l-Anness u l-Anness ORIG-2 [Regoli tal-oriġini speċifiċi għall-prodott] huma bbażati fuq is-Sistema Armonizzata, kif emendata fl-1 ta’ Jannar 2017.
 Nota 2
 L-Istruttura tal-Lista tar-Regoli tal-Oriġini Speċifiċi għall-Prodott
 1.In-Noti dwar it-taqsimiet jew il-kapitoli, fejn applikabbli, jinqraw flimkien mar-regoli tal-oriġini speċifiċi għall-prodott għat-Taqsima, il-Kapitolu, l-Intestatura, jew is-subintestatura rilevanti.
 2.Kull regola tal-oriġini speċifika għall-prodott stabbilita fil-Kolonna 2 tal-Anness ORIG-2 [Regoli tal-oriġini speċifiċi għall-prodott] tapplika għall-prodott korrispondenti indikat fil-Kolonna 1 tal-Anness ORIG-2 [Regoli tal-oriġini speċifiċi għall-prodott].
 3.Jekk prodott ikun soġġett għal regoli tal-oriġini speċifiċi għall-prodott alternattivi, il-prodott għandu jkun oriġinarju f’Parti jekk ikun jissodisfa waħda mill-alternattivi.
 4.Jekk prodott ikun soġġett għal regola tal-oriġini speċifika għall-prodott li tinkludi diversi rekwiżiti, il-prodott għandu jkun oriġinarju f’Parti biss jekk ikun jissodisfa r-rekwiżiti kollha.
 5.Għall-finijiet ta’ dan l-Anness u l-Anness ORIG-2 [Regoli tal-oriġini speċifiċi għall-prodott], japplikaw id-definizzjonijiet li ġejjin:
 (a)“taqsima” tfisser taqsima tas-Sistema Armonizzata;
 (b)“Kapitolu” tfisser l-ewwel żewġ ċifri fin-numru ta’ klassifikazzjoni tariffarja taħt is-Sistema Armonizzata;
 (c)“intestatura” tfisser l-ewwel erba’ ċifri fin-numru ta’ klassifikazzjoni tariffarja taħt is-Sistema Armonizzata; u
 (d)“subintestatura” tfisser l-ewwel erba’ ċifri fin-numru ta’ klassifikazzjoni tariffarja taħt is-Sistema Armonizzata.
 2.Għall-finijiet tar-regoli tal-oriġini speċifiċi għall-prodott, japplikaw l-abbrevjazzjonijiet li ġejjin:
 “CC” tfisser produzzjoni minn materjali mhux oriġinarji ta’ kwalunkwe Kapitolu, minbarra dik tal-prodott; dan ifisser li kull materjal mhux oriġinarju użat fil-produzzjoni tal-prodott irid jiġi kklassifikat f’Kapitolu (livell ta’ żewġ figuri tas-Sistema Armonizzata) għajr dak tal-prodott (jiġifieri bidla fil-Kapitolu);
 “CTH” tfisser produzzjoni minn materjali mhux oriġinarji ta’ kwalunkwe intestatura, minbarra dik tal-prodott; dan ifisser li kull materjal mhux oriġinarju użat fil-produzzjoni tal-prodott irid jiġi kklassifikat f’intestatura (livell ta’ 4 ċifri tas-Sistema Armonizzata) għajr dik tal-prodott (jiġifieri bidla fl-intestatura);
 “CTSH” tfisser produzzjoni minn materjali mhux oriġinarji ta’ kwalunkwe subintestatura, minbarra dik tal-prodott; dan ifisser li kull materjal mhux oriġinarju użat fil-produzzjoni tal-prodott irid jiġi kklassifikat f’subintestatura (livell ta’ sitt figuri tas-Sistema Armonizzata) għajr dik tal-prodott (jiġifieri bidla fis-subintestatura).
 Nota 3
 Applikazzjoni tar-Regoli tal-Oriġini Speċifiċi għall-Prodott
 1.L-Artikolu ORIG.3 (2) [Rekwiżiti ġenerali] ta’ dan il-Ftehim, dwar prodotti li jkunu kisbu status oriġinarju li jintużaw fil-produzzjoni ta’ prodotti oħra, japplika irrispettivament minn jekk dan l-istatus ikunx inkiseb jew le fl-istess fabbrika f’Parti fejn jintużaw dawn il-prodotti.
 2.Jekk regola tal-oriġini speċifika għall-prodott speċifikament teskludi ċertu materjal mhux oriġinarju tipprevedi li l-valur jew il-piż ta' materjal mhux oriġinarju ma jistax ikun jaqbeż livell limitu speċifiku, dawn il-kundizzjonijiet ma japplikawx għall-materjal mhux oriġinarju kklassifikat band’oħra fis-Sistema Armonizzata.
 3.Eżempju 1: meta r-regola għall-buldowżers (is-subintestatura SA 8429.11) teħtieġ: “CTH ħlief minn materjali mhux oriġinarji tal-intestatura 84.31 il-partijiet tajbin biss għall-makkinarju tal-intestatura minn 84.25 sa 84.30”, l-użu ta’ materjali mhux oriġinarji kklassifikati band’oħra għajr 84.29 u 84.31 bħal viti (l-intestatura SA 73.18), wajers iżolati u kondutturi elettriċi (l-intestatura SA 85.44) u diversi apparati elettroniċi (il-Kapitolu 85 SA) - mhux limitat.
 Eżempju 2: Meta r-regola għall-intestatura 35.05 (destrini u lamti oħrajn modifikati; kolol ibbażati fuq lamti eċċ) teħtieġ “CTH ħlief mill-intestatura mhux oriġinarja 11.08” allura l-użu ta’ materjali mhux oriġinarji kklassifikati band’oħra għajr 11.08 (lamti, inulina), bħal materjali tal-Kapitolu 10 (ċereali), mhuwiex limitat.
 4.Jekk regola tal-oriġini speċifika għall-prodott tipprevedi li prodott għandu jinħadem minn materjal partikolari, dan ma jimpedixxix l-użu ta’ materjali oħra li ma jistgħux jissodisfaw dik ir-regola minħabba n-natura inerenti tagħhom.
 Nota 4
 Kalkolu ta’ valur massimu ta’ materjali mhux oriġinarji
 Għall-finijiet tar-regoli tal-oriġini speċifiċi għall-prodott, japplikaw id-definizzjonijiet li ġejjin:
 (a)“valur doganali” tfisser il-valur kif iddeterminat f’konformità mal-Ftehim dwar l-Implimentazzjoni tal-Artikolu VII tal-GATT 1994;
 (b)"EXW" jew "prezz mill-fabbrika" tfisser:
 (I)Il-prezz tal-prodott imħallas jew pagabbli lill-produttur li fl-impriża tiegħu jsiru l-ħdim jew l-ipproċessar tal-aħħar, kemm-il darba l-prezz ikun jinkludi l-valur tal-materjali kollha użati u ll-ispejjeż l-oħra kollha involuti fil-produzzjoni tal-prodott, mingħajr kull taxxa interna li titħallas lura, jew li tista’ titħallas lura, meta l-prodott miksub jiġi esportat; jew
 (II)jekk ma jkunx hemm prezz li tħallas jew pagabbli jew il-prezz effettiv li jitħallas ma jkunx jirrifletti l-ispejjeż kollha relatati mal-manifattura tal-prodott li jiġġarrbu effettivament fil-manifattura tal-prodott, il-valur tal-materjali kollha użati u l-ispejjeż l-oħrajn kollha mġarrba fil-manifattura tal-prodott fil-Parti li tesporta:
 (A)inkluż il-bejgħ, l-ispejjeż ġenerali u amministrattivi, kif ukoll il-profitt, li jistgħu faċilment jiġu allokati għall-prodott; u
 (B)esklużi l-ispejjeż tan-nol, l-assigurazzjoni, l-ispejjeż l-oħra kollha marbuta mat-trasport tal-prodott u kwalunkwe taxxa interna tal-Parti tal-esportazzjoni li titħallas lura, jew li tista’ tiġi mħallsa lura meta l-prodott miksub jiġi esportat;
 (III)Għall-finijiet tal-punt (i), fejn l-aħħar produzzjoni tkun ġiet ikkuntrattata lil produttur, it-terminu “produttur” fil-punt (i) jirreferi għall-persuna li tkun impjegat lis-sottokuntrattur.
 (c)“MaxNOM” tfisser il-valur massimu ta’ materjali mhux oriġinarji espress bħala perċentwal u għandu jiġi kkalkulat skont il-formula li ġejja:
 VNM
 MaxNOM (%) =
 × 100
 EXW
 (d)“VNM” tfisser il-valur ta’ materjali mhux oriġinarji użati fil-produzzjoni tal-prodott li huwa l-valur doganali tiegħu waqt l-importazzjoni inkluż in-nol, l-assigurazzjoni jekk xieraq, l-ippakkjar u l-ispejjeż l-oħra kollha marbuta mat-trasport tal-materjali lejn il-port ta’ importazzjoni fil-Parti fejn ikun jinstab il-produttur tal-prodott; meta l-valur tal-materjali mhux oriġinarji ma jkunx magħruf u ma jkunx jista’ jiġi aċċertat, jintuża l-ewwel prezz aċċertat imħallas għall-materjali mhux oriġinarji fl-Unjoni jew fir-Renju Unit; il-valur tal-materjali mhux oriġinarji użati fil-produzzjoni tal-prodott jista’ jiġi kkalkulat fuq il-bażi tal-formula tal-valur medju ppeżat jew metodu ieħor ta’ valutazzjoni tal-inventarju skont il-prinċipji tal-kontabbiltà li huma ġeneralment aċċettati fil-Parti.
 Nota 5
 Definizzjonijiet tal-proċessi msemmija fit-Taqsimiet V sa VII fl-Anness ORIG-2 [Regoli tal-oriġini speċifiċi għall-prodott]
 Għall-finijiet tar-regoli tal-oriġini speċifiċi għall-prodott, japplikaw id-definizzjonijiet li ġejjin:
 (a)“proċessar bijoteknoloġiku” tfisser:
 (I)koltura bijoloġika jew bijoteknoloġika (inkluż koltura taċ-ċelloli), ibridizzazzjoni jew modifikazzjoni ġenetika ta’ mikro-organiżmi (batterji, viruses (inklużi fagi) eċċ) jew ċelloli umani, tal-annimali jew tal-pjanti; u
 (II)produzzjoni, iżolament jew purifikazzjoni ta’ strutturi ċellulari jew interċellulari (bħal ġeni iżolati, frammenti ta’ ġeni u plażmidi), jew fermentazzjoni;
 (b)“bidla fid-daqs tal-partikoli” tfisser il-modifika intenzjonata u kkontrollata fid-daqs tal-partikoli ta’ prodott, minbarra b’sempliċiment tifrik jew pressar, li tirriżulta fi prodott b’daqs tal-partikoli definit, distribuzzjoni tad-daqs tal-partikoli jew erja tas-superfiċje definita, rilevanti għall-finijiet tal-prodott miksub u b’karatteristiċi fiżiċi jew kimiċi differenti minn dawk tal-materjali tal-input;
 (c)“reazzjoni kimika” tfisser proċess (inkluż proċess bijokimiku) li jirriżulta f’molekula bi struttura ġdida permezz tat-tkissir ta’ rabtiet intramolekulari u bil-formazzjoni ta’ rabtiet intramolekulari ġodda, jew permezz tal-alterazzjoni tal-arranġament spazjali tal-atomi f’molekula, bl-eċċezzjoni ta’ dawn li ġejjin li mhumiex meqjusin reazzjonijiet kimiċi għall-finijiet ta’ din id-definizzjoni:
 (I)it-taħlil fl-ilma jew f’solventi oħra;
 (II)it-tneħħija ta’ solventi inkluż l-ilma solventi; jew
 (III)iż-żieda jew it-tneħħija tal-ilma tal-kristallizzazzjoni;
 (d)“distillazzjoni “ tfisser:
 (I)distillazzjoni atmosferika: proċess ta’ separazzjoni fejn iż-żjut mhux maħduma jiġu konvertiti, f’torri tad-distillazzjoni, fi frazzjonijiet skont il-punt tat-togħlija u l-fwar li u mbagħad kkondensat fi frazzjonijiet likwifikati differenti; prodotti prodotti mid-distillazzjoni taż-żejt mhux maħdum jistgħu jinkludu gass likwifikat miż-żejt, nafta, gażolina, pitrolju, diżil/żejt tat-tisħin, żjut tal-gass tad-dawl u żjut lubrikanti; u
 (II)distillazzjoni f’vakwu: distillazzjoni fi pressa taħt dik atmosferika iżda mhux baxxa biżżejjed biex tiġi kklassifikata bħala distillazzjoni molekulari; id-distillazzjoni tal-vakwu tintuża għad-distillazzjoni ta’ materjali li jagħlu b’temperatura għolja ħafna u dawk sensittivi għas-sħana bħal distillati tqal fi żjut mhux maħduma għall-produzzjoni ta’ żjut tal-gass tal-vawku minn ħfief għal tqal u residwu;
 (e)“separazzjoni tal-isomeri” tfisser l-iżolament jew is-separazzjoni ta' isomeri minn taħlita ta' isomeri;
 (f)“taħlit u amalgamar” tfisser it-taħlit intenzjonat u kkontrollat b'mod proporzjonali (inkluż id-dispersjoni) ta' materjali minbarra ż-żieda ta' dilwenti, għall-konformità ma' speċifikazzjonijiet prestabbiliti biss, li jirriżulta fil-produzzjoni ta' prodott b'karatteristiċi fiżiċi jew kimiċi li jkunu rilevanti għall-finijiet jew l-użi tal-prodott u li jkunu differenti mill-materjali tal-input
 (g)“produzzjoni ta’ materjali standard” (inklużi soluzzjonijiet standard) tfisser il-produzzjoni ta’ preparazzjoni xierqa għal użi analitiċi, tal-kalibrar jew ta’ referenzjar b’livelli preċiżi ta’ purità jew proporzjonijiet ċertifikati mill-produttur; u
 (h)“purifikazzjoni” tfisser proċess li jirriżulta fl-eliminazzjoni ta’ mill-inqas 80 % tal-kontenut tal-impuritajiet eżistenti jew it-tnaqqis jew l-eliminazzjoni tal-impuritajiet li jirriżultaw f’oġġett adattat għal waħda jew aktar mill-applikazzjonijiet li ġejjin:
 (I)sustanzi farmaċewtiċi, mediċinali, kożmetiċi, veterinarji jew ta’ gradi alimentari;
 (II)prodotti kimiċi u reaġenti għal użi analitiċi, dijanjostiċi jew tal-laboratorju;
 (III)elementi jew komponenti għal użu fil-mikroelettronika;
 (IV)użi ottiċi speċjali;
 (V)użu bijotekniku, pereżempju, fil-kultura taċ-ċelloli, fit-teknoloġija ġenetika, jew bħala katalist;
 (VI)trasportaturi użati fi proċessi ta’ separazzjoni; jew
 (VII)użi ta’ grad nukleari.
 Nota 6
 Definizzjonijiet tat-termini użati fit-Taqsima XI tal-Anness ORIG-2 [Regoli tal-oriġini speċifiċi għall-prodott]
 Għall-finijiet tar-regoli tal-oriġini speċifiċi għall-prodott, japplikaw id-definizzjonijiet li ġejjin:
 (a)“fibri bażiċi magħmula mill-bniedem” tfisser ħabel ta' filament sintetiku jew artifiċjali, fibri bażiċi jew skart, tal-intestaturi minn 55.01 sa 55.07;
 (b)“fibri naturali” tfisser fibri minbarra fibri sintetiċi jew artifiċjali, li l-użu tagħhom huwa limitat għall-istadji ta' qabel ma l-fibri jinbarmu fi ħjut, inkluż l-iskart u, sakemm mhux speċifikat mod ieħor, inkluż fibri li ġew imqardxa, mimxuta jew ipproċessati b'xi mod ieħor iżda mhux mibruma; “fibri naturali” tinkludi l-krin tal-intestatura 05.11, il-ħarir tal-intestaturi 50.02 u 50.03, kif ukoll il-fibri tas-suf u xagħar jew tal-annimali fin jew oħxon tal-intestaturi minn 51.01 sa 51.05, fibri tal-qoton tal-intestaturi minn 52.01 sa 52.03, u fibri veġitali oħra tal-intestaturi minn 53.01 sa 53.05;
 (c)“stampar” tfisser teknika li permezz tagħha funzjoni vvalutata b'mod oġġettiv, bħall-kulur, id-disinn, jew il-prestazzjoni teknika, tingħata lil substratt tessili b'karattru permanenti, bl-użu ta' tekniki ta' skrin, roller, diġitali jew ta' trasferiment; u
 (d)“stampar (bħala operazzjoni awtonoma)” tfisser teknika li permezz tagħha funzjoni vvalutata b’mod oġġettiv, bħall-kulur, id-disinn, jew il-prestazzjoni teknika, tingħata lil substratt tessili b’karattru permanenti, bl-użu ta’ tekniki ta’ skrin, roller, diġitali jew ta’ trasferiment kkombinati ma’ tal-inqas żewġ operazzjonijiet preparatorji jew tal-irfinar (bħall-għorik, l-ibbliċjar, l-illustrar, l-istabbiliment termiku, l-ikkuttunar, l-illustrar u l-illixxar (mogħdija), proċessar reżistenti għat-taqsir bix-xrib, irfinar permanenti, irfinar bil-fwar (decatising), mili, tiswija, tindif miż-żlielem, ġeżż, tixwit, trattament bil-fwar u għat-taqsir bix-xrib, u rfinar fl-ilma jagħli (wet decatising), kemm-il darba l-valur tal-materjali kollha mhux oriġinarji użati ma jkunx jaqbeż il-50 % tal-EXW tal-prodott.
 Nota 7
 Tolleranzi applikabbli għal prodotti li fihom żewġ materjali tessili bażiċi jew aktar
 1.Għall-finijijiet ta’ din id-Nota, il-materjali tessili bażiċi huma dawn li ġejjin:
 (a)ħarir;
 (b)suf;
 (c)xagħar aħrax tal-annimali;
 (d)xagħar fin tal-annimali;
 (e)krin;
 (f)qoton;
 (g)materjali li minnhom isiru l-karti, u karta;
 (h)kittien;
 (i)qanneb veru;
 (j)ġuta u fibri oħra tal-qanneb tessili;
 (k)sisal u fibri tessili oħra tal-ġeneru Agave;
 (l)ġewż tal-Indi, manilla, rami u fibri tessili veġetali oħra;
 (m)filamenti sintetiċi;
 (n)filamenti artifiċjali;
 (o)filamenti li minnhom jgħaddi l-kurrent; uth
 (p)fibri staple sintetiċi tal-polipropilen magħmula mill-bniedem;
 (q)fibri staple sintetiċi tal-poliester magħmula mill-bniedem;
 (r)fibri staple sintetiċi tal-poliammid magħmula mill-bniedem;
 (s)fibri staple sintetiċi tal-poliakrilonitril magħmula mill-bniedem;
 (t)fibri staple sintetiċi tal-poliimmid magħmula mill-bniedem;
 (u)fibri staple sintetiċi tal-politetrafluworoetilen magħmula mill-bniedem;
 (v)fibri prinċipali sintetiċi tas-sulfur tal-polifenilen magħmulin mill-bniedem;
 (w)fibri prinċipali sintetiċi tal-klorur tal-polivinil magħmulin mill-bniedem;
 (x)fibri staple sintetiċi oħra magħmula mill-bniedem;
 (y)fibri staple artifiċjali tal-viscose magħmula mill-bniedem;
 (``)fibri staple artifiċjali oħra magħmula mill-bniedem;
 (aa)ħjut magħmula mill-poliuretan maqsum f’segmenti flessibbli tal-polietere, kemm jekk iggimmjat u kemm jekk le;
 (bb)ħjut magħmula minn poliuretan issegmentat b’segmenti flessibbli ta’ poliester kemm jekk mibrum u anke jekk le;
 (cc)il-prodotti tal-intestatura 56.05 (ħjut metallizzati) li jinkorporaw strixxa li tikkonsisti f’qalba ta’ fojl tal-aluminju jew qalba ta’ filament tal-plastik, irrispettivament minn jekk tkunx miksija bit-trab tal-aluminju jew le, b’wisgħa ta’ mhux aktar minn 5 mm, maqbud f’adeżiv trasparenti jew ikkulurit bejn żewġ saffi ta’ film tal-plastika;
 (dd)Prodotti oħra tal-intestatura 56.05;
 (ee)fibri tal-ħġieġ; u
 (ff)fibri metalliċi.
 2.Fejn issir referenza għal din in-Nota fl-Anness ORIG-2 [Regoli tal-oriġini speċifiċi għall-prodott], ir-rekwiżiti stabbiliti fil-Kolonna 2 tagħha ma għandhomx japplikaw, bħala tolleranza, għal materjali tessili bażiċi mhux oriġinarji li jintużaw fil-produzzjoni ta’ prodott, sakemm:
 (a)il-prodott ikun fih żewġ materjali tessili bażiċi jew aktar; u
 (b)il-piż tal-materjali tessili bażiċi mhux oriġinarji, meħud flimkien, ma jaqbiżx l-10 % tal-piż totali tal-materjali tessili bażiċi kollha użati.
 Eżempju: Għal drapp tas-suf tal-intestatura 51.12 li fih ħjut tas-suf tal-intestatura 51.07, ħjut sintetiċi ta’ fibri prinċipali tal-intestatura 55.09 u materjali għajr materjali tessili bażiċi, ħjut tas-suf mhux oriġinarji li ma jissodisfawx ir-rekwiżit stabbilit fl-Anness ORIG-2 [Regoli tal-oriġini speċifiċi għall-prodott], jew ħjut sintetiċi mhux oriġinarji li ma jissodisfawx ir-rekwiżit stabbilit fl-Anness ORIG-2 [Regoli tal-oriġini speċifiċi għall-prodott], jew taħlita tat-tnejn, jistgħu jintużaw, sakemm il-piż totali tagħhom ma jaqbiżx l-10 % tal-piż tal-materjali bażiċi tal-oriġini.
 3.Minkejja n-Nota 7.2 (b), għall-prodotti li fihom “ħjut magħmula mill-poliuretan segmentat b’segmenti flessibbli ta’ polieter, kemm jekk b’wajer għaddej ġo fihom (gimped) kif ukoll jekk le”, it-tolleranza massima hija 20 %. Madankollu, il-perċentwal tal-materjali tessili bażiċi l-oħra mhux oriġinarji ma għandux jaqbeż l-10 %.
 4.Minkejja n-Nota 7.2 (b), fil-każ tal-prodotti li fihom “strixxa li tikkonsisti f'qalba ta' fojl tal-aluminju jew qalba ta' filament tal-plastik, irrispettivament minn jekk tkunx miksija bit-trab tal-aluminju jew le, b'wisgħa ta' mhux aktar minn 5 mm, maqbuda bejn żewġ saffi ta' adeżiv;” it-tolleranza massima hija ta’ 30 %. Madanakollu, il-perċentwal tal-materjali tessili bażiċi mhux oriġinarji l-oħra ma għandux jaqbeż l-10 %.
 Nota 8
 Tolleranzi oħra li japplikaw għal ċerti prodotti tessili
 1.Fejn issir referenza għal din in-Nota fl-Anness ORIG-2 [Regoli ta’ Oriġini speċifiċi għall-prodott], jistgħu jintużaw materjali tessili mhux oriġinarji (bl-eċċezzjoni ta’ kisi u kisi minn ġewwa) li ma jissodisfawx ir-rekwiżiti stabbiliti fil-Kolonna 2 għal prodott tat-tessut manifatturat, sakemm ikunu kklassifikati f’intestatura għajr dik tal-prodott u li l-valur tagħhom ma jaqbiżx it-8 % tal-EXW tal-prodott.
 2.Materjali mhux oriġinarji li mhumiex ikklassifikati fil-Kapitoli minn 50 sa 63 jistgħu jintużaw mingħajr restrizzjoni fil-produzzjoni ta’ prodotti tat-tessuti kklassifikati fil-Kapitoli minn 50 sa 63, kemm jekk ikun fihom tessuti kif ukoll jekk le.
 Eżempju: Jekk rekwiżit stipulat fl-Anness ORIG-2 [Regola tal-oriġini speċifika għall-prodott] jipprevedi li għal ċertu oġġett tessili (bħal qalziet) għandhom jintużaw ħjut, dan ma jimpedixxix l-użu ta' oġġetti tal-metall mhux oriġinarji (bħal buttuni), minħabba li l-oġġetti tal-metall mhumiex ikklassifikati fil-Kapitoli minn 50 sa 63. Għall-istess raġunijiet, dan ma jimpedixxix l-użu ta’ żippijiet mhux oriġinarji, anki jekk iż-żippijiet normalment jinkludu t-tessuti.
 3.Fejn rekwiżit stabbilit fl-Anness ORIG-2 [Regoli tal-oriġini speċifiċi għall-prodott] jikkonsisti f’valur massimu ta’ materjali mhux oriġinarji, il-valur tal-materjali mhux oriġinarji li mhumiex ikklassifikati fil-Kapitoli minn 50 sa 63 għandu jitqies fil-kalkolu tal-valur tal-materjali mhux oriġinarji.
 Nota 9
 Prodotti Agrikoli
 Il-prodotti agrikoli li huma klassifikati fit-Taqsima II tas-Sistema Armonizzata u l-intestatura 24.01, li jitkabbru jew jinħasdu fit-territorju ta’ Parti għandhom jiġu trattati bħala li oriġinaw fit-territorju ta’ dik il-Parti, anki jekk dawn jitkabbru minn żerriegħa, basal, salvaġġ, biċċiet, tilqim, rimjiet, għajn, jew partijiet oħra ħajjin ta’ pjanti importati minn pajjiż terz.
 ANNESS ORIG-2: REGOLI TAL-ORIĠINI SPEĊIFIĊI GĦALL-PRODOTT
 Kolonna 1
 Klassifikazzjoni tas-Sistema Armonizzata (2017) inkluża deskrizzjoni speċifika
 Kolonna 2
 Regola tal-oriġini speċifika għall-prodott
 TAQSIMA I
 ANNIMALI ĦAJJIN PRODOTTI TAL-ANNIMALI
 Kapitolu 1
 Annimali ħajjin
 01.01-01.06
 L-annimali kollha tal-Kapitolu 1 għandhom jinkisbu sħaħ
 Kapitolu 2
 Laħam u ġewwieni tal-laħam li jittiekel
 02.01-02.10
 Produzzjoni fejn il-materjali kollha tal-Kapitoli 1 u 2 użati jkunu nkisbu sħaħ.
 Kapitolu 3
 Ħut u krustaċji, molluski u invertebrati akkwatiċi oħrajn
 03.01-03.08
 Produzzjoni fejn il-materjali kollha tal-Kapitolu 3 użati jkunu nkisbu sħaħ.
 Kapitolu 4
 Prodotti tal-ħalib; bajd tal-għasafar; għasel naturali; prodotti tajbin għall-ikel ġejjin mill-annimali, li mhumiex speċifikati jew inklużi banda oħra
 04.01-04.10
 Produzzjoni li fiha:
 - il-materjali kollha tal-Kapitolu 4 użati jkunu nkisbu interament; u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-20 % tal-piż tal-prodott.
 Kapitolu 5
 Prodotti ġejjin mill-annimali, li mhumiex speċifikati jew inklużi banda oħra
 05.01-05.11
 Produzzjoni minn materjali mhux oriġinarji ta’ kwalunkwe intestatura.
 TAQSIMA II
 PRODOTTI VEĠETALI
 Kapitolu 6
 Siġar ħajjin u pjanti oħrajn; basal, għeruq u bħalhom; fjuri maqtugħin u faxxina ornamentali
 06.01-06.04
 Produzzjoni fejn il-materjali kollha tal-Kapitolu 6 użati jkunu nkisbu interament.
 Kapitolu 7
 Ħaxix u ċerti għeruq u tuberi tajbin għall-ikel
 07.01-07.14
 Manifattura fejn il-materjali kollha tal-Kapitolu 7 użati jkunu nkisbu interament.
 Kapitolu 8
 Frott u ġewż tajbin għall-ikel; qoxra tal-frott taċ-ċitru jew tal-bettieħ
 08.01-08.14
 Produzzjoni li fiha:
 - il-materjali kollha tal-Kapitolu 8 użati jkunu nkisbu interament; u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-20 % tal-piż tal-prodott.
 Kapitolu 9
 Kafè, te, matè u ħwawar
 09.01-09.10
 Produzzjoni minn materjali mhux oriġinarji ta’ kwalunkwe intestatura.
 Kapitolu 10
 Ċereali
 10.01-10.08
 Produzzjoni fejn il-materjali kollha tal-Kapitolu 10 użati jkunu nkisbu interament.
 Kapitolu 11
 Prodotti tal-industrija tat-tħin; malt; lamti; inulina; glutina tal-qamħ
 11.01-11.09
 Produzzjoni fejn il-materjali kollha tal-Kapitoli 10 u 11, l-intestaturi 07.01, 07.14, minn 23.02 sa 23.03, jew is-subintestatura 0710.10 użati jkunu nkisbu interament.
 Kapitolu 12
 Żrieragħ u frott żejtnin; diversi ħabb, żrieragħ u frott; pjanti industrijali jew mediċinali; tiben u foraġġ
 12.01-12.14
 CTH
 Kapitolu 13
 Gommalakka; gomom, rażi u meraq u estratti veġetali oħrajn
 13.01-13.02
 Produzzjoni minn materjali mhux oriġinarji ta’ kwalunkwe intestatura fejn il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-20 % tal-piż tal-prodott.
 Kapitolu 14
 Materjal tad-dfir veġetali; prodotti veġetali li mhumiex speċifikati jew inklużi banda oħra
 14.01-14.04
 Produzzjoni minn materjali mhux oriġinarji ta’ kwalunkwe intestatura.
 TAQSIMA III
 XAĦMIJIET U ŻJUT TAL-ANNIMALI JEW VEĠETALI U L-PRODOTTI MILL-QSIM TAGĦHOM; XAĦMIJIET IPPREPARATI TAJBIN GĦALL-IKEL; XEMGĦAT TAL-ANNIMALI JEW VEĠETALI;
 Kapitolu 15
 xaħmijiet u żjut tal-annimali jew veġetali u prodotti mill-qsim tagħhom; xaħmijiet ippreparati tajbin għall-ikel; xemgħat tal-annimali jew veġetali
 15.01-15.04
 CTH
 15.05-15.06
 Produzzjoni minn materjali mhux oriġinarji ta’ kwalunkwe intestatura.
 15.07-15.08
 CTSH
 15.09-15.10
 Produzzjoni fejn il-materjali veġetali kollha użati jkunu nkisbu interament
 15.11-15.15
 CTSH
 15.16-15.17
 CTH
 15.18-15.19
 CTSH
 15.20
 Produzzjoni minn materjali mhux oriġinarji ta’ kwalunkwe intestatura.
 15.21-15.22
 CTSH
 TAQSIMA IV
 PREPARAZZJONIJIET TAL-IKEL; XORB, SPIRTI U ĦALL; TABAKK U SOSTITUTI MANIFATTURATI TA’ TABAKK
 Kapitolu 16
 Preparati ta’ laħam, ta’ ħut jew ta’ krustaċej, molluski jew invertebrati akkwatiċi oħrajn
 1601.00-1604.18
 Produzzjoni fejn il-materjali kollha tal-Kapitoli 1, 2, 3 u 16 użati jkunu nkisbu interament
 88
 .
 1604.19
 CC
 1604.20
 - Preparazzjonijiet ta’ surimi
 CC
 - Oħrajn:
 Produzzjoni fejn il-materjali kollha tal-Kapitoli 3 u 16 użati jkunu nkisbu interament
 89
 .
 1604.31-1605.69
 Produzzjoni fejn il-materjali kollha tal-Kapitoli 3 u 16 użati jkunu nkisbu interament.
 Kapitolu 17
 Zokkrijiet u ħlewwiet taz-zokkor
 17.01
 CTH
 17.02
 CTH, kemm-il darba l-piż totali tal-materjali mhux oriġinarji tal-intestaturi minn 11.01 sa 11.08, 17.01 u 17.03 użati ma jkunx jaqbeż l-20 % tal-piż tal-prodott.
 17.03
 CTH
 17.04
 - Ċikkulata bajda:
 CTH, kemm-il darba:
 (a) il-materjali kollha tal-Kapitolu 4 użati jkunu nkisbu interament. u
 (b) (i) il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-40 % tal-piż tal-prodott; jew
 (ii) il-valur totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż it-30 % tal-prezz mill-fabbrika tal-prodott.
 - Oħrajn:
 CTH, kemm-il darba:
 - il-materjali kollha tal-Kapitolu 4 użati jkunu nkisbu interament; u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-40 % tal-piż tal-prodott.
 Kapitolu 18
 Kawkaw u preparati tal-kawkaw
 18.01-18.05
 CTH
 1806.10
 CTH, kemm-il darba:
 - il-materjali kollha tal-Kapitolu 4 użati jkunu nkisbu interament; u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-40 % tal-piż tal-prodott.
 1806.20-1806.90
 CTH, kemm-il darba:
 (a) il-materjali kollha tal-Kapitolu 4 użati jkunu nkisbu interament; u
 (b) (i) il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-40 % tal-piż tal-prodott; jew
 (ii) il-valur totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż it-30 % tal-prezz mill-fabbrika tal-prodott.
 Kapitolu 19
 Preparazzjonijiet ta’ ċereali, dqiq, lamtu jew ħalib; prodotti ta’ koki tal-għaġina
 19.01-19.05
 CTH, kemm-il darba:
 - il-materjali kollha tal-Kapitolu 4 użati jkunu nkisbu interament;
 - il-piż totali tal-materjali mhux oriġinarji tal-Kapitoli 2, 3 u 16 użati ma jkunx jaqbeż l-20 % tal-piż tal-prodott;
 - il-piż totali tal-materjali mhux oriġinarji tal-intestaturi 10.06 u 11.08 użati ma jkunx jaqbeż l-20 % tal-piż tal-prodott; u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-40 % tal-piż tal-prodott.
 Kapitolu 20
 Preparati ta’ ħaxix, frott, ġewż jew partijiet oħrajn tal-pjanti
 20.01
 CTH
 20.02-20.03
 Produzzjoni fejn il-materjali kollha tal-Kapitolu 7 użati jkunu nkisbu interament.
 20.04-20.09
 CTH, kemm-il darba l-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-40 % tal-piż tal-prodott.
 Kapitolu 21
 Preparati diversi tajbin għall-ikel
 21.01-21.02
 CTH, kemm-il darba:
 - il-materjali kollha tal-Kapitolu 4 użati jkunu nkisbu interament; u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-20 % tal-piż tal-prodott.
 2103.10
 2103.20
 2103.90
 CTH; madankollu, jistgħu jintużaw dqiq u grixa tal-mustarda u mustarda ppreparata.
 2103.30
 Produzzjoni minn materjali mhux oriġinarji ta’ kwalunkwe intestatura.
 21.04-21.06
 CTH, kemm-il darba:
 - il-materjali kollha tal-Kapitolu 4 użati jkunu nkisbu interament; u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-20 % tal-piż tal-prodott.
 Kapitolu 22
 Xarbiet, spirti u ħall
 22.01-22.06
 CTH, ħlief minn materjali mhux oriġijarji tal-intestaturi 22.07 u 22.08, sakemm:
 il-materjali kollha tas-subintestaturi 0806.10, 2009.61, 2009.69 użati jkunu nkisbu interament;
 - il-materjali kollha tal-Kapitolu 4 użati jkunu nkisbu interament; u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-20 % tal-piż tal-prodott.
 22.07
 CTH għajr minn materjali mhux oriġinarji tal-intestatura 22.08, kemm-il darba l-materjali kollha tal-Kapitolu10, is-subintestaturi 0806.10, 2009.61 u 2009.69 użati jkunu nkisbu interament.
 22.08-22.09
 CTH għajr minn materjali mhux oriġinarji tal-intestaturi 22.07 u 22.08, kemm-il darba l-materjali kollha tas-subintestaturi 0806.10, 2009.61 u 2009.69 użati jkunu nkisbu interament.
 Kapitolu 23
 Residwi u skart mill-industrija tal-ikel; forraġġ tal-annimali ppreparat
 23.01
 CTH
 2302.10-2303.10
 CTH, kemm-il darba l-piż totali tal-materjali mhux oriġinarji tal-Kapitolu 10 użati ma jkunx jaqbeż l-20 % tal-piż tal-prodott.
 2303.20-2308.00
 CTH
 23.09
 CTH, kemm-il darba:
 - il-materjali kollha tal-Kapitoli 2 u 4 użati jkunu nkisbu interament;
 - il-piż totali tal-materjali mhux oriġinarji tal-intestaturi minn 10.01 sa 10.04, minn 10.07 sa 10.08, il-Kapitolu 11, u l-intestaturi 23.02 u 23.03 użati ma jkunx jaqbeż l-20 % tal-piż tal-prodott. u
 - il-piż totali tal-materjali mhux oriġinarji tal-intestaturi 17.01 u 17.02 użati ma jkunx jaqbeż l-20 % tal-piż tal-prodott.
 Kapitolu 24
 Tabakk u sostituti manifatturati tat-tabakk
 24.01
 Produzzjoni fejn il-materjali kollha tal-intestatura 24.01 jkunu nkisbu interament.
 2402.10
 Produzzjoni minn materjali mhux oriġinarji ta’ kwalunkwe intestatura kemm-il darba l-piż totali tal-materjali mhux oriġinarji tal-intestatura 24.01 użati ma jkunx jaqbeż it-30 % tal-piż tal-materjali tal-Kapitolu 24 użati.
 2402.20
 Produzzjoni minn materjali mhux oriġinarji ta’ kwalunkwe intestatura, għajr dik tal-prodott jew tat-tabakk tat-tipjip tas-subintestatura 2403.19, fejn mill-inqas 10 % bil-piż tal-materjali kollha tal-intestatura 24.01 użati jkunu nkisbu interament.
 2402.90
 Produzzjoni minn materjali mhux oriġinarji ta’ kwalunkwe intestatura kemm-il darba l-piż totali tal-materjali mhux oriġinarji tal-intestatura 24.01 użati ma jkunx jaqbeż it-30 % tal-piż tal-materjali tal-Kapitolu 24 użati.
 24.03
 CTH, fejn mill-inqas 10 % bil-piż tal-materjali kollha tal-intestatura 24.01 użati jkunu nkisbu interament.
 TAQSIMA V
 PRODOTTI MINERALI
 Nota tat-Taqsima: Għal definizzjoni ta’ regoli tal-ipproċessar orizzontali f’din it-Taqsima, ara n-Nota 5 tal-Anness ORIG-1
 Kapitolu 25
 Melħ; kubrit; ħamrija u ġebel; materjal tat-tikħil, ġir u siment
 25.01-25.30
 CTH;
 jew
 MaxNOM 70 % (EXW).
 Kapitolu 26
 Minerali mhux maħduma, gagazza u rmied
 26.01-26.21
 CTH
 Kapitolu 27
 Karburanti minerali, żjut minerali u prodotti tad-distillazzjoni tagħhom; sustanzi bituminużi; xemgħat minerali
 27.01-27.09
 Produzzjoni minn materjali mhux oriġinarji ta’ kwalunkwe intestatura.
 27.10
 CTH ħlief minn bijodiżil mhux oriġinarju tas-subintestaturi 3824.99 jew 3826.00;
 jew
 Jgħaddu minn distillazzjoni jew reazzjoni kimika, kemm-il darba l-bijodiżil (inkluż iż-żejt veġetali idrotrattat) użat tal-intestatura 27.10 u s-subintestaturi 3824.99 u 3826.00 jinkiseb permezz tal-esterifikazzjoni, it-transesterifikazzjoni jew l-idrotrattament.
 27.11-27.15
 Produzzjoni minn materjali mhux oriġinarji ta’ kwalunkwe intestatura.
 TAQSIMA VI
 PRODOTTI TAL-INDUSTRIJA KIMIKA JEW DAWK RELATATI MAGĦHA
 Nota tat-Taqsima: Għal definizzjoni ta’ regoli tal-ipproċessar orizzontali f’din it-Taqsima, ara n-Nota 5 tal-Anness ORIG-1
 Kapitolu 28
 Sustanzi kimiċi inorganiċi; komposti organiċi jew inorganiċi ta’ metalli prezzjużi, ta’ metalli tal-art rari, ta’ elementi radjuattivi jew ta’ isotopi
 28.01-28.53
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 29
 Sustanzi kimiċi organiċi
 2901.10-2905.42
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 2905.43-2905.44
 CTH, ħlief minn materjali mhux oriġinarji tal-intestatura 17.02 u s-subintestatura 3824.60.
 2905.45
 CSTH, madankollu, materjali mhux oriġinarji tal-istess subintestatura bħall-prodott jistgħu jintużaw, kemm-il darba l-valur totali tagħhom ma jkunx jaqbeż l-20 % tal-prezz tal-prodott mill-fabbrika;
 jew
 MaxNOM 50 % (EXW).
 2905.49-2942
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 30
 Prodotti farmaċewtiċi
 30.01-30.06
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 31
 Fertilizzanti
 31.01-31.04
 CTH, madankollu jistgħu jintużaw materjali mhux oriġinarji tal-istess intestatura tal-prodott, kemm-il darba l-valur totali tagħhom ma jkunx jaqbeż l-20 % tal-EXW tal-prodott;
 jew
 MaxNOM 40 % (EXW).
 31.05
 -Nitrat tas-sodju
 -Sijanamid tal-kalċju
 -Sulfat tal-potassju
 -Sulfat tal-potassju u tal-manjeżju
 CTH, madankollu jistgħu jintużaw materjali mhux oriġinarji tal-istess intestatura tal-prodott, kemm-il darba l-valur totali tagħhom ma jkunx jaqbeż l-20 % tal-EXW tal-prodott;
 jew
 MaxNOM 40 % (EXW).
 -Oħrajn
 CTH, madankollu, jistgħu jintużaw materjali mhux oriġinarji tal-istess intestatura tal-prodott kemm-il darba l-valur totali tagħhom ma jkunx jaqbeż l-20 % tal-EXW tal-prodott, u li fih il-valur tal-materjali mhux oriġinarji kollha użati ma jkunx jaqbeż il-50 % EXW tal-prodott.
 jew
 MaxNOM 40 % (EXW).
 Kapitolu 32
 Estratti għall-ikkonzar jew għaż-żbigħ; tannini u d-derivattivi tagħhom; żebgħa, pigmenti u materja koloranti oħra; żebgħa u verniċi; stokk u mastiċi oħrajn; linek
 32.01-32.15
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 33
 Żjut essenzjali u reżinojdi; preparati tal-fwejjaħ, kożmetiċi, jew tat-twaletta
 33.01
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 3302.10
 CTH, madankollu, jistgħu jintużaw materjali mhux oriġinarji tal-intestatura 3302.10 kemm-il darba l-valur totali tagħhom ma jkunx jaqbeż l-20 % tal-EXW tal-prodott.
 3302.90
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 33.03
 Produzzjoni minn materjali mhux oriġinarji ta’ kwalunkwe intestatura.
 33.04 -33.07
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 34
 Sapun, aġenti organiċi tensjoattivi, preparazzjonijiet għall-ħasil, preparazzjonijiet għal-lubrikar, xemgħat artifiċjali, xemgħat ippreparati, preparazzjonijiet għal-lostrar jew għall-għorik, xemgħat u oġġetti simili, pasta għall-immudellar, "xemgħat dentali" u preparazzjonijiet dentali b'bażi tal-ġibs
 34.01-34.07
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 35
 Sustanzi albuminojdali; lamti modifikati; kolol; enzimi
 35.01-35.04
 CTH ħlief minn materjali mhux oriġinarji tal-Kapitolu 4.
 35.05
 CTH, ħlief minn materjali mhux oriġinarji tal-intestatura 11.08.
 35.06-35.07
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 36
 Splussivi; prodotti pirotekniċi; sulfarini; ligi piroforiċi; ċerti preparati kombustibbli
 36.01-36.06
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 37
 Oġġetti fotografiċi jew ċinematografiċi
 37.01-37.07
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 Kapitolu 38
 Diversi prodotti kimiċi
 38.01-38.08
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 3809.10
 CTH, ħlief minn materjali mhux oriġinarji tal-intestaturi minn 11.08 sa 35.05.
 3809.91-3822.00
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 38.23
 Produzzjoni minn materjal mhux oriġinarju ta’ kwalunkwe intestatura.
 3824.10-3824.50
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 3824.60
 CTH, ħlief minn materjali mhux oriġinarji tas-subintestaturi 2905.43 u 2905.44.
 3824.71-3825.90
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 38.26
 Produzzjoni li fiha l-bijodiżil jinkiseb permezz ta’ transesterifikazzjoni, esterifikazzjoni jew idrotrattament.
 TAQSIMA VII
 PLASTIKS U OĠĠETTI TAGĦHOM; GOMMA U OĠĠETTI TAGĦHA
 Nota tat-Taqsima: Għal definizzjoni ta’ regoli tal-ipproċessar orizzontali f’din it-Taqsima, ara n-Nota 5 tal-Anness ORIG-1
 Kapitolu 39
 Plastik u oġġetti magħmula minnu
 39.01-39.15
 CTSH;
 Jgħaddu minn reazzjoni kimika, purifikazzjoni, taħlit u amalgamar, produzzjoni ta’ materjali standard, bidla fid-daqs tal-partikoli, separazzjoni tal-isomeri jew proċessar bijoteknoloġiku;
 jew
 MaxNOM 50 % (EXW).
 39.16-39.19
 CTH;
 jew
 MaxNOM 50 % (EXW).
 39.20
 CTSH;
 jew
 MaxNOM 50 % (EXW).
 39.21-39.22
 CTH;
 jew
 MaxNOM 50 % (EXW).
 3923.10-3923.50
 CTSH;
 jew
 MaxNOM 50 % (EXW).
 3923.90-3925.90
 CTH;
 jew
 MaxNOM 50 % (EXW).
 39.26
 CTSH;
 jew
 MaxNOM 50 % (EXW).
 Kapitolu 40
 Gomma (lastiku) u oġġetti tagħha
 40.01 - 40.11
 CTH;
 jew
 MaxNOM 50 % (EXW).
 4012.11-4012.19
 CTSH;
 jew
 Riġenerezzjoni ta’ tajers użati.
 4012.20-4017.00
 CTH;
 jew
 MaxNOM 50 % (EXW).
 TAQSIMA VIII
 ĠLUD MHUX MAĦDUMIN, ĠILDA, FERIJIET U OĠĠETTI MAGĦMULIN MINNHOM; OĠĠETTI TAS-SARĠ U TAX-XEDD; OĠĠETTI GĦAS-SAFAR, HANDBAGS U KONTENITURI SIMILI; OĠĠETTI MILL-MUSRANA TAL-ANNIMALI (GĦAJR MILL-MUSRANA TAD-DUDU TAL-ĦARIR)
 Kapitolu 41
 Ġlud mhux maħdumin (għajr ferijiet) u ġilda
 41.01-4104.19
 CTH
 4104.41-4104.49
 CTSH, ħlief minn materjali mhux oriġinarji tas-subintestaturi minn 4104.41 sa 4104.49.
 4105.10
 CTH
 4105.30
 CTSH
 4106.21
 CTH
 4106.22
 CTSH
 4106.31
 CTH
 4106.32-4106.40
 CTSH
 4106.91
 CTH
 4106.92
 CTSH
 41.07-41.13
 CTH, ħlief minn materjali mhux oriġinarji tas-subintestaturi minn 4104.41 sa 4104.49, 4105.30, 4106.22, 4106.32 u 4106.92. Madankollu, materjali mhux oriġinarji tas-subintestaturi 4104.41, 4104.49, 4105.30, 4106.22, 4106.32 jew 4106.92 jistgħu jintużaw kemm-il darba jgħaddu minn operazzjoni ta’ kkunzar mill-ġdid.
 4114.10
 CTH
 4114.20
 CC, ħlief minn materjali mhux oriġinarji tas-subintestaturi 4104.41, 4104.49, 4105.30, 4106.22, 4106.32, 4106.92 u 4107. Madankollu, materjali mhux oriġinarji tas-subintestaturi 4104.41, 4104.49, 4105.30, 4106.22, 4106.32, 4106.92 u l-intestatura 41.07 jistgħu jintużaw kemm-il darba jgħaddu minn operazzjoni ta’ kkunzar mill-ġdid.
 41.15
 CTH
 Kapitolu 42
 Oġġetti tal-ġilda; oġġetti tas-sarġ u tax-xedd; oġġetti għas-safar, handbags u kontenituri simili; oġġetti mill-musrana tal-annimali (għajr mill-musrana tad-dudu tal-ħarir)
 42.01-42.06
 CTH;
 jew
 MaxNOM 50 % (EXW).
 Kapitolu 43
 Ġild tal-fer u fer artifiċjali; il-manifattura tagħhom
 4301.10-4302.20
 CTH;
 jew
 MaxNOM 50 % (EXW).
 4302.30
 CTSH
 43.03-43.04
 CTH;
 jew
 MaxNOM 50 % (EXW).
 TAQSIMA IX
 INJAM U OĠĠETTI TAL-INJAM; Karbonju Tal-Injam; SUFRA U OĠĠETTI TAS-SUFRA; XOGĦLIJIET TAT-TIBNA, TAL-ISPARTU JEW TA’ MATERJALI TAD-DFIR OĦRAJN; XOGĦOL TAL-QFIEF U XOGĦOL TAL-QASAB
 Kapitolu 44
 Injam u oġġetti tal-injam; karbonju tal-injam;
 44.01-44.21
 CTH;
 jew
 MaxNOM 50 % (EXW).
 Kapitolu 45
 Sufra u oġġetti tas-sufra
 45.01-45.04
 CTH;
 jew
 MaxNOM 50 % (EXW).
 Kapitolu 46
 Xogħlijiet tat-tibna, tal-ispartu jew ta’ materjali tad-dfir oħrajn; xogħol tal-qfief u xogħol tal-qasab
 46.01-46.02
 CTH;
 jew
 MaxNOM 50 % (EXW).
 TAQSIMA X
 POLPA TAL-INJAM JEW TA’ MATERJAL IEĦOR ĊELLULOŻIKU FIBRUŻ; (SKART U LAQX TAL-) KARTA JEW KARTUN IRKUPRAT; KARTA U KARTUN U OĠĠETTI MAGĦMULIN MINNHOM
 Kapitolu 47
 Polpa tal-injam jew ta’ materjal ieħor ċellulożiku fibruż; (skart u laqx tal-) karta jew kartun irkuprat
 47.01-47.07
 CTH;
 jew
 MaxNOM 50 % (EXW).
 Kapitolu 48
 Karta u kartun; oġġetti tal-polpa tal-karta, tal-karta jew tal-kartun
 48.01-48.23
 CTH;
 jew
 MaxNOM 50 % (EXW).
 Kapitolu 49
 Kotba stampati, gazzetti, stampi u prodotti oħrajn tal-industrija
 tal-istampar; manuskritti, testi ttajpjati u pjanti
 49.01-49.11
 CTH;
 jew
 MaxNOM 50 % (EXW).
 TAQSIMA X
 TESSUTI U OĠĠETTI TAT-TESSUTI
 Nota tat-Taqsima: Għal definizzjonijiet ta’ termini użati għat-tolleranzi applikabbli għal ċerti prodotti magħmula minn materjali tessili, ara n-Noti 6,7 u 8 tal-Anness ORIG-1
 Kapitolu 50
 Ħarir
 50.01-50.02
 CTH
 50.03
 - Imqardax jew mimxut:
 Tqardix jew imxit ta’ skart tal-ħarir.
 - Oħrajn:
 CTH
 50.04-50.05
 Għażil ta’ fibri naturali;
 Estrużjoni ta’ filament kontinwu magħmul mill-bniedem ikkombinata mal-għażil;
 Estrużjoni ta’ filament kontinwu magħmul mill-bniedem ikkombinata mal-liwi;
 jew
 Liwi kkombinat ma’ xi operazzjoni mekkanika.
 50.06
 - Ħjut tal-ħarir u ħjut magħżula mill-iskart tal-ħarir:
 Għażil ta’ fibri naturali;
 Estrużjoni ta’ filament kontinwu magħmul mill-bniedem ikkombinata mal-għażil;
 Estrużjoni ta’ filament kontinwu magħmul mill-bniedem ikkombinata mal-liwi;
 jew
 Liwi kkombinat ma’ xi operazzjoni mekkanika.
 - Musrana tad-dudu tal-ħarir:
 CTH
 50.07
 Għażil ta’ fibri prinċipali naturali jew magħmula mill-bniedem ikkombinata mal-insiġ;
 Estrużjoni ta’ ħjut tal-filament magħmula mill-bniedem ikkombinati mal-insiġ;
 Liwi jew xi operazzjoni mekkanika kkombinati mal-insiġ;
 Insiġ ikkombinat maż-żbigħ;
 Żbigħ tal-ħjut ikkombinat mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 Kapitolu 51
 Suf, xagħar fin jew aħrax tal-annimali; raden u drapp minsuġin mill-krin
 51.01-51.05
 CTH
 51.06-51.10
 Għażil ta’ fibri naturali;
 Estrużjoni ta’ fibri magħmula mill-bniedem ikkombinata mal-għażil;
 jew
 Liwi kkombinat ma’ xi operazzjoni mekkanika.
 51.11-51.13
 Għażil ta’ fibri prinċipali naturali jew magħmula mill-bniedem ikkombinata mal-insiġ;
 Estrużjoni ta’ ħjut tal-filament magħmula mill-bniedem ikkombinata mal-insiġ;
 Insiġ ikkombinat maż-żbigħ;
 Żbigħ tal-ħjut ikkombinat mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 Kapitolu 52
 Qoton;
 52.01-52.03
 CTH
 52.04-52.07
 Għażil ta’ fibri naturali;
 Estrużjoni ta’ fibri magħmula mill-bniedem ikkombinata mal-għażil;
 jew
 Liwi kkombinat ma’ xi operazzjoni mekkanika.
 52.08-52.12
 Għażil ta’ fibri prinċipali naturali jew magħmula mill-bniedem ikkombinata mal-insiġ;
 Estrużjoni ta’ ħjut tal-filament magħmula mill-bniedem ikkombinata mal-insiġ;
 Liwi jew xi operazzjoni mekkanika kkombinati mal-insiġ;
 Insiġ ikkombinat maż-żbigħ jew mal-kisi jew mal-laminar;
 Żbigħ tar-ħjut ikkombinat mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 Kapitolu 53
 Fibri tessili veġetali oħrajn; ħjut tal-karta u drappijiet minsuġin mill-ħjut tal-karta;
 53.01-53.05
 CTH
 53.06-53.08
 Għażil ta’ fibri naturali;
 Estrużjoni ta’ fibri magħmula mill-bniedem ikkombinata mal-għażil;
 jew
 Liwi kkombinat ma’ xi operazzjoni mekkanika.
 53.09-53.11
 Għażil ta’ fibri prinċipali naturali jew magħmula mill-bniedem ikkombinata mal-insiġ;
 Estrużjoni ta’ ħjut tal-filament magħmula mill-bniedem ikkombinata mal-insiġ;
 Insiġ ikkombinat maż-żbigħ jew mal-kisi jew mal-laminar;
 Żbigħ tal-ħjut ikkombinat mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 Kapitolu 54
 Filamenti magħmula mill-bniedem; strixxa u oġġetti simili ta’ materjali tessili magħmulin mill-bniedem
 54.01-54.06
 Għażil ta’ fibri naturali;
 Estrużjoni ta’ fibri magħmula mill-bniedem ikkombinata mal-għażil;
 jew
 Liwi kkombinat ma’ xi operazzjoni mekkanika.
 54.07-54.08
 Għażil ta’ fibri prinċipali naturali jew magħmula mill-bniedem ikkombinata mal-insiġ;
 Estrużjoni ta’ ħjut tal-filament magħmula mill-bniedem ikkombinata mal-insiġ;
 Żbigħ tal-ħjut ikkombinat mal-insiġ;
 Insiġ ikkombinat maż-żbigħ jew mal-kisi jew mal-laminar;
 Liwi jew xi operazzjoni mekkanika kkombinati mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 Kapitolu 55
 Fibri staple magħmulin mill-bniedem
 55.01-55.07
 Estrużjoni ta’ fibri magħmulin mill-bniedem.
 55.08-55.11
 Għażil ta’ fibri naturali;
 Estrużjoni ta’ fibri magħmula mill-bniedem ikkombinata mal-għażil;
 jew
 Liwi kkombinat ma’ xi operazzjoni mekkanika.
 55.12-55.16
 Għażil ta’ fibri prinċipali naturali jew magħmula mill-bniedem ikkombinata mal-insiġ;
 Estrużjoni ta’ ħjut tal-filament magħmula mill-bniedem ikkombinata mal-insiġ;
 Liwi jew xi operazzjoni mekkanika kkombinati mal-insiġ;
 Insiġ ikkombinat maż-żbigħ jew mal-kisi jew mal-laminar;
 Żbigħ tal-ħjut ikkombinat mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 Kapitolu 56
 Materjal tessili artab, feltru u materjali mhux minsuġin; ħjut speċjali; spag, ċwiemi, ħbula u kejbils u oġġetti minnhom
 56.01
 Għażil ta’ fibri naturali;
 Estrużjoni ta’ fibri magħmula mill-bniedem ikkombinata mal-għażil;
 Mili kkombinat maż-żbigħ jew mal-istampar;
 jew
 Kisi, mili, laminar, jew metalizzazzjoni kkombinati ma’ mill-inqas żewġ operazzjonijiet preparatorji jew tal-irfinar ewlenin oħra (bħall-ippressar bir-rombli, ipproċessar biex ma jinxtorbux, issettjar bis-sħana, irfinar permanenti), kemm-il darba l-valur tal-materjali kollha użati ma jkunx jaqbeż il-50 % tal-EXW tal-prodott
 56.02
 - Feltru tal-labra tan-newl:
 Estrużjoni ta’ fibri magħmula mill-bniedem flimkien ma’ formazzjoni ta’ drapp, madanakollu:
 - il-filament tal-polipropilen mhux oriġinarju tat-titolu 54.02;
 - il-fibri tal-polipropilen mhux oriġinarji tal-intestatura 55.03 jew 55.06; jew
 - it-truf tal-filament tal-polipropilen tal-intestatura 55.01;
 li d-denominazzjoni tagħhom f’kull każ ta’ filament jew fibra individwali tkun inqas minn 9 decitex, jistgħu jintużaw, kemm-il darba l-valur totali tagħhom ma jkunx jaqbeż l-40 % EXW tal-prodott
 jew
 Formazzjoni ta’ drappijiet mhux minsuġin waħedha fil-każ ta’ feltru magħmul minn fibri naturali.
 - Oħrajn:
 Estrużjoni ta’ fibri magħmula mill-bniedem flimkien ma’ formazzjoni ta’ drapp,
 jew
 Formazzjoni ta’ drappijiet mhux minsuġin waħedha fil-każ ta’ feltru ieħor magħmul minn fibri naturali.
 5603.11-5603.14
 Produzzjoni minn
 - filamenti orjentati b’mod direzzjonali jew aleatorju; jew
 - sustanzi jew polimeri ta’ oriġini naturali jew magħmula mill-bniedem,
 segwiti fiż-żewġ każi minn twaħħil fi drapp mhux minsuġ.
 5603.91-5603.94
 Produzzjoni minn
 - fibri prinċipali orjentati b’mod direzzjonali jew aleatorju; jew
 - ħjut maqtugħa, ta’ oriġini naturali jew magħmula mill-bniedem;
 segwiti fiż-żewġ każi minn twaħħil fi drapp mhux minsuġ.
 5604.10
 Produzzjoni minn ħajt u spag tal-lastku, mhux miksijin bit-tessut.
 5604.90
 Għażil ta’ fibri naturali;
 Estrużjoni ta’ fibri magħmula mill-bniedem ikkombinata mal-għażil;
 jew
 Liwi kkombinat ma’ xi operazzjoni mekkanika.
 56.05
 Brim ta’ fibri prinċipali naturali jew magħmulin mill-bniedem;
 Estrużjoni ta’ fibri magħmula mill-bniedem ikkombinata mal-għażil;
 jew
 Liwi kkombinat ma’ xi operazzjoni mekkanika.
 56.06
 Estrużjoni ta’ fibri magħmula mill-bniedem ikkombinata mal-għażil;
 Liwi kkombinat mal-brim;
 Brim ta’ fibri prinċipali naturali jew magħmulin mill-bniedem;
 jew
 Mili kkombinat maż-żbigħ.
 56.07-56.09
 Għażil ta’ fibri naturali;
 jew
 Estrużjoni ta’ fibri magħmula mill-bniedem ikkombinati mal-għażil.
 Kapitolu 57
 Twapet u kisi tal-art tessili ieħor
 Nota tal-Kapitolu: Għall-prodotti ta' dan il-Kapitolu, id-drapp tal-ġuta mhux oriġinarju jista' jintuza bħala rinforz.
 57.01-57.05
 Brim ta’ fibri prinċipali naturali jew magħmulin mill-bniedem ikkombinat mal-insiġ jew it-trapuntarr;
 Estrużjoni ta’ ħjut tal-filament magħmulin mill-bniedem ikkombinata mal-insiġ jew mat-trapuntar;
 Produzzjoni mill-ħjut tal-kajjar jew tas-sisal jew tal-ġuta jew viskuża meħjuta f’forma ta’ ċirku klassiku;
 Trapuntar ikkombinat maż-żbigħ jew mal-istampar;
 Trapuntar jew insiġ ta’ ħjut tal-filament magħmula mill-bniedem ikkombinati mal-kisi jew mal-laminar;
 Mili kkombinat maż-żbigħ jew mal-istampar;
 jew
 Estrużjoni ta’ fibri magħmulin mill-bniedem ikkombinata ma’ tekniki ta’ tessuti mhux minsuġa inkluż needle punching.
 Kapitolu 58
 Drappijiet minsuġin speċjali; drappijiet tessili bil-bżiebeż; bizzilla; tapizzeriji; tberfiliet; rakkmu
 58.01-58.04
 Brim ta’ fibri prinċipali naturali jew magħmulin mill-bniedem ikkombinat mal-insiġ jew it-trapuntar;
 Estrużjoni ta’ ħjut tal-filament magħmula mill-bniedem ikkombinata mal-insiġ jew it-trapuntar;
 Insiġ ikkombinat maż-żbigħ jew mal-mili jew mal-kisi jew mal-laminazzjoni jew mal-metalizzazzjoni;
 Trapuntar ikkombinat maż-żbigħ jew mal-istampar;
 Mili kkombinat maż-żbigħ jew mal-istampar;
 Żbigħ tal-ħjut ikkombinat mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 58.05
 CTH
 58.06-58.09
 Brim ta’ fibri prinċipali naturali jew magħmulin mill-bniedem ikkombinat mal-insiġ jew it-trapuntar;
 Estrużjoni ta’ ħjut tal-filament magħmula mill-bniedem ikkombinata mal-insiġ jew it-trapuntar;
 Insiġ ikkombinat maż-żbigħ jew mal-mili jew mal-kisi jew mal-laminazzjoni jew mal-metalizzazzjoni;
 Trapuntar ikkombinat maż-żbigħ jew mal-istampar;
 Mili kkombinat maż-żbigħ jew mal-istampar;
 Żbigħ tal-ħjut ikkombinat mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 58.10
 Rakkmu li fih il-valur tal-materjali mhux oriġinarji ta’ kull intestatura, minbarra dak tal-prodott, użat ma jaqbiżx il-50 % tal-EXW tal-prodott.
 58.11
 Brim ta’ fibri prinċipali naturali jew magħmulin mill-bniedem ikkombinat mal-insiġ jew it-trapuntar;
 Estrużjoni ta’ ħjut tal-filament magħmula mill-bniedem ikkombinata mal-insiġ jew it-trapuntar;
 Insiġ ikkombinat maż-żbigħ jew mal-mili jew mal-kisi jew mal-laminazzjoni jew mal-metalizzazzjoni;
 Trapuntar ikkombinat maż-żbigħ jew mal-istampar;
 Mili kkombinat maż-żbigħ jew mal-istampar;
 Żbigħ tal-ħjut ikkombinat mal-insiġ;
 Insiġ ikkombinat mal-istampar;
 jew
 Stampar (bħala operazzjoni awtonoma).
 Kapitolu 59
 Drappijiet ta’ tessuti mimlijin b’sustanza oħra (Impregnated), miksijin, mgħottijin jew laminati; oġġetti tessili tat-tip addattat għall-użu industrijali
 59.01
 Insiġ ikkombinat maż-żbigħ jew mal-mili jew mal-kisi jew mal-laminazzjoni jew mal-metalizzazzjoni;
 jew
 Mili flimkien maż-żbigħ jew mal-istampar.
 59.02
 - Li fih mhux aktar minn 90 % skont il-piż ta’ materjali tessili:
 Insiġ.
 - Oħrajn:
 Estrużjoni ta’ fibri magħmula mill-bniedem ikkombinata mal-insiġ.
 59.03
 Insiġ, niting jew xogħol tal-ganċ ikkombinati ma’ mili b’sustanza oħra jew ma’ kisi kew mat-tqegħid ta’ għata jew mal-laminar jew mal-metalizzazzjoni;
 Insiġ ikkombinat mal-istampar; jew
 Stampar (bħala operazzjoni awtonoma).
 59.04
 Ippressar bir-rombli kkombinat ma’ żbigħ, kisi, laminar jew metalizzazzjoni. Drapp tal-ġuta mhux oriġinarju jista’ jintuża bħala rinforz;
 jew
 Insiġ ikkombinat maż-żbigħ jew mal-mili jew mal-kisi jew mal-laminazzjoni jew mal-metalizzazzjoni. Drapp tal-ġuta mhux oriġinarju jista’ jintuża bħala rinforz.
 59.05
 - Mimlijin b’sustanza oħra, miksijin, mgħottijin jew laminati b’gomma, plastik jew materjali oħra:
 Insiġ, niting jew formazzjoni ta’ drappijiet mhux minsuġin ikkombinati mal-mili b’sustanza oħra jew mal-kisi jew mat-tqegħid ta’ għata jew mal-laminar jew mal-metalizzazzjoni.
 - Oħrajn:
 Għażil ta’ fibri prinċipali naturali jew magħmula mill-bniedem ikkombinata mal-insiġ;
 Estrużjoni ta’ ħjut tal-filament magħmula mill-bniedem ikkombinata mal-insiġ;
 Insiġ, niting jew formazzjoni ta’ drapp mhux minsuġ ikkombinat ma’ żbigħ jew ma’ kisi jew ma’ laminar;
 Insiġ ikkombinat mal-istampar;
 jew
 Stampar (bħala operazzjoni awtonoma).
 59.06
 - Drappijiet innittjati jew maħdumin bil-ganċ:
 Għażil ta’ fibri prinċipali naturali jew magħmulin mill-bniedem ikkombinat mal-innittjar jew max-xogħol bil-ganċ;
 Estrużjoni ta’ ħjut tal-filament magħmul mill-bniedem ikkombinata max-xogħol bil-labar jew bil-ganċ;
 Xogħol bil-labar jew bil-ganċ ikkombinat mat-trattament bil-lastiku; jew
 Trattament bil-gomma kkombinat ma’ tal-anqas żewġ operazzjonijiet preparatorji jew ta’ rfinar ewlenin (bħall-ippressar bir-rombli l-ipproċessar biex ma jinxtorbux, issettjar bis-sħana, irfinar permanenti) kemm-il darba l-valur tal-materjali kollha użati ma jkunx jaqbeż il-50 % tal-EXW tal-prodott.
 - Drappijiet oħra magħmula minn ħjut tal-filament sintetiku, li fihom aktar minn 90 % skont il-piż ta’ materjali tessili:
 Estrużjoni ta’ fibri magħmula mill-bniedem ikkombinata mal-insiġ.
 - Oħrajn:
 Insiġ, niting jew proċess ta’ tessut mhux minsuġ ikkombinat ma’ żbigħ jew ma’ kisi jew mat-trattament bil-gomma;
 Żbigħ ta’ ħjut ikkombinat ma’ nsiġ, niting jew proċess ta’ tessut mhux minsuġ;
 jew
 Trattament bil-gomma kkombinat ma’ tal-anqas żewġ operazzjonijiet preparatorji jew ta’ rfinar ewlenin (bħall-ippressar bir-rombli l-ipproċessar biex ma jinxtorbux, issettjar bis-sħana, irfinar permanenti) kemm-il darba l-valur tal-materjali kollha użati ma jkunx jaqbeż il-50 % tal-EXW tal-prodott.
 59.07
 Insiġ, niting jew formazzjoni ta’ drapp mhux minsuġ ikkombinat ma’ żbigħ jew ma’ stampar jew ma’ kisi jew ma’ mili b’sustanzi oħra jew ma’ tqegħid ta’ għata;
 Mili kkombinat maż-żbigħ jew mal-istampar;
 jew
 Stampar (bħala operazzjoni awtonoma).
 59.08
 - Mantils tal-gass inkandexxenti, mimlijin b’sustanza oħra:
 Produzzjoni minn drapp tal-mantil innitjat jew maħdum bil-ġanċ f’forma ta’ tubu.
 - Oħrajn:
 CTH
 59.09-59.11
 Brim ta’ fibri prinċipali naturali jew magħmulin mill-bniedem ikkombinat mal-insiġ;
 Estrużjoni ta’ fibri magħmula mill-bniedem ikkombinata mal-insiġ;
 Insiġ ikkombinat maż-żbigħ jew mal-kisi jew mal-laminar;
 jew
 Kisi, mili, laminar, jew metalizzazzjoni kkombinati ma’ mill-inqas żewġ operazzjonijiet preparatorji jew tal-irfinar ewlenin oħra (bħall-ippressar bir-rombli, ipproċessar biex ma jinxtorbux, issettjar bis-sħana, irfinar permanenti), kemm-il darba l-valur tal-materjali kollha użati ma jkunx jaqbeż il-50 % tal-EXW tal-prodott.
 Kapitolu 60
 Drappijiet innittjati jew maħdumin bil-ganċ
 60.01-60.06
 Għażil ta’ fibri prinċipali naturali jew magħmulin mill-bniedem ikkombinat mal-innittjar jew max-xogħol bil-ganċ;
 Estrużjoni ta’ ħjut tal-filament magħmul mill-bniedem ikkombinata max-xogħol bil-labar jew bil-ganċ;
 Ħjata bil-labar jew bil-ganċ ikkombinata maż-żbigħ jew mal-mili jew mal-kisi jew mal-laminazzjoni jew mal-istampar;
 Mili kkombinat maż-żbigħ jew mal-istampar;
 Żbigħ ta’ ħjut ikkombinat man-niting jew , max-xogħol bil-ganċ; jew
 Brim jew texturing ikkombinat ma’ xogħol bil-labar jew bil-ganċ kemm-il darba l-valur tal-ħjut mhux mibrumin/mhux textured ma jkunx jaqbeż il-50 % tal-EXW tal-prodott.
 Kapitolu 61
 Oġġetti ta’ lbies u aċċessorji tal-ħwejjeġ, innittjati jew maħdumin bil-ganċ
 61.01-61.17
 - Miksuba billi jinħietu flimkien jew jingħaqdu b’xi mod ieħor żewġ biċċiet jew aktar ta’ drapp innittjat jew maħdum bil-ganċ li nqata’ f’forma jew li nkisbu direttament f’forma:
 Niting jew xogħol bil-ganċ ikkombinat mat-tfassil inkluż il-qtugħ tad-drapp.
 - Oħrajn:
 Għażil ta’ fibri prinċipali naturali jew magħmulin mill-bniedem ikkombinat mal-innittjar jew max-xogħol bil-ganċ;
 Estrużjoni ta’ ħjut tal-filament magħmul mill-bniedem ikkombinata max-xogħol bil-labar jew bil-ganċ; jew
 Niting u tfassil f’operazzjoni waħda.
 Kapitolu 62
 Oġġetti tal-ilbies u aċċessorji tal-ħwejjeġ, mhux innittjati u mhux maħdumin bil-ganċ
 62.01
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.02
 -- Irrakkmati:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Produzzjoni minn drapp mhux irrakkmat, kemm-il darba l-valur tad-drapp mhux irrakkmat u mhux oriġinarju użat ma jkunx jaqbeż l-40 % tal-EXW tal-prodott.
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.03
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.04
 -- Irrakkmati:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Produzzjoni minn drapp mhux irrakkmat, kemm-il darba l-valur tad-drapp mhux irrakkmat u mhux oriġinarju użat ma jkunx jaqbeż l-40 % tal-EXW tal-prodott.
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.05
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.06
 -- Irrakkmati:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Produzzjoni minn drapp mhux irrakkmat, kemm-il darba l-valur tad-drapp mhux irrakkmat u mhux oriġinarju użat ma jkunx jaqbeż l-40 % tal-EXW tal-prodott.
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.07-62.08
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.09
 -- Irrakkmati:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Produzzjoni minn drapp mhux irrakkmat, kemm-il darba l-valur tad-drapp mhux irrakkmat u mhux oriġinarju użat ma jkunx jaqbeż l-40 % tal-EXW tal-prodott.
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.10
 - Tagħmir reżistenti għan-nar ta’ drapp miksi b’fojl tal-poliester aluminizzat:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Kisi jew laminazzjoni kkombinati ma’ fabrikazzjoni inkluż tqattigħ ta’ drapp, kemm-il darba l-valur tad-drapp mhux oriġinarju mhux miksi jew mhux laminat użat ma jkunx jaqbeż l-40 % tal-EXW tal-prodott.
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.11
 - Ħwejjeġ tan-nisa jew tal-bniet, irrakkmati:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Produzzjoni minn drapp mhux irrakkmat, kemm-il darba l-valur tad-drapp mhux irrakkmat u mhux oriġinarju użat ma jkunx jaqbeż l-40 % tal-EXW tal-prodott.
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.12
 - Maħdumin bil-labar jew bil-ganċ miksuba billi jinħietu flimkien jew jiġu assemblati b’xi mod ieħor, żewġ biċċiet jew aktar ta’ drapp maħdum bil-labar jew bil-ganċ li jew inqatgħu f’forma jew li nkisbu direttament f’forma:
 Niting ikkombinat mat-tfassil inkluż il-qtugħ tad-drapp;
 jew
 Fabbrikazzjoni inkluż il-qtugħ ta’ drapp ippreċeduta mill-istampar (bħala operazzjoni awtonoma).
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.13-62.14
 -- Irrakkmati:
 Insiġ ikkombinat mal-fabbrikazzjoni inkluż it-tqattigħ tad-drapp;
 Produzzjoni minn drapp mhux irrakkmat, kemm-il darba l-valur tad-drapp mhux irrakkmat u mhux oriġinarju li jintuża ma jkunx jaqbeż l-40 % tal-EXW tal-prodott;
 jew
 Fabbrikazzjoni inkluż il-qtugħ ta’ drapp ippreċeduta mill-istampar (bħala operazzjoni awtonoma).
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.15
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.16
 - Tagħmir reżistenti għan-nar ta’ drapp miksi b’fojl tal-poliester aluminizzat:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Kisi jew laminazzjoni kkombinati ma’ fabrikazzjoni inkluż il-qtugħ ta’ drapp, kemm-il darba l-valur tad-drapp mhux oriġinarju mhux miksi jew mhux laminat użat ma jkunx jaqbeż l-40 % tal-EXW tal-prodott.
 - Oħrajn:
 Insiġ ikkombinat mal-fabbrikazzjoni inkluż it-tqattigħ tad-drapp;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 62.17
 -- Irrakkmati:
 Insiġ ikkombinat mal-fabbrikazzjoni inkluż it-tqattigħ tad-drapp;
 Produzzjoni minn drapp mhux irrakkmat, kemm-il darba l-valur tad-drapp mhux irrakkmat u mhux oriġinarju li jintuża ma jkunx jaqbeż l-40 % tal-EXW tal-prodott;
 jew
 Fabbrikazzjoni inkluż it-tqattigħ tad-drapp ippreċeduti mill-istampar (bħala operazzjoni awtonoma).
 - Tagħmir reżistenti għan-nar ta’ drapp miksi b’fojl tal-poliester aluminizzat:
 Insiġ ikkombinat mal-fabbrikazzjoni inkluż il-qtugħ ta’ drapp;
 jew
 Kisi jew laminazzjoni kkombinati ma’ fabbrikazzjoni inkluż il-qtugħ ta’ drapp, kemm-il darba l-valur tad-drapp mhux oriġinarju mhux miksi jew mhux laminat użat ma jkunx jaqbeż l-40 % tal-EXW tal-prodott.
 - Inforra għall-għenuq u l-pulzieri, maqtugħa:
 CTH, kemm-il darba l-valur tal-materjali mhux oriġinarji użati ma jkunx jaqbeż l-40 % tal-EXW tal-prodott.
 - Oħrajn:
 Insiġ ikkombinat mat-tfassil inkluż il-qtugħ tad-drapp.
 Kapitolu 63
 Oġġetti tessili oħrajn immanifatturati; settijiet; ilbiesi qodma u oġġetti tessili qodma; ċraret
 63.01-63.04
 - Tal-feltru, ta’ materjali mhux minsuġin:
 Formazzjoni ta’ drappijiet mhux minsuġin ikkombinata mat-tfassil inkluż il-qtugħ tad-drapp.
 - Oħrajn:
 -- Irrakkmati:
 Insiġ jew niting jew xogħol bil-ganċ ikkombinati mat-tfassil inkluż il-qtugħ tad-drapp;
 jew
 Produzzjoni minn drapp mhux irrakkmat (għajr dak innittjat jew maħdum bil-ganċ), kemm-il darba l-valur tad-drapp mhux oriġinarju mhux irrakkmat użat ma jkun jaqbeżxl-40 % tal-EXW tal-prodott
 -- Oħrajn:
 Insiġ, niting jew xogħol bil-ganċ ikkombinat mat-tfassil inkluż il-qtugħ tad-drapp.
 63.05
 Estrużjoni ta’ fibri magħmula mill-bniedem jew għażil ta’ fibri staple naturali jew magħmula mill-bniedem ikkombinati mal-insiġ jew man-niting u t-tfassil, inkluż il-qtugħ tad-drapp.
 63.06
 - Ta’ materjali mhux minsuġin:
 Formazzjoni ta’ drappijiet mhux minsuġin ikkombinata mat-tfassil inkluż il-qtugħ tad-drapp.
 - Oħrajn:
 Insiġ ikkombinat mat-tfassil inkluż il-qtugħ tad-drapp.
 63.07
 MaxNOM 40 % (EXW).
 63.08
 Kull biċċa fis-sett trid tissodisfa r-regola li tapplika għaliha kieku ma kinitx parti mis-sett; madankollu, jistgħu jiġu inkorporati oġġetti mhux oriġinarji, kemm-il darba l-valur totali tagħhom ma jaqbiżx il-15 % tal-EXW tas-sett.
 63.09-63.10
 CTH
 TAQSIMA XII
 ILBIES GĦAR-RIĠLEJN, ILBIES GĦAR-RAS, UMBRELEL, UMBRELEL TAX-XEMX, BSATEN GĦALL-MIXI, BSATEN-SIĠĠU, SWAT, FROSTI U PARTIJIET TAGĦHOM; RIX IPPREPARAT U OĠĠETTI MAGĦMULIN MINNU; FJURI ARTIFIĊJALI; OĠĠETTI MAGĦMULIN MIX-XAGĦAR TAL-BNIEDEM
 Kapitolu 64
 Xedd is-saqajn, getti u oġġetti bħalhom; partijiet ta’ dawn l-oġġetti
 64.01-64.05
 Produzzjoni minn materjali mhux oriġinarji ta’ kwalunkwe intestatura għajr għall-assemblaġġi ta’ wċuħ imwaħħla mas-suletti ta’ ġewwa jew ma’ komponenti oħra tas-suletti tal-intestatura 64.06
 64.06
 CTH
 Kapitolu 65
 Xedd ir-ras u l-partijiet tiegħu
 65.01-65.07
 CTH
 Kapitolu 66
 Umbrelel, umbrelel tax-xemx, bsaten għall-mixi, bsaten-siġġu, frosti, frostini u l-partijiet tagħhom
 66.01-66.03
 CTH;
 jew
 MaxNOM 50 % (EXW).
 Kapitolu 67
 Rix u żajbar ippreparati u oġġetti magħmulin mir-rix jew miż-żajbar; fjuri artifiċjali; oġġetti magħmulin mix-xagħar tal-bniedem
 67.01-67.04
 CTH
 TAQSIMA XIII
 OĠĠETTI TAL-ĠEBEL, ĠIBS, SIMENT, ASBESTOS, MIKA JEW MATERJALI SIMILI; PRODOTTI TA’ ĊERAMIKA; ĦĠIEĠ U OĠĠETTI TAL-ĦĠIEĠ
 Kapitolu 68
 Oġġetti tal-ġebel, ġibs, siment, asbestos, majka jew materjali simili
 68.01-68.15
 CTH;
 jew
 MaxNOM 70 % (EXW).
 Kapitolu 69
 Prodotti taċ-ċeramika
 69.01-69.14
 CTH
 Kapitolu 70
 Ħġieġ u oġġetti tal-ħġieġ
 70.01-70.09
 CTH;
 jew
 MaxNOM 50 % (EXW).
 70.10
 CTH
 70.11
 CTH;
 jew
 MaxNOM 50 % (EXW).
 70.13
 CTH, ħlief minn materjali mhux oriġinarji tal-intestatura 70.10.
 70.14-70.20
 CTH;
 jew
 MaxNOM 50 % (EXW).
 TAQSIMA XIV
 PERLI NATURALI JEW IKKULTURATI, ĦAĠAR PREZZJUŻ JEW SEMIPREZZJUŻ, METALLI PREZZJUŻI, METALLI MIKSIJA B’METALLI PREZZJUŻI, U OĠĠETTI MINNHOM; ĠOJJELLI ARTIFIĊJALI; MUNITA
 Kapitolu 71
 Perli naturali jew kultivati, ħaġar prezzjuż jew semiprezzjuż, metalli prezzjużi, metalli mlibbsa b’metall prezzjuż, u oġġetti magħmula minnhom; biġotterija; munita
 71.01-71.05
 Produzzjoni minn materjali mhux oriġinarji ta’ kwalunkwe intestatura.
 71.06
 - Mhux maħduma:
 CTH, ħlief minn materjali mhux oriġinarji tal-intestaturi 71.06, 71.08 u 71.10:
 Separazzjoni elettrolitika, termika jew kimika ta’ metalli prezzjużi tal-intestaturi 71.06, 71.08 u 71.10;
 jew
 Fużjoni jew illigar ta’ metalli prezzjużi tal-intestaturi 71.06, 71.08 u 71.10 flimkien jew ma’ metalli komuni jew purifikazzjoni.
 - Semimanifatturati jew f’forma ta’ trab:
 Produzzjoni minn metalli prezzjużi mhux oriġinarji mhux maħduma.
 71.07
 Produzzjoni minn materjali mhux oriġinarji ta’ kwalunkwe intestatura.
 71.08
 - Mhux maħduma:
 CTH, ħlief minn materjali mhux oriġinarji tal-intestaturi 71.06, 71.08 u 71.10;
 Separazzjoni elettrolitika, termika jew kimika ta’ metalli prezzjużi mhux orġinarji tal-intestaturi 71.06, 71.08 u 71.10;
 jew
 Fużjoni jew illigar ta’ metalli prezzjużi tal-intestaturi 71.06, 71.08 u 71.10 flimkien jew ma’ metalli komuni jew purifikazzjoni.
 - Semimanifatturati jew f’forma ta’ trab:
 Produzzjoni minn metalli prezzjużi mhux oriġinarji mhux maħduma.
 71.09
 Produzzjoni minn materjali mhux oriġinarji ta’ kwalunkwe intestatura.
 71.10
 - Mhux maħduma:
 CTH, ħlief minn materjali mhux oriġinarji tal-intestaturi 71.06, 71.08 u 71.10;
 Separazzjoni elettrolitika, termika jew kimika ta’ metalli prezzjużi mhux oriġinarji tal-intestaturi 71.06, 71.08 u 71.10;
 jew
 Fużjoni jew illigar ta’ metalli prezzjużi tal-intestaturi 71.06, 71.08 u 71.10 flimkien jew ma’ metalli komuni jew purifikazzjoni.
 - Semimanifatturati jew f’forma ta’ trab:
 Produzzjoni minn metalli prezzjużi mhux oriġinarji mhux maħduma.
 71.11
 Produzzjoni minn materjali mhux oriġinarji ta’ kwalunkwe intestatura.
 71.12-71.18
 CTH
 TAQSIMA XV
 METALLI TA’ VALUR BAXX U OĠĠETTI TA’ METALLI TA’ VALUR BAXX
 Kapitolu 72
 Ħadid u Azzar
 72.01-72.06
 CTH
 72.07
 CTH, ħlief minn materjali mhux oriġinarji tal-intestatura 72.06.
 72.08-72.17
 CTH, ħlief minn materjali mhux oriġinarji tal-intestaturi minn 72.08 sa 72.17.
 72.18
 CTH
 72.19-72.23
 CTH, ħlief minn materjali mhux oriġinarji tal-intestaturi minn 72.19 sa 72.23.
 72.24
 CTH
 72.25-72.29
 CTH, ħlief minn materjali mhux oriġinarji tal-intestaturi minn 72.25 sa 72.29.
 Kapitolu 73
 Oġġetti tal-ħadid jew tal-azzar
 7301.10
 CC, ħlief minn materjali mhux oriġinarji tal-intestaturi minn 72.08 sa 72.17.
 7301.20
 CTH
 73.02
 CC, ħlief minn materjali mhux oriġinarji tal-intestaturi minn 72.08 sa 72.17.
 73.03
 CTH
 73.04-73.06
 CC, ħlief minn materjali mhux oriġinarji tal-intestaturi minn 72.13 sa 72.17, minn 72.21 sa 72.23 u minn 72.25 sa 72.29.
 73.07
 - Aċċessorji tal-azzar inossidabbli għat-tubi jew għall-pajpijiet:
 CTH ħlief minn matriċi fonduti mhux oriġinarji; madankollu, jistgħu jintużaw matriċi fonduti mhux oriġinarji kemm-il darba l-valur totali tagħhom ma jkunx jaqbeż il-50 % tal-EXW tal-prodott.
 - Oħrajn:
 CTH
 73.08
 CTH ħlief minn materjali mhux oriġinarji tas-subintestatura 7301.20.
 7309.00-7315.19
 CTH
 7315.20
 CTH;
 jew
 MaxNOM 50 % (EXW).
 7315.81-7326.90
 CTH
 Kapitolu 74
 Ram u oġġetti magħmula minnu
 74.01-74.02
 CTH
 74.03
 Produzzjoni minn materjali mhux oriġinarji ta’ kwalunkwe intestatura.
 74.04-74.07
 CTH
 74.08
 CTH u MaxNOM 50 % (EXW).
 74.09-74.19
 CTH
 Kapitolu 75
 Nikil u oġġetti magħmula minnu
 75.01
 CTH
 75.02
 Produzzjoni minn materjali mhux oriġinarji ta’ kwalunkwe intestatura.
 75.03-75.08
 CTH
 Kapitolu 76
 Aluminju u oġġetti magħmula minnu
 76.01
 CTH u MaxNOM 50 % (EXW).
 jew
 Trattament termali jew elettrolitiku minn aluminju mhux illigat jew skart u skrapp tal-aluminju.
 76.02
 CTH
 76.03-76.16
 CTH u MaxNOM 50 % (EXW)
 90
 .
 Kapitolu 78
 Ċomb u oġġetti magħmula minnu
 7801.10
 Produzzjoni minn materjali mhux oriġinarji ta’ kwalunkwe intestatura.
 7801.91-7806.00
 CTH
 Kapitolu 79
 Żingu u oġġetti magħmula minnu
 79.01-79.07
 CTH
 Kapitolu 80
 Landa u oġġetti magħmula minnha
 80.01-80.07
 CTH
 Kapitolu 81
 Metalli oħrajn komuni; ċermiti; oġġetti magħmula minnhom
 81.01-81.13
 Produzzjoni minn materjali mhux oriġinarji ta’ kwalunkwe intestatura.
 Kapitolu 82
 Għodod, tagħmir, pożati, mgħaref u frieket, ta’ metall komuni; partijiet tagħhom tal-metall komuni
 8201.10-8205.70
 CTH;
 jew
 MaxNOM 50 % (EXW).
 8205.90
 CTH, madankollu, l-għodod mhux oriġinarji tal-intestatura 82.05 jistgħu jiġu inkorporati fis-sett, kemm-il darba l-valur totali tagħhom ma jkunx jaqbeż il-15 % tal-EXW tas-sett.
 82.06
 CTH, ħlief minn materjali mhux oriġinarji tal-intestaturi minn 82.02 sa 82.05. madankollu, l-għodda mhux oriġinarji tal-intestaturi minn 82.02 sa 82.05 tista’ tiġi inkorporata fis-sett, kemm-il darba l-valur totali tagħhom ma jkunx jaqbeż il-15 % EXW tas-sett.
 82.07-82.15
 CTH;
 jew
 MaxNOM 50 % (EXW).
 Kapitolu 83
 Oġġetti mixxellanji ta’ metall komuni
 83.01-83.11
 CTH;
 jew
 MaxNOM 50 % (EXW).
 TAQSIMA XVI
 MAKKINARJU U TAGĦMIR MEKKANIKU; APPARAT ELETTRIKU; PARTIJIET TAGĦHOM; STRUMENTI LI JIRREKORDJAW U JIRRIPRODUĊU L-ĦOSS, STRUMENTI LI JIRREKORDJAW U JIRRIPRODUĊU STAMPA U ĦOSS TAT-TELEVIŻJONI, U PARTIJIET U AĊĊESSORJI TA’ DAWN L-OĠĠETTI
 Kapitolu 84
 Reatturi nukleari, boilers, makkinarju u apparati mekkaniċi; partijiet tagħhom
 84.01-84.06
 CTH;
 jew
 MaxNOM 50 % (EXW).
 84.07-84.08
 MaxNOM 50 % (EXW).
 84.09-84.12
 CTH;
 jew
 MaxNOM 50 % (EXW).
 8413.11-8415.10
 CTSH;
 jew
 MaxNOM 50 % (EXW).
 8415.20
 CTH;
 jew
 MaxNOM 50 % (EXW).
 8415.81-8415.90
 CTSH;
 jew
 MaxNOM 50 % (EXW).
 84.16-84.20
 CTH;
 jew
 MaxNOM 50 % (EXW).
 84.21
 CTSH;
 jew
 MaxNOM 50 % (EXW).
 84.22-84.24
 CTH;
 jew
 MaxNOM 50 % (EXW).
 84.25-84.30
 CTH, ħlief minn materjali mhux oriġinarji tal-intestatura 84.31;
 jew
 MaxNOM 50 % (EXW).
 84.31-84.43
 CTH;
 jew
 MaxNOM 50 % (EXW).
 84.44-84.47
 CTH, ħlief minn materjali mhux oriġinarji tal-intestatura 84.48;
 jew
 MaxNOM 50 % (EXW).
 84.48-84.55
 CTH;
 jew
 MaxNOM 50 % (EXW).
 84.56-84.65
 CTH, ħlief minn materjali mhux oriġinarji tal-intestatura 84.66;
 jew
 MaxNOM 50 % (EXW).
 84.66-84.68
 CTH;
 jew
 MaxNOM 50 % (EXW).
 84.70-84.72
 CTH, ħlief minn materjali mhux oriġinarji tal-intestatura 84.73;
 jew
 MaxNOM 50 % (EXW).
 84.73-84.78
 CTH;
 jew
 MaxNOM 50 % (EXW).
 8479.10-8479.40
 CTSH;
 jew
 MaxNOM 50 % (EXW).
 8479.50
 CTH;
 jew
 MaxNOM 50 % (EXW).
 8479.60-8479.82
 CTSH;
 jew
 MaxNOM 50 % (EXW).
 8479.89
 CTH;
 jew
 MaxNOM 50 % (EXW).
 8479.90
 CTSH;
 jew
 MaxNOM 50 % (EXW).
 84.80
 CTH;
 jew
 MaxNOM 50 % (EXW).
 84.81
 CTSH;
 jew
 MaxNOM 50 % (EXW).
 84.82-84.87
 CTH;
 jew
 MaxNOM 50 % (EXW).
 Kapitolu 85
 Makkinarju u tagħmir elettriku u partijiet tagħhom; reġistraturi u riprodutturi tal-ħoss, reġistraturi u riprodutturi tal-immaġni u l-ħoss televiżiv, u partijiet u aċċessorji ta’ oġġetti simili
 85.01-85.02
 CTH, ħlief minn materjali mhux oriġinarji tal-intestatura 85.03;
 jew
 MaxNOM 50 % (EXW).
 85.03-85.06
 CTH;
 jew
 MaxNOM 50 % (EXW).
 85.07
 Akkumulaturi li fihom ċellola tal-batterija waħda jew aktar jew moduli tal-batteriji u ċ-ċirkwiti biex jiġu interkonnessi bejniethom,
 spiss imsejħa “pakketti tal-batteriji”, tat-tip użat bħala s-sors primarju tal-enerġija elettrika għall-propulsjoni tal-vetturi tal-intestaturi 87.02, 87.03 u 87.04
 CTH ħlief minn materjali katodiċi attivi mhux oriġinarji;
 jew
 MaxNOM 30 % (EXW)
 91
 .
 - Ċelloli tal-batteriji, moduli tal-batteriji u partijiet tagħhom, maħsuba biex jiġu inkorporati f’akkumulatur elettriku tat-tip użat bħala s-sors primarju tal-enerġija elettrika għall-propulsjoni tal-vetturi tal-intestaturi 87.02, 87.03 u 87.04
 CTH ħlief minn materjali katodiċi attivi mhux oriġinarji;
 jew
 MaxNOM 35 % (EXW)
 92
 - oħrajn
 CTH;
 jew
 MaxNOM 50 % (EXW).
 85.08-85.18
 CTH;
 jew
 MaxNOM 50 % (EXW).
 85.19-85.21
 CTH, ħlief minn materjali mhux oriġinarji tal-intestatura 85.22;
 jew
 MaxNOM 50 % (EXW).
 85.22-85.23
 CTH;
 jew
 MaxNOM 50 % (EXW).
 85.25-85.27
 CTH, ħlief minn materjali mhux oriġinarji tal-intestatura 85.29;
 jew
 MaxNOM 50 % (EXW).
 85.28-85.34
 CTH;
 jew
 MaxNOM 50 % (EXW).
 85.35-85.37
 CTH, ħlief minn materjali mhux oriġinarji tal-intestatura 85.38;
 jew
 MaxNOM 50 % (EXW).
 8538.10-8541.90
 CTH;
 jew
 MaxNOM 50 % (EXW).
 8542.31-8542.39
 CTH;
 Il-materjali mhux oriġinarji jgħaddu minn diffużjoni;
 jew
 MaxNOM 50 % (EXW).
 8542.90-8543.90
 CTH;
 jew
 MaxNOM 50 % (EXW).
 85.44-85.48
 MaxNOM 50 % (EXW).
 TAQSIMA XVII
 VETTURI, BIĊĊIET TAL-AJRU, BASTIMENTI U TAGĦMIR TAT-TRASPORT ASSOĊJAT
 Kapitolu 86
 Lokomottivi tal-linji ferrovjarji jew tat-tramm, rolling stock u parts tagħhom; fixtures u fittings għall-binarji jew għal-linji tat-tramm u parts tagħhom; tagħmir ta’ sinjalar mekkaniku tat-traffiku (inkluż elettro-mekkaniku) ta’ kull tip
 86.01-86.09
 CTH, ħlief minn materjali mhux oriġinarji tal-intestatura 86.07;
 jew
 MaxNOM 50 % (EXW).
 Kapitolu 87
 Vetturi ħlief rolling-stock ta’ linji ferrovjarji jew tat-tramm u partijiet u aċċessorji tagħhom
 87.01
 MaxNOM 45 % (EXW).
 87.02-87.04
 - vetturi oħra, kemm b’magna bil-pistins b’kombustjoni interna bil-moviment alternat kif ukoll b'mutur elettriku bħala muturi għall-propulsjoni, kapaċi li jiġu ċċarġajti billi jiġu pplaggjati ma' sors estern ta' elettriku (“ibridi rikarikabili”);
 - vetturi b'mutur elettriku biss għall-propulsjoni
 MaxNOM 45 % (EXW) u pakketti ta’ batteriji tal-intestatura 85.07 tat-tip użat bħala s-sors primarju tal-enerġija elettrika għall-propulsjoni tal-vettura għandhom ikunu oriġinarji
 93
 .
 - oħrajn
 MaxNOM 45 % (EXW)
 94
 .
 87.05-87.07
 MaxNOM 45 % (EXW).
 87.08-87.11
 CTH;
 jew
 MaxNOM 50 % (EXW).
 87.12
 MaxNOM 45 % (EXW).
 87.13-87.16
 CTH;
 jew
 MaxNOM 50 % (EXW).
 Kapitolu 88
 Inġenji tal-ajru, inġenji tal-ispazju, u partijiet tagħhom
 88.01-88.05
 CTH;
 jew
 MaxNOM 50 % (EXW).
 Kapitolu 89
 Bastimenti, dgħajjes u strutturi li jżommu f’wiċċ l-ilma
 89.01-89.08
 CC;
 jew
 MaxNOM 40 % (EXW).
 TAQSIMA XVIII
 STRUMENTI U APPARAT OTTIKU, FOTOGRAFIKU, ĊINEMATOGRAFIKU, GĦALL-KEJL, GĦALL-IĊĊEKKJAR, TA’ PREĊIŻJONI, MEDIKU JEW KIRURĠIKU; ARLOĠĠI U ARLOĠĠI TAL-IDEJN; STRUMENTI MUŻIKALI; PARTIJIET U AĊĊESSORJI MINNHOM
 Kapitolu 90
 Strumenti u apparat ottiku, fotografiku, ċinematografiku, għall-kejl, għall-iċċekkjar, ta’ preċiżjoni, mediku jew kirurġiku; partijiet u aċċessorji tagħhom
 9001.10-9001.40
 CTH;
 jew
 MaxNOM 50 % (EXW).
 9001.50
 CTH;
 L-illixxar tal-lenti semirfinuta f’lenti oftalmika lesta b’qawwa korrettiva ottika maħsuba biex tiġi mmuntata fuq nuċċali;
 Kisi tal-lenti bi trattamenti xierqa li jtejbu l-viżjoni u jiżguraw il-protezzjoni tal-utent;
 jew
 MaxNOM 50 % (EXW).
 9001.90-9033.00
 CTH;
 jew
 MaxNOM 50 % (EXW).
 Kapitolu 91
 Arloġġi u arloġġi tal-idejn u parts tagħhom
 91.01-91.14
 CTH;
 jew
 MaxNOM 50 % (EXW).
 Kapitolu 92
 Strumenti mużikali; parts u aċċessorji ta’ oġġetti bħal dawn
 92.01-92.09
 MaxNOM 50 % (EXW).
 TAQSIMA XIX
 ARMI U MUNIZZJON; PARTIJIET U AĊĊESSORJI MINNHOM
 Kapitolu 93
 Armi u munizzjon; partijiet u aċċessorji tagħhom
 93.01-93.07
 MaxNOM 50 % (EXW).
 TAQSIMA XX
 OĠĠETTI MANIFATTURATI VARJI
 Kapitolu 94
 Għamara; friex, saqqijiet, irfid għas-saqqijiet, cushions u arredament simili mimli; lampi u fittings tat-tidwil mhux speċifikati jew inklużi banda oħra; sinjali mdawlin, pjanċi tal-ismijiet imdawlin u bħalhom; bini prefabbrikat
 94.01-94.06
 CTH;
 jew
 MaxNOM 50 % (EXW).
 Kapitolu 95
 Ġugarelli, logħob u oġġetti għall-isport; parts u aċċessorji tagħhom
 95.03-95.08
 CTH;
 jew
 MaxNOM 50 % (EXW).
 Kapitolu 96
 Oġġetti manifatturati varji
 96.01-96.04
 CTH;
 jew
 MaxNOM 50 % (EXW).
 96.05
 Kull element fis-sett għandu jissodisfa r-regola, li japplika għaliha li kieku ma kienx ikun inkluż fis-sett, kemm-il darba ma jkunux jistgħu jiġu inkorporati oġġetti mhux oriġinarji, kemm-il darba l-valur totali tagħhom ma jkunx jaqbeż il-15 % tal-EXW tas-sett.
 96.06-9608.40
 CTH;
 jew
 MaxNOM 50 % (EXW).
 9608.50
 Kull element fis-sett għandu jissodisfa r-regola, li japplika għaliha li kieku ma kienx ikun inkluż fis-sett, kemm-il darba ma jkunux jistgħu jiġu inkorporati oġġetti mhux oriġinarji, kemm-il darba l-valur totali tagħhom ma jkunx jaqbeż il-15 % tal-EXW tas-sett.
 9608.60-96.20
 CTH;
 jew
 MaxNOM 50 % (EXW).
 TAQSIMA XXI
 XOGĦLIJIET TAL-ARTI, BIĊĊIET TAL-KOLLEZZJONI U ANTIKITAJIET
 Kapitolu 97
 Xogħlijiet tal-Arti, Biċċiet tal-Kollezzjoni u Antikitajiet
 97.01-97.06
 CTH
 ANNESS ORIG-2A: KWOTI TAL-ORIĠINI U ALTERNATTIVI GĦAR-REGOLI TA’ ORIĠINI SPEĊIFIĊI GĦALL-PRODOTTI FL-ANNESS ORIG-2 [REGOLI TAL-ORIĠINI SPEĊIFIĊI GĦALL-PRODOTT]
 Dispożizzjonijiet komuni
 1.
 Għall-prodotti elenkati fit-tabelli hawn taħt, ir-regoli korrispondenti tal-oriġini huma alternattivi għal dawk stabbiliti fl-Anness ORIG-2 - Regoli tal-oriġini speċifiċi għall-prodott, fil-limiti tal-kwota annwali applikabbli.
 2.
 Dikjarazzjoni tal-oriġini maħruġa skont dan l-Anness għandu jkollha l-istqarrija li ġejja: “Kwoti tal-oriġini - Prodott oriġinarju skont l-Anness ORIG-2A”.
 3.
 Fl-Unjoni, kull kwantità msemmija f'dan l-Anness għandha tiġi amministrata mill-Kummissjoni Ewropea, li għandha tieħu kull azzjoni amministrattiva li tqis xierqa għat-tmexxija effiċjenti tagħha fir-rigward tal-leġiżlazzjoni applikabbli tal-Unjoni.
 4.
 Fir-Renju Unit, kull kwantità msemmija f'dan l-Anness għandha tiġi amministrata mill-awtorità doganali tiegħu, li għandha tieħu kull azzjoni amministrattiva li tqis xierqa għat-tmexxija effiċjenti tagħha fir-rigward tal-leġiżlazzjoni applikabbli tar-Renju Unit.
 5.
 Il-Parti importatur għandha tiġġestixxi l-kwoti tal-oriġini fuq bażi ta' min jiġi l-ewwel jinqeda l-ewwel u għandha tikkalkula l-kwantità tal-prodotti mdaħħla skont dawn il-kwoti tal-oriġini fuq il-bażi tal-importazzjonijiet ta' dik il-Parti.
 Taqsima 1 - Allokazzjoni annwali tal-kwota għat-tonn fil-laned
 Klassifikazzjoni tas-Sistema Armonizzata (2017)
 Deskrizzjoni tal-prodott
 Regola alternattiva speċifika għall-prodott
 Kwota annwali għall-esportazzjonijiet mill-Unjoni lejn ir-Renju Unit
 (piż nett)
 Kwota annwali għall-esportazzjonijiet mir-Renju Unit lejn l-Unjoni
 (piż nett)
 1604.14
 Tonn, tonn qabbieżi u plamtu, ippreparati jew ippreżervati (Sarda spp.), sħaħ jew f'biċċiet (mhux ikkapuljati)
 CC
 3 000 tunnellata
 3 000 tunnellata
 1604.20
 Ħut ieħor preparat jew preservat
 Ta’ tonn, tonn qabbieżi u ħut ieħor tal-ġens Euthynnus (mhux sħiħ jew f’biċċiet)
 CC
 4 000 tunnellata
 4 000 tunnellata
 Ta’ ħut ieħor
 -
 -
 -
 Taqsima 2 – Allokazzjoni annwali tal-kwota għall-prodotti tal-aluminju
 95
 Tabella 1 – Kwoti applikabbli mill-1 ta’ Jannar 2021 sal-31 ta’ Diċembru 2023
 Klassifikazzjoni tas-Sistema Armonizzata (2017)
 Deskrizzjoni tal-prodott
 Regola alternattiva speċifika għall-prodott
 Kwota annwali għall-esportazzjonijiet mill-Unjoni lejn ir-Renju Unit
 (piż nett)
 Kwota annwali għall-esportazzjonijiet mir-Renju Unit lejn l-Unjoni
 (piż nett)
 76.03, 76.04, 76.06, 76.08-76.16
 Prodotti tal-aluminju u oġġetti tal-aluminju (eskluż wajer tal-aluminju u fojl tal-aluminju)
 CTH
 95 000 tunnellata
 95 000 tunnellata
 76.05
 Wajer ta’ aluminju
 CTH, ħlief minn materjali mhux oriġinarji tal-intestatura 76.04
 76.07
 Fojl tal-aluminju
 CTH, ħlief minn materjali mhux oriġinarji tal-intestatura 76.06
 Tabella 2 – Kwoti applikabbli mill-1 ta’ Jannar 2024 sal-31 ta’ Diċembru 2026
 Klassifikazzjoni tas-Sistema Armonizzata (2017)
 Deskrizzjoni tal-prodott
 Regola alternattiva speċifika għall-prodott
 Kwota annwali għall-esportazzjonijiet mill-Unjoni lejn ir-Renju Unit
 (piż nett)
 Kwota annwali għall-esportazzjonijiet mir-Renju Unit lejn l-Unjoni
 (piż nett)
 76.03, 76.04, 76.06, 76.08-76.16
 Prodotti tal-aluminju u oġġetti tal-aluminju (eskluż wajer tal-aluminju u fojl tal-aluminju)
 CTH
 72 000 tunnellata
 72 000 tunnellata
 76.05
 Wajer ta’ aluminju
 CTH, ħlief minn materjali mhux oriġinarji tal-intestatura 76.04
 76.07
 Fojl tal-aluminju
 CTH, ħlief minn materjali mhux oriġinarji tal-intestatura 76.06
 Tabella 3 - Kwoti applikabbli mill-1 ta’ Jannar 2027 'l quddiem
 Klassifikazzjoni tas-Sistema Armonizzata (2017)
 Deskrizzjoni tal-prodott
 Regola alternattiva speċifika għall-prodott
 Kwota annwali għall-esportazzjonijiet mill-Unjoni lejn ir-Renju Unit
 (piż nett)
 Kwota annwali għall-esportazzjonijiet mir-Renju Unit lejn l-Unjoni
 (piż nett)
 76.04
 Biċċiet sħaħ ta’ aluminju, vireg u profili
 CTH
 57 500 tunnellata
 57 500 tunnellata
 76.06
 Pjanċi, folji u strixxa ta’ aluminju, eħxen minn 0,2 mm
 CTH
 76.07
 Fojl tal-aluminju
 CTH, ħlief minn materjali mhux oriġinarji tal-intestatura 76.06
 Reviżjoni tal-kwoti għall-prodotti tal-aluminju fit-Tabella 3 fit-Taqsima 2
 1.Mhux aktar kmieni minn ħames snin mid-dħul fis-seħħ ta’ dan il-Ftehim u mhux qabel ħames snin mit-tlestija ta’ kwalunkwe rieżami msemmi f’dan il-paragrafu, il-Kumitat ta’ Sħubija Kummerċjali, fuq talba ta’ waħda mill-Partijiet u assistit mill-Kumitat Speċjalizzat tal-Kummerċ dwar il-Kooperazzjoni Doganali u r-Regoli tal-Oriġini, għandu jirrevedi l-kwoti għall-aluminju li jinsabu fit-Tabella 3 fit-Taqsima 2.
 2. Ir-rieżami msemmi fil-paragrafu 1 għandu jsir fuq il-bażi tal-informazzjoni disponibbli dwar il-kundizzjonijiet tas-suq fiż-żewġ Partijiet u l-informazzjoni dwar l-importazzjonijiet u l-esportazzjonijiet tagħhom ta’ prodotti rilevanti.
 3. Abbażi tar-riżultat ta’ rieżami mwettaq skont il-paragrafu 1, il-Kunsill ta’ Sħubija jista’ jadotta deċiżjoni biex tiżdied jew tinżamm il-kwantità, biex jinbidel il-kamp ta’ applikazzjoni, jew biex jitqassam jew jinbidel kwalunkwe tqassim bejn il-prodotti, tal-kwoti għall-aluminju li jinsabu fit-Tabella 3 fit-Taqsima 2.
 ANNESS ORIG-2B: REGOLI SPEĊIFIĊI TA’ PRODOTTI TRANŻIZZJONALI GĦAL AKKUMULATURI ELETTRIĊI U VETTURI ELETTRIFIKATI
 Taqsima 1 - Regoli interim speċifiċi għall-prodott applikabbli mid-dħul fis-seħħ ta’ dan il-Ftehim sal-31 ta’ Diċembru 2023.
 1.
 Għall-prodotti elenkati fil-kolonna 1 hawn taħt, ir-regola speċifika għall-prodott elenkata fil-kolonna 2 għandha tapplika għall-perjodu mid-dħul fis-seħħ ta’ dan il-Ftehim sal-31 ta’ Diċembru 2023.
 Kolonna 1
 Klassifikazzjoni tas-Sistema Armonizzata (2017) inkluża deskrizzjoni speċifika
 Kolonna 2
 Regola tal-oriġini speċifika għall-prodott applikabbli mid-dħul fis-seħħ ta’ dan il-Ftehim sal-31 ta’ Diċembru 2023
 85.07
 Akkumulaturi li fihom ċellola tal-batterija waħda jew aktar jew moduli tal-batteriji u ċ-ċirkwiti biex jiġu interkonnessi bejniethom, spiss imsejħa “pakketti tal-batteriji”, tat-tip użat bħala s-sors primarju tal-enerġija elettrika għall-propulsjoni tal-vetturi tal-intestaturi 87.02, 87.03 u 87.04
 CTSH;
 Assemblaġġ ta’ pakketti tal-batteriji minn ċelloli tal-batteriji jew moduli tal-batteriji mhux oriġinarji;
 jew
 MaxNOM 70 % (EXW)
 - Ċelloli tal-batteriji, moduli tal-batteriji u partijiet tagħhom, maħsuba biex jiġu inkorporati f’akkumulatur elettriku tat-tip użat bħala s-sors primarju tal-enerġija elettrika għall-propulsjoni tal-vetturi tal-intestaturi 87.02, 87.03 u 87.04
 CTH;
 jew
 MaxNOM 70 % (EXW)
 87.02-87.04
 - vetturi oħra, kemm b’magna b’kombustjoni interna kif ukoll b'mutur elettriku bħala muturi għall-propulsjoni, għajr dawk kapaċi li jiġu ċċarġajti billi jiġu pplaggjati ma' sors estern ta' elettriku (“ibridi”);
 - vetturi oħra, kemm b’magna bil-pistins b’kombustjoni interna bil-moviment alternat kif ukoll b'mutur elettriku bħala muturi għall-propulsjoni, kapaċi li jiġu ċċarġajti billi jiġu pplaggjati ma' sors estern ta' elettriku (“ibridi rikarikabili”);
 - vetturi b'mutur elettriku biss għall-propulsjoni
 MaxNOM 60 % (EXW)
 Taqsima 2 - Regoli interim speċifiċi għall-prodott applikabbli mill-1 ta’ Jannar 2024 sal-31 ta’ Diċembru 2026.
 1.
 Għall-prodotti elenkati fil-kolonna 1 hawn taħt, ir-regola speċifika għall-prodott elenkata fil-kolonna 2 għandha tapplika għall-perjodu mill-1 ta’ Jannar 2024 sal-31 ta’ Diċembru 2026.
 Kolonna 1
 Klassifikazzjoni tas-Sistema Armonizzata (2017) inkluża deskrizzjoni speċifika
 Kolonna 2
 Regola tal-oriġini speċifika għall-prodott applikabbli mill-1 ta’ Jannar 2024 sal-31 ta’ Diċembru 2026
 85.07
 Akkumulaturi li fihom ċellola tal-batterija waħda jew aktar jew moduli tal-batteriji u ċ-ċirkwiti biex jiġu interkonnessi bejniethom, spiss imsejħa “pakketti tal-batteriji”, tat-tip użat bħala s-sors primarju tal-enerġija elettrika għall-propulsjoni tal-vetturi tal-intestaturi 87.02, 87.03 u 87.04
 CTH ħlief minn materjali katodiċi attivi mhux oriġinarji;
 jew
 MaxNOM 40 % (EXW)
 - Ċelloli tal-batteriji, moduli tal-batteriji u partijiet tagħhom, maħsuba biex jiġu inkorporati f’akkumulatur elettriku tat-tip użat bħala s-sors primarju tal-enerġija elettrika għall-propulsjoni tal-vetturi tal-intestaturi 87.02, 87.03 u 87.04
 CTH ħlief minn materjali katodiċi attivi mhux oriġinarji;
 jew
 MaxNOM 50 % (EXW)
 87.02-87.04
 - vetturi oħra, kemm b’magna b’kombustjoni interna kif ukoll b'mutur elettriku bħala muturi għall-propulsjoni, għajr dawk kapaċi li jiġu ċċarġajti billi jiġu pplaggjati ma' sors estern ta' elettriku (“ibridi”);
 - vetturi oħra, kemm b’magna bil-pistins b’kombustjoni interna bil-moviment alternat kif ukoll b'mutur elettriku bħala muturi għall-propulsjoni, kapaċi li jiġu ċċarġajti billi jiġu pplaggjati ma' sors estern ta' elettriku (“ibridi rikarikabili”);
 - vetturi b'mutur elettriku biss għall-propulsjoni
 MaxNOM 55 % (EXW)
 Taqsima 3 – Reviżjoni tar-regoli speċifiċi għall-prodott għall-Intestatura 8507
 1. Mhux aktar kmieni minn erba’ snin mid-dħul fis-seħħ ta’ dan il-Ftehim, il-Kumitat ta’ Sħubija Kummerċjali għandu, fuq talba ta’ waħda mill-Partijiet u assistit mill-Kumitat Speċjalizzat tal-Kummerċ dwar il-Kooperazzjoni Doganali u r-Regoli tal-Oriġini, jirrevedi r-regoli speċifiċi għall-prodott għall-intestatura 8507 applikabbli mill-1 ta’ Jannar 2027, li jinsabu fl-Anness ORIG-2 [Regoli ta’ Oriġini Speċifiċi għall-Prodott] .
 2. Ir-rieżami msemmi fil-paragrafu 1, għandu jsir abbażi tal-informazzjoni disponibbli dwar is-swieq fi ħdan il-Partijiet, bħad-disponibbiltà ta’ materjali oriġinarji suffiċjenti u xierqa, il-bilanċ bejn il-provvista u d-domanda u informazzjoni rilevanti oħra.
 3. Abbażi tar-riżultati tar-rieżami mwettaq skont il-paragrafu 1, il-Kunsill ta’ Sħubija jista’ jadotta deċiżjoni biex jemenda r-regoli speċifiċi għall-prodott għall-intestatura 8507 applikabbli mill-1 ta’ Jannar 2027, li jinsabu fl-Anness ORIG-2 [Regoli ta’ Oriġini Speċifiċi għall-Prodott].
 ANNESS ORIG-3: DIKJARAZZJONI TAL-FORNITUR
 1.Dikjarazzjoni tal-fornitur għandu jkollha l-kontenut stabbilit f’dan l-Anness.
 2.Ħlief fil-każijiet imsemmija fil-punt 3, il-fornitur għandu jagħmel dikjarazzjoni tal-fornitur għal kull kunsinna ta’ prodotti fil-forma prevista fl-Appendiċi 1 u annessa mal-fattura, jew ma’ kwalunkwe dokument ieħor li jiddeskrivi l-prodotti kkonċernati f’dettall suffiċjenti sabiex ikunu jistgħu jiġu identifikati.
 3.Meta fornitur jipprovdi regolarment lil klijent partikolari bi prodotti li l-produzzjoni tagħhom imwettqa f’Parti tkun mistennija li tibqa’ kostanti għal perjodu ta’ żmien, dak il-fornitur jista’ jipprovdi dikjarazzjoni tal-fornitur waħda biex tkopri kunsinni sussegwenti ta’ dawk il-prodotti (id-“dikjarazzjoni tal-fornitur għal terminu twil”). Dikjarazzjoni tal-fornitur għal terminu twil normalment tkun valida għal perjodu ta’ mhux aktar minn sentejn mid-data meta ssir id-dikjarazzjoni. L-awtoritajiet doganali tal-Parti fejn issir id-dikjarazzjoni jistgħu jistabbilixxu l-kundizzjonijiet li taħthom jistgħu jintużaw perjodi itwal. Id-dikjarazzjoni tal-fornitur għal terminu twil għandha titfassal fil-forma prevista fl-Appendiċi 2 u għandha tiddeskrivi l-prodotti kkonċernati f’dettall suffiċjenti sabiex ikunu jistgħu jiġu identifikati. Il-fornitur għandu jinforma lill-klijent immedjatament jekk id-dikjarazzjoni tal-fornitur għal terminu twil ma tibqax tapplika għall-prodotti fornuti.
 4.Il-fornitur li jagħmel id-dikjarazzjoni għandu jkun lest li jissottometti fi kwalunkwe ħin, fuq talba tal-awtoritajiet doganali tal-Parti fejn issir id-dikjarazzjoni, id-dokumenti xierqa kollha li jagħtu prova li l-informazzjoni mogħtija f’dik id-dikjarazzjoni hija korretta.
 Appendiċi 1
 DIKJARAZZJONI TAL-FORNITUR
 Id-dikjarazzjoni tal-fornitur, li t-test tagħha qed jingħata hawn taħt, trid issir skont in-noti f’qiegħ il-paġna. Madankollu, in-noti f’qiegħ il-paġna ma għandhomx għalfejn ikunu riprodotti.
 DIKJARAZZJONI TAL-FORNITUR
 Jiena, hawn taħt iffirmat, il-fornitur tal-prodotti koperti mid-dokument anness, niddikjara li:
 1.Il-materjali li ġejjin li ma joriġinawx fi [indika l-isem tal-Parti rilevanti] intużaw fi [indika l-isem tal-Parti rilevanti] biex jiġu prodotti dawn il-prodotti:
 Deskrizzjoni tal-prodotti fornuti(1)
 Deskrizzjoni tal‐materjali mhux oriġinarji użati
 L-intestatura tas-SA tal‐materjali mhux oriġinarji li ntużaw(2)
 Il-valur tal‐materjali mhux oriġinarji użati(2)(3)
 Valur totali
 2.Il-materjali l-oħra kollha użati fi [indika l-isem tal-Parti rilevanti] biex jiġu prodotti dawk il-prodotti joriġinaw fi [indika l-isem tal-Parti rilevanti]
 Nimpenja ruħi li nipprovdi kwalunkwe dokument ta’ prova ulterjuri meħtieġ. .................................................................................................................................... (Post u Data)
 ..................................................................(Isem u pożizzjoni tas-sottoskritt, isem u indirizz tal-kumpanija) .......................................................................................................................................... (Firma)(6) _______________
 Appendiċi 2
 DIKJARAZZJONI TA’ FORNITUR GĦAL TERMINU TWIL
 Id-dikjarazzjoni tal-fornitur għal terminu twil, li t-test tagħha qed jingħata hawn taħt, trid issir skont in-noti f’qiegħ il-paġna. Madankollu, in-noti f’qiegħ il-paġna ma għandhomx għalfejn ikunu riprodotti.
 DIKJARAZZJONI TA’ FORNITUR GĦAL TERMINU TWIL
 Jiena, hawn taħt iffirmat, il-fornitur tal-prodotti koperti mid-dokument anness, li jiġu fornuti b’mod regolari lil(4) ................, niddikjara li:
 1.Il-materjali li ġejjin li ma joriġinawx fi [indika l-isem tal-Parti rilevanti] intużaw fi [indika l-isem tal-Parti rilevanti] biex jiġu prodotti dawn il-prodotti:
 Deskrizzjoni tal-prodotti fornuti(1)
 Deskrizzjoni tal‐materjali mhux oriġinarji użati
 L-intestatura tas-SA tal‐materjali mhux oriġinarji li ntużaw(2)
 Il-valur tal‐materjali mhux oriġinarji użati(2)(3)
 Valur totali
 2.Il-materjali l-oħra kollha użati fi [indika l-isem tal-Parti rilevanti] biex jiġu prodotti dawk il-prodotti joriġinaw f’Parti [indika l-isem tal-Parti rilevanti];
 Din id-dikjarazzjoni hija valida għall-kunsinni sussegwenti kollha ta’ dawn il-prodotti mibgħuta
 minn ....................................................................................................................... lejn ....................................................................................................................... ( 5 )
 Nintrabat li ninforma ...................................................................................................................... (4) immedjatament jekk din id-dikjarazzjoni ma tibqax valida.
 .................................................................................................................................... (Post u Data)
 ..................................................................(Isem u pożizzjoni tas-sottoskritt, isem u indirizz tal-kumpanija) .......................................................................................................................................... (Firma) (6)
 Noti f’qiegħ il-paġna
 (1) Meta l-fattura jew dokument ieħor li miegħu tkun annessa d-dikjarazzjoni jkun relatat ma’ tipi differenti ta’ prodotti, jew ma’ prodotti li ma jinkorporawx materjali mhux oriġinarji sal-istess punt, il-fornitur irid jiddistingwihom b’mod ċar.
 (2) L-informazzjoni mitluba ma għandhiex għalfejn tingħata sakemm ma tkunx meħtieġa.
 Eżempji:
 Waħda mir-regoli għall-ħwejjeġ tal-Kapitolu 62 tipprovdi “L-insiġ ikkombinat mat-tfassil inkluż il-qtugħ tad-drapp”. Jekk manifattur ta’ tali lbies f’Parti juża drapp importat mill-Parti l-oħra li jkun inkiseb hemmhekk permezz tal-insiġ ta’ ħajt mhux oriġinarju, huwa biżżejjed li l-fornitur fil-Parti tal-aħħar jiddeskrivi fid-dikjarazzjoni tiegħu l-materjal mhux oriġinarju użat bħala ħajt, mingħajr ma jkun meħtieġ li tiġi indikata l-intestatura SA u l-valur ta’ tali ħajt.
 Produttur ta’ wajer tal-ħadid tal-intestatura HS 7217 li jkun ipproduċieh minn vireg tal-ħadid mhux oriġinarji għandu jindika fit-tieni kolonna “vireg tal-ħadid”. Meta dak il-wajer ikun se jintuża fil-produzzjoni ta’ magna li għaliha r-regola fiha limitazzjoni għall-materjali mhux oriġinarji kollha użati għal ċertu valur perċentwali, huwa meħtieġ li jiġi indikat fit-tielet kolonna l-valur tal-vireg mhux oriġinarji.
 (3) “valur tal-materjali mhux oriġinarji użati” tfisser il-valur tal-materjali mhux oriġinarji użati fil-produzzjoni tal-prodott, li huwa l-valur doganali tiegħu fil-mument tal-importazzjoni, inkluż it-trasport tal-merkanzija, l-assigurazzjoni jekk xieraq, l-imballaġġ u l-ispejjeż l-oħra kollha mġarrba fit-trasportazzjoni tal-materjali lejn il-port tal-importazzjoni fil-Parti fejn jinsab il-produttur tal-prodott; meta l-valur tal-materjali mhux oriġinarji ma jkunx magħruf u ma jkunx jista’ jiġi aċċertat, jintuża l-ewwel prezz aċċertabbli mħallas għall-materjali mhux oriġinarji fl-Unjoni jew fir-Renju Unit.
 (4) L-isem u l-indirizz tal-klijent
 (5) Daħħal id-dati
 (6) Dan il-qasam jista’ jkun fih firma elettronika, immaġni skenjata jew rappreżentazzjoni viżiva oħra tal-firma bil-miktub tal-firmatarju minflok firem oriġinali, fejn xieraq.
 ANNESS ORIG-4:TEST TAD-DIKJARAZZJONI DWAR L-ORIĠINI
 Id-dikjarazzjoni dwar l-oriġini msemmija fl-Artikolu ORIG.19 [Dikjarazzjoni dwar l-oriġini] ta’ dan il-Ftehim għandha ssir bl-użu tat-test ippreżentat hawn taħt f’waħda mill-verżjonijiet lingwistiċi li ġejjin u f’konformità mal-liġijiet u r-regolamenti tal-Parti esportatriċi. Jekk id-dikjarazzjoni dwar l-oriġini tinkiteb bl-idejn, din għandha tinkiteb bil-linka b’karattri stampati. Id-dikjarazzjoni dwar l-oriġini trid issir f’konformità man-noti f’qiegħ il-paġna rispettivi. In-noti f’qiegħ il-paġna ma għandhomx għalfejn ikunu riprodotti.
 Verżjoni bil-Bulgaru
 Il-verżjoni bil-Kroat
 Verżjoni biċ-Ċek
 Verżjoni bid-Daniż
 Verżjoni bin-Netherlandiż
 Verżjoni bl-Ingliż
 Verżjoni bl-Estonjan
 Verżjoni bil-Finlandiż
 Verżjoni bil-Franċiż
 Verżjoni bil-Ġermaniż
 Verżjoni bil-Grieg
 Verżjoni bl-Ungeriż
 Verżjoni bit-Taljan
 Verżjoni bil-Latvjan
 Verżjoni bil-Litwan
 Verżjoni bil-Malti
 Verżjoni bil-Pollakk
 Verżjoni bil-Portugiż
 Verżjoni bir-Rumen
 Verżjoni bis-Slovakk
 Verżjoni bis-Sloven
 Verżjoni bl-Ispanjol
 Verżjoni bl-Iżvediż
 (Perjodu: minn___________ sa __________ (1))
 L-esportatur tal-prodotti koperti minn dan id-dokument (Nru ta’ Referenza tal-Esportatur ... (2)) jiddikjara li, ħlief fejn indikat ċar b’mod mod ieħor, dawn il-prodotti huma ta’... (3) oriġini preferenzjali.
 ..................................................................................................................(4)
 (Post u data)
 ..................................................................................................................
 (Isem il-manifattur)
 1 Jekk id-dikjarazzjoni dwar l-oriġini timtela għal konsenji multipli ta’ prodotti oriġinarji identiċi skont it-tifsira tal-punt (b) tal-Artikolu ORIG.19(4) [Dikjarazzjoni dwar l-Oriġini] ta’ dan il-Ftehim, indika l-perjodu li għalih għandha tapplika d-dikjarazzjoni dwar l-oriġini. Dan il-perjodu ma għandux jaqbeż it-12-il xahar. L-importazzjonijiet kollha tal-prodott iridu jseħħu fil-perjodu indikat. Meta perjodu ma jkunx applikabbli, il-kaxxa tista’ titħalla vojta.
 2 Indika n-numru ta’ referenza li bih jiġi identifikat l-esportatur. Għall-esportatur tal-Unjoni, dan ikun in-numru assenjat f’konformità mal-liġijiet u r-regolamenti tal-Unjoni. Għall-esportatur tar-Renju Unit, dan se jkun in-numru assenjat skont il-liġijiet u r-regolamenti applikabbli fir-Renju Unit . Meta l-esportatur ma jkunx ġie assenjat numru, din il-kaxxa tista’ titħalla vojta.
 3 Indika l-oriġini tal-prodott: ir-Renju Unit] jew l-Unjoni.
 4 Il-post u d-data jistgħu jitħallew barra jekk l-informazzjoni tkun tinsab fid-dokument innifsu.
 ANNESS ORIG-5: DIKJARAZZJONI KONĠUNTA DWAR IL-PRINĊIPAT TA’ ANDORRA
 1.Prodotti li joriġinaw fil-Prinċipat ta’ Andorra li jaqgħu taħt il-Kapitoli 25 sa 97 tas-Sistema Armonizzata għandhom jiġu aċċettati mir-Renju Unit bħala li joriġinaw fl-Unjoni skont it-tifsira ta’ dan il-Ftehim.
 2.Il-paragrafu 1 japplika biss jekk, bis-saħħa tal-unjoni doganali stabbilita bid-Deċiżjoni tal-Kunsill 90/680/KEE tas-26 ta’ Novembru 1990 dwar il-konklużjoni ta’ ftehim fil-forma ta’ skambju ta’ ittri bejn il-Komunità Ekonomika Ewropea u l-Prinċipat ta’ Andorra, il-Prinċipat ta’ Andorra japplika għall-prodotti li joriġinaw fir-Renju Unit l-istess trattament tariffarju preferenzjali li l-Unjoni tapplika għal tali prodotti.
 3.It-tieni Parti, Intestatura Wieħed [Kummerċ], Titolu I, Kapitolu tnejn ta’ dan il-Ftehim japplika mutatis mutandis għall-fini li jiġi definit l-istatus oriġinarju tal-prodotti msemmija fil-paragrafu 1 ta’ din id-Dikjarazzjoni Konġunta.
 ANNESS ORIG-6: DIKJARAZZJONI KONĠUNTA DWAR IR-REPUBBLIKA TA’ SAN MARINO
 1.Prodotti li joriġinaw mir-Repubblika ta’ San Marino għandhom jiġu aċċettati mir-Renju Unit bħala li joriġinaw fl-Unjoni skont it-tifsira ta’ dan il-Ftehim.
 2.Il-paragrafu 1 japplika biss jekk, bis-saħħa tal-Ftehim dwar il-Kooperazzjoni u l-Unjoni Doganali bejn il-Komunità Ekonomika Ewropea u r-Repubblika ta’ San Marino, magħmul fi Brussell fis-16 ta’ Diċembru 1991, ir-Repubblika ta’ San Marino tapplika għall-prodotti li joriġinaw fir-Renju Unit l-istess trattament tariffarju preferenzjali li l-Unjoni tapplika għal tali prodotti.
 3.It-Tieni Parti, l-Ewwel Intestatura [Kummerċ], Titolu I, Kapitolu tnejn ta’ dan il-Ftehim japplika mutatis mutandis għall-finijiet tad-definizzjoni tal-istatus oriġinarju tal-prodotti msemmija fil-paragrafu 1 ta’ din id-Dikjarazzjoni Konġunta.
 ANNESS SPS-1: KRITERJI MSEMMIJA FL-ARTIKOLU SPS.19(d)
 Il-kriterji msemmija fl-Artikolu SPS.19(d) huma:
 a)l-informazzjoni magħmula disponibbli mill-Parti esportatriċi għall-finijiet li tinkiseb awtorizzazzjoni tal-importazzjoni għal prodott partikolari fil-Parti importatriċi skont l-Artikolu SPS.7(3) [Kundizzjonijiet u proċeduri tal-importazzjoni] ta’ dan il-Ftehim;
 b)l-eżitu tal-awditi u l-verifiki mill-parti li timporta skont l-Artikolu SPS.11 [Awditi u Verifiki] ta’ dan il-Ftehim;
 c)il-frekwenza u s-severità tan-nuqqas ta’ konformità osservat mill-parti li qed timporta fuq prodotti mill-parti li tesporta;
 d)ir-rekord passat tal-operaturi esportaturi fir-rigward tal-konformità mar-rekwiżiti tal-parti importatriċi; u
 e)valutazzjonijiet xjentifiċi disponibbli u kull informazzjoni pertinenti oħra dwar ir-riskju assoċjat mal-prodotti.
 ANNESS TBT-1: VETTURI BIL-MUTUR U TAGĦMIR U PARTIJIET TAGĦHOM
 Artikolu 1: Definizzjonijiet
 1.
 Għall-finijiet ta’ dan l-Anness:
 (a)
 “WP.29” tfisser il-Forum Dinji għall-Armonizzazzjoni tar-Regolamenti tal-Vetturi fi ħdan il-qafas tal-Kummissjoni Ekonomika għall-Ewropa tan-Nazzjonijiet Uniti (“UNECE”);
 (b)
 “il-Ftehim tal-1958” tfisser il-Ftehim dwar l-Adozzjoni ta’ Regolamenti Tekniċi Armonizzati tan-Nazzjonijiet Uniti għal Vetturi bir-Roti, Tagħmir u Partijiet li jistgħu jitwaħħlu u/jew jiġu Użati fuq Vetturi bir-Roti u l-Kundizzjonijiet għar-Rikonoxximent Reċiproku tal-Approvazzjonijiet Mogħtija fuq il-Bażi ta’ dawn ir-Regolamenti tan-Nazzjonijiet Uniti, magħmul f’Ġinevra fl-20 ta’ Marzu 1958, amministrat mid-WP.29, u l-emendi u r-reviżjonijiet sussegwenti kollha tiegħu;
 (c)
 “il-Ftehim tal-1998” tfisser il-Ftehim dwar l-Istabbiliment ta’ Regolamenti Tekniċi Globali għal Vetturi bir-Roti, Tagħmir u Partijiet li jistgħu jitwaħħlu u/jew jiġu Użati fuq Vetturi bir-Roti, magħmul f’Ġinevra fil-25 ta’ Ġunju 1998, amministrat mid-WP.29, u l-emendi u r-reviżjonijiet sussegwenti kollha tiegħu;
 (d)
 “Regolamenti tan-NU” tfisser Regolamenti adottati skont il-Ftehim tal-1958;
 (e)
 “GTR” tfisser Regolament Tekniku Globali stabbilit u mqiegħed fir-Reġistru Globali skont il-Ftehim tal-1998;
 (f)
 “SA 2017” tfisser l-edizzjoni tal-2017 tan-Nomenklatura tas-Sistema Armonizzata maħruġa mill-Organizzazzjoni Dinjija Doganali;
 (g)
 “approvazzjoni tat-tip” tfisser il-proċedura li biha awtorità tal-approvazzjoni tiċċertifika li tip ta’ vettura, sistema, komponent jew unità teknika separata tissodisfa d-dispożizzjonijiet amministrattivi u r-rekwiżiti tekniċi rilevanti;
 (h)
 “ċertifikat tal-approvazzjoni tat-tip” tfisser id-dokument li bih awtorità tal-approvazzjoni uffiċjalment tiċċertifika li tip ta’ vettura, sistema, komponent jew unità teknika separata għandha approvazzjoni tat-tip.
 2.
 It-termini msemmija f’dan l-Anness għandu jkollhom l-istess tifsira li għandhom fil-Ftehim tal-1958 jew fl-Anness 1 għall-Ftehim dwar l-OTK.
 Artikolu 2: Kamp ta’ applikazzjoni tal-prodott
 Dan l-Anness japplika għall-kummerċ bejn il-Partijiet tal-kategoriji kollha ta’ vetturi bil-mutur, tagħmir u partijiet minnhom, kif definit fil-Paragrafu 1.1. tar-Riżoluzzjoni Konsolidata tal-UNECE dwar il-Kostruzzjoni tal-Vetturi (R.E.3)
 96
 , li jaqgħu taħt, inter alia, il-Kapitoli 40, 84, 85, 87 u 94 tas-SA 2017 (minn hawn’ il quddiem imsejħa “prodotti koperti”).
 Artikolu 3: Objettivi
 Fir-rigward tal-prodotti koperti, l-għanijiet ta’ dan l-Anness huma li:
 (a)
 jelimina u jipprevjeni kwalunkwe ostaklu tekniku bla bżonn għall-kummerċ bilaterali;
 (b)
 jippromwovu l-kompatibbiltà u l-konverġenza tar-regolamenti bbażati fuq standards internazzjonali;
 (c)
 jippromwovu r-rikonoxximent ta’ approvazzjonijiet ibbażati fuq skemi ta’ approvazzjoni applikati skont il-ftehimiet amministrati mid-WP.29;
 (d)
 isaħħaħ il-kundizzjonijiet kompetittivi tas-suq ibbażati fuq il-prinċipji tal-ftuħ, in-nondiskriminazzjoni u t-trasparenza;
 (e)
 jippromwovi livelli għoljin ta’ protezzjoni tas-saħħa tal-bniedem, tas-sikurezza u tal-ambjent; u
 (f)
 iżomm il-kooperazzjoni dwar kwistjonijiet ta’ interess reċiproku biex jitrawwem żvilupp ta’ benefiċċju reċiproku fil-kummerċ.
 Artikolu 4: Standards internazzjonali rilevanti
 Il-partijiet jirrikonoxxu li d-WP.29 huwa l-korp internazzjonali rilevanti għall-istandardizzazzjoni u li r-Regolamenti u l-GTRs tan-NU skont il-Ftehim tal-1958 u l-Ftehim tal-1998 huma standards internazzjonali rilevanti għall-prodotti koperti minn dan l-Anness.
 Artikolu 5: Konverġenza regolatorja bbażata fuq standards internazzjonali rilevanti
 1.Il-partijiet għandhom joqogħdu lura milli jintroduċu jew iżommu kwalunkwe regolament tekniku domestiku, immarkar, jew proċedura ta’ valutazzjoni tal-konformità li tiddevja mir-Regolamenti tan-NU jew il-GTRs f’oqsma koperti minn tali Regolamenti jew GTRs, inkluż fejn ir-Regolamenti tan-NU jew il-GTRs rilevanti ma jkunux tlestew iżda t-tlestija tagħhom tkun imminenti, sakemm ma jkunx hemm raġunijiet sostanzjati għaliex Regolament tan-NU jew GTR speċifiku ma jkunx effettiv jew mezz mhux xieraq biex jintlaħqu l-għanijiet leġittimi segwiti, pereżempju, fl-oqsma tas-sikurezza fit-toroq jew tal-protezzjoni tal-ambjent jew tas-saħħa tal-bniedem.
 2.Parti li tintroduċi regolament tekniku domestiku diverġenti, immarkar, jew proċedura ta’ valutazzjoni tal-konformità kif imsemmi fil-paragrafu 1, fuq talba tal-Parti l-oħra, għandha tidentifika l-partijiet tar-regolament tekniku domestiku, l-immarkar, jew il-proċedura ta’ valutazzjoni tal-konformità li sostanzjalment jiddevjaw mir-Regolamenti tan-NU jew il-GTRs rilevanti u tipprovdi ġustifikazzjoni għad-diverġenza.
 3.Kull Parti għandha tikkunsidra b’mod sistematiku l-applikazzjoni tar-Regolamenti tan-NU adottati wara d-dħul fis-seħħ ta’ dan il-Ftehim, u għandhom jinfurmaw lil xulxin bi kwalunkwe bidla rigward l-implimentazzjoni ta’ dawk ir-Regolamenti tan-NU fis-sistema legali domestika rispettiva tagħha skont il-protokoll stabbilit skont il-Ftehim tal-1958 u f’konformità mal-Artikoli 8 u 9.
 4.Sa fejn Parti tkun introduċiet jew iżżomm regolamenti tekniċi domestiċi, marki jew proċeduri ta’ valutazzjoni tal-konformità li jvarjaw mir-Regolamenti tan-NU jew il-GTRs kif permess mill-paragrafu 1, dik il-Parti għandha tirrevedi dawk ir-regolamenti tekniċi domestiċi, il-marki jew il-proċeduri ta’ valutazzjoni tal-konformità f’intervalli regolari, preferibbilment li ma jaqbżux il-ħames snin, bil-ħsieb li tiżdied il-konverġenza tagħhom mar-Regolamenti tan-NU jew il-GTRs rilevanti. Meta tirrevedi r-regolamenti tekniċi domestiċi, il-marki u l-proċeduri ta’ valutazzjoni tal-konformità, kull Parti għandha tikkunsidra jekk il-ġustifikazzjoni għad-diverġenza għadhiex teżisti. L-eżitu ta’ dawn ir-reviżjonijiet, inkluża kwalunkwe informazzjoni xjentifika u teknika użata, għandu jiġi nnotifikat lill-Parti l-oħra fuq talba.
 5.Kull Parti għandha toqgħod lura milli tintroduċi jew iżżomm regolamenti tekniċi, marki jew proċeduri ta’ valutazzjoni tal-konformità domestiċi li għandhom l-effett li jipprojbixxu, jirrestrinġu jew iżidu l-piż għall-importazzjoni u milli tqiegħed fis-servizz fis-suq domestiku tagħha prodotti tat-tip approvat skont ir-Regolamenti tan-NU għall-oqsma koperti minn dawk ir-Regolamenti tan-NU sakemm tali regolamenti tekniċi, marki jew proċeduri ta’ valutazzjoni tal-konformità domestiċi ma jkunux previsti b’mod espliċitu minn dawk ir-Regolamenti tan-NU.
 Artikolu 6: Approvazzjoni tat-tip u sorveljanza tas-suq
 1
 Kull Parti għandha taċċetta fis-suq tagħha prodotti li huma koperti minn ċertifikat validu tal-approvazzjoni tat-tip tan-NU bħala konformi mar-regolamenti tekniċi, il-marki u l-proċeduri ta’ valutazzjoni tal-konformità domestiċi tagħha, mingħajr ma teħtieġ aktar ittestjar jew immarkar biex tivverifika jew tikkonferma l-konformità ma’ kwalunkwe rekwiżit kopert miċ-ċertifikat tal-approvazzjoni tat-tip tan-NU kkonċernat. Fil-każ ta’ approvazzjonijiet ta’ vetturi, l-Approvazzjoni Universali Internazzjonali tat-Tip ta’ Vettura Sħiħa tan-NU (U-IWVTA) għandha titqies valida fir-rigward tar-rekwiżiti koperti mill-U-IWVTA. Iċ-ċertifikati tal-approvazzjoni tat-tip tan-NU maħruġa minn Parti jistgħu jitqiesu validi biss jekk dik il-Parti tkun aderixxiet għar-Regolamenti tan-NU rilevanti.
 2
 Kull Parti għandha tkun meħtieġa taċċetta ċertifikati validi tal-approvazzjoni tat-tip tan-NU maħruġa skont l-aħħar verżjoni tar-Regolamenti tan-NU li tkun aderixxiet magħhom.
 3.
 Għall-fini tal-paragrafu 1, dawn li ġejjin għandhom jitqiesu bħala prova suffiċjenti tal-eżistenza ta’ approvazzjoni tat-tip tan-NU valida:
 (a)
 għal vetturi sħaħ, Dikjarazzjoni ta’ Konformità tan-NU valida li tiċċertifika l-konformità ma’ U-IWVTA;
 (b)
 għal tagħmir u parts, marka valida tal-approvazzjoni tat-tip tan-NU mwaħħla mal-prodott; jew
 (c)
 għal tagħmir u partijiet li magħhom ma tistax titwaħħal marka tal-approvazzjoni tat-tip tan-NU, ċertifikat validu tal-approvazzjoni tat-tip tan-NU.
 4.
 Għall-fini tat-twettiq tas-sorveljanza tas-suq, l-awtoritajiet kompetenti ta’ Parti jistgħu jivverifikaw li l-prodotti koperti jikkonformaw, kif xieraq, ma’
 (a)
 ir-regolamenti tekniċi domestiċi kollha ta’ dik il-Parti; jew
 (b)
 ir-regolamenti tan-NU li l-konformità magħhom ġiet iċċertifikata, skont dan l-Artikolu, permezz ta’ Dikjarazzjoni ta’ Konformità tan-NU valida li tiċċertifika l-konformità ma’ U-IWVTA fil-każ ta’ vetturi sħaħ, jew permezz ta’ marka tal-approvazzjoni tat-tip tan-NU valida mwaħħla mal-prodott jew ċertifikat validu tal-approvazzjoni tat-tip tan-NU fil-każ ta’ tagħmir u parts.
 Tali verifiki għandhom jitwettqu permezz ta’ teħid ta’ kampjuni każwali fis-suq u skont ir-regolamenti tekniċi msemmija fil-punt (a) jew (b) ta’ dan il-paragrafu, skont il-każ.
 5.
 Il-partijiet għandhom jagħmlu ħilithom biex jikkooperaw fil-qasam tas-sorveljanza tas-suq biex jappoġġaw l-identifikazzjoni u l-indirizzar tan-nuqqasijiet ta’ konformità tal-vetturi, tas-sistemi, tal-komponenti jew tal-unitajiet tekniċi separati.
 6.
 Parti tista’ tieħu kwalunkwe miżura xierqa fir-rigward ta’ vetturi, sistemi, komponenti jew unitajiet tekniċi separati li jippreżentaw riskju serju għas-saħħa jew is-sikurezza tal-persuni jew fir-rigward ta’ aspetti oħra tal-protezzjoni tal-interessi pubbliċi, jew li b’xi mod ieħor ma jikkonformawx mar-rekwiżiti applikabbli. Tali miżuri jistgħu jinkludu l-projbizzjoni jew ir-restrizzjoni tat-tqegħid għad-disponibbiltà fis-suq, ir-reġistrazzjoni jew id-dħul fis-servizz tal-vetturi, is-sistemi, il-komponenti jew l-unitajiet tekniċi separati kkonċernati, jew l-irtirar tagħhom mis-suq jew it-teħid lura tagħhom. Parti li tadotta jew iżżomm tali miżuri għandha tinforma minnufih lill-Parti l-oħra b’dawk il-miżuri u, fuq talba tal-Parti l-oħra, għandha tipprovdi r-raġunijiet tagħha għall-adozzjoni ta’ dawk il-miżuri.
 Artikolu 7: Prodotti b’teknoloġiji ġodda jew karatteristiċi ġodda
 1.
 L-ebda Parti ma għandha tirrifjuta jew tirrestrinġi l-aċċess għas-suq tagħha ta’ prodott li huwa kopert minn dan l-Anness u li jkun ġie approvat mill-Parti esportatriċi fuq il-bażi li l-prodott jinkorpora teknoloġija ġdida jew karatteristika ġdida li l-Parti importatriċi tkun għadha ma rregolatx, sakemm ma tkunx tista’ turi li għandha raġunijiet raġonevoli biex temmen li t-teknoloġija l-ġdida jew il-karatteristika l-ġdida toħloq riskju għas-saħħa tal-bniedem, għas-sikurezza jew għall-ambjent.
 2.
 Jekk Parti tiddeċiedi li tirrifjuta l-aċċess għas-suq tagħha jew teħtieġ l-irtirar mis-suq tagħha ta’ prodott tal-Parti l-oħra kopert minn dan l-Anness fuq il-bażi li jinkorpora teknoloġija ġdida jew karatteristika ġdida li toħloq riskju għas-saħħa tal-bniedem, għas-sikurezza jew għall-ambjent, hija għandha tinnotifika minnufih dik id-deċiżjoni lill-Parti l-oħra u lill-operatur ekonomiku jew lill-operaturi ekonomiċi kkonċernati. In-notifika għandha tinkludi l-informazzjoni xjentifika jew teknika rilevanti kollha kkunsidrata fid-deċiżjoni.
 Artikolu 8: Kooperazzjoni
 1.
 Sabiex jiġi ffaċilitat aktar il-kummerċ fil-vetturi bil-mutur u l-partijiet u t-tagħmir tagħhom, u biex jiġu evitati problemi ta’ aċċess għas-suq, filwaqt li jiġu żgurati s-saħħa tal-bniedem, is-sikurezza u l-protezzjoni ambjentali, il-Partijiet għandhom jagħmlu ħilithom biex jikkooperaw u jiskambjaw l-informazzjoni kif xieraq.
 2.
 L-oqsma ta’ kooperazzjoni taħt dan l-Artikolu jistgħu jinkludu b’mod partikolari:
 (a)
 l-iżvilupp u l-istabbiliment ta’ regolamenti tekniċi jew standards relatati;
 (b)
 l-iskambju, sa fejn ikun possibbli, ta’ riċerka, informazzjoni u riżultati marbuta mal-iżvilupp ta’ regolamenti ġodda dwar is-sikurezza tal-vetturi jew standards relatati, tnaqqis avvanzat tal-emissjonijiet, u teknoloġiji emerġenti tal-vetturi;
 (c)
 l-iskambju ta’ informazzjoni disponibbli dwar l-identifikazzjoni ta’ difetti relatati mas-sikurezza jew mal-emissjonijiet u n-nuqqas ta’ konformità mar-regolamenti tekniċi; u
 (d)
 il-promozzjoni ta’ armonizzazzjoni internazzjonali akbar tar-rekwiżiti tekniċi permezz ta’ fora multilaterali, bħall-Ftehim tal-1958 u l-Ftehim tal-1998, inkluż permezz ta’ kooperazzjoni fl-ippjanar ta’ inizjattivi b’appoġġ għal tali armonizzazzjoni.
 Artikolu 9: Il-grupp ta’ Ħidma dwar il-Vetturi u l-Parts
 1.
 Grupp ta’ Ħidma dwar il-Vetturi bil-Mutur u l-Partijiet għandu jassisti lill-Kumitat Speċjalizzat għall-Kummerċ dwar l-Ostakli Tekniċi għall-Kummerċ fil-monitoraġġ u r-reviżjoni tal-implimentazzjoni u fl-iżgurar tal-funzjonament xieraq ta’ dan l-Anness.
 2.
 Il-funzjonijiet tal-Grupp ta’ Ħidma dwar il-Vetturi bil-Mutur u l-Partijiet għandhom ikunu dawn li ġejjin:
 (a)
 jiddiskuti kwalunkwe kwistjoni li tinqala’ skont dan l-Anness, fuq talba ta’ Parti;
 (b)
 jiffaċilita l-kooperazzjoni u l-iskambju ta’ informazzjoni f’konformità mal-Artikolu 8;
 (c)
 iwettaq diskussjonijiet tekniċi skont l-Artikolu TBT.10 [Diskussjonijiet tekniċi] ta’ dan il-Ftehim dwar kwistjonijiet li jaqgħu fil-kamp ta’ applikazzjoni ta’ dan l-Anness; u
 (d)
 iżomm lista ta’ punti ta’ kuntatt responsabbli għal kwistjonijiet li jinqalgħu taħt dan l-Anness.
 ANNESS TBT-2: Prodotti Mediċinali
 Artikolu 1: Definizzjonijiet
 1.
 Għall-finijiet ta’ dan l-Anness:
 (a)“awtorità” tfisser awtorità ta’ Parti kif elenkata fl-Appendiċi A;
 (b)“Prattika Tajba ta’ Manifattura” jew “PTM” tfisser dik il-parti tal-assigurazzjoni tal-kwalità li tiżgura li l-prodotti jiġu prodotti u kkontrollati b’mod konsistenti skont l-istandards ta’ kwalità xierqa għall-użu maħsub tagħhom u kif meħtieġ mill-awtorizzazzjoni ta’ kummerċjalizzazzjoni jew mill-ispeċifikazzjonijiet tal-prodott applikabbli, kif elenkati fl-Appendiċi B;
 (c)“spezzjoni” tfisser evalwazzjoni ta’ faċilità ta’ manifattura biex jiġi ddeterminat jekk tali faċilità ta’ manifattura tkunx qed topera f’konformità mal-Prattika Tajba ta’ Manifattura u/jew impenji magħmula bħala parti mill-approvazzjoni għat-tqegħid fis-suq ta’ prodott, li titwettaq skont il-liġijiet, ir-regolamenti u d-dispożizzjonijiet amministrattivi tal-Parti rilevanti, u tinkludi spezzjoni ta’ qabel il-kummerċjalizzazzjoni u ta’ wara l-kummerċjalizzazzjoni;
 (d)“dokument uffiċjali tal-PTM” tfisser dokument maħruġ minn awtorità ta’ Parti wara l-ispezzjoni ta’ faċilità ta’ manifattura, inkluż, pereżempju, rapporti ta’ spezzjoni, ċertifikati li jaffermaw il-konformità ta’ faċilità ta’ manifattura mal-PTM, jew dikjarazzjoni ta’ nuqqas ta’ konformità mal-PTM.
 Artikolu 2: Kamp ta’ applikazzjoni
 Id-dispożizzjonijiet ta’ dan l-Anness japplikaw għall-prodotti mediċinali kif elenkati fl-Appendiċi C.
 Artikolu 3: Objettivi
 Fir-rigward tal-prodotti koperti, l-għanijiet ta’ dan l-Anness huma:
 (a)
 li jiffaċilita d-disponibbiltà tal-mediċini fit-territorju ta’ kull Parti;
 (b)
 li jistabbilixxi l-kundizzjonijiet għar-rikonoxximent tal-ispezzjonijiet u għall-iskambju u l-aċċettazzjoni ta’ dokumenti uffiċjali tal-PTM bejn il-Partijiet ;
 (c)
 li jippromwovi s-saħħa pubblika billi jissalvagwardja s-sikurezza tal-pazjenti u s-saħħa u l-benessri tal-annimali, kif ukoll li jipproteġi livelli għoljin ta’ protezzjoni tal-konsumatur u tal-ambjent, fejn rilevanti, billi jippromwovi approċċi regolatorji f’konformità mal-istandards internazzjonali rilevanti.
 Artikolu 4: Standards internazzjonali
 L-istandards rilevanti għall-prodotti koperti minn dan l-Anness għandhom jiżguraw livell għoli ta’ protezzjoni tas-saħħa pubblika f’konformità mal-istandards, il-prattiki u l-linji gwida żviluppati mill-Organizzazzjoni Dinjija tas-Saħħa (WHO), l-Organizzazzjoni għall-Kooperazzjoni u l-Iżvilupp Ekonomiċi (OECD), il-Kunsill Internazzjonali għall-Armonizzazzjoni tal-Ħtiġijiet Tekniċi għall-Farmaċewtiċi għall-Użu mill-Bniedem (ICH), u l-Kooperazzjoni Internazzjonali dwar l-Armonizzazzjoni tal-Ħtiġijiet Tekniċi għar-Reġistrazzjoni ta’ Prodotti Mediċinali Veterinarji (VICH).
 Artikolu 5: Rikonoxximent ta’ spezzjonijiet u aċċettazzjoni ta’ dokumenti uffiċjali tal-PTM
 1.
 Parti għandha tirrikonoxxi l-ispezzjonijiet imwettqa mill-Parti l-oħra u għandha taċċetta dokumenti uffiċjali tal-PTM maħruġa mill-Parti l-oħra skont il-liġijiet, ir-regolamenti u l-linji gwida tekniċi elenkati fl-Appendiċi B.
 2.
 Awtorità ta’ Parti tista’ f’ċirkostanzi speċifiċi tagħżel li ma taċċettax dokument uffiċjali tal-PTM maħruġ minn awtorità tal-Parti l-oħra għall-faċilitajiet ta’ manifattura li jinsabu fit-territorju tal-awtorità emittenti. Eżempji ta’ ċirkostanzi bħal dawn jinkludu l-indikazzjoni ta’ inkonsistenzi jew inadegwatezzi materjali f’rapport ta’ spezzjoni, difetti fil-kwalità identifikati fis-sorveljanza ta’ wara t-tqegħid fis-suq jew evidenza speċifika oħra ta’ tħassib serju fir-rigward tal-kwalità tal-prodott jew is-sikurezza tal-pazjenti. Kull Parti għandha tiżgura li meta awtorità ta’ Parti tagħżel li ma taċċettax dokument uffiċjali tal-PTM maħruġ minn awtorità tal-Parti l-oħra, dik l-awtorità tinnotifika lill-awtorità rilevanti tal-Parti l-oħra bir-raġunijiet għaliex ma taċċettax id-dokument u tista’ titlob kjarifika mingħand l-awtorità tal-Parti l-oħra. Il-parti rilevanti għandha tiżgura li l-awtorità tagħha tagħmel ħilitha biex twieġeb għat-talba għal kjarifika fil-ħin.
 3.
 Parti tista’ taċċetta dokumenti uffiċjali tal-PTM maħruġa minn awtorità tal-Parti l-oħra għall-faċilitajiet ta’ manifattura li jinsabu barra mit-territorju tal-awtorità emittenti.
 4.
 Kull Parti tista’ tiddetermina t-termini u l-kundizzjonijiet li skonthom hija taċċetta dokumenti uffiċjali tal-PTM maħruġa skont il-paragrafu 3.
 Artikolu 6: Skambju ta’ dokumenti uffiċjali tal-PTM
 1.
 Kull Parti għandha tiżgura li jekk awtorità ta’ Parti titlob dokument uffiċjali tal-PTM mill-awtorità tal-Parti l-oħra, l-awtorità tal-Parti l-oħra għandha tagħmel ħilitha biex tittrażmetti d-dokument fi żmien 30 jum kalendarju mid-data tat-talba.
 2.
 Kull Parti għandha tittratta l-informazzjoni f’dokument miksub skont il-paragrafu 1 bħala kunfidenzjali.
 Artikolu 7: Salvagwardji
 1.
 Kull Parti għandha d-dritt li twettaq l-ispezzjoni tagħha stess tal-faċilitajiet ta’ manifattura li ġew iċċertifikati bħala konformi mill-Parti l-oħra.
 2.
 Kull Parti għandha tiżgura li, qabel ma twettaq spezzjoni skont il-paragrafu 1, l-awtorità tal-Parti li jkollha l-ħsieb li twettaq l-ispezzjoni tinnotifika bil-miktub lill-awtorità rilevanti tal-Parti l-oħra dwar l-ispezzjoni, filwaqt li tagħti r-raġunijiet għat-twettiq tal-ispezzjoni tagħha stess. L-awtorità tal-Parti li jkollha l-intenzjoni li twettaq l-ispezzjoni għandha tagħmel ħilitha biex tinnotifika lill-awtorità tal-Parti l-oħra bil-miktub mill-inqas 30 jum qabel spezzjoni proposta, iżda tista’ tipprovdi avviż iqsar f’sitwazzjonijiet urġenti. L-awtorità tal-Parti l-oħra tista’ tingħaqad mal-ispezzjoni.
 Artikolu 8 – bidliet fil-liġijiet u r-regolamenti applikabbli
 1.Kull Parti għandha tinnotifika lill-Parti l-oħra mill-inqas 60 jum qabel ma tadotta kwalunkwe miżura jew bidla ġdida relatata ma’ Prattika Tajba ta’ Manifattura li tikkonċerna kwalunkwe waħda mil-liġijiet, ir-regolamenti u l-linji gwida tekniċi rilevanti elenkati fl-Appendiċi B.
 2.Il-partijiet għandhom jiskambjaw l-informazzjoni kollha meħtieġa, inklużi bidliet fil-liġijiet, ir-regolamenti, il-linji gwida tekniċi jew il-proċeduri ta’ spezzjoni rispettivi tagħhom relatati mal-Prattika Tajba ta’ Manifattura sabiex kull Parti tkun tista’ tikkunsidra jekk il-kundizzjonijiet għar-rikonoxximent tal-ispezzjonijiet u l-aċċettazzjoni tad-dokumenti uffiċjali tal-PTM skont l-Artikolu 5(1) għadhomx jeżistu.
 3.Jekk bħala riżultat ta’ xi waħda mill-miżuri jew bidliet ġodda msemmija fil-paragrafu 1 ta’ dan l-Artikolu, Parti tqis li ma tistax tibqa’ tirrikonoxxi l-ispezzjonijiet jew taċċetta dokumenti uffiċjali tal-PTM maħruġa mill-Parti l-oħra, hija għandha tinnotifika lill-Parti l-oħra bl-intenzjoni tagħha li tapplika l-Artikolu 9 u l-Partijiet għandhom jidħlu f’konsultazzjonijiet fi ħdan il-Grupp ta’ Ħidma dwar il-Prodotti Mediċinali.
 4.Kwalunkwe notifika skont dan l-Artikolu għandha ssir permezz tal-punti ta’ kuntatt maħtura fil-Grupp ta’ Ħidma dwar il-Prodotti Mediċinali.
 Artikolu 9: Sospensjoni
 1. Mingħajr preġudizzju għall-Artikolu 5(2), kull Parti għandha d-dritt li tissospendi totalment jew parzjalment ir-rikonoxximent tal-ispezzjonijiet u l-aċċettazzjoni tad-dokumenti uffiċjali tal-PTM tal-Parti l-oħra skont l-Artikolu 5(1) għall-prodotti kollha jew uħud minnhom elenkati fl-Appendiċi C. Dak id-dritt għandu jiġi eżerċitat b’mod oġġettiv u raġunat. Il-parti li teżerċita tali dritt għandha tinnotifika lill-Parti l-oħra u tipprovdi ġustifikazzjoni bil-miktub. Parti għandha tkompli taċċetta dokumenti uffiċjali tal-PTM tal-Parti l-oħra maħruġa qabel tali sospensjoni, sakemm il-Parti ma tiddeċidix mod ieħor abbażi ta’ kunsiderazzjonijiet ta’ saħħa jew sikurezza.
 2.Fejn, wara konsultazzjonijiet imsemmija fl-Artikolu 8(3), Parti madankollu tissospendi r-rikonoxximent tal-ispezzjonijiet u l-aċċettazzjoni ta’ dokumenti uffiċjali tal-PTM skont l-Artikolu 5(1), hija tista’ tagħmel dan f’konformità mal-paragrafu 1 ta’ dan l-Artikolu mhux aktar kmieni minn 60 jum wara l-bidu tal-konsultazzjonijiet. Matul dak il-perjodu ta’ 60 jum, iż-żewġ Partijiet għandhom ikomplu jirrikonoxxu l-ispezzjonijiet u jaċċettaw dokumenti uffiċjali tal-PTM maħruġa minn awtorità tal-Parti l-oħra.
 3.Fejn ir-rikonoxximent tal-ispezzjonijiet u l-aċċettazzjoni tad-dokumenti uffiċjali tal-PTM skont l-Artikolu 5(1) jiġi sospiż, fuq talba ta’ Parti, il-Partijiet għandhom jiddiskutu l-kwistjoni fi ħdan il-Grupp ta’ Ħidma dwar il-Prodotti Mediċinali u għandhom jagħmlu kull sforz biex jikkunsidraw miżuri possibbli li jippermettu li jerġa’ jkun hemm ir-rikonoxximent tal-ispezzjonijiet u l-aċċettazzjoni tad-dokumenti uffiċjali tal-PTM.
 Artikolu 10: Kooperazzjoni regolatorja
 1.
 Il-partijiet għandhom jagħmlu ħilithom biex jikkonsultaw lil xulxin, kif permess mil-liġi rispettiva tagħhom, dwar proposti biex jiġu introdotti bidliet sinifikanti fir-regolamenti tekniċi jew fil-proċeduri ta’ spezzjoni, inklużi dawk li jaffettwaw kif dokumenti mill-Parti l-oħra huma rikonoxxuti skont l-Artikolu 5 u, fejn xieraq, biex jipprovdu l-opportunità ta’ kummenti fuq tali proposti, mingħajr preġudizzju għall-Artikolu 8.
 2.
 Il-partijiet għandhom jagħmlu ħilithom biex jikkooperaw bil-għan li jsaħħu, jiżviluppaw u jippromwovu l-adozzjoni u l-implimentazzjoni ta’ linji gwida xjentifiċi jew tekniċi maqbula internazzjonalment inkluż, fejn fattibbli, permezz tal-preżentazzjoni ta’ inizjattivi, proposti u approċċi konġunti fl-organizzazzjonijiet u l-korpi internazzjonali rilevanti msemmija fl-Artikolu 4.
 Artikolu 11: Emendi għall-appendiċi
 l-Kunsill ta’ Sħubija għandu jkollu s-setgħa li jemenda l-Appendiċi A sabiex jaġġorna l-lista tal-awtoritajiet, l-Appendiċi B sabiex jaġġorna l-lista tal-liġijiet u r-regolamenti applikabbli u l-linji gwida tekniċi, u l-Appendiċi C sabiex jaġġorna l-lista ta’ prodotti koperti.
 Artikolu 12: Grupp ta’ Ħidma dwar il-Prodotti Mediċinali
 1.
 Il-grupp ta’ Ħidma dwar il-Prodotti Mediċinali għandu jassisti lill-Kumitat Speċjalizzat għall-Kummerċ dwar l-Ostakli Tekniċi għall-Kummerċ fil-monitoraġġ u r-reviżjoni tal-implimentazzjoni u fl-iżgurar tal-funzjonament xieraq ta’ dan l-Anness.
 2.
 Il-funzjonijiet ta’ dan il-Grupp ta’ Ħidma għandhom ikunu dawn li ġejjin:
 (a)jiddiskuti kwalunkwe kwistjoni li tinqala’ skont dan l-Anness fuq talba ta’ Parti;
 (b)jiffaċilita l-kooperazzjoni u l-iskambji ta’ informazzjoni għall-finijiet tal-Artikoli 8 u 10;
 (c)jiffunzjona bħala forum għal konsultazzjonijiet u diskussjonijiet għall-finijiet tal-Artikoli 8(3) u 9(3)
 (d)
 iwettaq diskussjonijiet tekniċi skont l-Artikolu TBT.10 [Diskussjonijiet tekniċi] ta’ dan il-Ftehim dwar kwistjonijiet li jaqgħu fil-kamp ta’ applikazzjoni ta’ dan l-Anness; u
 (e)
 iżomm lista ta’ punti ta’ kuntatt responsabbli għal kwistjonijiet li jinqalgħu taħt dan l-Anness.
 Artikolu 13: Nuqqas ta’ applikazzjoni tas-soluzzjoni tat-tilwim
 It-Titolu I [Soluzzjoni ta’ Tilwim] tas-Sitt Parti ta’ dan il-Ftehim ma japplikax fir-rigward ta’ tilwim rigward l-interpretazzjoni u l-applikazzjoni ta’ dan l-Anness.
 APPENDIĊI A — L-AWTORITAJIET tal-Partijiet
 1)L-Unjoni Ewropea:
 Pajjiż
 Għal prodotti mediċinali għall-użu mill-bniedem
 Għal prodotti mediċinali għall-użu veterinarju
 Il-Belġju
 Aġenzija Federali għall-mediċini u l-prodotti tas-saħħa/
 Federaal Agentschap voor geneesmiddelen en gezondheidsproducten/ Agence fédérale des médicaments et produits de santé
 Ara l-awtorità għall-prodotti mediċinali għall-użu mill-bniedem
 Il-Bulgarija
 L-Aġenzija Bulgara għall-Mediċini/
 ИЗПЪЛНИТЕЛНА АГЕНЦИЯ ПО ЛЕКАРСТВАТА
 L-Aġenzija Bulgara għas-Sikurezza Alimentari/
 Българска агенция по безопасност на храните
 Iċ-Ċekja
 L-Istitut tal-Istat għall-Kontroll tal-Mediċina/
 Státní ústav pro kontrolu léčiv (SÚKL)
 L-Istitut għall-Kontroll mill-Istat ta’ Bijoloġiċi u Medikamenti Veterinarji/
 Ústav pro státní kontrolu veterinárních biopreparátů a léčiv (ÚSKVBL)
 Id-Danimarka
 L-Aġenzija Daniża għall-Mediċini/
 Laegemiddelstyrelsen
 Ara l-awtorità għall-prodotti mediċinali għall-użu mill-bniedem
 Il-Ġermanja
 L-Istitut Federali għall-Mediċina u l-Apparat Mediku/
 Bundesinstitut für Arzneimittel und Medizinprodukte (BfArM)
 Paul-Ehrlich-Institute (PEI), Istitut Federali għat-Tilqim u l-Bijomediċini/Paul-Ehrlich-Institut (PEI) Bundesinstitut für Impfstoffe und Biomedizinische Arzneimittel
 Il-Ministeru Federali tas-Saħħa/Bundesministerium für Gesundheit (BMG)/Zentralstelle der Länder für Gesundheitsschutz bei Arzneimitteln und Medizinprodukten (ZLG)
 97
 L-Uffiċċju Federali għall-Protezzjoni tal-Konsumatur u s-Sikurezza Alimentari/
 Bundesamt für Verbraucherschutz und Lebensmittelsicherheit (BVL)
 Il-Ministeru Federali tal-Ikel u l-Agrikoltura, Bundesministerium für Ernährung und Landwirtschaft
 L-Estonja
 L-Aġenzija tal-Istat tal-Mediċini/
 Ravimiamet
 Ara l-awtorità għall-prodotti mediċinali għall-użu mill-bniedem
 L-Irlanda
 Il-Greċja
 L-awtorità Regolatorja tal-Prodotti tas-Saħħa (HPRA, Health Products Regulatory Authority)
 Organizzazzjoni Nazzjonali għall-Mediċini/
 Ethnikos Organismos Farmakon (EOF) - (ΕΘΝIΚΟΣ ΟΡΓΑΝIΣΜΟΣ ΦΑΡΜΑΚΩΝ))
 Ara l-awtorità għall-prodotti mediċinali għall-użu mill-bniedem
 Ara l-awtorità għall-prodotti mediċinali għall-użu mill-bniedem
 Spanja
 L-Aġenzija Spanjola tal-Mediċini u l-Apparat Mediku/
 Agencia Española de Medicamentos y Productos
 Sanitarios
 98
 Ara l-awtorità għall-prodotti mediċinali għall-użu mill-bniedem
 Franza
 L-Aġenzija Nazzjonali Franċiża għas-Sigurtà tal-Mediċini u l-Prodotti tas-Saħħa Agence nationale de sécurité du médicament et des produits de santé (ANSM)
 L-Aġenzija Franċiża għas-sigurtà alimentari, ambjentali u tas-saħħa okkupazzjonali - Aġenzija Nazzjonali għal Produtturi Mediċinali Veterinarji/
 Agence Nationale de Sécurité Sanitaire de l’alimentation, de l’environnement et du travail Nationale du Médicament Vétérinaire (Anses-ANMV)
 Il-Kroazja
 L-Aġenzija għall-Prodotti Mediċinali u l-Apparat Mediku/
 Agencija za lijekove i medicinske proizvode (HALMED)
 Il-Ministeru tal-Agrikoltura, id-Direttorat għas-Sikurezza Veterinarja u Alimentari/
 Ministarstvo Poljoprivrede, Uprava za veterinarstvo i sigurnost hrane
 L-Italja
 L-Aġenzija Taljana għall-Mediċini /Agenzia Italiana del Farmaco
 Direttorat Ġenerali għas-Saħħa tal-Annimali u l-Prodotti Mediċinali Veterinarji
 Ministero della Salute, Direzione Generale della Sanità Animale e dei Farmaci Veterinari
 Ċipru
 Il-Latvja
 Il-Ministeru tas-Saħħa - Servizzi Farmaċewtiċi/
 Φαρμακευτικές Υπηρεσίες, Υπουργείο Υγείας
 L-Aġenzija tal-Istat tal-Mediċini/
 Zāļu valsts aģentūra
 Il-Ministeru għall-Agrikoltura, l-Iżvilupp Rurali u l-Ambjent-
 Servizzi veterinarji/
 Κτηνιατρικές Υπηρεσίες- Υπουργείο Γεωργίας, Αγροτικής Ανάπτυξης και Περιβάλλοντος
 Dipartiment ta’ Valutazzjoni u Reġistrazzjoni tas-Servizz Alimentari u Veterinarju/Pārtikas un veterinārā dienesta Novērtēšanas un reģistrācijas departaments
 Il-Litwanja
 L-Aġenzija tal-Istat għall-Kontroll tal-Mediċini/
 Valstybinė vaistų kontrolės tarnyba
 Servizz tal-Ikel u Veterinarju tal-Istat/
 Valstybinės maisto ir veterinarijos tarnyba
 Il-Lussemburgu
 Minìstere de la Santé, Division de la Pharmacie et
 des Médicaments
 Ara l-awtorità għall-prodotti mediċinali għall-użu mill-bniedem
 L-Ungerija
 Malta
 Országos Gyógyszerészeti és Élelmezés-egészségügyi Intézet/Istitut Nazzjonali tal-Farmaċija u n-Nutrizzjoni
 L-Awtorità Regolatorja tal-Mediċini
 L-Uffiċċju Nazzjonali għas-Sikurezza tal-Katina Alimentari, id-Direttorat ta’ prodotti mediċinali veterinarji/Nemzeti Élelmiszerlánc-biztonsági Hivatal,
 Állatgyógyászati Termékek Igazgatósága (ÁTI)
 It-Taqsima tal-Mediċini Veterinarji tal-Laboratorju Veterinarju Nazzjonali (NVL)
 fid-Dipartiment tas-Saħħa u l-Benessri tal-Annimali (AHWD )
 Netherlands
 Health and Youth Inspectorate/Inspectie Gezondheidszorg en Youth (IGJ)
 Il-Bord ta’ Evalwazzjoni tal-Mediċini/
 Bureau Diergeneesmiddelen, College ter Beoordeling van Geneesmiddelen (CBG)
 L-Awstrija
 Il-Polonja
 L-Aġenzija Awstrijaka tas-saħħa u sikurezza tal-ikel/
 Österreichische Agentur für Gesundheit und Ernährungssicherheit GmbH
 L-Ispettorat Ewlieni tal-Farmaċewtiċi/
 Główny Inspektorat Farmaceutyczny (GIF) /
 Ara l-awtorità għall-prodotti mediċinali għall-użu mill-bniedem
 Ara l-awtorità tal-prodotti mediċinali għall-użu mill-bniedem
 Il-Portugall
 L-Awtorità Nazzjonali tal-Mediċini u l-Prodotti tas-Saħħa/
 INFARMED, I.P
 Autoridade Nacional do Medicamento e Produtos de Saúde, I.P
 Id-Direttorat Ġenerali tal-Ikel u Veterinarju/DGAV - Direção Geral de Alimentação e Veterinária (PT)
 Ir-Rumanija
 L-Aġenzija Nazzjonali għall-Mediċini u l-Apparat Mediku/
 Agenţia Naţională a Medicamentului şi a Dispozitivelor Medicale
 Awtorità Nazzjonali Sanitarja Veterinarja u tas-Sigurtà tal-Ikel/Autoritatea Naţională Sanitară Veterinară şi pentru Siguranţa Alimentelor
 Is-Slovenja
 L-Aġenzija għall-Prodotti Mediċinali u l-Apparat
 Mediku tar-Repubblika tas-Slovenja/
 Javna agencija Republike Slovenije za zdravila in medicinske pripomočke (JAZMP)
 Ara l-awtorità għall-prodotti mediċinali għall-użu mill-bniedem
 Slovakkja
 L-Istitut tal-Istat għall-Kontroll tal-Mediċina/
 Štátny ústav pre kontrolu liečiv (ŠÚKL)
 Istitut għall-Kontroll tal-Istat ta’ Prodotti Bijoloġiċi Veterinarji u
 l-Medikamenti/
 Ústav štátnej kontroly veterinárnych biopreparátov a liečiv (USKVBL)
 Il-Finlandja
 L-Iżvezja
 L-Aġenzija Finlandiża għall-Mediċini/
 Lääkealan turvallisuus- ja kehittämiskeskus (FIMEA)
 L-Aġenzija tal-Prodotti Mediċi/Läkemedelsverket
 Ara l-awtorità għall-prodotti mediċinali għall-użu mill-bniedem
 Ara l-awtorità għall-prodotti mediċinali għall-użu mill-bniedem
 2)Ir-Renju Unit
 L-Aġenzija Regolatorja dwar il-Mediċini u l-Prodotti tal-Kura tas-Saħħa
 Id-Direttorat għall-Mediċini Veterinarji
 Appendiċi B – Lista ta’ liġijiet regolamenti u linji gwida tekniċi applikabbli relatati mal-Prassi Tajba ta’ Manifattura
 (1)
 Għall-Unjoni Ewropea:
 Id-Direttiva 2001/83/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem
 99
 ;
 Id-Direttiva 2001/82/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità rigward il-prodotti mediċinali veterinarji
 100
 ;
 Id-Direttiva 2001/20/KE tal-Parlament Ewropew u tal-Kunsill tal-4 ta’ April 2001 dwar l-approssimazzjoni tal-liġijiet, regolamenti u disposizzjonijiet amministrattivi tal-Istati Membri li jirrelataw għall-implimentazzjoni ta’ prattika korretta ta’ klinika fit-twettiq ta’ provi kliniċi fuq prodotti mediċinali għall-użu mill-bniedem
 101
 ;
 Ir-Regolament (UE) Nru 536/2014 tas-16 ta’ April 2014 dwar il-provi kliniċi fuq prodotti mediċinali għall-użu mill-bniedem, u li jħassar id-Direttiva 2001/20/KE
 102
 ;
 Ir-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini
 103
 ;
 Ir-Regolament (KE) Nru 1394/2007 tal-Parlament Ewropew u tal-Kunsill tat-13 ta’ Novembru 2007 dwar prodotti mediċinali ta’ terapija avvanzata u li jemenda d-Direttiva 2001/83/KE u r-Regolament (KE) Nru 726/2004
 104
 ;
 Id-Direttiva tal-Kummissjoni 2003/94/KE tat-8 ta’ Ottubru 2003 li tistabbilixxi l-prinċipji u l-linji ta’ gwida tal-prattika ta’ fabbrikazzjoni tajba fir-rigward ta’ prodotti mediċinali għall-użu mill-bniedem u prodotti mediċinali fil-fażi ta’ sperimentazzjoni għall-użu mill-bniedem
 105
 ;
 Id-Direttiva tal-Kummissjoni 91/412/KEE tat-23 ta’ Lulju 1991 li tistabbilixxi l-prinċipji u l-linji ta’ gwida dwar il-prattika ta’ manifattura tajba tal-prodotti mediċinali veterinarji
 106
 ;
 Id-Direttiva tal-Kummissjoni (UE) 2017/1572 tal-15 ta’ Settembru 2017 li tissupplimenta lid-Direttiva 2001/83/KE tal-Parlament Ewropew u tal-Kunsill b’rabta mal-prinċipji u l-linji gwida dwar il-prassi tajba tal-manifattura tal-prodotti mediċinali għall-użu mill-bniedem
 107
 ;
 Ir-Regolament ta’ Delega tal-Kummissjoni (UE) Nru 1252/2014 tat-28 ta’ Mejju 2014 tal-Parlament Ewropew u tal-Kunsill fir-rigward ta’ prinċipji u linji gwida ta’ prassi tajba ta’ manifattura għas-sustanzi attivi għal prodotti mediċinali għall-użu mill-bniedem
 108
 ;
 Ir-Regolament Delegat tal-Kummissjoni (UE) 2017/1569 tat-23 ta’ Mejju 2017 li jissupplimenta r-Regolament (UE) Nru 536/2014 tal-Parlament Ewropew u tal-Kunsill billi jispeċifika l-prinċipji u l-linji gwida dwar il-prassi tajba tal-manifattura tal-prodotti mediċinali fil-fażi ta’ investigazzjoni għall-użu mill-bniedem u l-arranġamenti għall-ispezzjonijiet
 109
 ;
 Il-verżjoni attwali tal-Gwida għal prassi tajba ta’ manifattura fil-volum IV tar-Regoli li jirregolaw il-prodotti mediċinali fl-Unjoni Ewropea u l-kumpilazzjoni ta’ proċeduri tal-komunità dwar spezzjonijiet u skambju ta’ informazzjoni.
 (2)
 Għar-Renju Unit:
 The Human Medicines Regulations 2012 (SI 2012/1916) (Ir-Regolamenti dwar il-Mediċini għall-Użu mill-Bniedem, SI 2012/1916)
 The Medicines for Human Use (Clinical Trials) Regulations 2004 (SI 2004/1031) (Ir-Regolamenti tal-2004 dwar il-Mediċini għall-Użu mill-Bniedem (il-Provi Kliniċi) (SI 2004/1031))
 The Veterinary Medicines Regulations 2013 (SI 2013/2033) (Ir-Regolamenti tal-2013 dwar il-Mediċini Veterinarji (SI 2013/2033))
 Ir-Regolamenti dwar il-prassi tajba ta’ manifattura magħmula skont ir-regolament B17, u linji gwida dwar prassi tajba ta’ manifattura ppubblikati skont ir-regolament C17, tar-Regolamenti tal-2012 dwar il-Mediċini għall-Użu mill-Bniedem
 Il-prinċipji u l-linji gwida dwar il-prassi tajba tal-manifattura applikabbli għall-finijiet tal-Iskeda 2 tar-Regolamenti tal-2013 dwar il-Mediċini Veterinarji
 APPENDIĊI C — PRODOTTI KOPERTI
 Prodotti mediċinali għall-użu mill-bniedem jew għall-użu veterinarju
 -prodotti mediċinali mqiegħda fis-suq għall-użu mill-bniedem jew veterinarju, inklużi prodotti bijoloġiċi u immunoloġiċi kkummerċjalizzati għall-użu mill-bniedem u veterinarju,
 -prodotti mediċinali ta’ terapija avvanzata,
 -ingredjenti farmaċewtiċi attivi għall-użu mill-bniedem jew veterinarju,
 -prodott mediċinali fil-fażi ta’ investigazzjoni.
 ANNESS TBT-3: SUSTANZI KIMIĊI
 Artikolu 1: Definizzjonijiet
 Għall-finijiet ta’ dan l-Anness:
 (a)“l-awtoritajiet responsabbli” tfisser:
 (I)Għall-Unjoni: il-Kummissjoni Ewropea;
 (II)Għar-Renju Unit: il-gvern tar-Renju Unit.
 (b)“GHS tan-NU” tfisser Sistema Globalment Armonizzata tal-Klassifikazzjoni u t-Tikkettar ta’ Sustanzi Kimiċi tan-Nazzjonijiet Uniti.
 Artikolu 2: Kamp ta’ applikazzjoni
 Dan l-Anness japplika għall-kummerċ, għar-regolamentazzjoni, għall-importazzjoni u għall-esportazzjoni ta’ sustanzi kimiċi bejn l-Unjoni u r-Renju Unit fir-rigward tar-reġistrazzjoni, l-evalwazzjoni, l-awtorizzazzjoni, ir-restrizzjoni, l-approvazzjoni, il-klassifikazzjoni, l-ittikkettar u l-imballaġġ tagħhom.
 Artikolu 3: Objettivi
 1.
 L-objettivi ta’ dan l-Anness huma li:
 (a)
 jiġi ffaċilitat il-kummerċ ta’ kimiċi u ta’ prodotti relatati bejn il-Partijiet;
 (b)
 jiġu żgurati livelli għoljin ta’ protezzjoni għall-ambjent, u għas-saħħa tal-bniedem u tal-annimali; u
 (c)
 sseħħ kooperazzjoni bejn l-Unjoni u l-awtoritajiet responsabbli tar-Renju Unit.
 2.
 Il-partijiet jirrikonoxxu li l-impenji li saru skont dan l-Anness ma jipprevjenux lil xi waħda mill-Partijiet milli tistabbilixxi l-prijoritajiet tagħha stess dwar ir-regolamentazzjoni tas-sustanzi kimiċi, inkluż l-istabbiliment tal-livelli ta’ protezzjoni tagħha stess fir-rigward tal-ambjent u tas-saħħa tal-bniedem u tal-annimali.
 Artikolu 4: L-Organizzazzjonijiet internazzjonali u l-korpi relevanti;
 Il-partijiet jirrikonoxxu li l-organizzazzjonijiet u l-korpi internazzjonali, b’mod partikolari l-OECD u s-Sottokumitat ta’ Esperti dwar is-Sistema Globalment Armonizzata tal-Klassifikazzjoni u t-Tikkettar ta’ Sustanzi Kimiċi (SCEGHS) tal-Kunsill Ekonomiku u Soċjali tan-Nazzjonijiet Uniti (ECOSOC), huma rilevanti għall-iżvilupp ta’ linji gwida xjentifiċi u tekniċi fir-rigward tas-sustanzi kimiċi.
 Artikolu 5: Il-parteċipazzjoni f’organizzazzjonijiet u korpi internazzjonali rilevanti u l-iżviluppi regolatorji
 1.
 Il-partijiet għandhom jikkontribwixxu b’mod attiv għall-iżvilupp ta’ linji gwida xjentifiċi jew tekniċi msemmija fl-Artikolu 4 fir-rigward tal-valutazzjoni tal-perikli u r-riskji tas-sustanzi kimiċi u l-formati għad-dokumentazzjoni tar-riżultati ta’ tali valutazzjonijiet.
 2.
 Kull Parti għandha timplimenta kwalunkwe linja gwida maħruġa mill-organizzazzjonijiet u l-korpi internazzjonali msemmija fl-Artikolu 4, dment li dawn il-linji gwida ma jkunux ineffettivi jew mhux xierqa għall-kisba tal-objettivi leġittimi ta’ dik il-Parti.
 Artikolu 6: Klassifikazzjoni u tikkettar ta’ sustanzi kimiċi
 1.
 Kull Parti għandha timplimenta l-GHS tan-NU b’mod komprensiv daqs kemm tqis li huwa fattibbli fi ħdan is-sistema rispettiva tagħha, inkluż għal sustanzi kimiċi li mhumiex fil-kamp ta’ applikazzjoni ta’ dan l-Anness, ħlief fejn ikun hemm raġunijiet speċifiċi biex tiġi applikata sistema ta’ tikkettar differenti għal prodotti kimiċi partikolari fl-istat lest tagħhom maħsuba għall-utent aħħari. Kull Parti għandha taġġorna perjodikament l-implimentazzjoni tagħha abbażi tar-reviżjonijiet tal-GHS tan-NU li jinħarġu regolarment.
 2.
 Meta l-awtorità responsabbli ta’ Parti jkollha l-intenzjoni li tikklassifika sustanzi individwali skont ir-regoli u l-proċeduri rispettivi tagħha, għandha tagħti lill-awtorità responsabbli tal-Parti l-oħra l-possibbiltà li tesprimi l-fehmiet tagħha skont dawk ir-regoli u l-proċeduri rispettivi fl-iskedi ta’ żmien applikabbli.
 3.
 Kull Parti għandha tagħmel pubblikament disponibbli l-informazzjoni dwar il-proċeduri tagħha relatati mal-klassifikazzjoni tas-sustanzi skont ir-regoli u l-proċeduri rispettivi tagħha. Kull Parti għandha tagħmel ħilitha biex twieġeb għall-kummenti li tirċievi mill-Parti l-oħra skont il-paragrafu 2.
 4.
 Xejn f’dan l-Artikolu ma għandu jobbliga lil xi waħda mill-Partijiet li tikseb xi eżitu partikolari fir-rigward tal-implimentazzjoni tal-GHS tan-NU fit-territorju tagħha jew fir-rigward tal-klassifikazzjoni ta’ sustanza partikolari, jew li tavvanza, tissospendi jew iddewwem il-proċeduri u l-proċessi deċiżjonali rispettivi tagħha.
 Artikolu 7: Kooperazzjoni
 1.
 Il-partijiet jirrikonoxxu li l-kooperazzjoni volontarja dwar ir-regolamentazzjoni tas-sustanzi kimiċi tista’ tiffaċilita l-kummerċ b’modi li minnhom jibbenefikaw il-konsumaturi, in-negozji u l-ambjent u li din tikkontribwixxu għat-titjib tal-protezzjoni tas-saħħa tal-bniedem u tal-annimali.
 2.
 Il-partijiet jimpenjaw ruħhom li jiffaċilitaw l-iskambju ta’ informazzjoni mhux kunfidenzjali bejn l-awtoritajiet responsabbli tagħhom, inkluż permezz ta’ kooperazzjoni dwar il-formati elettroniċi u l-għodod użati għall-ħżin tad-data.
 3.
 Il-partijiet għandhom jikkooperaw fejn xieraq bil-ħsieb li jsaħħu, jiżviluppaw u jippromwovu l-adozzjoni u l-implimentazzjoni ta’ linji gwida xjentifiċi jew tekniċi maqbula internazzjonalment, inkluż, fejn fattibbli, permezz tal-preżentazzjoni ta’ inizjattivi, proposti u approċċi konġunti fl-organizzazzjonijiet u l-korpi internazzjonali rilevanti, b’mod partikolari dawk imsemmija fl-Artikolu 4.
 4.
 Il-partijiet għandhom jikkooperaw, jekk ikun ta’ benefiċċju għaż-żewġ Partijiet fir-rigward tat-tixrid tad-data relatata mas-sikurezza tas-sustanzi kimiċi, u għandhom jagħmlu din l-informazzjoni disponibbli għall-pubbliku bil-għan li jiġi żgurat aċċess faċli għal din l-informazzjoni u li tkun komprensibbli għal gruppi fil-mira differenti. Fuq talba ta’ waħda mill-Partijiet, il-Parti l-oħra għandha tipprovdi l-informazzjoni mhux kunfidenzjali disponibbli dwar is-sikurezza tas-sustanzi kimiċi lill-Parti rikjedenti.
 5.
 Jekk Parti titlob dan u l-Parti l-oħra taqbel li tagħmel dan, il-Partijiet għandhom jidħlu f’konsultazzjonijiet dwar l-informazzjoni u d-data xjentifika fil-kuntest ta’ kwistjonijiet ġodda u emerġenti relatati mal-perikli jew ir-riskji kkawżati minn sustanzi kimiċi għas-saħħa tal-bniedem jew għall-ambjent, bil-ħsieb li tinħoloq ġabra komuni ta’ għarfien u, jekk fattibbli, u sa fejn ikun possibbli, li jiġi promoss fehim komuni tax-xjenza relatata ma’ kwistjonijiet bħal dawn.
 Artikolu 8: Skambju tal-informazzjoni
 -Il-partijiet għandhom jikkooperaw u jiskambjaw informazzjoni fir-rigward ta’ kwalunkwe kwistjoni rilevanti għall-implimentazzjoni ta’ dan l-Anness fi ħdan il-Kumitat Speċjalizzat għall-Kummerċ dwar l-Ostakli Tekniċi għall-Kummerċ.
 ANNESS TBT-4: PRODOTTI ORGANIĊI
 Artikolu 1: Objettiv u kamp ta’ applikazzjoni
 1.
 L-objettiv ta’ dan l-Anness huwa li jiġu stabbiliti d-dispożizzjonijiet u l-proċeduri għat-trawwim tal-kummerċ fi prodotti organiċi f’konformità mal-prinċipji ta’ nondiskriminazzjoni u ta’ reċiproċità, permezz tar-rikonoxximent tal-ekwivalenza mill-Partijiet tal-liġijiet rispettivi tagħhom.
 2.
 Dan l-Anness japplika għall-prodotti organiċi elenkati fl-Appendiċi A u B li jikkonformaw mal-liġijiet u r-regolamenti elenkati fl-Appendiċi C jew D. Il-Kunsill ta’ Sħubija għandu jkollu s-setgħa li jemenda l-Appendiċi A, B, C u D.
 Artikolu 2: Definizzjonijiet
 Għall-finijiet ta’ dan l-Anness:
 “awtorità kompetenti” tfisser aġenzija uffiċjali li jkollha ġurisdizzjoni fuq il-liġijiet u r-regolamenti elenkati fl-Appendiċi C jew D u li tkun responsabbli għall-implimentazzjoni ta’ dan l-Anness;
 “awtorità ta’ kontroll” tfisser awtorità li lilha l-awtorità kompetenti tkun ikkonferiet, bis-sħiħ jew b’mod parzjali, il-kompetenza tagħha għall-ispezzjonijiet jew iċ-ċertifikazzjoni fil-qasam tal-produzzjoni organika skont il-liġijiet u r-regolamenti elenkati fl-Appendiċi C jew D;
 “korp ta’ kontroll” tfisser entità rikonoxxuta mill-awtorità kompetenti biex twettaq spezzjonijiet u ċertifikazzjonijiet fil-qasam tal-produzzjoni organika skont il-liġijiet u r-regolamenti elenkati fl-Appendiċi C jew D; u
 “ekwivalenza” tfisser il-kapaċità ta’ liġijiet, regolamenti u rekwiżiti differenti, kif ukoll ta’ sistemi ta’ spezzjoni u ta’ ċertifikazzjoni differenti, li jilħqu l-istess għanijiet;
 Artikolu 3: Ir-Rikonoxximent tal-ekwivalenza
 1. Fir-rigward tal-prodotti elenkati fl-Appendiċi A, l-Unjoni għandha tirrikonoxxi l-liġijiet u r-regolamenti tar-Renju Unit elenkati fl-Appendiċi C bħala ekwivalenti għal-liġijiet u r-regolamenti tal-Unjoni elenkati fl-Appendiċi D.
 2.
 Fir-rigward tal-prodotti elenkati fl-Appendiċi B, ir-Renju Unit għandu jirrikonoxxi l-liġijiet u r-regolamenti tal-Unjoni elenkati fl-Appendiċi D bħala ekwivalenti għal-liġijiet u r-regolamenti tar-Renju Unit elenkati fl-Appendiċi C.
 3.
 Fid-dawl tad-data tal-applikazzjoni tal-1 ta’ Jannar 2022 tar-Regolament (UE) 2018/848 tal-Parlament Ewropew u tal-Kunsill tat-30 ta’ Mejju 2018 dwar il-produzzjoni organika u t-tikkettar ta’ prodotti organiċi u li jħassar ir-Regolament tal-Kunsill (KE) Nru 834/2007, ir-rikonoxximent tal-ekwivalenza msemmi fil-paragrafi 1 u 2 għandu jiġi vvalutat mill-ġdid minn kull Parti sal-31 ta’ Diċembru 2023. Jekk, bħala riżultat ta’ dik il-valutazzjoni mill-ġdid, l-ekwivalenza ma tiġix ikkonfermata minn Parti, ir-rikonoxximent tal-ekwivalenza għandu jiġi sospiż.
 4.
 Mingħajr preġudizzju għall-paragrafu 3, fil-każ ta’ modifika, revoka jew sostituzzjoni tal-liġijiet u r-regolamenti elenkati fl-Anness C jew D, ir-regoli l-ġodda għandhom jiġu kkunsidrati bħala ekwivalenti għar-regoli tal-Parti l-oħra sakemm il-Parti l-oħra ma toġġezzjonax skont il-proċeura stipulata fil-paragrafi 5 u 6.
 5.
 Jekk wara li tirċievi aktar informazzjoni, li tkun intalbet lill-Parti l-oħra, Parti tqis li l-liġijiet, ir-regolamenti jew il-proċeduri jew il-prattiki amministrattivi tal-Parti l-oħra ma jkunux għadhom jissodisfaw ir-rekwiżiti għall-ekwivalenza, dik il-Parti għandha toħroġ talba motivata lill-Parti l-oħra biex temenda l-liġijiet, ir-regolamenti jew il-proċeduri jew il-prattiki amministrattivi rilevanti, u għandha tipprovdi lill-Parti l-oħra b’perjodu adegwat, li ma għandux ikun inqas minn tliet xhur, biex tiġi żgurata l-ekwivalenza.
 6.
 Jekk, wara l-iskadenza tal-perjodu fil-paragrafu 5, il-Parti kkonċernata xorta tqis li r-rekwiżiti għall-ekwivalenza ma ġewx issodisfati, hija tista’ tieħu d-deċiżjoni li tissospendi unilateralment ir-rikonoxximent tal-ekwivalenza tal-liġijiet u r-regolamenti rilevanti elenkati fl-Appendiċi C jew D, fir-rigward tal-prodotti organiċi rilevanti elenkati fl-Appendiċi A jew B.
 7.
 Tista’ tittieħed ukoll id-deċiżjoni li jiġi sospiż unilateralment ir-rikonoxximent tal-ekwivalenza tal-liġijiet u r-regolamenti elenkati fl-Appendiċi C jew D, fir-rigward tal-prodotti rilevanti organiċi elenkati fl-Appendiċi A jew B, wara l-iskadenza ta’ perjodu ta’ avviż ta’ tliet xhur, meta Parti ma tkunx ipprovdiet l-informazzjoni meħtieġa taħt l-Artikolu 6 jew ma taqbilx dwar reviżjoni bejn il-pari taħt l-Artikolu 7.
 8.
 Meta r-rikonoxximent tal-ekwivalenza jiġi sospiż skont dan l-Artikolu, fuq talba ta’ Parti, il-Partijiet għandhom jiddiskutu l-kwistjoni fil-Grupp ta’ Ħidma dwar il-Prodotti Organiċi u għandhom jagħmlu kull sforz biex jikkunsidraw il-miżuri possibbli li jippermettu li jerġa’ jkun hemm ir-rikonoxximent tal-ekwivalenza.
 9.
 Fir-rigward ta’ prodotti li mhumiex elenkati fl-Appendiċi A jew B , l-ekwivalenza għandha tiġi diskussa mill-Grupp ta’ Ħidma dwar il-Prodotti Organiċi fuq talba ta’ Parti.
 Artikolu 4: L-importazzjoni u t-tqegħid fis-suq
 1.
 L-Unjoni għandha taċċetta l-importazzjoni fit-territorju tagħha tal-prodotti elenkati fl-Appendiċi A, u t-tqegħid fis-suq ta’ dawk il-prodotti bħala prodotti organiċi, dment li dawk il-prodotti jikkonformaw mal-liġijiet u r-regolamenti tar-Renju Unit elenkati fl-Appendiċi C u jkunu akkumpanjati minn ċertifikat ta’ spezzjoni maħruġ minn korp ta’ kontroll rikonoxxut mir-Renju Unit u indikat lill-Unjoni kif imsemmi fil-paragrafu 3.
 2.
 Ir-Renju Unit għandu jaċċetta l-importazzjoni fit-territorju tiegħu tal-prodotti elenkati fl-Appendiċi B, u t-tqegħid fis-suq ta’ dawk il-prodotti bħala prodotti organiċi, dment li dawk il-prodotti jikkonformaw mal-liġijiet u r-regolamenti tal-Unjoni elenkati fl-Appendiċi D u jkunu akkumpanjati minn ċertifikat ta’ spezzjoni maħruġ minn korp ta’ kontroll rikonoxxut mill-Unjoni u indikat lir-Renju Unit kif imsemmi fil-paragrafu 3.
 3.
 Kull Parti tirrikonoxxi lill-awtoritajiet ta’ kontroll jew lill-korpi ta’ kontroll indikati mill-Parti l-oħra bħala responsabbli għat-twettiq tal-kontrolli rilevanti fir-rigward ta’ prodotti organiċi koperti mir-rikonoxximent ta’ ekwivalenza kif imsemmi fl-Artikolu 3 u għall-ħruġ ta’ ċertifikat ta’ spezzjoni kif imsemmi fil-paragrafi 1 u 2 ta’ dan l-Artikolu bil-għan li jiġu importati u mqiegħda fis-suq fit-territorju tal-Parti l-oħra.
 4.
 Il-Parti importatriċi, f’kooperazzjoni mal-Parti l-oħra, għandha tassenja kodiċijiet numeriċi lil kull awtorità ta’ kontroll u korp ta’ kontroll rilevanti indikati mill-Parti l-oħra.
 Artikolu 5: It-tikkettar
 1.
 Prodotti importati fit-territorju ta’ Parti f’konformità ma’ dan l-Anness għandhom jissodisfaw ir-rekwiżiti għat-tikkettar stabbiliti fil-liġijiet u r-regolamenti tal-Parti importatriċi elenkati fl-Appendiċi C u D. Dawk il-prodotti jista’ jkollhom il-logo organiku tal-Unjoni, kwalunkwe logo organiku tar-Renju Unit jew iż-żewġ logos, kif stabbilit fil-liġijiet u r-regolamenti rilevanti, dment li dawk il-prodotti jikkonformaw mar-rekwiżiti tat-tikkettar għal-logo rispettiv jew għaż-żewġ logos.
 2.
 Il-partijiet jimpenjaw ruħhom li jevitaw kwalunkwe użu ħażin tat-termini li jirreferu għall-produzzjoni organika fir-rigward ta’ prodotti organiċi li huma koperti mir-rikonoxximent tal-ekwivalenza skont dan l-Anness.
 3.
 Il-Partijiet jimpenjaw ruħhom li jipproteġu l-logo organiku tal-Unjoni u kwalunkwe logo organiku tar-Renju Unit stabbiliti fil-liġijiet u fir-regolamenti rilevanti kontra kwalunkwe użu ħażin jew imitazzjoni. Il-Partijiet għandhom jiżguraw li l-logo organiku tal-Unjoni u kwalunkwe logo organiku tar-Renju Unit jintużaw biss għat-tikkettar, għar-reklamar jew għad-dokumenti kummerċjali tal-prodotti organiċi li jikkonformaw mal-liġijiet u mar-regolamenti elenkati fl-Appendiċi C u D.
 Artikolu 6: Skambju ta’ informazzjoni
 1.
 Il-Partijiet għandhom iwettqu l-iskambji tal-informazzjoni rilevanti kollha li għandha x’taqsam mal-implimentazzjoni u l-applikazzjoni ta’ dan l-Anness. B’mod partikolari, sal-31 ta’ Marzu tat-tieni sena wara d-dħul fis-seħħ ta’ dan il-Ftehim, u sal-31 ta’ Marzu ta’ kull sena sussegwenti, kull Parti għandha tibgħat lill-oħra:
 (a)
 rapport li jkun fih informazzjoni fir-rigward tat-tipi u l-kwantitajiet ta’ prodotti organiċi esportati skont dan l-Anness, li jkopri l-perjodu minn Jannar sa Diċembru tas-sena ta’ qabel;
 (b)
 rapport dwar l-attivitajiet ta’ monitoraġġ u ta’ superviżjoni mwettqa mill-awtoritajiet kompetenti tagħha, ir-riżultati miksuba u l-miżuri korrettivi meħuda, li jkopri l-perjodu minn Jannar sa Diċembru tas-sena ta’ qabel; u
 (c)
 id-dettalji tal-irregolaritajiet osservati u l-ksur tal-liġijiet u r-regolamenti elenkati fl-Appendiċi C jew D, kif rilevanti.
 2.
 Kull parti għandha tinnotifika lill-Parti l-oħra mingħajr dewmien żejjed rigward:
 (a)
 kwalunkwe aġġornament tal-lista tal-awtoritajiet kompetenti, awtoritajiet ta’ kontroll u korpi ta’ kontroll tagħhom, inklużi d-dettalji rilevanti tal-kuntatt (b’mod partikolari l-indirizz u l-indirizz tal-Internet);
 (b)
 kwalunkwe bidla jew revoka li tkun beħsiebha twettaq fir-rigward ta’ liġijiet jew regolamenti elenkati fl-Appendiċi C jew l-Appendiċi D, kwalunkwe proposta għal liġijiet jew regolamenti ġodda jew kwalunkwe bidla rilevanti fi proċeduri u prattiki amministrattivi relatati ma’ prodotti organiċi koperti minn dan l-Anness; u
 (c)
 kwalunkwe bidla jew revoka li adottat fir-rigward ta’ liġijiet jew regolamenti elenkati fl-Appendiċi C jew l-Appendiċi D, kwalunkwe leġiżlazzjoni ġdida jew bidla rilevanti fi proċeduri u prattiki amministrattivi relatati ma’ prodotti organiċi koperti minn dan l-Anness.
 Artikolu 7: Evalwazzjonijiet bejn il-pari
 1.
 Wara avviż bil-quddiem ta’ mill-inqas sitt xhur, kull Parti għandha tippermetti li l-uffiċjali jew l-esperti nominati mill-Parti l-oħra jwettqu reviżjonijiet bejn il-pari fit-territorju tagħhom biex jiġi vverifikat li l-awtoritajiet ta’ kontroll u l-korpi ta’ kontroll rilevanti jkunu qed iwettqu l-kontrolli meħtieġa biex jiġi implimentat dan l-Anness.
 2.
 Kull Parti għandha tikkoopera ma’, u tassisti lil, il-Parti l-oħra, safejn huwa permess skont il-liġi applikabbli, fit-twettiq tar-reviżjonijiet bejn il-pari msemmija fil-paragrafu 1, li jistgħu jinkludu żjarat f’uffiċċji tal-awtoritajiet ta’ kontroll u tal-korpi ta’ kontroll rilevanti, ta’ faċilitajiet tal-ipproċessar u ta’ operaturi ċertifikati.
 Artikolu 8: Grupp ta’ Ħidma dwar il-Prodotti Organiċi
 1.
 Il-grupp ta’ Ħidma dwar il-Prodotti Organiċi għandu jassisti lill-Kumitat Speċjalizzat għall-Kummerċ dwar l-Ostakli Tekniċi għall-Kummerċ fil-monitoraġġ u r-reviżjoni tal-implimentazzjoni u fl-iżgurar tal-funzjonament xieraq ta’ dan l-Anness.
 2.
 Il-funzjonijiet tal-Grupp ta’ Ħidma dwar il-Prodotti Organiċi għandhom ikunu dawn li ġejjin:
 (a)
 jiddiskutu kwalunkwe kwistjoni li tinqala’ fl-ambitu ta’ dan l-Anness fuq talba ta’ Parti, inkluża kwalunkwe ħtieġa possibbli għal emendi f’dan l-Anness jew għal kwalunkwe Appendiċi tiegħu;
 (b)
 jiffaċilitaw il-kooperazzjoni fir-rigward ta’ liġijiet, regolamenti, standards u proċeduri li jikkonċernaw il-prodotti organiċi koperti minn dan l-Anness, inklużi diskussjonijiet dwar kwalunkwe kwistjoni teknika jew regolatorja relatata mar-regoli u s-sistemi ta’ kontroll; u
 (c)
 iwettqu diskussjonijiet tekniċi skont l-Artikolu TBT.10 [diskussjonijiet tekniċi] ta’ dan il-Ftehim dwar kwistjonijiet li jaqgħu fil-kamp ta’ applikazzjoni ta’ dan l-Anness.
 APPENDIĊI A
 PRODOTTI ORGANIĊI MIR-RENJU UNIT LI GĦALIHOM L-UNJONI TIRRIKONOXXI L-EKWIVALENZA
 Description
 Kummenti
 Prodotti tal-pjanti mhux ipproċessati
 Annimali ħajjin jew prodotti tal-annimali mhux ipproċessati
 inklu l-Għasel
 Prodotti tal-akkwakultura u l-alka tal-baħar
 Prodotti agrikoli pproċessati biex jintużaw bħala ikel
 Prodotti agrikoli pproċessati biex jintużaw bħala għalf
 Żrieragħ u materjal tal-propagazzjoni
 Il-prodotti organiċi elenkati f’dan l-Appendiċi għandhom ikunu prodotti agrikoli jew tal-akkwakultura mhux ipproċessati li ġew prodotti fir-Renju Unit jew prodotti agrikoli pproċessati għall-użu bħala ikel jew għalf li ġew ipproċessati fir-Renju Unit b’ingredjenti li tkabbru fir-Renju Unit jew li ġew importati fir-Renju Unit f’konformità mal-liġijiet u r-regolamenti tar-Renju Unit.
 APPENDIĊI B
 PRODOTTI ORGANIĊI MILL-UNJONI LI GĦALIHOM IR-RENJU UNIT JIRRIKONOXXI L-EKWIVALENZA
 Description
 Kummenti
 Prodotti tal-pjanti mhux ipproċessati
 Annimali ħajjin jew prodotti tal-annimali mhux ipproċessati
 inklu l-Għasel
 Prodotti tal-akkwakultura u l-alka tal-baħar
 Prodotti agrikoli pproċessati biex jintużaw bħala ikel
 Prodotti agrikoli pproċessati biex jintużaw bħala għalf
 Żrieragħ u materjal tal-propagazzjoni
 Il-prodotti organiċi elenkati f’dan l-Appendiċi għandhom ikunu prodotti agrikoli jew tal-akkwakultura mhux ipproċessati li ġew prodotti fl-Unjoni jew prodotti agrikoli pproċessati għall-użu bħala ikel jew għalf li ġew ipproċessati fl-Unjoni b’ingredjenti li tkabbru fl-Unjoni jew li ġew importati fl-Unjoni f’konformità mal-liġijiet u r-regolamenti tar-Renju Unit.
 APPENDIĊI C
 LIĠIJIET U REGOLAMENTI DWAR IL-PRODOTTI ORGANIĊI APPLIKABBLI FIR-RENJU UNIT
 110
 Il-liġijiet u r-regolamenti li ġejjin applikabbli fir-Renju Unit:
 1.Ir-Regolament (KE) Nru 834/2007 miżmum
 2.Ir-Regolament (KE) Nru 889/2008 miżmum
 3.Ir-Regolament (KE) Nru 1235/2008 miżmum
 4.Ir-regolamenti tal-2009 dwar il-Prodotti Organiċi
 APPENDIĊI D
 LIĠIJIET U REGOLAMENTI DWAR IL-PRODOTTI ORGANIĊI APPLIKABBLI FL-UNJONI
 Il-liġijiet u r-regolamenti li ġejjin applikabbli fl-Unjoni:
 1.Ir-Regolament tal-Kunsill (KE) Nru 834/2007 tat-28 ta’ Ġunju 2007 dwar il-produzzjoni organika u t-tikkettar ta’ prodotti organiċi u li jemenda r-Regolament (KEE) Nru 2092/91
 111
 2.Ir-Regolament tal-Kummissjoni (KE) Nru 889/2008 tal-5 ta’ Settembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta’ prodotti organiċi fir-rigward tal-produzzjoni, it-tikkettar u l-kontroll organiku
 112
 3.Ir-Regolament tal-Kummissjoni (KE) Nru 1235/2008 tat-8 ta’ Diċembru 2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta’ prodotti organiċi minn pajjiżi terzi
 113
 ANNESS-TBT-5: Il-KUMMERĊ TAL-INBID
 Artikolu 1: Kamp ta’ applikazzjoni u definizzjonijiet
 1.Dan l-Anness japplika għall-inbid li jaqa’ taħt l-Intestatura 22.04 tas-Sistema Armonizzata.
 2.Għall-finijiet ta’ dan l-Anness, “inbid prodott fi” tfisser għeneb frisk, most u most f’fermentazzjoni li tbiddlu f’inbid jew ġew miżjuda mal-inbid fit-territorju tal-Parti esportatriċi.
 Artikolu 2: Definizzjonijiet tal-prodotti, prattiki u proċessi enoloġiċi
 1.Il-prattiki enoloġiċi għall-inbid rakkomandati u ppubblikati mill-Organizzazzjoni Internazzjonali tad-Dielja u l-Inbid (“OIV”) għandhom jitqiesu bħala l-istandards internazzjonali rilevanti għall-finijiet ta’ dan l-Anness.
 2.Kull Parti għandha tawtorizza l-importazzjoni u l-bejgħ għall-konsum ta’ nbid prodott fil-Parti l-oħra, jekk dak l-inbid ikun ġie magħmul skont:
 (a)id-definizzjonijiet tal-prodotti awtorizzati f’kull Parti skont il-liġijiet u r-regolamenti msemmija fl-Appendiċi A;
 (b)il-prattiki enoloġiċi stabbiliti f’kull Parti skont il-liġijiet u r-regolamenti msemmija fl-Appendiċi A li jkunu konformi mal-istandards rilevanti tal-OIV; u
 (c) il-prattiki enoloġiċi u r-restrizzjonijiet stabbiliti f’kull Parti li mhumiex skont l-istandards rilevanti tal-OIV, elenkati fl-Appendiċi B.
 3.Il-Kunsill ta’ Sħubija għandu jkollu s-setgħa jemenda l-Appendiċi msemmijin fil-paragrafu 2
 Artikolu 3: Ir-rekwiżiti ta’ ċertifikazzjoni għall-importazzjoni fit-territorji rispettivi tal-Partijiet
 1.Għall-inbid prodott f’Parti u mqiegħed fis-suq tal-Parti l-oħra, id-dokumentazzjoni u ċ-ċertifikazzjoni li jistgħu jkunu meħtieġa minn kwalunkwe Parti għandhom ikunu limitati għal ċertifikat, kif stabbilit fl-Appendiċi C, awtentikat f’konformità mal-liġijiet u r-regolamenti tal-Parti esportatriċi.
 2.Iċ-ċertifikat meħtieġ skont il-paragrafu 1 jista’ jieħu l-forma ta’ dokument elettroniku. L-aċċess għad-dokument elettroniku jew għad-data meħtieġa għall-istabbiliment tiegħu għandu jingħata minn kull Parti fuq talba tal-awtoritajiet kompetenti tal-Parti l-oħra fejn il-prodotti għandhom jiġu rilaxxati għaċ-ċirkolazzjoni libera. Jekk l-aċċess għas-sistemi elettroniċi rilevanti ma jkunx disponibbli, id-data meħtieġa tista’ tintalab ukoll fil-forma ta’ dokument stampat.
 3.Il-Kunsill ta’ Sħubija għandu jkollu s-setgħa li jemenda l-Appendiċi C:
 4.Il-metodi ta’ analiżi rikonoxxuti bħala metodi ta’ referenza mill-OIV u ppubblikati mill-OIV għandhom ikunu l-metodi ta’ referenza biex tiġi stabbilita l-kompożizzjoni analitika tal-inbid fil-kuntest tal-operazzjonijiet ta’ kontroll.
 Artikolu 4: Informazzjoni dwar l-ikel u l-kodiċijiet tal-lott
 1.Sakemm ma jkunx speċifikat mod ieħor f’dan l-Artikolu, it-tikkettar tal-inbid importat u kkummerċjalizzat skont dan il-Ftehim għandu jitwettaq f’konformità mal-liġijiet u r-regolamenti li japplikaw fit-territorju tal-Parti importatriċi.
 2.
 Parti ma għandhiex tirrikjedi li xi waħda mid-dati li ġejjin jew l-ekwivalenti tagħhom jidhru fuq il-kontenitur, it-tikketta, jew l-imballaġġ tal-inbid:
 (a)id-data tal-ippakkjar;
 (b)id-data tal-ibbottiljar,
 (c)id-data tal-produzzjoni jew tal-manifattura;
 (d)id-data tal-iskadenza, id-data “uża sa”, id-data tal-iskadenza għall-użu jew il-konsum, l-iskadenza abbażi ta’ data;
 (e)id-data ta’ durabbiltà minima, id-data ta’ skadenza, l-aħjar kwalità qabel l-iskadenza; jew
 (f)id-data sa meta għandu jinbigħ.
 B’deroga mill-punt (e) tal-ewwel subparagrafu, Parti tista’ titlob li tintwera d-data ta’ durabbiltà minima fuq prodotti li minħabba ż-żieda ta’ ingredjenti li jitħassru malajr, jista’ jkollhom data iqsar ta’ durabbiltà minima minn dik li normalment ikun mistenni mill-konsumatur.
 3.Kull Parti għandha tiżgura li fuq it-tikketta tal-prodotti ppakkjati jiġi indikat kodiċi li jippermetti l-identifikazzjoni tal-lott li għalih jappartjeni l-prodott, skont il-leġiżlazzjoni tal-Parti li tesporta l-prodott ippakkjat. Il-kodiċi tal-lott għandu jkun viżibbli faċilment, jinqara b’mod ċar u ma jitħassarx. Parti ma għandhiex tippermetti l-kummerċjalizzazzjoni ta’ prodotti ppakkjati li ma jikkonformawx mar-rekwiżiti stabbiliti f’dan il-paragrafu.
 4.Kull Parti għandha tippermetti li l-informazzjoni obbligatorja, inklużi t-traduzzjonijiet jew l-indikazzjoni tal-għadd ta’ xarbiet standard jew tal-unitajiet ta’ alkoħol kull meta jkun meħtieġ, jintwerew fuq tikketta supplimentari mwaħħla mal-kontenitur tal-inbid. Tikketti supplimentari jistgħu jitwaħħlu ma’ kontenitur tal-inbid wara l-importazzjoni iżda qabel mal-prodott jitqiegħed fis-suq fit-territorju tal-Parti, dment li l-informazzjoni obbligatorja tintwera b’mod sħiħ u preċiż.
 5.Il-parti importatriċi ma għandhiex tirrikjedi l-wiri fuq it-tikketta ta’ allerġeni li jkunu ntużaw fil-produzzjoni tal-inbid iżda li ma jkunux preżenti fil-prodott finali.
 Artikolu 5: Miżuri tranżizzjonali
 Inbid li, fid-data tad-dħul fis-seħħ ta’ dan il-Ftehim, ġie prodott, deskritt u ttikkettat skont il-liġijiet u r-regolamenti ta’ Parti iżda b’mod li ma jikkonformax ma’ dan l-Anness, jista’ jibqa’ jiġi ttikkettat u mqiegħed fis-suq kif ġej:
 (a)
 minn grossisti jew produtturi, għal perjodu ta’ sentejn mid-dħul fis-seħħ ta’ dan il-Ftehim; u
 (b)
 mill-bejjiegħa bl-imnut, sakemm jispiċċaw il-ħażniet.
 Artikolu 6: Skambju tal-informazzjoni
 Il-partijiet għandhom jikkooperaw u jiskambjaw informazzjoni dwar kwalunkwe kwistjoni rilevanti għall-implimentazzjoni ta’ dan l-Anness fi ħdan il-Kumitat Speċjalizzat għall-Kummerċ dwar l-Ostakli Tekniċi għall-Kummerċ.
 Artikolu 7: Rieżami
 Mhux aktar tard minn tliet snin mid-dħul fis-seħħ ta’ dan il-Ftehim, il-Partijiet għandhom jikkunsidraw passi ulterjuri biex jiffaċilitaw il-kummerċ fl-inbid bejn il-Partijiet.
 APPENDIĊI A — LIĠIJIET U REGOLAMENTI TAL-PARTIJIET
 Liġijiet u regolamenti tar-Renju Unit
 114
 Il-liġijiet u r-regolamenti msemmijin fl-Artikolu 2(2) li jikkonċernaw:
 a)id-definizzjonijiet tal-prodott:
 (I)Ir-Regolament (UE) Nru 1308/2013 miżmum, b’mod partikolari r-regoli tal-produzzjoni fis-settur tal-inbid, skont l-Artikoli 75, 81 u 91, il-Parti IV tal-Anness II u l-Parti II tal-Anness VII ta’ dak ir-Regolament u r-regoli ta’ implimentazzjoni tiegħu, inklużi l-modifiki sussegwenti;
 (II)Ir-Regolament Delegat tal-Kummissjoni (UE) 2019/33 miżmum, b’mod partikolari l-Artikoli 47, minn 52 sa 54 u l-Annessi III, V u VI ta’ dak ir-Regolament, inklużi l-modifiki sussegwenti;
 (III)Ir-Regolament (UE) Nru 1169/2011 u r-regoli ta’ implimentazzjoni tiegħu miżmumin, inklużi modifiki sussegwenti;
 b)Prattiki enoloġiċi u restrizzjonijiet:
 (I)Ir-Regolament (UE) Nru 1308/2013 miżmum, b’mod partikolari l-prattiki enoloġiċi u r-restrizzjonijiet skont l-Artikoli 80 u 83 u l-Anness VIII ta’ dak ir-Regolament u r-regoli ta’ implimentazzjoni tiegħu, inklużi l-modifiki sussegwenti;
 (II)ir-Regolament Delegat tal-Kummissjoni (UE) 2019/934 miżmum, inklużi l-modifiki sussegwenti.
 Liġijiet u regolamenti tal-Unjoni:
 Il-liġijiet u r-regolamenti msemmijin fl-Artikolu 2(2) li jikkonċernaw:
 a)id-definizzjonijiet tal-prodott:
 (I)Ir-Regolament (UE) Nru 1308/2013 tal-Parlament Ewropew u tal-Kunsill
 115
 , b’mod partikolari r-regoli tal-produzzjoni fis-settur tal-inbid, skont l-Artikoli 75, 81 u 91, il-Parti IV tal-Anness II u l-Parti II tal-Anness VII ta’ dak ir-Regolament u r-regoli ta’ implimentazzjoni tiegħu, inklużi l-modifiki sussegwenti;
 (II)Ir-Regolament Delegat tal-Kummissjoni (UE) 2019/33
 116
 , b’mod partikolari l-Artikoli 47, minn 52 sa 54 u l-Annessi III, V u VI ta’ dak ir-Regolament, inklużi l-modifiki sussegwenti;
 (III)Ir-Regolament (UE) Nru 1169/2011 tal-Parlament Ewropew u tal-Kunsill
 117
 , inklużi l-modifiki sussegwenti.
 a)Prattiki enoloġiċi u restrizzjonijiet:
 (I)Ir-Regolament (UE) Nru 1308/2013, b’mod partikolari l-prattiki enoloġiċi u r-restrizzjonijiet skont l-Artikoli 80 u 83 u l-Anness VIII ta’ dak ir-Regolament u r-regoli ta’ implimentazzjoni tiegħu, inklużi l-modifiki sussegwenti;
 (II)Ir-Regolament Delegat tal-Kummissjoni (UE) 2019/934
 118
 , inklużi l-modifiki sussegwenti.
 APPENDIĊI B — PRATTIKI ENOLOĠIĊI ADDIZZJONALI U RESTRIZZJONIJIET AĊĊETTATI B’MOD KONĠUNT MILL-PARTIJIET
 (1)
 Il-most ikkonċentrat, il-most ikkonċentrat rettifikat u s-sukrożju jistgħu jintużaw għall-arrikkiment u ż-żieda ta’ ħlewwa skont il-kundizzjonijiet speċifiċi u limitati stabbiliti fil-Parti I tal-Anness VIII tar-Regolament (UE) Nru 1308/2013 u fil-Parti I tal-Anness VIII tar-Regolament (UE) Nru 1308/2013 Miżmum, soġġett għall-esklużjoni tal-użu ta’ dawn il-prodotti fi stat rikostitwit f’inbejjed koperti minn dan il-Ftehim.
 (2)
 Iż-żieda tal-ilma fil-produzzjoni tal-inbid mhix permessa, ħlief meta tkun meħtieġa minħabba neċessità teknika speċifika.
 (3)
 Il-karfa friska tista’ tintuża fil-kundizzjonijiet speċifiċi u limitati stabbiliti fl-entrata 11.2 tat-Tabella 2 tal-Parti A tal-Anness I tar-Regolament Delegat tal-Kummissjoni (UE) 2019/934 u fl-entrata 11.2 tat-Tabella 2 tal-Parti A tal-Anness I tar-Regolament Delegat tal-Kummissjoni (UE) 2019/934 Miżmum.
 APPENDIĊI C — MUDELL GĦALL-AWTOĊERTIFIKAZZJONI GĦALL-INBID IMPORTAT [MILL-UNJONI EWROPEA/MIR-RENJU UNIT] [FIR-RENJU UNIT/FL-UNJONI EWROPEA] (1)
 1. Esportatur (isem u indirizz)
 2. Nru tas-serje (2)
 3. Importatur (isem u indirizz)
 4. L-awtorità kompetenti fil-post tad-dispaċċ [fl-Unjoni Ewropea/fir-Renju Unit] (3)
 5. Timbru doganali (għall-użu uffiċjali [tal-Unjoni Ewropea/tar-Renju Unit] biss)
 6. Il-mezzi tat-trasport u d-dettalji tat-trasport (4)
 7. Il-post tal-ħatt (jekk differenti minn 3)
 8. Id-deskrizzjoni tal-prodott importat (5)
 9. Il-kwantità fi l/hl/kg
 10. L-għadd ta’ kontenituri (6)
 11. Ċertifikat
 “Il-prodott deskritt hawn fuq huwa maħsub għall-konsum dirett mill-bniedem u jikkonforma mad-definizzjonijiet u l-prattiki enoloġiċi awtorizzati skont l-Anness TBT-5: Il-Kummerċ fl-Inbid tal-Ftehim ta’ Kummerċ u ta’ Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra. Ġie prodott minn produttur li huwa soġġett għall-ispezzjoni u s-superviżjoni mill-awtorità kompetenti li ġejja (7):
 Il-konsenjatur li jiċċertifika l-informazzjoni ta’ hawn fuq (8)
 L-identifikazzjoni tal-konsenjatur (9)
 Post, data u firma tal-konsenjatur
 (1)Skont l-Artikolu 3(1) tal-Anness TBT-5: Il-Kummerċ fl-Inbid tal-Ftehim ta’ Kummerċ u ta’ Kooperazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra.
 (2)Indika n-numru tat-traċċabbiltà tal-kunsinna, jiġifieri numru tas-serje li jidentifika l-kunsinna fir-rekords tal-esportatur.
 (3)Indika l-isem sħiħ, l-indirizz u d-dettalji ta’ kuntatt tal-awtorità kompetenti f’wieħed mill-Istati Membri tal-Unjoni Ewropea jew fir-Renju Unit minn fejn tiġi esportata l-konsenja li hija responsabbli biex tivverifika l-informazzjoni msemmija f’dan iċ-ċertifikat.
 (4)Indika t-trasport użat għall-konsenja lejn il-punt tad-dħul fl-Unjoni Ewropea jew fir-Renju Unit; Speċifika l-mezz tat-trasport (bastiment, ajruplan, eċċ.), agħti l-isem tal-mezz tat-trasport (isem il-bastiment, in-numru tat-titjira, eċċ.)
 (5)Agħti l-informazzjoni li ġejja:
 -id-deskrizzjoni kummerċjali, kif tidher fuq it-tikketta,
 -isem il-produttur:
 -ir-reġjuni tal-vitikultura
 -l-isem tal-pajjiż tal-produzzjoni (wieħed mill-Istati Membri tal-Unjoni Ewropea, jew ir-Renju Unit),
 -l-isem l-indikazzjoni ġeografika, jekk rilevanti;
 -il-qawwa alkoħolika totali skont il-volum,
 -il-kulur tal-prodott (indika “aħmar”, “rożè”, “roża” jew “abjad” biss),
 -Il-kodiċi tan-Nomenklatura Magħquda (il-kodiċi NM).
 (6)Kontenitur ifisser reċipjent għall-inbid li jkun jesa’ inqas minn 60 litru. L-għadd ta’ kontenituri jista’ jkun l-għadd ta’ fliexken.
 (7)Indika l-isem sħiħ, l-indirizz u d-dettalji ta’ kuntatt tal-awtorità kompetenti rilevanti f’wieħed mill-Istati Membri tal-Unjoni Ewropea jew fir-Renju Unit.
 (8)Indika l-isem sħiħ, l-indirizz u d-dettalji ta’ kuntatt tal-konsenjatur.
 (9)Indika:
 -Għall-Unjoni Ewropea: in-numru tas-sisa tas-Sistema għall-Iskambju ta’ Data dwar is-Sisa (SEED), jew in-numru tal-VAT f’każ li l-konsenjatur ma jkollu l-ebda numru tas-SEED, jew ir-referenza għan-numru fil-lista jew fir-reġistru previst fl-Artikolu 8(3) tar-Regolament Delegat tal-Kummissjoni (UE) Nru 2018/273
 119
 ;
 -Għar-Renju Unit: in-numru tas-sisa tas-Sistema għall-Iskambju ta’ Data dwar is-Sisa (SEED, System of Exchange of Excise Data), jew in-numru tal-VAT f’każ li l-konsenjatur ma jkollu l-ebda numru tas-SEED, jew referenza għan-numru WSB.
 ANNESS TBT-XX — L-ARRANĠAMENT IMSEMMI FL-ARTIKOLU TBT.9(4) GĦALL-ISKAMBJU REGOLARI TA’ INFORMAZZJONI FIR-RIGWARD TAS-SIKUREZZA TA’ PRODOTTI MHUX TAL-IKEL U L-MIŻURI PREVENTIVI, RESTRITTIVI U KORRETTIVI RELATATI
 [Dan l-Anness għandu jistabbilixxi arranġament għall-iskambju regolari tal-informazzjoni bejn is-Sistema ta’ Twissija Bikrija tal-Unjoni għall-prodotti mhux tal-ikel (RAPEX), jew is-suċċessur tagħha, u l-bażi tad-data tar-Renju Unit relatata mas-sorveljanza tas-suq u s-sigurtà tal-prodotti stabbilita skont ir-Regolamenti Ġenerali dwar is-Sikurezza tal-Prodotti tal-2005, jew is-suċċessur tagħha.
 F’konformità mal-Artikolu TBT.9(8), l-arranġament għandu jispeċifika it-tip ta’ informazzjoni li għandha tiġi skambjata, il-modalitajiet għall-iskambju u l-applikazzjoni tar-regoli dwar il-kunfidenzjalità u l-protezzjoni ta’ data personali.]
 ANNESS TBT-ZZ — L-ARRANĠAMENT IMSEMMI FL-ARTIKOLU TBT.9(5) GĦALL-ISKAMBJU REGOLARI TA’ INFORMAZZJONI RIGWARD IL-MIŻURI MEĦUDA FUQ IL-PRODOTTI MHUX TAL-IKEL MHUX KONFORMI, GĦAJR DAWK KOPERTI MILL-ARTIKOLU TBT.9(4)
 [Dan l-Anness għandu jistabbilixxi arranġament dwar l-iskambju regolari ta’ informazzjoni, inkluż l-iskambju ta’ informazzjoni b’mezzi elettroniċi, dwar miżuri meħuda fuq prodotti mhux tal-ikel mhux konformi, minbarra dawk koperti mill-Artikolu TBT.9(4).
 F’konformità mal-Artikolu TBT.9(8), l-arranġament għandu jispeċifika it-tip ta’ informazzjoni li għandha tiġi skambjata, il-modalitajiet għall-iskambju u l-applikazzjoni tar-regoli dwar il-kunfidenzjalità u l-protezzjoni ta’ data personali.]
 ANNESS CUSTMS-1: OPERATURI EKONOMIĊI AWTORIZZATI
 Artikolu 1 Kriterji għat-trattament tal-Operaturi Ekonomiċi Awtorizzati
 1. Il-kriterji speċifikati għall-kwalifika ta’ Operatur Ekonomiku Awtorizzat (OEA) imsemmijin fl-Artikolu CUSTMS.9 [Operaturi Ekonomiċi Awtorizzati] ta’ dan il-Ftehim, għandhom jiġu stabbiliti mil-liġijiet, ir-regolamenti jew il-proċeduri tal-Partijiet. Il-kriterji speċifikati, li għandhom jiġu ppubblikati, għandhom jinkludu:
 (a) UE: in-nuqqas ta’ kwalunkwe ksur serju jew ksur ripetut tal-leġiżlazzjoni doganali u tar-regoli tat-tassazzjoni, inkluż ebda rekord ta’ reati kriminali serji marbuta mal-attività ekonomika tal-applikant;
 (b) il-wiri, min-naħa tal-applikant, ta’ livell għoli ta’ kontroll tal-operazzjonijiet tiegħu u tal-fluss ta’ merkanzija, permezz ta’ sistema ta’ ġestjoni tar-reġistri kummerċjali u, fejn xieraq, tat-trasport, li tippermetti kontrolli doganali xierqa;
 (c) is-solvenza finanzjarja, li għandha titqies bħala ppruvata fejn l-applikant ikollu pożizzjoni finanzjarja tajba, li tippermettilu jissodisfa l-impenji tiegħu, b’kunsiderazzjoni xierqa tal-karatteristiċi tat-tip ta’ attività kummerċjali konċernata; u
 (d) standards xierqa ta’ sigurtà u sikurezza li għandhom jitqiesu bħala ssodisfati meta l-applikant juri li huwa jżomm miżuri xierqa sabiex jiżgura s-sigurtà u s-sikurezza tal-katina tal-provvista internazzjonali inkluż fl-oqsma tal-integrità fiżika u l-kontrolli tal-aċċess, proċessi loġistiċi u trattament ta’ tipi speċifiċi ta’ oġġetti, persunal u identifikazzjoni tas-sħab kummerċjali tiegħu.
 2. Il-kriterji speċifikati sabiex wieħed jikkwalifika bħala Operatur Ekonomiku Awtorizzat ma għandhomx jitfasslu jew jiġu applikati sabiex jippermettu jew joħolqu diskriminazzjoni arbitrarja jew mhux ġustifikata bejn l-operaturi fejn jipprevalu l-istess kundizzjonijiet. Dawn il-kriterji għandhom jippermettu li l-impriżi ta’ daqs żgħir u medju jikkwalifikaw biex joperaw bħala Operaturi Ekonomiċi Awtorizzati (OEA).
 3. Il-programm ta’ sħubija kummerċjali msemmi fl-Artikolu CUSTMS.9 [Operaturi Ekonomiċi Awtorizzati] ta’ dan il-Ftehim għandu jinkludi t-trattament li ġej:
 (a) il-kunsiderazzjoni pożittiva tal-istatus ta’ OEA mill-Parti l-oħra fil-valutazzjoni tar-riskju tagħha sabiex jitnaqqsu l-ispezzjonijiet jew il-kontrolli u f’miżuri oħra relatati mas-sigurtà u s-sikurezza;
 (b) l-għoti ta’ prijorità lill-ispezzjoni tal-kunsinni koperti minn dikjarazzjonijiet fil-qosor tal-ħruġ jew tad-dħul ippreżentati minn OEA, jekk l-awtorità doganali tiddeċiedi li tipproċedi bi spezzjoni;
 (c) il-kunsiderazzjoni tal-istatus ta’ OEA mogħti mill-Parti l-oħra bil-għan li l-OEA jiġi ttrattat bħala sieħeb sigur u sikur meta jiġu vvalutati r-rekwiżiti tas-sħab kummerċjali għal applikanti fl-ambitu tal-Programm tagħha stess; u
 (d) it-tentattiv li tistabbilixxi mekkaniżmu konġunt ta’ kontinwità tan-negozju sabiex ikun hemm rimedju għat-tfixkil fl-influss kummerċjali pprovokati minn żidiet fil-livelli ta’ allert, l-għeluq ta’ fruntieri u/jew diżastri naturali, emerġenzi perikolużi jew inċidenti oħra maġġuri, fejn merkanzija ta’ prijorità mibgħuta mill-OEA tista’ tiġi ffaċilitata u mibgħuta bl-aktar mod rapidu possibbli mill-awtoritajiet doganali tal-Partijiet.
 Artikolu 2 Ir-rikonoxximent reċiproku u r-responsabbiltà għall-implimentazzjoni
 1. L-istatus ta’ OEA skont il-programmi ta’ sħubija kummerċjali tal-Unjoni u tar-Renju Unit huwa rikonoxxut bħala kompatibbli u d-detenturi tal-istatus ta’ OEA mogħti f’kull programm għandhom jiġu ttrattati b’mod konformi mal-Artikolu 4.
 2. Il-programmi ta’ sħubija kummerċjali konċernati huma:
 a) L-Operatur Ekonomiku Awtorizzat tal-Unjoni Ewropea (sigurtà u sikurezza). (il-punt (b) tal-Artikolu 38(2) tal-KDU) u
 b) Il-programm tal-Operatur Ekonomiku Awtorizzat tar-Renju Unit (sikurezza u sigurtà) (is-subparagrafu (b) tal-Artikolu 38(2) tal-KDU, kif miżmum fid-dritt nazzjonali tar-Renju Unit.)
 3. L-awtoritajiet doganali, kif definit fl-Artikolu OTH.1(b) [Definizzjonijiet] (l-“awtoritajiet doganali”), huma responsabbli mill-implimentazzjoni tad-dispożizzjonijiet f’dan l-Anness.
 Artikolu 3 Komparabbiltà
 1. Il-Partijiet għandhom jikkooperaw biex iżommu l-kompatibbiltà tal-istandards applikati għal kull programm fir-rigward tal-kwistjonijiet li ġejjin:
 (a) il-proċess ta’ applikazzjoni għall-għoti ta’ status ta’ OEA lill-operaturi;
 (b) il-valutazzjoni tal-applikazzjonijiet għall-istatus ta’ OEA;
 (c) l-għoti ta’ status ta’ OEA; u
 (d) il-ġestjoni, il-monitoraġġ, is-sospensjoni u, ir-rivalutazzjoni, u r-revoka tal-istatus ta’ OEA.
 Il-Partijiet għandhom jiżguraw li l-awtoritajiet doganali tagħhom jimmonitorjaw il-konformità ta’ kull min hu OEA mal-kundizzjonijiet u mal-kriterji rilevanti.
 2. Il-Partijiet għandhom ilestu programm ta’ ħidma konġunt li jistabbilixxi għadd minimu ta’ validazzjonijiet konġunti tad-detenturi ta’ status ta’ OEA mogħti skont kull programm ta’ sħubija kummerċjali li jrid jitlesta sa mhux aktar tard mill-aħħar tal-2021.
 3. Il-Partijiet għandhom jiżguraw li l-programmi ta’ sħubija kummerċjali joperaw skont l-istandards rilevanti tal-Qafas SAFE.
 Artikolu 4 Trattament tad-detenturi tal-istatus
 1. Kull Parti għandha tipprovdi trattament komparabbli ma’ dak mogħti lil kull OEA skont il-programm ta’ sħubija kummerċjali tal-Parti l-oħra. Dan it-trattament għandu jinkludi b’mod partikolari t-trattament stabbilit fil-paragrafu 3 tal-Artikolu 1.
 2. Kull Parti tista’ tissospendi t-trattament imsemmi fil-paragrafu 3 tal-Artikolu 1 lil OEA skont il-programm ta’ sħubija kummerċjali tal-Parti l-oħra skont dan il-Ftehim jekk dak l-OEA ma jibqax jikkonforma mar-rekwiżiti legali. Tali sospensjoni għandha tiġi kkomunikata minnufih lill-awtorità doganali l-oħra flimkien ma’ kull informazzjoni addizzjonali dwar il-bażi għas-sospensjoni, kif xieraq.
 3. Kull Parti għandha tinforma minnufih lill-Parti l-oħra f’dawk il-każi fejn tidentifika xi irregolarità mwettqa minn OEA awtorizzat mill-awtorità doganali l-oħra sabiex din tkun tista’ tieħu deċiżjoni infurmata dwar ir-revoka jew is-sospensjoni possibbli tas-sħubija tal-operatur konċernat.
 Artikolu 5 Skambju ta’ informazzjoni u komunikazzjoni
 1.Il-Partijiet għandhom jagħmlu ħilithom biex jikkomunikaw b’mod effettiv ma’ xulxin fl-implimentazzjoni ta’ dan il-Ftehim. Għandhom jiskambjaw informazzjoni u jrawmu l-komunikazzjoni dwar il-programmi ta’ sħubija kummerċjali tagħhom b’mod partikolari billi:
 (a) jipprovdu aġġornamenti dwar l-operazzjoni u l-iżvilupp tal-programmi ta’ sħubija kummerċjali tagħhom fil-ħin;
 (b) jimpenjaw ruħhom fi skambji ta’ informazzjoni, li jkunu ta’ benefiċċju b’mod reċiproku, dwar is-sigurtà tal-katina tal-provvista;
 (c) jinnominaw il-punti ta’ kuntatt għall-programmi ta’ sħubija kummerċjali rispettivi tagħhom u jagħtu d-dettalji ta’ kuntatt ta’ dawk il-punti ta’ kuntatt lill-Parti l-oħra; u
 (d) jiffaċilitaw il-komunikazzjoni effettiva bejn l-aġenziji bejn id-Direttorat Ġenerali għat-Tassazzjoni u l-Unjoni Doganali tal-Kummissjoni Ewropea u Her Majesty’s Revenue and Customs biex jissaħħu l-prattiki tal-ġestjoni tar-riskju skont il-programmi ta’ sħubija kummerċjali rispettivi tagħhom fir-rigward tas-sigurtà tal-katina tal-provvista min-naħa tal-OEA.
 2. L-informazzjoni u d-data relatata għandhom jiġu skambjati b’mod sistematiku permezz ta’ mezzi elettroniċi.
 3. Id-data li għandha tiġi skambjata dwar l-OEA għandha tinkludi:
 (a) l-isem;
 (b) l-indirizz;
 (c) l-istatus tas-sħubija;
 (d) id-data tal-validazzjoni jew tal-awtorizzazzjoni;
 (e) is-sospensjonijiet u r-revoki;
 (f) in-numru uniku tal-awtorizzazzjoni jew tal-identifikazzjoni (f’forma ddeterminata b’mod reċiproku mill-awtoritajiet doganali); u
 (g) dettalji oħra li jistgħu jiġu ddeterminati b’mod reċiproku bejn l-awtoritajiet doganali, soġġetti, fejn applikabbli, għal kwalunkwe salvagwardja neċessarja.
 L-iskambju ta’ data għandu jibda bid-dħul fis-seħħ ta’ dan il-ftehim.
 4. Il-Partijiet għandhom jagħmlu ħilithom kollha biex jistabbilixxu, fi żmien sitt xhur mid-dħul fis-seħħ ta’ dan il-Ftehim, arranġament għal skambju kompletament awtomatizzat tad-data msemmi fil-paragrafu 3, u fi kwalunkwe każ għandhom jimplimentaw tali arranġament mhux aktar tard minn sena wara d-dħul fis-seħħ ta’ dan il-Ftehim.
 Artikolu 6 Trattament tad-data
 Kull skambju ta’ informazzjoni bejn il-Partijiet skont dan l-Anness għandu jkun mutatis mutandis soġġett għall-kunfidenzjalità u l-protezzjoni tal-informazzjoni stabbilita fl-Artikolu 12 [Skambju ta’ informazzjoni u kunfidenzjalità] tal-Protokoll dwar l-Assistenza Amministrattiva Reċiproka fi Kwistjonijiet Doganali.
 Artikolu 7 Konsultazzjoni u Rieżami
 Il-Kumitat Kummerċjali Speċjalizzat dwar il-Kooperazzjoni Doganali u r-Regoli ta’ Oriġini għandu jwettaq rieżami tal-implimentazzjoni tad-dispożizzjonijiet ta’ dan l-Anness b’mod regolari. Dan ir-rieżami għandu jinkludi:
 (a) validazzjonijiet konġunti tal-OEA li jingħataw status minn kull Parti sabiex jidentifikaw il-punti b’saħħithom u dawk dgħajfa fl-implimentazzjoni ta’ dan l-Anness;
 (b) skambji ta’ fehmiet dwar id-data li għandha tiġi kondiviża u t-trattament tal-operaturi.
 Artikolu 8 Sospensjoni u diskontinwità
 1.Parti tista’ ssegwi l-proċedura stabbilita fil-paragrafu 2 fil-każ li tirriżulta waħda miċ-ċirkostanzi li ġejjin:
 a)Qabel jew fi żmien tliet xhur mid-dħul fis-seħħ ta’ dan il-Ftehim il-Parti l-oħra tkun għamlet bidliet materjali fid-dispożizzjonijiet legali msemmija fil-paragrafu 2 tal-Artikolu 2 li ġew ivvalutati sabiex jiġi stabbilit li l-programmi ta’ sħubija kummerċjali huma kompatibbli, b’tali mod li l-kompatibbiltà meħtieġa għar-rikonoxximent skont il-paragrafu 1 tal-Artikolu 2 ma baqgħetx teżisti.
 b)Id-dispożizzjonijiet skont il-paragrafu 2 tal-Artikolu 5 [Skambju ta’ informazzjoni u komunikazzjoni] ma jkunux operazzjonali.
 2.Fil-każ li sseħħ xi waħda miċ-ċirkostanzi stabbiliti fil-punti (a) jew (b) tal-paragrafu 1, Parti tista’ tissospendi r-rikonoxximent previst fil-paragrafu 1 tal-Artikolu 2 [Rikonoxximent reċiproku u r-responsabbiltà għall-implimentazzjoni] 60 jum wara li tinnotifika lill-Parti l-oħra bl-intenzjoni tagħha.
 3.Meta parti tinnotifika l-intenzjoni tagħha li tissospendi r-rikonoxximent previst fil-paragrafu 1 tal-Artikolu 2 [Rikonoxximent reċiproku u r-responsabbiltà għall-implimentazzjoni] f’konformità mal-paragrafu 2 ta’ dan l-Artikolu, il-Parti l-oħra tista’ titlob konsultazzjonijiet fil-Kumitat Speċjalizzat għall-Kummerċ dwar il-Kooperazzjoni Doganali u r-Regoli tal-Oriġini. Dawn il-konsultazzjonijiet għandhom isiru fi żmien 60 jum mit-talba.
 4.Parti tista’ ssegwi l-proċedura stabbilita fil-paragrafu 5 fil-każ li tirriżulta waħda miċ-ċirkostanzi li ġejjin:
 a)Il-Parti l-oħra tibdel il-programm tagħha ta’ OEA jew l-implimentazzjoni tagħha ta’ dan il-programm b’tali mod li l-kompatibbiltà meħtieġa għar-rikonoxximent skont il-paragrafu 1 tal-Artikolu 2 [Rikonoxximent reċiproku u r-responsabbiltà għall-implimentazzjoni] ma tibqax teżisti;
 b)Il-validazzjonijiet konġunti previsti fil-paragrafu 2 tal-Artikolu 3 [Kompatibbiltà] ma jikkonfermawx il-kompatibbiltà tal-programmi OEA rispettivi tal-Partijiet.
 5.Fil-każ li tirriżulta xi waħda miċ-ċirkostanzi stabbiliti fil-punti (a) u (b) tal-paragrafu 4, Parti tista’ titlob konsultazzjonijiet mal-Parti l-oħra fil-qafas tal-Kumitat Speċjalizzat għall-Kummerċ dwar il-Kooperazzjoni Doganali u r-Regoli tal-Oriġini. Dawn il-konsultazzjonijiet għandhom isiru fi żmien 60 jum mit-talba. Jekk 90 jum wara t-talba Parti tkun għadha tqis li l-kompatibbiltà meħtieġa għar-rikonoxximent skont il-paragrafu 1 tal-Artikolu 2 [Rikonoxximent reċiproku u r-responsabbiltà għall-implimentazzjoni ] ma tkunx għadha teżisti, tista’ tinnotifika lill-Parti l-oħra bl-intenzjoni tagħha li tissospendi r-rikonoxximent tal-programm tagħha. Is-sospensjoni għandha tidħol fis-seħħ 30 jum wara n-notifika.
 ANNESS SERVIN-1: MIŻURI EŻISTENTI
 Noti introduttivi
 1.
 L-Iskedi tar-Renju Unit u tal-Unjoni jistabbilixxu, skont l-Artikolu SERVIN 2.7 [Miżuri mhux konformi — liberalizzazzjoni tal-investiment], l-Artikolu SERVIN.3.6 [Miżuri mhux konformi — Kummerċ Transfruntier fis-servizzi] , u l-Artikolu SERVIN 5.50 [Miżuri mhux konformi — Servizzi legali] ir-riżervi meħuda mir-Renju Unit u mill-Unjoni fir-rigward ta’ miżuri eżistenti li ma jikkonformawx mal-obbligi imposti minn:
 (a)L-Artikoli SERVIN.2.2 [Aċċess għas-suq — Liberalizzazzjoni tal-investiment] jew SERVIN.3.2 [Aċċess għas-suq — Kummerċ transfruntier fis-servizzi];
 (b)L-Artikolu SERVIN.3.3 [Preżenza lokali — Kummerċ transfruntier fis-servizzi];
 (c)l-Artikoli SERVIN.2.3 [Trattament nazzjonali – Liberalizzazzjoni tal-investiment] jew SERVIN.3.4 [Trattament nazzjonali - Kummerċ transfruntier fis-servizzi];
 (d)l-Artikoli SERVIN. 2.4 [Trattament tan-nazzjon l-aktar iffavorit – Liberalizzazzjoni tal-investiment], jew SERVIN.3.5 [Trattament tan-nazzjon l-aktar iffavorit - Kummerċ transfruntier fis-servizzi];
 (e)L-Artikolu SERVIN.2.5 (Maniġment superjuri u bordijiet tad-diretturi)];
 (f)L-Artikolu SERVIN.2.6 [Rekwiżiti tal-prestazzjoni]; jew
 (g)L-Artikolu SERVIN.5.49 [Obbligi – Servizzi legali].
 2. Ir-riżervi ta’ Parti huma mingħajr preġudizzju għad-drittijiet u l-obbligi tal-Partijiet skont il-GATS.
 3. Kull riżerva tistabbilixxi l-elementi li ġejjin:
 (a)“settur” tirreferi għas-settur ġenerali li fih issir ir-riżerva;
 (b)“Subsettur” tirreferi għas-settur speċifiku li fih issir ir-riżerva;
 (c)“klassifikazzjoni tal-industrija” tirreferi, jekk applikabbli, għall-attività koperta bir-riżerva skont is-CPC, ISIC Rev. 3.1, jew kif deskritt espressament mod ieħor f’dik ir-riżerva;
 (d)“tip ta’ riżerva” tispeċifika l-obbligu msemmi fil-paragrafu 1 li għalih tittieħed riżerva;
 (e)“livell ta’ gvern” tindika l-livell ta’ gvern li jżomm il-miżura li għaliha tittieħed riżerva;
 (f)“miżuri” tidentifika l-liġijiet jew miżuri oħra kif ikkwalifikati, fejn indikat, mill-element “deskrizzjoni” li għalihom tittieħed ir-riżerva. “Miżura” ċitata fl-element “miżuri”:
 (I)tfisser il-miżura kif emendata, issoktata jew imġedda mid-data tad-dħul fis-seħħ ta’ dan il-Ftehim;
 (II)tinkludi kwalunkwe miżura subordinata adottata jew miżmuma taħt l-awtorità ta’ u konsistenti mal-miżura; u
 (III)fir-rigward tal-iskeda tal-Unjoni Ewropea tinkludi kwalunkwe liġi jew miżura oħra li timplimenta direttiva fil-livell tal-Istati Membri; u
 (g)“deskrizzjoni” tistabbilixxi l-aspetti mhux konformi tal-miżura eżistenti li għaliha tittieħed ir-riżerva.
 4.
 Għal aktar ċertezza, jekk Parti tadotta miżura ġdida fil-livell ta’ gvern differenti minn dak li fih tkun ittieħdet oriġinarjament ir-riżerva, u din il-miżura l-ġdida effettivament tissostitwixxi — fit-territorju li tapplika għalih — l-aspett mhux konformi tal-miżura oriġinali ċitat fl-element “miżuri”, il-miżura l-ġdida għandha titqies li tikkostitwixxi “modifika” għall-miżura oriġinali fit-tifsira tal-Artikolu SERVIN.2.7(1)(c) [Miżuri mhux konformi — Liberalizazzjoni tal-investiment]; L-Artikolu SERVIN.3.6 (1)(c) [Miżuri mhux konformi — Kummerċ transfruntier fis-servizzi]; l-Artikolu 4.5(c) [Miżuri mhux konformi — Dħul u soġġorn temporanju ta’ persuni fiżiċi għal skopijiet ta’ negozju] u l-Artikolu SERVIN.5.50 [Miżuri mhux konformi – Servizzi legali].
 5.
 Fl-interpretazzjoni ta’ riżerva, għandhom jiġu kkunsidrati l-elementi kollha tar-riżerva. Riżerva għandha tiġi interpretata fid-dawl tal-obbligi rilevanti tal-Kapitoli jew tat-Taqsimiet, li fuq il-bażi tagħhom tittieħed ir-riżerva. L-element tal-“miżuri” għandu jirbaħ fuq l-elementi l-oħra kollha.
 6.
 Għall-finijiet tal-Iskedi tar-Renju Unit u tal-Unjoni:
 (a)“ISIC Rev 3.1” tfisser il-Klassifika Industrijali Standard Internazzjonali tal-Attivitajiet Ekonomiċi Kollha kif stipulat fid-Dokumenti dwar l-Istatistika, Serje M, Nru 4, ISIC Rev. 3.1, 2002 tal-Uffiċċju tal-Istatistika tan-Nazzjonijiet Uniti;
 (b)“CPC” tfisser il-Klassifikazzjoni Proviżorja Ċentrali tal-Prodotti (Statistical Papers Series M No. 77, Department of International Economic and Social Affairs, Statistical Office of the United Nations, New York, 1991).
 7.
 Għall-finijiet tal-Iskedi tar-Renju Unit u tal-Unjoni, riżerva għal rekwiżit li jkun hemm preżenza lokali fit-territorju tal-Unjoni jew tar-Renju Unit tittieħed fid-dawl tal-Artikolu SERVIN 3.3 [Preżenza Lokali] , u mhux tal-Artikolu SERVIN 3.2 [Aċċess għas-Suq] jew SERVIN 3.4 [Trattament nazzjonali]. Barra minn hekk, rekwiżit bħal dan ma jitqiesx bħala riżerva fid-dawl tal-Artikolu SERVIN.2.3 [Trattament nazzjonali].
 8.
 Riżerva li ttieħed fil-livell tal-Unjoni tapplika għal miżura tal-Unjoni, għal miżura ta’ Stat Membru tal-Unjoni fil-livell ċentrali jew għal miżura ta’ gvern fi Stat Membru, sakemm ir-riżerva ma teskludix Stat Membru. Riżerva li tittieħed minn Stat Membru tapplika għal miżura ta’ gvern fil-livell ċentrali, reġjonali jew lokali f’dak l-Istat Membru. Għall-finijiet tar-riżervi tal-Belġju, il-livell ċentrali tal-gvern ikopri l-gvern federali u l-gvernijiet tar-reġjuni u l-komunitajiet billi kull wieħed minnhom għandu setgħat leġiżlattivi ekwipollenti. Għall-finijiet tar-riżervi tal-Unjoni u tal-Istati Membri tagħha, il-livell reġjonali tal-gvern fil-Finlandja jfisser il-Gżejjer Åland. Riżerva li tittieħed fil-livell tar-Renju Unit tapplika għal miżura tal-gvern ċentrali, gvern reġjonali jew gvern lokali.
 9.
 Il-lista ta’ riżervi ta’ hawn taħt ma tinkludix miżuri marbuta mar-rekwiżiti u l-proċeduri tal-kwalifikazzjoni, standards tekniċi u rekwiżiti u proċeduri ta’ liċenzjar fejn dawn ma jikkostitwux limitazzjoni fis-sens tal-Artikolu SERVIN.2.2 [Aċċess għas-suq – Liberalizzazzjoni tal-investiment], l-Artikolu SERVIN.2.3 [Trattament nazzjonali– Liberalizzazzjoni tal-investiment], l-Artikolu SERVIN.3.2 [Aċċess għas-Suq – Kummerċ transfruntier fis-servizzi], l-Artikolu SERVIN.3.3 [Preżenza Lokali– Kummerċ transfruntier fis-servizzi], l-Artikolu SERVIN.3.4 [Trattament nazzjonali– Kummerċ transfruntier fis-servizzi] jew l-Artikolu SERVIN 5.49 [Obbligi – Servizzi legali]. Dawn il-miżuri jistgħu jinkludu, b’mod partikolari, il-ħtieġa li tinkiseb liċenzja, li jiġu ssodisfati l-obbligi ta’ servizz universali, li wieħed ikollu kwalifiki rikonoxxuti f’setturi regolati, li jgħaddi minn eżamijiet speċifiċi, inklużi eżamijiet tal-lingwa, li jissodisfa rekwiżit ta’ sħubija fi professjoni partikolari, bħal sħubija f’organizzazzjoni professjonali, li jkollu aġent lokali għas-servizz, jew li jżomm indirizz lokali, jew kwalunkwe rekwiżit mhux diskriminatorju ieħor li ċerti attivitajiet ma jistgħux jitwettqu f’żoni protetti. Filwaqt li mhumiex elenkati, tali miżuri jibqgħu japplikaw.
 10.
 Għal aktar ċertezza, għall-Unjoni, l-obbligu li jingħata trattament nazzjonali ma jinvolvix ir-rekwiżit li t-trattament mogħti fi Stat Membru jiġi estiż għall-persuni fiżiċi jew ġuridiċi tar-Renju Unit, skont it-Trattat dwar il-Funzjonament tal-Unjoni Ewropea, jew kwalunkwe miżura adottata skont dak it-Trattat, inkluża l-implimentazzjoni tagħhom fl-Istati Membri, lil:
 (I)persuni fiżiċi jew residenti ta’ Stat Membru ieħor; jew
 (II)persuni ġuridiċi kkostitwiti jew organizzati skont il-liġi ta’ Stat Membru ieħor jew tal-Unjoni u li għandhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom fl-Unjoni.
 11.
 It-trattament mogħti lil persuni ġuridiċi stabbiliti minn investituri ta’ Parti skont il-liġi tal-Parti l-oħra (inkluż, fil-każ tal-Unjoni, il-liġi ta’ Stat Membru) u li jkollhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom fit-territorju tal-Parti l-oħra, huwa mingħajr preġudizzju għal kull kundizzjoni jew obbligu, konsistenti mal-Kapitolu 2 [Liberalizzazzjoni tal-investimenti] tat-Titlu II [Servizzi u investiment] tal-Ewwel Intestatura [Kummerċ] tat-Tieni Parti [Kummerċ, trasport u sajd], li setgħu ġew imposti fuq tali persuni ġuridiċi meta kienu stabbiliti fit-territorju tal-Parti l-oħra, u li għandhom ikomplu japplikaw.
 12.
 L-iskedi japplikaw biss għat-territorji tar-Renju Unit u tal-Unjoni skont l-Artikolu FINPROV.1 [Kamp ta’ applikazzjoni territorjali] u l-Artikolu OTH.9(2) [Kamp ta’ applikazzjoni ġeografiku] u huma rilevanti biss fil-kuntest tar-relazzjonijiet kummerċjali bejn l-Unjoni u l-Istati Membri tagħha mar-Renju Unit. Dawn ma jaffettwawx id-drittijiet u l-obbligi tal-Istati Membri skont id-dritt tal-Unjoni Ewropea.
 13.
 Għal aktar ċertezza, il-miżuri mhux diskriminatorji ma jikkostitwixxux limitazzjoni tal-aċċess għas-suq fis-sens tal-Artikoli SERVIN. 2.2 [Aċċess għas-Suq — Liberalizzazzjoni tal-investiment], SERVIN.3.2 [Aċċess għas-suq — Kummerċ transfruntier fis-servizzi] jew l-Artikolu SERVIN.5.49 [Obbligi — Servizzi legali] għal kwalunkwe miżura:
 (a)li tirrikjedi s-separazzjoni tas-sjieda tal-infrastruttura mis-sjieda tal-prodotti jew tas-servizzi fornuti permezz ta’ dik l-infrastruttura sabiex tkun żgurata l-kompetizzjoni ġusta, pereżempju fl-oqsma tal-enerġija, tat-trasport u tat-telekomunikazzjoni;
 (b)li tirrestrinġi l-konċentrazzjoni tas-sjieda sabiex tkun żgurata l-kompetizzjoni ġusta;
 (c)li tfittex li tiżgura l-konservazzjoni u l-protezzjoni tar-riżorsi naturali u l-ambjent, inkluża limitazzjoni fuq id-disponibbiltà, l-għadd u l-kamp ta’ applikazzjoni tal-konċessjonijiet mogħtija, u l-impożizzjoni ta’ moratorju jew projbizzjoni;
 (d)li tillimita l-għadd ta’ awtorizzazzjonijiet mogħtija minħabba limitazzjonijiet tekniċi jew fiżiċi, pereżempju l-ispettri u l-frekwenzi tat-telekomunikazzjoni; jew
 (e)li tirrikjedi li ċertu perċentwal tal-azzjonisti, sidien, sħab, jew diretturi ta’ intrapriża jkunu kkwalifikati jew jipprattikaw ċerta professjoni bħal avukati jew kontabilisti.
 14.
 Fir-rigward tas-servizzi finanzjarji: Bil-maqlub ta’ sussidjarji barranin, fergħat stabbiliti direttament fi Stat Membru minn istituzzjoni finanzjarja mhux tal-Unjoni Ewropea mhumiex, b’ċerti eċċezzjonijiet limitati, soġġetti għal regolamenti ta’ prudenza armonizzati fil-livell tal-Unjoni li jippermettu tali sussidjarji sabiex jibbenefikaw minn faċilitajiet imsaħħa sabiex joħolqu stabbilimenti ġodda u sabiex jipprovdu servizzi transfurntiera fl-Unjoni kollha. Għaldaqstant, tali fergħat jirċievu awtorizzazzjoni sabiex joperaw fit-territorju ta’ Stat Membru bl-istess kundizzjonijiet li japplikaw għall-istituzzjonijiet finanzjarji domestiċi ta’ dak l-Istat Membru, u jistgħu jkunu meħtieġa jissodisfaw għadd ta’ kundizzjonijiet prudenzjali speċifiċi bħal, fil-każ ta’ servizzi bankarji jew ta’ titoli, kapitalizzazzjoni separata u rekwiżiti oħra ta’ solvenza, u rekwiżiti ta’ rapportar u pubblikazzjoni tal-kontijiet, jew fil-każ tal-assigurazzjoni, rekwiżiti speċifiċi ta’ garanzija u ta’ depożiti, kapitalizzazzjoni separata, u l-lokalizzazzjoni fl-Istat Membru konċernat tal-assi li jirrappreżentaw ir-riżervi tekniċi u mill-inqas terz tal-marġini tas-solvenza.
 L-abbrevjazzjonijiet li ġejjin qed jintużaw fil-lista ta’ riżervi hawn taħt:
 UK Ir-Renju Unit
 UE L-Unjoni Ewropea, inklużi l-Istati Membri kollha tagħha
 AT L-Awstrija
 BE Il-Belġju
 BG Il-Bulgarija
 CY Ċipru
 CZ Ir-Repubblika Ċeka
 DE Il-Ġermanja
 DK Id-Danimarka
 EE L-Estonja
 EL Il-Greċja
 ES Spanja
 FI Il-Finlandja
 FR Franza
 HR Il-Kroazja
 HU L-Ungerija
 IE l-Irlanda
 IT L-Italja
 LT Il-Litwanja
 LU Il-Lussemburgu
 LV Il-Latvja
 MT Malta
 NL In-Netherlands
 PL Il-Polonja
 PT Il-Portugall
 RO Ir-Rumanija
 SE L-Iżvezja
 SI Is-Slovenja
 SK Ir-Repubblika Slovakka
 Skeda tal-Unjoni Ewropea
 Riżerva Nru 1 – Is-setturi kollha
 Riżerva Nru 2 - Is-servizzi professjonali (ħlief dawk relatati mas-saħħa)
 Riżerva Nru 3 – Servizzi professjonali – relatati mas-saħħa u l-bejgħ tal-farmaċewtiċi
 Riżerva Nru 4 - Is-servizzi ta’ riċerka u żvilupp
 Riżerva Nru 5 – Is-servizzi tal-proprjetà immobbli
 Riżerva Nru 6 – Is-servizzi kummerċjali
 Riżerva Nru 7 - Is-servizzi tal-komunikazzjoni
 Riżerva Nru 8 - Is-servizzi tal-kostruzzjoni
 Riżerva Nru 9 - Is-servizzi tad-distribuzzjoni
 Riżerva Nru 10 - Is-servizzi edukattivi
 Riżerva Nru 11 - Is-servizzi ambjentali
 Riżerva Nru 12 - Is-servizzi finanzjarji
 Riżerva Nru 13 - Is-servizzi sanitarji u s-servizzi soċjali
 Riżerva Nru 14 - Is-servizzi relatati mat-turiżmu u l-ivvjaġġar
 Riżerva Nru 15 - Is-servizzi rekreattivi, kulturali u sportivi
 Riżerva Nru 16 - Is-servizzi tat-trasport u s-servizzi awżiljari għas-servizzi tat-trasport
 Riżerva Nru 17 - Attivitajiet relatati mal-enerġija
 Riżerva Nru 18 - L-agrikultura, is-sajd u l-manifattura
 Riżerva Nru 1 - Is-setturi kollha
 Settur:
 Is-setturi kollha
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Rekwiżiti ta’ prestazzjoni
 Maniġment superjuri u bordijiet tad-diretturi
 Obbligi għas-Servizzi legali
 Kapitolu/Taqsima:
 Liberalizzazzjoni tal-investiment; Kummerċ transfruntier fis-servizzi u Qafas Regolatorju għas-Servizzi legali
 Livell ta’ gvern:
 UE/Stat Membru (sakemm ma jkunx speċifikat mod ieħor)
 Deskrizzjoni:
 (a)
 Tip ta’ stabbiliment
 Fir-rigward tal-Liberalizzazzjoni tal-investiment – Trattament nazzjonali u Qafas regolatorju għas-Servizzi legali – Obbligi
 L-UE: It-trattament mogħti skont it-Trattat dwar il-Funzjonament tal-Unjoni Ewropea lil persuni ġuridiċi ffurmati f’konformità mal-liġi tal-Unjoni jew ta’ Stat Membru u li jkollhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom fl-Unjoni, inklużi dawk stabbiliti fl-Unjoni minn investituri tar-Renju Unit, ma jingħatax lil persuni ġuridiċi stabbiliti barra mill-Unjoni, u lanqas lil fergħat jew uffiċċji rappreżentattivi ta’ tali persuni ġuridiċi, inkluż lil fergħat jew uffiċċji rappreżentattivi ta’ persuni ġuridiċi tar-Renju Unit.
 Trattament inqas favorevoli jista’ jingħata lil persuni ġuridiċi ffurmati skont il-liġi tal-Unjoni Ewropea jew ta’ Stat Membru li għandhom l-uffiċċju rreġistrat tagħhom fl-Unjoni biss, sakemm ma jkunx jista’ jintwera li għandhom rabta effettiva u kontinwa mal-ekonomija ta’ wieħed mill-Istati Membri.
 Miżuri:
 UE: It-Trattat dwar il-Funzjonament tal-Unjoni Ewropea.
 Fir-rigward tal-Liberalizzazzjoni tal-investimenti – Aċċess għas-suq, Trattament nazzjonali, Maniġment superjuri u bordijiet tad-diretturi:
 Din ir-riżerva tapplika biss għas-servizzi sanitarji, soċjali jew edukattivi
 L-UE (japplika wkoll għal-livell reġjonali ta’ gvern): Kwalunkwe Stat Membru, meta jbigħ jew jiddisponi mill-interessi azzjonarji tiegħu f’intrapriża statali eżistenti jew entità governattiva eżistenti li tipprovdi servizzi tas-saħħa, soċjali jew edukattivi (CPC 93, 92) jew mill-assi tagħha, jista’ jipprojbixxi jew jimponi limitazzjonijiet fuq is-sjieda ta’ tali interessi jew assi, u/jew jirrestrinġi l-abbiltà tas-sidien ta’ tali interessi u assi li jikkontrollaw kwalunkwe intrapriża li tirriżulta, fir-rigward tal-investituri tar-Renju Unit jew l-intrapriżi tagħhom. Fir-rigward tat-tali bejgħ jew dispożizzjoni oħra, kull Stat Membru jista’ jadotta jew iżomm kull miżura dwar in-nazzjonalità ta’ maniġment superjuri jew membri tal-bordijiet tad-diretturi, kif ukoll kull miżura li tillimita l-għadd ta’ fornituri.
 Għall-finijiet ta’ din ir-riżerva:
 (I)kwalunkwe miżura miżmuma jew adottata wara d-data tad-dħul fis-seħħ ta’ dan il-Ftehim li, fil-ħin tal-bejgħ jew disponiment ieħor, tipprojbixxi jew timponi limitazzjonijiet fuq is-sjieda tal-interessi ta’ ekwità jew assijiet jew timponi rekwiżiti taċ-ċittadinanza jew timponi limitazzjonijiet fuq l-għadd ta’ fornituri deskritti f’din ir-riżerva, titqies bħala miżura eżistenti; u
 (II)“intrapriża tal-Istat” tfisser kull intrapriża kkontrollata permezz ta’ interessi proprjetarji minn kull Stat Membru u tinkludi kull intrapriża stabbilita wara d-data tad-dħul fis-seħħ ta’ dan il-Ftehim unikament għall-għanijiet ta’ bejgħ jew dispożizzjoni ta’ interessi ta’ ekwità, jew l-assijiet ta’ intrapriża tal-Istat jew entità tal-gvern eżistenti.
 Miżuri:
 UE: Kif stabbilit fit-taqsima tad-Deskrizzjoni kif indikat aktar ’il fuq.
 Fir-rigward tal-Liberalizzazzjoni tal-investiment – Trattament Nazzjonali u Qafas regolatorju għas-Servizzi legali – Obbligi
 Fl-AT: Għall-operazzjoni ta’ fergħa, il-korporazzjonijiet li mhumiex taż-Żona Ekonomika Ewropea (mhux taż-ŻEE) iridu jaħtru tal-anqas persuna waħda responsabbli għar-rappreżentanza tagħha li tkun residenti fl-Awstrija.
 Id-diriġenti (diretturi maniġerjali, persuni fiżiċi) responsabbli mill-osservanza tal-Att dwar in-Negozju Awstrijak (Gewerbeordnung) iridu jkunu domiċiljati fl-Awstrija.
 Fil-BG: Il-persuni ġuridiċi barranin, sakemm ma jkunux stabbiliti abbażi tal-leġiżlazzjoni ta’ Stat Membru taż-Żona Ekonomika Ewropea (ŻEE), jistgħu jwettqu negozju u jsegwu attivitajiet jekk ikunu stabbiliti fir-Repubblika tal-Bulgarija fil-forma ta’ kumpanija rreġistrata fir-Reġistru Kummerċjali. L-istabbiliment ta’ fergħat huwa soġġett għall-awtorizzazzjoni.
 L-uffiċċji rappreżentattivi ta’ intrapriżi barranin għandhom ikunu rreġistrati mal-Kamra tal-Kummerċ u l-Industrija Bulgara u ma jistgħux jieħdu sehem f’attività ekonomika iżda huma intitolati biss li jirreklamaw is-sid tagħhom u jaġixxu bħala rappreżentanti jew aġenti.
 Fl-EE: Jekk ir-residenza ta’ mill-inqas nofs il-membri tal-bord maniġerjali ta’ kumpanija privata b’responsabbiltà limitata, kumpanija pubblika b’responsabbiltà limitata jew fergħa ma tkunx fl-Estonja, fi Stat Membru ieħor taż-ŻEE jew fil-Konfederazzjoni Żvizzera, il-kumpanija privata b’responsabbiltà limitata, il-kumpanija pubblika b’responsabbiltà limitata jew il-kumpanija barranija għandha taħtar punt ta’ kuntatt li l-indirizz Estonjan tiegħu jista’ jintuża għall-kunsinna tad-dokumenti proċedurali tal-impriża u d-dikjarazzjonijiet ta’ intenzjoni indirizzati lill-impriża (jiġifieri l-fergħa ta’ kumpanija barranija).
 Fir-rigward tal-Liberalizzazzjoni tal-investimenti – Trattament nazzjonali: Kummerċ transfruntier fis-servizzi – Aċċess għas-suq u Qafas regolatorju għas-Servizzi legali – Obbligi:
 Fil-FI: Tal-anqas wieħed mis-soċji f’soċjetà ġenerali jew mis-soċji solidali f’soċjetà limitata jeħtieġ ikollu r-residenza tiegħu fiż-ŻEE jew, jekk is-soċju jkun persuna ġuridika, li jkun domiċiljat (mhumiex permessi fergħat) fiż-ŻEE. Jistgħu jingħataw eżenzjonijiet mill-awtorità tar-reġistrazzjoni.
 Għall-eżerċizzju ta’ negozju bħala imprenditur privat, hija meħtieġa residenza fiż-ŻEE.
 Jekk organizzazzjoni barranija minn pajjiż barra miż-ŻEE jkun beħsiebha teżerċita negozju jew kummerċ billi tistabbilixxi fergħa fil-Finlandja, ikun meħtieġ permess tan-negozju.
 Hemm bżonn ta’ residenza fiż-ŻEE għal mill-anqas wieħed mill-membri ordinarji u wieħed mid-deputati membri tal-bord tad-diretturi u għad-direttur maniġerjali. Jistgħu jingħataw eżenzjonijiet lill-kumpanija mill-awtorità tar-reġistrazzjoni.
 Fl-SE: Kumpanija barranija, li ma tkunx stabbiliet entità ġuridika fl-Iżvezja jew tkun qiegħda twettaq in-negozju tagħha permezz ta’ aġent kummerċjali, għandha twettaq l-operazzjonijiet kummerċjali tagħha permezz ta’ fergħa, irreġistrata fl-Iżvezja, b’maniġment indipendenti u kontijiet separati. Id-direttur maniġerjali u l-viċi direttur maniġerjali, jekk maħtura, tal-fergħa, iridu jkunu residenti fiż-ŻEE. Persuna fiżika mhux residenti fiż-ŻEE, li tagħmel operazzjonijiet kummerċjali fl-Iżvezja, għandha taħtar u tirreġistra rappreżentant responsabbli għall-operazzjonijiet fl-Iżvezja. Għandhom jinżammu kontijiet separati għall-operazzjonijiet fl-Iżvezja. L-awtorità kompetenti tista’ f’każijiet individwali tagħti eżenzjonijiet mir-rekwiżiti tal-fergħa u ta’ residenza. Proġetti ta’ bini b’dewmien ta’ anqas minn sena, imwettqa minn kumpanija jew minn persuna fiżika li toqgħod barra miż-ŻEE, huma eżenti mir-rekwiżiti ta’ stabbiliment ta’ fergħa jew il-ħatra ta’ rappreżentant residenti.
 Għal kumpaniji b’responsabbiltà limitata u assoċjazzjonijiet ekonomiċi tal-kooperattivi, mill-anqas 50 fil-mija tal-membri tal-bord tad-diretturi, mill-anqas 50 fil-mija tal-membri tal-bord tad-deputati, id-direttur maniġerjali, il-viċi direttur maniġerjali u mill-anqas waħda mill-persuni awtorizzati biex jiffirmaw għall-kumpanija, jekk ikun hemm, iridu jkunu residenti fiż-ŻEE. L-awtorità kompetenti tista’ tagħti eżenzjonijiet minn dan ir-rekwiżit. Jekk ħadd mir-rappreżentanti tal-kumpanija jew tas-soċjetà ma jkun jirrisjedi fl-Iżvezja, il-bord irid jaħtar u jirreġistra persuna residenti fl-Iżvezja, li tkun ġiet awtorizzata li tirċievi notifiki f’isem il-kumpanija jew is-soċjetà.
 Hemm kundizzjonijiet simili għall-istabbiliment tat-tipi l-oħrajn kollha ta’ entitajiet legali.
 Fis-SK: Persuna fiżika barranija li l-isem tagħha se jitniżżel fir-reġistru xieraq (Reġistru tal-Kummerċ, reġistru tal-impriżi jew professjonali ieħor) bħala persuna awtorizzata li taġixxi f’isem l-imprenditur, trid tipprovdi permess ta’ residenza għas-Slovakkja.
 Miżuri:
 AT: Aktiengesetz, BGBL. Nru 98/1965, § 254 (2);
 GmbH-Gesetz, RGBL. Nr. 58/1906, § 107 (2); u Gewerbeordnung, BGBL. Nru 194/1994, § 39 (2a).
 BG: Il-Liġi dwar il-Kummerċ, l-Artikolu 17a; u
 il-Liġi għall-Inkoraġġiment tal-Investimenti, l-Artikolu 24.
 EE: Äriseadustik (Kodiċi Kummerċjali) § 631 (1, 2 u 4).
 FI: Laki elinkeinon harjoittamisen oikeudesta (l-Att dwar id-Dritt ta’ Twettiq ta’ Negozju) (122/1919), s. 1;
 Osuuskuntalaki (l-Att dwar il-Kooperattivi) 1488/2001;
 Osakeyhtiölaki (l-Att dwar il-Kumpaniji b’Responsabbiltà Limitata) (624/2006); u
 Laki luottolaitostoiminnasta (l-Att dwar l-Istituzzjonijiet ta’ Kreditu) (121/2007).
 SE: Lag om utländska filialer m.m (l-Att dwar il-Fergħat ta’ Uffiċċji Barranin) (1992:160);
 Aktiebolagslagen (l-Att dwar il-Kumpaniji) (2005:551);
 l-Att dwar l-Assoċjazzjonijiet Ekonomiċi tal-Kooperattivi (2018:672); u l-Att dwar il-Gruppi Ewropej b’Interess Ekonomiku (1994:1927).
 SK: L-Att 513/1991 dwar il-Kodiċi Kummerċjali (l-Artikolu 21); l-Att 455/1991 dwar il-Liċenzjar tal-Kummerċ; u
 l-Att Nru 404/2011 dwar ir-Residenza ta’ Stranġieri (l-Artikoli 22 u 32).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, rekwiżiti ta’ Prestazzjoni u qafas regolatorju għas-Servizzi Legali – Obbligi:
 Fil-BG: Intrapriżi stabbiliti jistgħu jimpjegaw ċittadini ta’ pajjiżi terzi biss għal pożizzjonijiet li għalihom ma hemm l-ebda rekwiżit għal nazzjonalità Bulgara. L-għadd totali ta’ ċittadini ta’ pajjiżi terzi impjegati minn intrapriża stabbilita matul perjodu tat-12-il xahar preċedenti ma jridx jaqbeż l-20 fil-mija (35 fil-mija għall-intrapriżi żgħar u medji) tal-għadd medju ta’ ċittadini Bulgari, ċittadini ta’ Stati Membri oħra, ta’ stati partijiet għall-Ftehim dwar iż-ŻEE jew tal-Konfederazzjoni Żvizzera impjegati b’kuntratt ta’ impjieg. Barra minn hekk, l-impjegatur irid jagħti prova li ma hemm l-ebda ħaddiem xieraq Bulgaru, tal-UE, taż-ŻEE jew Żvizzeru għall-pożizzjoni rispettiva billi jwettaq test tas-suq tax-xogħol qabel ma jimpjega ċittadin ta’ pajjiż terz.
 Fil-każ ta’ ħaddiema bi kwalifiki għoljin, staġjonali u stazzjonati, kif ukoll għal ħaddiema bi trasferiment fi ġdan l-azjenda, riċerkaturi u studenti, m’hemm l-ebda limitu fuq in-numru ta’ ċittadini ta’ pajjiżi terzi li jaħdmu għal intrapriża waħda. Għall-impjieg ta’ ċittadini ta’ pajjiżi terzi f’dawn il-kategoriji, ma huwa meħtieġ l-ebda test tas-suq tax-xogħol.
 Miżuri:
 BG: L-Att dwar il-Migrazzjoni tal-Ħaddiema u dwar il-Mobilità tal-Ħaddiema.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-PL: Il-kamp ta’ applikazzjoni tal-operazzjonijiet ta’ uffiċċju rappreżentattiv jista’ jinkludi biss ir-reklamar u l-promozzjoni tal-kumpanija omm barranija rappreżentata mill-uffiċċju. Għas-setturi kollha ħlief is-servizzi legali, l-istabbiliment minn investituri mhux tal-Unjoni Ewropea u l-impriżi tagħhom jistgħu jkunu biss fil-forma ta’ soċjetà limitata, soċjetà b’ishma konġunti limitata, kumpanija b’responsabbiltà limitata u kumpanija b’ishma konġunti, filwaqt li l-investituri u l-impriżi domestiċi għandhom aċċess ukoll għall-forom ta’ kumpaniji ta’ soċjetajiet mhux kummerċjali (soċjetà ġenerali u kumpanija b’responsabbiltà illimitata).
 Miżuri:
 Fil-PL: L-Att tal-6 ta’ Marzu 2018 dwar ir-regoli li jirrigwardaw l-attività ekonomika ta’ imprendituri barranin u persuni barranin oħra fit-territorju tar-Repubblika tal-Polonja.
 (b)
 Akkwist ta’ proprjetà immobbli
 Fir-rigward tal-Liberalizzazzjoni tal-investiment – Trattament nazzjonali:
 Fl-AT (japplika għal-livell reġjonali ta’ gvern): L-akkwiżizzjoni, ix-xiri u l-kiri jew il-lokazzjoni ta’ proprjetà immobbli minn persuni fiżiċi u intrapriżi mhux tal-Unjoni Ewropea jirrikjedu awtorizzazzjoni mill-awtoritajiet reġjonali kompetenti (Länder). L-awtorizzazzjoni tingħata biss jekk l-akkwiżizzjoni titqies li tkun fl-interess pubbliku (b’mod partikolari, ekonomiku, soċjali u kulturali).
 F’CY: Iċ-Ċiprijotti jew persuni ta’ oriġini Ċiprijotta, kif ukoll ċittadini ta’ Stat Membru, jitħallew jakkwistaw kwalunkwe proprjetà f’Ċipru mingħajr restrizzjonijiet. Barrani ma għandu jakkwista, barra minn mortis causa, l-ebda proprjetà immobbli mingħajr ma jikseb permess mill-Kunsill tal-Ministri. Għall-barranin, fejn l-akkwiżizzjoni ta’ proprjetà immobbli teċċedi l-limitu meħtieġ għall-istabbiliment tal-bini tad-djar jew bjut professjonali, jew inkella teċċedi l-limitu ta’ żewġ donum (2,676 metru kwadru), kull permess mogħti mill-Kunsill tal-Ministri jkun suġġett għat-tali termini, limitazzjonijiet, kundizzjonijiet u kriterji li huma stabbiliti bir-Regolamenti adottati mill-Kunsill tal-Ministri u approvati mill-Kamra tar-Rappreżentanti. Barrani huwa f’kull persuna li mhijiex ċittadina tar-Repubblika ta’ Ċipru, inkluża kumpanija kkontrollata mill-barranin. It-terminu ma jinkludix barranin ta’ oriġini Ċiprijotta jew konjuġi mhux Ċiprijotti ta’ ċittadini tar-Repubblika ta’ Ċipru.
 Fir-CZ: Japplikaw regoli speċifiċi għal art agrikola li hija proprjetà tal-gvern. L-art agrikola tal-Istat tista’ tiġi akkwistata biss minn ċittadini Ċeki, ċittadini ta’ Stat Membru ieħor, jew ta’ stati partijiet għall-Ftehim dwar iż-ŻEE jew il-Konfederazzjoni Żvizzera. Persuni ġuridiċi jistgħu jakkwistaw art agrikola tal-istat mill-Istat biss jekk ikunu imprendituri agrikoli fir-Repubblika Ċeka jew persuni bi status simili fi Stat Membru ieħor tal-Unjoni Ewropea, jew stati partijiet għall-Ftehim dwar iż-ŻEE jew il-Konfederazzjoni Żvizzera.
 Fid-DK: Persuni fiżiċi li ma jkunux residenti fid-Danimarka, u li qabel ma kinux residenti fid-Danimarka għal perjodu totali ta’ ħames snin iridu, skont l-Att Daniż dwar l-Akkwiżizzjonijiet, jiksbu permess mill-Ministeru tal-Ġustizzja biex jiksbu titolu għall-proprjetà immobbli fid-Danimarka. Dan japplika wkoll għall-persuni ġuridiċi li ma jkunux irreġistrati fid-Danimarka. Għall-persuni fiżiċi, l-akkwiżizzjoni ta’ proprjetà immobbli tkun permessa jekk l-applikant ikun se juża l-proprjetà immobbli bħala r-residenza primarja tiegħu jew tagħha.
 Għall-persuni ġuridiċi li ma jkunux irreġistrati fid-Danimarka, l-akkwiżizzjoni ta’ proprjetà immobbli b’mod ġenerali tkun permessa, jekk l-akkwiżizzjoni tkun prerekwiżit għall-attivitajiet kummerċjali tal-akkwirent. Huwa meħtieġ permess ukoll jekk l-applikant ikun se juża l-proprjetà immobbli bħala abitazzjoni sekondarja. Dan il-permess jingħata biss jekk l-applikant, permezz ta’ valutazzjoni ġenerali u konkreta, jitqies li jkollu rabtiet b’saħħithom partikolari mad-Danimarka.
 Il-permess skont l-Att dwar l-Akkwiżizzjonijiet jingħata biss għall-akkwiżizzjoni ta’ proprjetà immobbli speċifika. L-akkwiżizzjoni ta’ art agrikola minn persuni fiżiċi jew ġuridiċi hija, b’żieda ma’ dan, irregolata wkoll mill-Att Daniż dwar l-Azjendi Agrikoli, li jimponi restrizzjonijiet fuq il-persuni kollha, Daniżi jew barranin, meta jkunu qegħdin jakkwistaw proprjetà agrikola. Għalhekk, kull persuna fiżika jew ġuridika, li tkun tixtieq takkwista proprjetà immobbli agrikola, trid tissodisfa wkoll ir-rekwiżiti f’dan l-Att. Dan ġeneralment ifisser li japplika rekwiżit ta’ residenza limitat fuq l-azjenda agrikola. Ir-rekwiżit tar-residenza mhuwiex personali. L-entitajiet ġuridiċi jridu jkunu tat-tipi elenkati f’ §20 u §21 tal-att u jridu jkunu rreġistrati fl-Unjoni (jew fiż-ŻEE).
 Fl- EE: Persuna ġuridika minn Stat Membru tal-OECD għandha d-dritt li takkwista proprjetà immobbli li jkun fiha:
 I.inqas minn 10 ettari ta’ art agrikola, art forestali jew art agrikola u forestali b’kollox mingħajr restrizzjonijiet.
 II.Mal-10 ettari jew aktar ta’ art agrikola jekk il-persuna ġuridika tkun ġiet ingaġġata, għal tliet snin immedjatament qabel is-sena li fiha tkun saret it-tranżazzjoni ta’ akkwist tal-proprjetà immobbli, fil-produzzjoni ta’ prodotti agrikoli elenkati fl-Anness I għat-Trattat dwar il-Funzjonament tal-Unjoni Ewropea, minbarra prodotti tas-sajd u l-qoton (minn hawn’ il quddiem “prodott agrikolu”).
 III.10 ettari jew aktar ta’ art forestali jekk il-persuna ġuridika tkun ġiet ingaġġata, għal tliet snin immedjatament qabel is-sena li fiha tkun saret it-tranżazzjoni tal-akkwist tal-proprjetà immobbli, fil-ġestjoni tal-foresti fis-sens tal-Att dwar il-Foresti (minn hawn ’il quddiem “il-ġestjoni tal-foresti”) jew il-produzzjoni ta’ prodotti agrikoli.
 IV.inqas minn 10 ettari ta’ art agrikola u inqas minn 10 ettari ta’ art forestali, iżda 10 ettari jew aktar ta’ art agrikola u forestali b’kollox, jekk il-persuna ġuridika tkun ġiet ingaġġata, għal tliet snin immedjatament qabel is-sena li fiha tkun saret it-tranżazzjoni tal-akkwist tal-proprjetà immobbli, fil-produzzjoni ta’ prodotti agrikoli jew fil-ġestjoni tal-foresti.
 Jekk persuna ġuridika ma tissodisfax ir-rekwiżiti previsti f’minn (ii) sa (iv), il-persuna ġuridika tista’ takkwista proprjetà immobbli li fiha 10 ettari jew aktar ta’ art agrikola, art forestali jew art agrikola u foresta b’kollox biss bl-awtorizzazzjoni tal-kunsill tal-gvern lokali tal-post fejn tinsab il-proprjetà immobbli li għandha tiġi akkwistata.
 Restrizzjonijiet fuq l-akkwist ta’ proprjetà immobbli japplikaw f’ċerti żoni ġeografiċi għal ċittadini mhux taż-ŻEE.
 Fil-EL: L-akkwist jew il-kiri ta’ proprjetà immobbli fir-reġjuni tal-fruntiera huwa pprojbit għal persuni fiżiċi jew ġuridiċi li ċ-ċittadinanza jew il-bażi tagħhom tkun barra mill-Istati Membri u l-Assoċjazzjoni Ewropea tal-Kummerċ Ħieles. Il-projbizzjoni tista’ titneħħa b’deċiżjoni diskrezzjonali meħuda minn kumitat tal-Amministrazzjoni Deċentralizzata xierqa (jew il-Ministru tad-Difiża Nazzjonali f’każ li l-proprjetajiet li għandhom jiġu sfruttati jappartjenu għall-Fond għall-Esplojtazzjoni ta’ Proprjetà Pubblika Privata). .
 Fil-HR: Kumpaniji barranin jitħallew biss jakkwistaw proprjetà immobbli għall-provvista ta’ servizzi jekk ikunu stabbiliti u inkorporati fil-Kroazja bħala persuni ġuridiċi. L-akkwist ta’ proprjetà immobbli meħtieġa għall-provvista ta’ servizzi minn fergħat jeħtieġ l-approvazzjoni tal-Ministeru tal-Ġustizzja. Il-barranin ma jistgħux jakkwistaw art agrikola.
 F’MT: In-nonnazzjonali ta’ Stat Membru ma jistgħux jakkwistaw proprjetà immobbli għal skopijiet kummerċjali. Il-kumpaniji b’25 fil-mija (jew aktar) ta’ parteċipazzjoni azzjonarja mhux tal-Unjoni Ewropea jridu jiksbu awtorizzazzjoni mill-awtorità kompetenti (il-Ministru responsabbli għall-Finanzi) biex jixtru proprjetà immobbli għal skopijiet kummerċjali jew ta’ negozju. L-awtorità kompetenti tistabbilixxi jekk l-akkwiżizzjoni proposta tirrappreżentax benefiċċju nett għall-ekonomija Maltija.
 Fil-PL: L-akkwiżizzjoni ta’ proprjetà immobbli, diretta jew indiretta, mill-barranin tirrikjedi permess. Il-permess jinħareġ b’deċiżjoni amministrattiva ta’ ministru kompetenti fl-affarijiet interni, bil-kunsens tal-Ministru tad-Difiża Nazzjonali, u fil-każ ta’ proprjetà immobbli agrikola, ukoll bil-kunsens tal-Ministru tal-Agrikoltura u l-Iżvilupp Rurali.
 Miżuri:
 AT: Burgenländisches Grundverkehrsgesetz, LGBL. Nr. 25/2007;
 Kärntner Grundverkehrsgesetz, LGBL. Nr. 9/2004;
 NÖ- Grundverkehrsgesetz, LGBL. 6800;
 OÖ- Grundverkehrsgesetz, LGBL. Nr. 88/1994;
 Salzburger Grundverkehrsgesetz, LGBL. Nr. 9/2002;
 Steiermärkisches Grundverkehrsgesetz, LGBL. Nr. 134/1993;
 Tiroler Grundverkehrsgesetz, LGBL. Nr. 61/1996; Voralberger Grundverkehrsgesetz, LGBL. Nr. 42/2004; u
 Wiener Ausländergrundverkehrsgesetz, LGBL. Nr. 11/1998;
 CY: Il-Liġi dwar l-Akkwist ta’ Proprjetà Immobbli (Persuni Barranin) (il-Kapitolu 109), kif emendata.
 CZ: L-Att Nru 503/2012, Coll. dwar l-Uffiċċju tal-Artijiet tal-Istat.
 DK: L-Att Daniż dwar l-Akkwiżizzjoni ta’ Proprjetà Immobbli (l-Att Konsolidat Nru 265
 tal-21 Ta’ Marzu 2014 dwar l-Akkwist ta’ Proprjetà Immobbli);
 l-Ordni Eżekuttiva dwar l-Akkwiżizzjonijiet (l-Ordni Eżekuttiva Nru 764 tat-18 ta’ Settembru 1995); kif ukoll l-Att dwar l-Azjendi Agrikoli (l-Att Konsolidat Nru 27 tal-4 ta’ Jannar 2017).
 EE: Kinnisasja omandamise kitsendamise seadus (l-Att dwar Restrizzjonijiet fuq l-Akkwiżizzjoni ta’ Proprjetà Immobbli) il-Kapitolu 2 § 4, il-Kapitolu 3§ 10, 2017.
 EL: Il-Liġi 1892/1990, kif inhi llum, flimkien, sa fejn għandha x’taqsam l-applikazzjoni, mad-deċiżjoni ministerjali F.110/3/330340/S.120/7–4-14 tal-Ministru tad-Difiża Nazzjonali u l-Ministru għall-Protezzjoni taċ-Ċittadini.
 HR: LAtt dwar id-Drittijiet ta’ Sjieda u drittijiet oħrajn ta’ Pussess (GU 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 143/12, 152/14), l-Artikoli minn 354 sa 358.b; l-Att dwar l-Art Agrikola (GU 20/18, 115/18, 98/19), l-Artikolu 2; l-Att dwar il-Proċedura Amministrattiva Ġenerali.
 MT: L-Att dwar il-Proprjetà Immobbli (Akkwiżizzjoni minn Nonresidenti) (Kap. 246); kif ukoll il-Protokoll Nru 6 tat-Trattat tal-Adeżjoni fl-UE dwar l-akkwiżizzjoni ta’ residenzi sekondarji f’Malta.
 Fil-PL: Il-Liġi tal-24 ta’ Marzu 1920 dwar l-Akkwiżizzjoni ta’ Proprjetà Immobbli mill-Barranin (Il-Ġurnal tal-Liġijiet tal-2016, il-punt 1061 kif emendat)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fl-HU: Ix-xiri ta’ proprjetà immobbli minn nonresidenti huwa soġġett għall-kisba ta’ awtorizzazzjoni mill-awtorità amministrattiva xierqa responsabbli mill-pożizzjoni ġeografika tal-proprjetà.
 Miżuri:
 HU: Id-Digriet tal-Gvern Nru 251/2014 (X. 2.) dwar l-Akkwist minn Ċittadini Barranin ta’
 Proprjetà Immobbli minbarra Art Użata għal Skopijiet Agrikoli jew ta’ Forestrija; kif ukoll l-Att LXXVIII tal-1993 (il-Paragrafu 1/A).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Trattament tan-nazzjon l-aktar iffavorit:
 Fil-LV: L-akkwist ta’ art urbana minn ċittadini tar-Renju Unit huwa permess permezz ta’ persuni ġuridiċi rreġistrati fil-Latvja jew fi Stati Membri oħra:
 (I)jekk aktar minn 50 fil-mija tal-kapital ta’ ekwità tagħhom jappartjeni lil nazzjonali tal-Istati Membri, il-Gvern jew muniċipalità Latvjana, separatament jew flimkien;
 (II)jekk aktar minn 50 fil-mija tal-kapital ta’ ekwità tagħhom jappartjeni lil persuni fiżiċi u kumpaniji ta’ pajjiż terz li miegħu l-Latvja kkonkludiet ftehimiet bilaterali dwar il-promozzjoni u l-protezzjoni reċiproka ta’ investimenti u li ġew approvati mill-Parlament Latvjan qabel il-31 ta’ Diċembru 1996;
 (III)jekk aktar minn 50 fil-mija tal-kapital ta’ ekwità tagħhom huwa fil-pussess ta’ persuni fiżiċi u kumpaniji ta’ pajjiż terz li miegħu l-Latvja kkonkludiet ftehimiet bilaterali dwar il-promozzjoni u l-protezzjoni reċiproka ta’ investimenti wara l-31 ta’ Diċembru 1996, jekk f’dawk il-ftehimiet, id-drittijiet ta’ persuni fiżiċi u kumpaniji Latvjani dwar l-akkwiżizzjoni ta’ art fil-pajjiż terz rispettiv ikunu ġew stabbiliti;
 (IV) jekk aktar minn 50 fil-mija tal-kapital ta’ ekwità tagħhom ikun fil-pussess b’mod konġunt ta’ persuni msemmija fil-punti minn (i) sa (iii); jew
 (V)li huma kumpaniji pubbliċi b’ishma konġunti, jekk l-ishma tagħhom jiġu kkwotati fil-borża.
 Fejn ir-Renju Unit jippermetti lil ċittadini u intrapriżi Latvjani jixtru proprjetà immobbli urbana fit-territorji tiegħu, il-Latvja tippermetti lil ċittadini u intrapriżi tar-Renju Unit li jixtru proprjetà immobbli urbana fil-Latvja bl-istess kundizzjonijiet bħaċ-ċittadini Latvjani.
 Miżuri:
 LV: il-Liġi dwar ir-riforma dwar l-artijiet fl-ibliet tar-Repubblika tal-Latvja, it-Taqsima 20 u 21.
 Fir-rigward tal-Liberalizzazzjoni tal-investiment - Trattament nazzjonali, Trattament tan-nazzjon l-aktar iffavorit:
 Fil-DE: Jistgħu japplikaw ċerti kundizzjonijiet ta’ reċiproċità għall-akkwiżizzjoni ta’ proprjetà immobbli.
 Fi ES: L-investiment barrani f’attivitajiet relatati direttament mal-investimenti barranin ta’ proprjetà immobbli għal missjonijiet diplomatiċi mill-Istati li mhumiex Stati Membri jeħtieġu awtorizzazzjoni amministrattiva mill-Kunsill Spanjol tal-Ministri, sakemm ma hemmx ftehim ta’ liberalizzazzjoni reċiproka fis-seħħ.
 Fir-RO: Iċ-ċittadini barranin, il-persuni apolidi u l-persuni ġuridiċi (għajr għal ċittadini u persuni ġuridiċi ta’ Stat Membru taż-ŻEE) jistgħu jiksbu drittijiet ta’ sjieda fuq artijiet, skont il-kundizzjonijiet irregolati bi trattati internazzjonali, fuq il-bażi tar-reċiproċità. Ċittadini barranin, persuni apolidi u persuni ġuridiċi ma jistgħux jiksbu d-dritt ta’ proprjetà fuq artijiet b’kundizzjonijiet aktar favorevoli minn dawk applikabbli għal persuni fiżiċi jew ġuridiċi tal-Unjoni Ewropea.
 Miżuri:
 DE: Einführungsgesetz zum Bürgerlichen Gesetzbuche (EGBGB; Il-Liġi Introduttorja tal-Kodiċi Ċivili).
 ES: Id-Digriet Irjali 664/1999 tat-23 ta’ April 1999 dwar l-investiment barrani.
 RO: Il-Liġi 17/2014 dwar xi miżuri li jirregolaw il-bejgħ u x-xiri ta’ art agrikola li tinsab barra mill-belt u li temenda; u
 il-Liġi Nru 268/2001 dwar il-privatizzazzjoni ta’ kumpaniji li jippossiedu art fi sjieda pubblika u ġestjoni privata tal-istat għall-art agrikola u li tistabbilixxi l-Aġenzija għad-Dominji tal-Istat, bl-emendi sussegwenti.
 Riżerva Nru 2 - Is-servizzi professjonali (ħlief dawk relatati mas-saħħa)
 Settur – sottosettur:
 Servizzi professjonali - servizzi legali: aġent tal-privattivi, aġent tal-proprjetà industrijali, avukat tal-proprjetà intellettwali; servizzi tal-kontabbiltà u taż-żamma tal-kotba; servizzi ta’ awditjar, servizzi ta’ konsulenza dwar it-tassazzjoni; servizzi ta’ arkitettura u ta’ ppjanar urban, servizzi ta’ inġinerija, u servizzi ta’ inġinerija integrata
 Klassifikazzjoni tal-industrija:
 CPC 861, 862, 863, 8671, 8672, 8673, 8674, parti minn 879
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Preżenza lokali
 Obbligi għas-Servizzi legali
 Kapitolu/Taqsima:
 Liberalizzazzjoni tal-investiment; Kummerċ transfruntier fis-servizzi u Qafas Regolatorju għas-Servizzi legali
 Livell ta’ gvern:
 UE/Stat Membru (sakemm ma jkunx speċifikat mod ieħor)
 Deskrizzjoni:
 (a)
 Servizzi legali (parti minn CPC 861)
 120
 Fir-rigward tal-Liberalizzazzjoni tal-investiment – Aċċess għas-suq – u Qafas regolatorju għas-Servizzi Legali – Obbligi
 Fl-UE: Rekwiżiti speċifiċi mhux diskriminatorji dwar il-forma legali japplikaw f’kull Stat Membru.
 (i)
 Servizzi legali deżinjati fornuti skont it-titolu professjonali domestiku (parti minn CPC 861 – servizzi ta’ konsulenza legali, arbitraġġ, konċiljazzjoni u medjazzjoni fir-rigward tal-ġurisdizzjoni ta’ oriġini u l-liġi internazzjonali rregolati mit-Taqsima 7 [Servizzi legali] tal-Kapitolu 5 [Qafas regolatorju] tat-Titolu II tal-Ewwel Intestatura [Kummerċ] tat-Tieni Parti [Kummerċ, trasport u sajd]
 Għal ċertezza akbar, b’mod konsistenti man-noti introduttivi, b’mod partikolari l-paragrafu 9, ir-rekwiżiti ta’ reġistrazzjoni mal-Kamra tal-Avukati jistgħu jinkludu rekwiżit li wieħed ikun wettaq xi taħriġ b’superviżjoni ta’ avukat liċenzjat, jew li jkollu uffiċċju jew indirizz postali fil-ġurisdizzjoni ta’ Kamra tal-Avukati speċifika sabiex ikun eliġibbli biex japplika għal sħubija f’dik il-Kamra tal-Avukati. Xi Stati Membri jistgħu jimponu r-rekwiżit li jkollhom id-dritt li jipprattikaw il-liġi dwar il-ġurisdizzjoni ospitanti fuq dawk il-persuni fiżiċi li jkollhom ċerti pożizzjonijiet f’ditta legali/kumpanija/intrapriża jew għall-azzjonisti.
 Fir-rigward tal-Liberalizzazzjoni tal-investimenti – Aċċess għas-suq, Trattament nazzjonali u Kummerċ transfruntier fis-servizzi – Trattament Nazzjonali, Aċċess għas-suq u Qafas regolatorju għas-Servizzi legali – Obbligi:
 Fl-AT:
 Hija meħtieġa ċ-ċittadinanza taż-ŻEE jew Żvizzera kif ukoll residenza (preżenza kummerċjali) sabiex wieħed jipprattika servizzi legali fir-rigward tal-ġurisdizzjoni ospitanti (tal-Unjoni u tal-Istat Membru), inkluża r-rappreżentanza quddiem il-qrati. Avukati b’ċittadinanza taż-ŻEE jew Żvizzera biss jistgħu jipprovdu servizzi legali permezz ta’ preżenza kummerċjali. Il-prattika ta’ servizzi legali fir-rigward tad-dritt internazzjonali pubbliku u l-liġi tal-ġurisdizzjoni ta’ oriġini hija permessa biss fuq bażi transfruntiera.
 Il-parteċipazzjoni tal-ekwità u l-ishma fir-riżultat operattiv ta’ kwalunkwe ditta legali minn avukati barranin (li jridu jkunu kkwalifikat b’mod sħiħ fil-ġurisdizzjoni ta’ oriġini tagħhom) hija permessa sa 25 fil-mija; il-bqija jrid jinżamm minn avukati kwalifikati b’mod sħiħ miż-ŻEE jew Żvizzeri u dawn tal-aħħar biss jistgħu jeżerċitaw influwenza deċiżiva fit-teħid tad-deċiżjonijiet tad-ditta legali.
 Fil-BE: (fir-rigward ukoll tat-Trattament tan-nazzjon l-aktar iffavorit) Avukati barranin jistgħu jipprattikaw bħala konsulenti legali. Avukati li huma membri ta’ Kamra tal-Avukati barranija (mhux tal-UE) u li jixtiequ jistabbilixxu ruħhom fil-Belġju iżda ma jissodisfawx il-kundizzjonijiet għar-reġistrazzjoni fuq it-Tableau ta’ avukati kompletament ikkwalifikati, fuq il-lista tal-UE jew fuq il-lista ta’ avukati bi prova, jistgħu jitolbu reġistrazzjoni fl-hekk imsejjaħ “Lista B”. Huwa biss fil-Kamra tal-Avukati ta’ Brussell li teżisti tali “Lista B”. Avukat fuq il-lista B jista’ jipprovdi servizzi legali deżinjati.
 Fil-BG: (fir-rigward ukoll tat-Trattament tan-nazzjon l-aktar iffavorit): Hija meħtieġa residenza permanenti għas-servizzi ta’ medjazzjoni legali. Medjatur jista’ jkun biss persuna li tkun iddaħħlet fir-Reġistru Uniformi tal-Medjaturi mal-Ministru tal-Ġustizzja.
 Fil-Bulgarija, it-trattament nazzjonali sħiħ dwar l-istabbiliment u l-operazzjoni ta’ kumpaniji, kif ukoll dwar il-forniment ta’ servizzi, jista’ jiġi estiż biss għal kumpaniji stabbiliti fi, u ċittadini ta’, pajjiżi li magħhom ġew jew se jiġu konklużi ftehimiet bilaterali dwar assistenza legali reċiproka.
 F’CY: Huma meħtieġa ċittadinanza kif ukoll residenza taż-ŻEE jew Żvizzera (preżenza kummerċjali). L-avukati li jkunu membri tal-Kamra tal-Avukati biss jistgħu jkunu soċji jew azzjonisti jew membri tal-Bord tad-Diretturi f’kumpanija legali f’Ċipru.
 Fir-CZ: Għal avukati barranin hija meħtieġa r-residenza (preżenza kummerċjali).
 Fil-DE: Fil-każ ta’ avukati barranin (ħlief dawk bi kwalifika taż-ŻEE u Żvizzera) jista’ jkun hemm restrizzjonijiet biex wieħed ikun azzjonist f’kumpanija tal-avukati li tipprovdi servizzi legali fid-dritt tal-ġurisdizzjoni ospitanti.
 Fid-DK: Mingħajr preġudizzju għar-riżerva tal-UE ta’ hawn fuq, l-ishma ta’ ditta legali jistgħu jkunu proprjetà biss ta’ avukati li jipprattikaw b’mod attiv il-liġi fid-ditta, il-kumpanija prinċipali tagħha jew il-kumpanija sussidjarja tagħha, impjegati oħra fid-ditta, jew ditta legali oħra rreġistrata fid-Danimarka. Impjegati oħra fid-ditta jistgħu biss kollettivament jippossjedu anqas minn 10 fil-mija tal-ishma u tad-drittijiet tal-vot, u sabiex ikunu azzjonisti għandhom jgħaddu eżami dwar ir-regoli ta’ importanza partikolari għall-prattika tal-liġi.
 Huma biss dawk l-avukati li jipprattikaw il-liġi b’mod attiv fid-ditta, il-kumpanija prinċipali tagħha jew il-kumpanija sussidjarja tagħha, azzjonisti oħra, u r-rappreżentanti tal-impjegati, li jistgħu jkunu membri tal-bord. Il-maġġoranza tal-membri tal-bord iridu jkunu avukati li jipprattikaw b’mod attiv il-liġi fid-ditta, il-kumpanija prinċipali tagħha jew il-kumpanija sussidjarja tagħha. Huma biss dawk l-avukati li jipprattikaw il-liġi b’mod attiv fid-ditta, il-kumpanija prinċipali tagħha jew il-kumpanija sussidjarja tagħha, u azzjonisti oħra li jkunu għaddew mill-eżami msemmi hawn fuq, li jistgħu jkunu direttur tad-ditta legali.
 Fi ES: L-indirizz professjonali huwa meħtieġ sabiex jiġu pprovduti servizzi legali deżinjati.
 Fi FR, Hija meħtieġa r-residenza jew l-istabbiliment fiż-ŻEE biex wieħed ikun jista’ jipprattika fuq bażi permanenti. Mingħajr preġudizzju għar-riżerva tal-UE ta’ hawn fuq: Fil-każ tal-avukati kollha, il-kumpanija trid tieħu waħda mill-forom legali li ġejjin awtorizzati skont il-liġi Franċiża fuq bażi mhux diskriminatorja: SCP (société civile professionnelle), SEL (société d’exercice libéral), SEP (société en participation), SARL (société à responsabilité limitée), SAS (société par actions simplifiée), SA (société anonyme), SPE (société pluriprofessionnelle d’exercice) kif ukoll “association”, b’ċerti kundizzjonijiet. L-azzjonisti, id-diretturi u s-sħab jistgħu jkunu soġġetti għal restrizzjonijiet speċifiċi relatati mal-attività professjonali tagħhom.
 Fil-HR: Huwa biss avukat li għandu t-titolu ta’ avukat Kroat li jista’ jistabbilixxi ditta legali (ditti tar-Renju Unit jistgħu jistabbilixxu fergħat, li ma jistgħux jimpjegaw avukati Kroati).
 Fl-HU: Huwa meħtieġ kuntratt ta’ kooperazzjoni konkluż ma’ avukat Ungeriż (ügyvéd) jew ditta legali (ügyvédi iroda). Konsulent legali barrani ma jistax ikun membru ta’ ditta legali Ungeriża. Avukat barrani mhuwiex awtorizzat għat-tħejjija ta’ dokumenti li għandhom jiġu ppreżentati lil arbitru, konċiljatur jew medjatur, jew jaġixxi bħala rappreżentant legali tal-klijent quddiemhom, fi kwalunkwe tilwima.
 Fil-PT (fir-rigward ukoll tat-Trattament tan-nazzjon l-aktar iffavorit): Il-barranin li jkollhom diploma mogħtija minn kwalunkwe Fakultà tal-Liġi fil-Portugall, jistgħu jirreġistraw mal-Avukatura Portugiża (Ordem dos Advogados), bl-istess termini bħaċ-ċittadini Portugiżi, jekk il-pajjiż rispettiv tagħhom jagħti trattament reċiproku liċ-ċittadini Portugiżi.
 Barranin oħra li jkollhom Lawrja fil-Liġi li tkun ġiet rikonoxxuta minn Fakultà tal-Liġi fil-Portugall jistgħu jirreġistraw bħala membri tal-Assoċjazzjoni tal-Avukatura bil-kundizzjoni li jagħmlu t-taħriġ meħtieġ u jgħaddu mill-assessjar finali u l-eżami tal-ammissjoni.
 Il-konsultazzjoni legali hija permessa mill-ġuristi, sakemm ikollhom ir-residenza professjonali tagħhom (“domiciliação”) il-Portugall, jgħaddu minn eżami ta’ ammissjoni u jkunu rreġistrati fil-Kamra tal-Avukati.
 Fir-RO: Avukat barrani ma jistax jagħmel trattazzjonijiet orali jew bil-miktub quddiem il-qrati jew korpi ġudizzjarji oħra, ħlief għal arbitraġġ internazzjonali.
 Fl-SE: (fir-rigward ukoll tat-Trattament tan-nazzjon l-aktar iffavorit) Mingħajr preġudizzju għar-riżerva tal-UE ta’ hawn fuq: Membru tal-Assoċjazzjoni Żvediża tal-Avukatura ma jista’ jiġi impjegat minn ħadd għajr membru tal-Avukatura jew kumpanija li twettaq in-negozju ta’ membru tal-Avukatura. Madankollu, membru tal-Avukatura jista’ jiġi impjegat minn kumpanija barranija li twettaq in-negozju ta’ avukat, kemm-il darba l-kumpanija inkwistjoni tkun domiċiljata f’pajjiż fl-Unjoni, iż-ŻEE jew il-Konfederazzjoni Żvizzera. Soġġett għal eżenzjoni mill-Bord tal-Assoċjazzjoni Żvediża tal-Avukatura, membru tal-Assoċjazzjoni Żvediża tal-Avukatura jista’ jiġi impjegat ukoll minn ditta legali mhux tal-Unjoni Ewropea.
 Il-membri tal-Avukatura li jwettqu l-prattika tagħhom fil-forma ta’ kumpanija jew soċjetà ma jistax ikollhom objettiv ieħor u ma jistgħu jwettqu l-ebda negozju ieħor għajr il-prattika ta’ avukat. Il-kollaborazzjoni ma’ negozji oħra tal-avukati hija permessa, madankollu, il-kollaborazzjoni ma’ negozji barranin tirrikjedi l-permess mill-Bord tal-Assoċjazzjoni Żvediża tal-Avukatura. Membru tal-Avukatura biss jista’ direttament jew indirettament, jew permezz ta’ kumpanija, jipprattika ta’ avukat, jkollu ishma fil-kumpanija jew ikun soċju. Membru biss jista’ jkun membru jew deputat membru tal-Bord jew deputat direttur maniġerjali, jew firmatarju jew segretarju awtorizzat tal-kumpanija jew tas-soċjetà.
 Fis-SI: (fir-rigward ukoll tat-Trattament tan-nazzjon l-aktar iffavorit) Avukat barrani li jkollu d-dritt li jipprattika l-liġi f’pajjiż barrani jista’ jipprovdi servizzi legali jew jipprattika l-liġi skont il-kundizzjonijiet stabbiliti fl-Artikolu 34a tal-Att dwar l-Avukati, sakemm tiġi ssodisfata l-kundizzjoni ta’ reċiproċità effettiva. Mingħajr preġudizzju għar-riżerva tal-UE dwar rekwiżiti ta’ forma legali nondiskriminatorja, il-preżenza kummerċjali għal avukati maħtura mill-Assoċjazzjoni tal-Avukatura Slovena hija ristretta għal impriża individwali, ditta legali b’responsabilità limitata (soċjetà) jew għal ditta legali b’responsabilità illimitata (soċjetà) biss. L-attivitajiet ta’ ditta legali jkunu ristretti għall-prattika tal-liġi. L-avukati biss jistgħu jkunu soċji f’ditta legali.
 Fis-SK: Għal avukati mhux tal-UE hija meħtieġa r-reċiproċità effettiva.
 (II)Servizzi legali oħra (liġi dwar il-ġurisdizzjoni ospitanti inklużi servizzi ta’ konsulenza legali, arbitraġġ, konċiljazzjoni u medjazzjoni u servizzi ta’ rappreżentanza legali).
 Għal aktar ċertezza, b’mod konsistenti man-Noti introduttivi, b’mod partikolari l-paragrafu 9, ir-rekwiżiti ta’ reġistrazzjoni mal-Avukatura jistgħu jinkludu r-rekwiżit li tkun inkisbet lawrja fil-liġi fil-ġurisdizzjoni ospitanti jew l-ekwivalenti tagħha, jew li jkun tlesta xi taħriġ bis-superviżjoni ta’ avukat liċenzjat, jew li jkun hemm uffiċċju jew indirizz postali fil-ġurisdizzjoni ta’ xi Avukatura speċifika sabiex ikun hemm eliġibbiltà ta’ applikazzjoni għal sħubija f’dik l-Avukatura.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 Fl-UE: Ir-rappreżentanza ta’ persuni fiżiċi jew ġuridiċi quddiem l-Uffiċċju tal-Proprjetà Intellettwali tal-Unjoni Ewropea (European Union Intellectual Property Office, EUIPO) tista’ ssir biss minn prattikant legali kkwalifikat f’wieħed mill-Istati Membri taż-ŻEE u li jkollu l-post tan-negozju tiegħu fiż-ŻEE, sa fejn dawn ikunu intitolati, fl-imsemmi Stat Membru, li jaġixxu bħala rappreżentanti fi kwistjonijiet ta’ trademarks jew fi kwistjonijiet ta’ proprjetà industrijali u minn rappreżentanti professjonali li isimhom jidher fil-lista miżmuma għal dan il-għan mill-EUIPO. (Parti minn CPC 861)
 Fl-AT: Hija meħtieġa ċ-ċittadinanza taż-ŻEE jew Żvizzera kif ukoll residenza (preżenza kummerċjali) sabiex wieħed jipprattika servizzi legali fir-rigward tal-ġurisdizzjoni ospitanti (tal-Unjoni u tal-Istat Membru), inkluża r-rappreżentanza quddiem il-qrati. Avukati b’ċittadinanza taż-ŻEE jew Żvizzera biss jistgħu jipprovdu servizzi legali permezz ta’ preżenza kummerċjali. Il-prattika ta’ servizzi legali fir-rigward tad-dritt internazzjonali pubbliku u l-liġi tal-ġurisdizzjoni ta’ oriġini hija permessa biss fuq bażi transfruntiera.
 Il-parteċipazzjoni tal-ekwità u l-ishma fir-riżultat operattiv ta’ kwalunkwe ditta legali minn avukati barranin (li jridu jkunu kkwalifikat għalkollox fil-ġurisdizzjoni ta’ oriġini tagħhom) hija permessa sa 25 fil-mija; il-bqija jrid jinżamm minn avukati kwalifikati b’mod sħiħ miż-ŻEE jew Żvizzeri u dawn tal-aħħar biss jistgħu jeżerċitaw influwenza deċiżiva fit-teħid tad-deċiżjonijiet tad-ditta legali.
 Fil-BE: (Fir-rigward ukoll tat-trattament tan-nazzjon l-aktar iffavorit ) Residenza hija meħtieġa għal ammissjoni sħiħa fl-Avukatura, inkluż għal rappreżentazzjoni quddiem il-qrati. Ir-rekwiżit ta’ residenza għal avukat barrani sabiex jikseb ammissjoni sħiħa għall-avukatura huwa tal-anqas sitt snin mid-data ta’ applikazzjoni għar-reġistrazzjoni, tliet snin taħt ċerti kundizzjonijiet. Hemm bżonn ta’ ċertifikat maħruġ mill-Ministru Belġjan tal-Affarijiet Barranin li fuq il-bażi tiegħu l-liġi nazzjonali jew il-konvenzjoni internazzjonali tippermetti r-reċiproċità (kundizzjoni ta’ reċiproċità).
 Avukati barranin jistgħu jipprattikaw bħala konsulenti legali. Avukati li huma membri ta’ Avukatura barranija (mhux tal-UE) u li jixtiequ jistabbilixxu ruħhom fil-Belġju iżda ma jissodisfawx il-kundizzjonijiet għar-reġistrazzjoni fuq it-Tableau ta’ avukati kompletament ikkwalifikati, fuq il-lista tal-UE jew fuq il-lista ta’ avukati bi prova, jistgħu jitolbu reġistrazzjoni fl-hekk imsejjaħ “Lista B”. Huwa biss fl-Avukatura ta’ Brussell li teżisti tali “Lista B”. Avukat fuq il-lista B jista’ jagħti konsulenza. Ir-rappreżentanza quddiem il-“Cour de Cassation” hija soġġetta għal ħatra fuq lista speċifika.
 Fil-BG: (fir-rigward ukoll tat-Trattament tan-nazzjon l-aktar iffavorit) Riservat għal ċittadini ta’ Stat Membru, ta’ Stat ieħor li huwa parti għall-Ftehim dwar iż-ŻEE, jew tal-Konfederazzjoni Żvizzera li ngħatat l-awtorizzazzjoni biex tħaddem il-professjoni ta’ avukat skont il-leġiżlazzjoni ta’ kull wieħed mill-pajjiżi msemmija hawn fuq. Ċittadin barrani (ħlief għal min imsemmi hawn fuq) li jkun ġie awtorizzat iħaddem il-professjoni ta’ avukat skont il-leġiżlazzjoni ta’ pajjiżu jew pajjiżha, jista’ jappella quddiem korpi ġudizzjarji tar-Repubblika tal-Bulgarija bħala avukat difensur jew mandatarju ta’ ċittadin ta’ pajjiżu jew pajjiżha, li jaġixxi fuq każ speċifiku, flimkien ma’ avukat Bulgaru, f’kawżi fejn dan kien previst fi ftehim bejn l-istat Bulgaru u dak barrani rispettiv, jew fuq il-bażi ta’ mutwalità, li jagħmel talba preliminari skont dan lill-President tal-Kunsill Suprem tal-Avukatura. Il-pajjiżi, li fir-rigward tagħhom teżisti l-mutwalità, għandhom jinħatru mill-Ministru tal-Ġustizzja, b’talba tal-President tal-Kunsill Suprem tal-Avukatura. Sabiex jipprovdi servizzi ta’ medjazzjoni legali, ċittadin barrani jrid ikollu permess għal residenza fit-tul jew permanenti fir-Repubblika tal-Bulgarija u jkun iddaħħal fir-Reġistru Uniformi tal-Medjaturi mal-Ministru tal-Ġustizzja
 F’CY: Huma meħtieġa ċittadinanza kif ukoll residenza fiż-ŻEE jew fl-Iżvizzera (preżenza kummerċjali). L-avukati li jkunu membri tal-Kamra tal-Avukati biss jistgħu jkunu soċji jew azzjonisti jew membri tal-Bord tad-Diretturi f’kumpanija legali f’Ċipru.
 Fir-CZ: Għal avukati barranin hija meħtieġa ammissjoni sħiħa fil-Kamra tal-Avukati Ċeka u residenza (preżenza kummerċjali).
 Fil-DE: Avukati bi kwalifika taż-ŻEE u Żvizzera biss jistgħu jiġu ammessi fl-Avukatura u għalhekk ikunu intitolati li jipprovdu servizz legali. Hija meħtieġa preżenza kummerċjali sabiex tinkiseb ammissjoni sħiħa għall-Avukatura. Jistgħu jingħataw eżenzjonijiet mill-assoċjazzjoni kompetenti tal-avukatura. Fil-każ ta’ avukati barranin (ħlief bi kwalifika taż-ŻEE u Żvizzera) jista’ jkun hemm restrizzjonijiet għaż-żamma ta’ ishma ta’ kumpanija tal-avukati li tipprovdi servizzi legali fid-dritt domestiku.
 Fid-DK: Is-servizzi legali pprovduti taħt it-titolu “advokat” (avukat) jew kwalunkwe titolu simili, kif ukoll rappreżentazzjoni quddiem il-qrati, huma riżervati għal avukati b’liċenzja Daniża għall-prattika. L-avukati tal-UE, taż-ŻEE u tal-Iżvizzera jistgħu jipprattikaw bit-titolu tal-pajjiż ta’ oriġini tagħhom.
 Mingħajr preġudizzju għar-riżerva tal-UE dwar rekwiżiti ta’ forma legali nondiskriminatorja, l-ishma ta’ ditta legali jistgħu jkunu proprjetà biss ta’ avukati li jipprattikaw b’mod attiv il-liġi fid-ditta, il-kumpanija prinċipali tagħha jew il-kumpanija sussidjarja tagħha, impjegati oħra fid-ditta, jew ditta legali oħra rreġistrata fid-Danimarka. Impjegati oħra fid-ditta jistgħu biss kollettivament jippossjedu anqas minn 10 fil-mija tal-ishma u tad-drittijiet tal-vot, u sabiex ikunu azzjonisti għandhom jgħaddu eżami dwar ir-regoli ta’ importanza partikolari għall-prattika tal-liġi.
 Huma biss dawk l-avukati li jipprattikaw il-liġi b’mod attiv fid-ditta, il-kumpanija prinċipali tagħha jew il-kumpanija sussidjarja tagħha, azzjonisti oħra, u r-rappreżentanti tal-impjegati, li jistgħu jkunu membri tal-bord. Il-maġġoranza tal-membri tal-bord iridu jkunu avukati li jipprattikaw b’mod attiv il-liġi fid-ditta, il-kumpanija prinċipali tagħha jew il-kumpanija sussidjarja tagħha. Huma biss dawk l-avukati li jipprattikaw il-liġi b’mod attiv fid-ditta, il-kumpanija prinċipali tagħha jew il-kumpanija sussidjarja tagħha, u azzjonisti oħra li jkunu għaddew mill-eżami msemmi hawn fuq, li jistgħu jkunu direttur tad-ditta legali.
 Fl-EE: Hija meħtieġa residenza (preżenza kummerċjali).
 Fil-EL: Huma meħtieġa ċittadinanza u residenza fiż-ŻEE jew fl-Iżvizzera (preżenza kummerċjali).
 Fi ES: Hija meħtieġa ċittadinanza taż-ŻEE jew Żvizzera. L-awtoritajiet kompetenti jistgħu jagħtu eżenzjonijiet miċ-ċittadinanza.
 Fil-FI: Hija meħtieġa residenza fiż-ŻEE jew Żvizzera u sħubija fl-Avukatura sabiex wieħed juża t-titolu professjonali ta’ “avukat” (bil-Finlandiż “asianajaja” jew bl-Iżvediż “advokat”). Is-servizzi legali jistgħu jiġu pprovduti wkoll minn membri mhux tal-Avukatura.
 Fi FR: Mingħajr preġudizzju għar-riżerva tal-UE dwar rekwiżiti ta’ forma legali nondiskriminatorja, ir-residenza jew l-istabbiliment fiż-ŻEE huma meħtieġa għal ammissjoni sħiħa fl-Avukatura, neċessarji għall-prattika ta’ servizzi legali f’ditta legali, il-parteċipazzjoni azzjonarja u d-drittijiet tal-vot jistgħu jkunu soġġetti għal restrizzjonijiet kwantitattivi relatati mal-attività professjonali tas-sħab. Ir-rappreżentanza quddiem “il-Cour de Cassation” u “l-Conseil d’Etat” hija soġġetta għall-kwoti u hija riżervata għal ċittadini Franċiżi u tal-UE.
 Fil-każ tal-avukati kollha, il-kumpanija trid tieħu waħda mill-forom legali li ġejjin awtorizzati skont il-liġi Franċiża fuq bażi mhux diskriminatorja: SCP (société civile professionnelle), SEL (société d’exercice libéral), SEP (société en participation), SARL (société à responsabilité limitée), SAS (société par actions simplifiée), SA (société anonyme), SPE (société pluriprofessionnelle d’exercice) kif ukoll “association”, b’ċerti kundizzjonijiet. Hija meħtieġa r-residenza jew l-istabbilment fiż-ŻEE biex wieħed ikun jista’ jipprattika fuq bażi permanenti.
 Fil-HR: Hija meħtieġa ċittadinanza tal-Unjoni Ewropea.
 Fl-HU: Huma meħtieġa nazzjonalità u residenza fiż-ŻEE jew fl-Iżvizzera (preżenza kummerċjali).
 Fil-LT: (Fir-rigward ukoll tat-Trattament tan-nazzjon l-aktar iffavorit) Huma meħtieġa ċittadinanza u residenza fiż-ŻEWW jew fl-Iżvizzera (preżenza kummerċjali).
 Avukati minn pajjiżi barranin jistgħu jipprattikaw bħala avukati fil-qorti biss skont ftehimiet internazzjonali, bl-inklużjoni ta’ dispożizzjonijiet speċifiċi dwar ir-rappreżentanza quddiem il-qrati. Hija meħtieġa ammissjoni sħiħa għall-Avukatura.
 Fil-LU (fir-rigward ukoll tat-Trattament tan-nazzjon l-aktar iffavorit): Huma meħtieġa ċittadinanza u residenza fiż-ŻEE jew fl-Iżvizzera (preżenza kummerċjali). Il-Kunsill tal-Ordni jista’ jaqbel li jneħħi r-rekwiżit taċ-ċittadinanza għal ċittadin barrani fuq il-bażi ta’ reċiproċità.
 Fil-LV (fir-rigward ukoll tat-Trattament tan-nazzjon l-aktar iffavorit): Hija meħtieġa nazzjonalità taż-ŻEE jew Żvizzera. Avukati minn pajjiżi barranin jistgħu jipprattikaw bħala avukati fil-qorti biss skont ftehimiet bilaterali dwar l-assistenza legali reċiproka.
 Għall-avukati tal-Unjoni Ewropea jew barranin, jeżistu rekwiżiti speċjali. Pereżempju, il-parteċipazzjoni fi proċedimenti tal-qorti f’każijiet kriminali hija permessa biss f’assoċjazzjoni ma’ avukat tal-Kulleġġ Latvjan tal-Avukati Ġuramentati.
 F’MT: Huma meħtieġa nazzjonalità kif ukoll residenza taż-ŻEE jew Żvizzera (preżenza kummerċjali).
 Fin-NL: L-avukati b’liċenzja lokali rreġistrati fir-reġistru Nederlandiż biss jistgħu jużaw it-titolu ta’ “avukat”. Minflok ma jużaw it-terminu sħiħ ta’ “avukat”, l-avukati barranin (mhux reġistrati) huma obbligati jsemmu l-organizzazzjoni professjonali tal-ġurisdizzjoni ta’ oriġini tagħhom għall-iskopijiet tal-attivitajiet tagħhom fin-Netherlands.
 Fil-PT (fir-rigward ukoll tat-Trattament tan-nazzjon l-aktar iffavorit): hija meħtieġa residenza (preżenza kummerċjali). Għar-rappreżentanza quddiem il-qrati, hija meħtieġa ammissjoni sħiħa għall-Avukatura. Il-barranin li jkollhom diploma mogħtija minn kwalunkwe Fakultà tal-Liġi fil-Portugall, jistgħu jirreġistraw mal-Avukatura Portugiża (Ordem dos Advogados), bl-istess termini bħaċ-ċittadini Portugiżi, jekk il-pajjiż rispettiv tagħhom jagħti trattament reċiproku liċ-ċittadini Portugiżi.
 Barranin oħra li jkollhom Lawrja fil-Liġi li tkun ġiet rikonoxxuta minn Fakultà tal-Liġi fil-Portugall jistgħu jirreġistraw bħala membri tal-Assoċjazzjoni tal-Avukatura bil-kundizzjoni li jagħmlu t-taħriġ meħtieġ u jgħaddu mill-assessjar finali u l-eżami tal-ammissjoni. Id-ditti legali li fihom l-ishma jappartjenu esklużivament lill-avukati ammessi għall-Avukatura Portugiża biss jistgħu jipprattikaw fil-Portugall.
 Fir-RO: Avukat barrani ma jistax jagħmel trattazzjonijiet orali jew bil-miktub quddiem il-qrati jew korpi ġudizzjarji oħra, ħlief għal arbitraġġ internazzjonali.
 Fl-SE: (fir-rigward ukoll għat-Trattament ta’ nazzjon l-aktar favorit) Hija meħtieġa residenza fiż-ŻEE jew fl-Iżvizzera għall-ammissjoni għall-Avukatura u għall-użu tat-titolu “advokat”. L-eżenzjonijiet jistgħu jingħataw mill-bord tal-Assoċjazzjoni Żvediża tal-Avukatura. L-ammissjoni għall-Avukatura mhijiex neċessarja għall-prattika tal-liġi Żvediża.
 Mingħajr preġudizzju għar-riżerva tal-UE dwar ir-rekwiżiti ta’ forma legali mhux diskriminatorja, membru tal-Assoċjazzjoni Żvediża tal-Avukatura ma jista’ jiġi impjegat minn ħadd għajr membru tal-Avukatura jew minn kumpanija li topera bħala membru tal-Avukatura. Madankollu, membru tal-Avukatura jista’ jiġi impjegat minn kumpanija barranija li twettaq in-negozju ta’ avukat, kemm-il darba l-kumpanija inkwistjoni tkun domiċiljata f’pajjiż fiż-ŻEE jew il-Konfederazzjoni Żvizzera. Soġġett għal eżenzjoni mill-Bord tal-Assoċjazzjoni Żvediża tal-Avukatura, membru tal-Assoċjazzjoni Żvediża tal-Avukatura jista’ jiġi impjegat ukoll minn ditta legali mhux tal-Unjoni Ewropea.
 Il-membri tal-Avukatura li jwettqu l-prattika tagħhom fil-forma ta’ kumpanija jew soċjetà ma jistax ikollhom objettiv ieħor u ma jistgħu jwettqu l-ebda negozju ieħor għajr il-prattika ta’ avukat. Il-kollaborazzjoni ma’ negozji oħra tal-avukati hija permessa, madankollu, il-kollaborazzjoni ma’ negozji barranin tirrikjedi l-permess mill-Bord tal-Assoċjazzjoni Żvediża tal-Avukatura. Membru tal-Avukatura biss jista’ direttament jew indirettament, jew permezz ta’ kumpanija, jipprattika ta’ avukat, jkollu ishma fil-kumpanija jew ikun soċju. Membru biss jista’ jkun membru jew deputat membru tal-Bord jew deputat direttur maniġerjali, jew firmatarju jew segretarju awtorizzat tal-kumpanija jew tas-soċjetà.
 Fis-SI: (għar-rigward tat-Trattament tan-nazzjon l-aktar favorit) Ir-rappreżentanza ta’ klijenti quddiem il-qorti bi ħlas hija kkundizzjonata mill-preżenza kummerċjali fir-Repubblika tas-Slovenja. Avukat barrani li jkollu d-dritt li jipprattika l-liġi tal-ġurisdizzjoni ta’ oriġini jista’ jwettaq servizzi legali jew jipprattika l-liġi skont il-kundizzjonijiet stabbiliti fl-Artikolu 34a tal-Att dwar l-Avukati, sakemm tiġi ssodisfata l-kundizzjoni ta’ reċiproċità effettiva.
 Mingħajr preġudizzju għar-riżerva tal-UE dwar ir-rekwiżiti għal forma ġuridika nondiskriminatorja, il-preżenza kummerċjali għal avukati maħtura mill-Assoċjazzjoni tal-Avukatura Slovena hija ristretta għal impriża individwali, ditta legali b’responsabilità limitata (soċjetà) jew għal ditta legali b’responsabilità illimitata (soċjetà) biss. L-attivitajiet ta’ ditta legali jkunu ristretti għall-prattika tal-liġi. L-avukati biss jistgħu jkunu soċji f’ditta legali.
 Fis-SK: (għar-rigward tat-Trattament tan-nazzjon l-aktar favorit) Hija meħtieġa ċ-ċittadinanza taż-ŻEE kif ukoll ir-residenza (preżenza kummerċjali) għall-prattika ta’ servizzi legali fir-rigward tal-liġi tal-ġurisdizzjoni ospitanti, inkluża r-rappreżentanza quddiem il-qrati. Għal avukati mhux tal-UE hija meħtieġa r-reċiproċità effettiva.
 Miżuri:
 UE: Ir-Regolament (UE) 2017/1001 TAL-PARLAMENT EWROPEW U TAL-KUNSILL tal-14 ta’ Ġunju 2017 dwar it-trademark tal-Unjoni Ewropea, l-Artikolu 120; ir-REGOLAMENT TAL-KUNSILL (KE) Nru 6/2002 tat-12 ta’ Diċembru 2001 dwar id-disinji Komunitarji, l-Artikolu 78.
 AT: Rechtsanwaltsordnung (l-Att dwar l-Avukati) - RAO, RGBl. Nru 96/1868, l-Artikoli 1 u 21c.
 BE: Il-Kodiċi Ġudizzjarju Belġjan (l-Artikoli 428-508); id-Digriet Amministrattiv tal-24 ta’ Awwissu 1970.
 BG: Il-Liġi dwar l-Avukati; il-Liġi għall-Medjazzjoni; il-Liġi għan-Nutara u l-Attività Notarili.
 CY: Il-liġi tal-Avukati (Kapitolu 2), kif emendata.
 CZ: L-Att Nru 85/1996 Coll., l-Att dwar il-Professjoni Legali.
 DE: § 59e, § 59f, § 206 Bundesrechtsanwaltsordnung (BRAO; l-Att Federali dwar l-Avukati);
 Gesetz über die Tätigkeit europäischer Rechtsanwälte in Deutschland (EuRAG); u§ 10 Rechtsdienstleistungsgesetz (RDG).
 DK: Retsplejeloven (l-Att dwar l-Amministrazzjoni tal-Ġustizzja) il-kapitoli 12 u 13 (l-Att Konsolidat Nru 1284 tas-14 ta’ Novembru 2018).
 EE: Advokatuuriseadus (l-Att dwar l-Assoċjazzjonijiet tal-Avukatura); Tsiviilkohtumenetluse seadustik (Kodiċi tal-Proċedura Ċivili); halduskohtumenetluse seadustik (il-Kodiċi tal-Proċedura Amministrattiva tal-Qrati); kriminaalmenetluse seadustik (il-Kodiċi tal-Proċedura Kriminali); and väärteomenetluse seadustik (il-Kodiċi ta’ Proċedura għal Imġiba Ħażina).
 EL: Il-Kodiċi l-ġdid dwar l-Avukati nru 4194/2013.
 ES: Estatuto General de la Abogacía Española, aprobado por Real Decreto 658/2001, l-Artikolu 13.1a.
 FI: Laki asianajajista (l-Att dwar l-Avukati) (496/1958), ss. 1 u 3; Oikeudenkäymiskaari (4/1734) (il-Kodiċi tal-Proċedura Ġudizzjarja).
 FR: Loi 71-1130 du 31 décembre 1971, Loi 90- 1259 du 31 décembre 1990, décret 91-1197 du 27 novembre 1991, u Ordonnance du 10 septembre 1817 modifiée.
 HR: L-Att dwar il-Professjoni Legali (OG 9/94, 117/08, 75/09, 18/11).
 HU: L-Att LXXVIII tal-2017 dwar l-attivitajiet professjonali tal-avukati.
 LT: Il-Liġi dwar l-Avukatura tar-Repubblika tal-Litwanja tat-18 ta’ Marzu 2004 Nru IX-2066 kif emendata l-aħħar fit-12 ta’ Diċembru 2017 bil-Liġi Nru XIII-571.
 LU: Loi du 16 décembre 2011 modifiant la loi du 10 août 1991 sur la profession d’avocat.
 LV: Il-Liġi dwar il-Proċedura Kriminali, s. 79; u l-Liġi dwar l-Avukatura tar-Repubblika tal-Latvja, s. 4.
 MT: Il-Kodiċi ta’ Organizzazzjoni u Proċedura Ċivili (il-Kapitolu 12).
 NL: Advocatenwet (l-Att dwar l-Avukati).
 PT: Il-Liġi 145/2015, 9 set., alterada p/ Lei 23/2020, 6 jul. (art.o 194 substituído p/ art.o 201.o; e art.o 203.o sostituído p/art.o 213. ).
 L-Istatut Portugiż tal-Avukatura (Estatuto da Ordem dos Advogados) u d-Digriet Amministrattiv 229/2004, l-Artikoli 5, 7 – 9;
 il-Liġi-digriet 88/2003, l-Artikoli 77 u 102;
 Solicitadores Public Professional Association Statute (Estatuto da Câmara dos Solicitadores), kif emendata bil-Liġi 49/2004, mas alterada p/ Lei 154/2015, 14 set; bil-Liġi 14/2006 u bid-Digriet-Liġi Nru 226/2008 alterado p/Lei 41/2013, is-26 ta’ Ġunju;
 il-Liġi 78/2001, l-Artikoli 31, 4 Alterada p/Lei 54/2013, 31 ta’ Lulju;
 Ir-Regolament dwar il-medjazzjoni tal-familja u tax-xogħol (Ordinanza 282/2010), alterada p/ Portaria 283/2018, 19 out;
 il-Liġi 21/2007 dwar il-medjazzjoni kriminali, l-Artikolu 12;
 il-Liġi 22/2013, 26 FeV., alterada p/Lei 17/2017, 16 maio, alterada pelo Decreto-Lei 52/2019, 17 abril.
 RO: Il-Liġi dwar l-Avukati;
 il-Liġi għall-Medjazzjoni; u
 il-Liġi għan-Nutara u l-Attività Notarili.
 SE: Rättegångsbalken (il-Kodiċi Żvediż tal-Proċedura Ġudizzjarja) (1942:740); u l-Kodiċi ta’ Kondotta tal-Assoċjazzjoni Żvediża tal-Avukatura adottat fid-29 ta’ Awwissu 2008.
 SI: Zakon o odvetništvu (Neuradno prečiščeno besedilo-ZOdv-NPB2 Državnega Zbora RS z dne 21.5.2009 (l-Att dwar l-Avukati) test konsolidat mhux uffiċjali mħejji mill-Parlament Sloven mill-21.5.2009).
 SK: L-Att 586/2003 dwar l-Avukatura, l-Artikoli 2 u 12.
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali:
 Fil-PL: L-avukati barranin jistgħu jistabbilixxu ruħhom biss fil-forma ta’ soċjetà rreġistrata, soċjetà limitata, jew soċjetà b’ishma konġunti limitata.
 Miżuri:
 Fil-PL: L-Att tal-5 ta’ Lulju 2002 dwar il-provvista minn avukati barranin ta’ assistenza legali fir-Repubblika tal-Polonja, l-Artikolu 19.
 Fir-rigward tal-Kummerċ transfruntier fis-servizzi – Aċċess għas-suq:
 Fl-IE, IT: Hija meħtieġa r-residenza (preżenza kummerċjali) sabiex wieħed jipprattika servizzi legali fir-rigward tal-liġi tal-ġurisdizzjoni ospitanti, inkluża r-rappreżentanza quddiem il-qrati.
 Miżuri:
 IE: L-Atti dwar l-Avukati 1954-2011.
 IT: Id-Digriet Irjali 1578/1933, l-Artikolu 17 tal-liġi dwar il-professjoni legali.
 (b) Aġenti tal-privattivi, aġenti tal-proprjetà industrijali, avukati tal-proprjetà intellettwali (parti minn CPC 879, 861, 8613)
 Fir-rigward tal-Liberalizzazzjoni tal-investimenti – Aċċess għas-suq, Trattament nazzjonali u Kummerċ transfruntiera fis-servizzi – Preżenza lokali:
 Fil-BG, u f’CY: Hija meħtieġa ċ-ċittadinanza taż-ŻEE jew Żvizzera għall-prattika ta’ servizzi ta’ aġenzija tal-privattivi. F’CY, ir-residenza hija obbligatorja.
 Fil-DE: Avukati tal-privattivi bi kwalifika Ġermaniża biss jistgħu jiġu ammessi għall-Avukatura u għalhekk huma intitolati sabiex jipprovdu servizz ta’ aġenti tal-privattivi fil-Ġermanja fid-dritt nazzjonali. Avukati tal-privattivi barranin jistgħu joffru servizzi legali fil-liġi barranija meta jippruvaw għarfien espert, hija meħtieġa r-reġistrazzjoni għas-servizzi legali fil-Ġermanja. Avukati tal-privattivi barranin (għajr bi kwalifika taż-ŻEE u Żvizzera) ma jistgħux jistabbilixxu ditta flimkien ma’ avukati tal-privattivi nazzjonali.
 Avukati tal-privattivi barranin (għajr taż-ŻEE u Żvizzeri) jista’ jkollhom il-preżenza kummerċjali tagħhom biss fil-forma ta’ Patentanwalts-GmbH jew Patentanwalt-AG u jistgħu jakkwistaw biss sehem minoritarju.
 Fl-EE: Hija meħtieġa ċ-ċittadinanza tal-Estonja jew tal-UE kif ukoll ir-residenza permanenti għall-prattika ta’ servizzi ta’ aġenzija tal-privattivi.
 Fi ES u fil-PT: Hija meħtieġa ċ-ċittadinanza taż-ŻEE għall-prattika tas-servizzi ta’ aġent tal-proprjetà industrijali.
 Fi FR: Biex tkun rreġistrat fuq il-lista tas-servizzi tal-aġenti tal-proprjetà industrijali trid tkun stabbilit fiż-ŻEE jew ikollok residenza fiż-ŻEE. Hija meħtieġa ċ-ċittadinanza taż-ŻEE għall-persuni fiżiċi. Biex tirrappreżenta klijent quddiem l-uffiċċju nazzjonali tal-proprjetà intellettwali, trid tkun stabbilit fiż-ŻEE. Forniment biss permezz ta’ SCP (société civile professionnelle), SEL (société d’exercice libéral) jew kwalunkwe forma legali oħra, taħt ċerti kundizzjonijiet. Irrispettivament mill-forma legali, aktar minn nofs l-ishma u d-drittijiet tal-vot iridu jinżammu minn professjonisti taż-ŻEE. Id-ditti legali jistgħu jkunu intitolati li jipprovdu servizzi ta’ aġenti tal-proprjetà industrijali (ara r-riżerva għal servizzi legali).
 Fir-rigward tal-Kummerċ transfruntier fis-servizzi – Preżenza lokali:
 Fil-FI u fl-HU: Hija meħtieġa r-residenza fiż-ŻEE għall-prattika ta' servizzi ta' aġenzija tal-privattivi.
 Fis-SI: Ir-residenza fis-Slovenja hija meħtieġa għal detentur/applikant ta’ drittijiet reġistrati (privattivi, trademarks, protezzjoni tad-disinn). Alternattivament, aġent tal-privattivi jew aġent ta’ trademark u disinn irreġistrat fis-Slovenja huwa meħtieġ għall-iskop ewlieni ta’ servizzi ta’ proċess, notifika, eċċ.
 Miżuri:
 BG: L-Artikolu 4 tal-Ordinanza għar-Rappreżentanti rigward il-Proprjetà Intellettwali.
 CY: Il-liġi tal-Avukati (il-Kapitolu 2), kif emendata.
 DE: Patentanwaltsordnung (PAO).
 EE: Patendivoliniku seadus (l-Att dwar l-Aġenti tal-Privattivi) § 2, § 14.
 ES: Ley 11/1986, de 20 de marzo, de Patentes de Invención y Modelos de utilidad, l-Artikoli 155-157.
 FI: Tavaramerkkilaki (l-Att dwar it-Trademarks) (7/1964);
 Laki auktorisoiduista teollisoikeusasiamiehistä (l-Att dwar l-Avukati Awtorizzati tal-Proprjetà Industrijali) (22/2014); u
 Laki kasvinjalostajanoikeudesta (l-Att dwar id-Drittijiet tal-Kultivaturi tal-Pjanti) 1279/2009; u Mallioikeuslaki (l-Att dwar id-Disinji Reġistrati) 221/1971.
 FR: Code de la propriété intellectuelle
 HU: L-Att XXXII tal-1995 dwar l-Avukati tal-Privattivi.
 PT: Id-Digriet Amministrattiv 15/95, kif emendat bil-Liġi 17/2010, bil-Portaria 1200/2010, l-Artikolu 5, u bil-Portaria 239/2013; u l-Liġi 9/2009.
 SI: Zakon o industrijski lastnini (l-Att dwar il-Proprjetà Industrijali), il-Lista Uradni RS, št. 51/06 – uradno prečiščeno besedilo in 100/13 (il-Gazzetta Uffiċjali tar-Repubblika tas-Slovenja, Nru 51/06 – it-test uffiċjali konsolidat u 100/13).
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 Fl-IE: Għall-istabbiliment, mill-anqas wieħed mid-diretturi, is-soċji, il-maniġers jew l-impjegati ta' kumpanija jkun irreġistrat bħala avukat tal-privattivi jew tal-proprjetà intellettwali fl-Irlanda. Bażi transfruntiera tirrikjedi ċittadinanza taż-ŻEE u preżenza kummerċjali fiż-ŻEE, post prinċipali tan-negozju fi Stat Membru taż-ŻEE, kwalifika skont il-liġi ta' Stat Membru taż-ŻEE.
 Miżuri:
 IE: It-Taqsimiet 85 u 86 tal-Att tal-1996 dwar it-Trademarks, kif emendat;
 ir-Regola 51, ir-Regoli 51A u r-Regola 51B tar-Regoli dwar it-Trademarks 1996, kif emendati; it-Taqsimiet 106 u 107 tal-Att tal-1992 dwar il-Privattivi, kif emendati; u r-Reġistru tar-Regoli dwar l-Aġenti tal-Privattivi S.I. 580 tal-2015.
 (c)
 Servizzi ta' kontabbiltà u ta' żamma tal-kotba (CPC 8621 għajr servizzi ta' awditjar, 86213, 86219, 86220)
 Fir-rigward tal-Liberalizzazzjoni tal-investimenti – Aċċess għas-suq, Trattament nazzjonali u Kummerċ transfruntiera fis-servizzi – Preżenza lokali:
 Fl-AT: L-interessi kapitali u d-drittijiet tal-vot ta' kontabilisti u bookkeepers barranin, ikkwalifikati skont il-liġi tal-pajjiż ta' oriġini tagħhom, f'intrapriża Awstrijaka, ma jistgħux jeċċedu 25 fil-mija. Il-fornitur ta' servizz irid ikollu uffiċċju jew sede professjonali fiż-ŻEE (CPC 862).
 Fi FR: Stabbiliment jew residenza hija meħtieġa. Forniment permezz ta' kull forma ta' kumpanija barra minn SNC (Société en nom collectif) u SCS (Société en commandite simple). Japplikaw kundizzjonijiet speċifiċi għall-SEL (sociétés d’exercice libéral), AGC (Association de gestion et comptabilité) u SPE (Société pluri-professionnelle d’exercice). (CPC 86213, 86219, 86220).
 Fl-IT: Ir-residenza jew id-domiċilju tan-negozju huma meħtieġa għar-reġistrazzjoni fir-reġistru professjonali, li hija meħtieġa għall-forniment ta' servizzi ta' kontabilità u żamma tal-kotba (CPC 86213, 86219, 86220).
 Fil-PT: (fir-rigward ukoll tat-Trattament tan-nazzjon l-aktar iffavorit): Ir-residenza jew id-domiċilju kummerċjali huma meħtieġa għar-reġistrazzjoni fir-reġistru professjonali mill-Kamra tal-Kontabilisti Ċertifikati (Ordem dos Contabilistas Certificados), li hija meħtieġa għall-forniment ta’ servizzi kontabilistiċi, kemm-il darba jkun hemm trattament reċiproku għaċ-ċittadini Portugiżi.
 Miżuri:
 AT: Wirtschaftstreuhandberufsgesetz (l-Att dwar il-Kontabilist Pubbliku u l-Professjoni tal-Awditjar, BGBl.
 I Nr. 58/1999), § 12, § 65, § 67, § 68 (1) 4; u
 Bilanzbuchhaltungsgesetz (BibuG), BGBL. I Nr. 191/2013, §§ 7, 11, 28.
 FR: Ordinanza 45-2138 tad-19 ta’ Settembru 1945.
 IT: Id-Digriet Leġiżlattiv 139/2005; u l-Liġi 248/2006.
 PT: Id-Digriet-Liġi Nru 452/99, mibdul bil-Liġi Nru 139/2015, is-7 ta’ Settembru.
 Fir-rigward tal-Liberalizzazzjoni tal-investimenti – Aċċess għas-suq u Kummerċ transfruntier fis-servizzi – Aċċess għas-suq:
 F’CY: L-aċċess huwa ristrett għal persuni fiżiċi. Hija meħtieġa l-awtorizzazzjoni, soġġett għal test tal-ħtiġijiet ekonomiċi. Kriterju ewlieni: is-sitwazzjoni tal-impjiegi fis-sottosettur. Huma permessi assoċjazzjonijiet professjonali (soċjetajiet) bejn persuni fiżiċi.
 Miżuri:
 CY: Il-Liġi tal-Awdituri tal-2017 (il-Liġi 53 (I)/2017).
 Fir-rigward tal-Kummerċ transfruntier fis-servizzi – Preżenza lokali:
 Fis-SI: Huwa meħtieġ li jkun stabbilit fl-Unjoni Ewropea sabiex wieħed jipprovdi servizzi ta' kontabbiltà u ta' żamma tal-kotba (CPC 86213, 86219, 86220).
 Miżuri:
 SI: L-Att dwar is-servizzi fis-suq intern, Il-Gazzetta Uffiċjali RS Nru 21/10.
 (d)
 Servizzi tal-awditjar (CPC – 86211, 86212 għajr is-servizzi ta' kontabbiltà u żamma tal-kotba)
 Fir-rigward tal-Liberalizzazzjoni tal-investimenti – Trattament nazzjonali, Trattament tan-Nazzjon l-Aktar Iffavorit, u Kummerċ transfruntier fis-servizzi - Trattament nazzjonali, Trattament tan-Nazzjon l-Aktar Iffavorit:
 Fl-UE: Il-forniment ta’ servizzi ta’ awditjar statutorju jeħtieġ l-approvazzjoni mill-awtoritajiet kompetenti ta’ Stat Membru li jistgħu jirrikonoxxu l-ekwivalenza tal-kwalifiki ta’ awditur li huwa ċittadin tar-Renju Unit jew ta’ kwalunkwe pajjiż terz soġġett għar-reċiproċità (CPC 8621).
 Miżuri:
 UE: id-Direttiva 2013/34/UE tal-Parlament Ewropew u tal-Kunsill tas-26 ta' Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji konsolidati u r-rapporti relatati ta' ċerti tipi ta' intrapriżi, li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE. u d-Direttiva 2006/43/KE dwar il-verifiki statutorji tal-kontijiet annwali u tal-kontijiet konsolidati.
 Fir-rigward tal-Liberalizzazzjoni tal-investiment - Aċċess għas-suq:
 Fil-BG: Jistgħu japplikaw rekwiżiti għal forma ġuridika nondiskriminatorja.
 Miżuri:
 BG: L-Att dwar l-Awditi Finanzjarji Indipendenti.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, u Kummerċ transfruntier fis-servizzi – Preżenza lokali:
 Fl-AT: L-interessi kapitali u d-drittijiet tal-vot ta' awdituri barranin, ikkwalifikati skont il-liġi tal-pajjiż ta' oriġini tagħhom, f'intrapriża Awstrijaka, ma jistgħux jeċċedu 25 fil-mija. Il-fornitur ta' servizz irid ikollu uffiċċju jew sede professjonali fiż-ŻEE.
 Miżuri:
 AT: Wirtschaftstreuhandberufsgesetz (l-Att dwar il-Kontabilist Pubbliku u l-Professjoni tal-Awditjar, BGBl.
 I Nr. 58/1999), § 12, § 65, § 67, § 68 (1) 4.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Preżenza lokali:
 Fid-DK: L-għoti ta' servizzi ta' awditjar statutorju jirrikjedi l-approvazzjoni Daniża ta’ awditur. L-approvazzjoni teħtieġ residenza fi Stat Membru taż-ŻEE. Drittijiet tal-vot f’kumpaniji tal-awditjar approvati ta’ awdituri u ditti tal-awditjar li ma jkunux ġew approvati f’konformità mar-regolament li jimplimenta d-Direttiva 2006/43/KE tal-Parlament Ewropew u tal-Kunsill tas-17 ta’ Mejju 2006 dwar il-verifiki statutorji tal-kontijiet annwali u tal-kontijiet konsolidati fuq il-bażi tal-Artikolu 54(3)(g) tat-Trattat dwar l-awditjar statutorju ma jridux jeċċedu l-10 fil-mija tad-drittijiet tal-vot.
 Fi FR: (fir-rigward ukoll tat-Trattament tan-nazzjon l-aktar iffavorit) Għall-awditi statutorji: huma meħtieġa l-istabbiliment jew ir-residenza. Iċ-ċittadini Brittaniċi jistgħu jipprovdu servizzi ta’ awditjar statutorju fi Franza, soġġett għar-reċiproċità. Forniment permezz ta’ kwalunkwe forma ta’ kumpanija ħlief dawk li fihom l-imsieħba huma kkunsidrati bħala kummerċjanti (“commerçants”), bħal SNC (Société en nom collectif) u SCS (Société en commandite sempliċi).
 Fil-PL: Huwa meħtieġ l-istabbiliment fl-Unjoni Ewropea għall-forniment ta’ servizzi tal-awditjar.
 Japplikaw rekwiżiti għal forma ġuridika.
 Miżuri:
 DK: Revisorloven (l-Att Daniż dwar l-Awdituri u l-Intrapriżi tal-Awditjar Approvati), l-Att Nru 1287 tas-20/11/2018.
 FR: Il-Kodiċi tal-Kummerċ
 Fil-PL: L-Att tal-11 ta' Mejju 2017 dwar l-awdituri statutorji, id-ditti tal-awditjar u s-sorveljanza pubblika - Il-Ġurnal tal-Liġijiet tal-2017, il-punt 1089.
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 F’CY: L-aċċess huwa ristrett għal persuni fiżiċi. Hija meħtieġa l-awtorizzazzjoni, soġġett għal test tal-ħtiġijiet ekonomiċi. Kriterju ewlieni: is-sitwazzjoni tal-impjiegi fis-sottosettur. Huma permessi assoċjazzjonijiet professjonali (soċjetajiet) bejn persuni fiżiċi.
 Fis-SK: Intrapriża li tal-anqas 60 fil-mija tal-interessi kapitali jew tad-drittijiet tal-vot tagħha jkunu riżervati għaċ-ċittadini Slovakki jew għaċ-ċittadini ta' Stat Membru biss tista' tkun awtorizzata twettaq awditi fir-Repubblika Slovakka.
 Miżuri:
 CY: Il-Liġi tal-Awdituri tal-2017 (il-Liġi 53 (I)/2017).
 SK: L-Att Nru 423/2015 dwar l-Awditjar Statutorju.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Trattament nazzjonali, Preżenza lokali:
 Fil-DE: Il-kumpaniji tal-awditjar (“Wirtschaftsprüfungsgesellschaften”) jistgħu jadottaw forom legali ammissibbli biss fiż-ŻEE. Is-soċjetajiet ġenerali u s-soċjetajiet kummerċjali limitati jistgħu jkunu rikonoxxuti bħala "Wirtschaftsprüfungsgesellschaften" jekk ikunu elenkati bħala soċjetajiet kummerċjali fir-reġistru kummerċjali fuq il-bażi tal-attivitajiet fiduċjarji tagħhom, l-Artikolu 27 WPO. Madankollu, awdituri minn pajjiżi terzi rreġistrati f'konformità mal-Artikolu 134 WPO jistgħu jwettqu l-awditu statutorju tad-dikjarazzjonijiet fiskali annwali jew jipprovdu r-rapporti finanzjarji konsolidati ta' kumpanija bil-kwartieri ġenerali tagħha barra mill-Unjoni, li t-titoli trasferibbli tagħha jkunu offruti għall-kummerċ f'suq regolat.
 Miżuri:
 DE: Handelsgesetzbuch (HGB; il-Kodiċi tal-Liġi Kummerċjali);
 Gesetz über eine Berufsordnung der Wirtschaftsprüfer (Wirtschaftsprüferordnung — WPO; l-Att dwar il-Kontabilisti Pubbliċi).
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali:
 Fi ES: l-awdituri statutorji jridu jkunu ċittadini ta' Stat Membru. Din ir-riżerva ma tapplikax għall-awditjar ta' kumpaniji mhux tal-Unjoni Ewropea elenkati f'suq regolat Spanjol.
 Miżuri:
 ES: Ley 22/2015, de 20 de julio, de Auditoría de Cuentas (Liġi ġdida dwar l-Awditjar: il-Liġi 22/2015 dwar is-Servizzi tal-awditjar).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fl-EE: Japplikaw rekwiżiti għal forma ġuridika. Il-maġġoranza tal-voti rrappreżentati mill-ishma ta’ ditta tal-awditjar għandhom jappartjenu lil awdituri ġuramentati soġġetti għas-superviżjoni ta’ awtorità kompetenti ta’ Stat Membru taż-ŻEE, li jkunu kisbu l-kwalifika tagħhom fi Stat Membru taż-ŻEE, jew lil ditti tal-awditjar. Mill-inqas tliet kwarti mill-persuni li jirrappreżentaw ditta tal-awditjar fuq il-bażi tal-liġi għandhom ikunu kisbu l-kwalifiki tagħhom fi Stat Membru taż-ŻEE.
 Miżuri:
 EE: L-Att dwar l-Attivitajiet tal-Awdituri (Audiitortegevuse seadus) § 76-77
 Fir-rigward tal-Liberalizzazzjoni tal-investiment – Trattament nazzjonali, Trattament tan-nazzjon l-aktar iffavorit u Kummerċ transfruntier fis-servizzi – Preżenza lokali:
 Fis-SI: Hija meħtieġa preżenza kummerċjali. Entità tal-awditjar minn pajjiż terz jista' jkollha ishma jew tifforma soċjetajiet f'kumpanija tal-awditjar Slovena bil-kundizzjoni li, skont il-liġi tal-pajjiż li fih tkun inkorporata l-entità tal-awditjar mill-pajjiż terz, kumpaniji tal-awditjar Sloveni jista' jkollhom ishma jew jifformaw soċjetajiet f'entità tal-awditjar f'dak il-pajjiż (rekwiżit ta’ reċiproċità).
 Miżuri:
 SI: L-Att dwar l-Awditjar (Zrev-2), Il-Gazzetta Uffiċjali RS Nru 65/2008 (kif emendat l-aħħar Nru 84/18); kif ukoll l-Att dwar il-Kumpaniji (ZGD-1), il-Gazzetta Uffiċjali RS Nru 42/2006 (kif emendat l-aħħar Nru 22/19 - ZPosS).
 Fir-rigward tal-Kummerċ transfruntier fis-servizzi – Preżenza lokali:
 Fil-BE: Huwa meħtieġ stabbiliment fil-Belġju fejn tkun se ssir l-attività professjonali u fejn ikunu se jinżammu l-atti, id-dokumenti u l-korrispondenza relatati magħha, u li jkun hemm mill-anqas amministratur jew maniġer wieħed tal-istabbiliment approvat bħala awditur.
 Fil-FI: Hija meħtieġa r-residenza fiż-ŻEE għal mill-anqas wieħed mill-awdituri ta' Kumpanija Finlandiża b'Responsabbiltà Limitata u ta' kumpaniji li huma taħt obbligu li jagħmlu awditu. Awditur irid ikun awditur b'liċenzja lokali jew ditta tal-awditjar b'liċenzja lokali.
 Fil-HR: Is-servizzi ta' awditjar jistgħu jiġu pprovduti biss minn persuni ġuridiċi stabbiliti fil-Kroazja, jew minn persuni fiżiċi residenti fil-Kroazja.
 Fl-IT: Hija meħtieġa r-residenza għall-forniment ta' servizzi tal-awditjar minn persuni fiżiċi.
 Fil-LT: Huwa meħtieġ l-istabbiliment fiż-ŻEE għall-forniment ta’ servizzi tal-awditjar.
 Fl-SE: Awdituri approvati fl-Iżvezja u ditti tal-awditjar irreġistrati fl-Iżvezja biss jistgħu jwettqu servizzi ta' awditjar statutorju. Hija meħtieġa r-residenza fiż-ŻEE. It-titoli ta' “awditur approvat” u “awditur awtorizzat” jistgħu jintużaw biss minn awdituri approvati jew awtorizzati fl-Iżvezja. L-awdituri ta' assoċjazzjonijiet ekonomiċi tal-kooperattivi u xi intrapriżi oħra li mhumiex iċċertifikati jew kontabilisti approvati jridu jkunu residenti fiż-ŻEE, sakemm il-Gvern, jew awtorità tal-Gvern maħtura mill-Gvern, f'każ partikolari ma jippermettux mod ieħor.
 Miżuri:
 BE: Il-Liġi tat-22 ta' Lulju, 1953 li toħloq Istitut għall-Awdituri ta' Intrapriżi u li torganizza s-sorveljanza pubblika tal-professjoni ta' awditur ta' intrapriżi, ikkoordinata fit-30 ta' April 2007.
 (l-Att dwar il-Kontabilisti Pubbliċi).
 FI: Tilintarkastuslaki (l-Att dwar l-Awditjar) (459/2007), Liġijiet settorjali li jirrikjedu l-użu ta' awdituri b'liċenzja lokali.
 HR: L-Att dwar l-Awditjar (OG 146/05, 139/08, 144/12), l-Artikolu 3.
 IT: Id-Digriet Leġiżlattiv 58/1998, l-Artikoli 155, 158 u 161;
 id-Digriet tal-President tar-Repubblika 99/1998; u d-Digriet Leġiżlattiv 39/2010, l-Artikolu 2.
 LT: Il-Liġi dwar l-Awditjar tal-15 ta' Ġunju 1999 Nru VIII -1227 (verżjoni ġdida tat-3 ta' Lulju 2008 Nru X1676).
 SE: Revisorslagen (l-Att dwar l-Awdituri) (2001:883);
 Revisionslag (l-Att dwar l-Awditjar) (1999:1079);
 Aktiebolagslagen (l-Att dwar il-Kumpaniji) (2005:551);
 Lag om ekonomiska föreningar (l-Att dwar l-Assoċjazzjonijiet Ekonomiċi tal-Kooperattivi) (2018:672); u
 Oħrajn, dwar ir-rekwiżiti sabiex isir użu mill-awdituri approvati.
 (e)
 Servizzi ta' konsulenza dwar it-tassazzjoni (CPC 863, mhux inklużi s-servizzi ta' konsulenza legali u ta' rappreżentanza legali dwar it-taxxa, li jinstabu taħt is-servizzi legali)
 Fir-rigward tal-Liberalizzazzjoni tal-investimenti – Aċċess għas-suq, Trattament nazzjonali u Kummerċ transfruntiera fis-servizzi – Preżenza lokali:
 Fl-AT: L-interessi kapitali u d-drittijiet tal-vot ta' konsulenti barranin dwar it-taxxa, ikkwalifikati skont il-liġi tal-pajjiż ta' oriġini tagħhom, f'intrapriża Awstrijaka, ma jistgħux jeċċedu 25 fil-mija. Il-fornitur ta' servizz irid ikollu uffiċċju jew sede professjonali fiż-ŻEE.
 Miżuri:
 AT: Wirtschaftstreuhandberufsgesetz (l-Att dwar il-Kontabilisti Pubbliċi u l-Professjoni tal-Awditjar, BGBl.
 I Nr. 58/1999), § 12, § 65, § 67, § 68 (1) 4.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Preżenza lokali:
 Fi FR: Stabbiliment jew residenza hija meħtieġa. Forniment permezz ta' kwalunkwe forma ta' kumpanija barra minn SNC (Société en nom collectif) u SCS (Société en commandite simple). Japplikaw kundizzjonijiet speċifiċi għall-SEL (sociétés d’exercice libéral), AGC (Association de gestion et comptabilité) u SPE (Société pluri-professionnelle d’exercice).
 Miżuri:
 FR: Ordinanza 45-2138 tad-19 ta’ Settembru 1945.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali:
 Fil-BG: Hija meħtieġa ċ-ċittadinanza ta' Stat Membru għall-konsulenti tat-taxxa.
 Miżuri:
 BG: L-Att dwar il-Kontabilità;
 l-Att dwar l-Awditi Finanzjarji Indipendenti; l-Att dwar it-Taxxi fuq l-Introjtu ta' Persuni Fiżiċi; u l-Att dwar it-Taxxa fuq il-Kumpaniji.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 F’CY: L-aċċess huwa ristrett għal persuni fiżiċi. Hija meħtieġa l-awtorizzazzjoni, soġġett għal test tal-ħtiġijiet ekonomiċi. Kriterju ewlieni: is-sitwazzjoni tal-impjiegi fis-sottosettur. Huma permessi assoċjazzjonijiet professjonali (soċjetajiet) bejn persuni fiżiċi.
 Miżuri:
 CY: Il-Liġi tal-Awdituri tal-2017 (il-Liġi 53 (I)/2017).
 Fir-rigward tal-Kummerċ transfruntier fis-servizzi – Preżenza lokali:
 Fl-HU: Hija meħtieġa r-residenza fiż-ŻEE għall-forniment ta’ servizzi ta’ konsulenza dwar it-tassazzjoni, sakemm dawn ikunu qed jingħataw minn persuna fiżika preżenti fit-territorju tal-Ungerija.
 Fl-IT: Hija meħtieġa r-residenza.
 Miżuri:
 HU: L-Att XCII tal-2003 dwar ir-Regoli tat-Tassazzjoni; u
 id-Digriet tal-Ministeru tal-Finanzi Nru 26/2008 dwar il-liċenzjar u r-reġistrazzjoni ta' attivitajiet ta' konsulenza dwar it-tassazzjoni.
 IT: Id-Digriet Leġiżlattiv 139/2005; u l-Liġi 248/2006.
 (f)
 Servizzi ta' arkitettura u ppjanar urban, servizzi ta’ inġinerija u ta’ inġinerija integrata (CPC 8671, 8672, 8673, 8674)
 Fir-rigward tal-Liberalizzazzjoni tal-investiment – Aċċess għas-suq:
 Fi FR: Perit jista' biss jistabbilixxi ruħu fi Franza sabiex jipprovdi servizzi arkitetturali billi juża waħda mill-forom ġuridiċi li ġejjin (fuq bażi mhux diskriminatorja) SA et SARL (sociétés anonymes, à responsabilité limitée), EURL (Entreprise unipersonnelle à responsabilité limitée), SCP (en commandite par actions), SCOP (Société coopérative et participative), SELARL (société d'exercice libéral à responsabilité limitée), SELAFA (société d'exercice libéral à forme anonyme), SELAS (société d'exercice libéral )or SAS (Société par actions simplifiée), jew bħala individwu jew bħala soċju f'intrapriża arkitetturali (CPC 8671).
 Miżuri:
 FR: Loi 90-1258 relative à l'exercice sous forme de société des professions libérales; Décret 95-129 du 2 février 1995 relatif à l'exercice en commun de la profession d'architecte sous forme de société en participation;
 Décret 92-619 du 6 juillet 1992 relatif à l'exercice en commun de la profession d'architecte sous forme de société d'exercice libéral à responsabilité limitée SELARL, société d'exercice libéral à forme anonyme SELAFA, société d'exercice libéral en commandite par actions SELCA; u Loi 77-2 du 3 janvier 1977.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 Fil-BG: Hija meħtieġa r-residenza fiż-ŻEE jew fil-Konfederazzjoni Żvizzera għas-servizzi ta’ arkitettura, ippjanar urban u inġinerija pprovduti minn persuni fiżiċi.
 Miżuri:
 BG: L-Att dwar l-Iżvilupp Spazjali;
 l-Att dwar il-Kamra tal-Bennejja; u
 l-Att dwar il-Kmamar tal-Periti u l-Inġiniera fit-Tfassil tal-Iżvilupp ta' Proġetti.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali:
 Fil-HR: Disinn jew proġett maħluq minn perit, inġinier jew pjanifikatur urban barrani jrid jiġi validat minn persuna fiżika jew ġuridika awtorizzata fil-Kroazja fir-rigward tal-konformità tiegħu mal-Liġi Kroata (CPC 8671, 8672, 8673, 8674).
 Miżuri:
 HR: L-Att dwar l-Ippjanar Fiżiku u l-Attivitajiet ta’ Bini (OG 118/18, 110/19)
 L-Att dwar l-Ippjanar Fiżiku (OG 153/13, 39/19).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 F’CY: Il-kundizzjoni taċ-ċittadinanza u tar-residenza tapplika għall-forniment ta' servizzi ta' arkitettura u ppjanar urban, servizzi ta' inġinerija u ta' inġinerija integrata (CPC 8671, 8672, 8673, 8674)
 Miżuri:
 CY: Nru 41/1962 kif emendat; Nru 224/1990 kif emendat; u l-Liġi 29 (I) 2001 kif emendata.
 Fir-rigward tal-Kummerċ transfruntier fis-servizzi – Preżenza lokali:
 Fir-CZ: Hija meħtieġa r-residenza fiż-ŻEE.
 Fl-HU: Hija meħtieġa r-residenza fiż-ŻEE għall-forniment tas-servizzi li ġejjin, sakemm dawn ikunu qed jingħataw minn persuna fiżika preżenti fit-territorju tal-Ungerija: servizzi arkitettoniċi, servizzi ta' inġinerija (applikabbli biss għal apprendisti gradwati), servizzi ta' inġinerija integrata u servizzi ta' arkitettura tal-pajsaġġ (CPC 8671, 8672, 8673, 8674).
 Fl-IT: ir-residenza jew id-domiċilju professjonali/indirizz tan-negozju fl-Italja huma meħtieġa għar-reġistrazzjoni fir-reġistru professjonali, li hija neċessarja għall-eżerċizzju tas-servizzi arkitettoniċi u tal-inġinerija (CPC 8671, 8672, 8673, 8674).
 Fis-SK: Hija meħtieġa r-residenza fiż-ŻEE għar-reġistrazzjoni fil-kamra professjonali, li hija neċessarja għall-eżerċizzju ta' servizzi arkitettoniċi u tal-inġinerija (CPC 8671, 8672, 8673, 8674).
 Miżuri:
 CZ: L-Att Nru 360/1992 Coll. dwar il-prattika tal-professjoni ta' periti awtorizzati u inġiniera u tekniċi awtorizzati li jaħdmu fil-qasam tal-kostruzzjoni ta' binjiet.
 HU: L-Att LVIII tal-1996 dwar il-Kmamar Professjonali tal-Periti u l-Inġiniera.
 IT: Id-Digriet Amministrattiv 2537/1925 dwar il-professjoni ta' periti u inġiniera; id-dritt
 1395/1923; u
 id-Digriet tal-President tar-Repubblika (D.P.R.) 328/2001.
 SK: L-Att 138/1992 dwar il-Periti u l-Inġiniera, l-Artikoli 3, 15, 15a, 17a u 18a.
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-BE: Il-forniment ta' servizzi arkitettoniċi jinkludi l-kontroll fuq l-eżekuzzjoni tax-xogħlijiet (CPC 8671, 8674). Periti barranin awtorizzati fil-pajjiżi ospitanti tagħhom u li jkunu jixtiequ jipprattikaw il-professjoni tagħhom fuq bażi okkażjonali fil-Belġju huma meħtieġa jiksbu awtorizzazzjoni minn qabel mill-Kunsill tal-Ordni fiż-żona ġeografika fejn ikun beħsiebhom jipprattikaw l-attività tagħhom.
 Miżuri:
 BE: Il-Liġi tal-20 ta' Frar 1939 dwar il-protezzjoni tat-titolu tal-professjoni ta' perit; u
 il-Liġi tat-26 ta’ Ġunju 1963, li toħloq ir-Regolamenti tal-Ordni tal-Periti tas-16 ta’ Diċembru
 1983 dwar l-etika stabbilita mill-Kunsill nazzjonali fl-Ordni tal-Periti (Approvati permezz tal-ewwel l-Artikolu ta' A.R. tat-18 ta' April 1985, M.B., it-8 ta' Mejju 1985).
 Riżerva Nru 3 – Servizzi professjonali – relatati mas-saħħa u l-bejgħ tal-farmaċewtiċi
 Settur – sottosettur:
 Servizzi professjonali – servizzi mediċi (inklużi l-psikologi) u servizzi dentali; qwiebel, infermiera, fiżjoterapisti u persunal paramediku; servizzi veterinarji; bejgħ bl-imnut ta' prodotti farmaċewtiċi, prodotti mediċi u ortopediċi u servizzi oħra pprovduti minn spiżjara
 Klassifikazzjoni tal-industrija:
 CPC 9312, 93191, 932, 63211
 Tip ta' riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 (a)
 Servizzi mediċi, dentali, tal-qwiebel, tal-infermiera, tal-fiżjoterapisti u paramediċi (CPC 852, 9312, 93191)
 Fir-rigward tal-Liberalizzazzjoni tal-investimenti – Trattament nazzjonali, Trattament tan-Nazzjon l-Aktar Iffavorit, u Kummerċ transfruntier fis-servizzi - Trattament nazzjonali, Trattament tan-Nazzjon l-Aktar Iffavorit:
 Fl-IT: Hija meħtieġa ċ-ċittadinanza tal-Unjoni Ewropea għas-servizzi pprovduti minn psikologi, il-professjonisti barranin jistgħu jitħallew jipprattikaw fuq il-bażi ta' reċiproċità (parti mis-CPC 9312).
 Miżuri:
 IT: Il-Liġi 56/1989 dwar il-professjoni tal-psikologi.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-Suq, Trattament nazzjonali, Preżenza lokali:
 F’CY: il-kundizzjoni taċ-ċittadinanza u r-residenza Ċiprijotta tapplika għall-forniment ta' servizzi mediċi (inklużi psikologi), dentali, tal-qwiebel, infermiera, fiżjoterapisti u paramediċi.
 Miżuri:
 CY: Il-Liġi dwar ir-Reġistrazzjoni tat-Tobba (Kapitolu 250) kif emendata;
 il-Liġi dwar ir-Reġistrazzjoni tad-Dentisti (Kapitolu 249) kif emendata;
 il-Liġi 75(I)/2013 - Podologi;
 il-Liġi 33(I)/2008 kif emendata - Fiżika Medika;
 il-Liġi 34(I)/2006 kif emendata -Terapisti Okkupazzjonali;
 il-Liġi 9(I)/1996 kif emendata -Tekniċi Dentali;
 il-Liġi 68(I)/1995 kif emendata – Psikologi;
 il-Liġi 16(I)/1992 kif emendata - Ottiċi;
 il-Liġi 23(I)/2011 kif emendata -Radjologi/Radjoterapisti;
 il-Liġi 31(I)/1996 kif emendata - Djetologi/Nutrizzjonisti;
 il-liġi 140/1989 kif emendata - Fiżjoterapisti; u
 il-Liġi 214(I)/1988 kif emendata - Infermiera.
 Fir-rigward tal-Liberalizzazzjoni tal-investiment – Aċċess għas-Suq u Kummerċ transfruntier fis-servizzi – Aċċess għas-Suq, Preżenza lokali:
 Fil-DE (japplika wkoll għal-livell reġjonali tal-gvern): Jistgħu jiġu imposti restrizzjonijiet ġeografiċi fuq ir-reġistrazzjoni professjonali, li japplikaw bl-istess mod għaċ-ċittadini u għall-barranin.
 It-tobba (inklużi l-psikologi, il-fiżjoterapisti, u d-dentisti) iridu jirreġistraw mal-assoċjazzjonijiet reġjonali tal-kirurgi jew id-dentisti ta' assigurazzjoni medika statutorja (kassenärztliche jew kassenzahnärztliche Vereinigungen), jekk jixtiequ jieħdu pazjenti assigurati mill-fondi tas-saħħa statutorji. Din ir-reġistrazzjoni tista' tkun soġġetta għal restrizzjonijiet kwantitattivi bbażati fuq id-distribuzzjoni reġjonali tat-tobba. Għad-dentisti, din ir-restrizzjoni ma tapplikax. Ir-reġistrazzjoni hija meħtieġa biss għal tobba li jipparteċipaw fl-iskema tas-saħħa pubblika. Jistgħu jeżistu restrizzjonijiet mhux diskriminatorji fuq il-forma ġuridika ta' stabbiliment meħtieġa sabiex jiġu pprovduti dawn is-servizzi (§ 95 SGB V).
 Għas-servizzi tal-qwiebel, l-aċċess huwa ristrett għall-persuni fiżiċi biss. Għal servizzi mediċi u dentali, l-aċċess huwa possibbli għal persuni fiżiċi, ċentri ta’ kura medika liċenzjati u korpi awtorizzati. Jistgħu japplikaw ir-rekwiżiti ta' stabbiliment.
 Rigward it-telemediċina, l-għadd ta' fornituri ta' servizzi tal-ICT (teknoloġiji tal-informazzjoni u tal-komunikazzjoni) jista' jkun limitat sabiex jiġu ggarantiti l-istandards meħtieġa ta' interoperabbiltà, kompatibbiltà u sikurezza. Dan jiġi applikat b'mod mhux diskriminatorju (CPC 9312, 93191).
 Miżuri:
 Bundesärzteordnung (BÄO; ir-Regolament Mediku Federali);
 Gesetz über die Ausübung der Zahnheilkunde (ZHG);
 über den Beruf der Psychotherapeutin und des Psychotherapeuten (PsychThG; l-Att dwar il-Forniment ta’ Servizzi tal-Psikoterapija);
 Gesetz über die berufsmäßige Ausübung der Heilkunde ohne Bestallung (Heilpraktikergesetz);
 Gesetz über das Studium und den Beruf von Hebammen(HebG);
 Gesetz über die Pflegeberufe (PflBG);
 Sozialgesetzbuch Fünftes Buch (SGB V; Kodiċi Soċjali, Ktieb Ħamsa) - Assigurazzjoni tas-Saħħa Statutorja.
 Livell reġjonali:
 Heilberufekammergesetz des Landes Baden-Württemberg ;
 Gesetz über die Berufsausübung, die Berufsvertretungen und die Berufsgerichtsbarkeit der
 Ärzte, Zahnärzte, Tierärzte, Apotheker sowie der Psychologischen Psychotherapeuten und der
 Kinder- und Jugendlichenpsychotherapeuten (Heilberufe-Kammergesetz - HKaG) in Bayern;
 Berliner Heilberufekammergesetz (BlnHKG);
 Heilberufsgesetz Brandenburg (HeilBerG);
 Bremisches Gesetz über die Berufsvertretung, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Psychotherapeuten, Tierärzte und Apotheker (Heilberufsgesetz - HeilBerG);
 Heilberufsgesetz Mecklenburg-Vorpommern (Heilberufsgesetz M-V – HeilBerG);
 Heilberufsgesetz (HeilBG NRW);
 Heilberufsgesetz (HeilBG Rheinland-Pfalz);
 Gesetz über die öffentliche Berufsvertretung, die Berufspflichten, die Weiterbildung und die Berufsgerichtsbarkeit der Ärzte/ Ärztinnen, Zahnärzte/ Zahnärztinnen, psychologischen Psychotherapeuten/ Psychotherapeutinnen und Kinder- und Jugendlichenpsychotherapeuten/psychotherapeutinnen, Tierärzte/Tierärztinnen und Apotheker/Apothekerinnen im Saarland (Saarländisches Heilberufekammergesetz - SHKG);
 Gesetz über Berufsausübung, Berufsvertretungen und Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder und Jugendlichenpsychotherapeuten im Freistaat (Sächsisches Heilberufekammergesetz – SächsHKaG)and Thüringer Heilberufegesetz.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-Suq, Preżenza lokali:
 Fi FR: Filwaqt li tipi oħra ta' forom legali huma disponibbli wkoll għall-investituri mill-Unjoni, investituri barranin għandhom aċċess biss għall-forom legali ta' "société d'exercice liberal" (SEL) u "société civile professionnelle” (SCP). Għas-servizzi mediċi, dentali u tal-qwiebel, hija meħtieġa ċ-ċittadinanza Franċiża. Madankollu, l-aċċess mill-barranin huwa possibbli fil-limiti tal-kwoti annwali stabbiliti. Għal servizzi mediċi, dentali u tal-qwiebel u servizzi minn infermiera, il-forniment permezz ta’ SEL à forme anonyme, à responsabilité limitée par actions simplifiée ou en commandite par actions SCP, société coopérative (għal prattikanti indipendenti ġenerali u speċjalizzati biss) jew société interprofessionnelle de soins ambulatoires (SISA) għal dar tas-saħħa multidixxiplinari (MSP) biss.
 Miżuri:
 FR: Loi 90-1258 relative à l'exercice sous forme de société des professions libérales, Loi n°2011-940 du 10 août 2011 modifiant certaines dipositions de la loi n°2009-879 dite HPST, Loi n°47-1775 portant statut de la coopération; u Code de la santé publique.
 Fir-rigward tal-Liberalizzazzjoni tal-investiment – Aċċess għas-suq:
 Fl-AT: Il-kooperazzjoni tat-tobba għall-iskop ta' kura tas-saħħa pubblika ambulatorja, hekk imsejħa prattiċi ta' grupp, tista' sseħħ biss fil-forma legali ta' Offene Gesellschaft/OG jew Gesellschaft mit beschränkter Haftung/GmbH. It-tobba biss jistgħu jaġixxu bħala assoċjati ta' prattika ta' grupp bħal din. Huma jridu jkunu intitolati għal prattika medika indipendenti, ikunu rreġistrati mal-Kamra Medika Awstrijaka u jsegwu attivament il-professjoni medika fil-prattika. Persuni fiżiċi jew ġuridiċi oħra ma jistgħux jaġixxu bħala assoċjati tal-prattika ta' grupp u ma jistgħux jieħdu sehem fid-dħul jew il-profitti tagħha (parti minn CPC 9312)
 Miżuri:
 AT: L-Att Mediku, BGBl. I Nru 169/1998, §§ 52a - 52c;
 l-Att Federali li Jirregola Professjonisti Alleati f'Livell Għoli fil-Kura Medika, BGBl. Nru 460/1992; u l-Att Federali li jirregola l-livell inferjuri u superjuri ta' Massaġġaturi Mediċi, BGBl. Nru 169/2002.
 (b)
 Servizzi veterinarji (CPC 932)
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali, Trattament tan-nazzjon l-aktar iffavorit u Kummerċ transfruntier fis-servizzi – Aċċess għas-suq, Trattament nazzjonali, Trattament tan-nazzjon l-aktar iffavorit:
 Fl-AT: Ċittadini ta' Stat Membru taż-ŻEE biss jistgħu jipprovdu servizzi veterinarji. Jitneħħa r-rekwiżit taċ-ċittadinanza għaċ-ċittadini ta' Stat mhux membru taż-ŻEE meta jkun hemm ftehim tal-Unjoni ma' dak l-Istat mhux membru taż-ŻEE li jipprevedi trattament nazzjonali fir-rigward tal-investiment u l-kummerċ transfruntier ta' servizzi veterinarji.
 Fi ES: Is-sħubija fl-assoċjazzjoni professjonali hija meħtieġa għall-prattika tal-professjoni u tirrikjedi ċ-ċittadinanza tal-Unjoni, li tista' tiġi dderogata permezz ta' ftehim professjonali bilaterali. Il-forniment ta' servizzi veterinarji huwa limitat għal persuni fiżiċi.
 Fi FR: Hija meħtieġa ċ-ċittadinanza taż-ŻEE sabiex jiġu pprovduti servizzi veterinarji, iżda r-rekwiżit taċ-ċittadinanza jista' jiġi eżentat soġġett għar-reċiproċità. Il-forom ġuridiċi disponibbli lil kumpanija li tipprovdi servizzi veterinarji huma limitati għal SCP (Société civile professionnelle); u SEL (Société d'exercice liberal).
 Forom ġuridiċi oħra ta’ kumpaniji previsti mil-liġi domestika Franċiża jew mil-liġi ta’ Stat Membru ieħor taż-ŻEE u li jkollhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom hemmhekk jistgħu jiġu awtorizzati, soġġetti għal ċerti kundizzjonijiet.
 Miżuri:
 AT: Tierärztegesetz (l-Att Veterinarju), BGBl. Nr. 16/1975, §3 (2) (3).
 ES: Real Decreto 126/2013, de 22 de febrero, por el que se aprueban los Estatutos Generales de la Organización Colegial Veterinaria Española; l-Artikoli 62 u 64.
 FR: Code rural et de la pêche maritime:
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 F’CY: Tapplika l-kundizzjoni taċ-ċittadinanza u tar-residenza sabiex jiġu pprovduti servizzi veterinarji.
 Fil-EL: Hija meħtieġa ċ-ċittadinanza taż-ŻEE jew Żvizzera sabiex wieħed jipprovdi servizzi veterinarji.
 Fil-HR: Persuni ġuridiċi u fiżiċi stabbiliti fi Stat Membru għall-iskop biex iwettqu attivitajiet veterinarji biss jistgħu jipprovdu servizzi veterinarji transfruntieri fir-Repubblika tal-Slovenja. Ċittadini tal-Unjoni biss jistgħu jistabbilixxu prattika veterinarja fir-Repubblika tal-Kroazja.
 Fl-HU: Hija meħtieġa ċ-ċittadinanza taż-ŻEE sabiex wieħed jissieħeb fil-Kamra Ungeriża tal-Veterinarji, li hija meħtieġa sabiex jiġu pprovduti servizzi veterinarji. L-awtorizzazzjoni għal stabbiliment hija soġġetta għal test tal-ħtiġijiet ekonomiċi. Kriterju ewlieni: il-kundizzjonijiet tas-suq tax-xogħol fis-settur.
 Miżuri:
 CY: Il-Liġi 169/1990 kif emendata.
 EL: Id-Digriet Presidenzjali 38/2010, id-Deċiżjoni Ministerjali 165261/IA/2010 (il-Gazzetta tal-Gvern 2157/B).
 HR: L-Att Veterinarju (OG 83/13, 148/13, 115/18), l-Artikoli 3 (67), l-Artikoli 105 u 121.
 HU: L-Att CXXVII tal-2012 dwar il-Kamra tal-Veterinarji Ungeriża u dwar il-kundizzjonijiet kif jiġu pprovduti servizzi Veterinarji.
 Fir-rigward tal-Kummerċ transfruntier fis-servizzi – Preżenza lokali:
 Fir-CZ: Hija meħtieġa l-preżenza fiżika fit-territorju sabiex wieħed jipprovdi servizzi veterinarji.
 Fl-IT u fil-PT: Hija meħtieġa r-residenza sabiex wieħed jipprovdi servizzi veterinarji.
 Fil-PL: Il-preżenza fiżika fit-territorju hija meħtieġa għall-forniment ta’ servizzi veterinarji sabiex tiġi segwita l-professjoni ta' kirurgu veterinarju preżenti fit-territorju tal-Polonja, iċ-ċittadini mhux tal-Unjoni Ewropea jridu jgħaddu minn eżami fil-lingwa Pollakka organizzat mill-Kamra Pollakka tal-Kirurgi Veterinarji.
 Fis-SI: Persuni ġuridiċi u fiżiċi stabbiliti fi Stat Membru għall-iskop ta' twettiq ta' attivitajiet veterinarji biss jistgħu jipprovdu servizzi veterinarji transfruntieri fir-Repubblika tas-Slovenja.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 Fis-SK: Hija meħtieġa r-residenza fiż-ŻEE għar-reġistrazzjoni fil-kamra professjonali, li hija neċessarja għat-twettiq tal-professjoni. Il-forniment ta' servizzi veterinarji huwa limitat għal persuni fiżiċi.
 Miżuri:
 CZ: L-Att Nru 166/1999 Coll. (l-Att dwar il-Veterinarji), §58-63, 39; u
 l-Att Nru 381/1991 Coll. (dwar il-Kamra tal-Kirurgi Veterinarji tar-Repubblika Ċeka), il-paragrafu 4.
 IT: Id-Digriet Leġiżlattiv C.P.S. 233/1946, l-Artikoli 7-9; u
 id-Digriet tal-President tar-Repubblika (DPR) 221/1950, il-paragrafu 7.
 Fil-PL: Il-Liġi tal-21 ta' Diċembru 1990 dwar il-Professjoni ta' Kirurgu Veterinarju u l-Kmamar tal-Kirurgi Veterinarji.
 PT: Id-Digriet Amministrattiv 368/91 (l-Istatut tal-Assoċjazzjoni Professjonali Veterinarja) a lterado p/Lei 125/2015, 3 set.
 SI: Pravilnik o priznavanju poklicnih kvalifikacij veterinarjev (ir-Regoli dwar ir-rikonoxximent tal-kwalifiki professjonali għall-veterinarji), Uradni list RS, št. (Il-Gazzetta Uffiċjali Nru) 71/2008, 7/2011, 59/2014 f’21/2016, l-Att dwar is-servizzi fis-suq intern, Il-Gazzetta Uffiċjali RS Nru 21/2010.
 SK: L-Att 442/2004 dwar it-Tobba Veterinarji Privati u l-Kamra tat-Tobba Veterinarji, l-Artikolu 2.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 Fil-DE (japplika wkoll għal-livell reġjonali tal-gvern): Il-forniment ta' servizzi veterinarji huwa limitat għal persuni fiżiċi. It-telemediċina tista' tiġi pprovduta biss fil-kuntest ta' trattament primarju li jinvolvi l-preżenza fiżika minn qabel ta' veterinarju.
 Fid-DK u fin-NL: Il-forniment ta' servizzi veterinarji huwa limitat għal persuni fiżiċi.
 Fl-IE: Il-forniment ta' servizzi veterinarji huwa limitat għal persuni fiżiċi jew soċjetajiet.
 Fil-LV: Il-forniment ta' servizzi veterinarji huwa limitat għal persuni fiżiċi.
 Miżuri:
 DE: Bundes-Tierärzteordnung (BTÄO; il-Kodiċi Federali għall-Professjoni Veterinarja).
 Livell reġjonali:
 Atti dwar il-Kunsilli għall-Professjoni Medika tal-Länder (Heilberufs- und
 Kammergesetze der Länder) u (fuq il-bażi ta’ dawn)
 Baden-Württemberg, Gesetz über das Berufsrecht und die Kammern der Ärzte, Zahnärzte, Tierärzte Apotheker, Psychologischen Psychotherapeuten sowie der Kinder- und Jugendlichenpsychotherapeuten (Heilberufe-Kammergesetz - HBKG);
 Bayern, Gesetz über die Berufsausübung, die Berufsvertretungen und die Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder- und Jugendlichenpsychotherapeuten (Heilberufe-Kammergesetz - HKaG);
 Berliner Heilberufekammergesetz (BlnHKG);
 Brandenburg, Heilberufsgesetz (HeilBerG);
 Bremen, Gesetz über die Berufsvertretung, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Psychotherapeuten, Tierärzte und Apotheker (Heilberufsgesetz - HeilBerG);
 Hamburg, Hamburgisches Kammergesetz für die Heilberufe (HmbKGH);
 Hessen, Gesetz über die Berufsvertretungen, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Tierärzte, Apotheker, Psychologischen Psychotherapeuten und Kinder- und Jugendlichenpsychotherapeuten (Heilberufsgesetz);
 Mecklenburg-Vorpommern, Heilberufsgesetz (HeilBerG);
 Niedersachsen, Kammergesetz für die Heilberufe (HKG);
 Nordrhein-Westfalen, Heilberufsgesetz NRW (HeilBerg);
 Rheinland-Pfalz, Heilberufsgesetz (HeilBG);
 Saarland, Gesetz Nr. 1405 über die öffentliche Berufsvertretung, die Berufspflichten, die Weiterbildung und die Berufsgerichtsbarkeit der Ärzte/Ärztinnen, Zahnärzte/Zahnärztinnen, Tierärzte/Tierärztinnen und Apotheker/Apothekerinnen im Saarland (Saarländisches Heilberufekammergesetz - SHKG);
 Sachsen, Gesetz über Berufsausübung, Berufsvertretungen und Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder- und Jugendlichenpsychotherapeuten im Freistaat Sachsen (Sächsisches Heilberufekammergesetz – SächsHKaG);
 Sachsen-Anhalt, Gesetz über die Kammern für Heilberufe Sachsen-Anhalt (KGHB-LSA);
 Schleswig-Holstein, Gesetz über die Kammern und die Berufsgerichtsbarkeit für die Heilberufe (Heilberufekammergesetz - HBKG);
 Thüringen, Thüringer Heilberufegesetz (ThürHeilBG); u
 Berufsordnungen der Kammern (Kodiċi ta’ Kondotta Professjonai tal-Kunsilli tal-Prattikanti Veterinarji).
 DK: Lovbekendtgørelse nr. 40 af lov om dyrlæger af 15. januar 2020 (l-Att konsolidat nru 40 tal-15 ta’ Jannar 2020, dwar kirurgi veterinarji).
 IE: L-Att dwar il-Prattika Veterinarja 2005.
 LV: Il-Liġi dwar il-Mediċina Veterinarja.
 NL: Wet op de uitoefening van de diergeneeskunde 1990 (WUD).
 (c)
 Bejgħ bl-imnut ta' prodotti farmaċewtiċi, mediċi u ortopediċi u servizzi oħra pprovduti minn spiżjara (CPC 63211)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi:
 Fl-AT: Il-bejgħ bl-imnut ta' prodotti farmaċewtiċi u prodotti mediċi speċifiċi lill-pubbliku jista' jitwettaq biss minn spiżerija. Hija meħtieġa ċ-ċittadinanza ta' Stat Membru taż-ŻEE jew tal-Konfederazzjoni Żvizzera sabiex wieħed jopera spiżerija. Hija meħtieġa ċ-ċittadinanza ta' Stat Membru taż-ŻEE jew tal-Konfederazzjoni Żvizzera għad-detenturi tal-kirja u l-persuni responsabbli mit-tmexxija ta' spiżerija.
 Miżuri:
 AT: Apothekengesetz (il-Liġi dwar l-Ispiżeriji), RGBl. Nru 5/1907 kif emendata, §§ 3, 4, 12; Arzneimittelgesetz (l-Att dwar il-Medikazzjoni), BGBl. Nru 185/1983 kif emendat, §§ 57, 59, 59a; u l-Medizinproduktegesetz (il-Liġi dwar il-Prodotti Mediċi), BGBl. Nru 657/1996 kif emendata, § 99.
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali:
 Fil-DE: Huma biss il-persuni fiżiċi (spiżjara) li jistgħu joperaw spiżerija. Ċittadini ta’ pajjiżi oħra jew persuni li ma jkunux għaddew mill-eżami tal-farmaċija Ġermaniża jistgħu jiksbu biss liċenzja biex jieħu f’idejhom spiżerija li diġà kienet teżisti fit-tliet snin ta’ qabel. L-għadd totali ta' spiżeriji għal kull persuna huwa limitat għal spiżerija waħda u sa tliet fergħat ta' spiżeriji.
 Fi FR: Hija meħtieġa ċ-ċittadinanza taż-ŻEE jew Żvizzera sabiex wieħed jopera spiżerija.
 Spiżjara barranin jista' jingħatalhom permess ta' stabbiliment fi kwoti stabbiliti annwalment. Il-ftuħ ta' spiżerija jrid ikun awtorizzat u l-preżenza kummerċjali, inkluż il-bejgħ mill-bogħod ta' prodotti mediċinali lill-pubbliku permezz tas-servizzi tas-soċjetà tal-informatika, trid tieħu waħda mill-forom legali li huma permessi skont il-liġi nazzjonali fuq bażi mhux diskriminatorja. société d’exercice libéral (SEL) anonyme, par actions simplifiée, à responsabilité limitée unipersonnelle or pluripersonnelle, en commandite par actions, société en noms collectifs (SNC) jew société à responsabilité limitée (SARL) unipersonnelle jew pluripersonnelle biss.
 Miżuri:
 DE: Gesetz über das Apothekenwesen (ApoG; l-Att Ġermaniż dwar l-Ispiżeriji);
 Gesetz über den Verkehr mit Arzneimitteln (AMG);
 Gesetz über Medizinprodukte (MPG);
 Verordnung zur Regelung der Abgabe von Medizinprodukten (MPAV)
 FR: Code de la santé publique. u
 Loi 90-1258 du 31 décembre 1990 relative à l'exercice sous forme de société des professions libéralesand Loi 2015-990 du 6 août 2015.
 Fir-rigward tal-Liberalizzazzjoni tal-investiment – Trattament nazzjonali:
 Fil-EL: Hija meħtieġa ċ-ċittadinanza tal-Unjoni Ewropea sabiex wieħed jopera spiżerija.
 Fl-HU: Hija meħtieġa ċ-ċittadinanza taż-ŻEE sabiex wieħed jopera spiżerija.
 Fil-LV: Sabiex jibda prattika indipendenti fi spiżerija, spiżjar jew assistent spiżjar barrani, li jkun studja fi stat li mhuwiex Stat Membru jew Stat Membru taż-ŻEE, irid jaħdem għal mill-anqas sena fi spiżerija fi Stat Membru taż-ŻEE taħt is-superviżjoni ta' spiżjar.
 Miżuri:
 EL: Il-Liġi 5607/1932 kif emendata bil-Liġijiet 1963/1991 u 3918/2011.
 HU: L-Att XCVIII tal-2006 dwar id-Dispożizzjonijiet Ġenerali Relatati mal-Forniment Affidabbli u Ekonomikament Fattibbli ta' Prodotti Mediċinali u Apparat Mediku u dwar id-Distribuzzjoni ta' Prodotti Mediċinali.
 LV: Il-Liġi Farmaċewtika, l-Artikolu 38.
 Fir-rigward tal-Liberalizzazzjoni tal-investiment – Aċċess għas-suq:
 Fil-BG: Il-maniġers tal-ispiżeriji jridu jkunu spiżjara kkwalifikati u jistgħu jimmaniġġaw spiżerija waħda biss li huma stess jaħdmu fiha. Teżisti kwota (ta’ mhux aktar minn erbgħa) għall-għadd ta' spiżeriji li jistgħu jappartjenu lil persuna waħda fir-Repubblika tal-Bulgarija.
 Fid-DK: Persuni fiżiċi biss, li jkunu ngħataw liċenzja ta’ spiżjar mill-Awtorità Daniża tas-Saħħa u l-Mediċini, huma permessi li jipprovdu servizzi ta' bejgħ bl-imnut ta' prodotti farmaċewtiċi u prodotti mediċi speċifiċi lill-pubbliku.
 Fi ES, HR,HU, u PT: L-awtorizzazzjoni ta' stabbiliment hija soġġetta għal test tal-ħtiġijiet ekonomiċi.
 Kriterju ewlieni: il-kundizzjonijiet ta' popolazzjoni u ta' densità fiż-żona.
 Fl-IE: Il-bejgħ bil-korrispondenza tal-prodotti farmaċewtiċi huwa pprojbit, bl-eċċezzjoni ta’ mediċini li jinxtraw mingħajr riċetta.
 F’MT: Ħruġ ta' liċenzji għal Spiżeriji b'ċerti restrizzjonijiet. Ebda persuna ma għandu jkollha aktar minn liċenzja waħda f'isimha f'kwalunkwe belt jew raħal (Regolament 5(1) tar-Regolamenti dwar il-Liċenzji għall-Ispiżeriji (LN279/07)), barra mill-każ fejn ma hemm ebda applikazzjonijiet ulterjuri għal dik il-belt jew ir-raħal (ir-Regolament 5(2) tar-Regolamenti dwar il-Liċenzji għall-Ispiżeriji (LN279/07)).
 Fil-PT: F'kumpaniji kummerċjali fejn il-kapital huwa rappreżentat permezz tal-ishma, dawn ikunu nominattivi. Persuna ma għandhiex tipposjedi jew teżerċita, simultanjament, direttament jew indirettament, is-sjieda, l-operazzjoni jew il-ġestjoni ta' aktar minn erba' spiżeriji.
 Fis-SI: In-network tal-ispiżeriji fis-Slovenja jikkonsisti minn istituzzjonijiet ta' spiżeriji pubbliċi, proprjetà tal-muniċipalitajiet, u minn spiżjara privati b'konċessjoni fejn is-sid maġġoritarju jrid ikun fil-professjoni ta' spiżjar. Il-bejgħ bil-korrispondenza ta' prodotti farmaċewtiċi li jirrikjedu riċetta huwa pprojbit.
 Miżuri:
 BG: Il-Liġi dwar Prodotti Mediċinali fil-Mediċina tal-Bniedem, l-Artikoli 222, 224, 228.
 DK: Apotekerloven (l-Att Daniż dwar l-Ispiżeriji) LBK Nru 801 12/06/2018.
 ES: Ley 16/1997, de 25 de abril, de regulación de servicios de las oficinas de farmacia (il-Liġi
 16/1997, tat-25 ta’ April, li tirregola s-servizzi fl-ispiżeriji), l-Artikoli 2, 3.1; u
 Real Decreto Legislativo 1/2015, de 24 de julio por el que se aprueba el Texto refundido de la Ley de garantías y uso racional de los medicamentos y productos sanitarios (Ley 29/2006).
 HR: L-Att dwar il-Kura tas-Saħħa (OG 100/18, 125/19).
 HU: L-Att XCVIII tal-2006 dwar id-Dispożizzjonijiet Ġenerali Relatati mal-Forniment Affidabbli u Ekonomikament Fattibbli ta' Prodotti Mediċinali u Apparat Mediku u dwar id-Distribuzzjoni ta' Prodotti Mediċinali.
 IE: L-Atti tal-1995 u tal-2006 dwar il-Bordijiet tal-Mediċina tal-Irlanda (Nru 29 tal-1995 u Nru 3 tal-2006); ir-Regolamenti tal-2003 dwar il-Prodotti Mediċinali (Preskrizzjoni u Kontroll tal-Forniment), kif emendati (S.I. 540 tal-2003); ir-Regolamenti tal-2007 dwar il-Prodotti Mediċinali (Kontroll u Tqegħid fis-Suq), kif emendati (S.I. 540 tal-2007); l-Att tal-2007 dwar l-Ispiżeriji (Nru 20 tal-2007); ir-Regolament tal-2008 dwar ir-Regolamenti tan-Negozji tal-Ispiżeriji bl-Imnut, kif emendat, (S.I. Nru 488 tal-2008)
 MT: Ir-Regolamenti dwar il-Liċenzji għall-Ispiżeriji (AL279/07) maħruġa skont l-Att dwar il-Mediċini (Kap. 458).
 PT: Id-Digriet Amministrattiv Digriet 307/2007, l-Artikoli 9, 14 u 15 Alterada p/Lei 26/2011, 16 jun., alterada;
 - p/ Acórdão TC 612/2011, 24/01/2012,
 - p/ Decreto-Lei 171/2012, 1 ago.,
 - p/ Lei 16/2013, 8 fev.,
 - p/ Decreto-Lei 128/2013, 5 set.,
 - p/ Decreto-Lei 109/2014, 10 jul.,
 - p/ Lei 51/2014, 25 ago.,
 - p/ Decreto-Lei 75/2016, 8 nov.; u l-Ordinanza 1430/2007revogada p/Portaria 352/2012, 30 out.
 SI: L-Att dwar is-Servizzi tal-Ispiżeriji (Il-Gazzetta Uffiċjali tal-RS, Nru 85/2016); u l-Att dwar il-Prodotti Mediċinali (Il-Gazzetta Uffiċjali tal-RS, Nru 17/2014).
 Fir-rigward tal-Liberalizzazzjoni tal-investiment – Aċċess għas-Suq, Trattament nazzjonali, Trattament tan-Nazzjon l-Aktar Iffavorit u Kummerċ transfruntier fis-servizzi – Aċċess għas-suq, Trattament nazzjonali:
 Fl-IT: Il-prattika tal-professjoni hija possibbli biss għal persuni fiżiċi rreġistrati fir-reġistru, kif ukoll għal persuni ġuridiċi fil-forma ta' soċjetajiet, fejn kull soċju tal-kumpanija jrid ikun irreġistrat bħala spiżjar. Ir-reġistrazzjoni fir-reġistru professjonali tal-ispiżjara tirrikjedi ċ-ċittadinanza ta' Stat Membru tal-Unjoni Ewropea jew ir-residenza u l-prattika tal-professjoni fl-Italja. Iċ-ċittadini barranin li jkollhom il-kwalifiki neċessarji jistgħu jirreġistraw jekk ikunu ċittadini ta' pajjiż li miegħu l-Italja jkollha ftehim speċjali, li jawtorizza l-eżerċizzju tal-professjoni, fuq il-bażi tal-kundizzjoni ta' reċiproċità (D. Lgsl. CPS 233/1946, l-Artikoli 7-9 u D.P.R. 221/1950, il-paragrafi 3 u 7). L-ispiżeriji ġodda jew vakanti jiġu awtorizzati wara kompetizzjoni pubblika. Iċ-ċittadini ta' Stat Membru tal-Unjoni Ewropea rreġistrati fir-Reġistru tal-Ispiżjara ("albo") biss jistgħu jipparteċipaw f'kompetizzjoni pubblika.
 L-awtorizzazzjoni ta' stabbiliment hija soġġetta għal test tal-ħtiġijiet ekonomiċi. Kriterju ewlieni: il-kundizzjonijiet ta' popolazzjoni u ta' densità fiż-żona.
 Miżuri:
 IT: Il-Liġi 362/1991, l-Artikoli 1, 4, 7 u 9;
 id-Digriet Leġiżlattiv CPC 233/1946, l-Artikoli 7-9; u
 id-Digriet tal-President tar-Repubblika (D.P.R. 221/1950, il-paragrafi 3 u 7).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 F’CY: Japplika r-rekwiżit taċ-ċittadinanza għall-forniment ta' bejgħ bl-imnut ta' prodotti farmaċewtiċi, prodotti mediċi u ortopediċi u servizzi oħra pprovduti minn spiżjara (CPC 63211).
 Miżuri:
 CY: Il-Liġi dwar l-Ispiżeriji u l-Veleni (il-Kapitolu 254) kif emendata.
 Fir-rigward tal-Liberalizzazzjoni tal-investiment – Aċċess għas-Suq u Servizzi Transfruntieri – Aċċess għas-Suq:
 Fil-BG: Il-bejgħ bl-imnut ta' prodotti farmaċewtiċi u prodotti mediċi speċifiċi lill-pubbliku jista' jitwettaq biss minn spiżerija. Il-bejgħ bil-korrispondenza tal-farmaċewtiċi huwa pprojbit, bl-eċċezzjoni ta’ mediċini mingħajr riċetta.
 Fl-EE: Il-bejgħ bl-imnut ta' prodotti farmaċewtiċi u prodotti mediċi speċifiċi lill-pubbliku jista' jitwettaq biss minn spiżerija. Il-bejgħ bil-korrispondenza ta' prodotti mediċinali kif ukoll il-konsenja bil-posta jew servizz espress ta' prodotti mediċinali ordnati mill-internet huwa pprojbit. L-awtorizzazzjoni ta' stabbiliment hija soġġetta għal test tal-ħtiġijiet ekonomiċi. Kriterju ewlieni: il-kundizzjonijiet ta' densità fiż-żona.
 Fil-EL: Persuni fiżiċi, li jkunu spiżjara liċenzjati, u kumpaniji stabbiliti minn spiżjara liċenzjati biss huma permessi li jipprovdu servizzi ta' bejgħ bl-imnut ta' prodotti farmaċewtiċi u prodotti mediċi speċifiċi lill-pubbliku.
 Fi ES: Persuni fiżiċi biss, li jkunu spiżjara liċenzjati, jistgħu jipprovdu servizzi ta' bejgħ bl-imnut ta' prodotti farmaċewtiċi u prodotti mediċi speċifiċi lill-pubbliku. Kull spiżjar ma jistax jikseb aktar minn liċenzja waħda.
 Fil-LU: Persuni fiżiċi biss huma permessi jipprovdu servizzi ta' bejgħ bl-imnut ta' prodotti farmaċewtiċi u prodotti mediċi speċifiċi lill-pubbliku.
 Fin-NL: L-ordni bil-posta tal-mediċina hija soġġetta għar-rekwiżiti.
 Miżuri:
 BG: Il-Liġi dwar Prodotti Mediċinali fil-Mediċina tal-Bniedem, l-Artikoli 219, 222, 228, 234(5).
 EE: Ravimiseadus (l-Att dwar il-Prodotti Mediċinali), RT I 2005, 2, 4; § 29 (2) u § 41 (3); u Tervishoiuteenuse korraldamise seadus (l-Att dwar l-Organizzazzjoni tas-Servizzi tas-Saħħa, RT I 2001, 50, 284).
 EL: Il-Liġi 5607/1932 kif emendata bil-Liġijiet 1963/1991 u 3918/2011.
 ES: Ley 16/1997, de 25 de abril, de regulación de servicios de las oficinas de farmacia (Liġi
 16/1997, tat-25 ta’ April, li tirregola s-servizzi fl-ispiżeriji), l-Artikoli 2, 3.1; u
 Real Decreto Legislativo 1/2015, de 24 de julio por el que se aprueba el Texto refundido de la Ley de garantías y uso racional de los medicamentos y productos sanitarios (Ley 29/2006).
 LU: Loi du 4 juillet 1973 concernant le régime de la pharmacie (l-anness a043);
 Règlement grand-ducal du 27 mai 1997 relatif à l'octroi des concessions de pharmacie (l-anness a041); u
 Règlement grand-ducal du 11 février 2002 modifiant le règlement grand-ducal du 27 mai 1997 relatif à l'octroi des concessions de pharmacie (l-Anness a017).
 NL: Geneesmiddelenwet, artikolu 67.
 Fir-rigward tal-Liberalizzazzjoni tal-investiment – Trattament nazzjonali u Servizzi transfruntiera – Preżenza lokali:
 Fil-BG: Hija meħtieġa residenza permanenti għall-ispiżjara.
 Miżuri:
 BG: Il-Liġi dwar Prodotti Mediċinali fil-Mediċina tal-Bniedem, l-Artikoli 146, 161, 195, 222, 228.
 Fir-rigward tal-Kummerċ transfruntier fis-servizzi – Preżenza lokali:
 Fi DE, SK: Hija meħtieġa r-residenza sabiex tinkiseb liċenzja ta' spiżjar jew għall-ftuħ ta' spiżerija għall-bejgħ bl-imnut ta' prodotti farmaċewtiċi u xi prodotti mediċi lill-pubbliku.
 Miżuri:
 DE: Gesetz über das Apothekenwesen (ApoG; l-Att Ġermaniż dwar l-Ispiżeriji);
 Gesetz über den Verkehr mit Arzneimitteln (AMG);
 Gesetz über Medizinprodukte (MPG);
 Verordnung zur Regelung der Abgabe von Medizinprodukten (MPAV)
 SK: L-Att 362/2011 dwar il-farmaċewtiċi u l-apparati mediċi, l-Artikolu 6; u
 l-Att 578/2004 dwar il-fornituri tal-kura tas-saħħa, l-impjegati mediċi, l-organizzazzjoni professjonali fil-kura tas-saħħa.
 Riżerva Nru 4 - Servizzi ta' riċerka u żvilupp
 Settur – sottosettur:
 Servizzi ta' riċerka u żvilupp (RuŻ)
 Klassifikazzjoni tal-industrija:
 CPC 851, 853
 Tip ta' riżerva:
 Aċċess għas-suq
 Trattament nazzjonali
 Kapitolu:
 Liberalizzazzjoni tal-investiment u Kummerċ transfruntier fis-servizzi
 Livell ta’ gvern:
 UE/Stat Membru (sakemm ma jkunx speċifikat mod ieħor)
 Deskrizzjoni:
 L-UE: Għal servizzi ta' riċerka u żvilupp iffinanzjati pubblikament (RuŻ) li jibbenefikaw minn finanzjament ipprovdut mill-Unjoni Ewropea fil-livell tal-Unjoni Ewropea, id-drittijiet jew awtorizzazzjonijiet esklużivi jistgħu jingħataw biss lil ċittadini tal-Istati Membri tal-Unjoni Ewropea u lil persuni ġuridiċi tal-Unjoni Ewropea li jkollhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom fl-Unjoni Ewropea (CPC 851, 853).
 Għal servizzi ta' RuŻ iffinanzjati pubblikament li jibbenefikaw minn finanzjament ipprovdut minn Stat Membru, id-drittijiet jew awtorizzazzjonijiet esklużivi jistgħu jingħataw biss lil ċittadini tal-Istat Membru tal-Unjoni Ewropea kkonċernat u lil persuni ġuridiċi tal-Istat Membru kkonċernat li jkollhom il-kwartieri ġenerali tagħhom f'dak l-Istat Membru (CPC 851, 853).
 Din ir-riżerva hija mingħajr preġudizzju għall-Ħames Parti [Parteċipazzjoni fil-Programmi tal-Unjoni, Ġestjoni Finanzjarja Tajba u Dispożizzjonijiet Finanzjarji] u għall-esklużjoni tal-akkwist minn xi Parti jew ta’ sussidji, fil-paragrafi 6 u 7 tal-Artikolu SERVIN.1.1 [Għan u Kamp ta’ Applikazzjoni].
 Miżuri:
 UE: Il-programmi qafas kollha eżistenti u futuri tal-Unjoni dwar ir-riċerka jew l-innovazzjoni, inklużi r-Regoli għall-Parteċipazzjoni ta’ Orizzont 2020 u r-regolamenti li jirrigwardaw l-Inizjattivi Teknoloġiċi Konġunti (Joint Technology Initiatives , JTIs), l-Artikolu 185 Deċiżjonijiet, u l-Istitut Ewropew tal-Innovazzjoni u t-Teknoloġija (EIT), kif ukoll programmi ta’ riċerka nazzjonali, reġjonali jew lokali eżistenti u futuri.
 Riżerva Nru 5 – Servizzi tal-proprjetà immobbli
 Settur – sottosettur:
 Servizzi ta' beni immobbli
 Klassifikazzjoni tal-industrija:
 CPC 821, 822
 Tip ta' riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Preżenza lokali
 Kapitolu:
 Liberalizzazzjoni tal-investiment u Kummerċ transfruntier fis-servizzi
 Livell ta’ gvern:
 UE/Stat Membru (sakemm ma jkunx speċifikat mod ieħor)
 Deskrizzjoni:
 Fir-rigward tal-Liberalizzazzjoni tal-investiment – Aċċess għas-Suq, Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 F’CY: Għall-forniment ta' servizzi tal-proprjetà immobbli, tapplika l-kundizzjoni taċ-ċittadinanza u tar-residenza.
 Miżuri:
 CY: Il-Liġi dwar l-Aġenti tal-Proprjetà Immobbli 71(1)/2010 kif emendata.
 Fir-rigward tal-Kummerċ transfruntier fis-servizzi – Preżenza lokali:
 Fir-CZ: Hija meħtieġa r-residenza għall-persuni fiżiċi u l-istabbiliment għall-persuni ġuridiċi, fir-Repubblika Ċeka, sabiex tinkiseb il-liċenzja neċessarja għall-forniment ta' servizzi tal-proprjetà immobbli.
 Fil-HR: Hija meħtieġa preżenza kummerċjali fiż-ŻEE sabiex jiġu pprovduti servizzi ta' proprjetà immobbli.
 Fil-PT: Hija meħtieġa r-residenza fiż-ŻEE għall-persuni fiżiċi. Hija meħtieġa l-inkorporazzjoni fiż-ŻEE għall-persuni ġuridiċi.
 Miżuri:
 CZ: L-Att dwar il-Liċenzji tal-Kummerċ.
 HR: L-Att dwar is-Senserija ta' Proprjetà Immobbli (OG 107/07 u 144/12), l-Artikolu 2.
 PT: Id-Digriet Amministrattiv 211/2004 (l-Artikoli 3 u 25), kif emendat u ppubblikat mill-ġdid bid-Digriet Amministrattiv 69/2011.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Preżenza lokali:
 Fid-DK: Għall-forniment ta’ servizzi ta’ proprjetà immobbli minn persuna fiżika preżenti fit-territorju tad-
 Danimarka, aġenti tal-proprjetà immobbli awtorizzati li jkunu persuni fiżiċi li ġew ammessi fir-reġistru tal-aġenti tal-proprjetà immobbli tal-Awtorità Daniża tan-Negozju biss jistgħu jużaw it-titolu ta' "aġent tal-proprjetà immobbli". L-att jirrikjedi li l-applikant ikun resident Daniż jew resident tal-Unjoni, taż-ŻEE jew tal-Konferderazzjoni Żvizzera.
 L-Att dwar il-bejgħ ta' proprjetà immobbli huwa applikabbli biss meta jiġu pprovduti servizzi ta' proprjetà immobbli lil konsumaturi. L-Att dwar il-bejgħ ta' proprjetà immobbli ma japplikax għal-lokazzjoni ta' proprjetà immobbli (CPC 822).
 Miżuri:
 DK: Lov om formidling af fast ejendom m.v. lov. nr. 526 af 28.05.2014 (l-Att dwar il-bejgħ ta’ proprjetà immobbli).
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Trattament tan-nazzjon l-aktar iffavorit:
 Fis-SI: Sa fejn ir-Renju Unit jippermetti liċ-ċittadini u l-intrapriżi Sloveni jipprovdu servizzi ta' aġenti tal-proprjetà immobbli, is-Slovenja tippermetti liċ-ċittadini u l-intrapriżi tar-Renju Unit li jipprovdu servizzi ta' aġenti tal-proprjetà immobbli fuq il-bażi tal-istess kundizzjonijiet, flimkien mal-issodisfar tar-rekwiżiti li ġejjin: l-intitolament li jaġixxu bħala aġent tal-proprjetà immobbli fil-pajjiż ta' oriġini, il-preżentazzjoni tad-dokumentazzjoni rilevanti dwar l-impunità fil-proċeduri kriminali, u r-reġistrazzjoni fir-reġistru tal-aġenti tal-proprjetà immobbli fil-ministeru (Sloven) kompetenti.
 Miżuri:
 SI: L-Att dwar l-Aġenziji tal-Proprjetà Immobbli.
 Riżerva Nru 6 – Servizzi kummerċjali
 Settur – sottosettur:
 Servizzi kummerċjali - servizzi ta’ kiri jew lokazzjoni mingħajr operaturi; servizzi ta’ konsulenza dwar il-maniġment; ittestjar u analiżijiet tekniċi; servizzi relatati ta’ konsulenza xjentifika u teknika; servizzi inċidentali għall-agrikoltura; servizzi tas-sigurtà; servizzi ta' kollokament; servizzi ta' traduzzjoni u interpretazzjoni u servizzi kummerċjali oħra
 Klassifikazzjoni tal-industrija:
 ISIC Rev. 37, parti minn CPC 612, parti minn 621, parti minn 625, 831, parti minn 85990, 86602, 8675, 8676, 87201, 87202, 87203, 87204, 87205, 87206, 87209, 87901, 87902, 87909, 88, parti minn 893
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-investiment u Kummerċ transfruntier fis-servizzi
 Livell ta’ gvern:
 UE/Stat Membru (sakemm ma jkunx speċifikat mod ieħor)
 Deskrizzjoni:
 (a)
 Servizzi ta’ kiri jew lokazzjoni mingħajr operaturi (CPC 83103, CPC 831)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fl-SE: Sabiex tittajjar il-bandiera Żvediża, trid tintwera evidenza ta' influwenza operattiva ewlenija Żvediża fil-każ ta' interessi ta' sjieda barranija fil-bastimenti. Id-dominanza tal-influwenza operattiva Żvediża tfisser li l-operat tal-bastiment jinsab fl-Iżvezja u li l-vapur għandu wkoll aktar minn nofs l-ishma ta’ sjieda jew pussess Żvediż ta' persuni f'pajjiż ieħor taż-ŻEE. Vapuri barranin oħra jistgħu taħt ċerti kundizzjonijiet jingħataw eżenzjoni minn din ir-regola fejn huma mikrija jew leased minn persuni ġuridiċi Żvediżi permezz ta’ kuntratti ta' bareboat charter (CPC 83103).
 Miżuri:
 SE: Sjölagen (Il-Liġi Marittima) (1994:1009), il-Kapitolu 1, § 1.
 Fir-rigward tal-Kummerċ transfruntier fis-servizzi – Preżenza lokali:
 Fl-SE: Fornituri ta’ servizzi tal-kiri jew leasing ta’ karozzi u ċerti vetturi off-road (terrängmotorfordon) mingħajr xufier, mikrija jew leased għal perjodu ta' anqas minn sena, huma obbligati jaħtru lil xi ħadd biex ikun responsabbli, fost l-oħrajn, li jiżgura li n-negozju jsir skont ir-regoli u r-regolamenti applikabbli u li jiġu segwiti r-regoli tas-sikurezza tat-traffiku fit-triq. Il-persuna responsabbli trid tkun residenti fiż-ŻEE (CPC 831).
 Miżuri:
 SE: Lag (1998: 424) om biluthyrning (l-Att dwar il-kera u l-lokazzjoni ta' vetturi).
 (b)
 Servizzi ta' kera jew lokazzjoni u servizzi kummerċjali oħra relatati mal-avjazzjoni
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali, Trattament tan-nazzjon l-aktar iffavorit, u Kummerċ transfruntier fis-servizzi - Aċċess għas-suq, Trattament nazzjonali, Trattament tan-nazzjon l-aktar iffavorit:
 L-UE: Għall-kiri jew il-lokazzjoni ta' inġenji tal-ajru mingħajr ekwipaġġ (dry lease), l-inġenji tal-ajru użati minn linja tal-ajru tal-Unjoni Ewropea huma soġġetti għar-rekwiżiti applikabbli dwar ir-reġistrazzjoni tal-inġenji tal-ajru. Ftehim ta' kiri mingħajr ekwipaġġ li għalih tkun parti linja tal-ajru tal-Unjoni għandu jkun soġġett għar-rekwiżiti fl-Unjoni jew għal-liġi nazzjonali dwar is-sikurezza tal-avjazzjoni, bħal approvazzjoni minn qabel u kundizzjonijiet oħra applikabbli għall-użu ta' inġenji tal-ajru rreġistrati ta' pajjiżi terzi. Sabiex ikunu rreġistrati, jista’ jkun meħtieġ li l-inġenji tal-ajru jkunu l-proprjetà ta' persuni fiżiċi li jissodisfaw ċerti kriterji speċifiċi ta' nazzjonalità jew ta' intrapriżi li jissodisfaw kriterji speċifiċi rigward is-sjieda tal-kapital u l-kontroll (CPC 83104).
 Fir-rigward ta' servizzi ta' sistema ta' riżervazzjoni kompjuterizzata (computer reservation system, CRS), fejn il-kumpaniji tal-ajru tal-Unjoni ma jingħatawx, minn fornituri ta' servizzi tas-CRS li joperaw barra mill-Unjoni, trattament ekwivalenti (li jfisser mhux diskriminatorju) għat-trattament ipprovdut minn fornituri ta’ servizz tas-CRS tal-Unjoni lil kumpaniji tal-ajru ta’ pajjiż terzi fl-Unjoni, jew fejn il-fornituri ta’ servizz tas-CRS tal-Unjoni ma jingħatawx, minn linji tal-ajru mhux tal-Unjoni, trattament ekwivalenti għat-trattament ipprovdut minn linji tal-ajru fl-Unjoni lil fornituri ta’ servizz tas-CRS ta' pajjiż terz, jistgħu jittieħdu miżuri sabiex jingħata trattament ekwivalenti diskriminatorju, rispettivament, lill-kumpaniji tal-ajru li mhumiex tal-Unjoni mill-fornituri ta' servizzi tas-CRS li joperaw fl-Unjoni Ewropea, jew lill-fornituri ta' servizzi tas-CRS li mhumiex tal-Unjoni Ewropea minn kumpaniji tal-ajru tal-Unjoni.
 Miżuri:
 UE: Ir-Regolament (KE) Nru 1008/2008 tal-Parlament Ewropew u tal-Kunsill tal-24 ta' Settembru 2008 dwar regoli komuni għall-operat ta' servizzi tal-ajru fil-Komunità (Riformulazzjoni); u r-Regolament (KE) Nru 80/2009 tal-Parlament Ewropew u tal-Kunsill tal-14 ta’ Jannar 2009 dwar Kodiċi ta’ Kondotta għal sistemi ta’ riservazzjoni kompjuterizzata u li jħassar ir-Regolament tal-Kunsill (KEE) Nru 2299/89.
 Fir-rigward tal-Liberalizzazzjoni tal-investiment - Trattament nazzjonali u Kummerċ transfruntier fis-servizzi - Aċċess għas-suq, Trattament nazzjonali
 Fil-BE: L-inġenji tal-ajru privati (ċivili) li jappartjenu lil persuni fiżiċi li mhumiex ċittadini ta' stat membru taż-ŻEE jistgħu jiġu rreġistrati biss jekk dawn ikunu domiċiljati jew residenti fil-Belġju mingħajr interruzzjoni għal sena mill-anqas. L-inġenji tal-ajru privati (ċivili) li jappartjenu lil entitajiet ġuridiċi barranin mhux ifformati f'konformità mal-leġiżlazzjoni ta' stat membru taż-ŻEE jistgħu jiġu rreġistrati biss jekk dawn ikollhom sede tal-operazzjonijiet, aġenzija jew uffiċċju fil-Belġju mingħajr interruzzjoni għal sena mill-anqas (CPC 83104).
 Proċeduri ta’ awtorizzazzjoni għat-tifi tan-nar mill-ajru, taħriġ fit-titjir, bexx, stħarriġ, immappjar, fotografija, u servizzi agrikoli, industrijali u ta’ spezzjoni oħra fl-ajru.
 Miżuri:
 BE: Arrêté Royal du 15 mars 1954 réglementant la navigation aérienne.
 (c)
 Servizzi relatati ma’ konsultazzjoni mal-maniġment – servizzi ta’ arbitraġġ u konċiljazzjoni (CPC 86602)
 Fir-rigward tal-Kummerċ transfruntier fis-servizzi – Trattament nazzjonali, Preżenza lokali:
 Fil-BG: Għal servizzi ta’ medjazzjoni, ir-residenza permanenti jew fit-tul fir-Repubblika tal-Bulgarija hija meħtieġa għal ċittadini ta’ pajjiżi li mhumiex stat membru taż-ŻEE jew tal-Konfederazzjoni Żvizzera.
 Fl-HU: Tenħtieġ awtorizzazzjoni, permezz ta' ammissjoni fir-reġistru, mill-ministru responsabbli mis-sistema ġudizzjarja għal attivitajiet ta' medjazzjoni (bħall-arbitraġġ u l-konċiljazzjoni) li jistgħu jingħataw biss lil persuni fiżiċi jew ġuridiċi li jkunu stabbiliti jew residenti fl-Ungerija.
 Miżuri:
 BG: L-Att dwar il-Medjazzjoni, l-Artikolu 8.”
 HU: L-Att LV tal-2002 dwar il-Medjazzjoni.
 (d)
 Servizzi ta' ttestjar tekniku u analiżi (CPC 8676)
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 F’CY: Il-forniment ta' servizzi minn kimiċi u bijoloġi tirrikjedi ċ-ċittadinanza ta' Stat Membru.
 Fi FR: Il-professjonijiet ta' bijoloġista huma riżervati għal persuni fiżiċi, hija meħtieġa ċ-ċittadinanza taż-ŻEE.
 Miżuri:
 CY: Il-Liġi dwar ir-Reġistrazzjoni tal-Ispiżjara tal-1988 (il-Liġi 157/1988), kif emendata.
 FR: Code de la Santé Publique.
 Fir-rigward tal-Liberalizzazzjoni tal-investiment – Aċċess għas-Suq, Trattament nazzjonali u Kummerċ transfruntier fis-servizzi – Preżenza lokali:
 Fil-BG: Huma meħtieġa stabbiliment fil-Bulgarija skont l-Att Kummerċjali Bulgaru u reġistrazzjoni fir-reġistru Kummerċjali għall-forniment ta' servizzi ta' ttestjar u analiżi teknika.
 Għall-ispezzjoni perjodika għall-prova tal-kundizzjoni teknika ta' vetturi tat-triq, il-persuna jenħtieġ li tkun reġistrata skont l-Att Kummerċjali Bulgaru jew l-Att dwar Persuni Legali li Ma Jaħdmux għall-Profitt, jew inkella tkun reġistrata fi Stat Membru ieħor taż-ŻEE.
 L-ittestjar u l-analiżi tal-kompożizzjoni u l-purità tal-arja u tal-ilma jistgħu jitwettqu biss mill-Ministeru tal-Ambjent u l-Ilma tal-Bulgarija, jew mill-aġenziji tiegħu f'kooperazzjoni mal-Akkademja Bulgara dwar ix-Xjenzi.
 Miżuri:
 BG: L-Att dwar ir-Rekwiżiti Tekniċi għall-Prodotti;
 l-Att dwar il-Kejl;
 l-Att dwar Arja Ambjentali Nadifa; u
 l-Att dwar l-Ilma, id-Digriet N-32 għall-ispezzjoni perjodika għall-prova tal-kundizzjoni teknika tal-vetturi tat-triq.
 Fir-rigward tal-Liberalizzazzjoni tal-investiment - Trattament nazzjonali, Trattament tan-nazzjon l-aktar iffavorit u Kummerċ transfruntier fis-servizzi - Trattament nazzjonali, Trattament tan-nazzjon l-aktar iffavorit, Preżenza lokali:
 Fl-IT: Għall-bijoloġi, l-analisti tal-kimika, l-agronomi u l-"periti agrari", huma meħtieġa r-residenza u r-reġistrazzjoni fir-reġistru professjonali. Ċittadini ta' pajjiżi terzi jistgħu jirreġistraw fuq il-bażi tal-kundizzjoni ta' reċiproċità.
 Miżuri:
 IT: Bijoloġi, analisti tal-kimika: il-Liġi 396/1967 dwar il-professjoni ta' bijologi; u d-Digriet Amministrattiv 842/1928 dwar il-professjoni ta' analisti tal-kimika.
 (e)
 Servizzi relatati ta’ konsulenza xjentifika u teknika (CPC 8675)
 Fir-rigward tal-Liberalizzazzjoni tal-investiment - Trattament nazzjonali, Trattament tan-nazzjon l-aktar iffavorit u Kummerċ transfruntier fis-servizzi - Trattament nazzjonali, Trattament tan-nazzjon l-aktar iffavorit, Preżenza lokali:
 Fl-IT: Huma meħtieġa r-residenza jew id-domiċilju professjonali fl-Italja għar-reġistrazzjoni fir-reġistru tal-ġeoloġi, li hija neċessarja għall-prattika tal-professjonijiet ta' servejer jew ġeologu sabiex jiġu pprovduti servizzi relatati mal-esplorazzjoni u l-operazzjoni ta' minjieri, eċċ. Hija meħtieġa ċ-ċittadinanza ta' Stat Membru; madankollu, barranin jistgħu jirreġistraw fuq il-bażi tal-kundizzjoni ta' reċiproċità.
 Miżuri:
 IT: Ġeoloġi: Il-Liġi 112/1963, l-Artikoli 2 u 5; D.P.R. 1403/1965, l-Artikolu 1.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 Fil-BG: Għall-persuni fiżiċi, in-nazzjonalità u r-residenza ta’ Stat Membru taż-ŻEE jew tal-Konfederazzjoni Żvizzera huma meħtieġa sabiex jitwettqu funzjonijiet pertinenti għall-ġeodesija, il-kartografija u l-istħarriġ katastali. Għal entitajiet ġuridiċi, hija meħtieġa reġistrazzjoni tal-kummerċ skont il-leġiżlazzjoni ta’ Stat Membru taż-ŻEE jew tal-Konfederazzjoni Żvizzera.
 Miżuri:
 BG: L-Att dwar il-Kadastru u r-Reġistru tal-Proprjetà; u l-Att dwar il-Ġeodesija u l-Kartografija.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali:
 F’CY: Japplika r-rekwiżit taċ-ċittadinanza sabiex jiġu pprovduti s-servizzi rilevanti.
 Miżuri:
 CY: Il-Liġi 224/1990 kif emendata;
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Kummerċ transfruntier fis-servizzi – Aċċess għas-suq:
 Fi FR: Għal stħarriġ, l-aċċess permezz ta' SEL (anonyme, à responsabilité limitée ou en commandite par actions), SCP (Société civile professionnelle), SA u SARL (sociétés anonymes, à responsabilité limitée) biss. Għal servizzi ta’ esplorazzjoni u prospettar huwa meħtieġ l-istabbiliment. Tista’ ssir eżenzjoni minn dan ir-rekwiżit fil-każ ta’ riċerkaturi xjentifiċi, b’deċiżjoni tal-Ministru tar-riċerka xjentifika, bi qbil mal-Ministru tal-Affarijiet Barranin.
 Miżuri:
 FR: Loi 46-942 du 7 mai 1946 u décret n°71-360 du 6 mai 1971.
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Kummerċ transfruntier fis-servizzi – Trattament nazzjonali, Preżenza lokali:
 Fil-HR: Is-servizzi ta' konsulenza ġeoloġika, ġeodetika u tal-minjieri kif ukoll is-servizzi ta' konsulenza relatati dwar il-protezzjoni ambjentali fit-territorju tal-Kroazja jistgħu jitwettqu biss b'mod konġunt ma' jew permezz ta' persuni ġuridiċi domestiċi.
 Miżuri:
 HR: L-Ordinanza dwar ir-rekwiżiti għall-ħruġ ta' approvazzjonijiet lil persuni ġuridiċi għat-twettiq ta' attivitajiet professjonali ta' protezzjoni ambjentali (OG Nru 57/10), l-Artikoli 32-35.
 (f)
 Servizzi inċidentali għall-agrikoltura (parti minn CPC 88)
 Fir-rigward tal-Liberalizzazzjoni tal-investiment - Trattament Nazzjonali u Kummerċ transfruntier fis-servizzi – Trattament nazzjonali, Trattament tan-nazzjon l-aktar iffavorit, Preżenza lokali:
 Fl-IT: Għall-bijologi, l-analisti tal-kimika, l-agronomi u l-"periti agrari", huma meħtieġa r-residenza u r-reġistrazzjoni fir-reġistru professjonali. Ċittadini ta' pajjiżi terzi jistgħu jirreġistraw fuq il-bażi tal-kundizzjoni ta' reċiproċità.
 Miżuri:
 IT: Bijoloġi, analisti tal-kimika: il-Liġi 396/1967 dwar il-professjoni ta' bijoloġi; u d-Digriet Amministrattiv 842/1928 dwar il-professjoni ta' analisti tal-kimika.
 Fir-rigward tal-Liberalizzazzjoni tal-investiment - Aċċess għas-Suq, Trattament tan-nazzjon l-aktar iffavorit u Kummerċ transfruntier fis-servizzi – Aċċess għas-suq, Trattament tan-nazzjon l-aktar iffavorit:
 Fil-PT: Il-professjonijiet ta' bijologu, analist kimiku u agronomu huma riżervati għal persuni fiżiċi. Għaċ-ċittadini ta’ pajjiżi terzi, ir-reġim ta’ reċiproċità japplika fil-każ ta’ inġiniera u inġiniera tekniċi (u mhux rekwiżit ta’ ċittadinanza). Għall-bijoloġi, la hemm rekwiżit ta’ ċittadinanza u lanqas rekwiżit ta’ reċiproċità.
 Miżuri:
 PT: Id-Digriet Amministrattiv 119/92 alterado p/Lei 123/2015, 2 set. (Ordem Engenheiros);
 il-Liġi 47/2011 alterado p/ Lei 157/2015, 17 set. (Ordem dos Engenheiros Técnicos); u
 id-Digriet Amministrattiv 183/98 alterado p/Lei 159/2015, 18 set. (Ordem dos Biólogos).
 (g)
 Servizzi tas-Sigurtà (CPC 87302, 87303, 87304, 87305, 87309)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fl-IT: Huma meħtieġa ċ-ċittadinanza ta' Stat Membru tal-Unjoni Ewropea u r-residenza sabiex tinkiseb l-awtorizzazzjoni neċessarja għall-forniment ta' servizzi ta' gwardja tas-sigurtà u t-trasport ta' oġġetti ta' valur.
 Fil-PT: Il-forniment ta' servizzi tas-sigurtà minn fornitur barrani fuq bażi transfruntiera mhuwiex permess.
 Jeżisti r-rekwiżit taċ-ċittadinanza għal persunal speċjalizzat.
 Miżuri:
 IT: Il-Liġi dwar is-sigurtà pubblika (TULPS) 773/1931, l-Artikoli 133-141; id-Digriet Irjali 635/1940, l-Artikolu 257.
 PT: Il-Liġi 34/2013 alterada p/ Lei 46/2019, 16 maio; u l-Ordinanza 273/2013 alterada p/ Portaria 106/2015, 13 abril.
 Fir-rigward tal-Liberalizzazzjoni tal-investiment – Trattament nazzjonali, Trattament tan-Nazzjon l-Aktar Iffavorit u Kummerċ transfruntier fis-servizzi – Preżenza lokali:
 Fid-DK: Rekwiżit ta’ residenza għal individwi li japplikaw għal awtorizzazzjoni biex jipprovdu servizzi ta’ sigurtà.
 Jeżisti r-rekwiżit ta' residenza anki fil-każ ta’ maniġers u l-maġġoranza tal-membri tal-bord ta' entità legali li japplikaw għal awtorizzazzjoni biex iwettqu servizzi tas-sigurtà. Madankollu, mhuwiex rekwiżit li r-residenza fil-każ ta’ maniġment u tal-bordijiet tad-diretturi kemm-il darba dan isegwi minn ftehimiet internazzjonali jew minn ordnijiet maħruġa mill-Ministru tal-Ġustizzja.
 Miżuri:
 DK: Lovbekendtgørelse 2016-01-11 nr. 112 om vagtvirksomhed.
 Fir-rigward tal-Kummerċ transfruntier fis-servizzi – Preżenza lokali:
 Fl-EE: Hija meħtieġa r-residenza għall-gwardji tas-sigurtà.
 Miżuri:
 EE: Turvaseadus (l-Att dwar is-Sigurtà) § 21, § 22.
 (h)
 Servizzi ta' Kollokament (CPC 87201, 87202, 87203, 87204, 87205, 87206, 87209)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali (japplika għal-livell reġjonali ta' gvern):
 Fil-BE: Fir-Reġjuni kollha tal-Belġju, kumpanija li għandha l-uffiċċju prinċipali tagħha barra miż-ŻEE għandha tagħti prova li hija tipprovdi servizzi ta' kollokament fil-pajjiż ta' oriġini tagħha. Fir-Reġjun tal-Wallonja, huwa meħtieġ tip speċifiku ta' entità ġuridika (régulièrement constituée sous la forme d'une personne morale ayant une forme commerciale, soit au sens du droit belge, soit en vertu du droit d'un Etat membre ou régie par celui-ci, quelle que soit sa forme juridique) sabiex jiġu pprovduti servizzi ta' kollokament. Kumpanija li jkollha l-uffiċċju prinċipali tagħha barra miż-ŻEE trid tipprova li hija tissodisfa l-kundizzjonijiet stabbiliti fid-Digriet (pereżempju dwar it-tip ta' entità ġuridika). Fil-komunità li titkellem bil-Ġermaniż, kumpanija li jkollha l-uffiċċju prinċipali tagħha barra miż-ŻEE trid tissodisfa l-kriterji ta' ammissjoni stabbiliti mill-imsemmi Digriet (CPC 87202).
 Miżuri:
 BE: Ir-Reġjun Fjamming: l-Artikolu 8, § 3, Besluit van de Vlaamse Regering van 10 december 2010 tot uitvoering van het decreet betreffende de private arbeidsbemiddeling.
 Ir-Reġjun tal-Wallonja: Décret du 3 avril 2009 relatif à l'enregistrement ou à l'agrément des agences de placement (id-Digriet tat-3 ta' April 2009 dwar ir-reġistrazzjoni ta' aġenziji ta' kollokament), l-Artikolu 7; u Arrêté du Gouvernement wallon du 10 décembre 2009 portant exécution du décret du 3 avril
 2009 relatif à l'enregistrement ou à l'agrément des agences de placement (Deċiżjoni tal-Gvern tal-Wallonja tal-10 ta’ Diċembru 2009 li timplimena d-Digriet tat-3 ta’ April 2009 dwar ir-repistrazzjoni ta’ aġenziji ta’ pjazzament), l-Artikolul 4.
 Il-komunità li titkellem bil-Ġermaniż: Dekret über die Zulassung der Leiharbeitsvermittler und die Überwachung der privaten Arbeitsvermittler / Décret du 11 mai 2009 relatif à l'agrément des agences de travail intérimaire et à la surveillance des agences de placement privées, l-Artikolu 6.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 Fil-DE: Hija meħtieġa ċ-ċittadinanza ta' Stat Membru tal-Unjoni Ewropea jew il-preżenza kummerċjali fl-Unjoni Ewropea sabiex tinkiseb liċenzja biex topera bħala aġenzija ta' impjieg temporanja (skont il-paragrafi minn 3 sa 5 tat-Taqsima 3 ta' dan l-Att dwar il-ħidma ta' aġenzija temporanja)
 (Arbeitnehmerüberlassungsgesetz). Il-Ministeru Federali tax-Xogħol u l-Affarijiet Soċjali jista' joħroġ regolament dwar il-kollokament u r-reklutaġġ ta' persunal mhux taż-ŻEE għal professjonijiet speċifikati, pereż. għal professjonijiet relatati mas-saħħa u l-kura. Il-liċenzja jew l-estensjoni tagħha għandha tiġi rrifjutata jekk stabbilimenti, partijiet minn stabbilimenti jew stabbilimenti anċillari li ma jkunux lokalizzati fiż-ŻEE jkollhom l-intenzjoni li jeżegwixxu l-impjieg temporanju (skont it-Taqsima 3, il-paragrafu 2 tal-Att dwar ix-xogħol ta’ aġenzija temporanja (Arbeitnehmerüberlassungsgesetz).
 Miżuri:
 DE: Gesetz zur Regelung der Arbeitnehmerüberlassung (AÜG);
 Sozialgesetzbuch Drittes Buch (SGB III; il-Kodiċi Soċjali, it-Tielet Ktieb) - Employment Promotion;
 Verordnung über die Beschäftigung von Ausländerinnen und Ausländern (BeschV; l-Ordinanza dwar l-Impjiegi tal-Barranin).
 Fir-rigward tal-Liberalizzazzjoni tal-investiment - Aċċess għas-suq:
 Fi ES: Qabel ma jibdew l-attività, l-aġenziji ta' kollokament huma meħtieġa jippreżentaw dikjarazzjoni ġuramentata li tiċċertifika li ssodisfaw ir-rekwiżiti stipulati mil-leġiżlazzjoni attwali (CPC 87201, 87202).
 Miżuri:
 ES: Real Decreto-ley 8/2014, de 4 de julio, de aprobación de medidas urgentes para el crecimiento, la competitividad y la eficiencia (tramitado como Ley 18/2014, de 15 de octubre).
 (i)
 Servizzi ta' traduzzjoni u interpretar (CPC 87905)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-Suq:
 Fil-BG: Biex iwettqu attivitajiet uffiċjali ta’ traduzzjoni, persuni fiżiċi barranin huma meħtieġa li jkollhom permess għal residenza fit-tul jew permanenti fir-Repubblika tal-Bulgarija.
 Miżuri:
 BG: Ir-Regolament għal-legalizzazzjoni, iċ-ċertifikazzjoni u t-traduzzjoni ta' dokumenti.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 Fl-HU: Traduzzjonijiet uffiċjali, ċertifikazzjonijiet uffiċjali ta' traduzzjonijiet, u kopji ċertifikati ta' dokumenti uffiċjali f'lingwi barranin jistgħu jiġu pprovduti biss mill-Uffiċċju Ungeriż għat-Traduzzjoni u l-Attestazzjoni (OFFI).
 Fil-PL: Persuni fiżiċi biss jistgħu jkunu tradutturi ġuramentati.
 Miżuri:
 HU: Id-Digriet tal-Kunsill tal-Ministri Nru 24/1986 dwar it-Traduzzjoni u l-interpretar uffiċjali.
 Fil-PL: L-Att tal-25 ta' Novembru 2004 dwar il-professjoni ta' traduttur jew interpretu ġuramentat (Il-Ġurnal tal-Liġijiet mill-2019 punt 1326)
 Fir-rigward tal-Kummerċ transfruntier fis-servizzi – Aċċess għas-suq:
 Fil-FI: Hija meħtieġa r-residenza fiż-ŻEE għat-tradutturi ċċertifikati.
 Miżuri:
 FI: Laki auktorisoiduista kääntäjistä (l-Att dwar it-Tradutturi Awtorizzati) (1231/2007), it-Taqsima 2(1)).
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali:
 F’CY: Hija meħtieġa r-reġistrazzjoni fir-reġistru tat-tradutturi sabiex jiġu pprovduti servizzi ta' traduzzjoni u ċertifikazzjoni uffiċjali. Japplika r-rekwiżit taċ-ċittadinanza.
 Fil-HR: Hija meħtieġa ċ-ċittadinanza taż-ŻEE għat-tradutturi ċċertifikati.
 Miżuri:
 CY: Il-Liġi dwar l-Istabbiliment, ir-Reġistrazzjoni u r-Regolamentazzjoni tas-Servizzi ta' Traduttur Iċċertifikat fir-Repubblika ta' Ċipru.
 HR: L-Ordinanza dwar l-interpreti permanenti tal-qorti (OG 88/2008), l-Artikolu 2.
 (j)
 Servizzi kummerċjali oħra (parti minn CPC 612, parti minn 621, parti minn 625, 87901, 87902, 88493, parti minn 893, parti minn 85990, 87909, ISIC 37)
 Fir-rigward tal-Liberalizzazzjoni tal-investiment – Aċċess għas-suq:
 Fl-SE: L-istabbilimenti tar-rahan iridu jkunu stabbiliti bħala kumpanija b'responsabbiltà limitata jew bħala fergħa (parti minn CPC 87909).
 Fir-rigward tal-Liberalizzazzjoni tal-investiment – Aċċess għas-Suq, u Kummerċ transfruntier fis-servizzi – Preżenza lokali:
 Fir-CZ: Kumpanija awtorizzata tal-imballaġġ biss hija permessa biss li tipprovdi servizzi relatati mat-teħid lura u l-irkupru ta' imballaġġ u trid tkun persuna ġuridika stabbilita bħala kumpanija b'ishma konġunti (CPC 88493, ISIC 37).
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 Fin-NL: Għall-forniment ta' servizzi ta' imbollar, hija meħtieġa preżenza kummerċjali fin-Netherlands. L-imbollar ta' oġġetti tal-metall prezzjuż attwalment huwa mogħti esklużivament lil żewġ monopolji Netherlandiżi pubbliċi (parti minn CPC 893).
 Miżuri:
 CZ: L-Att 477/2001 Coll. (l-Att dwar l-Imballaġġ), il-paragrafu 16.
 SE: L-Att dwar l-istabbilimenti tar-rahan (1995:1000).
 NL: Waarborgwet 1986.
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali:
 Fil-PT: Hija meħtieġa ċ-ċittadinanza ta' Stat Membru sabiex jiġu pprovduti servizzi ta' aġenzija tal-ġbir u servizzi ta' rappurtar tal-kreditu (CPC 87901, 87902).
 Miżuri:
 PT: Il-Liġi 49/2004.
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Kummerċ transfruntier fis-servizzi – Preżenza lokali:
 Fir-CZ: Is-servizzi ta' rkant huma soġġetti għal liċenzja. Biex tikseb liċenzja (għall-forniment ta' rkanti pubbliċi volontarji), kumpanija trid tkun inkorporata fir-Repubblika Ċeka u persuna fiżika hija meħtieġa li tikseb permess ta' residenza, u l-kumpanija, jew il-persuna fiżika trid tkun irreġistrata fir-Reġistru Kummerċjali tar-Repubblika Ċeka (parti minn CPC 612, parti minn 621, parti minn 625, parti minn 85990).
 Miżuri:
 CZ: L-Att Nru 455/1991 Coll.;
 l-Att dwar il-Liċenzji tal-Kummerċ; u
 l-Att Nru 26/2000 Coll., dwar l-irkanti pubbliċi.
 Fir-rigward tal-Kummerċ transfruntier fis-servizzi – Aċċess għas-suq:
 Fl-SE: Il-pjan ekonomiku għal soċjetà tal-bini jrid ikun iċċertifikat minn żewġ persuni. Dawn il-persuni jridu jkunu approvati pubblikament mill-awtoritajiet fiż-ŻEE (CPC 87909).
 Miżuri:
 SE: Il-Liġi dwar is-soċjetajiet kooperattivi tal-bini (1991:614).
 Riżerva Nru 7 - Servizzi ta’ Komunikazzjoni
 Settur – sottosettur:
 Servizzi ta' komunikazzjoni - servizzi postali u ta' kurrier
 Klassifikazzjoni tal-industrija:
 Parti minn CPC 71235, parti minn 73210, parti minn 751
 Tip ta' riżerva:
 Aċċess għas-suq
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 L-UE: L-organizzazzjoni tat-tqegħid tal-kaxxi tal-ittri fuq l-awtostrada pubblika, il-ħruġ ta' bolol postali u l-għoti tas-servizz ta' posta reġistrata użat matul proċeduri ġudizzjarji jew amministrattivi jistgħu jkunu ristretti f'konformità mal-leġiżlazzjoni nazzjonali. Jistgħu jiġu stabbiliti sistemi ta' liċenzji għal dawk is-servizzi li għalihom hemm obbligu ġenerali ta' servizz universali. Dawn il-liċenzji jistgħu jkunu soġġetti għal obbligi partikolari ta' servizz universali jew kontribuzzjoni finanzjarja għal fond ta' kumpens.
 Miżuri:
 L-UE: Id-Direttiva 97/67/KE tal-Parlament Ewropew u tal-Kunsill tal-15 ta' Diċembru 1997 dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz.
 Riżerva Nru 8 - Servizzi ta' Kostruzzjoni
 Settur – sottosettur:
 Kostruzzjoni u servizzi ta' inġinerija relatati
 Klassifikazzjoni tal-industrija:
 CPC 51
 Tip ta' riżerva:
 Trattament nazzjonali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 F’CY: Rekwiżit ta' nazzjonalità
 Miżura:
 Il-Liġi dwar ir-Reġistrazzjoni u l-Kontroll tal-Kuntratturi tal-Bini u tax-Xogħlijiet Tekniċi tal-2001 (29 (I) / 2001), l-Artikoli 15 u 52.
 Riżerva Nru. 9 - Servizzi ta’ distribuzzjoni
 Settur – sottosettur:
 Servizzi ta’ distribuzzjoni – ġenerali, distribuzzjoni tat-tabakk
 Klassifikazzjoni tal-industrija:
 C CPC 3546, parti minn 621, 6222, 631, parti minn 632
 Tip ta’ riżerva:
 Aċċess għas-suq
 Trattament nazzjonali
 Preżenza lokali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 (a)
 Servizzi ta’ Distribuzzjoni (CPC 3546, 631, 632 minbarra 63211, 63297, 62276, parti minn 621)
 Fir-rigward tal-Liberalizzazzjoni tal-investiment – Aċċess għas-suq:
 Fil-PT: Teżisti skema ta’ awtorizzazzjoni speċifika għall-installazzjoni ta’ xi stabbilimenti ta’ bejgħ bl-imnut u ċentri kummerċjali. Din tirrigwarda ċentri kummerċjali li għandhom erja grossa li tista’ tinkera ta’ 8,000m2 jew aktar, u stabbilimenti ta’ bejgħ bl-imnut li għandhom erja ta’ bejgħ ta’ 2,000m2 jew aktar, meta jkunu jinsabu barra minn ċentri kummerċjali. Kriterju ewlieni: Il-kontribut għal multipliċità ta’ offerti kummerċjali; il-valutazzjoni tas-servizzi lill-konsumatur; il-kwalità tal-impjiegi u r-responsabbiltà soċjali korporattiva; l-integrazzjoni fl-ambjent urban; il-kontribut għall-ekoeffiċjenza (CPC 631, 632 ħlief 63211, 63297).
 Miżuri:
 PT: Id-Digriet Amministrattiv Nru 10/2015, is-16 ta’ Jannar.
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 F’CY: Jeżisti r-rekwiżit taċ-ċittadinanza għas-servizzi ta’ distribuzzjoni pprovduti mir-rappreżentanti farmaċewtiċi (CPC 62117).
 Miżuri:
 CY: Il-Liġi 74(l) 2020 kif emendata.
 Fir-rigward tal-Liberalizzazzjoni tal-investiment – Aċċess għas-Suq u Kummerċ transfruntier fis-servizzi – Preżenza lokali:
 Fil-LT: Id-distribuzzjoni ta’ pirotekniċi hija soġġetta għal liċenzja. Il-persuni ġuridiċi stabbiliti fl-Unjoni biss jistgħu jiksbu liċenzja (CPC 3546).
 Miżuri:
 LT: Il-Liġi dwar is-Sorveljanza taċ-Ċirkolazzjoni tal-Pirotekniċi Ċivili (23 ta’ Marzu 2004). Nru IX-2074).
 (b)
 Distribuzzjoni tat-tabakk (parti minn CPC 6222, 62228, parti minn 6310, 63108)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 Fi ES: Hemm monopolju tal-istat fuq il-bejgħ bl-imnut tat-tabakk. L-istabbiliment huwa soġġett għar-rekwiżit ta’ ċittadinanza ta’ Stat Membru. Persuni fiżiċi biss jistgħu joperaw bħala bejjiegħa tat-tabakk. Kull bejjiegħ tat-tabakk ma jistax jikseb aktar minn liċenzja waħda CPC 63108).
 Fi FR: Il-monopolju tal-istat fuq il-bejgħ bl-imnut u bl-ingrossa tat-tabakk. Rekwiżit taċ-ċittadinanza għall-bejjiegħa tat-tabakk (buraliste) (parti minn CPC 6222, parti minn 6310).
 Miżuri:
 ES: Il-Liġi Nru 14/2013 tas-27 ta’ Settembru 2014.
 FR: Code général des impôts.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 Fl-AT: Jistgħu japplikaw biss persuni fiżiċi għal awtorizzazzjoni biex joperaw bħala bejjiegħa tat-tabakk.
 Tingħata prijorità lil ċittadini ta’ Stat Membru taż-ŻEE (CPC 63108).
 Miżuri:
 AT: L-Att tal-1996 dwar il-Monopolju tat-Tabakk, § 5 u § 27.
 Fir-rigward tal-Liberalizzazzjoni tal-investiment – Aċċess għas-Suq u l-Kummerċ transfruntier fis-servizzi – Aċċess għas-suq, Trattament nazzjonali:
 Fl-IT: Sabiex jiġi distribwit u jinbiegħ it-tabakk, hemm bżonn ta’ liċenzja. Il-liċenzja tingħata permezz ta’ proċeduri pubbliċi. L-għoti tal-liċenzji huwa soġġett għal test tal-ħtiġijiet ekonomiċi. Kriterju ewlieni: id-densità tal-popolazzjoni u ġeografika tal-punti tal-bejgħ eżistenti (parti minn CPC 6222, parti minn 6310).
 Miżuri:
 IT: Id-Digriet Leġiżlattiv 184/2003;
 il-Liġi 165/1962;
 il-Liġi 3/2003;
 il-Liġi 1293/1957;
 il-Liġi 907/1942; u
 d-Digriet tal-President tar-Repubblika (D.P.R.) 1074/1958.
 Riżerva Nru. 10 - Servizzi edukattivi
 Settur – sottosettur:
 Servizzi edukattivi (iffinanzjati privatament)
 Klassifikazzjoni tal-industrija:
 CPC 921, 922, 923, 924
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq:
 F’CY: In-nazzjonalità ta’ Stat Membru hija meħtieġa għas-sidien u l-azzjonisti maġġoritarji fi skola ffinanzjata privatament. Iċ-ċittadini tar-Renju Unit jistgħu jiksbu awtorizzazzjoni mill-Ministru (tal-Edukazzjoni) skont il-forma u l-kundizzjonijiet speċifikati.
 Miżuri:
 CY: Il-Liġi dwar l-Iskejjel Privati tal-2019 (N. 147(I)/2019)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-Suq, Trattament Nazzjonali
 Fil-BG: Is-servizzi ta’ edukazzjoni primarja u sekondarja ffinanzjati privatament jistgħu jiġu pprovduti biss minn intrapriżi Bulgari awtorizzati (hija meħtieġa l-preżenza kummerċjali). L-iskejjel preprimarji Bulgari u l-iskejjel li għandhom parteċipazzjoni barranija jistgħu jiġu stabbiliti jew trasformati b’talba ta’ assoċjazzjonijiet, jew korporazzjonijiet jew intrapriżi ta’ entitajiet fiżiċi jew ġuridiċi Bulgari jew barranin, irreġistrati debitament fil-Bulgarija, permezz ta’ deċiżjoni tal-Kunsill tal-Ministri fuq mozzjoni mill-Ministru tal-Edukazzjoni u x-Xjenza. L-iskejjel preprimarji u l-iskejjel barranin jistgħu jiġu stabbiliti jew ittrasformati b’talba ta’ entitajiet ġuridiċi barranin skont ftehimiet u konvenzjonijiet internazzjonali u skont id-dispożizzjonijiet ta’ hawn fuq. L-istituzzjonijiet ta’ edukazzjoni għolja ma jistgħux jistabbilixxu sussidjarji fit-territorju tal-Bulgarija. L-istituzzjonijiet ta’ edukazzjoni għolja jistgħu jiftħu fakultajiet, dipartimenti, istituti u kulleġġi fil-Bulgarija biss fl-istruttura tal-iskejjel superjuri Bulgari u f’kooperazzjoni magħhom (CPC 921, 922).
 Miżuri:
 BG: L-Att dwar l-Edukazzjoni Preprimarja u Skolastika; u
 l-Liġi għall-Edukazzjoni Għolja, il-paragrafu 4 tad-dispożizzjonijiet addizzjonali.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali
 Fis-SI: L-iskejjel elementari ffinanzjati privatament jistgħu jiġu stabbiliti minn persuni fiżiċi jew ġuridiċi Sloveni biss. Il-fornitur tas-servizzi jrid jistabbilixxi uffiċċju reġistrat jew uffiċċju tal-fergħa (CPC 921).
 Miżuri:
 SI: L-Att dwar l-Organizzazzjoni u l-Finanzjament tal-Edukazzjoni (Gazzetta Uffiċjali tar-Repubblika tas-Slovenja, Nru
 12/1996) u r-reviżjonijiet tiegħu, l-Artikolu 40.
 Fir-rigward tal-Kummerċ transfruntier fis-servizzi – Preżenza lokali:
 Fir-CZ u fis-SK: Huwa meħtieġ l-istabbiliment fi Stat Membru biex wieħed japplika għall-approvazzjoni tal-istat biex jopera bħala istituzzjoni ta’ edukazzjoni għolja ffinanzjata privatament. Din ir-riżerva ma tapplikax għal servizzi ta’ edukazzjoni teknika sekondarja u edukazzjoni vokazzjonali (CPC 92310).
 Miżuri:
 CZ: L-Att Nru 111/1998, Coll. (l-Att dwar l-Edukazzjoni Għolja), § 39; u
 l-Att Nru 561/2004 Coll. dwar l-Edukazzjoni Preprimarja, Bażika, Sekondarja, Professjonali Terzjarja u Edukazzjoni Oħra (l-Att dwar l-Edukazzjoni).
 SK: Il-Liġi Nru 131 tal-21 ta’ Frar 2002 dwar l-Universitajiet.
 Fir-rigward tal-Liberalizzazzjoni tal-investiment – Aċċess għas-Suq u Servizzi transfruntiera: Aċċess għas-suq:
 Fi ES u fl-IT: Hija meħtieġa awtorizzazzjoni sabiex tinfetaħ università ffinanzjata privatament li toħroġ diplomi jew lawrji rikonoxxuti. Jiġi applikat test tal-ħtiġijiet ekonomiċi. Kriterju ewlieni: il-popolazzjoni u d-densità tal-istabbilimenti eżistenti.
 Fi ES: Il-proċedura tinvolvi l-kisba tal-parir tal-Parlament.
 Fl-IT: Din hija bbażata fuq programm ta’ tliet snin u persuni ġuridiċi Taljani biss jistgħu jiġu awtorizzati sabiex joħorġu diplomi rikonoxxuti mill-istat (CPC 923).
 Miżuri:
 ES: Ley Orgánica 6/2001, de 21 de Diciembre, de Universidades (il-Liġi 6 / 2001 tal-21 ta' Diċembru, dwar l-Universitajiet), l-Artikolu 4.
 IT: Id-Digriet Amministrattiv 1592/1933 (il-Liġi dwar l-edukazzjoni sekondarja);
 il-Liġi 243/1991 (Kontribuzzjoni pubblika okkażjonali għall-universitajiet privati);
 ir-Riżoluzzjoni 20/2003 tas-CNVSU (Comitato nazionale per la valutazione del sistema universitario); u
 d-Digriet tal-President tar-Repubblika (DPR) 25/1998.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq:
 Fil-EL: Hija meħtieġa ċ-ċittadinanza ta’ Stat Membru għall-proprjetarji u maġġoranza tal-membri tal-bord tad-diretturi fi skejjel primarji u sekondarji ffinanzjati privatament, u għall-għalliema fi skejjel primarji u sekondarji ffinanzjati privatament (CPC 921, CPC 922). L-edukazzjoni fuq livell universitarju għandha tiġi pprovduta esklużivament minn istituzzjonijiet li jkunu persuni ġuridiċi awtonomi rregolati bil-liġi pubblika. Madankollu, il-Liġi 3696/2008 tippermetti l-istabbiliment minn residenti tal-Unjoni (persuni fiżiċi jew ġuridiċi) ta’ istituzzjonijiet privati ta’ edukazzjoni terzjarja li jagħtu ċertifikati li mhumiex rikonoxxuti bħala ekwivalenti għal-lawrji universitarji (CPC 923).
 Miżuri:
 EL: Il-Liġijiet 682/1977, 284/1968, 2545/1940, id-Digriet Presidenzjali 211/1994 kif emendat bid-
 Digriet Presidenzjali 394/1997, il-Kostituzzjoni ta’ Hellas, l-Artikolu 16, il-paragrafu 5 u l-Liġi 3549/2007
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 Fl-AT: Il-forniment ta’ servizzi edukattivi ta’ livell universitarju ffinanzjati privatament fil-qasam tax-xjenzi applikati jirrikjedi awtorizzazzjoni mill-awtorità kompetenti, l-AQ Awstrija (l-Aġenzija għall-Assigurazzjoni tal-Kwalità u l-Akkreditazzjoni tal-Awstrija). Investitur li jkun jixtieq jipprovdi programm ta' studju dwar xjenza applikata jrid ikollu n-negozju primarju tiegħu li jkun il-forniment ta’ tali programmi, u jrid jippreżenta valutazzjoni tal-ħtiġijiet u stħarriġ għas-suq għall-aċċettazzjoni tal-programm ta’ studju propost. Il-Ministeru kompetenti jista’ jiċħad awtorizzazzjoni fejn il-programm jiġi stabbilit li huwa inkompatibbli mal-interessi edukattivi nazzjonali. L-applikant għal università privata jirrikjedi awtorizzazzjoni mill-awtorità kompetenti (l-AQ Awstria - ;-Aġenzija għall-Assigurazzjoni tal-Kwalità u l-Akkreditazzjoni tal-Awstrija). Il-Ministeru kompetenti jista’ jiċħad l-approvazzjoni jekk id-deċiżjoni tal-awtorità ta' akkreditament ma tikkonformax mal-interessi edukattivi nazzjonali (CPC 923).
 Miżuri:
 AT: L-Att dwar l-Università tal-Istudji tax-Xjenzi Applikati, BGBl. I Nru 340/1993 kif emendat, § 2; l-Att
 dwar l-Universitajiet Privati, BGBl. I Nru 74/2011 kif emendat, § 2; u
 l-Att dwar l-Assigurazzjoni tal-Kwalità fl-Edukazzjoni Għolja, BGBl. Nru 74/2011 kif emendat, § 25 (3).
 Fir-rigward tal-Liberalizzazzjoni tal-investiment – Aċċess għas-Suq, Trattament nazzjonali, Trattament tan-Nazzjon l-Aktar Iffavorit u Kummerċ transfruntier fis-servizzi – Aċċess għas-suq, Trattament nazzjonali:
 Fi FR: Hija meħtieġa ċ-ċittadinanza ta’ Stat Membru sabiex wieħed jgħallem f’istituzzjoni edukattiva ffinanzjata privatament (CPC 921, 922, 923). Madankollu, iċ-ċittadini tar-Renju Unit jistgħu jiksbu awtorizzazzjoni mill-awtoritajiet kompetenti rilevanti sabiex jgħallmu f’istituzzjonijiet edukattivi ta’ livell primarju, sekondarju u għoli. Iċ-ċittadini tar-Renju Unit jistgħu wkoll jiksbu awtorizzazzjoni mill-awtoritajiet kompetenti rilevanti sabiex jistabbilixxu u joperaw jew jimmaniġġaw istituzzjonijiet edukattivi ta’ livell primarju, sekondarju u għoli. Awtorizzazzjoni bħal din tingħata fuq bażi diskrezzjonali.
 Miżuri:
 FR: Code de l'éducation.
 Fir-rigward tal-Investiment – Aċċess għas-Suq, Trattament Nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 F’MT: Il-fornituri ta’ servizzi li jixtiequ jipprovdu servizzi ta’ edukazzjoni għolja jew għall-adulti ffinanzjati privatament iridu jiksbu liċenzja mill-Ministeru tal-Edukazzjoni u x-Xogħol. Id-deċiżjoni dwar jekk għandhiex tinħareġ liċenzja tista' tkun diskrezzjonali (CPC 923, 924).
 Miżuri:
 MT: L-Avviż Legali 296 tal-2012.
 Riżerva Nru. 11 - Servizzi ambjentali
 Settur – sottosettur:
 Servizzi ambjentali – proċessar u riċiklaġġ ta’ batteriji u akkumulaturi użati, karozzi qodma u skart minn tagħmir elettriku u elettroniku; protezzjoni tal-arja ambjentali u l-klima servizzi ta’ tindif tal-gassijiet tal-egżost
 Klassifikazzjoni tal-industrija:
 Parti minn CPC 9402, 9404
 Tip ta’ riżerva:
 Preżenza lokali
 Kapitolu:
 Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 Fl-SE: L-entitajiet stabbiliti fl-Iżvezja jew li għandhom is-sede prinċipali tagħhom fl-Iżvezja biss huma eliġibbli għal akkreditament sabiex iwettqu servizzi ta’ kontroll tal-gass tal-egżost (CPC 9404).
 Fis-SK: Għall-ipproċessar u r-riċiklaġġ ta’ batteriji u akkumulaturi użati, żjut użati, karozzi użati u skart minn tagħmir elettriku u elettroniku, hija meħtieġa l-inkorporazzjoni fiż-ŻEE (rekwiżit ta’ residenza) (parti minn CPC 9402).
 Miżuri:
 SE: L-Att dwar il-Vetturi (2002:574).
 SK: L-Att 79/2015 dwar l-Iskart.
 Riżerva Nru 12 – Is-servizzi finanzjarji
 Settur – sottosettur:
 Servizzi Finanzjarji – assigurazzjoni u servizzi bankarji
 Klassifikazzjoni tal-industrija:
 Mhux applikabbli
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 (a)
 Servizzi tal-assigurazzjoni u relatati mal-assigurazzjoni
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 Fl-IT: Aċċess għall-professjoni attwarjali permezz ta’ persuni fiżiċi biss. Assoċjazzjonijiet professjonali (mhux inkorporazzjoni) bejn persuni fiżiċi huma permessi. Hija meħtieġa ċ-ċittadinanza tal-Unjoni Ewropea għall-prattika tal-professjoni attwarja, ħlief għal professjonisti barranin li jistgħu jitħallew jipprattikaw fuq il-bażi tar-reċiproċità.
 Miżuri:
 IT: L-Artikolu 29 tal-kodiċi tal-assigurazzjoni privata (id-Digriet Leġiżlattiv Nru 209 tas-7 ta’ Settembru 2005); u l-Liġi 194/1942, l-Artikolu 4, il-Liġi 4/1999 dwar ir-reġistru.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Preżenza lokali:
 Fil-BG: L-assigurazzjoni tal-pensjoni tiġi mwettqa minn kumpanija b’ishma konġunti liċenzjata skont il-Kodiċi ta’ Assigurazzjoni Soċjali u rreġistrata skont l-Att Kummerċjali jew skont il-leġiżlazzjoni ta’ Stat Membru ieħor tal-UE (ebda fergħat).
 Fil-BG, ES, PL u PT: Mhux permessi fergħat diretti għall-intermedjazzjoni tal-assigurazzjoni, li hija riżervata għal kumpaniji ffurmati skont il-liġi ta’ Stat Membru (hija meħtieġa l-inkorporazzjoni lokali). Għall-PL, rekwiżit ta’ residenza għall-intermedjarji tal-assigurazzjoni
 Miżuri:
 BG: Il-Kodiċi ta’ Assigurazzjoni, l-artikoli 12, 56-63, 65, 66 u 80 paragrafu 4, Kodiċi tal-Assigurazzjoni Soċjali Art. 120a–162, Art. 209–253, Art. 260–310
 ES: Reglamento de Ordenación, Supervisión y Solvencia de Entidades Aseguradoras y Reaseguradoras (RD 1060/2015, de 20 de noviembre de 2015), l-Artikolu 36.
 PL: L-Att dwar l-attività tal-assigurazzjoni u r-riassigurazzjoni tal-11 ta’ Settembru 2015 (il-Ġurnal tal-Liġijiet tal-2020, punt 895 u 1180); l-Att dwar id-distribuzzjoni tal-assigurazzjoni tal-15 ta’ Diċembru 2017 (il-Ġurnal tal-Liġijiet 2019, punt 1881); l-Att dwar l-organizzazzjoni u l-operat tal-fondi tal-pensjonijiet ta’ Awwissu 28, 1997 (il-Ġurnal tal-Liġijiet tal-2020, punt 105); l-Att tas-6 ta’ Marzu 2018 dwar ir-regoli li jirrigwardaw l-attività ekonomika ta’ imprendituri barranin u persuni barranin oħra fit-territorju tar-Repubblika tal-Polonja.
 PT: L-Artikolu 7 tad-Digriet Amministrattiv 94-B/98 revokat mid-Digriet Amministrattiv 2/2009, il-5 ta’ Jannar; u l-Kapitolu I, it-Taqsima VI tad-Digriet Amministrattiv 94-B/98, l-Artikoli 34, nru 6, 7, u l-Artikolu 7 tad-Digriet Amministrattiv 144/2006, revokat bil-Liġi 7/2019, is-16 ta’ Jannar. L-Artikolu 8 tas-sistema legali li tmexxi n-negozju tad-distribuzzjoni tal-assigurazzjoni u tar-riassigurazzjoni, approvat bil-Liġi 7/2019, tas-16 ta’ Jannar.
 Fir-rigward tal-Liberalizzazzjoni tal-investiment – Trattament nazzjonali:
 Fl-AT: Il-maniġment ta’ uffiċċju tal-fergħa jrid jikkonsisti tal-anqas minn żewġ persuni fiżiċi residenti fl-AT.
 Fil-BG: Ir-rekwiżit ta’ residenza għall-membri ta’ korp maniġerjali u superviżorju ta’ intrapriżi ta’ (ri)assigurazzjoni u kull persuna awtorizzata li timmaniġġa jew tirrappreżenta l-intrapriża ta’ (ri)assigurazzjoni.
 Il-President tal-Bord Maniġerjali, il-President tal-Bord tad-Diretturi, id-Direttur Eżekuttiv u l-Aġent Maniġerjali ta’ kumpaniji tal-assigurazzjoni tal-pensjoni jrid ikollhom indirizz permanenti jew ikollhom permess ta’ residenza fit-tul fil-Bulgarija.
 Miżuri:
 AT: L-Att dwar is-Superviżjoni tal-Assigurazzjoni 2016, l-Artikolu 14 il-paragrafu 1 nru 3, il-Gazzetta tal-Liġi Federali I Nru 34/2015 (Versicherungsaufsichtsgesetz 2016, § 14 Abs. 1 Z 3, BGBl. I Nr. 34/2015)
 BG: Il-Kodiċi tal-Assigurazzjoni, l-Artikoli 12, 56-63, 65, 66 u 80 paragrafu 4,
 il-Kodiċi tal-Assigurazzjoni Soċjali, l-Artikoli 120a–162, l-Artikoli 209–253, l-Artikoli 260–310
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-BG: Qabel ma jistabbilixxi fergħa jew aġenzija sabiex tipprovdi assigurazzjoni, assiguratur jew riassiguratur barrani jrid ikun ġie awtorizzat biex jopera fil-pajjiż ta’ oriġini tiegħu fl-istess klassijiet ta’ assigurazzjoni bħal dawk li jkun jixtieq jipprovdi fil-BG.
 Id-dħul tal-fondi tal-pensjoni addizzjonali volontarja, kif ukoll dħul simili konness direttament ma’ assigurazzjoni tal-pensjoni volontarja mwettqa minn persuni li huma rreġistrati skont il-leġiżlazzjoni ta’ Stat Membru ieħor u li jistgħu, f’konformità mal-leġiżlazzjoni kkonċernata, iwettqu operazzjonijiet tal-assigurazzjoni tal-pensjoni volontarja, ma jkunx taxxabbli skont il-proċedura stabbilita mill-Att dwar it-Taxxa fuq il-Kumpaniji.
 Fi ES: Qabel ma jistabbilixxi fergħa jew aġenzija fi Spanja sabiex jipprovdi ċerti klassijiet ta’ assigurazzjoni, assiguratur barrani jrid ikun ġie awtorizzat sabiex jopera fl-istess klassijiet ta’ assigurazzjoni fil-pajjiż ta’ oriġini tiegħu għal tal-anqas ħames snin.
 Fil-PT: Sabiex jistabbilixxu fergħa jew aġenzija, impriżi tal-assigurazzjoni barranin iridu jkunu ġew awtorizzati biex iwettqu n-negozju tal-assigurazzjoni u tar-riassigurazzjoni, skont il-liġi nazzjonali rilevanti għal tal-anqas ħames snin.
 Miżuri:
 BG: Il-Kodiċi tal-Assigurazzjoni, l-Artikoli 12, 56-63, 65, 66 u 80 paragrafu 4,
 il-Kodiċi tal-Assigurazzjoni Soċjali, l-Artikoli 120a–162, l-Artikoli 209–253, l-Artikoli 260–310
 ES: Reglamento de Ordenación, Supervisión y Solvencia de Entidades Aseguradoras y Reaseguradoras (RD 1060/2015, de 20 de noviembre de 2015), l-Artikolu 36.
 PT: L-Artikolu 7 tad-Digriet Amministrattiv 94-B/98 u l-Kapitolu I, it-Taqsima VI tad-Digriet Amministrattiv 94-B/98, l-Artikoli 34, nru 6, 7, u l-Artikolu 7 tad-Digriet Amministrattiv 144/2006; l-Artikolu 215 tas-sistema legali li tmexxi l-bidu u l-eżerċizzju tan-negozju tal-assigurazzjoni u tar-riassigurazzjoni, approvat bil-Liġi 147/2005, tad-9 ta’ Settembru.
 Fir-rigward tal-Liberalizzazzjoni tal-investiment – Aċċess għas-suq:
 Fl-AT: Sabiex jiksbu liċenzja biex jiftħu uffiċċju tal-fergħa, l-assiguraturi barranin irid ikollhom forma ġuridika li tikkorrispondi jew tkun komparabbli għal kumpanija b’ishma konġunti jew assoċjazzjoni tal-assigurazzjoni komuni fil-pajjiż ta’ oriġini tagħhom.
 Fil-EL: Impriżi tal-assigurazzjoni u tar-riassigurazzjoni b’uffiċċji prinċipali f’pajjiżi terzi jistgħu joperaw fil-Greċja permezz tal-istabbiliment ta’ sussidjarja jew fergħa, fejn il-fergħa f’dan il-każ ma tieħu l-ebda forma legali speċifika, billi tfisser preżenza permanenti fit-territorju ta’ Stat Membru (jiġifieri l-Greċja) ta’ impriża b’uffiċċju prinċipali barra mill-UE, li tirċievi awtorizzazzjoni f’dak l-Istat Membru (il-Greċja) u li twettaq negozju tal-assigurazzjoni.
 Miżuri:
 AT: L-Att dwar is-Superviżjoni tal-Assigurazzjoni 2016, l-Artikolu 14 paragrafu 1, nru 1, il-Gazzetta tal-Liġi Federali I Nru 34/2015 (Versicherungsaufsichtsgesetz 2016, § 14 Abs. 1 Z 1, BGBl. I Nr. 34/2015)
 EL: L-Artikolu 130 tal-Liġi 4364/ 2016 (il-Gazzetta tal-Gvern 13/ A/ 05.02.2016)
 Fir-rigward tal-Kummerċ transfruntier fis-servizzi – Trattament nazzjonali, Preżenza lokali:
 Fl-AT: L-attività promozzjonali u l-intermedjazzjoni f’isem kumpanija sussidjarja mhux stabbilita fl-Unjoni jew f'isem fergħa mhux stabbilita fl-AT (ħlief għar-riassigurazzjoni u r-retroċessjoni) huma pprojbiti.
 Fid-DK: Ebda persuna jew kumpanija (inklużi kumpaniji tal-assigurazzjoni) ma tista’, għal skopijiet ta’ negozju, tassisti fl-għoti ta’ assigurazzjoni diretta għal persuni residenti fid-DK, għal bastimenti Daniżi jew għal proprjetà fid-DK, barra minn kumpaniji tal-assigurazzjoni liċenzjati mil-liġi Daniża jew mill-awtoritajiet Daniżi kompetenti.
 Fl-SE: Il-forniment ta’ assigurazzjoni diretta minn assiguratur barrani hija permessa biss permezz tal-medjazzjoni ta’ fornitur ta’ servizz tal-assigurazzjoni awtorizzat fl-Iżvezja, dment li l-assiguratur barrani u l-kumpanija tal-assigurazzjoni Żvediża jkunu proprjetà tal-istess grupp ta’ kumpaniji jew għandhom ftehim ta’ kooperazzjoni bejniethom.
 Fir-rigward tal-Kummerċ transfruntier fis-servizzi – Preżenza lokali:
 Fil-DE, HU u LT: Il-forniment ta’ servizzi tal-assigurazzjoni diretti minn kumpaniji tal-assigurazzjoni mhux inkorporati fl-Unjoni Ewropea tirrikjedi l-istabbiliment u l-awtorizzazzjoni ta’ fergħa.
 Fl-SE: Il-forniment ta’ servizzi ta’ intermedjazzjoni tal-assigurazzjoni minn impriżi mhux inkorporati fiż-ŻEE jirrikjedi l-istabbiliment ta’ preżenza kummerċjali (rekwiżit tal-preżenza lokali).
 Fl-SK: L-assigurazzjoni tat-trasport bl-ajru u bil-baħar, li tkopri l-inġenji tal-ajru/il-bastimenti u r-responsabbiltà, tista’ tiġi sottoskritta biss minn kumpaniji tal-assigurazzjoni stabbiliti fl-Unjoni jew mill-fergħa tal-uffiċċju tal-kumpaniji tal-assigurazzjoni mhux stabbiliti fl-Unjoni awtorizzati fir-Repubblika Slovakka.
 Miżuri
 AT: L-Att dwar is-Superviżjoni tal-Assigurazzjoni 2016, l-Artikolu 13 il-paragrafu 1 u 2, il-Gazzetta tal-Liġi Federali I Nru. 34/2015 (Versicherungsaufsichtsgesetz 2016, § 13 Abs. 1 und 2, BGBl. I Nr. 34/2015) DE: §§67-69 Versicherungsaufsichtsgesetz (VAG) għas-servizzi kollha tal-assigurazzjoni- jimplimenta s-Solvenza 2; b’rabta ma’ §105 Luftverkehrs-Zulassungs-Ordnung (LuftVZO) għall-assigurazzjoni tar-responsabbiltà fl-ajru biss.
 DE: Versicherungsaufsichtsgesetz (VAG) għas-servizzi kollha tal-assigurazzjoni; b’rabta ma’ Luftverkehrs-Zulassungs-Ordnung (LuftVZO) għall-assigurazzjoni tar-responsabbiltà fl-ajru biss.
 DK: Lov om finansiel virksomhed jf. lovbekendtgørelse 182 af 18. februar 2015.
 HU: L-Att LX tal-2003LT: Il-Liġi dwar l-Assigurazzjoni, 18 ta’ Settembru 2003 m. Nru IX-1737, l-aħħar emenda fit-13 ta’ Ġunju 2019 Nr. XIII-2232.
 SE: Lag om försäkringsförmedling (L-Att dwar il-Medjazzjoni tad-Distribuzzjoni tal-Assigurazzjoni) (il-Kapitolu 3, it-Taqsima 3, 2018:12192005:405); u l-Att dwar in-Negozju tal-Assiguraturi Barranin fl-Iżvezja (il-Kapitolu 4, it-Taqsima 1 u 10, 1998: 293).
 SK: L-Att 39/2015 dwar l-assigurazzjoni
 (b)
 Servizzi bankarji u servizzi finanzjarji oħra
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali, u Kummerċ transfruntier fis-servizzi – Preżenza lokali:
 Fil-BG: Għat-twettiq tal-attivitajiet ta’ self b’fondi li ma jinġabrux permezz tat-teħid ta’ depożiti jew fondi ripagabbli oħra, l-akkwist ta’ parteċipazzjonijiet f’istituzzjoni ta’ kreditu jew istituzzjoni finanzjarja oħra, lokazzjoni finanzjarja, tranżazzjonijiet ta’ garanzija, akkwist ta’ pretensjonijiet fuq self u forom oħra ta’ finanzjament (fatturament, forfeiting, eċċ.), istituzzjonijiet finanzjarji mhux bankarji huma soġġetti għal reġim ta’ reġistrazzjoni mal-Bank Nazzjonali Bulgaru. L-istituzzjoni finanzjarja għandu jkollha n-negozju prinċipali tagħha fit-territorju tal-Bulgarija.
 Fil-BG: Banek mhux taż-ŻEE jistgħu jwettqu attività bankarja fil-Bulgarija wara li jiksbu liċenzja mill-BNB għall-bidu u l-eżerċizzju ta’ attivitajiet ta’ negozju fir-Repubblika tal-Bulgarija permezz ta’ fergħa.
 Fl-IT: Sabiex tiġi awtorizzata topera s-sistema ta’ saldu tat-titoli jew biex jiġu pprovduti s-servizzi ta’ depożitorju ċentrali tat-titoli ma’ stabbiliment fl-Italja, kumpanija trid tkun inkorporata fl-Italja (ebda fergħat).
 Fil-każ ta’ skemi ta’ investiment kollettiv barra minn intrapriżi għal investiment kollettiv f’titoli trasferibbli (undertakings for collective investment in transferable securities, “UCITS”) armonizzati bil-leġiżlazzjoni tal-UE, it-trustee jew id-depożitarju huwa meħtieġ li jkun stabbilit fl-Italja jew fi Stat Membru ieħor jew ikollu fergħa fl-Italja.
 Intrapriżi ta’ maniġment ta’ fondi ta’ investiment li mhumiex armonizzati skont il-leġiżlazzjoni tal-Unjoni huma wkoll meħtieġa li jkunu inkorporati fl-Italja (mhux fergħat).
 Biss il-banek, l-intrapriżi tal-assigurazzjoni, l-intrapriżi għal investiment u l-intrapriżi li jimmaniġġaw UCITS li jkunu armonizzati skont il-leġiżlazzjoni tal-UE li jkollhom l-uffiċċju prinċipali legali tagħhom fl-Unjoni, kif ukoll UCITS inkorporati fl-Italja jistgħu jwettqu l-attività ta’ maniġment ta’ riżorsi ta’ fond ta’ pensjoni.
 Meta jipprovdu l-attività ta’ bejgħ bieb bieb, l-intermedjarji jridu jużaw bejjiegħa finanzjarji awtorizzati li jkunu residenti fit-territorju ta’ Stat Membru.
 L-uffiċċji rappreżentattivi ta’ intermedjarji mhux tal-Unjoni Ewropea ma jistgħux iwettqu attivitajiet li jkollhom l-għan li jipprovdu servizzi ta’ investiment, inkluż negozjar għan-nom proprju u f’isem il-klijenti, introduzzjoni u sottoskrizzjoni ta’ strumenti finanzjarji (meħtieġa fergħa).
 Fil-PT: Il-ġestjoni ta’ fondi tal-pensjoni tista’ tiġi pprovduta biss minn kumpaniji speċjalizzati inkorporati fil-PT għal dak il-għan u minn kumpaniji tal-assigurazzjoni stabbiliti fil-PT u awtorizzati sabiex jibdew in-negozju tal-assigurazzjoni tal-ħajja, jew minn entitajiet awtorizzati sabiex jipprovdu ġestjoni ta' fondi tal-pensjoni fi Stati Membri oħra. Il-fergħat diretti minn pajjiżi mhux tal-Unjoni Ewropea mhumiex permessi.
 Miżuri:
 BG: Il-Liġi dwar l-Istituzzjonijiet tal-Kreditu, l-Artikolu 2, il-paragrafu 5, l-Artikolu 3a u l-Artikolu 17
 Il-Kodiċi tal-Assigurazzjoni Soċjali, l-Artikolu 121, 121b, 121f; u
 il-Liġi dwar il-Munita, l-Artikolu 3.
 IT: Id-Digriet Leġiżlattiv 58/1998, l-Artikoli 1, 19, 28, 30-33, 38, 69 u 80;
 ir-Regolament Konġunt tal-Bank tal-Italja u Consob 22.2.1998, l-Artikoli 3 u 41;
 ir-Regolament tal-Bank tal-Italja 25.1.2005;
 it-Titolu V, il-Kapitolu VII, it-Taqsima II, ir-Regolament Consob 16190 tad-29.10.2007, l-Artikoli 17-21, 78-81, 91-111. u soġġett:
 għar-Regolament (UE) Nru 909/2014 tal-Parlament Ewropew u tal-Kunsill tat-23 ta’ Lulju 2014 dwar titjib fis-saldu tat-titoli fl-Unjoni Ewropea u dwar depożitorji ċentrali tat-titoli
 PT: Id-Digriet Amministrattiv 12/2006, kif emendat bid-Digriet Amministrattiv 180/2007, id-Digriet Amministrattiv 357-A/2007, ir-Regolament 7/2007-R, kif emendat bir-Regolament 2/2008-R, ir-Regolament 19/2008-R, ir-Regolament 8/2009. L-Artikolu 3 tas-sistema legali li tmexxi t-twaqqif u l-funzjonament tal-fondi ta’ pensjoni u l-entitajiet ta’ ġestjoni tagħhom, approvat bil-Liġi 27/2020, tat-23 ta’ Lulju.
 Fir-rigward tal-Liberalizzazzjoni tal-investiment – Aċċess għas-Suq, Trattament nazzjonali:
 Fl-HU: Il-fergħat ta’ kumpaniji tal-immaniġġar tal-fondi ta’ investiment mhux taż-ŻEE ma jistgħux jipparteċipaw fl-immaniġġar ta’ fondi ta’ investiment Ewropej u ma jistgħux jipprovdu servizzi ta’ mmaniġġar tal-assi lil fondi ta’ pensjoni privati.
 Miżuri:
 HU: L-Att CCXXXVII tal-2013 dwar l-Istituzzjonijiet ta' Kreditu u l-Intrapriżi Finanzjarji;
 l-Att CCXXXVII tal-2013 dwar l-Istituzzjonijiet ta' Kreditu u l-Intrapriżi Finanzjarji; u
 l-Att CXX tal-2001 dwar is-Suq tal-Kapital.
 Fir-rigward tal-Liberalizzazzjoni tal-investiment – Trattament Nazzjonali u Kummerċ transfruntier fis-servizzi – Aċċess għas-Suq:
 Fil-BG: Bank għandu jkun amministrat u rrappreżentat b’mod konġunt minn tal-anqas żewġ persuni. Il-persuni li jimmaniġġaw u jirrappreżentaw il-bank għandhom ikunu preżenti personalment fl-indirizz tal-maniġment tiegħu. Persuni ġuridiċi ma jistgħux ikunu membri eletti tal-bord maniġerjali jew tal-bord tad-diretturi ta’ bank.
 Fl-SE: Fundatur ta’ bank tat-tfaddil għandu jkun persuna fiżika.
 Miżuri:
 BG: Il-Liġi dwar l-Istituzzjonijiet tal-Kreditu, l-Artikolu 10;
 il-Kodiċi tal-Assigurazzjoni Soċjali, l-Artikolu 121e; u
 il-Liġi dwar il-Munita, l-Artikolu 3.
 SE: Sparbankslagen (l-Att dwar il-Banek tat-Tfaddil) (1987:619), il-Kapitolu 2, § 1.
 Fir-rigward tal-Liberalizzazzjoni tal-investiment – Trattament nazzjonali:
 Fl-HU: Il-bord tad-diretturi ta’ istituzzjoni ta’ kreditu għandu jkollu tal-anqas żewġ membri rikonoxxuti bħala residenti skont ir-regolamenti tal-kambju u li kellhom residenza permanenti preċedenti fl-HU għal tal-anqas sena.
 Miżuri:
 HU: L-Att CCXXXVII tal-2013 dwar l-Istituzzjonijiet ta' Kreditu u l-Intrapriżi Finanzjarji;
 l-Att CCXXXVII tal-2013 dwar l-Istituzzjonijiet ta' Kreditu u l-Intrapriżi Finanzjarji; u
 l-Att CXX tal-2001 dwar is-Suq tal-Kapital.
 Fir-rigward tal-Liberalizzazzjoni tal-investiment - Aċċess għas-Suq:
 Fir-RO: L-operaturi tas-suq huma persuni ġuridiċi stabbiliti bħala kumpaniji b’ishma konġunti skont id-dispożizzjonijiet tal-liġi dwar il-Kumpaniji. Sistemi ta’ negozjar alternattivi (Faċilità Multilaterali tan-Negozjar (Multilateral trading facility, MTF) skont id-Direttiva MiFID II) jistgħu jiġu ġestiti minn operatur tas-sistema stabbilit skont il-kundizzjonijiet deskritti hawn fuq jew minn ditta tal-investiment awtorizzata mill-ASF (Autoritatea de Supraveghere Financiară — Awtorità Superviżorja Finanzjarja).
 Fis-SI: Skema tal-pensjoni tista’ tiġi pprovduta permezz ta’ fond ta’ pensjoni reċiproka (li mhuwiex entità ġuridika u għalhekk huwa ġestit minn kumpanija tal-assigurazzjoni, bank jew kumpanija tal-pensjoni), kumpanija tal-pensjoni jew kumpanija tal-assigurazzjoni. B’mod addizzjonali, skema tal-pensjoni tista’ tiġi offruta wkoll minn fornituri ta’ skema tal-pensjoni stabbiliti skont ir-regolamenti applikabbli fi Stat Membru tal-UE.
 Miżuri:
 RO: Il-Liġi Nru 126 tal-11 ta’ Ġunju 2018 dwar l-istrumenti finanzjarji u r-Regolament Nru 1/2017 għall-emenda u s-suppliment tar-Regolament Nru 2/2006 dwar swieq regolati u sistemi ta’ negozjar alternattivi, approvati bl-Ordni tal-NSC Nru 15/2006 - ASF - Autoritatea de Supraveghere Financiară — Awtorità Superviżorja Finanzjarja. SI: L-Att dwar l-Assigurazzjoni tal-Pensjoni u tal-Invalidità (Gazzetta Uffiċjali Nru 102/2015 (kif emendat l-aħħar Nru 28/19).
 Fir-rigward tal-Kummerċ transfruntier fis-servizzi – Preżenza lokali:
 Fl-HU: Il-kumpaniji mhux taż-ŻEE jistgħu jipprovdu servizzi finanzjarji jew jipparteċipaw f’attivitajiet awżiljarji għas-servizzi finanzjarji biss permezz ta’ fergħa fl-HU.
 Miżuri:
 HU: L-Att CCXXXVII tal-2013 dwar l-Istituzzjonijiet ta' Kreditu u l-Intrapriżi Finanzjarji;
 l-Att CCXXXVII tal-2013 dwar l-Istituzzjonijiet ta' Kreditu u l-Intrapriżi Finanzjarji; u
 l-Att CXX tal-2001 dwar is-Suq tal-Kapital.
 Riżerva Nru 13 - Servizzitas-saħħa u servizzi soċjali
 Settur – sottosettur:
 Servizzi tas-saħħa u servizzi soċjali
 Klassifikazzjoni tal-industrija:
 CPC 931, 933
 Tip ta’ riżerva:
 Aċċess għas-suq
 Trattament nazzjonali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 Fir-rigward tal-Liberalizzazzjoni tal-investiment – Aċċess għas-suq:
 Fil-DE (japplika wkoll għall-gvern f’livell reġjonali): Is-servizzi ta’ salvataġġ u “s-servizzi ta’ ambulanza kwalifikati” huma organizzati u rregolati mil-Länder. Il-biċċa l-kbira tal-Länder jiddelegaw il-kompetenzi fil-qasam tas-servizzi ta’ salvataġġ lil muniċipalitajiet. Il-muniċipalitajiet jistgħu jagħtu prijorità lil operaturi li ma għandhomx għan ta’ qligħ. Dan japplika bl-istess mod għall-fornituri ta’ servizzi barranin u domestiċi (CPC 931, 933). Is-servizzi tal-ambulanzi huma soġġetti għal ippjanar, permess u akkreditament. Rigward it-telemediċina, l-għadd ta’ fornituri ta’ servizzi tal-ICT (teknoloġiji tal-informazzjoni u tal-komunikazzjoni) jista’ jkun limitat sabiex jiġu ggarantiti l-istandards meħtieġa ta’ interoperabbiltà, kompatibbiltà u sikurezza. Dan huwa applikat b’mod mhux diskriminatorju.
 Fil-HR: L-istabbiliment ta’ wħud mill-faċilitajiet ta’ kura soċjali ffinanzjati privatament jista’ jkun soġġett għal limiti bbażati fuq il-ħtiġijiet f’żoni ġeografiċi partikolari (CPC 9311, 93192, 93193, 933).
 Fis-SI: Il-monopolju tal-Istat huwa riżervat għas-servizzi li ġejjin: Il-forniment tad-demm, il-preparazzjonijiet tad-demm, it-tneħħija u ż-żamma ta’ organi umani għal trapjanti, servizzi soċjomediċi, servizzi ta’ iġjene, servizzi epidemjoloġiċi u servizzi tas-saħħa ekoloġiċi, servizzi ta’ patoloġija u ta’ anatomija u prokreazzjoni bijomedika assistita (CPC 931).
 Miżuri:
 DE: Bundesärzteordnung (BÄO; Bundesärzteordnung (ir-Regolament Mediku Federali):
 Gesetz über die Ausübung der Zahnheilkunde (ZHG);
 über den Beruf der Psychotherapeutin und des Psychotherapeuten (PsychThG; l-Att dwar il-Forniment ta’ Servizzi tal-Psikoterapija);
 Gesetz über die berufsmäßige Ausübung der Heilkunde ohne Bestallung (Heilpraktikergesetz);
 Gesetz über das Studium und den Beruf der Hebammen (HebG);
 Gesetz über den Beruf der Notfallsanitäterin und des Notfallsanitäters (NotSanG);
 Gesetz über die Pflegeberufe (PflBG);
 Gesetz über die Berufe in der Physiotherapie (MPhG);
 Gesetz über den Beruf des Logopäden (LogopG);
 Gesetz über den Beruf des Orthoptisten und der Orthoptistin (OrthoptG);
 Gesetz über den Beruf der Podologin und des Podologen (PodG);
 Gesetz über den Beruf der Diätassistentin und des Diätassistenten (DiätAssG);
 Gesetz über den Beruf der Ergotherapeutin und des Ergotherapeuten (ErgThg); Bundesapothekerordnung (BapO);
 Gesetz über den Beruf des pharmazeutisch-technischen Assistenten (PTAG);
 Gesetz über technische Assistenten in der Medizin (MTAG);
 Gesetz zur wirtschaftlichen Sicherung der Krankenhäuser und zur Regelung der Krankenhauspflegesätze (Krankenhausfinanzierungsgesetz - KHG);
 Gewerbeordnung (l-Att Ġermaniż dwar ir-Regolamentazzjoni tan-Negozju, il-Kummerċ u l-Industrija);
 Sozialgesetzbuch Fünftes Buch (SGB V; Il-Kodiċi Soċjali, Il-Ħames Ktieb) - L-Assigurazzjoni Medika Statutorja;
 Sozialgesetzbuch Sechstes Buch (SGB VI; Il-Kodiċi Soċjali, is-Sitt Ktieb) - L-Assigurazzjoni Statutorja tal-Pensjoni;
 Sozialgesetzbuch Siebtes Buch (SGB VII; Social Code, Book Seven) - L-Assigurazzjoni Statutorja kontra l-Inċidenti;
 Sozialgesetzbuch Neuntes Buch (SGB IX; il-Kodiċi Soċjali, id-Disa’ Ktieb) - Ir-Riabilitazzjoni u l-Parteċipazzjoni ta’ Persuni b’Diżabilità;
 Sozialgesetzbuch Elftes Buch (SGB XI; il-Kodiċi Soċjali, il-Ħdax-il Ktieb) - L-Assistenza Soċjali.
 Personenbeförderungsgesetz (PBefG; l-Att dwar it-Trasport Pubbliku);
 Livell reġjonali:
 Gesetz über den Rettungsdienst (Rettungsdienstgesetz - RDG) in Baden-Württemberg;
 Bayerisches Rettungsdienstgesetz (BayRDG);
 Gesetz über den Rettungsdienst für das Land Berlin (Rettungsdienstgesetz);
 Gesetz über den Rettungsdienst im Land Brandenburg (BbgRettG);
 Bremisches Hilfeleistungsgesetz (BremHilfeG);
 Hamburgisches Rettungsdienstgesetz (HmbRDG);
 Gesetz über den Rettungsdienst für das Land Mecklenburg-Vorpommern (RDGM-V);
 Niedersächsisches Rettungsdienstgesetz (NRettDG);
 Gesetz über den Rettungsdienst sowie die Notfallrettung und den Krankentransport durch
 Unternehmer (RettG NRW);
 Landesgesetz über den Rettungsdienst sowie den Notfall- und Krankentransport (RettDG);
 Saarländisches Rettungsdienstgesetz (SRettG);
 Sächsisches Gesetz über den Brandschutz, Rettungsdienst und Katastrophenschutz (SächsBRKG);
 Rettungsdienstgesetz des Landes Sachsen-Anhalt (RettDG LSA);
 Schleswig-Holsteinisches Rettungsdienstgesetz (SHRDG);
 Thüringer Rettungsdienstgesetz (ThüRettG).
 Landespflegegesetze:
 Gesetz zur Umsetzung der Pflegeversicherung in Baden-Württemberg (Landespflegegesetz -
 LPflG);
 Gesetz zur Ausführung der Sozialgesetze (AGSG);
 Gesetz zur Planung und Finanzierung von Pflegeeinrichtungen (Landespflegeeinrichtungsgesetz-
 LPflegEG);
 Gesetz über die pflegerische Versorgung im Land Brandenburg (Landespflegegesetz - LPflegeG);
 Gesetz zur Ausführung des Pflege-Versicherungsgesetzes im Lande Bremen und zur Änderung
 des Bremischen Ausführungsgesetzes zum Bundessozialhilfegesetz (BremAGPflegeVG);
 Hamburgisches Landespflegegesetz (HmbLPG);
 Hessisches Ausführungsgesetz zum Pflege-Versicherungsgesetz;
 Landespflegegesetz (LPflegeG M-V);
 Gesetz zur Planung und Förderung von Pflegeeinrichtungen nach dem Elften Buch
 Sozialgesetzbuch (Niedersächsisches Pflegegesetz - NPflegeG);
 Gesetz zur Weiterentwicklung des Landespflegerechts und Sicherung einer unterstützenden Infrastruktur für ältere Menschen, pflegebedürftige Menschen und deren Angehörige (Alten- und Pflegegesetz Nordrhein-Westfalen – APG NRW);
 Landesgesetz zur Sicherstellung und Weiterentwicklung der pflegerischen Angebotsstruktur
 (LPflegeASG) (Rheinland-Pfalz);
 Gesetz Nr. 1694 zur Planung und Förderung von Angeboten für hilfe-, betreuungs- oder pflegebedürftige Menschen im Saarland (Saarländisches Pflegegesetz);
 Sächsisches Pflegegesetz (SächsPflegeG);
 Schleswig-Holstein: Ausführungsgesetz zum Pflege-Versicherungsgesetz (Landespflegegesetz - LPflegeG);
 Thüringer Gesetz zur Ausführung des Pflege-Versicherungsgesetzes (ThürAGPflegeVG).
 Landeskrankenhausgesetz Baden-Württemberg;
 Bayerisches Krankenhausgesetz (BayKrG);
 Berliner Gesetz zur Neuregelung des Krankenhausrechts;
 Krankenhausentwicklungsgesetz Brandenburg (BbgKHEG);
 Bremisches Krankenhausgesetz (BrmKrHG);
 Hamburgisches Krankenhausgesetz (HmbKHG);
 Hessisches Krankenhausgesetz 2011 (HKHG 2011);
 Krankenhausgesetz für das Land Mecklenburg-Vorpommern (LKHG M-V);
 Niedersächsisches Krankenhausgesetz (NKHG);
 Krankenhausgestaltungsgesetz des Landes Nordrhein-Westfalen (KHGG NRW);
 Landeskrankenhausgesetz Rheinland-Pfalz (LKG Rh-Pf);
 Saarländisches Krankenhausgesetz (SKHG);
 Gesetz zur Neuordnung des Krankenhauswesens (Sächsisches Krankenhausgesetz - SächsKHG);
 Krankenhausgesetz Sachsen-Anhalt (KHG LSA);
 Gesetz zur Ausführung des Krankenhausfinanzierungsgesetzes (AG-KHG) in Schleswig-Holstein;
 Thüringisches Krankenhausgesetz (Thür KHG).
 HR: L-Att dwar il-Kura tas-Saħħa (OG 150/08, 71/10, 139/10, 22/11, 84/11, 12/12, 70/12, 144/12).
 SI: Il-Liġi dwar is-Servizzi tas-Saħħa, Il-Gazzetta Uffiċjali tal-RS, Nru 23/2005, l-Artikoli 1, 3 u 62-64; l-Att dwar it-Trattament tal-Infertilità u l-Proċeduri tal-Prokreazzjoni Bijomedika Assistita, Il-Gazzetta Uffiċjali tar-RS, Nru 70/00, l-Artikoli 15 u 16. u
 l-Att dwar l-Għoti tad-Demm (ZPKrv-1), Il-Gazzetta Uffiċjali tar-RS, Nru 104/06, l-Artikoli 5 u 8.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fi FR: Għas-servizzi ta’ sptarijiet u ambulanzi, il-faċilitajiet ta’ saħħa residenzjali (minbarra servizzi ta’ sptarijiet) u servizzi soċjali, tenħtieġ awtorizzazzjoni għall-eżerċizzju ta’ funzjonijiet tal-maniġment. Il-proċedura ta’ awtorizzazzjoni tieħu kont tad-disponibbiltà ta’ maniġers lokali. Il-kumpaniji jistgħu jieħdu kwalunkwe forma legali, ħlief dawk riżervati għall-professjonijiet liberi.
 Miżuri:
 FR: Loi 90-1258 relative à l'exercice sous forme de société des professions libérales, Loi n°2011-940 du 10 août 2011 modifiant certaines dipositions de la loi n°2009-879 dite HPST, Loi n°47-1775 portant statut de la coopération; u Code de la santé publique.
 Riżerva Nru 14 - Servizzi turistiċi u servizzi relatati mal-ivvjaġġar
 Settur – sottosettur:
 Servizzi turistiċi u servizzi relatati mal-ivvjaġġar - lukandi, ristoranti u catering; servizzi ta’ aġenziji tal-ivvjaġġar u operaturi turistiċi (inklużi l-maniġers tat-vjaġġi); servizzi ta’ gwidi turistiċi
 Klassifikazzjoni tal-industrija:
 CPC 641, 642, 643, 7471, 7472
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali, Maniġment Superjuri u Bordijiet tad-Diretturi u Kummerċ transfruntier fis-servizzi – Aċċess għas-Suq, Trattament Nazzjonali:
 Fil-BG: Hemm bżonn ta’ inkorporazzjoni (ebda fergħat). Is-servizzi ta’ operaturi turistiċi jew ta’ aġenzija tal-ivvjaġġar jistgħu jiġu pprovduti minn persuna stabbilita fiż-ŻEE jekk, meta tistabbilixxi ruħha fit-territorju tal-Bulgarija, il-persuna msemmija tippreżenta kopja ta’ dokument li jiċċertifika d-dritt tagħha li tipprattika dik l-attività jew ċertifikat jew dokument ieħor maħruġ minn istituzzjoni ta’ kreditu jew assiguratur li jikkontjeni data tal-eżistenza ta’ assigurazzjoni li tkopri r-responsabbiltà tal-imsemmija persuna għad-danni li jistgħu jiġu kkawżati bħala riżultat tan-nuqqas kundannabbli ta’ twettiq tal-obbligi professjonali. L-għadd ta’ maniġers barranin ma jistax jaqbeż in-numru ta’ maniġers li huma ċittadini Bulgari, f’każijiet fejn is-sehem pubbliku (tal-istat jew muniċipali) fil-kapital ta’ ekwità ta’ kumpanija Bulgara jaqbeż il-50 fil-mija. Hija meħtieġa ċ-ċittadinanza taż-ŻEE għall-gwidi turistiċi (CPC 641, 642, 643, 7471, 7472).
 Miżuri:
 BG: Il-Liġi dwar it-Turiżmu, l-Artikoli 61, 113 u 146.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 F’CY: Liċenzja għall-istabbiliment u l-operat ta’ kumpanija jew aġenzija turistika u tal-ivvjaġġar, kif ukoll it-tiġdid ta’ liċenzja għall-operat ta’ kumpanija jew aġenzija eżistenti, għandha tingħata biss lil persuni fiżiċi jew ġuridiċi mill-Unjoni Ewropea. Ebda kumpanija mhux residenti barra dawk stabbiliti fi Stat Membru ieħor, ma tista’ tipprovdi fir-Repubblika ta' Ċipru, fuq bażi organizzata jew permanenti, l-attivitajiet imsemmija fl-Artikolu 3 tal-Liġi msemmija aktar ’il fuq, sakemm ma tkunx rappreżentata minn kumpanija residenti. L-għoti ta’ servizzi ta’ gwida turistika u ta’ aġenziji tal-ivvjaġġar u operaturi tal-vjaġġi jirrikjedi ċ-ċittadinanza ta’ Stat Membru (CPC 7471, 7472).
 Miżuri:
 CY: Il-Liġi dwar it-Turiżmu u l-Uffiċċji tal-Ivvjaġġar u l-Gwidi Turistiċi 1995 (il-Liġi 41(I)/1995) kif emendata).
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali, Trattament tan-Nazzjon l-Aktar Iffavorit u Kummerċ transfruntier fis-servizzi – Aċċess għas-Suq, Trattament Nazzjonali, Trattament tan-Nazzjon l-Aktar Iffavorit:
 Fil-EL: Iċ-ċittadini ta’ pajjiżi terzi jridu jiksbu diploma mill-Iskejjel tal-Gwidi Turistiċi tal-Ministeru Grieg tat-Turiżmu, sabiex ikunu intitolati għad-dritt li jipprattikaw il-professjoni. Bħala eċċezzjoni, id-dritt ta’ prattika tal-professjoni jista’ jingħata temporanjament lil ċittadini ta' pajjiżi terzi, permezz ta’ deroga mid-dispożizzjonijiet hawn fuq imsemmija, fil-każ tan-nuqqas ikkonfermat ta’ gwida turistika għal lingwa speċifika.
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Kummerċ transfruntier fis-servizzi – Aċċess għas-Suq, Trattament Nazzjonali:
 Fi ES (għal ES japplika wkoll għall-gvern f’livell reġjonali): Hija meħtieġa ċ-ċittadinanza ta’ Stat Membru sabiex jiġu pprovduti s-servizzi ta’ gwida turistika (CPC 7472).
 Fil-HR: Hija meħtieġa ċ-ċittadinanza taż-ŻEE għas-servizzi ta’ ospitalità u catering fid-djar u l-abitazzjonijiet rurali (CPC 641, 642, 643, 7471, 7472).
 Miżuri:
 EL: Id-Digriet Presidenzjali 38/2010, id-Deċiżjoni Ministerjali 165261/IA/2010 (Il-Gazzetta tal-Gvern 2157/B), l-Artikolu 50 tal-Liġi 4403/2016, l-Artikolu 47 tal-Liġi 4582/2018 (il-Gazzetta tal-Gvern 208/A). ES: Andalucía: Decreto 8/2015, de 20 de enero, Regulador de guías de turismo de Andalucía;
 Aragón: Decreto 21/2015, de 24 de febrero, Reglamento de Guías de turismo de Aragón;
 Cantabria: Decreto 51/2001, de 24 de julio, Article 4, por el que se modifica el Decreto 32/1997, de 25 de abril, por el que se aprueba el reglamento para el ejercicio de actividades turístico-informativas privadas;
 Castilla y León: Decreto 25/2000, de 10 de febrero, por el que se modifica el Decreto 101/1995, de 25 de mayo, por el que se regula la profesión de guía de turismo de la Comunidad Autónoma de Castilla y León;
 Castilla la Mancha: Decreto 86/2006, de 17 de julio, de Ordenación de las Profesiones Turísticas;
 Cataluña: Decreto Legislativo 3/2010, de 5 de octubre, para la adecuación de normas con rango de ley a la Directiva 2006/123/CE, del Parlamento y del Consejo, de 12 de diciembre de 2006, relativa a los servicios en el mercado interior, l-Artikolu 88;
 Comunidad de Madrid: Decreto 84/2006, de 26 de octubre del Consejo de Gobierno, por el que se modifica el Decreto 47/1996, de 28 de marzo.
 Comunidad Valenciana: Decreto 90/2010, de 21 de mayo, del Consell, por el que se modifica el reglamento regulador de la profesión de guía de turismo en el ámbito territorial de la Comunitat Valenciana, aprobado por el Decreto 62/1996, de 25 de marzo, del Consell.
 Extremadura: Decreto 37/2015, de 17 de marzo;
 Galicia: Decreto 42/2001, de 1 de febrero, de Refundición en materia de agencias de viajes, guias de turismo y turismo activo;
 Illes Balears: Decreto 136/2000, de 22 de septiembre, por el cual se modifica el Decreto 112/1996, de 21 de junio, por el que se regula la habilitación de guía turístico en las Islas Baleares. Islas Canarias: Decreto 13/2010, de 11 de febrero, por el que se regula el acceso y ejercicio de la profesión de guía de turismo en la Comunidad Autónoma de Canarias, l-Artikolu 5;
 La Rioja: Decreto 14/2001, de 4 de marzo, Reglamento de desarrollo de la Ley de Turismo de La Rioja;
 Navarra: Decreto Foral 288/2004, de 23 de agosto. Reglamento para actividad de empresas de turismo activo y cultural de Navarra.
 Principado de Asturias: Decreto 59/2007, de 24 de mayo, por el que se aprueba el Reglamento regulador de la profesión de Guía de Turismo en el Principado de Asturias; u
 Región de Murcia: Decreto n.o 37/2011, de 8 de abril, por el que se modifican diversos decretos en materia de turismo para su adaptación a la ley 11/1997, de 12 de diciembre, de turismo de la Región de Murcia tras su modificación por la ley 12/2009, de 11 de diciembre, por la que se modifican diversas leyes para su adaptación a la directiva 2006/123/CE, del Parlamento Europeo y del Consejo de 12 de diciembre de 2006, relativa a los servicios en el mercado interior.
 HR: L-Att dwar l-Ospitalità u l-Industrija tal-Forniment tal-Ikel (OG 138/06, 152/08, 43/09, 88/10 i 50/12); u l-Att dwar il-Forniment ta’ Servizzi tat-Turiżmu (OG Nru 68/07 u 88/10).
 Fir-rigward tal-Liberalizzazzjoni tal-investiment – Trattament Nazzjonali u Kummerċ transfruntier fis-servizzi – Aċċess għas-Suq, Trattament Nazzjonali:
 Fl-HU: Il-forniment ta’ servizzi ta’ aġenti tal-ivvjaġġar u ta’ operaturi turistiċi, u s-servizzi ta’ gwida tat-turisti fuq bażi transfruntiera hija soġġetta għal liċenzja maħruġa mill-Uffiċċju Ungeriż tal-Liċenzji tan-Negozju. Il-liċenzji huma riżervati għal ċittadini taż-ŻEE u persuni ġuridiċi li jkollhom is-sedi tagħhom fiż-ŻEE (CPC 7471, 7472).
 Fl-IT (japplika wkoll għall-gvern f’livell reġjonali): il-gwidi turistiċi minn pajjiżi mhux tal-Unjoni Ewropea jkollhom bżonn jiksbu liċenzja speċifika mir-reġjun sabiex jaġixxu bħala gwida turistika professjonali. Il-gwidi turistiċi mill-Istati Membri jistgħu jaħdmu liberament mingħajr il-bżonn ta’ tali liċenzja. Il-liċenzja tingħata lil gwidi turistiċi li jkollhom kompetenza u għarfien adegwati (CPC 7472).
 Miżuri:
 HU: L-Att CLXIV tal-2005 dwar in-Negozju, id-Digriet Governattiv Nru 213/1996 (XII.23.) dwar l-Organizzazzjoni tal-Ivvjaġġar u l-Attivitajiet ta’ Aġenzija.
 IT: Il-Liġi 135/2001, l-Artikoli 7.5 u 6; u l-Liġi 40/2007 (DL 7/2007).
 Riżerva Nru 15 – Servizzi rikreattivi, kulturali u sportivi
 Settur – sottosettur:
 Servizzi rikreattivi; servizzi sportivi oħrajn
 Klassifikazzjoni tal-industrija:
 CPC 962, parti minn CPC 96419
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 Servizzi sportivi oħra (CPC 96419)
 Fir-rigward tal-Liberalizzazzjoni tal-investiment – Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Trattament nazzjonali:
 Fl-AT (japplika għal-livell reġjonali ta' gvern): L-operat tal-iskejjel tal-iski u tas-servizzi ta’ gwida tal-muntanji huwa rregolat mil-liġijiet tal-Bundesländer. Il-forniment ta’ dawn is-servizzi jista’ jirrikjedi ċ-ċittadinanza ta’ Stat Membru taż-ŻEE. L-intrapriżi jistgħu jkunu meħtieġa jaħtru direttur maniġerjali li jkun ċittadin ta’ Stat Membru taż-ŻEE.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali:
 F’CY: Rekwiżit taċ-ċittadinanza għall-istabbiliment ta' skola taż-żfin u rekwiżit taċ-ċittadinanza għall-istrutturi fiżiċi.
 Miżuri:
 AT: Kärntner Schischulgesetz, LGBL. Nr. 53/97;
 Kärntner Berg- und Schiführergesetz, LGBL. Nr. 25/98;
 NÖ- Sportgesetz, LGBL. Nr. 5710;
 OÖ- Sportgesetz, LGBl. Nr. 93/1997;
 Salzburger Schischul- und Snowboardschulgesetz, LGBL. Nr. 83/89;
 Salzburger Bergführergesetz, LGBL. Nr. 76/81;
 Steiermärkisches Schischulgesetz, LGBL. Nr.58/97;
 Steiermärkisches Berg- und Schiführergesetz, LGBL. Nr. 53/76;
 Tiroler Schischulgesetz. LGBL. Nr. 15/95;
 Tiroler Bergsportführergesetz, LGBL. Nr. 7/98;
 Vorarlberger Schischulgesetz, LGBL. Nr. 55/02 §4 (2)a;
 Vorarlberger Bergführergesetz, LGBL. Nr. 54/02; u
 Wien: Gesetz über die Unterweisung in Wintersportarten, LGBL. Nr. 37/02.
 CY: Il-Liġi 65(I)/1997 kif emendata; u
 l-Liġi 17(I) /1995 kif emendata.
 Riżerva Nru 16 - Servizzi tat-trasport u servizzi awżiljarji għas-servizzi tat-trasport
 Settur – sottosettur:
 Servizzi tat-trasport - sajd u trasport bl-ilma – kull attività kummerċjali oħra mwettqa minn bastiment; trasport bl-ilma u servizzi awżiljarji għat-trasport bl-ilma; trasport bil-ferrovija u servizzi awżiljarji għat-trasport bil-ferrovija; trasport bit-triq u servizzi awżiljarji għat-trasport bit-triq; servizzi awżiljarji għat-trasport bl-ajru
 Klassifikazzjoni tal-industrija:
 ISIC Rev. 3.1 0501, 0502; CPC 5133, 5223, 711, 712, 721, 741, 742, 743, 744, 745, 748, 749, 7461, 7469, 83103, 86751, 86754, 8730, 882
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 (a)
 Trasport marittimu u servizzi awżiljarji għat-trasport marittimu. Kull attività kummerċjali mwettqa minn bastiment (ISIC Rev. 3.1 0501, 0502; CPC 5133, 5223, 721, Parti minn 742, 745, 74540, 74520, 74590, 882)
 Fir-rigward tal-Liberalizzazzjoni tal-investiment – Aċċess għas-Suq u Kummerċ transfruntier fis-servizzi – Aċċess għas-Suq:
 Fl-UE: Għas-servizzi portwarji, il-korp maniġerjali ta’ port, jew l-awtorità kompetenti, jistgħu jillimitaw l-għadd ta’ fornituri ta’ servizzi portwarji għal servizz portwarju partikolari.
 Miżuri:
 L-UE: Ir-Regolament (UE) 2017/352 tal-15 ta’ Frar 2017 li jistabbilixxi qafas għall-forniment tas-servizzi portwarji u regoli komuni dwar it-trasparenza finanzjarja tal-portijiet, l-Artikolu 6
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi; Kummerċ transfruntier fis-servizzi – Aċċess għas-suq, Trattament nazzjonali:
 Fil-BG: Il-ġarr u kwalunkwe attività relatata ma’ xogħlijiet ta’ inġinerija idrawlika u xogħlijiet tekniċi taħt l-ilma, il-prospettar u l-estrazzjoni ta' riżorsi minerali u riżorsi mhux organiċi oħra, pilotaġġ, bunkering, riċeviment ta’ skart, taħlit ta’ ilma u żejt u simili, imwettqa minn bastimenti fl-ilmijiet interni, u fil-baħar territorjali tal-Bulgarija, jistgħu jitwettqu biss minn bastimenti li jtajru l-bandiera Bulgara jew bastimenti li jtajru l-bandiera ta' Stat Membru ieħor.
 L-għadd ta’ fornituri ta’ servizzi fil-portijiet jista’ jkun limitat skont il-kapaċità oġġettiva tal-port, li tiġi deċiża minn kummissjoni ta’ esperti, stabbilita mill-Ministeru tat-Trasport, it-Teknoloġija tal-Informazzjoni u l-Komunikazzjonijiet.
 Rekwiżit taċ-ċittadinanza għas-servizzi ta’ sostenn. Il-kaptan u l-inġinier kap tal-bastiment bilfors iridu jkunu ċittadini ta' Stat Membru taż-ŻEE, jew tal-Konfederazzjoni Żvizzera. (ISIC Rev. 3.1 0501, 0502, CPC 5133, 5223, 721, 74520, 74540, 74590, 882).
 Miżuri:
 BG: Il-Kodiċi tal-Bastimenti Merkantili; il-Liġi għall-Ilma Baħar, l-Ilmijiet Navigabbli Interni u l-Portijiet tar-Repubblika tal-Bulgarija; l-Ordinanza għall-kundizzjoni u l-ordni għall-għażla ta' operaturi tat-trasport Bulgari għall-ġarr ta' passiġġieri u merkanzija taħt trattati internazzjonali; u l-Ordinanza 3 għas-servizz ta’ manutenzjoni ta’ bastimenti mingħajr ekwipaġġ.
 Fir-rigward tal-Liberalizzazzjoni tal-investiment – Aċċess għas-Suq u Kummerċ transfruntier fis-servizzi – Aċċess għas-Suq:
 Fil-BG: Rigward is-servizzi ta’ sostenn għat-trasport pubbliku mwettqa fil-portijiet Bulgari, f’portijiet li għandhom importanza nazzjonali, id-dritt ta’ twettiq tal-attivitajiet ta’ sostenn jingħata permezz ta’ kuntratt ta’ konċessjoni. F’portijiet li għandhom importanza reġjonali, dan id-dritt jingħata permezz ta’ kuntratt mas-sid tal-port (CPC 74520, 74540, 74590).
 Miżuri:
 BG: Il-Kodiċi tal-Bastimenti Merkantili; il-Liġi għall-Ilma Baħar, l-Ilmijiet Navigabbli Interni u l-Portijiet tar-Repubblika tal-Bulgarija.
 Fir-rigward tal-Kummerċ transfruntier fis-servizzi – Preżenza lokali:
 Fid-DK: Il-fornituri tal-pilotaġġ jistgħu jwettqu biss servizzi ta’ pilotaġġ fid-Danimarka jekk ikunu domiċiljati f’pajjiż ta-ŻEE u jkunu rreġistrati u approvati mill-Awtoritajiet Daniżi skont l-Att Daniż dwar il-Pilotaġġ (CPC 74520).
 Miżuri:
 DK: L-Att Daniż dwar il-Pilotaġġ, §18.
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali, Trattament tan-Nazzjon l-Aktar Iffavorit u Kummerċ transfruntier fis-servizzi - Aċċess għas-suq, Trattament nazzjonali, Trattament tan-nazzjon l-aktar iffavorit:
 Fil-DE (japplika wkoll għall-gvern f’livell reġjonali): Bastiment li ma jappartjenix lil ċittadin ta’ Stat Membru jista’ jintuża biss għal attivitajiet għajr it-trasport u s-servizzi awżiljarji fil-passaġġi fuq l-ilma federali Ġermaniżi wara awtorizzazzjoni speċifika. L-eżenzjonijiet għal bastimenti mhux tal-Unjoni Ewropea jistgħu jingħataw biss jekk ebda bastiment tal-Unjoni Ewropea ma jkun disponibbli jew jekk ikun disponibbli taħt kundizzjonijiet sfavorevoli ħafna, jew fuq il-bażi ta’ reċiproċità. L-eżenzjonijiet għal bastimenti li jtajru l-bandiera tar-Renju Unit jistgħu jingħataw fuq il-bażi ta’ reċiproċità (§ 2 paragrafu 3 KüSchVO) L-attivitajiet kollha li jaqgħu fl-ambitu tal-liġi dwar il-piloti huma regolati u l-akkreditament huwa ristrett għal ċittadini taż-ŻEE jew tal-Konfederazzjoni Żvizzera. Il-forniment u t-tħaddim ta’ faċilitajiet għall-pilotaġġ huma ristretti għall-awtoritajiet pubbliċi jew għall-kumpaniji, li huma ddeżinjati minnhom.
 Għall-kiri jew il-lokazzjoni ta’ bastimenti tal-baħar b’operaturi jew mingħajrhom, u għall-kiri jew il-lokazzjoni mingħajr operatur ta’ bastimenti tal-baħar, il-konklużjoni ta’ kuntratti għat-trasport ta’ merkanzija permezz ta’ bastimenti li jtajru bandiera barranija jew il-kiri ta' tali bastimenti jista' jkun ristrett, skont id-disponibbiltà ta’ bastimenti li jtajru l-bandiera Ġermaniża jew il-bandiera ta’ Stat Membru ieħor.
 It-tranżazzjonijiet bejn residenti u nonresidenti dwar:
 (I)kiri ta’ bastimenti għall-passaġġi fuq l-ilma interni, li mhumiex irreġistrati fiż-żona ekonomika;
 (II)trasport ta’ merkanzija permezz ta’ tali bastimenti tat-trasport fl-ilmijiet navigabbli interni; jew
 (III)servizzi ta’ rmonk minn tali bastimenti tat-trasport fl-ilmijiet navigabbli interni,
 fiż-żona ekonomika jistgħu jkunu ristretti (Trasport bl-ilma, Servizzi ta’ appoġġ għat-trasport bl-ilma, Kiri ta' vapuri, Servizzi ta’ lokazzjoni ta’ vapuri mingħajr operaturi (CPC 721, 745, 83103, 86751, 86754, 8730)).
 Miżuri:
 DE: Gesetz über das Flaggenrecht der Seeschiffe und die Flaggenführung der Binnenschiffe (Flaggenrechtsgesetz; l-Att dwar il-Protezzjoni tal-Bandiera);
 Verordnung über die Küstenschifffahrt (KüSchV);
 Gesetz über die Aufgaben des Bundes auf dem Gebiet der Binnenschiffahrt (Binnenschiffahrtsaufgabengesetz - BinSchAufgG);
 Verordnung über Befähigungszeugnisse in der Binnenschiffahrt (Binnenschifferpatentverordnung - BinSchPatentV);
 Gesetz über das Seelotswesen (Seelotsgesetz - SeeLG);
 Gesetz über die Aufgaben des Bundes auf dem Gebiet der Seeschiffahrt (Seeaufgabengesetz - SeeAufgG); u
 Verordnung zur Eigensicherung von Seeschiffen zur Abwehr äußerer Gefahren (See-Eigensicherungsverordnung - SeeEigensichV). r
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali, u Kummerċ transfruntier fis-servizzi - Aċċess għas-suq, Trattament nazzjonali:
 Fil-FI: is-servizzi ta’ sostenn għat-trasport marittimu meta jiġu pprovduti fl-ibħra marittimi Finlandiżi huma riżervati għal flotot li joperaw taħt il-bandiera nazzjonali, tal-Unjoni jew Norveġiża (CPC 745).
 Miżuri:
 FI: Merilaki (l-Att Marittimu) (674/1994); u
 Laki elinkeinon harjoittamisen oikeudesta (l-Att dwar id-Dritt ta' Twettiq ta' Negozju) (122/1919), s. 4.
 Fir-rigward tal-Liberalizzazzjoni tal-investiment - Aċċess għas-suq:
 Fil-EL: Monopolju pubbliku impost f’żoni tal-port għal servizzi ta' mmaniġġar tal-merkanzija (CPC 741).
 Fl-IT: Jiġi applikat test tal-ħtiġijiet ekonomiċi għas-servizzi ta’ mmaniġġar tal-merkanzija marittima. Kriterju ewlieni: l-għadd u l-impatt fuq l-istabbilimenti eżistenti, id-densità tal-popolazzjoni, il-firxa ġeografika u l-ħolqien ta’ impjiegi ġodda (CPC 741).
 Miżuri:
 EL: Il-Kodiċi tal-Liġi Marittima Pubblika (id-Digriet Leġiżlattiv 187/1973).
 IT: Il-Kodiċi tal-Bastimenti;
 il-Liġi 84/1994; u
 d-Digriet Ministerjali 585/1995.
 (b)
 Trasport bil-ferrovija u servizzi awżiljarji għat-trasport bil-ferrovija (CPC 711, 743)
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali, u Kummerċ transfruntier fis-servizzi - Aċċess għas-suq, Trattament nazzjonali:
 Fil-BG: Iċ-ċittadini ta’ Stat Membru biss jistgħu jipprovdu trasport bil-ferrovija jew servizzi ta’ sostenn għat-trasport bil-ferrovija fil-Bulgarija. Liċenzja sabiex jitwettaq trasport ta’ passiġġieri jew ta’ merkanzija bil-ferrovija tinħareġ mill-Ministeru tat-Trasport għall-operaturi ta’ ferroviji rreġistrati bħala kummerċjanti (CPC 711, 743).
 Miżuri:
 BG: Il-Liġi dwar it-Trasport bil-Ferrovija, Artikoli. 37, 48.
 Fir-rigward tal-Liberalizzazzjoni tal-investiment - Aċċess għas-suq:
 Fil-LT: Id-drittijiet esklużivi għall-forniment ta’ servizzi ta’ tranżitu jingħataw lil intrapriżi ferrovjarji li jappartjenu, jew li l-istokk tagħhom jappartjeni 100 fil-mija, lill-istat (CPC 711).
 Miżuri:
 LT: Il-Kodiċi tat-trasport bil-ferrovija tar-Repubblika tal-Litwanja tat-22 ta' April 2004 Nru IX-2152 kif emendat bin-Nru X-653 tat-8 ta’ Ġunju 2006.
 (c)
 Trasport bit-triq u servizzi awżiljarji għat-trasport bit-triq (CPC 712, 7121, 7122, 71222, 7123)
 Għal servizzi tat-trasport bit-triq koperti mit-Titoli I [Trasport ta’ merkanzija bit-triq] u II [Trasport ta’ Passiġġieri bit-Triq] tat-Tielet Intestatura [Trasport bit-Triq] tat-Tieni Parti [Kummerċ, trasport u sajd] u l-Anness ROAD-1 [Trasport ta’ merkanzija bit-triq].
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali, u Kummerċ transfruntier fis-servizzi - Aċċess għas-suq, Trattament nazzjonali:
 Fl-AT: (Fir-rigward ukoll tat-Trattament tan-nazzjon l-aktar iffavorit) Għat-trasportazzjoni ta’ passiġġieri u ta’ merkanzija, id-drittijiet esklużivi jew l-awtorizzazzjonijiet jistgħu jingħataw biss liċ-ċittadini tal-Partijiet Kontraenti taż-ŻEE u lil persuni ġuridiċi tal-Unjoni li jkollhom il-kwartieri ġenerali tagħhom fl-Awstrija. Il-liċenzji jingħataw b’termini mhux diskriminatorji, bil-kundizzjoni ta’ reċiproċità (CPC 712).
 Miżuri:
 AT: Güterbeförderungsgesetz (l-Att dwar it-Trasport ta’ Prodotti), BGBl. Nr. 593/1995; § 5;
 Gelegenheitsverkehrsgesetz (l-Att dwar it-Traffiku Okkażjonali), BGBl. Nr. 112/1996; § 6; u
 u Kraftfahrliniengesetz (il-Liġi dwar it-Trasport Skedat), BGBl. I Nr. 203/1999 kif emendata, §§ 7 u 8.
 Fir-rigward tal-Liberalizzazzjoni tal-investiment - Trattament nazzjonali, Trattament tan-nazzjon l-aktar iffavorit:
 Fil-EL: Għall-operaturi ta’ servizzi ta’ trasport tal-merkanzija bit-triq. Biex persuna teżerċita l-professjoni ta’ operatur tat-trasport tal-merkanzija bit-triq hija meħtieġa liċenzja Ellenika. Il-liċenzji jingħataw fuq il-bażi ta’ kundizzjonijiet mhux diskriminatorji, bil-kundizzjoni ta’ reċiproċità (CPC 7123).
 Miżuri:
 EL: Liċenzjar ta’ operaturi tat-trasport tal-merkanzija bit-triq: Il-liġi Griega 3887/2010 (il-Gazzetta tal-Gvern
 A’ 174), kif emendata bl-Artikolu 5 tal-Liġi 4038/2012 (Il-Gazzetta tal-Gvern A’ 14)
 Fir-rigward tal-Liberalizzazzjoni tal-investiment - Aċċess għas-suq:
 Fl-IE: Test tal-ħtiġijiet ekonomiċi għas-servizzi ta’ karozzi tal-linja bejn belt u oħra. Kriterju ewlieni: l-għadd u l-impatt fuq l-istabbilimenti eżistenti, id-densità tal-popolazzjoni, il-firxa ġeografika, l-impatt fuq il-kundizzjonijiet tat-traffiku u l-ħolqien ta’ impjiegi ġodda (CPC 7121, CPC 7122).
 F’MT: Taxis - japplikaw restrizzjonijiet numeriċi fuq l-għadd ta’ liċenzji.
 Karozzini: Japplikaw restrizzjonijiet numeriċi fuq l-għadd ta’ liċenzji (CPC 712).
 Fil-PT: Test tal-ħtiġijiet ekonomiċi għal servizzi ta’ limousine. Kriterju ewlieni: l-għadd u l-impatt fuq l-istabbilimenti eżistenti, id-densità tal-popolazzjoni, il-firxa ġeografika, l-impatt fuq il-kundizzjonijiet tat-traffiku u l-ħolqien ta’ impjiegi ġodda (CPC 71222).
 Miżuri:
 IE: L-Att tal-2009 dwar ir-Regolamentazzjoni tat-Trasport Pubbliku.
 MT: Ir-Regolamenti dwar Servizzi tat-Taxi (LS499.59).
 PT: Id-Digriet Amministrattiv 41/80, il-21 ta’ Awwissu.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Preżenza lokali:
 Fir-CZ: Hija meħtieġa l-inkorporazzjoni fir-Repubblika Ċeka (l-ebda fergħa).
 Miżuri:
 CZ: L-Att Nru 111/1994. Coll. Dwar it-Trasport bit-Triq.
 Fir-rigward tal-Liberalizzazzjoni tal-investiment - Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali, Trattament tan-nazzjon l-aktar iffavorit:
 Fl-SE: Biex persuna teżerċita l-professjoni ta’ operatur tat-trasport bit-triq tenħtieġ liċenzja Żvediża. Il-kriterji biex tirċievi liċenzja għal taxi jinkludu li l-kumpanija tkun ħatret persuna fiżika biex taġixxi bħala maniġer tat-trasport (rekwiżit de facto ta’ residenza – ara r-riżerva Żvediża fuq tipi ta’ stabbiliment).
 Miżuri:
 SE: Yrkestrafiklag (2012:210) (l-Att dwar it-traffiku professjonali);
 Yrkestrafikförordning (2012:237) (ir-Regolament tal-Gvern dwar it-traffiku professjonali);
 Taxitrafiklag (2012:211) (l-Att dwar it-Taxis); u
 Taxitrafikförordning (2012:238) (ir-Regolament tal-Gvern dwar it-taxis).
 Fir-rigward tal-Kummerċ transfruntier fis-servizzi – Preżenza lokali:
 Fis-SK: Konċessjoni ta’ servizz tat-taxi u permess għall-operat tad-dispaċċ tat-taxi jistgħu jingħataw lil persuna li għandha residenza jew post ta’ stabbiliment fit-territorju tar-Repubblika Slovakka jew fi Stat Membru ieħor taż-ŻEE.
 Miżuri:
 L-Att 56/2012 Coll. dwar it-Trasport bit-Triq
 (d)
 Servizzi awżiljarji għat-trasport bl-ajru
 Fir-rigward tal-Liberalizzazzjoni tal-investiment - Aċċess għas-Suq, Trattament Nazzjonali u Kummerċ transfruntier fis-servizzi – Aċċess għas-Suq, Trattament Nazzjonali:
 Fl-UE: Għas-servizzi ta’ groundhandling, jista’ jkun meħtieġ l-istabbiliment fit-territorju tal-Unjoni Ewropea. Il-livell ta' aċċess miftuħ għas-servizzi ta’ groundhandling jiddependi mid-daqs tal-ajruport. L-għadd ta’ fornituri f’kull ajruport jista’ jkun limitat. Għall-“ajruporti kbar”, dan il-limitu ma jistax ikun anqas minn żewġ fornituri.
 Miżuri:
 L-UE: Id-Direttiva 1996/67/KE tal-15 ta’ Ottubru 1996 dwar l-aċċess għas-suq tal-groundhandling fl-ajruporti tal-Komunità.
 Fil-BE (japplika wkoll għall-gvern f’livell reġjonali): Għas-servizzi ta’ groundhandling, hija meħtieġa r-reċiproċità.
 Miżuri:
 BE: Arrêté Royal du 6 novembre 2010 réglementant l'accès au marché de l'assistance en escale à l'aéroport de Bruxelles-National (l-Artikolu 18);
 Besluit van de Vlaamse Regering betreffende de toegang tot de grondafhandelingsmarkt op de Vlaamse regionale luchthavens (l-Artikolu 14); u
 Arrêté du Gouvernement wallon réglementant l'accès au marché de l'assistance en escale aux aéroports relevant de la Région wallonne (l-Artikolu 14).
 (e)
 Servizzi ta’ appoġġ għall-modalitajiet kollha tat-trasport (parti minn CPC 748)
 Fir-rigward tal-Kummerċ transfruntier fis-servizzi – Preżenza lokali:
 L-UE (japplika wkoll għall-gvern f’livell reġjonali): Is-servizzi ta’ żdoganar tal-merkanzija jistgħu jiġu pprovduti biss minn residenti tal-Unjoni jew minn persuni ġuridiċi stabbiliti fl-Unjoni.
 Miżuri:
 L-UE: Ir-Regolament (UE) Nru 952/2013 tad-9 ta’ Ottubru 2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni.
 Riżerva Nru 17 - Attivitajiet relatati mal-enerġija
 Settur – sottosettur:
 Attivitajiet relatati mal-enerġija - minjieri u barrieri; produzzjoni, trażmissjoni u distribuzzjoni ta’ elettriku, gass, fwar u misħun għall-kont proprju; trasport ta’ fjuwil permezz ta’ pipeline; il-ħżin u l-magażinaġġ ta’ fjuwil ittrasportat permezz ta' pipelines; u servizzi inċidentali għad-distribuzzjoni tal-enerġija
 Klassifikazzjoni tal-industrija:
 ISIC Rev. 3.1 10, 11, 12, 13, 14, 40, CPC 5115, 63297, 713, parti minn 742, 8675, 883, 887
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 (a)
 Minjieri u barrieri (ISIC Rev. 3.1 10, 11, 12, 13, 14, CPC 5115, 7131, 8675, 883)
 Fir-rigward tal-Liberalizzazzjoni tal-investiment – Aċċess għas-suq:
 Fin-NL: L-esplorazzjoni u l-użu ta’ idrokarburi fin-Netherlands dejjem jitwettqu b’mod konġunt minn kumpanija privata u l-kumpanija pubblika (b’responsabbiltà limitata) magħżula mill-Ministru tal-Affarijiet Ekonomiċi. L-Artikoli 81 u 82 tal-Att dwar l-Estrazzjoni jistipulaw li l-ishma kollha f'din il-kumpanija magħżula jridu jkunu direttament jew indirettament ikkontrollati mill-Istat Netherlandiż (ISIC Rev. 3.1 10, 3.1 11, 3.1 12, 3.1 13, 3.1 14).
 Fil-BE: L-esplorazzjoni u l-isfruttament ta’ riżorsi minerali u riżorsi oħra mhux ħajjin fl-ibħra territorjali u l-blata kontinentali huma soġġetti għal konċessjoni. Il-konċessjonarju jrid ikollu indirizz għas-servizz fil-Belġju (ISIC Rev. 3.1:14).
 Fl-IT (japplika wkoll għal-livell reġjonali tal-gvern għall-esplorazzjoni): Il-minjieri li jappartjenu lill-Istat għandhom regoli speċifiċi ta’ esplorazzjoni u estrazzjoni. Qabel kwalunkwe attività ta’ sfruttament, jenħtieġ permess għall-esplorazzjoni (“permesso di ricerca”, l-Artikolu 4 tad-Digriet Amministrattiv 1447/1927). Dan il-permess idum sa ċertu żmien, jiddefinixxi eżattament il-fruntieri tal-art taħt esplorazzjoni u jista’ jingħata aktar minn permess ta’ esplorazzjoni wieħed għall-istess żona lil persuni jew kumpaniji differenti (din it-tip ta’ liċenzja mhijiex neċessarjament esklużiva). Sabiex jiġu kultivati u sfruttati l-minerali, hija meħtieġa awtorizzazzjoni (“concessione”, l-Artikolu 14) mill-awtorità reġjonali (ISIC Rev. 3.1 10, 3.1 11, 3.1 12, 3.1 13, 3.1 14, CPC 8675, 883).
 Miżuri
 BE: Arrêté Royal du 1er septembre 2004 relatif aux conditions, à la délimitation géographique et à la procédure d'octroi des concessions d'exploration et d'exploitation des ressources minérales et autres ressources non vivantes de la mer territoriale et du plateau continental.
 IT: Servizzi ta’ esplorazzjoni: Id-Digriet Amministrattiv 1447/1927; u d-Digriet Leġiżlattiv 112/1998, l-Artikolu 34.
 NL: Mijnbouwwet (l-Att dwar l-Estrazzjoni).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Trattament tan-nazzjon l-aktar iffavorit:
 Fil-BG: L-attivitajiet ta’ prospettar jew esplorazzjoni ta’ riżorsi naturali taħt l-art fit-territorju tar-Repubblika tal-Bulgarija, fil-blata kontinentali u fiż-żona ekonomika esklużiva fil-Baħar l-Iswed huma soġġetti għal permess, filwaqt li l-attivitajiet ta’ estrazzjoni u sfruttament huma soġġetti għal konċessjoni mogħtija taħt l-Att dwar ir-Riżorsi Naturali ta’ Taħt l-Art.
 Huwa pprojbit għal kumpaniji rreġistrati f’ġurisdizzjonijiet ta’ trattament ta’ taxxa preferenzjali (jiġifieri żoni offshore) jew relatati, direttament jew indirettament, mat-tali kumpaniji li jipparteċipaw fi proċeduri miftuħa għall-għoti ta' permessi jew konċessjonijiet għal prospettar, esplorazzjoni jew estrazzjoni ta’ riżorsi naturali, inklużi l-uranju u t-torju mhux maħduma, kif ukoll li joperaw permess jew konċessjoni eżistenti li jkun ingħata, billi t-tali operazzjonijiet huma preklużi, inkluża l-possibbiltà li tiġi rreġistrata l-iskoperta ġeoloġika jew kummerċjali ta' depożitu bħala riżultat ta’ esplorazzjoni.
 L-estrazzjoni tal-uranju mhux maħdum hija magħluqa bid-Digriet tal-Kunsill tal-Ministri Nru 163 tal-20.08.1992.
 Fir-rigward tal-esplorazzjoni u l-estrazzjoni tat-torju mhux maħdum, japplika r-reġim ġenerali tal-permessi u l-konċessjonijiet. Id-deċiżjonijiet li jippermettu l-esplorazzjoni jew l-estrazzjoni tat-torju mhux maħdum jittieħdu fuq bażi individwali ta’ każ każ u b’mod mhux diskriminatorju.
 Skont id-Deċiżjoni tal-Assemblea Nazzjonali tar-Repubblika tal-Bulgarija tat-18 ta’ Jannar 2012 (ch. l-14 ta’ Ġunju 2012), kull użu ta’ teknoloġija ta’ fratturazzjoni idrawlika jiġifieri, fratturazzjoni, għal attivitajiet ta’ prospettar, esplorazzjoni jew estrazzjoni ta’ żejt u gass, huwa pprojbit.
 L-esplorazzjoni u l-estrazzjoni ta’ gass tax-shale hija pprojbita (ISIC Rev. 3.1 10, 3.1 11, 3.112, 3.1 13,3.1 14).
 Miżuri:
 BG: L-Att dwar ir-Riżorsi Naturali ta' Taħt l-Art;
 l-Att dwar il-Konċessjonijiet;
 il-Liġi dwar il-Privatizzazzjoni u l-Kontroll Wara l-Privatizzazzjoni;
 l-Att dwar l-Użu Sikur tal-Enerġija Nukleari; id-Deċiżjoni tal-Assemblea Nazzjonali tar-Repubblika tal-Bulgarija tat-18 ta’ Jannar 2012; l-Att dwar ir-Relazzjonijiet Ekonomiċi u Finanzjarji mal-Kumpaniji Reġistrati f'Ġurisdizzjonijiet ta' Trattament Preferenzjali tat-Taxxa, il-Partijiet Relatati mat-Tali Kumpaniji u l-Proprjetarji Benefiċjarji Tagħhom; u l-Att dwar ir-Riżorsi tas-Sottosuperfiċe.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Trattament tan-nazzjon l-aktar iffavorit:
 F’CY: Il-Kunsill tal-Ministri jista’ jirrifjuta li jippermetti li l-attivitajiet ta’ prospettar, esplorazzjoni u sfruttar ta’ idrokarburi li għandhom jitwettqu minn kwalunkwe entità li hija effettivament kontrollata mir-Renju Unit jew minn ċittadini tar-Renju Unit. Wara li tingħata awtorizzazzjoni, l-ebda entità ma tista’ tiġi taħt kontroll dirett jew indirett tar-Renju Unit jew ċittadin tar-Renju Unit mingħajr l-approvazzjoni minn qabel tal-Kunsill tal-Ministri. Il-Kunsill tal-Ministri jista’ jirrifjuta li jagħti awtorizzazzjoni lil entità li hija effettivament ikkontrollata mir-Renju Unit jew minn ċittadin tar-Renju Unit, jekk ir-Renju Unit ma jagħtix lil entitajiet tar-Repubblika jew entitajiet ta’ Stati Membri fir-rigward tal-aċċess għal u t-tħaddim tal-attivitajiet ta’ prospettar, esplorazzjoni għal u sfruttar ta’ idrokarburi, trattament komparabbli għal dak li r-Repubblika jew Stat Membru jagħti entitajiet mir-Renju Unit (ISIC Rev 3.1 1110).
 Miżuri:
 CY: Il-Liġi dwar l-Idrokarburi (Prospettar, Esplorazzjoni u Sfruttament) tal-2007, (il-Liġi 4(I)/2007) kif emendata.
 Fir-rigward tal-Liberalizzazzjoni tal-investiment – Aċċess għas-Suq, Trattament nazzjonali u Servizzi transfruntiera – Preżenza lokali:
 Fis-SK: Għall-estrazzjoni, l-attivitajiet relatati mal-estrazzjoni u mal-attività ġeoloġika, hija meħtieġa l-inkorporazzjoni fi Stat Membru taż-ŻEE (ebda fergħat). L-attivitajiet ta’ estrazzjoni u prospettar koperti bl-Att tar-Repubblika Slovakka 44/1988 dwar il-protezzjoni u l-isfruttar tar-riżorsi naturali huma regolati fuq bażi mhux diskriminatorja, inkluż permezz ta’ miżuri ta’ ordni pubbliku li għandhom l-għan li jassiguraw il-konservazzjoni u l-protezzjoni tar-riżorsi naturali u l-ambjent bħall-awtorizzazzjoni jew il-projbizzjoni ta’ ċerti teknoloġiji ta’ estrazzjoni minerarja. Għal aktar ċertezza, dawn il-miżuri jinkludu l-projbizzjoni tal-użu tal-lixxivjazzjoni taċ-ċjanur fit-trattament jew l-irfinar tal-minerali, ir-rekwiżit ta' awtorizzazzjoni speċifika fil-każ ta’ fratturazzjoni għall-attivitajiet ta’ prospettar, esplorazzjoni jew estrazzjoni taż-żejt u l-gass, kif ukoll l-approvazzjoni minn qabel permezz ta’ referendum lokali fil-każ ta’ riżorsi minerali nukleari/radjuattivi. Dan ma jżidx l-aspetti mhux konformi tal-miżura eżistenti li għaliha hija meħuda r-riżerva. (ISIC Rev. 3.1 10, 3.1 11, 3.1 12, 3.1 13, 3.1 14, CPC 5115, 7131, 8675 u 883).
 Miżuri
 SK: L-Att 51/1988 dwar l-Estrazzjoni Minerarja, l-Isplussivi u l-Amministrazzjoni Statali tal-Estrazzjoni Minerarja; u l-Att 569/2007 dwar l-Attività Ġeoloġika, l-Att 44/1988 dwar il-protezzjoni u l-isfruttar tar-riżorsi naturali.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Preżenza lokali:
 Fil-FI: L-esplorazzjoni u l-isfruttar ta’ riżorsi minerali huma soġġetti għar-rekwiżit ta’ liċenzja, li tingħata mill-Gvern fir-rigward tal-estrazzjoni ta’ materjal nukleari. Jenħtieġ permess ta’ tifdija mill-gvern għal żona ta’ estrazzjoni. Jista’ jingħata permess lil persuna fiżika residenti fiż-ŻEE jew lil persuna ġuridika stabbilita fiż-ŻEE. Jista’ japplika test tal-ħtiġijiet ekonomiċi (ISIC Rev. 3.1 120, CPC 5115, 883, 8675).
 Fl-IE: Il-kumpaniji ta’ esplorazzjoni u ta’ estrazzjoni li joperaw fl-Irlanda huma meħtieġa li jkollhom preżenza hemm. Fil-każ tal-esplorazzjoni ta’ minerali, hemm rekwiżit li l-kumpaniji (Irlandiżi u barranin) jużaw is-servizzi ta’ aġent jew ta’ maniġer tal-esplorazzjoni li jkun residenti fl-Irlanda waqt li jkun qiegħed jitwettaq ix-xogħol. Fil-każ tal-estrazzjoni, huwa rekwiżit li Lokazzjoni jew Liċenzja ta’ Estrazzjoni tal-Istat tkun miżmuma minn kumpanija inkorporata fl-Irlanda. Ma hemmx restrizzjonijiet fir-rigward tas-sjieda ta' tali kumpanija (ISIC Rev. 3.1 10, 3.1 13, 3.1 14, CPC 883).
 Miżuri
 FI: Kaivoslaki (l-Att dwar l-Estrazzjoni) (621/2011); u
 Ydinenergialaki (l-Att dwar l-Enerġija Nukleari) (990/1987).
 IE: L-Atti dwar l-Iżvilupp tal-Minerali 1940 – 2017; u l-Atti dwar l-Ippjanar u r-Regolamenti Ambjentali.
 Fir-rigward tal-Investiment biss – Aċċess għas-suq, Trattament nazzjonali u Kummerċ transfruntier fis-servizzi – Preżenza lokali:
 Fis-SI: L-esplorazzjoni għar-riżorsi minerali, u l-isfruttament tagħhom, inkluż is-servizzi tal-estrazzjoni minerarja regolata, huma soġġetti għall-istabbiliment fiż-ŻEE, fil-Konfederazzjoni Żvizzera jew f’Membru tal-OECD, jew iċ-ċittadinanza tagħhom (ISIC Rev. 3.1 10, ISIC Rev. 3.1 11, ISIC Rev. 3.1 12, ISIC Rev. 3.1 13, ISIC Rev. 3.1 14, CPC 883, CPC 8675).
 Miżuri
 SI: L-Att tal-2014 dwar l-Estrazzjoni.
 (b)
 Produzzjoni, trażmissjoni u distribuzzjoni ta’ elettriku, gass, stim u misħun għall-kont proprju; trasport ta’ fjuwil permezz ta’ pipeline; il-ħżin u l-magażinaġġ ta’ fjuwil ittrasportat permezz ta' pipelines; servizzi inċidentali għad-distribuzzjoni tal-enerġija (ISIC Rev. 3.1 40, 3.1 401, CPC 63297, 713, parti minn 742, 74220, 887)
 Fir-rigward tal-Liberalizzazzjoni tal-investiment – Aċċess għas-suq:
 Fid-DK: Is-sid jew l-utent li jkun beħsiebu jistabbilixxi infrastruttura tal-gass jew pipeline għat-trasport ta’ żejt mhux maħdum jew żejt irfinut u ta’ prodotti taż-żejt mhux maħdum u tal-gass naturali jrid jikseb permess mill-awtorità lokali qabel ma jibda x-xogħol. L-għadd ta’ permessi bħal dawn li jinħarġu jista’ jkun limitat (CPC 7131).
 F’MT: EneMalta plc għandha monopolju għall-forniment tal-elettriku (ISIC Rev. 3.1 401; CPC 887).
 Fin-NL: Is-sjieda tan-network tal-elettriku u tan-network tal-pipeline tal-gass hija mogħtija esklużivament lill-gvern Netherlandiż (sistemi ta’ trażmissjoni) u lil amministrazzjonijiet pubbliċi oħra (sistemi ta’ distribuzzjoni) (ISIC Rev. 3.1 040, CPC 71310).
 Miżuri:
 DK: Lov om naturgasforsyning, LBK 1127 05/09/2018, lov om varmeforsyning, LBK 64 21/01/2019, lov om Energinet, LBK 997 27/06/2018. Bekendtgørelse nr. 1257 af 27. november 2019 om indretning, etablering og drift af olietanke, rørsystemer og pipelines (l-Ordni nru 1257 tas-27 ta’ Novembru, 2019, dwar l-arranġament, l-istabbiliment u t-tħaddim ta’ tankijiet taż-żejt, sistemi tal-pajpijiet u pipelines).
 MT: L-Att dwar l-EneMalta Kap. 272 u l-Att dwar l-EneMalta (Trasferiment tal-Attiv, id-Drittijiet, id-Debiti u l-Obbligi) Kap. 536.
 NL: Elektriciteitswet 1998; Gaswet.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Trattament Nazzjonali, Preżenza lokali:
 Fl-AT: Fir-rigward tat-trasport tal-gass, l-awtorizzazzjoni tingħata biss lil ċittadini ta’ Stat Membru taż-ŻEE domiċiljati fiż-ŻEE. L-intrapriżi u s-soċjetajiet irid ikollhom is-sede tagħhom fiż-ŻEE. L-operatur tan-network irid jaħtar Direttur Maniġerjali u Direttur Tekniku li jkun responsabbli għall-kontroll tekniku tat-tħaddim tan-network, u t-tnejn li huma jridu jkunu ċittadini ta' stat membru taż-ŻEE.
 L-awtorità kompetenti tista’ tirrinunzja għar-rekwiżiti taċ-ċittadinanza u tad-domiċilju fejn it-tħaddim tan-network ikun meqjus li huwa fl-interess pubbliku.
 Għat-trasport ta’ prodotti għajr il-gass u l-ilma, japplika s-segwenti:
 (I)fir-rigward ta’ persuni fiżiċi, l-awtorizzazzjoni tingħata biss lil ċittadini taż-ŻEE li jrid ikollhom sede fl-Awstrija; u
 (II)l-intrapriżi u s-soċjetajiet irid ikollhom is-sede tagħhom fl-Awstrija. Jiġi applikat Test tal-Ħtiġijiet Ekonomiċi jew test tal-interessi. Il-pipelines transfruntiera ma jridux jippreġudikaw l-interessi tas-sigurtà tal-Awstrija u l-istatus tagħha bħala pajjiż newtrali. L-intrapriżi u s-soċjetajiet għandhom jaħtru direttur maniġerjali li jrid ikun ċittadin ta’ stat membru taż-ŻEE. L-awtorità kompetenti tista’ tirrinunzja għar-rekwiżiti taċ-ċittadinanza u tas-sede jekk it-tħaddim tal-pipeline jkun meqjus li huwa fl-interess ekonomiku nazzjonali (CPC 713).
 Miżuri:
 AT: Rohrleitungsgesetz (il-Liġi dwar it-Trasport bil-Pipeline), BGBl. Nr. 411/1975, § 5(1) u (2), §§ 5 (1) u (3), 15, 16; u
 Gaswirtschaftsgesetz 2011 (l-Att dwar il-Gass), BGBl. I Nru 107/2011, l-Artikoli 43 u 44, l-Artikoli 90 u 93.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – (japplika biss għall-gvern f’livell reġjonali) Trattament nazzjonali, Preżenza lokali:
 Fl-AT: Fir-rigward tat-trażmissjoni u d-distribuzzjoni tal-elettriku, l-awtorizzazzjoni tingħata biss lil ċittadini ta' Stat Membru taż-ŻEE domiċiljati fiż-ŻEE. Jekk l-operatur jaħtar direttur maniġerjali jew detentur tal-kirja, ir-rekwiżit ta’ domiċilju jitneħħa.
 Il-persuni ġuridiċi (intrapriżi) u s-soċjetajiet irid ikollhom is-sede tagħhom fiż-ŻEE. Huma jridu jaħtru direttur maniġerjali jew detentur tal-kirja, li t-tnejn li huma jridu jkunu ċittadini ta' Stat Membru taż-ŻEE domiċiljati fiż-ŻEE.
 L-awtorità kompetenti tista’ tirrinunzja għar-rekwiżiti tad-domiċilju u taċ-ċittadinanza fejn it-tħaddim tan-network ikun meqjus li huwa fl-interess pubbliku (ISIC Rev. 3.1 40, CPC 887).
 Miżuri:
 AT: Burgenländisches Elektrizitätswesengesetz 2006, LGBl. Nr. 59/2006 kif emendat;
 Niederösterreichisches Elektrizitätswesengesetz, LGBl. Nr. 7800/2005 kif emendat Landesgesetz, mit dem das Oberösterreichische Elektrizitätswirtschafts- und -
 organisationsgesetz 2006 erlassen wird (Oö. ElWOG 2006), LGBl. Nr. 1/2006 kif emendat; Salzburger Landeselektrizitätsgesetz 1999 (LEG), LGBl. Nr. 75/1999 kif emendat;
 Gesetz vom 16. November 2011 über die Regelung des Elektrizitätswesens in Tirol (Tiroler
 Elektrizitätsgesetz 2012 – TEG 2012), LGBl. Nr. 134/2011;
 Gesetz über die Erzeugung, Übertragung und Verteilung von elektrischer Energie
 Vorarlberger Bergführergesetz, LGBL. Nr. 59/2003 kif emendat;
 Gesetz über die Neuregelung der Elektrizitätswirtschaft (Wiener Elektrizitätswirtschaftsgesetz
 2005 – WElWG 2005), LGBl. Nr. 46/2005;
 Steiermärkisches Elektrizitätswirtschafts- und Organisationsgesetz(ELWOG), LGBl. Nr.
 70/2005; u
 Kärntner Elektrizitätswirtschafts-und Organisationsgesetz(ELWOG), LGBl. Nr. 24/2006.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Preżenza lokali:
 Fir-CZ: Għall-ġenerazzjoni, it-trażmissjoni, id-distribuzzjoni u l-kummerċ tal-elettriku, u attivitajiet oħra ta’ operatur tas-suq tal-elettriku, kif ukoll għall-ġenerazzjoni, it-trażmissjoni, id-distribuzzjoni, il-ħażna u l-kummerċ tal-gass, kif ukoll għall-ġenerazzjoni u d-distribuzzjoni tas-sħana, hija meħtieġa awtorizzazzjoni. Din l-awtorizzazzjoni tista’ tingħata biss lil persuna fiżika b’permess ta’ residenza jew lil persuna ġuridika stabbilita fl-Unjoni. Jeżistu drittijiet esklużivi fir-rigward tat-trażmissjoni tal-elettriku u tal-gass u l-liċenzji ta’ operatur tas-suq (ISIC Rev. 3.1 40, CPC 7131, 63297, 742, 887)
 Fil-LT: Il-liċenzji għat-trażmissjoni, id-distribuzzjoni, il-forniment u l-organizzazzjoni pubblika tal-kummerċ tal-elettriku jistgħu jinħarġu biss lil persuni ġuridiċi stabbiliti fir-Repubblika tal-Litwanja jew fergħat ta’ persuni ġuridiċi jew organizzazzjonijiet oħra barranin ta’ Stat Membru ieħor stabbiliti fir-Repubblika tal-Litwanja. Il-permessi għall-ġenerazzjoni tal-elettriku, l-iżvilupp tal-kapaċitajiet tal-ġenerazzjoni tal-elettriku u l-bini ta’ linja diretta jistgħu jinħarġu lil individwi b’residenza fir-Repubblika tal-Litwanja jew lil persuni ġuridiċi stabbiliti fir-Repubblika tal-Litwanja, jew lil fergħat ta’ persuni ġuridiċi jew organizzazzjonijiet oħra ta’ Stati Membri oħra stabbiliti fir-Repubblika tal-Litwanja. Din ir-riżerva ma tapplikax għal servizzi ta’ konsulenza relatati mat-trażmissjoni u d-distribuzzjoni ta’ elettriku fuq il-bażi ta’ ħlas jew kuntratt (ISIC Rev. 3.1 401, CPC 887).
 Fil-każ tal-fjuwils, huwa meħtieġ l-istabbiliment. Il-liċenzji għat-trażmissjoni u d-distribuzzjoni, il-ħżin tal-fjuwils u l-likwefazzjoni tal-gass naturali jistgħu jinħarġu biss lil persuni ġuridiċi stabbiliti fir-Repubblika tal-Litwanja jew fergħat ta’ persuni ġuridiċi jew organizzazzjonijiet oħra (sussidjarji) ta’ Stat Membru ieħor stabbiliti fir-Repubblika tal-Litwanja.
 Din ir-riżerva ma tapplikax għal servizzi ta' konsulenza relatati mat-trażmissjoni u d-distribuzzjoni ta’ fjuwils fuq il-bażi ta' ħlas jew kuntratt (CPC 713, CPC 887).
 Fil-PL: l-attivitajiet segwenti huma soġġetti għal liċenzjar skont l-Att tal-Liġi dwar l-Enerġija:
 (I)il-ġenerazzjoni ta’ fjuwils jew enerġija, barra minn: il-ġenerazzjoni ta’ fjuwils solidi jew gassużi; il-ġenerazzjoni ta’ elettriku bl-użu ta’ sorsi tal-elettriku tal-kapaċità totali ta’ mhux aktar minn 50 MW barra minn sorsi ta’ enerġija rinnovabbli; il-koġenerazzjoni ta’ elettriku u sħana bl-użu ta’ sorsi tal-elettriku tal-kapaċità totali ta’ mhux aktar minn 5 MW barra minn sorsi ta’ enerġija rinnovabbli; il-ġenerazzjoni tas-sħana bl-użu tas-sorsi tal-kapaċità totali ta’ mhux aktar minn 5 MW;
 (II) il-ħżin ta’ fjuwils gassużi f’impjanti ta’ ħżin, likwefazzjoni ta’ gass naturali u rigassifikazzjoni ta’ gass naturali likwifikat f’impjanti tal-LNG, kif ukoll il-ħżin ta’ fjuwils likwidi, barra minn: il-ħżin lokali ta’ gass likwidu f’impjanti tal-kapaċità ta’ anqas minn kapaċità ta’ 1 MJ/s u l-ħżin ta’ fjuwils likwidi fil-kummerċ bl-imnut;
 (III)it-trażmissjoni jew id-distribuzzjoni ta’ fjuwils jew enerġija, barra minn: id-distribuzzjoni ta’ fjuwils gassużi fi grilji ta’ anqas minn kapaċità ta’ 1 MJ/s u t-trażmissjoni jew id-distribuzzjoni tas-sħana jekk il-kapaċità totali ordnata mill-klijenti ma teċċedix 5 MW;
 (IV)il-kummerċ fi fjuwils jew enerġija, barra minn: il-kummerċ fi fjuwils solidi; il-kummerċ fl-elettriku bl-użu ta’ impjanti ta’ voltaġġ anqas minn 1 kV li jappartjenu lill-klijent; il-kummerċ fi fjuwils gassużi jekk il-valur tal-fatturat annwali tagħhom ma jeċċedix l-ekwivalenti ta' EUR 100 000; il-kummerċ f’gass likwidu, jekk il-valur tal-fatturat annwali ma jeċċedix EUR 10 000; u l-kummerċ fi fjuwils gassużi u elettriku mwettaq fis-suq tal-materja prima minn ditti tas-senserija li jwettqu l-attività ta’ senserija fis-suq tal-materja prima fuq il-bażi tal-Att tas-26 ta’ Ottubru 2000 dwar is-suq tal-materja prima, kif ukoll il-kummerċ fis-sħana jekk il-kapaċità ordnata mill-klijenti ma teċċedix 5 MW. Il-limiti fuq il-fatturat ma japplikawx għas-servizzi ta’ kummerċ bl-ingrossa fi fjuwils gassużi jew gass likwidu jew għas-servizzi bl-imnut ta’ gass ibbottiljat.
 Tista’ tingħata liċenzja biss mill-awtorità kompetenti lil applikant li jkun irreġistra l-post prinċipali tan-negozju jew ir-residenza tiegħu fit-territorju ta' Stat Membru taż-ŻEE jew il-Konfederazzjoni Żvizzera (ISIC Rev. 3.1 040, CPC 63297, 74220, CPC 887).
 Miżuri:
 CZ: L-Att Nru 458/2000 Coll dwar il-kundizzjonijiet tan-Negozju u l-amministrazzjoni pubblika fis-setturi tal-enerġija (L-Att dwar l-Enerġija).
 LT: Il-Liġi dwar il-Gass Naturali tar-Repubblika tal-Litwanja tal-10 ta’ Ottubru 2000 Nru VIII-1973; u l-Liġi dwar l-elettriku tar-Repubblika tal-Litwanja tal-20 ta’ Lulju 2000 Nru VIII-1881.
 PL: L-Att tal-Liġi dwar l-Enerġija tal-10 ta’ April 1997, l-Artikoli 32u 33.
 Fir-rigward tal-Kummerċ transfruntier fis-servizzi – Preżenza lokali:
 Fis-SI: Il-produzzjoni, il-kummerċ, il-forniment lill-klijenti finali, it-trażmissjoni u d-distribuzzjoni tal-elettriku u l-gass naturali huma soġġetti għal stabbiliment fl-Unjoni (ISIC Rev. 3.1 4010, 4020, CPC 7131, CPC 887).
 Miżuri:
 SI: Energetski zakon (l-Att dwar l-Enerġija) 2014, Il-Gazzetta Uffiċjali RS, nr. 17/2014; u l-Att dwar l-Estrazzjoni 2014.
 Riżerva Nru 18 - L-agrikoltura, is-sajd u l-manifattura
 Settur – sottosettur:
 Agrikoltura, kaċċa, forestrija; trobbija tal-annimali u tar-renni, sajd u akkwakultura; pubblikazzjoni, stampar u riproduzzjoni ta’ midja rrekordjata
 Klassifikazzjoni tal-industrija:
 ISIC Rev. 3.1 011, 012, 013, 014, 015, 1531, 050, 0501, 0502, 221, 222, 323, 324, CPC 881, 882, 88442
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Rekwiżiti ta’ prestazzjoni
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-investiment; Kummerċ transfruntier fis-servizzi
 Livell ta’ gvern:
 L-UE / Stat Membru (sakemm ma jkunx speċifikat mod ieħor)
 Deskrizzjoni:
 (a)
 Agrikoltura, kaċċa u forestrija (ISIC Rev. 3.1 011, 012, 013, 014, 015, 1531, CPC 881)
 Fir-rigward tal-Liberalizzazzjoni tal-investiment – Trattament nazzjonali:
 Fl-IE: L-istabbiliment minn residenti barranin f’attivitajiet ta’ tħin tad-dqiq huwa soġġett għall-awtorizzazzjoni (ISIC Rev. 3.1 1531).
 Miżuri:
 IE: L-Att dwar il-Prodotti Agrikoli (Ċereali), 1933.
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali:
 Fil-FI: Iċ-ċittadini ta’ Stat Membru taż-ŻEE li jkunu residenti fiż-żona ta’ merħliet tar-renni biss jista’ jkollhom ir-renni u jipprattikaw it-trobbija tar-renni. Jistgħu jingħataw drittijiet esklużivi.
 Fi FR: Hija meħtieġa awtorizzazzjoni minn qabel sabiex wieħed isir membru jew jaġixxi bħala direttur ta’ kooperattiva agrikola (ISIC Rev. 3.1 011, 012, 013, 014, 015).
 Fl-SE: Il-poplu Sami biss jista’ jkollu fil-pussess tiegħu u jipprattika t-trobbija tar-renni.
 Miżuri:
 FI: Poronhoitolaki (l-Att dwar it-Trobbija tar-Renni) (848/1990), il-Kapitolu 1, s. 4, il-Protokoll 3 għat-Trattat ta' Adeżjoni tal-Finlandja.
 FR: Code rural et de la pêche maritime:
 SE: L-Att dwar it-Trobbija tar-Renni (1971:437), it-Taqsima 1.
 (b)
 Sajd u akkwakultura (ISIC Rev. 3.1 050, 0501, 0502, CPC 882)
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Servizzi Transfruntiera: Aċċess għas-suq
 Fi FR: Bastiment Franċiż li jtajjar il-bandiera Franċiża tista’ tinħariġlu awtorizzazzjoni tas-sajd jew jitħalla jistad fuq il-bażi ta’ kwoti nazzjonali biss meta tiġi stabbilita rabta ekonomika reali fuq it-territorju ta’ Franza u l-bastiment ikun ikkmandat u kkontrollat minn stabbiliment permanenti li jinsab fit-territorju Franċiż (ISIC Rev. 3.1 050, CPC 882).
 Miżuri:
 FR: Code rural et de la pêche maritime.
 (c)
 Manifattura - Pubblikazzjoni, stampar u riproduzzjoni ta’ media rreġistrata (ISIC Rev. 3.1 221, 222, 323, 324, CPC 88442)
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali u Servizzi Transfruntiera: Aċċess għas-Suq, Trattament Nazzjonali, Preżenza lokali:
 Fil-LV: Persuni ġuridiċi inkorporati fil-Latvja, u l-persuni fiżiċi tal-Latvja biss għandhom id-dritt li jistabbilixxu u jippubblikaw mezzi tal-komunikazzjoni tal-massa. Fergħat mhumiex permessi (CPC 88442).
 Miżuri:
 LV: Il-Liġi dwar l-Istampa u Media Oħra tal-Massa, s. 8.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Preżenza lokali:
 Fil-DE (japplika wkoll għal-livell reġjonali tal-gvern): Kull gazzetta, ġurnal jew perjodiċi distribwiti jew stampati pubblikament iridu jindikaw b’mod ċar “editur responsabbli” (l-isem u l-indirizz sħiħ ta’ persuna fiżika). L-editur responsabbli jista’ jkun meħtieġ li jkun residenti permanenti tal-Ġermanja, l-Unjoni jew ta’ Stat Membru taż-ŻEE. Jistgħu jiġu permessi xi eċċezzjonijiet mill-Ministeru Federali għall-Intern (ISIC Rev. 3.1 223, 224).
 Miżuri:
 DE:
 Livell reġjonali:
 Gesetz über die Presse Baden-Württemberg (LPG BW);
 Bayerisches Pressegesetz (BayPrG);
 Berliner Pressegesetz (BlnPrG);
 Brandenburgisches Landespressegesetz (BbgPG);
 Gesetz über die Presse Bremen (BrPrG);
 Hamburgisches Pressegesetz;
 Hessisches Pressegesetz (HPresseG);
 Landespressegesetz für das Land Mecklenburg-Vorpommern (LPrG M-V);
 Niedersächsisches Pressegesetz (NPresseG);
 Pressegesetz für das Land Nordrhein-Westfalen (Landespressegesetz NRW);
 Landesmediengesetz (LMG) Rheinland-Pfalz;
 Saarländisches Mediengesetz (SMG);
 Sächsisches Gesetz über die Presse (SächsPresseG);
 Pressegesetz für das Land Sachsen-Anhalt (Landespressegesetz);
 Gesetz über die Presse Schleswig-Holstein (PressG SH);
 Thüringer Pressegesetz (TPG).
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali:
 Fl-IT: Sa fejn ir-Renju Unit jippermetti investituri Taljani li jkollhom aktar minn 49 fil-mija tal-kapital u d-drittijiet tal-vot f’kumpanija tal-pubblikazzjoni tar-Renju Unit, l-Italja tippermetti investituri tar-Renju Unit li jkollhom aktar minn 49 fil-mija tal-kapital u tad-drittijiet tal-vot f’kumpanija tal-pubblikazzjoni Taljana bl-istess kundizzjonijiet (ISIC Rev. 3.1 221, 222).
 Miżuri:
 IT: Il-Liġi 416/1981, l-Artikolu 1 (u l-emendi sussegwenti).
 Fir-rigward tal-Liberalizzazzjoni tal-investiment – Maniġment superjuri u bordijiet tad-diretturi:
 Fil-PL: Hija meħtieġa ċ-ċittadinanza għall-kap editur tal-gazzetti u l-ġurnali (ISIC Rev.
 3.1 221, 222).
 Miżuri:
 Fil-PL: L-Att tas-26 ta’ Jannar 1984 rigward il-liġi dwar l-Istampa, il-Ġurnal tal-Liġijiet, Nru 5, punt 24, bl-emendi sussegwenti.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 Fl-SE: Il-persuni fiżiċi li huma sidien ta’ perjodiċi li jiġu stampati u ppubblikati fl-Iżvezja jridu ikunu residenti fl-Iżvezja jew ikunu ċittadini ta’ Stat Membru taż-ŻEE. Is-sidien ta’ tali perjodiċi li huma persuni ġuridiċi jridu jkunu stabbiliti fiż-ŻEE. Il-perjodiċi li jiġu stampati u ppubblikati fl-Iżvezja u r-reġistrazzjonijiet tekniċi jrid ikollhom editur responsabbli, li jrid ikun domiċiljat fl-Iżvezja (ISIC Rev. 3.1 22, CPC 88442).
 Miżuri:
 SE: L-Att dwar il-libertà tal-istampa (1949:105);
 il-Liġi Fundamentali dwar il-Libertà tal-Espressjoni (1991:1469); u
 l-Att dwar id-digrieti għall-Att dwar il-Libertà tal-Istampa u l-Liġi Fundamentali dwar il-Libertà tal-Espressjoni (1991:1559).
 Skeda tar-Renju Unit
 Riżerva Nru 1 – Is-setturi kollha
 Riżerva Nru 2 – Servizzi professjonali (il-professjonijiet kollha minbarra dawk relatati mas-saħħa)
 Riżerva Nru 3 – Servizzi professjonali (servizzi veterinarji)
 Riżerva Nru 4 – Servizzi ta’ riċerka u żvilupp
 Riżerva Nru 5 – Servizzi kummerċjali
 Riżerva Nru 6 – Servizzi tal-komunikazzjoni
 Riżerva Nru 7 - Servizzi tat-trasport u s-servizzi awżiljarji għas-servizzi tat-trasport
 Riżerva Nru 8 – Attivitajiet relatati mal-enerġija
 Riżerva Nru 1 – Is-setturi kollha
 Settur:
 Is-setturi kollha
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Kapitolu:
 Liberalizzazzjoni tal-Investiment
 Livell ta’ gvern:
 Ċentrali u Reġjonali (sakemm ma jkunx speċifikat mod ieħor)
 Deskrizzjoni:
 Fir-rigward tal-Liberalizzazzjoni tal-Investiment – Rekwiżiti ta’ prestazzjoni
 Ir-Renju Unit jista’ jinforza dmir jew impenn f’konformità mad-dispożizzjonijiet li jmexxu impenji ta’ wara l-offerta fil-Kodiċi tal-Belt dwar l-Akkwiżizzjonijiet u l-Fużjonijiet, jew skont l-Atti ta’ Impenn fir-rigward tal-akkwiżizzjonijiet jew il-fużjonijiet, fejn id-dmir jew l-impenn ma jkunx impost jew mitlub bħala kundizzjoni ta’ approvazzjoni tal-akkwiżizzjoni jew il-fużjoni.
 Miżuri:
 Il-Kodiċi tal-Belt dwar l-Akkwiżizzjonijiet u l-Fużjonijiet
 L-Att tal-2006 dwar il-Kumpaniji
 L-Att tal-1989 dwar il-Liġi tal-Proprjetà (Dispożizzjonijiet Mixxellanji) fir-rigward tal-infurzar tal-Atti ta’ Impenn b’rabta mal-akkwiżizzjonijiet jew il-fużjonijiet
 Fir-rigward tal-Liberalizzazzjoni tal-Investiment – Aċċess għas-suq, Trattament nazzjonali u Maniġment superjuri u bordijiet tad-diretturi
 Din ir-riżerva tapplika biss għas-servizzi tas-saħħa, soċjali u edukattivi:
 Ir-Renju Unit, meta jbigħ jew jiddisponi mill-interessi ta' ekwità tiegħu, jew l-assijiet ta' intrapriża tal-Istat eżistenti jew entità governattiva eżistenti li tipprovdi servizzi tas-saħħa, soċjali jew edukattivi (CPC 93, 92), jista' jipprojbixxi jew jimponi limitazzjonijiet fuq is-sjieda ta' dawk l-interessi jew l-assi, u fuq l-abbiltà tal-proprjetarji ta' dawk l-interessi u l-assi li jikkontrollaw kwalunkwe impriża li tirriżulta, minn imprendituri tal-Unjoni jew l-intrapriżi tagħhom. Fir-rigward ta’ dan il-bejgħ jew disponiment ieħor, ir-Renju Unit jista’ jadotta jew iżomm kwalunkwe miżura marbuta man-nazzjonalità tal-maniġment superjuri jew tal-membri tal-bordijiet tad-diretturi, kif ukoll kwalunkwe miżura li tillimita l-għadd ta’ fornituri.
 Għall-finijiet ta’ din ir-riżerva:
 (I)kull miżura li tinżamm jew tiġi adottata wara d-dħul fis-seħħ ta’ dan il-Ftehim li, fiż-żmien tal-bejgħ jew disponiment ieħor, tipprojbixxi jew timponi limitazzjonijiet fuq is-sjieda tal-interessi ta’ ekwità jew assi jew timponi rekwiżiti ta’ nazzjonalità jew timponi limitazzjonijiet fuq l-għadd ta’ fornituri kif deskritt f’din ir-riżerva, għandha titqies bħala miżura eżistenti; u
 (II)“intrapriża tal-Istat” tfisser intrapriża proprjetà tar-Renju Unit jew ikkontrollata permezz ta’ interessi proprjetarji mir-Renju Unit u tinkludi intrapriża stabbilita wara d-dħul fis-seħħ ta’ dan il-Ftehim għall-iskopijiet uniċi ta’ bejgħ jew disponiment ta’ interessi ta’ ekwità f’intrapriża tal-Istat jew entità governattiva eżistenti, jew l-assi tagħha.
 Miżuri:
 Kif stabbilit fit-taqsima tad-Deskrizzjoni kif indikat aktar ’il fuq.
 Riżerva Nru 2 – Servizzi professjonali (il-professjonijiet kollha minbarra dawk relatati mas-saħħa)
 Settur – sottosettur:
 Servizzi professjonali - servizzi legali: servizzi tal-awditjar
 Klassifikazzjoni tal-industrija:
 Parti minn CPC 861, 862
 Tip ta’ riżerva:
 Aċċess għas-suq
 Trattament nazzjonali
 Preżenza lokali
 Kapitolu:
 Liberalizzazzjoni tal-investiment u Kummerċ transfruntier fis-servizzi
 Livell ta’ gvern:
 Ċentrali u Reġjonali (sakemm ma jkunx speċifikat mod ieħor)
 Deskrizzjoni:
 (a)Servizzi legali (parti minn 861)
 Sabiex jingħataw ċerti servizzi legali, jista’ jkun neċessarju li tinkiseb awtorizzazzjoni jew liċenzja mingħand awtorità kompetenti, jew li jikkonformaw mar-rekwiżiti tar-reġistrazzjoni. Sakemm ir-rekwiżiti għall-kisba ta’ awtorizzazzjoni jew liċenzja, jew reġistrazzjoni, ma jkunux diskriminatorji u jikkonformaw mal-impenji imposti mill-Artikolu SERVIN 5.49, dawn ma jkunux elenkati. Dawn jistgħu, pereżempju, jinkludu rekwiżit li jkunu nkisbu kwalifiki speċifikati, ikun tlesta perjodu rikonoxxut ta’ taħriġ, jew mas-sħubija jitolbu indirizz ta’ uffiċċju jew postali fil-ġuriżdizzjoni tal-awtorità kompetenti.
 Fir-rigward tal-Liberalizzazzjoni tal-Investiment – Aċċess għas-suq, Trattament nazzjonali u Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali:
 Residenza (preżenza kummerċjali) tista’ tkun mitluba mill-professjonist rilevanti jew mill-korp regolatorju għall-forniment ta’ xi servizzi legali domestiċi tar-Renju Unit. Japplikaw rekwiżiti għal forma ġuridika nondiskriminatorja.
 Ir-residenza tista’ tkun mitluba mill-professjonist rilevanti jew mill-korp regolatorju għall-forniment ta’ ċerti servizzi legali domestiċi tar-Renju Unit fir-rigward tal-immigrazzjoni.
 Miżuri:
 Għall-Ingilterra u Wales, l-Att tal-1974 dwar l-Avukati, l-Att tal-1985 dwar l-Amministrazzjoni tal-Ġustizzja u l-Att tal-2007 dwar is-Servizzi Legali. Għall-Iskozja, l-Att tal-1980 dwar l-Avukati (l-Iskozja) u l-Att tal-2010 dwar is-Servizzi Legali (l-Iskozja). Għall-Irlanda ta’ Fuq, l-Ordni tal-1976 dwar l-Avukati (l-Irlanda ta' Fuq). Għall-ġurisdizzjonijiet kollha, l-Att tal-1999 dwar l-Immigrazzjoni u l-Ażil. Barra minn hekk, il-miżuri applikabbli f’kull ġurisdizzjoni jinkludu kwalunkwe rekwiżit stabbilit mill-korpi professjonali u regolatorji.
 (b)Servizzi tal-awditjar (CPC 86211, 86212 minbarra servizzi tal-kontabbiltà u taż-żamma tal-kotba)
 Fir-rigward tal-Liberalizzazzjoni tal-Investiment – Trattament nazzjonali u Kummerċ Transfruntier fis-Servizzi – Trattament nazzjonali:
 L-awtoritajiet kompetenti tar-Renju Unit jistgħu jirrikonoxxu l-ekwivalenza tal-kwalifiki ta’ awditur li jkun ċittadin tal-Unjoni jew ta’ kwalunkwe pajjiż terz sabiex japprovawhom biex jaġixxu bħala awditur statutorju fir-Renju Unit soġġett għar-reċiproċità (CPC 8621).
 Miżuri:
 L-Att tal-2006 dwar il-Kumpaniji
 Riżerva Nru 3 – Servizzi professjonali (servizzi veterinarji)
 Settur – sottosettur:
 Servizzi professjonali - servizzi veterinarji
 Klassifikazzjoni tal-industrija:
 CPC 932
 Tip ta’ riżerva:
 Aċċess għas-suq
 Preżenza lokali
 Kapitolu:
 Liberalizzazzjoni tal-investiment u Kummerċ transfruntier fis-servizzi
 Livell ta’ gvern:
 Ċentrali u Reġjonali (sakemm ma jkunx speċifikat mod ieħor)
 Deskrizzjoni:
 Tenħtieġ preżenza fiżika biex titwettaq kirurġija veterinarja. Il-prattika tal-kirurġija veterinarja hija riżervata għal kirurgi veterinarji kwalifikati li huma rreġistrati mar-Royal College of Veterinary Surgeons (RCVS).
 Miżuri:
 L-Att tal-1966 dwar il-Kirurgi Veterinarji.
 Riżerva Nru 4 – Servizzi ta’ riċerka u żvilupp
 Settur – sottosettur:
 Servizzi ta' riċerka u żvilupp (RuŻ)
 Klassifikazzjoni tal-industrija:
 CPC 851, 853
 Tip ta' riżerva:
 Aċċess għas-suq
 Trattament nazzjonali
 Preżenza lokali
 Kapitolu:
 Liberalizzazzjoni tal-investiment u Kummerċ transfruntier fis-servizzi
 Livell ta’ gvern:
 Ċentrali u Reġjonali (sakemm ma jkunx speċifikat mod ieħor)
 Deskrizzjoni:
 Għal servizzi ta' riċerka u żvilupp iffinanzjati pubblikament (RuŻ) li jibbenefikaw minn finanzjament ipprovdut mir-Renju Unit, id-drittijiet jew awtorizzazzjonijiet esklużivi jistgħu jingħataw biss lil ċittadini tar-Renju Unit u lil persuni ġuridiċi tar-Renju Unit li jkollhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom fir-Renju Unit (CPC 851, 853).
 Din ir-riżerva hija mingħajr preġudizzju għall-[Ħames Parti] [Parteċipazzjoni fil-Programmi tal-Unjoni, Ġestjoni Finanzjarja Tajba u Dispożizzjonijiet Finanzjarji] u għall-esklużjoni tal-akkwist minn xi Parti jew ta’ sussidji jew għotjiet fil-paragrafi 6 u 7 tal-Artikolu SERVIN 1.1 [Objettiv u kamp ta’ applikazzjoni].
 Miżuri:
 Il-programmi kollha eżistenti u dawk kollha futuri tar-riċerka jew tal-innovazzjoni.
 Riżerva Nru 5 – Servizzi kummerċjali
 Settur – sottosettur:
 Servizzi kummerċjali – servizzi ta’ kiri jew lokazzjoni mingħajr operaturi u servizzi oħra kummerċjali
 Klassifikazzjoni tal-industrija:
 Parti minn CPC 831
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Livell ta’ gvern:
 Ċentrali u Reġjonali (sakemm ma jkunx speċifikat mod ieħor)
 Deskrizzjoni:
 Għall-kiri jew il-lokazzjoni ta' inġenji tal-ajru mingħajr ekwipaġġ (dry lease), inġenji tal-ajru użati minn linja tal-ajru tar-Renju Unit huma soġġetti għar-rekwiżiti applikabbli dwar ir-reġistrazzjoni tal-inġenji tal-ajru. Ftehim ta' kiri mingħajr ekwipaġġ li għalih tkun parti linja tal-ajru tar-Renju Unit għandu jkun soġġett għar-rekwiżiti fil-liġi nazzjonali dwar is-sikurezza tal-avjazzjoni, bħal approvazzjoni minn qabel u kundizzjonijiet oħra applikabbli għall-użu ta' inġenji tal-ajru rreġistrati ta' pajjiżi terzi. Sabiex ikunu rreġistrati, jista’ jkun meħtieġ li l-inġenji tal-ajru jkunu l-proprjetà ta' persuni fiżiċi li jissodisfaw ċerti kriterji speċifiċi ta' nazzjonalità jew ta' intrapriżi li jissodisfaw kriterji speċifiċi rigward is-sjieda tal-kapital u l-kontroll (CPC 83104).
 Fir-rigward ta’ servizzi ta’ sistema ta’ riżervazzjoni kompjuterizzata (computer reservation system, CRS), fejn il-kumpaniji tal-ajru tar-Renju Unit ma jingħatawx, minn fornituri ta' servizzi tas-CRS li joperaw barra mir-Renju Unit, trattament ekwivalenti (li jfisser mhux diskriminatorju) għal dak ipprovdut fir-Renju Unit, jew fejn il-fornituri ta’ servizzi tas-CRS tar-Renju Unit ma jingħatawx, minn linji tal-ajru mhux tar-Renju Unit, trattament ekwivalenti għal dak ipprovdut fir-Renju Unit, jistgħu jittieħdu miżuri sabiex jingħata trattament diskriminatorju ekwivalenti, rispettivament, lill-kumpaniji tal-ajru li mhumiex tar-Renju Unit mill-fornituri ta' servizzi tas-CRS li joperaw fir-Renju Unit, jew lill-fornituri ta' servizzi tas-CRS li mhumiex tar-Renju Unit minn kumpaniji tal-ajru tar-Renju Unit.
 Miżuri: Ir-Regolament (KE) Nru 1008/2008 tal-Parlament Ewropew u tal-Kunsill tal-24 ta’ Settembru 2008 dwar regoli komuni għall-operat ta' servizzi tal-ajru fil-Komunità (Riformulazzjoni) kif miżmum fil-liġi tar-Renju Unit bil-European Union (Withdrawal) Act 2018 u kif emendat bir-Regolamenti dwar l-Operat ta’ Servizzi tal-Ajru (Emendi, eċċ.) (Ħruġ mill-UE) (S.I. 2018/1392).
 Ir-Regolament (KE) Nru 80/2009 tal-Parlament Ewropew u tal-Kunsill tal-14 ta’ Jannar 2009 dwar Kodiċi ta’ Kondotta għal sistemi ta’ riżervazzjoni kompjuterizzata u li jħassar ir-Regolament tal-Kunsill (KEE) Nru 2299/89, kif miżmum fil-liġi tar-Renju Unit bil-European Union (Withdrawal) Act 2018 u kif emendat bir-Regolamenti tal-2018 dwar is-Sistemi ta’ Riservazzjoni Kompjuterizzata (Emenda) (Ħruġ mill-UE) (S.I. 2018/1080).
 Riżerva Nru 6 – Servizzi tal-komunikazzjoni
 Settur – sottosettur:
 Servizzi ta' komunikazzjoni - servizzi postali u ta' kurrier
 Klassifikazzjoni tal-industrija:
 Parti minn CPC 71235, parti minn 73210, parti minn 751
 Tip ta' riżerva:
 Aċċess għas-suq
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Livell ta’ gvern:
 Ċentrali u Reġjonali (sakemm ma jkunx speċifikat mod ieħor)
 Deskrizzjoni:
 L-organizzazzjoni tat-tqegħid tal-kaxxi tal-ittri fuq l-awtostrada pubblika, il-ħruġ ta’ bolol postali u l-għoti tas-servizz ta’ posta reġistrata użat matul proċeduri ġudizzjarji jew amministrattivi jistgħu jkunu ristretti f’konformità mal-leġiżlazzjoni nazzjonali. Għal aktar ċertezza, l-operaturi postali jistgħu jkunu soġġetti għal obbligi partikolari ta’ servizz universali jew kontribuzzjoni finanzjarja għal fond ta’ kumpens.
 Miżuri:
 L-Att tal-2011 dwar is-Servizzi Postali
 Riżerva Nru 7 - Servizzi tat-trasport u s-servizzi awżiljarji għas-servizzi tat-trasport
 Settur – sottosettur:
 Servizzi tat-trasport - servizzi awżiljarji għat-trasport bl-ilma, servizzi awżiljarji għat-trasport bil-ferrovija, servizzi awżiljarji għat-trasport bit-triq, servizzi awżiljarji għas-servizzi tat-trasport bl-ajru
 Klassifikazzjoni tal-industrija:
 CPC 711, 712, 721, 741, 742, 743, 744, 745, 746, 748, 749
 Tip ta’ riżerva:
 Aċċess għas-suq
 Trattament nazzjonali
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Livell ta’ gvern:
 Ċentrali u Reġjonali (sakemm ma jkunx speċifikat mod ieħor)
 Deskrizzjoni:
 (a)Servizzi awżiljarji għas-servizzi tat-trasport bl-ajru (CPC 746)
 Fir-rigward tal-Liberalizzazzjoni tal-Investiment – Aċċess għas-suq u Kummerċ Transfruntier fis-Servizzi – Aċċess għas-Suq:
 Il-livell ta’ aċċess miftuħ għas-servizzi ta’ groundhandling jiddependi mid-daqs tal-ajruport. L-għadd ta’ fornituri f’kull ajruport jista’ jkun limitat. Għall-“ajruporti kbar”, dan il-limitu ma jistax ikun inqas minn żewġ fornituri.
 Miżuri:
 Ir-Regolamenti tal-1997 dwar l-Ajruporti (Groundhandling) (S.I. 1997/2389)
 (b)Servizzi ta’ appoġġ għall-modalitajiet kollha tat-trasport
 Fir-rigward tal-Liberalizzazzjoni tal-Investiment - Trattament nazzjonali u Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali:
 Is-servizzi doganali, inklużi s-servizzi tal-iżdoganar tal-merkanzija u servizzi marbuta mal-użu tal-faċilitajiet ta’ ħażna temporanja jew imħażen doganali, jistgħu jingħataw biss minn persuni stabbiliti fir-Renju Unit. Biex ma jkun hemm l-ebda dubju, dan jinkludi residenti tar-Renju Unit, il-persuni b’post tan-negozju permanenti fir-Renju Unit jew uffiċċju reġistrat fir-Renju Unit.
 Miżuri:
 L-Att tal-2018 dwar it-Tassazzjoni (Kummerċ Transfruntier); l-Att tal-1979 dwar l-Amministrazzjoni tad-Dwana u tas-Sisa; ir-Regolamenti tal-2019 dwar id-Dwana (Esportazzjoni) (Ħruġ mill-UE); ir-Regolamenti tal-2018 dwar id-Dwana (Dazju tal-Importazzjoni) (Ħruġ mill-UE); ir-Regolamenti tal-2018 dwar id-Dwana (Proċeduri Speċjali u Proċessar Passiv) (Ħruġ mill-UE); ir-Regolamenti 2019/1215 dwar id-Dwana u s-Sisa (Dispożizzjonijiet Mixxellanji u Emendi).
 (c)Servizzi awżiljarji għat-trasport bl-ilma
 Fir-rigward tal-Liberalizzazzjoni tal-Investiment – Aċċess għas-Suq, u Kummerċ Transfruntier fis-Servizzi – Aċċess għas-Suq:
 Għas-servizzi portwarji, il-korp maniġerjali ta’ port, jew l-awtorità kompetenti, jista’ jillimita l-għadd ta’ fornituri ta’ servizzi portwarji għal servizz portwarju partikolari.
 Miżuri:
 Ir-Regolament (UE) 2017/352 tal-15 ta’ Frar 2017 li jistabbilixxi qafas għall-forniment tas-servizzi portwarji u regoli komuni dwar it-trasparenza finanzjarja tal-portijiet, l-Artikolu 6 kif miżmum fil-liġi tar-Renju Unit bil-European Union (Withdrawal) Act 2018 u kif emendat bir-Regolamenti tal-2020 dwar is-Servizzi ta’ Pilotaġġ u Portwarji (Emenda) (Ħruġ mill-UE) (S.I. 2020/671)
 Ir-Regolamenti tal-2019 dwar is-Servizzi Portwarji
 Riżerva Nru 8 – Attivitajiet relatati mal-enerġija
 Settur – sottosettur:
 Attivitajiet relatati mal-enerġija - minjieri u barrieri
 Klassifikazzjoni tal-industrija:
 ISIC Rev. 3.1 11, 8675, 883
 Tip ta’ riżerva:
 Aċċess għas-suq
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Livell ta’ gvern:
 Ċentrali u Reġjonali (sakemm ma jkunx speċifikat mod ieħor)
 Deskrizzjoni:
 Liċenzja hija neċessarja biex jitwettqu attivitajiet ta’ esplorazzjoni u produzzjoni fuq il-Pjattaforma Kontinentali tar-Renju Unit (UK Continental Shelf, UKCS), u biex jiġu pprovduti servizzi li jirrikjedu aċċess dirett għar-riżorsi naturali, jew l-isfruttament tagħhom.
 Din ir-riżerva tapplika għal liċenzji ta’ produzzjoni maħruġa fir-rigward tal-Pjattaforma Kontinentali tar-Renju Unit. Biex tkun Detentur ta’ Liċenzja, kumpanija jrid ikollha post tan-negozju fir-Renju Unit. Dan ifisser:
 (I)preżenza tal-persunal fir-Renju Unit;
 (II)reġistrazzjoni ta’ kumpanija tar-Renju Unit ma’ Companies House; jew
 (III)reġistrazzjoni ta’ fergħa fir-Renju Unit ta’ kumpanija barranija ma’ Companies House.
 Dan ir-rekwiżit jeżisti għal kull kumpanija li tapplika għal liċenzja ġdida u għal kull kumpanija li tfittex li tissieħeb f’liċenzja eżistenti permess ta’ ċessjoni. Japplika għall-liċenzji kollha u għall-intrapriżi kollha, operaturi jew le. Biex tkun parti għal liċenzja li tkopri kamp ta’ produzzjoni, kumpanija trid: (a) tkun reġistrata ma’ Companies House bħala kumpanija tar-Renju Unit; jew (b) twettaq in-negozju tagħha permezz ta' post fiss tan-negozju fir-Renju Unit kif definit fl-Artikolu 148 tal-Att Finanzjarju tal-2003 (li normalment jirrikjedi preżenza tal-persunal) (ISIC Rev. 3.1 11, CPC 883, 8675).
 Miżuri:
 L-Att tal-1998 dwar iż-Żejt Mhux Maħdum
 ANNESS SERVIN-2: MIŻURI FUTURI
 Noti introduttivi
 1.
 L-Iskedi tar-Renju Unit u tal-Unjoni jistabbilixxu, skont l-Artikolu SERVIN.2.7 [Miżuri mhux konformi - Liberalizzazzjoni tal-investiment], l-Artikolu SERVIN.3.6 [Miżuri mhux konformi - Kummerċ transfruntier fis-servizzi] u l-Artikolu SERVIN.5.50 [Miżuri mhux konformi – Servizzi legali], ir-riżervi meħuda mir-Renju Unit u mill-Unjoni fir-rigward ta’ miżuri eżistenti li ma jikkonformawx mal-obbligi imposti minn:
 (a)l-Artikoli SERVIN.2.2 [Aċċess għas-suq – Liberalizzazzjoni tal-investiment] jew SERVIN.3.2 [Aċċess għas-suq– Kummerċ transfruntier fis-servizzi];
 (b)l-Artikolu SERVIN.3.3 [Preżenza lokali – Kummerċ transfruntier fis-servizzi];
 (c)l-Artikoli SERVIN.2.3 [Trattament nazzjonali – Liberalizzazzjoni tal-investiment] jew SERVIN.3.4 [Trattament nazzjonali - Kummerċ transfruntier fis-servizzi];
 (d)l-Artikoli SERVIN. 2.4 [Trattament tan-nazzjon l-aktar iffavorit – Liberalizzazzjoni tal-investiment], jew SERVIN.3.5 [Trattament tan-nazzjon l-aktar iffavorit - Kummerċ transfruntier fis-servizzi];
 (e)l-Artikolu SERVIN.2.5 [Maniġment superjuri u bordijiet tad-diretturi];
 (f)l-Artikolu SERVIN.2.6 [Rekwiżiti ta’ prestazzjoni]; jew
 (g)l-Artikolu SERVIN.5.49 [Obbligi – Servizzi legali].
 2.
 Ir-riżervi ta’ Parti huma mingħajr preġudizzju għad-drittijiet u l-obbligi tal-Partijiet skont il-GATS.
 3.
 Kull riżerva tistabbilixxi l-elementi li ġejjin:
 (a)"settur" tirreferi għas-settur ġenerali li fih issir ir-riżerva;
 (b)"sottosettur" tirreferi għas-settur speċifiku li fih issir ir-riżerva;
 (c)“klassifikazzjoni tal-industrija” tirreferi, fejn applikabbli, għall-attività koperta bir-riżerva skont is-CPC, ISIC rev 3.1, jew kif deskritt espressament mod ieħor f’riżerva ta’ Parti;
 (d)"tip ta' riżerva" tispeċifika l-obbligu msemmi fil-paragrafu 1 li għalih tittieħed riżerva;
 (e)"deskrizzjoni" tistipula l-ambitu tas-settur, is-sottosettur jew l-attivitajiet koperti mir-riżerva; u
 (f)“miżuri eżistenti” tidentifika, għall-finijiet ta’ trasparenza, il-miżuri eżistenti li japplikaw għas-settur, is-sottosettur jew l-attivitajiet koperti mir-riżerva.
 4.
 Fl-interpretazzjoni ta’ riżerva, għandhom jiġu kkunsidrati l-elementi kollha tar-riżerva. L-element tad-"deskrizzjoni" għandu jirbaħ fuq l-elementi l-oħra kollha.
 5.
 Għall-finijiet tal-Iskedi tar-Renju Unit u tal-Unjoni Ewropea:
 (a) “ISIC Rev 3.1” tfisser l-Istandard Internazzjonali ta’ Klassifikazzjoni Industrijali tal-Attivitajiet Ekonomiċi Kollha kif stipulat fl-Uffiċċju tal-Istatistika tan-Nazzjonijiet Uniti, id-Dokumenti dwar l-Istatistika, Serje M, Nru 4, ISIC REV 3.1, 2002;
 (B) “CPC” tfisser il-Klassifikazzjoni Proviżorja Ċentrali tal-Prodotti (Statistical Papers Series M No. 77, Department of International Economic and Social Affairs, Statistical Office of the United Nations, New York, 1991).
 6.
 Għall-finijiet tal-Iskedi tar-Renju Unit u tal-Unjoni, riżerva biex rekwiżit ikollu preżenza lokali fit-territorju tal-Unjoni jew tar-Renju Unit tittieħed fid-dawl tal-Artikolu SERVIN 3.3 [Preżenza Lokali], u mhux fid-dawl tal-Artikolu SERVIN 3.2 [Aċċess għas-Suq] jew SERVIN 3.4 [Trattament nazzjonali]. Barra minn hekk, dan ir-rekwiżit ma jitqiesx bħala riżerva fid-dawl tal-Artikolu SERVIN 2.3 [Trattament nazzjonali].
 7.
 Riżerva li ttieħed fil-livell tal-Unjoni tapplika għal miżura tal-Unjoni, għal miżura ta' Stat Membru fil-livell ċentrali jew għal miżura ta' gvern fi Stat Membru, sakemm ir-riżerva ma tkunx teskludi Stat Membru. Riżerva li tittieħed minn Stat Membru tapplika għal miżura ta’ gvern fil-livell ċentrali, reġjonali jew lokali f’dak l-Istat Membru. Għall-finijiet tar-riżervi tal-Belġju, il-livell ċentrali tal-gvern ikopri l-gvern federali u l-gvernijiet tar-reġjuni u l-komunitajiet billi kull wieħed minnhom għandu setgħat leġiżlattivi ekwipollenti. Għall-finijiet tar-riżervi tal-Unjoni u tal-Istati Membri tagħha, il-livell reġjonali tal-gvern fil-Finlandja jfisser il-Gżejjer Åland. Riżerva li tittieħed fil-livell tar-Renju Unit tapplika għal miżura tal-gvern ċentrali, gvern reġjonali jew gvern lokali.
 8.
 Il-lista ta’ riżervi ta’ hawn taħt ma tinkludix miżuri marbuta mar-rekwiżiti u l-proċeduri tal-kwalifikazzjoni, standards tekniċi u rekwiżiti u proċeduri ta’ liċenzjar fejn dawn ma jikkostitwux limitazzjoni fis-sens tal-Artikolu SERVIN.2.2 [Aċċess għas-Suq – Liberalizzazzjoni tal-investiment], l-Artikolu SERVIN.2.3 [Trattament nazzjonali– Liberalizzazzjoni tal-investiment], l-Artikolu SERVIN.3.2 [Aċċess għas-Suq – Kummerċ transfruntier fis-servizzi], l-Artikolu SERVIN.3.3 [Preżenza lokali– Kummerċ transfruntier fis-servizzi], l-Artikolu SERVIN.3.4 [Trattament nazzjonali– Kummerċ transfruntier fis-servizzi] jew l-Artikolu SERVIN 5.49 [Obbligi– Servizzi legali]. Dawn il-miżuri jistgħu jinkludu, b’mod partikolari, il-ħtieġa li tinkiseb liċenzja, li jiġu ssodisfati l-obbligi ta’ servizz universali, li wieħed ikollu kwalifiki rikonoxxuti f’setturi regolati, li jgħaddi minn eżamijiet speċifiċi, inklużi eżamijiet tal-lingwa, li jissodisfa rekwiżit ta’ sħubija fi professjoni partikolari, bħal sħubija f’organizzazzjoni professjonali, li jkollu aġent lokali għas-servizz, jew li jżomm indirizz lokali, jew kwalunkwe rekwiżit mhux diskriminatorju ieħor li ċerti attivitajiet ma jistgħux jitwettqu f’żoni protetti. Filwaqt li mhumiex elenkati, tali miżuri jibqgħu japplikaw.
 9.
 Għal aktar ċertezza, għall-Unjoni Ewropea, l-obbligu li jingħata trattament nazzjonali ma jinvolvix ir-rekwiżit li t-trattament mogħti fi Stat Membru jiġi estiż għall-persuni fiżiċi jew ġuridiċi tar-Renju Unit, skont it-Trattat dwar il-Funzjonament tal-Unjoni Ewropea, jew kwalunkwe miżura adottata skont dak it-Trattat, inkluża l-implimentazzjoni tagħhom fl-Istati Membri, lil:
 (i) persuni fiżiċi jew residenti ta’ Stat Membru ieħor; jew
 (ii) persuni ġuridiċi kostitwiti jew organizzati skont il-liġi ta’ Stat Membru ieħor jew tal-Unjoni u li jkollhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom fl-Unjoni.
 10.
 It-trattament mogħti lil persuni ġuridiċi stabbiliti minn investituri ta’ Parti f’konformità mal-liġi ta’ Parti oħra (inkluż, fil-każ tal-Unjoni, il-liġi ta’ Stat Membru) u li jkollhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom f’dik il-Parti l-oħra, huwa mingħajr preġudizzju għal kwalunkwe kundizzjoni jew obbligu, b’mod konsistenti mal-Kapitolu 2 [Liberalizzazzjoni tal-investiment] tat-Titolu II [Servizzi u Investiment], tal-Ewwel Intestatura [Kummerċ] tat-Tieni Parti [Kummerċ, trasport u sajd], li setgħu ġew imposti fuq dik il-persuna ġuridika meta kienet stabbilita f’dik il-Parti l-oħra, u li għandhom ikomplu japplikaw.
 11.
 L-iskedi japplikaw biss għat-territorji tar-Renju Unit u tal-Unjoni Ewropea f’konformità mal-Artikolu FINPROV.1 [Kamp ta’ Applikazzjoni Territorjali] u l-Artikolu OTH.9.2 [Kamp ta’ Applikazzjoni Ġeografiku] huma rilevanti biss fil-kuntest tar-relazzjonijiet kummerċjali bejn l-Unjoni u l-Istati Membri tagħha mar-Renju Unit. Huma ma jaffettwawx id-drittijiet u l-obbligi tal-Istati Membri skont id-dritt tal-Unjoni.
 12.
 Għal aktar ċertezza, il-miżuri mhux diskriminatorji ma jikkostitwux limitazzjoni tal-aċċess għas-suq fis-sens tal-Artikoli SERVIN. 2.2 [Aċċess għas-suq – Liberalizzazzjoni tal-investiment], jew SERVIN.3.2 [Aċċess għas-suq – Kummerċ transfruntier fis-servizzi] jew l-Artikolu SERVIN.5.49 [Obbligi – Servizzi legali] għal kwalunkwe miżura:
 (a)li tirrikjedi s-separazzjoni tas-sjieda tal-infrastruttura mis-sjieda tal-prodotti jew tas-servizzi fornuti permezz ta’ dik l-infrastruttura sabiex tkun żgurata l-kompetizzjoni ġusta, pereżempju fl-oqsma tal-enerġija, tat-trasport u tat-telekomunikazzjoni;
 (b)li tirrestrinġi l-konċentrazzjoni tas-sjieda sabiex tkun żgurata l-kompetizzjoni ġusta;
 (c)li tfittex li tiżgura l-konservazzjoni u l-protezzjoni tar-riżorsi naturali u l-ambjent, inkluża limitazzjoni fuq id-disponibbiltà, l-għadd u l-kamp ta’ applikazzjoni tal-konċessjonijiet mogħtija, u l-impożizzjoni ta’ moratorju jew projbizzjoni;
 (d)li tillimita l-għadd ta’ awtorizzazzjonijiet mogħtija minħabba limitazzjonijiet tekniċi jew fiżiċi, pereżempju l-ispettri u l-frekwenzi tat-telekomunikazzjoni; jew
 (e)li tirrikjedi li ċertu perċentwal tal-azzjonisti, sidien, sħab, jew diretturi ta’ intrapriża jkunu kkwalifikati jew jipprattikaw ċerta professjoni bħal avukati jew kontabilisti.
 13.
 Fir-rigward tas-servizzi finanzjarji: Bil-maqlub ta’ sussidjarji barranin, fergħat stabbiliti direttament fi Stat Membru minn istituzzjoni finanzjarja mhux tal-Unjoni Ewropea mhumiex, b’ċerti eċċezzjonijiet limitati, soġġetti għal regolamenti ta’ prudenza armonizzati fil-livell tal-Unjoni Ewropea li jippermettu tali sussidjarji sabiex jibbenefikaw minn faċilitajiet imsaħħa sabiex joħolqu stabbilimenti ġodda u sabiex jipprovdu servizzi transfruntieri madwar l-Unjoni kollha. Għaldaqstant, tali fergħat jirċievu awtorizzazzjoni sabiex joperaw fit-territorju ta’ Stat Membru bl-istess kundizzjonijiet li japplikaw għall-istituzzjonijiet finanzjarji domestiċi ta’ dak l-Istat Membru, u jistgħu jkunu meħtieġa jissodisfaw għadd ta’ kundizzjonijiet prudenzjali speċifiċi bħal, fil-każ ta’ servizzi bankarji jew ta’ titoli, kapitalizzazzjoni separata u rekwiżiti oħra ta’ solvenza, u rekwiżiti ta’ rapportar u pubblikazzjoni tal-kontijiet, jew fil-każ tal-assigurazzjoni, rekwiżiti speċifiċi ta’ garanzija u ta’ depożiti, kapitalizzazzjoni separata, u l-lokalizzazzjoni fl-Istat Membru konċernat tal-assi li jirrappreżentaw ir-riżervi tekniċi u mill-inqas terz tal-marġini tas-solvenza.
 L-abbrevjazzjonijiet li ġejjin qed jintużaw fil-lista ta’ riżervi hawn taħt:
 UK Ir-Renju Unit
 UE L-Unjoni Ewropea, inklużi l-Istati Membri kollha tagħha
 AT L-Awstrija
 BE Il-Belġju
 BG Il-Bulgarija
 CY Ċipru
 CZ Ir-Repubblika Ċeka
 DE Il-Ġermanja
 DK Id-Danimarka
 EE L-Estonja
 EL Il-Greċja
 ES Spanja
 FI Il-Finlandja
 FR Franza
 HR Il-Kroazja
 HU L-Ungerija
 IE l-Irlanda
 IT L-Italja
 LT Il-Litwanja
 LU Il-Lussemburgu
 LV Il-Latvja
 MT Malta
 NL In-Netherlands
 PL Il-Polonja
 PT Il-Portugall
 RO Ir-Rumanija
 SE L-Iżvezja
 SI Is-Slovenja
 SK Ir-Repubblika Slovakka
 Skeda tal-Unjoni
 Riżerva Nru 1 - Is-setturi kollha
 Riżerva Nru 2 - Servizzi professjonali – minbarra servizzi relatati mas-saħħa
 Riżerva Nru 3 - Servizzi professjonali – relatati mas-saħħa u l-bejgħ tal-farmaċewtiċi
 Riżerva Nru 4 - Servizzi tan-Negozju – Servizzi tar-riċerka u l-iżvilupp
 Riżerva Nru 5 - Servizzi tan-Negozju – servizzi tal-proprjetà immobbli
 Riżerva Nru 6 - Servizzi tan-Negozju – Servizzi tal-kiri jew il-lokazzjoni
 Riżerva Nru 7 - Servizzi tan-Negozju - Servizzi ta’ aġenzija tal-ġbir u servizzi ta’ rapportar tal-kreditu
 Riżerva Nru 8 - Servizzi tan-Negozju – Servizzi ta’ kollokament
 Riżerva Nru 9 - Servizzi tan-Negozju – Servizzi tas-sigurtà u l-investigazzjoni
 Riżerva Nru 10 - Servizzi tan-Negozju – Servizzi tan-negozju oħra
 Riżerva Nru 11 - Telekomunikazzjoni
 Riżerva Nru 12 – Kostruzzjoni
 Riżerva Nru 13 - Servizzi ta’ distribuzzjoni
 Riżerva Nru 14 - Servizzi edukattivi
 Riżerva Nru 15 - Servizzi ambjentali
 Riżerva Nru 16 – Servizzi Finanzjarji
 Riżerva Nru 17 - Servizzi sanitarji u servizzi soċjali
 Riżerva Nru 18 - Servizzi turistiċi u servizzi relatati mal-ivvjaġġar
 Riżerva Nru 19 - Servizzi rekreattivi, kulturali u sportivi
 Riżerva Nru 20 - Servizzi tat-trasport u servizzi ta’ trasport awżiljari
 Riżerva Nru 21 - Agrikultura, sajd u ilma
 Riżerva Nru 22 - Attivitajiet relatati mal-enerġija
 Riżerva Nru 23 - Servizzi oħra mhux inklużi x’imkien ieħor
 Riżerva Nru 1 - Is-setturi kollha
 Settur:
 Is-setturi kollha
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Obbligi għas-Servizzi Legali
 Kapitolu / Taqsima:
 Liberalizzazzjoni tal-investimenti, Kummerċ transfruntier fis-servizzi u Qafas Regolatorju għas-Servizzi Legali
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Stabbiliment
 Fir-rigward tal-Liberalizzazzjoni tal-investiment – Aċċess għas-suq:
 L-UE: Is-servizzi meqjusa bħala utilitajiet pubbliċi f’livell nazzjonali jew lokali jistgħu jkunu soġġetti għal monopolji pubbliċi jew għal drittijiet esklussivi mogħtija lil operaturi privati.
 L-utilitajiet pubbliċi jeżistu f’setturi bħal servizzi relatati ma’ konsulenza xjentifika u teknika, servizzi ta’ riċerka u żvilupp (RuŻ) dwar xjenzi soċjali u umanistiċi, servizzi ta’ ttestjar u ta’ analiżi tekniċi, servizzi ambjentali, servizzi tas-saħħa, servizzi tat-trasport u servizzi awżiljarji għall-modi kollha tat-trasport. Id-drittijiet esklussivi fuq tali servizzi spiss jingħataw lil operaturi privati, pereżempju operaturi b’konċessjonijiet mill-awtoritajiet pubbliċi, soġġetti għal obbligi ta’ servizz speċifiċi. Minħabba li s-servizzi ta’ utilità pubblika spiss jeżistu wkoll fuq livell sottoċentrali, l-iskedar speċifiku għas-settur li jkun dettaljat u eżawrjenti mhuwiex prattiku. Din ir-riżerva ma tapplikax għal servizzi tat-telekomunikazzjoni u tal-kompjuter u servizzi relatati.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali; Kummerċ transfruntier fis-servizzi – Aċċess għas-suq u Qafas Regolatorju għas-Servizzi Legali – Obbligi:
 Fil-FI: Ir-restrizzjonijiet dwar id-dritt għal persuna fiżiċi, li ma jgawdux minn ċittadinanza reġjonali f’Åland, u għal persuni ġuridiċi, sabiex jiksbu jew ikollhom proprjetà immobbli fil-Gżejjer Åland mingħajr ma jiksbu permess mill-awtorità kompetenti tal-Gżejjer Åland. Ir-restrizzjonijiet dwar id-dritt ta’ stabbiliment u d-dritt li jwettqu attivitajiet ekonomiċi minn persuna fiżiċi, li ma jgawdux minn ċittadinanza reġjonali f’Åland, jew minn kwalunkwe impriża, mingħajr ma jiksbu permess mill-awtoritajiet kompetenti tal-Gżejjer Åland.
 Miżuri eżistenti:
 FI: Ahvenanmaan maanhankintalaki (l-Att dwar l-akkwist tal-art f’Åland) (3/1975), s. 2; Ahvenanmaan itsehallintolaki (l-Att dwar l-Awtonomija ta’ Åland) (1144/1991), s. 11.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi; Qafas Regolatorju għas-Servizzi Legali – Obbligi:
 Fi FR: Skont l-Artikoli L151-1 u 151-1 et seq tal-kodiċi finanzjarju u monetarju, l-investimenti barranin fi Franza fis-setturi elenkati fl-Artikolu R151-3 tal-kodiċi finanzjarju u monetarju huma soġġetti għal approvazzjoni minn qabel mill-Ministeru għall-Ekonomija.
 Miżuri eżistenti:
 FR: Kif stabbilit fit-taqsima tad-Deskrizzjoni kif indikat aktar ’il fuq.
 Fir-rigward tal-Liberalizzazzjoni tal-investiment – Trattament nazzjonali, Maniġment superjuri u bordijiet tad-diretturi:
 Fi FR: Il-limitazzjoni tal-parteċipazzjoni barranija f’kumpaniji li għadhom kemm ġew privatizzati għal ammont varjabbli tal-valur tal-ekwità tal-kumpanija offrut lill-pubbliku, li jiġi determinat mill-Gvern ta’ Franza każ b’każ. Għall-istabbiliment ta’ ċerti attivitajiet kummerċjali, industrijali jew artiġjanali, hija meħtieġa awtorizzazzjoni speċifika jekk id-direttur maniġerjali ma għandux permess ta’ residenza permanenti.
 Fir-rigward tal-Liberalizzazzjoni tal-investiment –Aċċess għas-suq u Qafas Regolatorju għas-Servizzi Legali – Obbligi:
 Fl-HU: L-istabbiliment għandu jieħu l-forma ta’ kumpanija b’responsabbiltà limitata, kumpanija b’ishma konġunti jew uffiċċju rappreżentattiv. Dħul inizjali bħala fergħa mhuwiex permess bl-eċċezzjoni ta' servizzi finanzjarji.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-BG: Ċerti attivitajiet ekonomiċi relatati mal-isfruttar jew l-użu ta’ proprjetà pubblika jew tal-Istat huma soġġetti għal konċessjonijiet mogħtija skont id-dispożizzjonijiet tal-Att dwar il-Konċessjonijiet.
 Fil-korporazzjonijiet kummerċjali li fihom l-Istat jew muniċipalità jkollha sehem fil-kapital li jeċċedi l-50 fil-mija, kwalunkwe tranżazzjoni għal disponiment ta’ assi fissi tal-korporazzjoni, biex tikkonkludi kwalunkwe kuntratt għal akkwist ta’ parteċipazzjoni ta’ interess, lokazzjoni, attività konġunta, kreditu, garanzija ta’ riċevibbli, kif ukoll biex il-korporazzjoni twettaq kwalunkwe obbligu li jirriżulta minn kambjali, hija soġġetta għal awtorizzazzjoni jew permess mill-Aġenzija għall-Privatizzazzjoni jew minn korpi oħra tal-istat jew reġjonali, skont liema minnhom tkun l-awtorità kompetenti. Din ir-riżerva ma tapplikax għal estrazzjoni u xogħol fil-barrieri, li huma soġġetti għal riżerva separata fl-iskeda tal-Unjoni Ewropea fl-ANNESS SERVIN-1.
 Fl-IT: Il-Gvern jista’ jeżerċita’ ċerti setgħat speċjali f’intrapriżi li joperaw fl-oqsma tad-difiża u s-sigurtà nazzjonali, u f’ċerti attivitajiet ta’ importanza strateġika fl-oqsma tal-enerġija, it-trasport u l-komunikazzjonijiet. Dan jirrigwarda l-persuni ġuridiċi kollha li jwettqu attivitajiet li huma meqjusa ta’ importanza strateġika fl-oqsma tad-difiża u tas-sigurtà nazzjonali, mhux biss għall-kumpaniji privatizzati.
 Jekk ikun hemm theddida ta’ dannu serju għall-interessi essenzjali tad-difiża u tas-sigurtà nazzjonali, il-Gvern għandu s-segwenti setgħat speċjali li:
 (a) jimponi kundizzjonijiet speċifiċi fix-xiri tal-ishma;
 (b) jagħmel veto għall-adozzjoni ta’ riżoluzzjonijiet relatati ma’ operazzjonijiet speċjali bħal trasferimenti, fużjonijiet, qsim u tibdiliet fl-attività; jew
 (c) jiċħad l-akkwist tal-ishma, fejn ix-xerrej jipprova jżomm livell ta’ parteċipazzjoni fil-kapital li x'aktarx jippreġudika l-interessi tad-difiża u s-sikurezza nazzjonali.
 Kull riżoluzzjoni, att jew tranżazzjoni (bħal trasferimenti, funzjonijiet, qsim, tibdil fl-attività jew terminazzjoni) relatata ma’ assi strateġiċi fl-oqsma tal-enerġija, it-trasport u l-komunikazzjonijiet għandha tiġi nnotifikata mill-kumpanija kkonċernata lill-uffiċċju tal-Prim Ministru. B’mod partikolari, l-akkwist minn kwalunkwe persuna fiżika jew ġuridika barra l-Unjoni Ewropea li jagħtu lil din il-persuna kontroll fuq il-kumpanija għandha tiġi nnotifikata.
 Il-Prim Ministru jista’ jeżerċita’ s-segwenti setgħat speċjali li:
 (a) jagħmel veto għal kwalunkwe riżoluzzjoni, att u tranżazzjoni li tikkostitwixxi theddida eċċezzjonali ta’ dannu serju lill-interess pubbliku fis-sigurtà u l-operat tan-networks u fornimenti;
 (b) jimponi kundizzjonijiet speċifiċi sabiex jiġi ggarantit l-interess pubbliku; jew
 (c) jiċħad akkwist f’każijiet eċċezzjonali ta’ riskju għall-interessi essenzjali tal-Istat.
 Il-kriterji li fuqhom tiġi evalwata t-theddida reali jew eċċezzjonali u l-kundizzjonijiet u l-proċeduri għall-eżerċizzju tas-setgħat speċjali huma stabbiliti fil-liġi.
 Miżuri eżistenti:
 IT: Il-Liġi 56/2012 dwar is-setgħat speċjali f’kumpaniji li joperaw fil-qasam tad-difiża u s-sigurtà nazzjonali, l-enerġija, it-trasport u l-komunikazzjonijiet; u
 d-Digriet tal-Prim Ministru DPCM 253 tat-30.11.2012 li jiddefinixxi l-attivitajiet ta’ importanza strateġika fil-qasam tad-difiża u s-sigurtà nazzjonali.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Trattament tan-nazzjon l-aktar iffavorit, Rekwiżiti ta’ prestazzjoni, Maniġment superjuri u bordijiet tad-diretturi:
 Fil-LT: Intrapriżi, setturi u faċilitajiet ta’ importanza strateġika għas-sigurtà nazzjonali.
 Miżuri eżistenti:
 LT: Il-Liġi dwar il-Protezzjoni ta’ Oġġetti ta’ Importanza għall-iżgurar tas-Sigurtà Nazzjonali tar-Repubblika tal-Litwanja tal-10 ta’ Ottubru 2002 Nru IX-1132 (kif emendata l-aħħar fit-12 ta’ Jannar 2018 Nru XIII-992).
 Fir-rigward tal-Liberalizzazzjoni tal-investiment – Trattament nazzjonali u Maniġment superjuri u bordijiet tad-diretturi:
 Fl-SE: Rekwiżiti diskriminatorji għal fundaturi, maniġment superjuri u bordijiet tad-diretturi meta forom ġodda ta' assoċjazzjoni legali huma inkorporati fil-liġi Żvediża.
 (b)
 Akkwist ta’ proprjetà immobbli
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi:
 Fl-HU: L-akkwist ta’ proprjetajiet tal-Istat.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fl-HU: L-akkwist ta’ raba’ li jinħadem minn persuni ġuridiċi barranin u minn persuni fiżiċi mhux residenti.
 Miżuri eżistenti:
 HU: L-Att CXXII tal-2013 dwar iċ-ċirkolazzjoni ta’ art agrikola u forestali (Kapitolu II
 (il-paragrafi 6-36) u Kapitolu IV (il-aragrafi 38-59)); u
 L-Att CCXII tal-2013 dwar il-miżuri ta’ tranżizzjoni u ċerti dispożizzjonijiet relatati mal-Att CXXII tal-2013 dwar iċ-ċirkolazzjoni ta’ art agrikola u forestali (Kapitolu IV (ilparagrafi 8-20)).
 Fil-LV: L-akkwist ta’ art rurali minn ċittadini tar-Renju Unit jew ta’ pajjiż terz.
 Miżuri eżistenti:
 LV: Il-Liġi dwar il-privatizzazzjoni tal-art f'żoni rurali, ss. 28, 29, 30.
 Fis-SK: Il-kumpaniji barranin jew il-persuni fiżiċi ma jistgħux jakkwistaw art agrikola jew forestali barra mill-fruntiera taż-żona mibnija ta’ muniċipalità u xi art oħra (pereżempju riżorsi naturali, għadajjar, xmajjar, toroq pubbliċi, eċċ.).
 Miżuri eżistenti:
 SK: L-Att Nru 44/1988 dwar il-protezzjoni u l-isfruttament tar-riżorsi naturali;
 l-Att Nru 229/1991 dwar ir-regolament tas-sjieda tal-art u proprjetà agrikola oħra;
 l-Att Nru 460/1992 il-Kostituzzjoni tar-Repubblika Slovakka;
 l-Att Nru 180/1995 dwar xi miżuri għal arranġamenti tas-sjieda tal-art;
 l-Att Nru 202/1995 dwar il-Munita Barranija;
 l-Att Nru 503/2003 dwar ir-restituzzjoni tas-sjieda tal-art;
 l-Att Nru 326/2005 dwar il-Foresti; u
 l-Att Nru 140/2014 dwar l-akkwist tas-sjieda tal-art agrikola.
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Preżenza lokali:
 Fil-BG: Persuni fiżiċi u ġuridiċi barranin ma jistgħux jakkwistaw art. Il-persuni ġuridiċi Bulgari b’parteċipazzjoni barranija ma jistgħux jakkwistaw art agrikola. Il-persuni ġuridiċi barranin u l-persuni fiżiċi barranin b’residenza permanenti barra mill-pajjiż jistgħu jakkwistaw drittijiet ta’ proprjetà immobbli (id-dritt tal-użu, id-dritt li jibnu, id-dritt li jibnu superstruttura u servitù). Il-persuni fiżiċi barranin b’residenza permanenti barra mill-pajjiż, il-persuni ġuridiċi barranin fejn il-parteċipazzjoni barranija tiżgura maġġoranza fl-adozzjoni tad-deċiżjonijiet jew fiċ-ċaħda tal-adozzjoni tad-deċiżjonijiet, jistgħu jakkwistaw id-drittijiet ta’ proprjetà immobbli f’żoni ġeografiċi speċifiċi magħżula mill-Kunsill tal-Ministri, soġġetti għal permess.
 BG: Il-Kostituzzjoni tar-Repubblika tal-Bulgarija, l-Artikolu 22; il-Liġi dwar is-Sjieda u l-Użu tal-Art Agrikola, l-Artikolu 3; u l-Liġi dwar il-Foresti, l-Artikolu 10.
 Fl-EE: Il-persuni fiżiċi jew ġuridiċi barranin li mhumiex miż-ŻEE jew membri tal-Organizzazzjoni għall-Kooperazzjoni u l-Iżvilupp Ekonomiċi jistgħu jakkwistaw assi immobbli li jkun fihom art agrikola u/jew forestali biss bl-awtorizzazzjoni tal-gvernatur tal-kontea u tal-kunsill muniċipali, u jridu juru, kif stabbilit mil-liġi, li l-assi immobbli se jintużaw bi skop u b’mod effiċjenti u sostenibbli, skont l-għan maħsub tagħhom.
 Miżuri eżistenti:
 EE: Kinnisasja omandamise kitsendamise seadus (l-Att dwar ir-Restrizzjonijiet fuq l-Akkwist ta’ Proprjetà Immobbli) il-Kapitoli 2 u 3.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi - Aċċess għas-suq, Trattament nazzjonali:
 Fil-LT: Kwalunkwe miżura li hija konsistenti mal-impenji meħuda mill-Unjoni Ewropea u li huma applikabbli fil-Litwanja fil-GATS fir-rigward tal-akkwist tal-art. Il-proċedura, it-termini u l-kundizzjonijiet għall-akkwist ta’ art kif ukoll ir-restrizzjonijiet għandhom ikunu stabbiliti mid-Dritt Kostituzzjonali, il-Liġi dwar l-Art u l-Liġi dwar l-Akkwist ta’ Art Agrikola.
 Madankollu, il-gvernijiet lokali (muniċipalitajiet) u entitajiet nazzjonali oħra tal-Membri tal-Organizzazzjoni għall-Kooperazzjoni u l-Iżvilupp Ekonomiċi u l-Organizzazzjoni tat-Trattat tal-Atlantiku tat-Tramuntana li jwettqu attivitajiet ekonomiċi fil-Litwanja, li huma speċifikati mid-dritt kostituzzjonali f’konformità mal-kriterji tal-Unjoni Ewropea u ta’ integrazzjoni oħra li l-Litwanja tkun approvat, huma permessi jakkwistaw artijiet mhux agrikoli meħtieġa għal kostruzzjoni u l-operat ta’ bini u faċilitajiet neċessarji għall-attivitajiet diretti tagħhom.
 Miżuri eżistenti:
 LT: Il-Kostituzzjoni tar-Repubblika tal-Litwanja;
 id-Dritt Kostituzzjonali tar-Repubblika tal-Litwanja dwar l-Implementazzjoni tal-Paragrafu 3 tal-Artikolu 47 tal-Kostituzzjoni tar-Repubblika tal-Litwanja tal-20 ta’ Ġunju 1996, Nru I-1392 kif emendat l-aħħar fl-20 ta’ Marzu 2003, Nru IX-1381;
 il-Liġi dwar l-art, tas-27 ta’ Jannar 2004, Nru IX-1983; u
 il-Liġi dwar l-Akkwist ta’ Art Agrikola tal-24 ta’ April 2014, Nru XII-854.
 (c)
 Rikonoxximent
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali:
 Fl-UE: Id-direttivi tal-Unjoni Ewropea dwar ir-rikonoxximent reċiproku ta’ diplomi u kwalifiki professjonali oħra japplikaw biss għaċ-ċittadini tal-Unjoni. Id-dritt li wieħed jipprattika servizz professjonali regolat fi Stat Membru ma jiggarantix dritt awtomatiku li dan ikun jista’ jagħmel l-istess fi Stat Membru ieħor.
 (d)
 Trattament tan-Nazzjon l-Aktar Iffavorit
 Fir-rigward tal-Liberalizzazzjoni tal-investiment – Trattament tan-nazzjon l-aktar iffavorit u Kummerċ transfruntier fis-servizzi – Trattament tan-nazzjon l-aktar iffavorit u Qafas Regolatorju għas-Servizzi Legali – Obbligi:
 L-UE: Tadotta trattament differenzjali lil pajjiż terz skont kwalunkwe trattat ta’ investiment internazzjonali jew ftehim ta’ kummerċ ieħor fis-seħħ jew iffirmat qabel id-data ta’ dħul fis-seħħ ta’ dan il-Ftehim.
 L-UE: Tadotta trattament differenzjali lil pajjiż terz skont kwalunkwe ftehim bilaterali jew multilaterali eżistenti jew futur li:
 (I)joħloq suq intern għas-servizzi u l-investiment;
 (II)jagħti d-dritt ta’ stabiliment; jew
 (III)jeħtieġ l-approssimazzjoni tal-leġiżlazzjoni f’settur ekonomiku wieħed jew aktar.
 Suq intern għas-servizzi u l-investiment ifisser żona mingħajr fruntieri interni li fiha l-moviment ħieles tal-persuni, servizzi u kapital ikun żgurat.
 Id-dritt ta’ stabbiliment sostanzjalment ifisser obbligu li jitneħħew l-ostakli kollha għall-istabbiliment bejn il-partijiet tal-ftehim bilaterali jew multilaterali sad-dħul fis-seħħ ta’ dak il-ftehim. Id-dritt ta’ stabbiliment għandu jinkludi d-dritt tal-partijiet tal-ftehim bilaterali jew multilaterali li jistabbilixxu u joperaw l-impriżi bl-istess kundizzjonijiet previsti għaċ-ċittadini skont il-liġi tal-Parti fejn tali stabbiliment iseħħ.
 L-approssimizzazzjoni tal-leġiżlazzjoni tfisser:
 (I)l-allinjament tal-leġiżlazzjoni ta’ waħda mill-partijiet jew aktar tal-ftehim bilaterali jew multilaterali mal-leġiżlazzjoni tal-parti jew il-partijiet l-oħra ta’ dak il-ftehim; jew
 (II)l-inkorporazzjoni ta’ leġiżlazzjoni komuni fil-liġi tal-partijiet tal-ftehim bilaterali jew multilaterali.
 It-tali allinjament jew inkorporazzjoni għandha sseħħ, u għandha tkun meqjusa li sseħħ, biss fil-mument li fih din tkun iddaħħlet fil-liġi tal-parti jew tal-partijiet tal-ftehim bilaterali jew multilaterali.
 Miżuri eżistenti:
 UE: Ftehim dwar iż-Żona Ekonomika Ewropea;
 Ftehimiet ta’ Stabbilizzazzjoni;
 Ftehimiet bilaterali bejn l-UE u l-Konfederazzjoni Żvizzera; u
 Ftehimiet ta’ Kummerċ Ħieles Approfonditi u Komprensivi.
 L-UE: Tadotta trattament differenzjali dwar id-dritt ta’ stabiliment liċ-ċittadini jew lill-impriżi permezz ta’ ftehimiet bilaterali eżistenti jew futuri bejn l-Istati Membri segwenti: BE, DE, DK, EL, ES, FR, IE, IT, LU, NL, PT u kwalunkwe wieħed mill-pajjiżi jew mill-prinċipalitajiet segwenti: Andorra, Monaco, San Marino u l-Istat tal-Belt tal-Vatikan.
 DK, FI, SE: Il-miżuri meħuda mid-Danimarka, l-Iżvezja u l-Finlandja għandhom l-għan li jippromwovu l-kooperazzjoni Nordika, bħal:
 (a) l-appoġġ finanzjarju għal proġetti ta’ riċerka u żvilupp (RuŻ) (il-Fond Industrijali Nordiku);
 (b) il-finanzjament ta’ studji ta’ flessibbiltà għal proġetti internazzjonali (il-Fond Nordiku għall-Esportazzjonijiet tal-Proġetti); u
 (c) l-għajnuna finanzjarja lil kumpaniji li jużaw teknoloġija ambjentali (il-Korporazzjoni Nordika għall-Finanzjament Ambjentali). L-għan tal-Korporazzjoni Nordika għall-Finanzjament Ambjentali (NEFCO, Nordic Environment Finance Corporation) huwa li tippromwovi investimenti ta’ interess ambjentali Nordiku, b’enfasi fuq l-Ewropa tal-Lvant.
 Din ir-riżerva hija mingħajr preġudizzju għall-esklużjoni ta’ akkwist minn Parti jew ta’ sussidji il-paragrafi 6 u 7 tal-Artikolu SERVIN.1.1 [Objettiv u kamp ta’ applikazzjoni].
 Fil-PL: Il-kundizzjonijiet preferenzjali għal stabbiliment jew il-forniment transfruntiera ta’ servizzi, li jistgħu jinkludu l-eliminazzjoni jew l-emenda ta’ ċerti restrizzjonijiet inklużi fil-lista ta’ riżervi applikabbli fil-Polonja, jistgħu jiġu estiżi permezz ta’ trattati ta’ kummerċ u ta’ navigazzjoni.
 Fil-PT: Eżenzjoni mir-rekwiżiti taċ-ċittadinanza għall-eżerċizzju ta’ ċerti attivitajiet u professjonijiet minn persuni fiżiċi li jipprovdu servizzi għal pajjiżi li fihom il-Portugiż huwa l-lingwa uffiċjali (l-Angola, il-Brażil, Cabo Verde, il-Guinea-Bissau, il-Mozambique, São Tomé u Principe, u Timor Leste).
 (e)
 Armi, munizzjoni u materjal tal-gwerra
 Fir-rigward tal-Liberalizzazzjoni tal-investiment — Aċċess għas-suq, Trattament nazzjonali, Trattament tan-nazzjon l-aktar iffavorit, Maniġment superjuri u bordijiet tad-diretturi, Rekwiżiti ta’ prestazzjoni u Kummerċ transfruntier fis-servizzi - Aċċess għas-suq, Trattament nazzjonali, Trattament tan-nazzjon l-aktar iffavorit, Preżenza lokali:
 Fl-UE: Il-produzzjoni jew id-distribuzzjoni ta’ armi, munizzjoni jew materjal tal-gwerra, jew il-kummerċ tagħhom. Il-materjal tal-gwerra huwa limitat għal kwalunkwe prodott li jkun esklussivament intenzjonat u magħmul għall-użu militari b’rabta mat-twettiq ta’ attivitajiet tal-gwerra jew tad-difiża.
 Riżerva Nru 2 – Servizzi professjonali - minbarra servizzi relatati mas-saħħa
 Settur:
 servizzi professjonali - servizz legali: servizzi tan-nutara u tal-bailiffs; servizzi tal-kontabbiltà u taż-żamma tal-kotba; servizzi ta' awditjar, servizzi ta' konsulenza dwar it-tassazzjoni; servizzi tal-arkitettura u tal-ippjanar urban, servizzi tal-inġinerija, u servizzi tal-inġinerija integrata
 Klassifikazzjoni tal-industrija:
 Parti minn CPC 861, parti minn 87902, 862, 863, 8671, 8672, 8673, 8674, parti minn 879
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Servizzi legali
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali:
 L-UE, bl-eċċezzjoni tal-SE: Il-forniment ta’ servizzi ta’ konsulenza legali u servizzi ta’ awtorizzazzjoni, dokumentazzjoni u ċertifikazzjoni legali mogħtija minn professjonisti legali li jaqdu funzjonijiet pubbliċi, bħal nutara, “huissiers de justice” jew “officiers publics et ministériels” oħra, u fir-rigward ta’ servizzi pprovduti minn bailiffs li huma maħtura permezz ta’ att uffiċjali tal-gvern (parti minn CPC 861, parti minn 87902).
 Fir-rigward tal-Liberalizzazzjoni tal-investiment – Trattament tan-nazzjon l-aktar iffavorit u Kummerċ transfruntier fis-servizzi – Trattament tan-nazzjon l-aktar iffavorit:
 Fil-BG: It-trattament nazzjonali sħiħ dwar l-istabbiliment u l-operat ta’ kumpaniji, kif ukoll dwar il-forniment ta’ servizzi, jista’ jiġi estiż biss għal kumpaniji stabbiliti fil-pajjiżi li magħhom ġew jew se jiġu konklużi arranġamenti preferenzjali, u għaċ-ċittadini tagħhom (parti minn CPC 861
 Fil-LT: L-avukati minn pajjiżi barranin jistgħu jipparteċipaw biss bħala avukati fil-qorti skont il-ftehimiet internazzjonali (parti minn CPC 861), inklużi d-dispożizzjonijiet speċifiċi dwar rappreżentanza quddiem il-qrati.
 (b)
 Servizzi tal-kontabilità u taż-żamma tal-kotba (CPC 8621 minbarra servizzi tal-awditjar, 86213, 86219, 86220)
 Fir-rigward tal-Kummerċ transfruntier fis-servizzi – Aċċess għas-suq:
 Fl-HU: Attivitajiet transfruntiera għall-kontabilità u ż-żamma tal-kotba.
 Miżuri eżistenti:
 HU: L-Att C tal-2000; u l-Att LXXV tal-2007.
 (c)
 Servizzi tal-awditjar (CPC – 86211, 86212 minbarra servizzi tal-kontabbiltà u taż-żamma tal-kotba)
 Fir-rigward tal-Kummerċ transfruntier fis-servizzi - Trattament nazzjonali:
 Fil-BG: Għandu jiġi implimentat awditu finanzjarju indipendenti minn awdituri reġistrati li huma membri tal-Istitut tal-Kontabilisti Pubbliċi Ċertifikati. Soġġett għal reċiproċità, l-Istitut tal-Kontabilisti Pubbliċi Ċertifikati għandu jirreġistra entità ta’ awditu tar-Renju Unit jew ta’ pajjiż terz meta dan tal-aħħar iġib prova li:
 (a) tliet kwarti tal-membri tal-korpi maniġerjali u l-awdituri reġistrati li jwettqu awditjar f’isem l-entità jissodisfaw ir-rekwiżiti ekwivalenti għal dawk tal-awdituri Bulgari u għaddew b’suċċess l-eżamijiet għalih;
 (b) l-entità ta’ awditjar twettaq awditu finanzjarju indipendenti skont ir-rekwiżiti għal indipendenza u oġġettività; u
 (c) l-entità ta’ awditjar tippubblika fis-sit web tagħha rapport annwali ta’ trasparenza jew twettaq rekwiżiti ekwivalenti oħra għal divulgazzjoni f’każ li twettaq awditu ta’ entitajiet ta’ interess pubbliku.
 Miżuri Eżistenti:
 BG: L-Att dwar l-Awditi Finanzjarji Indipendenti.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi:
 Fir-CZ: Persuna ġuridika biss, li fiha mill-inqas 60 fil-mija tal-interess kapitali jew tad-drittijiet tal-vot huwa riżervat għaċ-ċittadini tar-Repubblika Ċeka jew tal-Istati Membri tal-Unjoni Ewropea, tista’ tkun awtorizzata twettaq awditi fir-Repubblika Ċeka.
 Miżuri Eżistenti:
 CZ: Il-Liġi tal-14 ta' April 2009 nru 93/2009 Coll., dwar l-Awdituri.
 Fir-rigward tal-Kummerċ transfruntier fis-servizzi – Aċċess għas-suq:
 Fl-HU: Il-forniment transfruntiera tas-servizzi tal-awditjar.
 Miżuri Eżistenti:
 L-Att C tal-2000; u l-Att LXXV tal-2007.
 Fil-PT: Il-forniment transfruntiera tas-servizzi tal-awditjar.
 (d)
 Servizzi tal-arkitettura u servizzi tal-ippjanar urban (CPC 8674)
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-HR: Il-forniment transfruntiera tal-ippjanar urban.
 Riżerva Nru 3 – Servizzi professjonali – relatati mas-saħħa u l-bejgħ tal-farmaċewtiċi
 Settur:
 Servizzi professjonali tas-saħħa u bejgħ bl-imnut ta’ prodotti farmaċewtiċi, mediċi u ortopediċi, servizzi oħra pprovduti minn spiżjara
 Klassifikazzjoni tal-industrija:
 CPC 63211, 85201, 9312, 9319, 93121
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Servizzi mediċi u dentali; servizzi pprovduti minn qwiebel, infermiera, fiżjoterapisti, psikologi u persunal paramediku (CPC 63211, 85201, 9312, 9319, CPC 932)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali:
 Fil-FI: Il-forniment tas-servizzi professjonali kollha relatati mas-saħħa, kemm jekk iffinanzjati mis-settur pubbliku jew mill-privat, inkluż servizzi mediċi u dentali, servizzi pprovduti minn qwiebel, fiżjoterapisti u persunal paramediku u servizzi pprovduti minn psikologi, minbarra servizzi pprovduti minn infermiera (CPC 9312, 93191).
 Miżuri eżistenti:
 FI: Laki yksityisestä terveydenhuollosta (l-Att dwar il-Kura tas-Saħħa Privata) (152/1990).
 Fil-BG: Il-forniment tas-servizzi professjonali kollha relatati mas-saħħa, kemm jekk iffinanzjati mis-settur pubbliku jew mill-privat, inkluż servizzi mediċi u dentali, servizzi pprovduti minn infermiera, qwiebel, fiżjoterapisti u persunal paramediku u servizzi pprovduti minn psikologi (CPC 9312, parti minn 9319).
 Miżuri Eżistenti:
 BG: Il-Liġi għal Stabbiliment Mediku, l-Att dwar l-Organizzazzjoni Professjonali tal-Għaqda ta' Infermiera Mediċi, Qwiebel u Speċjalisti Mediċi Assoċjati.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq u Trattament nazzjonali:
 Fir-CZ, f’MT: Il-forniment tas-servizzi professjonali kollha relatati mas-saħħa, kemm jekk iffinanzjati mis-settur pubbliku jew mill-privat, inkluż servizzi pprovduti minn tobba, dentisti, qwiebel, infermiera, fiżjoterapisti, paramediċi, psikologi kif ukoll servizzi oħra relatati (CPC 9312, parti minn 9319).
 Miżuri Eżistenti:
 CZ: L-Att Nru 296/2008 Coll., dwar is-Salvagwardja tal-Kwalità u s-Sikurezza tat-Tessuti u
 u ċ-Ċelloli Umani Intiżi għall-Użu mill-Bniedem (“l-Att dwar it-Tessuti u ċ-Ċelloli Umani”);
 l-Att Nru 378/2007 Coll., dwar il-Prodotti Farmaċewtiċi u dwar l-Emendi għal xi Atti Relatati (l-Att dwar il-Prodotti Farmaċewtiċi);
 l-Att Nru 268/2014 Coll. dwar l-apparati mediċi u li jemenda l-Att Nru 634/2004 Coll. dwar it-tariffi amministrattivi, kif emendat sussegwentement;
 l-Att 285/2002 Coll., dwar id-Donazzjoni, it-Teħid u t-Transpjantar ta’ Tessuti u Organi u dwar l-Emenda għal Ċerti Atti (l-Att dwar it-Transpjantar).
 L-Att Nru 372/2011 Sb. dwar is-servizzi tas-saħħa u l-kundizzjonijiet tal-forniment tagħhom
 L-Att Nru 373/2011, Coll. dwar is-servizzi tas-saħħa speċifiċi.
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 L-UE, bl-eċċezzjoni tan-NL u l-SE: Il-forniment tas-servizzi professjonali kollha relatati mas-saħħa, kemm jekk iffinanzjati mis-settur pubbliku jew mill-privat, inkluż is-servizzi pprovduti minn professjonisti bħal tobba, dentisti, qwiebel, infermiera, fiżjoterapisti, paramediċi u psikologi, jirrikjedi residenza. Dawn is-servizzi jistgħu jiġu pprovduti biss minn persuni fiżiċi preżenti fiżikament fit-territorju tal-Unjoni Ewropea (CPC 9312, parti minn 93191).
 Fil-BE: Il-forniment transfruntier tas-servizzi professjonali kollha relatati mas-saħħa, kemm jekk iffinanzjati mis-settur pubbliku jew mill-privat, inklużi s-servizzi mediċi, dentali u tal-qwiebel u s-servizzi pprovduti minn infermiera, fiżjoterapisti, psikologi u persunal paramediku. (parti minn CPC 85201, 9312, parti minn 93191)
 Fil-PT: (Anki fir-rigward tat-trattament tan-nazzjon l-aktar iffavorit) Fir-rigward tal-professjonijiet tal-fiżjoterapisti, il-persunal paramediku u l-podjatristi, professjonisti barranin jistgħu jkunu permessi jipprattikaw fuq il-bażi tar-reċiproċità.
 (b)
 Servizzi Veterinarji (CPC 932)
 Fir-rigward tal-Liberalizzazzjoni tal-investiment – Aċċess għas-Suq, Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 Fil-BG: Stabbiliment veterinarju mediku jista’ jiġi stabbilit minn persuna fiżika jew ġuridika.
 Il-prattika tal-mediċina veterinarja hija permessa biss għaċ-ċittadini taż-ŻEE u għar-residenti permanenti (il-preżenza fiżika hija meħtieġa għar-residenti permanenti).
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-BE, fil-LV: Il-forniment transfruntiera tas-servizzi veterinarji.
 (c)
 Bejgħ bl-imnut ta’ prodotti farmaċewtiċi, mediċi u ortopediċi, servizzi oħra pprovduti minn spiżjara (CPC 63211)
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Preżenza lokali:
 L-UE, bl-eċċezzjoni ta' EL, IE, LU, LT u NL: Għar-restrizzjoni tal-għadd ta’ fornituri intitolati li jipprovdu servizz partikolari f’żona jew post lokali speċifiku fuq bażi mhux diskriminatorja. Għalhekk jista’ jiġi applikat test tal-ħtiġijiet ekonomiċi, li jqis tali fatturi bħall-għadd ta’ stabbilimenti eżistenti, infrastruttura tat-trasport, densità tal-popolazzjoni jew firxa ġeografika u l-impatt fuqhom.
 L-UE, bl-eċċezzjoni ta' BE, BG, EE, ES, IE u IT: Il-bejgħ bil-korrispondenza huwa possibbli biss minn Stati Membri taż-ŻEE, b’hekk stabbiliment fi kwalunkwe wieħed minn dawk il-pajjiżi huwa meħtieġ għall-bejgħ bl-imnut ta’ prodotti farmaċewtiċi u prodotti mediċi speċifiċi għall-pubbliku inġenerali fl-Unjoni. Fiċ-CZ: Il-bejgħ bl-imnut huwa possibbli biss minn Stati Membri.
 Fil-BE: Il-bejgħ bl-imnut ta’ prodotti farmaċewtiċi u ta’ prodotti mediċi speċifiċi huwa possibbli biss minn spiżerija stabbilita fil-Belġju.
 Fil-BG, EE, ES, IT u LT: Il-bejgħ bl-imnut transfruntiera ta’ prodotti farmaċewtiċi.
 Fl-IE u fil-LT: Il-bejgħ bl-imnut transfruntiera ta’ prodotti farmaċewtiċi li jeħtieġu riċetta.
 Fil-PL: L-intermedjarji fil-kummerċ ta’ prodotti mediċinali jridu jkunu rreġistrati u jkollhom post ta’ residenza jew uffiċċju reġistrat fit-territorju tar-Repubblika tal-Polonja.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti ta’ prestazzjoni u Kummerċ transfruntier fis-servizzi – Aċċess għas-suq, Trattament nazzjonali:
 Fil-FI: Il-bejgħ bl-imnut ta’ prodotti farmaċewtiċi u il-bejgħ bl-imnut ta’ prodotti mediċi u ortopediċi.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali:
 Fl-SE: Il-bejgħ bl-imnut ta’ prodotti farmaċewtiċi u l-forniment ta’ prodotti farmaċewtiċi lill-pubbliku ġenerali.
 Miżuri eżistenti:
 AT: Arzneimittelgesetz (l-Att dwar il-Medikazzjoni), BGBl. Nr. 185/1983 kif emendat, §§ 57, 59, 59a; u
 Medizinproduktegesetz (il-Liġi dwar il-Prodotti Mediċi), BGBl. Nr. 657/1996 kif emendata, § 99.
 BE: Arrêté royal du 21 janvier 2009 portant instructions pour les pharmaciens; kif ukoll Arrêté royal du 10 novembre 1967 relatif à l'exercice des professions des soins de santé.
 CZ: L-Att Nru 378/2007 Coll., dwar il-Prodotti Farmaċewtiċi, kif emendat; u l-Att Nru 372/2011 Coll., dwar is-Servizzi tas-Saħħa, kif emendat.
 FI: Lääkelaki (l-Att dwar il-Mediċina) (395/1987).
 PL: Il-Liġi dwar il-Prodotti Farmaċewtiċi, l-Artikolu 73a (il-Ġurnal tal-Liġijiet tal-2020, punt 944, 1493).
 SE: Il-Liġi dwar il-kummerċ fi prodotti farmaċewtiċi (2009:336);
 ir-Regolament dwar il-kummerċ fi prodotti farmaċewtiċi (2009:659); u
 l-Aġenzija Żvediża ta’ Prodotti Mediċinali adottat regolamenti ulterjuri, id-dettalji jistgħu jinsabu fi (LVFS 2009:9).
 Riżerva Nru 4 – Servizzi tan-Negozju – Servizzi tar-riċerka u l-iżvilupp
 Settur:
 Servizzi tar-riċerka l-iżvilupp
 Klassifikazzjoni tal-industrija:
 CPC 851, 852, 853
 Tip ta’ riżerva:
 Aċċess għas-suq
 Trattament nazzjonali
 Kapitolu:
 Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fir-RO: Il-forniment transfruntiera tas-servizzi tal-proprjetà immobbli.
 Miżuri eżistenti:
 RO: Id-Digriet tal-Gvern nru 6 / 2011;
 l-Ordni tal-Ministru għall-Edukazzjoni u r-Riċerka nru 3548 / 2006; id-Deċiżjoni tal-Gvern nru 134 / 2011.
 Riżerva Nru 5 – Servizzi tan-Negozju – servizzi tal-proprjetà immobbli
 Settur:
 Servizzi tal-proprjetà immobbli
 Klassifikazzjoni tal-industrija:
 CPC 821, 822
 Tip ta' riżerva:
 Aċċess għas-suq
 Trattament nazzjonali
 Kapitolu:
 Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fir-CZ u fl-HU: Il-forniment transfruntiera tas-servizzi ta’ proprjetà immobbli.
 Riżerva Nru 6 – Servizzi tan-Negozju – Servizzi tal-kiri jew il-lokazzjoni
 Settur:
 Servizzi tal-kiri jew il-lokazzjoni mingħajr operaturi
 Klassifikazzjoni tal-industrija:
 CPC 832
 Tip ta’ riżerva:
 Aċċess għas-suq
 Trattament nazzjonali
 Kapitolu:
 Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fil-BE u fi FR: Il-forniment transfruntiera tas-servizzi tal-kiri jew il-lokazzjoni mingħajr operatur li jikkonċernaw prodotti personali u tad-dar.
 Riżerva Nru 7 - Servizzi tan-Negozju - Servizzi ta’ aġenzija tal-ġbir u servizzi ta’ rapportar tal-kreditu
 Settur:
 Servizzi ta’ aġenzija tal-ġbir, servizzi ta’ rapportar tal-kreditu
 Klassifikazzjoni tal-industrija:
 CPC 87901, 87902
 Tip ta’ riżerva:
 Aċċess għas-suq
 Trattament nazzjonali
 Preżenza lokali
 Kapitolu:
 Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 L-UE, bl-eċċezzjoni ta' ES, LV u SE, fir-rigward tal-forniment tas-servizzi ta’ aġenzija tal-ġbir u servizzi ta’ rapportar tal-kreditu.
 Riżerva Nru 8 – Servizzi tan-Negozju – servizzi ta’ kollokament
 Settur – sottosettur:
 Servizzi tan-Negozju – servizzi ta’ kollokament
 Klassifikazzjoni tal-industrija:
 CPC 87201, 87202, 87203, 87204, 87205, 87206, 87209
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 L-UE, bl-eċċezzjoni tal-HU u tal-SE: Servizzi ta’ forniment ta’ persunal għall-għajnuna domestika, ħaddiema oħra kummerċjali jew industrijali, infermiera u persunal ieħor (CPCs 87204, 87205, 87206, 87209).
 Fil-BG, CY, CZ, DE, EE, FI, MT, LT, LV, PL, PT, RO, SI u SK: Servizzi għal tiftix eżekuttiv (87201).
 Fl-AT, BG, CY, CZ, EE, FI, LT, LV, MT, PL, PT, RO, SI u SK: L-istabbiliment tas-servizzi ta’ kollokament tal-persunal ta’ sostenn fl-uffiċċju u ħaddiema oħra (CPC 87202).
 Fl-AT, BG, CY, CZ, DE, EE, FI, MT, LT, LV, PL, PT, RO, SI u SK: Servizzi ta’ forniment tal-persunal ta’ sostenn fl-uffiċċju (CPC 87203).
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fl-UE, bl-eċċezzjonibtal- BE, HU u SE: Il-forniment transfruntiera tas-servizzi ta’ kollokament tal-persunal ta’ sostenn fl-uffiċċju u ħaddiema oħra (CPC 87202).
 Fl-IE: Il-forniment transfruntiera tas-servizzi ta’ tiftix eżekuttiv (87201).
 Fi FR, fl-IE, fl-IT u fin-NL: Il-forniment transfruntiera tas-servizzi tal-persunal tal-uffiċċju (CPC 87203).
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq
 Fil-DE: Ir-restrizzjoni tal-għadd ta’ fornituri tas-servizzi ta’ kollokament.
 Fi ES: li tirrestrinġi l-għadd ta’ fornituri tas-servizzi ta’ tiftix eżekuttiv, u tas-servizzi ta’ kollokament (CPC 87201, 87202).
 Fi FR: dawn is-servizzi jistgħu ikunu soġġetti għal monopolju tal-istat CPC 87202).
 Fl-IT: Li tirrestrinġi l-għadd ta’ fornituri tas-servizzi ta’ forniment tal-persunal tal-uffiċċju (87203).
 Fir-rigward tal-Liberalizzazzjoni tal-investiment – Aċċess għas-Suq, Trattament nazzjonali:
 Fil-DE: Il-Ministeru Federali għax-Xogħol u l-Affarijiet Soċjali jista’ joħroġ regolament dwar l-allokazzjoni u r-reklutaġġ ta' persunal mhux tal-Unjoni Ewropea u mhux taż-ŻEE għal professjonijiet speċifikati (CPC 87201, 87202, 87203, 87204, 87205, 87206, 87209).
 Miżuri eżistenti:
 AT: §§97 u 135 tal-Att Awstrijak dwar il-Kummerċ (Gewerbeordnung), il-Gazzetta tal-Liġi Federali Nr. 194/1994, kif emendat; u
 l-Att dwar l-Impjieg Temporanju (Arbeitskräfteüberlassungsgesetz/AÜG), il-Gazzetta tal-Liġi Federali Nr.
 196/1988, kif emendat.
 BG: L-Att dwar il-Promozzjoni tal-Impjiegi, l-Artikoli 26, 27, 27a u 28.
 CY: Il-Liġi għall-Aġenziji tal-Impjiegi Privati N. 126(I)/2012., kif emendata.
 CZ: L-Att dwar l-Impjiegi (435/2004).
 DE: Gesetz zur Regelung der Arbeitnehmerüberlassung (AÜG);
 Sozialgesetzbuch Drittes Buch (SGB III; il-Kodiċi Soċjali, it-Tielet Ktieb) - Employment Promotion;
 Verordnung über die Beschäftigung von Ausländerinnen und Ausländern (BeschV; l-Ordinanza dwar l-Impjiegi tal-Barranin).
 DK: §§ 8a – 8f fid-digriet amministrattiv nru 73 tas-17 ta’ Jannar 2014 u speċifikat fid-digriet nru 228 tas-7 ta’ Marzu 2013 (l-impjieg tal-baħħara); u l-Att tal-2006 dwar il-Permessi tal-Impjiegi. S1(2) u (3).
 EL: Il-Liġi 4052/2012 (Gazzetta Uffiċjali tal-Gvern 41 A) kif emendata għal parti mid-dispożizzjoni tagħha mil-liġi N.4093/2012 (il-Gazzetta Uffiċjali tal-Gvern 222 A).
 ES: Real Decreto-ley 8/2014, de 4 de julio, de aprobación de medidas urgentes para el crecimiento, la competitividad y la eficiencia, artículo 117 (tramitado como Ley 18/2014, de 15 de octubre).
 FI: Laki julkisesta työvoima-ja yrityspalvelusta (l-Att dwar l-Impjieg Pubbliku u s-Servizz ta’ Intrapriża) (916/2012).
 HR: L-Att dwar is-Suq tax-Xogħol (OG 118/18, 32/20)
 L-Att dwar ix-Xogħol (OG 93/14, 127/17, 98/19)
 L-Att dwar il-Barranin (OG 130/11m 74/13, 67/17, 46/18, 53/20)
 IE: L-Att tal-2006 dwar il-Permessi tal-Impjiegi. S1(2) u (3).
 IT: Id-Digriet Leġiżlattiv 276/2003, l-Artikoli 4, 5.
 LT: Il-Kodiċi dwar ix-Xogħol tar-Repubblika tal-Litwanja approvat bil-Liġi Nru XII-2603 tal-14 ta’ Settembru 2016 tar-Repubblika tal-Litwanja,
 Il-Liġi dwar l-Istatus Legali tal-Barranin tar-Repubblika tal-Litwanja tad-29 ta’ April 2004 Nru IX-2206 kif emendata l-aħħar fit-03-12-2019 Nru
 XIII-2582
 LU: Loi du 18 janvier 2012 portant création de l’Agence pour le développement de l’emploi (il-Liġi dwar il-ħolqien ta’ aġenzija għall-iżvilupp tal-impjiegi tat-18 ta’ Jannar 2012 – ADEM).
 MT: L-Att dwar is-Servizzi ta’ Impjieg u Taħriġ, (Kap. 343) (l-Artikoli minn 23 sa 25); u r-Regolamenti dwar l-Aġenziji tal-Impjieg (L.S. 343.24).
 PL: L-Artikolu 18 tal-Att tal-20 ta’ April 2004 dwar il-promozzjoni tal-impjiegi u l-istituzzjonijiet tas-suq tax-xogħol (Dz. U. tal-2015, Punt. 149, kif emendat).
 PT: Id-Digriet Amministrattiv Nru 260/2009 tal-25 ta’ Settembru, kif emendat bil-Liġi Nru 5/2014 tat-12 ta’ Frar (l-aċċess u l-forniment ta’ servizzi minn aġenziji ta’ allokazzjoni).
 RO: Il-Liġi Nru 156/2000 dwar il-protezzjoni ta’ ċittadini Rumeni li jaħdmu barra mill-pajjiż, ippubblikata mill-ġdid, kif ukoll id-Deċiżjoni tal-Gvern Nru 384/2001 għall-approvazzjoni tan-normi metodoloġiċi għall-applikazzjoni tal-Liġi Nru 156/2000, b’emendi sussegwenti;
 id-Digriet tal-Gvern Nru 277/2002, kif emendati bid-Digriet tal-Gvern Nru 790/2004 u bid-Digriet tal-Gvern Nru 1122/2010; u
 il-Liġi Nru 53/2003 - il-Kodiċi tax-Xogħol, ippubblikat mill-ġdid, b’emendi u b’suppliment sussegwenti u d-Deċiżjoni tal-Gvern Nru 1256/2011 dwar il-kundizzjonijiet operattivi u l-proċedura ta’ awtorizzazzjoni għal aġenzija tax-xogħol temporanju.
 SI: L-Att dwar ir-regolazzjoni tas-suq tax-xogħol (il-Gazzetta Uffiċjali tar-RS, Nru 80/2010, 21/2013, 63/2013, 55/2017); u l-Att dwar l-Impjieg, l-Impjieg Indipendenti u x-Xogħol ta’ Persuni Barranin – ZZSDT (il-Gazzetta Uffiċjali tar-RS, Nru
 47/2015), ZZSDT-UPB2 (il-Gazzetta Uffiċjali tar-RS, Nru 1 /2018).
 SK: L-Att Nru 5/2004 dwar is-Servizzi għall-Impjiegi; u l-Att Nru 455/1991 dwar il-Liċenzji tal-Kummerċ.
 Riżerva Nru 9 – Servizzi tan-Negozju – servizzi tas-sigurtà u l-investigazzjoni
 Settur – sottosettur:
 Servizzi tan-Negozju – servizzi tas-sigurtà u l-investigazzjoni
 Klassifikazzjoni tal-industrija:
 CPC 87301, 87302, 87303, 87304, 87305, 87309
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Servizzi tas-sigurtà (CPC 87302, 87303, 87304, 87305, 87309)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti ta’ prestazzjoni u Kummerċ transfruntier fis-servizzi – Aċċess għas-suq, Trattament nazzjonali:
 Fil-BG, CY, CZ, EE,ES, LT, LV, MT, PL, RO, SI u SK: Il-forniment ta’ servizzi tas-sigurtà.
 Fid-DK, HR u HU: Il-forniment tas-segwenti sottosetturi: servizzi ta’ għassa (87305) fil-HR u fl-HU, servizzi ta’ konsultazzjoni dwar is-sigurtà (87302) fil-HR, servizzi ta’ għassa tal-ajruporti (parti minn 87305) fid-DK u servizzi ta’ vetturi armati (87304) fl-HU.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi –Trattament Nazzjonali, Preżenza lokali:
 Fil-BE: Iċ-ċittadinanza ta’ Stat Membru hija meħtieġa għal bordijiet tad-diretturi ta’ impriżi, persuni ġuridiċi li jfornu servizzi ta’ għassa u ta’ sigurtà (87305), kif ukoll konsultazzjoni u taħriġ relatati mas-servizzi ta’ sigurtà (87302). Il-maniġment superjuri ta’ kumpaniji li jfornu servizzi ta’ konsultazzjoni dwar l-għassa u s-sigurtà jeħtieġ li jkun magħmul minn ċittadini residenti ta’ Stat Membru.
 Fil-FI: Il-liċenzji għall-forniment tas-servizzi ta’ sigurtà jistgħu jingħataw biss lil persuni fiżiċi residenti fiż-ŻEE jew persuni ġuridiċi stabbiliti fiż-ŻEE.
 Fi ES: Il-forniment transfruntiera tas-servizz tas-sigurtà. Jeżistu rekwiżiti ta’ ċittadinanza għall-persunal tas-sigurtà privata.
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-BE, FI, FR u PT: Il-forniment tas-servizzi ta’ sigurtà minn fornitur barrani fuq bażi transfruntiera mhuwiex permess. Jeżistu rekwiżiti taċ-ċittadinanza għal persunal speċjalizzat fil-PT u għad-diretturi maniġerjali u d-diretturi fi FR.
 Miżuri eżistenti:
 BE: Loi réglementant la sécurité privée et particulière, 2 Octobre 2017
 BG: L-Att dwar in-Negozju tas-Sigurtà Privata.
 CZ: L-Att dwar il-Liċenzji tal-Kummerċ.
 DK: Ir-Regolament dwar is-sigurtà tal-avjazzjoni.
 FI: Laki yksityisistä turvallisuuspalveluista 282/2002 (l-Att dwar is-Servizzi tas-Sigurtà Privati).
 LT: Il-Liġi dwar is-sigurtà tal-Persuni u l-Assi 8 ta’ Lulju 2004 Nru IX-2327.
 LV: Il-Liġi dwar l-Attivitajiet ta’ Gwardjani tas-Sigurtà (it-Taqsimiet 6, 7, 14).
 PL: L-Att tat-22 ta' Awwissu 1997 dwar il-protezzjoni tal-persuni u l-proprjetà (il-Ġurnal tal-Liġijiet tal-2016, punt 1432 kif emendat).
 PT: Il-Liġi 34/2013 alterada p/Lei 46/2019, 16 maio; u d-Digriet 273/2013 alterada p/Portaria 106/2015, 13 abril.
 SI: Zakon o zasebnem varovanju (Il-Liġi dwar is-sigurtà privata).
 (b)
 Servizzi tal-investigazzjoni (CPC 87301)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti ta’ prestazzjoni u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 L-UE, bl-eċċezzjoni tal-AT u SE: Il-forniment tas-servizzi tal-investigazzjoni.
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 Fil-LT u fil-PT: Is-servizzi tal-investigazzjoni huma monopolju riżervati għall-Istat.
 Riżerva Nru 10 – Servizzi tan-Negozju – servizzi tan-negozju oħra
 Settur – sottosettur:
 Servizzi tan-Negozju – Servizzi tan-Negozju oħra (servizzi ta’ traduzzjoni u interpretazzjoni, servizzi ta’ duplikazzjoni, servizzi relatati mad-distribuzzjoni tal-enerġija u servizzi relatati mal-manifattura)
 Klassifikazzjoni tal-industrija:
 CPC 87905, 87904, 884, 887
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Servizzi ta’ traduzzjoni u interpretazzjoni (CPC 87905)
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-HR: Il-forniment transfruntiera ta’ traduzzjoni u interpretazzjoni ta' dokumenti uffiċjali.
 (b)
 Servizzi ta’ Duplikazzjoni (CPC 87904)
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fl-HU: Il-forniment transfruntiera tas-servizzi ta’ duplikazzjoni.
 (c)
 Servizzi relatati mad-distribuzzjoni tal-enerġija u servizzi relatati mal-manifattura (parti minn CPC 884, 887 minbarra servizzi ta’ pariri u konsulenza)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fl-HU: Servizzi relatati mad-distribuzzjoni tal-enerġija, u forniment transfruntiera tas-servizzi relatati mal-manifattura, bl-eċċezzjoni tas-servizzi ta’ pariri u konsultazzjoni relatati ma’ dawn is-setturi.
 (d)
 Manutenzjoni u tiswija ta’ bastimenti, tagħmir tat-trasport bil-ferrovija u inġenji tal-ajru u partijiet minnhom (parti minn CPC 86764, CPC 86769, CPC 8868)
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fl-UE, bl-eċċezzjoni tal-DE, EE u HU: Il-forniment transfruntiera tas-servizzi ta’ manutenzjoni u tiswija ta’ tagħmir tat-trasport bil-ferrovija.
 Fl-UE, bl-eċċezzjoni tar- CZ, EE, HU, LU u SK: Il-forniment transfruntiera ta’ servizzi ta’ manutenzjoni u tiswija ta’ bastimenti tat-trasport fl-ilmijiet navigabbli interni.
 Fl-UE, bl-eċċezzjoni tal-EE, HU u LV: Il-forniment transfruntiera tas-servizzi ta’ manutenzjoni u tiswija ta’ bastimenti marittimi.
 Fl-UE, bl-eċċezzjoni tal-AT, EE, HU, LV, u PL: Il-forniment transfruntiera tas-servizzi ta’ manutenzjoni u tiswija ta' inġenji tal-ajru u partijiet minnhom (parti minn CPC 86764, CPC 86769, CPC 8868).
 Fl-UE: Il-forniment transfruntiera tas-servizzi ta’ perizji statutorji u ċertifikazzjoni ta’ vapuri.
 Miżuri eżistenti:
 L-UE: Ir-Regolament (KE) Nru 391/2009 tal-Parlament Ewropew u tal-Kunsill tat-23 ta’ April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri.
 (e)
 Servizzi tan-negozju oħra relatati mal-avjazzjoni
 Fir-rigward tal-Liberalizzazzjoni tal-investiment – Trattament tan-nazzjon l-aktar iffavorit u Kummerċ transfruntier fis-servizzi – Trattament tan-nazzjon l-aktar iffavorit:
 L-UE: Tadotta trattament differenzjali lil pajjiż terz skont ftehimiet bilaterali eżistenti jew futuri dwar is-segwenti servizzi:
 (a) il-bejgħ u l-kummerċjalizzazzjoni tas-servizzi tat-trasport bl-ajru;
 (b) is-servizzi tas-sistemi ta’ riżervazzjoni kompjuterizzata (CRS);
 (c) il-manutenzjoni u tiswija tal-ingenji tal-ajru u partijiet minnhom,
 (d) il-kera jew il-lokazzjoni tal-inġenji tal-ajru mingħajr ekwipaġġ
 Fir-rigward tal-Liberalizzazzjoni tal-investiment -Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi u Kummerċ Transfruntier fis-servizzi - Aċċess għas-suq, Trattament nazzjonali, Preżenza lokali:
 Fil-DE, fi FR: Tifi tan-nar mill-ajru, taħriġ fit-titjir, bexx, stħarriġ, immappjar, fotografija, u servizzi agrikoli, industrijali u ta’ spezzjoni oħra li jsiru fl-ajru.
 Fil-FI, SE: Tifi tan-nar mill-ajru
 Riżerva Nru 11 – Telekomunikazzjoni
 Settur:
 Servizzi tat-trażmissjoni mxandra bis-satellita
 Klassifikazzjoni tal-industrija:
 Parti minn CPC 861, parti minn 87902, 862, 863, 8671, 8672, 8673, 8674, parti minn 879
 Tip ta’ riżerva:
 Aċċess għas-suq
 Trattament nazzjonali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fil-BE: Servizzi tat-trażmissjoni mxandra bis-satellita.
 Riżerva Nru 12 – Kostruzzjoni
 Settur:
 Servizzi tal-kostruzzjoni
 Klassifikazzjoni tal-industrija:
 CPC 51
 Tip ta' riżerva:
 Aċċess għas-suq
 Trattament nazzjonali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fil-LT: Id-dritt li titħejja dokumentazzjoni ta’ disinn għal xogħlijiet ta’ kostruzzjoni ta’ sinifikat eċċezzjonali jingħata biss lil intrapriża ta’ disinn irreġistrata fil-Litwanja jew lil intrapriża barranija ta’ disinn li tkun ġiet approvata minn istituzzjoni awtorizzata mill-Gvern għal dawk l-attivitajiet. Id-dritt għat-twettiq ta’ attivitajiet tekniċi fl-oqsma prinċipali tal-kostruzzjoni jista’ jingħata lil persuna li mhijiex Litwana li tkun ġiet approvata minn istituzzjoni awtorizzata mill-Gvern tal-Litwanja.
 Riżerva Nru 13 - Servizzi ta’ distribuzzjoni
 Settur:
 Servizzi ta’ distribuzzjoni
 Klassifikazzjoni tal-industrija:
 CPC 62117, 62251, 8929, parti minn 62112, 62226, parti minn 631
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a) Distribuzzjoni ta’ prodotti farmaċewtiċi
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-BG: Distribuzzjoni bl-ingrossa transfruntiera ta’ prodotti farmaċewtiċi (CPC 62251).
 Fir-rigward tal-Liberalizzazzjoni tal-investiment -Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi u Kummerċ Transfruntier fis-servizzi - Aċċess għas-suq, Trattament nazzjonali:
 Fil-FI: Distribuzzjoni ta’ prodotti farmaċewtiċi (CPC 62117, 62251, 8929).
 Miżuri eżistenti:
 BG: Il-Liġi dwar Prodotti Mediċinali fil-Mediċina tal-Bniedem; il-Liġi dwar l-Apparat Mediku.
 FI: Lääkelaki (l-Att dwar il-Mediċina) (395/1987).
 (b)
 Distribuzzjoni ta’ xorb alkoħoliku
 Fil-FI: Distribuzzjoni ta’ xorb alkoħoliku (parti minn CPC 62112, 62226, 63107, 8929).
 Miżuri eżistenti:
 FI: Alkoholilaki (l-Att dwar l-Alkoħol) (1102/2017).
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 Fl-SE: Timponi monopolju fuq il-bejgħ bl-imnut ta’ likuri, inbid u birra (minbarra l-birra mhux alkoħolika). Attwalment Systembolaget AB għandha tali monopolju governattiv fuq il-bejgħ bl-imnut ta’ likuri, inbid u birra (minbarra l-birra mhux alkoħolika). Ix-xarbiet alkoħoliċi huma xarbiet b’kontenut tal-alkoħol ’il fuq minn 2,25 fil-mija għal kull volum. Għall-birra, il-limitu huwa kontenut tal-alkoħol ’il fuq minn 3,5 fil-mija għal kull volum (parti minn CPC 631).
 Miżuri eżistenti:
 SE: L-Att dwar l-Alkoħol (2010:1622).
 (c)
 Distribuzzjoni oħra (parti minn CPC 621, CPC 62228, CPC 62251, CPC 62271, parti minn CPC 62272, CPC 62276, CPC 63108, parti minn CPC 6329)
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-BG: Distribuzzjoni bl-ingrossa ta’ prodotti kimiċi, metalli u ħaġar prezzjużi, sustanzi mediċi u prodotti u oġġetti għal użu mediku; tabakk u prodotti tat-tabakk u xorb alkoħoliku.
 Il-Bulgarija tirriżerva d-dritt li tadotta jew li żżomm kwalunkwe miżura fir-rigward tas-servizzi pprovduti minn sensara ta’ kommodità.
 Miżuri eżistenti:
 Fil-BG: Il-Liġi dwar Prodotti Mediċinali fil-Mediċina tal-Bniedem;
 il-Liġi dwar l-Apparati Mediċi;
 il-Liġi dwar l-Attività Veterinarja;
 il-Liġi għall-Projbizzjoni ta’ Armi Kimiċi u għall-Kontroll fuq is-Sustanzi Kimiċi Tossiċi u l-Prekursuri Tagħhom;
 il-Liġi dwar it-Tabakk u l-Prodotti tat-Tabakk. Il-Liġi dwar id-dazji tas-sisa u l-imħażen tat-taxxa u l-Liġi dwar l-inbid u l-ispirti.
 Riżerva Nru 14 - Servizzi edukattivi
 Settur:
 Servizzi edukattivi
 Klassifikazzjoni tal-industrija:
 CPC 92
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fir-rigward tal-Liberalizzazzjoni tal-investiment -Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi u Kummerċ Transfruntier fis-servizzi - Aċċess għas-suq, Trattament nazzjonali, Preżenza lokali:
 L-UE: Servizzi edukattivi li jirċievu finanzjament pubbliku jew appoġġ mill-Istat fi kwalunkwe forma. Fejn huwa permess il-forniment tas-servizzi edukattivi ffinanzjati mill-privat minn fornitur barrani, il-parteċipazzjoni tal-operaturi privati fis-sistema edukattiva tista’ tkun soġġetta għal konċessjonijiet allokati fuq bażi mhux diskriminatorja.
 Fl-UE, bl-eċċezzjoni tar-CZ, NL, SE u SK: Fir-rigward tal-forniment tas-servizzi edukattivi oħra ffinanzjati mill-privat, jiġifieri minbarra dawk klassifikati bħala servizzi edukattivi primarji, sekondarji, ta’ edukazzjoni għolja jew għall-adulti (CPC 929).
 F'CY, FI, MT u RO: Il-forniment tas-servizzi edukattivi primarji, sekondarji, u għall-adulti ffinanzjati mill-privat (CPC 921, 922, 924).
 Fl-AT, BG, CY, FI, MT u RO: Il-forniment tas-servizzi ta’ edukazzjoni għolja ffinanzjati mill-privat (CPC 923).
 Fir-CZ u fis-SK: Il-maġġoranza tal-membri tal-bord tad-diretturi ta' stabbiliment li jipprovdi servizzi edukattivi ffinanzjati mill-privat iridu jkunu ċittadini ta’ dak il-pajjiż (CPC 921, 922, 923 għas-SK minbarra 92310, 924).
 Fis-SI: L-iskejjel elementari ffinanzjati privatament jistgħu jiġu stabbiliti minn persuni fiżiċi jew ġuridiċi Sloveni biss. Il-fornitur tas-servizzi jrid jistabbilixxi uffiċċju jew fergħa reġistrata. Il-maġġoranza tal-membri tal-bord tad-diretturi ta’ stabbiliment li jipprovdi servizzi edukattivi sekondarji jew ta’ edukazzjoni għolja jridu jkunu nazzjonali Sloveni (CPC 922, 923).
 Fl-SE: Fornituri tas-servizzi edukattivi li huma approvati minn awtoritajiet pubbliċi biex jipprovdu edukazzjoni. Din ir-riżerva tapplika għal fornituri tas-servizzi edukattivi ffinanzjati mill-privat b’xi forma ta’ appoġġ mill-Istat, fost oħrajn fornituri tas-servizz edukattiv rikonoxxuti mill-Istat, fornituri tas-servizzi edukattivi li huma taħt is-superviżjoni tal-Istat jew l-edukazzjoni li tintitola għal appoġġ tal-istudju (CPC 92).
 Fis-SK: Ir-residenza fiż-ŻEE hija meħtieġa għal fornituri tas-servizzi edukattivi kollha ffinanzjati mill-privat minbarra għas-servizzi edukattivi post-sekondarji tekniċi u vokazzjonali. Test tal-ħtiġijiet ekonomiċi jista’ jkun applikabbli u l-għadd ta’ skejjel stabbiliti jista’ jkun limitat mill-awtoritajiet lokali (CPC 921, 922, 923 minbarra 92310, 924).
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fil-BG, IT u SI: li jirrestrinġu l-forniment transfruntiera tas-servizzi edukattivi primarji ffinanzjati mill-privat (CPC 921).
 Fil-BG u fl-IT: li jirrestrinġu l-forniment transfruntiera tas-servizzi edukattivi sekondarji ffinanzjati mill-privat (CPC 922).
 Fl-AT: li tirrestrinġi l-forniment transfruntiera tas-servizzi edukattivi għall-adulti ffinanzjati mill-privat permezz ta’ xandir bir-radju jew televiżiv (CPC 924).
 Miżuri eżistenti:
 BG: L-Att dwar l-Edukazzjoni Pubblika, l-Artikolu 12;
 il-Liġi għall-Edukazzjoni Għolja, il-paragrafu 4 tad-dispożizzjonijiet addizzjonali; u l-Att dwar l-Edukazzjoni u Taħriġ Vokazzjonali, l-Artikolu 22.
 FI: Perusopetuslaki (l-Att dwar l-Edukazzjoni Bażika) (628/1998);
 Lukiolaki (l-Att dwar l-Ogħla Skejjel Sekondarji Ġenerali) (629/1998);
 Laki ammatillisesta koulutuksesta (l-Att dwar it-Taħriġ Vokazzjonali u l-Edukazzjoni) (630/1998);
 Laki ammatillisesta koulutuksesta (l-Att dwar l-Edukazzjoni Vokazzjonali għall-Adulti) (631/1998);
 Ammattikorkeakoululaki (l-Att dwar il-Politekniċi) (351/2003); u Yliopistolaki (l-Att dwar l-Universitajiet) (558/2009).
 IT: Id-Digriet Irjali 1592/1933 (il-Liġi dwar l-edukazzjoni sekondarja);
 il-Liġi 243/1991 (Kontribuzzjoni pubblika okkażjonali għall-universitajiet privati);
 ir-Riżoluzzjoni 20/2003 tas-CNVSU (Comitato nazionale per la valutazione del sistema universitario); u
 d-Digriet tal-President tar-Repubblika (DPR) 25/1998.
 SK: L-Att 245/2008 dwar l-edukazzjoni;
 l-Att 131/2002 dwar l-Universitajiet; u
 l-Att 596/2003 dwar l-Amministrazzjoni mill-Istat tal-Edukazzjoni u l-Awtonomija tal-Iskejjel.
 Riżerva Nru 15 - Servizzi ambjentali
 Settur – sottosettur:
 Servizzi ambjentali – ġestjoni tal-iskart u tal-ħamrija
 Klassifikazzjoni tal-industrija:
 CPC 9401, 9402, 9403, 94060
 Tip ta’ riżerva:
 Aċċess għas-suq
 Kapitolu:
 Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fil-DE: il-forniment tas-servizzi tal-immaniġġar tal-iskart minbarra s-servizzi ta’ konsulenza, u fir-rigward tas-servizzi relatati mal-protezzjoni tal-ħamrija u l-immaniġġar ta’ ħamrija kkontaminata, minbarra s-servizzi ta’ konsulenza.
 Riżerva Nru 16 - Servizzi finanzjarji
 Settur:
 Servizzi finanzjarji
 Klassifikazzjoni tal-industrija:
 Mhux applikabbli
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Is-servizzi finanzjarji kollha
 Fir-rigward tal-Liberalizzazzjoni tal-investiment – Trattament ta' nazzjon l-iżjed iffavorit u Kummerċ transfruntier fis-servizzi – Trattament ta' nazzjon l-aktar iffavorit:
 L-UE: Jingħata trattament differenzjali skont investitur jew fornitur ta’ servizzi finanzjarji ta’ pajjiż terz skont kwalunkwe trattat bilaterali jew multilaterali ta’ investiment internazzjonali jew ftehim kummerċjali ieħor.
 Fir-rigward tal-Liberalizzazzjoni tal-investiment – Aċċess għas-suq
 L-UE: id-dritt tar-rekwiżit li meta fornitur ta’ servizzi finanzjarji, għajr fergħa, jistabbilixxi ruħu fi Stat Membru jadotta forma legali speċifika, fuq bażi mhux diskriminatorja.
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali
 L-UE: id-dritt li tadotta jew li żżomm kwalunkwe miżura fir-rigward tal-forniment transfruntiera tas-servizzi finanzjarji kollha minbarra:
 Fl- UE (b’eċċezzjoni għall-BE, CY, EE, LT, LV, MT, PL, RO, SI):
 (I)servizzi tal-assigurazzjoni diretta (inkluża l-koassigurazzjoni) u intermedjazzjoni assigurattiva diretta għall-assigurazzjoni tar-riskji relatati:
 a.trasport marittimu u avjazzjoni kummerċjali u varar fl-ispazju u ġarr ta’ merkanzija (inkluż satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 b.l-oġġetti fi tranżitu internazzjonali;
 (II)ir-riassigurazzjoni u r-retroċessjoni;
 (III)is-servizzi awżiljari għall-assigurazzjoni;
 (IV)il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat minn fornituri tas-servizzi finanzjarji oħra; u
 (V)s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 Fil-BE:
 (I)servizzi tal-assigurazzjoni diretta (inkluża l-koassigurazzjoni) u intermedjazzjoni assigurattiva diretta għall-assigurazzjoni tar-riskji relatati:
 a.trasport marittimu u avjazzjoni kummerċjali u varar fl-ispazju u ġarr ta’ merkanzija (inkluż satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 b.l-oġġetti fi tranżitu internazzjonali;
 (II)ir-riassigurazzjoni u r-retroċessjoni;
 (III)is-servizzi awżiljari għall-assigurazzjoni;
 (IV)għall-forniment ta’ servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet] ħlief għall-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u software relatat minn fornituri ta’ servizzi finanzjarji oħra;
 F’CY:
 (I)servizzi tal-assigurazzjoni diretta (inkluża l-koassigurazzjoni) għall-assigurazzjoni tar-riskji relatati:
 a.trasport marittimu u avjazzjoni kummerċjali u varar fl-ispazju u ġarr ta’ merkanzija (inkluż satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 b.l-oġġetti fi tranżitu internazzjonali;
 (II)l-intermedjazzjoni assigurattiva;
 (III)ir-riassigurazzjoni u r-retroċessjoni;
 (IV)is-servizzi awżiljari għall-assigurazzjoni;
 (V)in-negozjar għan-nom proprju jew f’isem il-konsumaturi, sew jekk fuq skambju, jew f’suq finanzjarju barra l-borża jew mod ieħor, ta’ titoli trasferibbli;
 (VI)il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat minn fornituri tas-servizzi finanzjarji oħra; u
 (VII)s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 Fl-EE:
 (I)l-assigurazzjoni diretta (inkluża l-koassigurazzjoni);
 (II)ir-riassigurazzjoni u r-retroċessjoni;
 (III)l-intermedjazzjoni assigurattiva;
 (IV)is-servizzi awżiljari għall-assigurazzjoni
 (V)l-aċċettar ta’ depożiti;
 (VI) is-self ta’ kull tip;
 (VII)il-lokazzjoni finanzjarja;
 (VIII)is-servizzi kollha ta’ pagamenti u ta’ trażmissjoni tal-flus; il-garanziji u l-impenji;
 (IX)in-negozjar għan-nom proprju jew f’isem il-konsumaturi, kemm jekk fuq skambju jew f’suq finanzjarju barra l-borża;
 (X) il-parteċipazzjoni fil-ħruġ ta’ kull tip ta’ titoli, inkluż underwriting u tqegħid bħala aġent (kemm jekk pubblikament jew privatament) u l-forniment ta’ servizzi relatati ma’ tali ħruġ;
 (XI)is-senserija ta’ flus;
 (XII)l-amministrazzjoni ta’ assi, bħal amministrazzjoni ta’ flus u ta’ portafoll, kull forma ta’ amministrazzjoni ta’ investiment kollettiv, servizzi ta’ kustodja, depożitarji u fiduċjarji;
 (XIII) is-servizzi ta’ saldu u tal-ikklirjar għal assi finanzjarji, inklużi titoli, prodotti derivattivi, u strumenti oħra negozjabbli;
 (XIV) il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat; u
 (XV)s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 Fil-LT:
 (I)servizzi tal-assigurazzjoni diretta (inkluża l-koassigurazzjoni) għall-assigurazzjoni tar-riskji relatati:
 a.trasport marittimu u avjazzjoni kummerċjali u varar fl-ispazju u ġarr ta’ merkanzija (inkluż satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 b.l-oġġetti fi tranżitu internazzjonali;
 (II)ir-riassigurazzjoni u r-retroċessjoni;
 (III)is-servizzi awżiljari għall-assigurazzjoni;
 (IV)l-aċċettar ta’ depożiti;
 (V) is-self ta’ kull tip;
 (VI) il-lokazzjoni finanzjarja;
 (VII) is-servizzi kollha ta’ pagament u ta’ trażmissjoni tal-flus; il-garanziji u l-impenji;
 (VIII)in-negozjar għan-nom proprju jew f'isem il-konsumaturi, kemm jekk fuq skambju jew f’suq finanzjarju barra l-borża;
 (IX) il-parteċipazzjoni fil-ħruġ ta’ kull tip ta’ titoli, inkluż underwriting u tqegħid bħala aġent (kemm jekk pubblikament jew privatament) u l-forniment ta’ servizzi relatati ma’ tali ħruġ;
 (X)is-senserija ta’ flus;
 (XI)l-amministrazzjoni ta’ assi, bħal amministrazzjoni ta’ flus u ta’ portafoll, kull forma ta’ amministrazzjoni ta’ investiment kollettiv, servizzi ta’ kustodja, depożitarji u fiduċjarji;
 (XII) is-servizzi ta’ saldu u tal-ikklirjar għal assi finanzjarji, inklużi titoli, prodotti derivattivi, u strumenti oħra negozjabbli;
 (XIII) il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat; u
 (XIV)s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 Fil-LV:
 (I)servizzi tal-assigurazzjoni diretta (inkluża l-koassigurazzjoni) għall-assigurazzjoni tar-riskji relatati:
 a.trasport marittimu u avjazzjoni kummerċjali u varar fl-ispazju u ġarr ta’ merkanzija (inklużi satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 b.l-oġġetti fi tranżitu internazzjonali;
 (II)ir-riassigurazzjoni u r-retroċessjoni; u
 (III)s-servizzi awżiljari għall-assigurazzjoni
 (IV)il-parteċipazzjoni fil-ħruġ ta’ kull tip ta’ titoli, inkluż underwriting u tqegħid bħala aġent (kemm jekk pubblikament jew privatament) u l-forniment ta’ servizzi relatati ma’ tali ħruġ;
 (V) il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat minn fornituri tas-servizzi finanzjarji oħra; u
 (VI)s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 F’MT:
 (I)servizzi tal-assigurazzjoni diretta (inkluża l-koassigurazzjoni) għall-assigurazzjoni tar-riskji relatati:
 a.trasport marittimu u avjazzjoni kummerċjali u varar fl-ispazju u ġarr ta’ merkanzija (inkluż satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 b.l-oġġetti fi tranżitu internazzjonali;
 (II)ir-riassigurazzjoni u r-retroċessjoni;
 (III)is-servizzi awżiljari għall-assigurazzjoni;
 (IV)l-aċċettar ta’ depożiti;
 (V) is-self ta’ kull tip;
 (VI)il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat minn fornituri tas-servizzi finanzjarji oħra; u
 (VII)s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 Fil-PL:
 (I)servizzi tal-assigurazzjoni diretta (inkluża l-koassigurazzjoni) għall-assigurazzjoni tar-riskji relatati;
 (II)riassigurazzjoni u retroċessjoni ta’ riskji relatati mal-oġġetti f’kummerċ internazzjonali;
 (III)servizzi tal-assigurazzjoni diretta (inkluż l-koassigurazzjoni u r-retroċessjoni) u intermedjazzjoni assigurattiva diretta għall-assigurazzjoni tar-riskji relatati:
 a.trasport marittimu u avjazzjoni kummerċjali u varar fl-ispazju u ġarr ta’ merkanzija (inkluż satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 b.l-oġġetti fi tranżitu internazzjonali;
 (IV)il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat minn fornituri tas-servizzi finanzjarji oħra; u
 (V) s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 Fir-RO:
 (I)servizzi tal-assigurazzjoni diretta (inkluża l-koassigurazzjoni) u intermedjazzjoni assigurattiva diretta għall-assigurazzjoni tar-riskji relatati:
 a.trasport marittimu u avjazzjoni kummerċjali u varar fl-ispazju u ġarr ta’ merkanzija (inkluż satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 b.l-oġġetti fi tranżitu internazzjonali;
 (II)ir-riassigurazzjoni u r-retroċessjoni; u
 (III) s-servizzi awżiljari għall-assigurazzjoni
 (IV)l-aċċettar ta’ depożiti;
 (V)is-self ta’ kull tip;
 (VI) il-garanziji u l-impenji;
 (VII)is-senserija ta’ flus;
 (VIII)il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat; u
 (IX)s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 Fis-SI:
 (I)servizzi tal-assigurazzjoni diretta (inkluża l-koassigurazzjoni) u intermedjazzjoni assigurattiva diretta għall-assigurazzjoni tar-riskji relatati:
 (II)trasport marittimu u avjazzjoni kummerċjali u varar fl-ispazju u ġarr ta’ merkanzija (inkluż satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 (III)l-oġġetti fi tranżitu internazzjonali;
 (IV)ir-riassigurazzjoni u r-retroċessjoni;
 (V)is-servizzi awżiljari għall-assigurazzjoni;
 (VI)is-self ta’ kull tip;
 (VII)l-aċċettar ta’ garanziji u impenji minn istituzzjonijiet ta’ kreditu barranin minn entitajiet legali domestiċi u kummerċjanti waħdiena;
 (VIII)il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat minn fornituri tas-servizzi finanzjarji oħra; u
 (IX)s-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt(a)(ii)(L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fl-Artikolu SERVIN.5.38 [Definizzjonijiet], iżda eskluża l-intermedjazzjoni kif deskritt f’dak il-punt.
 (b)
 Servizzi tal-assigurazzjoni u relatati mal-assigurazzjoni
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-BG: L-assigurazzjoni tat-trasport, li tkopri oġġetti, assigurazzjoni ta’ vetturi bħala tali u assigurazzjoni ta’ responsabilità fir-rigward ta’ riskji fil-Bulgarija ma tistax tiġi sottoskritta minn kumpaniji barranin tal-assigurazzjoni direttament.
 Fil-DE: Jekk kumpanija barranija tal-assigurazzjoni tkun waqqfet fergħa fil-Ġermanja, tista’ biss tikkonkludi kuntratti tal-assigurazzjoni fil-Ġermanja dwar trasport internazzjonali permezz tal-fergħa tagħha stabbilita fil-Ġermanja.
 Miżuri eżistenti:
 DE: Luftverkehrsgesetz (LuftVG); u
 Luftverkehrszulassungsordnung (LuftVZO).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 Fi ES: Ir-residenza hija meħtieġa jew alternattivament sentejn esperjenza għall-professjoni attwarja.
 Fir-rigward tal-Kummerċ transfruntier fis-servizzi – Preżenza lokali:
 Fil-FI: Il-forniment tas-servizzi ta’ sensara tal-assigurazzjoni huwa soġġett għal post permanenti ta' negozju fl-UE.
 Kumpaniji tal-assigurazzjoni li għandhom l-uffiċċji prinċipali tagħhom fl-Unjoni Ewropea biss jew li għandhom il-fergħa tagħhom fil-Finlandja jistgħu joffru servizzi tal-assigurazzjoni diretta, inkluża l-koassigurazzjoni.
 Miżuri eżistenti:
 FI: Laki ulkomaisista vakuutusyhtiöistä (l-Att dwar il-Kumpaniji tal-Assigurazzjoni Barranin) (398/1995);
 Vakuutusyhtiölaki (l-Att dwar il-Kumpaniji tal-Assigurazzjoni) (521/2008);
 Laki vakuutusedustuksesta (l-Att dwar id-distribuzzjoni tal-Assigurazzjoni) (234/2018).
 Fi FR: L-assigurazzjoni tar-riskji marbuta mat-trasport fuq l-art tista’ ssir biss minn kumpaniji tal-assigurazzjoni stabbiliti fl-Unjoni Ewropea.
 Miżuri eżistenti:
 FR: Code des assurances.
 Fl-HU: Huma biss il-persuni ġuridiċi tal-UE u l-fergħat irreġistrati fl-Ungerija li jistgħu jfornu servizzi tal-assigurazzjoni diretta.
 Miżuri eżistenti:
 HU: L-Att LX tal-2003.
 Fl-IT: L-assigurazzjoni tat-trasport ta’ oġġetti, l-assigurazzjoni ta’ vetturi u l-assigurazzjoni ta' responsabilità dwar riskji fl-Italja jistgħu jkunu sottoskritti biss minn kumpaniji ta’ assigurazzjoni stabbiliti fl-Unjoni Ewropea, ħlief għal trasport internazzjonali li jinvolvi importazzjonijiet fl-Italja.
 Il-forniment transfruntiera tas-servizzi attwarjali.
 Miżuri eżistenti:
 IT: L-Artikolu 29 tal-kodiċi ta’ assigurazzjoni privata (id-Digriet Leġiżlattiv nru 209 tas-7 ta’ Settembru 2005), il-Liġi 194/1942 dwar il-professjoni attwarjali.
 Fil-PT: L-assigurazzjoni tat-trasport bl-ajru u t-trasport marittimu, li tkopri prodotti, inġenji tal-ajru, bastimenti u responsabbiltà, tista’ tkun sottoskritta biss minn intrapriżi, persuni ġuridiċi stabbiliti fl-UE. Persuni fiżiċi fl-UE jew intrapriżi stabbiliti fl-UE biss jistgħu jaġixxu bħala intermedjarji għal tali negozju tal-assigurazzjoni fil-Portugall.
 Miżura eżistenti:
 PT: L-Artikolu 3 tal-Liġi 147/2015, l-Artikolu 8 tal-Liġi 7/2019.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali
 Fis-SK: Iċ-ċittadini barranin jistgħu jistabbilixxu kumpanija tal-assigurazzjoni fil-forma ta’ kumpanija b’ishma konġunti jew jistgħu jwettqu negozju tal-assigurazzjoni permezz tal-fergħat tagħhom li għandhom uffiċċju reġistrat fir-Repubblika Slovakka. L-awtorizzazzjoni fiż-żewġ każijiet hija soġġetta għall-evalwazzjoni tal-awtorità superviżorja.
 Miżuri eżistenti:
 SK: L-Att 39/2015 dwar l-Assigurazzjoni.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq
 Fil-FI: Mill-inqas nofs il-membri tal-bord tad-diretturi u l-bord superviżorju, id-direttur maniġerjali ta’ kumpanija tal-assigurazzjoni li tforni assigurazzjoni statutorja tal-pensjoni għandhom ikollhom il-post ta’ residenza tagħhom fiż-ŻEE, sakemm l-awtoritajiet kompetenti ma jagħtux eżenzjoni għal dan. L-assiguraturi barranin ma jistgħux jiksbu liċenzja fil-Finlandja bħala fergħa sabiex ifornu assigurazzjoni statutorja tal-pensjoni. Mill-inqas awditur wieħed għandu jkollu r-residenza permanenti tiegħu fiż-ŻEE.
 Għal kumpaniji tal-assigurazzjoni oħra, ir-residenza fiż-ŻEE hija meħtieġa għal mill-inqas membru wieħed tal-bord tad-diretturi, il-bord superviżorju u d-direttur maniġerjali. Mill-inqas awditur wieħed għandu jkollu r-residenza permanenti tiegħu fiż-ŻEE. L-aġent ġenerali ta’ kumpanija tal-assigurazzjoni tar-Renju Unit irid ikollu l-post tar-residenza tiegħu fil-Finlandja, sakemm il-kumpanija ma jkollhiex l-uffiċċju prinċipali tagħha fl-Unjoni Ewropea.
 Miżuri eżistenti:
 FI: Laki ulkomaisista vakuutusyhtiöistä (l-Att dwar il-Kumpaniji tal-Assigurazzjoni Barranin) (398/1995); Vakuutusyhtiölaki (l-Att dwar il-Kumpaniji tal-Assigurazzjoni) (521/2008);
 Laki vakuutusedustuksesta (l-Att dwar il-Medjazzjoni fl-Assigurazzjoni) (570/2005);
 Laki vakuutusten tarjoamisesta (l-Att dwar id-Distribuzzjoni tal-Assigurazzjoni) (234/2018) u
 Laki työeläkevakuutusyhtiöistä (Att dwar il-Kumpaniji li jipprovdu assigurazzjoni statutorja tal-pensjoni) (354/1997).
 (c)
 Servizzi Bankarji u Servizzi Finanzjarji Oħra
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Preżenza lokali:
 L-UE: Il-persuni ġuridiċi li għandhom l-uffiċċju rreġistrat fl-Unjoni Ewropea biss jistgħu jaġixxu bħala depożitorji tal-assi ta’ fondi tal-investiment. L-istabbiliment ta’ kumpanija ta’ maniġment speċjalizzata, li għandha l-uffiċċju prinċipali u l-uffiċċju reġistrat fl-istess Stat Membru, huwa meħtieġ li jwettaq l-attivitajiet ta' maniġment ta' fondi komuni, inklużi unit trusts, u fejn permess skont il-liġi nazzjonali, kumpaniji tal-investiment.
 Miżuri eżistenti:
 UE: Id-Direttiva 2009/65/KE tal-Parlament Ewropew u tal-Kunsill tat-13 ta’ Lulju 2009 dwar il-koordinazzjoni ta’ liġijiet, regolamenti u dispożizzjonijiet amministrattivi fir-rigward tal- impriżi ta’ investiment kollettiv f’titoli trasferibbli (UCITS); u
 d-Direttiva 2011/61/UE tal-Parlament Ewropew u tal-Kunsill tat-8 ta’ Ġunju 2011 dwar Maniġers ta’ Fondi ta’ Investiment Alternattivi (AIFM).
 Fl-EE: Għall-aċċettar ta’ depożiti, hi meħtieġa l-awtorizzazzjoni minn Awtorità Superviżorja finanzjarja tal-Estonja u reġistrazzjoni skont il-Liġi tal-Estonja bħala kumpanija b’ishma konġunti, sussidjarja jew fergħa.
 Miżuri eżistenti:
 EE: Krediidiasutuste seadus (l-Att dwar Istituzzjonijiet ta’ Kreditu) § 206 u §21.
 Fis-SK: Is-servizzi ta’ investiment jistgħu jiġu pprovduti biss minn kumpaniji ta’ maniġment li għandhom il-forma ġuridika ta’ kumpanija b’ishma konġunti b’kapital ta’ ekwità skont il-liġi.
 Miżuri eżistenti:
 SK: L-Att 566/2001 dwar it-Titoli u s-Servizzi ta’ Investiment; u l-Att 483/2001 dwar il-Banek.
 Fir-rigward tal-Liberalizzazzjoni tal-investiment – Trattament nazzjonali, Maniġment Superjuri u Bordijiet tad-Diretturi
 Fil-FI: Mill-inqas wieħed mill-fundaturi, il-membri tal-bord tad-diretturi, il-bord superviżorju, id-direttur maniġerjali tal-fornituri ta’ servizzi bankarji u l-persuna intitolata li tiffirma l-isem tal-istituzzjoni ta’ kreditu għandhom ikollhom r-residenza permanenti tagħhom fiż-ŻEE. Mill-inqas awditur wieħed għandu jkollu r-residenza permanenti tiegħu fiż-ŻEE.
 Miżuri eżistenti:
 FI: Laki liikepankeista ja muista osakeyhtiömuotoisista luottolaitoksista (l-Att dwar il-Banek
 Kummerċjali u Istituzzjonijiet ta’ Kreditu Oħra fil-Forma ta’ Kumpanija b’responsabbiltà Limitata) (1501/2001);
 Säästöpankkilaki (1502/2001) (l-Att dwar it-Tfaddil Bankarju);
 Laki osuuspankeista ja muista osuuskuntamuotoisista luottolaitoksista (1504/2001) (l-Att dwar
 il-Banek Kooperattivi u Istituzzjonijiet ta’ Kreditu Oħra fil-Forma ta’ Bank Kooperattiv);
 Laki hypoteekkiyhdistyksistä (936/1978) (l-Att dwar Soċjetajiet ta’ Ipoteki);
 Maksulaitoslaki (297/2010) (l-Att dwar Istituzzjonijiet ta’ Pagament);
 Laki ulkomaisen maksulaitoksen toiminnasta Suomessa (298/2010) (l-Att dwar l-operat ta’
 Istituzzjoni ta’ Pagament Barranija fil-Finlandja); u
 Laki luottolaitostoiminnasta (l-Att dwar l-Istituzzjonijiet ta’ Kreditu) (121/2007).
 Fir-rigward tal-Liberalizzazzjoni tal-investiment – Aċċess għas-Suq, Trattament Nazzjonali, u Kummerċ transfruntier fis-servizzi – Preżenza lokali:
 Fl-IT: Servizzi ta’ “consulenti finanziari” (konsulent finanzjarju). Meta jipprovdu l-attività ta’ bejgħ bieb bieb, l-intermedjarji jridu jużaw bejjiegħa finanzjarji awtorizzati li jkunu residenti fit-territorju ta’ Stat Membru.
 Miżuri eżistenti:
 IT: L-Artikoli 91-111 tar-Regolament Consob dwar l-Intermedjarji (nru 16190 tad-29 ta’ Ottubru 2007).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Preżenza lokali:
 Fil-LT: Huma biss il-banek li għandhom l-uffiċċju reġistrat tagħhom jew fergħa fil-Litwanja u li huma awtorizzati jipprovdi servizzi ta’ investiment fiż-ŻEE li jistgħu jaġixxu bħala d-depożitarji tal-assi ta’ fondi tal-pensjoni. Mill-inqas kap wieħed mill-amministrazzjoni tal-bank irid jitkellem il-lingwa Litwana.
 Miżuri eżistenti:
 LT: Il-Liġi dwar il-Banek tar-Repubblika tal-Litwanja tat-30 ta’ Marzu 2004 Nru IX-2085, kif emendata bil-Liġi Nru XIII-729 tas-16 ta’ Novembru 2017;
 il-Liġi dwar l-Intrapriżi għal Investiment Kollettiv tar-Repubblika tal-Litwanja tal-4 ta' Lulju 2003 Nru IX-1709, kif emendata bil-Liġi Nru XIII-1872 tal-20 ta’ Diċembru 2018;
 il-Liġi dwar l-Akkumulazzjoni Addizzjonali Volontarja tal-Pensjoni tar-Repubblika tal-Litwanja tat-3 ta' Ġunju 1999 Nru VIII-1212 (kif riveduta bil-Liġi Nru XII-70 tal-20 ta’ Diċembru 2012);
 il-Liġi dwar il-Pagamenti tar-Repubblika tal-Litwanja tal-5 ta’ Ġunju 2003 Nru IX-1596, l-aħħar emenda 17 ta’ Ottubru 2019 Nru XIII-2488
 Il-Liġi dwar l-Istituzzjoni ta’ Pagament tar-Repubblika tal-Litwanja tal-10 ta’ Diċembru 2009 Nru XI-549 (verżjoni ġdida tal-Liġi: Nru XIII-1093 tas-17 ta’ April 2018)
 Fir-rigward tal-Kummerċ transfruntier fis-servizzi – Aċċess għas-suq:
 Fil-FI: Għas-servizzi ta’ pagamenti, ir-residenza jew id-domiċilju fil-Finlandja jista’ jkun meħtieġ.
 Riżerva Nru 17 – Servizzi soċjali u tas-saħħa
 Settur:
 Servizzi soċjali u tas-saħħa
 Klassifikazzjoni tal-industrija:
 CPC 93, 931, minbarra 9312, parti minn 93191, 9311, 93192, 93193, 93199
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bord tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Servizzi tas-saħħa – sptar, ambulanza, servizzi tas-saħħa residenzjali (CPC 93, 931, minbarra 9312, parti minn 93191, 9311. 93192, 93193, 93199)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, rekwiżiti ta’ prestazzjoni, Maniġment superjuri u bordijiet tad-diretturi:
 L-UE: Għall-forniment tas-servizzi tas-saħħa kollha li jirċievu finanzjament pubbliku jew appoġġ mill-Istat fi kwalunkwe forma.
 L-UE: Għas-servizzi tas-saħħa kollha ffinanzjati mill-privat, minbarra sptar, ambulanza, u servizzi ta’ faċilitajiet residenzjali tas-saħħa ffinanzjati mill-privat, apparti servizzi fi sptar. Il-parteċipazzjoni tal-operaturi privati fin-network tas-saħħa ffinanzjat privatament tista’ tkun soġġetta għal konċessjoni fuq bażi mhux diskriminatorja. Test tal-ħtiġijiet ekonomiċi jista’ jkun applikabbli. Kriterju ewlieni: l-għadd ta’ stabbilimenti eżistenti, infrastruttura tat-trasport, densità tal-popolazzjoni, firxa ġeografika u ħolqien tax-xogħol ġdid u l-impatt fuqhom.
 Din ir-riżerva mhijiex relatata mal-forniment tas-servizzi professjonali kollha relatati mas-saħħa, inkluż is-servizzi pprovduti minn professjonisti bħal tobba, dentisti, qwiebel, infermiera, fiżjoterapisti, paramediċi u psikologi, li huma koperti b’riżervi oħra (CPC 931 minbarra 9312, parti 93191).
 Fl-AT, PL u SI: Il-forniment tas-servizzi tal-ambulanza ffinanzjati mill-privat (CPC 93192).
 Fil-BE: L-istabbiliment tas-servizzi tal-ambulanza u s-servizzi ta’ faċilitajiet residenzjali tas-saħħa ffinanzjati mill-privat apparti servizzi fi sptar (CPC 93192, 93193).
 Fil-BG, CY, CZ, FI, MT u SK: Il-forniment tas-servizzi ta’ sptar, ambulanza u servizzi ta’ faċilitajiet residenzjali tas-saħħa ffinanzjati mill-privat apparti servizzi fi sptar (CPC 9311, 93192, 93193).
 Fil-FI: Il-forniment ta’ servizzi oħra tas-saħħa tal-bniedem (CPC 93199).
 Miżuri eżistenti:
 CZ: L-Att Nru 372/2011 Sb. dwar is-Servizzi tal-Kura tas-Saħħa u l-Kundizzjonijiet tal-Forniment Tagħhom.
 FI: Laki yksityisestä terveydenhuollosta (l-Att dwar il-Kura tas-Saħħa Privata) (152/1990).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Trattament tan-nazzjon l-aktar iffavorit, Maniġment superjuri u bordijiet tad-diretturi, Rekwiżiti ta’ prestazzjoni:
 Fil-DE: Il-forniment tas-Sistema tas-Sigurtà Soċjali tal-Ġermanja, fejn is-servizzi jistgħu jiġu pprovduti minn kumpaniji jew entitajiet differenti li jinvolvu elementi kompetittivi li b’hekk mhumiex “Servizzi mwettqa esklussivament fl-eżerċizzju ta' awtorità governattiva”. Tadotta trattament aħjar fil-kuntest ta’ ftehim kummerċjali bilaterali fir-rigward tal-forniment tas-servizzi soċjali u tas-saħħa (CPC 93).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-DE: Is-sjieda tal-isptarijiet iffinanzjati mill-privat u operati mill-Forzi Ġermaniżi.
 Li tinnazzjonalizza sptarijiet iffinanzjati mill-privat ewlenin oħra (CPC 93110).
 Fi FR: Għall-forniment tas-servizzi ta’ analiżi tal-laboratorju u l-ittestjar iffinanzjati mill-privat.
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fi FR: Il-forniment tas-servizzi ta’ analiżi tal-laboratorju u l-ittestjar iffinanzjati mill-privat (parti minn CPC 9311).
 Miżuri eżistenti:
 FR: Code de la Santé Publique
 (b)
 Servizzi soċjali u tas-saħħa, inkluża assigurazzjoni tal-pensjoni
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 L-UE, bl-eċċezzjoni tal-HU: Il-forniment transfruntiera tas-servizzi tas-saħħa, s-servizzi soċjali u l-attivitajiet jew servizzi li jiffurmaw parti minn pjan pubbliku tal-irtirar jew sistema statutorja tas-sigurtà soċjali. Din ir-riżerva mhijiex relatata mal-forniment tas-servizzi professjonali kollha relatati mas-saħħa, inkluż is-servizzi pprovduti minn professjonisti bħal tobba, dentisti, qwiebel, infermiera, fiżjoterapisti, paramediċi u psikologi, li huma koperti b’riżervi oħra (CPC 931 minbarra 9312, parti minn 93191).
 Fl-HU: Il-forniment transfruntiera tas-servizzi kollha tal-isptar, l-ambulanza u s-servizzi tas-saħħa residenzjali minbarra s-servizzi fi sptar, li jirċievu finanzjament pubbliku (CPC 9311, 93192, 93193).
 (c)
 Servizzi soċjali, inkluża assigurazzjoni tal-pensjoni
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti ta’ prestazzjoni:
 L-UE: Il-forniment tas-servizzi soċjali kollha li jirċievu finanzjament pubbliku jew appoġġ mill-Istat fi kwalunkwe forma, u attivitajiet jew servizzi li jiffurmaw parti minn pjan pubbliku tal-irtirar jew sistema statutorja tas-sigurtà soċjali. Il-parteċipazzjoni tal-operaturi privati fin-network soċjali ffinanzjat mill-privat tista’ tkun soġġetta għal konċessjoni fuq bażi mhux diskriminatorja. Test tal-ħtiġijiet ekonomiċi jista’ jkun applikabbli. Kriterju ewlieni: l-għadd ta’ stabbilimenti eżistenti, infrastruttura tat-trasport, densità tal-popolazzjoni, firxa ġeografika u ħolqien tax-xogħol ġdid u l-impatt fuqhom.
 Fil-BE, CY, DE, DK, EL, ES, FR, IE, IT u PT: Il-forniment tas-servizzi soċjali ffinanzjati mill-privat minbarra s-servizzi relatati mad-djar ta’ konvalexxenza u ta’ mistrieħ u d-djar tal-anzjani.
 Fir-CZ,FI, HU, MT, PL, RO, SK, u SI: Il-forniment tas-servizzi soċjali ffinanzjati mill-privat.
 Fil-DE: Is-Sistema tas-Sigurtà Soċjali tal-Ġermanja, fejn is-servizzi huma pprovduti minn kumpaniji jew entitajiet differenti li jinvolvu elementi kompetittivi u jistgħu b’hekk ma jaqgħux taħt id-definizzjoni ta’ “Servizzi mwettqa esklussivament fl-eżerċizzju ta' awtorità governattiva”.
 Miżuri eżistenti:
 FI: Laki yksityisistä sosiaalipalveluista (Att dwar is-Servizzi Soċjali Privati) (922/2011).
 IE: L-Att dwar is-Saħħa tal-2004 (S. 39); u
 l-Att dwar is-Saħħa tal-1970 (kif emendat –S.61A).
 IT: Il-Liġi 833/1978 Istituzzjoni tas-sistema tas-saħħa pubblika;
 id-Digriet Leġiżlattiv 502/1992 Organizzazzjoni u dixxiplina tal-qasam tas-saħħa; il-Liġi 328/2000 Riforma tas-servizzi soċjali.
 Riżerva Nru 18 - Servizzi turistiċi u servizzi relatati mal-ivvjaġġar
 Settur:
 Servizzi tal-gwidi turistiċi, servizzi soċjali u tas-saħħa
 Klassifikazzjoni tal-industrija:
 CPC 7472
 Tip ta’ riżerva:
 Trattament nazzjonali
 Trattament tan-nazzjon l-iktar iffavorit
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Fir-rigward tal-Liberalizzazzjoni tal-investiment – Trattament nazzjonali u Kummerċ transfruntier fis-servizzi – Trattament nazzjonali:
 Fi FR: Meħtieġa ċ-ċittadinanza ta’ Stat Membru għall-forniment tas-servizzi ta’ gwidi turistiċi.
 Fir-rigward tal-Liberalizzazzjoni tal-investiment – Trattament ta' nazzjon l-iżjed iffavorit u Kummerċ Transfruntier fis-servizzi – Trattament ta' nazzjon l-aktar iffavorit:
 Fil-LT: Sa fejn ir-Renju Unit jippermetti liċ-ċittadini tal-Litwanja jipprovdu servizzi ta’ gwidi turistiċi, il-Litwanja tippermetti liċ-ċittadini tar-Renju Unit jipprovdu servizzi ta’ gwidi turistiċi bl-istess kundizzjonijiet.
 Riżerva Nru 19 – Servizzi rikreattivi, kulturali u sportivi
 Settur:
 Servizzi rikreattivi, kulturali u sportivi
 Klassifikazzjoni tal-industrija:
 CPC 962, 963, 9619, 964
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bord tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Libreriji, arkivji, mużewijiet u servizzi kulturali oħra (CPC963)
 Fir-rigward tal-Liberalizzazzjoni tal-investiment — Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi u Kummerċ Transfruntier fis-servizzi - Aċċess għas-suq, Trattament nazzjonali:
 L-UE, bl-eċċezzjoni tal-AT u, għal-liberalizzazzjoni tal-investiment, fil-LT: Il-forniment ta' servizzi ta' libreriji, arkivji, mużewijiet u servizzi kulturali oħra.
 Fl-AT u fil-LT: Liċenzja jew konċessjoni tista’ tkun meħtieġa għat-twaqqif.
 (b)
 Servizzi tad-divertiment, servizzi tat-teatru, tal-live bands u taċ-ċirklu (CPC 9619, 964 minbarra 96492)
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 L-UE, bl-eċċezzjoni tal-AT u l-SE: Il-forniment transfruntier tas-servizzi tad-divertiment, inklużi servizzi tat-teatru, tal-live bands, taċ-ċirku u tad-diskoteki.
 Fir-rigward tal-Liberalizzazzjoni tal-investiment — Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi u Kummerċ Transfruntier fis-servizzi - Aċċess għas-suq, Trattament nazzjonali:
 F'CY, CZ, FI, MT, PL, RO, SI u SK: Fir-rigward tal-forniment tas-servizzi tad-divertiment, inklużi servizzi tat-teatru, tal-live bands, taċ-ċirku u tad-diskoteki.
 Fil-BG: Il-forniment tas-segwenti servizzi tad-divertiment: ċirku, park tad-divertiment u servizzi simili ta’ attrazzjoni, swali tal-ballu, diskoteka u servizzi ta’ tagħlim ta’ żfin u servizzi ta’ divertiment oħra.
 Fl-EE: Il-forniment tas-servizzi tad-divertiment oħra minbarra servizzi ta’ teatru ċinematografiku.
 Fil-LT u fil-LV: Il-forniment tas-servizzi tad-divertiment kollha minbarra servizzi ta’ operat ta’ teatru ċinematografiku.
 F'CY, CZ, LV, PL, RO u SK: Il-forniment transfruntier tas-servizzi sportivi u servizzi rikreattivi oħra.
 (c)
 Aġenziji tal-aħbarijiet u tal-istampa (CPC 962)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fi FR: Il-parteċipazzjoni barranija f’kumpaniji eżistenti li jippubblikaw il-pubblikazzjonijiet fil-lingwa Franċiża ma tistax teċċedi l-20 fil-mija tal-kapital jew tad-drittijiet tal-vot fil-kumpanija. L-istabbiliment tal-aġenziji tal-istampa tar-Renju Unit huwa soġġett għall-kundizzjonijiet stabbiliti fir-regolamentazzjoni domestika. L-istabbiliment tal-aġenziji tal-istampa minn investituri barranin huwa soġġett għar-reċiproċità.
 Miżuri eżistenti:
 FR: Ordonnance n° 45-2646 du 2 novembre 1945 portant règlementation provisoire des agences de presse; u Loi n° 86-897 du 1 août 1986 portant réforme du régime juridique de la presse.
 Fir-rigward tal-kummerċ transfruntier fis-servizzi – Aċċess għas-suq:
 Fl-HU: Għall-forniment tas-servizzi ta’ aġenziji tal-aħbarijiet u tal-istampa.
 (d)
 Servizzi tal-logħob tal-azzard u tal-imħatri (CPC 96492)
 Fir-rigward tal-Liberalizzazzjoni tal-investiment — Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi u Kummerċ Transfruntier fis-servizzi - Aċċess għas-suq, Trattament nazzjonali, Preżenza lokali:
 L-UE: Il-forniment tal-attivitajiet tal-logħob tal-azzard, li jinvolvi mħatri b’valur fi flus f’logħob tax-xorti, inkluż b’mod partikolari l-lotteriji, scratch cards, servizzi ta’ logħob tal-azzard offruti fil-każinòs, arcades tal-logħob tal-azzard jew postijiet b’liċenzja, servizzi tal-imħatri, tat-tombla u tal-logħob tal-azzard operati minn organizzazzjonijiet tal-karità jew organizzazzjonijiet mingħajr skop ta' qligħ, u għall-benefiċċju tagħhom.
 Riżerva Nru 20 - Servizzi tat-trasport u servizzi ta’ trasport awżiljari
 Settur:
 Servizzi tat-trasport
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bord tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Trasport marittimu – kwalunkwe attività kummerċjali oħra li ssir minn vapur
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti tal-prestazzjoni u Kummerċ transfruntier fis-servizzi – Aċċess għas-suq, Trattament nazzjonali:
 L-UE: In-nazzjonalità tal-ekwipaġġ ta' bastiment li jbaħħar jew li ma jbaħħarx.
 Fir-rigward tal-Liberalizzazzjoni tal-Investiment – Aċċess għas-suq, Trattament Nazzjonali[, Trattament tan-nazzjon l-iżjed iffavorit], Maniġment superjuri u bordijiet tad-diretturi:
 L-UE, bl-eċċezzjoni tal-LV u MT: Persuni fiżiċi jew ġuridiċi tal-UE biss jistgħu jirreġistraw bastiment u joperaw flotta taħt il-bandiera nazzjonali tal-istat ta’ stabbiliment (dan japplika għall-attività marittima kummerċjali kollha mwettqa minn vapur tal-baħar, inkluż is-sajd, l-akkwakultura, u s-servizzi inċidentali għas-sajd; trasportazzjoni internazzjonali ta’ passiġġieri u ta’ merkanzija (CPC 721); u servizzi awżiljarji għat-trasport marittimu).
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 F’MT: Jeżistu drittijiet esklużivi għall-konnessjoni marittima mal-Ewropa kontinentali permezz tal-Italja ma' Malta (CPC 7213, 7214, parti minn 742, 745, parti minn 749).
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fis-SK: L-investituri barranin iridu jkollhom l-uffiċċju prinċipali tagħhom fir-Repubblika Slovakka sabiex japplikaw għal liċenzja li tippermettilhom jipprovdu servizz (CPC 722).
 (b)
 Servizzi awżiljarji għal trasport marittimu
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 L-UE: Il-forniment ta' servizzi ta' pilotaġġ u rmiġġ. Għal ċertezza akbar, irrispettivament mill-kriterji li jistgħu japplikaw għar-reġistrazzjoni ta' bastimenti fi Stat Membru tal-Unjoni Ewropea, l-Unjoni Ewropea tirriżerva d-dritt li tirrikjedi li l-bastimenti biss irreġistrati fir-reġistri nazzjonali tal-Istati Membri tal-Unjoni Ewropea jistgħu jipprovdu servizzi ta' pilotaġġ u rmiġġ (CPC 7452).
 L-UE, bl-eċċezzjoni tal-LT u l-LV: Bastimenti bil-bandiera ta' Stat Membru tal-Unjoni Ewropea biss jistgħu jipprovdu servizzi ta' ġbid u rmonkar (CPC 7214).
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Trattament nazzjonali, Preżenza lokali:
 Fil-LT: Persuni ġuridiċi tal-Litwanja biss jew persuni ġuridiċi ta’ Stat Membru
 tal-Unjoni Ewropea b’fergħat fil-Litwanja li għandhom Ċertifikat maħruġ mill-Amministrazzjoni Litwana tas-Sikurezza Marittima jistgħu jipprovdu servizzi ta’ pilotaġġ u rmiġġ, imbuttar u rmonkar (CPC 7214, 7452).
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fil-BE: Is-servizzi ta' immaniġġar tal-merkanzija jistgħu jkunu operati biss minn ħaddiema akkreditati, li huma eliġibbli biex jaħdmu f'żoni portwali msemmija permezz ta' digriet amministrattiv (CPC 741).
 Miżuri eżistenti:
 BE: Loi du 8 juin 1972 organisant le travail portuaire;
 Arrêté royal du 12 janvier 1973 instituant une Commission paritaire des ports et fixant sa dénomination et sa compétence;
 Arrêté royal du 4 septembre 1985 portant agrément d'une organisation d'employeur (Anvers);
 Arrêté royal du 29 janvier 1986 portant agrément d'une organisation d'employeur (Gand);
 Arrêté royal du 10 juillet 1986 portant agrément d'une organisation d'employeur (Zeebrugge); Arrêté royal du 1er mars 1989 portant agrément d'une organisation d'employeur (Ostende); u
 Arrêté royal du 5 juillet 2004 relatif à la reconnaissance des ouvriers portuaires dans les zones portuaires tombant dans le champ d'application de la loi du 8 juin 1972 organisant le travail portuaire, tel que modifié.
 (c)
 Servizzi awżiljarji għat-trasport minn passaġġi fuq l-ilma interni
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali[, Trattament tan-nazzjon l-aktar iffavorit], Maniġment superjuri u bordijiet tad-diretturi, Rekwiżiti tal-prestazzjoni u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali, Trattament tan-nazzjon l-aktar iffavorit:
 L-UE: Servizzi awżiljarji għat-trasportazzjoni fuq il-passaġġi fuq l-ilma interni.
 (d)
 Trasport bil-ferrovija u servizzi awżiljarji għat-trasport bil-ferrovija
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fl-UE: Trasport tal-passiġġieri bil-ferrovija (CPC 7111)
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq, Preżenza lokali:
 Fl-UE: Trasport tal-merkanzija bil-ferrovija (CPC 7112).
 Fil-LT: Servizzi ta’ manutenzjoni u ta’ tiswija ta' tagħmir tat-trasport bil-ferrovija huma soġġetti għal monopolju tal-Istat (CPC 86764, 86769, parti minn 8868).
 Fl-SE (fir-rigward tal-Aċċess għas-suq biss): Servizzi ta’ manutenzjoni u tiswija ta’ tagħmir tat-trasport bil-ferrovija huma soġġetti għal test tal-ħtiġijiet ekonomiċi meta investitur bi ħsiebu jistabbilixxi l-faċilitajiet tiegħu stess ta’ terminal. Kriterju ewlieni: limitazzjonijiet ta' spazju u kapacità (CPC 86764, 86769, parti minn 8868).
 Miżuri eżistenti:
 UE: Id-Direttiva 2012/34/UE tal-Parlament Ewropew u tal-Kunsill tal-21 ta' Novembru 2012 li tistabbilixxi żona ferrovjarja unika Ewropea.
 SE: L-Att dwar l-Ippjanar u l-Bini (2010:900).
 (e)
 Trasport bit-triq (trasport tal-passiġġieri, trasport tal-merkanzija, servizzi ta’ trasport internazzjonali bit-trakkijiet) u servizzi awżiljarji għat-trasport bit-triq
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 L-UE: Għal servizzi tat-trasport bit-triq koperti mit-Titoli I [Trasport ta’ merkanzija bit-triq] u II [Trasport ta’ Passiġġieri bit-Triq] tat-Tielet Intestatura [Trasport bit-Triq] tat-Tieni Parti [Kummerċ, trasport u sajd] u l-Anness ROAD-1 [Trasport ta’ merkanzija bit-triq].
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi:
 L-UE: Għal servizzi tat-trasport bit-triq koperti mit-Titoli I [Trasport ta’ merkanzija bit-triq] u II [Trasport ta’ Passiġġieri bit-Triq] tat-Tielet Intestatura [Trasport bit-Triq] tat-Tieni Parti [Kummerċ, trasport u sajd] u l-Anness ROAD-1 [Trasport ta’ merkanzija bit-triq]:
 li tillimita l-forniment ta' kabotaġġ fi Stat Membru tal-Unjoni Ewropea minn investituri barranin stabbiliti fi Stat Membru ieħor tal-Unjoni Ewropea (CPC 712).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali:
 L-UE: Għal servizzi tat-trasport bit-triq koperti mit-Titoli I [Trasport ta’ merkanzija bit-triq] u II [Trasport ta’ Passiġġieri bit-Triq] tat-Tielet Intestatura [Trasport bit-Triq] tat-Tieni Parti [Kummerċ, trasport u sajd] u l-Anness ROAD-1 [Trasport ta’ merkanzija bit-triq]:
 I)li jkun meħtieġ l-istabbiliment u jiġi limitat il-forniment transfruntier ta’ servizzi tat-trasport bit-triq (CPC 712).
 II)li jiġi limitat il-forniment ta’ kabotaġġ fi Stat Membru tal-Unjoni Ewropea minn investituri barranin stabbiliti fi Stat Membru ieħor tal-Unjoni Ewropea (CPC 712).
 III)test tal-ħtiġijiet ekonomiċi jista’ jkun applikabbli għal servizzi tat-taxi fl-Unjoni Ewropea, bl-istabbiliment ta’ limitu fuq in-numru ta’ fornituri tas-servizz. Kriterju ewlieni: Id-domanda lokali kif prevista fil-liġijiet applikabbli (CPC 71221).
 Fir-rigward tal-Liberalizzazzjoni tal-investiment – Aċċess għas-suq:
 Fil-BE: Jista' jkun stabbilit numru massimu ta' liċenzji bil-liġi (CPC 71221).
 Fl-IT: Jiġi applikat test tal-ħtiġijiet ekonomiċi għas-servizzi tal-limousine. Kriterju ewlieni: in-numru u l-impatt fuq stabbilimenti eżistenti, densità tal-popolazzjoni, firxa ġeografika, impatt fuq il-kundizzjonijiet tat-traffiku u ħolqien tax-xogħol ġdid.
 Jiġi applikat test tal-ħtiġijiet ekonomiċi għal servizzi ta' karozzi tal-linja bejn belt u oħra. Kriterju ewlieni: in-numru u l-impatt fuq stabbilimenti eżistenti, densità tal-popolazzjoni, firxa ġeografika, impatt fuq il-kundizzjonijiet tat-traffiku u ħolqien tax-xogħol ġdid.
 Jiġi applikat test tal-ħtiġijiet ekonomiċi għal forniment ta' servizzi ta' trasport ta' merkanzija. Kriterju ewlieni: id-domanda lokali (CPC 712).
 Fil-BG, DE: Għat-trasportazzjoni ta’ passiġġieri u ta’ merkanzija, id-drittijiet esklużivi jew l-awtorizzazzjonijiet jistgħu jingħataw biss lil persuni fiżiċi tal-Unjoni u lil persuni ġuridiċi tal-Unjoni li jkollhom il-kwartieri ġenerali tagħhom fl-Unjoni. (CPC 712)
 F’MT: Għas-servizz pubbliku tal-karozzi tal-linja: In-network kollu huwa soġġett għal konċessjoni li tinkludi ftehim dwar Obbligu ta' Servizz Pubbliku (OSP) sabiex jittieħdu inkunsiderazzjoni ċerti setturi soċjali (bħall-istudenti u l-anzjani) (CPC 712).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-FI: Awtorizzazzjoni hija meħtieġa għall-forniment ta' servizzi ta' trasport bit-triq, li mhijiex estiża għal vetturi rreġistrati barra mill-pajjiż (CPC 712).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fi FR: Il-forniment ta’ servizzi ta’ karozzi tal-linja bejn belt u oħra (CPC 712).
 Fir-rigward tal-Liberalizzazzjoni tal-investiment – Aċċess għas-suq:
 F’ES: Għat-trasport ta' passiġġieri, it-test tal-ħtiġijiet ekonomiċi japplika għal servizzi pprovduti taħt CPC 7122. Kriterju ewlieni: d-domanda lokali It-test tal-ħtiġijiet ekonomiċi japplika għal servizzi ta' karozzi tal-linja bejn belt u oħra. Kriterju ewlieni: in-numru u l-impatt fuq stabbilimenti eżistenti, densità tal-popolazzjoni, firxa ġeografika, impatt fuq il-kundizzjonijiet tat-traffiku u ħolqien tax-xogħol ġdid.
 Fl-SE: Is-servizzi ta’ manutenzjoni u ta’ tiswija ta’ tagħmir tat-trasport bit-triq huma soġġetti għal test tal-ħtiġijiet ekonomiċi meta fornitur ikun beħsiebu jistabbilixxi l-faċilitajiet ta’ infrastruttura tat-terminals tiegħu. Kriterju ewlieni: limitazzjonijiet ta' spazju u kapacità (CPC 6112, 6122, 86764, 86769, parti minn 8867).
 Fis-SK: Għal trasport ta' merkanzija, jiġi applikat test tal-ħtiġijiet ekonomiċi. Kriterju ewlieni: id-domanda lokali (CPC 712).
 Fir-rigward tal-Kummerċ transfruntier tas-servizzi – Aċċess għas-suq:
 Fil-BG: Li tirrikjedi stabbiliment għal servizzi ta' appoġġ għat-trasport bit-triq (CPC 744).
 Miżuri eżistenti:
 UE: Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta' Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta' operatur tat-trasport bit-triq u li jħassar id-Direttiva tal-Kunsill 96/26/KE; ir-Regolament (KE) Nru 1072/2009 tal-Parlament Ewropew u tal-Kunsill tal-21 ta’ Ottubru
 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija; u
 r-Regolament (KE) Nru 1073/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank, u li jemenda r-Regolament (KE) Nru 561/2006.
 FI: Laki kaupallisista tavarankuljetuksista tiellä (l-Att dwar it-Trasport Kummerċjali bit-Triq)
 693/2006; Laki liikenteen palveluista (l-Att dwar is-Servizzi tat-Trasport) 320/2017;
 Ajoneuvolaki (l-Att dwar il-Vetturi) 1090/2002
 IT: Id-Digriet leġiżlattiv 285/1992 (Kodiċi tat-Triq u emendi sussegwenti) l-Artikolu 85;
 id-Digriet Leġiżlattiv 395/2000 l-Artikolu 8 (trasport bit-triq ta' passiġġieri);
 il-Liġi 21/1992 (il-Liġi Qafas dwar trasport pubbliku mhux skedat ta' passiġġieri);
 il-Liġi 218/2003 l-Artikolu 1 (trasport ta' passiġġieri permezz ta' karozzi tal-linja mikrija bix-xufier); u l-Liġi 151/1981 (il-Liġi Qafas dwar trasport pubbliku lokali).
 SE: L-Att dwar l-Ippjanar u l-Bini (2010:900).
 (f)
 Trasport spazjali u kiri ta’ inġenji spazjali
 Fir-rigward tal-Liberalizzazzjoni tal-investiment — Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi u Kummerċ transfruntier fis-servizzi - Aċċess għas-suq, Trattament nazzjonali, Preżenza lokali:
 L-UE: Il-forniment ta’ servizzi tat-trasport spazjali u l-provvista ta’ servizzi tal-kiri tal-inġenji spazjali (CPC 733, parti minn CPC 734).
 (g)
 Trattament tan-nazzjon l-iktar iffavorit
 Fir-rigward tal-Liberalizzazzjoni tal-Investiment – Trattament ta' nazzjon l-iżjed iffavorit u Kummerċ transfruntier fis-servizzi – Trattament ta' nazzjon l-iżjed iffavorit:
 -Trasport (kabotaġġ) għajr it-trasport marittimu
 Fil-FI: Skont it-trattament differenzjali lil xi pajjiż skont ftehimiet bilaterali eżistenti jew futuri li jeżentaw bastimenti reġistrati taħt il-bandiera barranija ta’ pajjiż speċifikat ieħor jew vetturi rreġistrati barra mill-projbizzjoni ġenerali li jipprovdu trasport ta’ kabotaġġ (inkluż trasport ikkombinat, bit-triq u bil-ferrovija) fil-Finlandja fuq il-bażi tar-reċiproċità (parti minn CPC 711, parti minn 712, parti minn 722).
 -Servizzi ta’ appoġġ għat-trasport marittimu
 Fil-BG: Sa fejn ir-Renju Unit jippermetti lill-fornituri ta’ servizzi mill-Bulgarija biex jipprovdu servizzi ta’ ġestjoni tal-merkanzija u servizzi ta’ ħżin u mħażen fil-portijiet tal-baħar u tax-xmajjar, inklużi servizzi relatati ma’ kontejners u merkanzija f’kontejners, il-Bulgarija tippermetti li l-fornituri ta’ servizzi mir-Renju Unit jipprovdu servizzi ta’ ġestjoni tal-merkanzija u servizzi ta’ ħżin u mħażen fil-portijiet tal-baħar u tax-xmajjar, inklużi servizzi relatati ma’ kontejners u merkanzija f’kontejners bl-istess kundizzjonijiet (parti minn CPC 741, parti minn 742).
 -Kiri jew lokazzjoni ta’ bastimenti
 Fil-DE: Il-kiri ta’ vapuri barranin minn konsumaturi residenti fil-Ġermanja jista’ ikun soġġett għall-kundizzjoni ta’ reċiproċità (CPC 7213, 7223, 83103).
 - Trasport bit-triq u bil-ferrovija
 L-UE: Tadotta trattament differenzjali lejn pajjiż skont ftehimiet bilaterali eżistenti jew futuri dwar it-trasport tal-merkanzija bit-triq (inkluż trasport ikkombinat – bit-triq jew bil-ferrovija) u trasport tal-passiġġieri, konkluża bejn l-Unjoni jew l-Istati Membri u pajjiż terz (CPC 7111, 7112, 7121, 7122, 7123). Dan it-trattament jista':
 (a) jirriżerva jew jillimita l-forniment ta’ servizzi ta’ trasport rilevanti bejn il-Partijiet kontraenti jew fit-territorju tal-Partijiet kontraenti għal vetturi reġistrati f’kull Parti kontraenti
 121
 ; jew
 (b) jipprevedi eżenzjonijiet mit-taxxa għal dawn il-vetturi.
 -Trasport bit-triq
 Fil-BG: Miżuri meħuda skont ftehimiet eżistenti jew futuri, li jirriżervaw jew jirrestrinġu l-forniment ta’ dawn it-tipi ta’ servizzi ta’ trasport u jispeċifikaw it-termini u l-kundizzjonijiet ta’ dan il-forniment, inkluż permessi ta’ tranżitu jew taxxi preferenzjali tat-triq, fit-territorju tal-Bulgarija jew min-naħa għall-oħra tal-fruntieri tal-Bulgarija (CPC 7121, 7122, 7123).
 Fir-CZ: Miżuri meħuda skont ftehimiet eżistenti jew futuri, u li jirriżervaw jew jillimitaw il-forniment ta’ servizzi tat-trasport u li jispeċifikaw il-kundizzjonijiet tal-operat, inkluż permessi ta’ tranżitu jew taxxi preferenzjali tat-triq għas-servizzi tat-trasport lejn, fi, min-naħa għall-oħra u ‘l barra mir-Repubblika Ċeka lejn il-partijiet kontraenti kkonċernati (CPC 7121, 7122, 7123).
 Fi ES: Awtorizzazzjoni għall-istabbiliment ta’ preżenza kummerċjali fi Spanja tista’ tiġi rifjutata għal fornituri ta’ servizzi li l-pajjiż tal-oriġini tagħhom ma jagħtix aċċess effettiv għas-suq lill-fornituri tas-servizz minn Spanja (CPC 7123).
 Miżuri eżistenti:
 Ley 16/1987, de 30 de julio, de Ordenación de los Transportes Terrestres.
 Fil-HR: Miżuri applikati taħt ftehimiet eżistenti jew futuri dwar trasport internazzjonali bit-triq u li jirriżervaw jew jillimitaw il-forniment ta’ servizzi tat-trasport u li jispeċifikaw l-kundizzjonijiet tal-operat, inkluż permessi ta’ tranżitu jew taxxi preferenzjali tat-triq għas-servizzi tat-trasport lejn, fi, min-naħa għall-oħra u ‘l barra mill-Kroazja għall-partijiet kontraenti kkonċernati (CPC 7121, 7122, 7123).
 Fil-LT: Miżuri meħuda skont ftehimiet bilaterali u li jistabbilixxu d-dispożizzjonijiet għas-servizzi tat-trasport u jispeċifikaw il-kundizzjonijiet tal-operat, inklużi t-tranżitu bilaterali u permessi oħra għal servizzi ta’ trasport fi, minn u 'l barra mit-territorju tal-Litwanja lill-partijiet kontraenti kkonċernati, u taxxi u imposti tat-triq (CPC 7121, 7122, 7123).
 Fis-SK: Miżuri meħuda skont ftehimiet eżistenti jew futuri, u li jirriżervaw jew jillimitaw il-forniment ta’ servizzi tat-trasport u li jispeċifikaw il-kundizzjonijiet tal-operat, inklużi permessi ta’ tranżitu jew taxxi preferenzjali tat-triq għas-servizzi tat-trasport lejn, fi, min-naħa għall-oħra u ‘l barra mir-Repubblika Ċeka lejn il-partijiet kontraenti kkonċernati (CPC 7121, 7122, 7123).
 - Trasport bil-ferrovija
 Fil-BG, CZ u SK: Għal ftehimiet eżistenti jew futuri, u li jirregolaw id-drittijiet tat-traffiku u l-kundizzjonijiet tal-operat, u l-forniment ta’ servizzi tat-trasport fit-territorju tal-Bulgarija, ir-Repubblika Ċeka u l-Islovakkja u bejn il-pajjiżi kkonċernati. (CPC 7111, 7112).
 -Trasport bl-ajru - Servizzi awżiljarji għat-trasport bl-ajru
 L-UE: Tadotta trattament differenzjali lejn pajjiż terz skont ftehimiet bilaterali eżistenti jew futuri dwar servizzi fuq l-art.
 -Trasport bit-triq u bil-ferrovija
 Fl-EE: Meta tadotta trattament differenzjali lejn pajjiż skont ftehimiet bilaterali eżistenti jew futuri dwar it-trasport internazzjonali bit-triq (inkluż trasport kombinat bit-triq jew bil-ferrovija), tirriżerva jew tillimita l-forniment ta’ servizzi tat-trasport lejn, ġewwa, min-naħa għall-oħra u 'l barra mill-Estonja lill-Partijiet kontraenti għal vetturi reġistrati f'kull Parti kontraenti, u tipprevedi eżenzjoni mit-taxxa għal dawn il-vetturi (parti minn CPC 711, parti minn 712, parti minn 721).
 -Is-servizzi tat-trasport ta’ passiġġieri u ta’ merkanzija kollha għajr it-trasport marittimu u bl-ajru
 Fil-PL: Sa fejn ir-Renju Unit jippermetti l-forniment ta’ servizzi tat-trasport lejn u fit-territorju tar-Renju Unit minn fornituri tat-trasport tal-passiġġieri u tal-merkanzija tal-Polonja, il-Polonja tippermetti l-forniment ta’ servizzi tat-trasport minn fornituri tat-trasport tal-passiġġieri u tal-merkanzija tar-Renju Unit fit-territorju tal-Polonja bl-istess kundizzjonijiet.
 Riżerva Nru 21 - Agrikultura, sajd u ilma
 Settur:
 Agrikoltura, kaċċa, forestrija; is-sajd, l-akkwakultura, servizzi inċidentali għas-sajd; ġbir, purifikazzjoni u distribuzzjoni tal-ilma
 klassifikazzjoni tal-industrija:
 ISIC Rev 3.1 011, ISIC Rev 3.1 012, ISIC Rev 3.1 013, ISIC Rev 3.1 014, ISIC Rev 3.1 015, CPC 8811, 8812, 8813 għajr servizzi ta’ pariri u ta’ konsulenza; ISIC Rev. 3.1 0501, 0502, CPC 882
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Agrikoltura, kaċċa u forestrija
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-HR: Attivitajiet agrikoli u tal-kaċċa.
 Fl-HU: Attivitajiet agrikoli (ISIC Rev. 3.1 011, 3.1 012, 3.1 013, 3.1 014, 3.1 015, CPC 8811, 8812, 8813 għajr servizzi ta’ pariri u ta’ konsulenza).
 Miżuri eżistenti:
 HR: L-Att dwar l-Art Agrikola (OG 20/18, 115/18, 98/19)
 (b)
 Sajd, akwakultura u servizzi relatati mas-sajd (ISIC Rev. 3.1 0501, 0502, CPC 882)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti tal-prestazzjoni[, Trattament tan-nazzjon l-aktar iffavorit u Kummerċ transfruntier fis-servizzi – Aċċess għas-suq, Trattament nazzjonali, Trattament tan-nazzjon l-aktar iffavorit, Preżenza lokali:
 L-UE:
 1.
 B'mod partikolari fil-qafas tal-Politika Komuni tas-Sajd, u ta' ftehimiet dwar is-sajd ma' pajjiż terz, l-aċċess għal u l-użu tar-riżorsi bijoloġiċi u l-postijiet għas-sajd li jinsabu fl-ilmijiet marittimi li jaqgħu fis-sovranità jew il-ġuriżdizzjoni tal-Istati Membri, jew drittijiet għas-sajd skont liċenzja tas-sajd ta’ Stat Membru inklużi:
 (a)
 ir-regolamentazzjoni tal-ħatt l-art tal-qabdiet minn bastimenti li jtajru l-bandiera tar-Renju Unit jew ta’ pajjiż terz fir-rigward tal-kwoti allokati lilhom jew, biss fir-rigward ta’ bastimenti li jtajru l-bandiera ta’ Stat Membru, ir-rekwiżit li proporzjoni mill-qabda totali tinħatt l-art f’portijiet tal-Unjoni;
 (b)
 l-istipular ta’ daqs minimu għal kumpanija sabiex din iżżomm kemm bastimenti tas-sajd artiġjanali u tal-kosta;
 (c)
 l-għoti ta’ trattament differenzjali skont ftehimiet bilaterali eżistenti jew futuri dwar is-sajd; u
 (d)
 ir-rekwiżit li l-membri tal-ekwipaġġ ta’ bastiment li jtajjar il-bandiera ta’ Stat Membru jkunu ċittadini ta’ Stati Membri.
 2.
 Id-dritt biex bastiment tas-sajd ikun jista’ jtajjar bandiera ta’ Stat Membru biss jekk:
 (a) ikun kompletament il-proprjetà ta’:
 (i) kumpaniji inkorporati fl-Unjoni jew
 (ii) ċittadini ta’ Stat Membru;
 (b) l-operazzjonijiet ta’ kuljum ikunu mmexxija u kkontrollati minn ġewwa l-Unjoni; u
 (c) kull noleġġatur, amministratur jew operatur tal-bastiment ikun kumpanija inkorporata fl-Unjoni jew ċittadin ta’ Stat Membru.
 3.
 Liċenzja kummerċjali tas-sajd li tagħti d-dritt għas-sajd fl-ibħra territorjali ta' Stat Membru tista' tingħata biss għal bastimenti li jtajru l-bandiera ta' Stat Membru.
 4.
 L-istabbiliment ta' faċilitajiet marini jew faċilitajiet interni tal-akkwakultura.
 5.
 il-punt 1 (a), (b), (c) (ħlief rigward it-trattament tan-nazzjon l-aktar iffavorit) u (d); il-punt 2 (a) (i), (b) u (c) u l-punt 3 japplikaw biss għal miżuri li huma applikabbli għall-bastimenti jew għall-impriżi irrispettivament min-nazzjonalità tas-sidien benefiċjarji tagħhom.
 Fir-rigward tal-Liberalizzazzjoni tal-investiment – Aċċess għas-suq:
 Fi FR: Iċ-ċittadini ta' pajjiżi mhux tal-Unjoni Ewropea ma jistgħux jipparteċipaw fil-proprjetà marittima tal-Istat Franċiż għall-farming ta' ħut, frott tal-baħar u alka.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Trattament tan-nazzjon l-aktar iffavorit u Kummerċ transfruntier fis-servizzi – Aċċess għas-suq, Trattament nazzjonali:
 Fil-BG: It-trasport ta' riżorsi tal-baħar u tax-xmara, imwettaq minn bastimenti fl-ilma marin intern, u l-baħar territorjali tal-Bulgarija, għandu jitwettaq minn bastimenti li jtajru l-bandiera tal-Bulgarija. Bastiment barrani ma jistax jipparteċipa f'sajd kummerċjali fiż-żona ekonomika esklużiva ħlief fuq il-bażi ta' ftehim bejn il-Bulgarija u l-istat tal-bandiera. Meta jgħaddu fiż-żona ekonomika esklużiva, il-bastimenti tas-sajd barranin ma jistgħux iżommu l-irkaptu tagħhom f'modalità tal-operat.
 (c)
 Ġbir, purifikazzjoni u distribuzzjoni tal-ilma
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 L-UE: Għal attivitajiet, inkluż servizzi dwar il-ġbir, il-purifikazzjoni u d-distribuzzjoni tal-ilma għal utenti domestiċi, industrijali, kummerċjali u oħrajn, inkluż il-forniment ta' ilma potabbli u l-immaniġġjar tal-ilma.
 Riżerva Nru 22 - Attivitajiet relatati mal-enerġija
 Settur:
 Produzzjoni ta’ enerġija u servizzi relatati
 Klassifikazzjoni tal-industrija:
 ISIC Rev. 3.1 10, 1110, 12, 120, 1200, 13, 14, 232, 233, 2330, 40, 401, 4010, 402, 4020, parti minn 4030, CPC 613, 62271, 63297, 7131, 71310, 742, 7422, parti minn 88, 887.
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Servizzi tal-enerġija – ġenerali (ISIC Rev. 3.1 10, 1110, 13, 14, 232, 40, 401, 402, parti minn 403, 41; CPC 613, 62271, 63297, 7131, 742, 7422, 887 (għajr servizzi ta’ pariri u ta’ konsultazzjoni))
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti tal-prestazzjoni u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 L-UE: Jekk Stat Membru jippermetti sjieda barranija ta’ sistema ta’ trażmissjoni tal-gass jew l-elettriku, jew sistema ta’ trasport mill-pajpijiet taż-żejt u tal-gass, fir-rigward ta’ intrapriżi fir-Renju Unit ikkontrollati minn persuni fiżiċi jew ġuridiċi ta’ pajjiż terz li jgħoddu għal aktar minn 5 fil-mija tal-importazzjonijiet taż-żejt, tal-gass naturali jew tal-elettriku tal-Unjoni Ewropea, sabiex tiġi ggarantita s-sigurtà tal-forniment tal-enerġija tal-Unjoni kollha kemm hi, jew ta’ Stat Membru individwali. Din ir-riżerva ma tapplikax għal servizzi ta' pariri u ta' konsultazzjoni previsti bħala servizzi inċidentali għad-distribuzzjoni tal-enerġija.
 Din ir-riżerva ma tapplikax għall-HR, HU u LT (għal-LT, CPC 7131 biss) fir-rigward tat-trasport mill-pajpiet ta’ fjuwils, la għal-LV fir-rigward ta’ servizzi inċidentali għad-distribuzzjoni tal-enerġija u lanqas għas-SI fir-rigward ta’ servizzi inċidentali għad-distribuzzjoni tal-gass (ISIC Rev. 3.1 401, 402, CPC 7131, 887 minbarra servizzi ta’ pariri u ta’ konsulenza).
 F’CY: Għall-manifattura tal-prodotti tal-petroleum raffinat sa fejn l-investitur ikun ikkontrollat minn persuna fiżika jew ġuridika ta’ pajjiż terz li tgħodd aktar minn 5 fil-mija tal-importazzjonijiet taż-żejt jew tal-gass naturali tal-Unjoni, kif ukoll għall-manifattura tal-gass, distribuzzjoni ta’ fjuwils gassużi permezz ta’ mejnijiet għall-kont proprju, il-produzzjoni, it-trażmissjoni u d-distribuzzjoni tal-elettriku, it-trasportazzjoni ta’ karburanti bil-pipeline, servizzi inċidentali għad-distribuzzjoni tal-elettriku u ta’ gass naturali li mhumiex servizzi ta’ pariri u konsulenza, servizzi bl-ingrossa tal-elettriku, servizzi bl-imnut ta’ fjuwil tal-magni, elettriku u gass mhux ibbottiljat. Il-kundizzjonijiet tan-nazzjonalità u tar-residenza japplikaw għas-servizzi relatati mal-elettriku. (ISIC Rev. 3.1 232, 4010, 4020, CPC 613, 62271, 63297, 7131, u 887 għajr is-servizzi ta’ pariri u ta’ konsulenza)
 Fil-FI: In-networks ta' trażmissjoni u distribuzzjoni u s-sistemi ta' enerġija u tal-fwar u l-misħun.
 Fil-FI: Ir-restrizzjonijiet kwantitattivi fil-forma ta' monopolji jew drittijiet esklużivi għall-importazzjoni ta' gass naturali, u għall-produzzjoni u d-distribuzzjoni ta' fwar u misħun. Bħalissa, jeżistu monopolji naturali u drittijiet esklużivi (ISIC Rev. 3.1 40, CPC 7131, 887 minbarra servizzi ta' pariri u ta' konsultazzjoni).
 Fi FR: Is-sistemi ta’ trażmissjoni tal-elettriku u tal-gass u t-trasport mill-pajpijiet taż-żejt u tal-gass (CPC 7131).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fil-BE: Is-servizzi tad-distribuzzjoni tal-enerġija, u servizzi inċidentali għad-distribuzzjoni tal-enerġija (CPC 887 minbarra servizzi ta' konsultazzjoni).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Trattament nazzjonali, Preżenza lokali:
 Fil-BE: Għal servizzi tat-trażmissjoni tal-enerġija, rigward it-tipi ta' entitajiet legali u għat-trattament ta' operaturi pubbliċi jew privati li għalihom il-BE ta drittijiet esklużivi. L-istabbiliment huwa rekwiżit fl-Unjoni Ewropea (ISIC Rev. 3.1 4010, CPC 71310).
 Fil-BG: Għal servizzi inċidentali għad-distribuzzjoni tal-enerġija (parti minn CPC 88).
 Fil-PT: Għall-produzzjoni, it-trażmissjoni u d-distribuzzjoni tal-elettriku, il-manifattura ta' gass, it-trasportazzjoni tal-fjuwils mill-pajpijiet, is-servizzi bl-ingrossa tal-elettriku, is-servizzi ta' bejgħ bl-imnut tal-elettriku u gass mhux ibbottiljat, u servizzi inċidentali għad-distribuzzjoni tal-elettriku u l-gass naturali. Konċessjonijiet għal setturi tal-elettriku u l-gass jiġu assenjati biss lil kumpaniji limitati bil-kwartieri ġenerali u l-maniġment effettiv tagħhom fil-PT (ISIC Rev. 3.1 232, 4010, 4020, CPC 7131, 7422, 887 minbarra servizzi ta' pariri u ta' konsultazzjoni).
 Fis-SK: Hija meħtieġa awtorizzazzjoni għall-produzzjoni, it-trażmissjoni u d-distribuzzjoni tal-elettriku, il-manifattura ta' gass u d-distribuzzjoni ta' fjuwil gassuż, il-produzzjoni u d-distribuzzjoni ta' fwar u ilma jaħraq, it-trasport bil-pipeline tal-fjuwil, bejgħ bl-ingrossa u bl-imnut tal-elettriku, fwar u ilma jaħraq, u servizzi inċidentali għad-distribuzzjoni tal-enerġija, inklużi servizzi fil-qasam tal-effiċjenza fl-użu tal-enerġija, ekonomija fl-użu tal-enerġija u l-bilanċ tal-enerġija. Jiġi applikat test tal-ħtiġijiet ekonomiċi u l-applikazzjoni tista' tiġi miċħuda biss jekk is-suq ikun saturat. Għal dawn l-attivitajiet kollha, awtorizzazzjoni tista’ tingħata biss lil persuna fiżika b’residenza permanenti fiż-ŻEE jew lil persuna ġuridika taż-ŻEE.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-BE: Bl-eċċezzjoni tal-estrazzjoni ta' metalli mhux maħdumin u estrazzjoni u xogħol ieħor fil-barrieri, l-intrapriżi kkontrollati minn persuni fiżiċi jew ġuridiċi ta' pajjiż terz li jgħoddu għal aktar minn ħamsa fil-mija tal-importazzjonijiet taż-żejt jew tal-gass naturali jew tal-elettriku tal-Unjoni Ewropea jistgħu jiġu pprojbiti milli jiksbu kontroll tal-attività. L-inkorporazzjoni hija meħtieġa (mhux fergħat) (ISIC Rev. 3.1 10, 1110, 13, 14, 232, parti minn 4010, parti minn 4020, parti minn 4030).
 Miżuri eżistenti:
 UE: Id-Direttiva 2009/72/KE tal-Parlament Ewropew u tal-Kunsill tat-13 ta’ Lulju 2009 dwar ir-regoli komuni għas-suq intern fil-qasam tal-elettriku u li temenda d-Direttiva
 2003/54/KE; u
 d-Direttiva 2009/73/KE tal-Parlament Ewropew u tal-Kunsill tat-13 ta’ Lulju 2009 rigward regoli komuni għas-suq intern fil-gass naturali u li tħassar id-Direttiva 2003/55/KE.
 BG: L-Att dwar l-Enerġija.
 CY: Ir-Regolamentazzjoni tal-Liġijiet tal-2003 tas-Suq tal-Elettriku, il-Liġi 122(I)/2003 kif emendata;
 ir-Regolamentazzjoni tal-Liġijiet tal-2004 tas-Suq tal-Gass, il-Liġi 183(I)/2004 kif emendata;
 il-Liġi dwar il-Petroleum (Pipelines), il-Kapitolu 273;
 il-Liġi dwar il-Petroleum, il-Kapitolu 272 kif emendat; u
 l-Liġijiet tal-2003 dwar il-Petroleum u l-Ispeċifikazzjonijiet tal-Fjuwil, il-Liġi 148(I)/2003 kif emendata. .
 FI: Maakaasumarkkinalaki (l-Att dwar is-Suq tal-Gass Naturali) (508/2000); u Sähkömarkkinalaki (l-Att dwar is-Suq tal-Elettriku) (386/1995). Maakaasumarkkinalaki (l-Att dwar is-Suq ta’ Gass Naturali) (587/2017)
 FR: Code de l’énergie.
 PT: Id-Digriet Amministrattiv 230/2012 u d-Digriet Amministrattiv 231/2012, is-26 ta' Ottubru — Gass Naturali; id-Digriet Amministrattiv 215-A/2012, u d-Digriet Amministrattiv 215-B/2012, it-8 ta' Ottubru — Elettriku; u d-Digriet Amministrattiv 31/2006, il-15 ta’ Frar – Żejt grezz/Prodotti tal-petroleum.
 SK: L-Att 51/1988 dwar l-Estrazzjoni Minerarja, l-Isplussivi u l-Amministrazzjoni Statali tal-Estrazzjoni Minerarja;
 l-Att 569/2007 dwar ix-Xogħlijiet Ġeoloġiċi;
 l-Att 251/2012 dwar l-Enerġija; u l-Att 657/2004 dwar l-Enerġija Termali.
 (b)
 Elettriku (ISIC Rev. 3.1 40, 401; CPC 62271, 887 (għajr servizzi ta’ pariri u ta’ konsultazzjoni))
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti tal-prestazzjoni u Kummerċ transfruntier fis-servizzi – Aċċess għas-suq, Trattament nazzjonali:
 Fil-FI: L-importazzjoni tal-elettriku. Fir-rigward tal-kummerċ transfruntier, il-bejgħ bl-ingrossa u l-bejgħ bl-imnut tal-elettriku.
 Fi FR: Il-kumpaniji biss li l-kapital tagħhom huwa kkontrollat 100 fil-mija mill-Istat Franċiż, minn organizzazzjoni tas-settur pubbliku jew minn Electricité de France (EDF), jistgħu jikkontrollaw u jħaddmu sistemi ta' trażmissjoni jew ta' distribuzzjoni tal-elettriku.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 Fil-BG: Għall-produzzjoni tal-elettriku u l-produzzjoni tas-sħana.
 Fil-PT: L-attivitajiet ta' trażmissjoni u d-distribuzzjoni tal-elettriku huma mwettqa permezz ta' konċessjonijiet esklużivi ta' servizz pubbliku.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-BE: Awtorizzazzjoni individwali għall-produzzjoni tal-elettriku ta' kapaċità ta' 25 MW jew aktar tirrikjedi stabbiliment fl-Unjoni, jew fi Stat ieħor li għandu reġim simili għal dak infurzat mid-Direttiva 96/92/KE tal-Parlament Ewropew u tal-Kunsill tad-19 ta’ Diċembru 1996 dwar ir-regoli komuni għas-suq intern tal-elettriku fis-seħħ, u fejn kumpanija jkollha rabta effettiva u kontinwa mal-ekonomija.
 Il-produzzjoni ta’ elettriku fit-territorju lil hinn mill-kosta tal-BE hija soġġetta għal konċessjoni u obbligu ta’ impriża konġunta ma’ persuna ġuridika tal-Unjoni, jew persuna ġuridika minn pajjiż li għandu reġim simili għal dak tad-Direttiva 2003/54/KE tal-Parlament Ewropew u tal-Kunsill tas-26 ta’ Ġunju 2003 dwar ir-regoli komuni għas-suq intern fil-qasam tal-elettriku u li tħassar id-Direttiva 96/92/KE, b’mod partikolari fir-rigward ta’ kundizzjonijiet dwar l-awtorizzazzjoni u l-għażla.
 Barra minn hekk, il-persuna ġuridika jenħtieġ li jkollha l-amministrazzjoni ċentrali jew l-uffiċċju prinċipali tagħha fi Stat Membru tal-Unjoni Ewropea jew pajjiż li jissodisfa l-kriterji msemmija hawn fuq, fejn għandha rabta effettiva u kontinwa mal-ekonomija.
 Il-kostruzzjoni ta' linji ta' potenza elettrika li jikkollegaw il-produzzjoni lil hinn mill-kosta man-network ta' trażmissjoni ta' Elia tirrikjedi awtorizzazzjoni u l-kumpanija trid tissodisfa l-kundizzjonijiet speċifikati preċedentement, bl-eċċezzjoni tar-rekwiżit ta' impriża konġunta.
 Fir-rigward tal-Kummerċ transfruntier fis-servizzi - Trattament nazzjonali:
 Fil-BE: Awtorizzazzjoni hija meħtieġa għall-forniment tal-elettriku permezz ta' intermedjarju li għandu klijenti stabbiliti fil-BE li huma konnessi mas-sistema tal-grilja nazzjonali jew ma' linja dritta li l-voltaġġ nominali huwa ogħla minn 70 000 volt. Din l-awtorizzazzjoni tista’ tingħata biss lil persuna fiżika jew ġuridika taż-ŻEE.
 Fir-rigward tal-Liberalizzazzjoni tal-investiment – Aċċess għas-suq:
 Fi FR: Għall-produzzjoni tal-elettriku.
 Miżuri eżistenti:
 BE: Arrêté Royal du 11 octobre 2000 fixant les critères et la procédure d'octroi des autorisations individuelles préalables à la construction de lignes directes;
 Arrêté Royal du 20 décembre 2000 relatif aux conditions et à la procédure d'octroi des concessions domaniales pour la construction et l'exploitation d'installations de production d'électricité à partir de l'eau, des courants ou des vents, dans les espaces marins sur lesquels la Belgique peut exercer sa juridiction conformément au droit international de la mer; Arrêté Royal du 12 mars 2002 relatif aux modalités de pose de câbles d'énergie électrique qui pénètrent dans la mer territoriale ou dans le territoire national ou qui sont installés ou utilisés dans le cadre de l'exploration du plateau continental, de l'exploitation des ressources minérales et autres ressources non vivantes ou de l'exploitation d'îles artificielles, d'installations ou d'ouvrages relevant de la juridiction belge.
 Arrêté royal relatif aux autorisations de fourniture d'électricité par des intermédiaires et aux règles de conduite applicables à ceux-ci.
 Arrêté royal du 12 juin 2001 relatif aux conditions générales de fourniture de gaz naturel et aux conditions d'octroi des autorisations de fourniture de gaz naturel.
 FI: Maakaasumarkkinalaki (l-Att dwar is-Suq tal-Gass Naturali) (508/2000); u Sähkömarkkinalak (l-Att dwar is-Suq tal-Elettriku) 588/2013; Maakaasumarkkinalaki (l-Att dwar is-Suq ta’ Gass Naturali) (587/2017)
 FR: Code de l’énergie.
 PT: Id-Digriet Amministrattiv 215-A/2012; u
 d-Digriet Amministrattiv 215-B/2012, it-8 ta' Ottubru – Elettriku.
 (c)
 Fjuwils, gass, żejt grezz jew prodotti tal-petroleum (ISIC Rev. 3.1 232, 40, 402; CPC 613, 62271, 63297, 7131, 71310, 742, 7422, parti minn 88, 887 (għajr servizzi ta’ pariri u ta’ konsultazzjoni))
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti tal-prestazzjoni u Kummerċ transfruntier fis-servizzi – Aċċess għas-suq, Trattament nazzjonali:
 Fil-FI: Għall-prevenzjoni tal-kontroll jew is-sjieda ta’ terminal ta’ gass naturali likwifikat (liquefied natural gas, LNG) (inklużi dawk il-partijiet tat-terminal ta’ LNG użati għal ħżin jew gassifikazzjoni mill-ġdid ta’ LNG) minn persuni fiżiċi jew ġuridiċi barranin għal raġunijiet ta’ sigurtà tal-enerġija.
 Fi FR: Il-kumpaniji biss li l-kapital tagħhom huwa kkontrollat 100 fil-mija mill-Istat Franċiż, minn organizzazzjoni tas-settur pubbliku jew minn ENGIE, jistgħu jikkontrollaw u jħaddmu sistemi ta' trażmissjoni jew ta' distribuzzjoni tal-gass għal raġunijiet ta' sigurtà tal-enerġija nazzjonali.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 Fil-BE: Għal servizzi ta' ħażna bl-ingrossa ta' gass, rigward it-tipi ta' entitajiet legali u t-trattament ta' operaturi pubbliċi jew privati li għalihom il-Belġju ta drittijiet esklużivi. Għas-servizzi ta' ħażna bl-ingrossa ta' gass huwa meħtieġ l-istabbiliment fl-Unjoni (parti minn CPC 742).
 Fil-BG: Għal trasportazzjoni mill-pajpijiet, ħżin u magażinaġġ ta' petroleum u gass naturali, inkluża t-trażmissjoni tat-tranżitu (CPC 71310, parti minn CPC 742).
 Fil-PT: Għall-forniment Transfruntier tas-servizzi ta' ħżin u magażinaġġ ta' fjuwil ittrasportat bil-pajpijiet (gass naturali). Barra minn hekk, il-konċessjonijiet relatati mat-trażmissjoni, id-distribuzzjoni u l-ħażna taħt l-art ta' gass naturali u t-terminal ta' riċeviment, ħżin u rigassifikazzjoni ta' LNG jingħataw kuntratti ta' konċessjoni, wara sejħiet pubbliċi għal offerti (CPC 7131, CPC 7422).
 Fir-rigward tal-Kummerċ transfruntier fis-servizzi – Aċċess għas-suq, Trattament nazzjonali:
 Fil-BE: It-trasport bil-pipeline ta' gass naturali u karburant ieħor huwa soġġett għal rekwiżit ta' awtorizzazzjoni. Tista' tingħata awtorizzazzjoni biss lil persuna fiżika jew ġuridika stabbilita fi Stat Membru (skont l-Artikolu 3 tal-AR tal-14 ta' Mejju 2002).
 Jekk l-awtorizzazzjoni tkun rikjesta minn kumpanija:
 a)il-kumpanija trid tkun stabbilita f’konformità mal-liġi Belġjana, jew il-liġi ta’ Stat Membru ieħor, jew il-liġi ta’ pajjiż terz, li ħa impenji sabiex iżomm qafas regolatorju simili għar-rekwiżiti komuni speċifikati fid-Direttiva 98/30/KE tal-Parlament Ewropew u tal-Kunsill tat-22 ta’ Ġunju 1998 li tirrigwarda regoli komuni għas-suq intern fil-gass naturali; u
 b)il-kumpanija jrid ikollha s-sede amministrattiv tagħha, l-istabbiliment prinċipali jew l-uffiċċju reġistrat tagħha fi Stat Membru , jew pajjiż terz, li ħa impenji sabiex iżomm qafas regolatorju simili għar-rekwiżiti komuni speċifikati fid-Direttiva 98/30/KE tal-Parlament Ewropew u tal-Kunsill tat-22 ta’ Ġunju 1998 li tirrigwarda regoli komuni għas-suq intern fil-gass naturali, sakemm l-attività ta’ dan l-istabbiliment jew l-uffiċċju reġistrat tirrappreżenta rabta effettiva u kontinwa mal-ekonomija tal-pajjiż ikkonċernat (CPC 7131).
 Fil-BE: B'mod ġenerali, il-forniment ta' gass naturali lil klijenti (klijenti li huma kemm kumpaniji ta' distribuzzjoni u ta' konsumaturi li l-konsum ġenerali tagħhom tal-gass li jirriżulta mill-punti tal-forniment jilħaq livell minimu ta' miljun metru kubu kull sena) stabbilit fil-Belġju huwa soġġett għal awtorizzazzjoni individwali pprovduta mill-ministeru, barra minn meta l-fornitur hija kumpanija ta' distribuzzjoni li qed tuża n-network ta' distribuzzjoni tagħha stess. Awtorizzazzjoni bħal din tista’ tingħata biss lil persuni fiżiċi jew ġuridiċi tal-Unjoni Ewropea.
 F'CY: Għall-forniment Transfruntier ta' servizzi ta' ħżin u magażinaġġ ta' fjuwil ittrasportat bil-pajpijiet, u l-bejgħ bl-imnut ta' żejt tal-fjuwil u gass ibbottiljat minbarra bejgħ bil-korrispondenza (CPC 613, CPC 62271, CPC 63297, CPC 7131, CPC 742).
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Aċċess għas-suq:
 Fl-HU: Il-forniment ta' servizzi ta' trasport bil-pajp jirrikjedi stabbiliment. Is-servizzi jistgħu jiġu pprovduti permezz ta' Kuntratt ta' Konċessjoni mogħti mill-Istat jew l-awtorità lokali. Il-forniment ta' dan is-servizz huwa rregolat mil-Liġi ta' Konċessjoni Ungeriża (CPC 7131).
 Fir-rigward tal-Kummerċ transfruntier fis-servizzi – Aċċess għas-suq:
 Fil-LT: Għat-trasport tal-fjuwil bil-pajpijiet u servizzi awżiljarji għat-trasport bil-pajpijiet ta' oġġetti minbarra fjuwil.
 Miżuri eżistenti:
 BE: Arrêté Royal du 14 mai 2002 relatif à l'autorisation de transport de produits gazeux et autres par canalisations; u
 Loi du 12 avril 1965 relative au transport de produits gazeux et autres par canalisations (l-Artikolu 8.2).
 BG: L-Att dwar l-Enerġija.
 CY: Ir-Regolamentazzjoni tal-Liġijiet tal-2003 tas-Suq tal-Elettriku, il-Liġi 122(I)/2003 kif emendata;
 ir-Regolamentazzjoni tal-Liġijiet tal-2004 tas-Suq tal-Gass, il-Liġi 183(I)/2004 kif emendata;
 il-Liġi dwar il-Petroleum (Pipelines), il-Kapitolu 273;
 il-Liġi dwar il-Petroleum, il-Kapitolu 272 kif emendat; u
 l-Liġijiet tal-2003 dwar il-Petroleum u l-Ispeċifikazzjonijiet tal-Fjuwil, il-Liġi 148(I)/2003 kif emendata.
 FI: Maakaasumarkkinalaki (l-Att dwar is-Suq tal-Gass Naturali) (508/2000); u Maakaasumarkkinalaki (l-Att dwar is-Suq ta’ Gass Naturali) (587/2017).
 FR: Code de l’énergie.
 HU: L-Att XVI tal-1991 dwar il-Konċessjonijiet.
 LT: Il-Liġi dwar il-Gass Naturali tar-Repubblika tal-Litwanja tal-10 ta' Ottubru 2000 Nru VIII-1973.
 PT: Id-Digriet Amministrattiv 230/2012 u d-Digriet Amministrattiv 231/2012, is-26 ta' Ottubru — Gass Naturali; id-Digriet Amministrattiv 215-A/2012, u d-Digriet Amministrattiv 215-B/2012, it-8 ta' Ottubru — Elettriku; u d-Digriet Amministrattiv 31/2006, il-15 ta’ Frar – Żejt grezz/Prodotti tal-petroleum.
 (d)
 Nukleari (ISIC Rev. 3.1 12, 3.1 23, 120, 1200, 233, 2330, 40, parti minn 4010, CPC 887))
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali:
 Fil-DE: Għall-produzzjoni, l-ipproċessar jew it-trasportazzjoni ta' materjal nukleari u l-ġenerazzjoni jew id-distribuzzjoni tal-enerġija bbażata fuq materjal nukleari.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali u Kummerċ transfruntier fis-servizzi – Aċċess għas-suq, Trattament nazzjonali:
 Fl-AT u fil-FI: Għall-produzzjoni, l-ipproċessar, id-distribuzzjoni jew it-trasportazzjoni ta' materjal nukleari u l-ġenerazzjoni jew id-distribuzzjoni tal-enerġija bbażata fuq materjal nukleari.
 Fil-BE: Għall-produzzjoni, l-ipproċessar jew it-trasportazzjoni ta' materjal nukleari u l-ġenerazzjoni jew id-distribuzzjoni tal-enerġija bbażata fuq materjal nukleari.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti ta’ prestazzjoni:
 Fl-HU u SE: Għall-ipproċessar ta' fjuwil nukleari u l-ġenerazzjoni ta' elettriku bbażat fuq materjal nukleari.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi:
 Fil-BG: Għall-ipproċessar ta' materjali fissjonabbli u fużjonabbli jew tal-materjali li jiġu minnhom, kif ukoll il-kummerċ ma' tali servizzi, il-manutenzjoni u t-tiswija ta' tagħmir u sistemi f'faċilitajiet tal-produzzjoni tal-enerġija nukleari, it-trasport ta' dawk il-materjali u l-materjali tar-rimi u tal-iskart tal-ipproċessar tagħhom, l-użu ta' radjazzjoni jonizzanti, u s-servizzi l-oħrajn kollha li għandhom x'jaqsmu mal-użu tal-enerġija nukleari għal skopijiet paċifiċi (inklużi servizzi ta' inġinerija u konsultazzjoni u servizzi relatati ma' softwer eċċ.).
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fi FR: Dawn l-attivitajiet għandhom jirrispettaw l-obbligi tal-Ftehim Euratom.
 Miżuri eżistenti:
 AT: Bundesverfassungsgesetz für ein atomfreies Österreich (l-Att Kostituzzjonali għal Awstrija mhux Nukleari), BGBl. I Nr. 149/1999.
 BG: L-Att dwar l-Użu Sikur tal-Enerġija Nukleari;
 FI: Ydinenergialaki (l-Att dwar l-Enerġija Nukleari) (990/1987).
 HU: L-Att CXVI tal-1996 dwar l-Enerġija Nukleari; u
 d-Digriet tal-Gvern Nru 72/2000 dwar l-Enerġija Nukleari.
 SE: Il-Kodiċi tal-Ambjent Żvediż (1998:808); u l-Liġi dwar l-Attivitajiet Ta’ Teknoloġija Nukleari (1984:3).
 Riżerva Nru 23 - Servizzi oħra mhux inklużi x’imkien ieħor
 Settur:
 Servizzi oħra mhux inklużi xi mkien ieħor
 Klassifikazzjoni tal-industrija:
 CPC 9703, parti minn CPC 612, parti minn CPC 621, parti minn CPC 625, parti minn 85990
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)
 Servizzi funerarji, kremazzjoni u servizzi tat-twiebet (CPC 9703)
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali:
 Fil-FI: Is-servizzi ta' kremazzjoni u operazzjoni/manutenzjoni ta' ċimiterji jistgħu jitwettqu biss mill-istat, il-muniċipalitajiet, il-parroċċi, il-komunitajiet reliġjużi jew fondazzjonijiet jew soċjetajiet li ma jagħmlux qligħ.
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali:
 Fil-DE: Biss il-persuni ġuridiċi stabbiliti skont il-liġi pubblika jistgħu joperaw ċimiterju. Il-ħolqien u l-operat ta’ ċimiterji u servizzi relatati mal-funerali.
 Fil-PT: Il-preżenza kummerċjali hija rekwiżita għall-forniment ta' servizzi ta' funerali ta' kummissjonant. Iċ-ċittadinanza taż-ŻEE hija rekwiżita għal entitajiet li jipprovdu servizzi ta' funerali u ta' kummissjonant sabiex isiru maniġer tekniku.
 Fl-SE: Monopolju tal-Knisja Żvediża jew awtorità lokali fuq is-servizzi ta' kremazzjoni u ta' funerali.
 F’CY, SI: Servizzi ta' funerali, kremazzjoni u ta' kummissjonant.
 Miżuri eżistenti:
 FI: Hautaustoimilaki (l-Att dwar is-Servizz ta' Dfin) (457/2003).
 PT: Id-Digriet Amministrattiv 10/2015 tas-16 ta’ Jannar alterado p/ Lei 15/2018, 27 março.
 SE: Begravningslag (1990:1144) (l-Att dwar id-Dfin); Begravningsförordningen (1990:1147) (l-Ordinanza dwar id-Dfin).
 (b)
 Servizzi oħra relatati mal-kummerċ-
 Fir-rigward tal-Kummerċ transfruntier fis-servizzi – Aċċess għas-suq:
 Fil-FI: Li tirrikjedi stabbiliment fil-Finlandja jew x'imkien ieħor fiż-ŻEE biex tipprovdi servizzi ta' identifikazzjoni elettronika.
 Miżuri eżistenti:
 FI: Laki vahvasta sähköisestä tunnistamisesta ja sähköisistä luottamuspalveluista 617/2009 (l-Att dwar l-Identifikazzjoni Elettronika B'Saħħitha u s-Servizzi Fiduċjarji Elettroniċi 617/2009).
 (c)
 Servizzi ġodda
 Fir-rigward tal-Liberalizzazzjoni tal-investiment — Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti ta’ prestazzjoni u Kummerċ transfruntier fis-servizzi - Aċċess għas-suq, Trattament nazzjonali, Preżenza lokali:
 L-UE: Għall-forniment ta' servizzi ġodda minbarra dawk klassifikati fil-Klassifikazzjoni Proviżorja tal-Prodotti Ċentrali tan-Nazzjonijiet Uniti (CPC), 1991.
 Skeda tar-Renju Unit
 Riżerva Nru 1 – Is-setturi kollha
 Riżerva Nru 2 – Is-servizzi professjonali (il-professjonijiet kollha ħlief dawk relatati mas-saħħa)
 Riżerva Nru 3 – Servizzi professjonali (relatati mas-saħħa u l-bejgħ tal-farmaċewtiċi)
 Riżerva Nru 4 – Servizzi tan-negozju (servizzi ta’ aġenzija ta’ ġbir u servizzi ta’ rapportar ta’ kreditu)
 Riżerva Nru 5 – Servizzi kummerċjali (servizzi ta’ kollokament)
 Riżerva Nru 6 – Servizzi kummerċjali (servizzi ta’ investigazzjoni)
 Riżerva Nru 7 – Servizzi kummerċjali (servizzi kummerċjali oħrajn)
 Riżerva Nru 8 – Servizzi edukattivi
 Riżerva Nru 9 – Servizzi finanzjarji
 Riżerva Nru 10 – Servizzi tas-saħħa u servizzi soċjali
 Riżerva Nru 11 – Servizzi rikreattivi, kulturali u sportivi
 Riżerva Nru 12 – Servizzi tat-trasport u servizzi ta’ trasport awżiljari
 Riżerva Nru 13 – Sajd u ilma
 Riżerva Nru 14 – Attivitajiet relatati mal-enerġija
 Riżerva Nru 15 – Servizzi oħra mhux inklużi xi mkien ieħor
 Riżerva Nru 1 – Is-setturi kollha
 Settur:
 Is-setturi kollha
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Obbligi għas-Servizzi Legali
 Kapitolu:
 Liberalizzazzjoni tal-Investiment, Kummerċ Transfruntier fis-Servizzi u Oqfsa Regolatorji
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)Preżenza kummerċjali
 Fir-rigward tal-Liberalizzazzjoni tal-Investiment - Aċċess għas-suq:
 Is-servizzi meqjusa bħala utilitajiet pubbliċi f’livell nazzjonali jew lokali jistgħu jkunu soġġetti għal monopolji pubbliċi jew għal drittijiet esklużivi mogħtija lil operaturi privati.
 L-utilitajiet pubbliċi jeżistu f’setturi bħal servizzi relatati ma’ konsulenza xjentifika u teknika, servizzi ta’ riċerka u żvilupp (RuŻ) dwar xjenzi soċjali u umanistiċi, servizzi ta’ ttestjar u ta’ analiżi tekniċi, servizzi ambjentali, servizzi tas-saħħa, servizzi tat-trasport u servizzi awżiljarji għall-modi kollha tat-trasport. Id-drittijiet esklussivi fuq tali servizzi spiss jingħataw lil operaturi privati, pereżempju operaturi b’konċessjonijiet mill-awtoritajiet pubbliċi, soġġetti għal obbligi ta’ servizz speċifiċi. Minħabba li s-servizzi ta’ utilità pubblika spiss jeżistu wkoll fuq livell sottoċentrali, l-iskedar speċifiku għas-settur li jkun dettaljat u eżawrjenti mhuwiex prattiku. Din ir-riżerva ma tapplikax għal servizzi tat-telekomunikazzjoni u tal-kompjuter u servizzi relatati.
 (b)Trattament ta’ nazzjon l-iktar iffavorit
 Fir-rigward tal-Liberalizzazzjoni tal-Investiment – Trattament ta' nazzjon l-iżjed iffavorit u Kummerċ Transfruntier fis-servizzi – Trattament ta' nazzjon l-iżjed iffavorit:
 Tadotta trattament differenzjali skont kwalunkwe trattat ta' investiment internazzjonali jew ftehim ta' kummerċ ieħor fis-seħħ jew iffirmat qabel id-dħul fis-seħħ ta’ dan il-Ftehim.
 Tadotta trattament differenzjali lejn pajjiż skont kwalunkwe ftehim bilaterali jew multilaterali eżistenti jew futur li:
 (I)joħloq suq intern għas-servizzi u l-investiment;
 (II)jagħti d-dritt ta’ stabiliment; jew
 (III)jeħtieġ l-approssimazzjoni tal-leġiżlazzjoni f’settur ekonomiku wieħed jew aktar.
 Suq intern għas-servizzi u stabbiliment ifisser żona mingħajr fruntieri interni li fiha l-moviment liberu tal-persuni, servizzi u kapital huwa żgurat.
 Id-dritt ta’ stabbiliment ifisser obbligu li jitneħħew fis-sustanza l-ostakli kollha għall-istabbiliment bejn il-partijiet tal-ftehim ta’ integrazzjoni ekonomika reġjonali mad-dħul fis-seħħ ta’ dak il-ftehim. Id-dritt ta’ stabbiliment jinkludi d-dritt ta’ ċittadini tal-partijiet għall-ftehim ta’ integrazzjoni ekonomika reġjonali sabiex jistabbilixxu u jħaddmu impriżi skont l-istess kundizzjonijiet previsti għaċ-ċittadini skont il-liġi tal-pajjiż fejn stabbiliment bħal dan iseħħ.
 L-approssimizzazzjoni tal-leġiżlazzjoni tfisser:
 (I)l-allinjament tal-liġijiet ta’ waħda mill-partijiet, jew aktar, għall-ftehim ta’ integrazzjoni ekonomika reġjonali mal-liġijiet tal-parti jew il-partijiet l-oħra għal dak il-ftehim; jew
 (II) l-inkorporazzjoni ta' leġiżlazzjoni komuni fil-liġi tal-partijiet fil-ftehim ta' integrazzjoni ekonomika reġjonali.
 It-tali allinjament jew inkorporazzjoni sseħħ, u tkun meqjusa li sseħħ, biss fiż-żmien li fih din tkun iddaħħlet fil-liġi tal-parti jew tal-partijiet għal ftehim ta' integrazzjoni ekonomika reġjonali.
 Tadotta trattament differenzjali dwar id-dritt ta’ stabiliment liċ-ċittadini jew lill-impriżi permezz ta’ ftehimiet bilaterali eżistenti jew futuri bejn ir-Renju Unit u kwalunkwe wieħed mill-pajjiżi jew il-prinċipalitajiet segwenti: Andorra, Monaco, San Marino u l-Istat tal-Belt tal-Vatikan.
 (c)Armi, munizzjoni u materjal tal-gwerra
 Fir-rigward tal-Liberalizzazzjoni tal-Investiment — Aċċess għas-suq, Trattament nazzjonali, Trattament tan-nazzjon l-aktar iffavorit, Maniġment superjuri u bordijiet tad-diretturi, Rekwiżiti ta’ prestazzjoni u Kummerċ Transfruntier fis-Servizzi - Aċċess għas-suq, Preżenza lokali, Trattament nazzjonali, Trattament tan-nazzjon l-aktar iffavorit:
 Il-produzzjoni jew id-distribuzzjoni ta’ armi, munizzjoni jew materjal tal-gwerra, jew il-kummerċ tagħhom. Il-materjal tal-gwerra huwa limitat għal kwalunkwe prodott li jkun esklussivament intenzjonat u magħmul għall-użu militari b’rabta mat-twettiq ta’ attivitajiet tal-gwerra jew tad-difiża.
 Riżerva Nru 2 – Is-servizzi professjonali (il-professjonijiet kollha ħlief dawk relatati mas-saħħa)
 Settur – sottosettur:
 Servizzi professjonali - servizz legali, servizzi ta’ awditjar
 Klassifikazzjoni tal-industrija:
 Parti minn CPC 861, parti minn 87902, parti minn 862
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Preżenza lokali
 Obbligi għas-Servizzi Legali
 Kapitolu:
 Liberalizzazzjoni tal-Investiment, Kummerċ Transfruntier fis-Servizzi u Oqfsa Regolatorji
 Deskrizzjoni:
 (a)Servizzi legali
 Fir-rigward tal-Liberalizzazzjoni tal-Investiment – Aċċess għas-suq, Maniġment superjuri u bordijiet tad-diretturi, Trattament nazzjonali, Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali u Oqfsa Regulatorji – Impenji ta’ servizzi Legali:
 Ir-Renju Unit jirriżerva d-dritt li tadotta jew iżżomm kwalunkwe miżura fir-rigward tal-forniment ta' servizzi ta' konsulenza legali, awtorizzazzjoni legali, dokumentazzjoni u ta' ċertifikazzjoni pprovduti minn professjonisti legali b'funzjonijiet pubbliċi, bħal nutara, u fir-rigward ta' servizzi pprovduti minn bailiffs li huma maħtura permezz ta' att uffiċjali tal-gvern (parti minn CPC 861, parti minn 87902).
 (b)Servizzi tal-awditjar (CPC 86211, 86212 għajr is-servizzi ta' kontabbiltà u ż-żamma tal-kotba)
 Fir-rigward tal-Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali:
 Ir-Renju Unit jirriżerva d-dritt li jadotta jew li jżomm kwalunkwe miżura fir-rigward ta' forniment transfruntier ta' servizzi ta' awditjar.
 Miżuri eżistenti:
 L-Att dwar il-Kumpaniji tal-2006
 Riżerva Nru 3 – Servizzi professjonali – relatati mas-saħħa u l-bejgħ tal-farmaċewtiċi
 Settur:
 Servizzi professjonali tas-saħħa u bejgħ bl-imnut ta’ prodotti farmaċewtiċi, mediċi u ortopediċi, servizzi oħra pprovduti minn spiżjara
 Klassifikazzjoni tal-industrija:
 CPC 63211, 85201, 9312, 9319, 93121
 Tip ta’ riżerva:
 Aċċess għas-suq
 Trattament nazzjonali
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)Servizzi mediċi u dentali; servizzi pprovduti minn qwiebel, infermiera, fiżjoterapisti, psikologi u persunal paramediku (CPC 63211, 85201, 9312, 9319)
 Fir-rigward tal-Liberalizzazzjoni tal-Investiment - Aċċess għas-suq:
 L-istabbiliment għal tobba taħt is-Servizz Nazzjonali tas-Saħħa hu soġġett għall-ippjanar tal-ħaddiema mediċi (CPC 93121, 93122).
 Fir-rigward tal-Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali:
 Il-forniment tas-servizzi professjonali tas-saħħa kollha, inklużi s-servizzi pprovduti minn professjonisti bħal tobba mediċi, dentisti, qwiebel, infermiera, fiżjoterapisti, paramediċi u psikologi, tirrikjedi residenza. Dawn is-servizzi jistgħu jiġu pprovduti biss minn persuni fiżiċi preżenti fiżikament fit-territorju tar-Renju Unit (CPC 9312, parti minn 93191).
 Il-forniment transfruntier ta' servizzi mediċi, dentali u servizzi ta' qbiela u servizzi pprovduti minn infermiera, psikologi, fiżjoterapisti, psikologi u persunal paramediku (parti minn CPC 85201, 9312, parti minn 93191).
 Għall-fornituri tas-servizzi li mhumiex fiżikament preżenti fit-territorju tar-Renju Unit (parti minn CPC 85201, 9312, parti minn 93191).
 (b)Bejgħ bl-imnut ta' prodotti farmaċewtiċi, mediċinali u ortopediċi, servizzi oħra pprovduti minn spiżjara (CPC 63211)
 Fir-rigward tal-Liberalizzazzjoni tal-Investiment – Aċċess għas-suq u Kummerċ Transfruntier tas-Servizzi – Aċċess għas-suq, Preżenza lokali:
 Ix-xiri b'korrispondenza huwa possibbli biss mir-Renju Unit, u għalhekk huwa meħtieġ stabbiliment fir-Renju Unit għall-bejgħ bl-imnut ta’ prodotti farmaċewtiċi u prodotti mediċi speċifiċi lill-pubbliku ġenerali fir-Renju Unit.
 Fir-rigward tal-Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali:
 Il-bejgħ transfruntier bl-imnut tal-farmaċewtiċi u ta' prodotti mediċinali u ortopediċi, u servizzi oħra pprovduti minn spiżjara.
 Riżerva Nru 4 – Servizzi tan-negozju (servizzi ta’ aġenzija ta’ ġbir u servizzi ta’ rapportar ta’ kreditu)
 Settur – sottosettur:
 Servizzi kummerċjali - servizzi ta' aġenzija ta' inkass, servizz ta' rapportar ta' kreditu
 Klassifikazzjoni tal-industrija:
 CPC 87901, 87902
 Tip ta’ riżerva:
 Aċċess għas-suq
 Trattament nazzjonali
 Preżenza lokali
 Kapitolu:
 Kummerċ Transfruntier fis-Servizzi
 Deskrizzjoni:
 Ir-Renju Unit jirriżerva d-dritt li tadotta jew li żżomm kwalunkwe miżura fir-rigward tal-forniment ta’ servizzi ta’ aġenzija tal-ġbir u servizzi ta’ rappurtar ta’ kreditu.
 Riżerva Nru 5 – Servizzi kummerċjali (servizzi ta’ kollokament)
 Settur – sottosettur:
 Servizzi tan-Negozju – servizzi ta’ kollokament
 Klassifikazzjoni tal-industrija:
 CPC 87202, 87204, 87205, 87206, 87209
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Il-forniment ta' servizzi ta’ kollokament ta’ persunal għal għajnuna domestika, ħaddiema kummerċjali jew industrijali oħra, persunal li jagħti l-kura u persunal ieħor (CPC 87204, 87205, 87206, 87209).
 Li tirrikjedi l-istabbiliment u li tipprojbixxi l-forniment transfruntier ta’ servizzi ta’ kollokament ta’ persunal ta’ sostenn fl-uffiċċju u ħaddiema oħra.
 Riżerva Nru 6 – Servizzi kummerċjali (servizzi ta’ investigazzjoni)
 Settur – sottosettur:
 Servizzi tan-Negozju – servizzi ta’ investigazzjoni
 Klassifikazzjoni tal-industrija:
 CPC 87301
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 Ir-Renju Unit jirriżerva d-dritt li tadotta jew li żżomm kwalunkwe miżura fir-rigward tal-forniment ta’ servizzi ta’ investigazzjoni (CPC 87301).
 Riżerva Nru 7 – Servizzi kummerċjali (servizzi kummerċjali oħrajn)
 Settur – sottosettur:
 Servizzi kummerċjali – servizzi ta’ proprjetà immobbli
 Klassifikazzjoni tal-industrija:
 CPC 86764, 86769, 8868, parti minn 8790
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)Servizz ta' manutenzjoni u tiswija ta' bastimenti, tagħmir tat-trasport bil-ferrovija u bl-ajru u partijiet minnu (parti minn CPC 86764, CPC 86769. CPC 8868)
 Fir-rigward tal-Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali:
 Li tirrikjedi stabbiliment jew preżenza fiżika fit-territorju tagħha u tipprojbixxi l-forniment transfruntier ta’ servizzi ta’ manutenzjoni u ta’ tiswija ta' tagħmir tat-trasport bil-ferrovija. minn barra t-territorju tagħha.
 Li tirrikjedi stabbiliment jew preżenza fiżika fit-territorju tagħha u tipprojbixxi l-forniment transfruntier ta’ servizzi ta’ manutenzjoni u ta’ tiswija ta’ bastimenti għat-trasport f’passaġġi fuq l-ilma interni minn barra t-territorju tagħha.
 Li tirrikjedi stabbiliment jew preżenza fiżika fit-territorju tagħha u tipprojbixxi l-forniment transfruntier ta’ servizzi ta’ manutenzjoni u ta’ tiswija ta' bastimenti marittimi minn barra t-territorju tagħha.
 Li tirrikjedi stabbiliment jew preżenza fiżika fit-territorju tagħha u tipprojbixxi l-forniment transfruntier ta’ servizzi ta’ manutenzjoni u ta’ tiswija ta’ inġenji tal-ajru u partijiet tagħhom minn barra t-territorju tagħha (parti minn CPC 86764, CPC 86769, CPC 8868).
 Organizzazzjonijiet rikonoxxuti awtorizzati mir-Renju Unit biss jistgħu jagħmlu perizja statutorja u ċertifikazzjoni ta’ vapuri f’isem ir-Renju Unit. L-istabbiliment jista' jintalab.
 Miżuri eżistenti:
 Ir-Regolament (KE) 391/2009 tal-Parlament Ewropew u tal-Kunsill tat-23 ta’ April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri kif miżmuma fil-liġi tar-Renju Unit mill-Att tal-Unjoni Ewropea (Ħruġ) tal-2018, u kif emendat bir-Regolamenti tal-2019 dwar il-Vapuri tal-Merkanzija (Organizzazzjonijiet Rikonoxxuti) (Emenda) (Ħruġ mill-UE).
 (b)Servizzi tan-negozju oħra relatati mal-avjazzjoni
 Fir-rigward tal-Liberalizzazzjoni tal-Investiment – Trattament ta' nazzjon l-iżjed iffavorit u Kummerċ Transfruntier fis-Servizzi – Trattament ta' nazzjon l-iżjed iffavorit:
 Tadotta trattament differenzjali lil pajjiż terz skont ftehimiet bilaterali eżistenti jew futuri dwar is-segwenti servizzi:
 (I)servizzi ta’ tiswija u ta’ manutenzjoni ta’ inġenji tal-ajru;
 (II)il-kera jew il-lokazzjoni ta' inġenji tal-ajru mingħajr ekwipaġġ.
 (III)is-servizzi ta’ sistema kompjuterizzata ta’ prenotazzjoni (CRS);
 (IV)is-servizzi li ġejjin ipprovduti bl-użu ta’ inġenju tal-ajru bl-ekwipaġġ, soġġett għall-konformità mal-liġijiet u r-regolamenti rispettivi tal-Partijiet li jirregolaw id-dħul tal-inġenji tal-ajru fit-territorju tagħhom, it-tluq minnu u l-operat fih: tifi tan-nar mill-ajru, taħriġ fit-titjir, bexx, stħarriġ, immappjar, fotografija, u servizzi agrikoli, industrijali u ta’ spezzjoni oħra fl-ajru; u
 (V)il-bejgħ u l-kummerċjalizzazzjoni tas-servizzi tat-trasport bl-ajru;
 Riżerva Nru 8 – Servizzi edukattivi
 Settur:
 Servizzi edukattivi
 Klassifikazzjoni tal-industrija:
 CPC 92
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 Is-servizzi edukattivi kollha li jirċievu finanzjament pubbliku jew appoġġ mill-Istat ta' kwalunkwe forma, u għalhekk mhumiex ikkunsidrati bħala ffinanzjati mill-privat. Fejn huwa permess il-forniment tas-servizzi edukattivi ffinanzjati mill-privat minn fornitur barrani, il-parteċipazzjoni tal-operaturi privati fis-sistema edukattiva tista’ tkun soġġetta għall-għoti ta’ konċessjonijiet allokati fuq bażi mhux diskriminatorja.
 Il-forniment tas-servizzi edukattivi oħra ffinanzjati mill-privat, jiġifieri minbarra dawk klassifikati bħala servizzi edukattivi primarji, sekondarji, ta’ edukazzjoni għolja jew għall-adulti (CPC 929).
 Riżerva Nru 9 – Servizzi finanzjarji
 Settur:
 Servizzi finanzjarji
 Klassifikazzjoni tal-industrija:
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)Is-servizzi finanzjarji ġodda
 Fir-rigward tal-Liberalizzazzjoni tal-investiment - Aċċess għas-suq:
 Li jeħtieġu fornitur ta’ servizzi finanzjarji, għajr fergħa, meta jistabbilixxu ruħhom fir-Renju Unit biex jadottaw forma legali speċifika, fuq bażi mhux diskriminatorja.
 Fir-rigward tal-Liberalizzazzjoni tal-investiment – Trattament ta' nazzjon l-iżjed iffavorit u Kummerċ transfruntier fis-servizzi – Trattament ta' nazzjon l-iżjed iffavorit:
 Jingħata trattament differenzjali skont investitur jew fornitur ta’ servizzi finanzjarji ta’ pajjiż terz skont kwalunkwe trattat bilaterali jew multilaterali ta’ investiment internazzjonali jew ftehim kummerċjali ieħor.
 (b)Servizzi tal-assigurazzjoni u relatati mal-assigurazzjoni
 Fir-rigward tal-Kummerċ Transfruntier fis-Servizzi – Aċċess għas-suq, Trattament nazzjonali, Preżenza lokali:
 Għall-forniment ta’ assigurazzjoni u servizzi relatati mal-assigurazzjoni għajr:
 (i) servizzi tal-assigurazzjoni diretta (inkluża l-koassigurazzjoni) u intermedjazzjoni assigurattiva diretta għall-assigurazzjoni tar-riskji relatati:
 -trasport marittimu u avjazzjoni kummerċjali u varar fl-ispazju u ġarr ta’ merkanzija (inklużi satelliti), b’tali assigurazzjoni li tkopri kwalunkwe waħda mis-segwenti jew dawn kollha: l-oġġetti li jkunu qed jiġu trasportati, il-vettura li ġġorr l-oġġetti, u kwalunkwe responsabbiltà li tkun ġejja minn dawn; u
 -l-oġġetti fi tranżitu internazzjonali;
 (ii) Riassigurazzjoni u retroċessjoni; u
 (iii) Servizzi awżiljari għall-assigurazzjoni.
 (c)Servizzi bankarji u servizzi finanzjarji oħra
 Fir-rigward tal-Liberalizzazzjoni tal-investiment – Aċċess għas-suq u Kummerċ transfruntier fis-servizzi – Preżenza lokali:
 Huma biss l-impriżi li għandhom l-uffiċċju rreġistrat fir-Renju Unit li jistgħu jaġixxu bħala depożitanti tal-assi tal-fondi ta’ investiment. L-istabbiliment ta’ kumpanija ta’ maniġment speċjalizzata, li għandha l-uffiċċju prinċipali u l-uffiċċju reġistrat fir-Renju Unit, huwa rikjest biex jitwettqu l-attivitajiet ta' maniġment ta' fondi komuni, inklużi unit trusts, u fejn permess skont il-liġi nazzjonali, kumpaniji tal-investiment.
 Fir-rigward tal-Kummerċ Transfruntier fis-Servizzi – Aċċess għas-suq, Trattament nazzjonali, Preżenza lokali:
 Għall-forniment ta' servizzi bankarji u servizzi finanzjarji oħra, minbarra:
 (i) il-forniment u t-trasferiment ta’ informazzjoni finanzjarja, u l-ipproċessar ta’ data finanzjarja u s-software relatat minn fornituri tas-servizzi finanzjarji oħra; u
 (ii) is-servizzi ta’ konsulenza u servizzi finanzjarji awżiljari oħra relatati mas-servizzi bankarji u servizzi finanzjarji oħra kif deskritt fil-punt (L) tad-definizzjoni ta’ servizzi bankarji u servizzi finanzjarji oħra (eskluża l-assigurazzjoni) fil-punt (a)(ii) tal-Artikolu SERVIN 5.38 [Servizzi finanzjarji – Definizzjonijiet], iżda eskluża l-intermedjazzjoni kif deskritt fil-punt (L) ta’ dik id-definizzjoni.
 Riżerva Nru 10 – Servizzi tas-saħħa u servizzi soċjali
 Settur:
 Servizzi soċjali u tas-saħħa
 Klassifikazzjoni tal-industrija:
 CPC 931 apparti minn 9312, parti minn 93191
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)Servizzi tas-saħħa – sptar, ambulanza servizzi tas-saħħa residenzjali (CPC 931, għajr 9312, parti minn 93191)
 Fir-rigward tal-Liberalizzazzjoni tal-Investiment — Aċċess għas-suq, Trattament nazzjonali, Rekwiżiti ta’ prestazzjoni, Maniġment superjuri u bordijiet tad-diretturi:
 Għall-forniment tas-servizzi tas-saħħa kollha li jirċievu finanzjament pubbliku jew appoġġ mill-Istat fi kwalunkwe forma, u għalhekk mhumiex kkunsidrati bħala finanzjati mill-privat.
 Is-servizz tas-saħħa kollha ffinanzjati privatament għajr is-servizzi tal-isptar. Il-parteċipazzjoni tal-operaturi privati fin-network tas-saħħa ffinanzjat privatament tista’ tkun soġġetta għal konċessjoni fuq bażi mhux diskriminatorja. Test tal-ħtiġijiet ekonomiċi jista’ jkun applikabbli. Kriterju ewlieni: l-għadd ta’ stabbilimenti eżistenti, infrastruttura tat-trasport, densità tal-popolazzjoni, firxa ġeografika u ħolqien tax-xogħol ġdid u l-impatt fuqhom.
 Din ir-riżerva mhijiex relatata mal-forniment tas-servizzi professjonali kollha relatati mas-saħħa, inkluż is-servizzi pprovduti minn professjonisti bħal tobba, dentisti, qwiebel, infermiera, fiżjoterapisti, paramediċi u psikologi, li huma koperti b’riżervi oħra (CPC 931 minbarra 9312, parti 93191).
 (b)Servizzi soċjali u tas-saħħa, inkluż assigurazzjoni tal-pensjoni
 Fir-rigward tal-Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali:
 Li tirrikjedi stabbiliment jew preżenza fiżika fit-territorju tagħha tal-fornituri u tirrestrinġi l-forniment transfruntier ta' servizzi tas-saħħa minn barra t-territorju tagħha, il-forniment transfruntier ta' servizzi soċjali minn barra t-territorju tagħha, kif ukoll attivitajiet jew servizzi li jiffurmaw parti minn pjan pubbliku ta' irtirar jew sistema statutorja ta' sigurtà soċjali. Din ir-riżerva mhijiex relatata mal-forniment tas-servizzi professjonali kollha relatati mas-saħħa, inklużi s-servizzi pprovduti minn professjonisti bħal tobba, dentisti, qwiebel, infermiera, fiżjoterapisti, paramediċi u psikologi, li huma koperti b’riżervi oħra (CPC 931 minbarra 9312, parti minn 93191).
 (c)Servizzi soċjali, inkluża assigurazzjoni tal-pensjoni
 Fir-rigward tal-Liberalizzazzjoni tal-Investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti ta’ prestazzjoni:
 Il-forniment tas-servizzi soċjali kollha li jirċievu finanzjament pubbliku jew appoġġ mill-Istat fi kwalunkwe forma, u għalhekk mhumiex ikkunsidrati bħala finanzjati mill-privat, u attivitajiet jew servizzi li jiffurmaw parti minn pjan pubbliku ta' irtirar jew sistema statutorja ta' sigurtà soċjali. Il-parteċipazzjoni tal-operaturi privati fin-network soċjali ffinanzjat mill-privat tista’ tkun soġġetta għal konċessjoni fuq bażi mhux diskriminatorja. Test tal-ħtiġijiet ekonomiċi jista’ jkun applikabbli. Kriterju ewlieni: l-għadd ta’ stabbilimenti eżistenti, infrastruttura tat-trasport, densità tal-popolazzjoni, firxa ġeografika u ħolqien tax-xogħol ġdid u l-impatt fuqhom.
 Il-forniment tas-servizzi soċjali ffinanzjati mill-privat minbarra s-servizzi relatati mad-djar ta’ konvalexxenza u ta’ mistrieħ u d-djar tal-anzjani.
 Riżerva Nru 11 – Servizzi rikreattivi, kulturali u sportivi
 Settur:
 Servizzi rikreattivi, kulturali u sportivi
 Klassifikazzjoni tal-industrija:
 CPC 963, 9619, 964
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)Il-libreriji, l-arkivji, il-mużewijiet u servizzi kulturali oħrajn (CPC 963)
 Il-forniment ta' servizzi ta' libreriji, arkivji, mużewijiet u servizzi kulturali oħra.
 (b)Servizzi ta' divertiment, teatru, bands live u servizzi taċ-ċirku (CPC 9619, 964 ħlief 96492)
 Il-forniment transfruntier tas-servizzi tad-divertiment, inklużi servizzi tat-teatru, tal-live bands, taċ-ċirku u tad-diskoteki.
 (c)Servizzi tal-logħob tal-azzard u tal-imħatri (CPC 96492)
 Il-forniment tal-attivitajiet tal-logħob tal-azzard, li jinvolvi mħatri b’valur fi flus f’logħob tax-xorti, inkluż b’mod partikolari l-lotteriji, scratch cards, servizzi ta’ logħob tal-azzard offruti fil-każinòs, arcades tal-logħob tal-azzard jew postijiet b’liċenzja, servizzi tal-imħatri, tat-tombla u tal-logħob tal-azzard operati minn organizzazzjonijiet tal-karità jew organizzazzjonijiet mingħajr skop ta' qligħ, u għall-benefiċċju tagħhom.
 Riżerva Nru 12 – Servizzi tat-trasport u servizzi ta’ trasport awżiljari
 Settur:
 Servizzi tat-trasport
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)Trasport Marittimu – kull attività kummerċjali oħra mwettqa minn bastiment
 Fir-rigward tal-Liberalizzazzjoni tal-Investiment — Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti ta’ prestazzjoni u Kummerċ Transfruntier fis-Servizzi - Aċċess għas-suq, Trattament nazzjonali:
 In-nazzjonalità tal-ekwipaġġ ta' bastiment li jbaħħar jew li ma jbaħħarx.
 Fir-rigward tal-Liberalizzazzjoni tal-Investiment – Aċċess għas-suq, Trattament nazzjonali, Trattament tan-nazzjon l-iżjed iffavorit, Maniġment superjuri u bordijiet tad-diretturi:
 Għall-iskop ta’ reġistrazzjoni ta’ bastiment u ta’ operazzjoni ta’ flotta taħt il-bandiera tar-Renju Unit (l-attività marina kummerċjali kollha mwettqa minn vapur tal-baħar, inkluż is-sajd, l-akkwakultura, u servizzi inċidentali għas-sajd; trasportazzjoni internazzjonali ta’ passiġġieri u ta’ merkanzija (CPC 721); u servizzi awżiljarji għat-trasport marittimu). Din ir-riżerva ma tapplikax għal persuni ġuridiċi inkorporati fir-Renju Unit u li għandhom rabta effettiva u kontinwa mal-ekonomija.
 (b)Servizzi awżiljarji għal trasport marittimu
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ Transfruntier fis-Servizzi – Aċċess għas-suq, Trattament nazzjonali:
 Il-forniment ta’ servizzi ta’ pilotaġġ u rmiġġ. Għal ċertezza akbar, irrispettivament mill-kriterji li jistgħu japplikaw għar-reġistrazzjoni ta' bastimenti fir-Renju Unit, ir-Renju Unit jirriżerva d-dritt li tirrikjedi li l-bastimenti biss irreġistrati fir-reġistri nazzjonali tar-Renju Unit jistgħu jipprovdu servizzi ta’ pilotaġġ u rmiġġ (CPC 7452).
 Bastimenti bil-bandiera tar-Renju Unit biss jistgħu jipprovdu servizzi ta’ ġbid u rmonkar (CPC 7214).
 (c)Servizzi awżiljarji għat-trasport minn passaġġi fuq l-ilma interni
 Fir-rigward tal-Liberalizzazzjoni tal-Investiment — Aċċess għas-suq, Trattament nazzjonali, Trattament tan-nazzjon l-aktar iffavorit, Maniġment superjuri u bordijiet tad-diretturi, Rekwiżiti ta’ prestazzjoni u Kummerċ Transfruntier fis-Servizzi - Aċċess għas-suq, Preżenza lokali, Trattament nazzjonali, Trattament tan-nazzjon l-aktar iffavorit:
 Servizzi awżiljarji għat-trasportazzjoni fuq il-passaġġi fuq l-ilma interni.
 (d)Trasport bil-ferrovija u servizzi awżiljarji għat-trasport bil-ferrovija
 Fir-rigward tal-Liberalizzazzjoni tal-Investiment – Aċċess għas-suq, Trattament Nazzjonali u Kummerċ Transfruntier fis-Servizzi – Aċċess għas-suq, Preżenza lokali, Trattament Nazzjonali:
 Trasport tal-passiġġieri bil-ferrovija (CPC 7111)
 Fir-rigward tal-Liberalizzazzjoni tal-Investiment – Aċċess għas-suq u Kummerċ Transfruntier tas-Servizzi – Aċċess għas-suq, Preżenza lokali:
 Trasport tal-merkanzija bil-ferrovija (CPC 7112).
 (e) Trasport bit-triq (trasport tal-passiġġieri, trasport tal-merkanzija, servizzi ta’ trasport internazzjonali bit-trakkijiet) u servizzi awżiljarji għat-trasport bit-triq
 Fir-rigward tal-Kummerċ Transfruntier fis-Servizzi – Aċċess għas-suq, Trattament nazzjonali, Preżenza lokali:
 Għal servizzi tat-trasport bit-triq koperti mill-Kapitolu 3 u 4 tat-Titolu XII (Trasport) tal-Parti 2 (Ekonomija u Kummerċ) u l-Anness ROAD-1 tal-Kapitolu 3:
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Maniġment superjuri u bordijiet tad-diretturi u Kummerċ Transfruntier fis-Servizzi – Aċċess għas-suq, Trattament nazzjonali:
 Għal servizzi tat-trasport bit-triq mhux koperti mill-Kapitoli 3 u 4 tat-Titolu XII (Trasport) tal-Parti 2 (Ekonomija u Kummerċ) u l-Anness ROAD-1 tal-Kapitolu 3:
 (I)li jkun meħtieġ l-istabbiliment u jiġi limitat il-forniment transfruntier ta’ servizzi tat-trasport bit-triq (CPC 712).
 (II)test tal-ħtiġijiet ekonomiċi jista’ jkun applikabbli għal servizzi tat-taxi fir-Renju Unit, bl-istabbiliment ta’ limitu fuq in-numru ta’ fornituri tas-servizz. Kriterju ewlieni: Id-domanda lokali kif prevista fil-liġijiet applikabbli (CPC 71221).
 Miżuri eżistenti:
 Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kundizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE kif miżmum fil-liġi tar-Renju Unit mill-Att tal-Unjoni Ewropea (il-Ħruġ) tal-2018 u kif emendat mir-Regolamenti tal-2019 dwar il-Liċenzjar tal-Operaturi u tat-Trasport Internazzjonali bit-Triq (Emenda eċċ.) (Ħruġ mill-UE);
 ir-Regolament (KE) Nru 1072/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tat-trasport bit-triq tal-merkanzija kif miżmum fil-liġi tar-Renju Unit mill-Att tal-Unjoni Ewropea (il-Ħruġ) tal-2018 u kif emendat mir-Regolamenti tal-2019 dwar il-Liċenzjar tal-Operaturi u tat-Trasport Internazzjonali bit-Triq (Emenda eċċ.) (Ħruġ mill-UE); u
 r-Regolament (KE) Nru 1073/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank u li jemenda r-Regolament (KE) Nru 561/2006 kif miżmum fil-liġi tar-Renju Unit mill-Att tal-Unjoni Ewropea (il-Ħruġ) tal-2018 u kif emendat mir-Regoli Komuni għal Aċċess għas-Suq Internazzjonali tas-Servizzi tal-Kowċ u x-Xarabank tal-2019 (Emenda eċċ.) (Ħruġ mill-UE);
 (f)Trasport spazjali u kiri ta’ inġenji spazjali
 Fir-rigward tal-Liberalizzazzjoni tal-investiment – Aċċess għas-suq, Trattament nazzjonali, Rekwiżiti tal-prestazzjoni, Maniġment superjuri u bordijiet tad-diretturi u Kummerċ Transfruntier fis-Servizzi – Aċċess għas-suq, Preżenza lokali, Trattament nazzjonali:
 Servizzi tat-trasport permezz tal-ispazju u l-kiri ta’ inġenji tal-ispazju (CPC 733, parti minn 734).
 (g)Eżenzjonijiet tan-nazzjon l-aktar iffavorit
 Fir-rigward tal-Liberalizzazzjoni tal-Investiment – Trattament ta' nazzjon l-iżjed iffavorit u Kummerċ Transfruntier fis-Servizzi – Trattament ta' nazzjon l-aktar iffavorit:
 (i)Trasport bit-triq u bil-ferrovija
 Tadotta trattament differenzjali lejn pajjiż skont ftehimiet bilaterali eżistenti jew futuri dwar it-trasport tal-merkanzija bit-triq (inkluż trasport ikkombinat — bit-triq jew bil-ferrovija) u trasport tal-passiġġieri, konkluża bejn ir-Renju Unit u pajjiż terz (CPC 7111, 7112, 7121, 7122, 7123). Dak it-trattament jista':
 — jirriżerva jew jillimita l-forniment ta’ servizzi ta’ trasport rilevanti bejn il-partijiet kontraenti jew fit-territorju tal-partijiet kontraenti għal vetturi reġistrati f'kull Parti kontraenti; jew
 — jipprevedi eżenzjonijiet mit-taxxa għal dawn il-vetturi.
 (II)Trasport bl-ajru - Servizzi awżiljarji għat-trasport bl-ajru
 Tadotta trattament differenzjali lejn pajjiż terz skont ftehimiet bilaterali eżistenti jew futuri dwar servizzi fuq l-art.
 Riżerva Nru 13 – Sajd u ilma
 Settur:
 Is-sajd, l-akkwakultura, servizzi inċidentali għas-sajd; ġbir, purifikazzjoni u distribuzzjoni tal-ilma
 Klassifikazzjoni tal-industrija:
 ISIC Rev. 3.1 0501, 0502, CPC 882, ISIC Rev. 3.1 41
 Tip ta’ riżerva:
 Aċċess għas-suq
 Trattament nazzjonali
 Trattament tan-nazzjon l-iktar iffavorit
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 L-UE tirriżerva d-dritt li tadotta jew li żżomm kwalunkwe miżura fir-rigward tas-segwenti:
 (a)Sajd, akwakultura u servizzi relatati mas-sajd (ISIC REV. 3.1 0501, 0502, CPC 882)
 Fir-rigward tal-Liberalizzazzjoni tal-Investiment – Aċċess għas-suq, Trattament nazzjonali, Maniġment superjuri u bordijiet tad-diretturi, Rekwiżiti tal-prestazzjoni[, Trattament tan-nazzjon l-aktar iffavorit u Kummerċ transfruntier fis-servizzi – Aċċess għas-suq, Trattament nazzjonali, Preżenza lokali, Trattament tan-nazzjon l-aktar iffavorit:
 1.
 B'mod partikolari fil-qafas tal-politika tas-sajd tar-Renju Unit, u ta' ftehimiet dwar is-sajd ma' pajjiż terz, l-aċċess għal riżorsi bijoloġiċi u l-postijiet għas-sajd u l-użu tagħhom, li jinsabu fuq l-ilmijiet marittimi li jaqgħu taħt is-sovranità jew il-ġuriżdizzjoni tar-Renju Unit, jew drittijiet għas-sajd skont liċenzja tas-sajd tar-Renju Unit, inklużi:
 (a)
 ir-regolamentazzjoni tal-ħatt l-art tal-qabdiet minn bastimenti li jtajru l-bandiera ta’ Stat Membru jew ta’ pajjiż terz fir-rigward tal-kwoti allokati lilhom jew, biss fir-rigward ta’ bastimenti li jtajru l-bandiera tar-Renju Unit, ir-rekwiżit li proporzjoni mill-qabda totali tinħatt l-art f’portijiet tar-Renju Unit;
 (b)
 li tistabbilixxi daqs minimu għal kumpanija sabiex iżżomm kemm bastimenti tas-sajd artiġjanali u tal-kosta;
 (c)
 l-għoti ta’ trattament differenzjali skont ftehimiet internazzjonali eżistenti jew futuri dwar is-sajd; u
 (d)
 ir-rekwiżit li l-membri tal-ekwipaġġ ta’ bastiment li jtajjar il-bandiera tar-Renju Unit jkunu ċittadini tar-Renju Unit.
 2.
 Id-dritt biex bastiment tas-sajd ikun jista’ jtajjar bandiera tar-Renju Unit biss jekk:
 (a)huwa kompletament proprjetà ta’:
 (I)kumpaniji inkorporati fir-Renju Unit; jew
 (II)ċittadini tar-Renju Unit;
 (b)l-operazzjonijiet ta’ kuljum ikunu mmexxija u kkontrollati minn ġewwa r-Renju Unit; u
 (c)kull noleġġatur, amministratur jew operatur tal-bastiment ikun kumpanija inkorporata fir-Renju Unit jew ċittadin tar-Renju Unit.
 3.
 Liċenzja kummerċjali tas-sajd li tagħti d-dritt għas-sajd fl-ibħra territorjali tar-Renju Unit tista' tingħata biss għal bastimenti li jtajru l-bandiera tar-Renju Unit.
 4.
 L-istabbiliment ta' faċilitajiet marini jew faċilitajiet interni tal-akkwakultura.
 5.
 Il-punt 1(a), (b) u (c) (ħlief fir-rigward tat-trattament tan-nazzjon l-aktar iffavorit) u (d), il-punt 2 (a)(i), b u (c) u l-punt 3 japplikaw biss għal miżuri li huma applikabbli għall-bastimenti jew għall-impriżi irrispettivament min-nazzjonalità tas-sidien benefiċjarji tagħhom.
 (b)Ġbir, purifikazzjoni u distribuzzjoni tal-ilma
 Fir-rigward tal-Liberalizzazzjoni tal-Investiment – Aċċess għas-suq, Trattament Nazzjonali u Kummerċ Transfruntier fis-Servizzi – Aċċess għas-suq, Preżenza lokali, Trattament Nazzjonali:
 Għal attivitajiet, inkluż servizzi dwar il-ġbir, il-purifikazzjoni u d-distribuzzjoni tal-ilma għal utenti domestiċi, industrijali, kummerċjali u oħrajn, inkluż il-forniment ta' ilma potabbli u l-immaniġġar tal-ilma.
 Riżerva Nru 14 – Attivitajiet relatati mal-enerġija
 Settur:
 Produzzjoni ta’ enerġija u servizzi relatati
 Klassifikazzjoni tal-industrija:
 ISIC Rev 3.1 401, 402, CPC 7131, CPC 887 (apparti servizzi ta’ pariri u ta’ konsultazzjoni)
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 Ir-Renju Unit jirriżerva d-dritt li jadotta jew iżomm kwalunkwe miżura, fejn ir-Renju Unit jippermetti sjieda barranija ta’ sistema ta’ trażmissjoni tal-gass jew tal-elettriku, jew ta’ sistema ta’ trasport bil-pajpijiet taż-żejt u tal-gass, fir-rigward ta’ intrapriżi tal-Unjoni kkontrollati minn persuni fiżiċi jew intrapriżi ta’ pajjiż terz li jammonta għal aktar minn 5 fil-mija tal-importazzjonijiet tar-Renju Unit ta’ żejt, gass naturali jew elettriku, sabiex tiġi ggarantita s-sigurtà tal-provvista tal-enerġija tar-Renju Unit. Din ir-riżerva ma tapplikax għal servizzi ta' pariri u ta' konsultazzjoni previsti bħala servizzi inċidentali għad-distribuzzjoni tal-enerġija.
 Riżerva Nru 15 – Servizzi oħra mhux inklużi xi mkien ieħor
 Settur:
 Servizzi oħra mhux inklużi xi mkien ieħor
 Tip ta’ riżerva:
 Aċċess għas-suq
 Trattament nazzjonali
 Maniġment superjuri u bordijiet tad-diretturi
 Rekwiżiti ta’ prestazzjoni
 Preżenza lokali
 Kapitolu:
 Liberalizzazzjoni tal-Investiment u Kummerċ Transfruntier fis-Servizzi
 Deskrizzjoni:
 Ir-Renju Unit jirriżerva d-dritt li jadotta jew iżomm kwalunkwe miżura fir-rigward tal-forniment ta’ servizzi ġodda għajr dawk ikklassifikati fil-Klassifikazzjoni Ċentrali Proviżorja tal-Prodotti (CPC) tan-Nazzjonijiet Uniti, 1991.
 ANNESS SERVIN-3: VIŻITATURI PROFESSJONALI GĦAL FINIJIET TA' STABBILIMENT, IMPJEGATI BI TRASFERIMENT INTRAAŻJENDALI U VIŻITATURI PROFESSJONALI GĦAL ŻMIEN QASIR
 1.
 Miżura elenkata f’dan l-Anness tista’ tinżamm, titkompla, tiġġedded minnufih, jew tiġi emendata, dment li l-emenda ma tnaqqasx il-konformità tal-miżura mal-Artikoli SERVIN.4.2 [Impjegati bi trasferiment intraażjendali u Viżitaturi Professjonali għal Finijiet ta' Stabbiliment] u SERVIN.4.3 [Viżitaturi professjonali għal żmien qasir], kif kienet teżisti immedjatament qabel l-emenda.
 2.
 L-Artikoli SERVIN.4.2 [Trasferimenti Intra-ażjendali u Viżitaturi Professjonali għal Finijiet ta’ Stabbiliment] u SERVIN.4.3 [Viżitaturi professjonali għal żmien qasir] ma japplikawx għal kwalunkwe miżura eżistenti mhux konformi elenkata f’dan l-Anness, sal-punt tan-nuqqas ta’ konformità.
 3.
 L-iskedi fil-paragrafi 6, 7 and 8 japplikaw biss għat-territorji tar-Renju Unit u tal-Unjoni Ewropea f’konformità mal-Artikolu FINPROV.1 [Kamp ta’ Applikazzjoni Territorjali] u l-Artikolu OTH.9.2 [Kamp ta’ Applikazzjoni Ġeografiku] u huma rilevanti biss fil-kuntest tar-relazzjonijiet kummerċjali bejn l-Unjoni Ewropea u l-Istati Membri tagħha mar-Renju Unit. Huma ma jaffettwawx id-drittijiet u l-obbligi tal-Istati Membri skont id-dritt tal-Unjoni.
 4.
 Għal aktar ċertezza, għall-Unjoni Ewropea, l-obbligu li jingħata trattament nazzjonali ma jinvolvix ir-rekwiżit li jiġi estiż għal persuni fiżiċi jew ġuridiċi tar-Renju Unit it-trattament mogħti fi Stat Membru, b’applikazzjoni tat-Trattat dwar il-Funzjonament tal-Unjoni Ewropea, jew ta’ kwalunkwe miżura adottata skont dak it-Trattat, inkluża l-implimentazzjoni tagħhom fl-Istati Membri, għal:
 (i)
 persuni fiżiċi jew residenti ta’ Stat Membru ieħor; jew
 (ii)
 persuni ġuridiċi kkostitwiti jew organizzati skont il-liġi ta’ Stat Membru ieħor jew tal-Unjoni Ewropea u li għandhom l-uffiċċju reġistrat, l-amministrazzjoni ċentrali jew il-post prinċipali tan-negozju tagħhom fl-Unjoni Ewropea.
 5.
 It-taqsiriet li ġejjin jintużaw fil-paragrafi li jinsabu hawn taħt:
 AT
 L-Awstrija
 BE
 Il-Belġju
 BG
 Il-Bulgarija
 CY
 Ċipru
 CZ
 Ir-Repubblika Ċeka
 DE
 Il-Ġermanja
 DK
 Id-Danimarka
 EE
 L-Estonja
 EL
 Il-Greċja
 ES
 Spanja
 UE
 L-Unjoni Ewropea, inklużi l-Istati Membri kollha tagħha
 FI
 Il-Finlandja
 FR
 Franza
 HR
 Il-Kroazja
 HU
 L-Ungerija
 IE
 L-Irlanda
 IT
 L-Italja
 LT
 Il-Litwanja
 LU
 Il-Lussemburgu
 LV
 Il-Latvja
 MT
 Malta
 NL
 In-Netherlands
 PL
 Il-Polonja
 PT
 Il-Portugall
 RO
 Ir-Rumanija
 SE
 L-Iżvezja
 SI
 Is-Slovenja
 SK
 Ir-Repubblika Slovakka
 6.
 Il-miżuri mhux konformi tal-Unjoni Ewropea huma:
 Viżitaturi kummerċjali għal finijiet ta’ stabbiliment
 Is-setturi kollha
 AT, CZ: Il-viżitatur kummerċjali għal finijiet ta’ stabbiliment irid ikun jaħdem għal intrapriża li mhijiex organizzazzjoni mingħajr skop ta’ qligħ, jew: Bla restrizzjonijiet.
 SK: Il-viżitatur kummerċjali għal finijiet ta’ stabbiliment irid ikun jaħdem għal intrapriża li mhijiex organizzazzjoni mingħajr skop ta’ qligħ, jew: Bla restrizzjonijiet. Permess tax-xogħol meħtieġ, inkluż it-test tal-ħtiġijiet ekonomiċi.
 CY: Tul permess tas-soġġorn: sa 90 jum fi kwalunkwe perjodu ta’ tnax-il xahar. Il-viżitatur kummerċjali għal finijiet ta’ stabbiliment irid ikun jaħdem għal intrapriża li mhijiex organizzazzjoni mingħajr skop ta’ qligħ, jew: Bla restrizzjonijiet.
 Trasferimenti intra-ażjendali
 Is-setturi kollha
 UE: Sal-31 ta’ Diċembru 2022 kull imposta, tariffa jew taxxa imposta minn Parti (minbarra tariffi assoċjati mal-ipproċessar ta’ viża, permess tax-xogħol, jew applikazzjoni jew tiġdid ta’ permess ta’ residenza) fuq il-bażi li titħalla twettaq attività jew tirrekluta persuna li tista’ twettaq tali attività fit-territorju ta’ Parti, sakemm ma tkunx rekwiżit konsistenti mal-paragrafu 3 SERVIN 4.1 [Kamp ta’ applikazzjoni u definizzjonijiet], jew tariffa sanitarja skont il-leġiżlazzjoni nazzjonali b’rabta ma’ applikazzjoni għal permess ta’ dħul, soġġorn, xogħol, jew residenza fit-territorju ta’ Parti.
 AT, CZ, SK: Ħaddiema bi trasferiment intra-ażjendali jridu jiġu impjegati minn intrapriża għajr organizzazzjoni mingħajr skop ta’ qligħ, jew: Bla restrizzjonijiet.
 FI: Il-persunal b’kariga għolja jrid jiġi impjegat minn intrapriża għajr organizzazzjoni mingħajr skop ta’ qligħ.
 HU: Persuni fiżiċi li kienu bi sħab f’intrapriża ma jikkwalifikawx biex jiġu trasferiti bħal ħaddiema bi trasferiment intraażjendali.
 Viżitaturi tan-negozju ta' terminu qasir
 L-attivitajiet kollha msemmija fil-paragrafu 8:
 CY, DK, HR: Huwa meħtieġ permess tax-xogħol, inkluż it-test tal-ħtiġijiet ekonomiċi, jekk il-viżitatur kummerċjali għal perjodu limitat jipprovdi servizz.
 LV: Hu meħtieġ permess tax-xogħol għal operazzjonijiet/attivitajiet li għandhom jitwettqu fuq il-bażi ta’ kuntratt.
 MT: Meħtieġ permess tax-xogħol. L-ebda test tal-ħtiġijiet ekonomiċi mhu mwettaq.
 SI: Huwa meħtieġ permess ta’ residenza u ta’ xogħol uniku għall-forniment ta’ servizzi li teċċedi 14-il jum f’darba u għal ċerti attivitajiet (riċerka u disinn; seminars ta’ taħriġ; xiri; tranżazzjonijiet kummerċjali; traduzzjoni u interpretazzjoni). Mhuwiex meħtieġ test tal-ħtiġijiet ekonomiċi.
 SK: Fil-każ ta’ forniment ta’ servizz fit-territorju tas-Slovakkja, huwa meħtieġ permess tax-xogħol, inkluż it-test tal-ħtiġijiet ekonomiċi, meta jinqabżu sebat ijiem f’xahar jew fi 30 jum f’sena kalendarja.
 Riċerka u disinn
 AT: Huwa meħtieġ permess tax-xogħol, inkluż it-test tal-ħtiġijiet ekonomiċi, ħlief għal attivitajiet ta’ riċerka ta’ riċerkaturi xjentifiċi u statistiċi.
 Riċerka fil-kummerċjalizzazzjoni
 AT: Meħtieġ permess tax-xogħol, inkluż it-test tal-ħtiġijiet ekonomiċi. It-test tal-ħtiġijiet ekonomiċi huwa rinunzjat għal attivitajiet ta’ riċerka u analiżi sa sebat ijiem f’xahar jew 30 jum f’sena kalendarja. Hija meħtieġa lawrja universitarja.
 CY: Meħtieġ permess tax-xogħol, inkluż it-test tal-ħtiġijiet ekonomiċi.
 Fieri kummerċjali u wirjiet
 AT, CY: Hu meħtieġ permess taxxogħol, inkluż it-test tal-ħtiġijiet ekonomiċi, għal attivitajiet ta’ iktar minn sebat ijiem f’xahar jew 30 jum f’sena kalendarja.
 Servizz ta’ wara l-bejgħ jew ta’ wara l-kiri
 AT: Meħtieġ permess tax-xogħol, inkluż it-test tal-ħtiġijiet ekonomiċi. It-test tal-ħtiġijiet ekonomiċi huwa rinunzjat għal persuni li jħarrġu ħaddiema biex jipprovdu servizzi u li jippossjedu għarfien speċjalizzat.
 CY, CZ: Huwa meħtieġ permess ta’ xogħol għal iktar minn sebat ijiem f’xahar jew 30 jum f’sena kalendarja.
 ES: Jenħtieġ li persuni li jinstallaw, isewwu u jagħmlu xogħol ta’ manutenzjoni jiġu impjegati bħala tali mill-persuna ġuridika li tipprovdi l-beni jew is-servizz jew minn intrapriża li hija membru tal-istess grupp bħall-persuna ġuridika oriġinarja għal mill-inqas tliet xhur immedjatament qabel id-data tal-preżentazzjoni ta’ applikazzjoni għad-dħul u jenħtieġ li jkollhom mill-inqas tliet snin ta’ esperjenza professjonali rilevanti, fejn applikabbli, miksuba wara l-età maġġuri.
 FI: Jista’ jkun meħtieġ permess ta’ residenza skont l-attività.
 SE: Il-permess ta’ xogħol huwa meħtieġ, ħlief għal (i) persuni fiżiċi li jieħdu sehem f’taħriġ, ittestjar, preparazzjoni jew tlestija tal-konsenji, jew attivitajiet simili fil-qafas ta’ tranżazzjoni kummerċjali, jew (ii) fitters jew għalliema tekniċi b’rabta ma’ installazzjoni jew tiswija urġenti ta’ makkinarju għal massimu ta’ xahrejn, fil-kuntest ta’ emerġenza. L-ebda test tal-ħtiġijiet ekonomiċi mhu meħtieġ.
 Tranżazzjonijiet kummerċjali
 AT, CY: Hu meħtieġ permess taxxogħol, inkluż it-test tal-ħtiġijiet ekonomiċi, għal attivitajiet ta’ iktar minn sebat ijiem f’xahar jew 30 jum f’sena kalendarja.
 FI: Il-persuna fiżika trid tkun qiegħda tipprovdi servizzi bħala impjegat ta’ persuna ġuridika tal-Parti l-oħra.
 Persunal tat-turiżmu
 CY, ES, PL: Bla restrizzjonijiet.
 FI: Il-persuna fiżika trid tkun qiegħda tipprovdi servizzi bħala impjegat ta’ persuna ġuridika tal-Parti l-oħra.
 SE: Huwa meħtieġ permess tax-xogħol, ħlief għal xufiera u persunal ta’ xarabanks tat-turisti. L-ebda test tal-ħtiġijiet ekonomiċi mhu meħtieġ.
 Traduzzjoni u interpretazzjoni
 AT: Meħtieġ permess tax-xogħol, inkluż it-test tal-ħtiġijiet ekonomiċi.
 CY, PL: Bla restrizzjonijiet.
 7.
 Il-miżuri mhux konformi tar-Renju Unit huma:
 Viżitaturi kummerċjali għal finijiet ta’ stabbiliment
 Is-setturi kollha
 Il-viżitatur kummerċjali għal finijiet ta’ stabbiliment irid ikun jaħdem għal intrapriża li mhijiex organizzazzjoni mingħajr skop ta’ qligħ, jew: Bla restrizzjonijiet.
 Trasferimenti intra-ażjendali
 Is-setturi kollha
 Ħaddiema bi trasferiment intraazjendali jridu jiġu impjegati minn intrapriża għajr organizzazzjoni mingħajr skop ta’ qligħ, jew: Bla restrizzjonijiet.
 Sal-31 ta’ Diċembru 2022 kull imposta, tariffa jew taxxa imposta minn Parti (minbarra tariffi assoċjati mal-ipproċessar ta’ viża, permess tax-xogħol, jew applikazzjoni jew tiġdid ta’ permess ta’ residenza) fuq il-bażi li titħalla twettaq attività jew tirrekluta persuna li tista’ twettaq tali attività fit-territorju ta’ Parti, sakemm ma tkunx rekwiżit konsistenti mal-paragrafu 3 SERVIN 4.1 [Kamp ta’ applikazzjoni u definizzjonijiet], jew tariffa sanitarja skont il-leġiżlazzjoni nazzjonali b’rabta ma’ applikazzjoni għal permess ta’ dħul, soġġorn, xogħol, jew residenza fit-territorju ta’ Parti.
 Viżitaturi professjonali għal żmien qasir
 L-attivitajiet kollha msemmija fil-paragrafu 8:
 Xejn
 8.
 L-attivitajiet li l-viżitaturi kummerċjali għal żmien qasir jitħallew jidħlu fihom huma:
 a) laqgħat u konsultazzjonijiet: persuni fiżiċi
[cell cut: 3225285 characters, first 2000000 kept]